
Printed in ROMANIA 


Notă asupra edij)iei 


Volumul de faţă reproduce textul Divinei Comedii în traducerea lui George Coşbuc, 
apărut între anii 1924 şi 1932 la Editura „Cartea Românească”. 

In această ediţie textul iniţial a fost actualizat, în conformitate cu normele limbii 
române literare. Au fost aplicate normele ortografice în vigoare, mai puţin regula redării 
unui singur fonem - [î] - prin două grafeme diferite, în funcţie de poziţia în cuvînt - d, 
respectiv î şi aceea a notării cu u a formelor sunt, suntem, sunteţi, sunt ale ver¬ 
bului a fi. 

Textul lui Ramiro Ortiz a fost actualizat atît la nivel fonetic, cît şi la nivel morfologic. 
In cazul textului lui Cosbuc s-au efectuat următoarele modificări: 

- u final, nepronunţat, nu a fost transcris. Astfel, temeiu, întîiu, spuiu, plaiu, 
Raiu, vaiu au fost redate temei, întîi, spui,plai. Rai, vai'. 


- e la început de silabă a fost notat ie. Astfel, şovăelnic, aevea, voesc, încue, nevoe, 
cetâţue au fost redate şovăielnic, aievea, voiesc, încuie, nevoie, cetăţuie; 

- s intervocalic sau înaintea consoanelor b, d, f, g, m, n, v a. fost notat 2 . Astfel, 
ambrosie, pismă, glesne, sbor, isbit, desbinat, sbate, svîrcoleşte, asvîrle au fost 
redate ambrozie, pizmă, glezne, zbor, izbit, dezbinat, zbate, zvîrcoleşte, azvîrle; 

- ia după ch, gh a fost transcris ea. Astfel, aghiasmă, ghiare, veghiaţi, chiamă au 
fost redate agheasmă, gheare, vegheaţi, cheamă ; 

- ortografierea cu grupul de litere ea în cazul sufixului de imperfect al unor verbe, 
ca simţia, sosiam, venia - redate simţea, soseam, venea'. 


— î etimologic în cuvintele mini, cine a fost înlocuit cu forma diftongată modernă: 


mîini, cîini; 


— iniţiala majusculă s-a transformat în iniţială minusculă în cazul substantivelor 
ce denumesc lunile anului, precum şi în cazul celor care denumesc popoare. 
Astfel, Ianuarie, Februarie, Martie, Lombarzi, Nemţi, Romani au fost redate 
ianuarie, februarie, martie, lombarzi, nemţi, romani ; 

- s-a modificat grafia unor construcţii ca: nici decum, ori ce, ori şi care, redate 
nicidecum, orice, orişicare, sau de-apururi, de-avalma, dupăce, niciun, redate 
de-a pururi, de-a valma, după ce, nici un. 


Pentru a păstra farmecul traducerii lui Coşbuc, au fost menţinute unele forme 
arhaice sau regionale (o parte din ele fiind justificate etimologic), ca desperat, coloare, 
împiedecare, încunjurat, învăleşte, mulţămit, flăcări, blăstem, părete, cetit, rumpe, 
nărod, vrun, vrodată. 

Variantele lui Coşbuc, notate în subsolul textului propriu-zis, nu au suferit nici 
o modificare. 



I 


Introducere 


Dacă n-as fi avut fericirea, într-o vacantă de vară de odinioară, să fac cunoştinţă 
CU Cosbuc, anevoie m-as fi încărcat cu marea sarcină a acestei ediţii si a acestui 
comentariu. Sînt lucruri care, ca să le faci bine şi conştiincios, cer o trudă nici 
bănuită cumva de cine nu le-a săvîrşit şi care, pe de altă parte, nu dau decît o mică 
sau nici o satisfacţie morală. Şi zic morală, pentru că de una materială cores¬ 
punzătoare nici că se poate vorbi, mai cu seamă în împrejurările de azi ale pieţei 
cărţii, cînd publicarea unei lucrări ca aceea pe care o înfăţişăm cu bunăvoie citi¬ 
torilor înseamnă ea singură o faptă de vitejie din partea unei case editoare. De 
altminteri, chiar cînd ediţii şi comentarii de şcoală mi-ar fi putut aduce mici veni¬ 
turi, am respins totdeauna ofertele editorilor. Dar... era primejdie ca Divina 
Commedia, tălmăcită de Coşbuc, să vadă lumina fără comentariul minim trebuin¬ 
cios, iar Dante fără comentariu e inaccesibil pînă şi italienilor! 

Din iubire, aşadar, pentru Dante şi Coşbuc, care a cheltuit atîţia ani ca să dea 
României traducerea întreagă a Commediei, mi-am luat asupră-mi o lucrare pe 
care nici eu nu mi-o închipuisem atît de aspră şi de ostenitoare. 

Era vorba, într-adevăr, de stabilit textul, care în manuscris era pe alocuri cu 
lipsuri, de hotărît ce era de făcut cu feluritele variante care se întîlnesc pe margi¬ 
nea lui, de întregit golurile şi de înzestrat ediţia cu un comentariu nu prea întins, 
dar nici prea restrîns, de vreme ce multe lucruri limpezi pentru italieni, cel puţin 
întrucît sînt catolici, trebuiau lămurite românilor. 

între manuscrisele lăsate de Coşbuc, principale sînt două: unul scris foarte 
desluşit cu creionul în 19 caiete (7 pentru Infern, 7 pentru Purgatoriu şi 5 pentru 
Paradis, cuprinzînd fiecare de la 4 la 5 cîntece), autograf unic şi complet, pe care 
l-am numit (A) şi l-am pus la temelia prezentei ediţii, însemnînd cu (a) notele 
marginale scrise în dreapta foilor unde se găseşte manuscrisul şi cu (b) cele de pe 
pagina albă de la stînga cui are caietul deschis înainte. 

Un al doilea manuscris complet (dar nu autograf), scris cu tocul, cu o caligrafie 
groasă şi neînchegată de adolescent, e plin de greşeli de transcriere datorită faptu¬ 
lui că acei copist nu înţelegea nimic din ce transcria şi nu l-am folosit decît pentru 
notele marginale autografe ale lui Coşbuc, pe care le-am însemnat cu (c). 

Numeroase alte manuscrise cuprind: a) cîteva cîntece într-o redactare ante¬ 
rioară (cum se recunoaşte din hîrtia îngălbenită), şi nu de mîna autorului şi 
b) nenumărate încercări de versificare a unor terţine răzleţe (autografe anterioare 
traducerii definitive) aflate într-un carton şi arătate mie, pe cînd lucrarea de faţă 
era sub tipar, de regretatul C. Sfetea. 

Ediţia noastră nu este, nu putea fi o ediţie critică. Pentru una cu acest nume 
ar fi trebuit să introducem în text variantele scrise de Coşbuc mai tîrziu pe mar¬ 
ginea manuscrisului. Dar ţinînd socoteală: 

1) că manuscrisul e scris cu creionul şi că, dacă Coşbuc s-ar fi hotărît pentru 
una din variante, uşor ar fi putut s-o introducă în text, ştergînd, cum a făcut-o 
uneori, cu guma cuvintele corespunzătoare; 

2) că dacă n-a făcut-o e un semn că el însuşi era încă nesigur pe care s-o prefere ; 

3) că adesea introducerea în text a variantei tulbură ordinea rimelor sau face 
aşa că versul nu se mai leagă sintetic de cel ce premerge sau urmează; 

4) că între două sau mai multe variante e cu neputinţă să se ghicească aceea 
pe care ar fi preferat-o poetul, 

am hotărît să dăm textul întocmai cum îl avem în unicul manuscris complet şi 
autograf, cu înşirarea însă şi a tuturor variantelor, pentru ca fiecare să vadă cu 
cîtă grijă Coşbuc s-a întors necontenit la traducere, după ce a dus-o la capăt, 
lustruind şi îndreptînd, şi pentru ca cititorul, mai liber decît criticul, întrucît nu 
e legat de metoda ştiinţifică şi e, la urma urmei, domn în preferinţă faţă de una 
sau cealaltă variantă, să poată alege singur. 

A 

In ce ne priveşte pe noi, nu ne-am crezut îndreptăţiţi să alegem acolo unde 
autorul n-a ales şi să ne substituim gustul personal aceluia al unui aşa de mare 
poet, glorie a literaturii noastre şi vrednic să-şi aibă locul de cinste în cea universală. 

Golurile au fost acoperite cu versuri (închise în paranteză şi cu aceeaşi literă, 
în corpul textului), ţinînd seamă de sugestiile cuprinse în variante şi de stilul 
autorului, de Emanoil Bucuţa şi, după ce acesta a plecat din ţară, de Panaitescu- 
-Perpessicius (cîntecele XXVII-XXXIV), cărora le mulţumesc pentru osteneala cu 
iubire cheltuită, pentru ca ediţia să iasă şi din acest punct de vedere cît mai 
desăvîrsită. 

De altminteri, lipsurile se mărginesc la cîte un vers sau fragment de vers şi 
merg descrescînd ca număr şi întindere pe măsură ce înaintează opera, aşa că în 
Purgatoriu şi Paradis ele se mai arată destul de rar. O singură excepţie o constituie 
marele gol de 78 de versuri (64-142) de la sfîrşitul cîntecului II, pe care prietenul 
Emanoil Bucuţa l-a întregit cu acea scrupulozitate pe care o pune în toate lucrurile 
date în seama priceperii şi corectitudinii sale. Din manuscris lipseşte, de asemenea, 
întregul episod al Francescăi da Rimini, poate pentru că fusese publicat şi pe care 
l-am redat cu textul reprodus în Neamul românesc de la 25 decembrie 1918. 

Textul, copiat de dr. Vlădescu, asistent universitar, a fost revăzut minuţios de 
noi după manuscrisul autograf, întîia oară înainte să procedăm la redactarea 
comentariului şi a doua oară cu corecturile de tipar înainte. 

In ce priveşte notele, am ţinut seamă de cele mai bune comentarii moderne: ale 
lui Scartazzini, Brunone Bianchi, Tommaseo, Casini, Vandelli, Torraca, Del Lungo 
şi Steiner. N-am putut să folosesc pe acela al lui Rossi, ieşit prea tîrziu, cînd mare 
parte din acest volum era tipărit. îl voi pune la contribuţie însă în comentariul 
Purgatoriului şi al Paradisului, dacă volumele respective vor ieşi la timp potrivit 
ca să-l pot întrebuinţa. Dintre comentariile vechi am citat ici şi colo UOttimo, Buti 
şi cîteva altele, ca să dau o părere despre felul cum Commedia a fost studiată şi 
adnotată de contemporani; am reprodus chiar şi crîmpeie de vechi cronicari, de cîte 
ori am crezut că citatul putea înlesni cititorului viziunea timpurilor şi a obiceiurilor 
la care se referă Dante. De mine, pe lîngă nu puţine analize estetice, cititorul va 
găsi indicii de comparaţie cu alte literaturi medievale (îndeosebi franceza veche şi 
provensala), datorită faptului că m-am îndeletnicit în repetate rînduri cu astfel de 
cercetări, care mi se par necesare pentru acea medievalizare a lui Dante despre 
care am tratat într-un articol din Zeitschrift, unde am încercat să mă împotrivesc 
tendinţei de a considera pe Dante independent de epoca sa, studiindu-i opera ca 
şi cum ar fî în afară de timp şi spaţiu. 

Nu am nimic de zis în legătură cu valoarea traducerii. Pe ea vor judeca-o alţii, 
mai competenţi decît mine. Vreau numai să observ că Dante, chiar în textul italian, 
are ciudăţeniile, obscurităţile, răsuciturile de stil, îndrăznelile lui verbale şi sintac¬ 
tice, aşa încît mi se pare Coşbuc vrednic de laudă, şi nu de dojană că le-a menţinut. 
Dante nu putea să fie tradus în româneasca în care s-ar traduce un roman francez, 
italian, german sau englez contemporan. 

Mie, căruia textul original îmi e prezent, traducerea mi se pare preţioasă nespus 
şi de aşa fel că puţine popoare în Europa se pot făli cu alta mai bună. în frumoasa 

comparaţie, de pildă, din cîntecul XXI (versurile 67-68) găsim în traducerea lui 
Coşbuc un verb {se-nfige) de o putere curat dantescă, fără corespondent în text, 
unde se spune numai: 

67. Con quel furore e con quella tempesta 
ch’escono i câni a dosso al poverello 
che di subito chiede ove s’arresta, 

pe cînd terţina română dă: 

67. Cum sar si furioşi si iuti dulăii 

> 9 ? 9 

pe-un biet sărac ce-oprindu-se se-nfige 
cerşind unde s-opri de-o parte-a căii, 

în legătură cu care reproduc nota ce am crezut potrivit să pun: 

68. Se-nfige : frumos cuvînt care lipseşte în Dante, unde nu avem decît 
„se opreşte”. Totuşi, cuvîntul întrebuinţat de Coşbuc este de o frumuseţe şi de o 
plasticitate sculptorie cît se poate de dantescă, aşa încît aparenta îndepărtare de 
text se rezolvă într-o fină traducere. A traduce pe Dante cuvînt cu cuvînt, neţinînd 
seamă de însuşirile speciale de vigoare, de originalitate şi nu arareori de ciudăţenie 
ale stilului dantesc, nu este a traduce, ci a trăda pe Dante. Coşbuc şi-a făcut un 
suflet dantesc, mulţumită căruia frumuseţea traducerii lui nu rezultă din fide- 
litatea cu care a interpretat fiecare cuvînt în parte, ci din tonul general şi aproape 
aş zice de „suflarea dantescă” pe care a ştiut să i-o dea. A se vedea, de pildă, cît 
de minunat a tradus numele asa de caracteristice ale dracilor din cîntul acesta. 

9 

O veche dorinţă a mea era aceea să văd reproduse într-o ediţîe modernă a 
Commediei minunatele xilografii cu care e împodobită editio princeps a poemei 
danteşti. Mulţumită bunăvoinţei deplînsului C. Sfetea, care n-a lăsat nimic nefăcut 
pentru ca tiparul să fie vrednic de autor şi traducător, pot azi să-mi văd împlinită 
vechea dorinţă. 

A ’ 

Inchinînd un cuvînt recunoscător amintirii iscusitului editor asa de vremelnic 

răpit iubirii alor săi şi stimei cîtor au putut să-l cunoască, îmi împlinesc o plăcută 
datorie să mulţumesc tuturor celor ce au avut o parte la bunul sfîrşit al acestei 
opere, fără să uit pe lucrătorul de ispravă, Constantin Păunescu-Pîrcălabu, care a 
lucrat ca în alte timpuri, cu pricepere, băgare de seamă şi dragoste, colaborînd şi 
el în felu-i la frumoasa înfăţişare a volumului. 


Ramiro Ortiz 
Napoli, septembrie 1924 

Dante ‘’i epoca sa 


1. Către cititor 


Ai cumpărat, prietene cititor, astă carte şi, de ai cumpărat-o, e semn că ai de gînd 
să o citeşti. Ea e rezultatul multor puteri şi multor voinţe ce se întîlnesc într-o 
singură ţintă, foarte nobilă şi înaltă: aceea de a face cunoscută în România una 
dintre cele mai mari capodopere ale omenirii, într-un veşmînt literar şi tipografic 
vrednic de Dante şi de valoarea universală a operei sale. Coşbuc a lucrat la ea 
neîntrerupt cincisprezece ani, jertfind acestui ideal opera sa individuală de poet. 
Casa editoare, chiar şi după moartea regretatului C. Sfetea, ce a fost fericitu-i 
promotor, nu a ţinut seamă de jertfele băneşti, pentru ca volumul pe care-1 ai în 
mînă să iasă măreţ şi sever împodobit. Cel ce l-a adnotat a jertfit timp de un an 
întreg ceasurile-i de odihnă, pentru ca Dante să-ţi fie lesne de înţeles din istoria, 
din ştiinţa şi din arta vremii sale. Două suflete nobile de poeţi contemporani au 
dăruit munca lor, pentru ca puţinele cărămizi ce lipseau uriaşei clădiri să fie puse 
la locul lor, aşa fel încît să nu fie nepotrivite cu formele şi culoarea străveche a 
celor originale. Pînă şi muncitorul tipograf a simţit lucrînd la astă mare operă 
suflul Duhului şi, pe deplin pătruns de neobişnuita-i răspundere, a pus în munca 
mîinilor puţin din sufletul său. 

Acum tu ai cumpărat volumul şi te pregăteşti să-l citeşti. 

Dar tu eşti, ca şi noi toţi, un cititor modern : nu ai prea mult timp la îndemînă 
şi nici măcar prea multă răbdare. Ia seama! Cartea asta nu e ca toate celelalte. 
Spre a fî gustată, cere o anume stare de spirit. Se cuvine să nu te grăbeşti, sufletul 
tău să fîe senin, să te poţi smulge, cîteva ore pe zi, din lupta brutală pentru viaţă. 

De nu te afli în starea aceasta, închide cartea şi aşteaptă ceasul prielnic. 

Noi, modernii, nu mai ştim, nu mai putem citi în singurul înţeles adevărat şi 
înalt al cuvîntului. Viata noastră zorită, nenumăratele nevoi materiale si morale, 
pentru a căror mulţumire ne străduim neîncetat, numeroasele şi adesea obosi¬ 
toarele îndeletniciri ce ne răpesc ziua întreagă şi parte din ceasurile hărăzite 
odihnei fac în aşa fel încît nu mai citim nici măcar ziarul, ci-1 răsfoim în grabă, 
oprindu-ne la veştile ce ne privesc mai de aproape. De am citi cu adevărat ziarul 
de la un cap la altul, am şti o grămadă de lucruri pe care nu le cunoaştem, am fi 
la curent cu o mulţime de fapte şi de curente spirituale ce, dimpotrivă, ne scapă 
fiindcă nu le învrednicim nici cu o privire, văzînd şi socotind că, pentru scopurile 
vieţii noastre practice, ele sînt, sau ne par, nefolositoare. Vorbesc, fireşte, de ziarele 
bine scrise, de tip apusean. Cu acest prilej trebuie să vă spun că ştiu un om 
cumsecade, care, după ce a muncit (şi încă foarte bine) în cîmpul criticii istorice şi 
literare, de cînd a ajuns bibliotecar, înspăimîntat poate de uriaşa mulţime de cărţi 
cu care zilnic vine în atingere, nu mai citeşte decît ziare, şi anume un singur ziar: 
II Corriere della Sera ; dar pe acesta nu-1 răsfoieşte numai, ci îl citeşte, îl citeşte de 
la un cap la altul, de la articolul de fond pînă la mica publicitate. Ei bine, e uimitor 
cîte lucruri ştie acel om cumsecade, de cîte lucruri felurite poate vorbi cu oricine, 
cu destulă pricepere, cîte îndoieli ştie să-ţi spulbere, pe cîţi specialişti (cărora de 
obicei le scapă un articol de ziar) poate să-i înştiinţeze despre propăşirea disci¬ 
plinelor lor 1 

Noi deci nu mai citim : răsfoim în grabă şi întotdeauna cu scopuri practice. 
Răsfoim cărţi şi reviste, manuale şi cataloage, răsfoim pînă şi ziarul! 

Acum, Divina Comedie e un poem de o sută de cînturi şi fiecare cînt cuprinde 
cam 150 de versuri: un total de 14.233 de versuri! 

Noi am avut grijă, ce-i drept, să împărţim această operă uriaşă în trei volume, 
dar si cinci mii de versuri (si mai cu seamă versuri de-ale lui Dante, adică vîrtos 
concise, substanţiale, numai prescurtări şi aluzii, adesea ciudate şi întortocheate!) 
sînt prea multe pentru un cititor modern. Doar n-am văzut şi auzit chiar eu, cu 
ochii şi urechile-mi de muritor, pe unele persoane culte şi învăţate, cărora le vor¬ 
beam de Jean Christophe al lui Romain Rolland, atît de modern, atît de actual, atît 
de mult al timpului nostru, atît de folositor ţintei vieţii noastre practice, pe ale 
cărei legi - pe toate - le cunoaşte, luîndu-se cu mîinile de păr şi strigînd: Doamne 
sfinte ! Un roman în zece volume 1 

Acum, Divina Comedie e, fără îndoială, în realitate, poemul tragediei omeneşti 
din toate timpurile, toate locurile şi toate sufletele; dar omul ce a trăit, a suferit, 
a cîntat această tragedie e totuşi un om medieval şi, de voim să pătrundem înlăun- 
trul sufletului său individual, atît de adînc încît să regăsim sufletul universal 
(lucru pe care el, dinspre partea sa, l-a făcut şi pe care trebuie deci să-l facem şi 
noi, la rîndul nostru, de voim să-l înţelegem!); de voim - zic - să pătrundem în 
sufletul lui Dante, se cuvine să cunoaştem vremea sa: idealurile, luptele, patimile, 
curentele politice, sociale, filosofice, ştiinţifice, literare şi artistice din Evul Mediu 
catolic, italian si florentin. 

Fiindcă arta este floarea unei culturi şi orice plăcere (chiar şi cea estetică I) are 
la temelia sa obişnuinţa şi repetarea şi, prin urmare, cunoştinţa. Orice mîncare cu 
desăvîrşire nouă nu ne place şi doar prin deprindere ajungem nu numai să o 
gustăm, ci adesea chiar să o mîncăm cu lăcomie. Aşa se întîmplă, de pildă, cu stilul 
lui Marcel Proust. Aşa mi s-a întîmplat mie, care acum sînt un iubitor înfocat al 
muzicii populare române, dar care, atunci cînd am auzit-o întîia oară, mi-am astu¬ 
pat urechile, căci mi se părea o singură, neîntreruptă şi nesuferită disonanţă! 

Nu e adevărat că arta si frumosul sînt nişte valori absolute. Ele sînt în funcţie 

9 9 9 

de cunoaşterea civilizaţiei ce le-a produs. Luaţi un chinez hrănit numai cu Confucius 
si duceti-1 în fata Partenonului sau printre ruinele măreţe ale forului roman! Luaţi 

un parizian cu desăvîrşire nepriceput în religia şi legendele japoneze şi puneţi-1 în 
faţa unui covor numai balauri şi jivine îngrozitoare! Va rîde cum rîdea acel ostaş 
anamit, care, lîngă o vitrină de telal parizian, se prăpădea de rîs în faţa unei 
minunate Victorii neoclasice de bronz aurit I O femeie cu aripi ? Ce rătăcire I Şi 
totuşi eu nu m-am minunat de acel rîs; ce putea să-i spună unui om cu desăvîrşire 
lipsit de cultură clasică şi franceză o Victorie contemporană cu Racine? 

Acum, Divina Comedie e un poem medieval şi catolic, după cum Odiseea e un 
poem clasic şi păgîn. 

Ce minune că vreun biet anamit cultural de-ai noştri, cu totul lipsit de cultura 
necesară pentru a putea să le aprecieze nobilele străduinţe, a aruncat asupra 
tălmăcitorilor vina de a nu fi înţeles el pe Dante şi peHomer? 


2. Italia si Florenţa în vremea 
lui Dante 


Pentru a înlătura deci neînţelegeri sau, încă şi mai rău, confuzii de epoci istorice 
(mulţi stăruie să susţină greşit că Dante face parte din Renaştere, lucru ce e 
adevărat numai întrucît el e un premergător şi un prevestitor al Renaşterii), se 
cuvine să ne oprim puţin spre a cerceta starea politică, socială şi culturală a Italiei, 
si mai cu seamă a Florenţei, în vremea lui Dante. 

9 9 ' 

A. 

Două puteri mari erau de mult timp în luptă: împărăţia şi Papalitatea. Două 
puteri mari ce înfăţişau două principii mari: dreptul şi autoritatea (politică şi 
socială) a acestei lumi pămînteşti a noastre, şi dreptul şi autoritatea (şi ea cu 
pretenţii îndreptăţite de activitate politică şi socială) de obîrşie dumnezeiască a 
religiei şi, prin urmare, a spiritului. După spusa partizanilor papei {guelfi), auto¬ 
ritatea împărătească trebuia să se supună celei pontificale, din pricina superio¬ 
rităţii celui ce înfăţişează pe Dumnezeu şi a drepturilor sufletului asupra celui ce 
întrupează numai trecătoarea autoritate a lumii; după spusa partizanilor împăra¬ 
tului {ghibelini), împărăţia, adică Monarhia universală, era socotită ca înaintaşa 
papalităţii prin voinţa lui Dumnezeu, ce o făcuse să se ridice la Roma, pentru a 
pregăti calea învăţăturii Mîntuitorului şi fiindcă era trebuincioasă la asigurarea 
acelei păci pe care creştinismul o făgăduia oamenilor. 

Lupta măreaţă a stăpînit întreg Evul Mediu şi a sfîrşit cu izbînda (cel puţin în 
Italia) autorităţii papale, ce era la urma urmei şi o autoritate naţională (ţinînd 
seamă de faptul că papii au fost mai întotdeauna italieni) şi de aceea mai puţin 
nesuferită decît cea împărătească, străină şi străină de altă rasă. 

Feudalismul, prea puternică alcătuire socială ieşită din mintea unei rase în¬ 
deobşte asociative şi organizatoare de puteri, ce nu înţelege putinţa unei vieţi 
individuale ce n-ar fi legată şi orînduită într-un Verein, era un sistem prea ţeapăn 
pentru puternica individualitate latină şi mai ales italiană. 

De aceea el n-a prins niciodată rădăcini adînci în Italia. împăratul a fost veşnic 
în luptă cu comunele italiene libere, gata uneori să-i recunoască în teorie drepturile 
şi autoritatea şi chiar să-l ajute ori de cîte ori puterea papală, ajungînd prea mare, 
le ameninţa libertatea şi mai cu seamă negoţul, dar încă şi mai gata să se răzvră¬ 
tească şi să se unească în ligi între ele (ca, de pildă, în vremurile epice ale ligii 
lombarde împotriva lui Frederic Barbarossa) ori să se pună sub scutul papei ori de 
cîte ori împăratul voia să se amestece în politica lor internă şi în cea externă, 
hotărîtă de nevoia de a apăra propăşirea industriilor şi negoţului lor. în orice oraş 
sau comună italiană erau deci partizani de-ai papei iguelfi) şi de-ai împăratului 
{ghibelini) şi în orice oraş italian partidele se perindau la putere după cum o cereau 
nevoile comunei, căreia de fapt îi păsa prea puţin de papă sau de împărat, dar în 
schimb foarte mult de propria sa libertate şi neatîrnare şi, poate încă şi mai mult, 
de înflorirea propriilor sale industrii şi a propriului său negoţ. 

Sîntem pe vremea vestitelor republici maritime din Genoa, Veneţia, Pisa şi 
Amalfi, învrăjbite între ele de nevoia de stăpînire a mării şi de precumpănire 
comercială. Sîntem pe vremea cînd fondachi^ genovezi, veneţieni, pisani, floren¬ 
tini etc. acoperă ţărmurile Mediteranei, pe vremea cînd papa Bonifaciu al VlII-lea 
putea socoti pe bancherul florentin drept al cincilea element, nu mai puţin tre¬ 
buincios decît aerul, focul, apaşi pămîntul; sîntem pe vremea cînd, pentru a ne 
sluji de expresia lui Dante, soţiile florentine „eran per Francia nel letto diserte”^ 
de către soţii lor, negustori (de stofe de lînă mai cu seamă) şi cînd Giovanni 
Boccaccio se năştea în Franţa dintr-o mamă pariziană şi un tată neguţător. 

Un popor de neguţători şi de meseriaşi era deci cel florentin din vremea lui 
Dante, însă de neguţători ce pe foile goale din catastiful lor de credit şi debit 
însemnau întîmplările din oraşul lor şi de aici ies acele minuni de frăgezime şi de 
stil, nu arareori de poezie, ce sînt povestirile lui Giovanni Villani; de meseriaşi cu 
gustul aşa dumnezeiesc de fericit, încît să-şi făurească (asemenea dărăcitorilor de 
lînă din Florenţa) un giuvaer de lăcaş cum e Casa delVArte della Lana {Casa Breslei 
Lînarilor) şi de biserică, precum e Or San Michele (adică: grădina Sfintului Mihai), 
în care Sflntul Gheorghe al lui Donatello nu înseamnă nimic alt decît o statuie 
decorativă, pusă pentru împodobirea uneia din nenumăratele firide ale faţadei; de 


1. Magazii. 

2. „Erau părăsite în pat, de dragul Franţei”. 

neguţători şi de meşteşugari în stare să ticluiască o hotărîre ca aceea, puternic şi 
senin de măreaţă, pentru ridicarea clopotniţei de la Santa Maria del Fiore, ce a 
fost apoi clopotniţa lui Giotto: „Să se înalţe în piaţă şi în aşa fel, încît să fie 
vrednică de strămoşii noştri romani ”! 

^ 9 

Fără îndoială că zidirea bisericii Or San Michele n-a fost sfîrsită în amănuntele 

9 

sale decorative decît în veacul al XV-lea, şi Dante n-a putut admira formele dumne¬ 
zeieşti ale Sfintului Gheorghe de Donatello! Dar sufletul meşteşugarilor contem¬ 
porani cu el era de pe atunci la înălţimea celui al lînarilor care în 1337 au început 
zidirea minunatei lor biserici, dacă au putut să dicteze un decret ca acel pentru 
înălţarea clopotniţei de la Santa Maria del Fiore - şi nici nu erau mai puţin norocoşi 
în alegere, de au ştiut să-i încredinţeze lui Giotto zidirea. 

Popor deci de meşteşugari, zarafi şi negustori, la care trebuie să adăugăm pe 
notarii ce scriau actele de cumpărare, de vînzare, scriptele privitoare la cununii, 
inventariile de mobile şi foile de zestre, testamentele şi alte documente juridice, şi 
un oarecare număr nobili, din nobilimea feudală (foarte puţini) sau cavalerească 
(ceva mai numeroşi), veniţi la oraş aproape toţi din împrejurimi - şi aproape veşnic 
în luptă cu poporul. Notarii înfăţişau nu numai elementul intelectual. împreună 
cu judecătorii, medicii, muzicanţii, pictorii şi arhitecţii, făceau şi ei parte din bresle, 
împărţite în bresle mai mari {Medici şi Farmacişti, ce cuprindea şi pe pictori, 
sculptori, arhitecţi, librari, literaţi, fiindcă în dughenile lor se vindeau vopselele, 
creta, dălţile şi celelalte scule pentru îndeplinirea acestor meşteşuguri, perga¬ 
mentul, cărţile etc.; Jurişti şi Notari', breasla „di Calamala”, adică a lucrării 
postavurilor străine; aceia a Lînei ; a Mătăsii ; Blănari şi Boiangii) şi bresle 
mărunte (zidari, lăcătuşi, tîmplari, zugravi etc.). Cînd zicem notari, zicem aproape 
întotdeauna, fără să voim, poeţi. Niciodată, ca în Evul Mediu, dreptul şi literatura 
n-au fost atît de unite! „Precum neguţătorii florentini, în caietele lor de socoteli, 
amestecau adeseori între rubricile de debit si credit amintirea unei răzmerite 

orăşeneşti şi chiar a întîmplărilor însemnate din Italia şi din Europa, tot astfel se 
pare că notarii alinau plictiseala compilaţiilor greu de mistuit, transcriind din cînd 
în cînd pe acele grave pergamente versurile înaripate ale uşurele! balade de iubire. 
Cînd mă gîndesc iar la acei notari şi judecători din veacul al XlII-lea, aproape toţi 
poeţi, cînd aud versul italian înălţîndu-şi vocea argintie «printre mugetele latinei 
barbare» îmi aduc veşnic aminte de acel chip de femeie care, în mausoleul lui Cino 
da Pistoia, se iveşte pe uşă, cu trupul pînă la brîu în sala unde dascălul şade pe 
catedră, între şcolarii ce scriu, ascultînd cu luare-aminte vocea sa. Datina poporului 
vrea să recunoască în acel chip femeiesc pe Selvaggia, femeia iubită de poetul- 
-jurist: pentru mine e arta cinstită a Evului Mediu, ce vine să salute pe prietenul 
lui Dante, printre ostenelile glossei şi durerile surghiunului.” 

Astfel scrie cu măiestrie Carducci {Opere, XVIII, 94-95) şi, de bună seamă, cea 
mai mare parte dintre poeziile (mai ales dintre poeziile cîntate) din veacurile 
al XlII-lea şi al XlV-lea ne-au fost păstrate în locurile goale şi în paginile albe (de 
rezervă) ale catastifurilor de notari. Erau cîntece pe care le auzeau cîntate şi ale 
căror cuvinte ei le însemnau în caietele lor; adesea erau poeziile lor originale. 

Singurii care nu făceau parte din bresle erau nobilii, care, din această pricină, 
în Florenţa democratică de pe vremea lui Dante, nu erau tocmai bine văzuţi - şi 
apoi şi fiindcă erau adesea în luptă cu poporul gras şi se sprijineau pe poporul 
mărunt, ce era de partea lor din motive de clientelă şi din nevoia de apărare. Pe 
vremea lui Dante (nobil şi el, deşi din nobilimea cavalerească) ei au fost totuşi 
siliţi, de voiau să ia parte la cîrmuirea comunei, să se înscrie, cel puţin de formă, 
într-una din bresle. 

Dante, ca un literat ce era, s-a înscris în aceea a Medicilor şi Spiţerilor. 

în fruntea comunei era un podestă, ce trebuia să fie străin şi de aceea era 
chemat din alt oraş unde se bucura de faima de persoană nu numai dreaptă şi 
învăţată, dar şi bogată şi de neam bun - şi apoi pricepută în meşteşugurile ostăşeşti şi 
cavalereşti (scrimă, călărie, vînătoare), însărcinarea cerînd cheltuieli de reprezentare, 

pentru care nu putea ajunge răsplata dată de comună. Trebuia să fie străin, întrucît 
numai un străin putea da destulă chezăşie de dreptate în nişte oraşe împărţite în 
partîde şi clientele şi în care luptele politice erau nespus de violente. 

Acest podestă era ajutat de şase priori numiţi de bresle şi de două Sfaturi : 
al Celor o Sută, alcătuit din reprezentanţii breslelor mai mari şi din înţelepţi, şi 
al Căpeteniilor tuturor breslelor. Era apoi un căpitan al poporului pentru expe¬ 
diţiile militare, ajutat şi el de două Sfaturi (unul special şi altul general) şi un 
gonfaloniere di giustizia sau hargello, ce întrunea în sine toate însărcinările privi¬ 
toare la administraţia justiţiei şi la păstrarea liniştei. Intr-un Sfat nu se putea 
rămîne mai mult de şase luni şi nici nu se putea să faci parte, în acelaşi timp, din 
mai multe Sfaturi. Se vota cu hoh, alb şi negru. 

în vremea lui Dante oraşul era împărţit nu numai în guelfi şi ghibelini, ci şi în 
albi şi negri, adică în guelfi moderaţi şi guelfi intransigenţi. Dante a fost guelf, şi 
anume guelf alb. Fireşte, cei albi, întrucît erau moderaţi, erau învinuiţi de cei 
negri de ghibelinism. Cînd - în urma cruntelor lupte interne ce însîngerau uliţele 
şi pieţele - un partid era răsturnat de la putere, nu mai era scăpare pentru cei 
învinşi. Lumea alerga la casele lor, la turnurile lor (căci orice casă a unei familii 
înstărite avea pe atunci măcar un turn) şi le dădea foc. Cei învinşi trebuiau să apuce 
căile triste ale surghiunului şi bunurile lor erau confiscate în folosul biruitorilor. 
Pe vremea lui Dante erau surghiuniţi din Florenţa nu mxmdii ghibelinii care, după 
izbînzile guelfe de la Benevento (1266), Scurcola (1268) şi Montaperti (1260), nu 
mai aveau de acum nici o nădejde de a se reîntoarce în oraş, cî şî guelfii negri, ce 
au intrat din nou numai cînd albii au ieşit - si cu cei albi, Dante. O miniatură 
foarte interesantă ne arată stilizată, într-un desen de o putere neînchipuită în 
sincronismu-î primitîv, pe negrii ce intră pe o poartă, pe cînd pe cealaltă ies albii. 

Soarta nu se arată prielnică, ghibelinilor şi nici albilor. Papa izbutise să alunge 
din Sicilia şi din regatul Neapolelui (Abruzzi, Molise, Campania, Terra di Lavoro, 
Basilicata, Puglia, Calabria şi Sicilia) dinastia şvabă a Hohenstaufenilor, chemînd 
în Italia pe Carol I de Anjou, care la Benevento (1266) îl înfrînsese pe Manfred şi 
la Scurcola (1268) pe Corradino de Hohenstaufen. Acum, regatul Neapolelui, pe 
care papa îl socotea drept un feud al său şi care prin întinderea, bogăţia şi puterea 
sa exercita o acţiune precumpănitoare asupra întregii politici italiene, era în mîînîle 
unui principe guelf, unei făpturi de-a papei, ce numai papei îi datora tronul său. 
Florenţa - care, de altfel, avea puternice tradiţii guelfe, fiindcă mai totdeauna 
fusese guelfă, ba chiar în fruntea ligiî {taglia) guelfe dîn Toscana - fusese nevoită 
să se căiască amar de scurtu-i intermediu ghibelin, după sîngeroasele înfrîngeri de 
la Montaperti (1260), suferite din partea guelfei Siene. Nici un ghibelin nu mai 
rămăsese în Florenţa, spre care se îndreptau dorinţele de cuceriri ale ambiţiosului 
Bonifaciu al VlII-lea, marele papă duşman (şi vrednic duşman) al lui Dante. 

Sprijinindu-se pe negri şi cu ajutorul ostaşilor lui Carol de Valois, chemat din 
Franţa, de unde, cu acelaşi scop de a întări guelfinismul, fusese chemat mai înainte 
în Italia Carol de Anjou, el nădăjduia să-şi întindă influenţa-i precumpănitoare 
asupra frumosului, bogatului şi înfloritorului oraş toscan, ce presimţea primejdia 
şi stătea de veghe. 


3. Copilăria lui Dante 


Am ajuns la 1265 şi, prin urmare, la anul naşterii lui Dante. 

Căsuţa de străveche piatră aspră ce e arătată astăzi (pe Via Dante) străinului 
doritor de a vedea acea „cămăruţă a lacrimilor” unde, ne povesteşte el în Vita 
Nuova, se retrăgea să plîngă fiindcă nu fusese salutat de prea gingaşa doamnă a 
gîndurilor sale, nu era, pe vremea cînd poetul s-a născut în ea, aşa de modestă cum 
pare astăzi. Era casă de nobili din nobilimea cavalerească (un străbun al poetului 

fusese răsplătit cu „pintenii de aur” de către împăratul Conrad) şi era înzestrată 
cu pridvoare, turnuri, grădină. Se înălţa în piaţa San Martino del Vescovo în sesto 
sau sestiere (Florenţa era împărţită în şase regiuni) de la „Porta a San Piero”. 

Alighierii (nu Aldighieri şi, prin urmare, cîtuşi de puţin de obîrşie germanică, 
ci întru început Aghilieri de la aghila, aquila), a căror stemă de nobili erau trei pui 
de vultur (iar nu aripa unui manuscris tîrziu, al Renaşterii, derivat dintr-o greşită 
etimologie a numelui de familie), veniseră să locuiască în ea cînd familia lor se 
despărţise de cele înrudite: Cacciaguida (strămoşul cavaler şi cruciat), Elisei şi 
Del Bello. In această casă s-a născut Dante (Durante), într-o zi necunoscută din 
mai 1265. Tatăl său, Alighiero al Il-lea, luase de soţie pe o donna Bella, mama 
poetului, şi, mai tîrziu, după moartea celei dintîi soţii, pe o monna Lapa a lui 
Chiarissimo Cialuffi, ce a fost mama vitregă a lui Dante. 

Florenţa nu era încă oraşul frumoaselor pieţe înflorite, „veselă de marmore 
albe şi de soare”, cum o cîntă Carducci într-una din cele mai frumoase poezii ale 
sale. Casele erau în cea mai mare parte de lemn (afară de turnurile nobililor), 
străzile nepavate, lumina neîndestulătoare, mulţimea care se înghesuia cenuşie şi 
monotonă, cu totul deosebită de aceea multicoloră pe care decoratorii de teatre ne-o 
pun înainte cînd asistăm la drame istorice ce au ca fond Evul Mediu. „înfăţişarea 
oraşului” - zice Ezio Levi („Vita florentina nella Vita Nuova”, în Marzocco din mai 
1921) - grămădit între casele foarte înalte şi turnuri, cu străzi înguste şi întorto¬ 
cheate, aproape totdeauna lipsite de soare şi lumină, era tristă şi era tragică. Acele 
forme şi acea culoare se vor potrivi foarte bine cu drama de iubire şi de moarte care 
a fost întîia operă a tînărului Alighieri {Vita Nuova) şi căreia toate acestea îi vor 
constitui fondul şi scena. La locul lor vor răsuna între acele ziduri deznădăjduite 
invocări biblice ale poetului izgonit din cetatea lui înaintea izgonirii şi izgonit din 
viaţă înainte de a-i fi încercat amărăciunile. Chiar mulţimea care se strîngea pe 
strimtele ulicioare ale bătrînei Florente avea o înfăţişare monotonă si tristă. Numai 
doctorii, foarte puţini, se îmbrăcau în stacojiu; în verde numai cavalerii; toţi ceilalţi 
se îmbrăcau în chip uniform în cenuşiu, şi cenuşii şi negre erau lungile mantii care 
dădeau astfel adunărilor, sfaturilor, ca şi mulţimii din piaţă o înfăţişare severă, 
între mantiile lungi, cenuşii şi severe ale cetăţenilor şi abaua cenuşie a pelerinilor 
se desprindea uneori albeaţa hainelor femeieşti. Dar asta numai în zile de sărbă¬ 
toare, cînd si tinerii nobili, mîndrii donzelli ai Toscanei, le îmbrăcau în cavalcadele 
lor. îmbrăcămintea femeiască obişnuită era „sîngerie” {sanguigna), care nu e, cum 
s-a crezut pînă acum, un roşu viu şi vesel, ci o culoare severă, fiindcă era şi culoarea 
de doliu; şi îmbrăcată într-o astfel de culoare a apărut Beatrice lui Dante pentru 
întîia dată. 

Cînd Dante a intrat în viată, evenimentele nu se desfăşurau nici ele vesele 
pentru Florenţa. Grozava înfrîngere de la Montaperti (1260) umpluse Florenţa de 
doliu şi amintirea era încă proaspătă. Copilăria poetului - copilărie gînditoare, 
petrecută la început (pînă la 14 ani) în tihna unei case boiereşti, înveselită de 
zîmbetul matern, apoi în strîmtorări casnice sub stăpînirea unei mame vitrege - 
a fost deci tristă. Vorbele pe care a trebuit să le asculte nu vor fi fost dintre cele 
mai plăcute. Mare impresie trebuie să fi făcut asupra-i bătălia de la Montaperti, 
din care luă naştere splendidul episod al lui Farinata. Isprăvile acestui mare 
duşman politic al neamului său a trebuit să-l impresioneze foarte tare. Ai săi îl 
urau, el îl admiră. Puternică impresie trebuie să fî făcut asupră-i şi povestirile 
luptei de la Benevento (1264), despre care va fi auzit vorbindu-se în tot timpul 
copilăriei sale. Mult trebuie să-l fi făcut să sufere puţina trecere a tatălui său, om 
fără caracter, un adevărat nimic, pe care chiar duşmanii săi nu s-au ostenit să-l 
surghiunească după înfrîngerea de la Montaperti. 

Poate că o soră (femeia legată de el prin înrudire foarte apropiată ce se iveşte 
o clipă, ca o vedenie uşoară, într-un capitol din Vita Nuova, pentru a se destrăma 

curînd după aceea în aer, ca un abur), poate că o soră i-a mîngîiat melancoliile de 
copil mistic, cu sufletul nespus de gingaş, crescut într-un mediu de misticism 
franciscan în şcolile alăturate mînăstirii Santa Croce, unde învăţa, de bună seamă, 
ştiinţele triviului. 

9 ^9 

Invăţămîntul medieval, predat de obicei în şcolile alipite de mînăstirile francis¬ 
cane şi dominicane, dar nu numai în ele, era alcătuit dintr-un curs inferior de trei 
ani în care se învăţau ştiinţele triviului {gramatica, adică latina, retorica şi 
dialectica) şi dintr-unul superior, cuprinzînd ştiinţele quadriviului {aritmetica, 
muzica, geometria şi astronomia). Filosofia şi teologia, împreună cu dreptul şi 
medicina, erau păstrate pentru învăţămîntul superior şi se predau în acele celebre 
Studi (străvechi erau cele din Bologna, Padova, Pavia, Salerno şi Napoli !), nu încă 
Universităţi, mai mult sau mai puţin complete, dar poate mai mult decît univer¬ 
sităţi în înţelesul modern, pe care comunele le susţineau pe cheltuiala lor sau cel 
puţin le ajutau cu bani din belşug şi le apărau prin tot felul de privilegii. 

Ca unul ce făcea parte dintr-o familie nobilă şi înstărită, Dante fu, fără îndoială, 
initiat de tînăr în toate nobilele îndeletniciri cavalereşti: călăria, mînuirea armelor, 
dansul, vînătoarea cu şoim. După cum reiese dintr-un crîmpei din Vita Nuova, 
cunoştea de bună seamă desenul; ştim că îi plăcea tovărăşia muzicanţilor şi că 
unul dintre ei, Casella (de care atît de gingaş vorbeşte într-un cînt din Purgatoriu) 
înveşmînta cu note cîntecele sale. A învăţat singur să compună versuri italiene. 
Ştia provensala şi franceza şi acum e aproape sigur că a transpus într-o serie de 
sonete {II fiore), în care se şi simte gheara leului, le Roman de la Rose. Curînd a 
fost în stare să citească - în afară de obişnuitele Disticha Catonis şi alte opere de 
acelaşi fel, ce se citeau în trivium - pe marii clasici ai literaturii latine: Ovidiu 
în primul rînd şi apoi Virgil, Horaţiu, Lucan, Seneca, Cicero şi pe cei din decadenţă, 
dintre care mai cu seamă pe Boeţiu. 

A 

Intîia sa cultură a fost totuşi mai degrabă modernă: italiană, provensală şi 
franceză. Era pe vremea cînd acei joglars provensali şi jongleurs francezi, în ospe- 
ţele cavalereşti {corti handite) şi în pieţele romanice surori, încă foarte apropiate 
de punctul lor de plecare comun, latina, nu cereau multă învăţătură şi nici prea 
multă sforţare pentru a fî înţelese chiar şi de cei ce nu le vorbeau; şi Florenţa, 
fiind pe drumul cel mare al pelerinilor {romeri) ce se duceau la Roma spre a se 
închina statuii marelui apostol, găzduia foarte adesea pe giullari - şi pe cei pro¬ 
vensali, şi pe cei francezi - ce urmau pe pelerini. Fireşte, giullari-i făceau de toate : 
dănţuiau pe funie şi făceau scamatorii, arătau animale dresate şi jucau unele 
comedioare picante, dar cîntau şi poezii lirice şi recitau crîmpeie de poeme cava¬ 
lereşti - şi apoi era deosebire de la giullare la giullare. Mulţi dintre ei erau oameni 
culţi, cea mai mare parte preoţi ce, din pricina sărăciei sau a deprinderilor rele, 
lepădaseră sutana şi căutaseră un cîştig mai lesnicios. Aceşti din urmă giullari 
erau poeţi ei singuri şi cîntau şi recitau poezii făcute de ei, inspirîndu-se adesea 
din izvoarele clasice, ca nişte desăvîrsiti cunoscători ai latinei ce erau, în calitatea 
lor de clerici. 

Apoi erau şi manuscrisele! Manuscrisele copiate cu frumoase litere gotice pe 
albe pergamente durabile, cu iniţialele pictate în culori vii pe fond de aur, manu¬ 
scrisele care, desigur, erau scumpe, dar pe care le posedau cei mai bogaţi şi le 
împrumutau şi celor mai puţin bogaţi. Prima idee de a explica, în Viaţa Nouă, 
cu bucăţi de proză poeziile sale de dragoste pare să fi venit lui Dante de la un 
manuscris provensal al poeziilor lui Bertran de Born, în care acele razos (adică 
explicările în proză pe care jongleur-ul le punea înaintea canţonelor) erau neobiş¬ 
nuit de dezvoltate! 

Şi apoi, la Florenţa, în timpul adolescenţei lui Dante se cîntau de cîtăva vreme 
poeziile dulci ale stilului nou bolognez, care luaseră şi locul vechilor canţone ale 
Şcolii siciliene (totuşi nu numai în dialect sicilian, nici toate de autori sicilieni). 

A. 

prea reci în imitaţia lor provensală prea făţişă! In acele cîntece femeia nu mai era 
considerată ca la sicilieni, o rece şi mîndră castelană feudală, ci un înger venit din 
cer pentru a arăta calea către perfecţiune şi a înălţa pînă la Dumnezeu sufletul 
poetului îndrăgostit. 




4. Viata Nouă 


A. 

Sîntem pe pragul Vieţii Noi. In timpurile acelea era obiceiul aşa-ziselor tenzoni sau 
întreceri poetice. Un poet propunea într-un sonet pe care-1 trimitea celor ce-i socotea 
reprezentanţi mai cu trecere şi mai experţi în serviciul zeului Iubirii {servizio 
d'Amore), adică în teoriile cele mai încurcate şi mai rafinate ale dragostei cava¬ 
lereşti (codificată în timpurile acelea în numeroasele traduceri romanice din Ars 
amatoria ovidiană şi mai ales în tratatul De amore a lui Andre le Chapelain); deci, 
un poet propunea într-un sonet una din acele subtile probleme (de exemplu, ce 
trebuie considerat mai demn de îndrăgostiţii subtili: a iubi ca să fii iubit sau a iubi 
fără speranţă de răsplată) care au fost la modă în tot timpul Evului Mediu; şi 
poeţii întrebaţi răspundeau, arătîndu-şi fiecare părerea sa. Dante, copilandru (avea 
atunci 18 ani), propune interpretarea unui vis ciudat. Povesteşte că a visat pe 
Beatrice goală (înfăşurată numai cu un văl foarte subţire de culoare sîngerie) în 
braţele zeului Amor care îi dădea să mănînce inima lui Dante si din care ea mînca 
nesigură şi gînditoare. Deodată zeul dragostei dădu semne de durere şi zbură la 
cer cu Beatrice în braţe. 

9 

Sonetul se resimte, mai ales în motivul poetic al inimii mîncate, de lectu¬ 
rile provensale ale lui Dante (biografia romanescă a trubadurului Guilhem de 
Cabenstanh) şi de cele franceze (legenda Castelanei de Vergy). Numai că ceea ce în 
acele povestiri nu era altceva decît răzbunări grosolane şi crude ale unui soţ gelos 
ajunge la Dante simbolul rafinat al primelor tulburări de dragoste ale Beatricei, 
care începea să observe dragostea lui şi să-i răspundă, fie chiar cu oarecare nehotă- 
rîre si tulburare. 

9 

Acesta trebuie să fi fost primul înţeles al sonetului care, după moartea 
Beatricei, urmă să fie retuşat pentru a-i adăuga acea presimţire funebră care acum 
se vede în ultima terţină. Nu e deci ciudat că nimeni (după cum ne spune Dante) 
nu l-a interpretat atunci adevărat. Cineva (Dante da Maiano) răspunse cu groso¬ 
lănie, batjocoritor şi ironic, că avea puţin de interpretat. Visul acela voia numai să 
spună că cel care-1 visase era bolnav şi avea nevoie să se îngrijească. Recomanda, 
la nevoie, chiar oarecare spălături pe care nu le voi mai preciza! 

Dar cel mai cunoscut, cel mai mare şi mai renumit poet contemporan, Guido 
Cavalcanti, răspunse serios; şi, dacă nici el - după Dante - n-a prins adevărata 
explicare, arată, cel puţin, că preţuieşte mult pe tînărul poet care-i trimisese 
sonetul. Astfel a început acea prietenie între Dante şi Guido Cavalcanti, care 
trebuia să aibă o însemnătate asa de mare în dezvoltarea intelectuală a tînărului 

9 

nostru poet. 

In acest timp al vieţii sale, mai mult monden şi cavaleresc, Dante n-a iubit 
numai pe Beatrice, ci şi pe alte femei cam uşurele şi cochete, pentru care a scris 
preţioase poezii ocazionale şi galante, lăudînd coroniţele de flori pe care le purtau 
în dansurile din mai şi deasupra cărora vedea zburînd amoraşi ; numindu-le cu 
pseudonime (în provensală senhals) florale ca Violetta, Fioretta etc.; arătînd plăce¬ 
rile vînătorii şi încheind că totuşi acestora trebuie să se prefere serviciul şi tovă¬ 
răşia femeilor nobile; enumerînd într-un sirventes, care n-a ajuns pînă la noi, 
60 dintre cele mai frumoase femei din Florenţa; visînd o barcă fermecată, în care 
să poată călători, fără lopeţi şi fără pînze, împreună cu prietenii şi iubitele lor 
într-o lume ireală şi fantastică, departe de întîmplările brutale ale lumii noastre 

adevărate; plîngîndu-se de plecarea din Florenţa a uneia din ele; visînd pe zeul 
Amor care-i poruncea să înlocuiască serviciul cavaleresc al femeii îndepărtate cu 
acela al unei femei nu mai puţin frumoase şi aproape. 

Poeziile acestea scrise pentru alte femei nu vor intra toate să facă parte din 
Viaţa Nouă ; doar cîteva; atît numai că Dante, pregătindu-se, după moartea 
Beatricei, să compună cărticica sa delicată, a povestit lucrurile puţin schimbate de 
cum se întîmplaseră într-adevăr; s-a prefăcut a fî făcut curte acelor femei şi de a 
le fi lăudat în versurile sale pentru a ascunde ochilor celor profani adevărata sa 
dragoste, după teoria provensală a celamen-nhxi (în italiană schermo) şi mărtu¬ 
risind chiar de a fî atribuit dragostei pentru Beatrice cîteva din poeziile scrise 
pentru alte femei, întrucît păreau că vorbesc de ea. 

Nu trebuie deci să se considere Viaţa Nouă ca o operă cu totul şi cu totul 
autobiografică, ci în mare parte fantastică, întrucît realitatea e schimbată după o 
intenţie mistică si artistică. 

Nu e îngăduit, de exemplu, a socoti întemeiat pe date istorice faptul că Dante 
a văzut pentru prima dată pe Beatrice la nouă ani şi s-a îndrăgostit de ea, cu toate 
că astfel de exemple de precocitate nu sînt tocmai rare la naturile excepţional de 
sensibile; nici că, după alţi nouă ani, a revăzut-o, nici - cu atît mai puţin chiar - 
că în sirventes-Vi\ pierdut numele său, din cauza ritmului şi a rimelor, nu putuse 
ocupa decît locul al nouălea. Dante avea motivele sale mistice de a fixa pentru Beatrice 
acest număr nouă, a cărui rădăcină e numărul Sfintei Treimi, deci al perfecţiunii ! 

Şi încă ceva trebuie să mai amintim: că proza acestei mici opere este poste- 
rioară versurilor pe care le comentează şi că acestea din urmă au fost probabil 
retuşate pentru a le adapta noului scop. Aşa trebuie să se fi petrecut lucrurile în 
realitate. Să vedem acum cum le povesteşte Dante în Vita Nuova. 

Aşadar, el avea nouă ani cînd pentru prima dată i-a apărut Beatrice, fetiţă 
aproape de aceeaşi vîrstă, „îmbrăcată cu nobila culoare roşie ca sîngele, modestă 
şi cinstită, încinsă şi împodobită aşa cum se cuvenea la vîrsta ei aşa de fragedă”. 

Această apariţie îl tulbură atît de mult, incit se îngălbeni şi începu să tremure, 
presimţind că din acel moment Amorul va fi stăpînul despotic al sufletului său. Şi, 
într-adevăr, de atunci „începu să-i poruncească, în orice chip să încerce a vedea pe 
acel înger foarte tînăr; aşa că de multe ori în copilărie se duse s-o caute şi de 
fiecare dată o vedea cu o înfăţişare asa de nobilă si de demnă de laudă”, incit îi 
inspira cele mai înalte sentimente. 

După nouă ani o întîlni din nou, „îmbrăcată în haină albă de sărbătoare, între 
două femei nobile care erau mai în vîrstă ca ea, şi, trecînd pe stradă, îşi îndreptă 
privirea spre locul unde era el plin de teamă şi printr-o atenţie deosebită îl salută 
cu atîta nobleţe, încît i se păru că atinge limitele supremei fericiri”. 

Atunci, „ca ameţit se îndepărtă de lume şi se refugie în singurătatea camerei 
sale”, unde începu să se gîndească la Beatrice şi avu visul povestit în sonetul 
amintit mai sus. In acest timp, tînărul poet se făcea tot mai palid, iubea singură¬ 
tatea ; ori de cîte ori o întîlnea începea să tremure şi se tulbura, şi asta-i făcea 
curioşi pe prieteni şi pe nobilele doamne. 

Intr-o zi, cînd în biserică o privea pe Beatrice, o tînără femeie crezu că Dante 
o priveşte pe ea şi se întorcea mereu spre el, mirîndu-se de privirea aceea care i 
se părea că se aţintise asupra ei. Şi-atunci Dante auzi spunîndu-se în spatele lui: 
„Iată femeia care-1 face să sufere atît de mult!”. Se gîndi atunci să se poarte în aşa 
fel încît să creadă toţi că într-adevăr aşa e, şi astfel să scape de întrebările stărui¬ 
toare ale prietenilor. începu să scrie pentru ea sonete şi balade, ca să ascundă 
ochilor profani dragostea sa adevărată pentru Beatrice. Atunci el scrise în lauda 
celor mai frumoase femei din Florenţa acel sirventes în care numele falsei iubite 

9 

ocupa primul loc şi acela al Beatricei pe al nouălea. 

în acest timp, femeia care-i servea drept adăpost dragostei pentru Beatrice fu 
nevoită să plece din Florenţa. Dante crezu că e necesar să se arate îndurerat şi 

scrise un sonet în care se plîngea de îndepărtare. Se întîmplă apoi să moară o 
prietenă a Beatricei (prima notă funebră din acest suav roman mistic, urmată 
imediat de altele) şi Dante compune pentru ea două sonete, plîngîndu-se de moar¬ 
tea care a răpit din viaţă o floare atît de frumoasă şi de curată. Prietenii însă 
urmară a se interesa de faptele sale şi el se temea ca ei să reuşească a-i descoperi 
secretul care-i era atît de drag. Şi atunci, din porunca zeului Amor, îşi alege o a 
doua donna dello schermo. De data aceasta însă îi făcu curte asa de indiscret 
(călcînd chiar regula secretului, principală în codul dragostei medievale), încît 
lumea începu să-i vorbească de rău pe amîndoi şi însăşi Beatrice, revoltată de 
această lipsă de discreţie din partea lui Dante (şi poate şi puţin geloasă!), termină 
prin a-1 lipsi de salutarea aceea în care era toată fericirea lui. 

In zadar compune Dante canţone şi balade minunat de suave şi de dulci pentru 
a explica neînţelegerea şi a cere cu umilinţă iertare, Beatrice nu-i mai dădu salu¬ 
tarea şi chiar, odată, la o petrecere, văzîndu-1 aşa de plin de teamă şi aşa de 
pierdut, fixînd-o cu ochi care implorau iertare, vederea lui i se păru atît de comică, 
încît rîse de el împreună cu celelalte femei care o întovărăşeau. 

Dante se gîndeşte atunci să nu-şi mai clădească fericirea pe ceea ce depindea 
de o voinţă străină lui, ci pe ceva pe care nimeni vreodată să nu-i poată lua, adică 
pe cuvintele care cuprind laudele pentru iubita lui. Poeziei salutului îi urmează 
aceea a laudei extatice, care formează un al doilea episod al liricii danteşti: acela 
al rimelor noi. 

Se mai întîmplă moartea tatălui Beatricei (a doua notă lugubră, prezicătoare 
a dureroasei catastrofe din această delicată povestire de dragoste şi moarte), căreia 
îi urmă, după puţin timp, un vis înfricoşător, în care îi apare lui Dante, bolnav 
şi înfrigurat, viziunea Beatricei moartă, pe care femei pioase o acoperă cu un văl, 
în timp ce sufletul ei, ca un nouraş alb, se înalţă spre cer într-un zbor de îngeri 
care cîntă. 

Nu a fost decît un vis înfricoşător şi totuşi sufletul nostru presimte de pe acum 
moartea adevărată a femeii iubite (şi aşa de suav iubită) de poetul nobleţei şi 
nevinovăţiei feminine. 

Beatrice mai trece o dată îmbrăcată în alb, în tovărăşia Monnei Vanna 
{Primăvara), iubita prietenului său, Guido Cavalcanti, în toată strălucirea frumu¬ 
seţii sale delicate, a tinereţii sale, a cerului albastru al Toscanei acoperit de nori 
albi şi uşori, într-un sonet în care ne apare sub senhal-ul de Amore ; încă inspiră 
poetului său cel mai delicat sonet (Tanto gentile e tanto onesta pare) din toată Viaţa 
Nouă şi la urmă moare (la 9 iunie 1290) nu - spune Dante - din cauză că ne-a fost 
răpită de puterea focului sau a gheţii, ca în orice boală, dar numai pentru că prin 
calităţile sale atrăgea asupra ei atenţia îngerilor şi a sfinţilor, care voiră să împo¬ 
dobească Paradisul cu sufletul ei îngeresc. 

Dante e nemîngîiat. Durerea îi inspiră canţone, balade şi sonete de o profundă, 
delicată şi totuşi senină tristeţe. După un an, în ziua şi ora întîmplării, pe cînd 
desena pe cîteva cartoane un înger îndreptîndu-şi zborul către cer, băgă de seamă 
că lîngă el erau persoane demne de respect, pe care, adîncit în amintirile lui, nu 
le salutase. Scrise atunci un sonet, explicînd că în acel moment maî era cineva cu 
el şi de aceea nu a observat prezenţa lor. 

Dar însăşi puterea durerii produce o reacţie în naturile tinere şi sănătoase. 
Intr-o zi, pe cînd se afla într-un loc care-i aducea aminte de Beatrice şi suspina de 
dureroasă amintire, apoi ridicînd ochii pentru a vedea dacă din întîmplare nu l-a 
zărit cineva, văzu la o fereastră o tînără femeie foarte frumoasă, care, palidă de 
emoţie, îl privea cu milă şi părea că cu tot sufletul lua parte la durerea sa. Şi 
atunci - după cum se întîmplă tuturor celor nenorociţi, cărora, văzîndu-se compă¬ 
timiţi, li se pare durerea lor şi mai mare, ca şi cum i-ar fi milă de el însuşi - Dante 
nu mai putu să-şi stăpînească lacrimile, izbucni în hohote şi fugi să se închidă 
acasă. Dar a doua zi se reîntoarse sub acea fereastră şi în puţin timp un sentiment 
nou făcu să-i palpite inima, pe care o crezuse moartă pentru totdeauna. 

După O lungă luptă întru amintirea dulce a celei moarte şi dragostea pentru cea 
care trăia, Beatrice termină prin a învinge şi Dante are o minunată viziune în care 
vede pe iubita lui înconjurată de îngeri şi sfinţi şi se hotărăşte să nu mai vorbească 
de ea pînă cînd nu va putea-o face cu demnitate, spunînd despre ea ceea ce nici¬ 
odată nu s-a mai spus despre cineva. 

Prin această prevestire a ceea ce a fost apoi Divina Commedia se termină 
Viata Nouă. 

A fost adevărată această dragoste a lui Dante? Documentele istorice şi cele 
mai vechi mărturii ale biografilor şi comentatorilor Comediei ne răspund că da. 
Numai că Bice Portinari, fiica acelui om de bine care a fost Folco di Ricovero 
Portinari, fondatorul spitalului Santa Maria la Nova, Bice Portinari, măritată cu 
Simone di Geri dei Bardi, nu devine Beatrice (adică dătătoare de fericire) decît în 
poezia lui Dante! 


5. Ospăţul 


Acelaşi lucru se spune despre Donna gentile. Fie că trebuie sau nu identificată cu 
Alisetta cea isteaţă dintr-un sonet din Canzoniere şi cu tînăra Pietra cu părul aurit 
şi creţ, care, înveşmîntată în verde, ne e înfăţişată în alte poezii, pe cînd dănţuieşte 
pe pajişti primăvăratice smălţate de flori; sigur e că în Convivio acest chip simbo¬ 
lizează Filosofia. Filosofia ce, ea însăşi îndurătoare faţă de mîhnirea poetului, îi 
mîngîia raţiunea şi inteligenţa cu cărţile lui Boeţiu {De consolatione philosophiae) 
şi cu ale lui Cicero {De amiciţia) în acelaşi răstimp în care dragostea pentru Donna 
gentile îi acoperea întru cîtva golul ce-1 simţea în inimă. 

Asemenea sincretisme nu erau cîtuşi de puţin rare în Evul Mediu şi ar însemna 
să voim să judecăm după măsura sufletului nostru modern un suflet din veacul 
al XlV-lea, de am voi a priori să înlăturăm această putinţă, singura ce izbuteşte 
să împace povestirea din Vita Nuova cu cea din Convivio. 

Care poveste e următoarea: „Steaua Venerei de două ori se învîrtise în cercul 
său ce o face să pară de seară şi de zi {era deci, făcînd calculele astronomice, în 
august 1293 şi, prin urmare, cu trei ani şi două luni după moartea Beatricei) după 
răposarea acelei Beatrice fericite, ce trăieşte în cer cu îngerii şi pe pămînt cu 
sufletul meu, cînd acea gingaşă domniţă de care am pomenit la sfîrşitul Vieţii Noi 
se ivi pentru întîia oară, însoţită de Iubire, înaintea ochilor mei şi cîştigă mare loc 
în gîndul meu. Dar fiindcă iubirea nu se naşte şi creşte dintr-o dată, ci e nevoie de 
mult timp şi hrană a gîndurilor, mai cu seamă acolo unde se află gînduri potrivnice 
care o stînjenesc, mai înainte ca această nouă iubire să fie desăvîrşită, trebui 
multă luptă între ăst gînd nou şi cel ce-i era vrăjmaş, adică gîndul strălucitei 
Beatrice, care stăpînea încă cetăţuia minţii mele”. Compuse atunci, pentru a se 
dezvinovăţi de necredinţa aparentă, canţona Voi che intendendo il terzo ciel movete, 
cea dintîi a fi comentată filosoficeşte în Convivio. De aceea Dante, abătut de 
durerea adîncă ce-i pricinuise moartea aceleia pe care el o numeşte „cea dintîi 
desfătare a sufletului său” si simţind nevoia de a ieşi din dureroasa stare de suflet 

9 9 9 

în care se afla, gîndi să se slujească de mijlocul pe care alţi nenorociţi îl între¬ 
buinţaseră înaintea lui spre a se mîngîia: „Şi mă apucai - zice - să citesc acea 
carte a lui Boeţiu, ce nu e cunoscută de mulţi, prin care, nenorocit şi surghiunit, 
se mîngîiase. Şi mai întîmplîndu-se că Tullius (Cicero) scrisese o altă carte, în 
care, vorbind despre prietenie, aducea vorba despre mîngîierea lui Laelius, om 
foarte ales, la moartea lui Scipio, prietenul său, mă apucai să o citesc. Şi cum 
se întîmplă de obicei, că omul merge cătînd argint şi, fără voia sa, găseşte aur, 
eu, ce cătam mîngîiere, găsii nu numai leac lacrimilor mele, ci şi cuvinte ce dove¬ 
deau cît de însemnat lucru era filosofia, stăpîna acestor autori. Şi mi-o închipuiam 
pe ea asemenea unei doamne milostive. Şi, din pricina acestei închipuiri, începui să 

merg acolo unde se arăta ea, adică la şcolile călugărilor şi la discuţiile celor 
ce se îndeletniceau cu filosofia, astfel că în puţînă vreme, poate în treizeci de 
luni, începui să-i simt farmecul aşa de mult, încît iubirea sa alunga şi nimicea 
orice alt gînd”. 

Atunci scrise cîntece în care, prefăcîndu-se că laudă pe doamna milostivă pe 
care prinsese a o iubi după moartea Beatricei, aducea de fapt laude Filosofiei. 

Fireşte, lucru foarte cu putinţă în vremurile acelea, dar care oricum nu înlătură 
iubirea pentru femeia adevărată. 

Dar ce este il Conviviol 

„Omul - ne răspunde Dante - din firea lui doreşte să ştie, fiindcă în desăvîrşirea 
sufletului său stă fericirea-i cea mai mare. Dar felurite pricini, ca de pildă cusururi 
trupeşti, lăcomie de plăceri lumeşti, viaţă păcătoasă, trîndăvie, îndeletniciri prac¬ 
tice familiale şi civile, vina locului unde s-a născut şi a crescut omul, fiind adică 
lipsit de orice mijloc de învăţătură; toate aceste pricîni fac pe mulţi să fîe lipsiţi 
de astă prea vrednică şi desăvîrşită hrană şi, în loc de a se aşeza la mesele unde 
se mănîncă pîinea îngerilor, sînt siliţi să se hrănească, asemenea dobitoacelor, cu 
iarbă şi cu ghindă. Din care pricină, împins de milă, eu am de gînd să dau un Ospăţ 
obştesc, la care să împărtăşesc pe nenorociţii aceştia din firimiturile pe care, după 
ce am fugit de păşunea norodului de rînd, le-am putut aduna stînd la picioarele 
celor ce sînt la masa fericită. 

Mîncările acestui Ospăţ vor fi paisprezece cîntece alcătuite din iubire şi virtute, 
iar pîinea un comentariu în proză, trebuincîos pentru ca acele cîntece să fîe tîlcuite 
în adevăratul lor înţeles”, anume ca unele ce cuprind laudele Filosofiei, iar nu ale 
unei femei pămînteşti oarecare. 

Ospăţul deci ar trebui să fie alcătuit din paisprezece tratate, unul pentru fiecare 
din canţonele comentate, şi încă unul drept introducere. De fapt, Dante, dîndu-şi 
seama la timp că a greşit calea şi recunoscînd hotarele raţiunii omeneşti, nu a scris 
decît patru din ele, folosindu-se de prilejul canţonelor (două pentru Donna gentile, 
una spre lauda vredniciei, înţeleasă ca vrednicie a sufletului şi a obiceiurilor) 

pentru a se îndeletnici cu subiecte nu numai filosofice, ci şi teologice, astronomice 

_ 

şi morale. Intr-adevăr, a treia dintre canţonele comentate, Le doici rime d’amor 
ch'io solia, vorbeşte de gesturi dispreţuitoare şi trufaşe, ivite pe neaşteptate la 
doamna sa ce, din milostivă, sfîrşise prin a ajunge atît de aspră şi nepăsătoare, 
încît să merite, într-un grup de poezii ce fac parte acum din Canzoniere, porecla (în 
provensală : senhal) de Pietra. Lucru ce trebuie luat în înţelesul că Filosofîa nu şi-a 
ţinut toate făgăduielile faţă de el. 

Dacă Donna gentile, Pietra (aiurea pomenită cu porecla de Pargoletta) şi o 
isteaţă Lisetta ce, într-un sonet dîn Canzoniere, înaintează încredinţată că va cuceri 
inima şi mintea poetului trebuie socotite drept una şi aceeaşi femeie, mai întîi 
blîndă şi milostivă, apoi pe neaşteptate devenită nepăsătoare şi crudă (toate fe¬ 
meile încep ca doamne gingaşe şi sfîrşesc pietrei) e chestie prea întinsă pentru a 
fi cu putinţă să o tratăm în aste pagini. Ceea ce e sigur e că aceste două femei 
(fiindcă de fapt Lisetta e identificată de cei mai mulţi cu Donna gentile şi Pargoletta 
cu Pietra) ajunseră în Ospăţul lui Dante una singură, mai întîi îndurătoare, apoi 
crudă, precum mînghetoare la început şi pline de nădejdea naivă de a dezvălui 
chipul veşnicului Sfinx, apoi anevoioase şi sterpe i se înfăţişaseră studiile filosofice. 

Sigur e că în vremea compuneriî Ospăţului Dante străbătu un răstimp tulbure 
de întreită rătăcire: morală, intelectuală si artistică. Si întreită fu si rătăcirea-i 
morală: în dragoste, în viaţa lumească şi în politică. Dante iubeşte senzual, ia 
parte la petreceri, face politică - şi cu greu se poate face politică fără a se ajunge 
la tocmeli cu propriul său cuget, ca atunci cînd se înduplecă să se înscrie, el, nobil, 
în breasla Medicilor şi Spiţerilor, numaî pentru a lua parte la ocîrmuirea oraşului 
său. Rătăcirea intelectuală e mai cu seamă filosofică : Dante străbate un răstimp 
de copleşitoare încredere în puterile raţiunii omeneşti deosebite de credinţă. Cît 

despre rătăcirea artistică, ea e cuprinsă mai ales într-o recădere sub jugul imitaţiei 
provensale, iar apoi în forma încurcată, nefirească, voit aspră şi ţeapănă a rimelor 
ce ţin de acest răstimp al iubirii pentru Pietra. 


6. Cîteva date 


A. 

In acest punct faptele din viaţa exterioară a lui Dante au precumpăniră şi sîntem 
nevoiţi a îndrepta din nou luarea-aminte a binevoitorului cititor asupra unor date 
fără de care cuvîntarea noastră nu mai poate înainta cu limpezimea cuvenită. 

Am văzut că 1290 este anul morţii Beatricei. In acelaşi răstimp de vreme Dante 
ia parte ia două expediţii militare, slujind (în călărimea uşoară, în calitatea 
sa de nobil) sub steagurile căpitanului poporului din oraşul său: la Campaldino 
(11 iunie 1290), unde oştiie guelfei Florenţe se bătură cu cele ale ghibelinei Arezzo, 

şi, cu un an mai înainte (1289), la expediţia luchezilor, ajutaţi de florentini, împo- 

_ 

triva Fisei, în timpul căreia fu de faţă la predarea castelului Caprona. In 1294 
merse - de bună seamă, pentru cîteva zile - la Bologna, unde scrise sonetul în care 
se dojeneşte că n-a luat în seamă pe o femeie tînără şi frumoasă ce trecea, pe cînd 
el era cufundat în privirea Garisendei. In 1295, vremea probabilă a alcătuirii părţii 
în proză din Vita Nuova, se înscrise în breasla Medicilor şi Spiţerilor şi în cursul 

A 

anilor 1296 şi 1297 vorbi de mai multe ori în Sfatul Celor o Sută. In 1295 moare 
Forese Donaţi, tovarăşul său de viaţă neregulată şi de ospeţe voioase, şi, prin 
urmare, cearta vestită, pe temeiul unui vulgar schimb de ocări plebee, trebuie să 
fie socotită în răstimpul ce ţine de la 1290 (vremea morţii Beatricei) pînă la 1296. 
în 1297 veniturile sale trebuie să fi fost tare zdruncinate, de vreme ce unele 
documente indiscrete ne arată că el si cu fratele său Francesco fură siliţi să facă 

9 9 

datorii pe la mai multe persoane. Din acest an, 1297, e, poate, şi căsătoria lui 
Dante cu Gemma a lui Manetto Donaţi. Urmează trei ani de tăcere, în care hrisoa¬ 
vele nu ne dau numele lui Dante. Sînt cei dintîi ani din viata sa casnică, în care 
pare absorbit de afacerile casnice şi de simţămintele familiale, mai cu seamă de 
paternitate, şi se ţine departe de politică. 

A 

In 1300 se duce ca sol al comunei din Florenţa la aceea din San Gimignano 
(7 mai) şi de la 15 iunie la 15 august face parte din ocîrmuirea oraşului, ca prior. 

A 

In aprilie 1301 e numit căpetenie şi supraveghetor al lucrărilor pentru lărgirea şi 
îndreptarea căii San Proculo; la 14 aprilie vorbeşte în Sfatul Căpeteniilor şi la 
19 iunie, discutînd în Sfatul Celor o Sută de trebuiau sau nu plătiţi o sută de 
oameni în slujba papei Bonifaciu al VlII-lea, susţine că nu trebuie făcut nimic 
iquod de servitio faciendo domino Papae nihil fiat). 

Venind Carol de Valois la Florenţa, pe faţă ca împăciuitor, dar cu tainica însăr¬ 
cinare, primită de la papă, de a-i ocroti pe negri şi de a-i doborî pe albi de la 
cîrmuire, pe cînd Dante se afla, de bună seamă, la Roma, ca sol al comunei, pentru 
a încerca să împiedice venirea acelui principe la Florenţa ; la 27 ianuarie 1302 noul 
podestă din partidul negru, Cânte de’ Gabrielli da Gubbio, ridicat de Carol de Valois, 
condamnă pe Dante şi pe alţi trei in contumacia să plătească de fiecare cîte cinci 
mii de lire, în florini mici; să înapoieze lucrurile răpite pe nedrept şi, de nu vor fi 
plătit în trei zile, să le fie confiscate bunurile; să rămînă, chiar de vor fî plătit, doi 
ani afară din Toscana; şi să nu mai poată avea niciodată slujbe şi răsplată de la 
comuna Florenţei. Cei patru osîndiţi erau declaraţi vinovaţi, toţi laolaltă sau fiecare 
în parte, prin sine sau prin mijlocirea altora, de baratteria (întrebuinţare rea a 
puterii şi a banilor comunei), adică de a fi dat şi cheltuit împotriva înaltului 
Pontifice şi a trimisului său, Carol de Valois, „pentru împotrivire la venirea sa”. La 
10 martie următor (1302) fu întărită condamnarea lui Dante şi a celorlalţi osîndiţi 
împreună cu el şi fu hotărît ca, de ar fi fost prins vreunul dintre ei, trebuia să fie 
ars de viu {igne comburator, ita ut moriatur). 

La 8 iunie 1302, la San Godenzo, mulţi surghiuniţi florentini din partidul „alb” 
se îndatorară a despăgubi pe un oarecare Ugolino di Feliccione degli Ubaldini de 
toate daunele pe care le-ar fi suferit luptînd împotriva Florenţei, pentru întoarcerea 
albilor. Dante fu la San Godenzo şî se îndatoră împreună cu ceîlalţî. Probabil că 
în 1303 se opri cîtăva vreme în Romagna (la Forlî) şi apoi la Verona, la curtea lui 

A 

Cangrande della Scala. In 1304 merse pentru a doua oară la Bologna, unde, după 
ultimele cercetări ale lui Santangelo {Dante e i trovatori provenzali, Catania, 
Giannotta, 1921), compuse canţonele morale spre lauda virtuţilor cavalereşti 
(ce fac parte acum din Canzoniere şi trebuiau să fie comentate şi ele în Convivio), 
primele trei tratate din Co7ivivio şi, de la 1305 la 1306, primele două cărţi De 
vulgari eloquentia. La 6 octombrie 1306 îl găsîm în Lunigiana, lîngă marchizul 
Franceschino Malaspina, de care fu numit însărcinatul său spre a trata pacea, în 
numele său şi al fraţilor săi, cu Antonio, episcopul de Luni, pace care fu încheiată 
chiar în acea zi. 

De la 1306 la 1312 îl găsim în Casentino, unde, tot după Santangelo, compuse 
de la 1306 la 1307 al patrulea tratat din Convivio şi rimele pentru acea enigmatică 
femeie pe care el o pomeni cu numele de Pietra. 

A 

In acest răstimp casentinez din viaţa lui Dante se întîmplară fapte foarte 

A _ _ 

însemnate pentru istoria Italiei. In septembrie 1310, împăratul Henrîc al Vll-lea 
de Luxemburg se hotărî în sfîrşit - ascultînd chemările ghibelinilor şi redeşteptînd 
nădejdile guelfîlor „albi” {moderaţi) de a putea în sfîrşit să se reîntoarcă la Florenţa - 
să coboare în Italia. Dante trimise o scrisoare tuturor principilor şi cîrmuitorilor 
de popoare din Italia, îndemnîndu-i să nădăjduiască în împărat şi să-l întîmpine 
cu respect. La 31 martie 1311, de la izvoarele Arnului (Casentino) scrise floren¬ 
tinilor răsculaţi, dojenindu-i şi ameninţîndu-i cu pedeapsa - şi la 18 aprilie din 

acelaşi an, o altă scrisoare latinească lui Henric, îndemnîndu-1 să nu piardă vremea 

_ _ 

în Lombardia şî să se grăbească a pedepsi Florenţa. In acest timp (fără îndoială, 
ca urmare a acestor fapte ale sale ce puteau fi înţelese ca ale unui ghibelin şi care, 
oricum, îl făceau să pară duşman al oraşului său), la 2 septembrie 1311 fu înlăturat, 
împreună cu mulţi alţii, de la amnistia dată de comuna florentină celorlalţi sur¬ 
ghiuniţi. în 1312 trebuie să fi fost la Pisa, urmînd pe Henric, fiindcă numai acolo 
putu să-l vadă, copil fiind, Petrarca, după cum spune că l-a văzut în persoană, în 

A 

copilăria sa. In 1313 moare Henric de Luxemburg, mai înainte de a-şi fi putut duce 
la bun sfîrşit întreprinderea - şi cu moartea sa se năruie pentru totdeauna nădej¬ 
dile lui Dante de a-şi revedea oraşul. După o scurtă şedere în Toscana, el încercă 

A _ 

să se întoarcă la Verona. In 1314, murind papa Clement al V-lea, Dante scrise 
cardinalilor adunaţi în conclave la Carpentras, îndemnîndu-i, după cum zice croni¬ 
carul Giovanni Villani, „să aleagă un papă italian”. în 1315 era, de bună seamă, 
la Lucea, unde cunoscu pe acea enigmatică Gentucea, de a cărei plăcută întîm- 
pinare pune pe poetul luchez Bonagiunta Orbicciani să-i amintească în Purgatoriu 
(c. XXIV). Dante avea atunci cincizeci de ani împliniţi şi nu e deci cu putinţă să ne 
gîndim tocmai la o adevărată iubire. Cade, prin urmare, ipoteza că Gentucea ar 
trebui identificată cu Pietra, după cum propun unii comentatori vechi, fără să se 
gîndească prea mult. La 6 noiembrie 1315, Dante şi copiii săi sînt din nou izgoniţi 
din Florenţa şi osîndiţi, de vor fî prinşi, să li se taie capul. în 1316 refuză cu 
dispreţ să se întoarcă la Florenţa, deoarece condiţiile iertării (de a se înfăţişa 
cu ştreangul de gît şi cu capul presărat cu cenuşă, spre a se oferi Sfîntului Ion) 
erau prea umilitoare. De la 1313 la 1320 unii vor să-l socotească la Ravenna, alţii 
la Verona. Oricum, la Verona trebuie să facă o călătorie scurtă pentru a susţine 
discuţia despre Quaestio de aqua et terra. De ia 1320 pînă pe 14 septembrie 1321 
(data morţii) fu, fără îndoială, la Ravenna, pe lîngă Guîdo Novello da Polenta, ce-1 
primi bine, îl cinsti în viaţă şi-i făcu, după moarte, o înmormîntare strălucită. 

Infernul şi Purgatoriul văzuseră lumina - pare-se - cam pe la 1318. Paradisul 
fu publicat postum. 

7. Rătăcirea morală a lui Dante 


Să ne întoarcem acum la vremea de rătăcire morală a lui Dante. în afară de plebeul 
schimb de sonete (1294?) cu Forese Donaţi şi un sonet minunat (/’ vengo a te il 
giorno infinite volte) de dojană, al celui dintîi prieten ai său, Guido Cavalcanti, în 
care îl mustră că s-a apucat să caute tovărăşii nevrednice de el, ce-i înjosesc 

sufletul, odinioară atît de curat, avem, în această privinţă, spovedaniile lui Dante 

_ _ _ 

însuşi. In cercul celor lacomi {Purgatoriul) el revede pe Forese Donaţi, ce-i zice: 
„De-ţi aminteşti cum te-ai purtat cu mine şi eu cu tine, chiar azi cînd totul a 
trecut, amintirea trebuie să ne fie dureroasă!”. Tot astfel, în Paradîsul pămîntesc 
{Purgatoriul) pune pe Beatrice să dojenească rătăcirea sa morală şi mai cu seamă 
o anume patimă trupească a sa pentru o Pargoletta nevrednică de cel ce, odinioară, 
din iubire îşi făcuse o scară pînă la cer. 

Dar pe această Pargoletta noi o cunoaştem. Ea ni se înfăţişează ca o copilă 
foarte tînără, cu părul aurit şi creţ, înveşmîntată în verde şi încununată cu flori, 
dănţuind pe pajişti primăvăratice, printre dealuri împădurite. Scena e aceea din 
Casentino. în Casentino Dante fu în vîrsta coaptă (de la 32 pînă la 37 de ani) şi 
aceasta se potriveşte cu aluziile ironice ale Beatricei la vîrsta sa, ce nu maî era de 
om tînăr şi care ar fi trebuit să-l pună la adăpost de amăgirile unei copile - 
aproape; o scrisoare latinească şi o canţonă a lui Dante ne descriu amănunţit 
ivirea fulgerătoare, aproape înspăimîntătoare, a unei frumuseţi ce, punînd stă- 
pînire pe sufletul lui cu violenţa „unui stăpîn ce, izgonit din patrie, după îndelungat 
surghiun înturnîndu-se la moşia sa, tot ceea ce găseşte ucide, alungă şi întem¬ 
niţează”, nimici „acea hotărîre vrednică de laudă, pentru care se ferea de femei şi 
de cîntecele de iubire şi alungă fără milă, ca suspecte, acele cugetări sîrguincioase 
prin care contempla lucrurile atît cereşti, cît şi pămînteşti”. 

O cunoaştem pe această femeie: e Pietra. Cunoaştem astă patimă violentă: e 
aceea ce respiră în înflăcăratele şi senzualele canţone danteşti dintr-o parte bine 
cunoscută din Canzoniere. Cunoaştem starea aceasta de suflet: e aceea a lui Dante, 
surprins tocmai în mijlocul cugetărilor filosofice din Convivio de vijelia patimii! 

De prisos să încercăm a identifica pe aceste două femei. Trebuie să le fi cunoscut 
bine Moroello Malaspina, căruia îi erau închinate şi scrisoarea latinească, şi can- 
ţona. Dante le pomeneşte cînd cu numele de Pargoletta, cînd de Pietra, după cum 
nădăjduîeşte sau deznădăjduieşte. 

Ceea ce ne interesează e tonul acestor poezii: puternic, pătimaş şi senzual, ce 
ne arată o faţă nebănuită a liricii danteşti. Deosebite, nu mai puţin frumoase, în 
complicaţîa lor de metru şi de strofe, decît cele din Vita Nuova, aceste poezii 
pietroase, dinadins aspre şi nemlădioase, în care Dante îşî impune o schemă, stăruie 
asupra imaginilor, repetă ca un răsunet crud şi dureros unele cuvinte aspre ca 
sunet şi ca înţeles: piatră, ger, umbră, crudă, smalţ şi care ne fac să ne gîndim la 
anume disonanţe voite ale muzicanţilor moderni, sînt totuşi pline de atîta adevăr, 
sinceritate şi putere de patimă, cum numai un suflet uriaş putea arăta şi a arătat. 

Cîtă durere, cît zbucium, ce accent de rugă fierbinte şi de mustrare în această 
baladă: 


Fiindcă te vezi atît de tînără şi frumoasă, 
încît deştepţi în minte Iubire, 
ai adunat în inimă trufie şi asprime! 

Trufaşă te-ai făcut cu mine şi aspră 
de vreme ce te-ncerci să mă ucizi, vai mie; 
cred că faci astfel spre a te încredinţa 
dacă tăria iubirii spre moarte duce; 

dar fiindcă mă găseşti robit mai mult ca alţii, 
nu ai nici o îndurare pentru a mea durere: 
de ai putea tu să îi simţi tăria! 

şi aiurea, cu un strigăt deznădăjduit: 

Vai mie, de ce nu urlă 

pentru mine, cum fac eu pentru ea, în văgăuna arzătoare? 


Pe cînd în rimele din Vita Nuova găsim adoraţia estetică mulţumită cu sine, în 
rimele Pietrei găsim „dorinţa răzvrătită împotriva raţiunii, dorinţa arzătoare ce 
dogoreşte sufletul şi a cărei flacără, ca pe un perete năruit, se încolăceşte şi şuieră 
prin spărturile stilului şi prin rupturile versificaţiei. Iubirea nesăturată ajunge 
crudă, înveşmîntă aproape înfăţişarea urii sau cel puţin îi împrumută cuvintele. 
Femeia rîvnită şi îndărătnică ajunge o răufăcătoare ucigaşă şi hoaţă, pe care 
Iubirea e rugată să o străpungă cu o săgeată prin mijlocul inimii - şi poetul ar voi 
să-i pună mina în pletele bălaie ce s-au făcut pentru el şfichi şi bici, şi atunci 


eu n-as fi milos si nici curtenitor, 
ci aş face ca ursul cînd se joacă. 

A 

In vreme ce în Vita Nuova suspinul e duios şi supus, aici îndrăgostitul geme, 
se zbuciumă şi strigă: 


Blestem ziua în care întîia oară am văzut 
lumina ochilor tăi trădători, 
şi clipa cînd ajuns-ai pe culmea 
inimii, spre a-mi scoate afară suflul. 


E patima tinereţii după iubirea adolescenţei, e asemeni arşiţei mari a soarelui 
de vară ce ne face să simţim mai puternic existenţa, atunci cînd totul e prea plin 
de viaţă. E asemeni furtunii de la amiază, după o dimineaţă blîndă de primăvară, 
cînd cerul - ce, plin încă de-acum de toate armoniile de aprilie, se topea zîmbitor 
în albastrul nesfîrşit — ne face să simţim că mai are încă nourii săi grei de electri¬ 
citate, şi tunetele, şi fulgerele. Era nevoie şi de acest curent de poezie pentru a 
desăvîrşi în extaticul îndrăgostit de Beatrice pe poetul viitor”. 

Astfel scrie Carducci {Opere, VIII, 90) într-una din judecăţile-i estetice, ade¬ 
vărate minuni de agerime critică şi de simţire poetică. 

Noi nu vom adăuga decît două observaţii scurte. Anume că această sinceritate 
de expresie e cuprinsă în caracteristicile şcolii poetice a stilului nou, de nu prin 
cuprins, ce nu mai e dulce defel, cel puţin prin formă, sincer aspră ca simţirile pe 
care le arată (canţona Astfel voiesc în vorba-mi să fiu aspru, / Precum în fapt e astă 
frumoasă Piatră...) şi că, după cum socoate, cu drept cuvînt, Salvadori („Nuove 
rime di Dante”, în Nuova Antologia, 1 dec. 1904), această piatră „ce în bărbăţia lui 
îl tulbură si îl înfrînse, întunecîndu-i mintea de la lumina adevărului veşnic si 
împietrindu-i inima”, e simbolizată în Divina Commedia prin Medusa, pe care 
diavolii o cheamă {Infernul, IX, 55-63) spre a-i împiedica intrarea în cetatea Ditei, 
strigînd: 


„Meduso hai, să-l facem piatră !” 

din care pricină Virgil {raţiunea omenească supusă credinţei) îi strigă 


- „întoarce-te şi-nchide-ţi ochii bine - 
mi-a zis Virgil - că n-ai să mai vezi stele 
de-apuci să vezi pe Gorgo dacă vine”. 

I I 

Vorbind m-a-ntors chiar el de către ele, 
şi nepărîndu-i palmele-mi de-ajuns 
şi-a-ntins podiş şi-a lui peste-ale mele. 

Din care pricină poetul strigă (şi se gîndeşte, poate, la sine, ce atîta vreme nu 
avu mintea sănătoasă): 

Voi cei cu spirit ager de pătruns, 
cătaţi aci-n cîntarea mea ciudată, 
sub vălul ei, ce-nvăţ îmi zace-ascuns! 

{Infernul, IX, 55-63) 

Şi învăţul e că ispăşirea e cu neputinţă pentru cel ce are sufletul împietrit de 
patima trupească şi că privirea unei Pargoletta {Pietra) poate prea bine să te 
împietrească, întocmai ca şi aceea a Medusei! 


8. Iter animae Dantis in Deum 


Intorcîndu-ne la Convivio : e lucru lămurit că Dante, după cum singur ne mărtu¬ 
riseşte, trudindu-se să scape de ,josnicia de a fi simţit atîta patimă, cîtă îşi dă 
seama că a domnit în el cine citeşte canţonele pomenite mai sus” arătîndu-ne că 
„nu patima, ci virtutea a fost pricina şi îndemnul” nu numai a celor scrise pentru 
Donna gentile, dar şi a celor scrise pentru Pargoletta-Pietra, se hotărî să le cuprindă 
şi pe acestea din urmă în Convivio, înfăţişîndu-ni-le ca scrise pentru aceeaşi femeie 
(care trebuie înţeleasă alegoric ca Filosofia) ce, din îndurătoare şi mîngîioasă la 
început, se prefăcu apoi dintr-o dată în crudă şi îndărătnică. 

Intr-adevăr, cea din urmă dintre canţonele din Convivio începe astfel: 

Duioasele rime de iubire pe care de obicei 
le căutam în gîndurile mele, 

se cuvine să le părăsesc; nu fiindcă n-aş nădăjdui 
să mă reîntorc la ele, 

dar fiindcă gesturile dispreţuitoare şi trufaşe 
ce la domnita mea 
ivitu-s-au mi-au închis calea 
vorbirii obişnuite. 

9 


Prin urmare: greutăţi în studiile filosofice şi piedici în iubire, atribuite şi 
acestea din urmă acelei Donna gentile, pe cînd - într-adevăr - alcătuiesc carac¬ 
teristica patimii adînci şi trupeşti a poetului pentru Pargoletta cea nespus de tînără 
şi de crudă, pe care el cîntă sub acel senhal de Pietra. Şi aceste greutăţi în studiile 
filosofice trebuie mai cu seamă înţelese ca scrupule religioase, adică teama de a nu 
se rătăci întru erezie ca prietenul său Guido Cavalcanti, ce nu voi să-l urmeze pe 
Virgil {raţiunea omenească supusă credinţei) şi de aceea nu putu să facă, asemenea 
cu el {cf. Infernul, X), călătoria de mîntuire de-a lungul celor trei împărăţii de 
dincolo de mormînt. Zice, într-adevăr, Dante în Convivio (II, 1) că, „întîmpiîndu-se 
ca astă doamnă a mea {Donna gentile, simbol al Filosofiei) să-şi schimbe pentru 
mine gingaşa-i înfăţişare, mai cu seamă în acele părţi în care eu căutam şi cercetam 
dacă cea dintîi materie a elementelor era creată de Dumnezeu, mă oprii întru cîtva 
de a-i vedea adesea înfăţişarea” şi nu întîrzie să adauge : „prin doamna mea înţeleg 
tot mereu acea lumină foarte puternică a Filosofiei, ale cărei raze fac să se înveş- 
mînte din nou florile şi să rodească adevărata vrednicie a oamenilor, despre care 
canţona de mai înainte {Duioasele rime de iubire pe care de obicei) voieşte să trateze 
pe deplin”. 

A 

înţelegem deci lămurit de ce Ospăţul rămîne întrerupt la al patrulea tratat, 
cînd ar fi trebuit să cuprindă cincisprezece, şi de ce într-o altă canţonă vorbeşte 
despre Filosofie ca de „acea frumoasă doamnă, întru care greşii”. 

Periodul filosofic-raţionalist trecuse de acum : iubirea pentru Beatrice înfrîngea 
în sfîrşit pe aceea pentru Donna gentile şi el se pregătea să spună despre ea în 
Commedia „ceea ce niciodată nu s-a spus de vreuna”. 

De la Beatrice (simbolul credinţei mistice) din Vita Nuova, Dante trece la Donna 
gentile (simbol al filosofiei) din Convivio, pentru a se întoarce iar, în Commedia, la 
Beatrice (de astă dată tot simbol al credinţei, dar al credinţei teologice). 

Acesta este iter animae Dantis in Deum pe care se cuvenea oricum să-l înfăţişăm 
binevoitorului cititor, pentru ca evoluţia spirituală şi artistică a lui Dante să-i fie 
îndeajuns lămurită. 




9. Analiza estetică a Ospăţului 


A 

încă vreo cîteva observaţii asupra valorii artistice a operei şi vom fi sfîrşit cu 
Convivio. 

Ca tot ce a ieşit din pana lui Dante, această operă e foarte sinceră şi, ca atare, 
puternic poetică. Filosofia puternic simţită şi - aş zice - aproape suferită ajunge 
la el simţire şi, de aceea, poezie. Paginile privitoare la nobleţea limbii vulgare 
italice, dispreţuită numai de cei ce, neştiind să se slujească de ea, o socotesc 
nepotrivită pentru subiectele alese şi scriu în franţuzeşte sau în provensală, după 
cum chitaristul prost dă vina pe chitară, iar fierarul prost pe fier; acele autobio¬ 
grafice în care ne vorbeşte de dureroasa-i pribegire de la curte la curte, aproape 
cerşind, ca o „barcă fără pînze şi fără cîrmă, purtată spre felurite porturi şi strîm- 
tori şi ţărmuri de vîntul uscat ce flutură dureroasa sărăcie” şi „arătînd împotriva 
voinţei sale rana făcută de soartă, de care de obicei pe nedrept e adeseori învinuit 
cel rănit”; măreţele imagini de care se foloseşte spre a face să fie înţelese gîndirile 
sale filosofice ne fac să ne gîndim la unele pagini minunate de Bergson, în care 
artistul nu e mai prejos decît filosoful; accentul de blîndeţe înduioşată cu care 
împărtăşeşte (şi de aceea scrie în italieneşte) întreaga omenire din floarea roşie a 
sfîşierii sale; toate acestea fac ca Ospăţul să ni se înfăţişeze străbătut de o undă 
de atît de proaspătă şi înfiorată poezie, încît să poată înfrunta alăturarea de cele 

A 

mai frumoase pagini din Commedia. In capitolul IX al tratatului II, o întreagă 
judecată filosofico-teologică (75-90) sfîrşeşte cu o nădejde de iubire: de a revedea 
în cer „pe acea strălucită doamnă pe care sufletu-mi o îndrăgi”; aiurea (IV, 17), 
vorbind despre datoria pe care omul virtuos o are, de a se lumina nu numai pe sine, 
ci şi pe ceilalţi oameni, rătăciţi adesea din neştiinţă, asemuieşte această prea 
aleasă nevoie de apostolat cu „trandafirul ce nu mai poate sta închis şi trebuie să 
răspîndească mireasma ce s-a născut înlăuntrul său”. „Tot astfel omul virtuos nu 
trebuie să aştepte să i se ceară sfaturi, ci să preîntîmpine cererea asemeni tranda¬ 
firului, care nu numai cui vine la el pentru mireasma sa i-o dă, ci chiar şi oricui 
trece pe lîngă el”, imagine ce aminteşte pe aceea prea frumoasă de care se slujeşte 
un mistic spaniol contemporan (Juan Maragall) în al său Elogia de la palabra, 
pentru ca să dovedească nevoia de a vorbi doar din trebuinţa de a împărtăşi altora 
emoţia noastră: Cuando una rama no puede ya mas de la primavera que tiene 
adentro, entre las hojas ahundantes hrota una fior como expresiân meravellosa. 

Măreaţa şi senina viziune morală prin care a ajuns în culmea desăvîrşirii sale 
spirituale nu se leapădă de nimic din viaţa sa trecută, de nici una dintre adesea 
dureroasele şi umilitoarele-i experienţe omeneşti, socotindu-le ca îndreptate de 
soartă înspre o singură ţintă de pace şi virtute; ne mişcă puternic: „Ajuns la cea 

din urmă vîrstă, sufletul ales binecuvîntează drumul pe care l-a făcut, fiindcă a fost 
drept şi bun şi lipsit de amărăciunea furtunii, şi iar binecuvîntează vremile trecute : 
şi pe drept le poate binecuvînta, fiindcă, înturnîndu-şi gîndul spre acestea, îşi 
aminteşte de faptele sale chibzuite, fără de care nu se putea ajunge, cu atîta bogăţie 
{de experienţă), nici cu atîta cîştig, în portul de care se apropie. Şi face ca şi bunul 
neguţător care, cînd ajunge aproape de port, îşi cercetează cîştigul şi zice: De n-aş 
fi pornit pe aşa fel de drum, n-aş avea comoara aceasta şi n-aş avea de ce să mă 
bucur în oraşul meu, de care mă apropii, şi de aceea binecuvîntează calea pe care 
a străbătut-o” (IV, 38). 

A 

încă o pildă pentru a arăta cum simte el, pătimaş (şi, prin urmare, poetic) 
Filosofia - şi am isprăvit. 

Vorbeşte (III, 1) despre blîndeţea cu care dintru început Doamna gingaşă îl 
mîngîia, adică despre plăcerea pe care o găsea în primele sale citiri filosofice: „O, 
cîte nopţi au trecut, în care ochii celorlalţi oameni se odihneau dormind închişi, în 
care aî meî priveau ţintă spre lăcaşul iubirii mele! Şi precum focul întins voieşte 
mereu să izbucnească în afară, căci nu e cu putinţă să stea ascuns, mă cuprinse 
dorinţa de a vorbi despre iubirea pe care să o păstrez cu totul în mine nu puteam... 
Am prins dară a lăuda pe această doamnă {Filosofia), dacă nu cum i se cuvenea, 
cel puţin cît puteam eu”. 

încheind şi recapitulînd: Dante nu a fost un filosof cum se ajunge astăzi cu 
cîteva semestre de frecventă la o universitate nemţească, fiindcă e vreo catedră de 
ocupat sau vreun renume de cucerit. Dante ajunse la Filosofîe pe căi întortocheate 
şi îngreunate de durere. Criza sa începe după moartea Beatricei, cînd lumea se 
întunecă pentru ochii săi şi durerea-i e atît de mare, încît nu mai poate trăi fără 
să cunoască preţul vieţii. Caută, pentru a se mîngîia, cărţile lui Boeţiu şi ale lui 
Cicero si-si odihneşte într-însele sufletul obosit. Apoi aceste cărţi îi deschid mintea 
către prea plăcutele cercetări ale Filosofîei. Aceasta în vremea cînd iubirea ome¬ 
nească a Doamnei gingaşe îl mîngîia de pierderea suferită, ce nu se mai putea 
îndrepta. Printr-un sincretism cîtuşi de puţin ciudat pentru acele vremuri şi în 
deplină înţelegere cu procedeele misticismului, chiar ale celui contemporan (al lui 
Novalis, de pildă, care, din iubirea sa pentru Sofia, blînda fată moartă aproape 
copiliţă, a făcut şi el un simbol), mila mîngîietoare a frumoasei femei se contopeşte 
în gîndul şi simţirea lui Dante cu plăcuta încredinţare şi cu seninătatea pe care, 
în aceeaşi vreme, o dobîndea din studiile filosofice, începute cu înflăcărare de 
neofit; lupta lăuntrică dintre iubirea cerească pentru moartă şi aceea pămîntească 
pentru femeia vie, ce atît de blînd îi zîmbea, părea că-1 cheamă iar să privească 
viaţa cu interes nou, scuturîndu-1 din toropeala în care căzuse şi din pricina căreia 
lumea i se înfăţişa printr-un palid văl de lacrimi; se contopeşte cu lupta dintre 
nălucile aeriene înconjurate de aur ale credinţei sale nevinovate şi visătoare {Vita 
Nuova) şi adevărurile noi pe care de pe acum puternica sa inteligenţă crede că le 
întrezăreşte neatîrnate de destăinuirile Credinţei; chinurile iubirii pentru femeia 
{Pargoletta-Pietra) ce acum părea că-1 respinge, acum îl atrăgea la sine cu blîndă 
înfăţişare se identificau cu alternativele de nădejdi şi mîhniri, pe care oricine s-a 
ocupat cu filosofia le cunoaşte din experienţa sa proprie şi prin care se trece de la 
plăcerea supraomenească a cuceririi intelectuale la descurajarea cea mai dure¬ 
roasă a celui mai adînc scepticism. 

Astfel, Iubirea şi Filosofia se contopesc în Dante într-un sîngur lucru şi alegoria 
rece a lui Boeţiu se preschimbă la suflul îndrăgostit al artei danteşti, în Donna 
gentile din Ospăţ, în Pargoletta înveşmîntată în verde, în Pietra cea crudă, cu 
pletele bălaîe şi creţe. 

Dante le-a iubit pe aceste femei aproape în aceeaşî vreme şi, cu toate că-i părea 
rău de rătăcirea morală a acelui răstimp din viaţa sa, nu s-a lepădat de ele, ci, 
dimpotrivă, le-a fost recunoscător pentru belşugul de experienţă ce a dobîndit din 
iubirea lor. 

Dante nu se leapădă de nimic: nici de viaţa-i visătoare de copilandru, nici de 
aceea trîndavă de după moartea Beatricei, cînd s-a înjosit în tovărăşia unor cheflii 
grosolani şi de rînd, nici de aiurările arzătoare de patimă pentru Pietra crudă şi 
îndrăzneaţă, nici de clipele de slăbiciune pentru Alisetta cea isteaţă; nici de poezia 
din Vita Nuova, nici de sonetele împotriva lui Forese Donaţi, nici de proza ştiinţifică 
a Ospăţului, nici de cîntecele voluptuoase ale maturităţii sale. Convertit la studiul 
teologiei, nu se leapădă de studiile filosofice din vremea iubirii pentru Donna 
gentile ; ştie prea bine că astfel trebuia să fie drumul ursit spiritului său. Asemeni 
cu Goethe, ce prin gura lui Faust cheamă tinereţea cu toate rătăcirile, cu toate 
greşelile sale, „cu totul” {Gih meine Jugend mir zuruck!), el e conştient de ceea ce 
era sortit şi activ în aceste experienţe. Erau iadul său. Ar putea oare să se bucure 
acum de ochii Beatricei sale fericite fără să fi trecut prin împărăţia păcatului? 


10. Geneza şi cronologia Divinei Comedii 


Am ajuns în pragul templului nemuririi şi slavei lui Dante. 

Cea dintîi aluzie nelămurită, dacă nu tocmai la Divina Comedie, aşa cum o 
avem astăzi, la ceva ce ţine de o închipuită călătorie a sa dincolo de mormînt, o 
avem în Vita Nuova (capitolul XIX) şi anume în versurile 40-42 din canţona Donne 
ch'avete intelletto d’amore, în care sfinţîlor şi îngerilor ce o cer pe Beatrice pentru 
a împodobi cu ea Raiul Dumnezeu le răspunde să mai aibă încă răbdare şi să îngă¬ 
duie ca ea să mai rămînă puţin pe pămînt, „unde e cineva care se teme să n-o piardă 
şi care, în Iad, va spune osîndiţîlor: «Eu am văzut nădejdea Fericiţilor!»”. Tălmă¬ 
cirea acestor versuri e cel mai mare chin pentru critica dantescă, dar un lucru e 
sigur: anume că pînă atunci „el avea de gînd să închipuie într-un poem că a avut 
de la Dumnezeu o însărcinare pe care numai Luca şi Sfîntul Pavel (cf. Infernul, II, 
10-36) o căpătaseră înaintea lui” (Flamini, Le opere minori di Dante Alighieri, 
Livorno, Giusti, 1910, p. 45, notă). Scena de care pomeneşte Dante nu o găsim 
acum în Commedia şi poate nu şi-a găsit locul nici măcar în vreuna din numeroasele 
schiţe pe care trebuie să le fi făcut el măcar pentru Infern, mai înainte de a găsi 
forma desăvîrşită. Oricum, nu e greu să o reclădim cu ajutorul unor scene asemă¬ 
nătoare din Comedie {cf., de pildă. Infernul, VIII, 33-44), în care osîndiţii, crezînd 
că Dante e unul ce vine să sporească rîndurile lor, îl întîmpină cu cuvinte de bat¬ 
jocură şi de mulţumire răutăcioasă. Şi atunci Dante răspunde, ca în episodul lui 
Filippo Argenti {loc.cit.), că, de vine el, vine nu spre a rămîne, sau ca în scena pome¬ 
nită în greu de înţelesele versuri ale canţonei Donne ch’avete intelletto d’amore, că 
el, ce a văzut pe pămînt nădejdea Fericiţilor, nu poate fi ca ei osîndit, şi de aceea, 
dacă străbate Iadul, o face numai fiindcă vederea pedepselor veşnice e trebuin¬ 
cioasă pentru mîntuirea sufletului său! Avem deci aici întîia schiţă a Infernului, 
aşa precum găsim un embrion al Paradisului în scena cerească, cu care isprăveşte 
Vita Nuova, a Beatricei şezînd în Rai la dreapta Fecioarei Maria, în slava îngerilor 

si a sfinţilor. 

> > 

Măreaţa operă fu scrisă între 1300 şi 1321. Se pare că atunci cînd Dante fu 
surghiunit din Florenţa, cele dintîi şapte cînturi ale Lifernului erau compuse. Ne 
povesteşte într-adevăr Boccaccio că, după izgonirea poetului, una din rudele sale, 
căutînd printre lucrurile lui Dante, în nişte sipete ascunse în grabă în locuri 
sfinte, pe vremea tulburărilor ce se iscară la Florenţa cu prilejul venirii negrilor la 
ocîrmuire, a găsit pomenitele şapte cînturi şi le-a dus unui oarecare Dino al jupî- 
nului Lambertuccio Frescobaldi, pentru a afla de la el, ce era poet şi om cu multă 
învăţătură, despre ce era vorba. Dino Frescobaldi a rămas minunat de frumuseţea 
şi însemnătatea operei şi s-a hotărît să trimită acele pagini marchizului Moroello 
Malaspina, la curtea căruia Dante se afla pe vremea aceea. Marchizul le-a citit, le-a 
găsit pe placul său şi le-a arătat lui Dante, rugîndu-1 stăruitor să-şi urmeze marea 

Operă. Ceea ce Dante a făcut, începînd cîntecul VIII cu acele cuvinte: Io dico 
seguitando, ce ar înfăţişa formula de trecere de la cea dintîi schiţă la restul operei. 

Lucrul nu e cu neputinţă, deşi poveşti asemănătoare de manuscrise găsite se 
află şi în alte opere medievale (de pildă, în Roman de Troie) şi de aceea trebuie 
foarte multă chibzuinţă înainte de a da crezare povestirii lui Boccaccio. La urma 
urmei {cf. studiul meu „Per la medievalizzazione di Dante”, în Zeitschrift, XLIII, 
314 şi urm.) s-ar putea prea bine să fie vorba de o simplă formulă de trecere de 
la cîntul VII la al optulea, dar unele cercetări ale mele, de mai tîrziu, asupra altor 
crîmpeie din poem, ce fac să se bănuiască o primă schiţă a Infernului pusă cît cu 
putinţă în legătură cu restul şi ale cărei îndreptări şi încheieturi se pot vedea şi 
astăzi (se pare că în această primă schiţă pădurea se prelungea şi în Infern) mă 
fac acum mai închinat să primesc teza lui Hauvette, care, în foarte interesantul 
său studiu intitulat tocmai Io dico seguitando {cf.Etudes italiennes, I, fasc. 1-2), 
susţine că cele dintîi şapte cînturi din Infern erau gata alcătuite mai înainte de 
surghiunul lui Dante. Neîndoielnic e că spre 1308 Infernul circula şi că în 1313 
încă Purgatoriul era compus. Paradisul văzu lumina după moartea poetului, şi 
anume după 1321, ca urmare a regăsirii minunate a cînturilor de la sfîrşit. Se 
povesteşte, într-adevăr, că o rudă a poetului l-a visat într-o noapte pe Dante, care 
ridica un covor ce acoperea peretele odăii pe care o locuia la Ravenna, în palatul 
lui Guido Novello da Polenta, şi că, deşteptîndu-se, a dat fuga în acea odaîe, unde, 
ridicînd covorul, într-o scobitură din perete a găsit nişte foi, care începuseră să se 
mucegăiască de umezeală, ce cuprindeau tocmai cele din urmă cînturi din Paradis, 
pe care el în zadar le căutase printre hîrtiile lui Dante. 

Adevărat sau neadevărat cum va trebui să fîe socotit acest lucru, sigur e că 
Paradisul nu a fost răspîndit decît după 1321. 

Cît despre tîtlu, e bine să se ştie că opera nu are un nume al său propriu. Dante 
o numeşte poem sfinţit {Paradisul, XXIII, 62), poem sfint {Paradisul, XXV, 1) şi de 
două ori Commedia {Infernul, XVI, 128 ; XXI, 2), printr-o sfioasă antiteză Ia poemul 
virgilian pe care îl numeşte tragedie {Infernul, XX, 113), deoarece, în lîmbajul 
lui Dante, per tragediam superiorem stilum inducimus, per comediam inferiorem 
{De vulgari eloquentia, II, 4). Acel nume dar nu înseamnă nimic dramatic, deşi o 
mare parte dramatică e cuprinsă în poem {cf. Scherillo, op. cit., p. 143). Commedia 
fu numîtă de biografîî vechi (Giovanni Villani şi Boccaccio) şi de vechii comentatori, 
ca autorul necunoscut al acelui Ottimo Commento şi Benvenuto da Imola, ce ne 
înştiinţează că ea se numeşte astfel non tam ratione materiae, quam ratione styli 

vulgaris humilis, adică fiind scrisă în italieneşte, iar nu în latineşte. Florentinii au 

_ _ ^ 

numit poemul el Dante, ediţia aldină din 1502 La terze rime di Dante. In 1613 
ediţia din Vicenza intitulează încă poemul La Visione, ceea ce dovedeşte că Ia 
începutul veacului al XVII-lea numele de Commedia nu era încă primit peste tot. 
Numirea de Divina a fost dată operei pentru întîia oară de Boccaccio. Întîia dată 
cînd găsim titlul fericit de Divina Commedia e în ediţia veneţiană din 1529 cu 
comentariul lui Cristoforo Landino, din care am luat frumoasele xilografii ce împo¬ 
dobesc ediţia de fată. 


11. Argumentul poemului 


Divina Commedia nu se rezumă. Evlavia (în înţelesul de pietsa latinească, adică: 
amor erga parentes, erga patriam, erga Deum) şi respectul faţă de opera măreaţă 
„cui han posto mano e cielo e terra” mă împiedică - pe mine, ce şovăiesc mişcat, pe 
pragul marii catedrale romanice ale cărei turle se înalţă spre cer într-un avînt de 
iubire, nespus de puternic - de a săvîrşi astfel de pîngărire. 

Fie-mi îngăduit deci să o fac cu vorbele altora. 

,JDivina Commedia, zice Brognoligo {Sommario di storia delta letteratura italiana, 
Napoli, Perrella, 1915, pp. 51 şi urm.) e descrierea călătoriei lui Dante prin Infern, 
Purgatoriu şi Paradis. Ea înfăţişează alegoric, în Infern şi în Purgatoriu, lupta 
lăuntrică purtată de el pentru a se mîntui de rău, pentru a învinge patimile şi a 
fi în stare să recunoască adevărul cel mai de seamă şi, în Paradis, treptata sa 
pătrundere în înţelegerea acestui adevăr. Dar caracterul personal al operei nu 
împiedică să-i fie universală ţinta etică: Dante, fără să răpească nimic perso¬ 
nalităţii sale, întrupâ în sine întreaga omenire, căreia el îi ura acea reînnoire 
sufletească ce se înfăptuise cu adevărat în el. Pînă la douăzeci şi cinci ani de ani, 
Dante urmase calea cea adevărată ; murind Beatrice, se dedă”, precum am văzut, 
„vieţii lumeşti, pierzîndu-se în pădurea rătăcită a acestei vieţi (Convivio, IV, 24). 
Nici nu i-a folosit la nimic faptul că femeia iubită, înălţată de la trup la suflet, a 
izbutit să-i trimită inspiraţii sfinte, dobîndite pentru el de la Dumnezeu, spre a-1 
face să-si dea seama de starea sa nenorocită, într-atît era de întunecată de ceata 
greşelii mintea lui {Purgatoriul, XXX, 133-135). Dar Fecioara se îndură de nenorocit 
şi se îndreaptă către Sfînta Lucia {harul ce luminează), care roagă pe Beatrice 
{ştiinţa dezvăluită, prin urmare credinţa teologică) să ajute pe cel ce o iubise atît 
de mult şi care pentru ea ieşise din rîndurile norodului - şi Beatrice coboară în 
Limbo (partea din Infern unde copiii morţi înainte de botez şi marii poeţi şi înţelepţi 
ai Antichităţii nu au altă pedeapsă decît că sînt lipsiţi de vederea lui Dumnezeu) 
pentru a îndupleca pe Virgil {raţiunea omenească supusă credinţei) să pornească 
întru mîntuirea lui Dante {Infernul, II, 92-114). Astfel, cugetul rătăcitului începe 
să se trezească; el îşi dă seama de propria-i înjosire şi încearcă să apuce iar pe 
calea cea dreaptă {Infernul, I, 1-30); dar patimile omeneşti (cele trei fiare, şi anume 
pantera, simbolul desfrîului, leul, simbolul trufiei, şi lupoaica, simbolul zgîrceniei) 
se împotrivesc voinţei încă slabe a păcătosului {Infernul, I, 31-54). în clipa aceea, 
Virgil, ieşind din Limbo după rugăciunile Beatricei, aleargă în ajutorul nenoro¬ 
citului rătăcit în pădure, îl încurajează, îi întăreşte voinţa şovăielnică şi cum, 
pentru a învinge patimile omeneşti ce-1 prigonesc, e nevoie de cercetarea grozavelor 
urmări ale greşelii - neputînd deci Dante să ajungă dintr-o dată pe culmea mun¬ 
telui desfătător ce este început şi pricină a oricărei bucurii (munte ce înfăţişează 
starea fericită a omului virtuos), Virgil îl face să apuce altro viaggio, adică o cale 
mai lungă prin împărăţia pierzaniei {Infern), a ispăşirii {Purgatoriu), pînă cînd, pe 
vîrful unui munte înalt, Purgatoriul, ajunge în codrul des şi viu al Raiului pămîn- 
tesc. De aici Dante, preschimbat ca o plantă nouă, adică reîntors la starea de 
nevinovăţie şi neprihănie în care se afla Adam înainte de păcat, poate să urce, 
împreună cu Beatrice, prin sferele cereşti pînă la cerul Empireu, adică se poate 
înălţa la cunoaşterea lucrurilor dumnezeieşti, înseninîndu-şi mintea de orice gre¬ 
şeală ; deci cunoscînd adevărul nu-i rămîne decît să admire şi să slăvească pe 
Dumnezeu în taina îndoită a unităţii şi tremii sale şi a întrupării lui Cristos ; şi 
la această contemplare, în care stă cea mai de seamă fericire, e ajutat de San 
Bernardo di Chiaravalle. 

Această pribegire mistică o închipuie el ca întîmplată în 1300, cînd el era nel 
mezzo del cammin di nostra vita, adică avea treizeci şi cinci de ani, şi cînd păcă¬ 
toşilor din întreaga creştinătate li se îmbia prilejul de a se mîntui, fiind hotărît în 
acel an, de către Bonifaciu al VlII-lea, cel dintîi jubileu, ce fu întîmplare de o 
deosebită însemnătate religioasă”. 

12. Premergătorii lui Dante 


S-a vorbit mult într-o vreme de aşa-zişii premergători ai lui Dante. Acum toţi 
deopotrivă socotesc că nu se cuvine să se vorbească de adevăraţi şi propriu-zişi 
premergători. Fireşte, descrierea împărăţiilor subpămîntene nu era nouă în istoria 
marii poezii. Fără să vorbim de cartea a IX-a (Nexuîa) din Odiseea pe care Dante, 
ce nu ştia greceşte, nu a putut să o cunoască, de cartea a IV-a din Eneida (ce a fost 
de fapt adevăratul izvor al Infernului), de descrierea cerurilor, făcută de Cicero în 
cartea a Vl-a a Republicii, care, trunchiată de rest şi cu comentariul lui Macrobius, 
a fost cunoscută Evului Mediu sub titlul de Somnium Scipionis ; în afară de păgî- 
nism, înflăcăratele închipuiri călugăreşti, îngrozite de icoanele întunecate din 
Apocalipsă (alt izvor însemnat al lui Dante), doriseră să înspăimînte noroadele cu 
groteştile povestiri de viziuni din lumea de apoi. Visio Pauli, Navigaţia Sancti 
Brendani, Purgatoriul Sfintului Patriciu, Revelationes ale fericitei fecioare Mectilde 
de Hackeborn, De Hierusalem coelesti et de Babylonia infernali a lui Giacomino da 
Verona, Anticlaudianus a lui Alan de Insulis, La voie du Paradis a lui Raoul 
d’Houdan şi pînă şi legenda orientală a înălţării lui Mahomet la Rai, readusă în 
discuţie, în zilele noastre, de Asm Palacios în opera sa De la escatologia musulmana 
en la Divina Comedia, despre care s-a făcut atîta vîlvă, toate aceste opere au, fără 
îndoială, în subiectul lor ceva comun cu Divina Commedia. Insă acum Torraca 
(„I Precursori della Divina Commedia”, în Lectura Dantis, Firenze, Sansoni, 1905) 
a dovedit în chipul cel mai lămurit că astfel de opere fură prea puţin răspîndite în 
Evul Mediu şi că în afară de izvoarele clasice (cartea a IV-a din Eneida, Somnium 
Scipionis etc.) şi ăe Apocalipsă, din care Comedia păstrează urme vădite (ce se pierd 
totuşi în întregul prea originalei concepţii a lui Dante), cea mai mare parte din 
viziunile medievale trebuie să-i fî rămas, fără îndoială, necunoscute. Şi apoi, chiar 
de le-a cunoscut, prea puţin sau deloc au putut să-i slujească, din pricina neîn¬ 
chipuitei primitivităţi şi neciopliri a formei. Cu totul altceva e Divina Commedia ! 
Oricum, e cu desăvîrşire neadevărat că şi ea ar fi o viziune, de vreme ce „Dante şi-a 
închipuit că vizitează lumea de apoi treaz şi cu ochii deschişi” (Torraca, op. cit., p. 8). 
Şi apoi, să ne înţelegem! „Toţi ştim că Dante a luat din belşug idei, fraze, veşti, 
scene, asemănări, icoane din Biblie, de la filosofii şi poeţii din Antichitate, din 
tratatele Evului Mediu, din lirica provensală şi italiană. Apele acestor pîrîiaşe se 
deosebesc fără prea mare greutate în fluviul întins şi măreţ al poeziei lui Dante: 
cîteodată însuşi poetul le arată obîrşia. Dar, pentru a afirma că fluviul îşi are 
izvoarele cele mai de seamă în ciclul viziunilor, au fost nesocotite mai întîi izvoarele 
cele mai sigure şi mai directe şi a trebuit să i se sape cu închipuirea o matcă 
subpămînteană, nevăzută în prima parte a cursului său. E de necrezut uşurinţa cu 
care unii critici, de obicei chibzuiţi şi cumpătaţi, au crezut că au descoperit legături 
ascunse între Dante şi unii scriitori de care Dante, poate, sau chiar fără îndoială, 
nu a auzit niciodată pomenindu-se” (Torraca, op. cit., p. 18). 

A 

încheind: în vremea noastră nu mai e îngăduit să vorbim de premergătorii lui 
Dante, ca pe vremea cînd Alessandro D’Ancona scrise altminteri frumoasa şi inte¬ 
resanta sa monografie (7 precursori di Dante, Firenze, Sansoni, 1874). Dante nu a 
avut premergători sau cel mult a avut un singur premergător: Virgil, învăţătorul 
şi făuritorul lui, cel de la care luă nu numai Io bello stile, dar şi parte din ispiraţie 
şi din material {cf. D’Ovidio, „Non soltanto «Io bello» stile tolse da lui!”, în Studi 
sulla Divina Commedia, Palermo, Sandron, 1900). 

13. Topografia morală a poemului 


A 

începem acum să informăm pe cititor de ceea ce D’Ovidio {op. cit.) a numit foarte 
nimerit topografia morală a Divinei Comedii : Dante îşi închipuie că prăpastia 
Iadului fusese pricinuită de pămîntul ce, îngrozit, se trase înapoi din faţa lui 
Lucifer, cînd el a căzut din cer, înfrînt de legiunile îngereşti rămase credincioase 
lui Dumnezeu şi călăuzite de Arhanghelul Mihail. Acest pămînt a ieşit pe emisfera 
cealaltă, alcătuind muntele sfînt al Purgatoriului, ce se înălţă într-o insulă (singu¬ 
rul pămînt din emisfera apelor) la antipodul Ierusalimului unde a căzut Lucifer şi 
s-a deschis prăpastia Iadului. Astfel, printr-o închipuire măreaţă, împărăţia ispă¬ 
şirii îşi găseşte rostul şi obîrşia în aceea a păcatuluî. 

Infernul deci se adînceşte ca o genune pînă la mijlocul pămîntului. El se des¬ 
chide în emisfera boreală {cf. planşa I) şi a căpătat aproape forma unei pîlnii. îl 
acoperă o parte din scoarţa pămîntului, o căciulă sferică, în mîjlocul suprafeţeî dîn 
afară a căreia se află Ierusalimul şi muntele (Golgota) pe care Isus a ispăşit vina 
lui Adam. Unde să fie poarta Iadului, poetul nu spune, dar spre ea duce un drum 
înalt şi împădurit. Prăpastia Iadului se împarte în trei despărţăminte mari: vesti¬ 
bulul, unde sînt pedepsiţi cei care au trăit fără ruşine şi fără laudă: Iadul de sus, 
ce ţine de la fluviul Aheron pînă la zidurile cetăţii Ditei, îmbrăţişînd cinci cercuri, 
dintre care cel dintîi {Limbo) e al nebotezaţilor, al doilea e al păcătoşilor cu trupul, 
al treilea al necumpătaţilor, al patrulea al zgîrciţilor şi risipitorilor, al cincilea al 
mînioşilor şi al nepăsătorilor (în italîană accidiosi, adîcă păcătoşi prin mînhire 
sufletească, ce împiedică munca bună, care trebuie să fie voioasă, după porunca lui 
Dumnezeu: servite Domino in laetitia); Iadul de jos, ce ţine de la zidurile cetăţii 
Ditei pînă la mîjlocul pămîntului şi cuprinde al şaselea cerc, al ereticilor, al şaptelea 
(împărţit în treî cercurî mîci) al pîngăritorilor (faţă de Dumnezeu, faţă de Fire şi 
faţă de Artă, socotită ca fiică a Firii şi, ca atare, nepoată a lui Dumnezeu), al 
optulea (împărţit în zece bolge, adică pungi sau văi : ademenitori, linguşitori, simo- 
niaci, adică vînzători ai darurilor s.îinie, ghicitori, slujbaşi necinstiţi, hoţi, sfetnici, 
înşelători, semănători de dezbinări, falsificatori) al înşelătorilor, al nouălea (deose¬ 
bit în patru despărţăminte: trădători ai rudelor, trădători ai patriei, trădători ai 
prietenilor, trădători ai binefăcătorilor) al trădătorilor. 

înfipt în mijlocul pămîntului, în punctul cel mai depărtat de Dumnezeu, stă 
Lucifer, cu jumătatea de sus a trupului ieşind în prăpastia Iadului şi cu picioarele 
întinse către o scobitură strimtă ce se deschide în emisfera australă. 

Muntele curăţirii de păcate se împarte şi el în trei părţi: Ante-Purgatoriul 
(partea de jos a muntelui). Purgatoriul propriu-zis şi Raiul pămîntesc. Dante îşi 
închipuie că sufletele hărăzite Purgatoriului se adună toate la gura Tibrului, de 
unde vine să le ia - spre locul curăţirii - un înger ce le îmbarcă pe o corăbiuţă sprin- 

A 

tenă şi uşoară, căreia aripile îngerului îi slujesc drept pînze. In Ante-Purgatoriu 
stau cei ce nu s-au căit decît la sfîrşitul vieţii {blestemaţi, trîndavi, morţi de moarte 
năpraznică, principi nepăsători). Purgatoriul propriu-zis are trei părţi deosebite: 
cea dintîi e a celor ce au iubit răul {trufaşi, pizmătăreţi şi mînioşi), ce umplu 
primele trei cercuri; a doua e a celor ce au iubit prea puţin binele veşnic, care stau 
în al patrulea cerc; a treîa e a celor ce au iubit prea mult bunurile pămînteşti 
{zgîrciţi şi risipitori, lacomi şi desfrînaţi), împărţiţi în cele din urmă trei cercuri. 
Pe culmea Purgatoriului e Raiul pămîntesc, un codru des şi viu, înflorit tot, vădită 
antiteză la pădurea sălbatică din Infern. Ajuns aici, Dante întîlneşte pe Matelda 
(simbolul harului alegerii), înfăţişată ca o femeie nespus de frumoasă şi tînără 
(poate o amintire a Pietrei) ce cîntă culegînd flori pentru a-şi face o cunună. Ea 
cufundă pe Dante în cele două rîuri sfinte : Lete, ce îl face să uite păcatul, şi Eunoe, 

care îl face să dobîndească harul dumnezeiesc; după aceea, sufletul său, nemaiavînd 
greutatea păcatului, care e singura piedică ce ne ţine pe toţi pe pămînt, se înalţă 
uşor spre cer. 

Din Raiul pămîntesc (unde, în acest timp, Beatrice i-a răsărit înainte într-un 
nor de flori ce cad de pretutindeni din mîinile îngerilor care-i împletesc cununi şi, 
dojenindu-1 pentru rătăcirea sa, l-a pregătit, prin căinţă, pentru cele două băi pri¬ 
menitoare), Dante urcă împreună cu Beatrice de-a lungul celor nouă cercuri (Luna, 
Mercur, Venus, Soarele, Jupiter, Saturn, Cerul înstelat, Cel dintîi mişcător, Empireu) 
care, după sistemul ptolemaic, încing Pămîntul, mijloc nemişcat al Universului, şi 
se învîrtesc în jurul lui - împinse de dorinţa pe care o are fiecare punct al lor de 
a se apropia de Dumnezeu - cu repeziciune cu atît mai mare cu cît sînt mai aproape 
de Empireu, singurul nemişcat fiindcă e lăcaşul lui Dumnezeu. Fiecare cer e cîrmuit 
de inteligenţe îngereşti sau suflete motoare ; nouă sînt dar ordinele sau corurile 
spiritelor motoare şi se împart în trei ierarhii: cea dintîi, începînd de la cerul 
Lunii, cuprinde pe îngeri, arhangheli, domnitori-, a doua, începînd de la cerul 
Soarelui, cuprinde puterile, virtuţile, stăpînirile; a treia, începînd de la cerul lui 
Saturn, cuprinde tronurile, heruvimii şi serafimii. Lăcaşul adevărat al fericiţilor e 
Empireul ; dar spre a arăta lui Dante deosebitele trepte de fericire sufletească, în 
cerul Lunii se ivesc cei ce nu şi-au ţinut făgăduielile, în Mercur sufletele harnice, 
în Venus sufletele iubitoare, în Soare înţelepţii, în Marte cei ce au murit luptînd 
pentru credinţă, în Jupiter cei ce iubiră dreptatea, între care Traian, pe temeiul 
dreptăţii făcute văduvei - legendă foarte răspîndită în Evul Mediu, în Saturn sufle- 
tele contemplative. In Empireu, nemişcat, este trandafirul fericiţilor şi Dumnezeu, 
înconjurat de cele două ordine ale celor trei ierarhii îngereşti. 

Şi acum, drept comentariu, să citim puţin împreună, prietene cititor, aceste 
minunate pagini ale lui Torraca {op. cit., pp. 4-12), cărora le vor urma altele ale lui 
De Sanctis, pentru ca tu să ai şi o idee de critica dantescă, istorică şi estetică, la 
doi dintre cei mai mari reprezentanţi ai ei. 

Figura universală 

Planul Infernului 
SI Drumul lui Dante 

Vederea dinăuntru a Infernului 

DANTEŞIEPOCASA 



14. Divina Comedie si mediul social 
care a produs-o 


„Subiectul Divinei Comedii, zice Torraca, luat în înţeles literar, e starea sufletelor 
după moarte; luat în înţeles alegoric, e omul, întrucît, vrednic sau nevrednic, 
primeşte răsplată sau pedepse de la dreptatea dumnezeiască. Acest subiect se 
desfăşoară într-o povestire poetică. Ţinta pe care şi-o propuse autorul fu aceea de 
a depărta din starea de nenorocire pe cei ce trăiesc în viaţa aceasta şi de a-i călăuzi 
spre fericire. 

Dante - trebuie să o spunem dintru început - nu avu ocazia să zăbovească în 
piaţă spre a auzi de la vreun giullare descrierea Paradisului sau a Infernului, nici 
să-si coboare ochii si să-si aţintească luarea-aminte asupra unui mozaic de cate- 
drală, pentru a găsi subiectul pe neaşteptate şi ca din întîmplare. Creştin, ba chiar 
catolic sincer, îl purta în suflet din copilărie. Fericirea veşnică şi osînda veşnică, 
Dumnezeu şi Satana, îngerii şi dracii, fericiţii şi blestemaţii erau credinţe şi icoane 
foarte familiare şi pentru el, ca şi pentru toţi credincioşii; stăruiau - şi stăruie - 
în fundul cugetului tuturor. Dar, peste acel fund, ereticii, grijile zilnice, interesele, 
patimile, atîtea alte încercări ale vieţii răspîndeau nepăsarea, îngrămădeau uita¬ 
rea. Ochiul norodului «ţintea numai spre pămînt». Societatea ajunsese din nou 
materialistă, cum era cu un veac înainte, ba chiar mai rău; fiindcă, cel puţin, cu 
un veac mai înainte, ereziile, ce mişunau cotropitoare, arătau înclinări şi nevoi 
spirituale ; voiau prefacerea Bisericii şi a societăţii, dar începuseră prin schimbarea 
lor însele. Cine se mai gîndea la sărăcie, afară de cei prea puţini, ce ispăşeau, în 
temniţe şi pe rug, vina de a fi rămas credincioşi lui Francesco d’Assisi ? Cine mai 
simţea înflăcărarea milei ? Cine mai dorea pacea - afară de cei umiliţi, suferinzi, 
asupriţi, lipsiţi de voinţă, lipsiţi de putere - pe pămîntul războaielor necurmate 
între comună şi comună, între partid şi partid în aceeaşi comună, între familie şi 
familie în acelaşi partid ? Şi cine se gîndea la moartea şi la pierzania sufletului sau 
cînd? Cămătarul, ucigaşul, hoţul îşi amintesc că e un Dumnezeu numai cînd ajung 
pe pragul veşniciei: numai atunci însărcinează pe moştenitori să înapoieze il mal 
tolto sau din mal tolto fac danii bogate mînăstirilor şi bisericilor. Anii tulburărilor 
religioase obşteşti şi adînci - anii de alleluia şi ai celor ce se biciuiesc -, cînd 
spadele cădeau din mîna oştilor gata de luptă şi urile încetau în îmbrăţişări frăţeşti, 
trecuseră de multă vreme. Dacă, în mijlocul acelei societăţi, acelei vieţi, izvorăşte 
un poem adînc, sincer religios, aceasta se întîmplă nu atît din asemănare de cre¬ 
dinţe, cît din deosebire de simţăminte. Ceea ce cred toti si Dante crede; dar la 
ceilalţi e materie rece, primită mecanic, neînsufleţită; la el e izvor veşnic de lumină 
şi de înfocare, ce poate părea uneori întunecat sau răcit, dar nu se stinge niciodată. 

Lucru rar şi, poate, neluat în seamă îndeajuns e acesta: că icoanele şi credin¬ 
ţele pe care le învăţase de pe buzele mamei adesea i se înfăţişau din nou, chiar şi 
cînd Iubirea i-a stăpînit sufletul. Atunci auzea pe Dumnezeu, în cer, spunînd prea¬ 
iubiţilor săi: să îndure în pace ca Beatrice să se mai coboare puţin pe pămînt; şi 
vedea pe îngeri însoţind spre cer sufletul Beatricei. 

Şi cînd «acea prea gingaşă» fu chemată să «strălucească sub steagul binecuvîn- 
tatei regine, Maria», suspinul ce ieşea din inima sa se înălţa să o admire, scînte- 
ietoare de noua strălucire, în Paradis. 

Mai tîrziu, întorcîndu-se la studiul filosofiei morale şi al teologiei, cugetă multă 
vreme asupra ursitei omului şi asupra vieţii viitoare şi scrise despre acestea în 
Ospăţ. Nobila dorinţă de a împărtăşi pîinea ştiinţei nenorociţilor împiedicaţi de 
griji familiale sau civile, ori de trîndăvie, «îl împinse plin de milă» să înceapă 
Ospăţul. Ştiinţa morală mai cu seamă, fiindcă Ospăţul, ca şi Comedia, şi mai 
înainte de ea, ţintea întîi şi întîi nu la cugetare, ci la faptă, făcîndu-i pe nenorociţi 

nu mai învăţaţi, ci mai buni ; călăuzindu-i şi îndemnîndu-i la practicarea virtuţilor, 
la iubire, la buna înţelegere, la fericire. 

Dante nu desăvîrşi Ospăţul. Veni o vreme cînd Dante înţelese restrînsa putere 
a mijlocului întrebuinţat. Pentru ca lumea stricată, oamenii răi din Italia, mai ales 
prea nelegiuiţii florentini, să-şi schimbe calea, să se întoarcă la practicarea virtu¬ 
ţilor, era nevoie de altceva în loc de raţionamente! Si-si schimbă nu tinta, ci 
mijlocul - şi înlocui silogismul aspru şi rece cu povestirea poetică, zugrăvirea fan¬ 
tastică a păcătoşilor pedepsiţi şi a virtuoşilor răsplătiţi. Mulţimea nu poate pricepe 
desfătarea şi durerea sufletească, de aceea trebuia să le-o înfăţişeze închipuit, 
slujindu-se de bucurii şi dureri trupeşti, pentru ca oamenii să înceapă să le dorească 
si să se teamă de ele. 

9 

Mijlocul cel nou era mai potrivit, ba chiar singurul cu adevărat potrivit pentru 
el, ce era un poet, iar nu un filosof. Fără îndoială, el căpătase cunoştinţă deplină 
a adevăratelor sale înclinări şi puteri tocmai cînd pricepu neajunsurile operei, 
începută totuşi cu atîta înflăcărare şi cu nădejdi atît de vii. Şi, într-adevăr, în cele 
din urmă pagini, melancolice, din Ospăţ, pline de gîndul morţii şi al veşniciei, se 
şi ivesc drumul şi pădurea rătăcită a acestei vieţi şi se înalţă măreţ chipul lui Cato, 
simbol al lui Dumnezeu - şi cetăţenii cerului vin întru întîmpinarea sufletului ales, 
ce stă să-i ajungă. 

Nu e destul deci să încuviinţăm că subiectul era în cugetul tuturor. Trebuie să 
adăugăm că în cugetul lui Dante avea o viaţă şi o tărie neobişnuită ; că o credinţă 
arzătoare, idealuri foarte înalte, studii adinei şi însăşi încercarea Ospăţului nu 
numai că pregătiseră sufletul poetului, dar îl şi îndrumară şi aproape îl siliră să-l 
trateze. Cînd 1 Nu ştim încă neîndoios: dar în ce stare de suflet, putem prea bine 
înţelege, de ne întoarcem de la rezultate la pricină. 


15. Alegoria în Evul Mediu 


De obicei. Comedia este definită astfel: o viziune în formă alegorică. Am văzut că 
viziune nu e, fiindcă Dante îşi închipui că vizitează lumea de apoi, treaz şi cu ochii 
deschişi. De a doua parte a definiţiei el n-ar fi mulţumit. Pentru el alegoria era 
miez, nu formă; era Alegoria, una din feţele sau, mai bine, unul din caracterele 
subiectului. Care din două îi fulgerase întîi prin minte, nu trebuie să cercetăm 
acum. E mai însemnat acum să ne gîndîm că el se obişnuise foarte repede cu 
închipuirile alegorice şi cu tălmăcirea alegoriilor, fiindcă, după cum se spune de 
obicei, mediul intelectual al vremurilor sale era încărcat de ele. Nu ne vom întoarce 
de-a lungul veacurilor pentru a iscodi urma alegoriei literare sau poetice în moşte¬ 
nirea pe care Evul Mediu o primi de la lumea antică, de la cultura greco-romană, 
şi a tălmăcirii alegorice din Biblie, printre doctrinele pe care Europa creştină le 
aduse din Răsărit. E de ajuns să ne amintim că acest fel de tîlcuire nu se mărgini 
numai la Biblie; se întinse la literatura clasică, la mitologie, la istorie, la fabule, 
la cele trei împărăţii ale Firii. Pentru a da cîteva pilde, unicornul - despre care se 
zvonea că nu putea fi prins de vînători decît cînd îşi odihnea capul uriaş în poala 
unei fecioare - simboliza pe Isus născut dintr-o fecioară; şi chiar viermele, fiind 
născut din pămînt fără sămînţă, simboliza pe Mîntuitor. Diamantul fu simbolul 
veşniciei, cleştarul al îndărătniciei si broasca ce orăcăie în bălti al filosofilor ce tin 
cuvîntări nesfîrşite sau al poeţilor ce, cufundaţi în glodul desfrîului, cîntă de obiceî 
faptele josnice ale înaintaşilor. Să spui un lucru şi să înţelegi altceva ar fi azi o 
pată grozavă pentru o persoană cumsecade, cusur de neiertat pentru un scriitor; 
în acele vremurî fu cea mai mare problemă pe care trebuia să o dezlege arta. 
Personificările concepţiilor filosofice şi ale abstracţiilor păreau rodul cel mai desă- 
vîrşit şi cel mai ales al poeziei. îşi purtau numele scrise în frunte sau se grăbeau 
să şi-l spună. Mai totdeauna se înfăţişau în straie femeieşti; dar de la femeie 

numai fusta o aveau. Trecuseră de la poezia latină la cea franceză şi rămaseră 
acolo şi după veacul al XlII-lea - şi după Roman de la Rose, ce e un adevărat 
du-te-vino de astfel de vedenii nebuloase. Fiinţe netrupeşti, nu au limbă, dar 
flecăresc şi predică fără încetare. în Roman de la Rose raţiunea are o dată curajul 
să pălăvrăgească în nu mai puţin de trei mii de versuri! Rimate două cîte două, 
păşesc unul după altul, uniforme, monotone, dar îndesate, cutezătoare, neîndurate, 
spre învăţarea prăpăditului de cititor: nu e meritul lor dacă acesta nu cade sleit, 
înfrînt de plictiseală şi de oboseală. 


16. Alegoria în Divina Comedie 


Dante capătă obiceiul şi gustul alegoriei din frageda tinereţe. Primul său sonet fu 
o mică alegorie. Nimeni nu-1 înţelese şi el se opri aici. După moartea Beatricei, una 
din cărţile în care căuta «puţină mîngîiere» fu De consolatione philosophiae, în care 
Filosofia era înfăţişată ca o femeie măreaţă si frumoasă - numai că din cînd în cînd 

9 9 9 9 

ridica aşa de tare capul, de ajungea pînă la cer; foarte bogat îmbrăcată, doar că 
veşmîntul era sfîşiat în mai multe locuri. în Ospăţ se încercă, se sili să facă să se 
creadă că nu se lăsase cuprins de iubire pentru o doamnă gingaşă, cum povestise 
el însuşi în Vita Nuova ; nu de o femeie în carne şi oase se îndrăgostise el după 
moartea Beatricei, ci de Filosofie. Şi chinui textul celor două canţone de dragoste 
pentru a-1 face să pară prefăcut şi pentru a stoarce din el acest «tîlc adevărat». în 
frumoasa canţonă Tre donne intorno al cor mi son venute, compusă în primele 
timpuri ale surghiunului, trei femei îi vin în jurul inimii şi una îi vorbeşte. Ca 
şi personificările din literatura înaintaşă, ea se recomandă singură: «Eu sînt 
Dreptatea», zice; dar după gesturi, după mişcări, după graiul trist şi măreţ, ai 
crede-o o regină frumoasă şi nenorocită. 

Se simte de pe acum că nu mai e depărtată compunerea poemului în care, 
schimbîndu-şi metoda, el nu se va mai sluji de personificări, ci, spre a-şi întrupa 
înaltele-î gîndiri, va întrebuinţa persoane care au trăit pe pămînt şi care păstrează 
încă în viaţa cealaltă nu numai caracterele omeneşti generale, ci fiecare caracterul 
său deosebit, aşa cum îl ştîa el că fusese sau cum îşi închipuia că trebuie să fi fost. 
înţelesul lor alegoric se dezvăluie nu în ceea ce vorbesc despre ele însele, ci în ceea 
ce spun şî făptuiesc faţă de el, pentru el. Beatrîce nu arată niciodată ce înfăţişează 
ea; aşa încît criticii nu se înţeleg încă, şî unul zîce că e Teologîa, altul Harul 
dumnezeiesc, altul Biserica catolică. Dar cînd, în Raiul pămîntesc, dojeneşte pe 
iubitul necredincios pentru părăsirea şi uitarea-i, ea nu e altceva decît femeia 
jignită şi mîniată şi totuşi veşnic iubitoare. Virgil înfăţişează Raţiunea; dar are o 
personalitate morală atît de bogată şi felurită, încît aproape că nu maî putem să 
ni-1 închipuîm pe Virgil adevărat din istorie, autorul Eneidei, altminteri decît sub 
înfăţişarea pe care Dante a dat-o «învăţătorului» său. Şi trebuie să simţi nespus 
de tare dorinţa «adevărului sterp» pentru a îndrăzni să întrebi „cine eşti?” pe 
Matelda, dumnezeiasca Matelda cu ochi scînteietori, înaltă şi zîmbitoare în mijlocul 
florilor, ce cîntă ca o femeie îndrăgostită şi păşeşte cu atîta graţie femeiască şi 
vorbeşte cu atîta femeiască gingăşie şi blîndeţe. Dar noutatea cea mai neobişnuită, 
ce pricinuieşte efecte uluitoare, e că nu omul alegoric, omul-simbol - care prin 
merit ajunge la răsplata, la viziunea lui Dumnezeu - străbate cele trei lumi, ci el, 
poetul, cu întreaga sa viaţă lăuntrică, adevărată credinţă şi cultură, amintiri 
îndepărtate şi amăgiri de curînd, dureri şi nădejdi, iubiri şi uri - cel mai mare 
personaj poetic între atît de multe şi aşa fel de creaţii ale fanteziei sale. E un laic, 
un cercetător al filosofiei, un cetăţean al Florenţei, un om politic, din care pricină 
izvorăşte ciudăţenia unui poem adînc religios, dar antipapal; care zugrăveşte cu 
cele mai alese şi mai gingaşe culori viaţa contemplativă, dar îmbie şi îmboldeşte 
spre viaţa activă”. 

Era necesar de ştiut aceasta, pentru a pricepe ce importanţă are în poemul 
lui Dante vălul alegoric şi în ce alegoria lui Dante se deosebeşte de aceea a 
predecesorilor şi contemporanilor săi. 




17. Analiza estetică a Divinei Comedii 


Trecînd acum la analiza estetică a nemuritorului poem, iată paginile lui De Sanctis 
{Storia della letteratura italiana. Milano, Treves, 1917, 1, pp. 140 şi urm.), pe care 
cu puţin înainte le promisesem cititorului: 

„Dante ia din mistere această comedie a sufletului şi face din această istorie 
centrul viziunii sale a lumii de apoi. Toată această reprezentare e numai cu înţeles 
literal; viziunea este alegorică, personajele sînt figuri, iar nu persoane; ceea ce e 
însă activ în spiritul său îl îndreaptă către figuraţie, nu către ceea ce e figurat. 
Firea-i poetică, tîrîtă fără voie în abstracţii teologice şi scolastice, protestează şi 
umple mintea-i cu năluci; îl sileşte să concretizeze, să materializeze, să dea formă 
chiar celor mai spirituale şi impalpabile lucruri, chiar lui Dumnezeu. Acea lume 
literară îl înlănţuieşte, îl urmăreşte, îl împresoară şi nu-i dă răgaz pînă ce n-a 
primit forma-i definitivă; nu mai e literă, e spirit; nu mai e figurare, e realitate: 
e o lume în ea însăşi întregită şi înţeleasă, perfect concretizată. Viziunea şi alegoria, 
tratatele şi legenda, cronicile, istoria, laudele, imnurile, misticismul şi soclastica, 
toate formele literare şi toată cultura epocii sînt aici în poem, învăluite şi înviorate 
în această mare taină a sufletului şi a omenirii; e un poem universal, unde se 
oglindesc toate popoarele şi toate veacurile care alcătuiesc Evul Mediu. 

Dar această lume artistică, ieşită dintr-o contrazicere între intenţia poetului şi 
opera sa, nu e perfect armonizată, nu e poezie curată. Falsa conştiinţă poetică 
tulbură opera acelei geniale spontaneităţi şi aruncă o oarecare şovăire, o notă de 
nesiguranţă şi de imperfecţie, o învălmăşeală şi o violenţă de culori. Ideea, cînd în 
brutalitatea ei scolastică, cînd înfrumuseţată de imagini, care totuşi nu ajung să 
acopere abstracţia sa, are în poem o importanţă prea mare. Figurile alegorice 
amintesc uneori mai mult monştrii orientali, decît curata frumuseţe greacă ; perso¬ 
nificări abstracte, mai mult decît persoane conştiente şi libere. Preocupat de înţe¬ 
lesul secundar pe care-1 are în minte, adesea dă amănunte ciudate unei figuri, care 
tulbură şi nimicesc pe cititor şi îi spulberă închipuirea. Prezenţa veşnică a unui alt 
înţeles care pluteşte deasupra reprezentării şi pătrunde din cînd în cînd în ea îi 
tulbură claritatea şi armonia. Şi stilul, învăluit cîteodată în raporturi îndepărtate 
şi subtile, îşi pierde din limpezimea sa şi devine încîlcit şi întunecos. Nu e un 
templu grec: e un templu gotic plin de umbre mari, unde se luptă elemente potriv¬ 
nice, care nu sînt bine armonizate. Cînd brutal, cînd delicat; cînd poet nobil, cînd 
popular, cînd pierde din vedere adevărul şi se pierde în subtilităţi, cînd îl găseşte 
cu uşurinţă şi-l exprimă cu simplicitate. Cînd e un cronicar fără fineţe, cînd e un 
pictor desăvîrşit. Cînd se pierde în abstracţii, cînd face să-ncolţească viaţă în 
mijlocul lor. Aici cade în naivitate copilărească, aici ia zborul către înălţimi supra- 
omeneşti. In timp ce urmăreşte un silogism, străluceşte lumina unei imagini, şi în 
timp ce face teologie, izbucneşte flacăra unui sentiment. Cîteodată, te găseşti 
înaintea unei alegorii reci, cînd dintr-o dată simţi palpitînd în ea carnea. Cîteodată 
credulitatea sa te face să surîzi, dar cîteodată îndrăzneala sa te uimeşte. A fost o 
mică lume unde se oglindea viaţa cum era atunci. Elementele contrare, care fer¬ 
mentau în acea societate încă în formare, se luptau în el fără ca să-şi dea seama. 
Dacă privim la aspiraţiile sale, totul e armonie. Ca filosof, el închipuie lumea 
ştiinţei şi a virtuţii; creştin, el contemplă împărăţia Domnului; patriot, el suspină 
după domnia dreptăţii şi păcii; poet, el visează o formă plină de lumină, de pro¬ 
porţie şi de armonie, visează «stilul frumos», iar autorul său era Virgil. Cu cît era 

mai mare barbarie si brutalitate, cu atît se dorea mai mult o lume armonizată si 
unită. Dar însuşi poetul e prins în acea grosolană realitate şi în acele forme discor¬ 
dante ; simte asperitatea, dar îi lipseşte seninătatea artistului. Ii iese astfel din 
imaginaţie o lume artistică în mare parte devenită realitate, unde totuşi găseşti 
colţurile şi asperităţile unei materii nu îndeajuns de stăpînite. 

Această lume astfel concepută era lumea misterelor şi a legendelor, devenită 
lume teologică şi scolastică în mîna învăţaţilor. Dante a făcut-o realitate, i-a dat 
viaţa artei; a creat acea natură şi acel om. Dacă lumea sa nu e perfect artistică, 
vina nu este a sa, ci a acelei lumi în care omul e natură, natura e stiintă si din care 
sînt prigonite întîmplarea şi libertatea, cei doi mari factori ai vieţii reale şi ai artei. 

Dacă Dante ar fi fost călugăr şi filosof, departe de viaţa reală s-ar fi închis şi 

^ _ 

n-ar fi ieşit din acele forme şi din acea alegorie. Insă Dante, intrînd în ţinutul 
morţilor, ia cu sine patimile celor vii, tîrăşte după el tot pămîntul; uită că e un 
simbol sau o figură alegorică şi e Dante, cea mai viguroasă personalitate a timpului 
său, în care e întregită toată viaţa cum era atunci, cu abstracţiile sale, cu extazul 
său, cu patimile sale năvalnice, cu civilizaţia şi cu barbaria sa. La vederea şi la 
cuvintele unui om viu, sufletele renasc pentru o clipă, se resimt de viaţa antică, se 
transformă din nou în oameni; în eternitate apare timpul; în mijlocul vremii 
viitoare trăieşte şi se mişcă Italia, ba chiar Europa acelui veac. Astfel poezia 
îmbrăţişează viaţa, cerul, pămîntul, timpul şi eternitatea, ceea ce e omenesc şi ceea 
e divin, şi poemul supranatural devine omenesc şi pâmîntesc, cu pecetea personală 
a omului şi a epocii. 

Astfel viaţa se întregeşte; lumea de apoi iese din abstracţia-i doctrinală şi 
mistică, cerul şi pămîntul se îmbină; sinteză vie a acestei admirabile înţelegeri, 
Dante însuşi e spectator, actor şi judecător. Viaţa privită din lumea de apoi capătă 
noi înfăţişări, noi senzaţii, noi impresii. Lumea de apoi, privită de pe pămînt, 
capătă patimile sale şi interesele sale. Şi a ieşit astfel o concepţie foarte originală, 
o natură nouă şi un om nou. Sînt două lumi coexistente în reciprocitate de acţiune, 
care se urmează, se alternează, se încrucişează, se pătrund una pe alta, se lămuresc 
şi se luminează reciproc, într-o veşnică întoarcere a uneia către cealaltă. Unitatea 
lor nu e într-un protagonist sau în vreo acţiune, nici într-un scop abstract şi străin 
materiei, dar e în materia însăşi; unitate interioară şi impersonală, unitate orga¬ 
nică vie şi indivizibilă, în care momentele se succedă în spiritul poetului, nu ca un 
conglomerat artificial de părţi separabile, ci contopindu-se unele cu altele, iden- 
tificîndu-se cum e si viata. 

9 9 

Tocmai fiindcă cele două lumi sînt însăşi viaţa sub cele două aspecte ale sale, 
în mijlocul acestei unităţi se dezvoltă cel mai pronunţat dualism, ba chiar anta¬ 
gonism : lumea de apoi transformă corpurile în umbre; umbrele sînt sentimentele, 
măririle şi pompele, dar în acele umbre carnea freamătă încă, tremură dorinţa, 
răsună de implorări pămînteşti pînă şi bolţile cerului. Oamenii, şi cu ei patimile 
lor, viciile si virtuţile lor rămîn veşnice ca nişte statui în acele atitudini, în acea 
expresie de ură, de mînie, de dragoste cu care au fost culese de artist; dar în timp 
ce vremea de apoi nemureşte pămîntul, transportîndu-1 în sînul ei şi punîndu-i în 
faţă imaginea nesfîrşitului, îi descoperă vanitatea şi nimicnicia, oamenii sînt ace¬ 
iaşi într-un teatru deosebit, care e ironia lor. Această unitate si acest dualism, ieşit 
chiar din adîncul situaţiei, scînteie în afară în formele cele mai variate, cînd e o 
apostrofă, cînd un discurs, cînd un gest, cînd o acţiune, cînd în natură, cînd în om; 
în această unitate pătrunde cea mai mare varietate şi cu greu s-ar putea găsi o 
operă artistică în care limita să fîe atît de desluşită şi de largă. In subiect nu e 
nimic care să constrîngâ pe autor a prefera un anumit personaj, o anumită epocă, 
o anumită acţiune; întreaga istorie, toate aspectele sub care s-a înfăţişat omenirea 
sînt după alegerea sa; el se poate lăsa pradă talentului său, mîniilor sau convin¬ 
gerilor sale; poate interpune în scopul general intenţii particulare fără să scadă 

unitatea. Acest fapt dă universului creat de poet o desăvîrşită realitate poetică, 
văzîndu-se în veşnică unitate tot ceea ce răsare din libertatea fiinţei omeneşti sau 

9 9 9 

din întîmplare - şi, mişcîndu-se cu un joc variat, toate contrastele, ceea ce e necesar 
unit cu liberul arbitru, destinul cu întîmplarea. 

Infernul e sediul materiei, ţinutul cărnii şi al păcatului; ceea ce e pămîntesc nu 
numai că e amintire, dar chiar prezent; osînda nu schimbă caracterele şi pasiunile ; 
păcatul şi elementul pămîntesc se continuă în lumea de apoi şi se înnobilează în 
acele suflete ce nu cunosc pocăinţa; păcat veşnic, osîndă veşnică. In Purgatoriu 
încetează întunericul, reapar soarele, lumina inteligenţei, spiritul; lucrurile pămîn- 
teşti sînt o amintire dureroasă pe care penitentul se sileşte să o alunge; şi spiritul, 
desprinzîndu-se de trup, se îndreaptă către desăvîrşită stăpînire de sine, către 
mîntuire. în Rai, fiinţa omenească dispare, şi toate formele dispar şi se înalţă în 
lumină; cu cît mergem mai sus, cu atît această glorioasă transfigurare se idea¬ 
lizează, astfel încît în contemplarea Dumnezeirii, a Sfîntului Spirit, forma dispare 
si nu rămîne decît sentimentul. 

9 


18. Analiza estetică a Infernului 


Dacă Infernul ca lume etică este înrăutăţirea succesivă a spiritului, aşa încît 
violenţei comune omului şi animalelor îi urmează răutatea, răul propriu oamenilor, 
şi răutăţii, recea premeditare, această concepţie e inutilă din punct de vedere poetic 
şi nu serveşte decît la o simplă clasificare. Ca natură vie sau ca formă. Infernul e 
moartea progresivă a naturii, viaţa şi mişcarea care încetul cu încetul dispar pînă 
ce ajung la o desăvîrşită imobilitate, la materia în care împreună cu arta moare şi 
poezia. De aici rezultă povestea Infernului. 

La început situaţia e tragică: cauza e patima în care viaţa se manifestă cu 
toată brutalitatea ei; deoarece patima concentrează toate forţele interioare risipite 
şi împrăştiate în viaţă în jurul unui singur punct, astfel încît spiritul capătă con¬ 
ştiinţa nemăsuratei sale libertăţi. Luat în el însuşi şi izolat de fapt, spiritul are o 
putere nemăsurată, ce nu poate fi înfrîntă nici de Dumnezeu, neputînd Dumnezeu 
să-l facă să nu creadă, să nu simtă, să nu voiască ceea ce crede, simte şi voieşte. 
Nu e femeie atît de josnică, care să nu simtă o forţă nemăsurată cînd e cuprinsă 
de patimă. «Eu te iubesc şi te voi iubi de-a pururi; şi, dacă se iubeşte şi după 
moarte, eu te voi iubi: mai curînd cu tine în Infern decît fără tine în Paradis.» 
Acestea sînt elocventele vorbe nelegiuite care izbucnesc dintr-un suflet pătimaş şi 
care transformă în eroine pe sfioasa Julieta şi pe nobila Francesca. 

Iar cînd patima vrea să se realizeze, se ciocneşte de un alt infinit în ordinea 
generală a lucrurilor din care simte că face parte şi înaintea căreia e o fiinţă plă- 
pîndă. Rezultă de aici tragica ciocnire între patimă şi destin, între om şi Dumnezeu : 
păcatul. In viaţă nici patima, nici destinul nu sînt în puritatea lor: patima are 
scăderile şi şovăielile ei; destinul cîteodată e întîmplarea sau expresia colectivă a 

A 

tuturor obstacolelor naturale şi omeneşti de care se loveşte protagonistul. Insă în 
Infern sufletul e izolat de fapt şi e curată patimă şi curat caracter, de aceea invio¬ 
labil şi atotputernic; destinul e Dumnezeu, în loc de dreptate divină e legea morală; 
de aici prima parte a Infernului, unde necumpătaţii şi violenţii, fiinţele tragice şi 
pătimaşe păstrează patima lor în faţa lui Dumnezeu, e tragedia tragediilor, veşnica 
ciocnire în proporţiile sale epice. 

Toată această lume tragică e pătrunsă de aceeaşi concepţie. Natura din Infern 
nu e încă hidoasă şi urîtă; se profilează chiar toate caracterele, care o fac o sublimă 
negaţie; veşnicia, deznădejdea, întunericul. Veşnicia e sublimă pentru că-ţi arată 
o lume viitoare de-a pururi în acelaşi punct oricît te-ai apropia de ea; deznădejdea 
e sublimă pentru că îţi arată o ţintă ce nu se poate ajunge oricît te-ai strădui; 

I I 

întunericul e sublim ca nimicire a formei şi moarte a imaginaţiei pentru acelaşi 
motiv pentru care sînt sublime moartea, răul, neantul. 

Această natură sublimă la început e nedeterminată, fără contururi, un cerc, un 
lac, nimic mai mult; ai crede-o o natură pustie, dacă n-ar umple-o veşnicia, întune¬ 
ricul, moartea şi disperarea. Despuiată de viaţă, de cer, de lumină şi de speranţele 
sale, ea are ceva sublim care îţi aruncă în suflet groaza; natura despuiată de 
frumuseţe e un frumos negativ, plin de chin şi de melancolie. 

E o natură denaturată, depravată, după chipul şi asemănarea păcatului; cu 
virtutea s-a dus si frumuseţea, înfăţişarea ei. 

Această natură denaturată iese la iveală cu mai mare vioiciune în pedepse. 
Deoarece concepţia naturii stă neclintită ca în arhitectură şi sculptură, capătă în 
pedepse toate varietăţile de atitudini şi de mişcări. Pedepsele sînt conştiinţa deve¬ 
nită materie şi care exprimă violenţa patimii. In acea natură veşnică şi întunecoasă 
auzi un muget, ca marea-ntărltată {Infernul, V, 29) e răsturnarea grindinii, e 
întetirea mulţimilor: mişcări dezordonate, violente ca mişcările sufletului. 

Vezi morminte arzătoare, lacuri de sînge, pomi care vorbesc şi se tînguiesc; 
natura violată şi denaturată de păcătos. Ciudatele îmbinări produc efectul unor 
lucruri miraculoase si fantastice; dar elementul fantastic e în curînd distrus si 
te cuprind groaza şi înfiorarea. Poetul ia în chip prea serios lumea sa, pentru a-şi 
face din ea o desfătare de artist şi a ne surprinde cu lovituri de teatru: atinge 
şi trece şi nu vrea să facă impresie asupra imaginaţiei noastre, vrea să ne izbească 
conştiinţa. 

A ’ 

In acest fond tragic se ridică liberă fiinţa omenească şi se dezvoltă în toată 
plinătatea facultăţilor sale. Aici ieşim din abstracţiile mistice şi scolastice şi punem 
stăpînire pe realitate. Femeia nu mai e Beatrice, tipul reprezentat de trubaduri, 
plutind încă între idee şi realitate; aici capătă caracter, are istoria ei, e o perso¬ 
nalitate bogată şi vie; e Francesca din Rimini, cea dintîi femeie a lumii moderne; 
omul nu mai e un sfînt cu extazuri şi viziuni; aici îşi are patria sa, funcţia, partidul, 
familia, patimile, caracterul său; e Farinata, Cavalcanti, Brunetto, Pier della 
Vigna, e Dante Alighieri a cărui natură mîndră o cîntă Virgil: 

...Suflet bune, 

ferice-acea ce-n sînul ei te-ncinse! 

{Infernul, VIII, 44-45) 

Infernul le dă o realitate mai energică, creînd noi imagini şi noi culori. Pier 
della Vigna {Infernul, XIII, 43) jură «pe noile rădăcini ale pomului» său. Farinata zice : 

mai mare-amar îmi e decît ăst pat. 

{Infernul, X, 78) 


La vestea morţii fiului, Cavalcante 

căzu-ndărăt si nu s-a mai ivit. 

9 


{Infernul, X, 72) 


Brunetto recomandă Tesoro al său în care se simte trăind încă. Capaneo poate 
spune: «Cum fusei viu, astfel şi mort!». Francesca aminteşte «timpul fericit în 
mizerie». Infernul e piedestalul lor, pe care se înalţă «cu pieptul şi cu fruntea», 
afirmînd umanitatea lor. Rezultă situaţii şi forme noi, care dau relief figurilor şi 
sentimentelor. 

A 

In ţinutul morţilor, se simte pentru prima dată viaţa în lumea modernă. Ce 
frumoasă e lumina, «dulcea lumină», pentru Cavalcanti! Ce mişcător e Brunetto, 
care încredinţează lui Dante Tesoro al său, Pier della Vigna, care-i recomandă 
memoria sa! Cum surîde acea grădină a păcatului înaintea Francescăi! Cu 

sentimentul viu al dulcii vieţi {Infernul, X, 69, 82; XXVI, 26), al naturii frumoase 
e însoţit sentimentul familiei. Acel tată care cade pe spate, aflînd moartea fiului 
său; şi Ugolino, care, osîndit a muri de foame, priveşte în ochii fiilor săi; şi 
Anselmuccio, care-1 întrebă «ce ai?»... şi Gaddo, care-i zice «de ce nu mă ajuţi?...» 
sînt scene unice în poezia italiană. Fiecare e într-o situaţie pătimaşă. Sentimentele, 
împinse la punctul culminant, idealizează şi măresc obiectele. Totul e colosal şi 
totul e natural. Şi în mijlocul tuturor personajelor tronează Dante; cel mai infer¬ 
nal, cel mai viu dintre toţi; milostiv, mînios, gingaş, crud, sarcastic, răzbunător, 
sălbatic; cu puternicul său sentiment moral, cu un cult al măririi şi al ştiinţei chiar 
în păcat, cu dispreţul său pentru tot ce e josnic şi ruşinos, înălţat deasupra unei 
atît de mari mulţimi, atît de ingenios în răzbunările sale, atît de elocvent în 
invectivele sale. 


19. Analiza estetică a Purgatoriului 


Omul din Purgatoriu are sentimentele potrivite cu ceea ce Dante îşi închipuie a fi 
starea sufletească în ţinutul purificării. Caracterul său e calmul interior destul de 
asemănător cu liniştita bucurie a omului virtuos, care în mizeria pămîntească, pe 
aripile credinţei şi ale speranţei, îşi înalţă spiritul către Rai. Umbrele sînt mulţu¬ 
mite în foc; sentimentele sînt dulci şi cumpătate, dorinţa lipsită de nelinişte şi de 
nerăbdare. Rezultă de aici o lume idilică, care aminteşte vîrsta de aur, unde totul 
e pace şi iubire şi unde se manifestă pe deplin curatele bucurii ale artei, dulcile 
sentimente ale prieteniei. In această lume de picturi şi de sculpturi, Dante s-a 
înconjurat cu artişti: Casella, Sordello, Guido Guinicelli, Buonagiunta da Lucea, 
Arnaut Daniel, Oderisi, Staţiu; a scos episoade mişcătoare, care fac să vibreze 
fibrele cele mai delicate ale sufletului omenesc. Voi aminti întîlnirea sa cu Casella, 
portretul lui Sordello, plăcutele convorbiri asupra artei cu Guinicelli şi Buonagiunta, 
întîlnirea cu Staţiu şi Virgil. E o latură a Vieţii Noi şi tot atît de adevărată în 
timpurile cînd viaţa intimă de familie, de artă şi de prietenie era un refugiu şi 
aproape un azil în furtunile vieţii publice. Cum mişcă sufletul prietenia lui Dante 
şi a lui Forese, fratele lui Corso Donaţi, duşmanul de căpetenie al lui Dante şi acea 
întrebare ce o face asupra Piccardei! Mişcările neaşteptate de iubire şi de admiraţie 
sînt prinse atît de reuşit, îneît rămîn astăzi încă vîi înaintea poporului, cum e acel 
«O» lung şi întunecat al sufletelor care văd umbra lui Dante; sau comparaţia cu 
oile, şi calmul lui Sordel cum face un leu cînd stă-n odihna sa, schimbată cu 
repeziciune într-un atît de viu avînt de iubire; şi Staţiu care aleargă în întîm- 
pinarea lui Virgil pentru a-1 îmbrăţişa, uitînd că e o umbră, şi ceata sufletelor în 
jurul lui Dante aproape uitînd că merg să spele-a lor păcate {Purgatoriul, VI, 66; 
II, 75) şi Casella care se desprinde şi se aruncă în braţele lui Dante: 


Năluci ce numai par că au o viaţă! 
de trei ori vrînd să-l am la piept, bătui 
de trei ori pieptu-mi, gol avînd în faţă. 


{Purgatoriul, II, 79) 


Această intimitate, această păstrare în suflet a unui colţişor ascuns pentru 
lume, rezervat familiei, prietenilor, artei, naturii, aproape un templu familiar, de 
nepătruns pentru profani, este lumea reprezentată în Purgatoriu. Amintirea întîm- 
plărilor celor mai triste este lipsită de amărăciune, îndulcită de speranţele ultimei 
zile. Manfred nu are nici o insultă pentru duşmanii săi: cere iertare cînd el a şi iertat: 

plîngînd mă detei rob Celui ce vrea 
cu drag să ierte-oricui orice greşale. 

{Purgatoriul, III, 119-120) 

Buonconte de Montefeltro povesteşte împrejurările cele mai sfîşietoare ale morţii 
sale cu un sînge rece şi cu o seninătate pe care ai putea-o socoti nepăsare, dacă nu 
ţi-ar dezvălui taina, sentimentul exprimat în aceste versuri: 

Aci-mi pierdui vederea, iar cuvîntul 
din urm-al Maicii nume-mi fu, şi-apoi 
acolo gol lăsatu-mi-am vestmîntul. 

{Purgatoriul, V, 100-102) 

Fiecare a păstrat în acel colţişor templul său familiar. Ce drag ne e acel Forese 
cu acele vorbe: 


Iubita-mi văduvioară, Nella... 

{Purgatoriul, XXIII, 92) 

Şi Buonoconte aminteşte pe Giovanna sa şi pe ceilalţi care l-au uitat; Manfred 
vrea să fîe amintit Constanţei; lacopo, concetăţenilor săi, ca să se roage pentru el; 
singuratica Pia nu are nici un nume în acel sanctuar familiar şi nu e decît Dante 
care-şi poate aminti de ea: 

vorbeşte si de mine-atunci! Sînt Pia 

{Purgatoriul, V, 133) 

Această lume atît de iubitoare e pătrunsă de melancolie, sentiment nou, care 
va avea o atît de mare precădere în poezia modernă şi produs aici în Purgatoriu. 
Acest sentiment te cuprinde ascultînd pe Pia, atît de delicată în singurătatea 
sufletului său; şi totuşi, era măritată, aminteşte giuvaerul, gajul dragostei. Duioşia 
şi gingăşia sentimentelor dispune sufletul la melancolie, deoarece melancolia nu e 
decît o durere blîndă, durere îndulcită de imagini scumpe şi duioase. Ea cere deci 
sufletele reculese, care să trăiască în închipuire, să fie îngîndurate, nu tulburate 
de lume, în intimitatea lor. Melancolia e fructul cel mai delicat al acestei lumi 
intime. Cum te pătrunde în suflet ceasul acela în care rîndunica începe tristele-i 
tînguiri, aproape de zorii dimineţii, şi acel clopot din depărtare: 

ce-a zilei moarte-acolo parc-o plînge 

{Purgatoriul, VIII, 6) 

şi acea oră a serii în care marinarii pleacă şi se-nduioşează gîndindu-se la 

...ziua cînd le-au zis «drum bun» ai lor 

{Purgatoriul, VIII, 3) 


20. Analiza estetică a Paradisului 


Vine Paradisul : altă concepţie, altă viaţă, altă formă. Raiul este ţinutul spiritului, 
ajuns în libertate, eliberat de trup şi de simţuri; de-aici rezultă suprasensibilul 
sau, cum zice Dante, trecerea «dincolo de umanitate», dincolo de ceea ce e omenesc. 

E acel ţinut al filosofiei pe care Dante voia să-l facă realitate pe pămînt; 
ţinutul păcii, unde inteligenţa, dragostea şi acţiunea sînt acelaşi lucru. Amorul 
conduce spiritul la suprema inteligenţă şi suprema inteligenţă e în acelaşi timp 
suprema voinţă. Triada e în acelaşi timp unitate. Cînd omul e înălţat de dragoste 
pînă la Dumnezeu, se obţine îmbinarea elementului uman cu cel divin, binele 
suprem: Raiul. 

Acest ascetism şi acest misticism nu sînt o doctrină abstractă; sînt o formă a 
vieţii omeneşti. Există în spiritul nostru ceva transcendental, ceea ce se numeşte 
sentimentul nemărginirii, a cărui existenţă se observă mai clar la naturile alese. 

Această lume de apoi întrezărită în extaz, în vis, în viziunî, în alegorii ca în 
Purgatoriu e aici în esenţă cea mai curată: e Raiul, care, întrezărit în viaţă, are 
o formă şi poate fi artă; nu se pricepe însă cum, văzut acum în puritatea sa, ca 
ţinut al spiritului, poate avea o reprezentare. Raiul poate fi un poem liric, care să 
cuprindă nu descrierea lucrurilor care sînt deasupra limitelor formei, ci nelămurita 
năzuinţă a sufletului către nu ştiu ce dumnezeiesc {Paradisul, III, 59) şi chiar 
atunci obiectul dorinţei îşi capătă frumuseţea din imagini pămînteşti. 

Pentru a face artistic Raiul, Dante a închipuit un Rai pămîntesc, accesibil 

A. 

simţurilor şi imaginaţiei. In Raiul teologic nu e cîntec, nu e lumină, nu e zîmbet. 
Dante însă, fiînd spectatorul pămîntesc al Ralului, îl vede numai cu forme pămîn¬ 
teşti. Astfel poetul a putut împăca teologia cu arta. Raiul teologic e spiritul în 
afară de simţuri, de imaginaţie şi de inteligenţă; Dante îi dă înfăţişare omenească 
şi îl face accesibil simţurilor şi inteligenţei. Sufletele rîd, cîntă, vorbesc ca oamenii. 
Aceasta face ca Raiul să fie accesibil artei. 

Iubirea, fericirea, contemplarea iau o formă luminoasă, spiritele se scaldă în 
raze de iubire; fericire şi veselie sclipesc în ochi şi lucesc în zîmbet; adevărul e 
redat ca într-o oglindă, în înfăţişarea divină. 

Sentimentele de iubire şi gîndurile sufletelor se arată cu lumină; mînia Sfîntului 
Petru face să roşească întreg Raiul. 

Pentru exprimarea acestor gradaţii, unica formă e lumina. Din această cauză 
nu se găsesc în Rai, ca în Infern şi Purgatoriu, diferenţe calitative, ci numai canti¬ 
tative ; un mai mult şi un mai puţin. La început lumina nu e atît de vie pentru a 
ascunde figura omenească; cu cît urci însă, cu atît lumina ascunde formele ca 
într-un sanctuar. Cum e lumina, tot astfel e şi rîsul Beatricei, un crescendo superior 
oricărei determinări; imaginaţia, creînd, nu poate urmări inteligenţa care distinge. 
Poetul întrebuinţează toate forţele geniului său, conştient de greutatea încercării. 

La început, înfierbîntat de această lume, făptura sa; atras de noutatea şi 
minunăţia fenomenelor ce i se înfăţişează; imaginile ies vii, alese, rare; apoi, 
aproape obosit, poetul devine arid şi cade în subtilităţi, dar îl vezi ridicîndu-se şi 
urcînd din ce în ce mai mult către o înălţime ce nu se poate ajunge, senin, în extaz; 
s-ar zice că greutatea îl atrage, noutatea îl îmbărbătează, nemărginirea îl transportă. 

A 

împărţirea morală a Raiului după diferitele grade de fericire are forma sa în 
diferitele grade de lumină. 

Lumina, haină şi văl al sufletelor, e singura rămăşiţă din toate formele pămîn¬ 
teşti şi nu e formă curată, ci simplă amăgire şi închipuire a ochiului omenesc. Ea 
însăşi e fericirea şi bucuria sufletelor, care capătă acea înfăţişare în ochii lui Dante. 

Aceste aparenţe ale unei bucurii interioare se modelează, se determină, se 
profilează în chipurile cele mai variate şi nu sînt altceva decît sentimentele sau 
gîndurile sufletelor care se manifestă în acele forme. De aici rezultă natura Raiului 
în diferite feluri modelată şi reprezentată, care capătă o înfăţişare cînd de vultur, 
cînd de cruce, cînd de cerc, cînd de constelaţie, cînd de scară, cu forme noi şi 
minunate. Aceste îmbinări de lumină nu sînt decît grupuri de suflete care exprimă 
gîndirea lor cu mişcările şi gesturile lor. Pentru a putea fi înţelese aparenţele 
acestei lumi de lumină, poetul trage după sine natura pămînteană, culege din ea 
fenomenele cele mai trecătoare, mai delicate şi face din ele oglinda naturii cereşti. 
Astfel pămîntul reintră în Raî nu ca un element substanţial, ci ca imagine: apa¬ 
renţă a aparenţelor cereşti. Pămîntul face plăcut acest Rai al lui Dante; senti¬ 
mentul naturii e acela care răspîndeşte viaţa în aceste îmbinări ingenioase şi 
simbolice. Pămîntul îşi are şi partea sa de Rai şi e în acele fenomene care îmbată, 
înalţă sufletul şi îl predispun la duioşie şi iubire; găseşti aici tot ce e pe pămînt 
mai vaporos, mai şters, mai gingaş. Şi cum impresia estetică naşte tocmai din 
acest adînc sentiment al naturii pămînteşti, se întîmplă ca cititorul să-şi amin¬ 
tească comparaţia, aproape fără a-şi mai da socoteală la ce se referă. 

Dar lumina e nepotrivită cu fericirea. Iţi dă aparenţa, dar nu sentimentul 
si ideea. Răsar deci două alte forme: cîntul si viziunea intelectuală. Ceea ce în 

Purgatoriu e prietenie, în Rai e dragoste, înflăcărare de dorinţă potolită întotdeauna, 
niciodată satisfăcută, nesfîrşită ca şi spiritul. Stare lirică şi muzicală, care îşi are 
expresia în melodie şi cînt. Identitatea sentimentului dus pînă la entuziasm face 
să se nască afinitatea sufletelor; persoana nu e individ, ci grupare cum e mulţimea 
în zilele mari ale vieţii publice. Grupurile aici nu sînt coruri, care însoţesc şi 
completează acţiunea individuală, dar sînt individualitatea însăşi, împrăştiată în 
toate sufletele, şi, dacă vrem să le numim coruri, sînt corurile unor fiinţe nevăzute 
si unite, ale lui Cristos, ale Fecioarei Maria si ale lui Dumnezeu. 

In Infern domneşte natura anarhică: formele sale capătă deosebiri de tot felul, 

A _ 

evidente, deosebite, masive şi personale. In Purgatoriu materia nu mai e substanţă, 
ci un moment; spiritul capătă conştiinţa forţelor sale şi, luptînd şi suferind, îşi 
recapătă libertatea; realitatea e în imaginaţie, amintire a trecutului de care se 
eliberează, avînt către viitorul de care se apropie; din această cauză formele sale 
sînt mai mult năluci şi produse ale imaginaţiei decît lucruri reale: picturi, visuri, 

A _ 

viziuni de extaz, simboluri şi cînturi. In Rai spiritul liber de acum se apropie din 
treaptă în treaptă de Dumnezeire; diferenţele calitative dispar şi toate formele 
plutesc în simplicitatea luminii, în melodia muzicală fără nuanţă, în ideea pură. 
Acel ţinut al păcii, cîntat de toţi, acel ţinut al lui Dumnezeu, acel ţinut al filosofiei, 
acea lume de apoi, zbucium şi dragoste a atîtor spirite, e transformat aici în reali¬ 
tate. Concepţia noii civilizaţii din care se găseau ici şi colo urme întunecoase şi 
risipite se găseşte aici într-o nesfîrşită unitate, care cuprinde în adîncul său tot 
ceea ce se poate şti, toată cultura şi toată istoria. Şi cel ce construieşte un material 
atît de vast pune toată seriozitatea artistului, a poetului, a filosofului, a creşti¬ 
nului. Conştient de înaltele sale sentimente morale şi de puterea sa intelectuală, 
îi stau înainte, ca un viu imbold la muncă, patria, posteritatea, îndeplinirea acelei 
sfinte misiuni pe care Dumnezeu o încredinţează geniului: imbolduri vii, în care 
sînt purificate acele elemente mai puţin nobile: iubirea de partid, răzbunarea, 
patimile exilatului. Găsim aici, în toată sinceritatea, omul întreg, acela al lui Adam 
şi acela al lui Dumnezeu. încetul cu încetul, acea lume a imaginaţiei devine parte 
din fiinţa sa, tovarăşul său pînă-n ceasul de pe urmă şi poetul pune în ea, ca şi-n 
cartea aducerii-aminte, răsunetul durerilor sale, al speranţelor şi blestemelor sale. 
Născută după asemănarea lumii care-1 înconjura, simbolică, mistică şi scolastică, 
acea lume se transformă, se colorează şi se încarnează din substanţa sa, devine 
fiica sa, portretul său. Mintea poetului dispreţuieşte ce e superficial, priveşte în 
adîncul lucrurilor; imaginaţia sa nu suferă abstracţia, dă formă tuturor lucrurilor. 
De aici rezultă acea intuiţie clară şi adîncă, care e caracterul geniului său. Nu 
numai obiectul i se prezintă cu forma sa, dar şi cu impresiile şi sentimentele sale. 
Rezultă o formă care e în acelaşi timp imagine şi sentiment: imagine caldă şi vie, 
sub care se vede culoarea sîngelui, mişcarea patimii. Şi cu imaginea s-a spus totul; 
el nu mai întîrzie asupra ei, nu o dezvoltă, trece uşor de la un lucru la altul şi 
dispreţuieşte elementele accesorii. Pentru a obţine efectul, adesea îi ajunge o sin¬ 
gură vorbă înţelegătoare, care-ţi oferă un grup de imagini şi sentimente şi adesea, 
în timp ce cuvîntul zugrăveşte fie numai cu cadenţa sa, armonia versului exprimă 
sentimentul. Totul e fond, totul e lucruri; lucruri închegate în animata lor unitate, 
nedescompuse de reflexie şi analiză. Pentru a spune cu Dante, lumea sa e un volum 
răsfoit. E o lume muncită, retrasă în sine, puţin comunicativă, ca o frunte poso¬ 
morită de un gînd ce o munceşte. în acele adîncimi sapă secolele şi găsesc de-a 
pururi noi inspiraţii şi noi idei. Acolo trăieşte învăluită, încă spinoasă şi plină de 
taine, acea lume care, supusă analizei, umanizată şi făcută realitate, se numeşte 
în zilele noastre literatură modernă!”. 


Aceste pagini ale lui De Sanctis am voit să le citez - în locul unor pagini ale 
mele, în mare parte scrise, pe care le-aş fi putut uşor completa - pentru a da o idee 
cititorului de una din cele mai minunate reconstruiri critice ale artei lui Dante pe 
care o are literatura italiană şi universală. E mult însă de cînd nu mai scriu pentru 

miney ci pentru alţii şi, scriind, încerc să uit persoana mea şi modestul renume ce 
i-ar putea veni de la o atitudine personală. Am şi eu ideile mele asupra Comediei 
şi poate cîndva le voi expune. Aceasta nu mă împiedică însă ca, înaintea unei atît 
de mari forţe de analiză şi sinteză, de gust desăvîrşit şi de ageră şi foarte limpede 
viziune de ansamblu, cum se desprinde din paginile citate, să nu-mi plec fruntea 
cu modestie si să-mi amintesc unele cuvinte ale marelui meu maestru Bonaventura 
Zumbini, al căror adevăr eu însumi l-am putut controla de atîtea ori: „Ori de cîte 
ori credem a spune ceva nou cu privire la un autor de care s-a ocupat şi De Sanctis, 
şi curiozitatea ne îndeamnă a controla aprecierea noastră cu a sa, rămînem uimiţi 
a constata că, cel puţin în germen, ideea noastră se găseşte la dînsul, astfel încît 
în cazurile cele mai fericite trebuie să ne convingem că nu am făcut altceva decît 
să dezvoltăm acea idee, scoţînd din ea concluziile logice”. Şi apoi aici trebuia spusă 
aprecierea cea mai definitivă şi mai cumpănită de timp asupra artei lui Dante; 
o apreciere care astăzi încă este de acord cu sensibilitatea noastră, încît ne face să 
uităm că a fost scrisă în 1869-1871, şi poate într-o epocă mai îndepărtată încă, 
atunci cînd, exilat din patrie, marele critic italian făcea cursuri de literatură la 
Institutul politehnic federal din Ziirich în admiraţia şi uimirea elevilor şi colegilor, 
printre care Jakob Burckhardt şi Friederich Theodor Vischer. 


21. Operele minore: tratatul 
De vulgari eloquentia 


Dante a mai scris şi alte opere în latineşte, în afară de cele trei în italieneşte {Vita 
Nuova, Convivio şi Divina Commedia), atît de strîns legate între ele şi despre care 
ne-am ocupat pînă acum. Operele latine sînt: De vulgari eloquentia, De Monarchia, 
treisprezece Epistolae nu toate autentice, patru Eclogae, un tratat De forma et situ 
duorum elementorum, aquae videlicet et terrae, cunoscut mai mult sub numele de 
Quaestio de aqua et terra ; în afară de aceasta, o culegere de poezii lirice, cunoscute 
sub numele de Canzoniere. 

De vulgari eloquentia e preţios pentru noi, întrucît ne păstrează ideile lui Dante 
asupra limbii, înţeleasă ca ştiinţă a vorbirii, şi poate fî socotită ca un adevărat 
tratat medieval de lingvistică. Ei pleacă de la nevoia de a fixa şi pentru limba 
italiană acele legi care există în limba latină, care, tocmai din acest punct de 
vedere, fu numită de oamenii Evului ’M.Qăiu. gramatică. In acest tratat Dante abor¬ 
dează cum poate problema originii limbii, a cărei monogeneză o admite, bazîndu-se 
pe povestirea biblică a Turnului lui Babei ; încearcă mai întîi o clasificare a diver¬ 
selor limbi şi una a dialectelor italiene, pe care le examinează unul cîte unul, pentru 
a dovedi că nici unul din ele (nici măcar cel florentin) nu e vrednic să fie ridicat 
la demnitatea de limbă literară. După Dante, acel volgare illustre, cardinal, aulic, 
curial, trebuie să vină de la o alegere făcută de persoane culte din părţile cele mai 

A 

bune ale tuturor dialectelor italiene. In cartea a doua tratează despre deosebitele 
feluri de stil şi de aici expune regulile după care trebuie compusă o canţonă, formă 
poetică exclusivă a stilului nobil, pe care el îl numeşte tragic. Opera rămîne aici 
întreruptă, dar, desigur, ar fi tratat şi despre baladă şi sonet ca forme poetice 
potrivite stilului popular, adică comic, şi altor subiecte privitoare la retorica şi 
stilistica medievală. De vulgari eloquentia trebuie considerată ca făcînd parte din 
acelaşi fel de opere didactice cărora îi aparţin numeroasele arte poetice medievale, 
de care s-a ocupat de curînd atît de bine Faral {Les arts poetiques du Xll-eme et 
XlII-eme siecle. Paris, Champion, 1923), cu deosebirea că Dante se ocupă de legile 
stilistice ale limbii italiene, şi nu ale limbii latine, ceva în felul acelor Las leys 
d’Amor privind limba provensală. Importanţa unor astfel de teorii a fost destul de 
bine văzută de Faral, care scrie (p. XVI): Elles n'ont pas ete des elucubrations 

steriles; Ies ecrivains s’en sont nourris; et quand on aura demele Ies repercussions 
sur leurs oeuvres (ceea ce Faral însuşi a încercat în reuşitul său studiu asupra 
Pastourelei în Romania, XLIV, 204-259), Vhistoire litteraire aura fait un gain appre- 
ciahle, on aura saisi un des ressorts importants de la creation artistique: le metier 
ă cote du genie, metier qui, au moyen ăge a eu une importance aussi grande qu’ă 
n’importe quelle epoque. 

In aceasta consistă importanţa operei De vulgari eloquentia. Păcat că tratatul 
a fost întrerupt tocmai la punctul cînd ar fi putut să ne dea date importante asupra 
ideilor stilistice ale autorului. 


22. De Monarchia 

De Monarchia ne păstrează ideile politice şi sociale ale lui Dante şi ne face să ne 
dăm seama de toată importanţa acelor lupte de supremaţie între papă şi împărat, 
despre care am pomenit la începutul acestor pagini. Pentru a susţine supremaţia 
papei s-au ridicat încă din secolul al XlII-lea decretaliştii ; pentru a susţine pe aceea 
a împăratului au fost giuriştii. „Aceştia din urmă, încă din timpul lui Barbarossa, 
prin gura doctorilor bolognezi au afirmat că singura autoritate e aceea a împăra¬ 
tului, şi Bartolo din Sassoferrato ajungea pînă a socoti eretic pe acela care nu o 

A _ 

recunoştea. In schimb, decretaliştii, fondîndu-se pe argumente scoase din Biblie şi 
pe aşa-zisa Donaţiune a lui Constantin, susţineau că pontificele era suveranul 
suprem şi autoritatea lui era singura nemuritoare şi «atotstăpînitoare»” (Bertoni, 
Dante, Genova, Formiggini, 1913, pp. 41-42). Dante însă, tot susţinînd (în cartea I) 
că monarhia e necesară pentru binele omenirii; că (în cartea a Il-a) pe drept 
poporul roman îşi atribuise stăpînirea asupra lumii; că (în cartea a IlI-a) auto¬ 
ritatea imperiului nu depinde de papă, ci de-a dreptul de Dumnezeu, recunoaşte 
totuşi că împăratul trebuie să aibă faţă de papă acel respect de care primogenitus 
filius dehet uti ad patrem: ut luce parternae gratiae illustratus, virtuosius orbem 
terrae irradiet cui ah Illo solo prefectus est, qui est omnium spiritualium et tempo- 
ralium Gubernator (III, XVI, 18). 


23. Epistolele, Quaestio de aqua 
et terra şi Eglogele 


Epistolele au fost socotite multă vreme apocrife şi considerate ca nişte exercitări 
retorice ale lui Boccaccio şi ale altora. Astăzi se procedează cu mai multă precau- 
ţiune cînd se neagă că ar fi ale lui Dante, şi ediţia critică a Societăţii Danteşti 
Italiene îi atribuie chiar treisprezece, pentru a nu mai vorbi de multe altele rătăcite. 
Printre cele mai de frunte sînt acelea adresate lui Henric al Vll-lea de Luxemburg 
cardinalilor adunaţi în conclav la Carpentras pentru a-i îndemna să aleagă un 
papă italian, unui prieten florentin, în care refuză de a se întoarce în patrie în 
condiţii umilitoare, şi, mai ales, aceea adresată lui Cangrande della Scala, în care, 
oferindu-i Paradisul, vorbeşte pe larg de înţelesurile adînci ale operei sale nemuri¬ 
toare. Pentru a da o pildă de stilul lui Dante în aceste Epistolae şi în acelaşi timp 
a scoate în evidentă nobleţea morală si demnitatea caracterului său, să transcriem 
aici ultimele cuvinte ale epistolei Ad amicum florentinum : Non est haec via redeundi 
ad patriam, pater mi; sed si alia per vos ante aut deinde per alios invenitur que 
famae Dantisque honori non deroget, illam non lentis passihus acceptabo; quod 
si per nullam tăiem Florentin introitur, numquam Florentiam introibo. Quidne ? 
nonne solis astrorumque specula ubique conspiciam, nonne dulcissimas veritates 

potero speculări ubique sub caelo, ni prius inglorium imo ignominiosum populo 
Florentinaeque civitati me reddam ? Quippe nec panis deficiet (XII, 8-9). 

A 

In tratatul Quaestio de aqua et terra e dovedit fals că apa, în sfericitatea ei, 
poate fi în vreo parte mai înaltă decît pămîntul ce iese din suprafaţa ei. Acest 
tratat e răsunetul discuţiei susţinute la Verona de Dante, înaintea întregului cler 
veronez („în afară de unii, care, înflăcăraţi de un amor propriu excesiv, nu admit 
postulatele altora şi, săraci cu duhul, pentru a nu părea că aprobă excelenţa altora, 
se abţin să intervină în discuţiile lor”), în ziua de 20 ianuarie 1320. 

Eglogele aparţin unui moment din viaţa poetului în care, pentru a face pe placul 
profesorului de gramatică bolognez Giovanni del Virgilio, care-1 îndeamnă să 
scrie ceva şi pentru literaţi (adică poezii în latineşte) şi împins de dorinţa de a 
obţine încununarea poetică (laurea poetica), care se obişnuia a se acorda cu mare 
pompă şi era într-o oarecare măsură o recunoaştere oficială, se lasă convins a scrie 
două Egloge de imitaţie şi inspiraţie virgiliană, în care îşi ia numele de Tityrus, şi 
Ser Dino Perini (un concetăţean, tovarăş de exil) pe acela de Melibeus, iar Giovanni 
del Virgilio pe acela de Mopsus. La sfîrşitul celei dintîi, el afirmă că pentru a se 
face plăcut lui Mopsus, adică lui Giovanni del Virgilio, care îi imputase de a fi 
„aruncat perlele porcilor şi a fi împovărat pe Muze cu haine nedemne de ele”, el va 
„mulge cu propriile-i mîini acea drăgălaşă oiţă (poezia bucolică) atît de bogată în 
lapte, pe care Melibeus o cunoaşte foarte bine, şi va umple zece doniţe pe care i le 
va da în dar”. 

Zece deci ar fî trebuit să fîe Eglogele pe care Dante îşi propunea să le scrie, dar 
nu scrise decît două, din care ultima, Dante dîndu-şi sfîrşitul, nu putu fi trimisă 
lui Giovanni del Virgilio. Opere de bătrîneţe ale marelui poet, ele sînt pline de o 
tristeţe resemnată, printre care se strecoară ici şi colo speranţa de a obţine cununa 
de laur, nu la Bologna, unde prietenul profesor de gramatică îl invitase, dar la 
Florenţa, în frumosul său baptister San Giovanni, printre concetăţenii săi, ale 
căror cruzimi şi ofense e gata să le uite. „O, Melibeu - răspunsei gloria poeţilor 
şi numele însuşi e de acum înainte împrăştiat de vînturi! Mai bine să pregătesc 
pentru triumf {cu alte cuvinte : pentru moarte, socotită ca victoria spiritului asupra 
materiei) părul sur, dacă vreodată mă voi întoarce să-l ascund sub ghirlandele de 
frunze pe ţărmul Arnului din locul meu natal, acolo unde cîndva era auriu!” 

E, după cum se vede, o speranţă nedesluşită, inconsistentă, literară şi poetică, 
mai mult decît reală. Acel „dacă mă voi întoarce vreodată’' ne dovedeşte că poetul 
însuşi nu mai crede în ea, că e bătrîn şi obosit, schimbat de cum fusese odinioară. 


24. Dante si Cosbuc 


Nu ne mai rămîne decît să spunem cîteva cuvinte referitoare la Dante şi Coşbuc 
şi apoi a ne lua rămas-bun de la aceste pagini ale noastre (ale lui Dante, de bună 
seamă şi ale lui Coşbuc, dar şi întru cîtva ale mele, cel puţin pentru marea dragoste 
care m-a călăuzit şi pentru marea muncă ce mi-au cerut), cu dorinţa ca publicul 
românesc să păstreze acestei noi ediţii, mai elegantă şi mai completă decît cea dintîi, 
aceeaşi bunăvoinţă ce a arătat-o primei ediţii, epuizată în aşa de scurtă vreme. 

L-am cunoscut pe Coşbuc în vara anului 1915 la Tismana. 

Comunicaţiile cu Italia erau întrerupte din pricina războiului şi eu eram 
în căutarea unui loc de vilegiatură, liniştit, departe de zgomotul oamenilor, unde 
să mă fi putut odihni şi unde să fi putut pregăti pentru anul următor cursul 
despre Umanitatea şi modernitatea lui Dante, cînd, vorbind cu librarul Sfetea în 
librăria lui din Calea Victoriei, unde mă dusesem să arunc ochii pe la noutăţi, 
acesta-mi spuse: „Veniţi la Tismana: linişte, tăcere, dumbrăvi minunate şi ape 

curgătoare care ţîşnesc de pretutindeni. Puţini călători şi aleşi pe sprinceană. Spre 
sfîrsitul lui iulie are să vină si Cosbuc”. 

9 9 9 

Auzisem vorbindu-se prea bine de Tismana, dar ceea ce mă hotărî mai mult să 
mă duc fu posibilitatea de a-1 cunoaşte personal pe Coşbuc, care, după Eminescu, 
era poetul meu de predilecţie şi despre a cărui traducere din Divina Commedia mi 
se spuseseră lucruri minunate. 

Plecai aşadar la Tismana (pe care o găsii încîntătoare şi mai presus de aştep¬ 
tările mele!) şi începui să pregătesc cursul, în chîoşcul dîn faţa cascadei, avînd 
dinaintea ochilor o inscripţie foarte ameninţătoare în ortografia bătrînească a auto¬ 
rului ei (prof. Gîrbea): Nu strică ce n’ai făcutu! 

Spre sfîrşitul lui iulie a venit şi Coşbuc, căruia i-am fost pe dată prezentat, dar 
pînă în seara aceea nu avusesem niciodată prilejul de-a rămîne mai multă vreme 
în tovărăşia lui. 

9 

Mi-amintesc ca şi cum ar fi acum! După ce o domnişoară anonimă se ridicase 
de la pian, unde asasinase o noctură de-a lui Chopin, rămăseserăm singuri în 
„salon” cîteşitrei: Coşbuc, Castaldî şî cu mine. 

Castaldi începu să se jeluiască de asasinarea lui Chopin, la care asistaserăm 
cu puţin mai înainte îngroziţi; şi cum caietul rămăsese deschis la pian, se ridică 
şi execută dînsul aşa de magistral bucata aceea, fără tours de force, dar cu tot 
sufletul si cu acea fină intuiţie a stilului autorilor celor mai deosebiţi, ce înve- 
derează într-însul nu numai compozitorul, criticul muzical, dar şi maestrul minunat 
de compoziţie şi armonie. 

După aceea (lucru straniu la acest artist, atît de contrar a se produce!) dînsul 
începu o improvizaţie furtunoasă, plină de pasiune, care ne răscolise ca un uragan 
şi care ne lăsă înmărmuriţi şi gînditori. 

Coşbuc, mai cu seamă, era fericit. Ochii îi străluceau de emoţie. Voi să îmbră¬ 
ţişeze pe maestru şi porunci să se aducă cîteva sticle. 

Petrecurăm toată noaptea discutînd despre artă, literatură şi sorbind călugă¬ 
reşte {teologaliter\) băutura dionisiacă. Beam cîte puţin şi la răstimpuri; discutam 
liniştiţi, senini, cu lungi pauze de tăcere şi reculegere. 

Din cînd în cînd îmi părea că aş fi asistat la un symposion platonic. 

Cam pe la trei după miezul nopţii, Castaldi se duse la culcare şi rămaserăm 
numai noi doi, ca să discutăm despre Dante. 

Din seara aceea furăm nedespărţiţi, şi nedespărţită de noi fu umbra severă a 
lui Dante. 

A 

In fiecare zi, pe la cinci după prînz, plecam pe jos spre sat. Pe drum, mergînd 
pe lîngă malul pîrîului cu apă limpede şi şopotitoare, Coşbuc îşi scotea ghetele din 
picioare, îşi sumeca pantalonii şi intra cu picioarele goale în apă. Făcea - cum 
spunea dînsul - cura lui Kneipp ! Eu rămîneam să mă plimb pe mal şi mă gîndeam 
la Socrate care, răcorindu-şi picioarele în apa Ilisului, discuta cu Fedru la umbra 
agnocastului. Ajunşi în sat, intram la circiumă (o circiumă frumoasă şi tare curată, 
cu ferestrele împodobite cu muşcate roşii ca focul!), ceream o oca de vin, pîine şi 
brînză si ţărăneşte si româneşte continuam să vorbim despre Dante. 

„Măi, mare şarlatan e acest Dante al dumneavoastră! Mare şarlatan I A pus 
stăpînire pe mine şi nu mă lasă! Ce am eu cu el ? Şi totuşi îmi place, îmi place mai 
ales pentru obscurităţile lui I Cîte lucruri nu sînt în Divina Comedie I Dar trebuie 
să ştii cum s-o citeşti! Comori sînt, nu altceva, dar ascunse I Şi apoi cum I Şi lumea 
crede că se poate citi aşa, ca un fleac oarecare.” 

Şi-mi povestea cum din întîmplare a venit în contact cu Dante. 

„Tată-meu era popă. Dumnezeu ştie cum a ajuns la urechea lui că Dante ăsta 
ar fi scris ceva în care se vorbea de Iad, Purgatoriu şi Rai. 

«Măi, Gheorghe - îmi zise el într-o zi - tu care ai învăţat şi ştii atîtea şi atîtea, 
de ce nu-mi cauţi ceva despre Dante ăsta!» 

«Da, tată, am să caut!» - i-am răspuns fără multă hotărîre, convins că ar fi 
vorba numai de o toană a bătrînetii. 

A ’ 

Insă bătrînul stărui, şi eu sfîrşii cu cumpărarea unei traduceri nemţeşti a 
Comediei şi cu traducerea ei în româneşte (numai ca să-i mulţumesc!) a celor dintîi 
trei cîntece ale Infernului. Din clipa aceea Dante a pus stăpînire pe mine. Măi, 
mare şarlatan !” 

Trebuia să-l fi auzit cu cîtă patimă şi ce zîmbet şiret şi ce sclipire a pupilelor 
fixate în depărtare, urmărind un gînd ascuns, şi cu cîtă îngăduitoare şi minunată 
dare din cap repeta vorbele acelea, care exprimau pentru dînsul cea mai înaltă 
formă de admiraţie: „Măi, mare şarlatan !”. 

La întoarcere vorbeam de altceva. Un buhai fioros la înfăţişare pe care îl întîl- 
neam regulat în mijlocul drumului, dar care, foarte cuminte, la apropierea noastră 
se dădea la o parte, aproape să cadă în şanţul care mărginea drumul, îi da prilejul 
să spună că mulţi oameni sînt la fel, se-ncruntă, voiesc să pară posaci şi răi şi sînt 
cele mai blajine fiinţe de pe lumea aceasta; incapabili să smulgă cuiva un fir de 
păr, paşnici, buni la inimă, uneori chiar fricoşi! Apoi îmi vorbea de dragostea 
ţăranului transilvănean pentru vite, de grija pe care o pune în creşterea lor, de 
poezia vieţii de la ţară, de creşterea zdravănă, sănătoasă şi severă ce a primit-o 
în casa părintească. Apoi se apleca să ia de jos o rămurică şi rîdea de frica mea de 
a intra cu picioarele goale în apă; aducea laude curei Kneipp şi încerca pentru a 
suta oară să mă convertească la aceasta. Povestea cîte o anecdotă care ne făcea pe 
amîndoi să rîdem pe spinarea lui Iţic Ştrul sau a Raşelei ; şi ne întorceam la vila 
Sfetea pe la ora prînzului. 

Dumbrăvile răsunau la sunetul răguşit al cornului de vînătoare, care chema la 
masă pe vilegiaturişti; iar eu citam versurile lui Tasso: 

Chiama gli abitator dell’ombre eterne 
il rauco suon della tartarea tromba. 


Apoi rîdeam şi ne duceam la masă. Dar seara, cînd mesele erau golite şi vilegia- 
turiştii erau duşi cu toţii la culcare, rămîneam singuri numai noi doi, înaintea unei 
sticle (o oca la doi inşi!) de cel mai bun vin de Odobesti si... vorbeam de Dante... 
In tăcerea solemnă a nopţilor de vară, adîncurile de umbră care se deschideau în 
pădure (acolo unde raza lunii călătoare printre vîrfurile copacilor nu izbutea să 
pătrundă prin desul frunziş) luau înaintea ochilor noştri înfăţişarea prăpastiei 
infernale; muntele din faţă lua forma sfintului munte al Purgatoriului şi stelele, 
sclipind deasupra capetelor noastre, ni se păreau a se învîrti cu cereasca melodie 
de care Dante pomeneşte în Paradis. 

Ce mi-a spus Coşbuc în nopţile acelea de vară? E greu de spus, şi niciodată 
n-am să-mi iert greşeala de a nu le fî scris a doua zi. Coşbuc însă era foarte gelos 
de sistemul lui personal de interpretare a Divinei Comedii şi mai mult făcea aluzii 
decît spunea. Mi-a spus că a început a traduce Divina Comedie după o traducere 
germană; că ceea ce a publicat la început în Convorbiri literare nu reprezintă decît 
această dintîi traducere; că pe urmă a învăţat italieneşte şi s-a dus la Florenţa 
pentru a învăţa limba mai bine şi pentru a face cercetări în bibliotecile de pe acolo ; 
că pe urmă, după ce a tradus direct de pe originalul italian Purgatoriul şi Paradisul, 
a revenit asupra traducerii Infernului, refăcînd-o de la capăt; că la Florenţa ar fi 
dat de acel sirventese (pe care toată lumea îl crede pierdut) în care Dante pome¬ 
neşte numele celor 60 de femei mai frumoase din vremea tinereţii sale, „dar care - 
adăuga cu un surîs maliţios - e cu totul altceva decît ceea ce credeţi dumneavoastră 
dantologii !”; că a lucrat timp de cincisprezece ani la traducerea sa şi că nu s-a 
hotărît pentru terţină decît după ce a încercat toate celelalte strofe: octava, versul 
alb şi aşa mai departe; că are despre Dante o operă pe care o va publica în italie¬ 
neşte cu ajutorul unui canonic transilvănean şi din care cele dintîi douăsprezece 
coli sînt chiar tipărite. Mai tîrziu - cînd, după tragicul sfîrşit al unicului său copil. 

ne-am văzut la Bucureşti, cel puţin o dată pe săptămînă acasă la el sau la mine - 
mi-a arătat o foaie mare, în care episodul Francescăi de la Rimini era tradus în 
mai multe metruri (foaie pe care pe urmă n-am mai văzut-o printre manuscrisele 
ce mi le-a arătat deplînsul editor C. Sfetea) şi mi-a dat cele douăsprezece coli 
tipărite din opera sa, din care rezultă că în ea (sau cel puţin la început) se ocupa 
de mai multe chestii astronomice şi de călindar relative la datarea compunerii 
Divinei Comedii. Din citirea acestei părţi tipărite (dar nepublicate) a operei sale 
rezultă că el nu credea în realitatea istorică a Beatricei, pe care, precum de altfel 
şi alţi dantologi italieni şi străini, o socotea numai ca un simbol. Forma e cît se 
poate de personală. Beatricei istorice a dantologilor care văd în ea o femeie reală 
îi dăduse porecla caraghioasă de Berta Sparafucci şi născocise chiar un verb italian: 
sparafucciare, cu înţelesul de a interpreta pe Beatrice ca femeie reală. Mai aflu 
acum de la prietenul E. Lovinescu că manuscrisul complet al operei lui Coşbuc ar 
fi fost cumpărat în Ardeal, de la un preot de pe acolo, de către domnul Octav Minar, 
în posesia căruia se găseşte. 

Sistemul lui de interpretare, fiind prea personal, are o importanţă relativă. 
Ceea ce ne interesează e că, în traducerea lui, Coşbuc a fost cît se poate de precis 
şi obiectiv. De altfel, Coşbuc ştia toată Divina Comedie pe dinafară în italieneşte. 
Era destul să-i citezi cîteva versuri, chiar de la sfîrşitul Paradisului, ca el să conti¬ 
nue să spună pe de rost în italieneşte sute şi sute de versuri. Ceva uimitor ! Despre 
seriozitatea studiilor lui despre Dante e dovadă articolul din Flacăra (28 aprilie 
1912) în care tratează en maître chestii foarte grele de amănunt. 

Literatura mai recentă despre Dante nu prea o cunoştea, dar nici nu era nevoie 
s-o cunoască, sistemul său de interpretare fiind izvorît din sufletul său şi înte- 
meindu-se numai şi numai pe operele lui Dante. Totuşi, am reuşit să-i strecor cîteva 
cărţi recente, ca, de pildă, acelea fundamentale ale lui Vossler şi Flamini. 

Reproduc aici ceea ce în această privinţă am scris în Comemorarea lui Dante la 
Academia Română. 

că ideile noastre erau divergefifiŞ%¥Qineori chiar diametral opuse. 



Apres 1 

trouva ifeiŞâl^?iţo^^âî’'bătrînului înţelept care-i făcea cinstea să stea de vorbă cu 

nel, auqW de^ai^iţ^dg^jşp^ţqg^f^tbâtrînul nu a abuzat faţă de tînăr de autoritatea ce anii 
toute glorios i-o confereau. Procedurile erau printre cele mai delicate. O 

carte uitată deschisă pe masa din grădină cu cîteva rînduri însemnate alături cu 
creionul reprezentau felul obişnuit al tînărului de a sprijini opiniile sale cu cele ale 
unor oameni mai cu greutate; nişte însemnări adăugate de bătrîn lîngă rîndurile 
însemnate cu creionul erau felul obişnuit de a răspunde.” 

Păstrez cu sfinţenie aceste cărţi cu însemnările lui Coşbuc, printre care mai 
ales una care mi-a fost dăruită de el şi poate fi socotită ca un foarte preţios 
manuscris al lui. 

E vorba de cartea domnului H. Hauvette, Dante, introduction ă Vetude de la 
Divine Comedie, Paris, Hachette, 1911, de trei ori însemnată şi adnotată de el: o 
dată cu creionul negru, o dată cu creionul roşu şi o dată cu creionul albastru. 

Reproduc aici unele din însemnările lui Coşbuc, ca să dau o idee de sistemul lui 
de interpretare: 

I I 

HAUVETTE COSBUC 

j 


Dante prit part â cette assemblee de 
San Godenzo... (p. 154). 

Ainsi s’explique la violence de certaines 
invectives, dirigees, non pas contre ses 
ennemis, mais bien contre Florence 
(p. 154). 

...Le denoument est la vue de Dieu, 
l’intelligence du mystere de la Trinite 
(p. 193). 

Ses propres ailes n’auraient pu l’elever 
aussi haut; mais un eclair de la grâce 
divine frappa son esprit. Ainsi le sujet 
du poeme, est Vhistoire de la conver- 
sion, de Vinitiation chretienne de Dante 
(p. 194). 

C’est bien elle (Beatrice), ou plutot c’est 
la pensee de la revoir bientot qui sou- 
tient le poete aux heures de decoura- 
gement et d’hesitation (p. 196). 

La douce Florentine, jadis cantee par le 
jeune poete, se transforme en une 
severe abstraction (p. 198). 

Un peche assez communement attribue 
a Dante: la luxure (p. 289). 


Nu e adevărat! 

E altceva! Religios! 


Nu atu misterul Trinităţii, cit modul 
cum încape la nostra immagine umana 
nel cerchio divina. 

Este drumul ce l-a urmat Dante în 
cetirea Bibliei ca s-o înţeleagă. 


Dar acest lucru e imposibil! Atunci n-ar 
mai fi Iad! 


Aut! aut! Ori e simbol pretutindeni, ori 
e reală! 

Alegoric, da! adulterini său cu 
Filosofia. 


Un bilet de tramvai florentin (nr. 00153) din linia Piazza del Duomo - Settignano 
{din perforarea căruia se vede că poetul s-a urcat la staţia Ponte sulVAffrico) îmi 
pune în mişcare imaginaţia şi parcă-1 văd pe traducătorul român al Divinei Comedii 
plimbîndu-se gînditor pe lîngă ceea ce se spune că a fost odinioară casa lui Dante. 

Dinspre înălţimile Fiesolui şi din grădinile din împrejurimi vine mireasmă 
îmbătătoare a portocalilor în floare. în pervazul obscur a unei ferestre, un chip 
bălai se iveşte şi dispare. Acum apare o femeie, acum un înger. 

George Coşbuc o priveşte halucinat, clatină din cap iertător şi plin de admiraţie : 

„Mare şarlatan acest Dante \ A cîntat pe o femeie ori un simbol?”. 


25. Rămas-bun de la cititor 


Şi acum vorbele triste şi senine de rămas-bun. Triste, pentru că mă despart cu 
durere de ia un studiu care-mi devenise o scumpă obişnuită; senine, deoarece am 
conştiinţa de a fi îndeplinit o operă bună punînd modesta mea ştiinţă şi marea 
dragoste în serviciul studiului lui Dante şi al lui Coşbuc. 

într-o dare de seamă asupra primei ediţii a acestei opere, domnul Ovid Densusianu 
afirmă (Viaţa Nouă, dec. 1924) că Dante nu poate fi tradus în întregime şi că o 
ediţie limitată la cînturile mai cunoscute, legate între ele printr-un rezumat al 
poemului, ar fi fost mai nimerită şi ar fi avut, pe deasupra, avantajul de a-mi uşura 
sarcina. Să-mi fie îngăduit a nu fi de părerea ilustrului meu coleg. Nu! Publicul 
român merita să i se dea Dante în întregime, Dante, care nu se poate reduce la 

































DANTEŞIEPOCASA 



cîteva cînturi, cum socotea Bettinelli şi în genere critica secolului al XVIII-lea, dar 
care iese în întregime în măreţia lui, numai din întregul conţinut al poemului 

A 

nemuritor. Intrucît priveşte munca, desigur, a fost lungă şi grea ; dar acum cînd am 
depus-o mi-a devenit nespus de plăcută şi preţioasă în amintire; atît de plăcută şi 
preţioasă, încît am voit să adaug această Introducere, pe care aş fi putut-o reduce 
la puţine pagini, dar pe care am dorit s-o fac cît mai dezvoltată, pentru ca să nu 
lipsească nimic cititorului român, pentru a-şi face o idee exactă despre Dante, 
despre epoca sa şi să poată astfel gusta nemuritoarea-i poezie. Şi publicul, bunul 
public, străin de meschinele certuri ale acelui genus iritabile care sînt literaţii, sînt 
sigur că-mi va da dreptate. Prima ediţie a acestei opere a fost epuizată în cîteva 
zile ; nu văd motivul pentru care această a doua, cu mult mai bună, să nu se bucure 
de aceeaşi soartă fericită. Dante trăieşte de-a pururi; vorbele sale se adresează 
tuturor. Ele sînt nu numai acelea ale unui erudit şi ale unui poet, dar şi ale unui 
om care a iubit şi a suferit, care, trecînd printr-o dureroasă criză spirituală, a trecut 
de la visările nevinovate ale primei tinereţi la rătăcirile şi la patimile maturităţii; 
de la viaţa de dragoste şi de sentimente la aceea politică; de la acţiunea socială 
la studiile de filosofie şi de morală; şi de la acestea la contemplarea şi la viziunea 
lucrurilor eterne. Cine nu va dori să admire pe filosof, cine nu va putea să-l admire 
pe artist va iubi pe om, va plînge la lacrimile sale, va fi mişcat la auzul nenoro¬ 
cirilor sale, va admira adîncimea, sinceritatea, neliniştea dureroasă a unui spirit 
care s-a odihnit de-acum întru Domnul, dar care suspină la amintirea trecutului 
şi plînge, şi strigă, şi imploră, şi-ntinde mîinile deznădăjduit către oraşul său, 
chemîndu-1 cu cele mai dragi nume, cînd, rupînd vălul viziunii, sufletul îi arată în 
zări îndepărtate cupolele şi turnurile Florenţei sale, „dulcele culcuş” de unde „lupii 
care-1 urmăresc” l-au alungat, pribeag prin pămîntul Italiei, să suspine în zadar, 
fără ca „poemul sacru” la care au pus mîna „cerul şî pămîntul” să obţină pentru el 
ca să revadă marmorele albe şi negre ale „frumosului său San Giovanni”, „cristel¬ 
niţa botezului său”, unde spera să primească cununa poeţilor şi a cîntăreţilor. Arta 
lui Dante nu e deloc o artă zadarnică, care să ne umple de răceală, nici lectura 
poemului său nu e o plăcere egoistă şi senină, cum e a aceluia care contemplă 
formele pure şi liniile armonioase ale artei eline. Nu, Dante fu om de luptă şi de 
bătălie, spirit în care se luptau tendinţele cele mai opuse, sentimentele cele mai 
neîmpăcate; şi opera sa nu ne odihneşte, ci ne frămîntă. Citind poemul său, noi 
suferim şi ne îndurerăm cu el; cu el ne odihnim în seninele şi etericele figuri ale 
Purgatoriului, cu el ne urcăm din stea în stea cu ochii aţintiţi în privirea sclipitoare 
a Beatricei, îmbătaţi de muzică, de strălucirea si ardoarea de caritate a flintelor 
fericite pe care le-ntîlnim în timpul călătoriei către regiunile senine şi sclipitoare 
ale Empireului; cu el tremurăm în Viaţa Nouă la apariţia Beatricei; cu el plîngem 
în „cămăruţa lacrimilor” cînd plăcu prea gingaşei Beatrice să nu-i dea gingaşul 
ei salut; cu el desenăm îngeri în „aniversarea” morţii ei şi plîngem la plînsul 
„Doamnei gentile”, mişcată de paliditatea şi de tristeţea poetului; cu el suferim şi 
ne zbatem cînd mîla femeii care îl compătimeşte va deştepta în el o dragoste care 
va lupta împotriva amintirii primei femei iubite ; cu el ne vom înflăcăra de dragoste 
senzuală pentru Pargoletta, blonda îmbrăcată în verde, pentru Pietra rece şi Alisetta 
provocatoare; cu el ne retragem în studîîle filosofice, cu el alungăm pe Alisetta din 
cetăţuia minţii, unde de acum s-a instalat victorioasă „Doamna gentilă” devenită 
simbolul Filosofiei; cu el ne vom reîntoarce la Beatrice si vom face din nou în 
ţinutul morţilor acelaşi drum străbătut de Dante pe pămînt, înălţîndu-ne de la 
materialismul Infernului {rătăcirea morală a vieţii active) la cuprinsul etic al 
Purgatoriului {rătăcirea filosofică şi dragostea pentru „Doamna gentilă”), pentru a 
ne urca de aici la contemplarea teologică a Raiului {reîntoarcerea la Beatrice). 

Cu el urîm, cu el iubim. Cu el ne îngrozim la cele mai groaznice scene din Infern, 
cu el tremurăm de emoţie înaintea floricelei care, abătută de gerul nopţii, se 

îndreaptă şi se deschide pe tulpină la primele raze ale soarelui, cu el scoatem din 
această imagine prilej pentru a întrema curajul nostru slăbit. Ceea ce ne interesează 
mai mult la Dante nu e filosoful, nu e teologul, nu e omul de ştiinţă al Evului 
Mediu, cunoscător desăvîrşit al ştiinţei contemporane: ceea ce ne interesează mai 
mult la el e omul. Omul ca artist şi, poate şi mai mult încă, artistul ca om. 

Din acest punct de vedere foarte modern şi în armonie cu cele mai recente 
curente ale misticismului contemporan, întrevăzut ici-colo de acel spirit adine de 
creştin si de artist care fu Niceolo Tommaseo si neobservat de ceilalţi critici, am 
încercat să interpretez în cursurile mele universitare opera lui Dante, al cărei 
subiectivism a fost, ce-i drept, studiat (îndeosebi de Gorra), dar nu în înţelesul 
modern despre care vorbesc. 

Există astăzi o teorie critică care se preocupă a stabili în artă valori absolute. 
Nouă ni se pare mai interesant a pune în relief cît din opera lui Dante (şi e mult) 
apare în armonie cu sensibilitatea noastră estetică de oameni moderni; dar, obiş¬ 
nuiţi cum sîntem a respecta pînâ-n ciudăţeniile sale personalitatea unui poet, nu 
e ciudat că ajungem să punem totul în armonie. Giuliani voia să explice pe Dante 
cu Dante. Şi noi de asemenea, într-un chip însă cu totul deosebit. Noi avem în 
minte figura umană a lui Dante şi de ea ne servim pentru a explica acele asprimi 
şi acea extravaganţă şi acele asperităţi doctrinale, acele dispute astronomice şi 
teologice care, la prima vedere, pot fi luate drept zgura Divinei Comedii. Nu. Adînca 
unitate a unei opere de artă ca aceea a lui Dante, cu un contur atît de matematic 
de precis, o concepţie atît de puternică, de adîncă şi de sinceră, o gestaţie atît de 
lungă, nu se poate ştirbi fără pierdere. Acea ştiinţă nu va mai fi ştiinţa noastră, 
acele discuţii scolastice vor putea părea oricît de pedante, acea asperitate de limbă 
vă va putea părea inoportună, acele imagini ciudate vă vor putea jigni. Ele nu se 
pot scoate fără pierdere din Comedie ! Ele servesc, dacă nu la altceva, cel puţin la 
scoaterea în evidenţă a operei danteşti, a originalităţii uneori barbare a geniului, 
a îndemînării artistului în modelarea materiei răzvrătite cu dalta artei sale. Discu¬ 
ţia teologică va putea fi plicticoasă, fără concluzie pentru noi; dar ici un cuvînt 
foarte expresiv, din acelea care par create de Dante, pentru prima dată; colo o 
imagine foarte poetică; ici o rimă, colo un accent vor lumina cu mănunchiuri de 
raze întunericul. Si mai ales acel sentiment de sinceritate, acel suflu de viată 
trăită, de gîndire pătimită vor face ca fiecare din acele convorbiri să trăiască o 
viaţă a ei personală, care e viaţa artei, întrucît ştiinţa la Dante e pasională şi 
pasiunea găseşte răsunet într-un puternic suflet de artist. 

Iată, o, prietene cititor, cele ce trebuia să ştii mai înainte de a urca treptele 
măreţei catedrale romanice, care-ti răsare înainte severă, tainică si solemnă în 
misterul simbolurilor sale şi totuşi minunat de armonioasă în proporţiile sale 
desăvîrşite, în admirabila concordanţă a celor mai mici amănunte cu planul general 
al edificiului; mistic de fermecătoare în recea adîncime a navelor întunecoase, 
luminată ici-colo de viile culori ale frescelor, ale vitraliilor, ale auriturilor discrete; 
înveselită de albul de marmoră al grupurilor demne de Michelangelo, risipite prin 
capelele împodobite de basoreliefuri foarte delicate, care amintesc de arta rafinată 
a lui Donatello. Intră: eşti iniţiat şi marele spirit dantesc, marea artă severă, 
creştină şi catolică a Evului Mediu italian se vor arăta în întregime sufletului tău 
latin şi creştin, nobilului tău suflet de străjer latin la hotarele lumii slave şi 
bizantine. Dar intră cu fruntea nobil de îngîndurată şi creştineşte cucernică, ca 
toate sufletele mari înaintea misterului lumii de-apoi! Eşti demn să intri. Veacuri 
de suferinţă te-au purificat. Sub vreun amănunt slav sau bizantin al veşmîntului 
tău, inima ţi-a rămas adînc latină şi nu poate fi nepăsătoare înaintea celui mai 
mare poet al latinităţii. Nu a rămas nepăsătoare inima lui Coşbuc, cel mai român 
dintre poeţii români, care a simţit tot farmecul artei lui Dante şi a lucrat timp de 
15 ani la opera uriaşă! Intră; mulţumită lui, tu intri acasă la tine; primeşte cu 

dante ş i epoca sa 

I I 

recunoştinţă darul pe care cu mărinimie regească a voit să ţi-1 facă din această 
capodoperă a omenirii! în curînd, prin munca acelui ce te iubeşte, o, cititor simbolic, 
o, cititor care întruchipezi întregul suflet eroic şi nobil al României, al trecutului, 
ca şi al prezentului, în curînd, prin munca aceluia ce te iubeşte (şi te iubeşte 
fiindcă te cunoaşte), cel mai mare poet al tău, Eminescu, va apărea în veşmînt ita¬ 
lian şi va cînta gloria ta mai mult decît orice articol de trecătoare propagandă 
politică. Cu acest dar reciproc al poeţilor lor celor mai mari şi mai reprezentativi, 
poporul italian şi cel român se îndreaptă către o epocă de mai mare înţelegere şi 
mai strînsă colaborare spirituală. Către acest scop foarte nobil mi-am îndreptat de 
acum de şaisprezece ani toate forţele mele. Către acelaşi scop tinde şi munca de 
faţă. Quod honum, felix, faustum que sit! 


Ramiro Ortiz 
Bucureşti, 10 martie, 1925 

CîntuC I 

Prolog la Divina Comedie 


Dante, rătăcit într-o pădure, soseşte la poalele 
unui deal (1-27) @ Cele trei fiare (28-60) @ 
Apariţia lui Virgil şi convorbirea lui cu Dante 
(61-136) 


1 Pe cînd e omu-n miezul vieţii lui 
m-aflam într-o pădure-ntunecată, 
căci dreapta mea cărare mi-o pierdui. 

4 Amar mi-e să vorbesc cît de-nfundată 
pădure-a fost, încît de-a ei cumplire 
gîndind la ea mi-e mintea-ncrîncenată! 

7 Un strop mai mult de-amar şi m-ar răpune! 
dar pînă să v-arăt a mea scăpare, 
eu de-alte stări văzute-n ea voi spune. 


1. Sale (c). 4. Amar de spus, ce sterp şi înfundată. 5. In (A) versul lipseşte. Am 
trecut deci în text nota marginală a. cale (c). 6. înfiorară (a). 8-9. Voiu spune întîi 
deci de-alte stări pe care! Le-aflai în ea şi-apoi de mîntuire (a). 


1. In miezul: la 35 de ani, fiind „în al treizeci şi cincilea an, culmea arcului vieţii noastre”, 
dacă se compară viaţa cu un arc {Convivio, IV, 24). 2. M-aflam : Dante bagă de seamă că este 
departe de drumul drept. El profesa doctrina expusă în Etica lui Aristotel, potrivind-o, cum 
făcuseră înainte de el Părinţii Bisericii şi mai ales Sfîntul Toma de Aquino, cu dogmele religiei. 
Providenţa a propus omului două ţinte: fericirea vieţii pămînteşti, figurată în Raiul pămîn- 
tesc, şi fericirea vieţii veşnice, în Raiul ceresc. La cea dintîi, care e bună, se poate ajunge prin 
viaţa activă, lucrînd în societate, după virtuţile morale şi intelectuale, conform raţiunii 
omeneşti, luminată de filosofie; la a doua, care e cea mai bună, nu se poate ajunge decît prin 
viaţa contemplativă, cu ajutorul luminii dumnezeieşti, lucrînd conform învăţăturilor Duhului 
Sfînt, care întrece raţiunea omenească, şi după cele trei virtuţi teologale: credinţa, speranţa 
şi milostenia. Cele două drumuri deosebite, cel bun şi cel foarte bun, care se pot considera 
ca un singur drum foarte adevărat, se pierd prin greşeală, mai ales prin pofta omenească. 
Pentru a scoate pe om din greşeală nu mai ajung învăţătura şi convingerea, ci e necesară frica 
pedepselor {Convivio, II, 12, 17 ; De Monarchia, III, 15 ; Etica, I, X, 14 ; Sfîntul Toma, Summa 
theologica, I-II). 3. -ntunecată: alegoric, valea păduroasă reprezintă nefericirea vieţii păcă¬ 
toase, care este întunecată si tristă, contrar celei curate, care este luminoasă si senină. 

10 Intrai în ea, si nu ştiu felu-n care, 
atît de mult eram de somn pătruns, 
pe cînd ieşeam din dreapta mea cărare. 

13 Dar cînd sub o colină fui ajuns, 
sub care se-nfunda şi-această vale, 
de-a cărei groază mă simţii străpuns, 

16 privind văzut-am creştetele sale 
scăldate-n focu-acelei dragi planete 
ce mînă sigur pe-orişicare cale. 

19 Şi-atunci scăzu şi spaima care-mi stete 
o baltă-n suflet cît putu să-ncapă 
prin noaptea care-atîtea spaime-mi dete. 

22 Şi ca şi-acela ce din valuri scapă 
şi-abia răsuflă [de la mal cătînd, 
se-ntoarce spre primejdioasa apă]; 

25 aşa şi sufletu-mi, şi-acum fugînd, 

s-a-ntors spre-acel ponor [în ochi prinzîndu-1], 
ce n-a lăsat om viu prin el nicicînd. 

28 Şi-astfel, truditul trup mai întremîndu-1, 
plecai din nou pe coasta neumblată, 
dar ferm picior tot cel de jos avîndu-1. 


15. Atu fui de (a). 18. pe om (a); drept pe-ori cine, pe-orice cale (c). 23. Şi stînd pe 
mal se-ntoarce-abia suflînd (a). 28. Truditul trup puţin (a). 


11. De somn pătruns: deci nu ştia bine ce făcea. Alegoric, arată că fusese împins de păcat 
(somnul sufletului), de care scapă numai cine ascultă chemările dojenitoare ale conştiinţei. 
Dante, care bagă de seamă că se află în pădure, arată deşteptarea lui din somnul greşelii. 
13. Colină : simbolizează, în opoziţie cu pădurea întunecoasă, fericirea care este răsplata 
omului ce duce o viaţă simplă şi curată. 17. Dragi planete: soarele, care simbolizează pe 
Dumnezeu, „soare sufletesc şi inteligibil” {Convivio, II, 14). 20. Baltă-n suflet: frica face ca 
sîngele să se strîngă tot la inimă. în text: „s-a cam liniştit frica ce stătuse în lacul inimii în 
noaptea ce o petrecui aşa de îndurerat”. Cît despre „balta inimii” sau „lacul inimii”, ea este 
scobitura inimii unde sîngele se varsă şi se adună. în Vita Nuova, II, 4: „sufletul vieţii care 
locuieşte în odaia cea mai secretă a inimii”. 21. Prin noaptea: noaptea de Joi spre Vinerea 
mare (7-8 aprilie 1300). Călătoria simbolică se împlineşte în şapte zile. Alegoric, noaptea e 
timpul rătăcirii în pădure şi în viaţa păcătoasă. 29. Coasta : corespunde vechiului italian 
piaggia şi e discutabil dacă arată cîmpia sau o înclinare uşoară. Dante o numeşte o dată 
„pustiul mare” {Infernul, I, 64). Bine traduce Coşbuc cu „coastă”. Vechiul umanist italian 
Gelli explică : „prin piaggia înţelegem noi în limba noastră acele locuri care sînt între sfîrşitul 
cîmpiei şi urcuşul repede al muntelui”. Alegoric, reprezintă starea sufletului omenesc, care, 
între rău şi bine, tinde să obţină binele şi să ajungă urcuşul şi apoi culmea dealului, adică 
fericirea pămîntească şi desăvîrşita mîntuire cerească, la care va ajunge, dacă nu-i va lipsi 
bunăvoinţa şi va fi ajutat şi de harul lui Dumnezeu. 30. Ferm picior: mergînd pe coastă, 
piciorul care rămînea totdeauna ţeapăn era mai jos decît celălalt, care se ridica spre a îna¬ 
inta. Despre acest vers s-a scris foarte mult şi formează una din acele „ghicitori danteşti”, cu 
care se pierde mult timp. Una din cele mai plauzibile interpretări, a lui Torraca, spune: 
„Dante face aici aluzie la mersul lui în acelaşi timp pripit şi şovăitor la urcarea dealului, 
fiindcă în urcuşurile grele piciorul de jos stă mai tare sprijinit, ca acela pe care se sprijină 
tot corpul, faţă de cel mai înalt, nesigur şi şovăitor, pe cînd încearcă terenul”. Fireşte că în 
acest caz piaggia trebuie interpretată ca urcuş. 

31 Şi-abia-ncepui să urc pe ea, şi iată, 
săltînd o sprintenă panteră-n drum 
şi-avînd o blană mîndru-mpestriţată 

34 nu vrea să-mi lase cale nicidecum, 
şi-astfel de mult mă-mpiedeca-n suire, 
că stetei să mă-ntorc acum-acum. 

37 Era-ntr-a zilei cea dintîi ivire, 
iar soarele ieşea cu-aceleasi stele 

9 9 

ce-au fost cu el, cînd veşnica iubire 

40 a pus mişcarea primă-n el şi-n ele; 
şi-astfel făceau să sper de multe ori 
la blana fiarei cu pestriţă piele 

43 şi dulcele-anotimp şi-ai zilei zori. 

Nu îns-atît ca frică să nu-mi fie 
de-un leu care-apărînd îmi da fiori. 

46 Părea că el asupra-mi vrea să vie 

cu botu-n vînt, şi-n foamea lui cea mare 
părea şi zării-o spaimă ca şi mie. 

49 Şi iată şi-o lupoaic-apoi că pare, 
cu mii de pofte-n slabu-i trup răpus, 
căci multei lumi îi face zile-amare, 

52 prin multă piedică ce-n drum mi-a pus 
cu groaza ce-o stîrnea a ei vedere 
pierdui speranţa de-a mai merge-n sus. 

55 Şi ca şi-acel ce vesel strînge-avere, 

cînd vine-un timp care şi-a pierde-1 face, 
e-n toate trist şi-şi plînge-a lui durere; 


34. Nu vrea din ochi să-mi plece nici (a). 35. Atît şi astfel (a). 46. Credeam c-ar (a). 
47. turbată (a). 49-50. Cu tot ce-i poftă (a). 51. multor inşi (a). Şi multă lume-o 
face-a fi întristată (b). 54. Mi-a şters (a). 56. şi-i plin de-a sa (a). 


32. Panteră : şi aici s-a discutat şi se discută foarte mult dacă e vorba de o panteră, de un 
leopard sau de un rîs {linx) sau, după cum spun „bestiariile” medievale, o corcitură de leu şi 
leopard. Cuvîntul lui Dante lonza corespunde cuvîntului francez once şi în acest caz ar fî 
linxul. Alegoric, simbolizează, se pare, păcatul trupesc, după unii comentatori, iar alţii cred 
că „invidia”, fiindcă Dante nu pomeneşte între cele trei păcate, pe care le socoteşte cauza 
rătăcirii, şi pe cel trupesc, ci numai mîndria, invidia şi avariţia {pofta). Interpretarea politică 
după care pantera, cu părul ei alb şi negru, ar face aluzie la Florenţa dezbinată în luptele 
dintre „albi” şi „negri” astăzi nu mai e luată în serios. 38. Cu-aceleaşi stele : e vorba de zodia 
Berbecului, în care a creat Dumnezeu lumea, după cum credeau cei vechi. 43. Şi dulcele- 
-anotimp şi-ai zilei zori : primăvara şi dimineaţa, înviorînd sufletul şi dîndu-i o încredere 
mai mare în puterile sale, îl făceau să spere că va putea scăpa de această piedică. 45. Leu: 
simbolizează mîndria sau răutatea bestială. S-a văzut aici şi personificarea curţii franceze, 
şi mai ales a lui Carol de Valois, care e şi numit leu de către Dante {Paradisul, VI, 108). 
49. O lupoaică : simbolizează avariţia sau mai bine zis pofta pentru bunurile lumeşti. S-a 
văzut aici si personificarea curţii papale de la Roma. 

58 aşa-mi făcu şi bestia făr’ de pace, 
ce-ncet-încet venindu-mi mă-mpingea 
acolo unde-orice lumină tace. 

61 Pe cînd mă ruinam în noaptea grea, 
deodată-mi apăruse unul, care, 
de lung ce-a fost tăcut, ca mut părea. 

64 Văzîndu-1 deci aci-n pustiul mare: 

- „Oricine-ai fi, ori umbr-adevărată, 
ori om - am zis -, te rog, ai îndurare”. 

67 - „Nu-s om - a zis - ci-atare fui odată. 
Strămoşi - răspunse el - lombarzi avui: 
din Mantua si mam-avui si tată. 

70 Deşi tîrziu, subt luliu mă născui, 

şi Roma subt August, pe cînd domnise 
minţiţii zei ce mint, eu o văzui. 

73 Poet fiind cîntai pe-a lui Anhise 
cucernic fiu care cu-ai Troiei fii 
cînd Ileon fu ars, la noi venise. 

76 Dar tu-ntr-acest amar de ce revii? 

De ce nu sui pe dealul desfătării, 
că-i scop şi cauz-oricărei bucurii?” 

79 - „Virgil eşti tu? Fîntîna eşti, al cării 
torent — îi zisei cu rusine-acum - 

9 

bogat pornit-a fluviul cuvîntării? 


Ai Ai 

59-60. Ce-ncet venind m-a-mpins pîn-am căzut. I In locul (a). In valea unde-ori 
ce (b). 62. Acela (b). Văzui deodată-n drum pe unul care (b). 63. glas (a). 64. ori 
cine-am zis (a). 67. iar el (a). 70. Născut tîrziu în luliu, eu văzui (a). 71. Sub August 
împăratul (b). 72. Minţiţii zei cari minţeau şi fui Poet (a). Cu zei minţiţi ce mint eu 
o văzui (b). 73. Poet (a). Poet fiind cîntai pe nepătatul (b). 74. şi-ai Troiei (b). 
75. Pribegi de cînd (b). Regatul (b). 


60. Orice lumină tace : adică în pădurea viciilor, unde nu pătrunde lumina harului dumne¬ 
zeiesc. 61. Ruinam : se vede de aici că nu e vorba de cîmpie, ci de un urcuş. 63. De lung ce-a 
fost tăcut : literar vorbind : fiindcă Virgil nu a mai vorbit. In sens alegoric, vrea să arate cum 
glasul raţiunii omeneşti, care tăcuse în Dante căzut în păcat, acum începe de-abia să-i şop¬ 
tească. 68. Lombarzi : e un anacronism destul de obişnuit în Evul Mediu. Regiunea aceasta 
numai la cinci veacuri în urma naşterii lui Virgil a fost ocupată de longobarzi, după care s-a 
numit Lombardia toată Italia nordică. 69. Mantua : Virgil s-a născut la Andes, azi Pietole, 
sat în apropiere de Mantua. Virgil nu-şi spune singur numele, ci lasă lui Dante satisfacţia de 
a-1 ghici. 70. Deşi tîrziu : la moartea lui Cezar, Virgil avea numai 26 de ani, aşa că nu se 
putea numi contemporan. 72. Minţiţii: adică falşi. în acest vers, Virgil arată un fel de regret 
că nu s-a născut în timpul cînd ar fi putut privi adevărata credinţă. El a murit cu 19 ani 
înainte de naşterea lui Cristos. 74. Cucernic fiu : este vorba de Enea, eroul poemului lui 
Virgil. 79-84. Traducerea literală ar fî: „Deci tu eşti acel Virgil şi acel izvor care răspîndeşte 
un fluviu aşa de larg de cuvîntare ? I-am răspuns cu fruntea ruşinată: «O, tu, cinstea şi lumina 
celorlalţi poeţi, să-mi fie de folos (pe lîngă tine) studiul îndelungat şi marea iubire care m-a 
îndemnat să caut volumul tău»”. Se vede marea admiraţie şi iubire pe care Dante o avea 
pentru Virgil, al cărui poem spune {Infernul, XX, 114) că-1 ştie pe dinafară. Virgilul lui Dante 
nu e tocmai Virgilul clasic, ci mai păstrează ceva din Virgilul medieval, devenit un fel de vrăjitor. 

82 Tu marea faclă-n veci pe-al artei drum! 
deci fie-mi de-ajutor iubirea vie 
şi studiul lung în dulcele-ţi volum. 

85 Părinte-mi eşti, maestru-mi eşti tu mie, 
tu singur eşti acel ce-a dat o viaţă 
frumosului meu stil ce-mi e mîndrie. 

88 Vezi fiara m-a întors si-mi sade-n fată, 

9 9 5 * 

ajută-mă-nţeleptule vestît, 

căcî inîma de spaimă-n mine-ngheaţă”. 

91 -„Pe-alt drum ţi se cădea să fi pornit - 
mi-a zis, văzînd ce plînset mă doboară - 
de vreai să scapi de locul ăst cumplit. 

94 Căci bestia care-asupra ta scoboară 
nu lasă-n drum pe nime făr’ de-osîndă, 
ci-i stă de cap astfel, pînă-1 omoară. 

97 E rea din fire şi mereu la pîndă 

şi-n veci fără de saţ cumplita-i vrere, 
căci după ce-a mîncat, e mai flămîndă. 

100 Sînt multe fiare cari si-o fac muiere 

şi şi mai multe-or fi pîn-o să vie 
să-i dea copoiul moarte-ntru durere. 

103 El nu averi căta-va, nu moşie, 
ci mintea si virtuţile si mila 

9 9 9 

si tara sa-ntre Feltre o să-i fie. 

9 9 

106 Prin el vom mîntui de-amar umila 
Italie, de-al cărei drag, tu, Nise, 
murişi, si Turn si-Evrial si Camilla. 

9^9 9 9 


86. Ce dateşi (a). 99. Şi-i dup... şi mai (a). 


Legenda făcuse din el un prevestitor al lui Cristos, fiindcă în egloga IV din Bucolice vorbise 
de un copil care s-a născut (fiul lui Asinius Pollio) şi care va aduce pe pămînt dreptatea 
{Astrea) şi va întemeia o nouă stare de lucruri. 98. Fără de saţ: de aici se vede bine că 
lupoaica înseamnă pofta omenească. 100. Sînt multe fiare: adică sînt multe păcatele cu 
care avariţia se întovărăşeşte. 105. Feltre : ce a vrut Dante să spună cu această expresie enig¬ 
matică e foarte nesigur. Unii au văzut aici pe Uguccione della Faggiuola, căpitan general al 
ghibelinilor şi stăpînitor al Pisei şi Luccei, alţii pe Cangrande della Scala, mare protector al 
partidului ghibelin şi stăpînitor al Veronei, alţii pe împăratul Henric al Vll-lea de Luxemburg, 
alţii pe papa Benedict al Xl-lea şi, în sfîrşit, alţii pe Cristos, la a doua sa venire. Azi se 
socoteşte că Dante face aluzie la un împărat nelămurit chiar în mintea lui, care să împreune 
în el orice perfecţie ideală şi care să aibă puterea de a readuce lumea pe drumul cel drept. 
Cît priveşte locul unde se va naşte, unii comentatori, gîndindu-se mai ales la Cangrande della 
Scala, cred că e vorba de Verona, între Feltre, oraş nu departe de Veneţia, şi Monte Feltro. 
Cum textul spune „şi naşterea lui va fî între feltru şi feltru”, alţi comentatori, cu mai multă 
dreptate, cred că se face aluzie la originea nobilă, bogată, a misteriosului personaj prevestit. 
106-107. Umila Italie: Italia de jos şi mai ales Apulia, care e denumită aşa în Eneida 
(III; 509), dar aici trebuie să credem că Dante face aluzie la toată Italia, şi mai ales la partea 
mai nobilă a ei, adică Laţiu, pentru care au murit fecioara Camilla şi celelalte personaje ale 
Eneidei, de care pomeneşte. 

































DIVINA COMEDIE 


I 


109 Gonindu-ne-o de prin cetăţi închise 

din loc în loc, va-mpinge-o-n Iad de veci, 
de unde-ntîi invidia ne-o trimise. 

112 Spre-a ta scăpare cred şi judec deci 
să-ti fiu conducător, si te voi scoate 

9 *9 

de-aici, făcînd prin loc etern să treci, 

115 s-auzi cum urlă desperate gloate, 
să vezi şi-antice duhuri osîndite, 
ce-a doua moarte-a lor şi-o strigă toate. 

118 Şi-apoi să vezi şi duhuri mulţămite 
în foc, căci [speră să ajung-aşa], 
oricînd va fi, la neamuri fericite; 

121 la cari de-ai vrea şi tu a te urca, 
mai bun ca mine-un suflet e ce vine 
şi lui am să te las cînd voi pleca. 

124 Acel Stăpîn ce-acel imperiu-1 ţine, 
fiindcă fui rebel la sfînta-i lege, 
nu vrea să-i intri-n ţara Sa prin mine. 

127 Tutindeni este domn, ci-aici e rege, 
aici cetatea Sa şi tronu-1 are, 
ferice-acei pe care-aci-i alege!” 

130 Iar eu: - „Oh, fă, pe Dumnezeul care 
tu nu-1 ştiuşi, poete,-n lume sus 
să fug şi de-acest rău şi-alt rău mai mare; 

133 şi du-mă ca să văd, unde mi-ai spus, 
şi poarta lui Sîn-Pietru, ca şi plînsul 
celor ce zici că-n veci e neam răpus”. 

136 Porni atunci, şi-urmînd, eu după dînsul. 


110. Infern (a). 112. discern. 114. etern (a). 116. antice (a). 120. ferice (a). 121. sui (c). 
122. sînt eu... vine (a). 127. Domneşte (a). 128. orice o (a). 135. Acelora ce-i faci un 
neam răpus (a). 


117. A doua moarte: adică moartea sufletului. Strigă: adică „arată” sau „ameninţă”, după 
cum propune Parodi, fiindcă fiecare suflet din „disperata gloată” este o grozavă ameninţare 
a morţii. 120. Neamuri fericite : adică în Paradis. 122. Un suflet : Beatrice. 134. Poarta 
lui Sîn-Pietru : adică poarta Purgatoriului, prin care se merge în Rai. Această poartă este 
păzită de un înger, locţiitor al Sfîntului Petru {Purgatoriul, XXI, 54), şi se deschide tocmai 
cu cheile pe care îngerul le are la el. Cf. Purgatoriul, IX, 127 : „De la Petru le ţin {cheile) şi 
el mi-a spus să greşesc mai degrabă în a deschide decît în a închide, numai dacă sufletele se 
arată pocăite şi mi se închină”. 

CîntuC II 

Pădurea: începutul 
călătoriei 


Invocaţia către muze (1-6) @ 

Descurajarea lui Dante, dojana şi 
imboldurile lui Virgil (7-57) © 

Rugămintea Beatricei (58-74) © 

A 

înspre poarta Infernului (75-142) 


1 Era-n amurg, şi-ntunecata zare 
scăpa de truda sa pe tot ce-i viu 
pe-acest pămînt; eu singur fost-am care 

4 făceam gătire ca-ntrarmat să fiu 
şi grelei căi şi milei petrecute, 
pe care-acum din minte le descriu. 

A 

7 înaltul geniu, Muze,-aci mi-ajute : 
si-a ta noblete-aci să ti s-arate, 
tu, minte-a mea, ce-ai scris cele văzute! 

10 Şi-am zis: - „Tu, cel [ce] mă conduci, poete, 
să-mi vezi puterea de e-n stare-ori nu-i 
să intre-n căi atîta de secrete. 

13 Părintele lui Silviu-a mers, cum spui, 
la cei nemuritori [nu doar în minte, 
ci el aievea, cu-ntreg trupul lui]. 


1-5. Al serii-apus cu-amurgul său acuma! Scăpa tot ce este viu în fire! De truda 
sa de peste zi şi numai Eu singur unul mă gătiam să fiu! Cu greul căii şi cu-amara 
jale (b). 6. exact din (a). Pe cari cu mintea făr' de greş (c). 7. Tu Muza (b). 8. Şi-aici 
s-araţi nobleţea firii tale. 9. Minte care (a). 12. etern nemîngăete (a). 


5. Milei : adică pentru priveliştea dureroasă a pedepselor la care sînt osîndite sufletele 
păcătoşilor, pe care poetul le va vedea. 7. înaltul geniu: geniul lui Dante, nu geniu în 
general, cum socotesc unii comentatori. Dante era foarte conştient de valoarea sa şi atît 
cronicarii, cît şi legenda ce s-a format despre el ni-1 arată astfel. E celebru răspunsul pe care 
l-ar fi dat concetăţenilor săi, care voiau să-l trimită ambasador către papa Bonifaciu: „Dacă 
mă duc eu, cine rămîne? Şi dacă eu rămîn, cine se duce?”. 9. Ce-ai scris: adică ce ai păstrat 
în tine. 13. Părintele lui Silviu : Enea, tatăl lui Silviu. Se povesteşte în Eneida (VI, 236 şi 
urm.) că Enea a cercetat regatul sufletelor, fiind încă în viată, deci cu corp cu tot. 


















































DIVINA COMEDIE 


16 Dar dacă-i fu propice-al lumii Tată, 
si-1 ai si-efectul ’nalt din el aminte 

9 9 

si ce si cum avea să ias-odată, 

19 nu e nedemn să creadă cel cuminte 
ce-a fost ales, din cerul cel mai sus, 
imperiului şi Romei ca părinte: 

22 iar ea şi el, şi-i drept să fie spus, 
urzite-au fost cetăţii sfinte-a tale, 
urmaşule-a lui Petru-ntîiul pus. 

A 

25 In mult de tine-a sa cîntată cale 
el lucruri auzi ce-au fost temei 
şi-nvingerii şi mantiei papale. 

28 Apoi, cătînd dovezi credinţii-acei 
din care-al mîntuirii drum purcede, 
s-a dus si-Alesul Vas în cer la ei. 

9 

31 Dar eu? Eu cum să merg? Cine-mi concede? 
Nici Paul, nici Enea nu-s: pe mine 
nici eu că-s demn, nici nimeni nu mă crede. 

34 De-aceea dac-aş merge-acum cu tine, 
mă tem c-ar fi nebun, un drum pierdut: 
eu zic; iar tu pricepi şi ştii mai bine”. 

37 Si ca si-acel ce nu mai vrea ce-a vrut, 
schimbînd prin noul gînd pe cele-avute, 
aşa că lasă totul ce-a-nceput, 

40 aşa şi eu sub poala coastei mute 
gîndind îmi mistuii întreaga vrere 
ce-ntîi, spre-a-ncepe,-atît mi-a fost de iute. 

43 - „De-ţi prind din vorbe bine-a ta durere - 
răspunse umbra cea mărinimoasă - 
ţi-e sufletul cuprins de-acea scădere, 


16. De-i fu prielnic îns-al lumii Tată (a). 23. ca loc tronârii (a). 24. Tu cel ce-urmezi 

A 

lui (a). 25. In mult cintata lui de tine cale (b). 26. Iar el apoi în (a). 35. e nebun (a). 
45. Cuprins ţi-e strimtul suflet de scăderea (a). 


A 

16. Al lumii tată : Dumnezeu. In text e: „duşmanul oricărui rău”. 17. Efectul : Imperiul roman, 
care a urmat venirii lui Enea în Laţiu. 18. Ce şi cum : ce, adică Imperiul roman; şi cum, adică 
atît de glorios. 20. Ce-a fost ales : Enea. Din cerul... : cerul Empireu, în care şade Dumnezeu, 
după concepţia ptolemaică, urmată de Dante. 22. Ea şi el: ea. Roma, şi el, imperiul. 24. Urmaş 
al lui Petru: se adresează papei şi-i arată că Roma şi Imperiul roman au fost întemeiate de 
Dumnezeu, ca autoritatea lor să fie apoi înlocuită de papi. Traducerea literară : „Iar ea {Roma) 
şi el {imperiul), ca să spunem adevărat, au fost întemeiaţi în vederea locului sfînt, unde şade 
moştenitorul celui mai mare Petru”. 27. învingerii : învingerea rutulilor conduşi de Turnus. 
Mantiei papale : puterea papală care, în urma acestei victorii şi a naşterii imperiului, trebuia 
să aibă în urmă reşedinţa sa la Roma. 30. Alesul Vas : Sfîntul Pavel, după cum e numit în 
Faptele Apostolilor, IX, 15. în cer la ei: aluzie la extazul Sfîntului Pavel. Dante cunoştea 
textul medieval Visio Pauli, după care Apostolul Pavel ar fî mers şi în cer, şi în Infern. 35. Ar 
fi nebun: adică ar fi o nebunie din parte-mi, deci un drum degeaba. 41. Mistui întreaga 
vrere : adică hotărîrea călătoriei s-a nimicit în gîndire. Atît de mult s-a gîndit la ea, încît a 

46 ce-abate-ades de tinta sa frumoasă 
pe om, astfel [oprind], ca năzărirea 
nălucii lui pe-o bestie fricoasă. 

49 Să-ţi spui, spre-a stinge-n tine deci orbirea, 
de ce-am venit si ce-auzii atunci 
cînd mil-avui de-ntîi că-ţi ştiu pierirea. 

52 Eu stăm la cei ce sufăr făr’ de munci, 
şi-o Doamnă mă chemă, frumoas-atare, 
încît cerui chiar eu să-mi dea porunci. 

55 Cu ochi lucind ca steaua, şi mai tare, 
şi blînd şi dulce-al gingaşei copile 
angelic glas fu-n propria-i cuvîntare: 

58 «Poete mantuan - a zis - gentile 
al cărui nume-n via lume-i viu 
şi viu va fi-ntru toate-ale ei zile, 

61 pe-al meu, dar nu şi-al sorţii-amic, îl ştiu 
atît de-oprit pe coasta cea pustie, 
că-ntors de groază orbecă-n pustiu: 

64 [Şi teamă mi-e-ntr-atît pierdut să fie 
că prea tîrziu în sprijin sînt venită, 
din cîte-n cer de el fui mărturie. 

67 Dar du-te, şi cu vorba ta gătită 
si ce-i menit să-l mîntuie de-aice 
ajută-1, ca să nu mai fiu mîhnită. 

70 Eu, care-ţi spun să mergi, sînt Beatrice 
si viu de unde să mă-ntorc mi-e sete: 
m-a-mpins iubirea-ndemn şi-aceste-a-ţi zice. 


49. şovăirea (a). 


ajuns să nu mai aibă voinţa de a o face. 51. Că-ţi ştiu pierirea: adică primejdia în care era 
în pădurea cu cele trei fiare şi de care a aflat de la Beatrice. 52. Făr* de munci: după religia 
catolică, copiii morţi înainte de botez nu merg nici în Rai, nici în Purgatoriu, ci în Limb, unde 
nici nu suferă, nici nu se bucură. Dante introduce o modificare în limbul catolic, punînd acolo 
si sufletele mari ale Antichităţii care n-au avut nici o vină fiindcă nu crezuseră în Cristos, 
deoarece nu-1 cunoscuseră. Iubirea lui pentru aceştia ajunge pînă acolo încît pe unii din ei 
(Staţiu) îi pune în Purgatoriu, iar pe alţii (Traian) în Paradis, pe motiv că au crezut în Cristos 
care va veni. 53. O Doamnă : Beatrice. 59. In via lume-i viu : adică celebru în lumea celor vii, 
pe pămînt. 60. Ale ei zile: adică atît cît va fi lumea. 61. Nu şi-al sorţii-amic: e Dante, 
persecutat de soarta nedreaptă. 67. Cu vorba ta gătită : din punct de vedere literar: „cu 
cuvintele tale frumoase de poet”; alegoric: „cu cuvintele tale care dispun bine şi întăresc 
sufletul”. Aici Dante ne arată puterea de atracţie şi de convingere pe care o recunoştea artei 
poetului aşa de mult admirat şi iubit de el. 70. Beatrice : fiica lui Folco Portinari, pe care, 
după cum povesteşte în Vita Nuova, Dante o întîlni întîia oară pe cînd n-avea decît 9 ani, la 
1274, şi a doua oară la 1283, la 18 ani. Pentru Beatrice, Dante a scris sonete, balade şi 
canţone, cărora mai pe urmă le adăugă un comentariu în proză, unde povesteşte începutul şi 
evoluarea iubirii lui mistice pentru dînsa. Comentariul formează proza acelei suave cărticele 
care se intitulează Vita Nuova, în care nu tot ce se povesteşte se poate socoti real, ci mai mult 
o interpretare mistică a realităţii. S-a căsătorit la 1286 cu Simone de’ Bardi şi a murit la 
8 iunie 1290. Vita Nuova se încheie cu o viziune, în urma căreia Dante îsi propune să nu mai 

































DIVINA COMEDIE 


73 Cînd voi fi iar la Domnul, îndelete 
vorbi-te-voi de bine, suflet mare!». 

Tăcu atunci şi-ncepui eu cînd stete: 

76 - «O, Doamnă a virtuţii, tu prin care 
întrece omul tot ce s-ar afla 
în cerul ce mai strimte cercuri are: 

79 Mă bucură-ntr-atît porunca ta, 

că orice grabă, s-o-mplinesc, mi-e-nceată, 
şi n-ai de ce-mi mai spune şi-altceva. 

82 Dar cum nu pregeţi, pricina mi-arată, 
să te cobori în negrul nostru fund 
din largul plai unde te vrei plecată?». 

85 - «De ceri ce-i mai adînc să nu ti-ascund 
ţi-oi spune scurt, răspunse zisei mele, 
cum nu mă tem aicea să pătrund. 

88 Te teme doar de lucrurile-acele 

ce pot să vatăme-n vrun fel pe-aproape: 
de celelalte nu, că nu sînt rele. 

91 Pe mine Domnu-aşa vru-n lut să sape, 
că jalea voastră nu mă poate strînge, 
nici foc din focul vostru a mă-ncape. 

94 E-n cer o Doamnă bună ce se plînge 
de piedica unde te mîn cu teamă, 
şi ea judeţul aspru-1 poate frînge. 

97 Pe Lucia cu-acest cuvînt o cheamă: 

- ‘Nevoie are omu-ti cu credinţă, 
de ajutorul tău; ţi-1 dau în seamă!’. 

100 Urînd dar Lucia orice suferinţă, 
veni unde ştia c-o să ne vadă, 
pe mine şi-a Rahirei vechi fiinţă. 


vorbească de Beatrice pînă cînd nu va fî în stare să o laude aşa cum n-a fost slăvită niciodată 
vreo femeie. In Divina Comedie, Dante îşi ţine făgăduiala şi Beatrice devine, fără a înceta de 
a fi femeia iubită, şi simbolul teologiei sau, mai bine, al adevărului revelat. 78. Mai strimte: 
Dante pune, după sistemul ptolemaic, Pămîntul în centrul Universului, după care urmează 
Luna şi celelalte planete în cercuri concentrice. Cercul Lunii fiind cel mai aproape de Pămînt, 
este mai mic decît celelalte. 80. Mi-e-nceată : „chiar de aş fi şi plecat în ajutorul lui Dante, 
tot mi s-ar părea că am întîrziat să mă supun voinţei tale, fiinţă atît de desăvîrşită!”. 83. In 
negrul... fund: e fundul pămîntului, unde se termină Infernul. 84. Din largul plai: e 
Raiul. 88. Te teme : raţionamentul urmează toate regulile unei demonstraţii scolastice, cu 
toate distincţiile şi silogismele sale. 91. Aşa: în text: „Eu sînt făcută de Dumnezeu astfel”. 
94. Doamnă bună : Maica Domnului, care, şi după credinţa ortodoxă, intervine pe lîngă 
Dumnezeu pentru iertarea păcatelor noastre. Aici simbolizează harul şi milostenia dumne¬ 
zeiască şi, împreună cu celelalte „două Doamne binecuvîntate”, Beatrice şi Lucia, se opune 
celor trei păcate simbolizate în panteră, leu şi lupoaică. Dante nu-i spune pe nume, fiindcă 
niciodată în Infern nu îndrăzneşte, din respect, să pronunţe numele sfinte. 97. Lucia: 
sfîntă fecioară din Siracuza martirizată de Diocletian în anul 304. Simbolizează harul care 

3 

luminează mintea. 98. Omu-ti cu credinţă : se vede de aici că Dante a avut o venera- 

9 9 

ţie deosebită pentru Lucia. 100. Urînd... orice suferinţă: în text: „...orice cruzime”. Unii 

103 - ‘O, Beatrice,-a Domnului plămadă, 
de ce n-ajuţi pe cine-atît de dragă 
te-avu, incit se rupse de grămadă? 

106 N-auzi cum geme jalea lui intreagă, 

nu vezi cum moartea-1 stringe mai cu zor 
la riul care mării nu-i dă vlagă ?’ 

109 N-au fost pe lume oameni mai cu dor 
de-al lor folos, la păgubi mai cu pază, 
ca mine la cuvintul mustrător. 

112 Şi coborii din jeţul meu de rază 
increzătoare-n vorba ta cuminte, 
si tie vază si la ceilalţi vază.» 

9 9 9 9 

115 Şi după ce-mi pică acestea-n minte 
intoarse ochii-aprinşi de plins la mine, 
ca mai grăbit să umblu inainte. 

118 Şi-alerg atunci, cum a vrut ea, la tine, 
te scap de fiar-aceea cu noroc, 
ce-n drumul scurt spre dalba culme-ţi vine. 

121 Dar ce-i? De ce, de ce rămîi pe loc? 
de ce în piept atîta mişelie 
Si nici o-ncredere si nici un foc? 

9 9 

124 Atunci cînd trei femei prea sfinte, ţie 
de grijă-ţi poartă sus la curte-n cer 
si vorba-mi de-atît bine-i chezăşie?” 

9 9 

127 Cum floricelele de-al nopţii ger 

tînjind şi-nchise, dînd de caldul soare, 
se-ndreaptă toate-nvoalte pe luger; 

(Tommaseo) explică: „fiindcă a fost martirizată”, alţii, pare-se, mai bine: „fiindcă, după Solomon 
{Proverbe, VI, 8), ea dă harul său numai celor blînzi”. 106. Jalea lui întreagă: adică plînsul 
lui care naşte milă în cei ce-1 aud. 107. Moartea : adică moartea sufletească. Păcatul este 
pierderea sufletului, a doua moarte a lui. 108. Rîul: după unii comentatori (mai vechi) ar fi 
rîul Aheron, care nu se varsă în mare ca toate rîurile pămînteşti, aşa că marea nu se poate 
mîndri; după alţii (mai moderni), e numai o imagine vie, în loc de „pădurea” sau „valea păca¬ 
telor”, faţă de care nici marea cu toate furtunile sale nu e mai primejdioasă. 113. Vorba ta 
cuminte : vezi nota 67, Infernul, II. 114. Vază : foarte bine spune Tommaseo că această laudă 
se potriveşte de minune lui Virgil, fie că face aluzie la poetul aşa de pudic încît fusese poreclit 
de contemporani „fecioară”, fie la raţiunea omenească supusă adevărului revelat, pe care o 
simbolizează. 115-117: de observat aici şi umanitatea Beatricei, care plînge de primejdia 
iubitului ei, şi a lui Virgil care se înduioşează de acel plîns de femeie curată şi frumoasă. Nu 
e aici vorba numai de „adevărul revelat” care trimite „raţiunea omenească”, supusă lui, să 
scape din pădurea viciilor pe „omul păcătos”, ci de Beatrice, femeie iubită şi iubitoare care 
plînge, de Virgil, poet iubit de Dante, şi de Dante om. Toate aceste trei figuri trăiesc o viaţă 
omenească şi artistică, aşa că s-au putut face studii asupra caracterului Virgilului dantesc, 
care nu este numai cel istoric si simbolic. Aici este secretul veşnicului interes al Divinei 

? 9 

Comedii, care altfel n-ar fi decît ceva între Roman de la Rose şi o plicticoasă Mesiadă din 
secolul al XlV-lea. 125. Curte-n cer: Raiul. De multe ori Dante obişnuieşte aceste ima- 

9 9 

gini medievale. Altă dată, în loc să spună Raiul, zice: „unde Crist este stareţul mînăstirii”. 
127. Cum... : foarte frumoasă comparaţie, care ne arată pe Dante înzestrat si cu sentimente 

I 


130 Asa si eu cu voia temătoare: 

9 9 

şi-atîta bărbăţie-n piept îmi puse 
că începui ca o fiinţă tare: 

133 - „O, buna, care ajutor mi-aduse, 
şi tu, curtean, ce te-ai supus curînd 
adevăratelor ei vorbe spuse! 

A 

136 îndupleci sufletu-mi aşa flămînd 
să vie, cu al graiului şivoi, 
că iată-mă-s întors la-ntîiul gînd. 

139 Poţi merge,-o vrere sîntem amîndoi, 
tu călăuz, tu domn şi tu maestru”. 
Aşa-i grăii, şi cînd porni apoi, 

142 intrai pe drumul aspru şi silvestru.] 


foarte delicate şi gingaşe, nu totdeauna încruntat şi cu ochii spre cer, dar care ştie să 
se bucure de tot ce e frumos şi gingaş pe acest pămînt şi însufleţeşte cu bogata sa viaţă 
interioară toate aspectele naturii. 138. La-ntîiul: adică să facă călătoria, de care se cam 
speriase la început. 

CîntuC III 

Pre-Infernul 


Cuvintele în culoare întunecată (1-10) 
© Poarta Infernului (11-21) © Pe¬ 
deapsa celor şovăielnici (22-81) © 
Demonul Caron (82-129) © Trecerea 
Aheronului şi somnul lui Dante 
(130-136) 


1 „Prin mine mergi la cuibul întristării, 
prin mine mergi la veşnic plîns fierbinte, 
prin mine mergi la neamul dat pierzării. 

4 Justiţia mişca pe-al meu Părinte; 
puterea cea divină m-a durat, 
iubirea primă şi suprema minte. 

7 Cînd eu n-am fost, nimic n-a fost creat, 
ci veşnic tot si-n veci voi fi durată, 
să lase-orice speranţă cine-a-ntrat.” 

10 Asa scria-n coloare-ntunecată 

deasupra unei porţi. Şi-am zis : - „Ce scrie, 
maestre,-aici e vorbă-nfricoşată”. 

13 Iar el atunci ca unul care ştie: 

- „Se cade-aici să stingi orice prepus, 
şi-oricare spaimă moart-aici să fie. 


1 . jalnica-ncăpere (a). 3. Veşnica durere (A). 4. Dreptate-a vrut înaltul meu Părinte (b). 
5. Atotputernicia (a). 7. Pe cînd nu fui, nimic nu fu creiat (a). Nimic nu fu 'naintea 
mea creiat (b). Nimic nu fu 'naintea mea creiat (c). Nimic creiat nu fu 'naintea mea (d). 
8. Ci tot etern şi-etern (b). 9. Deci (a). Să lase cine (a). Intratul lase-ori ce spe¬ 
ranţă (a). 14. Ură ic). 15. Şi moart-orice speranţ-a ta (a). 


1. Prin mine: aici vorbeşte poarta Infernului. 5-6. Puterea, iubirea şi mintea: adică: 
Tatăl, Fiul şi Sfîntul Duh, cele trei persoane ale Sfintei Treimi. 7. Nimic n-a fost creat: 
înaintea ei nu fuseseră create decît lucruri veşnice, adică cerurile şi sufletele îngereşti. 
Pămîntul, după Dante, a fost creat imediat după îngeri, şi Lucifer, căzînd din cer, a deschis 
în el prăpastia în formă de pîlnie cu vîrful în jos, care a format Infernul. Pămîntul care, 
îngrozit de păcatul lui Lucifer, a fugit dinaintea lui a ieşit în cealaltă emisferă şi a format 
Purgatoriul. 10. Coloare-ntunecată : după unii comentatori, culoarea întunecată se referă 
mai mult la sensul lugubru al inscripţiei de pe poarta Infernului. 

I 


16 Sosit tu eşti în locul unde-am spus 
că duhuri ai să vezi, aici aduse 
fiindc-al minţii bun şi l-au răpus”. 

19 Şi mîna sa-ntr-a mea apoi o puse 
zîmbind voios, iar d-asta mă-ntrămai, 
si-n stări secrete-astfel el mă-ntroduse. 

9 

22 Suspine-aici şi plîns şi groaznic vai 
urlau prin aerul lipsit de stele, 
aşa că la-nceput eu lăcrimai. 

25 Diverse limbi, cumplite vorbe grele, 
voci groase-ori iuţi de furia durerii, 
scrîsniri de dinţi, loviri de mîini cu ele 

28 [făceau o larmă care-n fundul serii 
se tot roteste-n acel aer stins 

9 

ca pulberea-n vîrtejurile verii]. 

31 Iar eu, ce-aveam de spaimă capu-ncins: 

- „Ce-i, Doamne,-am zis, ce-aud? Ce neam să fie 
de-a sa durere-atît de mare-nvins?”. 

34 - „Aceasta este-acea ticăloşie, 
în care plîng neferîcîţii-acei 
ce nîci onoare n-au, nicî infamie. 

37 De-a valma stau cu îngerii mişei 
cari nici fideli Puterii creatoare, 
dar nici rebeli n-au fost, ci-nchişi în ei. 

40 Respinşi de Cer, spre-a nu-1 ştirbi-n lucoare, 
sînt şi de Iad respinşi, căci ar putea 
cei răi din Iad cu ei să-si fac-onoare.” 

9 

43 Şi iarăşi eu: - „Ce cazn-atît de grea 
le smulge-urlare atît de desperată?”. 

Iar el: - „Un scurt răspuns tu vei avea. 

46 Nu pot spera să moară niciodată 
şi-n josnica-le-orbie-atît de seci 
privesc cu pizmă-oricare soartă dată. 


17. Nemîngîiete (a). 18. Cari bunul minţii lor (a). 19. dete (a). 21. secrete (a). 
25. Cumplite-n multe limbi cuvinte (a). 26. urlări de... nebuni. 27. scrîsniri şi sunete 
de mîini... (a). Voci groase-ori tari şi pleosc de mîini (b). 29. Roteau deavalma-n 
largul încăperii (b). 30. Ca... timp (b). 41. avea (a). 42. Cei răi prin ei ceva... (a). 
45. Şi-orbie atît de josnică... apasă (b). 


18. Al mintii bun : viziunea lui Dumnezeu. 35. Nefericitii-acei : care n-au avut un drum 

♦ 9 

drept în mersul vieţii şi n-au urmat nici un partid. Dante, om de luptă şi de partid, îşi arată, 
faţă de aceşti „nenorociţi care niciodată n-au fost vii”, tot dispreţul său. 42. Să-şi fac-onoare: 
faţă de laşitatea lor, ceilalţi condamnaţi din Infern s-ar fi putut mîndri. 46. Să moară 
niciodată : desigur, nu moartea trupească, ci aceea a sufletului, ei nefîind primiţi nici măcar 
în Infern. 

49 Nici Drept, nici milă pentru ei în veci, 
nici unu-n lume nici o faimă n-are. 

Prea mult vorbim de ei; tu-i vezi şi treci”. 

52 Privind apoi, văzui un steag cu-atare 
rotire-n jur că-n graba-i negrăită 
părea-n etern nedemn de-orice-alinare. 

55 Şi-atît de-adînc-o gloată-ngrămădită 
pe urma lui, că n-am crezut vrodată 
că moartea poate-atît de mult să-nghită. 

58 Şi-aici pe mulţi îi cunoscui şi iată 
privind văzut-am bine... umbra cui 
fugi, de laş, de marea slujbă dată. 

61 Şi-atunci am înţeles şi sigur fui 
că-s răii-acei pe cari-i are-n ură 
si Cel Etern si si duşmanii Lui. 

64 Aceşti ce viată nici trăind n-avură 

9 9 

sînt goi de tot, ai lumii ticăloşi, 

iar viespi şi mari tăuni [cu-nţepătură], 

67 le scurg pe-obraji de sînge valuri roşi 
pe care-amestecat cu plîns fierbinte 
li-1 sug de sub picioare viermi scîrboşi. 

70 Văzui apoi privind şi mai ’nainte 
pe malul unui mare rîu popor, 
şi-am zis atunci: - „O, fă, te rog, părinte. 


49. Nici dr. nu-i pentru ei, nici milă-n veci (a). 50. Ei nici o faimă-n lumea lor nu 
lasă (b). 51. Nu-s demni de. 52-55. Privii atunci şi un steag văzut-am care! Rotind 
atu de iute se-nvîrteal că pare-n veci. Şi-n urma lui de lung! venea, un şir, încît 
cu felul (a). 58. C-aduce atît de mulţi cu ea (a). 62. Că asta... secta de mişei (a). 
63. Şi Ceru-i are şi adversarii (a). 64-65. Şi goi erau (a). Şi goi de tot aceştia 
ce n-avură! Nici vii o viaţă (a). Aceşti ce nici trăind n-avură viaţă (b). 67. Şi 
scurg pe-ohraz de-atlta (a). De viespi şi de tăuni pîrae (a). 71. Pe-un mal de rîu, 
cumplit (a). 


54. Nedemn : adică părea că e imposibil ca să se poată opri vreodată. 55. O gloată : lumea 
celor morţi e, fireşte, neînchipuit mai mare decît a celor vii. La începutul călătoriei sale, 
Dante se miră de multe lucruri, cu care pe urmă se obişnuieşte. Faţă de unele pedepse la 
început plînge, se îngrozeşte, leşină ; după ce s-a obişnuit însă ajunge pînă să mărească chinu¬ 
rile păcătoşilor pe care-i urăşte mai mult, cum face, de exemplu, cu trădătorul Bocea degli 
Abaţi, căruia îi smulge părul din cap, pînă cînd e silit să-şi spună numele. 59. Umbra : după 
cea mai mare parte din comentatori, e vorba aici de papa Celestin al V-lea, smeritul sihastru 
Pietro di Morrone, care, după cîteva luni, muncit de dorul sihăstriei lui şi probabil şi de 
dezgustul curţii papale, renunţă la pontificat şi se întoarse la viaţa de dinainte, făcînd astfel 
loc lui Bonifaciu al VlII-lea, marele duşman al lui Dante. 60. De las : de las ce a fost. 63. Si 
duşmanii : a se observa adîncul dispreţ pe care-1 exprimă acest vers. I-a fost destul să-l recu¬ 
noască pe Celestin, ca să înţeleagă că e vorba de laşi. 69. Viermi scîrboşi: numai pedeapsa 
talionului, de a alerga în veci după un steag, ar fi prea nobilă pentru astfel de păcătoşi. 
Viespile, tăunii şi viermii se potrivesc mai bine josniciei lor. Ei, care în toată viaţa n-au mers 
în nici o parte, n-au fost minaţi de nici o idee, sînt împinşi acum, ca nişte vite, de viespi şi 
tăuni, iar sîngele lor nu e demn decît de viermi. 

73 să ştiu de-acestia cine-s? Ce zor 

9 9 

de-a trece-i face-aşa de iuţi să pară, 
cum văd prin negru-amurg, din graba lor?”. 

76 Răspunse el: - „De cei ce s-adunară 
vei şti la Aheron [în vremea cînd] 
vei sta şi tu pe marginea-i amară”. 

79 [Şi iată ochii ruşinat plecîndj 

de teamă să nu-ntreb şi neplăcute 
[cercai pînă la rîu să merg tăcînd.] 

82 Şi-atunci spre noi în luntrea lui cea iute 
văzui venind cărunt un corăbier, 
strigînd: - „Vai vouă, suflete pierdute; 

85 şi-n veci de-acum lipsiţilor de cer! 
eu vin ca să vă trec de ceea parte 
în noaptea cea de veci şi-n foc şi-n ger! 

88 Dar tu, cel viu, ce vrei? Tu te desparte 

de-aceşti ce-s morţi!”. Şi-apoi de-a doua oară 
mi-a zis, văzînd că stau şi mai departe: 

91 - „Printr-alte porţi, pe-alt drum tu te scoboară 

la alt liman! Nu poţi pe-aici intra, 
căci ai să treci c-o luntre mai uşoară”. 

9 

94 Virgil atunci: - „O, Caron, nu zbiera! 
în cerul cel ce bate păcătoşii 
asa se vrea, si curmă vorba ta”. 

97 Cu-acest cuvînt şi-a potolit bărboşii 

obraji luntraşul bălţii-acei cumplite, 

ai cărui ochi au cerc de flăcări roşii. 

> 


77. Vei şti cînd (a). Vei şti, a zis, de cei ce s-adunarăI La rîul Aheron... cînd cel din 
urmă pas! Opri ţi-l vei pe rîpa lui amară (b). 79-80. Plecîndu-mi ochii atunci ruşine 
avui. / Şi pînă-n rîu tot drumul îl tăcui (b). 80. Temîndu-mă că (a). 


77. Aheron: cel dinţii din rîurile Infernului pe care Dante le întîlneşte în călătoria sa 
imaginară. 83. Un corăbier: Caron, care, după cum e şi în Eneida, are însărcinarea de a 
trece sufletele dincolo de Aheron. Descrierea lui Caron este admirabil imitată de Dante, după 
Virgil. 84. Vai nouă : se adresează osîndiţilor care aşteaptă pe ţărm, spre a fi trecuţi. 
87. Ger : în Infernul lui Dante, printre celelalte pedepse, este şi a gerului în care sînt băgaţi 
trădătorii, adică cei ce au păcătuit fiind cu mintea rece. 91. Pe alt drum: Caron vrea să 
spună că Dante, cînd va muri, nu va merge în Infern şi sufletul lui va fi transportat cu 
celelalte de vasul acela uşor şi condus de un înger, care pleacă de la gura Tibrului, unde, după 
închipuirea lui Dante, se adună sufletele ce ajung apoi în insula Purgatoriului. 93. Luntre 
mai uşoară : aluzie la vasul de mai sus. 95. In cerul : un fel de formulă magică, pe care 
Virgil o repetă, cu mici variante, de cîte ori întîlneşte o piedică mai mare. 98. Bălţii: Dante 
descrie Aheronul ca un rîu cu unda întunecată şi plină de nămol, asemănător cu o baltă. 

100 Dar sufletele goale şi trudite 

schimbară fete, clănţănind cu dinţii, 
cînd vorbe-atît de-amare-au fost rostite. 

103 Si-umanul neam si cerul si părinţii 

9 9 9 -L 9 

si locu-1 blăstemau si ceasu-n care 

9 9 

născuţi au fost, [săminţă a săminţii]. 

106 Şi toate-un stol s-au strîns cu plînset mare 
pe-amarul mal ce-aşteaptă cu răsplata 
pe cîţi în ura Celui Veşnic stau. 

109 Iar Caron cel cu ochi de foc stă gata 

de drum, dă semn şi-n luntre-i bag-apoi, 
pe cei tîrzii lovindu-i cu lopata. 

112 Si-asa cum toamna veştedele foi 

9 9 9 

cad rînd pe rînd şi toat-a sa mîndrie 
şi-o dă ţărînii pomul înapoi; 

115 cad rînd pe rînd din reaua-ţi săminţie, 
Adame,-astfel, la singur semnul dat 
ca pasărea la glasul care-1 ştie. 

118 Astfel se duc pe rîu-ntunecat, 

şi-abia dincolo-apucă să scoboare, 
si-n mal dincoace-alt stol e adunat. 

9 

121 Şi-a zis maestrul meu: - „Oricine moare 
respins de cer şi făr’ de pocăinţă, 
toţi vin aici, de-oriunde de subt soare; 

124 Si cer să treacă-n trista locuinţă, 

căci bold Justiţia-ntr-înşii-atîta pune, 
că frica lor se schimbă-ntr-o dorinţă. 

9 

127 Nicicînd pe-aici nu pasă duhuri bune, 
deci bine vezi pe-acest luntraş ce vru: 
tu poate-acum să ştii ce-a vrut a spune”. 


104. blăstemau (a). Le-a dat şi vieţii şi... (a). Şi-n veci de veci săminţele săminţii (b). 
109. Da semn. 110. ... ? (a). 111. îi strînge (a). 115. Astfel, Adame, tot cade răul. 

A. 

119. Ce-ajung dincolo (b). 125. Incit le schimbă (a). 127. Cînd vorbe-atît de 
tari... (a). 


102. Amare : cuvintele ameninţătoare pe care Caron le rostise mai sus. 108. Celui Veşnic: 
adică Dumnezeu. Stau: lipseşte o rimă. Din varianta însă la versul 104 {blăstemau) se vede 
că traducătorul intenţiona să schimbe toate aceste rime în -are cu altele în -au. 128. Ce vru: 
Virgil îi explică lui Dante motivul pentru care Caron i-a adresat cuvintele acelea cam aspre. 
El, ştiind că pe acolo n-au trecut niciodată suflete bune, vede cu oarecare ciudă călcîndu-se 
pentru întîia oară legile Infernului. 

130 De-abia sfîrsi si-un tremur se făcu 

5 9 

pe tristul cîmp, astfel că-nspăimîntată 
mă scaldă mintea-n reci sudori si-acu. 

9 

133 Un vînt stîrnit-a ţara-nlăcrimată, 

urmat de-un fulger ca de sînge-aprins, 
si, stins avînd oricare simt, deodată 

>5 9^ 

136 căzui cum cade-un om de somn învins. 


134. Purtînd un fulger roşu pe urmă (a). 135. Că-mi stinse-n mine (a). 134-135. furios... 
somnoros (b). 


130. Un tremur: Dante trece rîul Aheron în mod misterios. Caron nu l-a primit în luntrea 
lui. Se face un cutremur, ochii îi sînt orbiţi de o lumină roşie, care izbucneşte din pămînt, şi 
Dante cade ca adormit. Cînd deschide ochii, se găseşte pe celălalt ţărm. 133. Un vînt: se 
credea pe atunci că razele soarelui, pătrunzînd în pămînt şi venind în contact cu umezeala, 
produc vînt, care împinge scoarţa pămîntului, producînd cutremure. 134. Un fulger : fulgerul 
se credea că e produs de sforţarea făcută de aburii de foc ca să se desfacă de aburii de apă, 
care-i înconjoară în sînul pămîntului. 

Structura si Aţci'JiE^ PiiJtamRJLUUti 



cîntuC rv 

Cercul întîi: Limbul 


Limbul (1-45) © Amintirea coborîrii 
lui Cristos în Infern (46-66) © Poeţii 
antici şi Dante (67-105) © Castelul 
înţelepţilor (106-151) 


1 Mi-a rupt din cap adînca-mi adormire 
un tunet greu, încît sării pe cum 
un om trezit din somn prin zguduire. 

4 Şi-acu-n picioare stînd, eu detei drum 
privirii odihnite-n jur, să-mi spună 
ce loc e-n care mă găsesc acum. 

7 Pe-un mal eram, al tristei văi ce-adună 
în jalnica-i prăpastie-un infinit 
ehou de vaiuri ce de-a pururi tună. 

10 Adînc şi negru-n neguri învălit 
e fundu-ncît privind în el în vale 
nimic în el eu n-am deosebit. 

13 - „Să-ntrăm acum la nesfîrşita jale - 
vorbi Virgil cu faţa-ngălbenită - 
voi merge-ntîi şi-al doilea-i fi pe cale.” 


2. în sus (a). 3. Tresari din somn (a). 10. Iar fundu-i negru (a). 


1. Mi-a rupt: formă energică ce pare că-1 trezeşte şi pe cititor. 2. Tunet greu: e vorba de 
tunetul care urmă fulgerului. Alţi comentatori înţeleg larma asurzitoare a plînsetelor şi 
ţipetelor din Infern. 13. Nesfîrşita jale : versuri de armonie tristă şi deznădăjduită. Aici 
parcă Virgil şi-ar da seama pentru întîia oară de locul în care şi el e pus, şi-i este milă de 
ceilalţi, dar şi de el. 15. Voi merge-ntîi : Virgil mergea înainte ca să deschidă drumul şi să 
încurajeze pe Dante. In Eneida, Enea şi Sibila merg alături, dar aici „raţiunea omenească”, 
simbolizată în Virgil, trebuie să meargă înaintea omului, ieşit prin ea din pădurea păcatului, 
simbolizat în Dante. 

16 Dar eu, văzînd coloarea sa pierită: 

- „Vai, cum să merg, cînd însuţi te-nspăimezi, 
tu, cel ce-mi ţii puterea mea-ntărită ?”, 

19 Iar el: - „Durerea celor morţi ce-i vezi 
în ce loc stau, pe faţă-mi zugrăveşte 
această milă ce tu team-o crezi. 

22 Să-ntrăm, căci lunga cale ne-mboldeşte”. 
Si-astfel intră, si-ntrai cu el deodată 
în primul cerc ce-abisu-1 îngrădeşte. 

25 Pe cît mi-a fost s-aud putinţa dată, 
nu plîns aici, ci-oftări sunau, şi-atari 
că fac eternul aer să se zbată. 

28 Din chin fără dureri pornind, pe cari 
le scoate-o nesfîrşit de multă ginte 
de mici copii, femei şi oameni mari. 

31 Şi-mi zice-atunci preabunul meu părinte: 

- „Nu-ntrebi ce duhuri scot aici suspine? 
deci vreau să ştii de-aici de mai ’nainte 

34 că n-au păcat, dar chiar de au vrun bine, 
nu e de-ajuns, căci n-au botezul care 
e poarta voastr-a legii cei creştine. 

37 N-au stat deplin cu ceru-n conlucrare, 
căci Crist veni-nvăţînd pe urma lor, 
deci însumi eu suspin într-astă stare. 

40 Pierdut prin ăst defect acest popor 
nu prin păcat, atît ni-e osîndire 
că fără de-a spera trăim în dor”, 

43 Iar cînd ştiui, cuprins fui de mîhnire, 
căci mulţi văzut-am oameni de valoare 
ce-n limbu-acela stau aşa-n plutire. 


25. Nu plîns pecît avui putinţa (a). 30. Deavalma prunci (a). 35. El nu-i (a). 
39. Iar starea lor, ce-o vezi, e propria (a). 41. Că nu pot (a). 


21. Milă : de observat şi aici umanitatea lui Virgil, care, deşi personifică raţiunea omenească, 
nu e numai o alegorie rece, ca personificările din Roman de la Rose, ci o persoană vie, cu un 
caracter bine pronunţat, de maestru iubitor şi călăuză prevăzătoare. E om căruia-i e milă de 
omenirea chinuită în Infern, unde e şi el. 22. Lunga cale ne-mboldeşte : vers devenit 
proverbial în italieneşte. 28. Fără dureri : adică numai chinuri morale, deoarece ei n-au 
greşit cu nimic, numai n-au crezut în Cristos. 32. Nu-ntrebi : de observat interesul ce-1 arată 
Virgil pentru acest cerc, care-1 priveşte de aproape. în cîntul precedent l-a certat pe Dante, 
pentru că întreba prea mult; acum se miră că nu-1 întreabă. 36. Poarta voastră : fiindcă 
Virgil e păgîn. Botezul fiind cea dintîi dintre tainele prin care omul intră în comunitatea 
creştină, e considerat ca o poartă a credinţei. 42. In dor: adică în dorul în veci neîmplinit, 
de a se putea bucura vreodată de vederea lui Dumnezeu. 43. Mîhnire : se vede aici marele 
entuziasm al lui Dante pentru sufletele mari ale Antichităţii. Dante, după cum am mai spus 
(nota la Infernul, II, 52), face o inovaţie, introducînd în Limb şi sufletele mari ale Antichităţii. 

46 - „Dar spune, maistre,-o spune-mi, doamne, oare 
ieşi - i-am zis, dorind să am deplin 
credinţa cea ce-nvinge-orice eroare - 

49 cîndva prin merit propriu sau străin 

vrun duh de-aici, spre-a trece-n mîntuinţă?” 

Iar el care-a-nteles ascunsu-mi chin: 

52 - „De-abia sosii în noua-mi locuinţă 
şi-un duh puternic a venit de sus, 
cunun-avînd ca semn de biruinţă, 

55 şi-a tras de-aici pe primul om, şi-a dus 
pe Noe şi-Avel, şi cu el porniră 
şi Moise-al legii dătător supus, 

58 şi pe Avram, şi-acel cu dulce liră; 
cu fii şi tată-a dus pe Israel 
şi-atît de mult iubita sa Rahiră, 

61 şi pe-alţii mulţi îi scoase-n acest fel; 
dar vreau să ştii că duhuri mîntuite 
n-au fost de-aici nicicînd pînă la el”. 

64 Iar noi cît timp aceste-au fost vorbite 
mergeam mereu, trecînd pădurea mare, 
pădure, zic, de umbre-ndesuite. 

67 Şi n-am făcut drum lung pe-acea cărare 
dincoa’ de culme, cînd un foc văzui 
ce-n semicerc albea-ntr-o dulce zare. 

70 Deşi-mi era departe-n fund, putui 
distinge-atît încît să văd în parte 
ce neam ales era-n lumina lui. 


69. Negrită (a). 


49. Cîndva prin merit propriu : de observat cum Dante, cu o şiretenie şcolărească aproape, 
o ia de departe cu întrebările, dar Virgil îi răspunde pe faţă. Străin : adică al lui Cristos, care, 
între moartea sa trupească şi înviere, se coborî în Limb, ca să scoată de acolo sufletele 
patriarhilor şi să le ducă în cer. 53. Duh puternic : Cristos. 54. Biruinţă : fiindcă învinsese 
rezistenţa dracilor şi sfărîmase porţile Iadului. 55. Primul om : Adam. 58. Cel cu dulce 
liră : David. 59. Israel : fiul lui Isac si al Rebecăi, cunoscut sub numele de lacob, cu cei 
doisprezece copii ai lui Isac, care fură şefii celor douăsprezece seminţii ale lui Israel. 60. Atît 
de mult : fiindcă sluji lui Laban şapte ani ca să i-o dea de soţie „şi anii aceştia i s-au părut 
ca vreo cîteva zile, pentru că o iubea” {Geneza, XXIX, 20), însă, constrîns să se căsătorească 
înainte cu Lia, sluji încă şapte ani. 63. Pînă la el : înainte de coborîrea lui Cristos în Infern 
nimeni nu fusese scos de acolo, fiindcă poarta Iadului fusese închisă încă de la păcatul lui 
Adam. 65. Pădurea mare : se înţelege: gloata sufletelor dese ca pădurea. 68. Culme : adică 
dincoace de marginea cercului. 69. Semicerc : cum Iadul are formă circulară, focul, luminînd 
numai jumătatea cercului întunecat, făcea astfel un semicerc. 71. Să văd: trebuie admis că 
înclinarea era destul de pronunţată, încît Dante, stînd mai sus, a putut vedea pe deasupra 
zidurilor castelului pe cei care îl locuiau. 


































DIVINA COMEDIE 


73 - „O, tu ce ’nalti orice stiinte si-arte, 
ei cine sînt? Ce-onoare-i încunună, 
că starea lor de-a altor o desparte?” 

76 Iar el: - „Faimosul nume ce răsună 
în lume sus de ei, le-a dobîndit 
o graţie-n cer de-o stare-aci mai bună”. 

79 Şi-un glas spre noi acestea le-a rostit: 

- „Onoare ţie, vrednice poete, 
a cărui umbră dusă ne-a venit”. 

82 Văzui cînd glasul s-alină şi stete 

că patru umbre-au dor spre noi s-apuce, 
nici triste-n ochi, dar nici nemîngîiete. 

85 - „Priveşte-acum - a zis iubitul duce - 
pe cel ce-ntîiul, ca şi-un căpitan, 
cu spada-n mînă, stolul şi-l conduce: 

88 Omer e el, poetul suveran, 
satiricul Horaţiu-n urmă vine, 
Ovidiu-apoi, iar ultimu-i Lucan. 

91 Deşi cuvîntul drag rostit de mine 
cuvine-se-a fi spus la fel şi lor, 
onoare-mi fac, şi fac cu-aceasta bine,” 

94 Şi-aşa văzui aici frumosul cor 
al Prinţului cîntării dulci de liră, 
ce stă vultur deasupra tuturor, 


77. De dînşii-n (a). 80. înaltule (a). 82. Iar cînd strigarea (A). 84. chip (a). 


73. Ce ’nalţi : adică cel ce face cinste oricărei arte şi ştiinţe. 80. Poete : Virgil, care se înde¬ 
părtase, şi, întorcîndu-se, e primit cu bucurie de ceilalţi. Torraca aici adaugă: „Acea invitaţie 
de a cinsti pe poetul care se reîntoarce şi toată scena următoare sînt ceva mai mult ca un 
expedient... pentru a preamări pe maestru. Se văd admiraţia şi respectul pe care orice om cult 
le datoreşte marilor genii şi operelor lor”. 88. Omer: cel mai mare poet epic grec, căruia i se 
atribuie Iliada şi Odiseea (cca secolul al IX-lea î.Cr.). Cu toate că Dante nu ştia greceşte, nu 
îl ignoră pe Homer, ale cărui laude le citise în Poetica lui Horaţiu şi în Epistolele lui Seneca. 
89. Horaţiu: cel mai mare poet liric latin, născut la Venosa la 8 decembrie 68 î.Cr. şi mort 
la 27 noiembrie 8 î.Cr. A scris Ode, Epistole, Arta poetică şi Satire. în Evul Mediu, Satirele 
şi Epistolele au fost citite mai mult decît Odele, şi în Arta poetică (v. 235) Dante putea citi 
nişte cuvinte din care se deducea că Horaţiu însusi se numea satiric. 90. Ovidiu : celebrul 
poet latin (născut la Sulmona la 20 martie 43 î.Cr.) a murit la Tomis (Constanţa), lîngă Marea 
Neagră (17 d.Cr.), unde fusese exilat de August pentru o vină necunoscută bine. Opera lui 
principală sînt Metamorfozele, dar în Evul Mediu au fost preţuite mai mult Ars amandi, 
Remedia amoris si Heroides. Este unul dintre autorii mai cunoscuţi lui Dante, cu care vrea 
să se ia la întrecere. In cîntecul hoţilor {Infernul, XXV), el se laudă că l-ar fi întrecut cu 
metamorfoza închipuită de el, a oamenilor care devin şerpi. Lucan : născut la Cordoba, în 
Spania, la 33 î.Cr., a murit la 65 d.Cr. E autorul Farsalei, poem epic despre războiul civil 
dintre Cezar şi Pompei. A inspirat pe Dante mai ales în cîntecul amintit mai sus, al hoţilor. 
91. Cuvîntul drag: e cuvîntul de „poet”. 93. Onoare: adică motivul cinstei constă în faptul 
că Virgil e poet. Cu mare modestie Virgil insistă asupra acestui lucru, că şi ceilalţi îl cinstesc 
numai şi numai ca poet. 95. Prinţului : este Homer. 

97 Iar după ce-ntre ei puţin vorbiră, 

spre mine-ntorşi c-un semn m-au salutat, 
iar de-asta ochii lui Virgil zîmbiră. 

100 Dar şi mai mare-onoare-apoi mi-au dat 
primindu-mă-ntr-a lor tovărăşie 
şi-al şaselea-ntre-asemeni genii-am stat. 

103 Şi-am mers aşa spre-acea lumină vie, 
vorbind ce-i bine-aici să tac, astfel 
cum bine-a fost vorbite-n Iad să fie. 

106 Şi-ajunşi apoi sub un frumos castel 
de şapte ori încins c-un zid pe-afară 
şi-n jur scutit de-un mîndru rîurel. 

109 Trecînd ca pe uscat pe el, intrară 
prin şapte porţi cu mine-aceşti poeţi 
pe-un cîmp frumos cu verde primăvară. 

112 Acolo oameni, cu ochi lini si-nceti, 
vorbeau încet şi rar [cu-autoritate], 
cu vorba rar-a nobilei blîndeti. 

115 Iar noi spre-un fund al văii luminate 

ne-am dus pe-un loc deschis, frumos şi ’nalt, 
ca-ntregul cîmp cu toţi să ni s-arate. 

118 Şi-aci-n picioare pe-acel verde smalţ 
mari spirite văzui, că de mîndrie 
şi-acum, că le-am văzut, cînd spui, tresalt. 

121 Electra-ntîi cu multa-i sămintie, 

CU Hector printre ei şi cu Enea, 

Cezar ce-avea de şoim privirea-i vie, 


109. Trecură ca pe-uscat şi-ntrarâ (a). 112. Şi-ntr-însul oameni (a). 


97. Vorbind : vers foarte discutat. Cei mai mulţi dintre comentatori interpretează că ar fî 
vorba de lucruri pe care ar fi inutil să le refere aici, aşa după cum era util şi potrivit acolo. 
99. Zîmbiră : de satisfacţie că elevul lui cel mai drag a primit de la tovarăşii lui din nobilul 
castel acest semn de cinste. 103. Lumină vie : e simbolul ştiinţei omeneşti, care răspîndeşte 
de jur împrejur razele sale binefăcătoare. 107. De şapte ori : cele şapte ziduri sînt simbolul 
virtuţilor morale (prudenţa, dreptatea, tăria şi cumpătarea) şi al celor speculative (inteli¬ 
genţa, ştiinţa şi înţelepciunea) sau, după alţii, al celor şapte părţi ale filosofîei (fizica, meta¬ 
fizica, etica, politica, economia, matematica şi logica). 108. Rîurel : simbolizează elocinţa 
sau, după alţii, buna dispoziţie pentru bine. 110. Şapte porţi : simbolizează, după cum 
se pare, cele şapte arte liberale în care consta învăţătura medievală: gramatica, dialectica 
şi retorica {artes trivii) şi: aritmetica, geometria, muzica şi astrologia (artes quadrivii). 
113. încet si rar : idealul învăţatului în Evul Mediu, care trebuia să vorbească rar, dulce si 
cu autoritate. 117. Cu toţi : adică toţi cei care erau în el. 118. Smalţ : cîmpul era împodobit 
cu flori. 120. Tresalt : adică si acum, cînd îsi aduce aminte, se mîndreste că le-a văzut. 
121. Electra: fiica lui Atlas si mama lui Dardanus, fondatorul Troiei. Multa-i sămintie: 
copiii lui Dardanus, printre care Dante recunoaşte pe Hector, cel dintîi născut al lui Priam, 
regele Troiei, şi al Hecubei, şi pe Enea, fiul lui Anchise şi al Venerei. 123. Cezar : întemeietorul 
Imperiului roman (născut la 12 iulie 100 î.Cr., omorît la 15 martie 44 î.Cr.). Ochi de soim: 

































DIVINA COMEDIE 


124 Camilla sta si sta Pentesilea 
într-altă grupă, şi şedea Latin 
cu fiică-sa Lavinia printre-aceia. 

127 Şi Brut ce-a scos din Roma pe Tarchin, 
Cornelia, Marcia, lulia, şi deoparte 
şi singur sta deoparte Saladin. 

130 Văzui apoi, privind şi mai departe, 
pe maistrul celora ce ştiu, avîndu-1 
la mijloc marii-adîncitori de carte 

133 cari stau tăcuţi, cucernici ascultîndu-1. 
Socrat era-ntre ei şi Plato, cel 
ce-n primul rînd şedea şi-ncepe rîndul, 

136 Democrit cel ce nu dă lumii tel, 
Empedocle, Anaxagora şi Tale, 

Diogene şi Heraclit, cu el 


129. Retras stetea şi singur (a). 


felul cum îl descrie Dante aici arată că a fost influenţat de o tendinţă puţin favorabilă lui 
Cezar şi care a dăinuit în tot Evul Mediu. Altă dată {Paradisul, XI, 69) îl numeşte „cel 
ce-ntreaga lume-nspăimîntase”. 124. Camilla : războinica eroină, fiică a lui Metabus, regele 
volscilor şi amintită de Virgil în Eneida. A luptat de partea lui Turnus împotriva lui Enea şi 
fu omorîtă de Aronta. Pentesilea : regina amazoanelor, care, în timpul războiului troian, se 
luptă împotriva grecilor şi fu omorîtă de Abile. 125. Latin: regele Laţiului, fiul lui Faunus 
şi al nimfei Marica. 126. Lavinia : fiica lui Latin şi a Amatei. A fost logodită de mamă-sa cu 
Turnus, regele rutulilor, dar Enea se îndrăgosti de ea şi o luă în căsătorie, de unde războiul 
între Enea şi Turnus, în care acesta muri. 127. Brut : primul consul, care a scăpat Roma de 
tirania lui Tarchin şi a întemeiat republica. Tarchin : zis Superbul, ultimul rege al Romei, 
izgonit de Brutus. 128. Cornelia : fiica lui Scipio Africanus Maior, soţia lui Tiberius Sempronius 
Gracchus, mama Grachilor Tiberius, Caius şi Sempronia. Marcia : fiica lui Marcus Filippus, 
soţia lui Cato Uticensis, apoi a oratorului Quintus Hortensius. lulia: fiica lui Cezar şi soţia 
lui Pompei. 129. Saladin: Selah-Eddijn (1137-1193), sultan al Egiptului. S-a bucurat printre 
creştini de renumele de mărinimos şi înţelept. In Evul Mediu fu socotit ca tipul omului drept, 
cu toate că era de credinţă mahomedană. 131: Maistrul: Aristotel (384-322 î.Cr.), unul din 
cei mai mari filosofi ai Antichităţii, foarte preţuit de Dante, care-1 laudă în diferite rînduri 
şi în Convivio, ca şi de toată lumea medievală. Dante cunoştea opera lui din traducerea 
Sfîntului Toma de Aquino. 134. Socrat: (470-399 î.Cr.) iniţiatorul adevăratei morale, perfec¬ 
ţionată apoi de Aristotel, după cum însuşi Dante spune în Convivio (IV, 6). Cea mai frumoasă 
figură de filosof şi de cetăţean din toată Antichitatea. Pentru el, virtutea consta în a şti, şi 
ţinta ştiinţei era cercetarea adevărului, cu care el se îndeletnicea întrebînd discipolii şi 
îndreptînd răspunsurile lor neexacte. Metoda aceasta se şi numeşte, de la el, socratică. învi¬ 
nuit că ar fi corupător al tineretului şi că ar dispreţui pe zei, fu condamnat la moarte, pe care 
o înfruntă cu mare seninătate, refuzînd să fugă, atunci cînd i s-a oferit prilejul, pe motivul 
că legile trebuie respectate, chiar cînd sînt nedrepte. N-a lăsat nimic scris. Gîndirea lui o 
cunoaştem din operele lui Platon, Xenofon şi chiar din ale lui Aristotel. Plato : născut la 
Atena în 429 î.Cr., moare în 348, unul din cei mai mari filosofi ai Antichităţii, urmaş al lui 
Socrate şi şef al Academicienilor, numiţi aşa după locul unde ei se întruneau, adică Academia, 
după cum şi Dante spune în Convivio (II, 15). Dante cunoştea doctrina platonică din citaţii 
ale altora, poate a citit chiar traducerea latină a dialogului Timaeus pe care îl citează în 
Paradis (IV, 49). 136. Democrit: Dante ştia din De natura deorum a lui Cicero (I, 24) că, 
după Democrit, atomii alcătuiesc cerul şi pămîntul printr-un concurs aproape întîmplător. 
S-a născut la Abdera (465 7-361 î.Cr.). 137. Empedocle: născut la Agrigent (490-430 î.Cr.), 
a scris o lungă poemă despre natură în care susţine că elementele care compun universul se 
combină şi se descompun de mai multe ori, aşa încît am avea nişte haosuri nesfîrşite. La 

139 şi-Orfeu şi-adînc observatoru-n quale 
aici era, eu zic Dioscoride 
şi Tuliu, Tit, şi cel cu legi morale 

142 Seneca, Gallian şi Euclide, 

Hipocrate, Avicenna, Ptolomeu 
si-Averoe ce-ntinse zări deschide. 

145 Să-i spui pe toţi de-aici mi-ar fi şi greu, 
şi-astfel mă-mpinge teama-ndelungată 
c-ades la fapte-i scurt cuvîntul meu. 

148 Din şase, doi ne-am rupt apoi îndată, 
căci dusu-m-a p-alt drum iubitul duce 
din lina zare-n noapte frămîntată 

151 şi-ajunsei unde-n veci nimic nu luce. 


145. Pe toţi cîţi sînt (a). C-ades prin fapte-i grabnic mersul (b). C-adese pentru 
fapte-am scurt cuvînt (b). 


această teorie Dante face aluzie în Infern (XII, 42). Anaxagora: din Clazomene (500-428 î.Cr.), 
maestrul lui Pericle, care i-a scăpat viaţa cînd a fost acuzat de ateism, din cauza operei sale 
despre natură. A fugit atunci la Lampsac, unde a murit. Are meritul de a fi introdus în Atena 
fîlosofîa şcolii ionice. Tale: din Milet, unul din cei şapte învăţaţi ai lumii vechi (639-546 î.Cr.). 

138. Diogene : cinicul, născut la Sinope (404-323 î.Cr.), a fost dispreţuitorul neînvins al ori¬ 
cărei străluciri pămînteşti. Este acela care, locuind într-un butoi şi ducîndu-se Alexandru cel 
Mare la el şi întrebîndu-1 ce dorea, i-a răspuns să nu-i ia ce nu-i poate da, fiindcă se aşezase 
în dreptul soarelui. Eraclit: din Efes (500 î.Cr.), a fost celebru în filosofie şi ştiinţe natu¬ 
rale, dar şi-a exprimat gîndul într-o formă aşa de abstractă că a fost poreclit „Obscurul”. 

139. Orfeu: poet trac „care făcea cu chitara blînde fiarele şi arborii şi pietrele să se mişte 
către sine” {Convivio, II, 1). După Dante, e „omul înţelept care cu instrumentul vocii sale 
îmblînzeste si potoleşte însuşirile crude si aduce la voinţa sa pe acei care nu au viată pentru 
ştiinţă şi artă” {Convivio, II, 1). Quale: adică în calităţile ierburilor. 140. Dioscoride: 
Pedanius Dioscoride, grec din Anazarba în Cilicia. A înflorit în timpurile lui Nero şi a scris 
un tratat unde se vorbeşte despre calităţile medicinale ale ierburilor. Tuliu: M.T. Cicero, 
marele orator roman (106-43 î.Cr.). Dialogul De amiciţia a fost una din cele două cărţi care 
i-au inspirat lui Dante iubirea de filosofie. 141. Tit : Titus Livius, considerat aici ca filosof. 
Despre scrierile lui filosofice Dante aflase dintr-o scrisoare a lui Seneca către Lucilius, în 
care ele sînt lăudate împreună cu ale lui Cicero. Altă dată, adresîndu-se istoricului, îl numeşte 
„cel care nu greşeşte”. Născut la 60 î.Cr., a murit la 16 d.Cr. Cel mai mare istoric al Romei, autor 
al operei Rerum Romanorum ab urbe condita libri, ajunsă la noi incompletă. 142. Seneca: 
Dante a cunoscut din Seneca Scrisorile către Lucilius, pe care le interpretează în Convivio 
(IV, 2) şi unde Seneca vorbeşte de mai multe ori de tratatele sale de filosofie morală, pierdute 
pentru noi. Dante şi contemporanii lui credeau că el ar fi autorul tratatului despre Cele patru 
virtuţi al lui Martinus Damiensis, pe care îl citează în De Monarchia (II, 5). Gallian : Claudiu 
Gallian, medic din Pergam (131-201 d.Cr.), autorul unui tratat de medicină, citat în Convivio 
(I, 8). Euclid : matematician alexandrin şi platonic, autor al celebrelor Elemente de geome- 
trie. A trăit pe la 300 î.Cr. şi e citat de Dante în Convivio (II, 14) şi în De Monarchia (I, 1). 
143. Hipocrate : medic din Cos în secolul al V-lea î.Cr. Citat în Convivio (I, 8) şi Purgatoriu 
(XXIX, 137). Avicenna : Ibn-Sina, medic arab (980-1030), autor al unui comentariu aristotelic 
citat în Convivio (II, 14 şi 15). Ptolemeu: matematician şi geograf din secolul al Il-lea d.Cr. 
Citat în Vita Nuova (XXIX, 2) şi Convivio (II, 13). 144. Averoe : Ibn-Roschd, filosof arab din 
Cordoba (1116-1198), zis şi „Comentatorul” pentru marele său comentariu asupra operelor lui 
Aristotel. Citat în Vita Nuova (I, 4) şi în Purgatoriu (XXV, 63). 147. Cuvîntul meu: Dante 
vrea să arate că nu întotdeauna ajung cuvintele şi bunăvoinţa pentru a putea reda ceea ce 
el a văzut. 151. Nimic nu luce : Limbul este o excepţie luminoasă în Infernul lui Dante, care 
e tot întunecat. 

Cercul al doilea: 
desfrînatii 

9 


Minos (1-24) © Desfrînaţii (25-69) 
@ Francesca da Rimini şi Paolo 
Malatesta (70-96) ® Povestea de 
amor şi moarte (97-138) © Mila lui 
Dante’(139-142) 


1 Din starea-ntîi asa-ntr-a doua stare 
venim, în cerc ce loc mai strimt roteşte, 
ci cazne-atît mai mari, stîrnind urlare. 

4 Grozav aici stă Minos şi rînjeşte, 
judeţ el ţine-acolea-n poartă stînd 
şi-azvîrle-n Iad precum se-ncolăceşte. 

7 Eu zic că rău-născutul duh intrînd, 
silit e culpa-ntreagă să şi-o spuie, 
iar el, cunoscător de rău, văzînd 

10 ce loc din Iad e vrednic să-l încuie, 
cu număru-nvîrtitei cozi pe spate 
arată gradu-n care vrea să-l puie. 

13 Mereu stau multe-n faţă-i adunate, 
şi una după alta vin cu rîndul 
şi spun şi-aud şi-n Iad sînt aruncate. 



3. cari nasc (a). 5. Şi ţine-aici judeţ (a). 


1. Starea-întîi : din cercul întîi ne-am coborît în cel de-al doilea, mai restrîns, ceea ce e firesc, 
infernul dantesc avînd forma unei pîlnii. 3. Ci : cercul e mai mic, dar caznele sînt mai groaz¬ 
nice. Stîrnind urlare : aşa sînt de groaznice, incit stîrnesc urlare. 4. Minos : unul din cei trei 
judecători din Infern. Rege mitic al Cretei, devenit proverbial pentru dreptatea sa, aşa incit 
Virgil îl înfăţişează în Eneida ca judecător al sufletelor, după moarte. „Dante îl înfăţişează 
ca un demon, îi ia urna (urnam movet) virgiliană {Eneida, VI, 432), îl face să rînjească oribil 
ca un cîine, îi adaugă o coadă foarte lungă şi-l reprezintă în timpul funcţiunii lui de judecător” 
(Torraca). 6. Precum se-ncolăceşte : numărul încolăcirilor cozii sale peste trup arată pentru 
al cîtelea cerc din Infern este osîndit păcătosul. 7. Rău-născutul : născut în ceas rău; care 
nu s-a putut mîntui. 9. El : Minos. 15. Spun şi-aud : adică spun păcatul, aud condamnarea 
şi apoi sînt aruncate în cercurile Infernului, potrivit cu păcatele lor. 

16 Cînd el văzu că vin şi-a-ntra mi-e gîndul: 
- „Tu, cel ce vii în lumea celor morţi — 
a zis şi-a stat, oficiu-ntrerupîndu-1 -, 

19 ştii unde eşti? Te-ncrezi tu vrunei sorti? 
Să nu te-nşele-această largă-ntrare!”. 
Virgil atunci spre el: - „Ce grijă porţi? 

22 Să nu-i opreşti fatala lui cărare. 

Aşa se vrea-ntr-un loc unde se poate 
orice se vrea, şi curm-a ta întrebare”. 

25 Acu-ncepui s-aud acele toate 

urlări de-aici si-amar fui străbătut 

9 

de multul plîns ce tristul neam îl scoate. 

28 Era-ntr-un loc de-orice lumină mut, 
ce muge-aşa ca marea-ntărîtată 
cînd largul ei de volbură-i bătut. 

31 Vîrtej drăcesc ce nu mai stă vrodată, 
ia morţi de-a valma-n furia lui cu sine, 
să-i zguduie-nvîrtindu-i şi să-i zbată. 

34 Iar cînd simt furia volburii ce vine 

cum plîng atunci, cum urlă toţi în vale, 
şi-azvîrl blăstem puterilor divine! 

37 Stiui că ăstor chinuri infernale 

> 

supuşi sînt cei ce-avînd plăcerea ţel 
fac mintea roabă poftelor carnale. 


17. Tu, cel ce vii: ca şi Caron, şi Minos este surprins (şi cam scandalizat) de faptul că un 
om încă în viaţă străbate ţinuturile supuse stăpînirii lui şi încearcă să-l sperie pe îndrăzneţul 
care s-a încumetat să întreprindă o astfel de călătorie. 18. A stat : oprindu-se din funcţia sa 
de judecător. 19. Te-ncrezi : literar: „bagă de seamă în cine te încrezi”. Minos caută a strecura 
în sufletul lui Dante neîncrederea faţă de Virgil (raţiunea omenească). 23. Aşa se vrea: 
formula obişnuită, de culoare cam magică, pe care Virgil (care în Evul Mediu a fost socotit 
ca vrăjitor) o repetă de cîte ori găseşte o piedică în atitudinea îndîrjită a demonilor păzitori 
ai cercurilor din Infern. 24. Curmă : cu Minos Virgil nu întrebuinţează multe cuvinte ca să-l 
convingă, ci, scurt, îi spune că aşa e voinţa cerească şi deci să tacă. In alte rînduri, ca om fin 
ce este, se ia cu binele pe lîngă demonii care-1 împiedică. Acest oportunism al lui Virgil a fost 
studiat într-o frumoasă lucrare, Uopportunismo di Virgilio, de către un tînăr elev al dlui 
Francesco D’Ovidio. 28. Mut : lipsit de lumină. Dante, ca şi Shakespeare şi ca mai toate 
geniile mari, are adesea expresii lapidare care nouă de multe ori ni se par ciudate. în cîntecul I 
(vezi 60), Dante spune, spre exemplu, că lupoaica îl împinge înapoi unde „soarele tace”, adică 
în adîncul întunecos al pădurii. 30. Volbură : peisajul acesta de furtună se potriveşte de 
minune cu furia patimii care i-a răpit în viaţă. 31. Vrodată: printr-o excepţie miraculoasă, 
furtuna stă numai timpul necesar Francescăi ca să-şi povestească tragica întîmplare de iubire 
şi moarte. După cum foarte bine observă Henri Hauvette, într-o foarte recentă lucrare a sa 
(Etudes italiennes, I, nr. 2-3, 1918) despre cele şapte dintîi cîntece ale Infernului, acestea par 
a reprezenta o primă încercare a lui Dante, reluată apoi mai tîrziu. Dante, în urmă, nu va 
întrebuinţa mijloace aşa ieftine ca intervenţia unei minuni. De altfel, mai observasem şi eu 
{Ricordi di letture prouenzali e francesi nella „Commedia” di Dante, Napoli, 1913) că Dante, 
ca să facă posibilă convorbirea lui cu Brunetto Latini, născoceşte o întreagă meteorologie a 
Infernului, aşa că ploaia de foc ce-i chinuieşte pe aceşti păcătoşi se stinge în contact cu aburii 
ce se ridică din rîul Flegeton, de pe malul căruia Dante vorbeşte fostului său maestru, ceea 
ce ar fi dovadă a unui progres în arta lui Dante şi că ar fi trecut multă vreme pînă ce a reluat 
poema începută. 

DIVINA COMEDIE 


40 Cum grauri ia şi-al toamnei vînt cu el 
pe mii de-aripi mulţimea lor zbătută, 
pe-aceşti mişei, cumplitul vînt astfel 

43 şi-n jos şi-n sus şi-aici şi-acolo-i mută, 
şi nu mai pot să spere-n veci încai 
nu stare-n loc, ci caznă mai scăzută! 

46 Şi cum îşi plîng cocorii tristul lai 
cînd fac pe drum coloane-ndelungate, 
asa vedeam că vin cu mare vai 

49 şi-aceste umbre de vîrtej purtate; 

şi-am zis: - „Maestre, cine-au fost acei 
pe care-astfel ăst negru-amurg îi bate?”. 

A 

52 - „Intîia-n stolul despre care vrei 
să ştii a fost împărăteas-odată 
şi neamuri multe-avu sub sceptrul ei, 

55 ci-atît fu-n viciu-acesta de ’necată, 
că-n legi sancţiune unei crime-aduse, 
spre-a fi şi-a ei legal astfel scuzată. 

58 Ea e Semiramis, ce din cetite 
o ştim c-a fost urmaşa si femeia 

9 9 9 

lui Nin în ţări de turci acum domnite. 

9 

61 Se-ucise-a doua din amor si-i ceea 

9 

ce spuzei lui Sicheu perfidă-i fuse: 
perversa Cleopatră este-a treia.” 


40. duce-al (a). 46. Cum gruii-n sbor îşi cîntă-amarul laiu ia), jalnicul (a). 47. din 
colo linii (b). 48. Aşa-şi trăgeau venind cumplitul (a). Aşa veniau trăgîndu-şi lungul 
vaiu (b). 55. înfundată (a). 56. Că voe-a dat prin legi plăcerii-oprite (a). 57. spălată (a). 


43. Şi-n jos şi-n sus : „cu sunetele întrerupte ale acestor adverbe, care parcă se fugăresc 
unul pe altul, Dante descrie «vîrtejul infernal ce nu mai stă», de care acele suflete sînt răpite 
şi zbătute în toate părţile” (Venturi). 46. Lai: lais-urile erau nişte scurte compuneri poetice, 
de origine bretonă, uneori narative, alteori lirice, întovărăşite de o muzică tristă şi melan¬ 
colică. Cuvîntul lai, întrebuinţat de provensali spre a arăta cîntecul păsărilor, a trecut pe 
urmă cu însemnarea de plîngere. 54. Neamuri multe: adică sirienii, etiopienii, parte din 
indieni şi babilonieni. 57. Legal scuzată : Orosius (I, 4) povesteşte: „această regină {Semiramida) 
arzînd de poftă... se pătă de desfrîu... şi păcatul ei particular voind să-l acopere cu o aparenţă 
de legalitate porunci că tatăl şi fiica s-ar putea împreuna, după placul fiecăruia, fără a se 
păstra vreun respect firesc”. 58. Semiramis : faimoasa şi frumoasa regină a asirienilor, care 
domni de la 1356 î.Cr. pînă la 1314 şi a avut renumele de a fi fost cea mai destrăbălată femeie 
din lume. Cetite : Dante face aluzie mai ales la istoria lui Orosius, pe care o pomeneşte în 
De Monarchia (II, 9). 59-60. Urmaşa şi femeia lui Nin: după moartea lui Nin, îi urmă la 
domnie soţia lui, Semiramida, îndepărtînd pe fiul său Ninia. 60. Turci: adică Babilonia, care, 
în timpul lui Dante, era stăpînită de turci. Nu e necesar deci a crede că Dante face confuzie 
între Babilonia din Asia şi cea din Egipt, unde era reşedinţa sultanului. 61. A doua: Dido, 
fiica lui Belo, întemeietoarea şi regina Cartaginei, iubi pe Enea, dar, părăsită de el, se omorî 
{Eneida, I, 4). Astfel nu-şi ţinu promisiunea solemnă făcută cenuşei bărbatului său, de a-i fi 
totdeauna credincioasă. 63. Cleopatra : regina Egiptului (69-30 î.Cr.) şi, după cum ne spun 
istoricii cei vechi, femeie foarte destrăbălată. A iubit între alţii pe Cezar şi Antoniu, care 
pentru ea se despărţise de soţia sa Octavia. învinsă de armatele lui Octavian, ca să nu cadă 
prizonieră în mîinile duşmanului, puse s-o muşte o aspidă. 

64 Văzui şi pe Elena care-aduse 

cumplitul timp; pe-Ahil cel mare-al cui 
război cu-amorul trist sfîrşit îi puse. 

67 Pe Paris si Tristan, si mii văzui 
goniţi din viaţa lor de-amor, pe care 
Virgil mi-i arăta cu mîna lui. 

70 După ce [dat-am maestrului ascultare 
de vechi femei si cavalerii mii, 
a fost mai să leşin de milă mare]. 

73 Şi-aşa-ncepui: - „Cu drag eu le-aş vorbi 
acelor doi ce-aduşi de vijelie 
aşa de-uşor păreche par a fi”. 

76 Iar el: - „Tu-i vei vedea cînd au să fie 
aproape-aici şi-atunci pe-acea putere 
ce-i leag-astfel, să-i chemi şi au să vie”. 

79 Cînd vîntul deci le dete-apropiere, 

strigai spre dînşii: - „O, suflete-ntristate, 
vorbiţi de nu v-opreşte-a altui vrere”. 

82 Precum prin aer pe-aripi nemişcate, 
iau două turturele-alături zbor 
de-acelaşi dor spre cuibul drag purtate, 

85 asa si ei, dintr-al Didonei cor 

veneau prin noaptea ce-o frămîntă vîntul; 
atît cu ruga-nvinsei vrerea lor. 


64. Elena : fiică a lui Jupiter şi a Ledei, soţie a lui Menelau, care fu răpită de Paris, fiul lui 
Priam, regele Troiei, şi care fu cauza războiului dintre greci şi troieni. Oamenii din Evul 
Mediu şi-o închipuiau „mai albă decît lebăda”. 65. Cumplitul timp: e vorba de războiul 
troian. 66. Ahil : regele mirmidonilor, fiul lui Peleu şi al zeiţei Tetis, e cel mai însemnat erou 
grec în războiul troian. Dante îl pune printre cei destrăbălaţi, aducîndu-şi aminte că a murit 
din cauza iubirii. Intr-adevăr, după o lege post-homerică, Ahile, din iubire pentru Polixena, 
fiica lui Priam şi a Hecubei, ar fi voit să treacă de partea troienilor, dar Paris îl ucise. In 
Roman de Troie si într-o traducere italienească, datorată unui Binduccio dello Scelto, contem- 
poran al lui Dante, se spune : „amor a arătat cazna şi puterea sa, împotriva cărora nimeni nu 
se poate apăra”. 67. Paris : cf. nota 64. Tristan : vestit cavaler al „mesei rotunde”, fiul regelui 
Meliadus, care iubi pe Isolda, soţia unchiului său, regele Marc din Cornivalia. Legenda spune 
că Tristan s-a dus în Irlanda pentru a cere mîna Isoldei pentru unchiul său, regele Marc, dar 
în călătorie, bînd din greşeală din licoarea fermecată dată de mama Isoldei pentru a-şi păstra 
veşnic iubirea bărbatului, s-au îndrăgostit fatal unul de altul. După multe întîmplări, regele 
Marc, descoperind adulterul soţiei sale, a rănit pe Tristan cu o săgeată înveninată şi acesta, 
simţindu-se murind, a îmbrăţişat atît de tare pe Isolda, încît amîndurora le-a plesnit inima 
şi au murit împreună. Legenda, de origine bretonă, a fost răspîndită în toată Europa de 
truverii francezi şi era foarte cunoscută în Italia, unde găsim o prefacere în proza toscană a 
romanului francez (aşa-zisul Tristano Riccardiano), şi pătrunsese chiar în lirică. Ahile şi 
Paris erau socotiţi în poezia medievală la fel cu cavalerii medievali. Toate aceste personaje, 
asupra cărora a înflorit o întreagă literatură de romane, mai ales în limba franceză, erau 
foarte familiare tuturor oamenilor culţi din Evul Mediu, după cum ne sînt nouă personajele 
romanelor contemporane mai celebre. 74. Acelor doi : Paul şi Francesca. 75. Aşa de-uşor: 
vîntul îi răpeşte cu atîta violenţă, încît parcă au pierdut orice greutate, ca nişte biete frunze 
în furtună. 77. Pe-acea putere : amorul care nu-i desparte nici în chinurile Iadului. 79. Apro¬ 
piere : adică de Virgil şi Dante. 81. Altui : voinţa lui Dumnezeu. După cum am mai observat, 
numele lui Dumnezeu nu e niciodată pomenit în Infern decît printr-o perifrază. 85. Didonei 
cor : adică din ceata desfrînaţilor, în care se găseşte şi Dido. 

DIVINA COMEDIE 


88 - „O, suflet bun şi nobil ce-n mormîntul 

cumplitei nopţi te-opreşti la noi, ce-odată 
cu-al nostru sînge-am înroşit pămîntul, 

91 amic de L-am avea pe-al lumii Tată, 
noi rugi I-am face pentru pacea ta, 
căci milă simţi de-amara-ne răsplată. 

94 De vrei să ne vorbeşti, vom asculta 
şi vom vorbi, de-ai dorul de-ascultare, 
cît timp stă vîntu-ntr-astă pace-a sa. 

97 Născută fost-am în cetatea care 

stă-n malul mării unde Po de-acum, 
trudit, cu-ai săi, îşi cat-odihnă-n mare. 

100 Amor, ce-n inimi iute-şi face drum, 
l-a prins cu-a mea frumseţe, ce răpită 
mi-a fost astfel, că şi-azi mă doare cum. 

103 Amor, ce-a sa iubire-o vrea iubită, 
plăceri de el atare-n mine-a pus, 
că sînt de el cum vezi si-acum robită. 

106 Amor spre-o moarte pe-amîndoi ne-a dus, 
Caina pe-ucigaş va fi avîndu-1.” 

Atît şi-aceste vorbe ei ne-au spus. 

109 Şi-astfel truditul suflet ascultîndu-1, 
plecîndu-mi faţa mi-o ţinui plecată, 
pîn-a-ntrebat Virgil: - „La ce ţi-e gîndul?”. 


90. Cu-al nostru sînge : fiindcă mai toţi muriseră de moarte violentă. 91. Amic: cu această 
dorinţă plină de regret şi de deznădejde, pentru care Francesca, deşi condamnată, aproape 
s-ar ruga lui Dumnezeu pentru pacea lui, Dante începe să ne arate toată gingăşia acestui 
blînd suflet de femeie, care pare ca o lumină în peisajul furtunos şi întunecat al Infernului 
dantesc. Dante îşi dă seama de monotonia în care ar putea să cadă, dînd Infernului numai 
întunecime, Purgatoriului numai pocăinţă şi Paradisului numai lumină. De aceea „introduce 
ici şi colo în Infern cîte o rază de lumină şi, prin vijelie şi noapte, prin vaiete şi blesteme, 
deschide o portiţă prin care putem privi marea întindere a mării scînteind sub soare {malul 
mării unde Po îşi caută odihnă) şi să ascultăm duioasa poveste de iubire a Francescăi şi 
Paul” (Chiappelli). 96. Pace : după cum am spus, Dante, ca să facă cu putinţă convorbirea 
lui cu Francesca, imaginează că vîntul se opreşte cît timp ţine convorbirea. 97. Cetatea: 
Ravenna, ultimul adăpost al lui Dante şi unde este astăzi mormîntul poetului. Probabil acolo, 
la curtea lui Guido Novello da Polenta, Dante a auzit această tragică poveste de iubire. 
98. Malul mării : Marea Adriatică, unde se varsă Padul. 99. Ai săi : afluenţii Padului. 
102. Astfel : în mod violent. Ceea ce îndurerează mai mult pe Francesca nu este moartea, ci 
felul violent, brutal în care a fost omorîtă. 103. Amor, ce-a sa iubire : avem aici concepţia 
aceea fatală a amorului, pentru care oricine e iubit nu poate să nu iubească la rîndul lui. 
Pentru întîia oară apare în romanele de aventură ale „mesei rotunde” (licoarea băută de 
Tristan şi Isolda, în corabia ce-i ducea în Cornivalia) şi de acolo trece în lirica italiană a Şcolii 
„dulcelui stil nou”, al cărei urmaş era şi Dante. 106. Amor: de observat repetiţia amor..., 
amor..., amor... (100, 103, 106) ca un laitmotiv ce revine mereu în această muzică delicată ce 
e povestea Francescăi. 107. Caina : o parte din groapa trădătorilor, în care sînt osîndiţi cei 
ce au trădat pe rudele lor. De la Cain, trădătorul fratelui său Abel. 108. Ne-au spus : unii 
interpreţi cred că ultimul vers e spus de Paul. După rezultatele criticii mai moderne însă 
această interpretare nu e primită, părîndu-se a fi în contrazicere cu versurile 139-140, în care 
se zice: „Şi-n timp ce unul povestea, văzui/ Plîngînd pe-al doilea...”, din care reiese că numai 
Francesca vorbeşte, iar Paul numai plînge. 110. Plecîndu-mi faţa : fiindcă se ştia şi el pătat 

112 Tîrziu, cînd am răspuns, am zis: - „Vai, tată, 
ce visuri dulci, ce dor nepotolit 
a-mpins pe-aceştia către-amara plată!”. 

115 Spre dînşii-apoi mă-ntoarsei şi-am vorbit: 

- „Francesco, vai, a voastră suferinţă 
cu plîns îmi umple sufletul mîhnit. 

118 Dar spune-mi tu-n ce chip găsi putinţă 
să-şi dea pe faţă-ascunsul dor al său 
acea de mult nesigură dorinţă?”. 

121 Iar ea: „Nimic nu doare-atît de rău 
decît de-un timp ferice-a-ţi fi aminte 
în timp de-amar, şi-o ştie domnul tău. 

124 Dar vrerea ta de-ti este-asa fierbinte 

9 9 

să ştii al nostru-amor din focu-i prim 
voi spune-amestecînd cu plîns cuvinte. 

127 Spre-a pierde timpul stăm ca să cetim 
de Lancelot, cum 1-a-ncurcat iubirea, 
noi singuri doi şi făr’ să bănuim. 

130 Făcu să ne privim ades, cetirea, 

şi ne-am surprins cu-obraz descolorat, 
ci-un punct făcut-a să ne pierdem firea. 

133 Cînd am cetit cum zîmbetu-aşteptat 
de mult, amantul şi-l sărută-n fine, 
atunci, în tremur tot, m-a sărutat 


de acelaşi păcat; de aceea şi mila şi simpatia neobişnuite ce le arată faţă de Francesca. în 
cercul desfrînaţilor din Purgatoriu, Dante mărturiseşte direct acest păcat al lui, supunîndu-se, 
ca şi în cercul mîndrilor, pedepsei curăţitoare, care consistă în a trece un zid de flăcări. 
112. Vai, tată : de aici se vede umanitatea lui Dante, care, ascultînd povestea Francescăi, se 
gîndeşte la iubirile lui pămînteşti, la perioada aceea de rătăcire morală, se mărturiseşte om 
slab, plin de păcate şi simte o solidaritate omenească cu aceste suflete rătăcite. Din punct de 
vedere teologic, el ar fî trebuit să se arate scandalizat, neînduplecat faţă de un păcat aşa de 
urît de Biserică, dar Dante e om înainte de toate, şi poet, şi de aceea Divina Comedie nu a 
murit o dată cu epoca în care s-a născut. Foarte frumos spune în această privinţă Carducci: 
„Moare Joe, dar imnul poetului rămîne”. 116. Francesca: din Ravenna, fiica lui Guido 
Novello da Polenta, mort în 1310. A fost dată de soţie cam pe la 1275 lui Gian Ciotto (Ion 
Şchiopul) de’ Malatesti, senior de Rimini. Ea iubi însă pe cumnatul său Paul, al doilea fîu al 
lui Malatesta da Verrucchio şi bărbat al Orabilei Beatrice di Ghiaggiolo. Cei doi îndrăgostiţi 
fiind găsiţi împreună de Gian Ciotto, fură omorîţi amîndoi. Comentatorii mai spun că Gian 
Ciotto, ca să obţină mîna Francescăi, ştiindu-se foarte urît şi şchiop, a înşelat-o, trimiţînd la 
ea peţitor pe fratele lui. Paul, foarte frumos, aşa că Francesca a crezut că bărbatul ei va fi 
Paul, şi numai cînd a ajuns la Rimini şi s-a văzut lîngă Gian Ciotto a băgat de seamă amara 
înşelăciune. Nici un cronicar nu ne vorbeşte de această tragedie de la curtea Malatestilor, şi 
în ce adaugă comentatorii se vede influenţa romanului lui Tristan. 123. Domnul tău : după 
unii, Virgil, care pune pe Enea să spună Didonei, care-1 roagă să-i povestească întîmplările 
sale după căderea Troiei: „Infandum regina iubes renovare dolorem” {Eneida, II, 3); după 
alţii, Boeţiu, care spune {De consolatione pshilosophiae, III): „Ceea ce e mai chinuitor e să-ţi 
aminteşti că ai fost vreodată fericit”. 128. Lancelot : episodul din romanul lui Lancelot, la 
care Dante face aluzie, este următorul: „Doamnă — spuse Gallehault —, acuma se cuvine să 
faceţi începutul: să-l sărutaţi înaintea mea ca început de adevărată iubire. Atunci se dau la 
o parte surîzînd şi se fac că se sfătuiesc; şi regina vede că el nu îndrăzneşte, şi-l ia de bărbie 
şi-l sărută foarte lung”. 

I 


136 acest ce-acum în veci va fi cu mine. 

Galeot fu basmul si-autorul lui 

9 

şi-aici am pus cetirii pe-astăzi fine”. 

139 Şi-n timp ce unul povestea, văzui 

plîngînd pe-al doilea-ncît de-nduioşare 
păream c-aş fi murit, şi-apoi căzui 

142 cum cade-un corp ce viaţă-ntr-însul n-are. 

136. Acest : Galeot, cavaler şi prietenul lui Lancelot. Vrea să arate că, după cum Galeot fu 
acela care îndemnă pe regina Ginevra să sărute pe Lancelot, tot aşa şi romanul şi autorul lui 
fură mijlocitori de iubire între Francesca şi Paul. De aici Galeot a devenit pe urmă în ita¬ 
lieneşte sinonim cu „mijlocitor”. Decameronul lui Boccaccio, în unele manuscrise, arată ca 
subtitlu: „sau Prinţul Galeof\ 141. Căzui : de observat din nou cît de mult Dante ia parte 
la durerea Francescăi. 

cîntuC yi 

Cercul al treilea: lacomii 


Cerber. Ciacco (1-36) @ Ciacco 
(37-57) ® Profeţiile lui Ciacco cu 
privire la Dante (58-93) ® Digresie 
despre reînvierea trupului (94-115) 


1 Venindu-mi iar în firea ce-o pierdui 
de mila celor doi cumnaţi, de care 
cu totul tulburat în suflet fui, 

4 văzui căzniţi de-alt soi si o nouă stare 

de cazne-oriunde mi-am întors privirea 

si-oriunde-am mers si-oricum făceam mişcare. 
> ) > 

7 Era-ntr-al treilea cerc aci-n izbirea 
eternei ploi, ce rece, grea şi iute, 
nu-şi schimbă-n veci nici cursul ei, nici firea. 

10 Şi ning zăpezi şi ape cad stătute 
şi grindini bat prin zarea-ntunecată; 
pămîntul ce le-nghite-ntr-însul pute. 

13 Iar Cerber, fiara crudă şi ciudată, 
cîineste latr-aici la ticăloşii 
plouaţi etern, trei guri căscînd deodată. 

16 Băloasa barbă neagră şi-ochii roşii, 

şi-un pîntec larg şi gheare-avînd, jupoaie 
si sfîsie si muscă păcătoşii. 

y 9 y 9 ^ 9 


5. Aci... am dus (a). 12. Ce primeşte. De-atîtea pl. (a). 13. Acestea (a). 


4. Alt soi : lacomii. 9. Nu-şi schimbă : tot chinul acestei pedepse este în monotonia ei. Cine 
a încercat plictiseala adîncă, chinuitoare şi starea sufletească de adîncă deprimare într-un 
timp de ploaie îndelungată e în stare, gîndindu-se la veşnicia unui astfel de chin, să măsoare 
toată grozăvia lui. E o pedeapsă josnică, după cum unul din cele mai josnice este păcatul 
lăcomiei. 13. Cerber: un monstru fabulos în formă de cîine cu trei guri, păzitorul Infernului 
păgîn, descris de Virgil în Eneida (VI, 417): „Cerberus haec ingens latratu regna trifauci, 

A 

Personat, adverso recubans immanis in antro”. In Dante are sarcina de a păzi cercul lacomilor 
şi de a chinui, muşcîndu-i şi zgîriindu-i, pe osîndiţii de acolo. 16. Băloasa : în text: unsuroasă, 
si se potriveşte foarte bine cu păcatul lăcomiei. 

19 Cîineşte urlă toţi, pătrunşi de ploaie 
si-o coast-o fac a celeilalte scut 
si-astfel se-ntoarce-ades sărmana droaie. 

22 Cînd marea fiară Cerber ne-a văzut 
rînjindu-şi colţii-a prins din ei să bată 
de furie-n trupu-ntreg fiind zbătut. 

25 Dar palmele-ntinzîndu-le-al meu tată 
pămînt luă şi-n gura cea-ntreită 
cu pumnul plin i-o repezi deodată. 

28 Şi ca şi-un cîine ce rîvnind s-agită 
şi tace-apoi, mîncarea cînd şi-o ia 
şi n-are-alt gînd şi-alt zor decît să-nghită, 

31 cu fălcile scîrboase-asa făcea 

ăst demon crud ce urlă-ncît mai bine 
căznitii-acestia surzi să fie-ar vrea. 

34 Iar noi treceam pe umbre ce le ţine 
zăcînd ăst loc cumplit, şi-această stradă 
ne-a fost pe-a lor golimi ce par ca pline. 

37 Zăceau cu toţii răsturnaţi grămadă, 
dar unul singur cînd de veste prinse 
c-am da spre el, s-a ridicat să şadă. 


19. Udări de cîni (a). 20. Şi scut o coast-a altei coaste-o fac (a). 22. Cînd monstrul 
verme (a). 24. Şi n-avea fir de păr (a). 26. Lacome gîtlejuri (a). 33. Să fie surzi acei 
mişei (a). 37. Ei toţi zăceau pe gol pămînt (a). 


19. Cîîneste urlă toti: povesteşte Annie Vivanţi într-una din ultimele căriti ale ei 
(Zingaresca) că păstorii din America, care stau ani de zile singuri numai cu turmele lor, în 
singurătăţile depărtate de orice viaţă omenească şi cu neputinţă să poată vorbi cu vreo fiinţă 
omenească, după cîtva timp înnebunesc, şi primul semn este că încep a răspunde behăind 
behăitului turmelor lor. Tot aşa şi aici aceste suflete, prostite în pedeapsa lor josnică şi depri¬ 
mantă, urlă cîineşte, imitînd aproape pe Cerber care-i asurzeşte cu lătratul lui. 20. Scut: 
cînd nu mai pot rezista chinului ploii care-i loveşte, se întorc pe partea cealaltă. 23. Din ei: 
din colţi, ca şi prins de febră. Cum, de altfel, fac cîinii cînd sînt uzi de ploaie. In acest clănţănit 
de dinţi si tremur trebuie văzut însă si un semn de lăcomie. De observat si la fiarele sălba- 

7 7 7 7 

tice, şi mai ales la păsările răpitoare, cum înainte să se apuce de mîncat din prada lor sînt 
apucate de o tremurare nervoasă, care le împiedică cîtva timp să se poată atinge de hrană. 
26. Pămînt : în Eneida lui Virgil, Sibila dăruieşte lui Enea o turtă cu ierburi medicinale, cu 
puterea de a potoli furia lui Cerber. Dante, cu o variantă genială, arată tot dispreţul ce-1 are 
pentru păcatul lăcomiei, care în forma lui mai grosolană şi bestială constă în a mînca cît mai 
mult, fără a se preocupa de calitatea mîncării, punînd pe Virgil să arunce în gurile lui Cerber 
pămînt cu pumnii plini, ca şi cum ar zice: „Dacă e vorba să-ţi umpli numai pîntecele larg, e 
destul şi pămînt”. 28. Rîvnind s-agîtă : vezi nota de mai sus (v. 23). 33. Surzi : la chinul ploii 
veşnice, al noroiului, al apei stătute care miroase rău, la muşcăturile şi zgîrierile Cerberului 
se adaugă şi chinul auzirii acestui lătrat nesuferit al Cerberului, care face sufletele să do¬ 
rească a fi surde ca să nu-1 mai audă. 34. Pe umbre : adică călcînd pe ele. 36. Pe-a 
lor golimi: Dante spune că, prin inconsistenţa lor {golimi), par persoane reale {plini). Unii 
au vrut să vadă o inconsecvenţă a lui, care în alte părţi ne arată aceste suflete ca avînd un 
trup consistent, pe care îl poate chiar chinui, ca de pildă al trădătorului Bocea degli Abaţi. 

40 Şi-apoi: - „De poţi cunoaşte-mă, tu, inse, 
ce treci prin acest Iad - fu vorba lui -, 
căci nu fui stins cînd viaţa [ta] s-aprinse”. 

43 Iar eu: - „A ta căznire,-aşa-ncepui, 
din minte-mi văd c-atîta mi te scoase 
că-mi pare-aşa că nu te mai văzui. 

46 Dar cine eşti, ce-atît de ticăloase 
pedepse iai, incit de ia vro vină 
mai mari in Iad, nu ia şi mai scirboase?”. 

49 Iar el atunci: - „Cetatea ta cea plină 
de pizm-aşa, că dă din vas afară, 
m-avu cu dinsa-n lumea cea senină. 

52 Ai voştri numele de Porc mi-1 dară, 
şi-a gurii poftă fără saţ făcu 
să pling cum vezi in ploi ce mă culcară. 

55 Dar suflet trist nu singur sint, o, nu. 

Căci toţi aceştia pentru-aceeaşi vină 
au tot aceeaşi caznă”. Si tăcu. 

9 9 

58 Iar eu: - „Mi-e inima, tu, Ciacco, plină 
de plins cind văd amarul ce te bate; 
dar spune-mi dacă ştii la ce-o să vină 

61 sărmanii fii ai urbei dezbinate. 

Mai e vrun bun in ea ? Si de-unde-ar fi 

9 

c-a-ntrat astfel discordia-n cetate”. 


53. Mereu (a). 55. Eu (a). 57. Acelaş chin. Şi-apoi tăcu. (a). 58. Iar eu. Şi-al meu 
răspuns (a). 63. De ce atîta desunire-o bate (a). 


Comentatorii mai recenţi cred că Dante vorbeşte de golime (inconsistenţă) numai în com¬ 
paraţie cu trupurile celor vii. Sfîntul Toma de Aquino spune despre trupurile osîndiţilor după 
Judecata Universală că „nu vor fî subţiri si nesimţitoare, dar vor rămîne în consistenta si 
simţirea lor”. Aceasta numai întrucît priveşte suferinţa, căci, de pildă, în Purgatoriu (II, 79), 
Dante spune foarte clar că voind să îmbrăţişeze pe prietenul lui, muzicantul Casella, „de trei 
ori a aruncat braţele după gîtul lui şi de trei ori s-a întors cu ele la piept”. 40. De poţi: 
fiindcă are conştiinţa că este schimbat cu totul şi în chip, cum se întîmplă oamenilor care au 
pierdut orice demnitate omenească şi care s-au înfundat în viciile cele mai josnice, cînd 
vorbesc cuiva care i-a cunoscut pe cînd erau oameni întregi. 51. M-avu cu dînsa : adică m-am 
născut la Florenţa. Sufletele, de cîte ori vorbesc de pămînt, vorbesc de el cu regret ca de 
„lumea cea senină, cerul cel dulce care este înveselit de soare” etc. 52. Porc : în italieneşte 
Ciacco este şi nume de persoană (cf. fr. Jacques), şi numele popular toscan al porcului, luat 
din vorbele cu care se strigă porcii: dac, dac, ca şi în româneşte: duc, duc. 54. Culcară: 
arată violenţa ploii care-i bate, după cum doboară ploaia grîul. Dante întrebuinţează, într-adevăr, 
aceleaşi vorbe care înseamnă a culca grîul. 58. Ciacco : foarte probabil Ciacco deU’Anguillaia, 
poet florentin, care ne-a lăsat două poezii drăguţe, dar uşuratice, după cum de altfel era şi 
caracterul lui. Boccaccio ni-1 descrie {Decameron, IX, 8): „Om foarte lacom, cum n-a mai fost 
nimeni vreodată, de altfel om foarte subţire şi plin de frumoase şi plăcute glume, nu tocmai 
om de curte, dar înţepător” şi povesteşte o întîmplare a lui cu Filippo Argenti, pe care-1 vom 
întîlni în cercul mîniosilor. 61. Urbei dezbinate: Florenţa. 

64 - „O lungă ceart-avea-vor şi-or veni 
la sînge-apoi, şi cu ruşine mare 
partidul Alb pe Negri-i va goni. 

67 Dar scris îi e şi lui să paţ-atare, 

trecînd trei ani, căci Negrii-1 vor înfrînge 
prin sila cui amic azi li se pare. 

70 Mult timp ţinîndu-şi fruntea sus, vor strînge 
amar [pe ceilalţi, şi dări mari le iau], 
oricît s-or indigna şi-oricît s-or plînge. 

73 Iar buni sînt doi, dar nici o vază n-au. 
Trufia, pizma, pofta de avere 
sînt trei schintei cari foc cetătii dau.” 

9 

76 Aşa-şi vorbi gemută lui durere. 

Iar eu atunci: - „Dorinţii mele-i pune 
sfirşit, te rog, să-mi spui ce-ţi voi mai cere, 

79 De Moşea şi-alţii demni, de-Arigo spune, 
de Farinata, Rusticuci, Teghiai, 
şi toţi acei ce-au tins spre fapte bune. 


64. Răspunse el dupâ-ncordare lungă (a). 


64. O lungă ceartă : face aluzie la urile care despărţeau cele două neamuri: Cerchi şi Donaţi. 
Fiecare din ele îşi avea în oraş un mare număr de partizani, care apoi, cu nume luate de la 
partidele din Pistoia, şi-au zis bianchi şi neri {albi şi negri). Aceasta s-a întîmplat în sărbă¬ 
toarea Armindenului {Calendimaggio) a anului 1300, cînd, călărind prin oraş amîndouă 
părţile, o ceată de tineri Donateschi se întîlni, lîngă biserica Santa Trinită (Sfînta Treime), 
cu o ceată de tineri Cercheschi : s-a stîrnit o ceartă, asa îneît, în învălmăşeală, unii au fost 
răniţi, şi lui Ricoverino de’ Cerchi i-a fost retezat nasul. Lovitura aceasta, după cum spune în 
Cronica sa Dino Compagni (I, 22), „a fost nenorocirea Florenţei”, fiindcă de acolo s-a înrăutăţit 
dezbinarea oraşului. 67. Lui: adică partidului „alb”. Să paţ-atare: să fie izgonit de „negri”. 
69. Prin sila cui: papa Bonifaciu al VlII-lea, marele duşman al lui Dante, urmaşul în 
scaunul papal al lui Celestin al V-lea. Amic : Coşbuc interpretează aici verbul vechi italienesc 
piaggiare, al cărui înţeles nu este tocmai clar, ca a face pe prieten, a linguşi. După ultimele 
studii însă, comentatorii moderni ai poemului, întemeindu-se pe o notă a lui Boccaccio, care 
a fost unul din cei dintîi comentatori şi expozitori ai lui Dante, interpretează: a arăta de a 
voi si ceea ce în realitate nu se vrea ; într-adevăr, Bonifaciu al VlII-lea trimise la Florenţa 
ca „împăciuitor” pe Carol de Valois, care dădu sprijinul său numai la „negri”, guelfî mai 
îndîrjiţi, ceea ce Bonifaciu dorea. 73. Buni sînt doi: nu s-a putut explica pînă acum această 
aluzie. Comentatorii vechi credeau că ar fi vorba de Dante însuşi şi de prietenul său Guido 
Cavalcanti (sau Dino Compagni care era podestă al Florenţei cînd Dante a fost ales printre 
priori). Acum se înclină a crede că acel doi nu face aluzie la anumite persoane şi numai vrea 
să arate cît era de mic numărul oamenilor cinstit! în Florenţa. Nici o vază : n-au trecere. în 

text: nu sînt ascultaţi. 74. Trufia... : după acest pasaj, care ar corespunde celor trei fiare pe 
care Dante le întîlneşte la ieşirea sa din pădure, unii comentatori interpretează pantera ca 
simbolul pizmei, în loc de al păcatului trupesc. 79. De Moşea : Moşea dei Lamberti, pe care 
Dante îl va regăsi în cercul VIII din Infern printre pizmaşii semănători de zîzanii. Arigo: 
singurul printre cei numiţi de Ciacco, pe care nu-1 mai întîlnim. Unii din vechii interpreţi 
spun că ar fi un Arrigo dei Giandonati, alţii - dei Fifanti, alţii în fine - degli Awocati. 
80. Farinata : Farinata degli Uberti, pe care-1 vom regăsi în cîntul X printre eretici. 
Rusticuci: îl vom întîlni printre sodomiţi (XVI, 43). Teghiai: Tegghiaio degli Adimari, pe 
care îl vom regăsi tot printre sodomiţi (XVI, 40). 81. Spre fapte bune: în general; dar mai 
cu seamă în folosul obstesc. 

82 ei unde sînt? Răspuns te rog să-mi dai, 
că-i mare flacăra dorinţii mele 
să ştiu de plîng în Iad ori sînt în Rai?”. 

85 Iar el: - „Ei sînt la duhuri mult mai rele, 
căci alte crime mai spre fund i-au dus; 
de mergi şi-atît de jos, vei da de ele. 

88 Iar cînd vei fi în dulcea lume sus 
de mine-aminte lumii tu-i mai adă! 

Nu-ţi spun mai mult şi-ajungă-ţi cîte-am spus!”. 

91 Chiorîs el ochii-a-ntors să mă mai vadă 
puţin, şi capu-apoi văzui că-i pică, 
căzînd cu el la orbii săi grămadă. 

94 Virgil atunci: - „El nu se mai ridică 
de-aici decît cînd îngerii-o[r] să sune, 
vestind pe nori puterea inimică: 

97 găsindu-şi toţi mormîntul trist, vor pune 
pe ei avutul trup şi chip şi-apoi 
suna-le-va ce-n veci o să le tune!”. 

100 Vorbind puţin de viaţa cea de-apoi 
treceam încet prin plin de-nfiorare 
amestec orb de duhuri şi de ploi. 

103 Şi-am zis: - „Va fi pedeapsa lor mai mare, 
maestre,-n urmă, dup-a lor sentinţă? 

Mai blînd-o fi? Ori stînd cum e si-atare?”, 

106 Iar el: - „Să ai aminte-a ta stiintă: 
pe cît e mai perfectă, simte chin 
ca şi plăceri, pe-atît orice fiinţă. 

109 Deşi nu merge-acest popor meschin 
nicicînd spre-adevărata perfecţiune, 
ce-aici li-e ştirb aşteapt-acolo plin”. 


91. El drepţii ochi i-a-ntors chiorîs (b). 92. a prins (a). 107. Pe-atîta simte şi plăceri 
şi chin (a). 


84. De mine-aminte : este în general dorinţa cea mai vie a sufletelor pe care Dante le 
întîlneşte în Infern. In Purgatoriu, sufletele îl vor ruga ca cei rămaşi pe pămînt să se roage 
pentru ei. 91. Chiorîs: tot timpul cît a vorbit cu Dante, Ciacco pare a fi ieşit din toropeala 
aceea de brută, în care a căzut din cauza josnicului păcat. Sfîrşindu-şi vorbirea, recade în 
starea lui de mai înainte. 93. La orbii săi: orbi în sens de întunecaţi la minte. 96. Puterea 
inimică : cînd Isus Cristos, duşmanul sufletelor pierdute, se va coborî în Iad şi orice suflet 
va reînvia în valea din losafat, ca să asculte Judecata din urmă. 99. Ce-n veci : Judecata din 
urmă, rostită de vocea puternică şi înfricoşătoare ca tunetul a lui Dumnezeu. 106. A ta 
ştiinţă : ceea ce ştii, ceea ce ai învăţat. Se face aluzie la doctrina aristotelică, după care, cu 
cît ceva este mai perfect, cu atît este mai simţitor la plăcere şi la durere, şi fiindcă, după 
învăţămintele teologice creştine, sufletul şi corpul, reînviind, vor fi mai perfecte, vor fî şi mai 
dispuse să se bucure de fericirea cerească sau să sufere pedepsele Iadului. 109. Deşi...: cu 
toate că damnaţii nu pot ajunge niciodată la acea perfecţie care este singura adevărată si 

112 Vorbind mai multe decît pot eu spune, 
rotunda vale-n arc am străbătut-o 
şi-ajunşi pe-unde-i ieşirăm din genune, 

115 de marele duşman am dat, de Pluto. 


113. Această stradă-n arc am (a). 114. Şi-ajunşi la locul unde se scoboarâ (A). 


care constă în cucerirea fericirii supreme, totuşi, ele se aşteaptă să fîe după ziua Judecăţii 
mai puţin imperfecte decît înainte. Deci, fiind mai perfecte, chinurile vor creşte. 115. Pluto: 
zeul bogăţiilor. Aici reprezintă pofta de avere. Dante îl numeşte marele duşman fiindcă cea 
mai mare parte din rele se nasc, după el, din cauza poftei de avere. 

Cercul al patrulea 
si al cincilea: zgîrcitii si 

risipitorii; mînioşii 


Pluto (1-15) ® Zgîrciţii şi risipitorii 
(16-66) ® Digresie despre soartă 
(67-96) ® Balta stygiană: mînioşii si 
leneşii (97-130) 


1 „Pape Satăn, pape Satăn alepe /” 
strigat-a Plut cu glasul lui cel gros, 
iar dulcele-nţelept ce-atot-pricepe 

4 mi-a zis spre-a mă-ntări: - „Nu sta fricos ! 
oricît de tare-ar-fi, dar să-ţi astupe 
nu poate-al nostru drum, pe stîncă-n jos”. 

7 Spre-acel cu gură larg-apoi: - „Te rupe 
cu furia ta 'năuntru[l] tău pe tine, 
dar dă-ne drum şi taci, spurcate lupe. 

10 Nu fără cauză-n Iad acesta vine: 
aşa e vrerea-n cerul unde-a pus 
trufaşei culpe-Arhanghelul o fine”. 

13 Cînd e catargul rupt, cum cad de sus 
grămadă pînzele de vînt umflate, 
cumplitul monstru-aşa căzu răpus. 

2. arţăgos (a). 5. ne (a). 15. Ast monstru (a). 


1. Pape Satăn: vers voit obscur şi sibilin, pe care Dante îl pune în gura lui Pluto pentru a 
da scenei o culoare groaznică şi misterioasă. Este un fel de limbă infernală, pe care degeaba 
am încerca să o desluşim. Sigur este că, cu aceste cuvinte, monstrul infernal îşi exprimă 
mirarea si ciuda, văzînd un om viu străbătînd Infernul, totuşi comentatorii din toate vre- 
murile s-au căznit să rezolve această ghicitoare dantescă. Domenico Guerri, care în ultimul 
timp s-a ocupat, cu metodă strict ştiinţifică, de acest vers şi de alte versuri şi cuvinte enigma¬ 
tice din Divina Comedie, explică: „Vai Satan, vai Satan, Dumnezeule T. Vom aminti ca o 
curiozitate interpretarea lui Benvenuto Cellini: Pas paix, Satan, pas paix Satan: ă Vepee. 
3. înţelept : Virgil. 9. Lupe : fiindcă simbolizează păcatul zgîrceniei şi al poftei de rele. Tot 
acelaşi păcat este simbolizat la începutul călătoriei lui Dante în lupoaica pe care o întîlneşte 
în pădure. 10. Acesta : Dante. 11. Aşa e vrerea : formula obişnuită de culoare magică cu care 
Virgil obişnuieşte a înfrînge împotrivirea demonilor şi monştrilor infernali prepuşi la diferite 
cercuri. 12. O fine : unde Arhanghelul Mihail a pus capăt trufaşei culpe a lui Lucifer şi 
îngerilor răzvrătiţi, înfrîngîndu-i. 

16 Iar noi pe malul văii-ndurerate 
intram acu-ntr-a patra văgăună 
ce-nfundă-n ea a-ntregii lumi păcate. 

19 Atîta chin şi caznă cine-adună, 
tu, veşnică justiţie-aici; şi-astfel 
de-amar al nostru rău cine-1 răzbună? 

22 Precum se frînge-un val izbit de-acel 
ce-n contra-i vine, la Caribde-n mare, 
asa se-ntoarce-aici ăst neam misei. 

25 Popor decît aiuri cu mult mai mare 
poveri rostogoleau cu pieptu-n munci 
din două părţi venind cu urlet mare. 

28 Deodată se ciocneau si tot atunci 

cu toţii se-ntorceau, pornind spre-afară 
strigînd; „Ce tot aduni?”, „Ce tot arunci?”. 

31 Şi-aşa veneau prin neagra vale iară 
spre-apusul punct din nou făcînd ocolul, 
mereu strigîndu-şi versul lor de-ocară; 

34 si iarăşi se ciocnea si-acolo stolul 

cu-alt stol, fiind la miezul văii-ajuns; 
si, ca si trist, văzîndu-le-acum zolul: 

37 - „Maestre,-am zis, te rog să-mi dai răspuns 
ce neam e el? Şi-n stingă noastră, tată, 
sînt clerici toţi aceşti cu părul tuns?”. 

40 - „Au fost cu minte-atît de-ntunecată 

în primul trai - mi-a zis - c-au strîns şi-au dat 
ce-nseamnă-n lume-a da cu judecată. 

43 Destul de clar o spune-a[l] lor lătrat 
cînd ei spre două puncte-a văii cură 
şi-aci-i desparte-opusul lor păcat. 


36. ce-amar li-e zolul (a). 


18. Ce-înfundă-n ea : nu se referă la a patra văgăună, care în realitate nu-nfundă în ea decît 
numai zgîrciţii şi risipitorii, ci la valea îndurerată, adică Infernul, despre care Dante cu drept 
spune că înfundă în ea păcatele întregii lumi. 19. Atîta chin: este o întrebare pe care Dante 
nu o adresează lui Virgil, dar lui însuşi, văzînd chinul păcătoşilor pedepsiţi în acest cerc. A se 
construi: „O, veşnică justiţie, cine adună aici atîta chin şi caznă şi cine răzbună al nostru rău, 
astfel (aşa) de amar?”. 25. Decît aiuri: decît în celelalte cercuri infernale prin care Dante 
trecuse înainte. 26. Poveri : e vorba de cele două cete: a zgîrciţilor şi a risipitorilor, din care 
cea dintîi înaintează de la stînga, cea de-a doua de la dreapta celor doi poeţi. Aceste două cete 
sînt silite de ursita lor veşnică să alerge de-a lungul cercului pînă cînd se ciocnesc împreună 
şi să rostogolească greutăţi mari. Cu pieptu-n munci : greutăţile sînt aşa de mari, încît 
braţele nu sînt de ajuns pentru a le rostogoli şi este nevoie să le împingă şi cu pieptul. 30. 
Strigînd : unii îşi bat joc de ceilalţi: risipitorii strigă zgîrciţilor: „Ce tot aduni?”, zgîrciţii 
strigă risipitorilor: „Ce tot arunci?”. 42. Ce-nseamnă : în text: „Au fost cu mintea întunecată 
în primul trai, că n-au făcut nici o cheltuială cu judecată”. 

46 Toţi papi şi cardinali şi clerici fură 
aceşti ce de-orice păr au creştet gol, 
şi-n ei zgîrcenia-nvinse-orice măsură.” 

49 Şi-am zis: - „Eu cred că dintr-atîta stol 
cunosc, maestre, multe-atari fiinţe 
spurcate sus de-aşa de trist nămol”. 

52 Iar el: - „Hrăneşti zadarnice credinţe. 
Obscura viat-atîta solz le dete 

y 

că bruni îi face-oricărei cunoştinţe. 

y 9 

55 Ciocni-se-vor etern aceste cete 

astfel, si-iesi-vor unii din morminte 
cu pumnii-nchişi, iar alţii făr’ de plete. 

58 I-a smuls «a da» şi-«a strînge» fără minte 
din dulcea lume, de se bat mereu 
cum vezi aici, că-ţi stau aci ’nainte. 

61 Aici vezi scurtul joc ce-au, fătul meu, 
averile ce Sorţii-s rînduite, 
cari zbuciumă pe om atît de greu. 

64 Acum oricîte-averi sînt grămădite 
şi-au fost sub lună n-ar putea să dea 
odihn-acestor suflete-ostenite”. 

67 Iar eu: - „Maestre, să-mi explici aş vrea 
ce-i Soarta despre care-ai prins a spune 
că-ntregul lumii bun e-n mîini la ea?”. 

70 Iar el: - „Oh, lume-a minţilor nebune, 
ce grea-i orbia-n care ea petrece! 

Deci vreau s-asculţi spre-a prinde-nţelepciune, 

73 Acel a cui stiintă totu-ntrece 

9 9 

creîndu-şi ceruri, duce El le-a pus, 
prin orice parte-oricare parte-ar trece 


53. Atîta solz obscurul traiu (a). 54. Că-i face bruni (a). 60. şi tu ales... (a). 


47. Creştet gol : se face aluzie la obiceiul Bisericii catolice, ca preoţii şi călugării să aibă 
creştetul capului ras. 51. Sus: adică atunci cînd erau în viaţă pe pămînt. Nămol: păcat. 
52. Zadarnice : fiindcă nu-i vei putea cunoaşte. 53. Atîta solz : i-a întunecat astfel la minte, 
încît...”. 54. Bruni: refractari. 57. Cu pumnii-nchişi: zgîrciţii vor păstra şi după învierea 
trupurilor atitudinea lor caracteristică, de a ţine pumnii strînşi ca şi cum le-ar fî frică să 
scape banii; risipitorii vor învia fără plete ca şi cum şi-ar fî vîndut şi părul. 58. I-a smuls: 
a se construi: „A da şi a strînge fără minte i-a smuls din dulcea lume”. 74. Duce : Dumnezeu, 
după ce a creat cerurile, dădu fiecăruia din ele o inteligenţă îngerească, care să potrivească şi 
să cîrmuiască orice mişcare a lor. Cerurile, după Dante, care urma sistemul ptolemaic, sînt zece: 
Luna, Venus, Mercur, Soarele, Marş, Jupiter, Saturn, Stelele fixe. Cerul cristalin şi Empireul. 
în afară de Empireu, care este nemişcat fiindcă acolo este Dumnezeu şi deci e desăvîrşit şi, 
ca atare, n-are nici o dorinţă, toate celelalte sînt cîrmuite de o inteligenţă îngerească, care, 
avîntîndu-se către Dumnezeu, imprimă cerului, considerat ca material şi cristalin, o mişcare 
cu atît mai iute cu cît e mai aproape de Empireu si Dumnezeu. 75. Prin orice parte : fiecare 

76 spre-a-şi da egal lumina ei de sus, 
tot astfel un stăpîn a dat splendorii 
umanei vieţi şi-un duce i-a prepus, 

79 la timp spre-a permuta averi şi glorii 
din neam în neam, şi-ntruna printre voi, 
oricît s-opun cu mintea muritorii. 

82 De aceea se ridic-ori dă ’napoi 

un neam şi-alt neam, cum Ea voi să fie, 
ce-ascunsă e ca şarpele sub foi. 

A 

85 In contră-i mintea-vă nimic nu ştie; 
iar ea prevede, judecă şi-aşează, 
ca şi-alţi Eterni pe-a lor, a sa domnie. 

88 Schimbările nicicînd nu-i încetează; 
nevoîa-î dă aripî, atît de des 
se schîmb,-acei ce sorţilor urmează. 

91 Ea este cui atîtea hule-i ies, 

căci cei ce-ar trebui elogii-a-i face 
o blastemă şi-o-njură prin eres. 

94 Dar ea, ferice,-aude tot şi tace; 

si-n rînd cu-alti Primi ce mîn-ale lor sfere, 
ea-şi mîn-a sa-ntru neştirbită pace. 

97 Să-ntrăm acum la mult mai grea durere; 
cad stelele cari răsăreau pe cînd 
plecam, iar timpul grabă-n mers ne cere”. 

100 Şi-am dat, prin cerc spre-opusul mal trecînd, 
de-un mic izvor ce-n clocot pe-o săpată 
de dînsul groapă se vărsa, scurgînd 


78. condus (a). 


din cele nouă ceruri transmite lumina sa dumnezeiască ce le vine din Empireu cerului urmă¬ 
tor, astfel încît toate părţile acestora să aibă o porţie egală de lumină. 77. Tot astfel : după 
cum Dumnezeu a dat fiecărui cer o inteligenţă îngerească să-l cîrmuiască, tot aşa bunurilor 
pămîntene a prepus Soarta. 79. La timp : la timpul potrivit, cînd i se pare că a sosit timpul. 
80. Din neam în neam: din popor în popor şi din familie în familie. 81. Oricît: fără ca 
mintea muritorilor să se poată împotrivi la această trecere din neam în neam a bunurilor 
omeneşti. 84. Ca şarpele : cf. Virgil, Eneida, III, 63 : „latet anguis in herba”. 87. Ca şi-alţi : ca 
şi celelalte inteligenţe prepuse cerurilor, tot aşa Soarta cîrmuieşte (prevede, judecă şi aşază) 
pămîntul, care este domeniul ei. 90. Se schimb-acei : aşa de mulţi sînt acei care trebuie să-şi 
schimbe starea. 91. Ea: Soarta. Cui atîtea hule: aceea pe care lumea o înjură şi o blestemă 
pe nedrept. 92. Elogii: Boeţiu, De consolatione philosophiae, II, 1: „Aceea care acuma îţi 
pricinuieşte atîta durere, aceea ar trebui să-ţi fie motivul de linişte”. 95. Şi-n rînd : după 
cum ceilalţi Primi (celelalte suflete create întîi de Dumnezeu, adică îngerii) îşi mînă sferele 
încredinţate lor, tot aşa Soarta îşi mînă a sa (pămîntul), întru neştirbită pace. 97. Durere: 
Virgil, după această lungă digresie despre Soartă şi menirea ei providenţială pe pămînt, îşi 
aduce aminte de drumul lung ce-i rămîne de făcut şi se gîndeşte că a venit timpul de a-şi 
relua călătoria şi a se coborî în cercul al cincilea, unde păcătoşii sînt supuşi la pedepse mai 
grele. In loc de pedepse mai grele, poetul spune mai grele dureri, înlocuind cauza cu efectul. 
98. Cad stele : e miazănoapte. Răsăreau : fiindcă Dante şi Virgil porniseră la drum la apusul 
soarelui. 101-102. O săpată de dînsul groapă: groapă săpată de dînsul. 




io8 
































I 


INFERNUL 


103 o apă roşie-adînc de-ntunecată, 
şi-aşa urmîndu-i tulburi[le] unde 
intrarăm, jos pe-o cale-nfricoşată. 

106 Un smîrc se face, Stix numitul, unde 
ăst jalnic rîu, ajuns sub poală jos 
la tristul mal silit e să se-nfunde. 

109 Şi-atent cătînd spre malul noroios 
văzui mişei, cu totul goi, şi-n faţă 
vădind cu totii-un suflet mînios. 

112 Si toti se bat, si nu numai din brată, 
ci-n cap şi-n piept şi cu genunchii ei, 
fîşii cu dinţii rup de-unde se-nhaţă. 

115 Şi-atunci Virgil: - „Tu vezi aici pe-acei 
a căror furie-a-nvins într-însii firea 

9 

si-asa voiesc să ştii c-acesti misei 

9 9 9 9 9 

118 supt apă chiar urmează zvîrcolirea 
şi fac de ies băşici pe lac, pe cum 
vezi însuţi tu oriunde-ntorci privirea. 

121 «Am fost — zic ei — înfipţi în glod acum, 
tot trişti în dulcea soarelui lumină 

9 

purtînd în noî mereu amarul fum, 

124 şî-aîci noî ne-ntristăm în neagra tînă!» 
Ăst imn le gîlgîia din gît bol-bol, 
căci n-au putinţ-a spune-o vorbă plină”. 

127 Dînd mlaştinii-mpuţite-un mare-ocol 
aşa-ntre rîpa seacă şi rovine, 
cu ochii-ntorşi spre-acei ce-nghit nămol, 

130 soseam sub poala unui turn în fine. 


125. le iese-ntr-un (a). 


103. O apă roşie: apa rîului Styx, mai mult neagră decît roşie. 107. Poală: sub poalele 
povîrnişului, care se află între cercul al patrulea şi al cincilea. 108. Să se-nfunde : formînd 
balta stygiană, unde sînt pedepsiţi mînioşii şi leneşii. 117. Aceşti mişei: nu este vorba de 
mînioşii care, după cum se pare că a înţeles traducătorul, urmează chiar sub apă zvîrcolirea 
lor, ci de nesimţitori, vinovaţi tocmai de păcatul contrar. Unii comentatori însă, ca de pildă 
Torraca, cred că aceşti nesimţitori sînt tot un fel de mînioşi: mînioşi amari, după cum îi 
numeşte Sfîntul Toma în Summa theologica, II, II, 158, adică acel fel de mînioşi care nu-şi 
manifestă mînia lor prin violenţe, ci se frămîntă în sufletul lor şi cad într-un fel de toropeală 
şi de nesimţire (faţă de Dumnezeu), care îi face să nu preţuiască destul darurile minunate cu 
care Dumnezeu a înzestrat lumea şi omul şi îi face să fie trişti de o tristeţe vinovată (accidia) 
cînd ar trebui să fie veseli. 130. Turn: unul din turnurile cetătii Dite. 

CîntuC yill 


Cercul al cincilea: mîniosii 

Flegias şi trecerea rîului Styx (1-30) 
Filippo Argenti (31-63) @ Cetatea 
Dite (64-81) @ împotrivirea demo¬ 
nilor (82-130) 


1 Urmînd vă spun că mult mai înainte 
de-a fi subt poala turnului, pe cale 
priveam ţintit la vîrful lui fierbinte 

4 cum două flăcărui scoteau signale, 
şi-alt foc, de unde ochiu-abia mai poate 
zări-n adînc, îi da răspuns din vale. 

7 Mă-ntoarsei deci spre-acel ce ştie toate: 
- „Ce zice-acest de-aici ? Şi ce-i răspunde 
al treilea foc - am zis şi cine-1 scoate ?”. 


1. Aveam spre-a lui (a). Pînâ la sosirea (a). 2. Sub poala ăstui turn aveam pe 
cale (a). 3. De mult spre roşu-i vîrf (a). 


1. Urmînd: urmînd cu povestirea lucrurilor văzute în al cincilea cerc. Dar nu trebuie trecut 
cu vederea asupra a ceea ce ne spune Boccaccio, de a fi aflat adică de la o rudă a lui Dante 
(Andrea Poggi) şi de la un prieten al lui (Dino Perini) că cele dintîi şapte cînturi ale poemei 
scrise de Dante înaintea izgonirii lui şi rămase la Florenţa au fost pe urmă regăsite şi predate 
lui Dino dei Frescobaldi, care le-a trimis poetului pribeag prin intermediarul marchizului 
Moroello Malaspina. Primind Dante aceste cînturi, s-a hotărît să le continue şi, rezumînd 
lucrarea părăsită, spuse în acest început al cîntului VIII: „Urmînd vă spun...”. Nu toţi comen¬ 
tatorii sînt însă de acord asupra felului acesta de interpretare. De curînd dl H. Hauvette s-a 
ocupat de această chestiune într-un studiu foarte documentat cu titlul „Io dico seguitando”, 
publicat în Etudes italiennes, I (1918), pp. 1-39, din care reiese că este foarte probabil că 
lucrurile au mers aşa cum ne povesteşte Boccaccio în comentariul său. Noi credem însă că e 
vorba de o simplă formulă de tranziţie. Cf. lucrarea noastră „Per la medievalizzazione di 
Dante”, în Zeitschr. f rom. Phil., XlIiI (dec. 1923), pp. 314-317. 4. Cum: priveam... cum. 
Două flăcărui : cetatea Dite este înfăţişată ca o cetate medievală, cu ziduri de fier înroşite 
în focul pe care îl are înăuntru, cu turnuri, metereze şi semnale luminoase după obiceiul cetă¬ 
ţilor medievale cînd erau asediate. După cum am demonstrat într-un memoriu citit la Reale 
Accademia di Archeologia, Lettere e Belle Arti di Napoli, N.S. II (1910), pp. 326-332 § III: 
Materiali francesi nella costruzione della „Cittă di Dite”, Dante s-a servit de materiale franceze 
din Gui de Bourgogne şi Anseîs de Carthage, în care se vorbeşte de oraşul legendar Lucerna, 
ale cărui ziduri sînt, ca acelea ale cetăţii Dite, „plus vermeil ke carbons en foier”. 7. Acel: 
Virgil. 8. Acest : acest foc. 

10 Iar el: - „Mai sus pe mucedele unde 
pe cel chemat vedea-l-vei cum scoboară, 
al băltii fum de nu ni-1 va ascunde”. 

13 Săgeata de pe arc nicicînd nu zboară 
mai repede prin vînt, decît bătrînă 
de ani văzui acum o luntrisoară 

16 venind spre noi pe lac, şi cum o mină 
cu strigăt mare-un singur lopătar: 

- „Spurcate duh, ei, iată-mi-te-n mină!”. 

19 - „O, Flegia, Flegia, zbieri acu-n zadar - 
vorbi Virgil al tău el n-o să fie 
mai mult decît trecînd ăst lac murdar.” 

22 Cum cel ce vede-o rea-nselătorie 
făcută lui, stă trist, aşa deodată 
şi Flegias fu-n ascunsa lui mînie. 

25 Descinse-n luntre-apoi iubitul tată 
făcînd să urc si eu, si-abia cînd fui 
si eu în ea, simţii că e-ncărcată. 

9 ^9 

28 Cînd furăm deci în luntre-apoi, văzui 
porni bătrînul vas, brăzdînd mai tare 
decît făcea de-alt rînd cu morţii lui. 

9 

31 Pe cînd pluteam pe-a morţii baltă mare, 
ieşi murdar-o umbră-n fata mea: 

9 9 

- „Tu cine eşti de vii avînd suflare?”. 

34 - „Eu vin - am zis -, dar nu voi rămînea. 

Dar tu, cel plin de glod astfel, tu cine?” 

- „Mă vezi că-s duh ce plîng”, răspunse ea. 

.A 

26. In ea, păru (a). 29. Bătrînul vas hrăsda... (a). 30. Decît făcea de altădată-n 
mersul lui (a). 


11. Cel chemat : Flegias, luntraşul bălţii stygiene, care va apărea peste puţin timp, chemat 
de flăcările puse pe vîrful turnului. 14. Decît bătrînă : nicicum nu zboară mai repede prin 
vînt săgeata de pe arc, decît văzui acum o luntrisoară bătrînă de ani. 17. Un singur lopătar: 
se subînţelege: strigă. 18. O, Flegia : Flegias, fiul lui Marş şi al lui Chrises, care, supărat 
cu Apollo care îi siluise fata Coronida, dădu foc din răzbunare templului din Delfi şi deci a 
fost aruncat în Infern, unde Dante îl pune păzitorul cercului al cincilea, făcînd din el un 
simbol al mîniei, după cum făcuse din Pluto păzitorul cercului precedent, simbolul poftei de 
avere. Nu trebuie să ne mire în Infernul lui Dante acest amestec de elemente păgîne şi 
creştine, fiindcă, chiar după religia creştină, zeii păgînismului sînt socotiţi ca demoni: „dii 
gentium daemonia". 20. El : Dante. 21. Mai mult : va fî al tău, în mîna ta, numai cît timp va 
trece balta. 25. Iubitul tată : Virgil. 27. -ncărcată : din cauza greutăţii corpului lui Dante, 
barca intra ceva mai mult în apă, ceea ce nu se întîmplase la coborîrea în ea a lui Virgil, care, 
ca suflet, nu are greutate. 28-29. Văzui porni : văzui (că) bătrînul vas porni. 32. O umbră: 
Filippo Argenti degli Adimari din Florenţa, care, fiind foarte bogat, avea obiceiul să potco¬ 
vească calul cu potcoave de argint, de unde i-a ieşit porecla: Argenti. Despre el ne vorbeşte 
Boccaccio în Decameron, IX, 8, 34, înfătisîndu-1 ca un cavaler foarte ciudat si mînios. în 
nuvelele lui Sacchetti se vorbeşte de un Adimari care, călărind, avea obiceiul să-şi ţie picioa¬ 
rele întinse în lături, încît împiedica trecerea pietonilor pe străzile strimte ale Florenţei 
medievale, din care cauză Dante, care atunci era priore, îl condamnă la o amendă. 33. Tu 
cine eşti: arţăgos cum fusese în viaţă, Filippo Argenti caută şi în Infern prilej de ceartă. 

37 - „Rămîi atunci la plîns şi la suspine, 
spurcate duh, căci orişicît noroi 
ţi-e prins pe-obraz, cunoscu-mi-te bine!” 

40 El mîinile le-a-ntins spre luntre-apoi; 
păţitul duce-al meu însă-1 împinse 
şi-a zis: - „La cîini, în baltă-vă ’napoi!”. 

43 Cu braţele-apoi gîtul mi-1 cuprinse, 

pe-obraji m-a sărutat, şi: - „Suflet bune, 
ferice-acea ce-n sînul ei te-ncinse! 

46 Nimic frumos de-acesta nu poţi spune, 
căci fu [pe lume aprig şi uşor]: 
de aceea-1 prind şi-aici mînii nebune. 

49 Cîţi nu se cred regi mari, iar dacă mor 
ca porcii aci-n putoare-o să se-nfunde, 
cumplit dispreţ lăsînd în urma lor!”, 

52 - „O, cît de mult aş vrea să se scufunde 
acesta-n lac - am zis - să-l văd scufuns 
cît timp sîntem plutind pe-aceste unde!” 

55 - „Tu n-ai să fii la mal - el mi-a răspuns, 
vedea-vei ce-au să-i facă lui fîrtatii 

şi-ăst dor al tău va fi-mplinit de-ajuns.” 

58 Şi-am şi văzut curgînd înnoroiaţii 
cum vin [şi cum îl rup bucăţi], astfel 
că dau şi-azi Proniei laude şi graţii. 

61 Şi toţi strigau: „Pe-Argenti, acum!” şi-acel 
toscan înfumurat, ca scos din minte, 
cu proprii dinţi fîşii rupea din el. 

64 Aci-1 lăsai, şi nu mai pierd cuvinte, 

Ci-un ţipăt mare de m-umplu fiorul 
mi-a-mpins atent privirile 'nainte. 

67 - „S-apropie-acum - mi-a zis conducătorul - 
s-apropie-acum cetatea zisă Dite, 
cui mult îi e şi rău bătut poporul.” 


41. Păţitul: prevăzătorul. 42. La cîini: face aluzie la ceilalţi mînioşi din ceata cărora 
Filippo Argenti s-a desprins. 45. Ferice-acea: mama care te-a născut. 55. El: Virgil. 
56. Vedea-vei : n-ai să ajungi la mal şi vei vedea. 59. Astfel : incit şi azi mulţumesc lui 
Dumnezeu că mi-a indeplinit dorinţa. 61. Pe-Argenti: săriţi pe Argenti. 65. Un ţipăt: 
vaiet de durere. 68. Dite : in ceea ce Francesco D’Ovidio a numit foarte bine topografia 
morală a Infernului, cercurile de pină acum reprezintă un fel de vestibul al adevăratului 
Infern, care incepe numai cu cetatea Dite, inăuntrul căreia sint pedepsite păcatele de răutate 
conştientă, cit timp in cercurile anterioare sint pedepsite păcatele de necumpătare sau de 
incontinentia, după cum le numeşte Sfintul Toma, adică de nestăpinire de sine, care vin 
din depăşirea limitelor, in aşa fel că ceea ce la inceput era o virtute mai pe urmă ajunge un 
păcat. A fî econom este o virtute, dar cind economia depăşeşte limitele devine zgircenie şi este 
un păcat. De asemenea, iubirea este o virtute cind este bine indreptată către lucrurile cinstite ; 
desfriul insă este un păcat. Cel mai bun exemplu de o virtute care, rău indreptată, se face 

70 Iar eu; - „Acum încep mai lămurite 
moscheele din ea să le discern 
şi roşii parc-ar fi din foc ieşite”. 

73 Iar el: - „Sînt rosii-asa de foc etern 
ce-n ele-arzînd le-ncinge-atît de tare 
cum vezi aci-ntr-atît de jos Infern.” 

76 Intrarăm şi pe-adînca groapă care 
e brîu cetăţii-acei nemîngîiete 
al cărei zid, de fier a fi se pare. 

79 Nu făr-un mare ocol apoi ce-1 dete, 
sosi luntraşul si-unde cu mînie: 

9 9 

- „Sînteţi la porţi, ieşiţi”, a zis, şi stete. 

82 Văzui pe porţi mai mulţi decît de-o mie 
de cei plouaţi din cer, strigînd de sus: 

- „Cum poate-acesta, viu fiind, să vie 

85 prin lumea morţii pîn-aici adus?”. 

Dar bunul meu Virgil un semn le dete 
că are-un lucru tăinuit de spus. 

88 Mai blînd-atunci turbata bandă stete. 

- „Să vii tu singur! Viul dintre voi 
ce-avu-ndrăzneală viu să ni s-arete, 

91 el singur facă-şi drumul înapoi. 

Să-ncerce deci! Iar tu, cel ce l-aduse 
prin loc aşa de-adînc, vei sta la noi.” 


79-80. Venirăm deci şi unde-apoi luntraşulI Ce-n mare-ocol dintîiu... (a). 81. Răstit 
strigă: Ieşiţi aci-i locaşul (a). 82-83. Văzui în poarta lui, şi groaznic foarte, / Plouaţi 
din cer, mai mult de-o miie (a). 82-84. Văzui în poarta lui, şi groaznici foarte,! 
Mişei plouaţi din cer, mai mulţi de-o miie,! Strigînd (a). 86. maestru (a). 92-93. Tu 
rămîi deci dară, / Ce-aduci pe-un viu (c). 


un viciu ni-1 oferă Dante în acest cînt, în care ne pune faţă în faţă mînia bestială a lui Filippo 
Argenti şi cea sfintă a omului cinstit (Dante) pentru tot ce este josnic; mînia aceasta este atît 
de sfîntă, încît îi atrage binecuvîntarea lui Virgil, care îi spune: ferice-acea ce-n sinul ei 
te-ncinse. 69. Cui mult: cui e mult popor şi rău bătut; mulţi damnaţi şi greu pedepsiţi. 
70. Acum... mai lămurite: acum parcă discern mai lămurit moscheile (clădirile mai înalte) 
roşii din ea, care parcă ar fi ieşite din foc. în oraşele văzute din depărtare, ceea ce se zăreşte 
mai întîi sînt clădirile mai înalte, turlele şi cupolele bisericilor. Fiind însă aici vorba de un 
oraş infernal, nu puteau să se afle în el biserici, ci moschei, care, pentru oamenii din Evul 
Mediu, reprezentau ceva diabolic. 75. -ntr-atît de jos : ultimele patru cercuri în care, după 
cum am spus, sînt pedepsite păcatele de răutate. Partea mai joasă a Infernului în comparaţie 
cu cercurile precedente. 77. Brîu : ca toate cetăţile medievale, şi cetatea Dite este înconjurată 
de un şanţ, pe care Dante îl compară cu un brîu. 78. Al cărei zid: al cărei zid se pare că 
este de fier. 80. Luntraşul : Flegias. Şi-unde : unde, după ce a ajuns, zise: „Sînteţi la porţi, 
daţi-vă jos din luntre!”. 83. Plouaţi din cer: demonii, îngerii răzvrătiţi căzuţi din 
cer în Iad împreună cu Lucifer, învinşi de legiunile îngereşti conduse de Arhanghelul Mihail. 
84. Acesta: Dante. 89. Să vii tu singur: turbata bandă a demonilor se adresează lui Virgil. 
Cît despre Dante, ce avu îndrăzneala să vie în Infern, să se ducă singur înapoi. 

94 Gîndiţi acum pe ce cărbuni mă puse, 
căci eu de-aici să ies n-am mai crezut 
cînd groaznicul atari cuvinte-mi spuse! 

97 - „O, dulce duce-al meu, ce sigur scut 

de şapte ori mi-ai dat, şi mai ’nainte 
m-ai scos din moartea grea-n care-am căzut, 

100 să nu mă laşi ca mort, să-ti fie-aminte! 

De-avem de-aici oprit-orice cărare, 
s-o rupem grabnic înapoi, părinte!” 

103 Ci-mi zise-astfel, el, dulcea mea-ndrumare: 

- „Să nu te temi, căci nime-al nostru pas 
nu-1 poate-opri, cît timp ni-e dat de-Atare, 

106 Aşteapt-aici, hrănind, cît eşti rămas, 
scăzutu-ţi suflet cu speranţa-n bine 
că-n lumea asta n-am eu să te las”. 

109 Aşa s-a dus lăsîndu-mă-n suspine 
iubitul tat-al meu şi-am stat topit, 
căci „da” şi „nu” război purtau în mine. 

112 Eu n-am putut s-aud ce le-a vorbit, 
dar nici nu stete mult, şi ei cu zorul 
la porţi, ca spre-apărare,-au năvălit 

115 şi-n faţa lui au tras pe porţi zăvorul. 

Şi-astfel afar-acum [oprit] rămase 
şi-ncet apoi s-a-ntors conducătorul. 

118 Cu ochii-n jos şi cu sprîncene trase 
pe ochi zicea-n oftările durerii: 

- „Ce duh îmi neagă jalnicele case?”. 

121 Iar mie: - „Că-s mîhnit, să nu te sperii! 

Noi tot vom birui acest popor 
oricît de mult se-ncrede el puterii. 

A 

94. Ce spaim-avui (a). încerce (b). 94-96. Socoţi creştine-acum, cînd îmi sunară,! 
Cumplite-aceste vorbei Căci în veci nu credeam s-ajung şi-afară (c). 99. Ce-n 
contră-mi stete (c). 101. De-avem închisă (c). 112. poporul (a). 123. Ori cum s-ar 
apăra a. pop. (a). 


96. Groaznicul : demonul care a vorbit. Traducerea acestor versuri (94-96) pe care o găsim 
printre variante este cu mult mai aproape de text. 98. De şapte ori : de mai multe ori. Ca 
aiurea (V, 67; VIII, 82), Dante întrebuinţează numărul determinat pentru cel nedeterminat. 
99. Moartea : face aluzie la primejdia din care l-a scăpat Virgil în pădure, cînd cele trei fiare 
îi curmaseră calea înspre colina mîntuirii. Moartea aici trebuie înţeleasă ca moartea sufle¬ 
tească. 105. De-Atare : de Dumnezeu. Călătoria lui Dante era hotărîtă de Dumnezeu si deci 
nimeni nu putea să-l oprească. 106. Hrănind : hrănind cu speranţă în bine sufletul tău scăzut, 
cît timp vei rămîne fără mine. 111. Căci „da” şi „nu” : încît nu ştiam ce să fac, căci da şi nu 
se luptau în sufletul meu. 118-119. Cu sprîncene trase pe ochi: în text: cu sprincenele 
lipsite de orice îndrăzneală. Adică cu privirea nu aşa de veselă şi încrezătoare ca mai înainte, 
ci posomorită şi deznădăjduită. 120. Ce duh: ca şi cum ar spune : „Ia uită-te cine îndrăzneşte 
să-mi trîntească usa-n nas”. 

124 Nu-i nou-această nebunie-a lor : 

la mult mai largă poart-au mai făcut-o 
şi rupt de-atunci ea-şi are-al ei zăvor! 

127 Scrisoarea ei cea jalnic-ai văzut-o. 

Dar iată-1, făr’ de soli, prin lumea moartă 
dincoa’ de ea, pe calea ce-am bătut-o, 

130 acel ce ne va-nfrînge-această poartă”. 


130. -nchisa (a). 


125. Mai largă poartă : poarta Iadului, care, după tradiţie, a trebuit sfărîmată de Isus 
Cristos în coborîrea lui în Iad, ca să scoată de acolo sufletele patriarhilor. 127. Scrisoarea: 
face aluzie la inscripţia pe care Dante a citit-o la intrare: „Prin mine mergi la cuibul întris¬ 
tării,! Prin mine mergi la veşnic plîns fierbinte,! Prin mine mergi la neamul dat pierzării” 
{Infernul, III, 1-3). 128. Iată-1: trimisul ceresc, care va deschide poeţilor poarta cetăţii bles¬ 
temate. 129. Dincoa’ de ea: de poarta de sus a Infernului. 130. Această poartă: poarta 
cetătii Dite. 

CîntuC IX 

Cercul al saselea: ereticii 

9 


O coborîre anterioară a lui Virgil 
în Infern (1-33) © Cele trei Furii 
(34-63) ® Trimisul ceresc şi intra¬ 
rea în cetatea Dite (64-105) © Căpe¬ 
teniile ereticilor (106-133) 


1 Acea coloare moart-a fetii mele 
ce-n spaim-avui cînd el veni ’napoi, 
făcu pe-a lui cea vie să i-o spele. 

4 Ca omul care-ascultă stete-apoi, 

căci mult prin neguri ochii să străbată 
n-aveau puteri prin aerul greoi, 

7 - „Noi tot avem să biruim odată - 

aşa-ncepu de nu... atare-mi spuse... 
oh, cît m-amîn-acum, că nu s-arată.” 

10 Văzui eu bine cum un văl el puse 
pe ce-ncepu cu ce-a sfirşit să zică, 
şi n-a-ncheiat aşa cum începuse. 


5. Străpungă (a). 7. Noi tot vom birui, deşi ne-alungă (a). 8. merse (a). 9. s-ajungă. 
10. Văzui eu clar că el acopere cu minte (a). 12. Că-ntîiu şi-apoi cuvinte-avu diverse (a). 


2. El : Virgil. 3. Pe-a lui : pe a lui culoare moartă. Cea vie : culoarea cea vie, culoare tranda¬ 
firie. Virgil, băgînd de seamă că paloarea lui, mai mult de ciudă decît de spaimă, a fost rău 
interpretată de Dante, care şi-a pierdut curajul şi a îngălbenit de frică, se stăpîneşte şi-şi reia 
aerul voios. A se construi: „Acea culoare moartă a feţei mele făcu că cea vie (culoarea vie) să 
i-o spele pe a lui (culoarea moartă)”. 5. Căci: căci ochii n-aveau puteri să străbată prin neguri 
şi prin aerul greoi. 8. De nu... : Virgil stă o clipă la îndoială, ascultă dacă aude vreun zgomot 
care să vestească sosirea „trimisului ceresc” pe care-1 aşteaptă, dar n-aude nimic. N-ar vrea 
să sperie mai mult pe Dante, căruia în realitate nu-i scapă acea întrerupere şi nesiguranţă 
a conducătorului său, totuşi nu se poate opri să-şi arate neliniştea. Ar fi zadarnic să încercăm 
de a completa ceea ce Virgil ar fî spus. Atare : atît de demnă de crezut este persoana care 
mi-a spus. Face aluzie la Beatrice, care, după cum se povesteşte în cîntul II, s-a adresat lui, 
pentru scăparea lui Dante din pădurea unde se rătăcise. 9. M-amîn- : mă întîrzie. Virgil 
aşteaptă cu nerăbdare sosirea „trimisului ceresc”. 10. Un văl : văzui bine cum Virgil, cu 
ultimele lui cuvinte {cu ce-a sfirşit să zică), a încercat să ascundă {puse un văl) înţelesul 
primelor lui vorbe {pe ce-ncepu). 

13 şi nu puţin îmi dete-acestea frică, 
fiindc-am tras din spusu-i nedeplin 
mai rău un sens de cum avea adică. 

16 - „In fundu-acestei triste scoici mai vin 
cîndva de-acei din primul grad în care 
speranţa moartă vi-e unicul chin ?” 

19 Aşa-ntrebai. Iar el: - „Se-ntîmpl-arare 
să-i fie dată sarcin-oarecui 
de-a face-aceast-a mea de-acum cărare. 

22 Dar eu, ce-i drept, şi de-altădată fui 
trimis aici de-acea Erihto cruda 
ce poate-aduce-un duh în trupul lui. 

25 Eram de scurtă vreme mort, iar truda 
impusă-mi fu prin Iaduri să străbat 
spre-a scoate-un duh din cercul unde-i Iuda, 

28 din cel mai jos şi-obscur şi-ndepărtat 
extrem de cerul ce-ncunjoară toate. 

Ştiu drumul bine deci, nu fi-ngrijat. 

w 

31 Ast smîrc ce-atît de rea putoare scoate 
încinge-oraşu-aprinselor morminte, 
şi-a-ntra numai cu sila-n el se poate”. 

34 Mai multe-a spus, dar nu le mai ţin minte, 
căci eu de mult ţintisem ochii mei 
spre ’naltul turn cu vîrfu-acel fierbinte, 

37 de unde-au răsărit deodată trei 
de sînge pline Furii infernale, 
ce-aveau mişcări şi chip ca de femei. 

13. Deci vorbele (a). 15. poate-l avură (a). 22. Dar fui aici, e drept (a). De aceea 
Erichto conjurat, de cruda (b). 25. Şi mai (b). 26. De cerul cel (b). 33. Şi-n el a-ntra 
numai cu rău (a). 


15. Mai rău un sens: din spusu-i nedeplin am tras un sens mai rău de cum avea, adică am 
interpretat vorba lui neisprăvită, ca şi cum lui Virgil i-ar fi fost frică, pe cînd în realitate n-a 
avut decît un moment de îndoială. 16. Scoici : Infernul, scobit ca o scoică. 17. De-acei : în 
realitate, Dante ar vrea să-l întrebe pe Virgil, în care nu mai are aceeaşi încredere ca înainte, 
dacă a mai fost prin acele locuri, dar nu îndrăzneşte să-i spună de-a dreptul; îl întreabă 
deci dacă nu cumva vreodată cineva din cercul lui s-a scoborît pină acolo. Primul grad: 
primul cerc (Limbul), în care copiii morţi înainte de a fî botezaţi şi sufletele patriarhilor şi 
ale oamenilor iluştri din Antichitate nu suferă alt chin decît că sînt lipsiţi de speranţa să 
ajungă în Rai. 23. Erihto : celebra vrăjitoare din Tesalia, care, după cum povesteşte Lucan 
în Pharsalia (VI, 420), rugată fiind de Sextus Pompeius, a scos un suflet din Infern pentru 
a-1 întreba despre sfîrşitului războiului dintre Cezar şi Pompei. 27. Un duh: cine era acest 
suflet pe care Virgil, după impunerea vrăjitoarei Erihto, l-ar fi scos din Infern, nu ştim 
şi nici nu e necesar să-l căutăm. Este vorba, într-adevăr, de un pretext al lui Dante pentru 
a arăta că Virgil mai fusese pe acolo şi deci cunoştea locurile. Iuda : cercul trădătorilor. 
28-29. -ndepărtat... de cerul : din cercul mai jos al Infernului, aproape de centrul pămîn- 
tului, care centru (Pămîntul fiind centrul Universului după sistemul ptolemaic) este şi punctul 
cel mai depărtat de cerul Empireu care înconjoară toate. 33. Şi-a-ntra: şi numai cu forţa se 
poate intra în el. 

40 Cu hidre verzi încinse-ale lor sale 

CU păr de şerpi mărunţi [ca mărăcinii, 
făcuţi cununi pe tîmplele fatale]. 

43 Virgil pe-aceste serve-ale Reginii 
durerii cei de veci le cunoscu 
şi: - „lat’ - a zis - ferocele Erinii. 

A 

46 In stingă lor Megera plînge-acu, 
şi-Alecto este care-n dreapta plînge, 
Tisifone-i la mijloc”. Şi tăcu. 

49 Pe piept cu ghearele s-umpleau de sînge 
şi-urlau bătînd în palme-aşa că eu 
simţeam cum spaima spre Virgil mă strînge. 

52 - „Meduso, hai - aşa strigau mereu - 
să-l facem piatră - şi priveau spre mine 
spăşească-n el atacul său Teseu.” 

A 

55 - „Intoarce-te si-nchide-ti ochii bine - 

mi-a zis Virgil că n-ai să mai vezi stele 
de-apuci să vezi pe Gorgo dacă vine.” 

58 Vorbind m-a-ntors chiar el de către ele, 
şi nepărîndu-i palmele-mi de-ajuns 
şi-a-ntins podiş şi-a lui peste-ale mele. 

61 Voi, cei cu spirit ager de pătruns, 
cătaţi aci-n cîntarea mea ciudată, 
sub vălul ei, ce-nvăţ îmi zace-ascuns! 

64 Şi iat-atunci pe balta tulburată 

[un zvon de spaimă, numai trosnituri] 
făcea-ntre maluri apa să se zbată 


42. bale (a). 57. Gorgona (a). 


43-44. Reginîî durerii: slujitoarele Proserpinei, regina Infernului, adică Furiile. 45. Erinii: 
cele trei furii: Megera, Alecto şi Tesiphon, fiicele lui Erebus şi ale Nopţii, semănătoare de 
răzbunare şi de zîzanii, simbolul remuşcărilor care nu dau odihnă vinovatului. 54. Spă- 
şească-n el... : „rău am făcut că nu ne-am răzbunat pe Teseu, cînd s-a scoborît în Infern ca 
să răpească pe Proserpina”; adică Dante să ispăşească şi pentru îndrăzneala lui Teseu, şi 
pentru a lui. Literal, după traducerea lui Coşbuc : „Teseu să ispăşească, în persoana lui Dante, 
atacul lui la porţile Infernului”. După cum se ştie, Teseu a fost reţinut captiv pentru îndrăz¬ 
neala lui, dar mai pe urmă a fost scăpat de Hercule. Tovarăşul lui, Pirithou, rămase însă 
victima lui Cerber. 57. Gorgo : capul Medusei, care avea puterea de a împietri pe cine se uita 
la el. Ca să înţelegem bine alegoria, asupra căreia Dante însuşi de data aceasta ne atrage atenţia 
în versurile de mai jos (61-63), trebuie să ne aducem aminte că în perioada lui de rătăcire 
morală Dante a iubit foarte senzual o femeie care, în poeziile lui din această epocă, e numită 
Pietra (= piatră), din care aici, schimbînd-o în Medusă, face un simbol al iubirii senzuale, care 
amorţeşte conştiinţa, încît o face ca o piatră, nesimţitoare fată de remuscări. 60. Si-a lui: si 
O palmă a lui. Virgil este aici simbolul raţiunii omeneşti supuse credinţei, care vine în ajutorul 
omului gata să cadă în păcat, ca să-l împiedice de a ajunge la o aşa de adîncă nesimţire a 
conştiinţei, încît să nu mai simtă remuscări. 63. Ce-nvăt : cătati aici în cîntarea mea ciudată, 
ce-nvăţ (care învăţătură) şade ascuns sub vălul ei. In text: „O, voi care aveţi inteligenţă 
sănătoasă, băgaţi de seamă doctrina ce-mi zace ascunsă sub vălul versurilor ciudate”. 

67 cum nu-ntr-alt fel un vînt ce prin călduri 
contrarii naşte-nvîrtejiri cumplite 
şi-n furie bate biciuind păduri 

70 şi crengi rupînd le-azvîrle risipite 
şi-n pulbere-mbrăcat trufaşu-i drum 
goneşte-n adăpost păstori şi vite. 

73 Lăsîndu-mi ochii-apoi: - „Priveşte-acum 
acolo sus pe spuma cea antică 
şi pe-unde-i mult mai gros cumplitul fum”. 

76 Precum cînd simt năpîrca inimică, 

se-mprăştie-un stol de broaşte-nspăimîntate 
şi-adînc s-afundă prin nămol de frică, 

79 văzut-am mii de duhuri ruinate 
fugind de unul ce-1 vedeam că iese 
prin pas trecînd pe Stix cu tălpi uscate. 

82 Prin faţă-i stînga şi-o trecea adese 
deoparte dînd ăst fum de [zgură plin], 
şi-atît era de ce părea să-i pese. 

85 Eu bine-atunci [văzui] că-i sol divin, 
mă-ntoarsei spre poet, iar el spre mine, 
c-un semn să stau pe loc şi să mă-nchin. 

88 Ah, cit părea de mînios cum vine! 

Sosi la poartă şi-o deschise-apoi 
cu varga lui, căci larg sări de sine. 

91 - „Goniţi din cer, şi-ai lumii-ntregi gunoi - 
vorbi trecînd pe pragul încăperii - 
[de unde-atîta sumeţie-n voi ?] 

94 De ce-ncăpăţînaţi v-opuneţi Vrerii 
[al cărei ţel nu poate-afla schimbare] 
şi care-ades v-aduse spor durerii? 


70. El rupte crengi le-asvîrle (b). 71. îmbrâcind (a). 83. chin (a). 89. Sosind, cu-al 
său toiag deschise (a). 


67-68. Prin călduri contrarii: din cauza unui dezechilibru de căldură în atmosferă, aerul 
rece tinde a ocupa locul aerului cald. 74. Antică: veche ca Infernul. 81. Prin pas : mergînd 
pe valurile Styxului. 84. Şi-atît era : „trimisul ceresc”, care înaintează cu cea mai mare 
siguranţă de a frînge îndărătnicia demonilor, nu suferă decît de aerul acela greoi care se 
ridică de pe balta stygiană. 85. Sol divin: s-a scris mult în timpul din urmă despre acest 
„sol divin”, care pentru unii ar fi Mercur, pentru alţii Enea, Isus Cristos şi chiar Aron. Noi 
ne ţinem de comentatorii cei mai vechi, care văd în el un înger trimis de Dumnezeu în aju¬ 
torul lui Dante, după cum, de altfel, socotesc şi cei mai buni dintre comentatorii moderni, 
ca de pildă Torraca şi Passerini. 94. Vrerii : vrerii dumnezeieşti, al cărei ţel nu poate fi 
zădărnicit de nici o altă putere. 96. Ades : cu prilejul coborîrii în Iad a lui Hercule şi apoi a 
lui Isus Cristos. 

97 Ce-ajut-a face sorţii-mpiedecare ? 

Aţi şi uitat că Cerber nu-n zadar 
şi gît şi ceafă făr’ de păr le are?” 

100 Se-ntoarse-apoi pe-acelaşi drum murdar 
şi n-a vorbit cu noi, cum n-are-aminte 
să stea un om durut de-un alt amar 

103 decît al celui care-i stă ’nainte. 

Văzînd că poarta nu ne-o mai încuie, 
noi mersem deci, vegheaţi de vorbe sfinte, 

106 şi-ntrînd, căci n-a fost nimeni să s-opuie, 
eu, cel ce-atîta dor s-o văd avui, 
cum poate fi şi-atare-o cetăţuie, 

109 cînd fui în ea, prîvind în jur, văzui 

enorm un cîmp întins spre-oricare parte 
şi plin de plîns şi cazne-adîncul lui. 

112 La Arli-unde Rodanu-n bălţi se-mparte, 
sau cum la Pola-n fată cu Cornarul 

ce-ai ţării ţărmi spălîndu-i ne-o desparte, 

115 morminte multe-ncolnicesc hotarul, 
asa era si-aici în orice loc; 
ci-aici, fireşte-i mult mai mare-amarul. 

118 Căci arde-ntins printre morminte-un foc 
ce-aşa le-ncinge că mai roş nu poate 
prin arte-a face-un fier, nici un mijloc. 

121 Şi-al lor capac era deschis la toate. 

Şi plîns ieşea din ele-amar şi-astfel 
c-aeve-un neam arzînd părea că-1 scoate. 

124 Iar eu: — „Maestre, cine-i neamul cel 
ce-aci-ngropat îl [ţin aceste] scoine, 
prin marele său plîns spuind de el?”. 


97. soartă (a). 99. poartă (a). 125. suspine (a). 


99. Far’ de păr : din cauza lui Hercule, care, după cum se povesteşte în Eneida (VI, 395), ca 
să-l pedepsească pentru că s-a împotrivit lui Teseu, l-a legat de gît şi l-a tîrît cu sila afară 
din Infern. 105. Vegheaţi: călăuziţi, îmbărbătaţi, sub pavăza vorbelor sfinte. 107. Eu, cel: 
„eu, cel ce avui atîta dor să văd cum poate fi o astfel de cetate, cînd fui în ea, privind în 
jur, văzui un cîmp enorm...”. 112. Arii: Arles, oraş în Provenţa, unde chiar astăzi se pot 
vedea rămăşiţe de cimitire romane. 113. Pola : oraş italian în Istria, unde, ca si la Arles, se 
putea vedea o mulţime de morminte romane. Cornari: golful Quarnaro sau Quarnero, între 
peninsula Istria şi ţărmurile Dalmaţiei. 114. Ai ţării ţărmi : vers celebru, în care Dante 
pune hotarele Italiei la Quarnaro. Chiar unii din comentatorii vechi relevă faptul că acest 
vers al lui Dante reprezintă mărturia cea mai veche despre naţionalitatea italiană a întregii 
peninsule Istria. 119. Nu poate : nu poate nici un mijloc să facă un fier mai roşu decît cum 
acel foc făcea pe acele morminte. 121. Capac: capacul mormintelor, pe care noi trebuie să ni 
le închipuim ca nişte sarcofage de piatră, în felul acelora de la Arles şi Pola. 125. Scoine: 
cuvînt propriu lui Coşbuc şi probabil făurit de dînsul în înţelesul de ceva deosebit prin ana¬ 
logia, poate, a cuvîntului scoică. Din cîţi transilvăneni am întrebat nici unul nu a ştiut să-mi 
spună ceva lămurit despre acest sibilin cuvînt. 126. Spuind de el: prin marele său plîns. 

127 - „Căznesc pe eretici aceste scoine, 

şi-adepţii de-orice sectă - el mi-a spus - 
şi-s mult mai mult, decît ai crede, pline, 

A 

130 In ele-asemeni e cu-asemeni pus, 

dar n-au un chin egal, ci după treaptă.” 

Şi-apoi, pe-un drum ce e-ntre zid ne-am dus 

133 şi-aceşti martiri, întorşi pe mîna dreaptă. 

acest fel de damnaţi spune despre chinurile lui. 130. Asemeni... cu-asemeni : fiecare mor- 
mînt chinuieşte între pereţii săi înfierbîntaţi mai mulţi eretici din aceeaşi sectă. 131. După 
treaptă : după gravitatea ereziei. 132-133. Şi-apoi... : „şi apoi ne-am dus pe un drum ce este 
între zidul cetăţii şi aceşti chinuiţi”. 133. Dreaptă : Dante, în călătoria lui în Infern, coteşte 
tot la stînga, numai aici şi în cîntul XXVIII coteşte la dreapta şi mulţi comentatori se căznesc 
să găsească în acest fapt un simbol. 

CîntuC X 

Cercul al saselea: ereticii 

9 


Epicurienii (1-21) @ Farinata 
degli Uberti şi Cavalcante dei 
Cavalcanti (22-93) @ Prevederea 
damnaţilor şi îngrijorarea lui 
Dante pentru surghiunul ce-i este 
prevestit (94-136) 


1 Urmam acum înguste! cărărui 
ce e-ntre zid şi focul făr’ de fine, 
maestrul meu şi eu, în urma lui. 

4 - „O, 'nalte geniu ce mă porţi cu tine 

prin văile impii, cum ţie-ţi place, 
vorbeşte,-am zis, si-alină doru-n mine. 

7 Putem vedea pe-acel popor ce zace 
aci-n sicrie? Căci păzite nu-s 
şi toate-şi au deschise-a lor capace.” 

A 

10 - „Inchide-se-vor toate - el mi-a spus -, 
din losafat cînd s-or întoarce iară 
tot insu-n trupul ce-1 avuse sus. 

13 De-această parte-un cimitir separă 
pe toţi, cu Epicur pe-ai săi ciraci 
cari sufletul prin trup îl fac să piară. 


11. se va (a). 


6. Alină dorul : împlineşte-mi dorul de a fi lămurit în îndoiala ce o am. 11. S-or întoarce: 
tot insul se va întoarce din losafat iarăşi în trupul ce-1 avuse pe pămînt. 13. Literal: „în 
partea aceasta îşi au cimitirul lor, împreună cu Epicur, toţi ciracii lui, care fac să piară 
sufletul împreună cu trupul”. 14. Epicur: filosof atenian (342-270 î.Cr.) pe care Dante crede 
că a fost cel dintîi care a spus că „ţelul” nostru este voluptatea, adică plăcerea fără durere, 
după cum Dante spune în Convivio (IV, 6, 22). Tot în Convivio (II, 9) condamnă, „printre 
doctrinele cele mai bestiale”, pe aceea „foarte neroadă, josnică şi păgubitoare, care crede că, 
după viaţa aceasta, nu există alta”. Dante cunoscu doctrina lui Epicur din ceea ce putu 
să citească despre el în Aristotel, Cicero şi Seneca. Cicero, de pildă, spune despre el 
{De amiciţia, 4): „Au început a spune că, împreună cu trupurile, se nimicesc şi sufletele şi că 
moartea distruge tot”. 

16 Iar altor întrebări ce mi le faci 

răspuns avea-vei chiar aci-n genune, 
ca si dorintii-acelei ce mi-o taci.” 

19 - „Nimic n-ascund, ci vreau, părinte bune, 
cum însuţi tu ai vrut să mă dispui, 
şi nu demult, puţine vorbe-a spune.” 

22 - „Tu cel ce-aşa-de-oneste vorbe spui 
şi treci văzînd cetatea-nflăcărată, 
te rog, toscane,-oprire-n pas să pui, 

25 căci eşti născut, cum graiul tău te-arată, 
din nobila cetate, cărui eu 
[prea grea] povară poate-i fui odată.” 

28 La glasul ăsta fără ca să vreu, 
cînd el ieşi dintr-un sicriu, cu frică 
m-am strîns puţin [mai mult] de domnul meu. 

A. 

31 Dar el: - „Intoarce-te! - ’ncepu să-mi zică. 

Ce faci? Nu vezi pe Farinata care 
din brîu în sus din groapă se ridică?”. 


24. mers (a). 27. -i fui prea mare cazn- (a). 


17. Aci-n genune : „Aici, în întunecimea Infernului, şi chiar printre eretici, în cercul unde ne 
găsim”. Întîia întrebare a lui Dante a fost că doreşte să ştie dacă ar putea vedea pe cei ce zac 
în morminte. La această întrebare răspunsul îi va fî dat chiar acolo, prin faptul că-i va vedea. 

18. Ce mi-o taci : Virgil, care citeşte în sufletul lui Dante, a ghicit că el are o altă dorinţă, 
pe care nu i-a exprimat-o: adică de a vedea acolo pe cineva care îl interesează îndeaproape: 
Farinata degli Uberti. 19. Nimic n-ascund : Dante şi-aduce aminte răspunsul cam sec al lui 
Virgil în cîntul III (77-79), la întrebarea lui de ce sufletele care se îngrămădesc pe malul 
Aheronului sînt aşa grăbite să treacă pe celălalt mal, unde Minos le va judeca. Atunci Virgil 
îi răspunse scurt că va înţelege toate, cînd şi el va fi ajuns acolo. Acuma, învinuit de Virgil 
că îi ascunde ceva, îşi răzbună cu oarecare şiretenie şcolărească pentru păţania de atunci, 
explicîndu-i tăcerea lui prin faptul că altă dată a fost dojenit fiindcă l-a întrebat. La Dante 
simţul situaţiilor comice este foarte dezvoltat şi este de admirat mai ales puterea de dedu¬ 
blare prin care Dante, autorul Comediei, îşi bate joc de Dante protagonistul, mai ales în ce 
priveşte frica faţă de piedicile pe care le întîmpină în Infern, după cum am putut vedea în 
cîntul precedent. 22. Tu cel : Farinata, care a auzit pe cineva (nu ştie încă cine anume) 
vorbind graiul toscan, se ridică din mormînt şi-l roagă să se oprească. 26. Nobila cetate: 
Florenţa. 27. Povară : face aluzie la luptele sîngeroase de partid şi mai ales la bătălia de la 
Montaperti, unde ghibelinii sub comanda lui Farinata zdrobiră cu desăvîrşire partidul 
guelf. 32. Ce faci? : interesul ce-1 arată Virgil pentru Farinata ne prevesteşte măreaţa figură 
ce ne va apărea în episodul ce urmează. Farinata : „pe acel Farinata pe care aveai atîta 
dorinţă de a-1 vedea”. Manente degli Uberti, zis Farinata, şeful ghibelinilor din Florenţa, 
care a murit în aprilie 1264. în anul 1288, inchizitorul îl osîndi — după moarte — împreună 

A 

CU copiii şi nepoţii lui, ca eretici patarini {pavlichieni). In 1248 el izgoni, împreună cu parti¬ 
zanii lui ghibelini, partidul contrar. Surghiunit după reîntoarcerea guelfilor la Florenţa în 
anul 1258, se adăposti la Siena, unde pregăti revanşa surghiuniţilor, luînd parte la bătălia 
de la Montaperti, pe rîul Arbia, la 4 septembrie 1260. După victorie, Farinata a fost singurul 
care s-a opus la dărîmarea Florenţei, hotărîtă de căpeteniile ghibeline, în sfatul de la Empoli, 
după cum în timpul bătăliei se împotrivise la sfatul contelui Giordano, care propunea să nu 
se facă prizonieri, ci să-i măcelărească fără milă pe învinşi. 33. Din brîu în sus : de aici 
putem să ne facem o idee aproximativă de adîncimea mormintelor. Dante adaugă: „îl vei 
vedea în întregime”, ceea ce măreşte înaintea ochilor noştri figura lui Farinata, după cum 
Virgil ar spune: „vei avea norocul să-l vezi întreg din brîu în sus”. Şi această admiraţie a lui 


1^3 































DIVINA COMEDIE 


34 Fixai deci ochii-n ochii-acestui mare. 

El sta semeţ cu capul şi cu pieptul 
părînd că ladu-ntru nimic îl are. 

37 M-a-mpins atunci spre groapa lui de-a dreptul 
Virgil cu mîna sa ca inimoşii, 
zicîndu-mi scurt: - „Vorbeşte ca-nţeleptul”. 

40 Cînd fui sub poala groapei sale roşii, 
în treacăt m-a privît, părînd cu crunte 
prîvîri, puţîn: - „Ce neam ţi-au fost strămoşîi ?”. 

43 Eu vrînd să-î spun de toate-n amănunte, 
nimic nu i-am ascuns si i-am vorbit. 

Şi-atunci el a-ncreţit puţin din frunte. 

46 Şi-a zis: - „Cu mine-ai tăi părinţi cumplit 
ca şi cu-ai mei cu toţii se purtară, 
de-aceea-n două dăţi i-am şi gonit!”. 

49 - „Deşi goniţi, cu toţii se-nturnară - 
răspunsei eu şi-ntîiul şi-al doilea rînd, 
dar arta ast-ai tăi nu ti-o-nvătară.” 

52 Văzui pînă-n bărbie-atunci scoţînd 
o umbră capu-n groapa cea aprinsă 
şi cred că ea-n genunchi era şezînd, 


46. Cu-ai mei ai tăi (a). 47. Cu-ai mei ca şi cu mine (a). 


Virgil pentru Farinata contribuie a-1 ridica înaintea ochilor noştri. Avem aici, în episodul 
măreţ ce va urma, două figuri uriaşe, două caractere în patima lor neclintite, care se urăsc 
şi totodată se admiră: Dante şi Farinata. 35. El sta semeţ : „grupul, zice De Sanctis, este 
perfect armonic. Vedem pe Farinata ridicîndu-se ca un turn deasupra Infernului şi pe Dante 
în depărtare, nemişcat, mirat, cu ochii aţintiţi asupra lui”. 38. Ca inimoşii: literal: „cu 
mîinile lui hotărîte şi inimoase”. 39. Ca-nţeleptul : „bagă de seamă cu cine ai a face, cu ce 
om mare vei avea cinstea de a vorbi, şi măsoară-ţi cuvintele”. 41-42. Părînd cu crunte priviri, 
puţin : literal: „M-a privit în treacăt şi apoi, aproape dispreţuitor, m-a întrebat: «Cine au 
fost strămoşii tăi?»”. 42. Strămoşii : „Omul de partid ni se prezintă în adevărata lui fire. Nu-i 
ajunge lui Dante că este toscan; ca să fie pe placul lui Farinata, trebuie să fîe ghibelin: «Care 
ţi-au fost strămoşii?»”. In acele vremuri pline de atîta energie, partidul nu era numai legătură 
de idei, dar moştenire de familie: astfel tata, tot aşa copilul” (De Sanctisj. 48. -n două dăţi: 
în 1248, în ziua Intîmpinării Domnului, şi în septembrie 1260, după înfrîngerea guelfilor la 
Montaperti. I-am şi gonit : se simte satisfacţia omului de partid, care se poate lăuda cu două 
înfrîngeri ale partidului advers. 49. Deşi goniţi : aici se simte că focul mîniei i s-a urcat în 
obraji lui Dante şi că prin gura sa vorbesc strămoşii lui. „Farinata a zis: i-am gonit în două 
dăţi — apăsînd asupra acestor cuvinte din urmă; şi Dante îi întoarce acel plural împărţit în 
două singulare: şi intiiul şi al doilea rînd ; şi mai adaugă sarcasmul ultimului vers, unde în 
acel: dar arta ast-ai tăi nu ţi-o-nvăţară se simte un comic sarcastic, care presupune la cel ce 
vorbeşte un rîs, dar un rîs amar. Este unul din acele versuri care rămîn săpate în suflet şi 
nu se mai uită. Sfidarea a fost aruncată şi Farinata a primit-o” (De Sanctis). Aici episodul se 
întrerupe prin introducerea altui episod (Cavalcanti), şi în acest timp Farinata rămîne tăcut, 
nemişcat, absent, cu gîndul departe de scena care se petrece lîngă mormîntul lui şi se gîndeşte 
tot la ceea ce i-a spus Dante. Cînd se sfîrşeşte scena între Dante şi Cavalcante dei Cavalcanti, 
el reîncepe a vorbi de parcă n-ar fî fost nici o întrerupere. 53. O umbră: Cavalcante dei 
Cavalcanti. Guelf florentin, tatăl lui Guido Cavalcanti, poet florentin şi „primul prieten” al 
lui Dante. „A fost, ne spune Boccaccio în comentariul său la Divina Commedia, cavaler bogat 
şi iscusit, a urmat părerea lui Epicur, crezînd că sufletul, după moartea corpului, nu trăieşte 
şi că binele nostru cel mai mare ar fi în plăcerile trupeşti”. 54. -n genunchi : este o simplă 

55 şi-n jurul meu privi părînd cuprinsă 
de-un gînd c-ar fi şi-altcineva cu mine, 
dar cînd speranţa-ntreagă-n ea fu stinsă, 

58 plîngînd mi-a zis: - „Ingeniul tău de vine 
de sine-adus prin neagra-ne-nchisoare, 
de ce nu e si Guid-al meu cu tine?”. 

61 Răspunsei eu: - „Nu vin cu-a mea valoare. 
M-aduce-acest ce-aşteapt-aici, şi cui 
al vostru Guido nu prea-i dete-onoare”. 

64 Si-al său cuvînt si felul caznei lui 

mi-au spus de-ajuns pe cine-1 am în faţă 
de-aceea-n vorbe-aşa de plin eu fui. 

67 Atunci sărind în sus: - „El nu-i în viaţă? 
«Nu-i dete»-ai zis; deci Guido mi-a murit 
si-n dulce soare nu se mai răsfaţă?”. 

9 9 


ipoteză a lui Dante. Oricum, cu această imaginaţie, poetul şi-a ajuns ţelul: Cavalcante să 
apară mic lingă Farinata, care-1 domină. 56. Altcineva : Guido Cavalcanti, fiul său, pe care-1 
ştia prieten bun cu Dante şi aproape nedespărţit de el. 58-59. Ingeniul tău... : „dacă ţi-a fost 
dat să faci această călătorie, nebizuindu-te în altceva decît în ingeniul tău...”. 60. Guid-al 
meu: Guido Cavalcanti. Cînd Dante, în 1283, compuse sonetul care acum este cel dintîi din 
Vita Nuova (cărticică în care Dante a adunat şi a comentat în proză cea mai mare parte din 
poeziile compuse de el pentru Beatrice) şi l-a trimis la poeţii cei mai renumiţi din vremea lui, 
Guido Cavalcanti, care era pe atunci cel mai celebru printre ei, a fost cel dintîi care i-a 
răspuns printr-un alt sonet. De aici prietenia între aceşti doi poeţi. Mai tîrziu însă, cînd 
Dante, după reforma democratică a lui Giano della Bella (reformă prin care numai cetăţenii 
înscrişi cel puţin de formă într-una din breslele lucrătorilor aveau drepturi politice), s-a raliat 
cu poporul şi s-a înscris (deşi nobil) în breasla medicilor şi spiţerilor, Guido Cavalcanti, care, 
în mîndria sa de nobil, nu privea cu ochi buni asemenea tranzacţie, l-a certat într-un sonet 
celebru, învinuindu-1 de contactul (nu numai politic, dar şi moral) cu oamenii de rînd. Şi din 
motive politice, şi din cauza rătăcirii morale a lui Dante, care nu putea să fîe pe placul lui 
Guido, prietenia dintre cei doi poeţi s-a răcit, şi, cînd Dante a fost ales priore şi s-a luat 
hotărîrea de a surghiuni pe cei mai turbulenţi şi dintre nobili, şi dintre poporeni, Guido, fără 
ca Dante să se opună, a fost surghiunit şi el la Sarzana, unde a căpătat friguri palustre, din 
care cauză, puţin după ce a fost rechemat la Florenţa, a murit. Guido Cavalcanti a fost unul 
din cei mai mari poeţi din această epocă şi una dintre cele mai frumoase şi mai nobile figuri 
de cavaler şi cetăţean. Contemporanii ni-1 descriu ca foarte priceput în toate lucrurile care 
privesc cavalerismul, dar retras, dispreţuitor de „prostime” şi mereu urmărind gînduri filo¬ 
sofice, încît poporul care-1 vedea învîrtindu-se îngîndurat printre sarcofagele de pe lîngă 
biserica Santa Reparata spunea că în mintea lui „tot căuta cum ar putea să demonstreze că 
Dumnezeu nu există”. Figură foarte deosebită de cea a lui Dante, dar nu mai puţin măreaţă, 
Guido Cavalcanti n-a avut niciodată extazierile mistice ale prietenului său şi a fost epicurian 
convins, cu multă demnitate şi nu fără oarecare tristeţe: n-a căutat, ca Dante, să fîe înger, 
dar nici n-a căzut atît de jos. In acest episod, Dante simte nevoia de a-şi explica discret 
purtarea lui faţă de Guido. Răceala prieteniei între ei şi mai ales moartea prietenului, cam 
din vina lui, îl apăsa pe suflet. „De ce Guido, cu care erai aşa prieten bun, nu te întovărăşeşte 
în această călătorie?”, îl întreabă tatăl lui Guido. „Pentru că n-a preţuit destul pe Virgil 
(simbolul raţiunii omeneşti supuse credinţei), care îmi este acum călăuză”, îi răspunde Dante. 
Conflictul deci între el şi Guido a fost un conflict de idei. Aşa cel puţin vrea să ni-1 arate 
Dante, dezvinovăţindu-se indirect de acuzaţia ce i s-ar fî putut face de a se fî purtat rău cu 
prietenul său cel mai bun. 61. Cu-a mea valoare: nu încredinţîndu-mă numai în puterile 
mele (cum a făcut Guido al vostru), ci călăuzit de raţiunea omenească supusă credinţei. 
65. Mi-au spus de-ajuns : felul cum a vorbit, întrebîndu-1 despre Guido şi pedeapsa ce o are 
ca eretic, a revelat clar lui Dante că are a face cu Cavalcante dei Cavalcanti. 68. Nu-i dete: 
perfectul simplu întrebuinţat de Dante induce în eroare pe Cavalcante. 

70 Iar cînd apoi văzu că m-am oprit 

şi-un preget scurt amîn-a mea vorbire, 
căzu-ndărăt si nu s-a mai ivit. 

73 Dar celălalt măreţ, el care-oprire 

mi-a pus în mers, nici coastă n-a mişcat, 
nici cap el nu, nimic nici în privire. 

76 - „Că ei - vorbi-ntregind de-unde-a-ncetat - 
nu-nvaţ-al vostru chip de-ntors acasă, 
mai mare-amar îmi e decît ăst pat. 

79 Dar Doamna cea de-aici nici n-o să iasă 
de cinci ori zece dăţi din cuibul ei, 
şi-ei şti ce greu această art-apasă! 

82 Ci-aşa cum iară-n lume sus te vrei, 

să-mi spui de ce-i cumplit ne-ndurătorul 
popor în orice lege-a sa cu-ai mei ?” 

85 - „Măcelul face,-am zis atunci, şi-omorul 
ce roş făcu al Arbiei rîu, prin tine, 
s-aducă-n temple-asemeni legi poporul!” 

88 Iar el, clătindu-şi capul, cu suspine: 

- „Nu singur fui, şi cu-alţii de m-am dus 
nu făr-o cauz-am mers cu ei, vezi bine! 

91 Dar singur [eu], cînd ceîlalţi au propus 
că trebuie Florenţa dărîmată, 
fui cel ce-o apărai cu fruntea sus!”. 

94 - „Găseasc-a ta sămînţă pace-odată - 
răspunsei eu - şi rogu-te, din minte 
să-mi rupi un nor ce-o ţine-ntunecată. 

97 Voi parc-aţi prevedea de mai ’nainte 
ce timpu-n viitor cu sine-aduce, 
dar altfel parc-ar fi cu ce-i prezinte?” 


81 . rost (a). 91 . ...acel (a). 97 . Cum iau aminte (a). 98 . ghem (a). 


71. Amîn- : amînă, întîrzie. 73. Celălalt măreţ : Farinata. Episodul întrerupt de apariţia lui 
Cavalcante dei Cavalcanti reîncepe. El care-oprire : acelaşi care, chemîndu-mă, m-a făcut 
să mă opresc {mi-a pus oprire în mers) lîngă dînsul. 76. Că ei: „faptul că n-au învăţat al 
vostru chip de a se întoarce acasă mă chinuieşte mai mult decît patul ăsta de foc”. 79. Doamna 
cea de-aici : Proserpina, soţia lui Pluto, adică luna. 80. De cinci ori zece : „nu se vor împlini 
50 de luni, adică nu vor trece patru ani şi două luni (de la aprilie 1300, timpul în care Dante 
fixează călătoria lui, pînă în iunie 1304, epocă în care a fost surghiunit din Florenţa) şi vei 
şti prin suferinţa ta ce greu este de învăţat această artă de a se întoarce în ţară”. 82. Sus 
te vrei: „pentru dorul care ai de a te reîntoarce sus pe pămînt, te rog să-mi spui...”. 
83. Cumplit ne-ndurătorul : fiindcă, de cîte ori se hotăra o iertare a duşmanilor izgoniţi, 
se adăuga regulat: exceptis Ubertis. 87. -n temple : fiindcă aceste hotărîri se luau de obicei 
în biserică, socotită în Evul Mediu ca un fel de loc public, unde poporul, cu toate excomu¬ 
nicările conciliilor, continua mereu a se aduna la începutul primăverii pentru cîntecele şi 
dansurile sale nu tocmai mistice. 

100 - „Vedem cît poate şi-un miop s-apuce, 
vedem ce vouă-n viitor vă pare, 
atît ne-a mai lăsat supremul Duce. 

103 Dar cînd s-apropie-ori sînt, ni-e oarb-oricare 
ştiinţă-ncît străini de nu ne-ar spune, 
n-am sti nimic de-umana voastră stare. 

106 Deci poţi vedea că-ntreg ne va apune 
şi daru-acesta-n clipa cînd zăvor 
pe poarta vieţii secolii vor pune.” 

109 Atunci, ca şi străpuns de-al culpei zor: 

- „Celui căzut să-i spui acum, fă bine, 
că fiul lui e viu la cei ce mor. 

112 Şi preget la răspuns de-avui în mine 

să-i spui c-am fost gîndind cu dubiu-acel 
de-a cui eroare-s alb acum, prin tine”. 

115 Maestrul m-a chemat atunci la el. 

Grăbit deci mai cerui să-mi spuie mie 
ce sot mai are-arzînd în acest fel. 

9 

118 - „Cu mine-acolea zac mai mulţi de-o mie, 
aici e si-Ubaldin, si Frideric 
al doilea - zise -, şi de-ajuns să-ţi fie.” 


100 . Atu... vedem (a), preshit (b). 113 . A fost că fui (a). 


100. Miop : în text: „cel care nu vede bine”, dar trebuie interpretat ca presbit, care vede 
numai de departe. 103. Cînd s-apropie : „cînd evenimentele se vor întîmpla într-un viitor 
apropiat”. Ori sînt: „ori este vorba de evenimentele prezente”. 105. Umana: „starea voastră 
de pe pămînt”. 106. Va apune : „după Judecata din urmă, fiind închisă poarta viitorului 
(nemaiexistînd viitor), vom pierde şi acest dar de a vedea lucrurile care se vor întîmpla mai 
tîrziu”. 109. Al culpei zor: Dante, cu gîndul la îndoiala teologică care-i încolţise în suflet, 
cum se poate că sufletele văd viitorul {profeţia lui Farinata) şi ignoră prezentul {dacă Guido 
trăieşte ori nu), a întîrziat răspunsul său la întrebarea lui Cavalcante. Tăcerea lui a fost rău 
interpretată de către tatăl lui Guido, care, crezînd că fiul lui a murit, cade din nou în mormînt 
şi nu mai apare. Aici Dante roagă pe Farinata să-i spună lui Cavalcante că Guido trăieşte şi, 
dacă nu i-a răspuns, cauza a fost că se gîndea la altceva. 111. La cei ce mor : printre muritori, 
sus pe pămînt. 114. -s alb: „sînt luminat”. 119. Ubaldin: Ottaviano degli Ubaldini, aparţinînd 
familiei stăpînitorilor ghibelini din Mugello. A fost episcop de Bologna şi ales cardinal în 
1245. A murit în 1272. Cu toate că a fost trimis ca nunţiu apostolic în Lombardia şi Romagna 
contra lui Frederic al Il-lea şi ghibelinilor, şi în regatul Siciliei contra lui Manfred, era bănuit 
de a fi favorabil partidului imperial. Un comentator aproape contemporan cu Dante, lacopo 
della Lana, ne spune că „a fost aşa ghibelin cu suflet şi aşa de aplecat către cele lumeşti, încît 
arăta a crede că n-ar fî altă viaţă decît aceasta de pe pămînt”. Frideric : împăratul Frederic 
al Il-lea (1194-1250) a fost om de mare talent şi de idei foarte largi. A primit la curtea sa pe 
trubadurii fugiţi din Provenţa în urma cruciadei sîngeroase contra albigenzilor pusă la cale 
de papă. Iubitor de orice fel de cultură, puse cel dintîi să fie traduse din limba arabă în lati¬ 
neşte multe texte de medicină şi de fîlosofie, printre care faimosul comentariu al lui Averroes 
la operele lui Aristotel. La curtea lui s-a născut cea dintîi şcoală poetică italiană, aşa-zisa 
siciliană, cu toate că curtea împăratului, din pricina deselor războaie cu papa şi împotriva 
comunelor răzvrătite din Italia de nord, n-a rămas decît numai mici răstimpuri la Palermo 
şi a cam rătăcit prin toată Italia. Poet el însuşi în limba italiană, ne-a lăsat vreo două-trei cîn- 
tece care se resimt adînc de influenţa provensală. Probabil şi din cauza simpatiei ce-o arăta 
pentru cultura iudaică şi pentru cea musulmană, ai căror învăţaţi îi preţuia foarte mult, ca 

DIVINA COMEDIE 

121 S-ascunse-apoi, iar eu spre-al meu antic 
poet mă-ntoarsei, frămîntînd în minte 
cuvîntul lui, părîndu-mi inimic. 

124 Porni Virgil şi-n mers aşa ’nainte 

mi-a zis: - „Ce ai c-aşa te-abate gîndul?”. 

Iar cînd i-am spus acele tari cuvinte: 

127 - „Păstrează-n minte tot ce-auzi [de-a rîndul] 
în contra ta, şi-ascult-acum aci, 
mi-a zis Virgil, un deget ridicîndu-1: 

A 

130 In fata dulcei raze cînd vei fi 

ai cărei ochi văd tot, al vieţii tale 
întregul drum prin ea tu ţi-1 vei şti”. 

133 Spre stînga-ntoarse iar a noastră cale, 
lăsînd în urmă zidul, şi ne-am dus 
spre centru-apoi pe-un drum ce da-ntr-o vale 

136 ce pîn-aci-şi zvîrlea putoarea-n sus. 


125. că eşti pe gînduri dus (A). 127. Reţine-n minte tot ce ţi s-a spus (A). 
132. mers (a). 


şi din cauza luptelor lui politice cu papa, a fost socotit eretic. Cronicarul Fra Salimbene ne 
spune: „er'at enim epicureus, et ideo quidquid poterat invertire in divina Scriptura per se et 
per sapientes suos quod faceret ad ostendendum quod non est alia vita post mortem, totum 
inveniebaf'. 123. Inimic : cuvintele nelămurite ale lui Farinata şi prevestitoare de rău lui 
Dante: „Nu va trece mult timp şi vei face experienţă cit de greu este să înveţi arta de a te 
întoarce în patrie”. 130. Dulcei raze : „cînd vei fî în faţa Beatricei”. 135. Vale : valea e plină 
de sînge fierbinte în care sînt pedepsiţi tiranii. 

CîntuC XI 

Cercul al saselea: ereticii 

9 


Mormîntul papei Anastasie al Il-lea 
(1-9) ® Topografia generală a 
Infernului descrisă de Virgil (10-66) 
® îndoielile lui Dante lămurite de 
Virgil (67-115) 


1 Pe culmea unei ’nalte rîpi, clădită 
rotund din pietre mari ce-avalma zac, 
soseam pe-o culme-acum şi mai cumplită. 

4 Si-aici, siliţi de aburi răi ce fac 
aduşi de jos o groaznică putoare, 
am stat să ne ferim dup-un capac 

7 al unui larg sicriu ce-avea scrisoare: 

„Pe papa Anastasie-1 ţin, pe cel 
de Fotie tras pe căi rătăcitoare”. 

10 - „Aci ne cat-a merge-ncetinel 

spre-a ne-nvăţa cu fumul ce-abureşte 
şi nu ne-o mai păsa apoi de el.” 

13 Aşa Virgil, iar eu: - „Atunci gîndeşte 
cu ce-am umplea, spre-a nu ne fi răpus, 
ăst timp de-aici”. Iar el: - „Gîndesc, fireşte. 


1. rotundă (a). 2. Venirăm (a). 3. rîp' (a). 11. Şi-ntîiu cu trist[ul] fum te-ohişnu- 
eşte (a). 12. Spre-a nu-ţi păsa în jos (a). 14. -n zadar (a). 


2. Avalma : în urma cutremurului de pămînt care a urmat după moartea lui Isus Cristos. Vezi 
Matei, XXVII, 50 şi urm. 3. Cumplită: de unde se puteau zări jos suflete chinuite şi mai 
groaznic. 8. Papa Anastasie : pontif roman de la 496 la 498. 9. Fotie : diacon din Tesalonic; 
a trăit pe la sfîrşitul secolului al V-lea, a urmat erezia acaciană, după care erezie Cristos a 
fost mai întîi om fără păcat şi din cauza aceasta a devenit pe urmă fiul lui Dumnezeu. După 
o tradiţie veche, primită de scriitorii medievali, ar fi indus în eroare pe papa Anastasie 
al Il-lea; astăzi însă este dovedit că s-a făcut confuzie cu împăratul bizantin Anastasie I. 
10. Ne cat-...: să căutăm de... 14. Răpus: a nu sta degeaba. 



































































DIVINA COMEDIE 


16 Aceste stînci, o, fiul meu - mi-a spus - 
cuprind în sine-astfel trei cercurele 
din grad în grad ca şi cele de sus. 

19 Şi pline toate gem de duhuri rele, 
dar pentru ca văzînd de-ajuns să-ţi fie 
să-ţi spui de ce şi cum au cazna ele. 

22 Nedreptu-i scop oricărui rău ce-urgie 
provoacă-n cer; şi-ajungi la scopul tău 
ştirbind pe-alt om prin fraud-ori silnicie. 

25 Dar frauda este-al minţii-un propriu rău, 
deci mai urîtă-n cer; şi-a fraudei crime 
au chin mai mare-n mult mai jos un hău. 

28 Cei silnici ţin cuprinsul văii prime. 

Ci-asa cum sila trei direcţii ia, 
si cercu-i construit ca o treime. 

31 Ori Celui Sfînt, ori tie-ti strică ea, 
ori altuia. Zic lui şi-averii sale, 
precum c-un clar temei tu vei vedea. 

34 Prin sil-aproapelui loviri mortale 
ori moarte-i dai, şi silă-i faci averii 
prin foc şi jaf şi lucruri făr’ de cale. 


17. rînduite (a). 18. ca şi cele lăsate (a). 19. blăstemate... (a). 20. sînt strîmtorate (a). 
24. umplu iadul (a). 30. Distinct şi construit e-n trei (a). 35. şi... poţi strica (a). 


17. Trei cercurele: ultimele trei cercuri ale Infernului, care, din cauza formei conice a 
prăpastiei, sînt mai mici decît cele vizitate pînâ acum de Dante. 18. Din grad în grad : în 
forma unor trepte ca şi cele şase precedente, dar tot mai mici. 22. Nedrept : corespunde 
noţiunii morale de iniuria. Vezi Cicero, De officiis, I, 14: „cum autem duobus modis, idest aut 
vi aut fraude fiat iniuria, fraus quasi vulpeculae, vis leonis videtur, utrumque alienissimum 
ab homine est, sed fraus odio digna maiore”. După doctrinele aristotelico-tomistice (ale 
Sfîntului Toma de Aquino), Dante pune la baza construcţiei sale morale a Infernului ideea 
acestei întreite aplecări către rău a sufletului omenesc. Vedem deci pe damnaţi împărţiţi în 
trei grupuri: cel dintîi grup cuprinde pe cei necumpătaţi (desfrînaţii, lacomii, risipitorii şi 
zgîrciţii, mînioşii şi nesimţitorii); cel de-al doilea pe silnici, cel de-al treilea pe înşelători; 
silnicia este pentru Dante păcat mai uşor decît înşelăciunea, fiindcă silnicia nu este ceva 
propriu omului, ci este comună şi animalelor; înşelăciunea, din contră, este păcat esenţial 
omenesc, fiindcă înşelătorul întrebuinţează rău ceea ce este mai propriu omului, adică raţiu¬ 
nea. Păcatele cele mai uşoare sînt pentru Dante cele de necumpătare şi de răutate. Păcatul 
de silnicie se împarte în trei: silnicie contra lui Dumnezeu, contra aproapelui şi contra sa. 
Fiecare din acestea se împarte în două : împotriva lui Dumnezeu şi în lucrurile dumnezeieşti; 
împotriva sa şi alor sale ; împotriva aproapelui şi în ale aproapelui. înşelăciunea se poate 
exercita împotriva celor care nu se încred în noi şi împotriva celor care se încred. In acest caz 
nu mai este vorba de simplă înşelăciune, ci de trădare. Trădarea, la rîndul ei, se poate exercita 
împotriva ţării, a rudelor şi a lui Dumnezeu. Din cauza aceasta Lucifer, care a trădat pe 
Dumnezeu, este aşezat în partea cea mai de jos a Infernului şi este închipuit cu trei guri: 
într-una îl mestecă pe Iuda, trădătorul lui Cristos şi, simbolic, al Bisericii; în celelalte două 
pe Brutus şi Cassius, trădătorii lui Cezar şi, simbolic, ai Imperiului roman. 23. La scopul 
tău: la acest scop, la nedreptate. 27. Mai jos un hău: într-un cerc mai jos din Infern. 
29. Trei direcţii: împotriva lui Dumnezeu, a sa sau a altuia. 30. Treime : împărţiţi în trei 
cerculete mai mici. 

37 Deci cei ce-ucid si-s urzitori durerii 
şi fur-ori pradă, toţi vor plînge-aici 
în primul cerc şi-n osebite serii. 

40 Prin sil-averii proprii poţi să-ţi strici 
şi ţie-apoi; deci, făr’ de nici o fine 
în cercu-al doilea sieşi inimici, 

43 plîng toţi acei ce se ucid pe sine, 
şi joac-averi, dînd bunuri risipirii, 
sau plîng unde-ar fi loc de stări senine. 

46 Poţi face sil-apoi Dumnezeirii, 

de-o blastemi din adînc şi-i negi fiinţa, 
si-urăsti natura sau vrun dar al firii. 

9 9 

49 Deci cel mai strîmt ponor e locuinţa 
Sodomei si-a Cahorsei si-alor care 

9 9 

urăsc hulind din suflet Provedinta. 

9 

52 Iar frauda, care-oricui îi dă mustrare, 
si-n contra cui se-ncrede-n ea uzează 

9 

si-n contra cui încredere-n ea n-are. 

9 

w 

55 Ast mod, el parcă numai dezmembrează 
ce Firea vru prin dragoste s-adune; 
de-aceea-n cercu-al doilea se-ncuibează 

58 curvii si furt si vrăji si-nselăciune 

5 9 V 9 9 

şi-abuz şi fals şi toată linguşirea 
şi alte-asemeni căi de spurcăciune. 



37. şi loviri cumplite (a). 38. S... aprind (a). 40. s-o strici (a). 41. Şi hunul tău (a). 
42. se căesc (a). 46. De-o negi din suflet (a). 48. Şi-ai firea-ntru dispreţ (a). 
53. Uzînd si contra cui se-ncrede-n ea (b). 54. Dar si-ntr-acui (a). 55. Acest (a). 


40. Să-ţi strici : să te păgubeşti pe tine însuţi. 41. Făr’ de... fine : în veci. 42. Sieşi inimici: 
toţi acei care, sieşi inamici, se ucid pe sine, plîng în cercul al doilea. 45. Sau plîng: unii 
comentatori cred că acest vers se referă la acei care şi-au risipit bunurile şi deci plîng tocmai 
pentru aceleaşi lucruri care, bine întrebuinţate, ar fî trebuit să le facă viaţa plăcută. Credem 
însă, cu Tommaseo şi cu Coşbuc, că este vorba de o nouă specie de silnici asupra lor înşişi, 
care se păgubesc cu tristeţea lor vinovată şi plîng fiind în viaţă, în loc să fie veseli după 
porunca Domnului: servite Domino in laetita. Ceea ce s-ar putea opune acestei interpretări, 
că anume acest fel de păcătoşi au mai fost pedepsiţi afară de Dite, cade de la sine cînd 
observăm că Dante pune din nou în cetatea Dite pe risipitorii pe care i-am întîlnit în cercul al 
doilea împreună cu zgîrciţii. Acolo era vorba numai de risipitori şi posaci (în latină accidiosi) 
din necumpătare, aici din răutate. 47. Din adînc : din inimă. 48. Natura : păcatele împotriva 
naturii şi ale artei sînt socotite de Dante ca păcate împotriva lui Dumnezeu, fiindcă natura 
este fiica lui Dumnezeu şi arta fiica naturii, aşa că aceasta din urmă este, după frumoasa 
expresie a lui Dante, „ca şi nepoată lui Dumnezeu”. 50. Sodomei : al sodomiţilor, păcat foarte 
răspîndit în Evul Mediu: cei care păcătuiesc contra naturii. Cahorsei: cămătarii; locuitorii 
oraşului Cahors din Franţa erau socotiţi ca negustori foarte şireţi şi cămătari. Din partea lor, 
francezii numeau lombarzi pe acelaşi fel de oameni. 51. Urăsc : blestemătorii (vezi versul 47). 
53. Uzează : în sens de acţionează. 55. Ast mod : înşelăciune împotriva celor care se încred, 
adică trădarea. Dezmembrează : desparte şi pe cei pe care natura {rudele) sau dragostea 
{ţara, prietenii) îi adunase. 58. Curvii: traducătorul cuprinde sub această numire şi pe 
pezevenghii şi pe înşelătorii de femei, din text. 

61 Ci-n cazul prim distruge şi iubirea 
ce-avem din fire şi pe cea ce-anume 
s-adaugă ei sporind ce naşte firea, 

64 de-aceea-n cercul cel mai strimt din lume, 
în centrul ei, pe care sade Dis, 
trădării-i scris etern să se consume”. 

67 - „Maestre-al meu, ce clar îţi curge,-am zis, 
cuvîntul tău si-mi dă distincţie clară 
de-acest popor şi neamu-n el închis! 

70 Dar cei ce stau în balta lor murdară, 
şi cei purtaţi de vînt şi cîţi se-njură 
ciocnind poveri, şi-acei din ploi, de-afară; 

73 de-i stau şi ei lui Dumnezeu în ură, 
de ce nu-s în cetate-n foc, la fel, 
iar dacă nu, de ce-au ceea ce-ndură?” 

76 - „De ce ingeniul tău - răspunse el - 
s-abate-asa cum nu făcu ’nainte? 

Ori mintea ta tinteste-acum alt tel? 

5 5 5 

79 De-acele vorbe nu-ţi aduci aminte, 
de-al tău elin în etică tratate, 
că-s trei porniri duşmane vrerii sfinte: 

82 necumpăt, rea-credinţă, cumplitate 
de bestie ? Iar primul dă mai mică 
ofensă-n cer, deci mai puţin şi bate, 

85 şi-acum de-observi ce-acestea vreau să zică, 
si bine-aminte tii cine-s acei 

9 9 

ce-afară plîng, mai sus, nu-n foc adică, 

88 tu poţi vedea de ce aceşti mişei 

deoparte stau, iar Dreapta cea verace 
mai blîndă-si are-aici mînia ei.” 

9 

91 - „Oh, soare tu, ce-oricare nor desface, 
iar cînd explici m-albeşti, încît, precum 
îmi place-a şti şi-n dubiu-a fi îmi place, 


71. Ori sînt purtaţi (a). 79. Ori nu-ţi... sînt acele vorbe (a). 88. Tu vezi de ce nu stau 
aceşti mişei (a). 89. Şi-au alt (a). 


62. Din fire : iubirea aproapelui. 63. Sporind : iubirea rudeniei şi a prieteniei, care se adaugă 
la cea firească de la om la om. 65. Dis : regele Infernului, care era considerat şi ca rege al 
bogăţiilor. Aici Dante întrebuinţează numele clasic în loc de cel creştin, Lucifer. 70. Balta: 
mînioşii. 71. Vînt: desfrînaţii. 72. Poveri: zgîrciţii şi risipitorii. Ploi: lacomii. Dante în¬ 
treabă ce este cu acei care sînt în afara cetăţii Dite şi de ce nu sînt pedepsiţi şi ei acolo. 
78. Alt ţel : se gîndeşte la altceva, nu prea dă atenţie la ceea ce spune. „Ca odinioară — parcă 
ar spune Virgil — cînd, în loc de a răspunde lui Cavalcante, te gîndeai la problema ignorării 
prezentului de către suflete”. 80. Elin: Aristotel. 84. Bate: deci necumpătatul este pedepsit 
cu pedepse mai mici. 85. Acest : Aristotel. 87. Afară : afară din cetatea Dite: necumpătaţii. 
89. Deoparte : de ce necumpătaţii stau departe de cei pedepsiţi dinăuntrul cetăţii. 
Dreapta : mîna lui Dumnezeu. 91. Soare : aşa numeşte pe Virgil, fiindcă i-a luminat mintea. 
Nor: dubiu. 92. M-albeşti: mă lămureşti. 93. Şi-n dubiu: „atît îmi place a fi luminat de 

94 la punctu-acela întoarce-mi-te-acum, 
cînd zici c-ar fi-nsultînd cămătăria 
divina milă si mi-arată cum?” 

97 - „Nu singur într-un loc filosofia 

o spune cui voieşte-a cerceta 
că firii voastre-i este obîrsia 

9 

100 divinul intelect si arta sa. 

9 

Si-n fizică dac-o citeşti, nu toată, 
ci-n prea puţine file vei afla, 

103 că firii arta - cît e scris să poată - 
e ca si unui maistru-nvătăcelul, 
deci e lui Dumnezeu ca şi-o nepoată. 

106 Dintr-astea două, de-ai aminte felul 
în care Facerea de-Adam tratează, 
un om îsi ia si viata sa si telul. 

9 9 9 9 9 

109 Cum îns-un cămătar alt drum urmează 
el ia-n dispreţ şi firea şi-arta care 
îi dă ei ţel, că-ntr-alta el sperează. 

112 Şi-acum, să vii, că-i timpul de plecare. 
Spre zori şi Peştii schinteiază-acum 
şi-ntors de tot spre-apus e Carul Mare 

115 iar pe-unde-om scoborî-i departe drum.” 


94. să te-ntorci (a). 110. El şi natura şi urmaşa ei! O ia-n dispreţ (a). 112. Ci-i timp 
de mers, ur[meazâ]paşii mei (a). 113. ne schinteiază (a). Căci P[eştii]-au răsărit spre 
zori, şi zace (b). 


tine, încît dubiul îmi este tot aşa de plăcut ca şi adevărul, fiindcă îmi dă mijlocul să mă bucur 
de explicaţiile tale”. 94. La punctu- : Dante nu înţelege cum cămătăria poate fi socotită ca 
silnicie împotriva lui Dumnezeu şi cere explicaţii lui Virgil. 97. Filosofia : „nu într-un singur 
loc filosofia spune cui voieşte a o cerceta că divinul intelect şi felul lui de a acţiona este 
obîrsia firii voastre”. 101. Fizica : cartea lui Aristotel cu acest nume. 102. File : chiar la 
început. 104. Unui maistru: arta stă în aceeaşi relaţie cu Dumnezeu, cum stă învăţăcelul 
faţă de maestru. 106. Două : natura şi arta. 107. Facerea : face aluzie la pasajul din Geneză, 
III, 17-19: „Dumnezeu zise către Adam: «Din pămînt {natura) vei trage cu mare osteneală 
hrana ta pentru toate zilele vieţii tale; şi cu sudoarea feţei tale îţi vei cîştiga pîinea»”. 
109. Alt drum: nu trăieşte nici din natură, nici din artă. 111. Ei: naturii. Dispreţuieşte 
natura în sine şi arta, care depinde de ea şi îi dă ţel. 113. Spre zori: sînt cam trei ceasuri 
după miezul nopţii şi zodia Peştilor a răsărit pe orizont, pe cînd Carul Mare este aproape de 
apus. Sîntem în dimineaţa zilei de 9 aprilie 1300, care era ziua de Sîmbăta mare. Fiindcă 
Dante s-a rătăcit în pădure în seara de Joia mare, 7 aprilie (I, 21), ajunsese la poalele „colinei 
plăcute” în dimineaţa de Vineri, 8 aprilie (I, 37), şi se îndrumase spre Infern pe la apusul 
aceleiaşi zile (II; 1), urmează că, ţinînd seamă şi de timpul cît a stat în pădure, el era în drum 
de o zi şi două nopţi. 

CîntuC XII 


Cercul al şaptelea. 

TT» ^ 1 A •! ♦ 

Briul intii: silnicii 


Minotaurul (1-27) © Originea ruinei 
(28-45) © Centaurii (46-99) © Silnicii 
împotriva aproapelui (100-139) 


1 Cumplit un scoborîş acea grămadă 
de stînci era, şi-n spaime-atît de plină, 
că orice om s-ar fi-ngrozit să-l vadă. 

4 Precum prin tremur sau printr-altă vină 
din jos de Trent pe-o parte-a văii sale 
pe-Adige-1 strîmtoreaz-acea ruină, 

7 încît din culmea de-unde-a curs la vale 
se fac pînă pe şes prăpăstii-adînci 
încît cei ce-ar fi sus n-au nici o cale 

10 atare-un clin făceau si-aceste stînci. 

9 

Şi sus pe surpături, întins să zacă 
ruşinea Cretei, monstrul, sta pe brînci, 

13 scîrbosul zămislit în falsa vacă. 

Văzîndu-ne-a-nceput să muşte-n sîne 
ca-n furie-acel ce n-are-altce să-sî facă. 

9 


1. Un groaznic (a). 


6. Ruină : marea prăvălire de pămînt de pe stînca rîului Adige între Verona şi Trento, zisă 
Slavini di Marco. Nu e necesar de a admite că Dante a văzut-o chiar personal, din vreme ce 
este pomenită în tratatul Despre meteori al lui Albertus Magnus, în care se vorbeşte de 
motivele din care munţii se prăvălesc. 9. Nici o cale: în text: alcuna via, adică „cîte un 
drum”. Exemplele ce au fost aduse pînă acum pentru a susţine interpretarea lui alcuna (cîte 
una) prin nessuna (nici una) sînt toate foarte îndoielnice. Deci este de preferat interpretarea 
că acea ruină era în aşa fel prăvălită, încît ar oferi celui care ar fi sus putinţa de a coborî la 
vale prin ruina infernală pe care o compară şi cu aceea din Trento ; o întărire mai mult pentru 
această interpretare din urmă. 12. Ruşinea Cretei : Minotaurul (care avea înfăţişare de 
jumătate om, jumătate taur şi se hrănea din carne omenească) s-a născut în Creta din Pasifae, 
soţia lui Minos, care, îndrăgostindu-se de un taur, îşi satisfăcu pofta sa nelegiuită intrînd 
într-o vacă sculptată pentru ea de Dedal. Ovidiu, în Metamorfozele sale (VIII, 155), cheamă 
Minotarurul „ruşinea neamului”, şi Virgil în Eneida (VI, 26) „mărturie de iubire nelegiuită”. 

16 Virgil atunci spre el: - „Acest ce vine 
tu poate crezi că-i principele-Atenei 
acel ce sus a stins suflarea-n tine? 

19 El nu-i adus de vrăjile viclene! 

surori ce-avuşi; fugi, fiară, şi fereşte, 
căci vrea să vadă caznele Gheenei”. 

22 Precum un bou, ce-n clipa cînd primeşte 
toporu-n cap, îşi rumpe funia lui, 
nu poate-umbla, ci beat se-mpleticeşte, 

25 aşa pe-această fiară o văzui. 

Şi-atunci Virgil: - „Să treci, cît timp pe fiară 
tu-n furie-o vezi, prin pasul ce-1 făcui”. 

28 Pe coastă-n jos pornirăm aşadară, 
pe pietre cari jucau peste abis 
sub mine-ades prin noua lor povară. 

31 Mergeam gîndind. Iar el: - „Tu poate,-a zis, 
gîndeşti ce-i rîpa asta apărată 
de monstru-acest turbat ce l-am ucis ? 

34 Dar vreau să ştii si tu că-ntîia dată 
cînd fui aci-n adîncul Iad adus 
această rîpă rea n-a fost surpată. 

37 Dar nu ’nainte mult, greşit de nu-s, 
de ce-a trecut prin Iad Biruitorul 
ce-atît de mare plean lui Dis i-a dus, 

40 cumplit s-a zguduit din tălpi ponorul 
acest mudar, încît crezui că prinde 
întregul univers să simt-amorul 


22. Precum cînd rupe-n clipa (a). 29-30. Pe pietre care-adese peste-abis! Jucau sub 
mine, uimite de povară (b). 31. Mi-e gîndul. 33. ucizîndu-l (a). 38. limb triumf (a). 
De ce veni Acel ce-o mare pradă! I-a dus lui Dis din Iadul de... sus (b). 


17. Principele-Atenei: Teseu, pentru a-şi scăpa ţara (Atica) de ruşinosul tribut de tineri şi 
fete care trebuiau date Minotaurului, a plecat în Creta, unde cu ajutorul firului Ariadnei, 
fiica lui Minos care s-a îndrăgostit de el, a pătruns în Labirint, omorînd pe Minotaur. 
20. Surori : trebuie observat aici sarcasmul lui Virgil şi oportunismul lui, prin care, faţă de 
împotrivirea demonilor, ia atitudini diferite: acuma îl ia de sus cu autoritate, acuma cu 
binişorul, şi acuma, ca în cazul de faţă, cu ironie şi cu batjocură. 27. Prin pasul ce-1 făcui: 
Minotaurul, la sosirea poeţilor în acel loc, era întins astfel încît împiedica trecerea. Virgil, 
aţîţîndu-1 cu cuvintele lui batjocoritoare, a făcut să se scoale şi să lase trecerea liberă. 
30. Noua : fiindcă pînă atunci nu trecuse nici un om prin acele locuri, iar sufletele n-au 
greutate şi deci nu pot mişca pietrele. 33. Ucis : în sens figurat: „I-am dat cu vorbele mele 
o lovitură mortală”. 34. -ntîia dată : vezi Infernul (IX, 22). 38. Biruitorul : Isus Cristos, care 
după moarte a coborît în Infern şi a scos de acolo sufletele patriarhilor. 39. I-a dus : i-a luat 
un plean atît de mare. 42. Amorul : după doctrina lui Empedocle, după care dezbinarea a 

43 ce-n haos lumea mai ades o-ncinde 

cum cred mai mulţi, şi[-n acel timp] căzură 
aceste stane vechi si-aici si-altinde... 

46 Şi-acum priveşte, căci pe-aproape cură 
un rîu de sînge-n care fierb de veci 
cîţi rău prin silă altora făcură”. 

49 - „Ah, oarbă furie, poftă, ce nu treci! 
cum zbaţi în scurta viaţă biata gloată 
si-n cea etern-asa de rău ce-o ’neci!” 

52 Şi larg văzui un şanţ, ce merge roată 
precum mi-a spus Virgil, şi-ncunjurînd 
încinge-a ăstui cerc cîmpia toată, 

55 iar între el şi ’naltul zid, fugînd 
văzui armaţi centauri cum se-nsiră, 

9 9 ^ 

cum vii, dup-al lor fel, umblau vînînd. 

58 Văzîndu-ne venind, ei toţi s-opriră, 
iar trei au şi pornit din ceata lor 
şi proaspete săgeţi pe arc tocmiră. 

61 Iar unul de departe: - „Ce ponor 
vi-e dat? Voi doi ce scoborîţi priporul, 
vorbiţi din deal, căci altfel vă dobor”. 

64 - „Vom da răspuns - a zis conducătorul - 
de-aproape lui Chiron; căci nu spre bune 
lucrări te-a-mpins pe tine-apururi zorul!” 

67 Şi-apoi: - „Acesta-i Nes - a prins a-mi spune, 
murind de dragul mîndrei Dejanire, 
prin propriul sînge-a vrut să se răzbune. 


46. Dar caută-n vale (a). 51. Şi aşa de râu o-nfunzi în cea de „veci” (a). 52. -n chip 
de (a). 


diferenţiat elementele din haos (focul, aerul, apa şi pămîntul), iar iubirea le va amesteca 
din nou, reîntorcîndu-se în haos la sfîrşitul lumii. Virgil vrea să arate că, la cutremurul 
de pămînt care a urmat coborîrii lui Isus în Infern, i-a fost frică să nu fie sfîrşitul lumii. 
43. -ncinde : aprinde. 45. Altînde : pentru altunde, schimbat, foarte posibil, din cauza rimei. 
56. Centauri : monştri mitologici jumătate om, jumătate cal, născuţi din Ision şi dintr-un 
nor care luă aparenţa lui luno. După cum în viaţă umblau vînînd prin munţii Tesaliei, tot 
aşa Dante şi-i închipuie alergînd unul după altul pe ţărmurile rîului de sînge şi păzind pe 
silnici ca să nu se ridice mai mult decît le este îngăduit. 61. Ponor: Nes crede că Dante şi 
Virgil ar fî două suflete vinovate de silnicie care sosesc să-şi facă pedeapsa şi îi întreabă ce 
loc le-a fost hotărît. 65. Chiron : şeful acestor centauri. Virgil ia pe Nes de sus şi îi spune că 
răspunsul îl va da numai şefului lor, aducîndu-i aminte ironic că altădată a păţit-o din cauza 
firii lui prea pornite. 67. Nes : vestitul centaur care a iubit pe Deianira, soţia lui Hercule, 
care s-a răzbunat omorîndu-1 cu săgeţile lui otrăvite cu sîngele hidrei din Lerna. Nes însă s-a 
răzbunat la rîndul lui spunînd Deianirei să înmoaie o cămaşă în sîngele lui şi să o dea lui 
Hercule cînd ar bănui că iubeşte o altă femeie, căci numaidecît s-ar întoarce la ea. Hercule 
îndrăgostindu-se de lole, Deianira i-a oferit cămaşa muiată în sîngele otrăvit al lui Nes, din 
care cauză Hercule a murit în dureri groaznice. 



































I 


INFERNUL 


70 Acel ce-şi ţine-n piept a sa privire 
Chiron e, cel ce-avu pe-Ahil în casă, 
al treilea, Fol, ce furii-avea din fire. 

73 Sînt unii ce-n juru-acestor şanţuri pasă 
şi trag săgeţi în suflete cari ies 
mai mult din rîu decît au drept să iasă”. 

76 Spre-acele fiare sprintene-am purces 
şi, după ce cu-a armei crestătură 
Chiron al bărbii stuf puţin l-a dres, 

79 astfel despădurindu-şi larga-i gură : 

- „Vedeţi si voi, fîrtati, că se clăteşte 
ce-atinge-acel din dos, pe unde cură? 

82 Piciorul mort nu face-asa, fireşte”. 

Virgil, ce-i sta la piept, în locu-n care 
o fire-a sa cu-a doua i-o-ntîlneste: 

85 - „E viu - a zis - şi am însărcinare 
să merg, să vadă ladu-ntreg, cu el; 
nevoia-1 poartă, nu vrun plac ce-1 are. 

88 Iar cine-mi dete-o slujbă de-acest fel, 
osane cîntă-n sfînta-i locuinţă - 

9 

el nu-i tiran, nici eu vrun duh misei! 

91 Pe-acea putere deci, ce-mi dă putinţă 
să trec pe-aceste căi îngrozitoare, 
dă-mi unul dintre-ai tăi mai de credinţă, 

94 şi pe-unde-i vad prin rîu să ne scoboare, 
şi-n spate treacă-mi viul, căci altcum 
n-am cum să-l trec, că nu e duh să zboare”. 


74. Trăgînd (a). 75. li-e dat (a). 76. Şi-a zis (a). 83-84. Şi stînd sub pieptul lui 
iubitul duce! La locu-n care două firi uneşte (a). 85. conduce (a). 87. Şi-o sil-aici, 
nu placul îl aduce (a). 91. Să trec pe-o cale-atît (a). 94. Şi pînă jos la vad, (a). 


71. Chiron: cel mai înţelept dintre centauri, viteaz şi învăţat mai ales în medicină, a fost 
învăţătorul lui Ahile. 72. Fol : alt centaur, pe care Virgil (Georgice, II, 455) îl numeşte furens. 
77. Cu-a armei crestătură : admirabil este acest gest al lui Chiron de a-şi despica barba 
stufoasă care-i acoperă gura cu crestătura săgeţii. 80. Vedeţi : Chiron atrage atenţia celor¬ 
lalţi centauri că Dante, care din respect se ţine mai în urma lui Virgil, mişcă pietrele pe care 
calcă. 83. Ce-i sta la piept : centaurul este mai înalt şi capul lui Virgil îi ajunge la piept. 
84. O fire... cu-a doua : firea omenească cu cea de cal. 88. Cine : face aluzie la Beatrice, care, 
după cum ştim din cîntul I, s-a adresat lui Virgil pentru a-1 scăpa pe Dante din pădurea în 
care se rătăcise. 90. Tiran: lui Nes, care, sigur că are a face cu suflete vinovate de silnicie, 
l-a întrebat obraznic care loc le fusese hotărît, Virgil n-a vrut să-i răspundă. Lui Chiron însă, 
care s-a mirat că Dante mişcă pietrele pe care calcă, îi dă toate explicaţiile cuvenite. 
91. Pe-acea putere: repetă şi aici, aproape neschimbată, formula aceea aproape magică, pe 
care a întrebuintat-o si fată de alte piedici. 96. Nu e duh : trebuie să relevăm si aici ceea ce 
a fost numit oportunismul lui Virgil. „Primit fără ostilitate”, observă cu drept cuvînt Torraca, 
„Virgil nu adresează lui Chiron cuvinte dispreţuitoare şi nu-i dă porunci. Caută mai întîi să 
si-1 facă prieten, să-i intre în gratii. E viu confirmă observaţia centaurului; e ca si cum i-ar 

97 Spre dreapta sa Chiron s-a-ntors acum: 

- „Te-ntoarce, Nes, şi du-i, şi la-ntîlnire 
cu alt vrun stol, tu fă să-ţi facă drum”. 

100 Şi-a lungu-acelei ape clocotite 
priveam urmînd fidelu-nsoţitor, 
pe fierţii-acei ce scot urlări cumplite. 

A 

103 înfipt pînă sub ochi văzui popor, 

iar Nes: - „Aceştia-s cei[a] cari prădară 
şi-acei tirani ce-au făptuit omor. 

106 Plîng relele făcute-n chip de fiară 
si-al Ferei domn si Dionis hainul 
ce-a dat Siciliei ani de jale-amară. 

w 

109 Ast cap cu plete negre-i Ezzelinul, 
dincoa’, şi-aici cu plete mai deschise 
a fost Obizo d’Est, şi cu deplinul 

112 e drept că fiu-i proclet îl ucise”. 

Privii spre duce-atunci, dar: - „Dintre noi 
aceasta-ţi fie-ntîi aici”, îmi zise. 


98. iar (a). 102. Dm care fierţii-urlâri (a). 114. Aici să-ţi fie-acest întîiu (a). 


spune: ai nimerit-o. Apoi încearcă să-i inspire milă pentru acel sărman tovarăş de 
drum, căruia el trebuie să-i arate Iadul întreg, nu din cauza vrunui plac ce-1 are, ci din nevoie. 
Cu dibăcie şi potrivind vorba după inteligenţa ascultătorilor, face aluzie la Beatrice: cine 
cintă osane în Rai i-a dat o slujbă de acest fel. Se face mic faţă de centaur şi neagă cu hotărîre 
{nu... nici) că tovarăşul lui ar fî tiran şi el vrun duh mişel; nu, ei nu vor rămîne acolo în 
sîngele clocotitor. De observat şi distincţia: tiran cel viu, duh mişel cel mort. După ce a 
pregătit astfel sufletul lui Chiron, îl roagă, şi rugăminrea îi iese caldă, insistentă, pre¬ 
cisă. Şi isprăveşte cu o vorbă glumeaţă: dă-mi unul dintre ai tăi, care sînt aşa de mulţi şi 
cunoscători ai locului, care să ne coboare prin rîu pe unde-i vad şi să treacă în spate pe cel 
viu, care nu e duh să zboare”. 101. Fidelu-nsoţitor: Nes. 106. -n chip de fiară: ca nişte 
fiare. 107. Al Ferei domn: Alexandru Fereu, tiran din Fere, în Tesalia, obţinu stăpînirea 
(369 î.Cr.) omorînd pe unchiul său Polifron. Faimos pentru cruzimea faţă de prizonierii de 
război (nu respecta nici pe ambasadori!) şi către supuşi, s-a făcut urît şi de rudele lui. în 
urma aţîţării soţiei Tebe, a fost omorît de fratele acesteia (358 î.Cr.). Alţi comentatori cred 
că ar fi vorba de Alexandru cel Mare (Dante spune Alexandru pur şi simplu), despre care 
Orosius ne spune că a fost „tiran foarte crud, care arunca pe oameni ca pradă cîinilor, învă- 
luindu-i în piei de fiare” şi Seneca, De beneficia, I, 13, 3, că chiar din copilărie s-a arătat „latro 
gentiumque vastator, tam hostium pernicies quam amicorum, qui summum bonum duceret 
terrori esse cunctis mortabilus”. Coşbuc se hotăreşte pentru cealaltă interpretare şi traduce 
în consecinţă: al Ferei domn. Dionis : celebrul tiran din Siracuza (născut 431, mort 367 î.Cr.). 
109. Ezzelinul: Ezzelino da Romano (1194-1259), stăpînitorul castelului Romano, care şi-a 
întins stăpînirea asupra Veronei, Treviso, Vicenzei, Padovei şi se gîndea să devină stăpînul 
întregii Lombardii. Un vechi cronicar (Fra Salimbene) ne spune că „era mai de temut decît 
dracul. A omorî bărbaţi, femei, copii era pentru el un nimic şi a făptuit cruzimi aproape de 
neînchipuit... în numele blestemăţiei şi al cruzimii a fost asemănător dracului”. Despre el s-a 
făcut legenda că ar fî fiul dracului şi de această versiune s-a folosit Albertino Mussato în 
celebra tragedie în limba latină Eccerinis. Toate cronicile Evului Mediu sînt pline de poznele 
lui crude, printre care e vestită aceea care a făcut-o într-o zi cerşetorilor. I-a adunat pe toţi 
în livada castelului făgăduindu-le că le va da îmbrăcăminte şi, după ce i-a silit să se dezbrace 
de zdrenţele lor în care erau ascunse multe monede de aur şi de argint, i-a trimis pe toţi 
aproape goi înapoi. 111. Obizo: Obizo al Il-lea, fiul lui Rinaldo şi al Adelaidei da Romano. 
A fost stăpînitor al Ferrarei de la 1264 la 1293. 112. Fiu-i proclet: Dante spune: „fiu-i 

115 Nu mult mai merse Nes şi-oprit apoi 
privi spre-o gintă pînă-n gît intrată 
precum părea,-ntr-al sîngelui şivoi. 

118 Si-o umbră ne-arătă stînd izolată. 

- „Acesta-i ucigaş inimii-acei 
ce si-azi mai e la Tamisa-onorată.” 

121 Văzui cu capu-ntreg, de-aici, mişei 
ieşiţi din rîu, şi-apoi şi pînă-n şale, 
şi-aici şi cunoscui pe mulţi din ei. 

124 Şi-aşa scădea mereu cumplita vale 
încît de-acum doar gleznele-nvălea 
si-aici prin sânt ne-a dat si vadul cale. 

127 - „Aşa precum urmeaz-a tot scădea 

cum vezi, pe-această parte roşia baltă - 
vorbit-a Nes -, aş vrea să crezi că ea 

130 sporeşte-astfel pe partea ceealaltă 
adîncul ei, pînă ce-ajunge unde 
tiranii stau, să urle şi-n deolaltă. 

133 Acolo vru justiţia să-i scufunde 

pe-Atila cel ce-al lumii biciu fusese, 
pe Pirh şi Sext, şi-amestec-a lor unde 


115. şi stînd (a). 116. O gloată ne-arăta, ce sta... aţă (a). 121. Văzui de-aici ieşiţi 
apoi mişei! Cu-ntregul cap (a). 125. nici glesne (a). 126. şanţul cale (a). 129. Vorbi 
Centaurul, să-i ştii (a). 


vitreg” şi adaugă: e drept, ca şi cum ar vrea să restabilească adevărul, fiindcă se spunea 
altfel. In realitate, cronicarii timpului ne spun că a fost omorît de cei doi fîi ai lui, care se 
temeau ca tatăl lor să nu lase moştenirea unui bastard, Pietro Abate. Discuţia este dacă 
Dante, spunînd copil vitreg, a înţeles, cum traduce Coşbuc, fiu nelegiuit (proclet) ori a vrut 
să spună că acela care în realitate l-a ucis a fost bastardul lui şi nu, după cum se spunea, 
copiii săi legitimi. 113. Duce : Virgil. Ca şi cum ar fî auzit pentru întîia dată această versiune 
şi l-ar întreba: „Este oare adevărat?”. Virgil îi răspunde că tot timpul cît va fî în cercul silni¬ 
cilor să-l creadă pe Nes, care este bun cunoscător în aceste locuri. 119. Ucigaş : Contele Guy 
de Montfort. Din ura ce o avea împotriva lui Eduard I, care a fost mai pe urmă regele Angliei 
şi îl omorîse pe tatăl său, într-o zi cînd Henric, fratele lui Eduard, asista la slujbă într-o 
biserică din Viterbo, lîngă Roma, îl răpuse cu sabia. 120. Tamisa : Tamisa, adică Londra. 
Inima lui Henric a fost pusă într-un potir de aur în mîna unei statui pe mormîntul lui Eduard 
Confesorul în mînăstirea Westminster. Alţii, cum e cronicarul Villani (VII, 39), ne spun: 
„într-o cupă de aur pe vîrful unei columne aşezate la capul podului din Londra peste rîul 
Tamisa”. 125. Doar gleznele : după felul păcatului lor, unii sînt cu totul cufundaţi în rîul de 
sînge clocotitor, alţii pînă în gît, alţii pînă la şale, iar alţii pînă la glezne. 127. Scădea : trebuie 
să ne închipuim un mare şanţ circular, al cărui fund se ridică în formă de arc, aşa că pe la 
jumătatea şanţului se poate trece ca pe uscat. De pe malul unde este Dante pînă în centrul 
rîului, sîngele descreşte mereu, dincolo de centru pînă la celălalt mal creşte. 134. Atila: 
faimosul rege al hunilor, „metus orbis, flagellum Dei”, a domnit de la 433 la 453. 135. Pirh: 
Pirus, regele Epirului, duşmanul romanilor, care, după Orosius (IV, 1), „era cumplit şi pe 
mare, şi pe uscat, şi prin oameni, şi prin cai, şi prin arme, şi prin elefanţi, şi încă şi prin 
puterea si vicleşugurile sale”. Sext : fiul lui Pompei, despre care, cu obişnuita deghizare 

I 


136 de plîns cu spuma ce din clocot iese 
etern, doi Rinieri, zvîrliţi în Iad, 
că multor căi le-au dat război adese.” 

139 Iar el se-ntoarse-apoi trecînd prin vad. 


medievală a oamenilor şi lucrurilor din Antichitate, ni se spune în Fatti di Cesare că s-a făcut 
pirat de mare, probabil dintr-o greşită interpretare a unui pasaj din Lucan {Pharsalia, VI, 422). 
137. Doi Rinieri : Rinier da Corneto, „faimos tîlhar”, cum spun comentatorii cei mai vechi, 
dar despre isprăvile căruia nu ştim nimic, şi Rinier Pazzo, care în 1268, cu alţi tîlhari, a 
atacat o ceată de prelaţi şi de cavaleri care se duceau la Roma, furîndu-le lucruri şi bani şi 
omorînd cea mai mare parte din ei, din care cauză a fost excomunicat. 138. Multor căi... 
război : au tîlhărit la drumul mare. 

CîntuC XIII 


Cercul al şaptelea- 
Cerculetul al doilea 

9 


Pădurea sinucigaşilor şi Harpiile 
(1-21) ® Pier della Vigna (22-108) 
® Silnicii împotriva propriilor 
bunuri sau risipitorii (109-151) 


1 Nici n-apucase Nes a trece-acum, 
cînd noi într-o pădure-ntram grozavă 
ce n-avea nici un semn de nici un drum. 

4 Iar frunza ei nu verde, ci bolnavă, 
nu linse crengi, ci strîmbe şi-nnodate, 
nu fructe-n pomi, ci numai spini şi-otravă. 

A 

7 Intre Cornet si Cecina-nfundate 
păduri ca asta n-au, nici mai pustii 
acei mistreţi ce-urăsc cîmpii arate. 

10 Aici au cuib spurcatele Harpii 

cari, dînd de ştire-amarul ce-o să-l paţă, 
din insule-au gonit pe-ai Troiei fii. 


1. Nes nu era dincolo înc-ajuns (a). Dincolo Nes nici n-ajunsese-acum (a). 3. semn 
de nici un fel (a). 4. ci roşcat-bolnavă [obiect] (a). 


1. A trece: a trece la celălalt ţărm. 4. Nu verde: nu era verde (după felul construcţiei 
populare: mustăcioara lui, spicu’ griului). Chiar de la început, din descrierea lui Dante, ne 
dăm seama că această pădure are o taină, nu e o pădure ca toate celelalte. 4-6. Nu..., nu : nu, 
repetat de trei ori; ci, repetat de trei ori; poetul opune ceea ce s-ar fi aşteptat de văzut la 
ceea ce a observat cu cît înainta în ciudata pădure ; mai întîi culoarea frunzelor care îmbrăcau 
crengile, apoi forma ramurilor, nu linse, netede şi drepte, dar strîmbe, înnodate, întortocheate ; 
în fine, lipsa de fructe, înlocuite cu spini otrăviţi. 7. între Cornet : subiectul este: acei 
mistreţi. A se construi: „Acei mistreţi ce urăsc cîmpii arate nu au între Cornet şi Cecina 
păduri mai înfundate şi nici pustii ca asta”. Cornet : între rîul Cecina, lîngă Volterra (la 
miazănoapte) şi oraşul Corneto lîngă Civitavecchia (la miazăzi) erau 180 km de „pustietăţi 
întunecate şi primejdioase şi păduri vechi şi înspăimîntătoare” încă pe vremea lui Boccaccio 
{Commentario, XL) şi chiar astăzi sînt păduri şi mlaştini nesănătoase. „Cu această compa¬ 
raţie, închipuirea încă nelămurită a pădurii infernale ia înfăţişarea, consistenţa şi caracterele 
specifice unei păduri văzute de poet pe pămînt” (Torraca). 10. Harpii: monştri fabuloşi cu 
chip şi gît femeiesc şi trup de pasăre, fiicele lui Taumantes şi ale Electrei. Erau foarte 
hrăpăreţe, după cum înseamnă în limba greacă numele lor, şi locuiau în insulele Strofade, în 
Marea Ionică. Dante (poate aducîndu-şi aminte de un pasaj al Sfîntului Bernard: „homo 
absque gratia est ut arbor silvestris ferens fructus, quibus porci infernales, ut harpyae, 
pascuntur”) le pune ca păzitoare sinucigaşilor în pădurea grozavă. 11. Amarul: debarcînd 

13 Au aripi mari, dar de-om şi piept, şi faţă, 
cu pene-un pîntec larg şi gheare-avînd 
şi-apururi plîng prin pomii făr’ de viaţă. 

16 - „Să ştii de-aicea, pîn-a nu fi-ntrînd, 
că eşti acu-ntr-a văii-acea genune 
ce-a doua e, şi fi-vei pînă cînd 

19 pe-aprinsul prund piciorul ţi-1 vei pune. 

Deci cată bine si vedea-vei stări 

ce nu le-ai crede numai de le-aş spune.” 

22 Simţeam acum din orice parte-oftări, 
dar nevăzînd de unde-ar putea purcede, 
stăteam un rob al mutei tulburări. 

25 Eu cred că el credea că poate-aş crede 
c-atîta vai un neam ar fi gemîndu-1 
ce stă printre copaci şi nu se vede. 

28 De-aceea-mi zise el: - „Un spin rupîndu-1 
dintr-aste plante-ori de-unde-ţi este placul, 
vedea-ţi-vei fals întreg în tine gîndul”. 

A 

31 întinsei mîna deci şi-am rupt din cracul 
cu foi o creang-a unui mare spine; 

Şi-atunci: - „De ce mă rupi?”, striga copacul, 

34 şi-umplut de sînge negru ca din vine 
din nou striga: - „De ce mă mai despoi, 
or nici un simt de milă n-ai tu-n tine? 

9 


13. Au late-aripi (b). 15. Scot vaete (a). Scot plînsete prin pomii (b). 16. deci in 
ea (a). 17. eşti aci (a). 22. oftat (a). 24. Şi-aşa m-opri cu totul tulburat (a). 26. viu (a). 
27. Ce-ascuns stă printre crengi (a). 30. deplin (a). 36. Ori n-ai tu (a). 


Enea în insulele Strofade, a fost silit să plece fiindcă Harpiile îi spurcau toate mîncările. 
Atunci Celena, regina lor, prevesti troienilor că vor ajunge în Italia, dar înainte vor suferi de 
o foame aşa de cumplită, încît îşi vor mînca mesele. 16. De-aicea : în text: „chiar de acum, 
înainte de a intra în pădure”. 17. -ntr-a văii: „într-acea genune a văii ce este a doua”, 
adică: „Să ştii că eşti într-a doua despărţitură (genune) a cercului VII, şi tot în el vei fi pînă 
cînd nu vei pune piciorul pe aprinsul prund unde sînt pedepsiţi silnicii împotriva firii”. 
20. Stări : Virgil, care îşi aduce aminte că în cartea a Il-a (versurile 22 şi urm. din Eneida) 
descrisese o scenă la fel, îşi propune de a da lui Dante dovadă că ceea ce a povestit şi a fost 
socotit ca o imagine de poet îşi are în Infern o confirmare. Deci înainte aţîţă curiozitatea lui 
Dante, anunţîndu-1 că va vedea lucruri pe care nu le-ar crede dacă numai i le-ar spune, şi mai 
pe urmă îl pune să rupă o crenguţă dintr-unul din acei pomi ciudaţi, pregustînd mirarea şi 
frica lui Dante cînd va asista de fapt la o minune la fel cu cea povestită în Eneida. In realitate 
este un pretext al lui Dante, care îşi dă seama că imitaţia lui din Virgil era prea bătătoare 
la ochi, pentru a se putea lipsi de a cita izvorul lui şi de a justifica introducerea episodului 
ca o nevoie simţită de însuşi Virgil de a arăta că ceea ce spusese în Eneida nu era minciună. 
24. Un rob : ca rob, „cu totul sub stăpînirea tulburării mele, care mă împiedica să vorbesc”. 
30. Vedea-ţi-vei : „îţi vei vedea întreg gîndul fals în tine”, adică : „vei băga de seamă că te-ai 
gîndit greşit”. 36. Tu : în manuscris acest cuvînt este şters foarte uşor cu două liniuţe. Poetul 

37 Noi oameni fost-am şi-azi copaci cu foi; 
de noi îns-ar putea mai mult să-ţi pese 
chiar suflete de şarpe de-ar fi-n noi”. 

40 Cum vezi si la tăciunii verzi adese 

9 

că arde-un căpătîi, iar altul geme 
şi sfîrîie prin vînt ce-ntruna iese, 

43 cuvînt şi sînge-aşa-ntr-aceeaşi vreme 

ieşea din trunchi; iar eu, lăsînd să-mi cadă 
ce-am rupt, stăteam ca omul ce se teme. 

46 Şi-a zis Virgil: - „De-ar [fi] putut să creadă, 
rănite duh, ce n-am voit să-i spui 
ci-n versul meu putu-ntr-un loc să vadă, 

49 el n-ar fi pus pe tine mina lui. 

Dar necrezutul fapt mă-mpinse-a face 
prin el un act ce nici eu nu-1 crezui. 


39. de-am fi fost (a). 40. cînta (a). Cum vezi la verdele tăciune-adese (b). Cînd arde 
la un cap, cum - (a). 44. lâsai să (a). 45. fui stînd (a). 46-48. De-ar fi avut, ră¬ 
nite duh, dovada! Să creadă el... maestru-meu j Ce numai cu-al meu vers putu (b). 
47. meu (a). 48. Ce-abia-ntr-un vers (b). 49. greu (a) -ntins (b). 51. însumi nu-l (a). 


poate s-a gîndit să corecteze versul: „or nici un simţ de milă n-ai în tine?”. 37. Oameni: deci 
demni de mila oamenilor. 38. Ar putea : „chiar dacă am avea suflete de şarpe ar trebui să 
ai mai multă milă”. 40. Cum vezi: „aici, spune De Sanctis {Saggi critici, II, 61), fantasticul 
ţîşneşte din toate părţile: nu numai vaiete, dar sînge şi glas ies împreună din trunchi. Dante 
este copleşit, şi miraculosul ajunge pînă la culme. S-a observat că ideea acestui trunchi care 
vorbeşte este luată din Virgil. Dar iată diferenţa: în Virgil contrastul este implicit şi se 
revelează în impresii. Mihi frigidus horror membra quatit... Eloquar an sileam ? {Eneida, 
III, 29, 39). Vezi în aceste fraze acea netezire cu totul virgiliană a stilului, care preface în 
eleganţă şi groază. Lui Dante îi ajunge simpla aşezare a cuvintelor şi felul de a înfăţişa scena 
este astfel încît firescul e scos la iveală să facă irezistibilă impresia fantasticului. Credeţi 
oare că Dante dă ascultare cuvintelor ce le aude? Ca să-i fîe milă de sufletul chinuit în acel 
pom? Ca să-i răspundă? Nicidecum. Priveliştea de necrezut ce o are înainte îi pironeşte 
vederea şi îi taie glasul; spiritul vorbeşte şi Dante priveşte. Ceea ce izbeşte pe Dante nu este 
înţelesul cuvintelor, ci faptul că un copac vorbeşte şi sîngerează, ceea ce face asupra lui un 
efect atît de puternic, încît atrage către sine toată privirea, îl face insensibil la orişicare altă 
impresie; tot sufletul său este concentrat în ochi. Este o pildă desăvîrşită de reprezentaţie 
directă, fiindcă poetul, fără să scoată nimic din lumea externă, fără observaţii, ci numai 
povestind şi cu ajutorul numai al gradaţiilor pe care le scoate din însuşi fondul situaţiei, 
aduce miraculosul încetul cu încetul şi cu el impresia corespunzătoare pînă la gradul cel 
mai înalt”. 45. Ce-am rupt: crenguţa ce rupsese. 47. Ce n-am voit: că pomii aceştia sînt 
suflete omeneşti şi în ramurile lor în loc de apă curge sînge. 48. -n versul meu : în Eneida 
(III, 22 şi urm.) Enea povesteşte că, ajungînd în Tracia şi voind să jertfească un taur zeilor, 
a intrat într-o pădurice de corni şi mirţi, unde, vrînd să culeagă ramuri pentru altar, văzu 
ieşind din cel dintîi arbust ce l-a smuls din pămînt picături de sînge negru care mînjeau 
pămîntul. Este vorba de Polidor, care a fost omorît de regele Traciei şi fiind îngropat acolo 
purtînd încă înfipte în trup săgeţile (care se făceau din lemn de corn) cu care fusese omorît: 
lemnul acestora prinzînd rădăcini, arbustul care a crescut era îmbuibat cu sîngele celui mort. 
50. Necrezutul fapt : faptul de necrezut ce am povestit în Eneida şi pe care voiam să-l 
dovedesc. 51. Prin el : prin mîna lui Dante, pus la cale de mine. Nici eu nu-1 crezui : în text 
„de care şi mie îmi pare rău”. 

52 Dar spune-i cine-ai fost ca să te-mpace 
şi faima ta s-o-mprospăteze-altinde 
în lumea-n care-i scris să iasă-n pace”. 

55 Iar el: - „Nu pot să tac, atît m-aprinde 
frumosu-ţi grai, deci nu vă pară greu 
că-n vorbe-acum puţin mă voi întinde. 

58 La inima lui Frideric sînt eu 

acel ce cheie-avui, si-asa cu-ncetul 
ştiam să-ncui si să descui cum vreu, 

61 încît eu singur îi aveam secretul; 
fidel purtat-am slujba cea regească 
încît pieream de-atîta muncă, bietul! 

64 Dar cutra cea tot trează să pîndească 
la curţi de regi cu ochi făr’ de ruşine, 
un viciu-al curţilor si-o cium-obstească, 

67 pe toţi cu vremea-i asmuţea pe mine, 
şi-aprinşii-apoi aprinseră pe-August 
că-n negru-abis căzui din culmi senine. 

70 Crezînd, cuprins de-acroare şi dezgust, 
să-mi aflu-n moarte leac la dezonoare, 
injust îmi fui eu cel de-a pururi just. 


55. astfel (a). 56. Ăst dulce graiu (a). 59. avut-am cheia (a). 66. oricărei curţi (a). 
68. astfel (a). 


52. Ca să te-mpace : „aşa că el, ca să te împace, să împrospăteze faima ta sus pe pămînt, 
unde e scris că se va întoarce fără piedici”. 56. Frumosu-ţi grai: sufletul care vorbeşte, Pier 
della Vigna, cancelar şi protonotar al împăratului Frederic al Il-lea, era un stilist rafinat şi 
mare iubitor de figuri retorice, comparaţii, jocuri de cuvinte etc., aşa încît admiraţia ce o 
arată pentru frumoasele vorbe lui Virgil este foarte firească : un stilist care apreciază eleganţa 
unui alt stilist si mai mare. De observat că în acest cînt Dante întrebuinţează si el jocuri 
de cuvinte şi alte rafinări retorice, ca şi cum ar vrea să imite stilul protagonistului acestui 
celebru episod, studiat acum mai în urmă cu obişnuita-i pătrundere şi gust de Francesco 
D’Ovidio în cartea sa Nuovi studi danteschi II ( Ugolino, Pier della Vigna, I Simoniaci), Milano, 
Hoepli, 1907. Pier della Vigna, născut la Capua în 1190, a studiat la Bologna şi unii cronicari 
ne spun că era atunci aşa de sărac, încît era nevoit să cerşească. Intrînd ca notarius la 
curtea lui Frederic al Il-lea, şi-a cîştigat încrederea şi iubirea suveranului, care îl numi 
judecător al Curţii celei Mari, protonotar, logothet şi îi încredinţă misiuni foarte delicate şi 
grele, timp de peste 20 de ani. 59. Cheie-avui: posedăm o scrisoare latină a unui prieten al 
lui Pier della Vigna, care îl cheamă „ca purtătorul de chei al imperiului, care închide şi 
nimeni deschide, deschide si nimeni închide”. 62. Fidel : afirmaţia izbucneşte hotărîtă si 
solemnă, tocmai fiindcă a fost acuzat de necredinţă. 64. Cutră : invidie. 68. Aprinşii... 
aprinseră : „cei aprinşi de ură contra mea au aprins şi pe împărat” : joc de cuvinte în felul 
pe care Pier della Vigna le obişnuia în rafinatele lui scrisori latine. 69. Negru-abis : învinuit 
de trădare, a fost închis pe la sfîrşitul anului 1248 (sau pe la începutul lui 1249) şi a fost 
dovedit învinuit de marii feudatari ai regatului, dar despre trădarea lui nu s-a putut găsi nici 
o dovadă. 71. -n moarte : fiind condamnat de către împărat să fie orbit şi plimbat prin oraşele 
Italiei călare pe un măgar în strigătele de: „Iată, iată pe maestrul Pier della Vigna, cel dintîi 
consilier al împăratului, care a trădat”, ajuns la Pisa, probabil în aprilie 1249, el s-a omorît 
zdrobindu-şi capul de un zid. 72. Injust : în text, întrebuinţînd din nou un joc de cuvinte: „am 
fost nedrept faţă cu dreptatea mea”, adică: „m-am omorît fiind nevinovat”. 

73 Şi jur pe-această nou-a mea-nchisoare 
că nici un fel de-ofensă n-am adus 
acestui rege demn de-orice onoare. 

76 Şi-oricare dintre voi va merge sus 
ridice-mi numele cel bun ce-mi zace 
şi-acum de-a pizmei lovituri răpus”. 

79 Tăcu apoi puţin. - „Fiindcă tace - 

mi-a zis Virgil ai vreme-acum, socot, 
de vrei să ştii mai mult, să-ntrebi ce-ţi place.” 

82 Iar eu: - „Intreabă-1 tu mai bine tot 
ce crezi şi ştii c-a mea dorinţ-o-mpacă; 
eu prea mă simt mişcat, şi n-am să pot”. 

85 Deci zise-aşa: - „Robite suflet, dacă 
voieşti ca-n lume el cu drag să-şi puie 
cuvîntul pentru tine,-atunci să-ţi placă 

88 să spui cum poate-un suflet să se-ncuie 
într-ăşti copaci? Şi din prinsoarea lui 
mai e putinţă de-a scăpa, sau nu e?”. 

91 Suflat-a trunchiul tare-atunci, şi-a lui 
suflare-n glas se-ntoarse spre-a ne spune 
şi-aşa ne-a zis: - „Pe scurt o să vă spui. 

94 Pe-un suflet mînios, cînd îşi răpune 
el singur al său trup ce-i fu copacul, 

Minos, aci-ntr-a şaptea gură-1 pune. 

97 El cade-n crîng, nu unde i-ar fi placul, 
ci-acolo unde-1 azvîrli destinul, 
si-aci-ncoltind, ca-n brazda lui alacul. 


79. bunul nume (a). 81. face (a). 89-90. Şi dată-i oarecuU Putinţa de-a scăpa din 
ei (a). 94. Cînd smuls din trupul propriu (a). 98. Ci-n locul (a). 99. glia lui (a). 


73. -nchisoare : arborele în care sufletul lui este încătuşat. 77. Ridice-mi : să-mi reabilitezi 
faima care mi-a fost ponegrită de invidioşi. 80. Ai vreme : a se construi: „Fiindcă tace, acum 
socot că ai vreme să întrebi ce-ţi place, de vrei să ştii mai multe”. 85. Deci zise : Virgil. 
86. El : Dante. 92. Se-ntoarse : se transformă. 93. A zis : cuvîntul cu greu îşi găseşte o cale 
prin fibrele lemnului. Din ruptura crengii şi prin sîngele care picură, iese la început nelămurit, 
ca o simplă suflare, care, încetul cu încetul, devine mai desluşită. O imaginaţie la fel găsim 
în cercul înşelătorilor, unde sufletele apar în formă de flăcări şerpuind, al căror vîrf, înainte 
să înceapă a vorbi, pîlpîie, apoi şuieră ca din cauza unei suflări, care pe urmă devine cuvînt. 
Din amîndouă aceste imagini ale lui Dante, Carducci a derivat a sa din Dinanzi San Guido, 
unde chiparoşii satului în care a copilărit vorbesc poetului, care trece pe acolo în tren, clăti- 
nîndu-şi vîrfurile lor uşoare. 95. Copacul : sensibilitatea lui Pier della Vigna este acuma o 
sensibilitate de copac, nu mai este de om. Deci, voind să spună că trupul a fost veşmîntul 
sufletului cît timp a fost pe pămînt (şi după mentalitatea lui actuală, după care pare a fi uitat 
că mai există alt trup decît acel de lemn ce îl are acum), în loc să spună : „ce-i fu acoperămînt” 
spune de-a dreptul „ce-i fu copacul”. 97. Crîng: în pădurea sinucigaşilor. 

































DIVINA COMEDIE 


100 vlăstar el creşte şi devine spinul 
pe care-1 pasc Harpiile de foi 
si-i dau dureri, dar si durerii-alinul. 

103 Ca şi-alţii-ale lor spolii,-aşa şi noi 

căta-le-vom, dar nu spre-a fi-mbrăcate, 
că-i just să n-ai ce singur îţi despoi. 

106 Aici le vom tîrî şi spînzurate 
în crîng le vom avea, oricare ins 
de propriu-i trunchi al umbrei turmentate”. 

109 Noi stăm mereu la spin, cu capu-ntins, 
crezînd că vrea şi-altce să ne mai spună 
cînd făr’ de veste-un zgomot ne-a surprins 

112 ca şi pe-acei ce simt ca pe-o furtună 
venind mistreţu-n partea pe-unde stau 
şi-aud şi cîini, şi crengile cum sună, 

115 şi iată-n stînga doi care-alergau 
şi goi şi sfişiaţi, fugind orbeşte 
că-n crîng ei orice piedic-o sfărmau 

118 iar cel gonit: - „O, moarte-acum, soseşte!”. 
Dar celălalt, crezînd că poate calcă 
prea-ncet: - „O, Lan’, aşa de voiniceşte 


107. avea-le-vom (a). 112. venind (a) asemeni (b). 113. Şi goana şi mistreţul (a). 


100. Spinul: spune aşa fiindcă ramurile acestor copaci sînt noduroase, întortocheate şi au 
spini otrăviţi în loc de fructe. 102. Alinul : fiindcă din ruptură iese sînge după cum din ochi 
ies lacrimi şi, împreună cu sîngele, ies şi vaietele sufletelor chinuite, cu care durerea se alină. 
Din cauza aceasta Dante ne spune la început că ar fi auzit vaiete fără să vadă pe nimeni. 
103. Ca şi-alţii: ca şi celelalte suflete, şi noi vom căuta trupurile noastre în ziua Judecăţii 
de Apoi, cînd în valea din losafat orice suflet îşi va regăsi trupul, dar nu-1 vom îmbrăca, 
fiindcă n-ar fî just să ni se dea ce am dispreţuit. 108. Trunchi al umbrei : trunchiul sufletului 
lui chinuit. 111. Un zgomot: toată scena aminteşte tradiţia populară foarte răspîndită în 
Evul Mediu a „vînătorii crude” care străbătea cîmpii şi păduri, însoţită de strigăte de vînători, 
lătrături de cîini, pocnituri de bice şi altfel de zgomote, din care rămîne reflexul într-o poveste 
a lui Passavanti iSpecchio di vera penitenza, III, 2) şi în Boccaccio {Decameron, V, 8). 
Passavanti povesteşte că într-o noapte un cărbunar „văzu venind către el în goana mare şi 
strigînd o femeie despletită şi goală, iar după ea alerga un cavaler cu sabia scoasă”. Boccaccio, 
îmbinînd povestea lui Passavanti cu elemente derivate din acest episod al Divinei Comedii, 
scrise nuvela Nastagio degli Oneşti, în care protagonistul, asistînd în brădetul din Ravenna 
la o scenă asemănătoare, pofteşte la o masă în acel loc al brădetului pe iubita lui, care pînă 
atunci îi dispreţuise iubirea, ca să asiste la chinul acelei femei care şi ea dispreţuise iubirea 
cavalerului care acum o goneşte, pentru a-i arăta cum Dumnezeu pedepseşte femeile prea 
mîndre faţă de iubiţii lor, şi reuşeşte într-adevăr a îndupleca pe femeia iubită. 118. Cel 
gonit: lacopo da Sant’Andrea, născut din căsătoria pe care Speronella Delesmamini, părăsind 
pe bărbatul ei Ezelin al IlI-lea da Romano, o contractă cu Odorico Fontana da Monselice. In 
zadar mama lui, prevăzătoare, îl opri în testament să vîndă sau să înstrăineze măcar o parte 
din nesfîrşitele bogăţii ce i le-a lăsat, pînă cînd nu avea 25 de ani. El le-a risipit pe toate 
nebuneşte. „Se spune despre el, printre celelalte risipi, că, dorind să vadă un foc mare, îşi 
arse una din vilele lui mai frumoase.” Aşa ne spune un cronicar contemporan. Se pare că 
lacopo a fost omorît prin îndemnul lui Ezelin al IV-lea. 120. Lan’ : Lano di Squarcia Maconi 
din Siena. A luat parte la bătălia de la Pieva del Toppo, unde sienezii au fost înfrînţi de 
aretini „în ziua de Sfîntul Ion din luna iunie”, după cum spune Pseudo-Brunetto, care adaugă : 
„si în această bătălie a fost omorît Lano din Siena”. 

121 tu n-ai fugit la Toppo-n joc de halcă”. 

Şi poate-apoi, nemaisuflînd uşor, 
făcu un grup din trupul său şi-o salcă. 

124 Ci-n urma lui tot cîmpul fu un nor 
flămînd de negre şi de iuţi căţele, 
părînd ogari scăpaţi din lanţul lor, 

127 Sărind au rupt bucăţi şi bucăţele 

cu dintii-n cel ce-ascuns în salcă fuse 

9 

şi triste membre-au dus în guri cu ele. 

130 M-a prins atunci de-o mînă şi mă duse 
Virgil la salcia ce-n zadar plîngea 
prin crengi pe care sînge-acu le-umpluse. 

133 - „O, lacob da Sanct Andrea - el se bocea -, 
ştiai, că-ntrînd în mine, tot te-nhaţă, 
de-ai fost trăind mişel, ce-i vina mea?” 

136 Cînd ferm îi stete-apoi Virgil în faţă: 

- „Tu, cel ce printre-atîtea răni cumplite 
şi plîns şi sînge scoţi, ce-ai fost în viaţă?”. 

139 Iar el atunci: - „Oh, suflete venite 
ca să vedeţi măcelul de ruşine 

9 9 

prin care-atîtea foi mi-au fost răpite, 

142 să le-adunati sub tristul trunchi sub mine. 

9 

Eu fui din urbea cui Botezătorul 
schimbatu-i-a patronul prim cu sine, 

145 de-aceea primul cu-arta sa dă zorul 
s-o bîntuie mereu; şi-un rest ferice 
de nu i-ar fi păstrat pe-un pod poporul, 

148 acei ce-o reclădiră-n vremi propice 
pe spuza dînsei, după huni rămasă, 
degeab-ar fi muncit ca s-o ridice. 

151 Eu furci mie-mi făcui în propria casă”. 


122. suflul gurii (a). 124. Ci-n urmâ-i cîmpu-ntreg (a). 124-125. Ci-acum din dos 
tot de-setul pâduriij De iuţi şi negre şi de tari fu nor (b). 126. Ogari lăsaţi s-.., ce 
furii (a). 140. Ca martur ăstui ruşinos (a). 144. cu el (a). 150. Ar fi muncit în van (a). 


121. Joc de halcă: ironic, făcînd aluzie la fuga oştirii din Siena. 122. Nemaisuflînd uşor: 
în text: „fiindcă poate începea să-i lipsească puterea”. 143. Din urbea : Florenţa, care îşi 
schimbă primul ei patron, care era zeul Marte, cu Sfîntul loan Botezătorul, din care motiv 
zeul păgîn, ofensat, se răzbună împotriva Florenţei chinuind-o cu lupte şi dezbinări civile. 
Dacă pe Ponte Vecchio n-ar fi rămas o statuie a zeului, cetăţenii care reclădiră Florenţa după 
distrugerea ei de către Atila ar fi muncit în zadar, căci mînia lui Marte ar fî prefăcut-o iarăşi 
în cenuşă. Este de observat că Dante aici face oarecare confuzie, fiindcă Florenţa a fost 
distrusă de Totila, regele ostrogoţilor, şi nu de Atila. S-ar putea însă ca această confuzie să 
fie voită. Sufletul care vorbeşte pare a fi un om incult, atribuie zeilor şi sculpturilor păgîne 
puteri magice şi diabolice şi în ignoranţa lui face confuzii şi îngrămădeşte de toate în vorbirea 
lui. 151. Eu furci... : spînzurîndu-mă în casă, am transformat-o în spînzurătoare. Se pare să 
fi fost un Rocco dei Mozzi sau un Lotto degli Agii, despre care nu ştim nimic. 



































DIVINA COMEDIE 




CîntuC X/V 


Cercul al şaptelea. 
Cerculetul al treilea 


Şesul silnicilor împotriva lui 
Dumnezeu (1-42) © Capaneul 
(43-75) © Rîul Flegeton (76-93) 
© Originea rîurilor din Infern 
(94-142) 


1 Acele risipite foi le-am strîns 
şi-mpins de-a locului natal iubire 
le-am dus sub cel ce-a răguşit de plîns. 

4 De-aci sosim la punctul de-ntîlnire 

cu-al treilea cerc, şi unde-apare-ntreagă 
a sfintei vreri o groaznică-ntocmire. 

7 Dar lucrul nou mai clar să se-nţeleagă 
vă spui c-am fost pe-un şes, pămîntul cui 
oricărei plante viaţa-n el i-o neagă. 

10 Cunună-n jur pădurea o văzui, 

precum şi ea de şanţ e-ncunjurată; 
şi-am stat aci-n extremul punct al lui. 

13 Un sterp nisip, uscat şi des, s-arată 
pe-ntregul şes, şi nu altfel de cum 
ne spune Cato că-1 văzuse-odată. 


8. în sinul cui (a). 9. i se neagă (a). 13. Tot spaţiu-i deas-arină şi uscată (a). 15. Fu 
cel ce-a fost la Cato (a). 


1. Risipite foi : foile rupte de lacopo în pripa lui de a se adăposti după tufa în care este închis 
sufletul lui Rocco dei Mozzi sau, după alţii, Lotto degli Agii. Strîns : după cum se rugase 
sufletul chinuit. 2. A locului natal : nu împins de milă pentru sinucigaş, ci pentru concetă¬ 
ţean. Vers devenit proverbial ca una din expresiile cele mai simţite şi concentrate ale iubirii 
de ţară. 7. Dar lucrul nou : a se construi: „dar ca să se înţeleagă mai clar lucrul nou”. 8. Un 
şes : un şes numai de nisip fierbinte, peste care cade din cer o ploaie de foc şi unde sînt 
pedepsiţi silnicii împotriva lui Dumnezeu şi a firii. 10. Pădurea : pădurea sinucigaşilor din 
care a ieşit. 11. Şanţ: malurile împietrite ale rîului Flegeton, care înconjoară cercul silnicilor 
împotriva lui Dumnezeu şi stă între pădure şi şesul fierbinte. 14. Nu altfel : acel fel de nisip 
pe care, după cum spune Lucan în Pharsalia (IX, 382), Cato din Utica îl văzu în pustiul libic, 
cînd trecu prin el cu rămăşiţele armatei lui Pompei. 

16 O, sfintă răzbunare, cît acum 

vei fi-ngrozind pe-oricine-i cel ce-aude 
ce-amare stări văzui şi pe-acest drum! 

19 Erau mari gloate-aici de umbre nude 
şi toate-amar plîngînd cu plînset mare, 
avînd, pe cum părea, gradate trude. 

22 Zăceau pe spate-o seamă-n nemişcare, 
şi mulţi şedeau stîrcind făptura toată. 

Iar alţii-n jur fugeau fără-ncetare. 

25 Acei ce fug sînt cea mai mare gloată 
iar cei ce zac sînt turma mai puţină, 
ci-n schimb ei pot mai mare plîns să scoată. 

28 Şi fulgi de foc pe-ntregul şes, cu lină 
cădere ning, şi cad cu nescăzut 
potop ca-n Alpi cînd orice vînt s-alină. 

31 Şi-aşa precum ningîndu-i a văzut 
pe oşti la Ind, şi Alexandru-odată, 
ce-ardea mereu chiar şi fiind căzut, 

34 de-aceea puse-ostaşii săi să bată 
cu tălpile-acel foc, căci se stingea 
mai lesne-astfel văpaia divizată; 

37 aşa sub ei tot şesu-1 aprindea 
ca iasca sub amnar acolea focul 
etern, şi-un chin din două părţi făcea. 

40 Şi făr-odihnă-n veci le era jocul 
sărmanelor lor mîini cari focul nins 
îl mătură, dar altu-i prinde locul. 


18. O cît vei fi-ngrozind acum pe-acei Ce-aud... Ce-aici văzur-acuma ochii mei (b). 
25. Fac cel mai mare stol acei ce cură (a). 27. Dar... gura (a). 28-30. cu lină! Cădere 
pe-ntregul şes mereu ning, cum ninge-n/ Alpi cînd... (A). Varianta din (b^), trecută 
în text din cauza rimei. 28-30. Un foc ce-ardea cu lină! Cădere cad şi ning cu 
nescăzut! Ningiş (b^). 30. Ningiş ca-n Alpi cînd... (b^). 31-33. Aşa cum Alexandru 
în ţări la Ind! Văzu ningîndu-i foc pe-oştire-odatăI Ce-ardea mereu chiar şi căzut 
fiind (A). Varianta trecută în text din cauza rimei e din (b^). 31. Precum la Ind 
ningîndu-mi a văzut (b^). 32. Pe-oştire-i flăcări Alexandru (a). 37. încingea (a). Aşa 
suh ei tot şesu-l aprindea (b). 39. Acel etern, şi (b). 


32. Alexandru : „aşa cum erau fulgii aceia de foc pe care Alexandru Machedon, în expediţia 
în India, îi văzu plouînd din cer peste soldaţii lui şi arzînd mereu chiar după ce căzuseră, încît 
el a fost nevoit să dea poruncă soldaţilor să-i calce în picioare ca să-i stingă, tot aşa era focul 
veşnic care ploua asupra acestui şes”. Dante a luat, probabil, notiţa despre acest lucru din 
cartea De meteoris (I, 418) a lui Albertus Magnus, unde se spune că Alexandru văzu că 
„admodum nivis nubes ignitae de aere cadebant, quas ipse militibus calcare praecepit”. 
39. Din două părţi: de sus prin flăcări care plouau peste sufletele damnaţilor şi de jos prin 
înfîerbîntarea nisipului peste care sufletele erau culcate. 

43 Şi-am zis: - „Tu, cel ce toate le-ai învins, 
maestre,-afară de cumplita droaie 
ce stă străjer la zidul cel aprins, 

46 ce mare duh stă fără să se-ndoaie, 
dispreţ avînd şi inima semeaţă, 
de parcă nici n-ar sta-ntr-această ploaie?”. 

49 Si însusi el, văzînd că-i stau în fată 
si-a mea-ntrebare-a fost de starea lui: 

9 

- „Eu sînt - strigă - şi mort cum fui în viaţă! 

52 Spetească-şi Zeus pe cel din mîna cui 
a prins un fulger cînd de-a lui mînie, 
în ultima mea zi trăsnit eu fui, 

55 spetească-şi el, în neagra-i fierărie 
sub Mont Gibel, pe toţi pe cîţi îi are 
strigînd ca şi la Flegra-n bătălie: 

58 - «O, dă-mi, Vulcane,-o, dă-mi ajutorare!». 
Trăsnească-mă cît vrea, că tot nu-i las, 
eu tot nu-i las întreaga răzbunare!”. 


45. Ce-n drum ne-a stat (a). 60. Să-şi simţă[-n] Iad deplină (a). Să aibă... 
de-ntreagă (b). 


44. Afară de : afară de demonii care ţi s-au împotrivit la poarta cetăţii Dite. Atunci Dante 
a tras o frică aşa de mare, încît pare că o ţine minte şi acum, cînd, voind să laude pe Virgil 
că a învins toate piedicile, adaugă: „afară de cumplita droaie”. 46. Ce mare duh : Capaneu 
(unul din cei şapte regi care au asediat Teba), urcîndu-se pe zidurile cetăţii, a ridicat faţa 
către cer, sfîdînd pe Joe să o apere, şi atunci un trăsnet l-a omorît. Lui Dante, care îl găseşte 
aici printre silnicii împotriva lui Dumnezeu, vorbeşte de Joe cu dispreţ, pomenind de frica ce 
a încercat-o Joe cînd, la Flegra, uriaşii s-au înarmat împotriva lui şi el se recomandă faurului 
său Vulcan (care avea făurirea lui în Mongibel, adică Etna) să-i fabrice trăsnete. „Figură 
măreaţă a sufletului chinuit, spune Torraca, a oprit ochii lui Dante; şi noi sîntem împinşi să 
ne-o închipuim şi mai mare din cauza întrebării, a aluziei nelămurite şi a locului ce-1 ocupă 
acel mare, singurul în vers. Atitudinea «celui mare» nu înşală pe Dante, care bagă de seamă 
felul lui ostentativ de a se înfăţişa răzvrătit împotriva Dumnezeirii. Şi acesta stă, ca Farinata, 
ca şi cum ar dispreţul chinurile ce-l înconjoară, dar îi lipseşte măreţia, tăria sufletului, 
fiindcă dispreţul lui nu porneşte din tărie sufletească, ci din conştiinţa propriei neputinţe, 
care îl pune într-o stare de iritaţie şi de ciudă, ca de femeie supărată” {cf. Purgatoriul, X, 69). 
51. Strigă: fără să fie întrebat, cu una din acele izbucniri care sînt proprii oamenilor iritaţi 
şi necăjiţi. 52. Spetească-şi: „chiar dacă Joe şi-ar obosi făurarul lui. Vulcan {pe cel) din mîna 
căruia a prins fulgerul cu care m-a trăsnit, tot n-ar scoate-o la capăt cu mine. Răzvrătit am 
fost contra lui în viaţă şi răzvrătit contra lui sînt şi după moarte”. 56. Mont Gibel : Etna, 
unde păgînii credeau că Vulcan cu ciclopii lui îşi avea făurăria. Gebel în limba arabă înseamnă 
munte, de unde: Mongibello şi Gibilrossa în Sicilia şi Gibilterra în Spania. 60. întreaga 
răzbunare : răzbunarea lui Joe nu este întreagă, fiindcă eroul (Capaneu) rămîne tot mîndru 
şi răzvrătit şi după trăsnetul ce l-a doborît; „îi iese din gură, într-un potop de cuvinte, un 
blestem care îşi risipeşte tăria în vorbărie multă. Se complace să-şi închipuie pe Joe ca apucat 
de ciudă, nu de supărare dreaptă, forfotind să-şi procure alte arme împotriva lui, încît speteşte 
nu numai pe Vulcan care i-a înmînat trăsnetul cu care l-a omorît, dar pe toţi ceilalţi făurari 
pe cîţi îi are Vulcan în neagra-i fierărie ; se complace să-şi închipuie pe Joe rugîndu-se de 
făurarul său (o, dă-mi, Vulcane,-o dă-mi ajutorare) şi cerîndu-i de două ori cu mare tulburare 
ajutor. Crede că face în ciuda lui Joe pomenind de o întîmplare unde acesta avu nevoie cu 
adevărat de Vulcan, şi imaginii comice a acestui Joe speriat, gîfîind, strigînd din răsputeri, 
care nu numai îl trăsneşte, dar îl trăsneşte întrebuinţînd toată puterea lui {cît vrea), opune 

61 Şi-atunci Virgil, cu-atît de tare glas 

cum nu-1 mai auzii: - „Căci nu mai piere 
şi, şi-aici, Capanee, ţi-a rămas 

64 trufia ta, ţi-e şi mai grea durere! 

Căci nu-i alt chin ca furia-n focul ei 
să-ţi dea-ngîmfării-ntreaga caznei fiere!”. 

67 Spre mine-apoi mai blînd: - „E dintre-acei 
cari şapte-au mers la Teba ca s-o bată, 
şi-avu, şi pare-a mai avea, pe zei 

70 şi-acu-n dispreţ, cum vorbele-1 arată. 

Dar cum am zis, nevolnicele-i furii 
podoabă-i sînt, şi cea mai meritată. 

73 Şi-acum să mergem. Dar să-ţi fie-aminte 
pe-aprinsul prund să nu-ţi aşezi piciorul 
ci tot pe sub pădure-o ia ’nainte”. 


66 . turbării (a). 71 . i-am spus (a). 73 . arsurii (a). Şi-acum să vii, ci-atenţie dă (b). 
75 . pădurii (a). Ci strîns urmează marginea [poalele] (b). 


acea mîndră monosilabă: mă şi, ca o ultimă sfidare, după ce a înjosit pînă la o răzbunare 
personală pedeapsa dreptăţii cereşti, se propune să nu i-o lase întreagă cu împotrivirea sa. 
însă este o risipă inutilă de cuvinte şi o pompă inutilă de îndrăzneală, fiindcă este prea 
tîrziu: Joe nu primeşte sfidarea; Joe a avut altădată asupra lui răzbunarea întreagă, cînd l-a 
trăsnit şi l-a aruncat în Infern; Joe nu se va înjosi să se certe cu un mort. Deci ultimele 
cuvinte ale lui Capaneu, care vor să pară mîndre şi solemne, sînt ca o lovitură în gol şi care 
se întoarce în contra lui, care este nevoit să recunoască în ciuda sa că nu poate împiedica 
răzbunarea lui Joe şi că tot ce poate, sau mai bine ce vrea să facă, este că această răzbunare 
să nu fie întreagă. Blestemul se reduce astfel, după atîta vorbă, la o discuţie sofistică, adică 
într-un chiţibuş care poate amăgi pe blestemător, nu însă pe cine îl ascultă” (Torraca). 
62. Căci : „tocmai fiindcă trufia ta, Capanee, nu mai piere şi ţi-a rămas şi aici, durerea ta este 
şi mai grea”. 64. Căci nu-i alt chin : „căci nu există alt chin ca furia focului ei, care să poată 
da îngîmfării tale întreaga fire a caznei”. Adică: „Nici un alt chin nu te-ar putea pedepsi mai 
tare ca furia ta. Ceilalţi sînt pedepsiţi numai de flăcările care cad peste ei din cer, tu, şi de 
flăcări, şi de mînia ta neputincioasă!”. 72. Podoabă: în sens ironic. 73. Să-ţi fîe-aminte: 
de multe ori Dante, în călătoria lui în Infern, se găseşte în situaţii dificile, dat fiind natura 
unor chinuri, ca să vorbească cu damnaţii. De pildă, în cîntul V, printre desfrînaţii care sînt 
purtaţi de vînt într-o furtună „care nu încetează niciodată” n-ar avea cum să vorbească cu 
Francesca da Rimini. Atunci poetul a înlăturat greutatea cu un mijloc cam ieftin: a făcut să 
intervină o minune, prin care furtuna s-a oprit tot timpul cît a vorbit Francesca. Inaintînd 
în compunerea poemului, Dante artistul nu se mai mulţumeşte cu un asemenea mijloc şi în 
acest cerc, ca să facă posibilă convorbirea lui cu silnicii împotriva lui Dumnezeu fără să pună 
piciorul pe nisipul arzător şi să se expună să fie ars de flăcările care plouă din cer asupra lui, 
născoceşte o întreagă meteorologie infernală ca să rezolve dificultatea fără a recurge la 
mijloace neverosimile. Şi iată mijlocul: rîul acela de foc împietreşte malurile prin care trece, 
aşa că el îşi poate pune pe ele piciorul fără teamă şi aburii ce se ridică din Flegeton au putere 
să stingă flăcările care cad în acel loc. Această perfecţionare de mijloace artistice, de la cîntul 
VIII încolo, e unul din argumentele invocate de Hauvette pentru a întări ipoteza lui că cu 
adevărat acele şapte cîntece de la început au fost compuse de Dante cînd era încă în Florenţa 
şi, după cîţiva ani, fiind găsite de soţia lui într-o ladă şi fîindu-i trimise, el a reluat opera şi 
a dus-o la capăt. Studiul lui Hauvette este foarte ispititor; trebuie însă băgat de seamă că 
acest motiv al regăsirii unui manuscris era foarte obişnuit în Evul Mediu. Ca să dăm numai 
un exemplu, tocmai la începutul lui Roman de Troie se povesteşte că un „gramatic”, anume 
Cornelius, „nepot lui Salustius” şi foarte învăţat, care „ţinea o şcoală la Atena”, căutînd într-o 
zi „într-un dulap ca să scoată de acolo cărţi de gramatică, atîta a căutat şi scotocit prin ele”, 
că a dat de manuscrisul grecesc al lui Dares, în care povestea războiul Troiei, pe care l-a 

76 Ajunserăm tăcînd unde-n priporul 
pădurii-n şes se vars-un rîurel 
de-a cui rosată s-azi mă ia fiorul. 

79 Precum din Bulicame curge-acel 
ce apă-n băi stricatelor împarte, 
aşa pe-aprinsul prund curgea şi el. 

82 Şi fund de piatr-avea şi de-orice parte 
şi maluri şi costiş, şi sigur fui 
că numai el dă drum şi mai departe. 

85 - „Din tot ce-aici ştiut eu îţi făcui, 

de cînd trecurăm pragul ce nu pune 
zăgaz nicicînd intrării nimănui, 

88 tu n-ai văzut nimic mai de minune - 
mi-a zis - decît acest izvor prezinte, 
căci orice foc deasupra lui apune.” 

91 Vorbi maestrul meu atari cuvinte; 
deci îl rugai să-mi dea şi-acea bucată 
de care-mi dete-o poftă-aşa fierbinte. 

94 - „Pustie-o ţară zace-ncunjurată 

de mări; numită Creta - m-a-nvăţat - 
subt domnul cui fu lumea mai curată. 

97 Şi-un munte, Ida, este-n ea, bogat 
în codri mari cîndva si-n rîuri dese, 
dar astăzi e pustiu ca loc uitat. 

100 Lui Zeus ca leagăn Rea şi-l alese 
şi, cînd plîngea, dispuse-a face hui 
spre-a nu se şti-n ce loc îl ascunsese. 


89. înainte (a). 93. o poftă-mi dete (a). 96. Sub... cărei lumea fu (b). 98. Cîndva şi-n 
rîuri (a). 


tradus în latineşte. Traducerea lui a fost găsită de Benoit de Sainte More, care a tălmăcit-o 
în franţuzeşte. Acelaşi lucru se poate zice pentru cealaltă legendă a regăsirii, după moartea 
poetului, a celor din urmă cîntece din Paradis, cf. studiul meu „Per la medievalizzazione di 
Dante”, înZeitschr. f rom. Phil., XLIII (1923), pp. 292-320. 77. Rîurel: Flegeton. 79. Bulicame: 
un mic lac de apă roşcată şi fierbinte la două mile de oraşul Viterbo. A se înţelege: „Rîuleţul 
infernal curgea prin şesul nisipos ca pîrîul care izvorăşte din Bulicame”. 80. Stricatelor 
împarte : ale căror ape erau împărţite printre femeile de moravuri uşoare, foarte numeroase 
la acestea, ca la toate băile din Evul Mediu, care prin abuz obişnuiau a împărţi între ele apele 
acestea pentru băile lor private. împotriva acestui obicei al curtezanelor de a-şi împărţi apele 
pentru băile lor se pomeneşte, ca să-l împiedice, în statuetele din Viterbo din 1469, unde 
printre altele se spune: „Nici o curtezană să nu îndrăznească şi să cuteze să se scalde în nici 
o baie unde obişnuiesc să se scalde doamnele si femeile cinstite din Viterbo, dar dacă vor să 
se scalde, să se ducă curtezanele sus-pomenite la baia din Bulicame”. 84. Numai el : că numai 
acolo era posibil a trece. 87. Zăgaz: pragul Infernului deschis tuturor. 88. Minune: din tot 
ce ai văzut pînă aici şi eu ţi-am explicat de cînd ai trecut pragul Infernului, nimic nu este mai 
minunat decît acest rîuleţ de foc, ai cărui aburi sting flăcările ce cad pe el. 92. Bucată : Virgil 
aţîţase curiozitatea lui Dante fără să o satisfacă, după cum cineva ar promite o mîncare 
gustoasă şi nu ar da-o. 96. Domnul : Saturn, tatăl lui Joe şi regele Cretei, a cărui domnie a 
fost vîrsta de aur. 101. Hui: Cibela, soţia lui Saturn, fiindcă soţul ei îi devora copiii, ca să-l 

103 Şi-un moş stă drept în munte-adînc, a cui 
spinare-acum îi stă spre Damiete, 
privind spre Roma ca spre-oglinda lui. 

106 De aur fin e capu-i; piept şi spete 
de-argint curat, iar braţele-i la fel, 
şi-ncolo trunchi de-aramă i se dete, 

109 şi-apoi în jos piciorul stîng de-oţel, 
cel drept de-argilă coaptă prin arsură 
şi stă mai mult, de mult, numai pe el. 

112 Şi-afară de-aur toate-au crăpătură, 
şi lacrimi prin spărturi se distilează 
cari muntele-1 străbat si-unite cură 

9 

115 în Iad aici, şi pe-Aheron formează, 
pe Stix şi Flegeton şi drum îşi fac 
pe strimtul scoc ce-1 vezi, pînă-ncetează 

118 oricare-al lumii scoborîs, si-un lac 
O balt-acolo, ce-i Cocit chemată; 
dar pentru c-o să-l vezi, de-aceasta tac.” 

121 Iar eu: - „De e din lumea noastră, tată, 
pornit acest pîrîu, de ce pe prund 
de-abia sub ăst pripor numai s-arată?”. 

124 Iar el: - „Tu ştii că Iadul e rotund, 
şi-oricît de mult venit-ai tu la vale, 
mereu la stînga scoborînd spre fund, 

127 tot n-ai trecut întregul roţii sale. 

Deci dacă vei vedea si lucruri noi 

9 

nu da pe faţă glas mirării tale!”. 

119-120. Cocitul zic, fac apa-le-nfundată (b). Dar ce-i ăst lac nu-ţi spuiu, că-l vei 
vedea (A). Varianta trecută în text din cauza rimei e din (b). 120. cum e el (a). 
125. ai fi (a). 

sustragă pe Joe de la o astfel de soartă, îl încredinţă coribanţilor, care aveau grijă să acopere 
cîntecele copilului cu zgomot de ţimbale. 103. Un moş : această alegorie a lui Dante este, fără 
îndoială, inspirată de visul pe care proorocul Daniel îl povesteşte şi îl explică lui Nebucadneţar 

A A 

(II, 31). In acest vis statuia era simbolul celor patru împărăţii. In Dante „moşul din Creta” 
reprezintă drumul parcurs şi înrăutăţirea progresivă a omenirii. Colosul întoarce spatele 
Orientului (Damieta din Egipt) şi priveşte către Occident {Roma), ca să arate drumul parcurs 
de geniul omenesc în desfăşurarea istoriei sale. Este alcătuit din mai multe metale şi fiecare 
din ele este simbolul uneia dintre vîrstele fabuloase; de aur, de argint, de aramă şi de fier. 
Piciorul drept, de argilă, arată cea din urmă înrăutăţire a oamenilor, fiindcă poetului epoca 
lui coruptă îi apărea asemenea unui lut josnic. Cu totul a lui Dante este ideea că lacrimile 
geniului omenesc formează fluviile din Infern. 112. Crăpătură : este un simbol al păcatului 
originar, prin care a fost ruptă unitatea sufletului omenesc, înainte întreg şi nevinovat. 
117. încetează: pînă în fundul Infernului, unde coborîrea se isprăveşte şi rîurile se revarsă 
formînd un lac. 127. întregul roţii sale : Dante şi Virgil, coborîndu-se în Infern şi cotind 
mereu la stînga, n-au parcurs decît o mică parte a fiecărui cerc. Nici o mirare deci că rîul 
Flegeton, cu toate că străbate si cercurile precedente, numai acum îi apare înaintea ochilor. 

130 - „Dar unde-i Flegeton şi Lete-apoi? 

De-acesta taci, de-acela spui că-1 face 
acel pîrîu făcut de-acele ploi?” 

133 - „Orice-ntrebări îmi pui - mi-a zis - îmi place. 
Ci-al apei roşii curs clocotitor 
putea din ele pe-una să ţi-o-mpace, 

136 şi vei vedea, dar nu-ntr-acest ponor, 
pe Lete-acel ce spală duhuri care 
spăşită-şi au şi-iertată culpa lor.” 

139 Mai zise-apoi: - „E timpul de plecare 
de-aici acum, şi-urmeze-mi paşii tăi. 

Ăst mal nenins de foc ne dă cărare, 

142 şi-asupra lui se sting orice văpăi”. 


132. Pîrîul scurs (a). 138. păcatul (a). 141. crîng (a). 


131. De-acesta : Virgil n-a vorbit de Lete, rîul uitării păcatului, fiindcă acest rîu îl vor întîlni 
în Purgatoriu. Acela : Flegeton, pe care Dante nu l-a auzit încă numind şi n-a ghicit că 
era tocmai rîuleţul acela de foc, pe al cărui mal era. 132. De-acele ploi : de lacrimile acelui 
colos. 135. Pe una : apa roşie şi fierbinte a rîuleţului ce curge lîngă noi ar fî trebuit să-ţi 
spună clar că era vorba de Flegeton, al cărui nume pe greceşte înseamnă „clocotitor, arzător”. 

136. Nu-ntr-acest ponor: nu în Infern, ci pe vîrful muntelui Purgatoriului, în Raiul pămîntesc. 

137. Spală : după ce sufletele şi-au ispăşit greşelile lor în cele şapte cercuri ale Purgatoriului, 
ajunse în Raiul pămîntesc, sînt scăldate de Matelda (o femeie tînără şi frumoasă, care este 
înfăţişată în atitudinea de a culege flori, simbolul — se pare — al bunei alegeri), întîi în rîul 
Lete, unde-şi uită păcatul, şi pe urmă în Eunoe, unde capătă harul dumnezeiesc, după ce, 
nemaifiind reţinute de păcat pe pămînt, se ridică la cer. 

CîntuC XV 

Cercul al şaptelea. 
Cerculetul al treilea 

9 


Silnicii contra naturii sau sodomiţii 
(1-21) @ Brunetto Latini şi con¬ 
vorbirea lui cu Dante (22-99) © Alţi 
sodomiţi (100-124) 


1 Ne duce-acum un ţărm al ăstui scoc, 
iar fumul din pîrîu deasupra-i zace 
scutind şi maluri şi-apa jos de foc. 

4 Precum de teama undelor fugace 

spre ei, între Cassand şi Brugg flamanii 
fac stavilă ce mării-oprire-i face, 

7 sau cum de-a lungul Brentei paduanii 
le fac ferind si vile si castele, 
cînd intră-n martie-omătul Chiarentanii, 

10 astfel erau făcute-aici şi-acele, 
dar nici înalte-atît, nici groase nu, 
oricine-a fost cel ce-a clădit la ele. 


3. apa lui (a). 4. Cum (b). 6. Nălţar-un dig (a). 10. Aşa (a). 


3. De foc : de flăcările care plouă din cer şi care, din cauza aburilor ce se ridică din Flegeton, 
se sting deasupra malurilor şi a apei. 5. Cassand : malurile pîrîului de foc sînt asemenea 
stăvilarelor pe care, între satul Wissant (lingă Calais) şi Brugge, flamanzii le fac pentru a 
opri marea sau acelora care le fac paduanii de-a lungul Brentei cînd zăpezile {omătul) mun¬ 
ţilor Carintiei (Chiarentana) se topesc la sosirea primăverii {intră în martie). 12. Oricine: 
vers cam glumeţ, în care Dante are aerul să-şi bată joc de stăvilarele prea măreţe zidite de 
paduani ca să-şi ferească castelele şi vilele de revărsările Brentei în primăvară. Cele ale 
Flegetonului erau, parcă ar spune Dante, mai modeste: probabil că arhitectul nu era aşa 
deştept. Acum, fireşte, arhitectul acestor lucrări de hidraulică infernală este Dumnezeu, care 
este şi arhitectul întregului Infern, şi de aici ironia. Cît despre acest fel glumeţ şi familiar 
al oamenilor din Evul Mediu şi în general al misticilor din toate vremurile de a vorbi despre 
Dumnezeu, este de observat că e un procedeu comun în epoca lui Dante. Guido Guinizelli, 
poetul bolognez, întemeietorul Şcolii „dulcelui stil nou”, într-o celebră canzone a sa, lui 
Dumnezeu, care-1 ceartă că a iubit frumuseţea vremelnică pămîntească în loc de cea veşnică 
cerească, răspunde cu oarecare îndrăzneală: „Era aşa de frumoasă, încît părea un înger al 
împărăţiei Tale; să nu-mi fîe socotită drept greşeală dacă am iubit-o”. 

13 Era departe-n urmă crîngu-acu, 

încît de m-aş fi-ntors, dorindu-1 iară, 
eu n-aş mai văzut nici unde fu, 

16 cînd duhuri multe-n stol s-apropiară 
şi toţi, părînd c-ar fi cu văz sărac, 
priveau la noi, trecînd, cum într-o seară 

19 cu luna nouă-n mers drumeţii fac, 
sau cum bătrînul croitor cînd pune 
în ac un fir, ţintit priveşte-n ac. 

22 Privit de-atare bandă prin genune, 
un duh mă cunoscu, iar el mă prinse 
de haină şi-a strigat: - „Ei, ce minune!”. 

25 Iar eu, văzînd că stă cu braţe-ntinse, 
privii adînc în faţa-i coaptă care 
n-avea pe chip conture-atît de stinse 

28 spre-a-mi fi-n a-1 recunoaşte-o-mpiedecare, 
şi-atunci, plecat, privii la el mai bine; 

- „Oh, ser Brunet, eşti dumneata, îmi pare!”. 

31 - „Să nu te superi, fiul meu, pe mine - 
mi-a zis apoi -, că-şi lasă puţintel 
pe soţi. Latini spre-a vorbi cu tine.” 


15. Sta (a). 18. Cum de-obiceiu pe-o seară (a). 19. trecătorii fac (b). 23. Fui cunoscut 
de unu ce (a). 26. în chipu-i ars de ploi (a). 27. Şi n-avea-n chip (a). 32-33. Că-şi 
lăsă soţii săi şi/ Se-ntoarce-acu-ndărăt Bruneto (a). 


13. Crîngu-: crîngul sinucigaşilor. 15. N-aş mai văzut: n-aş mai fi văzut. 19. Drumeţii: 
cum fac drumeţii în mers într-o seară cu lună nouă. 20. Croitor: care are vederea slăbită. 
„Este drept, spune Torraca, un adevărat mic tablou într-un singur vers”. 23. Un duh: ser 
Brunetto Latini, autorul celebrei enciclopedii medievale Livre dou Tresor, scrisă în franţu¬ 
zeşte, fiindcă, spune autorul, „la langue frangaise cort parmi le monde et est plus delitable a 
lire et a oîr que nule autre”. O prescurtare italienească a aceluiaşi tratat a făcut-o Brunetto 
Latini însusi si a numit-o II Tesoretto. Rolul cultural al lui Brunetto Latini în Florenţa a fost 
de cea mai mare însemnătate. Cronicarul Giovanni Villani (VIII, 10) ne spune că a fost „mare 
cărturar al oraşului nostru si îndrumător si maestru în ce priveşte subtierea florentinilor si 
a-i face dibaci să vorbească frumos şi să ştie să cîrmuiască şi să conducă statul după politică”. 
Cît despre influenţa ce a putut-o exercita asupra lui Dante, nu ştim mai mult de ceea ce 
poetul însuşi ne spune în acest episod. In orice caz, Brunetto Latini n-a fost „maestru al lui 
Dante” decît în sens filosofic. Niciodată Dante n-a mers la şcoala lui Brunetto, dar în convor- 
birile lui înălţătoare bătrînul învăţat (care şi în politică ocupase la Florenţa locuri foarte 
înalte) servi de mare imbold tînărului începător, al cărui talent extraordinar avusese meritul 
să-l ghicească. 24. Minune : deoarece Dante călătoreşte în Infern fiind încă în viaţă. 27. Atît 
de stinse : a se construi: „N-avea pe chip conture atît de stinse spre a-mi fi o împiedicare în 
a-1 recunoaşte”. 30. Ser: era un titlu care se dădea notarilor, după cum messer se dădea la 
cavaleri. 33. Latini: a se construi: „Să nu te superi că Brunetto Latini (adică eu) îşi lasă 
puţintel soţii lui de pedeapsă spre a vorbi cu tine”. Episodul este foarte delicat. Brunetto 
Latini este pedepsit pentru un păcat foarte ruşinos şi repugnant, din nenorocire foarte răspîn- 
dit în Evul Mediu şi printre oamenii demni din alte puncte de vedere, de cel mai mare respect. 
Deci atitudinea lui Brunetto faţă de Dante este ca a unui om care este în acelaşi timp ruşinat 
să fie găsit de un fost şcolar al lui printre oameni care care s-au făcut vinovaţi de un păcat 

34 - „Te rog s-o faci - răspunsei eu cu zel -; 
de vrei, voi sta şi-n loc, dacă, fireşte, 
mă las-acesta, căci eu merg cu el.” 

37 - „O, zise,-oricine din ăst stol s-opreşte 
o clipă-n loc, stă-n loc apoi o stană 
o sută de-ani în ploaia ce-1 izbeşte. 

40 Deci mergi, şi-ncet voi merge sub pulpană 
şi-n goan-apoi umplea-voi ăst popas, 
s-ajung pe cei ce-şi plîng eterna rană.” 

43 Eu nu-ndrăzneam al văii mal să-l las, 
să merg la el, dar fruntea-mi sta plecată 
cu-acel respect ce-umilu-1 are-n pas. 

46 - „Dar ce-ntîmplare,-a zis, ce soartă dată 
te-aduce-aici cît timp mai ai lumină? 

Si cine-i cel ce drumul ti-1 arată?” 

> 9 

49 - „Acolo sus în viaţa cea senină 

pierdutu-m-am - răspunsei - într-o vale, 
pe cînd n-aveam etatea încă plină. 

52 De ieri din zori străin luminii sale, 

pe cînd eu mă-ntorceam, ăst duh venit-a 
şi-acas-acum mă-ntorc pe-această cale.” 


34. Şi-am zis: Cît pot te rog să faci astfel (b). 35. Voi sta şi-n loc (a). 38. statue (a). 
40. veniţi voi sub (b). 45. au (a). 


aşa de ruşinos şi se simte stingherit, fîindu-i chiar frică să se expună la o umilinţă din partea 
lui Dante, care s-ar putea face că nu-1 recunoaşte. De aceea vorbeşte în acelaşi timp afectuos, 
dar şi prudent şi cu oarecare diplomaţie {fiul meu... puţintel... să nu te superi), toate expresii 
care, de n-ar fi Brunetto pătat de un astfel de viciu, nu s-ar potrivi cu legăturile care au 
existat între el şi fostul lui şcolar. 34. Cu zel : în situaţia aceasta delicată pentru amîndoi, 
Dante, care de obicei este destul de rezervat cu damnaţii, izbucneşte într-un elan de afecti- 
vitate şi promite prea mult. Pricepînd drama ce se petrece în sufletul fostului său maestru, 
cuvintele ce i le adresează le rosteşte cu mult elan, cu zel, aproape conştient că exagerează, 
dar fericit că o face. Tot din cauza jenei care rezultă din situaţia lui delicată adaugă că va sta 
în loc dacă, fireşte, îl lasă Virgil. A promis că va sta în loc ca să vorbească cu Brunetto, dar 
frica lui de a-1 jigni în susceptibilitatea care este o consecinţă a păcatului lui ruşinos îl face 
să se gîndească la posibilitatea că Virgil nu-i va îngădui această oprire şi precizează: dacă, 
fireşte, mă las-acesta, şi mai adaugă: căci eu merg cu el. 40. Sub pulpană: lîngă tine, dar, 
fiind Brunetto Latini ceva mai jos din cauză că Dante umblă pe malul ridicat al Flegetonului, 
pulpana hainei lui Dante aproape-i atinge umărul. 42. Ce-şi plîng: aproape cu scîrbă de 
propriu-i păcat. Parcă ar încerca, după cum observă Parodi, „să fie privit cu mai puţin dezgust 
şi cu mai multă milă”. Rană : „rana păcatului”, nu cum înţeleg unii comentatori: „pedeapsa 
veşnică a păcatului”. 45. In pas : ţinîndu-mă cam pe urma lui, cum face cine umblă cu o 
persoană demnă de cel mai mare respect. Este un semn al sufletelor mari respectul ce-1 poartă 
persoanelor de la care au învăţat ceva. 47. Mai ai lumină: mai trăieşti. 51. Plină: înainte 
de a ajunge la culmea arcului vieţii, care, după cum spune Dante în Convivio (IV, 24), este 
la 35 de ani. La această vîrstă, după cum s-a văzut în cîntul I (v. 1), el capătă conştiinţă că 
s-a rătăcit, dar rătăcirea a început cu mult înainte, din clipa cînd a murit Beatrice. 52. Străin 
luminii sale : în text: „numai ieri i-am întors spatele”, adică: „am ieşit din acea vale”. 
53. Acas- : fiindcă Dante se va întoarce pe pămînt. 
































DIVINA COMEDIE 


55 Iar el atunci: - „De-ţi vei urma ursita - 
în dulce[a] viaţă clar de-am desluşit - 
nu poţi greşi al gloriei port - vorbit-a - 

58 si-asa-n curînd de n-as fî fost murit 
văzînd [eu] ceru-n cît favor te are 
la munca ta cu mult te-as fi-ntărit. 

61 Dar neamul cel ingrat şi rău şi care 
descins din Fiesole-a6 antiquo ţine 
si-acum tot firea ce din munţi o are, 

64 cu rău îţi va plăti făcutul bine. 

Dar drept va fi: prin spini cu boab-amară 
ce caut-un pom cu dulcile-i smochine ? 

67 Porecla «orbi» din vechi străvechi le-o dară 
că-i neam semeţ şi-avar şi plin de ură; 
de-a lor năravuri vezi de te dezbară! 

70 Tu glorie-avea-vei într-aşa măsură, 
căci toţi te vor vîna flămînzi cu zor, 
dar iarba asta n-o s-o aibă-n gură! 

73 Să-si fac-acesti misei nutret cît vor 

9 9 9 9 

din înşişi ei, dar cruţe planta vie, 
de creşte vruna prin gunoiul lor, 

76 a cui sămîntă sfînt-o să re-nvie 

9 

pe foştii-aici de-origină romană, 
cînd cuib ajunse-a orice mişelie!”. 

79 - „Să nu-mi fi fost dorinţa-n totul vană 
tu n-ai fî fost respins - răspunsei eu - 
asa-n curînd din firea cea umană. 

9 


59. şi ceru-n cît favor te are (a). Văzînd ce-amic ţi-e... (A). Am trecut în text parte 
din varianta (a) din cauza rimei. 63. barbare (a). Si-acum... firii cei barbare (b). 
65. Căci printre-amarii spini (a). 69. Dar apa lor tu vezi să nu (a). 73. As^ neam 
de bestii facă-şi ei cît vor (b). 78. Cînd fu zidit ăst cuib de (a). 


55. De-ţi vei : dacă am desluşit clar în dulcea viaţă şi dacă îţi vei urma ursita, nu poţi greşi 
limanul gloriei. 61. Neamul cel ingrat : poporul florentin, care s-a coborît din Fiesole, aşezat 
pe o colină foarte bogată în piatră, parcă a păstrat ceva (în încăpăţînarea şi îndărătnicia lui) 
din tăria acelor stînci. 66. Ce caut- : nu e de mirare ca un om cinstit şi superior să fîe rău 
văzut în Florenţa. El se poate asemăna cu un smochin bogat în fructe dulci printre spini cu 
boabe amare. 67. Orbi: această poreclă străveche de „orbi” a fost dată florentinilor fiindcă 
s-au lăsat înşelaţi de Totila, cînd l-au lăsat să intre în oraş, si din cauză că, mai tîrziu, s-au 
lăsat înşelaţi de pisani, primind ca bune două columne de profir fals (Villani, II, 1; IV, 21). 
71. Vîna : te vor urî si vor căuta să te aibă în mînă, ca să se răzbune. 72. Iarba : de nu-si vor 
ajunge scopul. In text, cu una din acele expresii voit grosolane ale lui Dante: „dar iarba va 
fi departe de ţap”. 73. Nutreţ: în text: strame, paiele care sînt aşternute la vite. 76. A cui 
sămînţă : în text: „în care (plantă) să reînvie sămînţa sfîntă a acelor romani care rămaseră 
acolo, cînd Florenţa ajunse cuib de orice fel de mişelii”. 80. Respins : comentatorii înţeleg 
toţi respins din firea cea umană ca echivalent cu mort. Nu cred însă (cu toate că Tommaseo 
citează un pasaj din Summa theologica a Sfîntului Toma: „E propriu fiinţei omeneşti ca 

INFERNUL 


82 Căci stă şi-acum adine în gîndul meu 
şi trist mă face plinul de iubire 
şi scumpu-ţi chip patern, cînd tu mereu, 

85 tu mă-ndrumai să tind spre nemurire, 
si cit îti datorez nu voi tăcea, 
cit timp voi fi, s-o spui cu mulţămire. 

88 Păstrez şi scriu ce-mi spui de soarta mea, 
spre-a-mi tîlcui ce-alt text în sine-mbracă 
o Doamnă-n cer, de-o fi s-ajung la ea. 

91 Ci-atîta vreau să ştii curat, că, dacă 
cu propria-mi conştiinţă voi fi una, 
răbda-voi sortii tot ce-ar vrea să-mi facă. 

9 

94 Şi poţi să ştii că nu mi-e nouă-arvuna; 
deci de-orice-ar fi nimic nu-mi va păsa 
şi poarte-şi roata-n placul ei Fortuna.” 

97 Virgil atunci s-a-ntors spre dreapta sa, 
privindu-mă şi: - „Bine ştiu s-asculte - 
îmi zise rar - acei ce ştiu păstra”. 

100 Dar eu mergeam, dorind să ştiu mai multe, 
cu ser Brunetto, si-ntrebai ce soţi 
mai are-aici, distinse minţi si culte. 

■ 9 9 


A, A 

84. zi cu zi (a). 85. îmi detei sfat (b): îndemn mi-ai dat (b). 95. înainte (a). 
97. Părinte (a). 99. minte (a). 


sufletul să fie unit cu trupul”) că Dante vrea să vorbească numai de moartea lui Brunetto 
Latini şi mi se pare a vedea aici şi o aluzie la păcatul lui de silnicie contra firii omeneşti. 
Fraza este voit îndoielnică: ceea ce-i pare mai mult rău lui Dante nu e că maestrul lui a 
murit, dar că îl găseşte în Infern şi printre păcătoşi de o speţă atît de josnică. Fireşte că nu 
putea să-i arate milă lui din acest motiv, căci ar fi fost o ofensă, şi atunci ocoleşte prin cuvinte 
care, pe cînd au aerul de a regreta numai moartea lui Brunetto, lasă totuşi să se vadă toată 
durerea lui pentru pedeapsa şi starea josnică în care îl găseşte. 87. Cît timp: cuvintele lui 
Dante sînt pline de cea mai mare duioşie faţă de Brunetto, şi recunoştinţa lui pentru imboldul 
ce bătrînul învăţat a binevoit să i-1 dea cînd era numai un tînăr începător e fără margini. Mai 
ales conversaţiile înălţătoare, în cursul cărora Brunetto îi arăta calea nemuririi, i-au rămas 
înfipte în suflet. Ca om de litere, Dante nu prea avea mare stimă de el şi în cartea lui De 
vulgari eloquentia îl critică pentru întrebuinţarea de cuvinte „neliterare şi provinciale”; ca 
om, pentru păcatul lui ruşinos, îl băgă în Infern; dar, spune Torraca, „în acest episod îi ridică 
monumentul, în care cu adevărat încă trăieşte călăuza binevoitoare şi înţeleaptă pe care el 
o avu în prima tinereţe”. 88. Ce-mi spui: povestirea nenorocirilor ce mi se vor întîmpla. 
89. Tîlcui : spre a-1 pune alături cu ce spune {în sine îmbracă) un alt text {povestirea lui 
Ciacco din cîntul VI) şi pe care mi-1 va tîlcui o Doamnă în cer {Beatrice), de-o fî s-ajung la ea. 
In realitate, cine în Paradis îi va tîlcui amîndouă prevestirile va fi strămoşul său Cacciaguida, 
şi nu Beatrice. Se vede că pe urmă poetul s-a răzgîndit şi n-a urmat planul ce şi-l hotărîse 
la început. Probabil, dacă poetul ar mai fî trăit, ar fî înlăturat aceste mici nepotriveli. 
92. Una : dacă voi fi împăcat cu conştiinţa mea. 94. Arvuna : un vechi comentator, aproape 
contemporan cu Dante, explică: „învoiala care este între omenire şi Noroc, că adică cine 
intră în lume trebuie să se supună Norocului şi să se mulţumească cu schimbările lui”. 
96. Fortuna : Norocul. 99. Ce ştiu păstra : ascultă bine acei care ştiu să-şi aducă aminte de 
ceea ce li s-a spus. 102. Distinse minţi : Dante nu întreabă de toţi, ci numai de aceia care 
în viată au fost minţi distinse si culte. 

9 9 9 

103 - „E bine pe-unii să-i cunoşti; dar poţi 
să laşi pe mulţi uitării să-i consume, 
şi-ar fi şi timpul scurt să-i spui pe toţi. 

106 Pe scurt, au fost toţi clerici cu renume 
şi oameni mari din lumea literată, 
si toti murdari de-acelasi viciu-n lume. 

109 Priscian e-n rînd cu tabăra-ntristată 
şi-Acursius e, şi-aici şi pestilenţa 
puteai s-o vezi, vrun dor de-aveai vrodată 

112 s-o vezi, pe cea ce scoasă din Florenţa 
de primul serv şi-a dus să-i aibă scrumul 
din rău întinsii nervi ai săi Vicenta. 

9 9 

115 Mai multe-aş spune, dar de-aici nici drumul, 
nici vorba s-o lungesc eu n-am putinţă, 
căci văd pe prund suind de colo fumul; 

118 vin cei la cari eu n-am îngăduinţă. 

Tresoro meu la inimă ţi-1 pui 
că-n el trăiesc, si n-am altă dorinţă.” 

121 Se-ntoarse-apoi părînd în fuga lui 

de-acei ce-aleargă spre postavul verde 
pe cîmpul veronez, şi-aşa-1 văzui 

124 cum fuge-acel ce-a-nvins, nu cel ce pierde. 


106. Clerici: acest cuvînt devenise în Evul Mediu sinonim cu învăţat, fiindcă cultura era 
aproape exclusivă a clericilor. De aceasta Villani, vorbind despre Dante, spune că „a fost 
cleric mare cu toate că era laic”. 109. Priscian: celebrul gramatic din Cezareea (Mauritania) 
din secolul al Vl-lea după Cristos, autorul cărţii Institutiones gramaticae, carte foarte răs- 
pîndită în Evul Mediu. După Torraca, Priscian ar fi pus aici pentru toţi maeştrii de gramatică, 
printre care acest josnic păcat ştim că era destul de răspîndit. 110. Acursius : Accursius din 
Bologna, fiul celebrului jurist Accorso da Bagnolo (1225-1293). A fost lector de drept civil la 
„Studiul” din Bologna şi timp de mulţi ani la Universitatea din Oxford, unde a fost chemat 
de Eduard I al Angliei. Pestilenţa : a se construi: „Şi aici puteai să vezi, de aveai vreun dor, 
şi pestilenţa aceea (episcopul florentin Andrea de’ Mozzi) ce, scoasă din Florenţa de primul 
serv (papa, care îşi zicea din smerenie Servus servorum Dei), s-a dus să lase la Vicenza scrumul 
din rău întinşii nervi ai săi”. Adică: „Dacă ai fi avut dorinţa, ai fi putut vedea aici şi pe 
episcopul Andrea de’ Mozzi, care, strămutat de papa de la Florenţa la Vicenza, şi-a lăsat acolo 
rămăşiţele pămînteşti ale nervilor lui rău întinşi din cauza păcatului lui”. 117. Fumul: după 
cei mai mulţi comentatori, „praful ridicat de picioarele celor care aleargă”; după Torraca, 
„aburii care se ridică din rănile şi din gurile păcătoşilor”; după Parodi, „fumul flăcărilor 
bătătorite de picioare” şi credem că această din urmă interpretare e cea mai bună. 118. îngă¬ 
duinţă : vine o ceată cu care n-am voie să stau. 119. Tresoro : marea enciclopedie compusă 
de Brunetto Latini în limba franceză veche si intitulată Livre dou Tresor. 122. Postavul 
verde : la Verona, în fiecare an, în prima duminică din postul Paştelui, cu ocazia sărbătoririi 
unei victorii cîştigate de Azzo d’Este asupra cenţilor de San Bonifacio, se făcea o alergare pe 
jos, al cărui premiu era un steag (palio) de postav verde. 

CîntuC XVl 

Cercul al şaptelea. 
Cerculeţul al treilea: silnicii 
împotriva firii 


Convorbirea a trei fruntaşi florentini 

9 

CU Dante. Plîngerile despre corupţia 
Florenţei (1-90) ® Apariţia lui Gerion 
chemat de Virgil (91-136) 


1 Eram si de-unde-acum s-aude bine 
căzînd ăst rîu cum sună-ntr-alt ponor 
ca zumzetul ce-1 face-un roi de-albine. 

4 Cînd iată-n goană trei, cu-acelaşi zor, 
s-au rupt, fugind [în pîlc de-o ceată care] 
trecea prin ploaia asprei cazne-a lor. 

7 Veneau spre noi toţi trei cu strigăt mare: 
- „Ia stai tu cel ce după haina lui 
din urbea noastră cea coruptă pare!”. 

10 O, ce de răni pe trupul lor văzui 
şi proaspete şi vechi arsuri şi-urgie, 
încît mă-ncrîncen chiar şi-acum cînd spui. 

13 La glasul lor s-opri Virgil, iar mie 

mi-a zis apoi: - „S-aştepţi pe-aceştia trei, 
si-i demn s-arăti cu dînsii curtenie. 

9 9 9 

16 Ba cred că dacă prin natura ei 

n-ar ninge-atari văpăi această gură, 
mai bine-ar fi ca tu să mergi la ei”. 


5. S-au rupt trei inşi din gloata cea fugară (a). Fugind trei umbre dintr- (a). 8. haine 
pari (a). 9. De ai noştri om din nou corupta ţară (a) ţara (c). 12. In cit le simt 
şi-acum în gînd, şi-atari (b). 14. Aşa mi-a zis (a). 17. Ăst loc n-ar ninge-aşa arsură (a). 


1. Eram: cînd Brunetto se întoarse, lăsînd pe Dante. 2. Ast rîu: Flegeton. Alt ponor: 
al optulea. 5. Ceată : aceeaşi pe care Brunetto o văzuse înaintînd şi ridicînd praf în cîmpia 
cea nisipoasă. Sînt sufletele acelora care în viaţă au ocupat funcţii înalte, civile sau militare. 
8. Haina lui : care, după îmbrăcămintea ta, arăţi să fii florentin. 13. La glasul : cum Virgil 
îi auzi vorbind, se opri ca în faţa unor oameni de seamă, a căror dorinţă trebuie satisfăcută. 
17. Această gură: gura Iadului. 18. Mai bine: ca si în episodul lui Farinata, atitudinea 
















































DIVINA COMEDIE 


19 Văzînd că stăm, ei iarăşi începură 
anticul plînset, şi-ajungînd apoi 
toti trei deodat-o roată se făcură. 

9 

22 Şi cum pîndesc atleţii unşi şi goi, 
dintîi şi timp şi potrivită stare, 
de-a-ncepe-a se-mpumna şi-a-şi da război, 

25 asa rotea, cu fata fiecare 

spre mine-astfel că gîtu-n sens contrar 
de-al tălpilor făcea a sa cărare. 

28 - „Şi-obrajii stinşi şi arşi şi-ăst loc amar 
de-ti fac de noi o scîrbă care-ntrece 

9 

chiar mila ta - mi-a zis un ins -, măcar, 

31 măcar a noastră faim-atunci te plece 
să spui ce om eşti tu, că viu te-ncrezi 
prin lumea morţii-aşa vegheat a trece? 

34 Acest pe urma cui rotind mă vezi, 
murdar şi fără păr cum e cu totul, 
avu mai mare rang de cum îl crezî. 

37 El Guido Guera e, şi-a fost nepotul 
Valdradei celei bune, şi-ncercată 
şi spad-avu precum avu şi votul. 


19. Văzîndu-ne că stăm, ei re-ncepură (c). 20. la noi (a). 21. din sineşi (c). 22. Cum 
au nărav (a). Precum (c). 24. Spre-a (a). 26. Cătră mine (b). Oricare astfel (b). 
28. Murdarii de (a). 31. cel puţin (a). 39. sfatul (a). 


plină de respect şi admiraţie a lui Virgil pentru aceste umbre ne arată, înainte chiar ca 
să le aflăm numele, că avem de-a face cu oameni de seamă. 20. Plînset : în text: felul obiş¬ 
nuit, adică obişnuitul fel de a umbla; nu mai alergară, văzînd că cei doi poeţi se opriseră. 
21. O roată: s-au aşezat în cerc, ca pentru a dansa. Motivul acestei aşezări se va vedea 
îndată. 22. Pîndesc : ca şi atleţii sau campiones (prin care în Evul Mediu se făceau duelurile 
judiciare : vestita ,judecată a lui Dumnezeu”) care, înainte de a începe lupta, se uitau la adver¬ 
sari ca să găsească momentul şi locul potrivit unde să lovească; cu acelaşi interes şi tot aşa 
de fix, aceste trei suflete se uită la Dante, care se va întoarce la Florenţa şi va putea reîmpros¬ 
păta faima lor. Interesul lor este aşa de mare, încît, chiar cînd aleargă în cerc şi îi întorc 
spatele, faţa lor se întoarce înapoi în direcţie opusă mişcării lor. 28. Şi-obrajii: „dacă obrajii 
stinşi şi arşi ai noştri şi ăst loc amar în care ne găsim din cauza păcatului ruşinos al nostru 
îţi fac o scîrbă de noi, care întrece chiar mila ta...”. 31. Te plece: să te pleci. 33. Vegheat: 
aşa de bine călăuzit, aşa de sigur de tine. 37. Guido Guerra : s-a născut pe la 1220 din 
Marcovaldo şi Beatrice din Capraia şi a rămas orfan în vîrstă de 9 sau 10 ani, între 1229 şi 
1230. In 1256, trimis fiind de comuna Florenţa în ajutorul aretinilor care aveau războiul cu 
oraşul Viterbo, izgoni din Arezzo pe ghibelini şi nu vru să părăsească oraşul decît după ce i 
s-a plătit o mare sumă de bani. După bătălia de la Arbia {Infernul, X, 86), a fost căpetenia 
guelfilor izgoniţi din Florenţa. A luat parte cu aceiaşi guelfi la bătălia de la Benevento, 
împotriva lui Manfred. A murit în 1272. 38. Valdradei: un comentator vechi ne povesteşte: 
„Guido Guerra cel Bătrîn luă în căsătorie pe Valdrada pentru o drăgălăşenie care o văzu 
făcînd în catedrala Florenţei, la o sărbătoare la care era de faţă şi împăratul Otto al IV-lea. 
Fata era în tovărăşia unei doamne şi era tare frumoasă. Guido Guerra, glumind, spuse că o 
va săruta; fata îi răspunse că nici el, nici altcineva n-ar putea face asta, decît fiind bărbatul 
ei. Contele Guido, apreciind răspunsul înţelept, o luă de soţie în faţa împăratului”. 39. Spad-: 
a fost un om de valoare şi în timp de pace, şi în timp de război. 

40 In dosul meu tărîna e călcată 

de Teghiaiu Aldobrand, cui trebuia 
mai multă să-i fi dat voi cinste-odată. 

43 Iar eu ce-mi duc cu-acestia crucea mea 
sînt lacob Rusticuci şi-mi fu pierire 
mai mult decît orice nevasta rea.” 

46 Să fi putut avea de foc scutire, 
săream la ei acolo-n flăcări drept, 
că-mi da maestru-ntreaga sa-nvoire; 

49 cum îns-aveam numai arsuri s-aştept, 
învinsă-mi fu de frică buna vrere 
ce dornic mă făcea să-i strîng la piept. 

52 - „O, nu dispreţ - răspunsei -, ci durere 
de starea voastră m-a cuprins deodată 
şi mult va fi pînă s-o simt că-mi piere, 

55 de-ndată ce-acest domn al meu si tată 

9 

cuvinte-a spus din cari văzut-am bine 
că oameni demni, cum voi sînteţi, s-arată. 

58 Din ţara voastră-s eu; şi-a voastre pline 
de faimă nume-oricînd le-am onorat 
şi scrise port a voastre fapte-n mine. 


42. glasul (a). 43. cu dînşii (a). 46. Atunci de-aş fi avut de foc (a). De-aş fi (c). 
48. şi maistru (a). 50. avui de (a). 


41. Teghiaiu : fiul lui Aldobrando degli Adimari {Infernul, VI, 79); a reprezentat Florenţa în 
pacea cu Volterra (12 iulie 1237), a fost podestă în San Gimignano în 1238, în Colle di 
Val d’Elsa în 1239, în Arezzo în 1256 şi în Volterra în 1259. Una din cele douăsprezece căpe¬ 
tenii florentine pentru expediţia militară la Siena, pe care totuşi el nu o aprobase; una din 
căpeteniile florentine în 1260 pentru suburbia Porta a San Piero. Cavaler „de mare seamă în 
mînuirea armelor” îl numeşte Boccaccio şi „înţelept şi viteaz în arme şi de mare autoritate” 
îl numeşte Villani (VI, 77). Făcu testament cînd era pribeag la Lucea în 1261 şi trăia încă 
anul următor. Că, printre contemporani, se bucură de mare renume arată faptul că a fost 
chemat podestă în atîtea oraşe. Demnitatea de podestă în vechile comune italiene din Evul 
Mediu nu putea fî ocupată de un concetăţean, care cu greu ar fî putut să se arate nepărtinitor 
în luptele politice, aşa de dîrze pe vremea aceea, ale diferitelor partide: guelfî şi ghibelini, 
„albi” şi „negri”, Geremei şi Lamertazzi, Capuleti şi Montecchi ş.a.m.d. Ca podestă deci se 
chema dintr-alt oraş un om de bine, aproape totdeauna nobil sau cavaler, renumit pentru 
dreptatea şi dărnicia sa, această demnitate purtînd cu sine deosebite cheltuieli „de repre¬ 
zentanţă”. 42. Mai multă cinste: face aluzie la expediţia împotriva oraşului Siena, pe care 
Teghiaio îndemnase pe florentini să n-o facă şi care pricinui Florenţei marea înfrîngere de la 
Montaperti. 44. lacob Rusticuci: ceea ce ştim despre el este că în 1254, împreună cu Ugo 
della Spina, făcu, ca procurator al comunei Florenţa, tratative de alianţă cu ţinuturi şi oraşe 
din Toscana şi că, după bătălia de la Montaperti, ghibelinii îi dărîmară casele ce le avea lîngă 
acelea ale Aldobrandilor la San Michele din Palchetto. A fost, după Ottimo, din anturajul lui 
Cavalcanti. 45. Nevasta rea : nesupusă. Caută a micşora vina păcatului lui împotriva naturii, 
făcîndu-ne să înţelegem că răutatea soţiei lui l-a făcut să urască femeile. 51. Să-i strîng la 
piept: din cauza faimei lor ca oameni de seamă. 54. Mult va fi: tace mult timp pînă cînd 
va dispărea. 57. Că oameni demni : nu dispreţ, ci durere m-a cuprins de starea voastră, 
de-ndată ce Virgil mi-a spus cuvinte din care am înţeles că am înaintea mea (s-arată) oameni 
demni ca voi. 





































DIVINA COMEDIE 


61 Eu las pelinul şi dulci poame cat, 
de-un duce-adevărat promise mie, 
ci-ntîi pînă la centru-o să străbat.” 

64 - „Mult timp în membre sufletul să-ţi fie 
stăpîn - mi-a zis alt duh -, şi-aşa cum vrei 
să laşi pe urm-o faimă-n lumea vie, 

67 mai dă Florenţa si-azi ca de-obicei 

9 9 

valori în fapte şi-n deprinderi bune, 
ori totu-i azi gonit din sînul ei? 

70 Căci nou sosit la plîns aci-n genune 
Vilhelm Borsiere-atîta de nesiguri 
ne face-a fî, şi trişti, cu ce ne spune.” 

73 - „Poporul nou şi iuţile cîştiguri 
te fac fără de cumpăt şi-ngîmfată, 
Florenţo,-ncît te zbaţi acum în friguri!” 

76 Asa vorbii cu fruntea ridicată. 

Şi-acum toţi trei priveau aşa-ntre sine 
cum faci privind spre-o vorb-adevărată. 

79 - „De-ţi este lesne-oricînd atît de pline 
răspunsuri - ei mi-au zis - să dai oricui, 
ferice tu, că spui ce ştii că-i bine. 


67-68. Mai slut si-acum virtuti ca de obiceiu. Si o... (A). Am trecut în text vâri- 
anta (b) fiind (A) incomplet. 68. fapte hune (a). 71. Borsiere. 73. avere [-mhogâţire] (a). 
75. fiere (a). 76. strigai (a). 79. Şi-au zis (a). 80. Răspunsuri tu să dai oricînd şi 
aricind şi-ori (a). 80. Atunci: „De poţi atît de (b). 


61. Pelinul... poame : fug de păcat şi caut pacea şi fericirea cerească. Face aluzie la pădurea 
din care a pornit pentru călătoria lui spre cer, trecînd prin Infern şi Purgatoriu. 62. Duce: 
Virgil (vezi Infernul, I, 118). 63. Centru : pînă la centrul pămîntului, adică: „trebuie să străbat 
întregul Iad”. 64. Mult timp : aşa să dea Dumnezeu ca sufletul să-ţi fîe mult timp stăpîn în 
membre şi să laşi pe urma ta o faimă bună în lumea celor vii, după cum tu vei binevoi să-mi 
răspunzi la această întrebare a mea: „Mai dă Florenţa şi azi, ca de obicei, oameni de valoare 
în fapte şi deprinderi bune, ori azi orice lucru bun e gonit din sînul ei?”. 71. Borsiere: 
„cavaler de curte, om foarte manierat şi înzestrat cu multe daruri”, despre care Boccaccio 
povesteşte o plăcută înţepătură împotriva zgîrcitului genovez Ermino Grimaldi. Sosit de puţin 
timp în Iad, a adus veşti urîte din Florenţa, pe care Rusticucci doreşte să afle de la Dante 
dacă sînt adevărate. 73. Poporul : în loc de a răspunde direct lui Rusticucci, Dante izbuc¬ 
neşte într-o apostrofă la adresa Florenţei. Poporul nou : oameni care s-au ridicat de jos şi 
au venit în oraş de la ţară. Florenţa suferea în epoca lui Dante de o adîncă prefacere socială. 
Oameni de origine foarte josnică, îmbogăţiţi prea repede prin comerţul lor mai ales cu Franţa, 
se ridicaseră pînă la demnităţile cele mai înalte şi vechiul popor florentin de baştină se 
amestecase cu cei veniţi de la ţară, castelani mai toţi de prin împrejurimile oraşului, micii 
boieri de la tară foarte ambiţioşi si activi, care aduseseră cu ei un fel de ferment nou în 
alcătuirea socială a oraşului. Dante, ca vechi florentin băştinaş, dă asupra lor toată vina 
tulburărilor interne ale Florenţei. Trebuie însă recunoscut că, împreună cu neajunsurile de 
neînlăturat pe care orice prefacere socială le aduce cu sine, aceşti oameni aduseră cu ei de 
la ţară şi simţul lor puternic al realităţii, voinţa lor nestrămutată şi o putere de acţiune, 
care, în felurite ocazii, fură de mare folos Florenţei. 78. Spre-o vorb- : cînd cineva ascultă 
o vorbă adevărată. 

INFERNUL 


82 Iar dac-o fi să ieşi din locul bui 

si-ai iarăşi să revezi frumosul soare, 
cînd drag ţi-o fi să zici de Iad: eu fui! 

85 fă şi de noi cuvînt printre popoare!” 

Şi, cercul rupt, în graba de-a se duce 
păreau toţi trei cu aripi la picioare. 

88 Nu poate-atît de iute-un om s-apuce 
să zic-amin, cum ei ne-au şi apus, 
deci bine vru să plece şi-al meu duce. 

91 Iar eu urmai, şi nu mult drum ne-am dus, 
şi-urla de-aproape-atît ăst rîu la vale, 
că nu ne-am fi-auzit ce ne-am fi spus. 

94 Precum din Monte Viso apei sale 
dintîi spre Ost îşi taie curs acel 
pîrîu ce-n stînga pe-Apenini ia cale 

97 şi-n munţi numit e Aquacheta el 
’nainte-a ce s-ajungă pe cîmpie 
spre-a fi la Forli-apoi numit altfel, 

100 căzînd din Alpi pe-o rîpă cea pustie 
din sus de Benedict unde-ar putea 
să fie-azil de-ajuns şi pentr-o mie, 

103 aşa căzînd din ruptul mal vuia 
si-acoalea cursul tulburei vîlcele 

că-n scurtă vreme-ai asurzi de ea. 

106 O sfoar-aveam în jurul coapsei mele 
pe-atunci şi eu, şi-ades cu ea crezui 
să prind pantera cu pestriţă piele. 

A 

83. iar ai (a). 88-89. Să zic-Amin nu poate-un om s-apuce (a). In timpu-n care ei 
ne-au şi (a). 92. Şi-astfel urla (a). 100. rîp-a sa pustie (a), vueşte (a). 


82. Bui: italienism în loc de „întunecos”. 83. Soare: de te întorci sus pe pămînt. 84. Cînd 
drag : cînd te vei gîndi la călătoria ta prin Iad ca la ceva trecut. 85. Fă... cuvînt : dă oamenilor 
rămaşi în viată veşti despre noi. 86. Cercul : roata. 89. Ne-au şi apus : au dispărut vederii 
noastre. 92. Ăst rîu: Flegeton. 96. Pîrîu: Acquacheta (apă liniştită), care izvorăşte de la 
Monviso, unde se despart Apeninii de Alpi. 99. Altfel: Montone. 101. Benedict: San Benedetto 
dell’Alpe, tîrg care îşi luă numele dintr-o vestită badia de călugări benedictini întemeiată de 
Sfîntul Romuald. 102. Azil pentru o mie : în mînăstirea care era atunci aproape goală s-ar 
putea adăposti o mie de călugări. Alţii interpretează, după mine greşit, că „apa rîului vuieşte 
aşa tare, deoarece cade deodată {pe o rîpă) într-un loc unde ar trebui să fîe primită de o mie 
de rîpi”, adică „rîul n-ar veni aşa dacă, în loc de a se prăbuşi deodată, ar curge liniştit din 
rîpă în rîpă”. In rezumat, apa rîului Flegeton cade în cercul următor cu un val asemănător 
cu acela cu care rîul Montone cade din munţii (Alpi e întrebuinţat aici în sens generic) de la 
San Benedetto. 106. O sfoar- : Dante, după cum se pare, era încins cu o coardă care s-ar 
putea prea bine să şi fîe cordonul franciscan. Virgil, ca să cheme pe Gerion, aruncă această 
coardă în prăpastie. Cît despre interpretarea alegorică a acestui pasaj, comentatorii nu prea 
sînt de acord. Dat fiind că Gerion este simbolul fraudei, coarda ar trebui să fie simbolul virtuţii 
contrare: sinceritatea. Dante însă pune coarda aceasta în relaţie si cu pantera, simbolul 

































DIVINA COMEDIE 


A 

109 Intreag-acum din jur mi-o desfăcui, 
aşa precum Virgil avut-a dorul 
şi-apoi, făcută ghem, i-o-ntinsei lui. 

112 Spre dreapta-ntors cu ea conducătorul, 
şi nu departe de prăpastie stînd 
în negrul hău subt el îi dete zborul. 

115 leşi-va lucru nou, gîndeam, fireşte 
la noul semn, la care-atent fusei 
cît stă Virgil de-atent şi-l urmăreşte; 

118 ah, ce precaut cat-a fi cu-acei 

cari văd nu numai fapta cea de-afară 
ci-adînc pătrund cu mintea şi-n idei! 

121 Iar el mi-a zis: - „Curînd o să răsară 
ce-aştept aici, şi ce visezi tu-n tine 
vederii tale-ndat-o să-i apară”. 

124 Cît poţi, cînd pare-un adevăr, creştine, 
c-ar fi minciună, tu să-l taci mereu, 
căci făr’ de vină poţi păţi ruşine - 

127 ci-aici nu pot să tac, şi iată eu, 

creştine, jur pe-aceast-a mea cîntare, 
şi-aşa precum o lungă viaţă-i vreu, 

130 că-n negrul aer gros văzui c-apare 
plutind ceva, de jos, cumplit de-ajuns 
să tulbure pe-un om oricît de tare; 

133 precum se-ntoarce-acel ce s-a scufuns 
ca să descurce-ancora cînd se prinde 
de stînci ori de-alt vrun lucru-n mare-ascuns, 

136 se-nfige-n tălpi şi-ntreg în sus se-ntinde. 


113. Văzui că lîng-abis cu ea s-opreşte (a). 116. pe care ochii mei (a). 117. Vedeau 
ce-atent (a), v. şi-l ur. (a). 


desfrîului, şi atunci ar trebui să însemne castitatea. De fapt, pantera nu se ştie bine dacă 
simbolizează desfrîul, invidia ori răutatea şireată. în acest din urmă caz, interpretarea sforii 
ca un simbol al sincerităţii s-ar potrivi cu simbolul panterei (răutatea maliţioasă) şi cu cel al 
Gerionului (frauda). Eu unul cred că aici e vorba de şiretenia cea bună a omului înţelept, care 
îi serveşte de a-1 apăra şi de ispitele păcatului trupesc, şi de cursele oamenilor înşelători. „Să 
fiţi isteţi ca şarpele şi naivi ca porumbelul” se zice în Evanghelie {Matei, X, 16). 118. Ah, ce 
precaut : trebuie să fii cît se poate de precaut cu acei care, ca Virgil, nu numai că văd faptele, 
ci pătrund chiar în gîndurile noastre ! 127. Cît poţi : a se construi: „Creştine, cînd un adevăr 
pare c-ar fi o minciună (pare de necrezut), tu, cît poţi să-l taci mereu, căci, făr’ de vină, ai 
putea păţi ruşine”. 133. Precum : văzui că apare de jos ceva plutind în aerul negru, precum se 
întoarce la suprafaţa apei înfigîndu-se în tălpi şi întinzîndu-se în sus cel care era scufundat... 

INFERNUL 



CîntuC xyil 


Cercul al şaptelea. 
Cerculetul al treilea: silnicii 
împotriva artei (cămătarii) 


Monstrul Gerion (1-27) @ Cămătarii 
(22-81) @ Poeţii, pe spatele lui 
Gerion, coboară în Văi-Rele (82-136) 


1 „Vezi monstrul cel ce coada şi-o ascute, 
spre-a trece munţi şi-a sparge-orice tărie; 
o, vezi pe cel ce-ntreaga lume-o-mpute!” 

4 Aşa-ncepu Virgil să-mi spuie mie, 

iar fiarei printr-un semn i-a spus : - „Să sui”, 
la drumu-acel de piatră ca să vie. 

7 Şi-acel scîrbos al fraudei chip, văzui 
c-a scos, venind, întregu-i trunchi afară, 
dar nu şi-a tras pe mal şi coada lui. 

10 Un om în toate just putea să-ţi pară 
din tot aspectul blîndei sale feţe, 
ci şarpe-ncolo-ntreg această fiară. 

13 Flocoase două brînci, si nodulete 
avea pe piept, pe coaste şi pe spate, 
şi multe-apoi rotiţe-n mii de feţe. 


1. -nţepătoare (a). Priveşte monstrul cozii înţepate (c). 2. Ce-a trece (c). 3. Şi-acel ce 
umple lumea de putoare (c). 4. vorbindu-mi (c). 5. i-a dat semn ca-n malul scund (b). 
la malul scund (a), de sub val (a). Şi un semn făcu spre cel s-arâtase (c) apăruse (c). 
6. De marmură (a), de marmură la noi (b). 7. Văzui fiind (a). îşi puse (b) rămase (c). 
9. sa pe prund (a), aduse (c). 


1. Monstrul: Gerion, simbolul fraudei. 2. Munţi: frauda învinge orice rezistenţă. 5. Să sui: 
Virgil, ca fiara să vie la drumul acela de piatră, i-a spus c-un semn: „Suie-te”. 10. Un om: 
a se construi: „Această fiară putea să-ţi pară un om”. 13. Noduleţe : ca la unele reptile şi la 
broaştele rîioase. Toate aceste noduleţe, rotiţe şi culori variate arată aspectele multiple şi 
atrăgătoare ale fraudei. 
























































DIVINA COMEDIE 


16 Tătarii-ori turcii-n firul ce se bate 

si-n cel urzit n-au scoarţe mai cu flori; 
nu tese-Arahne-urzeli mai delicate. 

19 Precum la mal stau luntrii uneori 

c-un cap pe prund, iar altul le pluteşte, 
sau cum la nemţii cei îndopători 

22 castorul stă gătit de-a prinde peşte, 
aşa la malul trist ce-ncunjura 
prundişul ars sta fiara ce-ngrozeşte. 

A. 

25 întreaga coadă-n gol şi-o flutura, 
în sus zbătîndu-si furca-nveninată 
ce-asemeni scorpiei ac în vîrf purta. 

28 Virgil atunci mi-a zis: - „Acum ne cată 
puţin să-ntoarcem calea noastră pînă 
la fiara rea ce-acolo stă culcată”. 

A. 

31 In jos luînd deci calea pe-altă mînă, 
distînd de mal cam zece paşi ne-am dus, 
spre-a fi feriţi de foc şi de ţărînă. 

34 Cînd fui ajuns la ea, văzui mai sus, 
dar nu cu mult, un stol de umbre care 
şedea pe lîng-abis, în ploaie pus. 

37 Şi-a zis Virgil: - „Spre-a şti deplin ce are 
în ea şi-această tind-a văii, du-te 
la ei - mi-a zis - si vezi-le-a lor stare. 

40 Dar scurte fie-ţi vorbele-ncepute. 

Eu pîn-atunci pe monstru am să-l fac 
spătoasa ceaf-a lui să ne-o-mprumute”. 


16. Cum Perşii-or Turcii (a). 18. Şi n-are-Arahne (a). 25. vîntura (a). 27. cu ac 
era (a). 32. drumul (a). 34. Luînd deci calea-n jos, şi pe (b). 


16. Tătarii: compară pielea pestriţă şi colorată a lui Gerion cu covoarele turceşti şi cu 
ţesăturile tătarilor, despre care Marco Polo spune că erau meşteri în a lucra „ţesături de 
mătase şi de aur cu fiare şi păsări” {Milione, XIX). 18. Arahne : faimoasa ţesătoare din Lidia, 
care a fost schimbată în păianjen de Minerva, mîniată împotriva ei, fiindcă o întrecuse în arta 

A 

de a ţese. întrecerea între Arahne şi Minerva este povestită de Ovidiu în cartea a Vl-a din 
Metamorfozele sale, unde se şi descrie (vv. 103 şi urm.) pînza în care Arahne reprezenta răpirea 
Europei, păţaniile Ledei, Danaei şi a multor altora, „dînd tuturor chipul şi culoarea lor”, încît 
însăşi Minerva nu putu să găsească nici un cusur. 21. îndopători: alţii interpretează: 
murdari. Dante însă întrebuinţează cuvîntul lurchi, si în latina medievală lurche înseamnă 
mîncăcios, lacom. Dante putu să vadă pe nemţii trimişi de regele Manfred în ajutorul floren¬ 
tinilor surghiuniţi, care cu acea ocazie se îmbătară toţi şi se arătară foarte mîncăcioşi. De 
altfel, şi Tacit spune, în Germania lui, că germanilor nu le este ruşine să petreacă nopţi 
chefuind. In tot Evul Mediu aveau faimă de beţivi, încît Fazio degli Uberti îi numeşte „porci 
beţivi şi desfrînaţi”. 28. Ne cată : să căutăm. 32. Distînd : departe, este un italienism {cf. it. 
distante). 33. Foc : focul care plouă din cer şi ţărîna, adică nisipul arzător, care este pedeapsa 
sufletelor osîndite în acest cerc. 35. Un stol : cămătarii, adică silnicii împotriva artei. 
38. Tind- : vestibul. 41. Pîn-atunci : pe cînd tu vei vorbi cu acele suflete, eu voi convinge pe 

INFERNUL 


43 Deci singur eu prin cel din urmă sac 
al văii-a şaptea mersei aşadară 
la tristii-aceia cari-acolo zac. 

46 Prin ochi zvîcnea durerea lor afară; 
iar mîinile, drept scut, mereu le mişcă 
de-aprinsa ţărnă jos, iar sus de pară, 

49 cum face vara cîinele moriscă 

acum din labe,-acum din botul lui, 
cînd muşte-ori purici ori tăuni îl pişcă. 

52 La mulţi privirea ţintă mi-o ţinui 
pe-obrajii copţi de crîncena lor plagă 
şi nu-i puteam cunoaşte, dar văzui 

55 că toţi aveau la gît cîte-o desagă, 
distincte-avîndu-si semnul si factura, 
iar ei păreau c-o sorb din ochi de dragă. 

58 Şi, cum purtam rotind căutătura, 
văzui pe-un galben sac ceva ce-avea 
de-albastru leu şi chipul şi statura. 

61 Şi-urmînd mereu cu cercetarea mea, 
văzui pe-alt duh c-o pungă purpurie 
şi-o gîscă albă ca de unt pe ea. 

64 Şi-alt duh, c-o scroafă grasă şi-azurie 
pe albu-i cîmp semnat avîndu-şi sacul: 

- „Ce faci - mi-a zis - tu-ntr-astă colivie? 

67 Hai, pieri! Şi viu de-ţi faci pe-aicea placul, 
să ştii de-al meu vecin Vitalian 

că-n stînga mea aci-şi va face veacul. 


48. Ce-n... acolo (a), răii-acei ce-n trista (b). 49. svîcneşte (a). 49-50. Precum din 
labe şi din bot moriscă (a). Un cine face vara-n ciuda lui (b). 60. chip statul (a). 


monstru să ne împrumute ceafa lui spătoasă ca să coborîm la vale în fundul prăpastiei, aşezaţi 
pe ea. 43. Din urmă : al treilea cerculeţ din cercul al şaptelea, unde sînt pedepsiţi silnicii 
împotriva artei. 45. Trişti : din cauza pedepsei groaznice la care sînt osîndiţi. 48. De-aprinsa: 
din cauza aburilor care se ridică de pe nisipul fierbinte. 59. Sac : fiind vorba de cămătari, 
fiecare din ei îşi are atîrnată de gît o pungă cu emblema familiei sau ceva care face aluzie la 
numele lor. Era obiceiul în Evul Mediu de a purta la cingătoare o pungă cu emblema familiei. 
De aici şi din faptul că în pravila din Padua se află că vinovaţii de cămătărie erau con¬ 
damnaţi să aibă chipul zugrăvit în palatul comunei cu o pungă ce le atîrna de gît, Dante a 
luat ideea de a pedepsi astfel acest soi de condamnaţi. 60. Albastru leu : leul albastru pe 
fond de aur era emblema familiei florentine Gianfigliazzi. Se pare a fi Catello di Rosso 
Gianfigliazzi, despre care cronicarii ne spun că se ocupa că zărăfîa „in partibus ultramon- 
tanis”, adică probabil în Franţa, unde lombard (italian) era sinonim cu cămătar, după cum în 
Italia caorsino (locuitor din oraşul Cahors) avea aceeaşi însemnătate. 63. Gîscă : o gîscă albă 
pe fond roşu era emblema unei alte familii florentine (Obriachi), despre care lacopo della 
Lana ne spune că „au fost de un neam străvechi şi straşnici cămătari”. 64. Scoarfă : proprie¬ 
tarul pungii cu o scroafă azurie pe cîmp alb se pare a fi Reginaldo degli Scrovegni din Padova, 
despre care se povesteşte că pe patul de moarte a cerut să fîe îngropat cu cheile lăzii lui de 
bani. 67. Hai, pieri: îi este ciudă că Dante îl vede într-o tovărăşie aşa de josnică. Şi viu: 
































DIVINA COMEDIE 


70 Aci-ntre florentini sînt paduan 

şi-mi urlă toţi de m-asurzesc cu glasul: 
o, de-ar sosi eroul suveran 

73 cu punga cu trei ţapi!”. Şi-ntoarse pasul 
şi scoase limba din strîmbata-i gură 
cum face-un bou cînd dă să-şi lingă nasul. 

76 Eu fric-avînd că stînd peste măsură 
mîhnesc pe-acel ce-a zis să fiu grăbit, 
lăsai această trist-adunătură; 

79 pe duce mi-1 găsii acum suit 
pe largul spate-al fioroasei bale 
şi-a zis: - „Acum fii tare şi-[oţelit]. 

82 Pe-asemeni scări vom merge-aici la vale! 
Voi sta-ndărăt, ca-n fată-mi să te tin 
spre-a nu te-atinge-otrava cozii sale”. 

85 Cum cei ce-s prinşi de friguri cînd le vin 
fiorii răi şi-au unghii-nvineţite, 
văzînd şi-o umbră-ngheaţă pe deplin, 

88 aşa fui eu la vorbele rostite, 
dar şi ruşine-avui şi fui ca sluga 
cu bun stăpîn cînd dă porunci răstite. 

91 Pe-acele spete largi sării cu fuga 

şi „strînge-mă la tine”-am vrut să spui, 
dar nu-mi ieşi, cum vrui să-mi iasă ruga, 

94 dar el, pe care scut eu mi-1 avui 

mai sus, m-a prins în braţe-al meu părinte 
de-ndată ce suit pe fiară fui. 

97 Şi-a zis : - „Acum, Gerione, ’nainte ! 

Largi cercuri fă şi lin îţi fîe jocul 
şi noua ta povară-ţi fie-aminte!”. 


77. pe cel ce scurtă vreme dete (a). 79. spete (a). 93. Şi (a). 


„dacă eşti mort n-ai ce căuta aici, că n-ai fost cămătar; iar dacă faci această cale ca viu, află 
că al meu vecin este Vitalian di Guglielmo del Dente”. Ca suflet josnic ce este, crede a-şi 
micşora ruşinea denunţînd numele unui alt cetăţean din Padova, despre care s-au găsit şi 
documente contemporane care confirmă păcatul lui de cămătărie. 73. Trei ţapi: aici comen¬ 
tatorii nu sînt de acord: becco în italieneşte are înţeles de „ţap” şi de „cioc”. Se pare însă că 
emblema familiei Buiamonte, căreia îi aparţine acest condamnat (Gianni Buiamonte), era 
trei ciocuri de vulturi, şi nu trei ţapi, cum au crezut comentatorii mai vechi. Păcătosul apasă 
asupra faptului că se găseşte într-o mulţime de florentini (care aşteaptă sosirea tot din 
Florenţa a celui mai mare cămătar) ca să se răzbune pe Dante, după cum ar fî vina lui că l-a 
recunoscut. 77. Pe-acel : Virgil. 80. Bale : Gerion. 83. Ca-n faţă-mî : aici sensul alegoric este 
clar: raţiunea omenească sugerează lui Dante să ia astfel de atitudine, încît să-l pună la 
adăpost de otrava înşelăciunii {Gerion). 98. Jocul: mişcarea aripilor, coborîtul. 99. Noua: 
neobişnuită. 

100 Precum din mal o luntre-si scoate ciocul 
si-ncet se dă-ndărăt, asa făcu 
şi cînd simţi că-i larg în juru-i locul: 

103 întoarse coada unde capu-i fu, 

mişcînd cu ea, ca şi-un ţipar, şi-o-ntinse 
si vînt sub el cu labele bătu. 

106 Mai mare-o spaimă nu cred eu că-1 prinse 
pe Faeton cînd frînele scăpat-a 
şi cerul, precum vezi şi-acu,-1 aprinse, 

109 nici cînd Icar sărmanu-nfierbîntata 
de pe-aripi ceară şi-o simţea că-i pică 
şi „rău ţii drumul” tatăl i-a strigat, 

112 decît a mea, cînd mă văzui, adică, 
că stau în aer, de-orice parte-n gol, 
şi-afar’ de fiară nu mai văd nimică; 

115 dar ea pluteşte lin, făcînd ocol, 

scoboară-ncet, dar nu-i simţeam plutirea 
decît de jos şi-n faţ-un vînt domol. 

118 Subt noi la dreapta s-auzea vuirea 
cumplitei guri făcînd un zgomot mare 
de-aceea-n jos plecai puţin privirea, 

121 şi-abisul mă-ngrozi cu mult mai tare, 
căci urlete-auzii, văzui şi focuri 
şi-ntreg mă strînsei ghem de spaimă mare. 

124 Ce-ascuns fu-ntîi văzui apoi pe-alocuri 
precum roteam trecînd prin mari orori 
ce-ntruna tot sporeau din mii de locuri. 

127 Ca şoimul stînd pe-aripi mult timp aori, 
nevrînd nici paseri, nici momeli, şi face 
să-i strige-al său stăpîn: - „Acum scobori!” 


101. dus (a). 103. -îl sus (a). 105. adus (a). 109. pică (a). 109-110. Şi nici Icar sim¬ 
ţind înfierbîntata I De soare ceară aprinsă cum caldă (b). 111. tata (a). 112-114. Pe 
o foiţă de ţigară : adică [frică] Că-n aer gol eu de orice parte cat (?)/ Şi afar' de fiara 
nu mai văd nimică (x). 114. Pe-un monstru (b). 119. Acest vers se găseşte scris 
pe margine. 


100. Ciocul: prora. 107. Faeton: fiul Soarelui şi al Climenei, care, după cum se spune în 
Metamorfozele lui Ovidiu (II, 178), obţinu să mîne caii tatălui său, dar, neştiindu-i înfrîna şi 
greşind drumul, căzu din cer după ce a ars o parte din el, care azi se numeşte Calea Laptelui. 
109. Icar: fiul lui Dedal, care, pentru a fugi din Creta, îşi făcu aripi de ceară, dar, apro- 
piindu-se prea mult de soare, s-a topit ceara şi a căzut în mare. Dante traduce aici aproape 
literal cuvintele din Metamorfoze (VIII, 231): „Icare, dixit, Icare dixit, ubi es ? qua te regione 
requiram 119. Cumplitei guri: gura Iadului. 124. Văzui: apropiindu-mă. 127. Aori: de 
multe ori. 128. Nevrînd: în text: „nevăzînd”. Momeli: este vorba de un instrument de vînă- 
toare făcut cu două aripi lipite în vîrful unei vergele pentru a ademeni şoimul ca să coboare. 
129. Acum scobori : în text: „vai. tu scobori!”. 

130 se lasă-ncet şi zboară făr’ de pace 
în sute de rotiri, departe-apoi 
de domn s-asază mînios si tace; 

133 în fund astfel Gerion pe-amîndoi 
sub poalele înaltei rîpi ne puse 
si-abia simţind că-i descărcat de noi 

136 ca şi-o săgeată de pe arc se duse. 


131. Departe: de frică să nu fîe pedepsit că n-a prins nimic. 

CintuC XyiII 


Cercul al optulea. 
Valea întîi si a doua: 
pezevenghii, seducătorii 
şi linguşitorii 


Descrierea Văilor Rele (1-21) © 
Seducătorii pentru alţii (22-67) © 
Seducătorii pentru ei înşişi. lason 
(68-99) © Linguşitorii (100-136) 


1 Un loc e-n Iad, Văi-Rele se numeşte 
de piatră-ntreg cu faţă ruginie, 
cum e si ’naltul mal ce-1 cercuieste. 

4 în centru-acelui blăstăm de cîmpie 
căscat se vede-un puţ şi larg şi-afund 
al cărui chip la timp îl voi descrie. 

7 Iar spaţiul cît rămîne-i loc rotund 
cît e-ntre puţ şi rîpa asta mare 
şi-n zece văi se-mparte-ntregu-i fund. 

10 Precum e locul unde spre-apărare 
a zidului se văd pe sub castele 
un şanţ urmînd pe-alt şanţ în număr mare, 

13 asa erau făcute-aici si ele. 

9 9 

Si-asa cum vezi si punţi care să treacă 

9 9 5 X > 

pe-alt mal, din pragul ăstor citadele 

16 asemeni punţi din poala stîncii pleacă 
şi peste gropi şi valuri necurmat 
merg pînă-n puţ ce rupte-n el le ’neacă. 


4-5. Drept centru-acestui blâstemi Se casc-un puţ, cumplit de (b). 7. Deci hrîul 
[cuiga ?] cît (b). 8. înaltul zid, şi are (a). Din puţ pînă (b). 17. alergînd (a). 


16. Punţi : în realitate este vorba de o stîncă, care pleacă din poala muntelui şi străbate cele 
zece văi sau şanţuri pînă la gura puţului. 

19 In locu-acesta ne găsirăm cînd 

ne-a scos Gerion de pe el; şi-n cale 
porni Virgil spre stingă, eu urmînd. 

22 Văzui la dreapta alte stări de jale, 
si cazne nouă si călăi de-alt soi 
ce-umpleau această cea dintîie vale. 

25 Mişeii-n fund veneau, cu toţii goi, 

spre noi din centru’ văii-un stol; de-afară 
alt stol, dar mai grăbit, în rînd cu noi. 

28 Precum pentru-mbulzeală mult aflară 
romanii-un mod de-a circula pe punte, 
în anul jubilar si-asa aşezară 

31 să aibă toţi, pe-o lăture,-a lor frunte 

spre Sanct-Angelo cîţi spre dom mergeau, 
iar pe-altă parte-acei ce merg spre munte. 

34 Şi draci cu coarne bice lungi aveau, 
în multe părţi pe negrele colnice, 
si-amar din dos cu bicele-i băteau. 

9 

37 Vai, cum săreau de iuţi să se ridice 
la-ntîiul bici, şi n-aşteptau să-i bată 
al doilea rînd si-al treilea rînd de bice! 

9 

40 Pe cînd mergeam îmi fu întîmpinată 
de-un ins privirea, şi-am strigat grăbit: 

- „Nu-1 văd pe-acesta azi de-ntîiaşi dată”. 

43 M-oprii deci să-l privesc şi s-a oprit 
Virgil şi se-nvoi pe plac să-mi facă, 
puţin să mă şi-ntorc cu cel lovit. 

46 Iar el credea că mi s-ascunde dacă 
va sta cu capu-n jos, ci-i fu-n zadar, 
căci zisei eu: - „Tu, cel ce ochii-şi pleacă. 


19. Vezi Chiţu (a). 25. Un stol de răi venia (a). 30. luna jubilară (a), ordinară (c). 
31. Că toţi aveau (a). 30-32. Şi aşa... aşezară! Ca toţi pe-o parte... caii! Spre 
Angel (b). 33. Alte parte (A). 34. văii (a). 36. răii (a). 34-36. Şi draci cornuţi în 
multe părţi a văii! Mari hice-avînd... j Băteau din dos cu mare asprime răii (b). 


26. Spre noi : descrie felul acestor suflete, care merg împărţite în două cete: una (de pezevenghi) 
umblă lîngă malul extern în direcţie opusă celei a lui Dante şi Virgil, încît se întîlnesc cu ei; 
cealaltă (de seducători) înaintează lîngă malul intern ca şi cei doi poeţi, dar cu pas mai grăbit. 
29. Romanii : face aluzie la mulţimea extraordinară de credincioşi care, pentru jubileul 
anului 1300, s-au dus la Roma, în număr, spune Villani (VIII, 36), „de două sute de mii, cînd, 
pentru a uşura scurgerea mulţimii care trecea Tibrul, podul Sant’Angelo a fost împărţit în 
două, ca dintr-o parte să meargă pelerinii care se duceau la biserica Sfîntului Petru şi din 
alta cei care se întorceau de acolo”. 33. Munte: muntele Giordano, mică înălţime pe ţărmul 
stîng al Tibrului. 36. Din dos: la spate. 38. Bici: lovitură de bici. 41. Grăbit: îndată. 
42. Nu-1 văd : l-am mai văzut, îl cunosc. 45. întorc : să mă întorc înapoi. 46. S-ascunde : de 
ruşine. Ca să nu fie cunoscut, păcătosul ţinea capul în jos. 

49 de nu eşti dintre-acei ce-ades îţi par, 
tu eşti Caccianemic, eşti el, fireşte, 
dar ce te-a-mpins aci-ntr-atît amar?”. 

52 Iar el: - „Nu-ţi spui cu drag. Dar mă sileşte 
cuvîntu-ti clar ce-asa de dulce-mi sună 

şi prima viaţ-a noastră-mi aminteşte. 

55 Marchizului, oricum ar fi să spună 
vrun zvon scornit, fui eu care i-am dus 
să-i facă voia sora mea cea jună. 

58 Nu-s singur bolognez sub bice pus, 
ci-i plin ăst loc de ei, de-atîta ginte, 
încît din Reno la Savena nu-s 

61 deprinşi atîţia sipa să cuvinte. 

De vrei dovezi şi-un fapt ca să-ţi explici: 
cumplita-ne zgîrcenie-ţi fie-aminte”. 

64 Pe cînd vorbea astfel îi dete-un bici, 
strigînd, un drac: - „Hai, votrule, odată, 
că nu-s femei să poţi să vinzi şi-aici”. 

67 Plecai apoi şi-ajunsei pe-al meu tată, 
şi-n scurtă vreme-acolo ne găsirăm 
pe unde-o stîncă e din mal plecată, 

70 şi-ntorşi la dreapta lesne-o şi suirăm 
şi-aşa plecînd pe-a dînsei crestătură 
din Iadul de deasupra noi ieşirăm. 

50. Ciaccanemic (A), după faţă (a). 61. sipa (a). 63. risipa (a). 64. i-a tras un 
biciu (b). 65. de-a schimbului (b). 67. îndată m-adunai cu scumpul (b). 


49. Ce-ades : în text: „dacă trăsăturile ce ai nu sînt false”. 50. Caccianemic : Venedico 
Caccianimico din Bologna. A fost podestă la Modena, Imola şi Milano şi, în 1281, a fost 
surghiunit din Bologna, unde era unul din conducătorii partidului guelf (al Geremeilor), cînd 
celălalt partid (al Lambertazzilor) a luat cu forţa puterea. Dante îl pune printre seducători, 
fiindcă a prostituat lui Obizzo da Este pe propria lui soră, Ghisolabella. 53. Clar: Dante l-a 
chemat pe nume, deci nu se mai putea ascunde, fiind recunoscut. Dulce : numai întrucît îi 
aducea aminte de vremea petrecută pe pămînt, căci de altfel nu putea să-i pară bine de a fi 
fost recunoscut. 55. Marchizului : Obizzo da Este. 56. Vrun zvon : cu toate că s-a zvonit 
altfel. Fui eu : pentru pofta de cîştig, se pare că Venedico Caccianimico ar fi prostituat pe 
sora sa marchizului Obizzo al Il-lea. Cronicile însă şi documentele contemporane tac cu desă- 
vîrşire despre acest lucru. Ceea ce ştim e că Ghisolabella s-a măritat cu Nicola da Fontano 
în 1270 şi că, atunci cînd Obizzo a urmat după Azzo al Vll-lea, adică în 1264, era în vîrstă de 
17 ani. Fiindcă de atunci pînă în 1270 au trecut şase ani, s-ar putea ca faptul să se fî întîmplat 
înainte de acea căsătorie. De altfel, cronicarul Fra Salimbene ne spune că „dictum fuit de eo, 
quod filias et uxores tam nohilium quam ignobilium de Ferraria constupraref’. 58. Bolognez: 
Dante cunoştea bine moravurile bolognezilor, despre care în cronicile contemporane nu prea 
se aude bine. După cum se ştie, Dante a fost la Bologna pe la 1286. 60. Din Reno la Savena : 
rîuri care coboară din Apenini şi curg, unul la apus şi altul la răsărit de Bologna. 61. Sipa: 
forma specială bologneză în loc de sî, adică da. A se înţelege: „Sînt aşa de mulţi pezevenghii 
din Bologna care se găsesc în acest cerc, încît toţi acei care actualmente spun sipa între 
Savena şi Reno (adică toţi actualii locuitori ai Bolognei) nu sînt mai mulţi”. 63. Zgîrcenie: 
cumplita zgîrcenie a bolognezilor. 69. Stîncă : una din acele stînci care traversează cele zece 
văi din Văile Rele. 71. A dînsei : a stîncii. 72. De deasupra : ieşirăm de deasupra acelui Iad, 

73 Iar cînd am fost şi unde-i o spărtură 

spre-a face celor biciuiţi un drum prin ea, 

- „Să stai - mi-a zis - şi ia-n căutătură 

76 şi pe-alte duhuri cu pornire rea, 
a căror faţă [căci veneau minate 
cu noi în rînd] tu n-o putuşi vedea”. 

79 Şi stînd pe pod vedeam nenumărate 
cirezi venind spre noi din punct opus 
gonite-amar cu biciul de la spate. 

82 Şi, fără să-l întreb, Virgil mi-a spus: 

- „Priveşte-acum pe-acel semeţ, pe care 
durerea sa de-aici nu l-a răpus, 

85 păstrînd şi-n chin regească-nfăţişare! 
Stăpîn ajunse-al lînii aurei 
în Colchis el, prin sil-ori înşelare. 

88 Trecînd prin Lemno-n urma vremii-acei 
cînd şi-au ucis lipsitele de minte 
pe-ai lor bărbaţi impiile femei, 

91 şi-aici prin daruri şi prin dulci cuvinte 
seduse pe Hipsifela, pe-aceea 
ce pe-alte toate le minţi ’nainte, 

94 şi, grea cu el, lăsă apoi femeea. 

Această culpă-i dă acest flagel 
şi-şi ia pedeapsă şi pentru Medeea. 

97 Cu el merg răii ce-au sedus la fel, 
destul îti fie-acum vederii tale 

9 

şi-acest ponor şi cei ce plîng în el”. 

100 Eram acum pe unde-ngusta cale 
trecea pe-al doîlea val ce e pîcior 
al punţii ce-i din cealaltă vale. 


74. a da (a), bătuţi (a). 84. în care-i pus (a). 85. cum ţine a sa (b). şi aici (a). 


adică ieşirăm din colnicul acela, suindu-ne pe stînca care-i trece deasupra. 73. Spărtură : în 
stînca care străbate colnicul este o spărtură care formează şi arcul unui pod pe sub care trec 
pezevenghii. 76. Alte duhuri: sufletele seducătorilor. 83. Semeţ: lason, fiul lui Eson, regele 
Tesaliei, care a condus pe argonauţi în Cholchida pentru cucerirea lînii de aur şi a debarcat 
în insula Lemnos din Marea Egee, unde femeile, pentru a se răzbuna pe bărbaţii lor care le 
părăsiseră, omorîseră pe toţi bărbaţii, în afară de regele Toas, care a fost scăpat de iubirea 
fiicei sale, Hipsifîla. Aceasta a fost pe urmă sedusă de lason, care o părăsi, lăsînd-o însărcinată 
şi cu doi copii. Dante ne prezintă pe lason într-o atitudine semeaţă, care provoacă admiraţia 
lui pentru tăria de suflet pe care o arată, cu toate că este supus la o pedeapsă grea şi umi¬ 
litoare. 93. Le minţi: seduse pe Hipsifila, care înşelase pe toate celelalte femei din Lemnos, 
cruţînd, în neştirea lor, viaţa tatălui său. 95. Culpă : vină. Flagel : pedeapsă. 96. Medeea: 
fiica regelui Oetas al Cholchidei, care, îndrăgostindu-se de lason, îl ajută la cucerirea lînii de 
aur, dar, trădată de eroul necredincios, care se îndrăgostise de Creusa, se răzbună omorîndu-şi 
copiii avuţi cu lason. 101. Val: malul şanţului, din care porneşte stînca, care străbate pe 
toate cele zece şanţuri ale Văilor Rele şi serveşte drept punte. 

103 De-aici noi auzeam într-alt ponor 
cum gem mişeii şi pufnesc pe gură 
şi-şi bat cu palma scăfîrlia lor. 

106 Pe rîpi era depus un strat de zgură 
de-un abur puturos ce-adîncu-1 scoate, 
si-i ochilor un chin si-n nas tortură, 

109 iar fundu-atît de-adînc că nu se poate 
vedea, decît urcînd al punţii dos 
de unde-i steiul culme-a bolgii toate. 

112 Ajunşi şi-aici văzui în bolgie jos 
popor scufuns într-un noroi în felul 
aceluî stere ce din privăţi e scos, 

115 Pe cînd priveam şi-un duh îmi fuse ţelul, 
cu-atîta glod pe cap că n-avui fel 
să ştiu de-i preot ori mirean mişelul. 

118 — „De ce te-nholbi mai mult — îmi zise el — 
decît la alţi îmbălegaţi, la mine?” 

- „Mai mult, căci te-am văzut de nu mă-nşel 

121 cîndva cu păr uscat - i-am zis - ştiu bine, 
si eşti Interminei din Lucea tu, 
de-aceea mă si uit mai mult la tine.” 

9 

124 Cu palmele-atunci tigva şi-o bătu : 

- „Mă-nfund-aici ce-am linguşit cu gura 
că-ntr-asta, limba făr’ de trudă-mi fu”. 

127 Maestrul meu apoi: - „Căutătura 
ţi-o fă puţin mai cătr-adînc ţintită 
să poţi vedea cu ochii-acum făptura 


108. Vederii chin şi nasului (b). 116. putui (a). 118. De ce te-i fi-nholbînd fu vorba 
lui (a). 119. Mai mult decît la (a). 127. Virgil apoi mi-a zis: (a). 128. dram (a). 
129. Şi pleacă-te să poţi (a). 

105. Scăfîrlia : capul. Dante întrebuinţează aici dinadins cuvinte şi sunete aspre şi vulgare 
{pufnesc, scăfirlie, zgură) pentru a intona toată scena, cu adevărat infernală, la josnicia 
păcatului ce se pedepseşte aici şi pentru a arăta tot dispreţul lui pentru astfel de mişei. Este 
vorba de linguşitori, păcătoşii care lui Dante (care în Comedia lui a spus totdeauna orice fel 
de adevăr, necruţînd pe nimeni, nici pe papi, nici pe împăraţi) trebuiau să-i pară cei mai 
josnici dintre toţi. 111. De unde: a se construi: „de unde steiul este culme a întregii văi”. 
Bolgii : Coşbuc aici păstrează denumirea dantescă de bolgie, care în italiana veche era echiva¬ 
lentă cu italienescul modern borsa, pungă. Dante aseamănă, într-adevăr, aceste şanţuri foarte 
adînci cu nişte pungi. 116. Glod: murdărie. 117. Ori mirean: aici batjocura devine de o 
cruzime sarcastică. Avea atîta murdărie în cap, îneît nu se vedea tonsura (partea rasă din 
creştetul capului la preoţii catolici) şi nu se putea cunoaşte dacă era preot sau laic. 
122. Interminei: Alessio Interminelli, cavaler dintr-o familie veche din Lucea şi, după cum 
se pare, îndemînatic linguşitor şi ademenitor de femei. Trăia încă pe la sfîrşitul anului 1296 
şi neamul lui (din partidul „alb”) a fost izgonit din Lucea de „negri” în 1201. 125. Ce-am: 
fiindcă am. 126. Intr-asta : în a linguşi, limba nu s-a ostenit niciodată. 

I 


130 murdarei slujnici, cea ce despletită, 
se scarpină cu unghii-mbălegate 
acum stînd dreaptă-n sus, acum stîrcită. 

133 E Tais, cutra, celei ce-ntrebate 

de-amant: - «Am graţii mari că ţi-am făcut 
ăst dar?» i-a fost răspunsul: - «Minunate!». 

136 Şi-ntr-ăst ponor destul e ce-am văzut”. 


130. tărbăcitâ (a), despletite, cum (a). 


A 

133. Tais: curtezană despre care vorbeşte Terenţiu în actul al IlI-lea din Eunuchus. In prima 
scenă a acestui act, amantul ei, Trason, întreabă nu pe Tais, după cum Dante pare a fi înţeles, 
ci pe Gnato, dacă amanta lui e satisfăcută de darul pe care i-1 făcuse trimiţîndu-i o sclavă, şi 
Gnato răspunde : „Foarte mulţumită”. Dante, care a luat cunoştinţă de această scenă dintr-un 
pasaj din De Amiciţia (XXVI, 98) lui Cicero, a interpretat greşit că dialogul s-a petrecut între 
Tais si Trason si i-a atribuit lui Tais răspunsul linguşitor: „Foarte mulţumită”. 

CîntuC XIX 

Cercul al optulea. Valea a 
treia: simoniacii 


Papa Nicolae al IlI-lea (1-50) @ în 
aşteptarea lui Bonifaciu al VlII-lea 
(51-87) @ Violenta ieşire a lui Dante 
împotriva papilor nepotişti (88-133) 


1 „O, Simon Mage,-o, bieţii tăi ciraci! 

Voi sfinte bunuri ce se cad unite 
cu sufletele bune, voi rapaci 

4 le vindeţi, pe-aur şi pe-arginţi votrite! 
De voi acum trompeta mea să sune, 
fiindc-al treilea sac pe voi vă-nghite!” 

7 Acu-n vecinul loc de-amărăciune 
urcaţi eram pe-a stîncii acea parte 
ce-i punctul cel mai ’nalt peste genune. 

10 Supremă minte! O, cîte-arăţi tu arte 
şi-n cer şi pe pămînt şi-aici afund 
şi cît de drept a ta putere-mparte! 

13 Văzui c-avea şi-n coaste şi pe fund 
murdara stîncă găuri, pe-o măsură 
la fel de largi şi-avînd gîrlici rotund. 


2. Cari (a). 3. Cu cei curaţi la suflet (a). 9. Ce-i culmea (a). 10. Suprema 
minte-o cît de drept împarte (a). 11. Ce mare-arată multele ei arte (a). 15. De largi 
fiind (a). 


1. Simon Mage: Simon din Samaria, care oferi Sfîntului Petru arginţi, ca să-i dea putinţa 
de a transmite botezaţilor darurile Sfîntului Duh, din care cauză apostolul l-a blestemat. 
Ciraci : cei care, urmînd pilda lui Simon, fac tîrg cu lucrurile sfinte şi se numesc simoniaci. 
3. Bune: care ar trebui totdeauna bine întrebuinţate de oameni drepţi. 7. Vecinul: tot a 
treia vale, vecină cu cea precedentă. 8. Stîncii : stînca arcuită care servea de punte. 9. ’nalt: 
culmea punţii. 10. Supremă minte : la vederea noilor pedepse, Dante este cuprins de admi¬ 
raţie şi de frică pentru dreptatea şi puterea dumnezeiască în a pedepsi pe vinovaţi. Arte : cît 
de mari sînt minunăţiile tale. 

16 Mai largi sau strimte nu mi se părură 
decum în mîndrul San Giovanni-al meu 
ca locuri de botez căldări făcură, 

19 din cari, nu-i mult de-atunci [şi-o spun că vreu 
să-nlătur zvonul fals] văzînd că moare 
un prunc în ea, am rupt pe una eu. 

22 Din orice groap-un rău scotea picioare 
mai pînă-n şold pe gura văgăunii, 
dar trupu-nfipt îi sta-n ascunzătoare. 

25 Şi toţi cu arse tălpi cum sînt tăciunii, 
aşa-şi zgîrceau tot trupu-aceşti mişei 
încît să rupă orice sfori şi funii. 

28 Precum pe-obiectul uns cu vrun ulei 
vezi flacăra de-a lungul lui cum fuge, 
aşa zbura un foc pe tălpi la ei. 

31 - „Ce duh, maestre, este-acel ce muge 
mai rău decît al văii-ntreg popor, 
şi-o mult mai roşie flacără-1 şi suge?” 

34 Răspunse el: - „De vrei să te scobor 
pe coastă-n vale, unde-acela zace, 
vei şti din gură-i crima lui şi-a lor”. 

37 Iar eu: - „Mi-e bine tot ce ţie-ţi place, 
tu domn îmi eşti si ştii că nu m-abat 

5 5 > 

din vrerea ta si ştii si ce se tace”. 

9 9 9 


17. Că-s mai... al meu acele (a). 18. Ce guri pentru botez (b). 35. Văii (a). 38. Vezi (a). 


17. San Giovanni: biserica San Giovanni din Florenţa, a cărei clădire în formă octogonală 
se pare a se urca pînă la secolul al Vl-lea d.Cr. In secolul al Xl-lea faţada a fost îmbrăcată 
în haina aceea frumoasă de marmură albă şi neagră aşa de caracteristică bisericilor din 
Florenţa şi în secolul al XV-lea a fost împodobită cu uşile acelea frumoase de bronz, ale lui 
Ghiberti, care din admiraţie au fost numite „porţile Raiului”. Pentru Dante, această biserică, 
unde a fost botezat şi în care spera să primească cu solemnitatea cuvenită cununa de poet, 
reprezintă simbolul cel mai scump al oraşului lui, la care se gîndeşte totdeauna cu nespusă 
duioşie şi cu dor aprins. In versurile următoare se face aluzie la o întîmplare care nu e bine 
cunoscută. In această biserică, împrejurul bazinului de botez, erau nişte găuri în care intra 
preotul ca să nu fie înghesuit de mulţime, cînd boteza. Intr-una din aceste găuri a căzut 
odată un copil, şi Dante, pentru a-1 scăpa, a rupt gaura cu toporul. Despre această întîmplare 
nu ştim mai mult decît ceea ce ne spune Dante în acest loc. Ceea ce adaugă comentatorii are 
aerul a fi ceva brodat de fantezia lor asupra acestor versuri. Se pare că Dante a fost acuzat 
atunci de profanarea bisericii şi că aici caută prilejul să se dezvinovăţească, arătînd motivul, 
cît se poate de uman, care l-a făcut să se poarte aşa. 22. Picioare : condamnaţii aceştia sînt 
înfipţi cu capul în jos într-un mormînt plin de flăcări. Ideea acestui chin i-a venit lui Dante 
dintr-o grozavă pedeapsă medievală: propaginatio, care consista în a îngropa de viu, cu capul 
în jos, pe osîndit, care adesea, după ce fusese pus în groapă, ca să amîne cu cîteva minute 
pedeapsa teribilă, făcea semn că mai are un păcat de spus. 26. Zgîrceau : în text: „se zvîrco- 
leau”. 34. Scobor: după cum se va vedea mai pe urmă, Dante are nevoie în scoborîş de 
ajutorul lui Virgil, care aproape îl ia în braţe. 39. Se tace : ştii gîndul meu, chiar dacă aş 
tăcea (vezi X, 18; XVI, 118; XXVII, 25). 

40 Deci sus pe-a patra coamă ne-am urcat 
şi-ntorşi ne-am scoborît pe mina stingă 
spre fundu-acel şi-ngust şi-nscorburat. 

43 Nici nu-ncetă pe şoldu-i să mă strîngă 
maestrul meu pîn-a sosit la cel 
ce-avea din tălpi aşa de-amar să plîngă. 

46 - „Oricine-ai fi, tu suflet trist ce-astfel 
ca paru-nfipt, te zbuciumi din călcîie, 
vorbeşte-mi dacă poţi”, strigai spre el. 

49 Şi-am stat ca şi-un duhovnic ce mîngîie 
pe-un ucigaş perfid, ce-n groapă-i stînd, 
îl cheamă iar, ca moartea s-o mai mîie. 

52 Iar el strigă: - „Soseşti aşa curînd? 
Sosesti tu, Bonifaciu? Asadară 
minţi scrisoarea-n ani, mai mult spunînd! 

55 Eşti si sătul de-averi ce te-ndemnară 
să nu te temi prin fraud-a fi-nsurat 
cu mîndra doamnă ca s-o faci de-ocară?”. 


54. Minţi cu vr-un an cu doi (a). 


40. A patra: malul care desparte valea a treia de a patra. 46. Suflet trist: papa Nicolae 
al IlI-lea din familia Orsini, care a păstorit între 1277 şi 1280, este pus aici, fiindcă, după cum 
ne spune Villani (VII, 54), „din dragoste pentru neamul lui întreprinse multe lucruri pentru 
a-i face mari. El a fost printre cei dintîi sau cel dintîi papă în curtea căruia s-a făcut simonia 
pe faţă, în folosul rudelor lui; prin care pricină îi îmbogăţi peste măsură cu moşii, castele şi 
bani în puţinul timp cît a trăit”. 53. Bonifaciu : este vorba de Bonifaciu al VlII-lea, duşmanul 
pe care Dante l-a urît mai mult, şi, cu toate că cercetările istorice recente au dovedit că, din 
punctul de vedere al Bisericii, a fost un papă foarte priceput şi abil, ocara lui Dante îl va face 
să rămînă întotdeauna în mintea urmaşilor ca reprezentantul corupţiei în Biserică. A păstorit 
între 1294 şi 1303. Dante, neputîndu-1 băga în Infern pentru motivul că în 1300 — epoca 
închipuită a călătoriei lui în Infern — nu murise încă, a imaginat că Nicolae al IlI-lea (care 
pripeşte cu imaginaţia sosirea în Infern ca să-l împingă mai jos şi flăcările să nu-i mai ardă 
tălpile) greşeşte crezînd că Dante ar fi Bonifaciu. Cauza urii lui Dante constă în faptul că 
acest papă, foarte ambiţios şi energic în apărarea partizanilor lui cei mai îndîrjiţi, dorea să 
aibă influenţă covîrşitoare asupra Florenţei. In 1350, discutîndu-se în Consiliul Celor o Sută 
cererea papei de a i se acorda o gardă de 100 de oameni, Dante susţinu „quod de servitio 
faciendo domino Papae, nihil fiat”. Mai tîrziu, Bonifaciu trimise la Florenţa pe Carol de 
Valois, cu aparenţa de împăciuitor între cele două partide, „albii” şi „negrii”, dar în realitate 
pentru a sprijini pe „negri” şi a izgoni pe „albi” din oraş, printre care ştim că a fost şi Dante. 
De aici ura înverşunată a lui contra papei şi măreaţa lui răzbunare în atîtea pasaje din 
Divina Comedie. 54. Minţi: cu trei ani, fiind atunci anul 1300 şi ştiind el că era predestinat 
ca Bonifaciu să moară în 1303. Scrisoarea: ce-i era scris lui Bonifaciu, hotărîrea dumne¬ 
zeiască. Este bine de a reaminti aici că aceste suflete ştiu trecutul si viitorul si numai 
prezentul le este necunoscut. „Vedem, spune unul din ele, ca şi acela care are vederea rea, 
încît vede lucrurile numai cînd sînt îndepărtate, şi nu pe cele care sînt aproape de el”. 
56. Prin fraud- : după renunţarea lui Celestin al V-lea la scaunul papal, s-a zvonit că 
Bonifaciu al VlII-lea, atunci cardinalul Caetani, l-ar fî îndemnat la această renunţare profî- 
tînd de naivitatea lui Celestin (un biet eremit, care cu greu hotărîse să părăsească sihăstria 
sa din Abruzzi) ascunzînd persoane în apartamentul lui, care noaptea îl speriau cu gemete 
prelungi şi cu îndemnuri să renunţe la o demnitate prea grea pentru el. -nsurat: este vorba 
de însurătoarea mistică a papei cu Biserica (mîndra doamnă). 57. De-ocară : Villani (VIII, 
6 şi 64) afirmă că Bonifaciu „mult a fost darnic de bani pentru a îmbogăţi Biserica, dar şi 

58 Si-atunci, cum stă si-acel ce-i ruşinat 
că n-a-nţeles ce i s-a spus şi care 
nu ştie ce răspunde,-astfel am stat, 

61 Dar domnul meu : - „Să-i spui făr-amînare : 
nu-s eu, nu eu pe care-1 crezi că vine”, 
şi-am spus precum ceru; şi mult mai tare, 

64 strîmbîndu-si toate-ale lui arse vine 

9 

oftat-a duhul din adîncul lui 

şi-a zis plîngînd: - „Ce vrei atunci cu mine ? 

67 De-ti e dorinţa ta să ştii ce fui 

5 9 9 

şi numai ea pe-aceste rîpi te-alungă, 
să ştii că marea mantie-o avui 

9 

70 şi-aieve-al Ursei pui, o mină lungă 
şi-aşa de-avid să-mi văd ursoii graşi 
că banii strînşi m-au strîns aici în pungă. 

73 Sub capul meu prin crăpături sînt traşi 
cîţi, papi fiind, făcut-au simonie, 
si-adînc căzuţi acolo sînt rămaşi. 

9 9 9 

76 Cădea-voi jos şi eu cînd o să vie 
acel ce tu-mi păruşi, cînd iute-acel 
cuvînt, dac-ai sosît, ţî-1 spusei ţie. 

79 Dar stau de timp mai mult arzînd astfel 
şi-nfipt cu susu-n jos, decît în ţapă 
va sta cu tălpi roşii acolea el, 

82 că-n urmă-i vine din Apus un papă, 
mai plin de crime-n loc fără de lege, 
şi-n locul meu şi-al lui el s-o încapă. 


67. De -ai dorul numai ca (a). 


rudele lui, fără nici un scrupul de felul cum îi aduna; zicea că tot îi era îngăduit, ceea ce 
era al Bisericii; fost-a prea darnic şi larg pentru oricine îi era pe plac şi merituos, iar foarte 
dornic de măreţie lumească, potrivită cu demnitatea sa de pontif’. 62. Pe care : „pe acela 
care...”, adică: „Nu-s eu Bonifaciu”. 69. Marea mantie: mantia papală {cf. Infernul, II, 27). 
70. Al Ursei pui: Nicolae al IlI-lea aparţinea familiei Orsini, „de filiis Orsini”, cum spune un 
comentator vechi, si demnă de acest nume fiindcă în Evul Mediu ursul era socotit ca animalul 
cel mai lacom, care, zice Buti, „niciodată nu este sătul”. 71. Ursoii: rudele mele din familia 
Orsini. 72. Pungă : face un joc de cuvinte între cele două pungi: aceea în care în viaţă strîngea 
banii şi aceasta în care Dumnezeu l-a pedepsit din cauza simoniei sale. 74. Cîţi : nu-i numeşte, 
dar se ştie că au fost papii Inocent, Alexandru, Urban şi Clement al Vl-lea. 77. Iute : prea iute, 
fără să te fî văzut bine. 79. Mai mult : Bonifaciu al VlII-lea va sta mai puţin timp cu tălpile 
arse de foc, fiindcă puţin după ce va fi sosit el locul lui va fî luat de Clement al V-lea. 82. Din 
Apus : fiindcă Bertrand de Got s-a născut la Villandreau, în Gasconia. Villani (IX, 58-59) 
povesteşte că „fost-a om foarte lacom de bani şi simoniac şi desfrînat, care murind a lăsat pe 
nepoţi şi neamul lui cu prea mare şi nenumărat tezaur”. Despre el o legendă populară, 
povestită tot de Villani, spune că un vrăjitor i-a istorisit că, după moarte, se va duce în Infern, 
unde, din cauza simoniei lui, va arde într-un pat de foc. Această istorisire l-a impresionat 
atît, încît peste puţin timp a murit. Pe cînd sicriul era în biserică, cu multe luminări împrejur, 

85 un nou lason, căci banii-1 vor alege, 
şi cum cu-acela moale domnu-i fu, 
aşa va fi cu el al Franţei rege”. 

88 De-a fost prea aspru-al meu răspuns acu 
nu pot să ştiu, dar ştiu c-atare-mi fuse: 

- „Ia spune mie, ce comori ceru 

91 al nostru domn lui Petru cînd îi puse 
în mînă cheile spre-a-i da domnia? 
«Urmează-mă!» şi-altce nimic nu-i spuse. 

94 Iar Petru şi-alţii, dînd apostolia 
în locul celuî ce-n Cocit azi zace, 
ce bani cerură ei de la Mathia? 

97 Rămîi deci unde eşti, că bine-ti face! 

5 ^ y 

iar banii pungăşiţi păstrează-i bine, 
căci ei făceau să nu laşi Franţa-n pace. 

100 Şi dacă n-aş purta şi-aici în mîne 

respect de-acele chei pe cari Prea Sfîntul 
a vrut să i le porţi trăind, cu tine 

103 mi-ar fi acum cu mult mai crud cuvîntul! 
Căci voi, de-avari, daţi crimei privilegii 
strivind pe buni şi-umplînd de răi pămîntul. 

106 Pe voi, pe papi, vă vede-n cartea legii 
loan în chipu-acelei mari mişele 
ce sta pe ape şi curvea cu regii, 

109 şi-avea şi şapte capete, şi-n ele 
şi-n zece coarne [vlaga] înnăscută, 
cît tîmp al eî bărbat fugea de rele. 


94. Cînd... dară (a). 95. Perdut-a (a). 96. Cerut-au (a). 99. Să n-aibă Carlo (a). 
108. Curvărea, adultera (a). 109. Iar capete-avea şapte (a). 


a luat foc şi corpul lui a ars de la cingătoare în jos. Dante îl învinuia mai ales din cauză că 
a transportat la Avignon reşedinţa papală. 85. lason : nu e vorba de celebrul lason, căpetenia 
argonauţilor, ci de lason, fiul lui Simon al Il-lea şi fratele lui Onias al IlI-lea, marele sacerdot 
al poporului ebraic, care a cumpărat de la rege demnitatea sacerdotală pentru 360 de talanţi 
şi a exercitat-o în mod nedemn. 86. Domnu- : regele care îi vîndu sacerdoţiul. 87. Al Franţei 
rege : Filip al IV-lea cel Frumos, care făcu alianţă cu Bonifaciu al VlII-lea şi a favorizat alege¬ 
rea lui Clement al V-lea. 93. Urmează-mă : cf. Matei, IV, 19. 95. Celui : Iuda, care, după trădarea 
şi sinuciderea lui, a fost înlocuit cu Mathia {Faptele Apostolilor, I, 26). 99. Franţa: împotri- 
vindu-se lui Carol I de Anjou, regele Neapolelui, căruia îi luă demnitatea de senator şi de 
vicar al imperiului în Toscana, ofensîndu-l şi umilindu-1 în mai multe feluri. 101. Chei : cheia 
de aur şi cheia de argint, insignele papei. 107. Mişele : aici şi în versurile următoare, Dante 
interpretează cu oarecare libertate pasajul din. Apocalipsă, XVII, 1-18 în care o femeie merge 
călare pe un animal cu şapte capete şi zece coarne. Cele şapte capete şi coarnele sînt atribuite 
femeii, din care Dante face simbol al puterii exercitate de papă asupra bunurilor spirituale 
ale Bisericii: capetele reprezintă cele şapte taine şi coarnele cele zece porunci. 111. Cît tîmp : 
cît timp papa (al ei bărbat) fugea de rele. Biserica (femeia văzută de evanghelistul loan) avea 
în cele şapte capete (tainele) si în cele zece coarne (decalogul) puterea înnăscută de a prospera. 

112 Din bani Dumnezeirea vi-e făcută! 

Şi ce-i un biet păgîn? Nimic, vezi bine, 
căci el ador-un zeu, dar voi pe-o sută! 

115 A cîtui rău izvor fu. Constantine, 
nu-ncreştinarea ta, ci darul care 
făcu bogat pe-un prim păstor prin tine!”. 

118 Şi-n timp ce-i recitam atari tropare, 
mustrare-a fost, ştiu eu, ori furia lui, 
din labe el zbătea cumplit de tare. 

121 Cu-aceste vorbe cred că eu plăcui 

maestrului, căci el zîmbind îmi prinse 
mustrarea-n care-asa de sincer fui. 

124 De-aceea el în braţe mă cuprinse 
şi, sus cînd fui povară mîinii sale, 
sui pe drumul pe-unde-ntîi descinse. 

127 Şi netrudit de-a mă ţinea pe cale 
la piept, încet pe arc-apoi m-a scos 
pe drumu-acestei văi spre-a cincea vale. 

130 Blînd puse-acolea sarcina sa jos 

pe rupte şi-aspre stînci, pe unde cale 
nici caprele n-ar face-o bucuros. 

133 De-aici apoi văzui într-altă vale. 


115. Isvor a cit (a). 121. Şi cred, cu aceste (a). 124. Vesel mă şi (a). 132. Lesnicios (a). 
133. Pătrunde (a). 


112. Dumnezeirea: în text: „V-aţi făcut Dumnezeu din aur şi din argint”. 116. Darul: 
stăpînirea asupra Romei. Legenda „darului lui Constantin” a dăinuit pînă în secolul al XV-lea, 
cînd Lorenzo Valla a dovedit cu probe istorice şi filologice falsitatea pretinsului act de donaţie. 

A _ _ 

împăratul Constantin I (306-327) ar fi dăruit Roma papei Silvestru I (314-336) în momentul de 
a transfera capitala imperiului la Constantinopole. 117. Păstor: Silvestru I. 121-122. îmi 
prinse mustrarea : primi, dădu ascultare cu vădită satisfacţie. 127. Netrudit : m-a ţinut la 
piept tot timpul cît a ţinut suişul. 133. Văzui : s-a dezvăluit ochilor mei priveliştea văii 
următoare. 

CîntuC XX 

Cercul al optulea. Valea 
a patra: ghicitorii 


Ghicitorii (1-18) ® Dojana lui Virgil 
pentru mila lui Dante (19-30) ® 

A. 

Inşirarea ghicitorilor mai vestiţi 
(31-57) © Digresie despre originea 
oraşului Mantua (58-99) © Alţi 
ghicitori (100-130) 


1 De-O nouă caznă-mi cat-a face rime 

spre-a da subiect, din lumea cea ’necată 
cîntării douăzeci a părţii prime. 

A 

4 Intreag-aveam atenţia mea-ndreptată 
ca pînă-n fund să pot vedea-n genune 
şi-n cît amar de plîns era scăldată. 

7 Şi-un neam văzui, plîngînd cu-amărăciune, 
şi-umbla-n tăcere prin rotunda vale, 
şi-ncet cum merg cei vii în procesiune. 

10 Şi dînd vederii-o mai departe cale, 
ciudat sucit pe-oricare-aci-1 văzui 
cu-ntregul trunchi din gît pînă sub şale, 

13 spre spate-avînd întoarsă faţa lui. 
De-a-ndosul ei deci trebuiau să vie, 
că-n fată văzul stins era oricui. 


2. Scufu[ndată] (a). 7. ce-n plîns (a). 11. ins (a). 15. stins (a). 


2. -necată : a condamnaţilor scufundaţi în prăpastia Infernului. 3. A părţii prime : a 
Infernului. 6. Şi-n cît : şi să pot vedea în cît... 7. Neam : e vorba de ghicitorii şi vrăjitorii care 
sînt pedepsiţi cu răsucirea capului, aşa fel că văd îndărăt, ei care pretindeau că văd înainte 
(viitorul). 10. Cale: uitîndu-mă la ei mai jos. La prima vedere, Dante n-a observat nimic 
deosebit, dar, cînd privirea lui trece de la faţă mai jos, bagă de seamă că, în loc de a veni 
pieptul, vine spatele. 12. Şale : în text: „între bărbie şi începutul bustului”. 14. De-a-ndosul: 
deci trebuiau să umble de-a-ndărătelea. 15. Stins: fiindcă unde înainte era fata acum este 
ceafa, si deci din partea aceasta nu vedeau. 

















































DIVINA COMEDIE 


16 Se poate, zic, c-ar fi paralizie 

prin care-un om atari suciri să paţă, 
dar n-am văzut si nici nu cred să fie. 

19 Socoţi, de-o vrea Cel Sfînt să prinzi în viaţă 
din cîntul meu, creştine,-o-nvăţătură, 
putut-am eu să am neplînsă faţă, 

22 văzînd de-aproape-a omului făptură 
strîmbat-astfel că plînsul lor curgînd 
din ochi trecea pe buci prin crăpătură? 

25 Proptit de-un colţ al stîncii aspre stînd 
am plîns, şi-am plîns pînă ce bunul tată 
- „Mai stai - mi-a zis - cu alţi nebuni în rînd ? 

28 Ţi-e mila vie-aici, cînd ţi-e-ngropată. 

Căci cei mai mari misei sînt cei ce au 
murmur cînd văd divina judecată. 

31 Sus, capul sus! Şi vezi pe-Amfiarau 
pe cel ce-1 înghiţi pămîntu-n fine 
la Teba-n şes, iar oştile-i strigau: 

34 - „Dar unde-alergi acum, şi ce-i cu tine?», 
dar el s-a tot scufuns pînă căzu 
la Minos cel ce-nhaţă pe-orişicine. 


25. Oh, da, plîngea proptit (a). 30. privind (a). 35. să cadă (a). 


16. C-ar fi : se poate că din paralizie un om să poată păţi aşa răsucire, dar eu unul n-am 
văzut. 19. Socoţi: „să dea Dumnezeu, creştine, ca să poţi prinde cît timp eşti în viaţă (să poţi 
trage folos din ea) învăţătura ce reiese din cîntul meu, dar spune-mi: cum puteam oare să 
rămîn nepăsător faţă de astfel de viaţă?”. Fiindcă pe urmă Virgil îl ceartă pentru mila lui 
faţă de astfel de condamnaţi, Dante ia pe cititor martor. Pentru a înţelege bine importanţa 
episodului, trebuie ştiut că Dante a fost acuzat şi el de magie. Avem documente care ne arată 
cum Galeazzo Visconti, stăpînul Milanului, a chemat odată pe Dante la curtea lui ca să ia 
parte la o vrăjitorie contra papei loan al XXII-lea. Vrăjitoria consta în a pune pe o foc o 
figură de ceară cu chipul papei şi a spune descîntece pentru a-i pricinui moartea. Dante, 
fireşte, n-a primit, dar este interesant faptul că cineva l-a putut bănui de magie. Se ştie 
de altfel că în Evul Mediu învăţatul trecea drept un fel de vrăjitor şi aşa a fost socotit şi 
Virgil, a cărui indignare reprezintă aici un fel de apărare indirectă de această faimă. Tot 
episodul este şi o apărare indirectă a lui Dante (vezi pentru aceasta studiile clasice ale 
lui Comparetti, Virgilio nel medioevo, Firenze, 1896, şi F. D’Ovidio, „Dante e la magia”, în 
Studi sulla Divina Commedia, Palermo, Sandron, 1901). 27. Nebuni: adică: „printre ceilalţi 
nebuni care au milă de astfel de şarlatani!”. Dar întrebarea lui Virgil este făcută în aşa 
fel că Dante putea să o ia în sensul că Virgil întreba dacă nu cumva şi el a fost vrăjitor, de 
îi este aşa de milă de ei. 28. -ngropată : Dante face un joc de cuvinte servindu-se de cele 
două înţelesuri de pietă : „evlavie” şi „milă”. Spune deci că aici în valea ghicitorilor adevărata 
pietă (evlavie) constă în a fi fără pietă (milă). 30. Murmur : fiindcă cea mai mare lipsă 
de evlavie este de a critica judecata lui Dumnezeu. 31. Amfiarau: fiul lui Aicleus şi al 
Ipermnestrei, a fost unul din cei şapte regi care au asediat Teba. După cum Dante putea să 
citească în Staţiu {Tebaida, VII, 815 ; VIII, 1), el, ghicind că va muri în război, s-a adăpostit 
într-un loc ferit, dar a fost descoperit prin trădarea soţiei sale Erifila şi a fost nevoit să plece 
în război şi, în timpul bătăliei, s-a deschis pămîntul şi a căzut pînă în Infern. 36. Minos: 
cf. Infernul, V, 4. 

INFERNUL 


37 Şi vezi că piept din spete-aici făcu: 
prea mult să vază-n faţa sa el vruse, 
deci umblă-ntors si-ntors si vede-acu. 

40 Tiresias vezi-1 cel ce-odată fuse 

femeie-atunci cînd din bărbat schimbată 
el membre-atari ca şi-o femeie-avuse, 

43 si-avu dinţii c-un băt din nou să bată 
din nou doi şerpi cum dragostea-i uneşte 
şi iar primi făptura sa bărbată, 

46 Cu spatele de burtă-i se propteşte 
Aruns acel ce-n munţii Luni, pe-unde 
valeanul cararez cu greu pliveşte, 

49 un pustnic stete-al peşterii afunde 
de marmură, şi larg avu spre mare 
şi larg deplin spre cer, în zare-oriunde. 

52 Cu părul despletit pe sînu-i care 
tu nu i-1 poţi vedea acum, căci el 
şi tot ce-i păr pe ea dincolo-1 are, 

55 ea Manto fu, pribeagă fără ţel 

ce-n locul meu natal în urmă stete, 
de-aceea vreau s-asculti aici niţel. 

9 9 

58 Cînd tatăl ei sfîrsitu-obstesc si-1 dete 

9 9 9 

şi sclav-ajunse patria lui Bac, 
fu lung prin lume-alergul ăstei fete. 


39. vadă (a). 46. Spre (a). 50-51. Şi larg avu spre cer şi larg pe mare! Nimic avînd 
în drum spre-a i le-ascunde (b). 


37. Spete : fiind gîtul sucit, locul pieptului este ocupat acum de spate. 39. Deci : este pedeapsa 
talionului. Ei, care au cutezat să vadă în viitor, văd înapoi. 40. Tiresias : vestitul ghicitor din 
Teba, despre care Ovidiu povesteşte [Metamorfoze, III, 324) că, din vină că a despărţit cu o 
vergea doi şerpi împreunaţi [coeuntia), a fost schimbat în femeie, şi numai după şapte ani, 
întîlnind aceeaşi şerpi în aceeaşi atitudine şi atingîndu-i cu vergeaua, şi-a recăpătat chipul 
bărbătesc. 47. Aruns : celebrul ghicitor despre care vorbeşte Lucan în Pharsalia (I, 584), care 
îşi exercita meseria în apropierea oraşului Luni, aproape de Carrara. 48. Pliveşte : în text: 
„taie lemne din pădure cu securea”. Ca să arate marea apropiere între Luni şi Carrara, spune 
că locuitorii acestui oraş se duc în munţii Luni ca să-şi procure lemne. 49. Afunde : în adîncul. 
49-50. Mare... cer : Dante a fost în Lunigiana şi a văzut probabil peştera scobită în marmura 
acelor munţi (vestita marmură de Carrara) şi a putut observa şi admirabila privelişte care 
de pe acele înălţimi se desfăşoară înaintea ochilor observatorului. Peştera lui Aruns se arată 
şi acum călătorilor. 55. Manto : fiica lui Tiresias şi vrăjitoare. După legendă, fugind din Teba 
ca să scape de urgia tiranului Orion, a rătăcit prin multe locuri, pînă cînd s-a oprit în loca¬ 
litatea în care fiul său a întemeiat un oraş, pe care, după numele mamei sale, l-a numit 
Mantova. Aşa povesteşte Virgil în Eneida (IX, 198) originea oraşului său natal. Dante însă, 
care găsea în Staţiu şi Isidor din Sevilla [Origines, XV, 1) mai multe amănunte, pune pe Virgil 
să-şi retracteze părerea spusă în Eneida şi să explice altfel întemeierea oraşului. 56. Natal: 
Mantova. Virgil s-a născut în realitate la Andes, un sat de lîngă Mantova. 59. Bac : Bacchus, 
care s-a născut din Tebana Semela. 

































DIVINA COMEDIE 


61 In mîndra-ne Italie zace-un lac 
dincoace de Tirol, şi ne formează 
hotar de către nemţi, numit Benac. 

64 Mai mult de-o mie de-ape ce brăzdează 
din Garda-n Val Camonica Peninul 
aceste toate-n zisul lac stagnează, 

67 şi-un loc e-n lac unde-ar putea vecinul 
pastor al Bresciei conveni cu cel 
ce e-n Verona, ca şi cu Trentinul, 

70 Peschiera stă, frumos şi bun castel 
la rîpa cea mai scund-a astei ape, 
şi ţine-n frîu pe bergamasci cu el, 

73 pe-aici apoi prisosul cît nu-ncape 
în lac, îşi rumpe peste mal un vad, 
ca rîu cătînd pe verzi cîmpii să scape. 

76 Dar apele-i de-ndat-apoi ce cad 

cu nume Mincio, nu Benac, scoboară 
si-asa se varsă la Governo-n Pad. 

79 Nu curge mult şi-ajuns pe locuri şese 
se-ntind lătite-ntr-o mocirlă lată 
ce-aduce vara multe boale-adese. 

82 Trecînd pe-acolo deci cumplita fată 
pămînt uscat văzu-ntr-acel nămol 
şi-n el nici om, nici holdă sămănată; 

85 şi-aici, fugind de lume cu-al ei stol 
de servi, urmîndu-si trista-nvătătură, 
trăi, lăsînd acolo trupu-i gol. 


61. este (a). 66. In zisul lac stagnează astea (a). 70. c-un ’nalt şi (a). 71. La rîpa 
joasă (a). 73. Prisosul deci al apei (a). 76. Dar, el, de unde apele lui iese (a). 86. Trăi 
urmînd (a). 87. Şi acolo şi-a lăsat şi (a). 


61. Lac : lacul Garda, pe care latinii îl numeau Benacus. 65. Garda : orăşelul Garda, în ţinutul 
Veronei, pe ţărmul drept al lacului care azi ia nume de la acest oraş. Val Camonica : în 
ţinutul Lombardiei. La apusul lacului Benac (Garda) este o vale formată din şirurile paralele 
ale Alpilor Retici, printre care curge rîul Oglio. Peninul : muntele cu acest nume la apusul 
lacului. 67. Un loc: este un loc în centrul celor trei dieceze din Trento, Brescia şi Verona, 
unde fiecare din cei trei episcopi ar avea dreptul de a-şi exercita autoritatea. Care ar fi acest 
loc nu prea se ştie: unii cred că ar fî insula cu mînăstirea Sfînta Margareta; alţii cred că e 
un loc la încrucişarea drumurilor dintre Limone şi Navena. 69. Trentinul : pastorul, episcopul 
din Trento. 70. Peschiera: fortăreaţă a Veronei, bună pentru a ţine la respect pe cei din 
Bergamo, în obişnuitele lupte dintre comunele italiene. 73. Prisosul: este vorba de rîul 
Mincio, care ia naştere din lacul Benac (Garda) şi se scurge prin cîmpia verde plină cu livezi 
care sînt aproape de Verona. 76. Cad: iese din Benac. 78. Governo: Governolo, localitatea 
unde Mincio se varsă în Pad. 82. Cumplita fată: vrăjitoarea Manto. 86. Trista: nelegiuita. 

A 

învăţătură : vrăjitorie. 87. Gol : neînsufleţit. 

88 Răzleţi de primprejur apoi umplură 
plugari ăst loc ce-n smîrcul său cel lat 
avea-mprejur firească-ntăritură, 

91 si făr-al sortii semn ei nume-au dat 

9 9 

cetăţii lor clădite pe-oseminte 
ca fetei cei ce-ntîi pe-aici a stat. 

94 Şi mult îi fu poporul, mai ’nainte 
de-a fi de Pinamont cu-nselăciune 

9 

credulul Casalodi scos din minte. 

97 De-aceea-ţi spun, că dac-ar fi să-ţi spună 
că alte-origini are-al meu pămînt, 
să poţi minciunii-un adevăr opune.” 

100 Iar eu: - „Ce-ai spus, maestre,-mi este sfint, 
şi-al tău cuvînt tărie-a prins în mine, 
ca praf mi-ar fi oricare-un alt cuvînt. 

103 Dar vezi si-mi află-n neamul care vine 

9 

vrun vrednic de văzut şi mi-1 arată, 
căci tot ce vreau aceasta e, ştii bine”. 

106 Iar el: - „Acel cu barba răsfirată 

pe spete-a fost - cînd Grecia-n greul pas 
de-ai săi bărbaţi era despoporată 

109 aşa c-abia copii i-au mai rămas - 

augur, şi-a dat cu Calcas semnul care 
porni din Aulida primul vas. 


94. Ei mult (a). 97. unii ţi s-ar (a). 99. Minciunii-un adevăr să-i poţi (a). 


88. Răzleţi...: a se construi: „plugarii răzleţi de primprejur”. 91. Sorţii: de obicei, înainte 
de a da nume unui oraş, se trăgeau sorţii. 93. Ca fetei: ca numele lui Manto. 95. Pinamont: 
Pinamonte de’ Bonaccorsi, cavaler ghibelin, care, ca să obţină stăpînirea Mantovei, sfătui pe 
contele Alberto da Casalodi să trimită în surghiun pe toţi nobilii din acel oraş şi, după aceasta, 
măgulind plebea, izbuti să ajungă stăpînul oraşului. Dante vrea să spună că populaţia 
Mantovei fusese foarte mare pe timpul stăpînirii lui Casalodi. 99. Minciunii : aici „minciuna” 
ar fi ceea ce însuşi Virgil a povestit în Eneida despre originea Mantovei. Motivul principal 
pentru care Dante pune în gura lui Virgil această rectificare este că Virgil, după ce a spus 
că Mantova era fecioară {„cruda virgo’^), afirmă că Mantova a fost întemeiată de fiul ei. Este 
o probă mai mult pentru veneraţia ce avea Dante pentru poetul latin. Descoperind în el o 
greşeală şi părîndu-i rău de aceasta, face astfel că poetul însuşi o corectează. 101. Tărie: a 

A _ 

prins rădăcini. In text: „a cucerit credinţa în mine”. 107. Pe spete : în loc de piept, din cauza 
sucirii gîtului. Cînd : cînd, din cauza războiului troian, toţi bărbaţii în stare de a purta armele 
au plecat la război. Am putut dovedi că avem aici o imitaţie directă a lui Dante din Roman 
de Troie al lui Benoit de Sainte More: „par qui Grece est si apovrie De la bonne chevalerie” 
(v. 28299). 110. Semnul: semnul de plecare. Ca să fîe într-un ceas bun, era nevoie ca augurii 
să hotărască momentul cel mai prielnic. Tot aşa în Evul Mediu nu se începea nici o acţiune 
de război fără ca astrologul comunei sau domnitorului să fi dat semn. Calcas : vestitul 
sacerdot şi augur care prezisese lunga durată a războiului troian şi toate întîmplările lui. 
111. Aulida: oraş din Beotia, unde Agamemnon aduce armata grecească. 

































DIVINA COMEDIE 


I 


112 Eurifil se numea, şi-ăst nume-1 are 
în ’naltu-mi cînt unde de dînsul spui 
tu-1 ştii, că-mi ştii întreaga mea cîntare. 

115 Cel slab în şale-aşa că parcă nu-i, 
e Scot şi-ntr-adevăr avu putinţa 
să-nşele lumea cu magismul lui. 

118 Guido Bonat îşi plînge-aici ştiinţa, 
şi-Asdent ce-acum să fi rămas la piele 
si sfori ar vrea, ci-acu e-n darn căinţa. 

121 Vezi tristul stol cari au fugit de-andrele, 
de fus şi gheme şi-au prostit creştinii 
fîerbînd si ierburi si-nvîrtind ulcele. 

> 5 

A 

124 Dar haide-acum! Intre-ambele confinii 
a celor două lumi ni se scufundă 
în mare sub Sevila Cain cu spinii. 

127 Şi-apoi, ieri noapte luna fu rotundă 
şi nu uita că zarea ei te-a prins 
şi bine-aori în sîlva ta profundă”, 

130 Aşa-mi vorbea, iar noi mergeam întins. 


112. Eurifil : despre el nu ştim decît ceea ce ne spune Virgil {Eneida, II, 114), unde nu e vorba 
însă de plecarea flotei greceşti din Aulida, ci de povestirea lui Sinon, care, ca să înşele pe 
troieni, spune că de multe ori grecii şi-au propus a renunţa la asediu şi a pleca acasă, 
dar n-au putut din cauza voinţei zeilor, care au dezlănţuit furtuna pe mare. Mulţi comen¬ 
tatori caută să explice unde ar fi putut găsi Dante ştirea că Eurifil a dat semnalul acelei 
plecări, şi presupun că ar fi luat-o dintr-un text, necunoscut nouă, de istorie troiană sau, după 
cum crede Parodi, după un pasaj din Seneca {Troades, 353 şi urm.). Este clar însă că Dante n-a 
făcut altceva decît a adapta grecilor obişnuinţele medievale contemporane. 113. Cînt : Eneida. 
114. Ştii: ştii pe dinafară. 116. Scot: Michele Scoto, medic şi astrolog scoţian care a fost la 
curtea lui Frederic al Il-lea, împăratul Germaniei şi regele Siciliei, pentru care a făcut mai 
multe traduceri de texte arabe de medicină. Despre el comentatorii mai vechi povestesc mari 
minuni, că ar fî avut suflete la dispoziţia sa, cărora le poruncea să „ia de pe masa regelui 
Franţei rasolul şi friptura de pe masa regelui Angliei şi să le dea oamenilor lui.” 118. Guido 
Bonat : Guido Bonatti din Forli, în Romagna. A fost şi el la curtea lui Frederic al Il-lea, 
Ezzelino da Romano si Guido Novello. In 1282 a dat semnalul de atac cetăţenilor din Forli, 
care reuşiseră să înfrîngă pe francezii care îi asediau. Este autorul unui mare tratat de 
astrologie. 119. Asdent : cizmar din Parma, celebru ghicitor despre care cronicarul Salimbene, 
cu multă naivitate, spune că l-a auzit „prezicînd multe lucruri care pe urmă s-au întîmplat” 
{Cronica, 284). 121. Stol: trece acum la vrăjitoare, care mai bine şi-ar fî văzut de treburile 
lor casnice, ocupîndu-se cu cusutul, torsul şi împletitul. Andrele : de la andrea = crochet 
(d tricoter). Cuvîntul e înregistrat în dicţionare alături de forma mai obişnuită: undrea. 
127. Ieri: ieri noapte luna a fost plină: deci soarele a răsărit în acelaşi timp cu apusul lunii. 
Astăzi luna apune cu un ceas mai tîrziu de răsăritul soarelui: deci, fiind luna la apus, soarele 
a răsărit de un ceas. 128-129. Te-a prins... şi bine : ţi-a fost de folos cînd te-ai rătăcit în 
pădurea infernală. 

CîntuC XXI 

Cercul al optulea. Valea 
a cincea: pungaşii 


Pungaşii, adică acei care îşi însuşesc 
banul public (1-57) © Ameninţările 
diavolilor împotriva lui Virgil şi Dante 
(58-105) © Codîrloi întinde o cursă 
celor doi poeţi (106-139) 


1 Din punte-n punte-aşa trecurăm noi 
vorbind de multe cîte-aici îmi cată 
să nu le cînt, şi ne-am oprit apoi 

4 pe-al punţii vîrf, ca bolgia-nvecinată 
şi-alt plîns zadarnic să-l vedem acum, 
şi-o şi văzui nespus de-ntunecată, 

7 într-al Veneţiei arsenal precum 

fierbînd vezi iarna smoala cea tenace 
spre-a unge luntrii ce-au crăpat pe drum 

10 şi nu mai pot pluti, aşa că-şi face 
ici unul vasul nou şi-nfundă stupă 
prin coaste celui mai puţin dibace, 

13 şi-aici la proră dreg, dincoa’ la pupă, 
cioplesc lopeţi şi funii-şi fac, şi sparte 
vîntrele de catarg cîrpind le-astupă; 


4. -nfunduitată (?) (c). 7. Ca şi-n Veneţia-n Arsenal. 8. In timp de iarnă fierb (b). 
9. vase (a). 


2. Multe : de multe lucruri care n-ar fi potrivit să le spun aici. Şi în cîntul IV (v. 106) Dante 
întrebuinţează asemenea formulă retorică de preteriţie. Fiind vorba acolo de convorbirea lui 
cu poeţii din „nobilul castel”, unii comentatori au crezut că ar fi la mijloc modestia lui Dante, 
care, cu astfel de mijloc, ne-ar fi dat discret a înţelege că aici poeţii i-au spus cuvinte prea 
măgulitoare, ca să le poată repeta. Comparaţia însă cu pasajul de faţă şi cu asemenea formule 
de preteriţie care se găsesc în literatura franceză narativă din Evul Mediu arată că părerea 
acestor comentatori n-are în realitate nici un temei. 4. Bolgia : după cum am relevat şi în 
altă parte, Coşbuc păstrează acest cuvînt specific dantesc, pe care îl traduce alteori prin vale 
sau genune. 8. Iarna: fiind timpul neprielnic navigaţiei, veneţienii profitau de el ca să-şi 
repare corăbiile. 11. Stupă : cîlti de cînepă. 12. Dibace : vasului mai stricat. 


















































DIVINA COMEDIE 


16 aşa prin vrerile divinei arte, 

dar nu prin foc, o smoală jos fierbea, 
umplînd de vîsc tot malul de-orice parte. 

19 Vedeam că e, dar nu vedeam în ea 
decît numai băşici de forfot pline, 
cînd ea-n umflare-i răsuflînd cădea. 

22 Pe cînd stăteam atent să văd mai bine, 

- „Ia vezi, ia vezi”, strigînd conducătorul 
m-a tras, de unde stăm, grăbit spre sine, 

25 şi-asemeni unui om mişcai piciorul 
cînd nu s-opreşte-a şti ce lucru-i cere 
să fug-astfel, căci spaima-1 ia cu zorul, 

28 şi-aşa fugind întoarce-a sa vedere; 
şî-n dosul nostru eu pe stînci văzui 
un negru drac fugind din răsputere. 

31 Ce chip cumplit avea, e greu să spui, 
si cît de fioros era-n mişcare 

9 9 

cu-ntinse-aripi şi iute-n mersul lui! 

34 Cu umeri ’nalti ca nişte ţepi si care 

9 5 ) i. > 

purtau călare-un păcătos pe ei, 
ţinut de pulpi cu bine-nfipte gheare, 

37 - „Să-l daţi, ai punţii noastre-ortaci ai mei 
adînc pe-un om fruntaş din sfînta Zită, 
iar eu mă-ntorc s-aduc şi pe-alţi mişei 

40 în urbea lor că-î bîne garnisită. 

Şi toţi pungaşi, afară de Bontur, 

din «nu», pe bani fac «da», într-o clipită!” 


16. Aşa fierbea, prin vrerea sfintei arte (b). 28. Ia lucrul în (a). 29-30. Şi-un 
negru diavol după noi văzui! Fugind, pe stîncă sus, din răsputere (b). 32.părea (a). 
34-35. Cu umeri arc... şi avînd călare,! Cu ambele picioare un rău pe ei (a). 35. Pe 
ei cu ambii craci un păcătos (b). 37. soţi (a). 37. Ai punţii noastre, a zis, ortaci (b). 
40. Ţara (c). 41-42. Şi-afară de Bontur, tîlhari în modul! Că fac pe bani din da un 
nu (b). 42. Fac da din nu (a). 


17. Nu prin foc: smoala care umplea valea (bolgia) a cincea nu fierbea din cauza vreunui 
foc, ci din voinţa lui Dumnezeu. 19. Că e : că este smoală în vale. 21. Cădea : după cum face 
şi pe pămînt smoala cînd fierbe. 23. Strigînd : a se construi: „Conducătorul, strigînd: «Să 
vezi, să vezi!», m-a tras grăbit spre sine, de unde stăteam”. 25. Şi-asemeni : „şi mişcai piciorul 
asemenea unui om care nu se opreşte să observe primejdia de la care este nevoit să fugă (a şti 
ce lucru-i cere să fugă) fiindcă spaima îl tîrăşte, şi, tot fugind, se uită înapoi”. 33. Iute : în 
text: „cu aripi deschise şi cu picioarele care abia atingeau pămîntul”. 34. Ţepi : în text: 
„umărul lui care era ascuţit şi fioros”. 37. Să-l daţi: „să-l aruncaţi în smoală, dragi tovarăşi 
de strajă ai punţii noastre”. 38. Zita: patroana oraşului Lucea. Păcătosul adus de acest drac 
era, se vede, unul din fruntaşii (anziani) comunei. 40. Urbea : Lucea. Garnisită : de pungaşi. 
41. Bontur: Bonturo Daţi, demagog din Lucea, celebru pentru traficurile lui nepermise. In 
anul 1314, refuzînd pisanilor înapoierea castelului Asciano, a pricinuit un război crud între 
cele două oraşe. Ca să-şi bată joc de pisani, el ridică pe turnurile acestui castel două mari 

INFERNUL 


43 Şi-l dete-adînc, iar el pe malul dur 

s-a-ntors, fugind cum n-am văzut în viaţă 
scăpat din lanţ vrun cîine după fur. 

46 Scufuns dintîi s-a-ntors la suprafaţă 
pe spate-acela, însă dracii toţi: 

- „Nimic aici n-ajută Sfînta Faţă! 

49 Tu crezi că eşti în Serchio să ’noti? 

9 9 

De vrei să scapi de-a căngii-nţepătură 
din smoală capul tău să nu-1 mai scoţi!”, 

52 Şi căngi pe el, o sut-atunci căzură, 

şi iar: - „Aci cînd vreai să joci, te-ascunde, 
aşa că dacă poţi pe-ascuns tu fură”. 

55 Tot astfel bucătarii pun să-ndese 
rîndaşii carnea cu ţepuşe cînd 
deasupra apei ea-n căldare iese. 

58 Şi-atunci Virgil: - „Spre-a nu le da prin gînd 
c-ai fi pe-aici - mi-a zis Virgil -, tu cată 
vro stîncă jos şi-ascunde-te curînd. 

yv 

43. II dete-adînc (b). 44. nu cred că s-avîntâ (a). 45. urmind pe hoţ zâvodul (b). lăsat 
din lanţ (b). 49. Altfel câ-n Serchio-au cei de-aici să ’noate (c). 51. nu-ncerca (a). 
55. să-nfunde (a). 57. Ea stă plutind în vasul dat în... (a). Plutind ea stă-n căldarea 
dată (b). 58. Şi-atunci: Că lor să nu le dee (şters în A). 


oglinzi şi răspunse ambasadorului din Pisa, care venise să-l ceară înapoi (împreună cu 
celelalte castele ocupate cu sila de luchezi), că n-avea nimic împotrivă să restituie pe cele¬ 
lalte ; cît priveşte însă castelul Asciano, îl păstra ca femeile din Pisa, cînd ies la plimbare, să 
se oglindească în oglinzile luchezilor. După moartea împăratului Henric al Vll-lea la 
Bonconvento Pisano (1313), soarta războiului a fost contrară luchezilor, care, fiind ghibelini, îşi 
pierduseră cu moartea împăratului sprijinul ce-1 aveau. Pisanii atunci au ajuns pînă la porţile 
oraşului Lucea şi-au ridicat pe doi stîlpi două oglinzi enorme şi au scris sub ele nişte versuri, 
care reprezintă unul din cele mai vechi documente autentice de poezie populară cu subiect 
istoric, în care spuneau: „învaţă pe spinarea ta, Bonturo Daţi, care ai sfătuit pe luchezi: în 
ziua de Sfîntul Fridiano pisanii au fost la porţile Luchei!”. 42. Din „nu”... fac „da” : îşi 
schimbă opiniile şi hotărîrile pe bani. 43. -1 dete : îl aruncă de pe înălţimea podului în smoala 
clocotitoare a şanţului. 47. Pe spate : din cauza smoalei care-i apăsa pe cap, condamnatul, 
cînd se întoarce la suprafaţă, se iveşte cam aplecat înainte, în atitudinea unei comice închi¬ 
nări. Dracul atunci îi spune sarcastic: „Te închini ? Aici nu eşti în catedrala din Lucea şi nici 
n-ai înaintea ta icoana la care voi cei din Lucea ţineţi asa de mult!”. 48. Sfînta Fată : o 

’ ’ ’ 9 

sculptură foarte veche în lemn, reprezentînd chipul lui Isus despre care se credea că Nicodim 
l-ar fî reprodus de pe imaginea rămasă pe giulgiul care învăluia capul lui Cristos. Era foarte 
vestită în Evul Mediu şi se păstrează şi acum tot cu aceeaşi religiozitate ca şi atunci. Şi acum 
poporul se jură „pe sfîntul chip de la Lucea”. 49. Serchio : rîul care trece prin Lucea. După 
cum se vede, dracul îşi bate joc de Lucea, de locuitorii ei şi de moravurile şi superstiţiile lor. 
Dante a fost la Lucea după ce a fost izgonit din Florenţa şi acolo a fost bine primit de o femeie 
nobilă, care se numea Gentucea {Purgatoriul, XXIV, 37), care însă nu trebuie socotită printre 
femeile iubite de Dante, vîrsta poetului fiind atunci destul de înaintată. Este vorba numai de 
o cinstită primire, făcută de o femeie de familie bună unui om celebru. Nu putea deci să aibă 
despre Lucea o amintire neplăcută. Dar florentinii îşi băteau joc de luchezi ca de nişte oameni 
prostănaci şi îngîmfaţi. 53. Să joci: să ne înşeli scoţînd capul afară; ascunde-te, căci dacă 
te prindem, te înţepăm. 58. Prin gînd : Virgil se aşteaptă la vreo farsă urîtă din partea 
dracilor şi, cu o prudenţă care nu ne poate mira în cine simbolizează raţiunea omenească, 
sfătuieşte pe Dante să se ţină ascuns. Cu o foarte fină analiză Francesco D’Ovidio, plecînd de 
la procedeul similar întrebuinţat de Dante în valea vrăjitorilor, unde indirect se apără şi 

DIVINA COMEDIE 


I 


61 Şi-orice-ndîrjire vezi că mi-o arată, 
să nu te temi! Că-i ştiu, fiindc-avui 
cu ei acest război si de-altă dată”. 

64 Trecu pe punte-apoi şi cînd văzui 

că merge drept spre-a şasea rîp-a văii, 
oh, mare-a fost aici curajul lui. 

67 Cum sar si furioşi si iuti dulăii 

pe-un biet sărac ce-oprindu-se se-nfige 
cerşind unde s-opri de-o parte-a căii, 

70 săriră de sub punte cu cîrlige. 

Văzui pe dracii toţi spre el cum pasă, 
dar el: - „Nu fiţi mişei, a prins să strige. 

73 Şi pîn-a mă-nhăţa, cu căngi, să iasă 

din gloat-un ins să-i spui ce vreau, şi-apoi 
veniţi şi m-apucaţi de vă mai pasă!”. 

76 Strigară toţi: - „Ia du-te, Codîrloi!”. 

Ei toţi au stat şi-un ins al negrei gloate 
veni zicînd: - „Cam ce-ai pofti la noi?”. 

79 - „Crezi tu că m-ai vedea pe-aicea poate - 
a zis Virgil - eu, cel ce vezi tu bine 
că pot să-nfrunt a voastre-atacuri toate. 


63. Răsboiu cu ei pe-aici (a). 66. îndrâsneala (a). 70. Toţi astfel (a). 71. spre dînsul 
diavolii (a). 74. vrute (a). 76. Codîrlă, du-te! (a). 78. Cam ce-ar fi să-ţi ajute? (a). 


apără şi pe Virgil de numele care-i ieşise de vrăjitor, observă că şi aici, în atacul nereuşit al 
dracilor, trebuie văzută o aluzie la învinuirea de înşelătorie care a slujit duşmanilor lui politici 
de pretext ca să-l izgonească din Florenţa. Neizbînda dracilor face aluzie la nevinovăţia lui, 
recunoscută în conştiinţă chiar de duşmanii lui. Sfatul prudent al lui Virgil face aluzie la 
oarecare lipsă de prudenţă care a făcut posibile adversarilor lui astfel de învinuiri. Raţiunea 
omenească aici pare a sfătui omul nu numai să fie cinstit, dar şi a se arăta cinstit pentru a 
nu da prilej atacurilor duşmane. 63. Altădată : cînd a fost trimis în Infern de vrăjitoarea 
Erihto (vezi nota la Infernul, IX, 22-23). 68. Se-nfige : frumos cuvînt care lipseşte în Dante, 
unde nu avem decît „se opreşte”. Totuşi, cuvîntul întrebuinţat de Coşbuc este de o frumuseţe 
şi de o plasticitate sculptorie cît se poate de dantescă, aşa încît aparenta îndepărtare de text 
se rezolvă într-o fină traducere. A traduce pe Dante cuvînt cu cuvînt, neţinînd seamă de 
însuşirile speciale de vigoare, de originalitate şi nu arareori de ciudăţenie ale stilului dantesc, 
nu este a traduce, ci a trăda pe Dante. Coşbuc şi-a făcut un suflet dantesc, mulţumită căruia 
frumuseţea traducerii lui nu rezultă din fidelitatea cu care a interpretat fiecare cuvînt în 
parte, ci din tonul general şi aproape aş zice de „suflarea dantescă” pe care a ştiut să i-o dea. 
A se vedea, de pildă, cît de minunat a tradus numele aşa de caracteristice ale dracilor din 
cîntul acesta. 73. Pîn-a mă-nhăţa : n-aş spune ca Torraca: „Aici Virgil cere cu dibăcie un 
proces cu toate formele legale, ca adică condamnarea să fîe precedată de discuţie”. Fără 
îndoială, ţinta lui Virgil este aici de a cîştiga timp, însă cred că trebuie interpretată atitudinea 
lui Virgil ca aceea pe care o ia forţat omul prudent şi înţelept faţă de violenţa sălbatică a unor 
oameni răi şi strimţi la minte, pe care, aproape fără să vrea, îi tratează de sus, cu acel fel 
de milă îngăduitoare ce o arătăm copiilor cînd ne facem că ne supunem la capriciile lor şi nu 
mai căutăm să amînăm să le facem gustul. „Mai staţi puţin de vorbă. De înţepat cu cîrlige 
tot o să mă înţepaţi. Deci nu veţi pierde nimic”. 78. Cam ce-ai... : în text: „Ce folos ?”, în sens 
de : „Nu-i foloseşte la nimic !”, „Degeaba !”. 79. Crezi tu : este obişnuita formulă cu care (vezi 
Infernul, III, 95-96; V, 24-25) Virgil înlătură piedicile demonilor. 

INFERNUL 


82 de n-ar fi vrun destin si vreri divine ? 

Fă loc! Căci vrerea cea din cer mă face 
să duc pe-un viu pe-aceste căi cu mine!” 

85 Şi-atunci, o, ce-opărit rămas-ai, drace! 

Văzui din mîini şi cangea cum îi pică, 

şi-a zis spre-ai săi: - „Lăsaţi pe-acesta-n pace!”. 

88 Şi mie-apoi maestrul: - „Te ridică 
tu, cel pitit la punte printre stei, 
vegheat plecînd să vii fără de frică”. 

91 Ieşind plecai grăbit; cînd însă ei 

văzui că toţi spre mine-ntoarnă paşii, 
m-au prins fiori că tot vor fi mişei. 

94 Aşa văzui, cînd au golit arcaşii 
Caprona după pact, ce fric-avură 
văzînd pe şes ce mulţi erau vrăjmaşii. 

97 M-am strîns de domn cu-ntreaga mea făptură 
şi-asupră-mi gînd de rău văzînd că-1 au 
le stăm cu ochiî tot în ochi şi-n gură. 

100 Plecară furca toţi, dar se-ndemnau 

aşa-ntre ei: - „Să-i trag una-ntre-spete ?”, 
iar altu-apoi: - „Să-i tragi, să ţipe «au!»”. 

103 Dar unul dintre ei, acel ce stete 
de vorbă cu Virgil, s-a-ntors grăbit 
şi-a zis: - „Domol - spre el -, domol, băiete!”. 

106 Şi nou-apoi: - „Un drum cum aţi dorit 
pe arcul ăsta nu-i, căci arcul zace 
în fundul văii-a şasea-ntreg [zdrobit] 

109 dar dac-a merge tot pe-aici vă place, 
daţi tot prin ăst ponor, precum vă cînt 
şi-alt arc aflaţi, şi-i drum pe-acolo-n pace. 


92. avîntă (a). 98. cuget râu (a). 103. cu faţa plină! De furie (a). 105. Domol zi- 
cînd (a). 107. Nu este pe-acest fiindcă (a). 108. ruină (a), năruit (a). 109. Dar mergeţi 
tot pe-aici dacă vă place (a). 


90. Vegheat: vegheat de mine, cu toată încrederea că te voi apăra. 91. Cînd însă: a se 
construi: „însă cînd văzui că ei toţi îndreaptă paşii spre mine...”. 93. Mişei: din teamă că nu 
se vor ţine de cuvînt, că vor fî mişei şi mă vor ataca pe la spate. 94. Aşa văzui: Dante 
compară frica lui faţă de dracii care îl ameninţă cu căngile cu aceea a arcaşilor pe care i-a 
văzut ieşind din castelul Caprona (după ce apărătorii lui se predară duşmanilor cu pactul de 
a li se dărui viaţa), cînd se văzură înconjuraţi de armatele duşmane. 95. După pact : o 
fortăreaţă se poate preda la discreţia duşmanului sau după pact, care de obicei consta în a 
fi apărătorii feriţi de orice ofensă şi a avea onorurile militare. Asediul Capronei, despre care 
Dante vorbeşte aici, s-a întîmplat în 1289, cînd, după cum povesteşte Villani (III, 137), „luchezii, 
cu ajutorul florentinilor, au mers în război contra Pisei şi în drum au luat şi jefuit castelul 
Caprona”. 106. Şi nou-: şi apoi, întorcîndu-se către noi. 110. Vă cînt: vă zic. 111. Alt arc: 
e, fireşte, o minciună. Codîrloi caută a înşela pe poeţi, spunîndu-le că, din cauza năruirii 
punţii care trece pe valea a sasea, drumul pe punte este greşit si îi sfătuieşte să o ia prin 


































DIVINA COMEDIE 


112 Cinci ceasuri mai spre-amurg de cîte sînt 
s-umplură ieri o mie şase sute 
şaizeci si sase de-ani de cînd e frînt. 

9 5 5 

115 Vro doi de-ai mei vor da o raită iute, 
să-mi cate răi, ce ies la mal, şi-astfel 
plecaţi cu ei, că bine-o să v-ajute. 

118 Hei, Zbate-Aripi, în front, cu Farfarel 
şi Bot-de-Ogar cu voi, şi Viţa-i-Sece, 
haid’, Fund-de-Iad şi tu, şi Parpanghel, 

121 nebunul Cap-de-Cîine, să mai plece 
coltatul Rît-de-Porc si Forforoată; 
Bărboi-Zbîrlit vătaf acestor zece. 

124 Mai daţi pe lîng-aprinsa smoal-o roată, 
şi-ăşti doi la altă punte-ntregi să vie, 
că-ntreagă trece peste bolgia toată”. 

127 - „Ce văd - am zis - maestre-al meu, vai mie, 
o, fă - i-am zis - să mergem făr’ de ei, 
de ştii, căci eu nu-i cer tovărăşie. 

130 De eşti prudent şi-acum ca de-obicei, 
nu-i vezi cum mîrîie-ntre dinţi, părinte, 
şi-au ochi-n cap cu gînd de-a fi mişei?” 

133 Răspunse el: - „N-aş vrea să te-nspăimînte 
ce vezi! Scrîşnească-n dinţi [aşa] cum vor: 
o fac spre-acei din smoala lor fierbinte!”. 


127. Dar eu: Ce văd (b). 128. O fă de ştii (a). 


ponorul care desparte valea a cincea de a şasea, pînâ cînd vor întîlni alt arc (inexistent!) care 
trece întreg deasupra văii. 112. Cinci ceasuri: Codîrloi explică motivele prin care arcul al 
saselea este năruit: tocmai ieri s-umnlui'ă o mie sase sute şaizeci si sase de ani si cinci 

9 ^ 9 9 9 9 9 

ceasuri mai mult (mai spre amurg) după ceasul în care vorbeşte, de cînd arcul s-a frînt. Adică : 
arcul s-a frînt din cauza cutremurului de pămînt care a precedat coborîrea lui Isus în Iad. Era 
deci Sîmbăta mare, 9 aprilie 1300, şi în ziua precedentă, la amiză, se împliniseră 1266 de ani 
de la moartea lui Isus. După credinţele lui Dante, moartea lui Cristos s-a întîmplat la amiază 
în Vinerea mare, în anul 34 al vieţii lui. De cîte sînt : cinci ceasuri mai tîrziu de ora ce o 
avem acum. Dracul vorbea cam pe la 7 dimineaţa, adică cinci ceasuri înainte de amiaza din 
ziua de 9 aprilie 1300. La amiaza zilei precedente (8 aprilie 1300) se împliniseră deci 1266 
de ani de la moartea lui Cristos şi 1300 de la naşterea lui (vezi Infernul, XII, 36 şi Convivio, 
IV, 23). 125. -ntregi: restricţie mintală diabolică. Codîrloi spune tovarăşilor ce le da poeţilor 
ca escortă să nu le facă nici un rău pînă cînd nu vor ajunge la puntea care trece întreagă peste 
vale şi care are singurul neajuns că... nu există. 128. O, fă: să faci aşa fel ca să mergem fără 
astfel de escortă, că eu din partea mea renunţ la ea bucuros. De ştii : dacă este adevărat 
ce mi-ai spus că ştii drumul. 130. De eşti prudent : frica îl scoate aici pe Dante puţin din 
fire şi parcă uită respectul datorat lui Virgil. începe să se îndoiască dacă Virgil ştie drumul 
{de ştii), pe urmă se îndoieşte şi de prudenţa lui, care ar fî trebuit sâ-i atragă atenţia asupra 
atitudinii duşmănoase a oamenilor. „Se poate? parcă nici nu te recunosc! Tu, de obicei aşa 
de prudent, nu vezi cum dracii mîrîie între dinţi şi se uită urît la noi ? Ce mai avem nevoie 
de o astfel de escortă! Dacă este adevărat că ştii drumul, te rog să ne despărţim de ei şi să 


mergem singuri . 

136 La stînga deci pornirăm prin ponor 

ci-ntîi văzui, ca semn, că toţi se-ntoarnă, 
strîngîndu-şi limba-n dinţi, spre şeful lor. 

139 Iar el plecînd făcu din cur o goarnă, 

137. Ca semn : faptul că Codîrloi s-a conformat cu totul obiceiurilor militare, alegînd o 
căprărie de zece oameni, pe care-i strigase pe nume (ce nume!) şi le dă un şef a înveselit 
pe draci, care arată de a lua jocul în serios şi, aşteptînd semnul plecării, îşi strîng limba 
cu dinţii, ca şi cum ar vrea să arate o încordare de atenţie comică în aşteptarea comenzii 
de pornire. „Toată scena pare inspirată de un joc de copii: copiii se joacă de-a soldaţii 
şi, jucîndu-se, îşi bat joc de şeful lor şi, făcînd cu gura un anume zgomot, îşi închipuie că 
imită sunetul trîmbiţei” (Torraca). 

CîntuC XXII 

Cercul al optulea. Valea 
a cincea: pungaşii 


Cei doi poeţi, călăuziţi de demoni, 
străbat colnicea de-a lungul smoalei 
fierbinţi (1-30) @ Ciampolo di 
Navarra şi Frate Gomita (31-96) @ 
Cursa întinsă dracilor de Ciampolo 
şi cearta acelora (97-151) 


1 Văzui şi călăreţi cum cîmpi întrapă, 
cum dau atacuri, sau făcînd alai 
şi-aori în vălmăşag fugind cum scapă, 

4 cursari prin ţara voastră-ntîmpinai, 
şi bande-n treacăt, neamule-aretine, 
şi joc de suliţi şi-ncurări de cai, 

7 urmînd după chimvale-ori tamburine, 
cu buciume-ori cu focuri din castele 
şi semne de-ale noastre-ori chiar străine, 

10 ci-atare-avînd poznaş cimpoi nici ele, 
nici oşti eu n-am văzut, nici escadroane, 
nici nave-urmînd un far sau grup de stele! 

13 Mergeam acum cu-aceste lighioane - 

vai, răi fîrtaţi - dar toate cum li-e rîndul, 
că-n Iad nu ceri tămîie si icoane. 

5 


2. alaiu (A). 9. Şi semne-avînd itali... şi ce-ori (a). 12. lumini de far, sau (a). 


1. Văzui: face o enumerare de diferite manevre si exerciţii militare executate în sunetul 

? 3 

celor mai deosebite instrumente muzicale, pentru a spune că totuşi niciodată nu i-a fost 
dat să asculte un aşa de ciudat cimpoi ca acela al lui Bărboi-Zbîrlit, şeful drăceştii cete din 
cîntul precedent. întrapă : cum străbat cîmpii în trap. 2. Făcînd : văzui călăreţi, făcînd alai. 
3. Fugind : văzui cum aori, în mijlocul vălmăşagului, călăreţii scapă fugind. 5. Neamule- 
-aretine : face aluzie probabil la expediţia florentinilor în teritoriul din Arezzo, după bătălia 
de la Campaldino (1289). 6. Joc de suliţi: face aluzie la luptele medievale ale cavalerilor, 
numite în italieneşte giostre (în franceză jow^es) şi torneamenti (în franceză tournoiments). 
8. Focuri: după semnale făcute cu foc de pe turnurile fortăreţelor, ca de pildă în Infernul, 
VIII, 4-5. 9. Semne: instrumentele muzicale. 10. Ele: bandele despre care vorbeşte în versul 5. 
15. Că-n Iad: Cosbuc traduce astfel o zicătoare italienească; „la biserica cu sfinţi si la 
circiuma cu beţivi”. 

16 Dar eu aveam numai la smoală gîndul, 
să văd şi-a bolgii-ntreagă aşezare 
si răul neam ce-1 scaldă-n ea fierbîndu-1. 

19 Precum cînd dau piloţilor pe mare 
delfinii semn cu spetele rotunde 
să-şi scape-a lor corabie de ’necare, 

22 aşa, spre-a răsufla, şi-aici şi-altunde 

vedeam vrun rău spinarea cum şi-o saltă 
dar numai fulgerînd şi iar s-ascunde. 

25 Cum stau prin bălţi şi broaştele-ndeolaltă 
la mal, şi-astfel c-afar-au numai botul, 
dar labele şi-ntregul trup în baltă, 

28 şi-aici astfel la mal umpleau ei totul 
dar cînd s-apropia Bărboi-Zbîrlit 
pe toţi în clipă-i şi-nghiţea borhotul. 

31 Văzui, şi-am sufletul şi-acu-ngrozit 
pe unul stînd, cum e pe cînd le sperii 
că stă o broască şi-altele-au sărit, 

34 dar Bot-de-Ogar i-a şi-ncleştat în perii 
smoliţi ai lui cîrligul şi, trăgînd, 
ce-a scos din lac o vidră-mi fu vederii. 

37 Ştiam pe draci pe nume-acum pe rînd, 
căci fui atent si cînd aleşi ei fură 

şi şi-ntre ei cum se chemau strigînd. 

40 - „Hei, Foc-Nestins, aleargă şi-i înfige 
în spate gheara să-l jupoi de piele!” 

Şi toţi au curs cu căngi şi cu cîrlige. 

43 Iar eu: - „De poţi, maestre-al căii mele, 
să faci să afli cine-i desperatul 
căzut aici în mîini atît de rele?”. 


32. odată (a). 36. Şi-a tras şi-a scos ce-o vidră (b). spînzu... (a). 38. Atent fusei (a). 
strige (a). 


17. Şi-a bolgii: obişnuitul italienism al lui Coşbuc, pentru vale. 20. Semn: se credea în Evul 
Mediu, şi se crede şi acum, că atunci cînd delfinii sar deasupra apei, urmărind corabia după 
obiceiul lor, prevestesc furtună. 23. Vrun rău : un condamnat. 25. Cum stau : după ce a com¬ 
parat pe condamnaţii care îşi scot spatele afară din smoală cu delfini care, ivindu-se din 
mare, îşi arată spinarea lor arcuită, asemuieşte aici pe ceilalţi condamnaţi care ies din smoală 
numai cu capul cu broaştele care stau la malul bălţilor şi scot afară din apă numai botul. 
32. Cum e : după cum se întîmplă, cînd treci pe lîngă malurile unei bălţi, că toate broaştele 
sar speriate în apă şi cîte una rămîne afară, aşa văzui (şi numai povestind mă îngrozesc) pe 
unul din condamnaţi rămînînd afară cu capul, expus la căngile diavolilor. 34-35. Perii smo¬ 
liţi : părul smolit. 36. Ce-a scos : ceea ce a scos din lac. Trăgînd cu cangea, după ce a prins 
păcătosul de păr, şi ridicîndu-1 în sus, trupul lui acoperit de smoală apare ca ceva lung, negru 
şi dintr-o bucată, întocmai ca o vidră pescuită cu ţepoiul. 38. Atent : Dante ştia numele 
tuturor, căci fusese atent şi cînd Codîrloi îi striga pe nume ca să-i aleagă, şi cînd se chemau 
între ei. Fură : (înfige: cîrlige). Coşbuc, care a avut în minte o rimă, poate strige, cum se vede 
din variantă, a lăsat tertina rimată neîndestulător. 44. Să faci : să faci în asa fel, dacă se 


































DIVINA COMEDIE 


46 Mergînd Virgil deci a-ntrebat de statul 
din care-a fost născut, iar el îi spuse: 

- „Sărmana maică mă născu-n regatul 

49 Navarei unde-n slujbă ea mă puse, 
căci tat-avui pe-un biet de marţafoi, 
şi-al său distrugător şi-a tot ce-avuse. 

52 La bunul domn Tibald fui serv apoi, 
si-acolea-n coţcării fui meşter mare 

9 9 9 

de cari-acum dau seamă-ntr-ăst noroi”. 

55 Iar Rît-de-Porc, ce-avea doi colţi cum are 
şi-un porc mistreţ, făcu ca-n şold mişelul 
să-i simţ-un colţ ce-artist e-n spintecare. 

58 De răi motani mai dete şoricelul! 

9 

Bărboi-Zbîrlit însă-1 cuprinse-n braţe 
şi-a zis: - „Pînă-1 înfurc, cu-ncetinelul!”, 

61 I-l duse lui Virgil apoi în faţă: 

- „De vrei să ştii mai mult, întreabă-1 dară, 
că-ndat-apoi sar alţii şi-l înhaţă”. 

64 Şi-a zis Virgil: - „Cunoşti tu, aşadară, 
prin smoală vrun nemernic să se cheme 
latin de neam ?” - „De-un duh cu-a voastră ţară 

67 vecin, m-am despărţit de scurtă vreme. 

De-ar fi şi-acum deasupra-mi ăst mişel, 
de căngi şi gheare-acum eu nu m-aş teme.” 


50. cald (a). 51. Ce şi pe el şi tot ce-avu distruse (b). 52. Tibald (a). 59-63. Ci-l 
prinse-n braţe-atunci şi-a zis: Bărbaţi! Să-mi staţi pînă-l înfurc, tăcuţi ca mielul.! 
S-a-ntors cu faţa spre Virgil apoi:! De vrei să ştii mai mult, să-ntrebi, că-mi sbiară! 
Că dornici de-a-l jupi mai am vreo doi (b). 54. noroiu (A). 60. să-mi staţi ca mie¬ 
lul (a). 65. să se zică (b). 66. Iar el: Cu (a). 67. Vecin, lăsai pe (a). 66. Lăsai cu-a 
voastră ţară! Vecin pe-un duh, de vreme puţintică (b). 69. De ghiare-acum şi căngi 
nu m-aş mai... (b). 


poate, ca să aflăm cine-i nenorocitul căzut în mîna „duşmanilor” lui. De două ori în acest cînt 
se vorbeşte despre „duşmani”, şi în amîndouă cazurile dintr-un punct de vedere care ne arată 
în Dante tipul omului medieval şi al omului de partid. Ce milă aici pentru nenorocitul căzut 
în mîna duşmanilor lui! Posibilitatea de a scăpa printr-un act de iertare ori de mărinimie din 
mîna duşmanului nici nu se făcea în Evul Mediu ! Dacă Dante ar fî căzut în mîna florentinilor, 
ar fi fost ars pe rug {igne comburatur, ita ut moriatur) fără milă. Şi nici el n-ar fî găsit că 
procedeul este nejuridic. Şi de fapt tot în acest cînt Dante are cuvinte de mare dispreţ pentru 
Frate Gomita, care, după ce a avut în mînă pe duşmanii stăpînului lui, le-a dat drumul pe 
bani. Dante apare scandalizat nu atît că le-a dat drumul pentru bani, dar că a scăpat o ocazie 
aşa de minunată de a suprima pe duşmani. 46. Statul: din ce ţară. 49. Navarei: mic stat 
medieval între Franţa şi Spania, în Pirineii apuseni. Nenorocitul este un oarecare Ciampolo 
(Jean Paul) despre care comentatorii nu ne spun mai mult decît găsim în Dante: că mama 
lui îl puse de mic copil în slujba regelui Tibald al Il-lea de Navarra (1240-1270), foarte vestit 
în Evul Mediu pentru virtuţile lui cavalereşti şi lăudat de Rutebeuf ca viteaz, darnic şi 
primitor. La curtea acestui rege, Ciampolo, fiind om cu trecere, împărţea slujbe şi favoruri 
pe bani. 57. Ce-artist : ce bine spintecă unul din colţii lui. 60. Cu-ncetinelul : astîmpăraţi-vă. 
63. Alţii : demonii. 66. Latin de neam : italian. 67. Vecin : din Sardinia. Nu-1 socoteşte deci 

ca tocmai italian. De altfel, cît priveşte dialectul, şi azi unii filologi îi socotesc mai mult ca 
o limbă aparte, decît ca o varietate a limbii italiene. 68. Deasupra-mi : se vede că în smoală 

70 Dar Bot-de-Ogar: - „Ce stăm acum astfel!”. 
Şi-n braţ i-a-nfipt al căngii vîrf subţire 
şi-un mare sfert de carne-a rupt din el. 

73 Şi Fund-de-Iad tot sta să-l ia-n primire 
de jos mai de la pulpi, ci-n rotogol 
se-ntoarse-al lor decan cu rea privire, 

76 şi-a stat puţin mai blînd turbatul stol. 
Virgil, nezăbovind, din nou grăit-a 
spre cel ce sta privindu-şi osul gol: 

79 - „De cine zici, că rea ţi-a fost ursita 

cînd tu, lăsîndu-1, mai spre mal te-ai tras ?”. 
Răspunse-acela: - „Fratele Gomita, 

82 Galuricul, oricărei fraude-un vas. 

Astfel avut-a-n mîini pe inimicii 
lui Ninu-ncît de pomin-a rămas, 

85 dar bani le-a smuls şi-n cîmp a pus voinicii 
cum el zicea, si-a fost înşelător 
si nu-n mărunt, în multe alte-oficii. 

88 El stă-n contact cu cel din Logodor, 

cu Zanche-acum, şi-şi spun nenumărate, 
tocînd de dragă-le Sardinia lor. 


75. şi-a-ntors decanul aspra (a). 85. şi-a rupt... şi-n cîmp a pus voinicii (b). 


condamnaţii stau unii peste alţii. De aceea Ciampolo spune că, dacă ar fi rămas acoperit de 
el în smoală, acuma nu s-ar teme de căngile şi nici de ghearele demonilor. 70. Astfel: în text: 
„prea mult am răbdat”. 75. Decan: Bărboi-Zbîrlit. 79. De cine zici: despre cine vorbeşti, 
zicînd că rău ai făcut lipsindu-te de pavăza care ţi-o făcea trupul lui întins peste tine şi 
trăgîndu-te mai spre mal? 81. Fratele Gomita: despre acest călugăr, Gomita sau Comită, 
ştim foarte puţin, fiindcă comentatorii lui Dante nu fac aici decît a repeta şi a amplifica ce 
găsesc în text. Se pare că a fost mult timp siniscalco şi pe urmă şef al întregii curţi a 
judecătorului din Gallura, Ugolino Visconti, mai cunoscut sub diminutivul de Nino. După 
Chiose anonime, acest Nino a fost om foarte şiret şi lacom de bani, din care cauză, după ce 
pisanii îl goniseră din oraş, şi ordonînd, din represalii, ca toţi pisanii care erau în domeniul 
lui să fie întemniţaţi, acest Frate Gomita îi lăsă să fugă pe toţi în schimbul unei sume de bani. 
Se pare că faptul s-a întîmplat puţin după ziua de 30 iunie 1288. 82. Galuricul : din Gallura. 
Sardinia era împărţită în patru giudicati: Gallura, Logodoro, Arborea şi Cagliari. Şeful 
acestora se chema giudice, adică ,Jude”, dar în realitate avea putere şi uneori (ca de pildă 
Re Enzo, fiul lui Frederic al Il-lea) şi numele de rege. Despre Nino Visconti {„Giudice Nin” 
al lui Dante) vezi Purgatoriul, VIII, 53. Un vas : întrebuinţînd o comparaţie biblică, aseamănă 
corpul cu un vas al cărui conţinut este sufletul. Tot aşa şi în Infeî'n (II, 28) a chemat pe Sfîntul 
Pavel vas electionis. 85. -n cîmp : în libertate. Voinicii : duşmanii domnului lui, încă voinici 
şi în stare de a-i face rău. 86. Cum el zicea : făcea aluzie la formula juridică de plano (fără 
judecată, cu procedura sumară) întrebuinţată de Dante în loc de „în cîmp” din varianta (6), 
întrebuinţată de noi pentru a întregi versul lăsat incomplet de traducător, tocmai din cauză 
că nu-i găsise forma definitivă pentru a reda acel de plano din text. Ironia consistă în a cita 
această formulă juridică întrebuinţată de Frate Gomita cu ocazia aceea şi de care trebuie să 
fi făcut mult haz duşmanii lui, din cauza cinismului sau inconştienţei ce presupune în acela 
care mărturiseşte astfel de a fi lăsat în libertate, aşa de plano, ca lucrul cel mai firesc şi fără 
nici o umbră măcar de judecată, pe duşmanii domnului său. 87. Mărunt : adică în stil mare. 
88. Logodor: unul din sus-pomenitelegiwdica^i din Sardinia. 89. Zanche : spun comentatorii 
mai vechi (alte documente însă nu avem) că a fost vicar al regelui Enzo, fiul lui Frederic al 
Il-lea, cînd, luînd acesta de soţie pe Adelasia din Logodoro, deveni regele Sardiniei; şi adaugă 
că mai tîrziu Zanche, după moartea lui Enzo (la Bologna, unde a trăit restul zilelor lui într-o 

91 Dar, vai, vedeţi-1 pe-altu-n fălci cum bate! 

Eu multe-aş spune, dar mă tem că el 
îmi face grapă ghearele-i pe spate”. 

94 S-a-ntors vătaful lor spre Farfarel 

ce tot pîndea din ochi cum să-l apuce: 

- „Tăiatule din furci! Mai stai niţel!”. 

97 Cel groaznic îngrozit atunci spre duce: 

- „Lombarzi ori tusei să vezi şi dacă-ţi place 
să-i şi auzi - a zis - ţi-i pot aduce, 

100 de-or sta puţin deoparte-aceştia-n pace 
spre-a nu se teme-ai mei de-a lor mînie 
şi eu, de-aici din mal, pe loc voi face 

103 nu unu-ori doi, ci şapte să vă vie, 

c-un semn din gur-aşa cum dăm signale 
cînd iese-un ins si vrea tovărăşie”. 

106 Dar Cap-de-Ogar cu botul feţei sale 

în vînt şi dînd din cap: - „Nemernic, ce-i! 
şi ce scorni prilej scăpării sale! 

109 Bogat, pungaşu-n laţuri cîte vrei!”. 

- „Ei, da! Sînt rău cum nici nu se mai poate 
c-aduc la chin cu mult mai rău pe-ai mei!” 

112 Pierzînd răbdarea Zbate-Aripi, cu toate 
că toţi i s-opuneau: - „De-mi sari în lac 
eu nu-n galop sărind mi te voi scoate, 

115 ci-n zbor de-aripi în clipă-ţi viu de hac! 

Subt mal, fîrtati! Si vom vedea noi dacă 
eşti tu, decît noi toti, mai mare drac!”. 

5 * 9 * 


94. oiu (a). 96. înapoi, dar stai niţel (a). 102. şezînd aici (a). Am folosit această 
variantă pentru a completa textul din (A), care după smuls are o lacună. 93-95. prinse 
cu o agrafă şi cu însemnarea: să se schimbe. 104. cum dăm noi (a). 108. Şi-auzi, 
spre-a ne scăpa, ce-a pus la cale (b). 


captivitate benevolă, după ce a fost luat prizonier după bătălia de la Fossalta) a luat de soţie 
pe aceeaşi Adelasia. In altă parte [Infernul, XXXIII, 144) Dante spune că a fost ucis de ginerele 
său Branca d’Oria. 91. -n fălci: scrîsneste din dinţi ameninţător. 98. Tusei: din Toscana. 

9 7 9 9 

100. Aceştia: demonii. Ciampolo, ca să scape de ghearele şi de căngile demonilor, născoceşte 
un şiretlic: spune lui Virgil, care puţin mai înainte l-a întrebat dacă cunoaşte vreun latin 
printre tovarăşii lui din smoală, că, dacă demonii vor sta puţin la o parte, în aşa fel că cei 
care se vor ivi afară din smoală să aibă încredere, el, dînd semnalul convenit între ei, cînd 
cineva, scoţînd capul afară, constată că demonii sînt departe şi nu-i pot vedea, el va face aşa 
fel că mai mulţi condamnaţi lombarzi şi tusei se vor arăta, şi Virgil va putea vorbi cu ei pe 
îndelete. Cuvintele sînt adresate lui Virgil, dar şiretul condamnat se gîndeşte la impresia ce 
o va face asupra dracilor, care, din dorinţa de a putea prinde şi chinui mai mulţi, se vor lăsa 
înşelaţi. Fireşte că toate sînt minciuni şi că abia se vor depărta dracii, şi el se va arunca 
iarăşi în smoală. 110. Ei, da: dîndu-şi seama de neîncrederea dracilor, vrea să-i convingă, 
aducîndu-le aminte totala lipsă de solidaritate a păcătoşilor din cea mai rea speţă, care se 
acuză unul pe altul şi parcă se bucură de suferinţele tovarăşilor. După cum ar spune: „«Rău ?» 
Si tocmai voi mă învinuiţi de asta, care o să vă bucuraţi de urmările acestei răutăti ? «Rău» 
ar trebui să mă numească ai mei, pe care îi trădez!”. 

118 Nou joc, creştine,-ascultă şi-o să-ţi placă! 

Se-ntoarseră deci toţi, spre-alt mal cătînd 
si-ntîi fu cel ce n-ar fi vrut s-o facă. 

121 Pîndind priinţă clipei şi-nfigînd 
pungaşu’ bine tălpile-n ţărînă, 
sări şi-astfel scăpă de-al bandei gînd. 

124 O ciudă fu pe toţi acum stăpînă. 

Dar mai ales pe cel ce cauză fu, 

deci şi porni strigînd: - „Tu-mi eşti în mînă!”. 

127 Dar nu-i era. Căci zborul nu putu 

să-ntreacă frica. [Unu-n fund pe dată, 
iar altu-n zbor cu pieptul sus trecu.] 

130 Nu piere-o raţ-altminteri scufundată 
în lac cînd vine-un soim ce tot astfel 

trudit si mînios de drum îsi cată. 

9 9 

133 Cu ciudă de-acest lucru, Parpanghel 
zbură pe urma lui, dorind ca hoţul 
să-i scape-n lac, spre-a se prici cu el. 

136 Iar cînd i-a fost scăpat, sărindu-i moţul 
sări cu ghearele pe soţ şi-apoi 
se-ncinse-o harţă peste lac cu soţul. 

139 Dar celălalt era dibaci coroi 

să-l scarmene vîrtos! Si-asa căzură 

de sus în smîrc în clocot amîndoi. 

142 Şi-n pripă-i despărţi acea căldură 
ci-atîta clei pe-aripi li s-a lipit, 
că nu puteau să iasă din arsură. 

145 Cu-ai săi se văicărea Bărboi-Zbîrlit 
şi-urni pe patru-n ajutor să sară 
cu căngi cu tot pe-alt mal, iar ei grăbit 

148 la postul lor şi-aici zburară, 

şi căngi întinseră spre-acei spurcaţi 
ce-aproape copţi sub scoarţă se-nfundară. 

151 Noi însă i-am lăsat asa-ncurcati. 

9 9 

124. fuse (a). 125. Şi-ntîiu pe-acel ce-o cauză fu greşelii (b). 133. el şi-nciudat (a). 

134. sbura tot din... (a). 137. S-a-ntors (a). 


120. Cel : Zbate-Aripi, care, aproape sigur că îl va înşela condamnatul, ar fi dorit să fîe cu 
ochii în patru ca să nu-i scape. 125. Pe cel : pe Zbate-Aripi. 128. Unu : Ciampolo. 129. Altul: 
Zbate-Aripi. 131. Tot astfel : compară ciuda lui Zbate-Aripi, care n-a putut să înhaţe pe 
Ciampolo, cu ciuda unui şoim care, după ce a urmărit o raţă sălbatică mult timp în zbor, 
cînd a ajuns la malul apei nu poate s-o prindă fiindcă raţa s-a scufundat. Cf Ramiro Ortiz, 
„Per la medievalizzazione di Dante”, în Zeitschrift f rom. PhiL, XLIII (1923), p. 293; şi, 
în aceeaşi Zeitschrift, XLIV (1924), pp. 664-617: „Conobbe Dante il «Roman de Renart»?” 
133. Acest lucru : scăparea lui Ciampolo din căngile lui Zbate-Aripi. 134. Lui : lui 
Zbate-Aripi. Dorind : dorind de la început. 139 : Coroi : şoim. 149. Spurcaţi : plini de smoală. 
150. Se-nfundară : se înfundaseră înainte de a primi ajutor. 

CîntuC XXIII 


Cercul al optulea. Valea 
a şasea: ipocriţii 


Cursa întinsă de draci şi zădărnicită 
de Virgil (1-57) ® Ipocriţii (58-75) 
Catalan şi Lodering (76-108) © 
Caiafa (109-126) ® Cei doi poeţi se 
urcă pe colnicea a şaptea (127-148) 


1 Tăcuţi şi singuri, fără soţi, acum 

mergeam, urmînd din urmă pe părinte 
cum merg şi fraţii minoriţi pe drum. 

4 Dar cearta ce-o văzui mi-aduse-aminte 
de-un şoarece şi-o broască despre care 
Esop ne dă-ntr-o snoavă-nvăţăminte. 

7 N-au „nu” cu „ba” mai mult asemănare 
decît au astea două, dacă bine 
priveşti şi-alături şi-nceput şi fine. 

10 Şi-aşa cum dintr-un gînd alt gînd îţi vine, 
alt gînd dîn primu-aşa mî se născu 
sporindu-mi spaima cea dintîi din mine. 


4-5. De snoava lui Esop mi-aduse-aminte! Presenta ceart-a lor (b). 8. cînd şi 
fine (a). 10. Precum deci dintr-... (a). 11. fu cazul (a). 12. Şi prima spaim-a 
duplicato-n (b). 


3. Minoriţi : cu înfăţişare smerită şi unul după altul în rînd, după cum merg pe stradă fraţii 
minoriţi, adică franciscanii care urmează regula Sfîntului Francisc de Assisi. 4. Cearta: 
cearta dracilor din cîntul precedent. 6. Esop: fabulist grec din secolul al Vl-lea î.Cr. Aici se 
face aluzie la Esopul medieval, text latin în distihuri elegiace atribuite de unii englezului 
Walterius. Fabula despre care Dante vorbeşte este următoarea: „Un şoarece, ca să poată 
trece mai uşor o baltă, ceru ajutor unei broaşte. Broasca îi legă piciorul cu o aţă de al său. 
Iată că înoată amîndoi; broasca se scufundă ca şoarecele să se înece, însă şoarecele se abate 
la suprafaţă; frica îi măreşte puterea. Vine uliul şi desparte pe cei doi care se ceartă; curînd 
amîndoi zac cu măruntaiele smulse afară”. Cf. Ramiro Ortiz, „Conobbe Dante il «Roman de 
Renart?»”, în Zeitschr. f. rom. Phil., 1924, p. 615, n. 1. 8. Astea două: ceartă între draci şi 
fabula lui Esop. 9. Şi-alături: şi dacă pui în relaţie începutul certei drăceşti cu sfîrşitul. 
12. Spaima : din cauza dracilor. 

13 Şi-aşa gîndeam: motivu-n noi le fu 
şi-a poznei cei de rîs şi-a suferinţii 
şi negreşit că li-e necaz acu. 

16 Mînie dac-adaog rea-voinţii, 
goni-ne-vor cum n-a gonit copoi 
pe-un iepure ce-1 ia de gît cu dinţii, 

19 Simţeam de groază păru-n cap vîlvoi, 
şi-am zis, atent în urm-avînd privirea: 

- „De nu ne-ascundem repede-amîndoi, 

22 din Gheare-Rele, maistre, mi-e pierirea. 

Ii simt cum vin pe urmă-ne-alergînd, 
aşa de vii îi văd cu-nchipuirea”. 

25 Iar el: - „De-aş fî şi-oglindă, mai curînd 
n-aş prinde-a ta icoană, cea de-afară, 
precum ţi-am prins pe cea ce-o ai în gînd. 

28 Spre-a mele-a tale gînduri se-ndreptară, 
egal cuprins avînd şi-acelaşi zbor, 
şi-aşa-ntr-un singur sfat mi se-nchegară. 

31 De-o fi pieziş la dreapta,-ncît uşor 
să facă malul drum într-altă vale, 
scăpăm de-nchipuita goan-a lor”. 

34 Dar n-a-ncheiat şi restul vorbei sale, 
cînd şi văzui pe draci cu-aripi întinse 
aproape-a ne-nhăţa sosind pe cale. 

37 Virgil în braţe-atunci grăbit mă prinse, 
precum de zgomot deşteptată mamă, 
cînd vede-n casă lucrurile-aprinse, 

40 apucă fiul spre-a fugi, şi-n samă 
luînd numai la el, ea nici pe sine 
nu-şi dă răgaz s-arunce vro năframă; 


13. Motivul, cu gînd, în noi (a). 14. Din noi pornit-a hazul (a). 14-15. Batjocurii 
ce-o pat şi-a suferinţii! Ce-i arde aşa, că-i prinse cred necazul (b). 16. Deci furie- 
-acum de-adaogâ (b). 19. pătrunde (a). 21. de nu ne vom ascunde! Şi eu şi tu (b). 
23-24. De gloata lor că-n urmă ni-e pornită, / Şi-i văd aşa că simt chiar cum 
mă-nhaţă (a). 25. oglindă-mplumburită (b). 28. Grăbit precum ţi-am prins-o cea 
gîndită (b). 35. eu şi văzui (a). 37. Deodat - atunci! Virgil la piept (a). 38. Cum 
mama cînd de larmă-i deştţeptată] (b). 41. Mai mult grijind de el, decît de sine (b). 


13. Motivu- : noi am fost de vină că dracii s-au făcut de rîs şi pe urmă au căzut în smoală. 
16. Adaog: dacă relei-voinţe a lor se va adăuga şi mînia pentru batjocura la care s-au 
expus din cauza noastră. 20. In urmă : uitîndu-se înapoi de frică să nu sosească dracii. 
22. Gheare-Rele : nume colectiv pe care îl dă Dante întregii cete drăceşti din care abia a 
scăpat. 28. Spre-a mele : a se construi: „Ale tale gînduri se îndreptară spre ale mele, avînd 
cuprins egal şi acelaşi zbor {gîndindu-mă la fel cu tine şi cu acelaşi avîntY\ 30. -nchegară: 
gîndul tău si al meu împreunîndu-se, ne-au sugerat acelaşi sfat. 

43 aşa pe spate s-a lăsat cu mine 

din vîrf, pe coasta repede ce-astupă 
din sus prăpastia văii cei vecine. 

46 Nicicînd nu cred pe-al morii scoc s-o rupă 
deodată apa-n vale mai cu zorul 
cînd este-aproape să s-azvîrle-n cupă, 

49 precum pe-acel perete-a curs cu zborul 
Virgil, şi mă ţinea la pieptul lui 
părînd că fiu îi sînt, nu-nsoţitorul. 

52 Abia ce-am fost ajunşi în fund, văzui 
pe draci din zbor pe culme cum se lasă 
drept unde-am fost, dar nu mă mai temui, 

55 căci Pronia ce voi-ntr-a cincea plasă 
să-i facă servi, de ei spre-a fi păzită, 
le-a stins orice puteri din ea să iasă. 

58 Aflarăm jos o ginte-aici, smolită, 

umblînd prin cerc cu mers nespus de lin, 
plîngînd pe-o faţă jalnic de trudită. 

61 Şi cape-aveau cu glugi lăsate plin 
şi-adînc pe ochi, şi-n felul cum le taie 
la rasa lor monahii de la Rin. 

64 De aur faţ-aveau, părînd văpaie, 

dar grele-atît prin plumbul blănii lor, 
că Frideric pe-a lui le-avea de paie. 

67 Ah, trist veşmînt, în veci obositor! 

Şi-n rînd cu ei, întorşi la stînga iarăşi, 
mergeam atenţi cum plînge-acest popor. 

70 Dar, strîns de drumul strimt şi de povară-şi 
aşa de-ncet venea, că-n rînd cu mine, 
aveam tot noi cu orice pas tovarăşi; 


58. O giîit-afilarăm]... sulimenită (a). 63. călugării la (a). 66. Că Fr[ideric] avea 
pe-a sa... (a). 72. C-aveam (A). Oricare-al nostru pas ne da (a). La orice pas aveam 
toţi... (b). 


43. S-a lăsat : Virgil. 49. Cu zborul : iute, repede. 55. Pronia : aceeaşi pronie cerească, care 
i-a aşezat ca păzitori..., îi împiedică de a ieşi din ea. 58. Smolită: sulemenită. Ironie, fiindcă 
aceşti damnaţi, ca făţarnici ce sînt, sînt acoperiţi de cape grele de plumb, aurite pe dinafară. 
62. Felul : după modelul şi croiala celor întrebuinţate de călugării din Colonia. 66. Frideric: 
comentatorii lui Dante spun (dar nici un document nu întăreşte afirmaţia lor) că împăratul 
Frederic al Il-lea pedepsea pe vinovaţii de lezmaiestate punînd pe ei nişte cape de plumb şi 
vîrîndu-i apoi în nişte căldări, sub care se aprindea foc, încît plumbul topindu-se, nenorociţii 
mureau în chinurile cele mai groaznice. Foarte probabil s-a pus pe seama lui Frederic al Il-lea 
una din atîtea cruzimi ale tatălui său Henric al Vl-lea, dar se şi poate că comentatorii n-au 
prea înţeles rostul acestei pedepse, care, părîndu-li-se nu destul de grea, au căutat să o facă 
mai groaznică cu născocirea căldărilor. 71. Că-n rînd : a se construi: „aşa de încet că, cu orice 
pas, aveam în rînd cu mine tot noi tovarăşi”. 

73 deci zisei: - „Tată, caută pe-oarecine 
cu nume,-am zis, şi fapte cunoscute 
şi-aşa mergînd, tu vezi pe lingă tine”. 

76 Şi-un duh din dos, fiindu-i cunoscute 
cuvintele toscane: - „O, staţi, voi cei 
ce-n neagra noapte-aşa fugiţi de iute, 

79 că poate pot să-ţi dau şi eu ce vrei!”. 
S-a-ntors atunci Virgil privind prin vale, 
şi: - „Aşteapf - a zis - şi mergi încet ca ei”. 

82 Şi stînd văzui pe doi zorind pe cale 
cu mare dor de-a fi cu noi în rînd, 
cî-opriţi erau de plumb şî-ngusta cale. 

85 Sosind, ei m-au privit mult timp tăcînd 
si-n sus ţineau chiorîs căutătura; 
se-ntoarseră-ntre ei apoi, zicînd: 

88 - „Acesta parcă-i viu că-şi mişcă gura. 

Iar [de nu-s] vii, cum n-au aceste blane, 
ce drept al lor le iartă-ncărcătura?”. 

91 Şi-apoi: - „Tu, oaspe-al turmei cei sărmane 
de trişti făţarnici, te rugăm să spui, 
si nu ne-ascunde, cine eşti, toscane?”. 

94 - „Născut am fost - răspunsei - şi crescui 

la mîndrul Arno-n marea lui cetate, 
şi-am trupu-acel ce-apururi îl avui. 

97 Dar cine voi, a căror distilate 

dureri prin ochi sînt chin vederii mele? 

Ce chin e-n voi ce-atît de-amar v-abate ?” 

100 Răspunse-un ins: - „Aceste haine grele 
în cari sîntem cu plumb aci-mbrăcaţi, 
cîntaru-1 fac să geam-astfel sub ele. 


80. atunci întors, privi (a). 89. Dacâ-s vii (A). 90. Şi al lor ce dr[ept] (a). 97. râvâr- 
sate (a). 99. amar - crud (a). 102. Fac cumpăna (a). 


75. Şi-aşa mergînd: şi, tot mergînd, uită-te împrejur dacă poţi cunoaşte pe cîte-un suflet 
mai răsărit, cu care să putem sta de vorbă. 76. Cunoscute : recunoscînd graiul din Toscana. 
78. Fugiţi: Dante şi Virgil nu mergeau iute deloc, dar, faţă de mersul aşa de încet al acelor 
nenorociţi îmbrăcaţi cu cape de plumb, păreau că aleargă. 86. -n sus : din cauza greutăţii 
glugii de plumb, nu puteau să ridice capul sus spre Dante şi ridicau numai ochii. 90. Ce 
drept: care privilegiu al lor îi scapă de pedeapsa noastră? După cum s-a văzut, legile Infernului 
nu permit damnaţilor de a ieşi din cercul lor, deci mare este mirarea celor pedepsiţi că Dante 
şi Virgil nu iau parte la pedeapsa lor şi străbat Infernul ca nişte drumeţi. 95. Cetate: 
Florenţa, pe malurile Arnului. 96. Apururi: străbat Infernul fiind în viaţă, cu acelaşi trup 
pe care l-am avut totdeauna, pe care nu l-am pierdut încă din cauza morţii. 97-98. Distilate 
dureri: lacrimi. 98. Chin: îmi produc milă. 

103 Noi din Bologn-am fost, doi veseli fraţi, 
Lodringo el, eu Catalan, şi-odată 
de-a ta cetate ambii-am fost chemaţi, 

106 cum şi-alte dăţi chemă, spre-a fi păstrată 
odihna ei, dar noi i-am fost atari 
precum Gardingul şi-astăzi mai arată”. 

109 Eu vrui atunci să zic: - „Voi răii, cari...”, 
dar n-am mai zis, căci văzul mi se duse 
pe unul răstignit şi-nfipt cu pari. 

112 Văzînd că-1 văd, întreg el se distruse, 
suflînd în barbă-şî cu-ndelung oftat; 
iar popa Catalan, care-1 văzuse: 

115 - „Acest înfipt ce-1 vezi - a zis - da sfat 
iudeilor că, spre-a-mpăca poporul, 
un om căznirii trebuie-a fi dat. 

118 Stă gol cum vezi şi-nchide-n drum ponorul, 
şi trebuie să simtă cît de grei 
sînt toţi cari trec şi pun pe el piciorul. 

121 Şi socrul său e-n bolgie-aici, şi-acei 
ce-au fost cu el părtaşi în sfatul care 
a fost sămînţa rea pentru iudei”. 

124 Văzui şi pe Virgil cum sta-n mirare 
de-acest întins în cruce-astfel precum 
etern va sta-ntr-atît de tristă stare. 

127 Se-ntoarse-apoî spre Catalan: - „Şi-acum, 
să-mi spui, de eşti stăpîn al vrerii tale, 
nu este-aici la dreapta-ne vrun drum 

130 pe care să ieşim dintr-astă vale 

spre-a nu constrînge iarăşi îngeri răi 
cu noi să vie-a ne-arăta vro cale?”. 

133 - „Aproape-aici, s-o vezi cu ochii tăi - 
răspunse el - din marea rîpă pleacă 
un arc ce trece toate-aceste văi, 

136 ci-i rupt aici şi nu e drum să treacă, 
dar lesne-o să suiţi şi pe ruine, 
că zac în fund spre coasta ce se pleacă.” 


121. ei, acei (a). 123. Sămînţ-a fost a morţii-ntre (a). 


112. Distruse : în text: „se răsuci”. 115. Acest înfipt : Caiafa, judecătorul lui Isus Cristos. 
Sfat : după cum se spune în Evanghelie (loan, XI, 50). 121. Socrul : socrul lui Caiafa, pontiful 
Ana. 123. Sămînţa rea : fiindcă, pentru pedeapsa răstignirii lui Cristos, Ierusalimul a fost 
distrus şi iudeii osîndiţi să rătăcească printre celelalte popoare. 124. Mirare : ştim că Virgil 
a fost altădată în Infern (vezi cîntul IX, 22), dar atunci, printre ipocriţi, n-a văzut pe Caiafa: 
mirarea lui deci se explică uşor. 128. Stăpîn: dacă poţi. 

139 Puţin Virgil a stat retras în sine. 

Şi-apoi: - „Acel ce-nţeapă răii-n lacul 
de smoal-a lui, ce rău şi-a rîs de mine!”. 

142 - „Eu şi-n Bologn-am auzit că dracul 
e sac de vicii si minţind mereu, 
că-i tată al minciunii”,-a zis monacul. 

145 Cu paşii mari porni maestrul meu, 
avînd puţin pe-obraji a furiei floare, 
şi-aşa, lăsîndu-i pe-ncărcaţi, şi eu 

148 pornii pe urma dragilor picioare. 


141. Cf. Chiţu (a). 142. Auzii (a). 


141. Şi-a rîs : în cîntul precedent — cititorul îşi va aduce aminte — dracul mincinos, ca să-i 
întindă o cursă lui Virgil, i-a spus că arcul al şaselea s-a prăbuşit, dar următorul este întreg 
şi va putea trece peste el. Minciuna demonului apare clară lui Virgil. 142. Bologna : adică 
atunci cînd studiam teologia în vestita universitate de acolo. 148. Dragilor picioare : pe 
urma picioarelor dragului maestru. 

cîntuC xxrv 


Cercul al optulea. 
Valea a şaptea: hoţii 


Frica zadarnică a lui Dante (1-21) 
@ Cei doi poeţi se urcă pe colnicea 
a şaptea (22-60) ® Hoţii (61-96) ® 
Vanni Fucci (97-151) 


1 Pe-acel răstimp al tînărului an, 
cînd Feb îşi udă-n Urn-ale lui plete 
iar noaptea-ncepe-a da spre meridian, 

4 cînd bruma pe cîmpii vrea să repete 
frumoasa fat-a albei ei surori 
ci-aripile-n curînd îi pier muiete, 


7 lipsit de-orice nutreţ se scoală-n zori 
ţăranul trist si vede alb tot locul, 
si-oftînd îsi bate soldu-adeseori, 

10 acasă-ntors în vai îsi varsă focul 

9 

ca bietii-acei ce n-au ce să-si mai facă, 
ci-ncet începe să-şi aline focul 


13 văzînd cum lumea-ntr-alt vestmînt se-mbracă 
în scurt răstimp, şi ia toiagul lui 
şi-[a] turmei foame-n cîmp acum o-mpacă; 


1. Pe cînd e anu-abia născut şi-şi spală (b). 2. aurite (a). 4. imite (a). 6. topite (a). 
10. îşi hlastemă norocul (a). 14. deci (a). 


1. Tînărului an: la începutul anului, cînd soarele, intrînd (februarie) în zodia Urnei, începe 
a încălzi mai mult şi nopţile, apropiindu-se de echinocţiul de primăvară, încep a fi egale cu 
zilele. Atunci ţăranul, sculîndu-se dis-de-dimineaţă şi văzînd pămîntul acoperit cu brumă, 
crede că-i zăpadă şi se întristează, dar, puţin după aceasta, întorcîndu-se în acelaşi loc, surîde 
văzînd că pămîntul şi-a schimbat înfăţişarea. Tot aşa eu m-am speriat, observînd cum Virgil 
s-a tulburat (din ciuda pentru cursa ce i-au întins demonii) şi pe urmă am căpătat curaj, cînd 
l-am văzut că-mi vine în ajutor. 3. Meridian: ceea ce se întîmplă la echinoctiu. 4. Repete: 
imite. 5. Surori: zăpadă. 6. Ii pier: însă repede se topeşte. 13. Intr-alt vestmînt: fiindcă 
bruma a dispărut, tot cîmpul capătă înfăţişare nouă. în Italia, în luna februarie este aproape 
primăvară. 15. -mpacă : îşi duce turma la păşune. 

16 aşa înspăimîntat de-al meu maestru fui 
de-atîta nor ce i-1 vedeam pe frunte, 
ci-al spaimei plastru tot aşa-1 avui. 

19 Că-ndată ce-am ajuns la rupta punte 
s-a-ntors cu-acele dulci priviri spre mine, 
precum le-avu dinţii sub tristul munte. 

22 Şi-atent aici privind peste ruine 

şi-n minte multe cumpănind de toate, 
el braţe-a-ntins strîngîndu-mă la sine, 

25 si ca si-acel ce face si socoate 

9 9 9 

şi-apururi pare-a şti şi-apoi ce vrea, 
astfel spre vîrf trudindu-se-a mă scoate 

28 pe-o stînc-a stat şi-alt stei de după ea 

văzînd, mi-a zis: - „Tu treci pe-aceea stană, 
dar vezi dinţii de poate-a te ţinea”. 

31 Ah, n-a fost drum de-acei [ce] poartă blană, 
căci greu de tot, el cel uşor, eu dus 
din colt in colt, urcam acea corhană. 

34 Si dacă n-ar fi fost decit mai sus 

9 

intr-alt ponor mai scurt-aici ruptura, 
eu nu ştiu el, dar eu m-aş fi răpus. 

37 Cum ins-al Malebolgii fiind spre gura 
acelui puţ adine, pieziş se-ntinde 
oricare-o bolgie-şi are-astfel făptura 

40 că suie-un mal, iar celălalt descinde. 
Şi-ajunsem astfel şi-unde-am cunoscut 
că cea din urmă piatră se desprinde. 

43 Cind fui pe virf, deloc n-am mai putut 
să merg, şi-am fost atit făr’ de suflare 
că unde-am fost ajuns, am şi şezut. 

46 - „Se cade-aici să-nvingi orice-aminare, 
căci stind pe puf sub cald coperămint 
n-ajungi la gloria cea fără de care. 


18. Dar sp[aimei] (a). 29. sui, stană, petroae (a). 38. Fîntînii-acei adînci {di), pogoară (b). 
39. Oricărei bolgi astfel îi e (a). 40. scoboară (b). 


17. Nor: încruntare din cauza minciunii spuse de demoni. 18. Plastru: leac. 21. Munte: în 
pădurea în care Dante se rătăcise, la poalele acelui deal pe coasta căruia întîlnise cele trei 
fiare. 25. Acel : ca acela care, pe cînd lucrează ceva, se gîndeşte la ceea ce trebuie să facă pe 
urmă, îneît mereu pare a şti ce va face pe urmă. 31. Blană: adică era un drum pentru care 
nu era potrivită o haină lungă şi grea, care ar fî fost o piedică la urcat. 32. Uşor: fiindcă era 
suflet şi n-avea nici o greutate. Dus : sprijinit de Virgil. 34. Şi dacă : şi dacă aici ruptura 
(malul format de ruinele podului) n-ar fî fost mai scurtă decît ponorul de mai sus. 37. Cum 
însă : cum însă aceste văi, coborîndu-se spre gura Infernului, sînt făcute în aşa fel îneît un 
mal se ridică şi celălalt coboară. 42. Se desprinde : sus pe vîrf, de unde se desprinde cea din 
urmă piatră a ruinei. 46. Amînare : lene. 

49 cîţi mistuie-a lor viaţă pe pămînt 
pe urma lor aceleaşi urme lasă, 
ca spumele pe-un rîu sau fumu-n vînt! 

52 Deci sus! Şi-nvinge truda ce te-apasă 
prin vrerea cea ce-nvinge-orice bătăi, 
cînd ei de-al trudei chin nimic nu-i pasă. 

55 Căci nu-i de-ajuns să pleci dintr-aste văi; 
mai lung-o scară drum pe ea ne cere! 

De ştii ce-ţi spui, grăbeşte paşii tăi.” 

58 Plecai atunci şi-am zis, pe cînd putere 
mai multă fătăream s-arăt decum 
aveam: - „Deci mergi! Am şi puteri şi vrere!”. 

61 Pe stînci luarăm deci din nou un drum 
şi greu şi strimt şi-n totul stării sale 
mai rău şi decît cel de pînă acum. 

64 Spre-a nu-i părea trudit vorbeam pe cale, 
cînd iat-un glas, părînd că nici nu ştie 
vorbi deplin, ieşi dintr-altă vale. 

67 Ce-a zis, deşi eram pe-acea stinghie 
ce-i punte-aici, eu n-am putut să ştiu, 
dar cel care vorbea-mi păru-n mînie. 

70 Plecat privii spre-adînc, dar ochiul viu 
nimic prin neguri n-a putut învinge, 
deci zisei: - „Duce,-o, fă te rog să viu 

73 la zidul cel ce-a şasea vale-o-ncinge. 

C-aud, dar să-nţeleg eu n-am putere, 
şi stau şi văd şi tot nu pot distinge”. 

76 - „Răspunsu-mi este-atît că-ţi fac pe vrere, 
că ruga cea onestă nu se neagă - 
răspunse el -, ci-o stîmperi în tăcere.” 


53. poteci (a). 55. pleci (a). 57. deci (a). 66. Vorbi deplin (a). începutul versului 
lipsind în (A), am introdus în text această variantă. 77-78. Răspunse el, căci astfel 
se desleagăl Onesta rugă... (A). Am introdus în text varianta (b), versul 78 lipsind 
aproape în întregime în (A). 77. doru (a). 78. cere (a). 


53. Bătăi: luptă. 54. Nu-i pasă: în text: „dacă nu se lasă doborîtă de trupul ei greu”. 56. O 
scară : face aluzie la urcuşul lung şi greu al Sfîntului Munte din Purgatoriu. 59. Fătăream: 
mă prefăceam. 60. Deci mergi : „Sînt gata. Porneşte, şi eu te voi urma, căci simt că am din 
nou în mine şi puteri, şi voinţă”. 62. -n totul stării: întreaga înfăţişare. 66. Vorbi deplin: 
glas aproape bestial ce părea inapt a pronunţa cuvinte. Este, probabil, glasul supărat al 
vreunuia dintre hoţii pedepsiţi în valea aceasta, supărat de seninătatea cu care vorbesc cei 
doi poeţi. 76. Răspunsu-mi : răspunsul cel mai bun este că-ţi voi face pe plac, căci, cînd omul 
cere ceva drept, nu i se poate refuza, şi dorinţa lui trebuie satisfăcută fără multă vorbă. 

79 La capul punţii pe-unde ea se leagă 
cu-a opta rîpă deci ne-am dus, şi-n fine 
văzui atunci deschisă bolgia-ntreagă, 

82 şi-ntr-însa şerpi, şi-oriunde şerpi, şi pline 
grămezi, de-atîtea specii,-ncît de ei 
simt sîngele şi-azi sloi de gheaţă-n mine! 

85 Să-mi tacă Libia de pustiul ei, 
căci orisicît foiesc în el scîrbosii 
jaculi, [chelidri], cencri şi farei 

88 n-avu mai răi si mulţi ca furioşii 

5 5 5 

de-aici, nici el, nici golul etiop, 

nici malul sterp din preajma Mării Roşii! 

91 Şi-aci-ntr-acest scîrbos şi crud potop 
fug umbre goale-urlînd de-nspăimîntate 
şi scorburi nu-s şi nu-i heliotrop! 

94 Şi-au mîinile-ndărăt cu şerpi legate 
ce-n spline-nfîg şi cap şi cozi şi-apoi 
ieşind fac nod pe burtă ca şi-n spate. 

97 Şi iat-atunci, pe-un duh de lîngă noi 
sărind un şarpe,-1 sfredeli prin locul 
ce leagă gîtul de-umerii-amîndoi. 

100 A scrie-un „O” sau „I” mai scurt e jocul 
decum s-aprinse el şi-arzînd căzu 
şi-ntreg îl prefăcu-n cenuşă focul. 

103 Şi-aşa cum sta distrus [astfel] acu 
de sineşi spuza prinse să s-adune 
si-n sus sări si-a fost acel ce fu. 

5 5 

106 Astfel de oamenii-nvăţaţi se spune 
că moare-un fenix, si la fel si-nvie 
pe cînd şi-a cincea sută de-ani apune. 


87. şi cencri (A). 103. acum, a prins (a). 105. Acelaş... (a). 


81. Bolgia : vale. 87. Jaculi: şerpi care stau pe pomi şi de acolo se năpustesc asupra prăzii. 
Chelidri : alt soi de şerpi exotici. Cencri : şerpi amfîbii şi veninoşi. Farei : se spunea în Evul 
Mediu despre acest şarpe că umblă drept pe coadă (erectus graditur super caudam) şi lasă 
urme pe unde trece. Numele acestor şerpi exotici sînt luate din Lucan {Pharsalia, IX, 78). 
Dante însă, cu fantezia lui puternică, născoceşte nişte metamorfoze aşa de îndrăzneţe şi 
amănunţite de oameni în şerpi şi de şerpi în oameni, încît cu drept cuvînt se va putea lăuda 
în cîntul următor (XXV, 94-99) de a fi întrecut pe maeştrii latini Lucan şi Ovidiu. 89 : El: 
pustiul Libiei. Golul: pustiul. 91. Potop: mulţime de şerpi. 93. Scorburi: unde să se 
adăpostească. Heliotrop: elitropia, piatră scumpă şi fabuloasă de culoare verde cu mici pete 
roşii, despre care în Lapidariile medievale se spunea că avea proprietatea de a face nevăzut 
pe omul care o strîngea în mînă. 95. Spline : în text: „şale”. 97. Şi iată : a se construi: „Şi 
iată că un şarpe, sărind pe un duh de lîngă noi, îl sfredeli”. 100. Mai scurt: în text; „nu e 
jocul”, adică : „S-aprinse mai repede decît se scrie un I sau un O”. 101. El : sufletul damnatului. 
108. Apune: cînd au trecut 500 de ani. 

109 [La iarbă şi la grîne nu se-mbie], 
ci-amom şi lacrimi de tămîie-alege 
[şi nard şi mir îi ţes funebra ie], 

112 şi-aşa cum cade-un om şi nu-nţelege 
de-a fost el tras de-o iazmă inimică 
sau de-alt vrun rău ce poate pe-om să lege, 

115 se uită-n jur mirat cînd se ridică 
oftînd confuz de groaza mare-a lui 
prin care-a fost şi-i plin de-avuta frică; 

118 pe hoţ cînd a-nviat aşa-1 văzui. 

Vai, aspră-i. Doamne, sfînta-ţi lovitură 
ce-n dreapta ta mînie-o-mparţi oricui! 

121 Ceru Virgil acestui mort de-arsură 

să-i spuie cine-a fost? Iar el: - „De-abia 
plouai din Tosca-n trista asta gură. 

124 Nu om să fiu, ci bestie-mi plăcea 

ca mul ce fui, şi Fucci e-al meu nume 
şi demnul grajd al meu Pistoia fu”. 

127 Eu lui Virgil: - „Să nu mai facă glume! 
Să-ntrebi ce culpă-1 trase-aici, că-n viaţă 
îl ştiu cumplit şi gata să sugrume”. 

130 N-avu, cînd ne-auzi, minciună-n faţă, 
ci drept privi şi sincer vru să fie, 
cu-obrajii-aprinşi de-o jalnică roşaţă: 

133 - „Că tu mă afli-aci-n ticăloşie 

cum vezi că sînt, mă doare mult mai tare 
decît că fui gonit din lumea vie. 

136 Nu pot să neg ce-mi cere-a ta-ntrebare. 

Atît de jos în Iad eu fost-am pus 
ca fur de sfinte-odăjdii din altare; 


113. Ori tras a fost (a). 122. Nevoia (a). 124. voia (a). 124, plăcea (a). 126. mea (a). 
126. Şi demn coteţ îmi fu (b). 137. am fost adus (a). 


110. Amom: plantă aromatică, ca şi nardul şi mirul. Lacrimi: boabe de tămîie. 111. Ie: 
giulgiu. 114. Să lege : să vatăme; face aluzie la epilepsie. 115. Ridică : cînd îşi vine în fire. 

_ _ A 

117. A fost: pe care a avut-o. Avuta: suferinţa. 123. Tosca: Toscana. 125. Mul: catîr. In 
limba italiană mulo se spune şi în înţelesul de copil bastard. Fucci: Vanni di messer Fucci 
dei Lazzari, familie din Pistoia aparţinînd partidului „negrilor”. Vechii comentatori spun că 
a fost poreclit Vanni Bestia şi este poate sufletul cel mai bestial din întregul Infern dantesc. 
Om foarte violent, hoţ, bătăuş şi criminal, numele lui apare foarte des în condica condam¬ 
naţilor din Pistoia între anii 1186 şi 1295. Toate cronicile din Pistoia sînt pline de isprăvile 
lui. Cea mai scandaloasă a fost încercarea ce o făcu în anul 1288 de a fura, împreună cu alţi 
tovarăşi, odoarele din biserica Sfîntului Zenone din Pistoia. 132. Jalnică : roseată care nu 
provine de vreo căinţă, ci numai de ciuda de a fi fost recunoscut. 135. Gonit : nu ştim dacă 
Fucci a fost omorît, dar felul cum Dante se exprimă ne face să-l bănuim. 

139 iar furtu-mi fu năpastă pe-alţii pus. 
Spre-a nu te bucura de-a mea-ntîlnire, 
de-o fi să ieşi din groapa asta sus, 

142 tu ia-n urechi şi-ascult-o prevestire: 
de Negri-ntîi Pistoia se desparte, 
Florenţa-şi schimb-apoi popor şi fire, 

145 din Val de Magra neguri Marte-adună 
şi-n negri nori el învălit apoi, 
năvală dînd cu groaznică furtună, 

148 pe Cîmpul Piceean va da război, 
spărgînd în prip-a norului putere, 
spre-a fi strivit oricine-i Alb ca voi. 

151 Şi-ţi spui acestea ca să-ţi fac durere!”. 


143. Pistoia-ntîiu pe n[egrii] răpună (a). 149. Şi-a norului putere-o şi doboară (a). 


139. Năpastă : mărturiseşte că autorul furtului a fost dînsul şi că pe nedrept vina a fost 
aruncată asupra altora. 140. -ntîlnire : de a fi întîlnit printre hoţi. 143. Desparte : se goleşte. 
Face aluzie la izgonirea „negrilor” din Pistoia în mai 1301. 144. îşi schimbă: se referă la 
intrarea în Florenţa a lui Carol de Valois. 

cîntuC xxy 

Cercul al optulea. Valea 
a şaptea: hoţii 


Gest obscen al lui Vanni Fucci si 
pedeapsa lui imediată (1-18) @ 
Tîlharul Cacco (19-33) ® Transfor¬ 
marea reciprocă a unui şarpe în om 
şi a unui om în şarpe (34-151) 


1 Şi-a zis, cînd vorbelor le-a pus o fine: 

- „Mai na si tie, Doamne!” si-a făcut 
cu ambele lui mîini spre cer smochine. 

4 De-atunci încoace şerpii mi-au plăcut, 
căci iată unul gîtul i-1 încinse, 
părînd c-ar zice: - „Fii de-acum tăcut!”, 

7 Iar altul peste braţe-astfel îl prinse 
făcînd la pieptul lui din sineşi nod, 
încît mişcării-orice putinţă-i stinse, 

10 Pistoia, tu! De ce nu câţi vrun mod 
[să te-nmormînţi sub a cenuşii zgură], 
că-mpingi spre crime-aşa pe-al tău norod! 

13 Alt duh, prin toat-a morţii vale-obscură, 
n-aflai nici chiar la Teba-n porţi trăsnitul, 
superb cu Cerul într-aşa măsură. 

16 Iar el fugi, şi-atît i-a fost grăitul. 

Ci-n furie-un centaur iat-apoi 

venea cătîndu-1: - „Unde e cumplitul?”. 


1. întins (a). 2. şi-i făcură (a). 8. sus la piept (a). 11. a morţii-ncepătură (a). 18. urla 
cătîndu-l (a). 


3. Smochine : este un gest obscen, care se face punînd degetul cel mare printre degetul 
arătător şi mijlociu, cu pumnul închis şi întinzînd braţele spre cineva. Nu e vorba de „smo¬ 
chine”, dar de... altceva! 4. Mi-au plăcut: fiindcă au oprit pe neruşinatul de a mai vorbi. 
10. Un mod: un mod de a te preface în cenuşă, fiindcă din cauza moştenirii răutăţii celor 
care te-au întemeiat împingi spre crime pe urmaşii lor. Intr-adevăr, legenda spune că Pistoia 
a fost întemeiată de bandele lui Catilina. 14. Trăsnitul : cel trăsnit pe porţi la Teba, Capaneu. 
Cf. Infernul, XIV, 46. 16. El: Vanni Fucci. 

19 Nu cred că au Maremele-n noroi 
atîţia şerpi cîţi el avea pe crupă 
şi pînă unde-ncepe-a fi ca noi, 

22 iar ceafa lui dragonul i-o astupă 
cu-ntinse-aripi, şi foc din gură-i iese 
ce-aprinde tot ce căile-i ocupă. 

25 Virgil atunci: - „Acesta-şi alesese 
sub muntele-Aventin o vizuină 
şi bălţi de sînge-n ea făcuse-adese; 

28 el n-are-un drum cu fraţii săi, si-o vină, 

9 ^9 * 

din cauza furăturii-acei misele 

9 

a marii turme cînd îi fu vecină; 

31 atunci însă-i sfîrsi ale lui rele 

9 

măciuca lui Hercul, ce-o sută-i puse 
si n-a simtit nici zece, cred, din ele”. 

34 Pe cînd vorbea, iar celălalt trecuse, 
trei inşi ajunseră tiptil sub noi, 
pe cari nici eu, nici maistrul nu-i văzuse, 

37 decît cînd au strigat: - „Dar ce-i cu voi?”. 
Şi-şi rupse-atunci vorbirea bunul tată 
şi-atent numai la ele-am stat apoi. 

40 Eu nu le cunoşteam; ci-asa cum cată 

9 ^9 

să strigi pe nume-aori, a trebuit 
şi-aici să strige-un soţ pe-alt soţ deodată, 

43 zicînd: - „Dar Cianfa unde-o fi rămas?”. 
Şi-atunci, spre-a fi atent Virgil ce vede, 
mi-am pus pe gură degetul sub nas. 


20. şale (a). 22. Un balaur (a). 28. Dar (a). 29. ce-o face (a). 32. Hercul, cu ghioaca 
lui, ce-o sută-n spate (a). 38. vreme (a). 43. cum de n-a venit (a). 45. lipit (a). 


19. Maremele : regiune mlăştinoasă, nesănătoasă şi sălbatică, acoperită cu păduri şi plină 
de şerpi şi de animale sălbatice. 21. Ca noi: unde începe partea omenească a centaurului. 
22. Dragonul: şarpe cu aripi, un fel de balaur mai mic. 24. Ocupă: pe toţi cei ce îi stau în 
cale. 25. Acesta: este vorba de Caccus, reprezentat de Virgil {Eneida, VIII, pp. 193 şi urm.) 
ca jumătate om şi jumătate animal (semihomo). Se ştie că, după mitologie, Caccus furase boii 
lui Hercule şi că acesta, descoperind hoţia, îl omorî cu ghioaga. Dante face din el un centaur 
şi îl pune printre hoţi din cauza hoţiilor lui. 26. Aventin : muntele Aventin, una din cele şapte 
coline din Roma, în care legenda localizase peştera lui Caccus. 27. Bălţi: din cauza nume¬ 
roaselor omoruri. 28. Fraţii: ceilalţi centauri. 29. Furăturii: a se construi: „din cauza acelei 
furături misele.” 30. Turme : a lui Hercule. 32. O sută : o sută de lovituri, din care n-a simtit 
nici zece, fiindcă au fost de ajuns cele dintîi ca să-l omoare. 34. Vorbea : pe cînd Virgil poves¬ 
tea isprăvile lui Caccus. Celălalt : Caccus. 35. Trei inşi : este vorba, după cum se va vedea 
mai pe urmă, de Agnolo Brunelleschi, Buoso Donaţi şi Puccio Sciancato. Sub noi: fiindcă cei 
doi poeţi stau pe colnicea care desparte această genune de cea de mai jos şi deci stau mai sus 
decît sufletele damnaţilor care ocupă fundul genunii. 38. Rupse: întrerupse. 40. Cată: după 
cum se întîmplă că cineva strigă uneori pe altcineva pe nume, tot aşa s-a întîmplat că unul 
din ei, chemînd pe tovarăşul lui, mi-a făcut şi mie cunoscut de cine era vorba. 44. Spre-a fi: 
ca Virgil să fie atent la ceea ce vede. 

46 Creştine-acum, din vorbe-mi de-ar purcede 
ceva ce-i greu să crezi, să nu te mire, 
căci eu, care-am văzut, abia pot crede! 

49 Văzui, cum sta pe dînşii-a mea privire, 
sărind pe-un duh un şarpe cum s-agaţă 
şi-ntreg cu şase labe-1 ia-n primire. 

52 Cu labele de sus l-a prins de braţă, 
cu alte două pîntecu-i încinse 
şi-ntr-ambii-obraji i-a-nfipt şi dinţii-n faţă. 

55 Cu alte două coapsele-i cuprinse, 
si coada lui vîrîndu-i-o-ntre sale, 
pe spete-n sus de-a lungul lor o-ntinse. 

58 Nicicînd n-au strîns a iederei spirale, 
pe-un pom astfel, cum trista fiar-avu 
pe-a altui membre strînse-acum pe-a sale. 

61 Şi-asemeni caldei ceri lipiţi acu, 
şi-avînd amestecat-a lor coloare, 
nici unul n-a mai fost acel ce fu. 

64 Asa ’naintea flacării-arzătoare 
se-ntinde pe hîrtie-o dungă sură 
ce neagră încă nu-i, dar albu-i moare. 

67 Cei doi priveau miraţi, strigînd din gură: 

- „O, vai, Agnel, cum iai o faţă nouă! 

Nici doi nu e, nici unu-a ta făptură”. 

70 Din două teste-o teastă fu cu două 

9 9 

figuri pe ea, cari apăreau pierdute 
pe-un singur chip ce-avea-nsuşite două. 

73 Iar patru labe braţe-au fost făcute, 
şi piept şi pulpi şi vintre-au dat atari 
ciudate părţi cum n-au mai fost văzute, 

50. Pe un cum sare (a). 57. In sus pe spete-alungul (a). 60. Pe-al altui trup le strînse 
pe-ale sale (b). 61. Şi ca de cînd (b). 61. Părînd c-ar fi de ceară caldă (b). 63. Nici 
unul nu părea cel fost (b). 65. o pare a fi şters în (A). 70. amîndouă (a). 72. cu-aspect 
din amîndouă-apoi (a). 


46. De-ar purcede : dacă din cuvintele mele ar ieşi ceva greu de crezut, să nu te miri, fiindcă 
abia pot să-l cred eu, care am văzut. 49. Cum sta : pe cînd privirea mea era aţintită asupra 
lor. 50. Sărind : cum un şarpe, sărind pe un duh, s-agăţă de el. 56. Şale : coapse. 59. Avu: 
avu strînse membrele sale pe ale altuia. 61. Lipiţi: începe fuziunea şarpelui şi a omului. 
62. Coloare : albul pielii omeneşti începe a deveni de un verde negricios şi culoarea verde a 
şarpelui a se amesteca cu alb. 68. Agnel: Agnolo dei Brunelleschi, care „de mic copil golea 
buzunarele tatălui şi mamei sale, apoi tejgheaua şi prăvălia şi fura ; mai tîrziu intra în casele 
altora şi se îmbrăca precum un cerşetor, punîndu-şi şi o barbă de bătrîn”. Aşa ne spune un 
vechi comentator. 70. Din două : se contopesc pînă a forma în contururi un singur trup; prin 
urmare, cele două capete formează unul singur, dar chipurile rămîn amestecate, fără ca nici 
unul să predomine şi să şteargă pe celălalt. 73. Patru : două ale omului şi două ale şarpelui. 
74. Vintre : pîntecele. 75. Ciudate : fiindcă era amestec de om şi şarpe. 

76 fiind nici unul si-ambii-acei tîlhari 
ăst chip confuz al formelor primare 
şi-aşa s-a dus greoi, cu paşii rari. 

79 Precum şopîrla pe căldură mare, 

schimbîndu-şi gardul ei, o vezi sclipind 
cînd trece peste drum şi-un fulger pare, 

82 aşa-mi păru un şerpuleţ sărind 

aprins, spre burta altor doi, deodată, 
şi sur ca firul de piper fiind, 

85 şi-ntr-unu-n partea pe-unde ne e dată 
întîia hrană, capul şi-l înfise, 
si-ntins căzu si-n stare nemişcată. 

9 9 9 

88 Privi străpunsul, dar nimic nu zise 
ci, nemişcat si el, căscînd stătea 
părînd că febr-ori somn îl năpădise, 

91 şi-n jos la fiară, fiara-n sus privea; 
prin rană el, iar fiara fum din gură 
scoteau mereu, iar fumul se-ntîlnea. 

94 Să tac-aici Lucan cu-acea lectură 
de bietul său Nasid şi de Sabel, 
si-asculte-atent ce ochii-aci-mi văzură! 

9 

97 Să tac-Ovid, cînd şarpe face el 

pe Cadm, iar pe-Aretusa apa mută: 
scorni ce-a spus şi nu-s gelos defel, 

100 căci două firi el tot nu le transmută 
spre-a fi din două forme un 
cu-ntreaga lor materie prefăcută. 



77. confuzul (a). 80. gardul, o zăreşti (a). 83. cumplit (a). 99. Căci hasme-a 
spus (a). Căci totu-i basm (a). 101. Spre-a fi un trup de-alt trup deplin pătruns (b). 
101. ...apus (?) (a). 


77. Primare : de mai înainte. 83. Aprins : mînios, cumplit. 85. -ntr-unu : într-un damnat. 
86. Hrană: buricul. înfise: din cauza rimei, pentru „înfipse”. 87. Căzu: damnatul. 91. Şi-n 
jos: tîlharul priveşte în jos la şarpele care l-a muşcat, pe cînd şarpele priveşte în sus la 
damnat. 92. El : el scotea fum din rană, iar şarpele din gură. 94. Lucan : Lucan povesteşte 
în Pharsalia, IV, 761-804 ciudatele efecte ale muşcăturii şerpilor. Despre Sabel spune că s-a 
prefăcut în cenuşă, despre Nasid că s-a umflat pînă cînd i-a plesnit platoşa. 97. Ovid: în 
Metamorfoze, poetul latin vorbeşte despre transformarea lui Cadm în şarpe (IV, 563-603) şi 
a Aretuzei în izvor (V, 572-661). 99. Gelos: se ia pe faţă la întrecere cu Lucan şi Ovidiu şi 
se laudă că i-a întrecut pe amîndoi, fiindcă nici unul, nici altul n-au îndrăznit să transforme 
într-o singură fiinţă două firi deosebite. Această laudă, care provine din conştiinţa tehnicii 
desăvîrşite a artei sale şi care reflectă mîndria bunului meşteşugar care şi-a pus silinţa în 
bucata ce-a lucrat-o din răsputeri şi de care este în sfîrşit mulţumit, este ceva obişnuit în 
poeţii Evului Mediu şi mai ales în trubadurii provensali, care, foarte des, la sfîrşitul poeziilor 
lor mai rafinate din punct de vedere tehnic şi metric, se lăudau (cunoscutul van) de frumuseţea 
versurilor si a melodiei. 

103 Dar toate-aici astfel ş-au corespuns, 
că-n două coada i-a crăpat la fiară, 
iar gleznele s-au strîns la cel străpuns, 

106 şi pînă-n tălpi din coapse s-adunară 
în scurtă vreme-ncît de-o-ncheietură 
nici semn n-a mai rămas măcar să pară: 

109 iar coada, ce-a crăpat, luă făptură 
de glezne-aici, iar pielea s-a făcut 
pe şarpe moale, iar pe spirit dură. 

112 Intrînd sub umeri braţele-am văzut, 
şi-a fiarei scurte brînci i se lungiră, 
atît de mult cît braţele-au scăzut, 

115 iar alte două brînci i se-mpletiră 
făcîndu-i membru cel ascuns vederii, 
si labe dintr-al său la om ieşiră. 

118 Şi-n timp ce fumu-i învălea-n mizerii 
cu-n nou aspect, pe-ncet a-mpăroşat 
un trup, iar altuia-i luă toţi perii; 

121 căzut-a unul si-altul s-a ’năltat, 
dar fix ţinînd luminile spurcate, 
sub cari acum şi-obrajii i-au schimbat. 

124 Şi-a tras spre tîmple-ngustul bot, spre spate, 
acel de sus, şi, din prisosul tras, 
urechi ieşiră-n fălcile-acum late, 

127 iar cît n-a curs spre tîmple şi-a rămas 
ca alt prisos, se strînse-n sine ciotul, 
cît trebuie, si buze-a dat si nas. 

130 Iar cel care zăcea-şi împinse botul, 
trăgînd spre tîmple-urechile-i, precum 
retrage-un melc corniţele-i cu totul. 


110. şi moale s-a (a). 111. la altul (a). 120. luînd (a). 


104. Crăpat : s-au format două picioare omeneşti. 105. S-au strîns : au format coada şarpelui. 
106. S-adunară : adică gleznele; picioarele, din coapse pînă în tălpi, s-au unit astfel încît n-a 
rămas nici un semn de despărţire. 112. Braţele: ale omului. 113. Brînci: labele. 114. Braţele: 
ale omului. 115. Alte două : cele două din mijloc. Şarpele avea patru brînci: cele două de sus 
au devenit, lungindu-se, braţe omeneşti; şi cele două din mijloc, contopindu-se, devin organul 
genital. 117. Dintr-al său : membru. 119. -mpăroşat : şarpele devenit om s-a acoperit cu păr. 
121. Unul: omul prefăcut în şarpe. Altul: şarpele prefăcut în om. 122. Luminile: privirile 
rele, pline de vrajă, sub care fiecare şi-a schimbat firea. 125. Acel de sus: cel din picioare. 
Fostul şarpe devenit om şi-a retras înspre tîmple botul şi, din prisosul cărnii, îi ieşiră urechile. 
130. Zăcea : fostul om prefăcut în şarpe. 

133 Iar limba lui cea-ntreagă pîn-acum, 
şi iute-n grai, crăpă; dincoa’ se-nchise 
crăpatu-i vîrf şi nu mai dete fum. 

136 Iar duhul cel ce bestie devenise 
porni la fugă şuierînd prin vale; 
şi-n urma lui scuipă-njurînd şi zise, 

139 întors spre el cu proaspetele-i şale, 

spre-alt soţ: - „Mai facă precum eu făcui 
şi Buoso drum pe brînci pe-această cale!”. 

142 Aşa-ntr-al şaptelea coteţ văzui 

răschimb si schimb, si scuza-n noutate 
S-O am, de e cam tulbure ce spui. 

145 Deşi priviri puţin cam înnorate 

şi duh trudit aveam, tot n-au putut 
fugi aşa-n curînd şi-aşa schimbate, 

148 încît pe Pucci-a nu-1 fi cunoscut. 

Căci singur el, din cele trei tiptile 
venite duhuri, nu s-a prefăcut. 

151 Şi-al tău călău al treilea fu, Gavile. 


144. de-am fost confuz în ce vă spuiu (a), fui. spuiu (A). 


134. Dincoa’ : la celălalt şarpe devenit om limba bifurcată se uni. 138. Scuipă : şarpele 
devenit om scuipă şi vorbeşte. Sînt aici două feluri de interpretări; unii spun că şarpele deve¬ 
nit om scuipă ca semn ale firii lui omeneşti, alţii că scuipă fie din dispreţ, fîe ca să-i arunce 
ceea ce a mai rămas din firea de şarpe. 139. Proaspetele : căpătate de curînd. 141. Buoso: 
Buoso degli Abaţi, după Lana şi Pietro di Dante ; după alţii, acel Buoso Donaţi în locul căruia 
Gianni Schicchi făcu testament (vezi cîntul XXX, 32-44). Acesta care vorbeşte şi doreşte ca 
şi Buoso să alerge pe brînci, cum a alergat şi el înainte, este Francesco Cavalcanti. Nu prea 
ştim mult despre aceşti florentini aparţinînd unor familii foarte nobile, pe care Dante îi bagă 
aici printre tîlhari. Foarte probabil, după Del Lungo (în comentariul său publicat de curînd), 
Dante face aici aluzie la acei cetăţeni care, profîtînd de izgonirea „albilor”, au jefuit casele 
acestor izgoniţi şi le-au ocupat funcţiile. Deci nu e vorba aici de hoţi ordinari, ci de oameni 
care au realizat avere în paguba adversarilor politici. 145. Deşi priviri : a se construi: „Deşi 
aveam priviri cam înnorate şi duh trudit, acele duhuri n-au putut fugi atît de repede încît eu 
să nu cunosc pe Pucci”. 148. Pucci : Puccio de’ Galigai, ghibelin florentin izgonit în 1268, este 

A 

singurul care nu se transformă în faţa lui Dante. Intr-un manuscris florentin se spune despre 
hoţiile lui că erau „spirituale” şi „pline de haz”, aşa că se bucura de oarecare simpatie printre 
florentini. 151. Al treilea: Francesco Cavalcanti, pe care Dante îl numeşte călăul tîrgului 
Gaville (în Valdarno de sus) fiindcă urmaşii lui se răzbunară cît se poate de crud cu locuitorii 
tîrgului, care l-au omorît. Călăul: cauza tuturor relelor acelui tîrg. 

DIVINA COMEDIE 



CîntuC XXVl 


Cercul al optulea. Valea 
a opta: sfătuitorii de rele 


Apostrofa lui Dante contra Florenţei 
(1-12) ® Sfătuitorii de rele (13-48) 
® Ulise şi Diomed (49-84) ® Ulise 
povesteşte moartea sa (85-142) 


1 Florenţo, poţi sălta! Căci mare-n lume 
eşti tu, şi baţi aripi pe-uscat şi mare, 
şi-ncep şi-n Iad să ştie de-al tău nume! 

4 Pe-atari de-ai tăi, pe cinci aci-n pierzare, 
pe cinci aflai, de-aceea-mi fu ruşine, 
dar nu-ti fac ei nici tie cinste mare. 

9 y 

7 De are-un vis în zori izbînzi depline, 
vedea-vei tu-n curînd - o, nu te teme! - 
ce Prato vrea, nu si-alti duşmani cu tine. 

10 De-ar fi şi-acum că n-ar fi prea devreme! 
De ce nu e, căci tot va fi odată! 

Tîrziu de-o fi, cu-atît mai greu voi geme. 


1. Flforenţo] saltă! Căci (a). Florenţa saltă căci eşti mare-n lume (c). 2. Din aripi 
baţi pe-uscaturi (a). Că baţi din aripi pe pămînt şi mare (c). 3. Şi-n Iad se răspîn- 
deşte (c). 4. tîlhari (a). Aflai concetăţeni aci-n pierzare (c). 5. Aci-ntre hoţi, iar 
de-ăsta mi-e rufşine] (a). 5. Pe cinci de-ai tăi, iar de-ăsta mi-e ruşine (c). 6. Şi nu 
te ’nalţi nici tu-n vro cinste mare (c). 7. dacă visezi ce-aevea vine (c). 8. cîte-o să 
cheme (c). 9. nu şi-alţii zic, ci Prato peste tine (c). 12. Mai trist voiu fi (c). Mai 
grea-mi va fi cu cit (c). Cu cit voiu întîrzia, în mult voi geme (c). 12. voi (A). 


1. Sălta: de bucurie. Mare: ironic. 3. Şi-ncep: se subînţelege: oamenii. 4. Pe-atari: am 
găsit printre hoţi nu mai puţin de cinci cetăţeni de-ai tăi, aparţinînd pe deasupra la aşa 
familii (atari), că simt urcîndu-mi-se în faţă văpaia ruşinii, şi tu însăţi, oricît de neruşinată 
ai fî ajuns, trebuie să recunoşti că nu poţi să-ţi faci din aceasta un titlu de cinste. 7. In zori: 
dacă este adevărat că visurile de dimineaţă spun adevărul, eu îţi prezic că nu va trece mult 
şi vei vedea ce sentimente nutresc pentru tine — nu spun celelalte oraşe din Toscana, care 
toate ar vrea să te vadă moartă, dar însăşi Prato, aşa de aproape de tine, că poate fî socotită 
o prelungire din tine însuţi. 10. De-ar fi: şi dacă ar fi căzut asupra ta pedeapsa pe care ai 
meritat-o, greşelile tale sînt destule, pentru a face să se creadă că nu ar fi venită prea curînd ! 
Mai bine ar fî dacă ai fî fost pedepsită, fiindcă este necesar să plăteşti odată birul nelegiuirilor 

13 Plecînd de-aici pe coasta dărîmată, 
ce scări ne-a dat dintîi în jos pe ea, 
urcam tîrît de mînă de-al meu tată, 

16 şi,-urmînd pustiul drum ce mă ducea 
pe jgheaburi şi pe stînci, n-aveam putere 
decît făcînd picior din mîna mea. 

19 Durere-atunci simţii, si simt durere 
si-acum de ce-am văzut aici, si-astfel 
îmi ţin ingeniu-n frîu mai cu putere 

22 să n-aibă căi ce n-au virtutea ţel, 
căci dac-o zodie-ori mila cea divină 
mi-a dat vrun dar, să nu-mi bat joc de el. 

25 Precum ţăranul stînd pe vro colină, 
pe-un timp cînd suie spre zenit fugarii 
Acel ce lumii-ntregi îi dă lumină, 

28 cînd muştele s-ascund si ies tîntarii, 
cîţi vede licurici prin valea, poate, 
pe unde-arase-ori puse viţei parii; 

31 aşa-ntr-a opta bolgie-a tristei gloate 
văpăi luceau, precum văzui de-afară, 
cînd fui de unde-n fund s-arată toate. 


13. Plecarăm deci, şi sus (c). 14. dintîiu (A). 14. Ce-ntîiu ne dete trepte (a), vale (c). 
15. mini de bunul (b). 16. printr-ale sale (c). Urmîndu-mi printre stînci îngrozi¬ 
tor (c). Suiş, şi printre (c). 17. pe stînci şi-altfel a mea putere (a). Colţoase stînci (c). 
17. Pe-al stîncii sghiab (b). 18. Decît uzînd şi mîna şi piciorul (c). 19. şi-o simt 
şi-acum (c). 20. Gîndind la ce văzui aici (a). 23. Şi-o bună stea (a), buna stea, 
sau (c). 24. De-mi dete-un dar (ac). 25. Şi cîţi ţărani (a). 26. tot mai mult îşi sue 
focul (c). 27. Spre noi (c). 28. jocul ic). 30. Pe unde ar (b). Pe unde-şi pune vie-ori 
ară locul (c). 33. arata fundul (a). 


tale! Dar asemenea pedeapsă întîrzie, şi îmi va pricinui cu atîta mai mare durere cu cît voi 
fi mai bătrîn. 14. Scări: ne-a dat drumul. 18. Picior: în text: „piciorul nu putea să se 
lipsească de ajutorul mîinii”. 21. -n frîu: ca şi printre luxurioşi, tot aşa printre înşelători, 
Dante simte că are ceva comun cu acest neam de păcătoşi. Acelaşi lucru i se va întîmpla 
printre mîndrii şi pizmaşii Purgatoriului. Nu pentru că el s-ar acuza pe faţă de aceste vicii, 
dar, cînd supunîndu-se la aceleaşi pedepse ale păcătoşilor, cînd arătînd o compătimire plină 
de simpatie, cînd pierzîndu-şi simţirea la gîndul urmărilor funeste la care poate duce o patimă 
care la început păruse aproape nevinovată, cînd, în sfîrşit, arătînd (cum în cazul de faţă) 
pentru anume pedepse o spaimă care aproape urma unei urîte înclinări pe care o simte în el, 
Dante ni se dezvăluie ca om şi păcătuitor, cu o sinceritate învăluită de pudoare, care ne mişcă 
într-un caracter de plăsmuire aşa de puternică şi într-un suflet aşa de mîndru. Fireşte că nu-1 
putem crede pătat de un astfel de păcat {sfaturi rele), dar nu trebuie să uităm că un om de 
talia lui Dante, pe nedrept persecutat şi „tîrît ca o frunză” în prada a ceea ce el numeşte 
„vîntul uscat al sărăciei”, era puternic ispitit să dea priceperii lui o întrebuinţare asemă¬ 
nătoare aceleia date de Ulise şi Diomede. De aceasta spune că, în faţa acelei privelişti, se simţi 
îndemnat să înfrîneze mai mult ca de obicei ingeniul său. 22. Ţel : să meargă tot pe căi drepte. 
24. Dar: isteţime. 26. Timp: vara. Fugarii: caii soarelui. 27. Acel: soarele. 28. Cînd: 
seara. 29. Cîţi : cîţi licurici... aşa luceau văpăi. 30. Arase : adică în timpul zilei. 33. De unde : 
într-un loc din care se arată toate lucrurile din fundul genunii. 

34 Cum cel pe care urşii-1 răzbunară 
văzu că-i piere-n car conducătorul, 
cînd roibii drept spre cer îl ridicară, 

37 şi nu-i putea urma cu ochii zborul, 
cînd nu văzu decît urcînd spre stele 
un pumn de foc pierind încet ca norul; 

40 aşa la gura gropii-umblau şi-acele 
văpăi, şi-n toate-ascuns era vrun ins, 
dar n-arătau ce furt închid în ele. 

43 Eu stînd pe punte ca să văd, m-am prins 
de-un colţ al asprei stînci, fără de care 
puteam să cad chiar fără de-a fi-mpins. 

46 Virgil văzînd atenta mea mirare: 

- „în orice foc e cîte-un duh, al cui 
vestmînt e tocmai cazna care-o are”. 

49 Răspunsei eu: - „Acum, căci tu mi-o spui, 
sînt şi mai sigur, dar ştiui de-ndată, 
că este-aşa, şi tocma’ vream să spui: 

52 Ce duh e-n flacăra la vîrf crăpată, 
cum fu ieşind pe-un rug, ce mistuise 
cu frate-său pe Eteocle-odată ?”. 

A 

55 - „In ea e Diomede,-a zis, şi-Ulise, 
uniţi aici de-un foc mistuitor 
precum, trăind, o furie-i unise. 


35. Că-i pleca din car (a). Văzut-a carul lui Elie-n zorul (c). 36. Ce roibii-urcînd în 
sus spre cer i-l dară (c). 37. Şi nu vedea, urmînd cu ochii sborul (a). Şi nu putu 
vedea cu ochii-n... ic). 38. Altce decît al 7iisce flăcărele (a). Cel iute-altce decît în zări 
afunde (c). 39. ca norişorul (a). Un foc puţin suind (b). Decît un singur foc urcînd 
pierdut (c). 40. Aşa prin largul gropii-umblau pe-oriunde (c). 41. Văpăi nici una (c). 
42. Si-oricare foc ascunde (c). 43. Eu stăm pe punte-astfel spre bolgie-ntins (b). Eu 
stăm (c). 44. Incît de n-aş fi prins (b). 46. prins (c). 48. Vestmînt pe el chiar focul (c). 
49. Maestre-al meu, am zis, cînd tu (a). Maestre bune (c). 50. Ştiu şi mai sigur, dar 
ştiui ce-ai spus (c). 51. a-ţi spune (c). 52. e-n focul (c). 53. Părînd c-ar fi din (b). Cră¬ 
pat cum de pe rug (c). 54. pe Eteocle pus (c). 56. Şi-au tot aşa un (a). 


34. Cel : proorocul Eliseu, despre care Sfînta Scriptură spune că îi apăru carul Sfîntului Ilie 
înălţîndu-se spre cer înfăşurat într-o mare limbă de foc şi că, bătîndu-şi joc cîţiva copii de el 
pentru că plîngea, el îi blestemă şi pe dată ieşiră din pădurea vecină nişte urşi care sfîşiară 
patruzeci şi doi din acei copii. 35. Conducătorul: Sfîntul Ilie. 40. Aşa: după cum carul 
Sfîntului Ilie apăru proorocului Eliseu învăluit într-o limbă de foc, tot aşa într-a opta genune 
sfătuitorii de rele erau învăluiţi fiecare într-o pală de foc. 48. Vestmînt : al cărui veşmînt de 
flacără constituie pedeapsa păcatului. 52. Crăpată : printre atîtea luminiţe cu desăvîrşire 
asemănătoare una alteia la formă şi mărime, una, a cărei flacără se desparte în două limbi 
în felul aceleia pe care Lucan (Pharsalia, I, 551) ne povesteşte că se desprinsese din rugul lui 
Eteocle şi Polinice, atrage toată curiozitatea poetului, care întreabă pe Virgil. 54. Eteocle: 
Eteocle şi Polinice, copiii lui Oedip şi ai locastei şi-au disputat tronul Tebei şi din rivalitate 
s-au omorît. Cînd cadavrele au fost puse pe rug, flăcările s-au despărţit. 55. Diomede : Ulise 
şi Diomede, vestiţii eroi din Iliada, care împreună născociră şi puseră în aplicare cunoscuta 
cursă a „calului troian” şi împreună răpiseră statuia Minervei (Paladium), despre care se 
credea că atît timp cît va rămîne în Troia, oraşul nu va fî cucerit. 57. Furie : aceeaşi ură 

58 Spăşesc în foc scornită cursa lor 
a calului ce-ntrînd făcut-a poartă 
să ias-al Romei ne-ntrecut popor. 

61 Plîng arta lor, din cauza cărei, moartă, 
şi-azi plîngi pe-Ahile al tău, tu, Didamie; 
şi-au şi pentru Paladiu-această soartă.” 

64 - „De au şi-aici în foc vorbire vie, 
te rog, maestre,-o, rogu-te să vrei, 
şi-o rug-a mea te plece cit o mie, 

67 să stai cu mine s-aşteptăm pe-acei, 
ce ard acolea-n para cea cornută, 
căci vezi aprinsul dor ce-1 am de ei.” 

70 Răspunse el; - „Mi-e ruga ta plăcută, 
si demnă e, si vreau a te-asculta, 
dar gura ta de-acum să-ţi fie mută. 

73 Vorbi-voi însumi eu, căci vrerea ta 
eu bine-o ştiu, dar greci aceştia fură, 
şi poate-or fi semeţi cu limba ta”, 

76 Cînd focul fu si-n locul unde-avură 

5 

cuvintele şi loc şi timp în fine, 
atari au fost din dulcea tatei gură: 


64. şi-n focu-acesta vorbă (a), focul lor (c). 66. Şi ruga mea cit mii de rugi să-ţi fie (c). 
67. Să nu-mi pui piedeci aşteptării aici (a). 69. Ce dorul meu de limba cea (a). Căci 
vezi ce dor (a). Mă-mpinge-aşa (b). Că-mi vezi (b). 70. Nu poate să nu-mi placă (b). 
72. rămîne-ţi (a), ca gura ta să tacă (b). 74. Ştiu bine ce voeşti (a). Voiu cuvînta (a). 
78. Aceste (a). 


împotriva troienilor. 60. Romei : din cauza cursei „calului troian”, Troia fiind cucerită de 
greci, Enea plecă în căutarea unui nou pămînt promis de zei şi Roma a fost întemeiată. 
62. Didamie : zeiţa Thetis, mama lui Abile, ştiind soarta acestuia că o să moară la asediul 
Troiei, îl trimise la Schiros deghizat în haine femeieşti la regele Nicomedes, care, crezîndu-1 
fată, îl crescu împreună cu fata lui, Deidamie, de care Ahile se îndrăgosti. Ulise, ştiind că 
Troia nu se putea cuceri fără Ahile, se prezentă la palatul regelui Nicomedes înfăţişîndu-se 
ca un negustor. După ce a arătat fetelor giuvaere şi alte lucruri femeieşti, le arătă şi arme 
frumoase, în timp ce alţii ascunşi sunau din trîmbiţe de război. Ahile, tresărind la acel sunet 
şi apucînd armele, Ulise l-a recunoscut şi, fără multă greutate, a putut să-l convingă să 
părăsească pe Deidamie şi să-l ducă cu el la război. 66. O mie : te rog ca rugăciunea mea să 
facă cît o mie (de rugăciuni). 68. Cornută: flacăra cea despicată. 75. Semeţi: comentatorii 
caută să explice acest pasaj, într-adevăr cam obscur, închipuind că acele suflete ar fi ascultat 
mai cu dragă inimă cuvîntul lui Virgil (adică al unui antic) decît al unui modern cum era 
Dante, însă, la drept vorbind, explicaţia aceasta nu ni se pare tocmai convingătoare. Mai bine 
interpretează Alessandro Chiappelli în Lectura Dantis din Orsanmichele (Firenze, Sansoni, 
1901), care spune că Virgil, „cîntînd războiul troian şi faptele eroilor, în anume chip, bine¬ 
meritase de la ei”. Nu era prin urmare, ca Dante, un necunoscut, şi lui acele spirite i-ar fi 
răspuns, desigur, cu mai multă bunăvoinţă decît celui dintîi venit. Pentru alte chestiuni care 
privesc acest pasaj vezi Ramiro Ortiz, Cîntul XXVI din „Infernul” lui Dante cetit la facultatea 
de litere din Bucureşti (Bucureşti, tipografia „Speranţa”, 1915) pp. 15-16. 76. Focul: flacăra 
despicată în două, care învăluie pe Ulise şi Diomede. 77. Loc... timp : cînd flacăra ajunse, în 
rătăcirea ei vagabondă, la mică distanţă de poeţi, încît lui Virgil i se părură potrivite timpul 
şi locul pentru a-i vorbi. 78. Au fost: adică; cuvintele au fost atari. 






































DIVINA COMEDIE 


79 - „Voi doi, pe cari-acelaşi foc vă ţine, 

de-s vrednic eu răspuns să mi se deie, 
si-ori mare-ori mic de v-am făcut vrun bine 

82 c-am scris trăind înalta-mi epopee, 
să staţi, iar unul spuie dintre voi 
pe unde-a mers prin sineşi ca să pieie!”. 

85 Şi-al vechii flăcări cel mai lung vîlvoi 
zbătut porni să scoată murmurarea 
cum face-un foc bătut de vînt la noi. 

88 Iar vîrful ei asa-si făcea mişcarea, 
părînd al unei limbi ce-ar fi vorbit, 
şi voce-a scos şi-a zis: - „După scăparea 

91 de Circe-acea ce-un an m-a fost robit 
aproape de Gaeta, mai ’nainte 
de ce pe-aici troienii-au fost venit, 

94 nici dor de fiu, nici mila de-un părinte 
bătrîn, pe-atunci, nici dragostea datoare 
să curme-al Penelopei plîns fierbinte 

97 n-au fost în stare-a-nvinge-a mea ardoare 
să plec în lume ca să ştîu şî eu 
si-a altor neamuri vicii si valoare. 

100 Şi-aşa plecai cu-un singur vas al meu 
pe-al mării sterp întins, numai c-o mînă 
de soţi ce-apoi cu mine-au fost mereu. 

103 Văzui şi-un mal şi-alt mal al mării, pînă 
la sarzi şi la ispani, văzui Marocul 
şi cîte ţări au marea-n jur stăpînă. 


80. sînt eu demn (a). 83. şi-arate-mi unul (c). 87. bate (c). 90. Cînd scăpai (c). 
91. De Circe care mai mult d-un an (c). Gaete (c). 93. De ce pe-aici Enea a venit (b). 
numit (a). 94. Nici dorul de copil (c). 98. s-o ştiu (a). 99. au alte neamuri (c). 


81. Şi ori : şi dacă vreodată v-am făcut (cînd scrisei măreţele versuri ale Eneidei, în care v-am 
pomenit numele) vreun bine. 83. Unul : Ulise să ne povestească unde a murit. 88. Vîrful: 
şi iată că, în acea tăcere, flacăra începe să se clatine şi cea mai mare limbă (Ulise) să 
zvîcnească, pe cînd dinăuntru se aude ieşind puţin cîte puţin un murmur confuz, care în 
curînd se face mai desluşit si se determină si se articulează în cuvinte. Flacăra vorbeşte si 

7 9 7 9 9 

vorbind şerpuieşte şi se zbate ca o limbă de foc. 91. Circe: fiica Soarelui şi a Persei, vrăji¬ 
toarea care, după povestirea lui Homer, preschimbă în porci pe tovarăşii lui Ulise, şi pe el 
îl opri lîngă ea un an, dar, după porunca lui Jupiter, îl lăsă liber să se întoarcă acasă. 
92. Gaeta : promontoriul Circello, aproape de Gaeta (oraş maritim lîngă Neapole) pe care 
Enea îl numi aşa în cinstea doicii lui, Caieta, pe care o îngropă acolo. 93. De ce : în text: „mai 
înainte ca Enea să o numească astfel”. 94. Nici dor : nici iubirea părintească pentru tînărul 
Telemac, nici respectul filial pentru bătrîneţea lui Laerte, nici iubirea pentru a mea credin¬ 
cioasă şi înţeleaptă Penelopa nu putură să învingă focul ce mă ardea de a ajunge cunoscător 
al lumii si al valorii si al viciilor oamenilor. 103. Văzui: văzui astfel amîndouă ţărmurile 

9 9 9 

Mediteranei pînă în Spania şi Maroc, insula Sardinia şi altele pe care această mare le scaldă 
şi le înconjoară. 

106 Bătrîn si eu si-ai mei eram, si focul 

topit, cînd am ajuns [la] acea strîmtime 
în care-a-nchis Heracle-odată locul 

109 ca mai spre-adînc să nu cuteze nime. 

Lăsai Sevila-n dreapta căii mele, 
şi-n stînga Ceuta-n neguri de-adîncime, 

112 «O, fraţi — am zis — prin mii de mii de grele 
sosiţi şi-n cel din urm-apus acum, 
cu slabul rest al vieţii puţintele 

115 ce licură de-abia pierdută-n scrum, 
ce-ar fi, ca-n lumea cea făr’ de fiinţe 
noi dincolo de soare-am face-un drum? 

118 Voi fii sînteti ai nobilei seminţe 

9 9 

şi nu născuţi spre trai de dobitoc, 
ci-onoare să cătati si cunoştinţe!» 

9 9 9 9 

121 Şi-astfel redeşteptai atîta foc 

cu-aceste vorbe cîte-avui a spune, 
că n-aş mai fi putut să-i ţiu pe loc. 

124 Şi-ntoarsem prora iar spre soare-apune, 
şi, tot la stînga-n larg pentru-alergare, 
făcurăm din lopeţi aripi nebune. 

127 Şi toate stelele ce-alt pol le are 

luceau prin nopţi, şi-al nostru pol apus, 
şi nici nu mai ieşea apoi din mare. 


106. .. .şi acea (A). Eram (a). 115. Ce-abia-mi licură (a). 121. Şi-n soţii mei trezii (a). 
124. pupa (a). Ne-ntoarsem (a). 


106. Focul: focul tinereţii. 107. Strîmtime: strîmtoarea Gibraltar, renumitele „coloane ale 
lui Hercule”, pe care era scris: non plus ultra. 110. Sevila: cunoscutul oraş din Andaluzia, 
dar aici Dante trebuie să facă aluzie la întreaga regiune, fiindcă Sevilla este în interiorul ţării 
şi invizibilă de pe mare. 111. Ceuta: oraş pe ţărmul african în faţa Sevillei. 112. O, fraţi: 
fraţii mei, care prin atîtea mii de pericole aţi ajuns cu mine la cel din urmă liman apusean 
al lumii locuite, ce-ar fî dacă am încerca în scurtul timp ce ne mai rămîne de petrecut pe 
pămînt (şi este aproape scurta veghe a morţii) să cunoaştem lumea care se întinde dincolo 
de aceste coloane? 118. Seminţe: omeneşti. 120. Să cătati: si să căutati onoare. 126. Nebune: 

9 9 9 9 3 

de ce Dante socoteşte nebune aripile (lopeţile) vasului lui Ulise? Chestia este foarte discutată. 
Trebuie însă să vedem aici un simbol şi anume că pentru buna reuşită a întreprinderilor 
măreţe, simplele mijloace omeneşti nu sînt de ajuns fără voinţa divină. Foarte probabil 
„muntele cenuşiu”, care pricinuieşte pierderea lui Ulise, nu este altceva decît Sfîntul Munte 
al Purgatoriului, pe care Dante şi-l închipuie izolat în mijlocul apelor celeilalte emisfere. Ei 
bine, vasul care duce sufletele în Purgatoriu ne este descris {Purgatoriul, II, 31-33) ca „dispre¬ 
ţuitor de mijloacele omeneşti, în aşa fel că nu-i trebuie lopeţi şi nici pînze, ci numai aripile 
îngerului cîrmaci”, şi, comparînd între ele aceste două vase, ajungem la concluzia că în 
Purgatoriu se ajunge prin mila lui Dumnezeu, iar nu prin voinţa omenească. Iată semnificarea 
alegorică a „vasului iute şi uşor”, opusă „corăbiei” lui Ulise, îngreunată de oameni şi purtată 
de lopeţi, pe cînd cealaltă are numai suflete, şi iată de ce Dante numeşte „nebun” acel zbor 
făcut cu aripa neîncercată şi pămînteană. 127. Ce-alt : pe care celălalt. 128. Apus : era apus, 
se pierduse în zări, nu se mai vedea. 

130 De cinci ori s-a aprins de jos în sus 
si tot de-atîtea ori se stinse luna 

9 

de cînd urmam ăst drum de care-am spus, 

133 cînd negr-un munte şî-a ivit cununa 
departe-n fund, prin zare-nnegurată 
cum alta-n lume n-am văzut nici una. 

136 Şi-un chiu ce-am scos se-ntoarse-n vai îndată, 
căcî noul mal o volbură născu 
ce-a prins corabia-n proră să ne-o bată. 

139 Trei roţi cu marea-ntreagă el făcu 
şi-a patra oară pupa-n sus o-mpinse 
şi prora-n jos, cum Altuia-i plăcu. 

142 Şi-adîncul mării peste noi se-ntinse”. 


132. De cînd nebunul (a). 133. brunul (a). 134. atît de naltâ-n slavă (a), atît de 
ridicată (b). 136. Fu chiu dintîiu, şi-o jale-apoi grozavă (a). 138. nava (a). 140. o 
duse (a). 142. Şi marea peste noi ad[încu]-şi puse (b). Şi-n urmă marea peste noi 
se-nchise (b). 


130. De cinci ori : trecuseră cinci luni, adică de cinci ori văzuseră aprinzîndu-se acea faţă 
pe care luna o arată pămîntului (deci faţa luminată) şi de cinci ori luna întorsese către ei faţa 
ei neluminată. 136. Chiu : strigăt de bucurie. Vai : în dureri. 137. Născu : noul mai născu o 
volbură. 138. Bată: să bată în prora corăbiei noastre. 139. Trei roţi: corabia se învîrti în 
cerc de trei ori. El: vasul, corabia. 141. Altuia: lui Dumnezeu. Am observat în altă parte că 
niciodată în Infern nu se pomeneşte numele lui Dumnezeu {cf. Infernul, V, 81). 142. -ntinse: 
cu acest vers de o armonie înceată şi gravă se încheie minunatul episod. „Nici un indiciu în 
cuvintele eroului, zice Torraca, de durere, de părere de rău, de căinţă. Pe cînd povesteşte, 
răsar pe rînd în minte şi se fixează cu putere în memoria noastră imaginea corăbiei care 
străbate singură imensitatea oceanului, a muntelui întunecos apărut pe neaşteptate, a fur¬ 
tunii care face să se învîrtească nava şi valurile şi, în fine, corabia înghiţită de vîrtej şi marea 
din nou unită şi liniştită, iar totul este povestit şi zugrăvit de el cu seninătate desăvîrşită, 
ca si cum n-ar fî fost el eroul dramei”. 

CîntuC xxyil 

Cercul al optulea. Valea 
a opta: sfătuitorii de rele 


Guido da Montefeltro întreabă pe 
Virgil (1-30) © Dante îl informează 
despre starea politică din Romagna 
(31-54) ® Sfatul lui Guido către 
Bonifaciu al VlII-lea şi osînda lui 
Guido (55-136) 


1 Fiindc-apoi sfîrşit vorbirii puse 
şi dreapta-n sus şi-n linişte stătea, 
cu voia dulcelui poet se duse. 

4 Cînd d-alta ce din dosul ei venea 
spre vîrfu-i fuse-atenţia-ne-ndreptată 
prin sunetul confuz care-1 scotea. 

7 Precum şicului bou, ce-ntîiaşi dată 
mugi cu plînsul cui l-a plăsmuit 
cu pila sa [şi drept îi fu ca plată!] 

10 urla cu glasul celui chinuit, 
încît părea cuprins de suferinţă 
deşi de-aramă-ntreg era cioplit, 

13 astfel să iasă neavînd putinţă, 

nici drum, din foc, cuvintele lui fură 
în felul său dintîi [doar străduinţă]. 


1. Fiindcă (A). 3. 1-a dat Vir[gil] un semn (a). 4. de- (a), dos (a). 6. dintr-însa scos (a). 


1. Puse: adică flacăra (Ulise). 4. Cînd: cînd atenţia noastră fu îndreptată spre vîrful unei 
alte flăcări, ce venea din dosul ei. 7. Şicului bou : taurul de bronz înroşit pe care Falaris, 
tiran din Agrigent, îl întrebuinţa ca instrument de tortură şi de moarte şi în care tiranul a 
închis cel dintîi pe maestrul Perii, care îl născocise (Ovidiu, Tristia, III, eleg. XI, 38-54). 

A 

10. Urla: urletele celui chinuit răsunau ca un muget. 11. Incit: adică boul de aramă. 
13. Astfel : după cum urletele celui chinuit în boul de bronz înfocat al lui Falaris răsunau ca 
un muget, tot aşa cuvintele damnatului ascuns în flacără, neavînd putinţa şi negăsindu-şi 
drum de a ieşi din foc, vorbiră mai întîi nelămurit, confuz, cu acel sunet ce-1 scoate flacăra 
bătută în vînt. A se construi: „Astfel, neavînd putinţă, nici drum să iasă din foc, cuvintele lui 
au fost, în felul său (= lor) dintîi, doar străduinţă (de a vorbi)”. 

16 Cînd ele-apoi drum liber îşi făcură 
prin vîrful ce le da vibraţii clare 
cum limba lor le-o dete-odată-n gură, 

19 cuvinte-am auzit: - „O, tu spre care 
vorbesc, tu cel care-n lombardul meu: 
poţi merge,-ai zis, n-am altă-ce-ntrebare; 

22 deşi sosesc tîrziu, nu-ţi pară greu 
să stai puţin şi să-ţi amîi plecatul, 
căci eu voi sta cu drag, şi ard mereu. 

25 De eşti căzut de-acu-n întunecatul 
locaş aici, din dulcea ţărişoară 
latină de-unde-ntreg îmi port păcatul; 

28 au pace romagnolii-ori iar s-omoară? 

Eu fui din munţii cei dintre Urbin 

9 

si de-unde Tibru ca izvor scoboară”. 

9 

31 Eu stăm plecat, de-atenţie încă plin, 

cînd semn în coastă-mi dete-al meu părinte 
şi-a zis: - „Vorbeşte tu, căci e latin”. 

34 Iar eu, avînd gătit răspunsu-n minte, 
n-am stat să preget şi-am şi zis îndată: 

- „O, duh ascuns în haina ta fierbinte, 


20. Şi-ai (a). 


17. Vîrful: flăcării. Vîrful flăcării, vibrînd, scotea sunete aşa de clare, ca acelea pe care le 
scotea limba lor cînd erau vii. 20. Lombardul meu : în graiul meu lombard. Se pare că 
damnatul a cunoscut accentul şi cuvintele lombarde ale lui Virgil. Dante pune chiar în 
gura lui Virgil două lombardisme, probabil printr-una din acele anacronisme medievale prin 
care, de pildă, Hector era înfăţişat ca un cavaler medieval. 21. Altă ce-ntrebare: nu mai 
am ce să te întreb. 24. Şi ard: dacă eu, care ard mereu, voi sta cu drag de vorbă cu tine, te 
rog să nu-ţi pară rău şi ţie, care nu suferi pedeapsa groaznică în care eu mă chinuiesc, să-ţi 
amîni plecarea. 25. Căzut : damnatul crede că Virgil ar fî un sfătuitor de rele sosit acolo de 
puţin timp. 26. Ţărişoară : Laţiu, în sens de Italia centrală, în opunere cu Lombardia. 
27. De-unde : din care ţărişoară şi eu am venit aici să-mi plătesc păcatul. Aşa înţeleg mai 
toţi comentatorii; noi credem însă că trebuie preferată explicaţia lui Torraca, că, adică, acestui 
suflet „aducerea aminte a dulcii ţărişoare răsare împreună cu aceea a păcatului, a întregului 
păcat, pe care el îl săvîrşi acolo”. Şi, într-adevăr, păcatul lui Guido este tocmai de a fî dat lui 
Bonifaciu al VlII-lea un sfat, în urma căruia una din cetăţile dulcii ţărişoare latine a fost 
cucerit de papă, care a pedepsit în mod crud pe răzvrătiţi. 29. Eu : cine vorbeşte este contele 
Guido da Montefeltro, născut pe la 1220. După ce a fost şeful ghibelinilor şi ca ostaş a luptat 
împotriva Bisericii, în ultimii ani ai vieţii sale s-a împăcat cu papa Celestin al V-lea şi în 
1296 s-a călugărit în ordinul Sfîntului Francisc şi a murit în 1298. Despre el vechiul cronicar 
Fra Salimbene povesteşte că „fost-a om de mare neam şi cu multă judecată şi înţelepciune 
şi cumpăt, darnic şi curtenitor şi îndatoritor, viteaz ostaş şi drept în luptă şi învăţat în arta 
de a lupta”. Dante, care îl laudă în Convivio (IV, 8), îl pune aici în Infern pentru sfatul viclean 
dat papei. Din munţi: din Montefeltro, între Urbino la răsărit şi Apenini (de unde izvorăşte 
Tibrul) la apus. 33. Vorbeşte tu: acum este rîndul tău să vorbeşti. Acesta este „latin”, adică 
italian şi om „din vremea ta”, nu „grec” şi „antic” ca Ulise, cu care am crezut mai potrivit să 
vorbesc eu. 

37 în gîndul celor tari n-a fost vrodată 
şi nu-i fără război Romagna ta. 

Dar n-am lăsat vro luptă declarată. 

40 Ravena stă precum o ştii că sta: 
vulturul din Polenta cuib şi-o are, 
umbrind şi Cervia sub aripa sa. 

43 Cetatea cea cu lung asediu, care 
cumplit făcut-a-ntre francezi măcelul 
o ţine-un leu sub verzile lui gheare. 

46 Zavozii-n Rimini, si vechiul si căţelul, 
ce-au fost ai lui Montagna cruzi călăi, 
mai muşcă-n ce-au muşcat precum li-e felul. 

49 Iar la Santerno şi Lamone-n văi, 

din cuibul alb un pui de leu domneşte, 
schimbînd din vară-n iarnă soţii săi. 

9 

52 Iar cea pe unde Savio şerpuieşte, 
precum ea stă-ntre munte şi cîmpie, 
aşa-ntre sclav şi liber stat pluteşte. 

55 Te rog acum, şi tu răspunde-mi mie, 

ce-ai fost, căci toţi mi-au spus, deci fă la fel, 
si faima-n lume-ani mulţi s-o ai tu vie”. 

9 9 

A. 

58 In propriu-i mod bolborosi niţel 
ăst foc, bătînd încolo-ntîi şi-ncoace 
lungitu-i vîrf, şi-ăst glas a scos din el: 

61 - „De-aş crede eu că-ndrept această voace 

spre-un viu ce se va-ntoarce-n lume-acasă, 
ăst vîrf zbătut ar înceta să joace. 

45. Un puiu de leu (c). 48. Z[ăvozii] apoi (a), bâtrînul (a). Infernul (c). 48. Pun colţii 
unde (a). 52. Cetatea (a). 55. Dar cine-ai fost, te rog [ni-l veie]? (a). 56. astfel (a). 
57. fie (a). 59. joc (a, b). 61. De-aş şti c-ascultă glasul meu din foc (a). De-aşi şti 
c-ascultâ glasul meu din foc (b). cuvîntul (c). 63. Mi-ar sta sbâtuta limb-atunci pe 
loc (a). Ar sta... loc (b). 


37. In gîndul : ţara ta, Romagna, nu este niciodată în pace: chiar dacă luptele încetează, 
tiranii săi {cei tari) pregătesc în inima lor noi războaie. 41. Vulturul: stema familiei da 
Polenta. Ravenna, mai înainte stăpînită de familia Traversări, acum se odihneşte sub aripile 
vulturului lui Guido da Polenta (care stăpîneşte şi oraşul vecin, Cervia). 43. Cetatea : Forlî, 
care în 1282 a fost vitejeşte apărată de însuşi Guido da Montefeltro împotriva francezilor 
trimişi de papă ca s-o asedieze, este supusă familiei Ordelaffi, a cărei stemă este un leu verde. 
47. Cruzi : Malatesta, tatăl şi fiul, după ce au înfrînt pe duşmanii lor ghibelini şi au omorît 
pe unul din şefii lor, Montagna delle Parcitadi, continuă a domni peste Rimini, terorizînd-o, 
după cum au făcut şi mai înainte şi după cum le este felul. 49. Santerno : la Imola (pe rîul 
Santerno) şi la Faenza (pe rîul Lamone) domneşte Maghinardo dei Pagani da Susisana, a cărui 
stemă era un pui de leu albastru într-un cuib alb: pe fond de argint. 51. Schimbînd: 
trecînd de la un partid la altul, după cum îi dicta interesul. 52. Cea : oraşul Cesena (pe rîul 
Savio) este zidit parte în cîmpie, parte pe colină, pe coasta muntelui. 61. De-as crede : spiritul 

64 Dar, cum nu pot de-aici nicicînd să iasă 
fiinţe vii, de-i drept ce-aud, să-ţi spui, 
şi-apoi că-i fi infam puţin îmi pasă. 

67 Oştean dintîi, şi-apoi călugăr vrui 

să-mpac prin sfoară ce-am greşit prin spadă, 
şi-ntreg s-ar fi-mplinit ce eu crezui, 

70 dar marele păstor - pe cap să-i cadă! - 
din nou m-a-ntors în primul Iad de culpe, 
iar cum şi cînd, vreau duhul tău să vadă. 

73 Cît timp eu trupul de-oase şi de pulpe, 
cum mama mi l-a dat, îl mai avui, 
n-am fost în fapte leu, ci-apururi vulpe. 

76 Căci laturi si-uneltiri astfel stiui 

si-asa de meşter mă-nvîrteam cu ele, 
că-ntr-astea cred că-ntîi în lume fui. 

79 Dar cînd simţii c-ajung spre-al vîrstei mele 
acel răstimp cînd cată fiecine 
spre-a-ntra în port să strîng-a lui vîntrele, 

82 de ce-avui drag dintîi m-a prins ruşine, 
şi-nchisei pentru lume ochii mei, 
şi bine mi-ar fi prins, sărman de mine! 

85 Dar prinţul noii lumi de farisei, 
avînd pe-atunci război la Laterani - 
şi nu cu saracini ori cu iudei, 

88 căci numai tot creştini i-au fost duşmanii, 
si nu de-acei ce s-au oştit la Acre 

9 9 

sau fac negoţ pe-unde domnesc sultanii - 


65. spuiu (A), nici iad (a), oprit oricui (a). 67. Oş[tean] am fost, monah apoi şi (a). 
...nicicînd (b). 68. ...crezînd (b). 70. ...gînd (b). ţie (c). 72. ştie (c). 74. ...dete (c). 
75. Nu leu în fapte-am vrut să fiu (c). 76. Şi-atîtea laţuri (b). Ştiui... secrete (c). 
81. -n liman (b). 83. Şi-nchis-am lumii (a). 


arată o mare siguranţă că cei care intră o dată în Infern nu mai pot ieşi de acolo şi, bizuindu-se 
pe ea, îi revelă lui Dante secretul său. De observat, în cuvintele lui, ironia discretă a lui 
Dante împotriva acestui fel de oameni care nu se îndoiesc niciodată de credinţele lor. El, care 
trecuse prin toate chinurile îndoielilor filosofice, era în stare să surîdă de siguranţa ce o pun 
oamenii în anumite principii cu totul discutabile şi neîntemeiate. 68. Sfoară : funia cu care 
se încing franciscanii şi care este un simbol al castităţii. 70. Marele păstor: papa Bonifaciu 
al VlII-lea, care, cerîndu-i un sfat viclean pentru a putea supune castelul Palestrina care i 
se răzvrătise, zădărnici intenţia bună a fostului ostaş de a-şi răscumpăra păcatele printr-o 
viaţă monahală. 80. Răstimp : bătrîneţea, cînd fiecare om se pregăteşte de moarte {ajungerea 
în port) reculegîndu-se într-o viaţă lăuntrică şi evlavioasă şi lăsîndu-se de lucrurile lumeşti 
{strîngerea vîntrelelor). 82. Ruşine : m-a prins ruşine de viaţa mea anterioară. 85. Prinţul: 
papa Bonifaciu al VlII-lea. 86. Laterani : cu familia Colonna, ale cărei case erau lîngă biserica 
San Giovanni in Laterano. 89. Oştit : nici unul din aceşti creştini nu fusese cu saracinii la 

9 ’ 9 

cucerirea oraşului Acri, cea din urmă stăpînire creştină la Sfîntul Mormînt, şi nici cu iudeii 
să facă negoţ (în ciuda opririi papale) în ţara necredincioşilor. 

91 nici lui nu-şi respectă precepte sacre 
şi-oficiul ’nalt, nici mie-acel capestru 
ce-adese face-atîtea trupuri macre, 

94 ci, cum chemă Cezarul pe Silvestru 
de la Soract, de lepră ca să-l spele, 
aşa el m-a chemat ca pe-un maestru 

97 să-l scap de-ale trufiei friguri rele. 

Dar eu tăcui, căci prea-mi păru că-i vinul 
ce-1 face-a-mi cere-atari [păreri] rebele. 

100 Iar el atunci: - «S-alungi din suflet chinul, 
căci iată, te dezleg, numai să-mi spui 
ce chip ar fi să spulber Prenestinul. 

103 Tu ştii că pot să-ncui şi să descui 
cu două chei, dar cel ce-mi fu ’nainte 
le-avu degeaba toată viaţa lui». 

A 

106 împins astfel de-aşa de tari cuvinte, 
văzui c-aici e mult mai rea tăcerea, 
şi-am zis: «Fiindcă tu mă speli, părinte, 

109 păcatu-n care-acu-mi provoci căderea : 
promite tot şi uit-apoi mereu, 
şi-a ta va fi şi gloria şi puterea». 

112 Iar, cînd murii, veni Francisc al meu, 
ci-un negru heruvim în drum îi stete 
şi-a zis: - «îmi faci nedrept! Să-l laşi să-l ieu 

115 să meargă-n Iad la servii mei, căci dete 
un sfat mişel în care-o fraudă sta, 
iar eu de-atunci îi stau cu mîna-n plete! 

118 Pe cel ce nu-i căit nu-1 poţi ierta, 

şi-a se căi şi-n rău păstrîndu-şi placul 
nu poţi, că-i contradicţia-n calea ta». 


95. Ca lepra sa Silvestru să-o spele (a). 99. ...mişele (a). ...grele (a). ...mele (a). 
103. descuia (A). Cu chei, pe care cel (a). 109. tu (c). 116. făptuit (a). 120. ...sta (a). 


92. Capestru : încingătoarea franciscană. 93. Macre : din cauza vieţii de pocăinţă. 94. Cezarul: 
Constantin, despre care legenda povesteşte că, fiind bolnav de lepră, în loc de a se scălda în 
sînge de copii, după cum îl sfătuiau medicii, chemă de la sihăstria lui din muntele Soract de 
lîngă Roma pe Sfîntul Silvestru, care îl boteză şi astfel îl lecui. Fireşte, aici comparaţia este 
ironică. 97. Trufiei : pofta neînfrîntă şi ambiţiile temporare şi rebele. 98. Vinul : în text: 
„căci cuvintele lui mi se părură de om beat”, atît erau de nepotrivite în gura unui popă. 
102. Prenestinul: Palestrina, vechia Preneste, oraş şi cetate nu departe de Roma, unde 
partizanii familiei Colonna se întăriseră. 104. Cu două chei : una de aur şi una de argint. 
Cheile sînt chiar astăzi emblema pontificală. Cel: Celestin al V-lea. 105. Degeaba: a arătat 
că nu le preţuieşte, renunţînd la demnitatea papală. 110. Promite : promite iertare răzvrătirii 
lor, familiei Colonna şi partizanilor ei, şi nu te ţine pe urmă de promisiunea ta. 113. Negru 
heruvim : un drac. Dante dezvoltă admirabil în chip dramatic acest motiv popular al luptei 
între drac si îngerul păzitor, căruia în cazul de fată i se substituie Sfîntul Francisc, motivul 

121 Vai mie-atunci, cum am săltat, săracul! 
cînd el m-a prins zicînd: «Tu n-ai gîndit 
c-ar şti atîta logică şi dracul!». 

124 M-aduse-aici, iar Minos şi-a-nvîrtit 
de opt ori coada sa pe aspru-i spate 
muşcînd apoi şi-n ea de cătrănit: 

127 - «E fur din cei pe care focu-i bate». 
De-aceea-s unde vezi, un om pierdut, 
şi plîng purtînd atare haină-n spate”. 

130 Iar cînd în urmă glasul i-a tăcut, 
pleca ducînd cu el durerea-i plînsă 
prin cornu-i cel în multe părţi zbătut. 

133 Noi doi, Virgil şi eu, trecurăm însă 
pe stîncă-n sus pînă pe puntea care 
e arc al bolgiî unde-i gloata strînsă 

136 acea, ce descărcînd făcu-ncărcare. 


pe care îl vedem în Italia reprezentat cu fel de fel de litografii populare, care se vînd pe stradă, 
şi este foarte frecvent şi în bisericile noastre. 122. Tu n-ai gîndit : minunat exemplu de 
grotesc medieval în acest amestec de tragic şi comic: „Este călăul care se joacă cu viaţa 
condamnatului şi îi surîde scrîşnindu-şi dinţii” (Zingarelli); şi E. Sannia {Comicul, umorismul 
şi satira în Divina Comedie, Milano, Hoepli, 1909) adaugă: „Este înveselirea diavolului care 
a gustat picătură cu picătură bucuria sa, după cum sufletul păcătos a gustat picătură cu 
picătură pedeapsa sa”. 126. Cătrănit : abia am avut timpul să surîdem de ştiinţa logică a 
dracului, şi iată că o altă scenă grotescă răsare ca sculptată din amintirile lui. Minos aici nu 
se mulţumeşte să-şi încingă mijlocul cu coada de atîtea ori în al cîtelea cerc vrea să cufunde 
osînditul, ci apare mîniat într-un mod neobişnuit, aşa încît îşi muşcă coada. 127. E fur: avem 
aici judecata lui Minos. 129. Haină: para de foc în care este învăluit. 132. Cornu-i: vîrful 
flăcării, care, zbătîndu-se, arată zbuciumul şi chinul sufletului amărît. 134. Puntea : pintenul 
de stîncă ce străbate genunea a noua, unde sînt pedepsiţi cei ce îndeamnă la dezbinări şi la 
certuri. 136. Descărcînd : în text: „despărţînd”. -ncărcare : adică încărcarea conştiinţei, 
vina. Deci acei care, desunind, se făcură vinovaţi. 

CîntuC XXrVJJJ 

Cercul al optulea. 
Valea a noua: ursitorii 
de dezbinări 


Schismaticii (1-21) @ Mahomet şi 
profeţia sa cu privire la Fra Dolcino 
(22-63) © Pier da Medicina şi Curio 
(64-102) Moşea de’ Lamberti şi 
Bertran de Born (103-142) 


1 Deplin s-arate, chiar şi-n proza lui 
şi-oricît repovestind, cine-ar fi-n stare 
de-atîtea răni şi sînge cît văzui? 

4 Prea slab-ar fi o limbă orişicare, 
căci loc în ele-atît de mult a strînge 
nici mintea-ne, nici graiul nostru n-are. 

7 Şi chiar s-aduni pe cîţi avur-a plînge 
cîndva-n Apulia-n ţara cea-ncercată 
vărsat de oşti romane-atîta sînge; 

10 pe toţî şî-aceî ce-n lupta-ndelungată 
înele-au dat ca spolîî fabuloase, 
cum Titu Liviu negreşind ne-arată; 

13 pe toţi răpuşii luptei dureroase 

ce-n drumul lui Guiscard au stat; pe-acei 
ce-arată şi-azi la Ceperano oase 


9. Pe-al lor de-ai Romei oşti vărsatul (a). 


I. Deplin : a se construi: „Cine ar fî în stare să arate deplin, chiar în proză şi oricît repovestind, 
despre atîtea răni şi sînge cît văzui ?”, adică: „Chiar în proză ar fi greu să se arate toate rănile 
şi tot sîngele ce am văzut în această genune, dar pasă-mi-te în versuri 5. Ele : mintea şi 
graiul, cu alte cuvinte : „Mintea şi graiul nostru nu au putinţă {loc) să strîngă în ele ce am 
văzut”. 7. Şi chiar : cu o lungă enumerare a bătăliilor celor mai sîngeroase, poetul încearcă 
să ne dea o idee despre grozăvia şi felurimea rănilor ce le văzu în această genune. 8. -n Apulia: 
Dante numeşte aşa toată partea meridională a Italiei, -ncercată : fiindcă s-au dat acolo 
multe bătălii, printre care acele împotriva samniţilor, a lui Pyrrus şi a lui Hanibal la Canne. 

II. Inele : povesteşte Titus Livius (XXIII, 7) că Hanibal, după izbînda de la Canne, scoţînd din 
degetele cavalerilor inelele, a strîns mai multe baniţe. 13. Pe toţi : cei care căzură luptîndu-se 
împotriva normandului Robert Guiscard (1059-1085), duce de Apulia şi Calabria, în îndelun¬ 
gatul război pe care Robert îl combătu ca să-si asigure stăpînirea acelor provincii. 14. Pe-acei: 

16 pe-un cîmp pe care-apulii-au fost mişei; 
si-acei ce-au stat la Talliacoz să-nfrunte 
pe-Alard cel vechi ce-a-nvins cu puţintei; 

19 s-arate toţi străpunse membre-ori ciunte; 
mizeria le-ar putea-nmiit să-ncapă 
spre-a fi-n tabloul ăstei bolgii crunte. 

22 Stricat la fund ori doage-un vas nu crapă, 
ca unul ce-1 văzui cu răni cumplite 
crăpat din gură pînă p-unde-1 scapă, 

25 cu maţele-ntre glezne-mpletecite, 
cu coşul spart, şi scos urîtul sac 
ce schimbă-n scîrnă tot ce gura-nghite. 

28 Iar el, văzînd că fix acu-1 atac, 
deschise-n piept o largă căscătură 
cu mîinile şi: - „Vezi cum mă desfac, 

31 si vezi ce cazne Mohamet îndură! 

Aii e cel ce-mi plînge-aici în faţă 
cu cap crăpat din vîrf pînă sub gură, 

34 Şi toţi pe cîţi îi vezi aici, în viaţă 
rupturi urziră şi scandal, şi-atare 
scandal acum în trupuri au să-l paţă. 

37 Un diavol stă-n adînc acolo, care 
ne este-al nostru-atît de crud călău, 

[şi-n spadă ia din nou pe fiecare] 


21. da (a). 34. creştet pînă (a). 35. urziră-n viaţă (a). 36. Ruptur-a (a). 37. Mai jos 
în bolge sta un diavol (b). 


după Dante, care, ca şi alţii din vremea lui, face aici oarecare confuzie între bătălia de la 
Ceperano şi aceea de la Benevento (1266) dintre Carol I de Anjou şi Manfred, cînd baronii din 
Apulia ar fî trădat pe Manfred, neîmpotrivindu-se duşmanilor. 17. Talliacoz : la Tagliacozzo 
sau, mai exact, la Scurcola s-a dat bătălia între Conradin de Suabia şi Carol I de Anjou 
(1268), unde Alard de Valery sugeră lui Carol cursa prin care, cu un număr cu mult inferior 
de soldaţi, bătălia a fost cîştigată. 19. S-arate : adică: „dacă toţi morţii şi răniţii din aceste 
sîngeroase bătălii ar arăta membrele lor străpunse ori ciuntite”. 20. Mizeria : mizeria lor, 
chiar dacă ar fî înmiită, tot ar avea loc în această genune. 22. Stricat : a se construi: „nu 
crapă un vas stricat la fund, ori doaga, ca unul pe care-1 văzui...”. 24. -1 scapă: „vulgaritatea 
comparaţiei (un butoi desfundat), limitele rănii arătate într-un mod aşa de trivial {p-unde-l 
scapă) şi acel crud cuvînt {crăpat) arată bine tot dispreţul şi batjocura cu care Dante vrea să 
ne prezinte pe Mahomet” (Steiner). 27. Scîrnă: e caracteristic poporului toscan, şi mai ales 
florentin, acest crud realism, pentru care nu se dă în lături de a numi anume lucruri cu 
numele lor, fără perifraze. Aşa se explică unele cuvinte cît se poate de vulgare, nu numai în 
Dante, dar şi în Carducci, Papini {Sonetti plebei), Soffîci şi într-o interesantă carte recentă 
a lui Ettore Allodoli {II domatore di puici). Aceasta se poate explica prin acea tendinţă către 
gusturile, de multe ori vulgare, dar sănătoase, ale poporului, caracteristică florentinilor şi 
care se arată şi în întreaga constituţie democratică a acestui oraş în timpul Evului Mediu şi 
chiar al Renaşterii, cînd Lorenzo dei Medici petrecea cu poporul şi nu se da înapoi de a bea 
un pahar de vin bun la o circiumă vestită, în tovărăşia unor meseriaşi. 28. -1 atac : cu privirea. 
31. Mohamet: întemeietorul islamismului, născut la Mecca (570), mort la Medina (8 iunie 632). 
Dante îl pune aici ca urzitor de schismă. E întovărăşit de ginerele şi vărul său Aii (600-661), 
care a întemeiat o nouă sectă în islamism. 

40 cînd rana-şi umple-ntregul drum al său, 
căci nu ne-ntoarcem să ne crape iară, 
decît cînd ni s-a-nchis întîiul rău. 

43 Dar cine eşti, că stai un pierde-vară 
pe zid, cătînd s-amîi ori să ridici 
pedeapsa ta ce-acuzele ţi-o dară?”. 

46 - „El nici nu-i mort — a zis Virgil - şi nici 
împins de culpe nu la caznă vine, 
ci numai spre-a cunoaşte ce-i pe-aici, 

49 iar eu, ce-s mort, îl port prin Iad cu mine, 
din cerc în cerc, şi-aievea e ce-ţi spui 
pe cît de-aievea-i că vorbesc cu tine!” 

52 Prin gropi mai mulţi de-o sut-atunci văzui 
c-au stat şi mă priveau ca pe-o minune, 
uitînd de cazna lor, la vorba lui. 

55 - „Deci, dac-o fi să ieşi din Iad, tu-i spune 
lui Era Dolcin, de nu vrea să-mi urmeze 
aci-n curînd, provizii să-şi adune, 

58 ca nu cumva zăpezi ce-s să s-aşeze 
să dea Navarei gloria de-a-1 răpune, 
căci lesne-altfel el nici n-o să-l vîneze!” 

61 ’Nălţase-al său picior, pe cînd ne-a spus 
acestea el, şi-apoi în vînt rămasul 
picior 1-a-ntins să calce, şi s-a dus. 

64 Şi ras pînă-n sprîncene-avîndu-şi nasul 
şi gît străpuns, şi-o singură amară 
de-ureche-avînd, un duh, oprindu-şi pasul, 

67 mirat si el ca mulţi ce s-adunară, 
cu mîinile-a căscat gîtlejul său 
ce roş de sînge-ntreg era pe-afară. 


43. Cine-i fi (a). 50. spuiu (A). 51. Pe cît e drept că stau (a). 59. Navarei (A), chip 
de-a-l fi răpus (b). 60. ei n-o să-l desarmeze (a). 


40. Cînd rana : cînd rana e aproape vindecată, un diavol o face din nou. 45. Pedeapsa: 
Mahomet crede că şi Dante vine acolo ca să-şi ia pedeapsa ca urzitor de dezbinări. 50. Aievea : 
adevărat. 56. Fra Dolcin : Dolcino Farnielli din Novara, care se cheamă părinte, fără să fîe. 
A fost cirac al lui Gerardo Segarelli din Parma (ars viu în 1296) şi, la moartea acestuia, a 
devenit şeful sectei întemeiate de Gerardo, a Fraţilor apostolici şi care, printre altele, propo¬ 
văduia comunitatea femeilor şi a bunurilor. In 1305 se adăpostise cu urmaşii săi în muntele 
Zebello, lîngă Biella (Lombardia), şi opuse o mare împotrivire unei armate compuse în cea 
mai mare parte din locuitorii din Novara, aţîţaţi de Clement al V-lea, care porni o cruciadă 
împotriva lui. Constrîns de zăpadă şi de foame, trebui să cedeze şi la 2 iunie 1307 el şi ai lui 
fură arşi de vii. Aici Mahomet roagă pe Dante să spună lui Fra Dolcino de a se aproviziona 
bine înainte să ningă, dacă nu vrea să fîe prins şi să ocupe în Infern locul ce i se cuvine. 
60. El : cei din Novara. 61. ’Nălţase : era gata să plece, cînd şi-a adus aminte de Fra Dolcino. 
Rămîne deci cu piciorul ridicat cît timp ţine scurta lui profeţie şi pe urmă îl pune jos şi 
porneşte. 

70 şi-a zis: - „Tu cel ne-mpins de nici un rău, 
şi-mi pari ştiut din lumea cea rămasă, 
de nu mă-nşel prea mult în chipul tău, 

73 pe Pier Catani nu-1 uita pe-acasă, 
de-o fi să vezi iar vesela cîmpie, 
ce din Vercel spre Marcabd se lasă. 

76 Şi-n Fano fă-i pe cei doi buni să ştie, 
pe Meser Guido şi Angelel, că-n van, 
de nu ni-e dat un văz a ce-o să fie, 

79 zvîrliti vor fi la malul adrian, 

de gît cu piatră, de pe propria navă, 
trădaţi prin sila unui crud tiran. 

82 Din Cipru pînă-n Gades o ispravă 
nici de corsari şi nici de ginţi eline 
Neptun n-a mai văzut aşa grozavă. 

85 Acel infam c-un singur ochi, ce ţine 
provincia, care-un soţ aci-ntre noi 
să nici n-o fi văzut, ar vrea mai bine, 

88 la sfat chema-i-va şi va face-apoi 
că rugi şi vot la stîncile Focarei 
să n-aib-a face-n veci aceştia doi”. 

91 Iar eu: - „Pe-acel cu clipele amarei 
vederi, de vrei să-ţi fac ce mi-ai cerut, 
declară-mi-1 - am zis - si-arată-1 care-i?”. 

94 Prinzînd pe-un soţ de falcă, l-a făcut 
să-şi caşte gura larg nenorocitul, 
şi: - „Acesta-i - zise - dar aici e mut! 


/A 

76. doi cei buni (a). 82. In Gades n-a văzut (a). 83. Nici cînd Poseidon alta (a). 


71. Ştiut : cunoscut. Rămasă : părăsită de mine. 73. Pier Catani : Petru din Medicina, lingă 
Bologna, din familia Catani, vîrîse zîzanie între bolognezii Guido da Polenta şi Malatestino 
Malatesta, stăpînul din Rimini. Lui Dante, care îl găseşte aici printre urzitorii de dezbinări, 
prevesteşte că cei doi buni în Fano (adică Guido del Cassero şi Angiolello da Carignano) vor 
fi poftiţi la o consfătuire de un crud tiran, un infam ce ţine un singur ochi (Malatestino, care 
era chior) şi pe urmă vor fi zvîrliti de propria navă la malul adrian, lîngă oraşul Cattolica 
(între Rimini şi Pesaro) şi înecaţi cu o piatră de gît, în aşa fel încît nu vor avea nevoie să se 
roage de stîncile Focarei ca să le înlăture naufragiul. Pier Catani spune că o asemenea trădare 
Neptun n-a văzut-o niciodată în toată întinderea Mediteranei, adică de la Cipru pînă la Gades, 
nici din partea corsarilor sau din a ginţilor eline (adică de către greci) care în Evul Mediu 
străbăteau marea ca piraţi. Pe-acasă : cînd tei vei fî întors pe pămînt. 74. Vesela cîmpie: 
Lombardia, unde se găseşte oraşul Medicina. 78. De nu: „dacă nu în zadar noi vedem ceea 
ce are să se întîmple”. Ştim că sufletele din Infernul lui Dante văd ca aceia care au vederea 
slabă (presbiţii), adică numai lucruri îndepărtate (în viitor sau în trecut), ignorînd ceea ce se 
petrece în prezent {cf. Infernul, X, 100). 86. Provincia: Rimini şi ţinutul său. Soţul la care 
Pier da Medicina face aluzie este Curio, care ar dori să nu fî văzut niciodată acel tinut, în care 
dădu lui Cezar sfatul lui şiret. 91. Pe-acel : Dante, intrigat de aluziunea lui Pier da Medicina, 
îl roagă că, dacă doreşte să ducă veste despre el cînd se va întoarce sus pe pămînt, să-i spună 
numele aceluia la care face aluzie. 






































INFERNUL 


97 Un preget stinse-n Cezar, el gonitul, 
cînd spuse-aşa că orice-ntîrziere 
cu daune-o plăteşte pregătitul”. 

100 Oh, ce-ngrozit părea-ntr-a sa tăcere 
ăst Curio, cu limba ruptă-n gură, 
el, cel ce-n grai fu numai spini şi fiere! 

103 Cu mîini tăiate-atunci, prin zarea sură 
alt ins ’năltîndu-si astfel ciotul lor 

9 9 

încît de sînge-obrajii i s-umplură: 

106 - „Vorbeşte şi de Mosca-ntre popor, 

acel ce-a zis: - «Să-ncepi, şi eşti pe cale, 
si-a multui rău fu-n Tosca ta izvor...»”. 

9 

109 - „Şi moarte,-adausei eu, familiei tale!” 
Şi-amar atunci pe-amar văzui cum pune 
şi trist s-a dus topit în el de jale. 

112 Dar eu mai stetei spre-a privi-n genune, 
şi-un fapt văzui pe care n-aş avea 
curaj, în lipsă de dovezi, a-1 spune, 

115 de n-ar sta martor conştiinţa mea, 
ăst sincer soţ ce pe-om îl face tare 
cît timp se simte fără pată-n ea. 

118 Văzui un trunchi fără de cap, şi-mi pare 
că şi-azi îl văd, şi sigur îl văzui 
umblînd si el ca si-altii orişicare. 

9 9 9 9 

121 Ţinea de păr în mînă capul lui, 
cum porţi un felinar în mîna vie, 
iar capul ne-a văzut şi-a scos un hui! 

124 El singur îşi era a sa făclie: 

cum doi într-unul sta, şi unu-n doi, 
o stie-Acel ce-asa voi să fie! 

9 9 

127 Cînd drept sub poala punţii-a fost apoi, 
ne-ntinse capu-n mînă ridicată 
spre-a-i face glasul mai vecin cu noi. 



109. Şi... perire casei (a). 123. huiu (A). 127. Sub poala punţii noastre-ajuns (a). 


97. Spuse : e vorba de Curio, tribunul plebei, care, pe cînd Cezar era în îndoială de a trece 
ori nu Rubiconul, îl îndemnă cu cuvintele : „toile moras, semper nocuit diferre paratis’^ (Lucan, 
Pharsalia, 1, 280). 104. Lor: al mîinilor. 106. Moşea: Moşea dei Lamberti, care, cu cuvintele 
aici spuse, îndemnă pe partizanii familiei Amidei să omoare pe Bondelmonte dei Bondelmonti, 
dînd astfel naştere tuturor dezbinărilor ce urmară în Florenţa. 109. Si moarte: vedem aici 

y y 9 

pe omul de partid, care se bucură de a creşte durerea nenorocitului al cărui chin nu-1 înduio¬ 
şează deloc. Intr-adevăr, familia Lamberti fu izgonită din Florenţa în 1268 şi nu izbuti nici¬ 
odată să se reîntoarcă, astfel încît de la această dată dispare din istoria oraşului. 116. Ăst 
sincer: versuri devenite proverbiale în limba italiană. 126. Acel: Dumnezeu. 

130 şi-a zis: - „Priveşte groaznica răsplată, 
tu, cel venit pe-aici ca ştiri s-adune, 
si vezi de-a fost mai mare chin vrodată. 

133 De mine deci spre-a şti la vii ce spune, 
să ştii c-am fost Bertrand de Born, acel 
ce rău imbold fu regelui cel june. 

136 Rebel pe fiu, pe tat-a fi rebel 

aşa-i făcui ca prin urzeli spurcate 
pe David şi-Avsalon Ahitofel. 

139 Fiindc-am rupt persoane-astfel legate 
port capul despărţit, cum vezi tu bine 
de viata sa ce-n trunchi dincoace bate. 

9 

142 Şi-aşa s-observă contrapunctu-n mine”. 


133. Spre-a duce şi de mine o ştire a spune (A). Am trecut în text varianta (b), cu 
mult mai bună. 141. acesta (a). 


131. S-adune: în loc de „s-aduni”. 133. De mine: a trebuit aici să introducem varianta (b), 
textul (A) nefîind complet. 134. Bertrand de Born: celebru trubadur şi feudatar provensal 
(pe care Dante în De vulgari eloquentia îl laudă ca fiind cel dintîi şi mare „cîntăreţ al ar¬ 
melor”), aţîţă duşmănia între regele Angliei Henric al Il-lea şi fiul său tot Henric, pe care 
poporul, spre a-1 deosebi de tată, îi zicea familiar „regele tînăr”, şi cu al doilea fiu al acestuia, 
Richard Inimă de Leu. Frumoasele lui poezii, în care preamăreşte războiul, şi simpatia de 
care se bucură în Italia „regele tînăr”, socotit ca tip al desăvîrşitului cavaler, mai ales prin 
dărnicia lui, dădură naştere la o întreagă legendă, care inspiră numeroase şi felurite povestiri 
în limba italiană şi provensală şi care precedau ca un fel de introducere poeziile lui. Se crede 
că de la un manuscris, în care partea aceasta era foarte dezvoltată, Dante a luat îndemnul 
de a compune şi el un comentariu în proză a poeziilor sale adunate în Vita Nuova. Una din 
poeziile sale începe: „îmi pare bine cînd văd schimbîndu-se stăpînirea şi bătrînii lasă casele 
lor tinerilor...”. 136. Rebel : făcu pe fîu să fîe rebel împotriva tatălui său prin urzeli spurcate, 
asemeni acelora prin care Ahitofel îndepărtă pe Abesalon de David. 138. Ahitofel : Biblia 
spune: „Ahitofel aţîţa pe Abesalon împotriva propriului său tată David” {Cf. Regii, XV, XVI, 
XVII). 141. Bate: zvîcneşte. 142. Contrapunctu- : legea talionului. Dante întrebuinţează 
cuvîntul contrappasso. 

CîntuC XXIX 

Cercul al optulea. 
Valea a zecea: calpuzanii 


Geri del Bello (1-39) © Falsificatorii 
de metale sau alchimiştii (40-72) ® 
Griffolino şi Capocchio: vanitatea 
sienezilor (73-139) 


1 De neamul mult şi-atît de multul sînge 
aveam priviri atîta de-mbătate, 
încît doream să stau să-ncep a plînge. 

4 Virgil însă mi-a zis: - „Ce gînd te-abate? 
De ce mai zăboveşti privind pe-acei 
ce trişti [stau] cu trupuri mutilate? 

7 Ai stat şi-ntr-alte bolgii-aşa? De vrei 
să-i numeri, află că-i rotunda vale 
de două ori zece mile-n lungul ei. 

10 Iar luna e sub noi, şi căii tale 
de-acum îi sînt clipitele puţine, 
şi multe-s încă de văzut pe cale”. 

13 Iar eu: - „De-ai fi văzut şi tu ca mine 
ce cauz-avui să văd aşa cu zorul, 
tu timp mi-ai fi lăsat să văd mai bine!”. 

16 Pe cînd vorbeam, porni conducătorul 
şi-urmai şi eu; dar vorba ne-mplinită 
mergînd eu mi-o-ntregii: - „Aci-n ponorul 


1. Poporul mult şi-atît (a). 2. Făceau să am priviri (a). 12. multe ai de văzut (A). 
-s încă (a). Am introdus în text această variantă, fiindcă o liniuţă verticală după 
multe, repetată pe margine înaintea cuvintelor -s încă, arată că şi autorul ar fi 
introdus-o în text. 12. Şi-ai multe şi de-acum să vezi (b). 15. Eu cred că mă lăsai (a). 


8. Rotunda vale : că această vale rotundă are 20 de mile în lungime. 10. Luna : luna, care 
ieri noapte era plină {cf. XX, 127), acuma e sub picioarele noastre; deci a trecut mai mult de 
un ceas după-amiază. 11. Puţine: mai rămîne puţin timp din acele 24 de ceasuri care sînt 
date poetului pentru a vizita ceea ce mai rămîne din Infern. Sfîrşitul călătoriei prin această 
regiune de dincolo de mormînt trebuia să fîe la asfinţitul chiar al acelei zile. 

19 spre care-aveam privirea pironită 
eu cred că unul dintr-a noastră casă 
îşi plînge-o culpă foarte scump plătită”, 

22 Maestrul meu atunci: - „Dar ce-ţi mai pasă 
de el de-acum? - mi-a zis. Tu ochii du-i, 
priveşte-acum altce, şi-acolo-1 lasă. 

25 Sub stîlpul punţii-ameninţînd văzui 
cu degetul spre tine-un duh, şi-i spuse 
Geri del Bel pe nume-un soţ de-al lui, 

28 dar sufletul atît de-atent îti fuse 

spre-acel Bertrand cu-aşa de tristă soarte, 
că n-ai privit spre el, şi-aşa se duse”. 

31 „O, duce-al meu - am zis - cumplita moarte 
ce nu i-a răzbunat-o nimeni sus 
din toţi cîţi au ruşinea lui s-o poarte, 

34 ea-1 face mînios, şi, căci s-a dus 

nevrînd nici a-mi vorbi, dovadă-mi dete, 
şi-acum spre milă-s şi mai mult dispus!” 

37 Aşa vorbeam pînă pe-al punţii spete 
de unde-al văii fund acum putea - 
dar prea era obscur - să ni s-arete. 

40 Cînd cel din urmă schit acum stătea 
sub noi, al Malebolgii, şi-ncepură 
călugării prin fund a se vedea. 


32. Cui nimeni răsbunare nu-i aduse (b). 35. Cum ni se pare (a). 38. întreg (a). 
42. Monahii lui (a). 


20. Unul : iată deci motivul pentru care Dante s-a oprit să se uite. Căuta printre celelalte 
suflete o rudă a sa: Geri del Bello. De la Alighiero I, fiul lui Cacciaguida {Paradisul, XV, 91 
şi urm.) se născură Bello şi Bellincione ; de la Bellincione Alighiero al Il-lea, care fu apoi tatăl 
lui Dante, şi de la Bello acest Geri, care deci era unchiul poetului. Se povesteşte despre el 
că ar fi omorît prin trădare pe unul din familia Sacchetti şi că, la rîndul său, a fost omorît 
tot prin trădare. Acest omor nu fusese niciodată răzbunat, ceea ce constituia, după obiceiurile 
medievale, un fel de ruşine pentru familia Alighierilor, iar pacea între familiile Alighieri şi 
Sacchetti nu se făcu decît în 1342 prin intermediul ducelui de Atena. 22. Dar ce : aceste 
cuvinte ale lui Virgil reprezintă apărarea indirectă şi discretă a poetului (destul de superior 
obiceiurilor vremii sale, pentru a nu înţelege grozăvia acestor răzbunări, dar în acelaşi timp 
destul de omenesc pentru a se putea sustrage cu totul unor prejudecăţi înrădăcinate în mora¬ 
vurile contemporane) de a nu-şi fi răzbunat unchiul. 36. Milă : acest scurt episod e foarte 
delicat în întreaga construcţie a lui. Cu acea nepărtinire măreaţă, pentru care nu se dădu 
înapoi de a surghiuni, pentru a reda pacea Florenţei, pe căpeteniile ambelor partide, printre 
care şi pe „primul său prieten Guido Cavalcanti”, Dante pune aici în Infern şi pe o rudă a sa. 
Atitudinea demnă în care ne-o înfăţişează şi această milă, care are ceva din îngăduinţa celor 
mai tineri pentru bătrînii din acelaşi neam, ale căror idei le pot respecta, dar nu admite, dă 
întregului episod un caracter duios, care naşte în cititor un sentiment de simpatie pentru 
bătrînul osîndit din casa Alighieri. 40. Schit : Dante (ca Shakespeare şi ca toate geniile mari) 
are unele ciudăţenii în imaginile lui şi se complace foarte des în prelungirea unor comparaţii, 
care astăzi nu se prea potrivesc cu gustul nostru. Aici schitul e Infernul (genunea a zecea) şi 
călugării sînt condamnaţii, ceea ce produce în noi un efect comic, desigur, voit de poet, dar pe 

43 pe-urechi îmi pusei mîinile, căci fură 
atît de mari plînsori aici, cum poate 
n-o plînge-n Iad în veci mai tare-o gură. 

46 Ce-amar ar fi cînd într-o vară toate 
spitalele sardinice şi-acele 
din Val di Chiana si Maremme-ar scoate 

49 afară-ntr-un ponor pe toţi din ele, 
asa era si-aici, si-un rău miros 

9 9 ^9 

cum dă-mpuţit puroiu-n bube rele. 

52 Iar noi, spre stingă iar, mergeam în jos 
pe-a lungii stînci pe cea din urmă dună, 
şi-acu-ncepui să văd mai luminos 

55 cum serva celui ce-n etern răzbună, 
dreptatea făr’ de greş, ia răzbunare 
bătînd pe calpuzani ce-aci-i adună. 

58 Nu cred c-ai fi văzut amar mai mare 
cînd toţi bolnavi zăcut-au aegineţii 
din aerul stricat ce-a fost atare. 

61 Că pin’ la vierme-orice sufLare-a vieţii 
pieri-n ostrov, şi-acele ginţi antici, 
precum ne scriu ca sigur fapt poeţii, 

64 s-au renăscut din ouă de furnici; 
precum vedeai aci-n obscura vale 
zăcînd grămezi bolnavii-aici şi-aici. 

67 Pe vintre-acesta, şi pe-a altui şale 
zăcea alt ins, şi-aici vrun neferice 
tîrîndu-se pe brînci pe-amara cale. 


45. Mai trist în iad n-a plîns încă (a). 


care noi nu-1 mai putem gusta îndeajuns. E vorba de aşa-zisul grotesc medieval, pe care-1 
observam şi în atitudinea în acelaşi timp comică şi fioroasă în care, în capitelurile romanice, 
ne sînt foarte adesea înfăţişaţi dracii. 47. Spitalele : „cu o imagine care aduce aminte pe aceea 
din cîntul precedent, Dante invită pe cititor să-şi închipuie adunaţi într-o groapă toţi bolnavii 
care se îngrămădesc în spitalele regiunilor celor mai nesănătoase, în anotimpul cînd bolile bîn- 
tuie mai rău. Priveliştea inspiră milă şi scîrbă. Genunea e plină de bolnavi, unii nemişcaţi 
şi îngrămădiţi unii peste alţii; alţii încearcă în zadar de a se ridica; alţii se tîrăsc încet pe 
brînci prin ea. Numai aducerea-aminte a ciumei fabuloase din Egina, în care a pierit tot 
poporul acelui oraş, poate să dea o idee a marelui număr al acelor nenorociţi. Virgil şi Dante 
trec aici în tăcere, privind numai şi ascultînd” (Steiner). 52. Spre stingă: am observat altă 
dată că, în drumul lor prin Infern, Dante şi Virgil cotesc totdeauna la stînga, pentru a sim¬ 
boliza faptul că, cu cît înaintează, merg tot înspre mai rău. 53. Dună : arcul stîncii în formă 
de punte, care e deasupra genunii a zecea şi ultima. 55. Serva : dreptatea slujitoare a lui 
Dumnezeu, care răzbună în veci. 57. Calpuzani : falsificatorii de monede. 59. Aegineţii: 
Ovidiu {Metamorphoses, VII, 523) povesteşte că, din cauza acestei ciumi, muriră nu numai 
oamenii, dar şi toate animalele, şi că peninsula fu mai pe urmă repopulată prin rugăciunile 
regelui, care ceru lui Joe de a transforma în oameni nenumăratele furnici, singurele care 
rămăseseră în viaţă. Dante face aluzie la acest pasaj din Ovidiu şi în Convivio, IV, 27. 
68. Neferice : nenorocit. 

70 Iar noi treceam încet, fără de-a zice 
nimic, privind la umbre tîrîtoare 
ce-n veci nu pot de jos să se ridice. 

73 Si iată doi, făcuţi răzimătoare, 
cum două ţesturi la-ncălzit le pui, 
de lepră plini din cap pînă-n picioare. 

76 Nicicînd pe-un serv, purtînd ţesala lui, 
cînd domnu-i are zor, sau pe nevrute 
cînd stă veghind, mai harnic nu-1 văzui, 

79 decît cum ăştia doi cumplit de iute 
cu unghiile rîia-şi ţeselau 
ce-aşa-i mînca de n-aveau chip s-ajute. 

82 A leprei scoarţ-astfel o descojeau 

cum razi cu vreo custur-un crap sau peşte 
de-acei ce solzii cei mai mari îi au. 

85 - „Tu, cela ce tesală-ti faci din deşte - 

a zis Virgil spre unul dintre ei -, 
iar uneori din ele-ti faci si cleşte, 

88 să-mi spui de-i vrun latin pe-aci-ntre-acei 
de-al vostru fel, şi-acestei munci pe tine 
etern să ai tu unghii-oricîte vrei!” 

91 - „Şi noi, diformi aşa cum vezi tu bine, 

sîntem latini - plîngînd răspunse-un ins -, 
dar tu, acel ce-ntrebi acestea, cine?” 

94 Virgil atunci: - „Sînt unul ce-am descins 
cu-acest ce-i viu, şi-asfel din gură-n gură 
îl port să vad-al Iadului cuprins”. 

97 Cei doi comunul spete-1 desfăcură, 

şi-n tremur s-au întors spre mîne-apoî 
cu mulţi cari sunet prin ecou avură. 

100 Virgil mă-mpinse-aproape-acestor doi: 

- „Ce vrei - zicînd - tu-ntreabă-i aşadară!”. 
Şi-aşa cum vru, am şi-nceput: - „O, voi, 

103 al vostru nume nu-n curînd dispară 
din minţi-umane-n prima lume-a lor 
[ci-n veac trăiască la lumin-afară]. 


95. Cu ăst ce-i viu (a). 97. Comunul spete-atunci (a). Rupînd atunci comuna legă¬ 
tură (b). 101. Am trecut în text varianta (a), versul lipsind în (A). 103. pi... nume (a). 
103. lipseşte în (A). Am trecut în text varianta (b). 105. ...afară...lume (a). 


73. Răzimătoare : unul altuia. 88. Latin : italian. 97. Spete : fiindcă erau răzimaţi cu spatele 
unul de altul. 99. Ecou : cuvintele lui Virgil erau adresate numai acestor doi, dar ele se 
răspîndiră, ca şi răsfrînte de un ecou, de la cei ce erau împrejur. 103. Al vostru nume : vă 
doresc ca al vostru nume să nu dispară aşa curînd din minţile oamenilor sus pe pămînt {în 
prima lume-a lor), ci să trăiască încă mulţi ani; dar spuneţi... 




244 
































I 


INFERNUL 


106 să-mi spuneţi cine-aţi fost, din ce popor? 
[Nu vă silească să-mi daţi ştiri reduse] 
al vostru chin si-urît si-obositor”. 

109 - „Albert da Siena - zise-un duh - mă puse 
pe rug, pe mine, din Arezzo fostul, 
dar nu a morţii cauză-n Iad m-aduse. 

9 

112 Glumind i-am spus: - «Adevărat, că rostul 
urcării-n aer ca să zbor îl ştiu», 
iar el, un curios, şi sterp ca prostul, 

115 ceru o probă, şi-ăst motiv hazliu 
că nu [putui] să-l fac Dedal să fie, 
m-a ars prin cel ce i se da drept fiu. 

118 Ci-osînd-aci-ntr-a zecea bolgie mie 

mi-a dat Minos cel de-ori[ce] greş străin, 
fiindcă-n lume-uzai si de-alchimie.” 

9 

121 Iar eu către Virgil: - „Mai vanitos 
alt neam decît sienezii se mai poate? 

Chiar cel francez cu mult e mai prejos!”. 

124 Dar alt lepros ce ne-auzi: - „Tu scoate 
pe Stricca dintre ei, căci cheltuind 
păstră măsura cea mai dreaptă-n toate; 

127 si Nicolo, căci de sofran ştiind, 

9 * 5 5 * 

el primu-i cultivă picanteria 

în strat în care-asemeni plante prind: 


111. Nu însă (c). 112. ce-i drept (c). 115. dovezi (a). 116. Dar neputînd să-l fac Dedal 
să fie (A), că nu-l făcui Dedal (a). Am fost nevoit de faptul că în (A) nu era nici o 
legătură între versul 115 şi versul 116 să mă folosesc de varianta (a) în prima parte 
a versului, adăugind pentru întregirea lui un putui. 117. M-a ars prin unul ce-l 
avea drept (b). 119. făcu (a), mi-a fost- (a). 


109. Un duh: alchimistul Griffolino din Arezzo (Toscana), care pretinse de a învăţa pe Albero 
sau Albert da Siena arta de-a zbura, dar, neputînd să se ţină de făgăduială, fu acuzat de 
vrăjitorie şi condamnat să moară pe rug. Despre Griffolino ştim că „a fost un mare cărturar, 
om subţire şi priceput”, după cum ne spune comentatorul lacopo della Lana, şi că nu mai era 
în viaţă în 1272, cînd într-un act apare ca martor „Bernardinus quondam Griffolini de Arizzo”. 
Cît despre Albero sau Albert, se pare a fî fost o persoană foarte simplă, cu toate că era nepot 
(unii zic fiu) al episcopului din Siena. 111. A morţii cauză: nu din cauza păcatului de vră¬ 
jitorie am ajuns în Iad, dar din cauza alchimiei mele şi a păcatului de falsificator de bani. 
116. Că nu putui : acest motiv hazliu, că n-am putut să-l fac... 117. Prin cel : prin episcopul 
din Siena, al cărui fîu se spunea că este. 124. Alt lepros : e vorba de Capocchio din Siena, 
care fu ars de viu 1293. Era vestit nu numai ca alchimist, dar şi ca bun imitator al gesturilor 
şi glasurilor altora. Unul din comentatori, Francesco da Buti, ne spune că ar fi fost coleg cu 
Dante la Universitatea din Bologna. Tu scoate : ironic. 125. Stricca : din familia Salimbeni din 
Siena, urmărit pentru risipa şi dărnicia lui. A fost podestă la Bologna în 1276 şi în 1286, cu 
care ocazie duse o viaţă strălucită în serbări şi ospeţe. „Acest Stricca, ne spune Francesco da 
Buti, a fost un tînăr din Siena, foarte bogat, care a fost din ceata tinerilor darnici, care s-a 
întemeiat în Siena şi în care şi-a risipit marea sa avere”. 127. Nicolo : lacopo della Lana ne 
informează că acesta a fost messer Nicolo Salimbeni din Siena, care a fost darnic si cheltuitor 
şi a făcut parte din ceata tinerilor darnici şi a fost cel dintîi care s-a gîndit să pună cuişoare 
în fazani şi potîrnichi fripte. Şofran: în text e vorba de cuişoare. 129. în strat: la Siena, 
unde aceste obiceiuri rafinate prind foarte lesne ; ironic. 

5^1 divina comedie 

130 şi clubu-n care şi-a păpat şi via 


133 

şi multele-i păduri D’Ascian, şi-n care 
vindea ca spirite-Abagliat prostia. 

Spre-a şti cine te-ajută a spune-atare 
de neamul sienez, te-apleacă bine 
ca faţa mea s-o vezi în linii clare, 


136 şi-astfel afla-vei pe Capochio-n mine, 
acel ce-n viaţă fals metal făcui, 
si bine ştii, de nu mă-nsel în tine, 

139 ce sprintenă maimuţ-a firii fui”. 

130. Clubul : ceata despre care am vorbit. 131. D’Ascian : Caccia degli Scalenghi din Asciano. 
132. Abagliat : porecla lui Bartolomeo dei Folcacchieri, despre care nu avem decît un docu¬ 
ment din care rezultă că în 1278 a fost condamnat fiindcă a fost găsit bînd într-o circiumă 
după sunarea clopotului de vecernie. Vindea... prostia : în sens ironic: risipea nu numai 
bani, dar şi toată prostia lui, vrînd să arate că e om spiritual. 136. Afla-vei : aceste cuvinte 
confirmă informaţia lui Buti că Dante l-a cunoscut la Bologna. 139. Maimuţ- : face aluzie la 
dorul lui de a imita nu numai metalele prin alchimie, dar şi gesturile şi glasurile animalelor. 

CîntuC XXX 


Cercul al optulea. 
Valea a zecea: calpuzanii 


Falsificatorii de sine (1-48) @ 
Falsificatorii de monedă (49-90) © 
Mincinoşii. Cearta comică între 
maistrul Adam si Sinon Grecul 
(91-129) © Dojana lui Virgil către 
Dante (130-148) 


1 Cînd pentru Bachus Juno-ntărîtată 
pe-al Tebei sînge-şi răcorea mînia 
precum şi-o răcori şi de-altădată, 

4 atîta-ntra-n Atamas nebunia 
încît, cu doi copii ai ei venind, 
în brate-i strînsi, cînd îsi văzu soţia 

7 striga: - „Să-ntindem laţul ca să prind 
cu pui cu tot leoaica la intrare!”. 

Cu mîini nelegiuite-apoi răpind 

10 pe-un fiu numit Learh, pe cel mai mare, 
rotindu-1 l-a strivit de-un zid, turbatul, 
iar ea fugind sări cu-al doilea-n mare. 

13 Iar cînd Ursita răsturnă-ngîmfatul 
oraş troian ce totul îndrăznit-a 

9 

şi-a stins pe-un rege-alături cu regatul, 

16 Hecuba tristă, roaba şi-obidita, 
văzînd si-al Polixenei trist omor, 
şi-n stare-aşa de jalnică-ntîlnit-a 


4. a prins pe-Atamas (c). odată (a). 5-6. cînd îşi văzu venind cu ambii săi copii la 
sîn, soţia (a). 18. Şi cînd în trista-i stare ea (a). în chip (a). 

1. Juno: geloasă pe Semele (fiica lui Cadmus, regele Tebei, şi iubită de Jupiter), scăpă de ea 
prin viclenie, în urma îmbrăţişării lui Jupiter care prefăcu rivala în cenuşă, şi persecută apoi 
tot neamul ei. 2. Al Tebei sînge : neamul Semelei, care domni în Teba. 4. Atamas : cumnatul 
Semelei, pe care îl făcu să înnebunească în aşa fel, încît, aflîndu-se în palatul lui, crezu că 
este la vînătoare de lei si, confundînd pe soţia lui care venea către el tinînd în braţe cei doi 
copii, Learchus şi Melicertes, omorî pe Learchus şi sili pe soţie şi pe celălalt copil să se arunce 
în mare. Cf. Ovidiu, Metamorphoses, IV, 511-541. 

























































DIVINA COMEDIE 


19 pe-al mării mal ucis pe Polidor, 
ea voci a scos asemeni lătrăturii, 
de-amarul mult ce-i puse minţii nor. 

22 Dar nici în Troia, nici în Teba furii 
n-au rupt vrodat-atîta de-ndrăzneţe 
nu membre de-om, ci fiare-ale pădurii, 

25 ca doi cari goi şi cu scîrboase feţe 

fugeau şi se muşcau, şi nu-ntr-alt mod 
cum fac doi porci scăpaţi de prin coteţe. 

28 Sărind cu dinţii-un duh a prins de nod 
de-al cefei pe Capochio şi tîrîndu-1 
el burta-i sfîşia de-al văii pod. 

31 Cel din Arezzo tremura, văzîndu-1 

şi-a zis: - „E Giani Schichi-acel prăpăd 
şi-alearg-aşa, tot cercu-nspăimîntîndu-1”. 

34 Dar eu: - „De-ai altui dinţi, că să repăd 
pe tine-a te-nhăţa, de nu ţi-e frică: 
ce duh e el? Să-i ştiu, cît timp îl văd!”. 

37 - „Stricatul duh al Mirhei, care-amică 
a tatălui său fu, dar nu cu-acel 
amor legal ce-1 datoreşte-o fiică, 

40 şi-ajunse-aşa pînă-n păcat cu el, 
luînd prin fraudă chipul altei fete, 
cum celălalt turbat făcu la fel, 

43 şi-n patul morţii el ca Buoso stete, 
testîndu-şi doamna turmei prin atari 
formule-ncît minciunii normă-i dete.” 

46 Pierind turbaţii-aceia doi, la cari 

priveam să văd ce rele-au să mai facă, 
mă-ntoarsei ca să văd şi pe-alţi tîlhari. 


32. strigoiu (A). Am trecut în text varianta (a) din cauza rimei. 


20. Lătrăturii : Hecuba, soţia regelui Priam din Troia, fiind făcută prizonieră de greci şi 
văzînd omorîndu-i-se sub ochi fiica sa Polixena, jertfită pe mormîntul lui Ahile, şi apoi, tîrîtă 
fiind în Tracia în lanţuri, găsind pe ţărmuri cadavrul fiului său Polidor, înnebuni de durere 
şi lătră ca un cîine; „latravit, conata loqui... Ululavit mesta per a^ros” (Ovidiu, Metamorphoses, 
XIII, 569 şi 571). 30. Pod: stînca ce străbătea genunea şi servea de pod. 32. Giani Schichi: 
din familia Cavalcanti. Se povesteşte că murind Buoso Donaţi fără să lase testament, o rudă a 
lui, Simone Donaţi, se folosi de Gianni Schicchi, al cărui talent de a imita glasul şi gesturile 
altora era cunoscut, punîndu-1 în pat în locul mortului, să facă testament. Pentru aceasta îi 
dărui ca răsplată cea mai frumoasă iapă. Prăpăd : prăpădit, supt de boală. In text: „folletto’^ 
icf. varianta (A) la versul 32: strigoi, un fel de suflete răutăcioase, cărora li se atribuie mare 
agilitate şi dibăcie în a face farse oamenilor. 34. De-ai altui : a se construi: „de nu ţi-e frică 
de dinţii altuia ce se reped să te înhaţe...”. 37. Stricatul : spiritul răspunde că sufletul de care 
Dante întreabă este al Mirei, fiica lui Cinryus, regele Ciprului, care se îndrăgosti de tatăl său 
şi, prefăcîndu-se într-o altă femeie, îşi atinse scopul (Ovidiu, Metamorphoses, X, 298-502). 
42. Celălalt : Gianni Schicchi. 44. Doamna turmei : iapa cea mai bună. 45. Formule: 
neuitînd nici o formulă trebuincioasă testamentului. Normă: aparenţă de adevărată. 

49 Şi-un duh văzui părînd o cobză, dacă 
tăiat sub vintre ţi-1 închipui de-unde 
al nostru trup devine-n jos o cracă. 

52 Greoaia boală de-apă ce pătrunde 

prin trup cu zămuri în venin schimbate, 
aşa că burţii faţa nu-i răspunde, 

55 făcea să stea cu buzele căscate 
asa cum tin si ftizicii-nsetati 

9 9 9 9 

căzut-o buză, şi-alta-n sus pe spate. 

58 - „Ah, voi ce făr’ de-osîndă văd că-ntraţi, 
şi nu ştiu cum - a zis - aci-n ponorul 
acest cumplit, priviţi şi vă miraţi 

61 [de maistru-Adam ce jinduie izvorul]! 
Avui, trăind, ce-am vrut, şi bani şi bine, 
şi-acum de-un strop de ap-aici duc dorul. 

64 Acele văi ce de pe verzi coline 
din Casentino-n Arno cad şi-apar 
în albii moi, de-a lor răcoare pline, 

67 mereu le văd în gînd, şi nu-n zadar, 

căci chipul lor cu mult mai rău mă doare 
decît acest al boalei mele-amar. 

70 Dreptatea, vai, cumplit răzbunătoare, 
motiv ia locul crimei ce-o făcui, 
ca si mai iuti oftările să-mi zboare. 

9 9 

73 Acolo stă Romena, şi bătui 

bani falşi de-ai lui loan într-însa, pînă 
ce-acolo pus pe rug şi ars eu fui. 

76 Să-l am eu pe-Alexandru-o clipă-n mînă, 
ori pe-alt mişel din trei, aş da, socot, 
cu drag, oh, Brando,-ntreaga ta fîntînă. 

w 

79 Aşti doi turbaţi ce ştiu prin vale tot 

de nu mă mint, un frate-ar fi prin vale - 
dar greu aşa cum sînt, eu ce să pot! 


56. Cum vezi că (a). 61. de maistru-Adam ce-amar îşi are (b). 75. Ce-aprins pe rug 
am ars (b). 


49. Un duh văzui : maistrul Adam, de origine nesigură, care falsifică în Romena florinul de 
aur al Florenţei şi fu ars de viu în 1281. La această crimă se pare că a fost îndemnat de conţii 
din Romena. 52. Boală : hidropizia pe care o cheamă „greoaie”, fiindcă, umflînd trupul cu 
zămuri, îl osîndeşte la nemişcare. 54. Nu-i răspunde: proporţiile fiind schimbate. 64. Văi: 
pîrîiaşe. „Vers de o frumuseţe proverbială mulţumită căruia străluceşte, între astfel de grozăvii, 
o viziune de idilă, dar nu e decît o clipă, căci, chiar sub acele aparenţe, se ascunde Infernul, 
şi imaginea încîntătoare e întrebuinţată ca să facă mai aspră pedeapsa” (Steiner). 71. Locul: 
regiunea Casentino, unde se află Romena. 74. loan : Sfîntul loan, patronul Florenţei şi a 
cărui efigie era pe florinul Florenţei. 76. Alexandru : contele din Romena. 77. Din trei : din 
cei trei fraţi, conţi din Romena : Guido al Il-lea, Alexandru şi Aghinolfo al Il-lea. 78. Brando : 
fîntîna Branda din Romena, astăzi aproape secată, a nu se confunda cu vestita „fonte Branda” 
din Siena. 79. Doi : Capocchio şi Gianni Schicchi. 80. Un frate : din cei trei fraţi, unul, Guido 

82 Să fiu uşor atîta numa-n sale 

9 9 

să pot măcar o şchioapă s-o străbat 
în suta de-ani, de mult aş fi pe cale 

85 aci-ntr-al sluţilor ponor să-i cat, 
deşi-i de unsprezece leghe-ocolul 
şi nu-i mai strimt de-o jumătate-n lat: 

88 căci numai pentru ei sînt eu în stolul 
cel slut de-aici, [şi silnica lor trudă] 
m-a pus să bat de trei carate polul.” 

91 - „Dar ăsti doi nevoiaşi ce văd c-asudă 

“*5 9 

la dreapta ta - i-am zis - şi aburi dau 
cum face mîna cînd pe ger ţi-e udă?” 

94 Iar el: - „Cînd am căzut, aici erau 
si stau asa si nu-si întorc nici teasta 

9 9 9 9 9 

şi-n veci ei poate-or sta cum vezi că stau. 

97 Ea-i cea ce-mpinse pe losif năpasta, 
el falsul Sinon e, un grec stricat, 
şi scot din friguri iuţi putoarea asta”. 

100 Dar unul dintre ei fu ofensat 

că-i da recomandatie-asa de-obscură 

9 9 

şi-i dete-un ghiont în burtă, şi-a sunat 

103 umflata burtă asemeni c-o tambură. 

Dar prompt Adam răspunse-atunci cu cotul 
şi nu-mi păru mai slab în lovitură. 

106 - „Să nu mă crezi - i-a zis - buştean cu totul, 
că, dacă-s greu din cauza boalei mele, 
am mîini destul de iuti să-ti radă botul.” 

9 9 

109 - „Cînd te-au băgat în foc, n-ai fost cu ele - 
răspunse grecu’ - aşa de iute-a bate, 
ci-asa si mai, bătînd monete rele.” 

9 9 ^ 


85. Şi-aci într-... (a). 88. ei ne-a-mpins (?) (a). 89. de-aici că... (A), făcînd să... (a). 
şi-a lor trudă (a). 90. m-au (A). 111. nu-ţi fură (a). 


al Il-lea, chiar a murit şi este aici. 87. O jumătate : o jumătate de leghe. 88. Ei : fraţii da 
Romena. 91. Dar: se subînţelege: cine sînt. 93. Pe ger: fiindcă numai atunci vaporii se văd 
condensîndu-se. 97. Ea: soţia lui Putifar, al cărei nume nici în Biblie nu se spune. Voind să 
seducă pe losif şi fiind respinsă de el, îl învinovăţeşte de vina ei, la bărbatul său {Geneza, 
XXXIX, 7-20). 98. Sinon: grecul care îi făcu pe troieni să adăpostească în cetate faimosul cal 
de lemn, plin cu războinici greci. 99. Putoarea asta : una din caracteristicile elementului 
miraculos din Divina Comedie este mărirea proporţiilor unor lucruri obişnuite şi naturale. 
Tot aşa şi aici, unde, plecînd de la faptul că oamenii bolnavi de friguri au un miros particular, 
îl exagerează pînă la putoare. Tot aşa în Rai, plecînd de la faptul real al corpurilor mici care 
par că dansează într-o rază de lumină, imaginează două mari raze care fac o cruce pe planeta 
Marte şi în ele dansînd strălucitoare sufletele care au murit pentru credinţă. 101. Obscură: 
cu vorbe care îi întunecau faima. 106. Buştean: înlemnit, în înţelesul că nu ar fi putut face 
nici o mişcare. 109. N-ai fost : fiindcă avea mîinile legate. 111. Mai : mai mult. 

112 Adam atunci: - „Aici cam ai dreptate, 
dar n-a fost tot aşa de drept, vecine, 
ce-ai spus sub Troia celor din cetate!”. 

115 - „Eu fals cuvînt, tu falşi arginţi, vezi bine! 
Eu sînt aici să-mi plîng o culp-a mea, 
tu multe-ncît şi dracii-au mai puţine!” 

118 - „Să uiţi de cal, sperjure, poate-ai vrea? 
răspunse cel cu burta numai apă, 
dar toţi în lume-o ştiu, şi-n gît să-ţi stea!” 

121 - „Ba ţie setea-n gît, că limba-ţi crapă 
şi-un turn pînă la gură ţi se dete 
şi tot n-au loc putorile să-ncapă.” 

124 - „Tot fleacuri spui - a zis cel cu monete - 
de cîte-ori îţi căşti [pliscul, secătură], 
căci apa-n turn de am şi tot mi-e sete, 

127 tu ai dureri de cap şi-n tine-arsura, 
şi nu ţi-aş spune-o vorbă de pomană 
să pupi măcar al apei şes cu gura.” 

130 Stăteam s-ascult ocara lor duşmană, 

cînd: - „Uite-aici - îmi zice-al meu părinte 
e cît pe-aci să-ţi fac acum dojană!”. 

133 Mînia deci văzîndu-i-o-n cuvinte, 
privii la el şi-aşa ruşine-avui, 
încît de ea si-acu-mi aduc aminte. 

9 


116. Eu sînt aici c-o culpă ce mi-o ştiu (a). 125. secătură (a). 129. măcar al apei 
gust (a). 130-132. Steteam s-ascult ocara lor duşmană, / Cînd: uite-aici, îmi zise-al 
meu părinte, / E cît pe-aci să-ţi fac acum dojană (b). Am trecut această variantă în 
text, aceste trei versuri lipsind în (A). 


116. Culpă : vină. 121. Că limba-ţi crapă: ca să-ţi crape limba de sete. 122. Un turn: face 
aluzie, cu o comparaţie ironică, la burta lui umflată, încît se aseamănă cu un turn şi-i ajunge 
pînă la gură. 127. Arsura : dacă mie mi-e sete, şi tu ai arsură. 128. De pomană : n-ai nevoie 
de îndemn ca să atingi cu buzele faţa apei. „Toată această scenă este o capodoperă de comic. 
Oricine va fi observat, într-un schimb înţepător de ocări, felul cum fiecare îşi ascute mintea 
sub împunsăturile celuilalt, fericita răsărire a răspunsului unuia din împunsătura celuilalt, 
modul de a da lovitura şi de a primi răspunsul, şi de a da replica şi apoi contrareplica. Schim¬ 
bul de cuvinte aici este subtil şi căutat, dar subtilitatea şi căutarea corespund adevărului. In 
vorbe, dincontră, se arată cu o naturaleţe admirabilă vulgaritatea sufletului. Aceasta este 
scena în care este dezvoltată, mai pe larg şi mai amănunţit, starea sufletească reciprocă a 
condamnaţilor celor mai iosnici. Dar este si o scenă de comedie umană neîntrecută si ne 
revelează superioritatea şi agilitatea fanteziei lui Dante. Astfel încît tragem concluzia: noroc 
pentru noi că Dante s-a oprit să asculte această ceartă în Infern! De data aceasta Virgil să 
ne ierte, dar nu are dreptate” (Sannia, Comicul, umorismul şi satira în Divina Comedie, 
Milano, Hoepli, 1909, I, 318). 134. Ruşine : această dojană a lui Virgil întrece limitele acestui 
singur episod. Avem aici una din numeroasele mărturisiri ale lui Dante. Se ştie că, după 
moartea Beatricei, ca un fel de reacţie la o tinereţe prea visătoare şi mistică, Dante a avut 
o perioadă de rătăcire (din care ne rămîne mărturie vestitul sonet de dojană al prietenului 
său Guido Cavalcanti), cînd s-a înhăitat într-o ceată de oameni cu gusturi grosolane şi a avut 
şi el o ceartă cît se poate de plebee cu Forese Donaţi, după cum apare dintr-un schimb de 
sonete ce au ajuns pînă la noi. în acest episod deci, Dante face, indirect, act de căinţă. 

136 Si ca si-un om, visînd un rău al lui, 
doreste-a-i fi aceasta vis, si cere 
ce-aievea este-asa, si nu ce nu-i, 

9^9 5 

139 aşa şi eu, căci n-aveam glas, dar vrere 
aveam să mă scuzez; şi mă scuza, 
si nu ştiam, nevruta mea tăcere. 

142 - „Cu mult mai mari greşeli se pot spăla 
cu-o mult mai slabă probă de ruşine! 
Alung-acum orice mîhnire-a ta, 

145 şi-nchipuie-ţi că-s tot pe lingă tine 
oricînd s-ar întîmpla să vezi că-şi sar 
cu-atari cuvinte[-n cap atari jivine]. 

148 A vrea s-auzi ce-şi spun e gust vulgar!” 


145-148. Pe o foiţă de ţigară : Oricînd s-ar întfîmpla] să dai de vruni Asemeni prilej 
de ceartă:! Că-i gust vulgar a vrea s-auzi ce-şi spun. - Că-i josnic gust. - Prilej 
cu cearta,! -ntre-atari jivine. - Ce şi-l provoac-atari jivine (x). 147. cu atari cuvinte 
tari (A). 


136-140. Sensul: după cum cineva care visează ceva neplăcut şi doreşte realitatea, nu visul, 
tot aşa eu, tot voind să mă scuz şi neputînd vorbi, eram scuzat de tăcerea mea. 142. Cu mult: 
versuri devenite proverbiale în limba italiană. 145. Pe lîngă tine : caută să-l încurajeze, 
spunîndu-i că „în astfel de momente el va fî totdeauna lîngă dînsul” sau (poate mai bine): 
„Adu-ţi aminte că sînt eu de faţă, şi să-ţi fîe ruşine să-ţi faci o petrecere din a asculta astfel 
de cuvinte vulgare!”. 

CîntuC XXXI 

Puţul giganţilor 


Falsa închipuire a lui Dante apro- 
piindu-se de puţul infernal (1-33) 
@ Giganţii (34-57) @ Nimrod 
(58-81) © halte (82 -111) © Anteu 
(112-145) 


1 Aceeaşi limbă-ntîi m-a mursecat 
încît crezui că foc pe-obraji îmi pune, 
şi-apoi tot ea şi leacul mi l-a dat. 

4 Atare-o lance-aveau, precum se spune, 
Pelops şi-Ahil, că darurile sale 
cumplite-ntîi erau şi-n urmă bune. 

7 Iar noi ieşind din dureroasa vale 
treceam pe ’naltul mal ce-o-ncunjura 
şi fără de-a vorbi nimic pe cale. 


8. Trecînd fâr-a vorbi (b). 


1. Limbă: a lui Virgil. Mursecat: cu dojana sa. 2. Foc: din cauza ruşinii. 3. Leacul: face 
aluzie la cuvintele mîngîietoare care urmară numaidecît asprei dojeni. 4. Lance : de mai 
multe ori Ovidiu face aluzie la lancea lui Ahile, a cărei rană nu putea să fîe lecuită decît cu 
a doua lovitură de aceeaşi lance ; dar pasajul la care Dante se referă aici este cel din Remedia 
Amoris, vv. 48-49: „Vulnus in Herculeo quae quondam fecerat hoste, Vulneris auxilium Pelias 
hasta tulit”, adică „aceeaşi lance peliană (din muntele Pelias) care făcuse rană în duşmanul 
herculean aduse şi leacul rănii”. Dante, ştiind că tatăl lui Ahile se chema Peleus, a interpretat 
greşit acest pasaj şi a vorbit de lancea lui Ahile şi a tatălui său în loc de a vorbi de lancea 
al cărei lemn era din muntele Pelias. Se pare că acest pasaj este urzit să fîe rău interpretat, 
fiindcă în traducerea lui Coşbuc avem acum o a doua interpretare greşită: lancea lui Pelops. 
Această însuşire miraculoasă a lăncii lui Ahile care se potrivea de minune poeziei de iubire 
cavalerească a fost folosită foarte mult de trubadurii provensali şi de poeţii italieni din Şcoala 
siciliană (secolul al XlII-lea) în comparaţiile lor: „După cum rana lăncii lui Ahile nu putea 
fi lecuită decît de o nouă lovitură de aceeaşi lance, tot aşa rana deschisă în inima poetului 
de ochii iubitei sale nu poate să fîe lecuită decît de o privire drăgăstoasă a aceloraşi ochi”. 
Despre influenţa pe care poezia latină clasică a exercitat-o asupra întregii poezii medievale, 
cf. minunata carte a lui Edmond Faral, Recherches sur Ies sources latines des contes et romans 
courtois du moyen âge. Paris, Champion, 1913 şi Ramiro Ortiz, „La materia epica di ciclo 
classico nella poesia italiana delle origini”, în Giorn. st. d. lett. it., LXXX (1923), pp. 265 şi urm. 
7. Vale : ultima genune din cercul al optulea. 




















































DIVINA COMEDIE 


10 Nici noapte-aici, nici ziuă nu era, 
aşa că ochii-aveau puţină zare, 
ci-un corn eu auzeam, ce-astfel urla, 

13 c-ar fi-ntrecut si-un tunet cît de tare. 
Deci ochii-atunci spre sunet îndreptînd 
urmai un drum opus cu-a lui cărare. 

16 N-a plîns, în urma fugii triste, cînd 
pierdut-a Carol sfînta sa armată, 

Roland din bucium mai cumplit sunînd. 

19 Nu mult privii acolo şi deodată 
păru că turnuri multe văd ivite 
şi: - „Duce,-am zis, ce ţară ni s-arată?”. 

22 Iar el: — „Fiindcă-n zările-amurgite 
tu prea departe-ai vrea să cercetezi, 
te-nşală deci vederi închipuite. 

25 Cînd vom ajunge-acolo ai să vezi 

la mari distante simţul cum te minte, 
deci fă si tu mai iute să-mi urmezi”. 

5 

28 De mîn-apoi m-a prins vorbind cuvinte: 
„Spre-a nu-ţi părea ciudat cu totul ce-i 
acolo-n fund îţi spui mai dinainte 

31 că nu sînt turnuri, ci giganţii-acei 
ce stau în puţ sub rîpa ce-1 roteşte 
toţî pînă la buric în malul eî”. 

34 Aşa precum cînd ceaţa se răreşte 
treptat privirea tot mai clar răspică 
ce-ascuns e-n fum ce zarea ne-o-nvăleşte, 


11-12. Aşa c-aveam vederii-o strimtă [zare]I Şi nu ştiu de-unde-un corn, astfel 
zbiera (a). 11. Atît... şi care (b). 12. Pe-un (b). 16. In urma luptei cei nefericite (b). 
18. Roland nu scoase glasuri în cumplite (b). 18. cornu (a). 21. oraş (a). 25. De-o 
fi s-ajung (a). 28. cu-atari (a). 33. în jurul (a). 35. Ridică (a). 36. ce zările ne¬ 
greşte (b). ce-ascunde fumu-n zarea ce o-n[egreşte] (a). 


15. Drum opus : sunetul vine de la corn la Dante şi face în aşa fel ca ochii lui Dante să se 
îndrepte către partea de unde vine sunetul, urmînd, fireşte, drumul contrar: de la el la corn. 

16. Cînd: la Roncevaux (15 august 778), unde ariergarda lui Carol cel Mare a fost atacată 
pe neaşteptate de mauri şi măcelărită. Aici Dante face aluzie la versurile 1753 şi următoarele 
din Chanson de Roland, unde se spune: „Contele Roland şi-a pus cornul la gură; suflă în el 
şi sună din răsputeri. înalte sînt dealurile, şi glasul cornului ajunge departe. Ecoul îl răsfrînge 
pe treizeci de leghe împrejur. Contele Roland urmează să sune cornul cu atîta mîhnire, chin 
şi durere, încît din gura sa ţîşneşte sînge roşu şi-i plesnesc tîmplele capului”. 20. Turnuri: 
e vorba de giganţi, care de departe şi în aerul întunecos al Infernului îi apar lui Dante ca 
turnurile unui oraş medieval. Nu e vorba numai de turnurile de apărare de lîngă zidul cetăţii, 
ci şi de mulţimea cea de turnuri private, care erau alături de casele tuturor familiilor mai de 
seamă, pentru nevoile războaielor private, admise în codul public medieval, şi care, văzute 
de departe, dădeau oraşului un aspect cu totul caracteristic: al unei păduri de turnuri. 
28. Cuvinte : adică astfel de cuvinte. 32. Ce stau : a se construi: „ce stau toţi în puţ pînă la 
buric, sub rîpa ce în {cu) malul ei îl {puţul) roteşte”. 

INFERNUL 


37 asa, distant-avînd mereu mai mică 
spre puţ, prin negrul şi-ndesitul fum, 
scădeam eroarea şi spoream în frică. 

40 Pe culmea sa rotundă-ntocmai cum 
Monteregion cu turnuri se-ncunună, 
aşa, ca turnuri, pînă-n brîu acum 

43 văzui sub mal stînd cerc în văgăună 
cumpliţi giganţi, cui Joe furios 
si-acum le-azvîrle-amenintări cînd tună. 

46 Vedeam la unii şi-al lor chip scîrbos, 
şi piept şi umeri şi din vintre-o parte, 
şi braţele-atîrnînd pe coaste-n jos, 

49 Cuminte-a fost că firea ăstei arte 

de-a naşte-asemeni monştri-i puse-o fine, 
lipsind de-atari executori pe Marte, 

52 balene însă si-elefanti de tine 

9 9 9 

şi-acum, cu mult mai dreaptă ea s-arată 
şi şi prudent oricui gîndeşte bine, 

55 căci unde sînt puteri şi judecată 
cu vrere rea unite-ntr-o făptură, 
n-ai scut tu, oame,-n contra-i niciodată. 



42. afară (a). 49. Cuminte firea fu, că (a). 49-50. Cînd Firea puse D[e a naşte] (b). 
De-a pus Natura fine-acestei arte! De-a naşte fiare-atari, fu foarte bine (b). 51. Spre-a 
nu mai da atari osteni (a). 57. Noi scut în contra n-avem (a). 


37. Distant-avînd : cu cît scădea distanta între mine si put. 39. Frică : fiindcă vedea că nu 
sînt turnuri, ci uriaşi, al căror chip fioros i-apare mai desluşit. Dante ştie de la Virgil că sînt 
giganţi, dar altceva e să ştii şi altceva să vezi! 41. Monteregion: castel ridicat de locuitorii 
din Siena între Siena şi Colle di Val d’ Elsa în 1213 pentru a-i ţine la respect pe florentini. Pe 
zidurile ei puternice se ridicau în vremea lui Dante douăsprezece turnuri măreţe, care au fost 
pe urmă dărîmate în secolul al XVI-lea, cînd florentinii cuceriră cetatea. 44. Cui : cărora. Joe : 
face aluzie la lupta de la Flegra (cîmpiile Flegree de lîngă Neapole), unde Joe a pedepsit cu 
trăsnetele lui îndrăzneala giganţilor, care, punînd munte pe munte, voiau să dea asalt cerului. 
Mitul înfăţişează în formă poetică fenomenele vulcanice ale acelei regiuni. Blocurile de piatră 
pe care erupţia le aruncă în aer au fost interpretate ca stînci aruncate contra lui Joe, iar 
fenomenele electrice care însoţesc erupţiile, ca trăsnetele cu care Joe a pedepsit nelegiuirea 
giganţilor. 45. Şî-acum : aceste ameninţări, chiar după izbînda obţinută, ne arată, cu oarecare 
nuanţă de comic, toată frica de care Joe fu cuprins pentru răzvrătirea giganţilor şi, indirect, 
frica lui Dante cînd începe să-i zărească. Dacă lui Joe i-a fost atît de frică de ei, încît chiar 
acuma îi ameninţă cu trăsnetul lui, cum să nu-i fie frică lui Dante ! Cred însă că trebuie văzută 
aici o aluzie la vreo tradiţie populară, care spunea că atunci cînd tună, Joe ameninţă pe 
giganţi, după cum şi azi în anume regiuni, de pildă în Abruzzi, se spune în glumă copiilor că 
„este tata-mare care merge în trăsură”, iar la noi: „merge sfîntul Ilie cu căruţa”. 49. Cuminte: 
bine a făcut firea că a încetat de a produce asemenea monştri. 51. Marte: natura, încetînd 
de a produce giganţi, l-a lipsit pe Marte, zeul războaielor, de astfel de fîoroşi urmaşi (executori 
ai ordinelor lui Marte). 52. Balene : şi dacă natura păstrează şi acum alţi monştri, ca balenele 
şi elefanţii, şi a nimicit numai pe giganţi, ea se arată — oricui se gîndeşte bine — cu mult mai 
dreaptă şi mai prudentă, căci este vorba de dobitoace, care n-au judecată, ci numai forţă 
brută, cît timp în giganţi era şi una, şi alta, ceea ce îi făcea cu mult mai periculoşi. 

DIVINA COMEDIE 


58 Obrajii lungi şi laţi mi se părură 
cît pinul pe San Pietru, şi-ncleiete 
el membre-avea cu faţa-i pe-o măsură, 

61 asa că malul cel ce i se dete 
drept sorţ lăsa văzut ochilor mei 
pe-atîta-n sus, şi, că-i ajung la plete, 

64 în dar s-ar fî fălit frisoni chiar trei, 
căci bine-am măsurat treizeci de palme 
de sus de unde-n copci o mantie-o închei. 

67 - ,^afel mai amech izâbi zâlme'\ 
aşa-ncepu zbierînd cumplita gură 
ce nu ştia-ngăima decît sudalme. 

70 Şi-atunci Virgil i-a zis: - „Tu, stîrpitură! 
Rămîi la corn si-n el îti varsă focul, 
cînd ori mînie-ori alt imbold te fură! 

73 La gît îţi e, tu, duh confuz, la locul 
ştiut, cureaua; caută-ti-o niţel 

5 “ * 5 5 

şi vezi că ea-ţi încinge larg mijlocul!”. 

76 Spre mine-apoi: - „Ce-a fost, o spune el. 
Nimrod e, printr-a cărui nebunie 
nu toti vorbim în lume la un fel. 

5 

79 Dar să-l lăsăm, căci vorba ni-e pustie! 
Lui orice limb-a orişicui îi pare 
ca nou-a lui, căci nime nu i-o ştie”. 


59. aşa că stete (a). 60. cu-ohrajii (a). 62. Din hriu în jos (a). 66. Din locul d-unde 
mantia (a). 


59. Pinul : Dante vorbeşte de „pina”, adică fructul pinului. Este vorba de un ornament colosal 
de bronz în forma fructului de pin, care era pe vîrful mausoleului lui Hadrian şi care în 
vremea lui Dante era aşezată în piaţa Sfîntului Petru în faţa bisericii, şi azi se găseşte în 
Vatican, pe scara lui Bramante, în grădina Belvedere, -ncleiete : avea membre încleiate pe o 
măsură cu faţa-i, adică în proporţie cu faţa. 62. Sorţ : în text: încingătoare. 63. Şi, că-i : încît 
chiar trei frizoni (oameni din Frisa, Germania, între Moesa şi Weser), vestiţi pentru înălţimea 
lor, în zadar s-ar fi fălit să-i ajungă la plete. 66. De sus : adică numai capul şi gîtul măsurau 
treizeci de palme. 67. Rafel : mulţi au scris despre acest vers, ca şi despre faimosul Pape 
Satan din cîntul VII, însă în zadar, fiindcă intenţia poetului a fost tocmai ca Pluto şi Nimrod 
să vorbească într-un limbaj infernal neînţeles de nimeni. Cel mai bun comentariu la acest 
vers rămîn cuvintele lui Virgil de mai jos (v. 81): Nime nu i-o ştie. In ultimul timp însă 
problema a fost pusă în adevăraţii ei termeni şi cercetarea a urmat singurul drum cu adevărat 
ştiinţific ce era cu putinţă, mulţumită cercetărilor lui Domenico Guerri, care nu şi-a propus să 
explice aceste cuvinte, ci să arate, cu ajutorul dicţionarelor medievale pe care Dante le-a 
putut consulta, cuvintele evreieşti de care s-a servit, transformîndu-le cu oarecare libertate. 
74. Cureaua : de care atîrna cornul. 76. O spune : cu limbajul lui confuz şi de neînţeles care 
aduce aminte de amestecul limbilor de la Turnul Babilonului. Cine vorbeşte într-un astfel de 
grai nu poate să fie altcineva decît unul dintre cei care au lucrat la ridicarea turnului. 
77. Nimrod: după Geneză, a fost regele Babilonului. Cărţile sfinte nu-1 pun printre aceia care 
au conlucrat la ridicarea turnului faimos ; Dante însă îl face responsabil, faptul întîmplîndu-se 
în timpul domniei lui, urmînd în acest amănunt opinia Sfîntului Augustin {De civitate Dei, 
XVI, 4). 81. Ca nou-: lui Nimrod orice limbă i se pare cum ni se pare nouă limba lui; adică 

INFERNUL 


82 Nu mult am mers, vrun drum, poate cît are 
săgeata-n zbor, spre stînga-ntorşi, şi-am dat 
de-un mult mai fioros gigant mai mare. 

85 N-aş şti să spui ce maistru l-a legat, 
dar spui atît că braţul drept la spate, 
la piept cel sting avîndu-1 ferecat 

88 c-un lanţ ce-avea de gît; el jumătate 
din trup, pe cît îl vezi, îl încingea 
cu cercuri mari de cinci ori repetate. 

91 - „Cu Zeus, cu suveranul zeu, voia 

să-ncerce-acesta bratele-i trufaşe, 
şi plata care-o vezi acum şi-o ia. 

94 Fialte-a fost, si lucruri uriaşe 

CU alţi giganţi făcu-ngrozind pe zei, 
ci-n veci de-acum va fi-ntr-aceste fase.” 

9 

97 - „Aş vrea, maestre,-am zis, de poţi şi vrei, 

să văd şi pe Briar nemăsuratul 
spre-a fi convins de el cu ochii mei,” 

100 - „Vedea-vei tu-n curînd pe nelegatul 

Anteu - mi-a zis - şi poţi să-i şi vorbeşti, 
şi el ne-o duce-n fundu-a tot păcatul. 

103 Departe-i cel pe care tu-1 doreşti, 
la fel legat, la fel şi-n celelalte, 
atît că-i mult mai groaznic să-l priveşti.” 


93. Şi-acum el (a). 


de neînţeles. 88. El: lanţul. 94. Fialte: fiul lui Neptun şi al Ifimediei; a fost, cu fratele lui, 
Otus, printre cei mai îndîrjiţi duşmani ai lui Joe în lupta de la Flegra. Dante a aflat despre 
el din comentariul lui Servius la Georgice. 96. Faşe: lanţuri. 98. Briar: despre acesta poeţii 
ne spun că a fost fiul lui Uran şi al zeiţei Terra. I se atribuiau 100 de braţe şi 50 de capete, 
şi ca atare ni-1 descrie Virgil în Eneida (X, 564 şi urm.). Dante îl reduce, după cum vom vedea, 
la proporţii mai puţin fantastice. 99. Convins : îl cunoaşte din descrierea lui Virgil, dar vrea 
să-l vadă de aproape. Episodul are o nuanţă veselă, parcă Dante ar spune lui Virgil: „Prea 
din cale-afară l-ai descris fioros, încît eu să te pot crede numai pe cuvînt!”. Am văzut în 
episodul lui Pier della Vigna {Infernul, XIII, 28-30) cum Virgil îndeamnă pe Dante să rupă 
o crenguţă din pădurea sinucigaşilor, ca să-i arate că nu a minţit (v. 48) cînd a vorbit în 
Eneida de sîngele care ţîşneşte afară din crenguţa pe care Enea o rupe din pomul crescut pe 
trupul lui Polidor. 100. Nelegatul : este singur nelegat printre giganţi, fiindcă prin el (care, 
luîndu-i pe amîndoi în mînă, îi depune pe fundul Infernului) ei pot coborî în cercul următor. 
101. Anteu : fiul lui Neptun şi al zeiţei Terra, care în timpul luptei de la Flegra nu era născut. 
103. Cel : Briar. 104. La fel : ca în episodul lui Manto {Infernul, XX, 99-99), Dante face în aşa 
fel ca Virgil însuşi să corecteze ceea ce a spus în Eneida. Descriindu-1 la fel cu ceilalţi giganţi, 
mărturiseşte implicit că deci nu avea 100 de braţe şi 50 de capete. 105. Mai groaznic : totuşi, 
Virgil vrea să scape ceva din descrierea lui anterioară şi, tot admiţînd că Briar e la fel cu 
ceilalţi giganţi, adaugă că e mai groaznic, după cum într-o discuţie, după ce a trebuit să 
recunoaştem greşeala noastră şi să admitem teza adversarului, ne mulţumim să rămînă în 
picioare cel puţin un amănunt, căruia sîntem înclinaţi să-i dăm o importanţă superioară decît 
aceea ce o are în realitate. 

































DIVINA COMEDIE 


106 Nu zguduie-un cutremur turnuri ’nalte 
nicicînd aşa cumplit, precum văzui 
că-n lanţuri scutur-al său trup Fialte; 

109 mai tari fiori că mor, nicicînd n-avui, 
şi ca să mor de-ajuns ei mă-ngheţară, 
de n-as fi fost convins de lanţul lui. 

> 9 

112 Plecînd de-aici găsirăm aşadară 
pe-Anteu, ieşit deasupra de colină 
cinci coţi, fără de cap, din groap-afară. 

115 - „Tu, cel ce-n valea cea de plînset plină, 
în care Hanibal ursit să cadă 
lăsă lui Scipio gloria deplină, 

118 tu lei o mie ţi-ai ucis drept pradă, 
şi cel ce, de-ajutai şi tu-n cumplitul 
război pe fraţi, şi-azi pare să se vadă 

121 că Zeus era să fie biruitul; 

tu du-ne jos, şi nu cu greu s-o-nghiţi, 
acolo unde-i gheaţă-ntreg Cocitul. 

124 La Tiziu-ori Tif să nu ne mai trimiti; 
apleacă-te spre noi şi nu mai screme, 
şi-acesta-ţi poate da ce-aici doriţi: 

127 o faimă-n lume pe-ndelungă vreme, 
că-i viu şi zile lungi îi sînt menite, 
cu zile-n cer Cel Sfint de n-o să-l cheme.” 


108. Că-ntreg s-a scuturat sub lanţ [Fialte] (a). 112. Iar noi luarâm drumul nostru 
iară (a). 114. văzut de (a). 118. O miie ţi-ai ucis de lei (a). 125. Nu-ntoarce botul 
şi te pleac\ Antee (a). 129. graţia-n cer (a). Cu zile graţia-n cer de n-o să-l iee (b). 


109. Mai tari: niciodată nu m-am temut de moarte ca atunci, si numai teama ar fî fost de 
ajuns ca să mă omoare, dacă n-aş fî fost convins că era legat şi deci neputincios să-mi facă 
rău. 113. Colină : marginea puţului. 115. Valea : căci Anteu era din Bragada, în Africa, unde 
Scipio învinsese pe Hanibal în faimoasa bătălie de la Zama. 119. Şi cel: şi tu, care, dacă... 
120. Pe fraţi : pe ceilalţi giganţi în lupta de la Flegra. Şi-azi : ironic. Dante presupune că 
chiar azi sînt oameni care cred că Zeus ar fi fost biruit dacă Anteu ar fi luat parte la lupta 
de la Flegra, cf. Pharsalia, IV, 596, unde se spune că zeiţei Terra i-a fost milă de Cer şi nu 
a trimis pe Anteu să se lupte cu ceilalţi fraţi: „coeloque pepercit, Quod non Phlegreis Anteum 
sustulit servis”). 122. S-o-nghiţi: această expresie, ca şi cealaltă din versul 125: nu mai 
screme, ne conving că tonul întregului episod este ironic. „Tu, care te-ai luptat cu leii şi ai fî 
învins şi pe Jupiter, dacă mamei tale Terra nu i-ar fi fost milă de cer şi nu te-ar fi oprit să 
mergi la Flegra, acuma fii bun să ne faci acest serviciu, nu tocmai demn de isprăvile tale, de 
a ne lua în mînă şi de a ne depune fără multe mofturi pe fundul îngheţat al Cocitului”. 
124. Tiziu-ori Tif : alţi doi giganţi trăsniţi, cel dintîi de Apollo fîindcă încercase să siluiască 
pe Latona {Eneida, VI, 594), celălalt de Joe, care pe urmă îl îngropă sub muntele Etna 
(cf. Paradisul, VIII, 70). Trimiţi : să nu ne sileşti să recurgem la bunăvoinţa altor giganţi. 
Cu diplomaţia-i obişnuită, Virgil caută să obţină de la Anteu favoarea cerută, făcîndu-1 gelos 
pe ceilalţi fraţi ai lui. 126. Acesta: Dante, care se va întoarce pe pămînt. Ce... doriţi: 
reîmprospătarea faimei voastre cu veştile ce despre voi le va duce pe pămînt. 129. Cu zile: 
înainte de vreme. 

130 A zis Virgil, şi braţele-i cumplite 
de cari gemu Heracle, el spre noi, 
prinzîndu-1 pe Virgil, le-a-ntins grăbite. 

133 Şi: - „Fă-te-ncoa’ să te cuprind”, - apoi 
a rîs Virgil, cînd fu cuprins, şi-ndată 
făcu să fim o sarcin-amîndoi. 

136 Asa cum Garisenda ti s-arată, 

cînd stai sub ea şi-un nor spre dînsa vine, 
că tot mai mult spre tine-o vezi plecată; 

139 privind atent, aşa-mi păru spre mine 
plecat Anteu, şi-a fost şi-o clipă cînd 
doream să ne fî dus pe-alt drum mai bine. 

142 Ci-n fundul ce-nghiţi pe Dis, el blînd 
ne puse jos din braţe, şi zăbavă 
plecat aşa cum fu nemaifăcînd, 

145 se-ntinse drept ca şi-un catarg de navă. 


133. Anteu (a). 134. eacă (a). 135. şi face (a). 136. treacă (a). 139. pleacă (a). 143. pe 
jos (a). 


130. Braţele-i: ale lui Anteu. 131. Heracle: face aluzie la lupta povestită de Ovidiu 
{Metamorphoses, IX, v. 184) şi de Lucan {Pharsalia, l.c.), în care Anteu, luptîndu-se cu Hercule, 
căpăta forţe noi de cîte ori atingea pămîntul (zeiţa Terra, mama lui). Despre această luptă 
Dante vorbeşte si în Convivio, II, 8 si De Monarchia, II, 8. 133. Fă-te-ncoa* : din aceste cuvinte 
ale lui Virgil argumentăm că Dante, cînd a văzut acele mîini colosale ale lui Anteu întin- 
zîndu-se spre el, a fugit departe. 135. O sarcin-: o singură sarcină. 136. Garisenda: Garisenda, 
faimosul turn din Bologna, ridicat în 1110 de Filippo şi Otto dei Garisendi, care este aplecat 
şi, cînd cineva este dedesubt şi norii merg pe cer în direcţia contrară înclinării, printr-o iluzie 
optică se pare că turnul cade. La Garisenda Dante face aluzie şi într-un sonet foarte obscur: 
Non mi poriano giă mai fare ammenda, al cărui înţeles abia acum începem să-l prindem, în 
care îsi mustră ochii, care, uitîndu-se la Garisenda, n-au dat atentie unei doamne frumoase 
care în acel moment trecea pe acolo. 142. Dis : Lucifer, Diavolul. 143. Zăbavă : a se construi: 
„şi nemaifăcînd zăbavă...”. 145. Se-ntinse: se ridică. „Ştim că Anteu, cînd se apleacă, sea¬ 
mănă cu Garisenda ; acum învăţăm printr-o altă imagine uriaşă ceea ce el pare cînd se ridică. 
Şi această nouă imagine este şi mai vie, mai eficace, fiindcă este scoasă din mişcarea reală 
(nu aparentă ca aceea a Garisendei) a unui obiect foarte cunoscut. Cîţi din cititori au putut 
vedea la Bologna turnul despre care este vorba? Şi cîţi chiar dintre acei care l-au văzut l-au 
putut observa în timp ce deasupra lui treceau nori? Dar toţi ştiu, chiar dacă nu l-au văzut 
cu ochii lor, ce este un catarg de navă şi ştiind pot să şi-l închipuie foarte uşor în momentul 
cînd, aşa lung, drept şi greoi cum este, se ridică încet, încet, descrie în aer o jumătate de arc 
de cerc şi deodată stă nemişcat, înalt peste corabie şi peste mare” (Torraca). 

CintuC XXXII 


Cercul al nouălea. 
Valea întîi: trădătorii 


„Caina” şi trădătorii rudelor proprii 
(1-69) ® „Antenora” şi trădătorii 
ţării. Bocea degli Abaţi (70-123) ® 
Contele Ugolin şi arhiepiscopul 
Ruggieri (124-139) 


1 Să am eu rime aspre-acum şi-amare 
cum se cuvin grozavei văgăuni 
ce-ntregul Iad pe ea proptit îl are, 

4 al gîndului meu scos deplin l-aş pune 
în scrisul meu; dar nu le am şi-astfel 
nu fără frică-ncep acum a spune. 

7 Căci nu e lucru de-a glumi cu el 

s-arăţi ce-ascunde-n centru-i universul, 
c-un grai ce-n vorbe-abia e-nvăţăcel. 


2. Precum să cer (a). Spre-a conveni (a). 3. Ce-ntregul iad de sus îl ţine-n spate (a). 
5. In vers atunci (a). 


1. Aspre: una din reformele pe care şcoala poetică a „dulcelui stil nou” (secolul al XlV-lea) 
le-a înfăptuit a fost aceea de a potrivi armonia versului subiectului cîntecului. De aceea, una 
din poeziile mai importante ale lui Dante din perioada iubirii sale filosofice pentru „Doamna 
gentilă” începe: „Dulcile rime de iubire pe care eu obişnuiam I Să le cînt din cîntecele mele,! 
Trebuie să le părăsesc; nu fiindcă am pierdut speranţa! De a mă întoarce la ele, / Dar fiindcă 
înfăţişările mîndre şi potrivnice j Ce au apărut în iubita mea,! Mi-au închis drumul! Stilului 
meu obişnuit”. 3. Proptit : sîntem în ultimul cerc al Iadului şi peste care se reazemă întreaga 
pîlnie a Infernului. 4. Al gîndului : aş exprima în formă potrivită întregul meu gînd. 5. Nu 
le am : prea modest, căci în versurile 26, 28 şi 30 are rime destul de disonante : aici, Tabernici, 
crici şi care în text sînt şi mai aspre : Osteric, Tabernic şi cric. 7. De-a glumi : nu e puţin lucru 
să arăţi... 8. Universul: fiind Infernul la centrul Pămîntului şi Pămîntul fiind, după siste¬ 
mul ptolemaic urmat de Dante, centrul întregului Univers, Iadul este şi centrul întregului 
Univers. 9. -nvăţăcel : cu o limbă încă neîncercată, cum este aceea a copiilor. In definitiv, 
Dante vrea să arate că descrierea acestui fund al Iadului cere o limbă meşteşugită, un stil 
înalt şi nu e lucru de descris întrebuinţînd limba obişnuită. Alţi comentatori, urmaţi după 
cum se pare de Coşbuc, înţeleg: limba vulgară, adică italiana contrapusă limbii latine, care 
singură, după Dante, ar fi fost în stare de a exprima întreg gîndul lui. Această interpretare 
însă este eronată, fiindcă se reazemă pe vechi legende că Dante ar fi creat aproape din nou 
limba italiană, care, din contră, exista de mai bine de un veac şi se lăuda cu poeţii şi prozatorii 
care îi dăduseră o formă literară destul de rafinată. 

INFERNUL 


10 Ci-acele zîne să-mi ajute versul 

cari Tebei zid i-au dat prin voci divine, 
să fiu pe-aproape de-adevăr cu mersul. 

13 Din toate,-o! neam, tu cel mai de ruşine 
din locul ce-i amar şi-a fi numit, 
voi capre de-aţi fi fost şi oi mai bine! 

16 Cum stăm acum în puţu-acel cumplit, 

stînd sub giganţi, mai jos de-a lor picioare, 
iar eu priveam pe sus la mal, uimit, 

19 ne-a zis un glas: - „[Te uită cum calci oare], 
şi fă ca talpa ta să n-o mai pui 
pe capete de fraţi sărmani, că-i doare”. 

22 Privii sub mine-atunci, şi-un lac văzui 
şi-aici şi-n jur, cui nu ca apei gerul, 
ci ca de-o sticlă linse fata lui. 

25 Nu prinde văl mai tare-aşa ca fierul, 
nici Dunărea din nord, ca ăst de-aici, 
nici Donul unde-n veci e-n neguri cerul. 

28 Căci dac-ar fi căzut si Tabernici 
şi Pietrapana peste ea, aş crede, 
că tot n-ar fi făcut la maluri crici. 

31 Al broaştelor popor prin bălţi cum şede 
cu botu-afară spre-a cînta, pe cînd 
ţăranca-n visul ei tot holde vede, 

34 aşa-s mîhniţii-aici în gheaţă stînd 
pîn-unde roşul ruşinării-apare, 
si-n dinţi, ca berzele din cioc, bătînd. 


13-14. O neam din toate! Ce stai în loc amar chiar de-a fi (b). 14. spus (a); să-l 

spuiu (a). 16. mai jos (a); adus (a). 18. pe sus (a). 18. Iar eu priveam la naltul zid 

pe-[sus uimit] (b). 19. oare (a). 24. ci lins i-a dat ca stficla faţa lui] (a). 28. Căci 

cred c-ar fi putut şi Tabfernicii] (b). 29. să cază (a). 31. Şi-aşa cum broaştele prin 

^ _ 

bălţi (a). Precum (b). 32. oc-ocul (a). 33. In vis ţăranca secerînd se vede (b). 35. Stau 
pînă unde-al spaimei alb (a); pînă-n locul (a). 


10. Zîne : muzele care învăţară pe Amfion să ridice zidurile Tebei cu sunetul lirei. 12. Să fiu : 
depinde de „să-mi ajute” din versul 10. Cu mersul : în decursul povestirii. 13. Neam : se 
referă la damnaţii din acest cerc care şi-au trădat rudele. 14. Locul : groapa Caină, numită 
aşa de la cel dintîi trădător de frate: Cain. 15. Capre : decît să ajungeţi într-o stare aşa de 
josnică, mai bine n-aţi fi fost oameni, ci capre sau oi. 17. Giganţi : din cercul precedent. 
19. Un glas : „Dante nu s-a mişcat încă ; dar damnaţii, înfipţi, după cum vom vedea, în gheaţă 
pînă la gît şi în neputinţă de a se apăra, chiar de acum se uită cu frică la picioarele celor doi 
călători şi se tem de a fi loviţi în faţă sau de a fî călcaţi în picioare” (Steiner). 24. Linse : 
văzui un lac, a cărui faţă era aşa de netedă {linse), încît nu părea de ger, ci de sticlă. în text: 
„un lac care, din cauza gerului avea înfăţişarea de sticlă, nu de apă”. 25. Văl: de gheaţă. 
26. Ăst : lacul. 28. Tabernici : după unii, muntele Javornik, în Carniola; după alţii, muntele 
Frusta-Gora, lîngă Tovarnik, în Slavonia. 29. Pietrapana : în munţii Apuani, între Serchio 
şi Magra în Lunigiana (ţinutul dintre Liguria şi Toscana). 30. Crici : cuvînt onomatopeic 
pentru a arăta sunetul gheţii care se sparge. Adică: „Acea gheaţă era aşa de tare, încît, dacă 
ar fî căzut un munte peste ea, nici n-ar fî crăpat”. 33. Holde : e timpul secerişului, adică vara. 
35. Roşul : pînă la obraz. 

37 Cu faţa-ntoarsă-n jos sta fiecare; 
de ger da gura mărturii durerii, 
iar ochii lor, de-a inimii-ntristare. 

40 Puţin deci dînd ocol în jur vederii, 
văzui aşa de strînşi lipiţi pe doi, 
c-aveau pe cap amestecaţi toţi perii. 

43 - „Voi strînşi aşa la piept, cine-aţi fost voi ?” 
Ei gîtu-atunci deodată şi-l plecară, 
’năltîndu-si fata, însă ochii moi 

46 într-înşii numai, pîn-acum, vărsară 
pe gene-n jos, iar gerul le-a sleit 
vărsatul plîns şi-aşa-i închise iară. 

49 Mai strîns nicicînd o scoabă n-a-ngăldit 
un lemn de-alt lemn; şi-n cap, atît le fuse 
de ciud-atunci, ca ţapii s-au lovit. 

52 Şi-un duh fără de-urechi, căci le pierduse 
de ger, stînd tot cu faţa-n jos: - „în noi 
ce-ţi faci oglind-atîta timp? - îmi spuse, 

55 Ori poate vreai să ştii pe-aceştia doi? 

Fu mîndrul loc unde-au văzut lumina 
al tatei lor Albert, şi-al lor apoi, 

58 şi-au mam-acelaşi trup; dar în Caina 
tu nu-i găsi [de-ai scormoni-o toată] 
alt duh mai demn să-nfunde gelatina! 


42. De-a valma (a). 44. Le-am zis, şi-atunci ei gîtul (a). 45. Dar cînd năltoasa faţă 
ochii mari (a). 49. lipit (a); N-a strîns mai tare lemn de lemn (b). 50. Şi ciud-atît (a). 
60. poţi (a). 


38. Gura : bătînd din dinţi, gura mărturiseşte durere, iar ochii cu lacrimile lor mărturisesc 
întristarea inimii. 40. Dînd ocol... vederii: uitîndu-mă împrejur. 44. Plecară: şi-l plecară 
pe spate pentru a ridica capul şi a privi. Alţi comentatori (Tommaseo şi Steiner) înţeleg că cei 
doi trădători, ca să se uite la Dante, sînt nevoiţi a întoarce gîtul într-o parte. 45. Într-înşii: 
plini de lacrimi, care nu curg încă. 46. Vărsară : adică lacrimile umplură ochii şi curseră pe 
afară. 47. Le-a sleit : ochilor. 48. -i închise : ochii. 49. Mai strîns : decît cum lacrimile acelea 
îngheţate lipeau pleoapele, -ngăldit: lipit. 51. De ciud-: chinului mărit. 54. Oglind- : cu o 
amară ironie care ţine de sarcasm, trădătorul, văzînd pe Dante care se apleacă spre el pentru 
a-1 cunoaşte, îl întreabă dacă nu cumva vrea să se oglindească în lacul acela îngheţat, din 
care el aproape că face parte. 55. Ori poate : trădătorul tot trădător rămîne şi în Infern, şi 
revelează lui Dante numele tovarăşilor lui de chin, pentru a îndepărta de la el atenţia poe¬ 
tului. 56. Fu mîndrul... : a se construi: „Mîndrul loc unde au văzut lumina fu al tatălui lor 
Albert, şi apoi al lor”. Este vorba de contele Alberto degli Alberti din Mangona şi de copiii 
lui, Alexandru şi Napoleon, care, după mărturia unui cronicar, „au fost aşa de răi la inimă, 
încît, pentru a-şi smulge unul altuia fortăreţele pe care le stăpîneau în valea Bisenţiului, 
ajunseră la atîta ciudă şi răutate, încît unul omorî pe celălalt, şi astfel au murit împreună”. 
O altă cronică ne spune că nici intervenţia legatului papal, cardinalul Latino, n-a izbutit să-i 
împace, şi că contele Alexandru era guelf, iar contele Napoleon ghibelin. 58. Trup: în text: 
„ieşiră din acelaşi trup”, adică avură aceeaşi mamă. 60. Gelatina : în text: „de a fi pus în 
gelatină”. Alt crud sarcasm la adresa lui însuşi, unde comicul reiese din imaginea culinară pe 
care trădătorul o întrebuinţează făcînd un joc de cuvinte între gelo şi gelatina. „După cum în 

61 Nici cel cui pieptul şi-umbra sa deodată 
străpunsu-le-a Artur c-un singur ţel; 
Focacia nu, nici ăst cu ceafa-ntrată 

64 în mine-aşa că nu mai văd defel, 
şi Sasol e numit, nesăturatul! 

De eşti toscan ai bune ştiri de el. 

67 Şi-acum, ca să te-astîmperi cu-ntrebatul, 
eu Pazzi sînt, să ştii, ş-aştept să vie 
Carlin aici spre-a-mi descărca păcatul”. 

70 Văzui urlînd în ger mai mulţi de-o mie, 
s-asa făcuţi, că reci fiori îi am 
de-al gheţii vad, şi-avea-i-voi în vecie! 

73 Pe cînd acum spre centru ’naintam, 

spre care-orideunde-orice e greu ia zborul, 
şi-n gerul cel de veci eu tremuram; 

76 nu ştiu destin ori vrere-a fost, ori zorul, 
dar printre ţeste-astfel trecînd izbii 
puternic pe-una-n faţă cu piciorul. 

79 Plîngînd strigă: - „Ce-mi faci? Dacă nu vii 
sporire pentru Monte-Apert a-mi face 
acestui chin, de ce mă mai sfîşii?”. 


62. Tu nu-i găsi (a). 69. Ca să-mi desculp (a). 76. Ştiu eu (a); soarte-ori vrere-a fost (b). 
80. omeneşti (a). 


gelatină răsar bucăţi de carne, tot aşa din gheaţă răsar osîndiţii. Ieşirea la început ne sur¬ 
prinde” (Sannia). 61. Nici cei: Mordrec, nepotul regelui Artur din Bretagne, care încercă să-l 
ucidă prin trădare, dar unchiul îl preveni şi-l lovi în piept cu o suliţă cu atîta putere, încît 
prin deschizătură putu să pătrundă o rază de soare vizibilă chiar în umbră. De aceea Dante 
spune că suliţa străpunse şi pieptul lui Mordrec, şi umbra lui. Şi într-adevăr, în redactarea 
italiană din romanul lui Lancelot se citeşte (III, 62): „Prin deschizătura suliţei trecu înăuntru 
o rază de soare”. 63. Focacia: Focaccia de’ Cancellieri din Pistoia, despre care cronicile 
contemporane zic că „nu se îndeletnicea cu altceva decît cu omoruri şi răniri”. Era mai ales 
învinuit să fî omorît prin trădare un unchi, a cărui moştenire o voia mai repede. 65. Sasol: 
Sassol Mascheroni, a cărui crimă, cunoscută în vremea lui Dante în toată Toscana {De eşti 
toscan...), noi totuşi o ignorăm. După Ottimo: „fiind tutore al unui nepot, îl omorî pentru a-1 
moşteni, din care cauză i-a fost tăiat capul în Florenţa”. 68. Pazzi : Camicion de’ Pazzi din 
Valdorno, care omorî pe unul din familia Ubertini, rudă cu el, ca să-i ia posesiunea unor 
castele pe care le posedau în comun. 69. Carlin: Carlino de’ Pazzi, care în iunie 1302 prin 
bani predă florentinilor (din partidul „negrilor”) castelul Piantravigne, care îi fusese încre¬ 
dinţat de partidul „albilor”. Descărca : ironic. Vrea să spună că păcatul lui Carlin îl va face 
să pară neînsemnat pe cel comis de el. Ca toţi trădătorii, şi Camicion de’ Pazzi găseşte o 
răutăcioasă plăcere în a descoperi numele celorlalţi tovarăşi de osîndă. 73. Spre centru: 
spre centrul pămîntului, către care tind {ia zborul) toate greutăţile. Cf. mai departe Infernul, 
XXXIV, 110 şi urm. 76. Ori vrere : nu exclude deloc că a făcut dinadins. De observat cum aici, 
acelaşi Dante, care la începutul călătoriei leşină de milă faţă de chinuri cu mult mai mici, 
încetul cu încetul se obişnuieşte, şi în acest cerc devine chiar crud. Şi, într-adevăr, pentru 
pătimaşul om de partid ce era el, păcatul cel mai respingător nu putea fi decît trădarea şi mai 
ales trădarea politică. 79. Dacă : a se construi: „Dacă nu vii a-mi face sporire acestui chin pentru 
Montaperti, de ce mă sfîşii?”, adică: „Dacă felul tău de a te purta cu mine nu e voit de 
Dumnezeu, care vrea să-mi sporească chinul ce l-am meritat din cauza trădării mele de la 
Montaperti, de ce eşti asa crud cu mine?”. 80. Monte-Apert: este vorba de bătălia de la 

82 Iar eu: - „Spre-a-mi scoate-un dubiu-acest ce zace, 
aici, maestre-aşteaptă-mă niţel, 
şi-apoi de-aici m-aleargă cit îţi place”. 

85 A stat Virgil, şi-am zis atunci spre cel 
ce-ntruna blăstema cu-asprime mare: 

- „Tu cine eşti că-njuri drumeţii-astfel ?”. 

88 - „Şi cine tu, fugind aşa? Tu care 

loviri prin Antenora-n cap ne dai, 
că viu de-ai fi şi tot ar fi prea tare!”. 

91 - „Dar viu sînt eu, şi poftă poate ai 

să-ţi scriu - i-am zis -, de vrei o faimă-n lume, 
şi numele-ţi prin cîte le-nsemnai.” 

94 Iar el atunci: - „Hai, pieri de-aici! Ce nume ? 

Contraru-1 vreau! Ce drac mi te trimite ? 

Aci-ntr-acest ponor, te ţii de glume?”. 

97 In chica lui înfipt-o mînă-mi stete; 

- „Ori spui cum te numeşti - am zis - ori zboară 
întregul păr ce-1 porţi pe ceafă plete”. 

100 Răspunse[-atunci]: - „Că-1 smulgi ca să mă doară, 
nu-ţi spui [nici cine] sînt, nîmic nu-ţi spui, 
de-ai sta să mă cheleşti si-a mia oară”. 

9 9 

103 Sucit pe mînă părul i-1 ţinui, 

şi-i smulsei poate-un pumn [şi chiar mai bine], 
dar el lătrînd privea spre burta lui. 

106 Cînd zise-alt duh: - „Hei, Bocea, nu ţi-e bine? 

Tu n-ai de-ajuns că dinţii-i clănţăneşti, 
mai latri-acum? Ce diavol zburdă-n tine?”. 

109 - „Acum, infame trădător ce eşti, 
tu poţi să taci! Voi scoate şi nevrute 
de tine-n lume-adevărate vesti!” 

9 

112 Iar el: - „E treaba ta! Dar numai du-te 
si nu cumva să uiţi, ieşind la soare 
de-acest de-aici cu limb-atît de iute: 

82. roşeşti (a). 91. mi-a zis, că-n alergare (a). 92. Izbeşti prin Antenora (a). 

98. Nu-mi sta de cap (a). 107. la mine (a). 


Montaperti, în Valea deU’Arbia, unde în 1260 florentinii iguelfi) au suferit o mare înfrîngere 
din partea celor din Siena {ghibelini). Mare parte în această înfrîngere a avut trădarea lui 
Bocea degli Abaţi, care, tăind cu o lovitură de spadă braţul stegarului, a pricinuit dezordinea 
care a fost cauza victoriei ghibelinilor. 89. Antenora : al doilea cerc de trădători, numit aşa 
din cauza troianului Antenor, învinuit de a fi predat prin trădare „Palladium” în mîinile 
grecilor. 91. Dar viu: de obicei damnaţii doresc toţi să fîe pomeniţi în lume. Numai trădătorii 
tin cu orice preţ să-si ascundă numele si să fie uitati. Dante caută aici a ademeni cu 

9 ^99 9 9 

promisiunea de a-i scrie numele printre celelalte ce le-a însemnat în lunga-i călătorie, pe 
Bocea degli Abaţi. Ştie bine că damnatul nu-i va dezvălui numele, şi totuşi insistă asupra 
posibilităţii ce o are de a-i reîmprospăta faima în lume, tocmai fiindcă ştie că-i face în ciudă. 
110. Nevrute: vesti. 

115 argintul franţuzesc pe-acesta-1 doare. 
Atîta zi: pe Buso l-am aflat 
cu alţi mişei stînd proaspăt la răcoare. 

118 Şi cine mai era, de-i fi-ntrebat, 
tu ai cu mine-alături pe Bechieri, 
pe cel ce-ai tăi de-o palmă l-au scurtat. 

121 Si-o fi si Ganelon si Soldanieri 

5 5 5 

pe-aici şi Tribaldel, trădarea cui 
pierdu Faenza cînd dormeau străjerii”. 

124 Eram de-aici departe, cînd văzui 

doi inşi într-un ponor, şi-un ins avîndu-1 
pe-al altui cap căciulă peste-al lui. 

127 Cum vîră-n pîine dinţii săi flămîndul, 
aşa cel de deasupra-i înfigea 
în cap la ceafă celuilalt, rozîndu-1. 

130 Şi nu-ntr-alt fel cum tîmplele-i rodea 
Tideu lui Melanip, cum el în gură 
rodea si-al hîrcei os si ce-i sub ea. 

9 9 


115. Mergi, spune-le, dar (a). 119. Şi zi, vai (a). 121. de-or zice (a). 122. Să spui! 
că am (a). 130-132. Cum dinţii-nfige-n plinea sa [în ceafa celui...] Aşa cel în de sus 
la cel de jos! în ceafă-nfipse dinţii săi rozîndu-l (a). 


116. Buso : Buoso de Doara, care în 1265 trădă pe regele Manfred, însuşindu-şi banii care îi 
fuseseră încredinţaţi pentru a strînge o armată contra lui Carol I de Anjou, căruia prin bani 
îi lăsă liberă trecerea vadului rîului Oglio. 117. La răcoare : altă notă de un comic care dă 
în sarcasm, în felul gelatinei de mai sus. 119. Bechieri : Tesauro Beccheria din Pavia, stareţul 
mînăstirii din Vallombrosa, lîngă Florenţa, care se învoi cu ghibelinii surghiuniţi din Florenţa, 
printre care faimosul Farinata degli Uberti (cf. Infernul, X) ca să le înlesnească întoarcerea 
în oraş, din care cauză florentinii i-au tăiat capul sau, după expresia macabru de glumeaţă 
a lui Bocea degli Abaţi, l-au scurtat cu o palmă. 120. Ai tăi : concetăţenii tăi, florentinii. 
121. Ganelon : Gano din Maganza, trădătorul lui Carol cel Mare şi Roland în războiul contra 
maurilor şi {cf Infern, XXXI, 16) autorul principal al înfrîngerii de la Roncevaux. Soldanieri: 
Giovanni dei Soldanieri din Florenţa, care, deşi era ghibelin, se învoi (în 1266) cu guelfîi 
pentru întoarcerea lor la putere. 122. Tribaldel: Tebaldo degli Zambrasi din Faenza, care, 
din ciudă contra Lambertazzilor (ghibelini) din Bologna, făcu (1280) să intre în timpul nopţii 
în Faenza pe guelfî, partizani ai Geremeilor. Lambertazzi şi Geremei erau numele a două 
partide şi a două familii duşmane din Faenza. 124. Eram... : începe aici faimosul episod al 
contelui Ugolino, care a străbătut atîta amar de vreme şi printre popoare atît de diferite, 
stîrnind pretutindeni şi în orice epocă atîta admiraţie, îneît, pentru cei mai mulţi, numele lui 
Dante nu-1 reprezintă decît pe acela al nemuritorului autor al acestor versuri. 125. Doi inşi: 
contele Ugolino della Gherardesca şi arhiepiscopul Ruggieri degli Ubaldini. 126. Căciulă: în 
text: „îneît capul unuia era pălăria celuilalt”, adică acoperea capul celui de jos pe care-1 rodea 
cu înverşunare. Coşbuc a păstrat ciudăţenia imaginii, totuşi puternică în realismul ei şi 
colorată de sarcasm. Ea revine deci poetului, care, ca toate geniile mari, se complace uneori 
de ele, ca de pildă cînd, pentru a arăta Paradisul, spune: „acolo unde Cristos e stareţ în 
mînăstire”. Asemenea ciudăţenii se găsesc foarte des şi în Shakespeare şi foarte bine a făcut 
traducătorul că le-a lăsat şi a ştiut cum să le păstreze. Dante este Dante, adică un mare poet, 
de multe ori şi ciudat, şi obscur, şi nu se poate traduce în stilul în care ar fi îngăduit, de pildă, 
să traducem un roman al lui Barbusse. 131. Tideu: unul dintre cei şapte regi care au mers 
la asediul Tebei, care, după ce a ucis pe Melanip care îl rănise de moarte, puse, după cum 
se povesteşte în Tebaida lui Staţiu (VIII, 796 şi urm.) să i se aducă capul lui şi începu 
să-l muşte cu dinţii. 






























DIVINA COMEDIE 


I 


133 - „Tu, cel ce-arăţi atît de-adîncă ură 
prin faptul bestial că-1 rozi astfel, 
să-mi spui: de ce? Cu-această legătură, 

136 că, dacă tu pe drept te plîngi de el, 
ştiind ce-ati fost si crima lui, voi trece 
în lume-ntre infami pe-acest mişel, 

139 de nu va fi ca limba mea să-mi sece.” 


134-135. In tîmplele lui Melanip nu cred c-a ros/ [Altfel Tideu]. Şi osul hîrcei, ca 
şi ce-i sub os (a). 


135. Legătură: învoială. 

CintuC XXXIII 


Cercul al nouălea. Valea 
a doua si a treia: trădătorii 

9 


Contele Ugolin povesteşte tragicul lui 
sfîrşit (1-78) ® Blestemul poetului 
împotriva Fisei (79-90) ® „Ptolomeia” 
şi trădătorii oaspeţilor. Părintele 
Alberico şi Branca d’Oria (91-157) 


1 Lăsînd scîrbosu-i prînz acum acel 
mişel îşi şterse gura-nsîngerată 
cu părul de pe capul ros de el. 

4 - „Tu-mi ceri să re-nnoiesc o desperată 
durere,-a zis, ce firea mi-o răpune 
gîndind-o numai, nu şi cuvîntată! 


I. Scîrbosu-i prînz : la cuvintele lui Dante, damnatul, întrerupînd scîrbosul lui prînz, ridică 
capul, îşi şterge gura de părul însîngerat şi vorbeşte. Priveliştea este, în înfricoşătoarea ei 
simplitate, solemnă. „Interesul poetic — zice De Sanctis în clasica lui analiză a acestui episod — 
nu poate naşte numai din oroarea şi din mirarea unui chin aşa de neobişnuit, oroare şi mirare 
care se transformă într-o linişte intelectuală, cînd chinul ne este explicat şi legitimat. Dar 
Ugolino aici nu este păcătosul şi damnatul şi nu este nici un executor al legii dumnezeieşti, 
decît inconştient. Numai un lucru el ştie: că are sub dinţi teasta duşmanului său si că îsi 
revarsă asupra lui ura sa. însuşi Dante nu este izbit decît de ceea ce în acel fapt este personal, 
revărsarea de ură a unui om adînc jignit. Astfel, Ugolino este un personaj cu desăvîrşire poetic, 
care se poate arăta în toată bogăţia vieţii sale lăuntrice. în puţine trăsături poetul a schiţat 
această colosală statuie a urii, a unei uri care rămîne superioară acelui «fapt bestial» care a 
stîrnit atît de mare impresie. Dinăuntrul urii se dezvoltă iubirea şi tot ce este în ură mai 
obscur şi concentrat se topeşte în simţămintele cele mai duioase. Acest om urăşte mult, 
fiindcă a iubit mult. Ura este nesfîrşită, fiindcă nesfîrşită este iubirea, şi durerea este dispe¬ 
rată fiindcă nu există răzbunare egală cu ofensa. Toate acestea le găsim amestecate şi conto¬ 
pite în povestea lui, în acelaşi timp înfiorătoare şi duioasă. Lîngă lacrimi stă blestemul şi, 
adesea, în aceeaşi frază este si ură, si iubire, si mînie, si duioşie: ultimul ecou al cuvintelor 
CU care-si cheamă copiii se amestecă cu scîrtîitul unei teste duşmane sub dinţii săi” 
(De Sanctis, Saggi Critici, Milano, Treves, 1914, II, 234-235). 4. Re-nnoiesc: cf. Eneida, 

II, 3 : „Infandum, regina, jubes renovare dolorem”, şi Infernul, V, 121-124. „A fost observată 
o oarecare asemănare între aceste cuvinte ale lui Ugolino şi cele ale Francescăi. Ideea este 
aceeaşi, dar tonul este deosebit. într-adevăr, în cele două situaţii este ceva asemănător si 
deosebit, asemănare de idee cu simţămînt deosebit. Ambii (Ugolino şi Francesca) îşi aduc 
aminte cu durere de trecut. Ambii cedează întrebării lui Dante şi plîng şi vorbesc în acelaşi 
timp. Dar pentru Francesca este vorba de un trecut voluptuos şi fericit, faţă cu nenorocirea 
prezentă, şi sufletul ei îndrăgostit face plînsul mai gingaş şi înfrumuseţează durerea ; pentru 
Ugolino, trecut şi prezent sînt la fel, sînt un singur chin care stîrneşte simţiri crude şi aţîţă 
mînia. Printre lacrimile sale vezi strălucind flacăra întunecată a urii. Vorbeşte şi plînge nu 
pentru a împlini dorinţa lui Dante, ca gingaşa Francesca, ci din ură: ca vorbele sale «s-adune 
ruşine trădătorului»” (De Sanctis). 























































DIVINA COMEDIE 


7 Dar vorbele de-aş şti că pot s-adune 
ruşine-acestui trădător pe care 
îl rod, atunci voi plînge şi voi spune. 

10 Nu ştiu nici cine eşti, nici felu-n care 
scobori pe-aici; dar pari un florentin, 
căci graiul tău te-arat-a fi atare. 

13 Să ştii că fost-am contele-Ugolin 
şi-acesta e Rugieri lîngă mine, 
si-ascult-acum de ce-i sînt eu vecin. 

16 Că el prin intrigi şi minciuni meschine 
m-a prins deşi-ncrezut amic al său, 
ş-apoi că m-a ucis, o ştii tu bine. 

19 Dar ce n-ajunse şi-n auzul tău, 
ce crudă moarte-mi dete-adică mie, 
auzi si vezi de mi-a făcut el rău. 

9 

22 Un strimt gîtlej din ’nalta colivie 

ce-a foamei pentru mine-i azi chemată, 
si-n care si-altii-nchisi au să mai fie, 

9 9 9 9 ’ 


12. Sau cel puţin din graiu (a). 13. că eu fui contele (b). 16. de (a). 19. poate (a). 
21. de se poate... (a). 23. numită (a); ni (a); Din cauza mea e-a foamei (a). 24. Şi-n 
care-nchisi au si-altii să (b). 

9 9 9 ' 


9. Rod... plînge : „«Rod» este pus lîngă «plînge» ; acest om plînge, dar plînsul său te îngrozeşte, 
şi ţi se pare că la fiecare clipă, pe cînd plînge, schimbîndu-şi durerea în mînie, se repede 
asupra ţestei şi o muşcă” (De Sanctis). 12. Graiul tău : tot aşa şi Farinata {Infernul, X, 25-26) 
bagă de seamă din felul de a vorbi al lui Dante că are înaintea lui un florentin. 13. Ugolin: 
iată în sfîrşit numele damnatului, şi acel nume trebuie să fîe pentru florentinul Dante ca un 
fulger care-i luminează mintea. Ugolino, fiul contelui Guelfo I della Gherardesca, căruia Pisa 
îi încredinţase comanda puternicei sale flote împotriva Genovei, şi care după înfrîngerea 
suferită în 1284 la Meloria, întorcîndu-se la Pisa, a fost la cîrma republicii, la început ca 

A 

podestă şi pe urmă, împreună cu nepotul său Ugolino Visconti, ca stăpînitor absolut. Insă 
ivindu-se între ei neînţelegeri, ghibelinii se ridicară împotriva lor şi, conduşi de arhiepiscopul 
Ruggieri şi sprijiniţi de familiile Gualand, Sismondi şi Lanfranchi, surghiuniră pe Visconti 
şi închiseră pe contele Ugolino într-un turn, unde a fost lăsat să moară de foame împreună 
cu cei doi copii şi doi nepoţi ai lui. 14. Rugieri : Ruggieri degli Ubaldini, arhiepiscopul Pisei 
(în 1278), unde a fost căpetenia partidului ghibelin împotriva lui Ugolino, căpetenia guelfîlor. 
După moartea rivalului, a cîrmuit Pisa cu tilul de podestă, dar, băgînd de seamă el însuşi că 
nu avea aptitudini, a cedat puterea lui Gualtieri di Brunforte. 15. Vecin : în text: „un astfel 
de vecin”. 18. O ştii : nu era nevoie de a spune unui florentin cum anume s-au întîmplat 
lucrurile. în vremea lui Dante toti din Toscana trebuiau să le ştie. 20. Crudă: Dante nu 

9 9 

putea să ştie decît că contele Ugolino a fost lăsat să moară de foame, dar scenele grozave care 
s-au petrecut în interiorul acelui turn nici Dante şi nici altcineva nu putea să le ştie. Evidenţa 
acestor scene, datorită artei neîntrecute a poetului italian, ne face să le socotim aproape isto¬ 
rice, ca şi episodul Francescăi, dar e evident că sînt datorate numai şi numai imaginaţiei 
aţîţate tocmai de misterul în care rămăseseră învăluite. 22. Gîtlej : ferestruica strimtă a 
închisorii. Colivie : în text; „muda”, numele unei odăiţe strimte si întunecate, unde se ţineau 
şoimii de vînătoare în timpul schimbării penelor. Poate că acea temniţă se chema aşa, poate 
că aşa o numeşte contele Ugolino printr-o comparaţie sarcastică. 23. A foamei: turnul familiei 
Gualandi în piaţa zisă astăzi dei Cavalieri, unde Ugolino a fost, şi care, după moartea lui, a 
fost numit de popor „turnul foamei”. 

25 am stat mai multe luni pînă ce-odată 
în zori de zi cumplitul vis ce-avui 
îmi rupse vălul sorţii ce-mi fu dată. 

28 Stăpîn şi domn pe-acesta mi-1 văzui 
vînînd un lup cu pui pe mîndrul munte, 
ce-nchide Fisei Luca-n dosul lui. 

31 Iar pe Gualandi şi Sismondi-n frunte 
i-a pus cu pe Lafranc, şi-aşa porniră 
căţele slabe-avînd si iuti si crunte, 

34 şi-acestea-n scurta goan-a lor trudiră 
pe lup şi pui, şi colţi apoi păreau 
că-i spintecă şi carnea le-o-mpărţiră. 

37 Iar cînd m-am deşteptat în zori, plîngeau 
copiii mei, şi ei aci-n prinsoare, 
şi pîine-n visul lor prin somn cereau. 

40 Ah, crud eşti tu, de nu simţi că te doare 
presimţul sorţii ce-o văzui în gînd, 
şi dac-acum nu plîngi, cînd plîngi tu oare ? 

43 Erau destepti si ei si-n ceasul cînd 

9^99 9 

veneau de-alt’dată pîinea să ne-o suîe, 
dar groaza pentru vîs cu toţi avînd. 

46 Şi-atunci la poart-am auzit că-ncuie 
cumplitul turn şi eu privii deodată 
la fiii mei, dar mut ca o statuie. 


26. prin rîul (a); arătată (a); al sorţii văl mi-l rupse dintr-o dată (a). 31. era şi cu 
S[ismoiidi]. 36. că-i rup şi carnea ce-o deşiră (a). 37. ca mîine (a). 


25. Mai multe luni : din iulie 1287 în mai 1289. 28. Stăpîn şi Domn : toţi comentatorii 
interpretează aici că arhiepiscopul Ruggieri părea în vis lui Ugolino stăpîn şi conducător al 
celorlalţi vînători. Mi se pare însă (şi după traducere se vede că aşa i s-a părut şi lui Coşbuc) 
că după cum se întîmplă în vis, i se părea lui Dante, fireşte fără nici un motiv raţional, că 
arhiepiscopul îi era stăpîn şi domn; avea deci impresia de a fi în mîinile lui, cum s-a şi 
întîmplat pe urmă, cînd visul s-a realizat. 29. Munte : muntele San Giuliano, între Pisa şi 
Lucea, care ascunde Pisei vederea oraşului vecin. 31-32. Gualandi, Sismondî, Lanfranchi: 
familii mari din Pisa, a căror ură către stăpînirea guelfă o întrebuinţase ambiţiosul arhi¬ 
episcop pentru a distruge autoritatea contelui Ugolino. 33. Căţele : un vechi comentator al 
poemei, Francesco da Buti, interpretează: „Acestea sînt poporul de jos, care de obicei este 
slab şi sărac; iute, adică pofticios de astfel de lucruri, şi crunt, adică obişnuit la astfel de 
nelegiuiri”. 35. Lup şi pui : în acest vis revelator, lupul şi puii sînt contele Ugolino cu copiii 
şi cu nepoţii lui. Colţi : colţii cîinilor de vînătoare. 37. In zori : conform doctrinelor lui Dante, 
visul profetic se întîmplă spre ziuă, cf. Purgatoriul, IX, 16-18 şi chiar Infernul, XXVI, 7. 
38. Prinsoare : care fuseseră şi ei închişi în turn împreună cu mine. 42. Şi dac-acum nu 
plîngi : „Ugolino, în visul lui şi al copiilor, vede de acum tot ce i s-a întîmplat pe urmă şi cînd, 
ridicînd ochii spre Dante, nu zăreşte pe faţa lui, mai mult curioasă decît mişcată, aceleaşi 
impresii îi pare că acela nu are suflet de om şi se mînie şi-l ceartă brusc, pe neaşteptate. 
Mîndre cuvinte, care, izvorîte din sinceritatea unei dureri nerăbdătoare şi mînioase, nu supără 
pe Dante, ba, din contră, măresc mila lui şi îi smulg aproape cu sila lacrimile” (De Sanctis). 
43. Erau deştepţi : în text: „Erau deştepţi şi se apropia ceasul cînd altădată veneau să ne 
aducă pîine, dar, din cauza visului, fiecare se temea”. 46. -ncuie : bătuseră cu piroane usa 

































DIVINA COMEDIE 


49 N-am plîns, căci fui cu inima-ngheţată, 
dar ei plîngeau, iar Anselmucio meu; 

- «De ce te uiţi asa? Ce-ai astăzi, tată?». 

52 Şi tot n-am plîns, şi-ntreaga zi mereu 
şi-ntreaga noapte mut am petrecut-o; 
dar cînd veni si-alt soare-n cer, si eu 

55 deodată-n zarea slabă ce-a făcut-o 
o rază scursă-n trista-ne-ncăpere, 
pe patru feţe, faţa mi-am văzut-o, 

58 muscai în mîini si-n braţe de durere, 
iar ei, crezînd că muşc fiindc-as vrea 
mîncare-astfel, au rupt a lor tăcere 

61 si-au zis: - «Mai lesne-am suferi de-ai vrea 

9 

din noi să muşti, căci tu ne-ai dat, părinte, 
ăst mizer trup, deci rupe-ni-1 şi-l ia». 

64 Şi m-alinai, spre-a nu-i mîhni ’nainte. 

Si alte două zile-am stat tăcuti, 

oh, cum nu te-ai deschis atunci, păminte! 

67 Şi-a patra zi, ce ne găsi tot muţi, 
întins căzut-a Gado lîngă mine: 

- «Vai, tată drag - strigînd tu nu-mi ajuţi?». 

70 Şi-apoi muri. Şi cum mă vezi pe mine 
văzui spre-a şasea zi care-şi-care 
murind pe-alţi trei, şi orb de plîns, în fine 


63. Al cărnii miser straiu, deci tu ni-l ia (b). 69. mă laşi (a). 


turnului: deci sentinţa era dată; mormîntul era pecetluit pentru totdeauna. 50. Plîngeau: 
plîngeau pentru ei, cuprinşi de o teroare nelămurită, şi pentru tată, care îi privea cu o expresie 
asa de ciudată, de frică si de milă. Anselmucio : cel mai mic, ultimul născut al lui Guelfo 
al Il-lea della Gherardesca. 51. Tată: contele Ugolino nu îi era tată, ci unchi, dar copilul îl 
numeşte aşa din iubire. 57. Pe patru feţe : „găseşti contopit împreună ceea ce este mai duios 
şi mai sălbatic, şi-l găseşti contopit în aşa fel că, dacă din necesitatea de grai există o 
succesiune de fapte şi găseşti o stare anterioară şi una posterioară, înaintea imaginaţiei este 
un singur act, un singur sentiment complex şi fără nume, de nu poţi să-ţi închipui acel tată 
muşcîndu-şi mîinile, fără să nu-1 vezi în acelaşi timp privind cele patru feţe” (De Sanctis). 
59-60. Aş vrea mîncare-astfel: crezînd că cu acel gest (astfel) aş arăta pofta de mîncare. 
„Neştiutori de patimile urii şi ale disperării, copiii interpretează acel gest în chipul imediat 
şi literal. Ii este foame şi, judecind după sine, a muşca înseamnă pentru ei a mînca. Tatăl, 
care de foame îşi mănîncă mîinile, este ceva aşa de groaznic, ce inspiră atîta frică, încît ar 
face să înţeleagă pe un actor inteligent tot ce cuprinde acel strigăt: Tată ! însoţit de brusca 
ridicare în picioare a toţi patru, din lungiţi cum erau pe jos din cauza foamei. Acel strigăt, 
acea ridicare în picioare au puterea de a opri pe tată şi a-1 mai face stăpîn pe sine, de a-1 
smulge cu sila de la acea clipă de uitare, de a-i aminti că este tată şi deci nu e îngăduit să 
fie om. Acea ofertă a lor de a servi tatălui de hrană nu trebuie socotită ca jertfă sublimă a 
dragostei de copil, simţămînt prea bărbătesc pentru inimile acelea plăpînde, ci este o 
ofertă care se transformă deodată într-o rugăminte a unui lucru dorit şi înfocat: omoară-ne! 
Scurtează-ne agonia!” (De Sanctis). 68. Gado : Gaddo della Gherardesca, copilul lui Ugolino 
şi cel mai mare dintre tinerii prizonieri. 69. Ajuţi : observăm, în aceste din urmă cuvinte ale 

73 mergeam pe brînci cătînd pe fiecare, 
şi, morţi, trei zile-i tot chemai, şi-apoi 
decît durerea foamea fu mai tare.” 

76 Zicînd s-a-ntors şi-a prins de dinapoi 
din nou scîrboasa ceaf-a căpăţînii 
rozînd în ea cu dinţi ca de copoi. 

79 - „Ah, Pisa, Pisa, mlaştin-a ruşinii 
în mîndra tară unde sună si ! 

De-ţi sînt spre-a te stîrpî tîrziî vecinii, 

82 Caprara şi Gorgona de-ar sosi 
s-astupe-odată Arnul tău de gură, 
să-nece-n tine tot ce va găsi! 

85 Că dacă de-Ugolin ei zvon făcură, 
că el prin cetăţui te-ar fi trădat, 
ce-aveai să pui copiii-aşa-n tortură? 


contelui Ugolino, grăbirea sfîrşitului. „Dar crudul poet nu-1 lasă înainte de a fî înfipt bine în 
inimă o ultimă lovitură de pumnal prin mîna acelor copii nemiloşi, neştiutori, în naivitatea 
lor, de rănile pe care le fac: «vai, tată drag — strigînd — tu nu-mi ajuţi ?», ca şi cum tatăl ar 
putea şi n-ar vrea să-i ajute” (De Sanctis). 73. Cătînd: „este afecţiunea în formă instinctivă 
şi animală. Cît timp copiii au trăit, nu putu să-i cheme pe nume, nu putu să-şi arate duioşia 
şi durerea sa; şi iată-1 acum mergînd pe brînci şi căutînd pe fiecare şi chemîndu-i, tot che- 
mîndu-i timp de trei zile !” (De Sanctis). 75. Foamea : vers foarte clar la prima vedere şi care 
sună: „ceea ce durerea nu putu să facă, făcu foamea. Durerea nu putu să-l omoare, îl omorî 
foamea. Dar este un vers plin de întunecime şi bogat în subînţelesuri din cauza mulţimii 
simţămintelor şi a imaginilor pe care le stîrneşte, din cauza acelor multe posibilităţi care 
răsar din ele şi care sînt atît de poetice în nelămurirea lor. Poate invocă moartea şi se plînge 
că durerea nu ajunge să-l omoare şi trebuie să aştepte moartea înceată a foamei. Poate nu 
încetează de a chema pe copii, decît cînd foamea, mai puternică decît durerea, îi ia tăria, 
lipsindu-i înainte văzul şi apoi vocea. Poate, pe cînd natura îi împinge dinţii în carnea cea 
sărmană, în cea din urmă aiurare a foamei şi a urii, aceea în imaginaţia sa, nu este decît 
carnea duşmanului său, şi Dante a realizat acea aiurare în Infern perpetuînd acel din urmă 
gest şi gînd. Toate acestea sînt posibile, toate acestea se pot concepe, gîndi, închipui, şi fiecare 
presupunere îşi are baza în cîte un cuvînt, în cîte o nuanţă de idee. închipuirea cititorului 
este izbită, aţîţată, silită să lucreze, şi nu se fixează în nici o realitate şi lucrează asupra celor 
din urmă ceasuri ale degradării omeneşti” (De Sanctis). Multe s-au scris despre acest vers, 
pro şi contra aşa-zisei tehnofogogia contelui Ugolino, adică asupra posibilităţii că nenorocitul 
orb de foame şi-ar fi mîncat copiii. De fapt Dante se complace de a închide acest episod cu 
unul din acele versuri ale lui pline de subînţelesuri obscure, în care este meşter şi de care 
se foloseşte şi la sfîrşitul episodului Francescăi, cf. Infernul, V, 138. 80. Ţară : Italia, designată 
după particula de afirmare a limbii italiene, după cum pentru limba franceză se zicea langue 
d’oil şi pentru limba provensală langue d’oc. 81. De-ţi sînt: dacă vecinii întîrzie să te stîr- 
pească. 82. Caprara şi Gorgona : două insule nu departe de îmbucătura Arnului. De-ar sosi: 
bine ar fi să se urnească Caprara şi Gorgona din locul lor şi să astupe gura Arnului. 85. Ei: 
duşmanii. 86. Cetăţui: în 1284 contele Ugolino, fiind podestă al Pisei ameninţate de Genova, 
Florenţa şi Lucea, crezu bine a ceda nişte castele duşmanilor pentru a băga zîzanie între ei. 
Dante arată că nu crede în această trădare şi-l pune în Antenora, probabil din cauza tratati¬ 
velor, ce atunci le începu cu duşmanii, de a aduce pe guelfi la putere, trădînd astfel partidul 
ghibelin căruia atunci îi aparţinea. Mai tîrziu îl vedem între căpeteniile guelfilor în luptă cu 
arhiepiscopul Ruggieri, căpetenia ghibelinilor. Cititorul să nu se mire de aceste treceri de la 
un partid la altul opus, gîndindu-se că acest lucru se întîmplă şi astăzi, dar mai ales că 
partidele guelf şi ghibelin pierduseră, ca multe partide contemporane, orice conţinut doctrinar 
şi totul se reducea la patimi personale. 

DIVINA COMEDIE 


88 Scutea, tu, Tebă nouă, de păcat 
pe Briga şi-Ugo frageda etate, 
şi pe-alţii doi pe cei ce i-am cîntat!” 

91 De-aici trecînd la umbrele-ngropate 

cu toţii-n gheaţ-am dat de-un alt popor, 
şi faţa lor nu-n jos, ci-adînc pe spate. 

94 Nu-i las-a plînge-aici chiar plînsul lor, 
şi drum prin ochi durerii i se neagă 
se-ntoarce-n ei făcînd durerii spor. 

97 Căci ca viziere de cristal se-ncheagă 
orice-ar fi plîns de-ntîi, aşa că ele 
le umplu sub pleoape cupa-ntreagă. 

100 Deşi, ca şi-n bătătorita piele, 
de ger pierise-oricare simţămînt 
din pieliţa-ngheţat-a feţei mele, 

103 părea că totuşi simt c-ar bate-un vînt. 

Şi-am zis : - „Cum poate-un vînt pe-aici pătrunde? 
Nu-i gol de-orice vapori acest pămînt?”. 

106 - „Ce cauză-1 naşte vei vedea tu-ndată, 
căci ai s-o vezi cu proprii ochi şi deci 
vei şti pe-acel ce-1 vîntură să bată.” 

109 Si-atunci alt ticălos al crustei reci: 

- „Voi, suflete-ntr-atît de rele-n viaţă 
că-n cel din urmă Iad veţi geme-n veci, 

112 luaţi-mi asprul văl ce-mi stă pe faţă 
s-alin pe-o clip-amaru-n care zac 
’nainte-a-mi pune geru-alt văl de gheaţă”. 


93. Nu-n jos... (a). Probabil Coşbuc se gîndea a începe versul cu aceste cuvinte. 

94. însuşi (a). 98. Peri de ger (a). 101. să bată tată (a). 105. ce-l face-aici (a). 
109. de pe-ohrazi ăst văl de gheaţă (a). 111. pe faţă (a). 112. Iar eu: Să spui ce-ai 
fost şi-apoi (a). 


88. Tebă nouă : Pisa cu cruzimea ei aminteşte de Teba si furiile lui Athamas care au costat 

? 9 

viaţa a doi copii nevinovaţi (Learchus şi Melicertes) şi a mamei lor Ino, fiica lui Cadmus. 
Cf. Infernul, XXX, 1-12. 89. Briga şi-Ugo: Brigata şi Uguccione. Cel dintîi, Guelfo al Il-lea 
dei Gherardeschi, poreclit Brigata, copil al lui Nino Visconti şi nepotul lui Ugolino; celălalt, 
(Uguccione) copil al lui Ugolino. 90. Alţi doi: Gaddo şi Anselmuccio, cf. w. 50 şi 68. 92. Popor: 
este vorba de sufletele acelora care îşi trădară oaspeţii şi prietenii. 93. Pe spate : contrar 
trădătorilor din Caina şi Antenora, aceştia din Ptolomeia stau cu faţa în sus, întinşi pe spate. 
94. Chiar plînsul : fiindcă îngheaţă şi, îngheţînd, astupă ochii. 95. Şi drum : a se construi: 
„şi durerii i se neagă drumul prin ochi”. 96. Se-ntoarce : adică plînsul. 99. Cupa : orbita care 
se umple de lacrimi ca o cupă. 100. Bătătorita piele : ca şi în pielea devenită insensibilă din 
cauza bătăturilor. 101. De ger: din cauza gerului. 105. Vapori: orice emanaţie pricinuită de 
căldura soarelui se chema pe atunci vapori, şi lor li se atribuia orice schimbare atmosferică. 
Vîntul era deci aşa-zisul vapor aerian despre care ne vorbesc tratatele medievale de cosmo¬ 
grafie. 108. Pe-acel: Lucifer cu aripile sale uriaşe de liliac. 110. Voi, suflete: văzîndu-i pe 
amîndoi umblînd liberi prin balta îngheţată a Cocitului, trădătorul care vorbeşte (Frate 
Alberico) crede că Dante şi Virgil sînt suflete destinate să stea mai jos şi deci mai rele. 

115 - „Să-mi spui ce-ai fost, de vrei să ţi-1 desfac, 
şi-apoi - i-am zis -, de nu-ţi voi face-un bine, 
s-ajung în fundul gheţii-acolo-n lac.” 

118 - „Eu, cel cu poama procletei grădine - 
răspunse el - sînt fratele-Alberic, 
şi-n loc de nuci primesc acum smochine.” 

121 - „Ce spui? Eşti mort?”. Aşa-ncepui să zic. 

Iar el: - „Ce soartă trupul meu mai are 
în lume sus, eu nu mai ştiu nimic. 

124 Favorul ăstei Ptolomei e-atare, 
că sufletul adese-n ea descinde 
’nainte ce-Atropos să-i dea mişcare. 

127 Spre-a-ţi fi cu mult mai drag deci a-mi desprinde 
din faţă plînsul ce-nsticlat vă luce, 
să ştii că-n clipa-n care-un suflet vinde 

130 cum eu făcui, un demon se-ntroduce 
în trupul lui, şi-acesta-1 guvernează 
cît timp nu-i plin tot timpul ce-are-a-1 duce. 

133 Iar el aci-n ponor se ruinează 
şi poate-aşa şi trupul va fi stînd 
al umbrei cei ce-n dos aci-mi iernează. 

136 Tu-1 ştii, de vii prin Iad de mai curînd: 

Sir Branco d’Oria e, şi-n crust-adîncă 
e-nchis cum vezi acolea, şi de cînd!” 


116. Atunci s-ajung (a). 130. într-ăst (a). 131. părînd (a). 132. -n spate (a). 
136. Cum e Sir Doria (a). 


119. Fratele-Alberic : Frate Alberico din familia Manfredi din Faenza, care, pentru a se 
răzbuna pe nişte rude ale lui, se prefăcu că a uitat pricina trecută şi îi pofti la masă şi ascunse 
în odaie mai mulţi oameni bine înarmaţi, cu învoiala că atunci cînd el va spune: „Să se aducă 
fructele !” aceştia să se repeadă asupra lor şi să-i omoare. De atunci, în toată Romagna, în loc 
de a spune că cineva a mîncat bătaie se spune în glumă că a mîncat fructele fratelui Alberic. 
Cît priveşte expresia lui Dante: poama procletei grădini, e clar că echivalează cu roadele 
trădării. 120. Nuci: primesc răsplata cu vîrf şi îndesat. 121. Eşti mort?: Dante, care ştia 
că fratele Alberico era viu, se miră că-1 vede în Infern, neştiind soarta acestor suflete care sînt 
azvîrlite în Infern mai înainte chiar de a muri, şi un drac le ţine loc de trup. 124. Favorul: 
ironic, în loc de starea, felul. Ptolomei : după unii comentatori, numele acestei „bolgii” îi vine 
de la acel Ptolemeu, guvernatorul din Ierihon, care la un ospăţ omorî pe socrul său Simon 
Macabeul şi pe copiii lui: Matatia şi Iuda {cf. I Macabei, 11-16); după alţii, de la Ptolemeu, 
regele Egiptului, trădătorul lui Pompei. Critica modernă este de părerea celor dintîi. 
126. Atropos : ursitoarea care taie firul vieţii omeneşti, pe care Clotos îl trage de furcă 
{cf. Purgatoriul, XXI, 27) şi Lakesis (ibid., 25) îl toarce. Mişcare: dezlipindu-1 de trup, de 
care, în viaţă, nu se putea îndepărta. 134. Aşa : adică tot condus de un drac, pe cînd sufletul 
lui este în Infern. 135. Iernează : ironic, făcînd aluzie la gheaţa care îl înconjoară şi îl acoperă. 
136. Curînd: tu, care ai sosit de pe pămînt adineauri, trebuie să fî auzit de el. 137. Branco 
d’Oria : Ser Branca d’Oria, dintr-o puternică şi nobilă familie din Genova, care pentru a-i lua 
,Judeia” din Logodoro, în Sardinia, omorî prin trădare, după ce l-a ospătat, pe acel Michele 
Zanche pe care l-am găsit printre înşelători în cîntul XXII, 88, si al cărui ginere era. Fapta 

139 - „Eu cred că tu mă-nseli. Căci ştiu că încă 
nu-i mort sir Branco d’Oria - i-am răspuns - 
el doarme, bea, se-mbracă şi mănîncă!” 

142 - „Mai sus, la Gheare-Rele unde-ascuns 
în groasa smoală-1 mistuieşte focul, 

Michele Zanche nici n-a fost ajuns, 

145 cînd şi lăsă pe-un drac să-i ţie locul 
în trup, şi-aşa şi-o rud-a lui la fel, 
ce-acelei mari trădări i-a dat mijlocul. 

A 

148 Intinde-acum tu mîna puţintel 

să-mi rupi ăst văl!” Dar nu l-am rupt anume, 
căci fui loial, sperjur fiind cu el. 

151 Oh, neam străin de-orice virtute-n lume 
şi de-orice viciu plin, Genov’, al tău! 

Nu cade-un foc din cer să vă consume! 

154 în rînd cu romagniolul cel mai rău 
găsii pe-atare-un genovez ce-şi are, 
scăldat aci-n Cocit sufletul său, 

157 iar trupu-i sus, la noi, ca viu îi pare. 


140. a lor îl arde (a). 143. acel (a). 144. îi dete-acelei (a). 147. fu (a), a fi (a). 

A 

150. Cum nu-i în Cer v'o (a). 157. In manuscris, este un semn uşor de inversiune, 
după care s-ar citi: „iar trupu-i sus, ca viu la noi îi pare”. Semnul fiind cît se poate 
de uşor si arătînd oarecare nehotărîre, ne-am tinut la întîia redacţie, care de altfel 
se deosebeşte foarte puţin. 


s-a întîmplat în 1275 şi deci trecuseră mai mulţi ani de cînd trupul era stăpînit de un drac. 
141. El doarme: din felul de a se exprima al lui Dante, s-ar părea că l-ar fi văzut. După 
Passerini, Dante l-ar fî cunoscut în 1311, cînd n-ar fi imposibil să se fi dus şi el la Genova 
împreună cu ceilalţi surghiuniţi „albi” în întîmpinarea împăratului Henric al Vll-lea. Dar 
această supoziţie, de altfel cu totul gratuită, ar întîrzia compoziţia Infernului pînă după 1311, 
pe cînd, după cît ştim, pe la 1308 nu numai Infernul, dar şi o bună parte din Purgatoriu erau 
isprăvite. 142. Gheare-Rele: în bolgia înşelătorilor, unde Dante a întîlnit căprăria aceea 
faimoasă de demoni condusă de Bărboi-Zbîrlit cel cu trîmbita aceea ciudată, din care unul se 
chema Gheare-Rele. 144. N-a fost ajuns : nu ajunsese încă. 145. Şi lăsă : e vorba aici de 
Branca d’Oria. Dante vrea să arate, în concluzie, că victima lui Branca d’Oria nu ajunsese în 
bolgia înşelătorilor cînd sufletul celui care îl trădase se şi prăvălea în Infern, în timp ce un 
drac îi intră în trup. 146. O rud-a lui: După Benvenuto da Imola, unul din cei mai vechi 
comentatori ai Comediei, ar fi vorba de un nepot al lui Branca d’Oria. Alţii, studiind de 
aproape luptele politice din Sardinia în această epocă, cred că s-ar putea identifica această 
rudă cu Giacomo Spinola, celălalt ginere al lui Branca d’Oria. 150. Căci fui loial : o asemenea 
expresie găsim în cîntul ghicitorilor {Infernul, XX, 28): „Ţi-e mila vie-aici, cînd ţi-e îngropată”. 
Ca să ne folosim de expresia naivă a lui Benvenuto da Imola, bine făcu Dante „quia nulla 
misericordia est prestanda homini tam crudeli, qui nullam habuit pietatem de sanguine suo, 
imo nulla fides servanda est traditori”. 154. Romagniolul: Frate Alberico din Romagna. 
155. Un genovez: Branca d’Oria. 

CîntuC XXXiy 

Cercul al nouălea. Colnicea 
a patra: trădătorii 


„Giudecca” şi trădătorii binefăcătorilor 
lor (1-15) © Dis sau Lucifer (16-69) © 
Felul anevoios pe care îl întrebuinţează 
Virgil şi Dante pentru a se smulge din 
centrui pămîntului (70-139) 


1 - „Stindardul regelui din Iad e-n drum 

spre noi!” Aşa-ncepu Virgil cuvîntul: 
„priveşte deci de poţi să-l vezi de-acum”. 

4 Cum pare seara, cînd e sur pămîntul, 
sau cînd o ceaţă dă să se răsfire, 
departe-o moară ce-o-nvîrteşte vîntul, 

7 aşa-mi păru că văd ceva clădire. 
Şi-atunci după Virgil eu mă dădui, 
neavînd de vînt alt loc de-adăpostire. 

10 Eram şi unde, şi cu groaz-o spui, 
stau umbre-n gheaţ-adînc acoperite 
şi-aşa se văd ca-n geam un nod al lui, 


4. Precum cînd ceaţa-ntunecă p[ămîntul] (a). 8. Şi-atunci Ungă Virgil (a). 8. aveam (a); 
eu din maestru scut făcui (a). 10. vedeam (a). 


1. Stindardul: în text acest vers este citit în latineşte: „Vexilla regis prodeunt inferni’\ Cu 
aceste cuvinte latineşti începe Imnul către cruce al lui Venantius Fortunatus, născut la 
Duplavilis, lîngă Treviso, mort la Poitiers la începutul secolului al Vll-lea, poet latin medieval, 
care s-a bucurat pe vremea lui de nume destul de mare. Stindardul la care Dante face aluzie 
sînt cele şase aripi ale lui Lucifer. 4. Cum pare: a se construi: „cum pare seara... o moară 
ce o învîrteşte vîntul”. 7. Clădire : trupul uriaş al lui Lucifer i se pare de departe lui Dante 
o clădire enormă. Trebuie însă observat că în vechea italiană cuvîntul dificio (în italiana 
modernă edificio) are înţelesul de „maşină de război” sau de „turn de apărare”. Aşa încît unii 
comentatori (Torraca şi Steiner) interpretează aici „clădire” ca „maşinărie” şi văd în ea o 
aluzie la cele şase aripi în continuă mişcare ale lui Lucifer. Locurile citate însă de aceşti 
comentatori, în care nu e vorba decît de turnuri, cărora cuvîntul „clădire” li se poate aplica 
în înţelesul lui cel mai obişnuit, exclud după noi o asemenea interpretare. 9. Vînt: vîntul 
produs de bătaia celor şase aripi ale lui Lucifer. 10. Unde : în „Giudecca”, printre trădătorii 
binefăcătorilor. 12. Nod : în text: „Şi ochiul îi zărea prin gheaţă ca pe un pai prins în sticlă”. 
Cu deosebire de ceilalţi trădători, care toti ies afară din gheată cu o parte din corpul lor, 

13 o seamă drepte şi-altele trîntite, 

şi multe-n creştet, sau cu chipul feţei 
la tălpi adus, ca arcu-ncolăcite. 

16 Sosind şi unde-adînc pe cîmpul gheţii 
Virgil crezu că-i vreme-a-mi arăta 
pe cel ce-a fost o culme-a frumuseţii, 

19 m-aduse-n fata lui si-n fată-mi sta 

9 9 9 

şi: - „Iată Dis! Şi iată punctu-n care 
cu mult curaj tu cat-a te ’narma!”. 

22 De-a mea şi mută şi-ngheţată stare 
să nu mă-ntrebi acum, şi nici n-o scriu, 
căci nu-i cuvînt să poată spune-atare, 

25 Eu n-am murit, dar n-am rămas nici viu; 
socoţi, de ai vrun strop de duh în tine, 
ce-am fost cînd fui cum n-as mai vrea să fiu. 

9 

28 Stăpînul groazei cei fără de fine 
ieşea pînă-n buric din gheaţa lui; 
iar eu c-un uriaş conviu mai bine 

9 

31 decît un uriaş c-un braţ de-al lui; 
acum socoţi tu-ntreaga lui făptură 
cînd totului asemeni părţi îi pui! 

34 De-a fost frumos cît azi e stîrpitură 
de cînd privi duşman pe-al său părinte, 
din el se scurge-a lumii-ntregi ordură. 

37 Ce-uimire-mi năvăli deodată-n minte 
văzînd la el trei fete-avîndu-i teasta! 

9 9 

Părea de sînge cea de dinainte. 


15. Adus la (a). 21. Cu mult curaj tu cat-a te-ncumeta (b). 29. văzui (a). 37. Şi- 
-uimirea-mi năvăli potop (a). 38. Cînd fui văzînd (b). 


aceştia sînt cu totul prinşi în gheaţă în diferite atitudini. 16. Sosind: în text: „cînd noi am 
înaintat atîta, încît maestrului meu îi plăcu să-mi arate fiinţa care avu frumosul chip...”. 
18. Culme-a frumuseţii : Lucifer, care, înainte de răzvrătirea lui, era cel mai frumos printre 
îngeri {cf. Toma de Aquino, Summa theologica, I, LXIII, 7). 20. Dis : după cum în cîntul VIII, 
68, a numit cetatea lui Dis partea mai joasă a Infernului, tot aşa aici îl numeşte pe Lucifer 
cu numele latin, atît de des întrebuinţat de Virgil în Eneida. 27. Cînd fui : joc de cuvinte cu 
totul în felul dantesc, dar care nu găseşte o corespondenţă în text. Dante nu spune decît 
„socoţi... cum m-am făcut, lipsit fiind şi de una, şi de alta”, adică: şi de viaţă, şi de moarte, 
ca amorţit de frică. 28. Stăpînul : Lucifer. 29. Ieşea : înfipt într-un fel de puţ care se deschide 
în centrul pămîntului şi al Universului, Lucifer iese afară din gheaţă numai jumătate : partea 
inferioară a trupului este strînsă în scobitura unei stînci şi picioarele de la genunchi la tălpi 
le are afară din puţ în emisfera australă, tot în interiorul pămîntului. 30. Conviu : mărimea 
corpului meu se apropie mai mult de mărimea unui uriaş decît mărimea unui uriaş de lungi¬ 
mea braţelor lui Lucifer. 32. Socoţi : s-a găsit (ce nu se găseşte !) cineva care a făcut această 
socoteală! Lucifer ar fî lung de două mii o sută şase metri şi lungimea braţelor lui ar fî de 
patru sute zece metri! 34. Stîrpitură : în sens de urît, fără sensul de mic, care de obicei se 
dă acestui cuvînt. 35. Părinte : creatorul său. Dumnezeu. 36. Din el : în text: „drept e că din 
el...”. Ordură: e drept că din el provine orice răutate a lumii, toate relele ce sînt pe pămînt. 
38. Trei feţe : aceste trei feţe ale lui Lucifer reprezintă antiteza Sfintei Treimi. Nelegiuitul 

40 iar alte două ce s-uneau cu-aceasta 
pe umeri drept la mijloc le-a avut, 
si acolo se-ntîlneau unde-ar fi creasta. 

9 

A 

43 Intre-alb şi galben dreapta mi-a părut, 
iar cea din stînga-n felul cum o are 
un om de pe-unde Nilul ia-nceput. 

46 Şi-un rînd de-aripi avea sub fiecare 

cum n-am văzut pe mări mai mari vintrele, 
si nici ca Dis corabie-asa de mare. 

9 9 

49 Nu pene-avînd, ci lucie-atare piele 
cum vezi la liliac, şi vînt stîrnea 
în trei direcţii cînd bătea cu ele, 

52 şi-ntreg Cocitu-n gheaţă-1 prefăcea. 

Din şase ochi, cu labe-nsîngerate 
din guri, pe trei bărbii el plîns scurgea. 

55 Cum rupe in o meliţă ce-1 bate, 
aşa-n trei guri rupea şi el pe trei, 

[şi-i măcina pentru-ale lor păcate]. 

58 La ăst dincoa-i părea muşcarea ei 
nimic, în rînd cu-acea zgîrietură 
ce gol lăsa-1 pe spete de-orice piei, 

61 - „Acest cu-a muncii cea mai iute-arsură - 
mi-a spus Virgil - e Iuda Scariotul, 
picioare-afar-avînd şi capu-n gură. 

64 Din doi ce stau [cu] capu-n jos, din botul 
cel negru-al lui, atîrn-afară Brut, 
si vezi-1 cum se zbate mut cu totul. 

48. Cum nici (a). 56. aşa cîte-un mişel în toate trei (a). 57. a sale guri (a). 66. Vezi 
cum se sbate dar tăcut (a). 


care a cutezat a se răzvrăti împotriva lui Dumnezeu şi a voit să fîe ca El {unus et trinus, după 
cum spune teologia catolică) a fost pedepsit de Dumnezeu să fie în veci antiteza a ceea ce a 
voit să fîe. „Treimea care în Dumnezeu este taina adîncă ce izvorăşte din însăsi desăvîrsirea 
firii sale, în Satana se reduce la o pocitanie ridicolă : iată-1 făcut unus et trinus : are un cap 
cu trei feţe !” (Steiner). 39. De sînge : aceste feţe sînt: cea dintîi de culoare roşie, alta galbenă 
şi alta neagră, simbolizînd respectiv: ura, slăbiciunea şi ignoranţa, contrare Iubirii (Duhul 
Sfînt), Tăriei (Tatăl) şi Ştiinţei (Fiul) pe care le simbolizează cele trei feţe ale Sfintei Treimi. 
41. Pe umeri: răsăreau din amîndouă părţile feţei: una de pe mijlocul umărului drept, alta 
de pe cel stîng. 42. Creasta : se lipeau una cu alta în creştetul capului, unde unele păsări au 
creastă. 45. Nilul : în Etiopia, deci neagră. 51. Trei direcţii : cei trei curenţi de aer rece care 
îngheţau Cocitul. Alegoric, inspiraţiile diabolice ce au dat naştere (în urma păcatului lui 
Adam) celor trei rele înclinări ale sufletului omenesc: răutate, bestialitate şi necumpătare. 
60. Lăsa-1 : îl lăsa. 62. Iuda : apostolul care trădă prin Isus Cristos însăşi maiestatea divină. 
Este deci pedepsit mai crud decît ceilalţi, în gura feţei roşii şi a sîngelui. 65. Brut : Marcus 
lunius Brutus {cf. Paradisul, VI, 74), unul din conjuraţii contra lui lulius Cezar şi socotit aici 
ca trădătorul imperiului simbolizat în Cezar. 66. Mut : atitudinea mai demnă a lui Brutus a 
putut fî sugerată lui Dante de faptul că Brutus s-a bucurat de o faimă de filosof, după cum 
el putea citi în Cicero. 


































DIVINA COMEDIE 


67 Iar cel ce pare-aşa de ’nalt crescut 
e Casius. Dar noaptea suie,-mi zise, 
şi-i timp de mers, căci toate le-am văzut”. 

70 L-am prins de după gît cum el voise, 
şi loc pîndind şi clipă priincioasă 
cînd largi au fost aripile deschise, 

73 Virgil s-a prins de coasta cea păroasă, 
şi-apoi din păr în păr [mai cu folos], 
descinse printre peri şi gheaţa groasă. 

76 Iar cînd era şî unde-al coapseî os 
din grosul şold începe-a face şale, 
trudit Virgil întoarse capu-n jos, 

79 cu mare greu, în locul tălpii sale, 
şi prins de peri ca omul ce-ar sui 
credeam de el că iar mă-ntoarce-n vale. 

82 Şi greu sufLînd ca-n lipsă de puteri: 

- „Te ţine strîns, căci n-avem altă scară 
ieşind din lumea veşnicei dureri!”. 

85 Ieşind prin gura unei stînci afară, 

m-a pus să şed pe-un mal apoi, şi-n fine 
pe fix pămînt şi-a sale tălpi călcară. 


78. Cu mare greu întoarse maestru (a). 79. Şi-aşa-l (a). 80. suind (a). 80-81. Şi ca 

A _ 

şi-un om suind s-a prins de peri! Incit crezui. 82-84. Şi greu suflînd ca şi-un trudit 
ca-n lipsa de puteri! Te ţine strîns, căci n-avem altă scară! Ieşind din lumea veşnicei 
dureri (b). Am trecut varianta (b) în text, unde era o lacună, suprimînd din versul 82 
cuvintele: ca şi-un trudit, pentru a păstra ritmul. 87. şi tălpile (a). 


68. Casius Cassîus Longînus, unul din cei mai îndîrjiţi conjuraţi. Nu era deloc înalt crescut, 
căci ştim de la Cicero (Brutus, XXIX) că, dimpotrivă, era de slabă constituţie. Poate Dante 
l-a confundat cu Lucius Cassius, descris de Cicero în Catilinaria III (cap. 16) ca om foarte 
gras. 74. Păr: şomoiog de păr, al lui Lucifer. 75. Gheaţa: Dante şi Virgil coboară printr-un 
punct unde corpul lui Lucifer nu este în contact cu gheaţa Cocitului: printre părul dihaniei 
şi peretele de gheaţă. 78. Capu-n jos: ajuns în centrul pămîntului, îşi schimbă poziţia de 
mers pentru a ieşi în altă emisferă, ceea ce era necesar, el mergînd în direcţie perpendiculară 
de-a lungul trupului lui Lucifer înfipt perpendicular în puţ, cu capul jumătate într-o emisferă 
şi cu picioarele în cealaltă jumătate. 79. Cu mare greu : se întoarce cu mare greutate „fiindcă 
în acel punct forţa de gravitaţie este la maximul său de putere” (Tommaseo). 80. Sui: pînă 
acum au coborît, acum începe scrisul care îi va duce la cealaltă emisferă. 81. Mă-ntoarce: 
din cauza schimbării de poziţie a lui Virgil, Dante are impresia că se întoarce înapoi. 83. Altă 
scară : călătoria prin Infern înseamnă cunoaşterea groaznicelor consecinţe ale păcatului. 
Faptul că îndepărtarea de la rău (simbolizat în Lucifer) se înfăptuieşte folosindu-se de trupul 
însuşi al lui Lucifer, care îl simbolizează, arată că trebuie să ne folosim de păcatul însuşi (întrucît 
reprezintă o experienţă) pentru a merge spre bine. Unul din marile merite ale lui Dante a fost 
acela de a considera întreaga sa viaţă trecută ca ceva armonic, providenţial, necesar şi 
predestinat; a fost acela de a recunoaşte că nu ar fi ajuns la adîncimea aceea de concepţie 
asupra vieţii care se oglindeşte în Divina Comedie, dacă nu ar fi trecut prin misticismul naiv 
din Vita Nuova, prin rătăcirea morală de care stau mărturie unele rime din Canzoniere şi prin 
raţionalismul rătăcit din Convivio. De aceea el nu reneagă nimic din trecutul său şi, ca un 
premergător al teoriilor contemporane despre experienţă, pare a spune şi el: tot ce este, este 
bine, ca sărmanul bătrîn muzician Haendel cînd a orbit. 85. Stînci: un fel de peşteră. 
87. Fix : pămînt tare. Pînă acum au fost suspendaţi în vid. 

INFERNUL 


88 Privii în sus, crezînd să văd, vezi bine, 
pe Dis cum l-am lăsat, dar îl văzui 
cu tălpi în sus întinse, stînd sub mine. 

91 Cel gros de cap va crede-acum că fui 
năuc de-uimit, că-n el putinţă nu e 
de-a şti ce punct fu pe-unde eu trecui. 

94 - „Ridică-te,-ncepu Virgil să-mi spuie, 

e drumul rău, şi lung-a noastră cale, 
iar soarele spre-al terţei miez se suie.” 

97 N-am fost aici în vrun palat cu sale, 
ci-ntr-un amurg şi pe-un pămînt eram 
cum e prin munţi în peşteri naturale. 

100 - „Maestre,-am zis, pe cînd mă ridicam, 
’nainte ce să ies din Iad, mă-nvaţă 
şi fă să pierd eroarea care-o am: 

103 cum şade-acesta-nfipt, făr-a fi-n gheaţă, 
cu capu-n jos, şi cerul cum ajunse 
asa-n curînd din seară-n dimineaţă?” 

106 - „Te crezi şi-acum dincolo - el răspunse - 
de centrul unde perii-i prinsei eu 
ai viermelui ce lumea ne-o străpunse. 

109 Cît timp mă scoboram, erai mereu. 

Cînd m-am întors treceam prin punctul care 
din orice parte-atrage tot ce-i greu. 

112 Si-acum tu eşti sub ceru-a cărui zare 

ne-acoper-acel mare loc uscat, 
pe-o culme-a cui muri cel cu născare 


90. întinse-n sus şi (a). 98. -ntr-un ponor (a). 110. trecui (a). 


92. El : adică în „cel gros de cap”. 93. Ce punct : centrul pămîntului. 96. Terţei : prima, 
tertia, sexta şi nona sînt orele de rugăciuni ale bisericii, socotite de la răsăritul soarelui la 
apus: prima de la 6 la 9; tertia de la 9 la 12, sexta de la 12 la 3 şi nona de la 3 la 6. Fiind 
aici vorba de miezul terţei, e clar că era pe la şapte şi jumătate. 107. Perii : perii lui Lucifer. 
108. Viermelui: Lucifer, cf. Isaia, LXVI, 24: „Viermele lor nu va muri şi focul lor nu se va 
stinge”. Foarte des în Vechiul Testament, profeţii ameninţă cu venirea acestui vierme îm¬ 
preună cu rugina şi cu lăcuste, toate lucruri care au fost explicate alegoric şi viermele mai 
ales a fost identificat cu dracul. Străpunse : fiindcă după înfrîngerea îngerilor răzvrătiţi, 
căzînd din cer pe pămînt, îl străpunse (pe pămînt), pricinuind prăpastia infernală. Pămîntul, 
care de groază se retrase din faţa lui ieşind pe cealaltă emisferă, formă muntele Purgatoriu, 
care este contrar Infernului şi are formă de trunchi de con, aşezat pe baza cea mai mare, pe 
cînd Infernul este aşezat invers, pe baza cea mai mică. 109. Erai : era încă pe cealaltă emisferă 
(cea boreală). 112. Cerul : cerul emisferei australe, al cărui orizont ne ascunde din cauza 
curbării pămîntului emisfera boreală, zis de Dante la uscat fiindcă se credea că pămîntul era 
împărţit în două emisfere: una a uscatului, alta a apelor {cf. Geneza, I, 10): „Dumnezeu a zis : 
să se strîngă la un loc apele care sînt dedesubtul cerului şi să se arate uscatul!”. 114. Culme : 
centrul emisferei uscate era considerat Ierusalimul, unde a murit Isus Cristos, care s-a născut 
fără păcatul originar şi a trăit în desăvîrşită nevinovăţie. Credinţa că Ierusalimul ar fi culmea 
pămîntului îsi trage originea din epitetul „în mijlocul ginţilor”, cu care este des numit în Biblie. 

I 


115 şi cu viaţa om făr’ de păcat. 

Deci stai pe-opusa sfer-a-ngustei mese, 
pe care tu-n Giudeca jos ai stat. 

118 Cînd noaptea moare-aici, dincolo iese 
iar cel ai cărui peri ne-au fost urcării 
drept scări, stă-nfipt aşa precum fusese. 

121 Din cer căzu pe-această parte-a zării, 
şi-acel pămînt, ce fu pe-aici, şi-a pus 
de spaima lui zăbranic apa mării, 

124 şi-a curs spre-al nostru emisfer opus 
şi poate, spre-a fugi lăsă şi-aceste 
deşerte locuri si-a zbucnit în sus. 

127 Departe de Satan cam cît îi este 
mormîntu-ntreg, e jos aici un loc 
dar nu văzut, ci dîndu-ţi de el veste 

130 un mic pîrîu ce scoborînd pe-un scoc, 

de dînsul ros prin stînci crăpate-avîndu-1, 
se pleacă lin în cotitoru-i joc.” 

133 Pe-ascunsu-i drum intrarăm deci si-urmîndu-1 

[pornirăm să ieşim iar la lumină] 
şi făr-a ne mai sta spre-odihnă gîndul, 

136 [urcarăm din adînca vizuină, 
şi-ndată s-arătă privirii mele, 
ca printr-un ochi, a cerului grădină] 

139 şi-aici ieşirăm spre-a vedea iar stele. 


125. deşarte (a). 127. deşarte (a). 


116. Mese: Dante are picioarele pe un plan circular care formează faţa opusă părţii centrale 
a Giudecăi. 120. Precum fusese : în aceeaşi poziţie de mai înainte şi deci faptul că-1 vezi cu 
picioarele în sus este o consecinţă că ne-am schimbat noi poziţia, trecînd în cealaltă emisferă, 
opusă. 123. Zăbranic : pămîntul, care înaintea căderii lui (Lucifer) ieşea afară din ape, de 
spaima lui se scufundă în apă, acoperindu-se cu ea întocmai ca un zăbranic. 124. A curs : pămîntul 
s-a adunat în emisfera noastră. 126. Deşerte locuri : prăpastie infernală. In sus : şi a format 
Purgatoriul. 128. Mormîntu- : „departe de Lucifer, cît este spaţiul văgăunii, este o potecă {un 
loc) care îţi dă veste de el, nu arătîndu-se (căci nu e vizibil), ci fiindcă de-a lungul ei curge 
un rîuleţ al cărui murmur se aude de departe” (Del Lungo). 130. Pîrîu: „un pîrîu care, 
printr-un drum pe care şi l-a făcut prin stîncă, se coboară jos cu apele sale, care nu au curs 
drept, ci plin de cotituri din cauza micii înclinări” (Passerini). 138. Grădină : mai înainte 
chiar de a ieşi din Infern ochiul lui zăreşte printr-o spărtură rotundă soarele. 139. Stele : adică 
lumina zilei. Cf. Ovidiu, Metamorphoses, V, 503 : „Hic caput attollo, desuetaque sidera cerno”. 
Cu acest cuvînt isprăveşte Dante şi Infernul, şi Purgatoriul, şi Paradisul. Este un fel de rimă 
la mare distanţă, cu care cele trei părţi ale Divinei Comedii sînt legate una de alta. Geniul 
lui Dante e aproape matematic în păstrarea proporţiilor. Poema este împărţită în trei părţi, 
strofa rezultă din trei versuri. Fiecare parte are 33 de cînturi, plus unul de introducere la 
începutul Infernului, fiecare parte isprăveşte cu acelaşi cuvînt: stele. 

PURGATORIUL 


Pref^ 


Iată şi Purgatoriul. Criteriul ce l-am întrebuinţat în alcătuirea textului, 
reproducerea variantelor şi adnotare este acelaşi ca în volumul precedent. Cu 
privire la care declar că primesc propunerea domnului Barbu Lăzăreanu (în 
Adevărul Literar şi Artistic din 25 aprilie 1926), de a citi sorine în loc de scoine la 
Infern, IX, 127, şi oriunde acest cuvînt revine. Ca şi în volumul precedent, îmi fac 
o plăcută datorie de a mulţumi prietenului Emanoil Bucuţa, pentru completarea 
versurilor şi frînturilor de vers ce lipseau în manuscris şi revizuirea probelor de 
tipar. Mulţumesc şi Casei Editoare pentru sprijinul ce mi l-a dat şi grija ce a pus-o 
în executarea acestei ediţii care face cinste tiparului românesc. 

Cît despre mine, nu mă voi plînge dacă şi de astă dată se va trece cu vederea 
marea muncă depusă în acest comentariu, care nu-i numai o operă de compilaţie, 
ci rodul mai multor ani închinaţi studiului lui Dante; si voi fi mulţumit de a-mi 

împlini juruinţa faţă de scumpa memorie a lui Coşbuc şi de poporul românesc care 
merită o ediţie comentată a Divinei Comedii, după cum ar merita ediţii comentate 
ale clasicilor săi, pe care încă nu le are. 

Ramiro Ortiz 
Bucureşti, 4 iulie 1927 

PURGATORIUL 


CîntuC I 

Introducere la Purgatoriu 


Invocaţia(l-12) © Cele patru stele 
(13-27) ® Cate şi convorbirea lui cu 
Virgil (28-108) ® Virgil execută 
poruncile lui Cato (109-136) 


1 Lăsînd în urm-o mare-aşa grozavă, 

de-acum spre-a trece ape mult mai bune, 
vîntrele-ntinde-a duhului meu navă, 

4 şi-ncep de-al doilea regn acum a spune, 
în care, spre-a fî demn de cerul sfînt, 
umanul spirit scoarţa şi-o depune. 

7 O, Muze sfinte, căci al vostru sînt, 
aci-mi renasteti moarta mea cîntare 

y y 

şi-aici puţin ridice-mi al meu cînt 

10 Caliope-ajutînd cu glasu-i care 
izbi-n Pieride-aşa ca să nu poată 
etern spera, sărmanele,-o iertare 

13 Coloarea dulce de safir ce toată 
senina zare-a cerului curat 
umplea văzduhul pînă-n prima roată 


3. geniului (a). 9. rădice (c). 11. -ncît (a), astfel (c). 13. ce-n (a). 15. scălda (a). 


1. Grozavă : Infernul. Aseamănă grozăviile Infernului, descrise în partea întîi a poemului, cu 
o mare furtunoasă. 2. Mai bune : apele Purgatoriului. 3. Navă : cf. Convivio, II, I, 1 : „Din care 
cauză, îndreptînd cîrma raţiunii mele către ţărmul dorinţei mele, intru în mare cu speranţa 
unui drum fericit si a unui liman ocrotitor si demn de laudă la sfîrsitul cinei mele”. Se vede 
de aici că imaginea navei era familiară lui Dante. In ceea ce priveşte întreaga terţină, e de 
notat seninătatea ce răsare din imagini şi muzicalitatea expresiilor. 4. Regn : regat. 5. Scoarţa: 
scoarţa păcatului. 8. Moarta mea cîntare : face aluzie la tonul întunecat şi mohorît pe care 
prin forţa lucrurilor a fost nevoit să-l întrebuinţeze în Infern. 10. Caliope: muza poeziei 
epice. 11. Pieride : fiicele lui Pieriu, pe care Minerva le-a schimbat în gaiţe pentru a le 
pedepsi fiindcă îndrăzniseră de a se întrece la cînt cu ea (cf. Metamorphoses, V, 338 şi urm.). 
12. Spera : ascultînd cîntecul nespus de frumos al Minervei, sărmanele Pieride înţeleseră că 
erau învinse şi că nu puteau spera nici o iertare. 13. Coloarea.. : a se construi: „coloarea dulce 
de safir... mi-a revărsat un farmec dulce-n ochi”. 15. Prima roată: orizontul, care era socotit 

16 un farmec dulce-n ochi mi-a revărsat 
cînd fui ieşit la larg din moarta boare 
ce si-al meu suflet si-ochii mi-a-ntristat. 

19 Iar mîndra stea spre-Amor îndemnătoare 
făcea tot Ostu-n zîmbet să s-alinte 
slăbind a Mrenei, ce-o-nsoţea, lucoare. 

22 Spre dreapta-ntors apoi, luînd aminte, 
alt pol, văzui un grup de patru stele, 
cel nevăzut decît de-ntîia ginte. 

25 Părea şi ceru-nveselit de ele; 
sărac e Nordu-n văduvia lui 
că-n veci nu vede-asemeni flăcărele! 

28 Sătul de-a lor privire-apoi cînd fui, 

şi-un pic spre-alt pol privii, spre partea-n care 
pierise Caru-acum, un moş văzui 

31 stînd singur lîngă mine, şi de-atare 

respect prin toate-i demn, cum unui tată 
nicicînd nu-i datoreste-un fiu, mai mare. 

25. Părea că-i vesel ceru-ntors de ele (a). 26. Oh, gol e (a). Lipsit (b). 29. Şi-un pic 
privii spre-alt pol, spre partea-n care (c). 33. Nu-i e dator (a). 


de astronomii medievali ca primul cerc al sferei armilare. 17. Moarta boare : aerul gros, 
întunecat şi plin de fum al Infernului, care întristase şi sufletul, şi ochii lui Dante. In toată 
această terţină, ca şi în cea precedentă, e vădită satisfacţia lui Dante că a scăpat de Infern 
şi că se poate bucura de un peisaj atît de dulce şi de fermecător ca acela care-1 înconjoară în 
frumoasa dimineaţă, pe care ne-o descrie atît de albastră şi de luminoasă. 19. Stea : planeta 
Venus sau luceafărul de dimineaţă. După doctrina astrologică a influenţelor cereşti, „această 
planetă”, zice un vechi comentator al poemei (Francesco da Buti), „stîrneşte simţăminte de 
iubire şi de armonie printre oameni”. De altfel, chiar Dante spune în Convivio, II, 6, că 
„mişcarea acestui cer (al Venerei) e plină de iubire”. 21. Mrenei: zodia Peştilor, -nsoţea: 
adică: „slăbind, cu lumina vie a razelor sale, zodia Peştilor care era în conjuncţie cu Venus”. 
Astfel, ne arată indirect ceasul (între patru şi cinci dimineaţa) care era cînd, în Duminica 
Paştelui (10 aprilie 1300), ieşi din Infern „spre a vedea iar stelele”. 22. Spre dreapta: în 
Infern, unde merge tot către mai rău, Dante coteşte mereu la stînga; în Purgatoriu, unde 
merge tot spre mai bine, la dreapta. 23. Alt pol : polul antarctic. Patru stele : cu toată 
probabilitatea, mai ales fiind vorba de patru stele alegorice, această constelaţie e cu totul 
datorată închipuirii lui Dante şi nu corespunde cu nimic real. Comentatorii mai vechi au 
crezut că o pot identifica cu Crucea Sudului (constelaţia Centaurului), dar această constelaţie 
era cunoscută oamenilor din Evul Mediu, şi deci Dante n-ar fi putut spune despre ea că era 
„nevăzută decît de-ntîia ginte”. Alegoric, cele patru stele reprezintă cele patru virtuţi car¬ 
dinale : prudenţa, dreptatea, tăria şi cumpătarea. 24. -ntîîa ginte : Adam şi Eva. După păcatul 
originar, acele stele nu mai fură văzute de nimeni. Alţii înţeleg prin „-ntîia ginte” pe acei 
oameni simpli şi virtuoşi din vîrsta de aur. 27. Nu vede : în sens alegoric: „fiindcă în lumea 
noastră n-a mai rămas decît abia o slabă aducere-aminte a celor patru virtuţi, nu prezenţa 
lor plină, strălucitoare, absolută şi spontană” (D’Ovidio). 29. Alt pol : polul arctic. 30. Un 
moş: Cato din Utica (născut în 95, mort în 46 î.Cr.), care, ca să nu cadă în mîna lui Cezar, 
de dragul libertăţii îşi dădu moartea. Dante îi iartă sinuciderea, pe care el nu o interpretează 
ca pe un păcat, ci ca pe o inspiraţie dumnezeiască, îndepărtîndu-se astfel de opinia Sfîntului 
Augustin, care în De civitate Dei (I, 23) condamnă gestul lui Cato ca pe o slăbiciune, şi 
lăsîndu-se influenţat de laudele cele mari ce le aduc lui Cato Virgil {Eneida, VIII, 670) şi 
Lucan (Pharsalia, II, 373 şi urm.). Considerînd deci pe Cato din Utica un cetăţean desăvîrşit, 
care, pentru a nu-şi pierde libertatea, îşi jertfeşte viaţa, Dante face din el păzitorul muntelui 
libertăţii (Purgatoriul), unde sufletele care au fost roabe păcatului îşi recuceresc libertatea. 
33. Mai mare : a se construi: „cum niciodată un fîu nu datoreste mai mare respect unui tată”. 

PURGATORIUL 


34 Avea o barbă lungă şi-nspicată 
cu alb, asemeni pletelor, şi-avea 
pe piept o duplă viţ-a lor scăpată, 

37 iar faţa-i de lumină i-o umplea 
din patru stele sfinte-a lor lucoare, 
părînd că soarele stă-n faţa mea. 

40 -„Voi ce sînteti? Din vesnica-nchisoare 
de ce fugiţi pe negrul rîu în sus ?” - 
a zis miscînd a fetii-onestă floare. 

43 - „Ce facl-avurăţi ? Cine v-a condus 
ieşind din hăul nopţii-ntunecate 
ce-n veci pe-a morţii văi osînd-a pus? 

46 Astfel sînt legile din Iad călcate ? 

Ori poate-o lege nouă-n cer s-a dat, 
să-mi între-n peşteri duhuri condamnate ?” 

49 Virgil acu-nceput-a să mă-ndemne 
smerit şi-n faţă şi-n genunchi să fiu, 
şi-mi da prin ochi, prin mîini şi vorbe, semne. 

52 Răspunse-apoi: - „Eu nu de sine-mi viu. 

Din cer o Doamn-a scoborît să-mi facă 
rugarea ca-nsoţind s-ajut pe-un viu. 

55 Aceasta este starea-ne. Dar dacă 
vointa-ti e să ştii mai multe tu, 
nimic nu poate-a mea negînd să-ţi tacă. 

58 El ultima sa noapte n-o văzu, 

ci-atît de-aproape-i fu, prin el, nebunul, 
încît s-o vadă foarte-aproape-i fu. 


40. Voi cei fugiţi din vesnica-nchisoare, cine-mi sînteţi ? (b). 43. Şi cine v-a condus, 
ce facl-aveţi ? (b). 45. Ce-a pus de veci pe-a morţii văi pecete (b). 47. demne (a). Ori 
pus-au nouă lege-n cer, că-s demne (b). 48. spirite osîndite (c). 54. să-nsoţesc scăpînd 
pe-un viu (b). 56. Mai multe (a). 


36. Duplă: Dublă. 37. Umplea: faţa lui Cato e luminată de razele celor patru stele, fiindcă 
el a cunoscut şi a pus în practică, cît timp a fost pe pămînt, cele patru virtuţi cardinale. 
40. -nchisoare: Infernul. 41. Negrul rîu: Cocitul, negrul rîu infernal, care, între Infern şi 
Purgatoriu, îşi croieşte drumul pe care au venit Dante şi Virgil. 45. Ce-n veci : a se înţelege : 
„Care noapte a pus osînda {întunericului) pe-a morţii văi? {Infernuiy\ 46. Călcate: legile 
Iadului, după care pedeapsa e veşnică şi care interzic damnaţilor de a ieşi din Iad: „Să lase- 
-orice speranţă cine-a-ntraC {Infernul, III, 9). 47. Nouă: ironic, deoarece Cato nu crede nici 
un moment că asa ceva ar fi cu putintă. 48. Peşteri : asa numeşte Dante adeseori muntele 
Purgatoriului şi deosebitele lui părţi. Aceasta ne arată că el îşi închipuie Purgatoriul ca pe 
un munte stîncos şi plin de peşteri. 53. Doamn- : Beatrice ; cf Infernul, III, 52 şi urm. 54. Un 
viu : pe Dante. 57. A mea : voinţa. 58. Ultima noapte : în dublu înţeles: literal : „n-a murit 
încă”, şi alegoric : „nu a pierdut harul dumnezeiesc”. 59. Prin el : prin felul său de a se purta. 
Face aluzie la perioada de rătăcire morală şi filosofică a lui Dante, a cărei mărturie sînt 
poeziile lui de iubire senzuală pentru „Pietra”, „Pargoletta”, „Lisetta” şi cele filosofice din 
Convivio, în care e vădită tendinţa raţionalistă nu tocmai de acord cu religia. în sens literal, 
face aluzie la primejdia în care s-a găsit în pădure si la cele trei fiare care l-au întîmpinat. 

DIVINA COMEDIE 


61 Deci fui, şi numai adevărul spunu-1, 
trimis să-l scap, ca nu de tot să cază, 
si-alt drum n-avui decît acesta unul. 

64 Făcui pe-ntregul neam pierdut să-l vază, 
şi vreau să vadă şi poporul pus 
ce-aici se curăţă sub sfînta-ţi pază. 

67 Ar fi prea lung să-ţi spui cum l-am condus 
de-a te vedea şi-a te-auzi pe tine, 
puterea asta dată mi-e de sus. 

70 Să-ţi placă deci a te-nvoi că vine. 

El caută libertatea, scumpul dar, 
cum cel ce-i moare ei o ştie bine, 

73 şi-o ştii, căci pentru ea nu-ţi fuse-amar 
murind s-arunci în Utica vestmîntul 
ce-n marea zi luci-va-n multu-i har. 

76 Acesta-i viu, n-a rupt deci legămîntul 
etern; nici eu, căci nu sînt în căznire, 
ci-n Limbul sînt, din care-ţi roagă sfîntul 


64. ca (c). 66. Să-şi spe... (a). 69. ni s-a dat (a). 


61. Fui : fui trimis. 63. Acesta : cf. Infernul, I, 91 şi urm. 65. Poporul : a se construi: „să vadă 
şi poporul pus sub sfînta-ţi pază, care aici (în Purgatoriu) se curăţă (de păcate)”. 69. De sus: 
am observat în mai multe locuri în Infern aşa-zisul „oportunism” al lui Virgil şi felul său de 
a înfrînge rezistenţa demonilor, repetînd un fel de formulă magică, cu care se face aluzie la 
voinţa divină, care permite şi vrea călătoria lui Dante. Formula o vedem cu puţine schimbări 
repetată de Virgil şi faţă de împotrivirea lui Cato. Cît despre „oportunismul” lui, el constă 
într-un fel de linguşire prin care vrea să-i arate că a adus pe Dante în Purgatoriu numai ca 
să-l vadă şi ca să-l asculte pe el (pe Cato), ceea ce nu-i adevărat decît printr-o subtilitate, 
neputînd Dante străbate Purgatoriul decît după ce va fî văzut şi vorbit cu el. 71. Libertatea: 
altă dovadă de oportunismul lui Virgil, şi altă subtilitate: libertatea pe care o caută Dante 
fiind libertatea sufletească din robia păcatului, şi nu aceea pentru care Cato a murit. 73. O 
ştii: aceste versuri foarte frumoase sînt, după E. Parodi, centrul întregului poem, al cărui 
înţeles mai înalt îl conţin. în ele se contopesc şi libertatea căutată de Cato, şi aceea pe care 
o caută Dante, care era deplina stăpînire a voinţei raţionale asupra poftelor. Pentru Dante, 
cel mai mare echilibru al sufletului omenesc trebuie să coincidă cu cel mai perfect şi deci mai 
liber regim politic din lume. Divina Comedie este deci „poema liberării individuale, indepen¬ 
dent de forţele externe, cu toate că acestea folosesc pentru a-ndrepta efortul colectiv către 
fericire şi pregătesc mediul propice dezvoltării diferitelor energii individuale”. 74. Vest¬ 
mîntul : corpul. Am văzut că Dante trece asupra sinuciderii lui Cato interpretînd-o ca pe o 
inspiraţie divină prin care libertatea pămîntească şi politică dorită de Dante se transformă — 
prin procedeul alegoric întrebuinţat de Biserică în interpretarea faptelor omeneşti — în liber¬ 
tatea sufletului care nu vrea să cadă în robia păcatului. Adăugăm că Francesco da Buti 
explică această atitudine a lui Dante faţă de sinuciderea lui Cato cu necesitatea de a pune 
ca păzitor al Purgatoriului un păgîn doritor de libertate, neputînd întrebuinţa un personaj 
din Vechiul Testament (fiindcă patriarhii, după credinţa catolică, fuseseră aduşi în Rai de Isus 
Cristos cînd după moarte se coborî în Infern), şi nici un personaj ăin Noul Testament (neputînd 
sfinţii sta în Purgatoriu, căci ar fî fost pentru ei o diminutio capitis). 75. Marea zi: ziua 
Judecăţii de Apoi şi a reînvierii trupurilor (după credinţa Bisericii catolice). 76. Legămîntul: 
hotărîrea dumnezeiască că cei vii nu pot pătrunde în Purgatoriu. 78. Limbul: cf Infernul, IV, 45. 
Acest „limb”, în care Dante, îndepărtîndu-se puţin de teologia catolică, a introdus (alături de 
copiii morţi nebotezati si de patriarhii Vechiului Testament) si pe poeţii si înţelepţii păgîni. 

79 tău spirit Marcia, plină de-umilire 

în ochii-onesti, si-acum de-a ta s-o tii: 
te-ndură deci de noi pe-a ei iubire, 

82 să-ţi trec a tale şapte-mpărăţii; 
si-am să-i aduc a ta recunoştinţă 

5 5 5 

de crezi că-i demn prin Iad numit să fii”. 

85 - „Fu Marcia, cît timp avui fiinţă, 

vederii mele drag-aşa, fireşte, 
încît îi împlineam orice dorinţă. 

88 Ci-acum că peste rîul rău trăieşte, 

nu pot s-o mai ascult, căci mi s-a scris, 
cînd scos eu fui, o lege ce m-opreşte. 

91 Dar dac-o Doamnă sfintă te-a trimis, 

cum zici, n-aştept ochi dulci să mă convingă, 
destul îmi e să spui că Ea mi-a zis. 

94 Deci mergi şi fă-1 pe-acesta să se-ncingă 
cu neted jonc şi spală-i faţa bine 
ca orice pat-a ei de-acum s-o stingă, 

97 căci nici c-un fel de nor nu se cuvine, 
în ochii săi, să-ntîmpine pe solul 
ce-i primul serv al cetelor divine. 

100 Acestui munte-un şes îi face-ocolul, 
pe jos, pe unde marea-1 înălbeşte, 
şi mult trestiş produce-n el nămolul. 

82. printr-astea (a). 84. De crezi că-n Iad numit (a). 93. ea (A). 100. Acest ostrov (a). 

101. marea-l inundează (a). 


nu face în realitate parte din Infernul adevărat, fiindcă singura pedeapsă a celor ce se află 
în el este de a fi lipsiţi de vederea lui Dumnezeu, pe care zadarnic îl doresc. 79. Marcia: 
Marcia, fiica consulului Lucius Marcius Philippus, soţia lui Cato, pe care o cedă prietenului 
Hortensius, după moartea căruia o reluă cu sine; cf. Lucan, Pharsalia, II, 341: ,J)a foedera 
primi illibata tori; da tantum nomen inane Connubii; liceat tumulo scripsisse: Catonis Marcia^’ 
(„Redă-mi dreptul vechiului cămin; redă-mi numai vanul nume al căsniciei ca pe mormîntul 
meu să poată scrie: Marcia lui Cato”). La această duioasă rugăminte face aluzie Virgil cînd 
spune lui Cato că, chiar în Limb, Marcia pare a-1 ruga să o ţie pentru el. 83. Recunoştinţă: 
altă dovadă de oportunismul lui Virgil, care caută a intra în graţia lui Cato, amintindu-i de 
Marcia şi oferindu-se să-i ducă veşti despre el. 88. Rîul rău : dincolo de Aheron, deci în 
Infern. 90. Scos : deci, înainte de a fi făcut paznic al Purgatoriului, şi Cato era în Limb printre 
ceilalţi păgîni virtuoşi care practicaseră cele patru virtuţi cardinale. 92: Ochi dulci : Cato 
a băgat de seamă atitudinea interesat politicoasă a lui Virgil şi, foarte discret, îi arată c-a 
înţeles-o şi că nu era nevoie de atîtea linguşiri, cînd călătoria lor era dorită de Beatrice. 
95. Jonc : „papură netedă, fără frunze, mlădioasă, simbolizează acea umilinţă care-şi recu¬ 
noaşte propriile greşeli, se pleacă dinaintea legii, fuge de aparenţele zadarnice şi e condiţia 
primă a pocăinţei” (Steiner). 96. Pat- : orice urmă a fumului infernal şi a lacrimilor lui Dante, 
ceea ce din punct de vedere alegoric trebuie interpretat că în Purgatoriu nu trebuie să rămînă 
în sufletul omului pocăit nici urmă de amărăciune de păcatul trecut, care ar putea fi un 
îndemn la disperare şi, în orice caz, ar reprezenta o piedică a curăţirii sufletului de păcat. 
98. Solul: face aluzie la îngerul care va apărea peste puţin. 99. Serv: reprezentant. 101. înăl¬ 
beşte : cu spumele valurilor care se frîng pe ţărm. 

103 Căci nici o plant-acolo nu trăieşte 

din cîte-au trunchi lemnos sau poartă foi, 
căci nu se-ndoaie valul ce-o loveşte. 

106 Dar nu-mi veniţi din nou pe-aici, apoi. 
Dar soarele ce iese-o să vă-nspire 
ce drum pe deal mai lesne-ar fi de voi.” 

109 Şi-apoi pieri. Eu, gata de pornire, 
nimic zicînd, lingă poet mersei 
şi-n ochii lui fixai a mea privire. 

112 Iar el: - „Urmează, fiule, paşii mei! 
De-aici ne-ntoarcem, căci de-aici declină 
cîmpia-n jos spre marginile ei”. 

115 Amurgu-nvins de-a zorilor lumină 
pierea fugind, aşa că-n depărtare 
vedeam şi marea cea de tremur plină. 

118 Pe-un cîmp pustiu mergeam ca omul care 
cătînd pierdutu-i drum, pînă ce nu-i 
ajuns la el, degeaba drumu-i pare. 

121 Cînd furăm si-ntr-un loc, în umbra cui 
CU soarele se luptă multa rouă 
căci prea puţin o scade-arşiţa lui, 

124 uşor îşi puse palmele-amîndouă 
Virgil pe iarba fragedă; eu, însă, 
ştiind ce vrea lucrarea lui cea nouă, 

127 spre dînsu-ntinsei faţa mea cea plînsă, 
şi-atunci îmi apăru coloarea vie 
ce-n Iad îmi fuse-atîta vreme stinsă. 

130 Venim apoi la marea cea pustie 
ce-n veci plutind pe ape-i nu văzu 
vrun om ce-apoi şi-ntoarcerea s-o ştie. 


110. m-am tras (A). 112. al meu pas (A). Am trecut în text variantele (a) din 
versurile 110 şi 112 pentru a restabili rima. 118. şes (a). 120. zadarnic (c). 


105. -ndoaie: aici e vădit înţelesul alegoric explicat mai sus. 106. Nu-mi veniţi: să nu vă 
întoarceţi pe acelaşi drum. 107. Soarele : într-un imn matinal al Bisericii catolice, foarte 
oportun citat aici de Tommaseo, se vorbeşte de lumina aurie a soarelui răsărind, ce goneşte 
umbrele nopţii care ne rătăciseră. Jam lux refulget aurea; Pallens facessat caecitas; Quae 
nosmet in praeceps diu errore traxit devia. 113. Ne-ntoarcem : să coborîm pe aici. 115. Amurgu-: 
lumina nesigură ce precedă zorile, asemănătoare celei de amurg. 117. De tremur : sclipirea 
mării din cauza jocului valurilor sub primele raze de lumină. 118. Ca omul: omul care şi-a 
pierdut drumul şi, pînă ce nu-1 găseşte, e amărît de pierderea vremii şi-i pare că merge în 
zadar. 122. Se luptă : fiind razele soarelui încă slabe, rouă rezistă. 127. -ntinsei faţa : „astfel 
că rouă cerului - simbol, poate, al bunătăţii divine — şi raţiunea (Virgil) curăţă din sufletul 
omului pocăit amărăciunea fricoasă {urma lacrimilor pe negreala infernală) pe care gîndul 
chinuitor al consecinţelor păcatului a lăsat-o” (Steiner). 128. Coloarea vie: a feţei lui. 
132. -ntoarcerea: aluzie la Ulise, care, după cum se povesteşte în cîntul XXIV din Infern, 
a străbătut această mare. dar nu s-a mai întors. 

133 Mă-ncinse-aici cum altuia-i plăcu, 
si ce minune! ’Ndată ce-si culese 
umila plantă, ea din nou crescu 

136 deodată-n locul de-unde mi-o rupsese. 


133. Aici m-a-ncins (b). 134. că de-abia (a). 135. şi (a). 


133. Altuia: lui Cato. Aceleaşi cuvinte „cum altuia-i plăcu'' se repetă şi-n cîntul lui Ulise 
{Infernul, XXVI, 141) şi repetarea, într-un autor ca Dante, în care orice amănunt îşi are 
motivul şi înţelesul lui, nu e întîmplătoare. Intre acel episod şi primele cînturi din Purgatoriu 
există relaţia pe care am notat-o atunci. In cazul de faţă Dante, supus, triumfă, pe cînd Ulise 
căzuse prin voinţa divină. 135. Din nou: fiindcă, după cum notează aici un comentator 
aproape contemporan (Francesco da Buti), virtutea nu se consumă şi se poate comunica la 
oricine o doreşte; şi Benvenuto da Imola: „Per hoc figurat quod ex uno actu humilitatis 
nascitur alius, et virtus est communis, offerens se unicuique volenti eam amplecti, et trans- 
funditur ex uno in alium, nec recipit diminutionem". Imaginea poetică e datorată lui Virgil 
{Eneida, VI, 144): „Primo avulso non deficit alter”. 

CîntuC II 

Pe „pustiul cîmp” 


Sosirea îngerului care, cu luntrea 
lui uşoară, conduce sufletele în 
Purgatoriu (1-51) @ Convorbirea lui 
Dante cu muzicianul Casella. Cîntul 
acestuia şi dojana lui Cato (52-133) 


1 Iar soarele-ajunsese pe-orizonul 
al cărui cerc de-amiazăzi-nvăleste 
în punctul cel mai sus al său Sionul, 

4 iar Noaptea ce-n opusul cerc roteşte 
ieşea din Gange cu acea Măsură 
ce-i lunecă din mîini cînd se-mplineşte; 

7 aşa că albii-obraji şi de purpură 
ai mîndrei Aurori, din locul meu, 
de multă vîrstă galbeni se făcură. 

10 Pe malul mării noi mergeam mereu 
şi-acum, aşa cum răzgîndiţi drumeţii 
cu gîndul merg, dar umbletu-1 au greu. 


4. care-opusă lui, (a). 5. acum cu (a). 6. prisoseşte (a). 7. c-obrajii albi (a). 8. ai 
zorilor, din locu-unde-am fost eu (a), de-unde stat-am eu (b). 


I. Soarele: soarele răsărise şi era aproape ora 6 dimineaţa în ziua de 10 aprilie. Orizonul: 
orizontul Ierusalimului. La acest orizont soarele (atunci în zodia Berbecului) era la apus, şi 
noaptea (atunci în zodia Cumpenei) răsărea din partea opusă. Deci, în Purgatoriu (pe care 
Dante şi-l închipuia ca antipod al Ierusalimului), soarele era gata să răsară. 2. Cerc 
de-amiazăzi : meridianul Ierusalimului şi al Purgatoriului, care e acelaşi, după cum acelaşi 
e şi orizontul a două puncte situate la antipozi. 3. Mai sus : zenitul. 4. Opusul cerc : emisfera 
arctică (a Ierusalimului). 5. Gange : adică din orizontul oriental al Ierusalimului, care, după 
credinţa eronată a lui Dante şi a Evului Mediu în general, coincide cu meridianul care taie 
Gangele. Măsură: zodia Cumpenei. 6. Lunecă: „Cumpăna apare noaptea, de la 21 martie 
pînă la 21 septembrie, adică de la echinocţiul de primăvară la cel de toamnă, apoi răsare ziua, 
şi de la 21 septembrie la 21 martie trece în emisfera noastră ziua, şi deci nu e vizibilă. De la 
21 septembrie la 21 martie însă noaptea se-mplineşte, adică e mai lungă decît ziua şi-n acele 
zile Măsura, adică zodia Cumpenei, îi cade din mînă, adică nu mai aparţine perioadei noc¬ 
turne” (Steiner). 9. Galbeni : în text: „portocalii”. E vorba de lumina dimineţii, care la început 
e albă, pe urmă trandafirie şi roşie, şi-n sfîrşit portocalie şi galbenă. Ca şi-n alte locuri, 
Aurora e personificată în tînăra soţie a bătrînului Titon (cf. Purgatoriul, IX şi urm.). 

II. Răzgîndiţi: în text: „pe gînduri”. 12. Cu gîndul: care merg cu inima şi stau cu corpul. 

13 Şi iat-atunci, că-n faptul dimineţii 
cum roşul Marş pe marea-ntunecată 
adine spre-apus străbate-alboarea ceţii, 

16 aşa văzui - vai, să-l mai văd o dată! - 
venind spre noi un punct de foc pe mare 
cum nici un zbor iutime-asa n-arată. 

9 9 

19 Şi-n timp ce vrînd să-i fac o întrebare, 
mă-ntoarsei spre maestrul meu o clipă, 
mai luciu-1 re văzui si mult mai mare. 

9 

22 Şi de-ambele lui părţi se-ntinse-n pripă 
ştiu eu ce alb? Si dedesubt acu 

9 9 

văzui alt alb încet cum se-nfiripă. 

25 Dar ne-ntrerupt maestrul meu tăcu 
pînă ce-ntîiul alb aripi deschise 
şi atunci pe-acest luntraş îl cunoscu. 

28 - „Grăbit să cazi acu-n genunchi - îmi zise - 

şi-nchină-te! E înger acest foc. 

De-acum solii de-acestea-ti sînt trimise! 

9 

31 Vezi cum respinge-orice-omenesc mijloc; 
nu vrea lopeţi, nici altfel de vîntrele 
decît aripi spre-acest departe loc. 

34 Vezi cum spre cer întinse stă cu ele 
şi bate-n vînt cu aripi de lumină 
cari n-au schimbare ca umana piele.” 

37 Venind mereu deci pasărea divină, 
vedeam cum ea tot mai de foc se face, 
că nu putui s-o rabd în ochi vecină. 


15. Spre-apus sclipeşte roş, prin norul ceţii (b). 17. astfel un (a). 18. Cu-atare sbor 
venind pe mare-o stea,! Ce nu-i pe lume-alt sbor putînd s-o bată (b). 19-20. Si-fi 
timp ce...! Intorsei ochii-abia numai o clipă (b). Intorsei ochii spre Virgil (a). 
28. te-aşterne-aci (a). 32. Vîntrele-ori vîsle ca năierii (a). 33. aşa, corectat pe urmă 
în acest (A). 34. întinsu-le-a vederii (a). 36. schimbări (a). 


în definitiv, Dante vrea să spună că el şi Virgil se gîndeau ca acela care, nesigur de drumul 
pe care trebuie să-l apuce, zboară înainte cu inima plină de dorinţă, dar cu picioarele ori stă, ori 
merge încet. 14. Roşul : cf. Convivio, II, 14: „Acest Marte usucă şi arde lucrurile, căci culoarea 
sa este asemenea cu aceea a focului, şi acesta este motivul pentru care el ne apare roşu la 
culoare, cînd mai mult, cînd mai puţin, după cum vaporii ce-1 înconjoară sînt mai deşi ori mai 
rari”. 18. Iuţîme : în text: „îneît nici un zbor nu întrece iuţeala sa”. 19. Să-i fac : lui Virgil. 
21. îl revăzui: punctul de foc. 23. Ce alb: aripile îngerului conducător al vasului fermecat 
care duce sufletele în Purgatoriu. 24. Alt alb : veşmîntul îngerului. 25. Ne-ntrerupt... tăcu: 
tăcu mereu. 30. De-acum : în Purgatoriu, Virgil spune, în alţi termeni, lui Dante că nu e de 
mirat că în Purgatoriu va vedea îngeri, după cum în Infern văzuse draci. 31. Omenesc 
mijloc : e aici evidentă legătura simbolică a acestor versuri cu episodul lui Ulise din cîntul 
XXVI din Infern. Vasul acesta uşor, care se mişcă fără ajutor de vîsle sau de pînze, este 
contrariul vasului greoi, cu care Ulise se încumetă a trece coloanele lui Hercule. în apele 
Purgatoriului nu se poate călători fără pericol, decît avînd harul dumnezeiesc, mijloacele 
omeneşti nefîind de ajuns. în cîteva cuvinte, aceasta e semnificaţia alegorică a acestor versuri. 
34. Spre cer: aripile îngerului întinse spre cer arată că puterea care îl împinge e harul lui 
Dumnezeu. 36. Schimbare : nu-şi schimbă penele ca aripile păsărilor. Piele : în text; „părul 


^93 


































I 


DIVINA COMEDIE 


40 Eu m-asternui. Si-o luntre-asa zburace 

9 9 9 

opri la mal, şi-aşa de fulg făcută, 
că nici c-un semn n-a stins a apei pace. 

43 De har divin întreagă străbătută, 
la cîrmă sta angelica solie 
si morţi în luntre-avea mai mulţi de-o sută. 

9 9 9 

46 „Cînd Israil ieşit-a din robie”, 

cîntau cu toţii-un singur glas, în cor, 
şi psalmu-ntreg cu tot ce-ntr-însul scrie. 

49 Făcînd un semn al crucii-asupra lor, 
pe mal au dat năval-aceştia iute, 
iar el, precum veni, pleca cu zor. 

52 Străin acestei ţări necunoscute 

9 

şi-uimit părînd, în jur privea poporul 
cum fac acei ce văd nemaivăzute. 

55 Tutindeni soarele-azvîrlea cu zorul 
în plină zi săgeţi şi-arzînd fierbinte 
gonea din miezul bolţii Căpriorul, 

58 cînd ochii ridicîndu-i noua ginte 

spre noi, a zis: - „Rugămu-vă, de ştiţi, 
ce drum spre deal avem de-aci ’nainte?”. 

61 Iar dulcele maestru: - „Voi gîndiţi 
că poate noi am şti această ţară; 
dar, ca şi voi, străini sîntem, veniţi 

64 puţin ceva ’nainte-vă, pe-o scară 
a altui rău şi-atît de aspru drum 
că joc acest urcuş o să ne pară”. 


40. atîta de sb. (a). Iar el, în mal (c). 41. O luntre-opri (a). 42. senin (A). 45. Şi-n 
luntre morţi... mulţi avea. (b). 49. Făcu (a). El semn făcu al crucii-asupra (a). 
50. Deci ei pe mal au dat (a). 51. sbor (a). 52. Rămas aci (a). Părînd uimit de sta 
necunoscut (b). 53. Privea-mprejur rămas pe loc poporul (b). 64. pe-amara (a). 
65. Şi-atît de aspra cale, - a altui drum (a). 


muritorilor”. 40. M-aşternui : îngenuncheai. Zburace : zburătoare, iute. 41. De fulg: uşoară. 
42. N-a stins : fiindcă sufletele n-au nici o greutate. Tot aşa şi barca lui Flegias {Infernul, 
VIII, 27) numai după ce Dante intră în ea păru încărcată. 46. Israil : sufletele care sînt în 
barcă cîntă psalmul CXIII, în care se slăveşte ieşirea miraculoasă a evreilor din Egipt şi 
scăparea lor din robia lui Faraon. Vorbele psalmului sînt alegorice: evreii sînt credincioşii; 
Egiptul, robia păcatului; Faraon, Satana. Aceste suflete, care, pocăindu-se în ceasul morţii, 
au scăpat şi ele din robia păcatului, cîntă deci foarte potrivit psalmul eliberării şi al prea¬ 
măririi milei dumnezeieşti. 49. Făcînd: îngerul. 53. Poporul: de suflete. 57. Căpriorul: 
zodia Capricornului. Cu aceste versuri Dante vrea să arate că soarele nu mai era la orizont, 
ci se ridicase pe cer. Cînd era la orizont, zodia Capricornului era la zenit; acum ridicîndu-se, 
această zodie declină înspre apus. Noţiunea astronomică e redată în chip foarte plastic cu 
imaginea soarelui care cu săgeţile lui goneşte, ca un vînător, Capricornul. 58. Noua ginte: 
acele suflete sosite de curînd. 65. A altui... drum : previne o posibilă întrebare a acelor 
suflete, care-i văd pentru întîia oară: „Am venit printr-un alt drum, cu mult mai anevoios 
decît acela pe care ati venit voi”. 

67 Băgînd de seam-apoi cu toţii cum 
îmi suflă gura şi că-s viu adică, 
de-uimire multă-ngălbenir-acum. 

70 Precum pe lîng-un sol ce-oliv ridică 
se-ndeasă toti s-aud-o noutate 

9 

şi-a fi strivit nicicui nu-i este frică, 

73 acele umbre-asa stăteau mirate 

9 

CU toate-acum, în faţa mea privind, 
uitînd că merg să spele-a lor păcate. 

76 Văzui pe una cum porni dorind 

cu-atîta foc să mă cuprindă-n braţă, 
că fui mişcat şi eu ca să-l cuprind. 

79 Năluci ce numai par că au o viaţă! 
de trei ori vrînd să-l am la piept, bătui 
de trei ori pieptu-mi, gol avînd în faţă, 

82 De-uimîre, cred, eu galben mă făcui; 
dar el zîmbi,-ndărăt trăgîndu-şi pasul, 
iar eu, urmîndu-mi drumul meu, trecui. 

85 Duios el m-a rugat să stau, iar glasul 
făcînd să ştiu ce umbră e,-l rugai 
s-amîie-o clipă pentru noi popasul. 

88 - „Cum drag în carnea morţîi tu-mi erai, 

mi-eşti drag - a zis - şi-acum cînd mi-e luată. 
De-aceea stau. Dar tu, ce drumuri ai?” 

91 - „Casella meu! Spre-a mă re-ntoarce-odată 
aici la voi, fac calea mea de-acum; 
dar cum de-a ta-i atît de-ntîrziată ?” 


67. gura (a). 69. făcură (a). 70. Şi cum (a). 


^ 

68. îmi suflă gura : băgînd de seamă că Dante respiră şi deci nu e mort, ca ele, ci viu. 
70. Oliv : măslin. în Evul Mediu, solii care aduceau o veste bună ţineau în mînă o ramură de 
măslin, din care cauză olivo (măslin) înseamnă şi „veste”, şi „sol”. Cronicarul Sercambi spune 
într-un loc: „Azi, 11 ianuarie 1377, a sosit în Florenţa un măslin spunînd că ai noştri au 
pătruns în Fabriano”. 78. Mişcat : îndemnat. 85. Glasul : graiul florentin. 87. S-amîie : să 
prelungească popasul, amînînd plecarea. 88. Carnea morţii: carnea de om muritor. Sufletul 
care vorbeşte — muzicianul Casella — aduce aminte lui Dante cît de mult l-a iubit cînd era încă 
în viaţă. 91. Casella: celebrul muzician florentin, poate din familia De Formicis, al cărui 
nume e pomenit în Lihro di Montaperti la anul 1260. Un alt Casella, tot florentin, îl găsim 
la Bologna în 1284 şi putea să fie acolo chiar de la 1277, epoca şederii lui Dante în acest oraş. 
Vechii comentatori, cam parafrazînd vorbele lui Dante din acest cînt, ne spun că a fost „foarte 
mare muzician şi bun prieten cu Dante”, după cum ne spune Anonimul florentin, sau: „bun 
cîntăreţ şi compozitor de cîntece, aşa încît a pus pe note cîteva sonete şi cîntece ale lui 
Dante... şi a fost om de petrecere, şi a-ntîrziat de a se pocăi, complăcîndu-se pînă la urmă în 
petreceri lumeşti”, după cum ne spune Francesco da Buti. Intr-un manuscris al bibliotecii 
vaticane (nr. 3214), la sfîrşitul unei poezii a lui Lemmo da Pistoia, e scris: „Casella a pus-o 
pe note”, şi acesta e singurul document care sîntem siguri că se referă la Casella muzicianul, 
despre care ne vorbeşte Dante aici. 92. Aici : în Purgatoriu, după ce voi fi murit. 93. -ntîrzi- 
ată : Dante ştia că prietenul lui, Casella, murise de mult şi se miră că abia acum sufletul lui 
soseşte în Purgatoriu. 

94 - „Nu-mi fu făcut ultragiu nicidecum, 

că el ce ia oricînd pe-oricine-i place 
de mult mi-a tot negat al mării drum. 

97 Din justă vrere vrerea lui se face, 

şi-i drept că de trei luni el ia-ntre-ai lui 
să plece-oricine vrea-n deplină pace. 

100 Iar eu care pe-al mării mal stătui 
pe unde Tibru-ncepe ca să moară, 
primit de el cu bună vrere fui 

103 din locul către care-1 vezi că zboară, 
căci orisicînd aci s-adun-oricine 

9 

din cei ce nu spre-amarul rîu scoboară.” 

106 - „Vro nouă lege dacă nu-ţi reţine 
memoria si-uzul cîntului acel 

9 

ce-adese-a stins atîta dor în mine, 

109 alină-mi bietul suflet puţintel - 

aşa-1 rugai că-n trupu-i care moare 
venind aici, mi-e truda mortii-n el.” 

112 „lubirea-n gînd cu mine vorbitoare”, 
aşa-ncepu şi dulce-aşa cîntînd, 
că sună si-azi în mine-acea dulcoare. 

9 

115 Maestrul meu, si eu si toti cei stînd 
cu el, păreau, că-n farmecul ce-avură, 
n-aveau pe lume-altce nimic în gînd, 


96. oricînd (a). 97. se (A). 99. Pe oricine-a vrut să intre-n plină (c). 101. în mare- 
-a-ntrat (a). 107. -ndrăgostit (c). 109. în cîntu (c). 111. a căii trudă (a), ll^.ginte (c). 
117. nimic n-aveau altce pe lume (b). 


94. Ultragiu : nedreptate. 95. Că : prin faptul că. El : îngerul. 97. Vrere : vrerea îngerului se 
naşte din vrerea lui Dumnezeu, care nu poate fî decît dreaptă. 98. De trei luni : din ziua 
promulgării jubileului, adică din ziua de Crăciun a anului 1299. Jubileul în Biserica catolică 
este o epocă în care, în semn de bucurie pentru aniversarea unui fapt însemnat din istoria 
Bisericii, se concede iertarea păcatelor celor care, după ce s-au spovedit şi s-au cuminecat, 
merg în pelerinaj la mormîntul Sfîntului Petru sau recită anumite rugăciuni, fixate tot de 
Biserică. De această iertare se folosesc şi sufletele Purgatoriului, ale căror chinuri puri¬ 
ficatoare se scurtează. 101. Să moară: unde Tibrul se varsă-n mare. Dante imaginează că 
toate sufletele care nu sînt destinate Infernului se adună la gura Tibrului. 104. Aci : aici, la 
gura Tibrului. 105. Amarul rîu: Aheronul, cel dintîi dintre rîurile Infernului, unde Caron 
transportă cu barca sa sufletele osîndiţilor la judecata lui Minos; cf. Infernul, III, 82 şi urm. 
106. Vro nouă lege: dintre acelea care sînt în vigoare în Purgatoriu sau sînt inerente stării 
tale de suflet dezlipit de corp. Dante, care, căutînd a-1 îmbrăţişa, s-a întors cu braţele goale 
la piept, a devenit precaut şi nu mai îndrăzneşte a vorbi cu siguranţă despre ceea ce nu ştie 
şi deci îl întreabă dacă e supus sau nu aceloraşi legi ca cei de pe pămînt. 110. Care moare: 
în trupul muritor. In text: „fii bun şi-mi alină cu cîntecul tău sufletul, care, împreună cu 
trupul, venind aici (pe un drum aşa de anevoios) mi-e foarte trudit”. 112. Iubirea : primul 
vers al unuia din cele mai celebre si mai frumoase cîntece filosofice de iubire: Amor che nella 
mente mi ragiona, comentat de Dante în Convivio, III. Se vede că acest cîntec este unul din 
cele puse pe note de Casella, după cum de altfel ne spun şi cei mai vechi comentatori ai 
Comediei. 117. Altce: este efectul muzicii despre care cf. Convivio, II, XIII, 24: „Muzica 

118 si-atenti la cînt si nemişcaţi stătură, 

5 5 5 5 5 ' 

cînd: - „Ce-i aici, de-umblaţi aşa de-ncete ?”, 
strigă deodat-onestul moş din gură. 

121 - „Ce preget e? Ce lene-n gînd vă dete? 
Urcaţi spre deal, spre-a rupe solzii-acei 
ce-opresc pe Cel Etern să vi s-arete!” 

124 Precum, pe cînd adun-ori boabe-ori mei, 
porumbii ce s-adună la mîncare, 
şi făr-a se-nguşa ca de-obicei, 

127 deodată-şi lasă hrana, cînd le pare 
că văd ceva venind ce-i înspăimîntă 
cuprinşi fiind de-o grijă mult mai mare: 

130 asa văzui lăsînd si ceata sfîntă 

5 5 

cîntarea ei. Spre deal fugi ’napoi 
cum fuge-un om ce n-are nici o ţîntă; 

133 şi-n fugă mai tîrzii n-am fost nici noi. 


121. zăbavă (a). 123. slave (a). 124. culeg (a). 130. văzui în text e pus între paran¬ 
teze şi şters uşor. L-am păstrat pentru că nu strică ritmul, punînd un punct după 
„ei” din versul 131. 


atrage la sine facultăţile omeneşti, care sînt ca nişte aburi ai inimii, incit ele incetează 
aproape de la orice activitate: fiindcă atit sufletul intreg, cit şi forţele tuturor facultăţilor 
aleargă către facultatea simţirii, care primeşte sunetul”. Toată scena are ceva pămintesc 
care ne face să ne gindim la tinereţea cavalerească a lui Dante, la acele intruniri elegante 
din jurul lui Guido Cavalcanti, la acea „Corte d’Amore” căreia ii aparţineau Dante şi Lapo 
Gianni cu iubitele lor, la sonetul vestit in care Dante ne descrie o călătorie cu prietenii şi 
femeile iubite intr-o luntre fermecată, intruniri care nu puteau să fie lipsite şi de farmecul 
muzicii şi la care probabil intervenea şi Casella. Această notă pămintească ce revine foarte 
des in tot poemul şi răsare pe neaşteptate şi din cele mai abstruse expuneri teologice con¬ 
stituie farmecul Comediei şi face din ea cu totul altceva decit un arid poem teologic, cum ar 
fi fost fatal dacă autorul ei ar fi fost numai un mare invăţat şi nu divinul poet care e Dante. 
120. Onestul moş: Cato. 121. Ce lene: farmecul cintecului lui Casella ne apare şi mai 
puternic dacă ne gindim că acele suflete uită, pentru a-1 asculta, chiar dorul de a se purifica 
de păcat. Cu drept cuvint deci Cato ii dojeneşte, arătindu-se scandalizat de intirzierea lor, 
dar simţim cum Dante, care nu e Cato, ii iartă. Muzica şi poezia işi au in Purgatoriu locul 
lor din cauza inălţării sufleteşti ce o pricinuiesc, şi poate că Matelda, pe care o vom intilni 
in cintul XXVIII şi al cărei inţeles simbolic e atit de discutat, trebuie tocmai interpretată ca 
un simbol al plăcerilor nevinovate ce le stirneşte in noi poezia, după cum o interpretează mulţi 
dintre vechii comentatori şi cum a intuit şi Pascoli. 122. Solzii: păcatul e ca un fel de coajă 
a sufletului, care ii impiedică vederea lui Dumnezeu; cf. Epistola către Coloseni, III, 9-10: 
„...v-aţi dezbrăcat de omul cel vechi şi de faptele lui şi v-aţi imbrăcat cu omul cel nou care 
se innoieşte după chipul Celui ce l-a făcut, ca să ajungă la o cunoştinţă deplină”. 124. Adun-: 
ciugulesc. 126. -nguşa : blinzi şi liniştiţi, „fără a arăta obişnuita lor mindrie”, cum e spus in 
text, adică: „fără a umfla penele de pe guşă, cum obişnuiesc a face porumbeii”. 130. Lăsînd: 
lăsind cintarea. 




^97 
































I 


DIVINA COMEDIE 


CîntuC III 

în cîmpia singuratică: cei 
morţi în blestemul Bisericii 

9 


Lui Dante îi e frică să nu fie părăsit 
de Virgil; acesta îl linişteşte (1-45) 

_ A 

@ Intîlnirea cu sufletele celor care au 
murit afurisiţi (46-102) © Manfred din 
Suabia şi convorbirea lui cu Dante 
(103-145) 


1 Deşi-mprăştiaţi de fuga cea grăbită 
pe cîmp, întorşi spre muntele acel 
la care-a noastră minte-n veci ne-nvită, 

4 eu stetei strîns de ducele fidel, 

căci cine-ar fi condus a mea cărare 

si cum era să sui fără de el? 

> 

7 Şi-aşa-mi părea că-şi face-acum mustrare. 
O, suflet demn şi nepătat! Ce mică 
greşeală-ţi face-arsuri aşa de-amare! 

10 Cînd pripei care-oricărui act ridică 
nobleţea sa, el stavilă i-a pus, 
iar spiritu-mi, strîmtat de-avuta frică, 


1. pripită (a); grăbită teamă (a). 2. acel (a). 4. fidel (a). 6. el (a) 



1. Deşi : cu toată împrăştierea acelor suflete pe cîmp, Dante rămase strîns de Virgil. 2. Mun¬ 
tele : muntele Purgatoriului, unde sufletele se curăţă de păcate. 3. A noastră : în text: „unde 
raţiunea ne cercetează”, adică: „raţiunea sau dreptatea lui Dumnezeu, care purifică sufletele 
prin pocăinţă”. Coşbuc interpretează „raţiunea” ca „raţiunea noastră omenească”. 4. Fidel: 
tovarăş credincios. 5-6. Căci... : valoarea acestor versuri e mai ales alegorică: „Cum poate 
omul {Dante), fără ajutorul şi călăuza raţiunii {Virgil), să înainteze în drumul perfecţiunii 
sufleteşti către ispăşire, călăuzit numai de instinct?”. 7. Şi-aşa: cu toate că nu m-am înde¬ 
părtat de el, tot îmi părea că-şi face o mustrare că a întîrziat cu ceilalţi pentru a asculta 
cîntecul lui Casella. 8-9. O, suflet... : aceste versuri au devenit proverbiale şi se repetă chiar 
azi în Italia ori de cîte ori e vorba de un suflet cinstit care se arată ruşinat pentru o greşeală 
neînsemnată. Cu privire la ele, Comparetti (în cartea sa clasică despre Virgil în Evul Mediu) 
observă că Virgil, aşa cum ni-1 prezintă Dante, ne apare cu mult mai aproape de Virgilul 
istoric decît acela pe care îl concepea mintea medievală. 

Şi, într-adevăr, caracterul Virgilului dantesc este în fond astfel cum reiese din toată poezia 
poetului din Mantua: „un suflet dulce şi blînd, care are o nobilă conştiinţă de sine, înzes¬ 
trat cu o sensibilitate foarte delicată, care, chiar cînd se supără, rămîne plin de candoare, 
înţelept şi drept şi, chiar cînd e uşor nemulţumit de sine, roşeşte ca o fecioară”. Acest tip 

13 lărgi atenţia ca din sineşi dus; 
privii spre muntele ce-şi face cale 
spre cer din ape-al lumii cel mai sus. 

16 Dar soarele ce-n dosul meu din vale 
ardea, sta-n faţa-mi rupt, fiindc-avea 
părete-n trupul meu luminii sale, 

19 şi-atunci speriat mă-ntoarsei făr-a vrea 
crezînd că-s singur cînd văzui, vezi bine, 
pămîntul negru numa-n faţa mea. 

22 - „De ce tot bănuieşti? - privind spre mine 
mi-a zis, întors cu-ntreaga faţă, solul -, 
nu ştii că te conduc si sînt cu tine? 

9 9 

25 E sear-acolo unde-mi zace golul 

vestmînt prin care-umbream cînd am trăit; 
Brindis l-a dat şi-l are azi Neapolul. 

28 Si-n fată-mi dacă n-am nimic umbrit, 
mai mult decît de ceruri nu te mire, 
că unu-ntr-altul razele-si trimit. 

9 

31 Să rabde-asemeni corpuri chinuire 
şi cald şi frig le face-Acel ce vrea 
s-ascundă cum le dă si-această fire. 

9 


33. să fie-o tăinuire (a); Să nu ştim (a); Pe morţi îi face-Acel ca să ne-ndre[p]te (b). 


aduce foarte bine cu candidul suflet pe care Horaţiu îl recunoaşte în Virgil şi ne aminteşte 
calificativul de „Virgo” pe care unii au căutat să-l găsească în numele lui şi pe acela de 
„Parthenias”, pe care-1 dădură poetului contemporanii săi napolitani (Passerini). 13. Dus: în 
text: „vaga”, care înseamnă şi „dornică”, şi „rătăcitoare”. De aici dubla interpretare a comenta¬ 
torilor, ca: „dornică de a vedea lucruri noi” sau: „mobilă, care trece repede de la un obiect 
la altul”. Traducătorul a preferat această a doua interpretare. 14. Muntele : privi spre mun¬ 
tele (Purgatoriul) ce se înalţă spre cer din apele emisferei australe mai sus ca toţi ceilalţi ai 
lumii. 17. Rupt : razele soarelui ce răsare întîlnesc corpul lui Dante şi-i proiectează umbra. 
18. Părete: piedică, oprire. 20. Singur: fiindcă Virgil, ca spirit, nu oprea razele soarelui şi 
Dante nu vedea decît o singură umbră: pe a sa. 21. Numa-: în faţa mea, nu şi în faţa lui 
Virgil. 23. Solul : Virgil. 25. Acolo : în lumea celor vii, emisfera boreală, unde fireşte e seară, 
fiind dimineaţă în cea australă, unde se găsesc cei doi poeţi. 26. Vestmînt : trupul pămîntesc. 
27. Brindis: în text: „Neapole îl are şi l-a luat de la Brindisi”. Virgil a murit la Brindisi, pe 
drum într-o călătorie spre Grecia, într-al nouăsprezecelea an î.Cr., şi, din porunca lui Octavian 
August, trupul lui a fost transportat la Neapole (cf. Purgatoriul, VII, 6). Aici Dante şi-a adus 
aminte de distihul ce se credea compus de el înainte de a muri: „Mantua me genuit; Calabri 
rapuere; tenet nune Parthenope. Cecini pascua, rura, duces”, şi de ceea ce povesteşte Donatus 
(în Vita Virgilii ): „Ossa ejus Neapolim translata sunt tumuloque condita, qui est via puteolana 
intra lapidem secundum”. Mormîntul lui Virgil se vede şi astăzi la Neapole pe drumul care 
duce la Pozzuoli. 29. Ceruri : că nu proiectez nici o umbră e tot aşa de firesc cum firesc e că 
cerurile {pe care oamenii din Evul Mediu şi le închipuiau cristaline şi deci transparente) nu-şi 
fac umbră unul altuia, ci, din contră, îşi transmit razele. 31. Să rabde: a se construi: „Acel 
(Dumnezeu) ce vrea să ascundă cum le dă şi această fire face ca asemenea corpuri (trupul 
aparent al morţilor) să rabde chinuire, şi cald şi frig”. Virgil precedă obiecţia lui Dante. Cum 
se poate că aceste corpuri care nu oferă rezistenţă razelor soarelui pot suferi chinurile — cald 
şi frig -, după cum el a putut vedea străbătînd Infernul? Şi-i dă explicarea că aşa e voinţa 
lui Dumnezeu, care a dorit să ne ascundă felul său de a proceda. 

DIVINA COMEDIE 


34 Nebun acel ce speră c-ar putea 
pătrunde-a voastră minte veşnicia 
ce ţine pe-Unul în trei feţe-n ea. 

37 Să fiţi voi, oameni, mulţumiţi cu quia ! 
de-aţi fi putut vedea voi totul clar, 
de ce-ar mai fi născut atunci Maria? 

40 Dar n-ati văzut dorindu-mi în zadar 
şi-atari a căror minte-ar fi împăcat-o 
dorinţa ce li-e-acum etern amar? 

43 Eu zic de-Aristotel, şi zic de Plato, 
şi de-alţii mulţi.” Şi-ngîndurata frunte 
tăcut şi tulburat, el şi-a plecat-o. 

A 

46 In vremea ast-am fost sosiţi sub munte, 
şi-aflarăm mînecu-i aşa pieziş 
că nu-s pe lume-agile tălpi să-nfrunte. 

49 Cel mai pustiu şi mai rîpos costiş 
la Lierici si Turbi-ar fi uşoară 

y 9 

şi-o largă cale-n rînd cu-acest costiş. 

52 - „Mai ştiu eu p-unde-acest urcuş scoboară - 
vorbi Virgil şi-oprire-n paşi a pus - 
să-l poat-urca şi-un om care nu zboară?” 

55 Pe cînd privea-n pămînt, pe gînduri dus 
şi-n sineşi judeca acel părete, 
iar eu cu ochii-umblam pe stînci pe sus, 

58 văzui la dreapta şirul unei cete 
de spirite, spre noi părînd că vine, 
şi nepărînd, c-aşa veneau de-ncete. 


35. Cum face-astfel, nu voia să răschire (b). 39. N-avea de ce să nasc-atunci (b). 
40. pe mulţi cu-a lor dorinţ-ar fi (a); Şi n-aţi văzut dorind întru zadar (b). 42. şi 
n-au putut şi-etern li e spre-amar (b). 44. Şi trist mîhnita (a). 44. Tăcut şi plin de 
gînduri (a). 46. Intr-ăst răstimp noi am (b). 47. coasta lui căzînd (a). 59. De umbre 
ce spre noi părea (a). 60. atît (c). 


34. Nebun: nebuni acei ce cred c-ar putea pătrunde toate tainele credinţei, printre care 
aceea a Sfintei Treimi. 37. Quia : mulţumiţi de a cunoaşte efectele fără să cerceteze cauzele. 
In limbajul scolasticilor, demonstraţia a priori (a efectului prin cauză) se zicea demonstraţia 
propter quid ; demonstraţia a posteriori (a cauzei prin efect) se zicea propter quia {cf. Summa 
theologica, I, 2, 2). 39. Născut: dacă firea omenească ar fi putut cunoaşte şi pătrunde toate 
tainele, nu era nevoie ca Sfînta Fecioară să fî născut pe Mîntuitorul, fiindcă, în acest caz, Adam 
n-ar fi păcătuit şi n-ar fî fost nevoie de venirea lui Isus pe pămînt. 40. Dorindu-mi: dorind 
zadarnic a cunoaşte cauza tuturor lucrurilor. 41. Atari : cei mai mari filosofi ai Antichităţii. 
42. Dorinţa : nu cred, ca cea mai mare parte dintre comentatori (Passerini, Steiner, Torraca), 
c-ar fi vorba aici de „o veşnică dorinţă de a sti, menită de a rămîne veşnic nesatisfăcută”, ci 
de „neputinţa de a cunoaşte pe Dumnezeu, singura pedeapsă de care suferă sufletele marilor 
învăţaţi din Antichitate puşi de Dante în nobilul castel din Limb”. 44. Alţii mulţi : e vădită 
aici o melancolică şi discretă aluzie a lui Virgil către sine. 47. Mînecul: coasta. 50. Lierici 
şi Turbia : două oraşe, cel dintîi pe golful Genovei, lîngă Spezia, al doilea lîngă Nisa, unde 
muntele se apropie de mare şi străzile se coboară prăvălite şi prăpăstioase. 51.-n rînd: 
în comparaţie. 56. Judeca: aprecia, cumpănea greutatea urcuşului. 58-59. Părînd... şi 

PURGATORIUL 


61 - „Ridică-ţi ochii că sosesc în fine, 
maestre, duhuri, să ne dea vrun sfat, 
de n-ai puteri să-l afli tu prin tine.” 

64 Atunci privi şi el, şi-asigurat; 

- „Să mergem noi spre ei, că vin ca-n silă, 
iar tu-n speranţa ta să fii-ntrămat”. 

67 Deşi spre ei noi mersem poate-o milă, 
era-ntre noi şi-acum o-ndepărtare 
cît zboar-o piatră dintr-o mîn-abilă, 

70 cînd strîns sub poala stîncii-n nemişcare 
a stat grămadă-n loc întreg poporul 
cum stai şi-observi cînd nu ţi se prea pare. 

73 - „Voi, cei cu bun sfîrşit! - conducătorul 
aşa-ncepu -, vă rog pe sfînta pace 
de care-aveţi, cred eu, cu toţii dorul, 

76 să ne-arătati în care loc se face 
mai lină coasta spre-a sui şi noi: 
cînd ştii mai mult, mai mult şi graba-ţi place.” 

79 Cum una-ntîi, cînd ies din staul oi, 
ori dou-ori trei, şi, timide să iasă, 
cu bot tîrît stau cele de ’napoi, 

82 ce prima face toate fac, şi leasă 

stau proaste-n loc, deşi nu ştiu ce este, 
cînd prima stă, şi-n coaste i se-ndeasă: 

85 aşa văzui pe primii dintre-aceste 
ferice umbre cum pornind veniră 
sfioase-n chip şi cu mişcări modeste; 

88 ci-n clipa cînd la dreapta mea zăriră 
lumina zilei ruptă-n mersul ei, 
iar umbra mea pe stînci cum se răsfiră, 


73. „Vă rog” a zis spre ei (b). 75. cum cred (a); cum (c). 80. ne-ndrăsnind (c). 
87. avînd (c). 


nepărînd : fiindcă mersul lor era aşa încet, încît nu se distingea dacă umblau ori stau pe loc. 
63. De n-ai puteri: a se nota nuanţa de ironie şireată, aproape şcolărească, a lui Dante faţă 
de maestrul şi călăuza lui. Steiner vede aici un înţeles alegoric: „Aici şcolarul a văzut mai 
repede decît maestrul şi el e cel care îl scoate din încurcătură. Omul ajunge uneori mai repede 
cu simţurile decît cu raţiunea”. 64. Asigurat : încredinţat, convins. 65. Ca-n silă : alene, 
încet. 66. -ntrămat : asigurat că nu e zadarnică. 72. Nu ţi se prea pare : nu-ţi vine să crezi. 
73. Bun sfîrşit : care aţi sfîrşit bine. Virgil, înţelegînd motivul pentru care aceste suflete 
înaintează atît de încet - ca ruşinate că au întîrziat cu pocăinţa lor pînă în ceasul morţii, cînd 
Dumnezeu le-a iertat de afurisenia Bisericii —, le reîntîmpină într-un mod foarte delicat, ca 
si cum ar vrea să le arate că n-are de ce să le fie ruşine fiindcă, la urma urmelor, si ele tot 
în Purgatoriu au ajuns. 78. Cînd ştii: se subînţelege: „deoarece”. Vers devenit proverbial în 
italieneşte: „Che perder tempo a chi piu sa, piii spiace”. 79. Cum una : în text: „cum oile ies 
din staul cîte una, cîte două, cîte trei, iar celelalte stau timide cu bot tîrît, şi toate fac ceea ce 
face prima”. 82. Leasă : grămadă. 89. Ruptă : şi deci băgară de seamă că Dante era om viu. 



301 

































I 


DIVINA COMEDIE 


91 au stat şi s-au retras puţin, iar cei 
ce-n urmă-le veneau, fără să ştie 
ce cauză au de stat, au stat şi ei. 

94 Şi-atunci: - „Făr-a-ntreba, ştiut vă fie 
că-i viu în carne-i omul ce-1 vedeţi, 
de-aceea-n drum lumina o sfîşie; 

97 deci nu vă mire, ci credint-aveti 

că făr’ de-un har ce Domnul i-1 trimete 
el n-ar cerca să urce-aceşti păreţi”. 

100 Aşa Virgil. Iar capul demnei cete: 

- „Vă-ntoarceţi deci, iar noi venim urmînd”. 
Şi-apoi şi-un semn cu-al palmei dos ne dete. 

103 Şi-atunci: - „Oricine-ai fi, să-ntorci mergînd - 
îmi zise-un duh - a ta căutătură, 
şi vezi de m-ai văzut poate-oarecînd”. 

106 Eu fix privii frumoasa lui statură; 
gentil la chip şi faţa sa bălană 
si-avea la ochi sub frunte-o tăietură. 

109 Smerit i-am spus că-n viaţa lui umană 

eu nu-1 cunosc; iar el: - „Priveşte-anume !”. 

Şi sus la piept făcu să-i văd o rană. 

112 Şi-apoi zîmbind: — „E Manfred al meu nume, 
nepot Constanţei celei mari, o ştii; 
deci rogu-te, cînd vei ieşi la lume. 


92. ocupe (c). 96. Lum[ina]-n dr[um] (a). 106. Privii la el, frumoas-avea (a). 
110. Eu nu ştiu (a). 


96. O sfîşîe : o-ntrerupe. 102. Un semn: că trebuie să ne-ntoarcem înapoi şi să mergem 
înaintea lor. 103. Mergînd : „tot mergînd înainte să-ntorci privirea ta spre mine”. 104. De 
m-ai văzut : e vorba de un rege (Manfred) care presupune că, printre miile de persoane ce 
l-au văzut în viaţă, putea să fie şi Dante. 109. Umană : că în viaţa lui pămîntească nu l-am 
cunoscut. Dante se născuse numai cîtiva ani înaintea morţii lui Manfred. 112. Manfred: 

3 3 

fiul natural al lui Frederic al Il-lea si al Biancăi Lancia. S-a născut în 1232 si a domnit, ca 
rege al Neapolelui şi Siciliei, de la 1258 la 1266, cînd a murit în bătălia de la Benevento 
(26 februarie), înfrînt de Carol de Anjou. De el sînt pline cronicile timpului, care se întrec în 
laude pentru frumuseţea şi eleganţa moravurilor lui cavalereşti, deşi nu-i trec cu vederea 
păcatele şi faptul că a murit excomunicat de Biserică. Cronicarul Villani (VI, 46) îl descrie: 
„frumos la trup ca şi tatăl lui (Frederic al Il-lea), ba chiar şi mai mult, a fost însă pornit în 
tot felul de destrăbălări. Cît se poate de darnic şi de curtenitor, a fost foarte iubit de toţi 
cei ce l-au cunoscut. Mai era şi muzicant şi cîntăreţ şi bucuros se înconjura de jongleuri şi 
oameni de curte si concubine frumoase, si totdeauna era îmbrăcat cu straie verzi; însă 
toată viaţa lui a fost epicurian, nevrînd s-audă nici de Dumnezeu, nici de sfinţi, ci numai de 
plăcerile trupeşti”. 113. Constanţei : fiica lui Roger I Normandul, rege al Siciliei şi al Apuliei, 
si soră cu Wilhelm al Il-lea, soţia lui Henric al Vl-lea si mama lui Frederic al Il-lea. Un 
comentator vechi, lacopo della Lana, insinuează maliţios: „Deoarece a fost copil natural, n-a 
voit să-şi numească tatăl şi se face nepot al bunicii sale”. 114. La lume : cînd te vei întoarce 
pe pămînt. 

115 frumoasei mele fete-ai cărei fii 

sînt celor două ţări mîndrii regale 
să-i spui ce-i drept, de spun altfel cei vii. 

118 Cînd fui ucis prin două răni mortale, 
plîngînd mă detei rob Celui ce vrea 
cu drag să ierte-oricui orice greşale. 

121 Păcate-avui cumplite-n viaţa mea, 
dar largi sînt braţele eternei Mile, 
încît cuprind pe-oricîţi se-ntorc la ea. 

124 De-ar fi cetit în Domnu-aceste file 
Păstorul cosentin, cel de Clement 
trimis a mă vîna-ntr-acele zile, 

127 mi-ar sta la capul punţii-n Benevent 
si-acum a mele oase neatinse 
avînd ca pază greul monument. 


115. Fete : Constanţa şi ea, după numele bunicii sale, şi soţia lui Petru al IlI-lea de Aragon. 
Fii: Frederic al Il-lea, regele Siciliei, şi lacob al Il-lea, regele Aragonului. 116. Ţări: Sicilia 
şi Aragon. Mîndrii regale : într-o inscripţie din Girgenti (Sicilia) de la 1293 : „Fulgidior sole, 
gemina Constantia prole”. De observat aici cu cită dragoste vorbeşte Manfred despre fiica 
lui. Bine observă în această privinţă Severino Ferrari, delicatul poet şi critic, şcolar al lui 
Carducci: „Manfred nu vorbeşte pentru a informa pe ascultător, ci pentru a-i descoperi miste¬ 
rul mîntuirii sale. Inima-i e aiurea. Din acest motiv, el ne apare ceva mai mult decît numai 
tipul frumuseţii bărbăteşti si al virtuţilor cavalereşti: e o inimă de tată”. 117. Altfel : si în 
realitate despre cineva care murise excomunicat nu se putea spune şi gîndi decît că ar fi fost 
damnat. 119. Rob : condiţie primă a mîntuirii sufletului. De observat aici subiectivismul lui 
Dante, prin care, după cum a pus în Infern pe Celestin al V-lea (smeritul sihastru sanctificat 
de Biserică) numai şi numai fiindcă, prin renunţarea lui la tronul papal, a dat prilejul să se 
urce pe el Bonifaciu al VlII-lea, papă vrăjmaş lui Dante, tot aşa mîntuieşte aici sufletul lui 
Manfred, mort excomunicat si al cărui loc ar fi trebuit să fîe în Infern. Aceste versuri în care 
Manfred, cu cuvinte atît de mistice, se lasă în voia infinitei mile a lui Dumnezeu ne aduc aminte 
sfîrşitul mistic al unei celebre poezii a unuia dintre cei mai vechi trubaduri provensali, 
Guilhelm al IX-lea, conte de Poitiers, în care lumescul cîntăreţ al bucuriilor pămîntene spune : 
„Am fost al vitejiei şi al veseliei, dar acum mă îndepărtez de amîndouă, şi mă voi duce la 
Acela unde toţi păcătoşii găsesc adăpost. Mult am fost iscusit şi vesel, dar Domnul nostru nu 
mai vrea. Deci acuma nu mai pot să sufăr toate acestea, aşa mă simt de aproape de sfîrşit. 
Am dispreţuit toate cîte îmi erau pe plac înainte: mîndrie şi cavalerie, şi, fiindcă aşa e voia 
lui Dumnezeu, renunţ la toate şi-L rog să mă primească robul Lui. Aşa renunţ la orice bucurie 
sau desfătare şi la straie strălucite şi blănuri scumpe”. E foarte probabil ca Dante să-şi 
fi amintit — aici, ca şi în cîntul XXVII din Infern, unde vorbeşte (vv. 79-83) de Guido da 
Montefeltro — de aceste versuri ale trubadurului provensal, atît de pătrunse de chinul unei 
renunţări complete la bucuriile pămînteşti, făcută de cineva care totuşi băuse din plin cupa 
de aur a tinereţii şi a iubirii. Cf. Ramiro Ortiz, „Ricordi di letture provenzali e francesi nella 
Commedia di Dante”, în Rendiconti della Reale Accademia di Archeologia, Lettere e Belle Arti 
di Napoli, N. S., voi. II (1910), pp. 321 şi urm. şi: „Da Jaufre Rudei ai trovatori armeni”, în 
Zeitschrift f rom. Phil. XLV (1926), pp. 714 şi urm. 124-129. De-ar fi... : Manfred a fost învins 
şi omorît la bătălia din Benevento în 26 februarie 1266. Corpul lui, găsit după trei zile 
(1 martie), a fost îngropat pe malul drept al rîului Calore şi, mai precis — după cronicarii 
contemporani —, „la capul podului Valentin” şi pe groapă a fost ridicată „o grămăjoară de 
pietre”. Insă, fiindcă acel cîmp unde fusese îngropat Manfred era „domeniu ecleziastic” şi 
groapa fusese săpată în pămînt sfinţit, „lîngă ruinele unei biserici”, îndată ce papa Clement 
al IV-lea află de acest lucru, trimise pe arhiepiscopul Cosenzei {pastorul cosentin) să scoată 
de acolo cadavrul excomunicatului. Şi arhiepiscopul puse să-l ducă dincolo de rîul Garigliano 
(sau Verde, cum se numea pe atunci), afară din regatul Apuliei, pe care Manfred încercase 
a-1 uzurpa. 

130 Ci-acum le spală ploi şi-un vînt le-mpinse 
afară din regat pe lingă Verde 
şi-aci mi le-a-ngropat cu facle stinse. 

133 Ci-atît cu-a lor blăsteme nu se pierde, 
incit să nu găseşti pe Domnul iară, 
cit timp speranţa dă vrun mugur verde. 

136 E drept, că-n fine chiar de se-ndreptară 
acei ce-n anatemă-le-au murit, 
sub ripa asta au să stea afară 

139 de treizeci de ori timpul ce-au trăit 
cu-al lor blăstem, vro pie rugăciune 
de nu le scade-al lor decret menit. 

142 Tu vezi acum de-mi faci servicii bune 
făcind să ştie buna mea Constanta 

9 9 

cum m-ai văzut, si-a mea interdictiune, 

145 căci multă ni-e la voi aici speranţa”. 


132. închis (a). 133. Ci-a lor hlăsteme-atîta tot nu pierde (a). 134. Pe om incit să 
n-afle milă (a). 144. Şi cum mă vezi (a). 


130. Un vînt : în text: „si vîntul le mişcă”. 132. Cu facle stinse : fiindcă murise excomunicat 
de Biserică. Ritul excomunicării consta tocmai în a stinge luminările şi a le întoarce către 
pămînt, repetînd cuvintele: anathema, anathema. 133. Lor: al papei şi al clericilor. Nu se 
pierde: cf. Summa theologica III, supL, XXI, 4; „excomunicarea n-are nici un efect cînd 
cineva excomunică din ură şi mînie”. Şi Fra Giordano da Rivalta {Predici, IX): „Să punem 
cazul cînd n-ar fi fost drept ca acesta să fie excomunicat; nu din cauza aceasta este excomu¬ 
nicat şi de Dumnezeu, şi nu pierde din cauza aceasta Raiul”. Dante deci, mîntuind sufletul 
lui Manfred, se baza pe teologie. Cît priveşte pocăirea lui în momentul morţii, cronicarii 
ne spun că s-a zvonit că Manfred ar fi spus înainte de a muri: ,d)eus, propitius esto mihi 
peccatori”. 140. Vro pie : dacă vreo pioasă rugăciune a celor rămaşi pe pămînt nu scade 
pedeapsa hărăzită lor. 144. Interdicţiune : de a intra în Purgatoriu, înainte să fi trecut de 
treizeci de ori timpul ce a trăit pe pămînt sub anatema Bisericii. 145. Speranţa : rugăciunile 
celor vii scurtează pedepsele celor din Purgatoriu. 

CîntuC /V 

Brîul întîi: leneşii 

9 


Anevoioasa urcare pe munte şi 
odihna pe platoul întîi (1-54) @ 
Soarele la stîncă si cele două 

9 

emisfere (55-84) ® Sufletele celor 
care au întîrziat cu pocăinţa pînă 
în ceasul morţii. Belacqua (85-139) 


1 Cînd ori durerea-n noi ori voia bună 
cuprinde-a noastr-oricare vro simţire, 
într-însa-ntregul suflet ni s-adună; 

4 deci parcă de-alta n-are nici o ştire. 
Cu-aceasta baţi eroarea care crede 
că sufletul e-n om cu triplă fire. 

7 Deci cînd aude omul, sau cînd vede 
ce-i ţine duhul prins de-o vrajă multă, 
nu simte timpul ce grăbit purcede, 

10 căci alta e puterea care-ascultă 
si de-alta sufletul robit ti-1 ai: 

9 9 

fătisă-i una, si-alta ca ocultă. 

13 Pe-acestea sigur însumi le-ncercai 

pe cînd mergeam, pe Manfred ascultîndu-1, 
căci soarele pe cer s-urcase mai 


1. Ori plăceri ori chinuri ce-am avea (a); Cînd ori durere-ori chin ce l-am avea (a). 
3. Atu ni-e sufletul de... în ea (a). 7. Şi-aşa, cînd omul deci aude (a). 8. Ce-i ţine 
gîndul (a); cu (c). 


1. Cînd: cînd, din cauza unei plăceri sau dureri care ne reţine toată puterea sufletească, 
simţirea noastră se concentrează numai în ea, parcă nu mai băgăm în seamă nimic altceva. 

2. A noastr-: vreo oarecare simţire a noastră, adică facultate a sufletului omenesc. 4. Deci: 
în text: „încît”. 5. Eroarea : eroarea filosofilor platonici, a maniheilor şi a averroiştilor, care 
credeau în pluralitatea sufletelor şi care fură combătuţi de Sfîntul Toma {Summa theologica, 
I, 76-3). 6. Triplă : adică un suflet „vegetativ”, unul „senzitiv” şi unul „raţional”, care lucrează 
independent unul de altul. Raţionamentul lui Dante e următorul: „O operaţie a sufletului, 
cînd e intensă, împiedică pe o alta, şi aceasta n-ar putea să se întîmple dacă principiul 
acţiunilor noastre n-ar fi, în esenţă, unic”. 13. Sigur : clar şi precis. în text: „De aceasta făcui 
eu experienţă adevărată”. 

DIVINA COMEDIE 


16 cincizeci de scări, şi n-am fost observîndu-1. 
Cînd furăm unde-acele umbre-alese 
strigară-n cor: - „Pe-aici e ce vi-e gîndul”. 

19 Spărturi mai mari în gardul său adese 
c-un braţ de spini ţăranul şi le-astupă, 
pe cînd în struguri bruna faţă iese, 

22 decît pe unde el întîi, eu după, 
intra Virgil pe-un gang şi, călători 
pe-alt drum, de-acum lăsarăm sfînta trupă. 

25 San Leo-1 urci, la Noii te cobori, 
şi pînă-n vîrf Bismantova e lină 
s-o sui pe jos, ci-aici aveai să zbori, 

28 cu iuţi aripi, zic eu, cu goana plină 
a marelui meu dor, de-acela dus 
ce-mi da speranţă şi-mi făcea lumină. 

31 Urcam pe scocul ruptei stînci în sus 
că de-ambii săi pereţi avînd strîmtoare 
şi-avînd genunchiu-n locul mîinii pus. 

34 Pe ’nalta culme-a rîpei suitoare 

ajunşi apoi, pe-un liber brîu ce-avea: 

- „Maestre,-am zis, ce drum s-alegem oare?”. 

37 - „De-acum la vale nici un pas - zicea -, 
şi pîn-om da de vrunul care ştie, 
mereu cîştigă-ţi munte-n urma mea”. 


19. Mai mare-o gaurâ-ntr-un g[ard] (a); Spârtura-n gardul său (b). 24. de-acum 
lăsarăm (a). 27. şi poţi s-o urci (a). 29. dus de-acel (a). 31. astfel (a). 32. In coate 
şi-n genufnchi] urcam prin el (a); 35. sale (a), sale (c). 37. vale (a); vale (c). 
39. cîştigă-ţi cale (a); cale (c). 


16. Scări: cincizeci de grade. Dacă se ţine seama că soarele parcurge într-un ceas cinci¬ 
sprezece grade, urmează că trecuseră trei ceasuri şi douăzeci de minute de la revărsatul 
zorilor. 18. Pe-aici : „ceea ce căutaţi”, adică „drumul prin care se poate urca muntele mai 
lesne”. 19. Spărturi : drumul prin care intră Dante şi Virgil era atît de strimt, incit spărturile 
gardurilor, pe care ţăranii le astupă cu un braţ de spini cind se coc strugurii, sint mai mari. 
23. Călători : drumul nostru şi al duhurilor {sfînta trupă) nemaifîind acelaşi, ne despărţirăm 
de ei. 25. San Leo : orăşel lingă Urbino (in Umbria), avind o admirabilă poziţie şi Înconjurat 
de ripe şi prăpăstii Înfricoşătoare, al cărui urcuş e cit se poate de anevoios. Noii: mic orăşel 
in Liguria, Înconjurat de munţi Înalţi din care, in vremea lui Dante, se cobora spre oraş un 
drum atit de înclinat şi de prăpăstios, incit de-abia, şi mai mult alunecînd, se putea intra 
în oraş pe partea uscatului. 26. Bismantova : munte lingă Reggio d’Emilia, al cărui vîrf 
stîncos e foarte greu de urcat. 27. Să zbori : cu multă trudă, tot poţi să te urci la San Leo 
şi în vîrful Bismantovei sau să te cobori la Noii pe jos; dar aici drumul e aşa de drept, incit 
numai cu aripile ce ţi le dă dorinţa vie de-a te curăţa de păcate poţi spera să ajungi sus pe 
vîrf. 28. Zic eu : explică ce fel de aripi e vorba: aripi „sufleteşti”, nu „materiale”. 29. Acela: 
Virgil. 32. Că : „astfel incit aveam strîmtoare de ambii săi pereţi şi puneam genunchiul în 
locul unde înainte fusese mina”. După cum se vede din varianta versului 31, traducătorul 
voia să introducă în versul precedent un astfel care ar fî justificat acel că din versul 32, care 

A 

acum nu-şi are locul. Intr-o redactare anterioară, pe care a părăsit-o scriind peste dînsa mai 
apăsat, poetul pusese : „Şi de-ambii săi pereţi aveam strîmtoare”. 35. Liber : afară din poteca 
îngustă si scobită, pe un platou deschis. 37. Nici un pas : să te sui mereu, să nu pierzi nici 

































PURGATORIUL 


I I 

40 Dar vîrf avea ce nu putea să-mi fie 
văzut, şi-urcuş aşa pieziş cum ai 
în sfert de cerc spre centru-o mijlocie. 

43 Eram trudit cînd astfel cuvîntai: 

- „Te-ntoarce, tată drag, şi mă priveşte, 
că mor pe-aici de nu te-nduri să stai!”. 

46 - „Tu numai pîn-aici te mai trudeşte” - 

şi-un brîu, ceva mai sus, ca semn mi-1 puse, 
ce-ntregul deal pe-aici îl ocoleşte. 

49 Aşa-mboldit de vorbele ce-mi spuse, 
trudit m-am tras pe brînci în urma lui, 
şi-n urm-apoi sub tălpi şi-acesta-mi fuse. 

52 Sezu aici si el, si eu şezui, 

întorşi spre zori, pe-unde-am suit pe cale 
că-n urmă şi-a privi e drag oricui. 

55 Privii dintîi spre-al mării mal în vale 
spre soare-apoi, şi-am stat uimit văzînd 
la stînga mea cărarea roţii sale. 

58 Virgil a cunoscut miratu-mi gînd, 

cum stau privind că Febus vrea s-apuce 
pe-o cale dintre noi şi nord intrînd. 

61 Si-a zis asa: - „Cînd Castor si Poluce 

9 9 ^* 9 

ar fi-nsoţind pe cer oglinda care 
şi jos şi sus lumina şi-o conduce. 


51. şi-ăst brîu (a); Şi-apoi sub tălpi (a). 53. pe drumul urcării (b); căi (c). 54. îi 
place (c). 57. cărării (a); văpăii (c). 58. simţi de tot (a). 


un pas coborînd. 41. Văzut: vîrful muntelui se pierdea-n cer la o înălţime la care nu putea 
să ajungă nici un ochi de muritor. 42. O mijlocie : o rază care de la mijlocul pătratului merge 
înspre centru. Această rază arată o înclinare de patruzeci şi cinci de grade, care e destul de 

A _ 

greu de urcat. In text: „cu mult mai mult de cum ai...”. 45. Mor : Dante e obosit, vede crescînd 

A 

distanţa care-1 separă de Virgil şi se teme să nu rămînă singur. „In drumul pocăinţei raţiunea 
{Virgil) vede bine ceea ce trebuie făcut, dar trupul {Dante) simte povara vieţii noi care îi e 
impusă şi încearcă durerea îndepărtării sale de la felul obişnuit de viaţă” (Steiner). 47. Semn: 
ca ţintă sforţărilor mele. 48. Pe-aici: în partea unde sînt Dante şi Virgil. 51. Acesta: brîul 
pe care Virgil îl arătase şi care în oboseala lui i se părea lui Dante aşa de departe a ajuns 
acum sub tălpile lui. 54. E drag: în text: „foloseşte”. Şezînd, Dante şi Virgil se uită înapoi 
la drumul parcurs, ceea ce, observă Dante cu foarte multă dreptate, e adesea foarte folositor, 
pentru a recăpăta puteri noi de înaintare. Fireşte că aici nu e vorba numai de drumul „mate¬ 
rial”, ci şi de perfecţionarea „morală”. 57. La stînga : în emisfera noastră. Cine în emisfera 
noastră priveşte înspre răsărit vede totdeauna soarele la dreapta; în emisfera opusă (unde 
Dante se găseşte), soarele apare la stînga. De aici mirarea lui. 58. Mîratu-mi gînd : motivul 
mirării mele. 60. Nord : în emisfera noastră soarele răsare între noi şi miazăzi; în Purgatoriu, 
între locul unde se găsesc cei doi poeţi şi miazănoapte. 61. Cînd Castor: dacă soarele, care 
luminează cînd una, cînd cealalaltă emisferă, ar fî în zodia Gemenilor (Castor şi Polux), ceea 
ce se întîmplă între mai şi iunie, ai vedea zodiacul învîrtindu-se mai aproape de Ursa Mare, 
adică mai către miazănoapte, dacă nu vrea să părăsească vechiul lui drum. 62. Oglinda: 
soarele, numit „oglindă” fiindcă, după credinţele timpului, primeşte lumină de la sufletul 
îngeresc care-1 mînă şi o reflectă înspre noi. 63. Şi jos şi sus : după unii comentatori: „pe cînd 
se urcă împrăştie lumină în toată emisfera cerească septentrională şi, pe cînd se coboară, în 

DIVINA COMEDIE 


64 cu mult mai mult vecin cu Ursa-Mare 
vedere-ai roşul zodiac pe lume, 
de n-ai ieşi din vechea sa cărare. 

67 De vrei să vezi apoi aceasta cum e, 
închipuie-ţi că muntele Sion 
şi-acest de-aici stau pe pămînt, şi-anume 

70 aşa că au un singur orizon 

dar două hemisfere, lunga stradă 
cea arsă cu-al său car de Faeton, 

73 ăst deal pe-o parte-ar trebui s-o vadă 
şi pe-alta celălalt de iai aminte 
şi clar tu judeci ce-am adus dovadă.” 

76 - „Ei, da, maestre, clar mai înainte 
nicicînd nu-mi fu aşa, ce-acum discern 
şi ce-mi părea dincolo de-a mea minte. 

79 Căci cerul mediu-al cercului supern 
numit Equator de-una dintre arte, 
ce stă-ntre nord şi sud fixat etern, 

82 ne stă, din cauza care-o spui, departe 
atît spre nord, pe cît de la evrei 
se vede-ndepărtat spre calda parte. 

85 Dar vreau să ştiu, maestre-al meu de vrei, 
cît drum mai e? Căci suie-a coastei frunte 
mai sus decît s-o văd cu ochii mei”. 

88 Iar el: - „E grea, atare-i acest munte, 
urcarea-ntîi, ci-atît cît urci omoară 
şi truda-n om, mai lesne ca s-o-nfrunte. 

75. şi judeci (a). 76. Ei da, nicicînd maestre, înainte! Nu fuse-atîta de (b). 

cea meridională”. 65. Roşu : din cauza soarelui cu care se întovărăşeşte. în biserica Sfîntul 

9 ’ 9 

loan {„Battistero” din Florenţa), Dante a putut vedea o figură a soarelui săpată în smalţ 
cu inscripţia „En giro torte sol ciclos et rotor igne’’ — „Iată că eu, soarele, mă-nvîrtesc în 
oblicul cerc şi mă rotesc înfocat”. De aici acel adjectiv de roşu. 68. Inchipuie-ţi : după cum, 
de altfel, e în realitate, că muntele Ierusalimului şi cel al Purgatoriului sînt la antipozi (au 
un singur ecuator stînd în două emisfere deosebite), şi atunci vei înţelege că ecliptica soarelui 
(lunga stradă cea arsă cu al său car de Phaeton) trebuie s-o vezi pe-o parte stînd în emisfera 
septentrională, şi pe alta cînd stai în cea meridională. 71. Lunga stradă: lipseşte un „încît”. 
72. Faeton: fiul Soarelui si al Climenei. Pentru a se încredinţa că e cu adevărat fiul Soarelui, 
el îi ceru într-o zi voie să mîne carul şi armăsarii lui, dar, necunoscînd drumul, se apropie 
prea mult de cer şi-l arse, producînd Calea Laptelui. 78. Dincolo de-a mea minte: mai 
presus de mintea mea. 80. Una dintre arte : astronomia. 83. Atît : fiind Ierusalimul şi 
Purgatoriul la antipozi. Ecuatorul se îndepărtează cu atîtea grade de aici înspre nord, cu 
cîte îl vedeau evreii de la Ierusalim îndepărtîndu-se înspre emisfera meridională („calda 
parte”). 88. E grea : în text: „acest munte e astfel, încît la început e greu de urcat şi, cu 
cît mergi mai sus, oboseşti mai puţin”. Simbolic: „drumul perfecţiunii morale la început e 
greu şi din ce în ce devine mai uşor”. 90. Ca s-o-nfrunte : ca s-o-nfrunte, mai lesne omoară 
truda-n om. 

PURGATORIUL 


91 Cînd calea-ţi va părea aşa de-uşoară 
încît urcarea fi-va pentru tine 
cum e pe-un rîu al luntrei ce scoboară, 

94 atunci vei fi la tinta căii-n fine 
si-acolo vei afla si-odihna dată. 

9 9 

Nu-ţi spui mai mult. Dar astea le ştiu bine”. 

97 Dar nu-i fu vorba-ntreagă terminată 
şi-un glas vecin: - „Dar poate vei avea 
nevoie pîn-atunci să şezi vrodată!”. 

100 Ne-ntoarse-această voce-acum spre ea, 
şi-n stînga-ne văzurăm o pietroaie, 
ce-ntîi nici eu si nici el n-o vedea. 

9 

103 Am mers la ea. Si-n dosul ei o droaie 
de duhuri sta, subt umbra ei, trîntită 
cum face-un om cînd multă lene-1 moaie. 

106 Din ele-o umbră, ce-mi părea trudită, 
şedea şi-avînd genunchii-mbrăţişaţi 
ţinea-ntre-aceştia faţa ghemuită. 

109 - „O, dulce tată, dintre-aceşti culcaţi 
priveşte,-am zis, pe cel mai leneş, care 
să juri că ei cu lenea-s cununaţi!” 

96. ştiu acestea hine (b). 97. nu-i fu (a). 98. ca să ai (b). 100. întorşi de (a); 

Ne-ntoarse-atunci spre el vorbitul graiu (b). 102. nici el nici eu n-ohservai (b). 

A 

103. stînd o (a). 108. -ndesuită (a). 111. In text, din nebăgare de seamă: el (A). 


93. Al luntrei : drumul unei luntre care coboară tîrîtă de curent. 95. Dată : dată de Dumnezeu 
sufletelor care au parcurs tot drumul curăţirii morale. 96. Ştiu bine : „asigurarea e astfel că 
exclude orice îndoială” (Torraca). 99. Să şezi : felul cam ironic şi sceptic cu care acest suflet 
întrerupe cuvintele pline de încredere şi de optimism ale lui Virgil şi atitudinea ce o are, 
trîntit la umbra unui pietroi, îmbrăţişîndu-şi genunchii, şi mai ales cuvintele pe care le va 
spune pe urmă: „Tu du-te că eşti tare” şi: „Ce mi-e bun urcatul?” ne arată în mod admirabil 
pe omul leneş şi sceptic, care se-ntreabă mereu: „La ce bun?” şi nu numai că nu acţionează, 
dar îşi bate joc de cei care se trudesc să ajungă la un ideal de perfecţionare morală. 106. O 
umbră : Belacqua, fabricant de lăute, chitare şi alte instrumente muzicale cu coardă. Despre 
el ştim, în urma cercetărilor lui S. Debenetti, că se chema Duccio, era fiul unui Bonavia mort 
înainte de 1293 şi că Belacqua nu reprezintă decît o poreclă. Despre el, vechiul comentator 
al poemei Anonimo fiorentino ne spune că „era cel mai leneş om care ar fi existat vreodată, 
încît se povestea că se ducea dimineaţa la prăvălie şi se aşeza jos fără să se scoale decît cînd 
vrea să se ducă la masă ori să se culce. Trebuie să ştim că autorul era foarte bun prieten cu 
el şi mult îl dojenea de această lene a lui, aşa încît într-o zi Belacqua i-a răspuns cu cuvintele 
lui Aristotel: «Sedendo et quiescendo anima efficitur sapiens». La care autorul îi răspunse: 
«De bună seamă că, dacă şezînd omul devine înţelept, nimeni n-a fost vreodată mai înţelept 
ca tine!»”. Muzicianul Casella şi fabricantul de instrumente muzicale Belacqua fac parte din 
cercul acela de prieteni ai lui Dante „pe care luptele politice nu-i tulburară şi au putut să 
retrăiască aici în două convorbiri afectuoase şi cordiale fără ecoul vreunei patimi. Sînt două 
rămăşiţe ale trecutei şi înfrîntei tinereţi poetice şi cavalereşti a lui Dante” (Steiner). 
110. Care : în text: „Priveşte pe acela care se arată mai leneş decît dacă lenea i-ar fi soră”, 
între care şi să juri trebuie subînţeles probabil un te face: „care te face să juri”. 111. Cunu¬ 
naţi : de observat tonul vesel, glumeţ al lui Dante, care se poate spune că e laitmotivul 
întregii convorbiri cu Belacqua, om de altfel spiritual şi el, şi - deşi meseriaş - destul de cult. 

112 S-a-ntors şi ne-a privit, mai cu-ndemnare, 
dar nu mai sus de sold, asa-ntr-un fel, 
şi-mi zise-apoi: - „Tu du-te, că eşti tare!”. 

115 Atunci l-am cunoscut. Şi puţintel 

deşi pe-ai mei plămîni truda stăpînă, 
ea nu m-opri să nu mă duc la el. 

118 Cînd fui aproape,-abia mai sus de mină 
’năltîndu-si ochii-a zis: - „Văzusi tu cum 
pe stingă Feb teleaga lui şi-o mină?”. 

121 Cuvîntu-i scurt si-al fetei leneş drum 

9 9 9 

mi-aduseră puţin surîs pe buză, 

şi-am zis: - „Belacqua, nu te plîng de-acum! 

124 Dar spune-mi tu, ce lene-aşa de-ursuză 
te-a prins aici? Iţi faci tu-ndătinatul 
tabiet al tău? Aştepţi vro călăuză?”. 

127 Iar el: - „Ei, frate, ce mi-e bun urcatul? 

Căci tot nu m-ar lăsa la prag divinul 
portar să intru spre-a-mi spăla păcatul. 

130 Căci are-ntîi să-mi facă-n jur seninul 
atîtea roti ca-n viata mea trecută, 

9 9 * 

căci pînă-n moarte-am tot împins suspinul. 

112. dar ridicare (a). 113. Mai sus de coapse faţa nu-i făcu (a). 114. Tu sui, că tu 
eşti (b) ; Sue. Mergi tu, (b) ; Sui tu (c). 115. Memoria mea atunci îl cunoscu (a). 
116. Şi-oricît suflură truda (a). 118. cînd fui aproape (a). 119. nălţîndu-şi ochii 
abia (a); deci (c). 120. carul soarele şi-l (c). 122. Mi-au pus puţin surîs (a); Mi-au 
încreţit puţin surîs (b). 130. Căci are-ntîiu sd[...]-7i jur (a). 

cum se poate argumenta din glumeţul lui citat aristotelic. Mult trebuie să-l mai fi distrat pe 
Dante prietenia acestui meseriaş şi lenea lui inteligentă şi aproape filosofică, atît de contrară 
firii active şi pătimaşe a poetului, şi un reflex al acestor ceasuri vesele petrecute în prăvălia 
fabricantului de lăute — unde, poate, făcu întîi cunoştinţă cu acel Casella care trebuia să-i 
pună pe note canţonele lui cele mai frumoase — se arată în acest cînt al Purgatoriului, atît 
de neobişnuit de vesel şi de senin. 113. Şold: ca să nu ridice prea mult capul. 114. Tare: 
Belacqua a auzit ceea ce Dante a spus lui Virgil, că adică el pare a fi cununat cu lenea, şi, cu 
spiritul lui prompt de meseriaş florentin, îi răspunde: „Nu te gîndi la mine, du-te tu, că eşti 
mai grozav”. 115. Atunci: la răspunsul acela înţepător. 116. Deşi: deşi truda era stăpînă pe 
ai mei plămîni. 118. Mină: tot din lene, ca şi în versul 113 : „nu mai sus de şold”. 119. Văzusi: 
ca şi cum ar spune: „Tu, care eşti aşa mare învăţat, ţi-ai fî închipuit vreodată una ca asta: 
soarele să-şi mîne căruţa la stînga?”. întrebarea e foarte firească: Belacqua îşi păstrează 
personalitatea de meseriaş flecar şi iscoditor şi în Purgatoriu. După cum la Florenţa, la 
apariţia lui Dante în pragul prăvăliei, îl întreba dacă ştie ce s-a întîmplat în Mercato sau San 
Procolo cu acea aviditate de-a povesti a celui ce-i stăpîn pe o noutate şi nu vrea s-o spună 
numaidecît fără să aţîţe curiozitatea ascultătorului, tot aşa şi aici, în Purgatoriu, îl întreabă 
dacă ştie noutatea zilei. Soarele la stînga, care pentru Dante reprezintă un interes ştiinţific, 
astronomic, pentru Belacqua e o simplă distracţie. 121. Drum: trăsăturile feţei. 122. Surîs: 
aducîndu-şi aminte că tot astfel era şi pe pămînt. 123. Nu te plîng: fiindcă te-am văzut în 
Purgatoriu şi am deci siguranţa că vei fî mîntuit. 128. Lăsa: pedeapsa celor ce au întîrziat 
pocăinţa fiind de a aştepta în Ante-Purgatoriu atîţia ani cîţi au trăit în păcat, înainte de a 
avea voie să înceapă drumul de ispăşire. Deci lenea acestor suflete reprezintă aici o pedeapsă, 
iar nu stăruinţa lor în acest păcat. 130. Seninul: cerul, soarele. 132. împins: mînat 
de pocăinţă. 

133 Şi-o rugă pîn-atunci de nu-mi ajută, 
ieşind din inimi dragi Celui de Sus, 
ce poate-a mea, cea-n ceruri neplăcută?”, 

136 Virgil era plecat, şi-urcînd mi-a spus: 

- „Porneşte-acum! Vezi, soarele e-n focul 
de-amiazi pe cer, şi-n marginea de-apus 

139 al nopţii-amurg acoperă Marocul”. 


136. Virgil îns-a plecat (a). 138. De-amiazi pe-al nostru cer, şi-n cel de-apus (b). 
139. Pulpana nopţii (a); Piciorul (a). 


135. A mea : ruga mea. Neplăcută : fiindcă e rugăciunea unui suflet încă necurăţit de păcate. 
Şi în aceste cuvinte se observă, împreună cu oarecare nuanţă de melancolie, acel scepticism 
particular oamenilor leneşi. 137. Soarele : fiindcă a parcurs încă patruzeci de grade, soarele 
e acum pe meridianul Purgatoriului, şi noaptea se întinde asupra emisferei boreale: e deci 
amiază. 138. Marginea: ultimul ţărm occidental al emisferei nordice. 139. Amurg: întunericul 
nopţii. Marocul: pentru a arăta cu o ţară din bazinul Mediteranei emisfera noastră. 

cîntuC y 

Ante-Purgatoriul. Brîul 
al doilea: leneşii 

9 


Dojana lui Virgil pentru distracţia lui 
Dante (1-21) ® Întîlnirea cu sufletele 
acelora care, murind ucişi, s-au întors 
la Dumnezeu (22-57) ® Convorbirea 
cu lacopo del Cassero, Buonconte 
da Montefeltro şi Pia dei Tolomei 
(58-136) 


1 Lăsînd acele umbre şi plecînd, 

urmam deci urma dulcelui meu duce, 
cînd, dindărăt, cu mîna arătînd, 

4 un duh: - „Ia vezi, că parcă nu străluce 
lumina-n stînga celui dedesubt 
şi ca şi-un viu el pare-a se conduce!”. 

7 Cînd m-am întors, văzui că ne-ntrerupt 
fixat eram de-a lor căutătură 
eu: eu şi jos al zilei luciu rupt! 

10 Atunci Virgil: - „Ce gînd nebun te fură 
încît si-urcării-acum zăbavă-ti face? 
De-aceşti de-aici ce-ţi pasă ce-şi murmură? 

13 Urmează-mă, iar ei şoptească-n pace! 

Fii tare ca un turn ce nu-si clăteşte 

9 9 

coroana-n vînt, de-ar bate-oricum îi place. 


6. şi (a), el în (A) e pus între paranteze. 


1. Acele umbre : sufletele leneşe din brîul întîi al Ante-Purgatoriului. 5. Dedesubt : Dante, 
care mergea după Virgil pe urcuş şi deci era mai jos decît el. 6. Se conduce : nu numai fiindcă 
aruncă umbră ca trupurile oamenilor vii, dar şi în celelalte, ca de pildă (cf. Infernul, XII, 80-82) 
prin faptul că picioarele lui, umblînd, mişcă pietrele, se poartă nu ca o umbră, ci ca un trup 
viu. 9. Eu si... : eu si umbra mea, care stîrnea uimirea lor. 12. Murmură : cu acest cuvînt 
Dante nu se referă la sunetul vorbelor, fiindcă, din contră, umbra strigase, ci la cuprinsul lor 
fără însemnătate. Este vădit aici un oarecare dispreţ al lui Virgil pentru lenea acestor suflete. 
Ca bună călăuză ce este şi mereu cuprins de responsabilitatea ce o are, Virgil se teme că 
Dante s-ar putea molipsi de acest păcat şi ar întîrzia în drumul lui spre ispăşire. 14. Ca un 
turn: versuri devenite proverbiale în textul italian. Această dojană a lui Virgil pare pentru 

16 Căci omu-n care-apururi se goneşte 
un gînd pe-alt gînd, delungă ţinta lui, 
căci unu’ pe-altu-n fugă se slăbeşte”. 

19 Eu ce puteam, decît că: - „Viu!” să spui? 
Şi-am spus, şi-acel obraz puţin avîndu-l 
ce-adese face demn să ierţi oricui. 

22 Pe munte-n acest timp, încunjurîndu-1 
venea spre noi, puţin mai sus, popor 
cîntînd un Miserere-n cor cu rîndul. 

25 Dar cînd văzură că eu pui zăvor 

luminii cu-al meu trup, schimbară glasul 
şi-un lung şi sarbăd „O” fu cîntul lor. 

28 Iar doi din ei îşi şi-nteţiră pasul, 
spre noi, spre-a ne-ntreba, ca o solie: 

- „In care cerc vi-e dat aici popasul?”. 

31 Virgil atunci: - „Vă-ntoarceţi, şi le fie 
acestea celor ce-au rămas ştiute: 

9 

că-n trup acesta-i om în carne vie. 

34 Din cauza umbrei lui, de-au stat umplute 
de-uimire aşa, atît mai am de spus: 
onoare-i daţi, căci poate să v-ajute!”. 


20. puţin (c). 22. ăst răstimp (a). 23. mai sus puţin (c). 24. Miserere cîntîndu-l (a). 
Pe rînd un Miserere-n cor cîntîndu-l (b). 26. mutîndu-şi glasul (b). 27. Un lung (a). 
In lung şi sarbăd O (b). 29. să-ntrehe-n formă de solie (b). 31. şi să ştie (a). 32. Celor 
ce v-au trimis (a). 36. Să-i dea respect (b). 


noi cam neaşteptată. De fapt, Dante prinde ocazia pentru a-şi arăta dispreţul pentru 
aceia care se lasă abătuţi din drumul lor din frică de gura lumii şi se arată în această com¬ 
paraţie drept şi neînduplecat ca un turn în zadar bătut de furtună, după cum fu şi în viaţă. 
17. Delungă: îndepărtează. 19. Decît: decît să spui: „lată-mă că nu mă mai opresc şi 
viu după tine”. 20. Obraz : avînd puţin înfăţişarea omului ruşinat şi pocăit de greşeala lui. 
22. Pe munte... : a se construi: „In acest timp venea spre noi pe munte (dar) înconjurîndu-1 
puţin mai sus, o mulţime {popor) cîntînd în cor, rînd cu rînd {vers cu vers) un Miserere.’’ 

24. Miserere : psalmul LI: „Ai milă de mine, Dumnezeule, în bunătatea Ta ! După îndurarea 
Ta cea mare, şterge fărădelegile mele! Spală-mă cu desăvîrşire de nelegiuirea mea şi cură- 
ţeşte-mă de păcatul meu !...”. în fiecare brîu al Purgatoriului sufletele cîntă un psalm, un imn 
sau o rugăciune ale Bisericii, muzica ajutînd aici la înălţarea sufletelor spre Dumnezeu şi 
folosind ca mîngîiere a chinurilor ce le îndură pentru a se curăţi prin ele de păcate. E vorba 
însă de muzica „religioasă”, nu „profană”, ca cea a lui Casella, care a stîrnit dojana lui Cato. 

25. Pui zăvor : opresc lumina, fac umbră. 27. O : „încetară de a cînta psalmul pocăinţei şi 
toate împreună izbucniră într-o exclamaţie de mirare, care ieşi într-un sunet lung şi schimbat 
din cauza uimirii” (Casini). 29. Ca o solie : fiindcă cei doi, care se îndepărtaseră din ceata 
celorlalţi, vorbeau în numele tuturor. 30. Cerc : cu toate că sufletele au băgat de seamă că 
unul dintre ei e viu, totuşi cad în greşeala de a crede că sînt şi ei suflete menite să-şi 
ispăşească păcatele într-un anume cerc al Purgatoriului. 31. Vă-ntoarceţi: „întoarceţi-vă 
(voi doi, care aţi venit să ne vorbiţi în numele tuturor) şi spuneţi celor ce-au rămas şi v-au 
trimis la noi drept solie că acesta care e cu mine e un om încă viu”. 36. V-ajute : aducînd veste 
despre voi jos pe pămînt, cînd se va întoarce, şi făcînd ca rudele să vă scurteze chinurile cu 

37 Eu n-am văzut mai iuti nici meteorii 
s-aprindă-n faptul serii-a bolţii slavă, 
nici soarele topind în august norii, 

40 cum ei au curs la deal fără zăbavă 
şi cum, ajunşi, porniră-n jos poporul 
cum făr’ de frîne cură-n cîmp o stavă. 

43 - „Sînt mulţi aceşti ce vin acum cu zorul - 
vorbi Virgil - şi toţi cu vro rugare, 
deci mergi încet şi-ascultă-le-n mers dorul.” 

46 - „O, tu, acel ce spre fericea stare 
te duci cu trupul ce din mamă-1 ai - 
strigau venind -, fă-ţi grabei alinare 

49 să vezi de nu cunoşti pe vrunul, vai, 
spre-a duce despre el în lume ştire; 
de ce tot mergi mereu, de ce nu stai? 

52 Noi toţi murirăm moarte-ntru cumplire 
şi pînă-n moarte-am tot făcut păcate 
si-atunci ne-a luminat cereasc-albire 

55 încît, căindu-ne,-am ieşit iertate 

din viaţa noastr-amici cu Dumnezeu, 
ce-acum prin dorul de-a-L vedea ne bate!” 

58 - „Oricît vă tot privesc - răspunsei eu -, 
nu pot să vă cunosc. Dar de vă place 
să fac, aleşi părtaşi, ce pot să vreu, 

61 vorbiţi, şi vreu să fac, pe sfînta pace 
pe care, alergînd din sfere-n sfere, 
s-o cat ăst duce ce-1 urmez mă face.” 


41. cum şi porni (a); cum ei se-ntrec (b). 51. Ah Doamne! Ce tot mergi (a). 53. făp¬ 
tuit (c). 63. Ast Duce ce-l urmez s-o cat mă face (c). 


rugile lor. 37. Meteorii : „n-am văzut niciodată stele căzătoare despicînd la începutul nopţii 
seninul cerului cu atîta iuţeală şi n-am văzut soarele topind în august nori atît de repede, 
cum...”. 42. Stavă: herghelie. 45. încet: ca să-i poţi asculta pe toţi. -n mers : „dar fără a 
te opri”. Acelaşi Virgil care adineaori a certat pe Dante fiindcă se oprise s-asculte, aici îl 
îndeamnă să meargă mai încet pentru a asculta rugăciunile acelor suflete care i se pare că 
merită toată atentia si bunăvoinţa lui. 46. Fericea stare : mîntuirea sufletului si cucerirea 
fericirii veşnice a Raiului. 47. Cu trupul : „nu ca noi, numai cu sufletul, dar şi cu trupul ce-1 
ai din naştere”. 48. Alinare : „umblă mai încet”. 51. De ce : sufletele s-ar fi aşteptat ca Dante 
să se oprească; văzînd că tot merge şi neştiind că Virgil îl îndemnase a nu se opri, ei cred 
că nu voieşte să le asculte şi devin rugătoare, întrebîndu-1 „de ce, de ce...?”. 52. -ntru cum¬ 
plire : „n-am murit de moarte bună, am fost ucişi”. 53. Am făcut păcate : „nu ne-am pocăit, 
am stăruit în păcat”. 54. Albire : harul dumnezeiesc. 57. Ne bate : „care Dumnezeu acuma 

A 

ne munceşte cu dorul de a-1 vedea”. In Purgatoriu n-au loc „pedepse” ca în Infern, ci numai 
„chinuri ispăşitoare” pentru curăţirea sufletului de păcat. 58-63. Oricît... mă face : şi eu am 
răspuns: „Oricît vă privesc, nu izbutesc să vă cunosc. Dar dacă, o, aleşi părtaşi (o, voi care 
aţi avut parte de fericirea de a vă mîntui sufletul), vă place să fac ceea ce pot, voi vorbiţi, şi 
am să vă îndeplinesc dorul, pe acea sfîntă pace (a sufletului) pe care acest duce pe care-1 
urmez mă face s-o caut alergînd din sfere în sfere”. 62. Din sfere-n sfere : din lume-n lume. 

64 Iar unul a-nceput: - „In buna-ţi vrere 
noi credem toţi, chiar fără jurăminte, 
de n-o fi poate-un caz să n-ai putere. 

67 Eu unul deci, a toti mai înainte: 
de-i mai vedea tu tara dintre statul 

lui Carlo şi Romagna, ai aminte, 

70 te rog, şi-n Fano fă-mi atît cu sfatul 

că doar prin rugi ei poarta-mi vor deschide, 
să-mi pot spăla cumplit ce-1 am păcatul. 

73 De-acolo fui; dar rănile perfide 

ce scurser-al meu sînge-n care-am stat, 
îmi fură date-n ţări antenoride, 

76 în cari eu mă credeam că-s mai vegheat. 

Un d’Esti mi-o făcu-ntr-o ură care 
mai mult-a fost, decît îi fu iertat. 

79 Spre Mira însă de cătam scăpare, 
ajuns de ei la Oriac cînd fui, 
as fi si-acum la cei ce au suflare. 

82 Fugii spre bălţi, şi-aci-ncurcat căzui 
în trestii si nămol, si desfăcută 
în lac de sînge viaţa mi-o văzui”. 

85 Şi-alt duh apoi: - „Cum vrei să-ţi vezi umplută 
dorinţa ce te-a-mpins pe dealul sfînt, 
cu buna mil-a mea tu mi-o ajută. 


66. aşa (a); aşa (c). 78. a fost (a). 80. Cînd eu (a). 87. Pe-a mea (a). 


dintr-un regat într-altul al lumii de dincolo de mormînt, adică: prin Infern, Purgatoriu şi 
Paradis. 64. Iar unul: lacopo del Cassero din Fano (Marche). A fost podestă în Bologna şi, 
fiindcă Azzo d’Este vrea să pună stăpînire pe oraş, el nu numai că s-a împotrivit persecutînd 
în timpul cîrmuirii sale pe toţi partizanii marchizului Azzo, dar îl bîrfea mereu, spunînd că 
era fiul unei spălătorese, din care motiv Azzo puse în 1298 pe nişte sicari să-l omoare, pe 
cînd, de la Veneţia, unde venise din Fano pe mare, se ducea la Milano, unde fusese chemat 
ca podestă. 68. Statul: marca din Ancona, între Romagna şi regatul Neapolelui stăpînit de 
Carol de Anjou. 71. Poarta : poarta Purgatoriului. Deschide : rugăciunile celor vii scurtează — 
după credinţa Bisericii catolice — muncile sufletelor din Purgatoriu. 74. Am stat: cînd eram 
viu. Era opinia comună că sîngele ar fi cuibul sufletului. O altă interpretare, după noi greşită, 
ar înţelege (cum face, se pare, şi traducătorul) că atît de mult sînge se scursese din rănile lui, 
încît şedea în el. 75. Antenoride : tinutul oraşului Padova, al cărui întemeietor se credea a 
fi troianul Antenor, tovarăşul lui Enea în fuga din Troia. 76. Vegheat : „mai sigur, mai la 
adăpost de răzbunarea lui Azzo”. Făcuse dinadins călătoria pe mare de la Fano la Veneţia ca 
să nu treacă prin ţinuturile Ferrarei, supuse duşmanului său. 78. Iertat : mai mare decît se 
credea. 79. Mira : „dacă, în loc de a fugi spre bălţi, aş fî apucat drumul care de la Oriago, 
trecînd prin Mira, duce la Padova, aş fi scăpat cu viaţă şi aş trăi încă şi azi pe pămînt”. 
82. Bălti: chiar acum localitatea aceasta, unde rîul Brenta coteste brusc, se cheamă, de la 
şeful sicarilor care-1 omorîră pe lacopo del Cassero, „cotitura lui Marcon”, după cum a relevat 
Guido Mazzoni. 85 : cum îti doresc ca să-ti vezi satisfăcută dorinţa de ispăşire care te-a 
împins pe sfîntul deal al Purgatoriului, dar împlineşte-mi şi tu dorinţa ce-o am, ca să duci sus 
pe pămînt veste despre mine şi să faci cunoscut felul morţii mele. 

88 Din Montrafeltre-am fost, Buonconte sînt; 
Giovana şi-alţii grija nu mi-o poartă, 
de-aceea-mi port eu ochii-aci-n pămînt”. 

91 - „Dar ce-ntîmplare,-am zis, sau care soartă 

te-a dus departe-atît de Campaldin, 
că nu ştim unde-ti zace haina moartă?” 

9 9 

94 - „Oh - zise el -, din jos de Casentin 

o gîrlă e, şi-Archiano e chemată, 
din sus de schit născută-n Apenin. 

97 Spre locul unde-i cu-Arno măritată, 
fugii pe jos, însîngerînd pămîntul 
cu ce-mi scurgea străpunsă beregată, 

100 Aci-mi pierdui vederea, iar cuvîntul 
din urm-al Maicii nume-mi fu, şi-apoi 
acolo gol lăsatu-mi-am veşmîntul. 

103 Eu spui ce-i adevăr, tu-1 du-ntre voi: 
m-a prins un înger, îns-al tău, Inferne, 
strigă spre cel din cer: «Tu mă despoi! 

106 Ai dus, din el ce-avea dintre eterne, 
răpindu-mi-1 c-o biat-oftare bună 
dar celeilalte-altfel îi voi aşterne!». 

9 

109 Tu bine ştii,-n văzduhuri cum s-adună 
vaporii uzi ce-n ploi se-ntorc de-ndată, 
ce-urcînd ajung în frigul de sub lună: 


93. Ca (a). 101. Ce-al Maicii nume-l terminai (a). 110. Ce ajung (a). 


88. Montrafeltre : Buonconte da Montefeltro, fiul acelui Guido pe care l-am întîlnit în cîntul 
XXVII al Infernului. A fost căpetenia aretinilor (cetăţeni din Arezzo - atunci în Toscana) şi 
a murit în bătălia de la Campaldino (11 iunie 1289). După bătălie, trupul lui nu s-a putut 
găsi. Acest amănunt a excitat foarte mult fantezia florentinilor, care au continuat a vorbi 
timp îndelungat despre moartea lui. Folosindu-se de această stare sufletească şi de situaţia 
lui privilegiată de călător în regiunile de dincolo de mormînt, care a putut afla de la morţii 
înşişi atîtea lucruri rămase obscure şi tăinuite pentru contemporani, Dante, după cum născo¬ 
ceşte pasionata scenă de dragoste între Francesca şi Paolo, ca şi aceea întunecată a contelui 
Ugolino, aici satisface curiozitatea populară a florentinilor, arătîndu-le din ce cauză trupul 
lui Buonconte nu s-a găsit. 89. Giovanna : soţia şi celelalte rude ale lui n-aveau griji să-i 
scurteze muncile, rugîndu-se pentru el. 90. Pămînt : de ruşine că a fost atît de dat uitării, 
pe cînd celelalte suflete aveau toate pe cine să se roage pentru ele. 93. Haina moartă: 
trupul. 94. Casentin: bazinul de munte al Arnului. 96. Schit: schitul Camaldoli, întemeiat 
de Sfîntul Romuald lîngă muntele Falterona, de unde izvorăşte Arno. 97. Măritată : locul unde 
se varsă-n Arno. 99. Cu ce : cu sîngele ce se scurgea din beregata străpunsă. 100. Vederea: 
cunoştinţa. 104. înger: un înger al Infernului, un drac. Motivul luptei între îngerii binelui 
şi ai răului e foarte comun în scrierile medievale şi în arta populară din toate ţările. 106. Ce: 
sufletul, partea eternă a omului. 107. Biat-oftare : numai din cauza unei biete oftări sau, 
cum spune Dante în text, a unei „lăcrămioare”. De observat tonul ironic al demonului care-şi 
bate joc de naivitatea îngerului ce se lasă înşelat de o simplă oftare în momentul morţii 
pentru ca să scape din chinurile infernale pe cel păcătos. 108. Celeilalte : părţii muritoare, 
trupului, îi voi pregăti altă soartă. 109. Tu bine ştii: dracul se răzbună pe trupul lui Buonconte. 
Adună nori în aer, dezlănţuie furtună şi-l răpeşte într-un curent de apă care-1 rostogoleşte 
pînă-n Arno. 111. Lună: frigul regiunilor înalte. 

112 deci Vrerea rea ce numai rău-1 cată 
unind si minte, vînt si fum stîrni 
cu-a sa putere firii sale dată. 

115 Şi-n faptul serii văile-nvăli 

din Protomagno pînă-n Jugul-Mare 
cu nori, şi ceru-aşa-1 acoperi, 

118 că-n apă s-a topit întreaga zare, 
iar cîtă ploaie nu putu s-o-nghită 
pămîntu-n el, prin văi cătă scăpare, 

121 şi-apoi, cu alţi torenţi mai mari unită, 
căzu-n regalul rîu, cu-atîta hui 
că n-a mai fost vrun chip de-a fi oprită. 

124 Află-ngheţatu-mi trup la gura lui 

umflatul Archian şi-n Arn’ mă-mpinse 
si crucea-mi desfăcu care-o făcui 

127 pe piept atunci cînd vaiul meu mă-nvinse; 
purtat pe fundul lui apoi, curînd 
întreg în prada-i de nămol mă-ncinse!” 

130 - „Ah, cînd tu-n lume veî fi-ntors, şi cînd 
veî fî-ntrămat gustînd călătorîa - 
vorbî, acestuî duh alt duh urmînd -, 

133 vorbeşte si de mine-atunci! Sînt Pia; 
îmi dete Siena trup, Maremma moarte: 
o stie-aceasta cel ce-n cununia 

136 cea nou-a mea inelul vru să-mi poarte.” 


113. Cu mintea sa, şi vînt (a). 117. svîrcoli (a). 127. shuciumul (a). 128. Şi apoi (a). 
130. Cînd vei fi tu în lume-ntors (a). 134. Moartâ-n Maremma, eu din Siena fui. 
135-136. .. .ce vru-n căsătorie! A doua a mea, că-i port inelul lui (c). 


112. Vrerea rea : diavolul. 113. Minte : unind împreună voinţa de a face rău şi inteligenţa, 
stîrni vîntul şi norii. 114. Dată: Sfîntul Toma, în Summa theologica (I, 112, 2): „Şi îngerii 
buni, ca şi cei răi exercită oarecare putere asupra materiei, adunînd nori ca să plouă”. 
116. Protomagno: Pratomagno în Casentino. Coşbuc preschimbă uşor numele italiene de 
localităţi pentru a le da o formă mai românească, ca să nu distoneze în versul românesc; 
cf. mai sus: „Montrafeltre” în loc de „Montefeltro”. Jugul-Mare : Apeninul. 122. Regalul 
rîu : Arno. 127. Vaiul : durerea ultimelor clipe, care învinsese împotrivirea lui la harul 
dumnezeiesc. In alţi termeni: „crucea ce mi-o făcui cu braţele, cînd m-am căit de păcatele 
mele”. 128. Purtat: rostogolit. 130. Ah: se adresează lui Dante. începe a vorbi un alt suflet: 
Pia dei Tolomei. 131. -ntrămat: odihnit, refăcut. Gustînd: aducîndu-ţi aminte cu plăcere de 
călătoria făcută prin cele trei ţinuturi dincolo de mormînt. 133. Pia : după tradiţia cea mai 
comun primită, a fost o Pia din familia Tolomei din Siena, soţia lui Nello dei Pannocchieschi, 
care trăia încă în 1322. Soţul ei, bănuind-o pe nedrept de necredinţă, o aduse în castelul 
lui din Pietra din Maremma, lăsînd-o acolo să moară de malarie sau, după alţii, puse pe 
un servitor să o arunce de pe fereastră. Alţii, printre care şi traducătorul, cred că ar fi 
vorba de o Pia Guastelloni, măritată întîi cu Baldo Tolomei si în a doua căsătorie cu Nello 
Pannocchieschi. Episodul, aşa de scurt şi delicat, a fost în toate vremile foarte popular în 
Italia, şi în timpul romantismului a inspirat o lungă nuvelă în octave lui G.D. Sestini. 
134. Acesta : în text: „acel”, adică Nello Pannocchieschi. 136. Vru : să-mi fîe soţ. 

DIVINA COMEDIE 


cîntuC yi 

Ante-PurgatoriuL Brîul 
al doilea: leneşii 

9 


Intîlnirea cu alte suflete dintr-aceeasi 

5 

ceată (1-24) © îndoiala teologică a lui 
Dante şi explicarea lui Virgil (25-57) 

_ A 

@ Intîlnirea cu Sordello din Mantova 
(58-75) © Invectiva lui Dante 

împotriva Italiei corupte si a Florenţei 
(76-151) 



SOR&CLO 


1 Cînd sparg un joc de zar, cel ce-a pierdut 
rămîne trist şi-aruncă singur ţinte 
şi trist repetă cum ar fi făcut; 

4 cu celălalt merg toţi, care ’nainte 
şi care-n urma lui, şi, dîndu-i coate, 
din lături altul îi aduce-aminte. 

7 El nu stă-n loc, ci-ascult-ale lor toate, 
iar cui îi dă se mîntuie de el, 
şi scapă de-mbulziş astfel cît poate. 

10 Asa-ntorceam eu fata-n desu-acel 

y y 

popor sosit, spre toţi de lîngă mine, 
şi-aşa prin promisiuni, scăpăm la fel. 

13 Şi pe-aretinul cel de mîini haine 
ucis, de Ghino Tac, aci-1 văzui, 
şi-acel ce-n goană se-necă-n rovine. 


3. Probind cum trebuia să fi făcut (a). 


1. Sparg: jucătorii, după sfîrşitul partidei. 2. Ţinte: în text: „repetînd aruncările de zar”. 
3. Repetă : în text: „învaţă”, adică cum ar fî trebuit să arunce ca să cîştige. 4. Cu celălalt: 
ce cel care a cîştigat. 6. Aminte : că e şi el pe-acolo. Acesta şi alte jocuri se jucau în Florenţa 
în aer liber în public şi de persoane de oarecare importanţă, şezînd de obicei pe băncile de 
piatră care ieşeau din zid la dreapta şi la stînga uşii celei mari din stradă a locuinţelor 
private mai de seamă. Intr-o nuvelă a lui Sacchetti vedem jucînd astfel în public şi pe Guido 
Cavalcanti, vestitul poet, prieten al lui Dante. Aceeaşi comparaţie o găsim în lucrarea unui 
jurist din secolul al XlII-lea (Lecturae in codicem a lui Oldofredus din Bologna): „Item sicut 
videmus lusoribus ad taxillas vel similem ludum; nam mulţi stare solent ad uidendum ludum, 
et quando unus lusorum obtinet in ludo, illi instantes solent petere aliquid sibi dare de lucro 
illo in ludo habito, et illi lusores dare solent...”. 10. Asa: a se construi: „Asa eu, sosit în 
mijlocul acelui popor (de suflete), întorceam faţa spre toţi cei de lîngă mine”. 13. Aretinul: 
Benincasa da Laterino, vestit jurisconsult din Arezzo şi profesor în „Studiul” din Bologna, a 

PURGATORIUL 


16 Era şi-acel pisan, din cauza cui 
păru Marzuc cel bun aşa de tare, 
şi mîini tindea spre cer, în plînsul lui, 

19 Novell; si d’Orso, ca si-acel ce fuse 
prin pizme şi-ură dat pieririi pradă, 
dar nu prin vina proprie, cum îmi spuse. 

22 Eu zic de Della Broşa. Deci să vadă, 
stăpîna din Brabant, cît timp e vie, 
ca nu-ntr-o turmă mult mai rea să cadă! 

25 Iar cînd fui liber de-umbrele cari mie 
astfel mi se rugau, spre-a fi-n putinţă 
mai iute-n cer prin ruga mea să vie, 

28 am zis: - „Tu-mi pari că negi cu stăruinţă, 
tu, facla mea,-ntr-un text al tău că poate 
să schimbi prin rug-a cerului sentinţă; 

31 dar asta e ce-o cer acestea toate! 

Sperează ei zadarnic aşadară, 

ori spusa ta eu n-o-nţelesei, poate?”. 


17. demn păru (a); păruse (a) 21, precum (a). 30. O rug’ (a). 33. Mi-e ne-nţeleasă (a). 
Ori nu-ţi pricep deplin cuvîntul (c). 


fost omorît de Ghino di Tacco (cf. Infernul, XXIX, 125) pe cînd împărţea dreptate la Roma 
ca vicar al papei Bonifaciu al VlII-lea, pentru a răzbuna un frate şi un unchi osîndiţi de el 
la moarte. 15. Acei : Guccio de’ Tarlati din Arezzo, stăpînul castelului Pietramala, care 
s-a înecat în Arno urmărind pe duşmanii din neamul de’ Bostoli, guelfî şi surghiuniţi din 
Arezzo, care se adăpostiseră în castelul Rondine. Rovine : ale Arnului. 16. Acel pisan: 
Farinata, fiul lui Marzucco Scornigiani, care, fiind omorît de un cetăţean al Fisei, dădu prilejul 
tatălui său Marzucco să-şi arate tăria, iertînd pe ucigaş. Găsim într-adevăr într-un cronicar 
contemporan că Marzucco, care din cauza unor nenorociri familiale se călugărise, cînd 
află vestea omorului, ţinu o predică foarte înălţătoare către ceilalţi călugări despre datoria 
creştinului de a ierta şi convinse pe celelalte rude, care voiau cu orice preţ să se răzbune, să 
ierte pe ofensatorul lor. 19. Novell: Federigo Novello - fiul lui Guido Novello -, ghibelin care 
a murit la 28 septembrie 1291 într-o expediţie în Casentino, pe cînd căuta să recucerească 
posesiunile pe care Florenţa guelfă i le luase. D’Orso: contele Orso, fiul lui Napoleon degli 
Alberti {cf. Infernul, XXXII, 55 şi urm.), a fost omorît de vărul său Albert, fiul contelui 
Alessandro di Mangona. Acel: Pierre de la Bosse, marele şambelan al lui Filip cel îndrăzneţ, 
regele Franţei. Murind moştenitorul tronului, se pare că el ar fi învinuit de această moarte 
pe Mărie de Brabant, a doua soţie a regelui. Ura reginei şi pizma curtezanilor făcură astfel 
încît fu acuzat de trădare şi fu spînzurat în ziua de 30 iunie 1278. După cum se vede din acest 
pasaj, Dante, care cunoştea bine intrigile pizmaşe ale curtezanilor {cf episodul lui Pier della 
Vigna în cîntul VIII din Infern) îl scoate nevinovat. 23. Brabant : Mărie de Brabant, autoarea 
ruinei lui. 24. Mai rea : printre calomniatorii din genunea a zecea din Infern. 27. Ruga mea : 
ruga pe care Dante, întors pe pămînt, o va face, din partea sufletelor întîlnite în Purgatoriu, 
rudelor rămase în viaţă de a le scurta cu rugăciunile lor anii de ispăşire. 28. Tu : se adresează 
lui Virgil, aducîndu-şi aminte de un loc din Eneida (VI, 376): „Desine fata deum flecti sperare 
precando”, în care Sibila spune lui Palinurus, care-1 roagă pe Enea să-l ducă cu sine dincolo 
de Aheron, să înceteze de a spera că hotărîrile zeilor se pot schimba prin rugăciunile muri¬ 
torilor. îndoiala lui Dante provine din faptul că, după spusele tuturor sufletelor ce le-a întîlnit 
pînă acum în Purgatoriu, se pare, din contră, că Dumnezeu se lasă înduplecat de rugile 


credincioşilor. In realitate, întreg acest episod reprezintă un tertip al lui Dante pentru a face 
aşa fel ca Virgil să-şi poată corecta el însuşi greşeala, după cum a făcut şi în cîntul XX, 58-99 
din Infern cu privire la originile oraşului Mantova. Virgil, care îşi corectează greşeala aici în 

34 Răspunse el: - „Scriptura mea e clară 
şi nici nu sper-aceştia nebuneşte, 
de judeci drept, nu cum ar fi să pară. 

37 Dreptatea cea de veci nu se clinteşte, 
că umple-n clip-o dragoste-nfocată 
ce-acestor inşi pe-ncet li se-mplineşte, 

40 iar unde-am spus acel cuvînt odată 
nu se spăşea prin rugă nici o vină, 
căci ruga sta de cer îndepărtată. 

43 Dar nu te-opri pe-o chestie-aşa de fină, 
de nu te-ndeamn-acea conducatrice 
ce dă-ntre minte si-adevăr lumină. 

46 Eu nu ştiu de-nţelegi, zic de Beatrice. 

Pe culmea ăstui munte-acolo sus 
vedea-o-vei senină si ferice”. 

9 

49 - „Să ne grăbim, deci, duce-al meu - am spus -, 
căci nu mai sînt trudit ca mai ’nainte, 
şi iată dă şi-n umbre-al serii-apus.” 

52 - „Vom merge azi - răspunse-al meu părinte -, 
atîta cît ţi-e scris să te ridici, 
dar altfel lucrul e, nu cum ţi-e-aminte. 

55 Căci pîn-atunci vedea-vei, tot de-aici, 
venind pe cel ce după deal dispare, 
şi-aşa că raza-i n-o s-o mai despici! 


37. sdrobeşte (a); Căci al dreptăţii vîrfnu (b); Dreptatea culmea sa (c). 43. la chestie (a). 
43-45. Un dubiu-atit, / Atlt de-adînc să nu-ţi mai vină! Prin minte deci (c). 44. Cînd 
nu ti-e spus de-atare (c). 46. Tu nu-ntelegi. Beatrice, zic, pe care (c). 47. muntele (A). 
48. în zîmbetu-i (a). 51. Şi vezi c-aruncă umbra (c). 52. „Cu-acesta şi vom merge”,-a 
zis cuvinte (c). 54. lucrul stă altfel nu cum ţi-e în minte (c). 55. Căci pînă să fii sus, 
mai ai să vezi (c). 56. Re-ntors pe-acel ce după mal s-ascunde (c). 


Purgatoriu, e creştin, o dată ce e convins de eroarea fostei lui religii şi de adevărul celei 
creştine. 37. De veci : dreptatea dumnezeiască. 38. Că umple : a se construi: „că o dragoste 
înfocată (a aceluia care se roagă) umple {îndeplineşte) în clipă {într-o clipă) ce acestor inşi li 
se împlineşte pe încet {timpul de ispăşire, pe care fără acele rugi Dumnezeu îl fixase mai 
lung)”. 42. îndepărtată : din cauză că nu venise încă Mîntuitorul să răscumpere omenirea 
de păcatul originar, care o îndepărtase de Dumnezeu şi o făcuse nedemnă de a i se asculta 
rugăciunile. 43. Nu te-opri : într-o chestie aşa de grea şi de discutată, nu te opri la opinia 
mea (la spusele simplei raţiuni omeneşti), ci aşteaptă confirmarea Beatricei (alegoric: ştiinţa 
teologică). 44. Conducatrice : italienism pentru „conducătoare”. 50. Trudit : e destul numele 
Beatricei şi speranţa ce-o are de a o revedea, ca Dante să nu mai simtă nici un fel de osteneală. 
Aceste cuvinte atît de calde ne arată că Beatrice din Divina Comedie nu e numai personi¬ 
ficarea ştiinţei teologice, dar, mai presus de toate, femeia iubită, pe care ne anunţă (la sfîrşitul 
Vieţii Noi) că o va slăvi „cum nici o femeie n-a mai fost slăvită vreodată”. Şi întreagă Divina 
Comedie e dovadă că e izvorîtă dintr-acest puternic avînt de iubire. Nu trebuie deci exagerată 
importanţa elementului alegoric din acest poem, care se reazemă tot pe cele mai adînc ome¬ 
neşti simţăminte. 51. Dă-n umbre: apusul serii aruncă umbrele nopţii pe pămînt. In text e 
vorba numai de „umbra muntelui” din cauza soarelui trecut după el. 53. Ţi-e scris : în text: 
„cît voi putea înainta”. 54. Aminte : decît crezi, decît ţi-nchipui. 55. Atunci : pînă la-ntîlnirea 
ta cu Beatrice. 56. Pe cel : soarele. 57. Despici : pînă cînd nu va răsări din nou. Va trece deci 

58 Vezi colo îns-un duh, stînd singur, care 
spre noi acum priveşte cu-aţintire: 
ne-o spune-acesta pe-unde-avem cărare.” 

61 Ne-am dus la el. Cu ce dispreţuire 
ăst duh lombard si cît de mîndru sta 
mişcînd încet onesta lui privire! 

64 El nu ne-a zis nimic, ci ne lăsa 

s-urmăm în mers, ci-al nostru mers urmîndu-1 
cum face-un leu cînd stă-n odihna sa. 

67 Virgil se duse-aproape-atunci, rugîndu-1 
să-i spuie-un drum pe unde urci mai bine, 
ci-al său răspuns el nu-ntrebării dîndu-1, 

70 de viată ne-ntrebă, de tară-n fine. 

- „Din Mantua...”,-nceput-a aşadară, 
iar umbra-ntreagă concentrată-n sine 


58. Dar iat-un suflet colo, (c). 62. nobil (a). 64. el lung (a); Nimic el nu ne-a zis... (c). 
68. am urca, şters în (A). 72. Virgil adîncit iar duhul întreg scufuns (a). 


încă o zi şi prin urmare pripa lui Dante i se pare lui Virgil inoportună. De observat tonul uşor 
ironic al lui Virgil faţă de nerăbdarea lui Dante. 58. Un duh : Sordello din Goito, lîngă 
Mantova, celebru prin poeziile sale scrise în limba provensală, prin care, ca şi mulţi alţi 
italieni, aparţine literaturii trubadurilor. A fost la curtea lui Ezzelino şi Alberico da Romano, 
din îndemnul cărora a răpit pe sora lor Cunizza {cf. Paradisul, IX, 25 şi urm.) contelui de San 
Bonifacio, a cărui soţie era, şi se îndrăgosti de dînsa. Despre iubirea aceasta a lui Sordello 
pentru Cunizza da Romano comentatorii ne spun multe poveşti, care par însă a fi legende, 
ca de pildă aceea că, fiind surprins de fiorosul Ezzelino pe cînd intra în palat pe o uliţă din 
dos — întrebuinţată pentru aruncarea murdăriilor —, i-ar fi spus să se abţină „accedere ad opus 
tam sordidum per locum tam sordidum”, a cărei origine nu poate fî decît o falsă etimologie 
a numelui poetului, Sordello de la sordidus, murdar {cf. S. Santangelo, Dante e i trovatori 
provenzali, Catania, Giannotta, 1921, pp. 188 şi urm.) După ce a colindat pe la diferite curţi, 
a întovărăşit pe Carol de Anjou în expediţia pentru cucerirea regatului de Neapole. Ca 
răsplată pentru serviciile lui credincioase a primit învestitura feudală a cinci castele în 
Abruzzi. Nu mai ştim nimic de el după 1269. Printre poeziile lui, celebră e aceea pentru 
moartea lui Blacatz, violent sirventes (un fel de poezie politică şi satirică, numită astfel fiindcă 
nu se cînta pe note proprii, ci pe melodia unei alte poezii) împotriva prinţilor italieni cărora 
îşi închipuie că le împarte din inima bunului şi viteazului Blacatz ca să-i facă buni, viteji, 
harnici din răi, laşi şi zgîrciţi ce erau. Un ecou al acestui sirventes îl putem vedea chiar în 
acest cînt, în apostrofa lui Dante către Italia, şi în cîntul următor, în cuvintele aspre şi 
violente cu care, în „vîlceaua prinţilor”, vorbeşte despre urmaşii acestora, care au degenerat 
de la părinţii şi strămoşii lor. 66. Un leu : cum face leul cînd stă întins pe labe şi-şi ţine capul 
ridicat, cu o înfăţişare plină de o linişte senină şi mîndră; cf Prov., XXVIII, 1: „cel drept e 
senin ca un leu şi fără de frică”. Ca şi versul {Infernul, X, 33) care introduce figura măreaţă 
a lui Farinata, şi acesta „parcă sculptează în sufletul nostru chipul maiestuos al lui Sordello” 
(Steiner). 68. Urci : poţi urca, se poate urca. In manuscris urci e substituit unui am urca, şters. 
69. Nu-ntrebării : răspunzînd la altceva decît la ceea ce Virgil îl întrebase. 70. De ţară : din 
ce ţară sîntem. 71. Din Mantua...: Virgil începe să-i răspundă arătîndu-i ţara unde s-a 
născut, dar Sordello nu-1 lasă să continue si, auzind dulcele nume al tării lui si aflînd că 
sufletul care-i vorbeşte e concetăţeanul său, îl îmbrăţişează fără a sti încă că acest suflet e 
Virgil. întregul episod fiind o preamărire a simţămîntului iubirii de ţară şi a fiilor aceleiaşi 
ţări între ei, cu cît e mai caldă şi mai avîntată efuziunea patriotică a lui Sordello pentru 
Virgil (care la urma urmelor nu era - la atîta distanţă de timp — concetăţeanul lui, decît pînă 
la un punct!), cu atît mai violentă şi aspră izbucneşte apostrofa lui Dante către Italia împăr¬ 
ţită si dezbinată, în care concetăţenii aceluiaşi oraş, în loc să se iubească frăteste. se sfîsiau 
în lupte interne de partid. 

73 grăbitu-s-a, de unde-a stat, să sară 

şi: - „Mantovane,-a zis, eu sînt Sordel!”. 
Si unul p-altu-atunci se-mbrătisară. 

76 Oh, slujnice Italie! Trist ospel 

şi navă-n viscol, ce-şi pierdu pilotul, 
nu doamnă de provincii, ci bordel! 

79 Acel prea nobil duh cum fu cu totul 
grăbit, la singur sfîntul nume-al ţării, 
să-şi strîngă-n braţe-astfel compatriotul! 

82 Si-acum trăiesc în focul dezbinării 

9 

cei vii ai tăi, mîncîndu-se cîineşte 
cîti au un sânt si-un zid al apărării! 

9 9 9 9 A 

85 Ai mării ţărmi, nemernice,-i priveşte 
în jurul tău, şi caut-apoi în tine, 
de-ai vrun partid ce-n linişte trăieşte! 

88 Dar ce-ţi făcu-mpăratul ţie bine 

că-ţi dete frîu, cînd gol e locul şelii? 

Căci făr’ de el n-ar fi asa ruşine. 

9 9 


74. Şi-a zis: Eşti Mantov[an] (a). 77. Şi-n vifor nava (b). 84. un scut şi-un zid (a). 
85. Priveşte-n jur, ce-ai mării ţărmi... (a). Nemernico (a); Priveşte-al mării ţărm 
ce-n juru-ţi zace (c). 87. De ai trăind în pace vrun partid (a); De ai tu vrun partid 
trăind în pace (c). 88. Ce-ţi fu folos (c). 90. frîu (c). 


76. Oh, slujnîco : bine observă Vincenzo Crescini că „această apostrofă apare ca un sirventes 
trubaduric dintre acelea cu care provensalii biciuiau fără milă vini şi greşeli de prinţi şi 
popoare”. Avem aici o izbucnire subiectivă a sufletului lui Dante îndurerat de dezbinările 
oraşelor italiene, a căror victimă era şi el, care totuşi luase parte activă la acele dezbinări. 
Dacă facem comparaţie între tonul pătimaş de om de partid neînduplecat în urile lui politice 
din episodul lui Farinata {Infernul, X) şi această apostrofă, pătimaşă şi ea, dar dintr-un punct 
de vedere cu atît mai larg şi mai nobil, vedem că între timp concepţia lui Dante despre lume 
e cu totul alta decît aceea pentru care luptase şi fusese învins. Acele patimi politice, acele 
lupte de partid, acele iubiri şi uri cu care se fălise într-o vreme îi apar acum vinovate şi 
criminale. Din punct de vedere estetic, această izbucnire care nu aparţine poemului socotit 
ca povestire a călătoriei lui dincolo de mormînt, ci izvorăşte din însăşi inima lui Dante, e una 
din izbucnirile cele mai interesante şi omeneşti ale Divinei Comedii. „Aici nu-1 vedem pe 
Dante încurcat în alegorii. Contrastul între iubirea de ţară a lui Sordello şi dezbinarea 
oraşelor italiene şi a Florenţei în special izbucneşte năvalnic, elocvent; şi izvorăşte o poezie 
cu totul omenească, în care se oglindesc cele mai felurite mişcări ale sufletului: durere, 
mînie, milă, ironie şi o tristeţe liniştită” (De Sanctis). 83. Ai tăi: adresîndu-se tot Italiei. 
84. Un sânt: acelaşi sânt si acelaşi zid, adică: „conlocuitorii aceluiaşi oraş”. 85. Tărmi: ca 
să arate că întreaga Italie suferă de dezbinarea oraşelor sale şi că nici un loc nu se bucură 
de pace, vorbeşte întîi de ţărmurile ei şi pe urmă de uscatul cuprins în ele. Nu cred, ca 
Steiner, că Dante ar face aluzie la mările Italiei străbătute de corăbiile diferitelor oraşe 
marine duşmane între ele, ca, de pildă. Genova, Veneţia şi Pisa. 88. •mpăratul : lustinian I, 
înţeleptul împărat al Bizanţului (485-565), care adună şi orîndui legile romane în Corpus 
juris. A se-nţelege: „ce folos că lustinian ţi-a dat legile ifrîu), dacă sediul împărătesc (Roma) 
e părăsit?”. Comparaţia cu calul urmează mai departe în celelalte terţine. 89. Gol: fiindcă 
împăraţii germani neglijaseră în ultimul timp să mai vie în Italia. Ultimul fusese Frederic 

A 

al Il-lea (f 1250). In urma lui numai Henric al Vll-lea, împărat invocat de Dante, trecu Alpii 
în 1310, dar muri în 1313, pe cînd era la Pisa, otrăvit (s-a spus atunci) de către guelfî. 

PURGATORIUL 


91 Ah, neam ce-ar trebui si-orînduielii 
să-i fii supus, şi-n şa să laşi Cezarul, 
de ştii ce-ţi scrie Domnu-n evanghelii! 

94 Nu-ti vezi turbat zburdîndu-ti armăsarul, 
căci n-ai ştiut din pinteni să-l struneşti 
cînd frîu-n mîini ti-1 dete-odată harul? 

97 Germane-Albert, tu cel ce-1 părăseşti 
că-1 vezi nebun în furia lui drăcească, 
în loc să-î sari în şa să-l stăpîneşti, 

100 din stele cadă furie cerească 
pe capul tău, şi nouă şi deplină 
încît al tău urmaş să se-ngrozească! 

103 căci printr-a ta şi-a tatălui tău vină, 
ţinuţi dincolo prin nesaţ, procleţii, 
ne stă pustie-a regnului grădină! 


94. Vezi cit de (c). 97. dovada (c). 99. cadă (b). 100. Cumplit din stele justa soartă 

A 

cadă (c). 101. vadă (b). 102. Incit cu groaz-urmaşul tău s-o-audă (c). 103. dintr- (b). 


92. Să laşi : face aluzie, dintr-un punct de vedere respectabil, dar foarte personal, la neconte¬ 
nitele răzvrătiri ale comunelor italiene împotriva autorităţii imperiale. în Evul Mediu Italia 
a fost, printre ţările occidentale, aceea în care feudalismul a prins mai puţin. Politica liberelor 
comune italiene n-avea ca ţintă supremă decît neatingerea libertăţilor lor comunale şi deci 
se adunau în ligi şi invocau sprijinul papei, care reprezenta o putere naţională, de cîte ori 
puterea împărătească era prea mare şi ameninţa libertatea lor; de cîte ori însă puterea papală 
părea că devine precumpănitoare, făceau politică ghibelină şi invocau ajutorul împăratului. 
Deci, cînd e vorba de guelfî şi ghibelini, nu trebuie să ne gîndim la o luptă de „principii”, ci 
mai mult la o politică dictată de „împrejurările momentului”. Cît despre Dante, el nu vorbeşte 
aici ca ghibelin — ceea ce de altfel n-a fost niciodată, aparţinînd politic guelfilor „albi”, adică 
moderaţi — ci dintr-un punct de vedere cu totul mai înalt, dezvoltat pe larg în De Monarchia, 
prin care el socotea necesară pentru bunul mers al lumii realizarea unei împărăţii universale 
cu două autorităţi supreme: împăratul pentru cele lumeşti şi papa pentru cele sufleteşti. 

93. Scrie: face aluzie la pasajul din Evanghelia după Matei, XXII, 21: „Daţi dar Cezarului 
ce este al Cezarului”. 94. Armăsarul : Italia, ce devenise nesupusă ca un armăsar fără frîne. 
96. Harul : în text: „după ce ai pus mîna pe căpăstru”. Unii comentatori interpretează : „după 
ce, în loc să-l lăsaţi mînat de călăreţ {împăratul), l-aţi apucat de căpăstru şi aţi pretins să-l 
conduceţi de mînă”. Coşbuc interpretează mai simplu : „din moment ce aţi avut norocul neme¬ 
ritat de a pune mîna pe frîul lui”, şi cred că are dreptate. 97. Albert : Albert de Austria, ales 
împărat roman în 1298, omorît prin trădare în 1308. Foarte probabil el şi murise în momentul 
cînd Dante scria acest cînt, dar acţiunea Diurnei Comedii petrecîndu-se în săptămîna patimilor 
din 1300, Dante i se adresează ca şi cum ar trăi, ceea ce de altfel îi convenea, dat fiind tonul 
apostrofe!, căci n-ar fi putut aduce această învinuire tovarăşului lui, Henric al Vll-lea, ales 
de prea puţin timp, ale cărui intenţii nu le cunoştea şi în venirea căruia, din contră, îşi pusese 
toată speranţa. 101. Nouă: nemaipomenită. 102. Urmaş: Henric al Vll-lea, pe care în acest 
episod, cu aerul de a vorbi în general către un urmaş încă necunoscut, îl îndeamnă a se coborî 
în Italia. Am avea aici deci un element de datare a acestui cîntec, care trebuie să fîe scris 
înainte de 1310, cînd Henric trecu Alpii şi veni în Italia, cu care ocazie Dante îi adresă o 
lungă epistolă latină, îndemnîndu-1 a pedepsi Florenţa pentru răzvrătirea ei. Scoborîrea în 
Italia a lui Henric al Vll-lea reprezintă pentru Dante ultima speranţă a lui şi a întregului 
partid al guelfilor „albi” de a se întoarce în ţară, dar, înainte de a ajunge la Florenţa, Henric 
muri la Buonconvento Pisano şi din acest moment şi poezia lui Dante devine mai puţin 
pătimaşă, de unde tonul discret senin, deşi trist, al Purgatoriului. 103. Tatălui: Rudolf de 
Habsburg. 104. Nesaţ : scrie cronicarul Villani (VII, capitolul 146) că Rudolf „totdeauna a 
ţinut să mărească statul şi stăpînirea sa în Germania, pentru a mări teritoriul şi puterea 
copiilor lui, neglijînd lucrurile Italiei”. 105. Regnului : italienism pentru regat : partea cea 

106 Hai, vezi Montechii tăi şi Capuleţii 
şi-ai tăi Menalzi, o, tu, nepăsătorul! 

Pe-aceia trişti, şi-n drum pe-aceştia, bieţii! 

109 Hai vezi, cumplite, cum îţi sug poporul 
baronii tăi, şi curm-a lor păcate, 
şi vezi cît de vegheat ţi-e Santafiorul! 

112 Hai, vezi cum Roma ta plîngînd se zbate 
şi zi şi noapte,-o văduvă săracă: 

„De ce nu eşti cu mine,-o, tu-mpărate!”. 

115 Hai, vezi cum se iubesc ai tăi! Şi dacă 
pierduşi de noi de tot compătimirea, 
ruşine propria faim-atunci să-ţi facă! 

118 De pot să-ntreb. Tu, cel ce răstignirea 
în lume-o suferişi, supreme Joi, 
sînt ochii drepţi ai tăi întorşi airea? 

121 Ori poate pregăteşti tu lucruri noi 

în veşnicul tău sfat, spre-al nostru bine, 
departe-adînc şi ne-nţeles de noi? 

124 Căci toate-ale Italiei ţări sînt pline 
de domni tirani, si orişice lichea 
ce intră-n vrun partid. Marcel devine! 

117. Haide vezi, ca proprie faini’ (a). Ruşine faima proprie-atunci să-ţi facă! (c). 

118. Tu, cel ce (c). 121-123. Ori e vro pregătire-ntr-al ştiinţii,! Eterne-ahis, ce-o fac 
spre...! Ascunsa nouă-oricărui drum al minţii (c). 


mai frumoasă a imperiului, adică Italia. 106. Montechii : Montecchi şi Cappelletti, două 
familii duşmane din Verona, cărora le aparţinuseră cei doi amanţi nenorociţi din tragedia 
lui Shakespeare Romeo şi Julieta. Dar e vorba de o legendă fără nici un temei istoric. După 
Pietro di Dante, Cappelletti ar fî din Cremona. 107. Menalzi : Monaldi şi Filippeschi, alte 
două familii duşmane din Orvieto. Ai tăi : spune Dante, adresîndu-se tot lui Albert, fiindcă 
Monaldii, cu toate că erau guelfi, tot supuşii lui erau. 108. Trişti: se referă la Montecchi 
şi Cappelletti, decăzuţi din cauza dezbinărilor lor şi apăsaţi de Scaligerii care se făcuseră 
stăpîni pe Verona. Aceştia: Montaldii şi Filippeschii nu încă decăzuţi, dar pe cale. 
111. Santafiorul: conţii din Santafîora, care tocmai în 1300 fură înfrînţi de comuna guelfă 
Siena, căreia fură nevoiţi să-i cedeze parte din posesiunile lor. Versul este, fireşte, ironic. 
113. O văduvă : ca o văduvă săracă ce este, de vreme ce soţul ei, adică împăratul, a părăsit-o 
si nu-si mai are reşedinţa în ea. 114. De ce : zicînd : „De ce nu eşti cu mine ?”. 115. Se iubesc: 
continuă cu tonul ironic, atrăgînd atenţia împăratului asupra urilor de partid care fac ca 
supuşii lui să se sfîşie între ei. 117. Faime: „faima ta, atît de decăzută în urma neglijenţei 
tale, încît a ajuns în Italia o batjocură”. Aşa interpretează aproape toţi comentatorii. Eu, 
unul, cred însă că trebuie înţeles: „Să-ti fîe ruşine de faima de care te bucuri în Germania, 
fiind cu totul nemeritată”. 119. Joi : Jupiter, numit suprem în amintirea expresiei latine 
summus Jupiter. Cît priveşte ciudăţenia unei astfel de expresii aplicate lui Dumnezeu, am 
mai observat altă dată că Dante se cam complace în expresii ca aceasta: în loc de a zice Raiul, 
spune: „acolo unde Crist e stareţul mînăstirii”, expresii care se găsesc, de altfel, şi în 
Shakespeare, ca şi în toţi poeţii mai mari, geniul fiind nedespărţit de îndrăzneală. 120. Airea : 
aiurea. 123. Adînc: se referă la „sfat” din versul precedent. Cu alte cuvinte : „Ai întors ochii. 
Doamne Sfinte, de la Italia, ori pregăteşti ceva în folosul nostru, în chibzuirea Ta atît de 
adîncă, încît noi n-o putem pricepe ?”. 125. Tirani: cf Infernul, XXVII, 58 şi Epistolae, VI, 1: 
„Italia, nenorocită singură, în voia capriciilor oricui”. 126. Marcel : ia aerul unui Marcel, al 
unui mare om de stat. C. Claudius Marcellus, consul, partizan al lui Pompei si adversar al 

127 Tu poţi fi fără griji, Florenţa mea, 
căci nu te poate-atinge-atare-acuză, 
căci neamul tău e just şi-i just ce vrea. 

130 Mulţi au dreptatea-n ei şi-o ţin sub spuză 
spre-a nu veni la arc în chip nebun, 
ci-ai tăi o au în guri! Şi de refuză 

133 să puie-un umăr mulţi la greu comun, 
poporul tău sărit grăbit răspunde 
chiar nechemat la greu: - „Ba eu mi-1 pun!”. 

136 Fă-ţi albe zile deci, căci ai de unde! 

Şi-averi ai tu, şi pace şi măsură: 

de-i drept ce zic, vin vremi şi n-or ascunde! 

139 Atena, vai, şi Sparta cari făcură 
vestite legi, şi-atîta de civile, 
ce slaba minte-n bunul trai avură 

142 cu tine-n rînd, căci astfel de subtile 
măsuri tu ţeşi că ce-n octombrie legi 
n-ajunge-a sta-n noiembrie zece zile! 

145 De cînd ţii minte, cît amar de legi 
tu n-ai schimbat, şi datini şi guverne 
şi banii tăi, şi-a tale membre-ntregi! 

148 Dar minte dacă ai, şi poţi discerne, 
vedea-te-vei la fel cu-acel bolnav 
ce, negăsind odihnă-n chin pe perne, 

151 se-ntoarce-ades spre-a nu-i părea grozav. 


128. De-aceste digresiuni, căci nu te-acuză, (c). 129. Căci eşti în toate de părerea 
mea (a). 130. şi-o ţin ca furii (c). 131. ce (A). 141. exemple (c). 149. cu-acel bolnav 
la fel (a). 151. spre-a mai scăpa de el (a). 


lui Cezar, a fost bine ales de Dante ca simbolul acelora care făceau politică antiimperială. 
127. Florenţa mea : „tonul pasionat al invectivei se schimbă aici în cel mai amar sarcasm” 
(Steiner). 131. La arc : la faptă. Sensul general e următorul: „Sînt mulţi care au toate însu¬ 
şirile de dreptate şi de pricepere pentru a fî oameni de stat şi totuşi înainte de a vorbi sau 
de a trece la acţiune se gîndesc mult, dar cetăţenii Florenţei vorbesc şi acţionează fără nici 
o judecată. Dreptatea ei o au pe buze, la îndemînă, ca ceva uşor, şi tocmai de aceea n-o au 
în inimă”. 132. Refuză : de modestie, fiindcă înţeleg răspunderea pe care şi-o iau. 137. Averi... 
pace... măsură : s-ar părea că tonul ironic întrebuinţat aici de Dante nu s-ar potrivi în totul 
cu starea reală a lucrurilor din Florenţa, care, dacă era într-adevăr lipsită de pace şi de 
măsură, cît priveşte averile nu se putea tăgădui că era unul din oraşele cele mai bogate ale 
Italiei. Aici însă ironia este îndreptată împotriva faptului că Florenţa se mîndrea prea mult 
cu bogăţiile sale dobîndite cu mijloace nu totdeauna curate şi care o duceau la ruină, stricînd 
moravurile. 140. Civile: civilizate, înaintate. 141. Ce: cît de. -n bunul trai: în realizarea 
bunului trai. 142. Cu tine-n rînd : faţă de tine. Subtile : subţiri, de scurtă durată. 143. Legi: 
ţeşi. 144. Zece zile : face aluzie la necontenitele schimbări de legi, de forme de guverne şi 
de magistraţi, care aveau loc în Florenţa. De altfel, şi un proverb popular florentin zicea şi 
zice: „legge florentina, fatta la sera e guasta la mattina” („lege florentină, făcută seara şi 
dimineaţa desfăcută”). 147. Banii: moneda. Membre: instituţii, formă de guvern. 151. Gro¬ 
zav : crezînd că scapă de chinuri schimbîndu-şi poziţia-n pat. 




3^5 
































DIVINA COMEDIE 



CintuC yil 


Ante-PurgatoriuL Vîlceaua 
înflorită: prinţii neglijenţi 


Convorbirea între Virgil şi Sordel 
(1-63) © Vîlceaua unde sălăşluiesc 
sufletele prinţilor care şi-au neglijat 
datoria (64-90) © Pomenirea unora 
dintre ei (91-130) 


1 A lor oneste-onoruri si senine, 

cînd fură-n rînd de trei ori repetate, 

Sordel s-a tras zicînd: - „Şi-acum, voi cine?”. 

4 - „Pe cînd erau nedemni cei morţi să cate 

această coastă, ca spre cer să suie, 
de-August îmi fură oasele-ngropate. 

7 Eu sînt Virgil, iar cerul al meu nu e 
printr-alt păcat, decît că nu crezui” - 
aşa-ncepu maestrul meu să spuie. 

10 Precum acel ce vede-n fata lui 

deodat-un fapt ce-1 umple de mirare, 
crezînd şi nu, zicînd ba e, ba nu-î, 

13 Sordel, plecîndu-şi ochii,-a stat atare. 

Venind apoi 1-a-mbrăţişat umil 
pe unde-un prunc s-agaţă de-omul mare. 


8. Că n-am crezut, (c). 12. crede (c). 


3. S-a tras : s-a tras puţin înapoi, pentru a se uita mai bine la cei doi călători, ale căror nume 
şi stare nu le cunoştea încă. 4. Pe cînd : „înainte de venirea Mîntuitorului pe pămînt, cînd 
sufletele nu erau încă demne de a căuta acest munte, spre a se curăţi de păcate şi a se sui 
la cer, oasele mele fură îngropate de August”, adică: „am murit sub stăpînirea lui August, 
înainte de venirea lui Isus Cristos”. 7. Cerul : „n-am parte de cer, nu din cauza vreunui păcat, 
ci numai fiindcă n-am crezut în Cristos”. 12. Crezînd : si crede, si nu crede. 15. Pe unde: 
„pe după genunchi” sau, după alţii, „la picioare”. In orice caz, nu de gît, cum făcuse înainte 
de a-1 cunoaşte, ca de la egal la egal. Prunc : în text: „cel mai mic”. Cei mai mulţi comentatori 
interpretează: „cel inferior”. Cît despre acest obicei de a îmbrăţişa genunchii sau picioarele 
celor puternici şi demni de respect, propriu popoarelor păgîne, şi care nu s-ar potrivi creşti¬ 
nului Sordello, se pare că Dante şi-a adus aminte de pasajul lui Matei, XXVIII, 10: „Ele s-au 
apropiat să-I cuprindă picioarele şi I s-au închinat ”. 

PURGATORIUL 


16 - „Oh, glorie-ntre latini, al cărui stil 
dovezi, ce poate-al nostru grai, ne dete, 
şi-a ţării mele-onoare-n veac, Virgil! 

19 Ce graţie-ori merit vru să mi te-arete? 
şi spune-mi tu, de-s demn de-al tău cuvînt, 
de vii din Iad, din care cerc, poete?” 

22 - „Prin toate-ale durerii cercuri sînt 
venit aici - a zis şi fac aceste 
minat de-o Doamnă [chiar] din locul sfînt. 

25 Si nu făcînd, ci nefăcînd îmi este 
pierdut ce tu doreşti, supremul Bine, 
de care eu tîrziu am prins de veste. 

28 Un loc e-n Iad, şi-o noapte făr’ de fine 
ni-1 face trist, nu cazna, si-ntristati 
noi nu-n urlări ne plîngem, ci-n suspine. 

31 Acolo stau cu pruncii cei curaţi, 
pe care-i duse moartea mai ’nainte 
de-a fi de culpa-ntregii lumi spălaţi, 

34 acolo-s cei ce n-au ştiut trei sfinte 

9 

virtuţi, trăind, dar pe-altele pe toate, 
lipsiţi de-orice păcat, le-avur-aminte. 


18. Şi-onoarea-etern-a ţării (c). 24. imperiu (a). 29. amar (c); şi-l face trist nu chi¬ 
nul (a). 30. Cu numai Noaptea lui, iar (a); Nu plîng cu vaiu, ci-abia le-auzi suspi¬ 
nul (a). 31. Stau prunci cu nume-n el nevinovaţi (c). 33. Pişcaţi de dinţii morţii (c). 


16. Oh, glorie: se adresează lui Virgil. 17. Dovezi: „ne dete dovezi de ce poate al nostru 
grai”, adică: „ne-a arătat toată puterea de expresie de care e capabilă limba latină şi pe care 
numai tu ai ştiut s-o foloseşti”. Nostru : limba latină, socotită nu ca o limbă moartă, trecută, 
ci vie, întrebuinţată în scrieri cu subiecte mai înalte ca limbă literară prin excelenţă, spre 
deosebire de cea vorbită („vulgară”), în care nu se puteau trata decît subiecte mai uşoare. 
Cf. De vulgari eloquentia, I, 1, 3 : „Est deinde alia locutio secundaria nobis, quam Romani 
gramaticam vocaverunC. Gramatică în Evul Mediu era sinonim cu limba latină. 18. Şi-a 
ţării : „gloria latinilor, dar şi a ţării mele, adică Mantova”. 19. Graţie... merit : „graţia lui 
Dumnezeu sau meritul meu”, adică: „Ce-am făcut eu bun ca să mă bucur de o graţie aşa de 
neaşteptată ca aceea de a te vedea ?”. 22. Durerii : regatul durerii. Infernul. 24. O Doamnă: 
Beatrice, care, fiindu-i milă de Dante, rătăcit prin pădure, s-a coborît în Limb şi l-a rugat să-i 
vie într-ajutor. Cf. Infernul, II, 51-120. 25. Şi nu făcînd: „am pierdut cerul nu fiindcă am 
făcut ceva rău, ci fiindcă n-am făcut binele”, adică: „Fiindcă n-am crezut în Cristos, am pierdut 
viziunea lui Dumnezeu, supremul Bine pe care tu îl doreşti aici în Purgatoriu şi îl vei avea 
în Rai”. 27. Tîrziu : numai cînd Cristos se coborî în Limb şi scoase sufletele patriarhilor. 
28. Un loc : Limbul, în care, după credinţa catolică, merg copiii morţi fără botez şi unde, 
înainte de coborîrea lui Cristos în Infern, erau şi patriarhii. Dante, din marea admiraţie ce-o 
are pentru înţelepţii păgîni ai Antichităţii, îi pune şi pe aceştia în Limb. De observat cum lui 
Virgil, ca suflet delicat ce e, îi e cam ruşine să spună că se află în Infern, şi deci insistă asupra 
faptului că cercul ce-1 locuieşte e ceva aparte, un fel de excepţie, unde sufletele au un trata¬ 
ment deosebit, nu sînt chinuite, ca celelalte, cu chinuri materiale si ruşinoase, ci numai cu 
dorinţa nesatisfăcută de a vedea pe Dumnezeu. 34. Trei sfinte : cele trei virtuţi teologale: 
credinţa, speranţa şi caritatea. 35. Pe altele : dar cunoscură pe toate celelalte, adică cele 
patru virtuţi cardinale: dreptatea, prudenţa, tăria şi cumpătarea. 

37 Dar dă-ne-un semn, de ştii şi de se poate, 
la locul de-unde propriul Purgator 
îşi ia-nceput, ce drum mai scurt ne-ar scoate ?” 

40 - „N-avem aici anume loc. Cum vor, 
şi-n sus şi-n jur oricine poate trece; 
cît pot să merg, îţi stau conducător. 

43 Dar vezi că ziua-ncepe să se plece, 

iar noaptea-n sus nu poţi sui, deci cată 
s-aflaţi un loc mai bun spre-a o petrece. 

46 La dreapta-ne sînt umbre-aici îndată; 
de vrei, te duc la ele, şi-i avea 
plăcere-a şti ce soartă le e dată.” 

49 - „Dar cum - a fost răspunsul - dac-ar vrea 
să suie-un duh, e poate că nu-1 lasă 
altcineva? Sau e, că n-ar putea?” 

52 Văzui în ţărn-o linie cum apasă 
cu degetul, şi: - „Ziua dac-apune, 
nu poţi să treci nici dunga asta trasă. 

55 Dar nu c-alt lucru piedică ne-ar pune, 
decît negroarea nopţii-a ne sui, 
că-n vrerea noastr-orice puteri răpune. 

58 Poţi noaptea-n jos să mergi cît ai voi, 
poţi coastei face-ocol, dar e-n orbie, 
cît timp ni-e sub picioare-ascunsa zi”. 

61 Virgil, ca şi cuprins de-uimire vie, 

răspunse-atunci: - „Deci du-ne unde-ai spus 
că starea-n loc plăcut-o să ne fie”. 

64 Putină cale noi de-aci ne-am dus 
cînd si văzui că dealul se desface 
făcînd o vale ca si-n lume sus. 

41. Şl-n sus şi-n jos aceşti de-aici (b). 55. -n suiş (c). 56. Altu (c). 57. Căci ea 
voinţa ia.). 58. poţi rătăci (a); Cu ea poţi face-n şes cărarea (c). 59. Ocoluri în... 
pustie orbie (b); Şi-ocoluri făr' de rost aşa-n orbie (c). 

38. Propriul: Purgatoriul propriu-zis, fiindcă pînă acum au fost în Ante-Purgatoriu. Dante, 
mereu preocupat de firescul lucrurilor, ca să nu se mire cineva cum poate Sordello să-i întovă¬ 
răşească părăsindu-şi locul ce i se destinase în Purgatoriu, născoceşte o lege prin care acestor 
suflete le e îngăduit a merge în sus şi în jos, fără să aibă fixat un loc anume. Cf. Infernul, XIV, 
88-90, unde poetul întrebuinţează acelaşi procedeu. 44. Nu poţi: soarele simbolizează aici 
graţia divină. O dată eclipsată aceasta în conştiinţa noastră, nu mai e posibilă continuarea 
drumului către ispăşire. 46. Umbre : sufletele principilor care nu şi-au făcut datoria faţă de 
supuşii lor şi au întîrziat pînă la ceasul morţii de a se pocăi de păcatele lor. 51. Altcineva: 
„suişul în timpul nopţii e oprit de Dumnezeu sau de o lipsă fizică de puteri pe care i-ar 
pricinui apusul soarelui ?”. 56. Negroarea nopţii : întunericul nopţii spirituale (lipsa harului 
dumnezeiesc). 57. -n vrerea : bine zice aici Tommaseo : „neputînd, nici nu vrem”. 59. -n orbie: 
dar mersul ar fî zadarnic, fiindcă aţi rătăci în întuneric fără a putea înainta cu nici un pas 
spre ţintă. Deci, o dată pierdut harul lui Dumnezeu, nu mai rămîne decît a aştepta reîntoar¬ 
cerea lui. 60. Sub picioare : în cealălaltă emisferă. 61. Uimire : doctrina harului dumnezeiesc 

67 - „Vom merge-acolo unde coasta face 
din sine-un sîn - a zis şi noul soare 
vom sta să-l aşteptăm acolo-n pace.” 

70 Era-ntre clin si oblu-o cotitoare 
potecă-n vale ce ne duse-n locul 
în care-al văii limb aproape moare. 

73 Curat argint şi aur roş ca focul, 

smarald în clipa cînd îl frîngi, seninul 
eben lucios şi purpura şi cocul 

76 învinse-ar fi rămas acolea-n plinul 
de fiori şi ierburi sîn cu strălucirea, 
precum de-al său mai mult e-nvins puţinul. 

79 Nu numai c-a depins acolo firea, 
ci-a mii de-odoruri o dulcoare rară 
fac dulce-amestec neştiut airea. 

82 Şi duhuri, ce pe pajişti s-aşezară, 
cîntau aci Salve Regina-n cor, 
pe cari din deal nu le vedeai de-afară. 

85 Sordel, al nostru-aici conducător: 

- „Cît timp puţinul soare n-o să cadă, 
nu-mi cereţi să vă duc în valea lor. 

88 Mai bine-ale lor feţe-o să se vadă, 
şi-a lor mişcări, aici pe culme stînd, 
decît fiind cu dînşii-ntr-o grămadă. 


74. Clipa frîngerii, aci (a). 79. pictat (c). 80. Miresme (c). 


fiind cu totul particulară creştinilor, e cu desăvîrşire necunoscută lui Virgil; de aici mirarea 
lui. 68. Un sîn: o scobitură, o adîncitură potrivită pentru a cuprinde ceva în ea ca în sîn. 
69. -n pace : fără să ne tulburăm. Graţia e momentană, fulgerătoare. Deci nu se poate să 
dureze mult. O dată pierdută graţia, trebuie să aşteptăm cu seninătate să se întoarcă, rugînd 
pe Dumnezeu să ne-o redea şi să nu ne lase să cădem iar în păcat, însă fără disperare, ci 
menţinîndu-ne într-o stare de aşteptate credincioasă. 71. -n locul : nu departe de fundul văii, 
unde poala (limbul) aproape se isprăveşte. Poalele văii nu pot fî decît partea de jos a celor 
două coaste care o formează şi unde ea sfîrşeşte. 73. Curat argint... : culorile aprinse ale 
florilor şi ale ierburilor din „vîlceaua principilor” erau mai puternice şi sclipitoare ca argintul 
curat, aurul strălucitor, smaraldul frînt şi cocul purpuriu. 75. Cocul : fructul unei tufe de 
culoare roşu aprins, întrebuinţat de vopsitori. In Reţetarul florentin, 41, găsim: „Cocul vopsitor 
al lui Dioscoris si Gaien si chermes-\i\ lui Serapion sînt unul si acelaşi lucru”. 80. Odoruri: 
miresme. De la it. odore = miros. 81. Airea: aiurea. Ca şi altinde pentru altunde, reprezintă 
o formă foarte des întrebuinţată de Coşbuc şi în poeziile lui originale. 83. Salve Regina: 
rugăciunea către Maica Domnului atribuită Sfîntului Bernard, misticul îndrăgostit de Sfînta 
Fecioară. Se cîntă în slujba de seară la vecernii, şi începe „Salve Regina, mater misericordiae, 
vitae dulcedo et spes nostra, salve 84. Nu le vedeai : fiind ascunse în fundul văii. Steiner 
observă cu fineţe că vîlceaua principilor aduce aminte de nobilul castel din Limb, şi culorile 
vii ale florilor care smălţuiesc pajiştea pe care şed prinţii ne amintesc blazoanele strălucitoare 
de aur, argint, alb, negru, albastru şi stacojiu, emblemele nobleţei familiilor din care se tră¬ 
geau şi (simbolic) ale bunurilor şi onorurilor lumeşti pe care norocul le împarte prinţilor cu 
dărnicie. 89. Pe culme : fiindcă în fundul văii era mai puţină lumină. Poate că e aici şi un 
sens alegoric: „Cei mari trebuie văzuţi mai de departe, în perspectiva istoriei. Văzuţi de 
aproape şi de contemporani, par a fî oameni de rînd, nu pot fî judecaţi în adevărata lor în¬ 
semnătate. Trebuie priviţi de pe o culme sufletească, înălţîndu-ne deasupra patimilor obişnuite”. 

91 Acel ce sade cel mai sus, părînd 
c-ar fi negles ce-avea să făptuiască 
si vezi că nici nu cîntă cu-altii-n rînd, 

94 Rudolf a fost şi-ar fi putut s-oprească 
Italia de-a pieri de răni, de care 
tîrziu va fi alt braţ s-o lecuiască. 

9 

97 Vecinul său, ce-1 mîngîie, cum pare, 
domni pămîntu-acelor văi ce drum 
prin Molda-n Elba-şi fac, prin Elba-n mare, 

100 şi-i Otocar, mai bun ca prunc decum 
e fiu-i Venceslau, de barbă plinul, 
ce-n lene şi-n desfrîu se-ngraşă-acum. 

103 Şi-acel născior, ce pare cu vecinul 
cel blînd la chip, în foarte intim sfat, 
muri fugind şi desflorîndu-şi crinul. 

106 Vezi cum îşi bate pieptul, desperat, 
şi vezi pe celălalt ce-oftînd fierbinte 
din palme-obrajilor făcut-a pat: 

109 sînt ciumei Franţei socru şi părinte; 
si-au inimi triste-asa de-amar durute 

9 9 

de viata lui cea rea si făr’ de minte. 

9 9 

92. Şi sta fâr-a cînta cu alţii-n rînd (c). 104. Că stă de tainic (a). 111. Că-i ştii 
mişelul trai (a). 


91. Acel: Rudolf de Habsburg, tatăl lui Albert de Austria {cf. cîntul VI, 97), care a domnit 
ca împărat şi rege al romanilor de la 1273 la 1291. Despre el ne spune cronicarul Villani 
(VII, 55): „Acest rege Rudolf a fost de mare însemnătate şi mărinimos, şi viteaz în războaie 
şi norocit în bătălii, foarte temut de germani şi italieni, şi, dacă ar fî voit să treacă în Italia, 
fără împotrivire ar fî stăpînit-o”. 92. Negles : de a trece în Italia. 93. Nu cîntă : leneş şi în 
rugăciune sau, după cum zice Steiner, osîndit, ca mai vinovat, a se lipsi şi de mîngîierea 
rugăciunii. 96. Alt braţ : face aluzie probabil la Henric al Vll-lea de Luxemburg. Scena Divinei 
Comedii petrecîndu-se în anul 1300 şi Henric coborîndu-se în Italia în 1310, Dante întrebuin¬ 
ţează aici viitorul, făcînd un fel de profeţie ex eventu. 97. Vecinul său: Otocar al Il-lea, 
regele Boemiei (valea parcursă de rîul Molda, numele latinesc al Moldavei, afluentul Elbei) 
urmaş al lui Venceslav al IlI-lea si mort în 1278. Crud duşman al lui Rudolf în viată, aici, în 
regatul iertării, ne e înfăţişat mîngîindu-1. 100. Ca prunc : a avut, copil fiind, mai multă 
minte ca Venceslav, om matur. Prea grosolan interpretează Benvenuto da Imola, parafrazînd 
pe Dante fără a-1 înţelege, după cum foarte des se întîmplă acestor vechi comentatori: „qui 
habebat magnam barbam’\ 102. Acum: a murit în 1305 la Buda. Data călătoriei lui Dante 
fiind 1300, Venceslav e socotit ca încă în viaţă. 103. Născior: cu nas mic. Filip al IlI-lea, zis 
cel îndrăzneţ, regele Franţei. Un vechi comentator adnotează : „habuit parvum nasum et ideo 
vocabatur Nasetus’\ Vecinul: Henric de Navarra, socrul lui Filip cel Frumos, fiul lui Filip 
al IlI-lea numit mai sus. 105. Muri: la Perpignan, în 1385, fugind din Catalonia, invadată 
de Petru al IlI-lea de Aragon, cu care era în război pentru stăpînirea Siciliei, în urma izbîn- 
zilor navale cîştigate de Ruggiero di Lauria. Desflorîndu-şi : spre ruşinea neamului lui, al 
cărui blazon purta trei crini de aur pe fond albastru. 106. Vezi : bagă de seamă cum Filip 
al IlI-lea îşi bate pieptul şi Henric I {celălalt) suspină, amărîţi şi unul, şi altul din cauza fiului 
şi ginerelui lor, Filip cel Frumos, „ciuma Franţei”. 108. Pat : îşi sprijină chipul în palme, în 
atitudine de durere. 109. Ciumei Franţei: Filip al IV-lea cel Frumos, fiul lui Filip al IlI-lea 
cel îndrăzneţ, s-a urcat pe tronul Franţei în 1285 şi, ca soţ al Ioanei de Navarra (fiica lui 
Henric), luă titlul de rege al Franţei şi al Navarrei. A murit în 1314 într-un accident de 
vînătoare, şi deci în 1300, data închipuirii danteşti, era încă în viaţă, ceea ce explică cum 
Dante vorbeşte de el ca de un om în viată. Dante de mai multe ori îl apostrofează, indignat 

112 Iar cel cu membre-aşa de mari părute, 
ce cîntă-n rînd cu cel cu mare nas, 
fu-ncins cu brîu-a tot ce e virtute, 

115 şi rege după el de-ar fi rămas 
acel flăcău ce-n dosul lui se vede, 
virtutea s-ar fi scurs din vas în vas, 

118 cum nu poţi spune de-alt al său erede, 
căci Frideric si lacob au azi tară 
dar ce-i mai bun nici unul nu posede. 

121 Umana probitate creşte rară 

pe crengi în sus, căci vrea să fie-astfel 
Acel ce-o dă, ca Lui să i se ceară. 

124 Si Cîrnului si si-altui Petru-acel 

9 9 9 

de care plîng-Apulia şi Provanţa 
aceste-ocări li se cuvin la fel. 

127 Aci-ntre pom şi germene-i distanţa 
cît e-ntre Mărgărită şi Beatrice 
cu soţul lor, si, cu-al ei sot, Constanta. 

9 " 5 " 9 ' 9 


121. o afli... (a). 122. Crescînd pe crengi (a). 


mai ales de insulta adusă papei în 1303, cînd Sciarra Colonna, unul din partizanii lui şi 
duşman personal al lui Bonifaciu al VlII-lea, îi dădu şi o palmă, din care cauză papa muri de 
durere. Cu toată ura violentă pe care Dante a nutrit-o totdeauna împotriva lui Bonifaciu, n-a 
putut totuşi ierta niciodată lui Filip cel Frumos felul brutal în care s-a purtat faţă de bătrînul 
papă (care-1 aşteptase fără frică, îmbrăcat în hainele sale pontificale), căci şi-a bătut joc, prin 
el, de însăşi Biserica pe care, în acel moment, o reprezenta. Socru şi părinte : Henric de 
Navarra şi Filip al IlI-lea. în text: „părinte şi socru”. 111. De viaţa lui : a lui Filip cel Frumos. 
112. Iar cel: Petru al IlI-lea cel Mare, regele Aragonului (1236-1285). 113. Cel cu mare 
nas: Carol I de Anjou (1220-1286), care, în urma bătăliei de la Benevento, a intrat în stăpî- 
nirea regatului de Neapole. Cronicarul Villani (VII, 1) îl descrie „mare şi voinic, de culoare 
măslinie şi cu nasul mare”. De observat cum Dante întrebuinţează aici procedurile satirico- 
-comice cam grosolane ale sirue/z^es-ului provensal, potrivit cu figura lui Sordello, care-i arată 
sufletele, şi autor, după cum am spus, al sirventes-uhxi împotriva prinţilor contemporani cu 
ocazia morţii lui Blacatz. 114. Brîu : fiindcă în Evul Mediu brîurile erau de obicei din materie 
foarte de preţ (de aur sau argint) şi împodobite cu pietre preţioase, aici încins cu brîu înseamnă 
împodobit. Cît despre semnificaţia simbolică a brîului, ea era castitatea şi cumpătarea, fiindcă 
înfrînează şoldurile (păcatul trupesc). 116. Acel flăcău: Alfons al IlI-lea, întîiul născut al lui 
Petru al IlI-lea de Aragon, mort la 20 de ani în 1291. 118. De alt; de nici un alt urmaş al 
său. Virtuţile lui Petru al IlI-lea, moştenite de primul său născut Alfons al IlI-lea, mort prea 
devreme ca să-i poată urma la tron, n-au fost moştenite de ceilalţi copii ai lui: Frederic 
al Il-lea şi lacob al Il-lea, care stăpîniră respectiv regatele Siciliei şi Aragonului şi se războiră 
între ei din cauza moştenirii părinteşti. 121. Creste: virtuţile părinteşti se moştenesc rar. 
123. Acel : Dumnezeu, care e singurul distribuitor al virtuţilor omeneşti care ne vin de la El 
şi nu de la natură. 124. Cîrnului : lui Carol I de Anjou, pe care mai sus l-a numit „cu mare 
nas”, şi al cărui urmaş pe tron, Carol al Il-lea, era cu mult inferior tatălui. Altui Petru: în 
text: „şi celuilalt”, adică : nu unui alt Petru, după cum pare a-nţelege Coşbuc, luîndu-se după 
un text necorect, ci aceluiaşi Petru al IlI-lea de Aragon. 125. De care : în text: „încît” şi se 
referă la „cîrnul”, şi nu la acest alt Petru inexistent. Cel din vina căruia plîng Apulia şi 
Provenţa este urmaşul lui Carol I, adică Carol al Il-lea de Anjou, care în 1300 stăpînea regatul 
Neapole. 128. Margareta şi Beatrice : Beatrice de Provenţa şi Margareta de Bourgogne, 
prima şi a doua soţie a lui Carol I. Sensul terţinei e următorul: „Cu atît Carol al Il-lea e mai 
prejos decît Carol I, cu cît Constanţa, soţia lui Petru al IlI-lea de Aragon, se poate făli cu 
bărbatul său mai mult decît Beatrice şi Margareta, prima şi a doua soţie a lui Carol I, se pot 
făli cu soţul lor”. într-un cuvînt: „Carol al Il-lea e cu atît mai prejos de Carol I, cu cît acesta 
era inferior lui Petru de Aragon”. 129. Cu soţul : faţă de soţul. 

130 Pe-al Angliei rege-al traiului simplice, 

Enric, deoparte stînd, priviţi-1 voi: 
el fu-n vlăstare-o plantă mai ferice! 

133 Iar cel ce şade mult mai jos, apoi, 

privind spre ceruri, Wilhelm e, marchezul, 
de-al cui cu-Alexandrinii lung război 

136 si Montferatu-i trist si Canavezul”. 

9 9 

130. Simplice : simplu; cf. Villani, V, 4 : „om simplu şi de bună credinţă”. 131. Enric : Henric 
al IlI-lea, regele Angliei (1206-1272), fiul lui loan fără Ţară, fu făcut laş de Sordello în 
sirventes-u\ pomenit. 132. Vlăstare : face aluzie la copilul lui, Eduard I Legiuitorul, despre 
care Villani ne spune (VIII, 9) (1240-1307) că a fost „unul dintre cei mai de valoare şi înţelepţi 
stăpîni şi creştini din vremea sa”. 134. Wilhelm : Guglielmo al Vll-lea Spadă-Lungă, stă- 
pînitor al Montferratului (Piemont). In 1290, răzvrătindu-se împotriva Alexandriei, fu luat 
prizonier de către răzvrătiţi şi omorît, din care cauză cei din Montferrato şi Canavese (alt 
tinut din Piemont) făcură un lung si crud război cu locuitorii din Alexandria. 

CîntuC yill 


Ante-PurgatoriuL Valea 
înflorită: prinţii neglijenţi 


Clopotul vecerniei (1-9) © Rugăciunea 
sufletelor (10-18) ® îngerii păzitori ai 
văii (19-42) © Nino Visconti (43-96) © 
Şarpele (97-108) © Corrado Malaspina 
şi strălucirea curţii lui (109-139) 


1 Era pe timpul care-aduce dor 
şi inima-n vîslaşi de jale-o frînge, 
în ziua cînd le-au zis „drum bun” ai lor, 

4 cînd sufletu-ntr-un nou hagiu se strînge 
cînd cînt-un clopot dulce-n depărtare 
ce-a zilei moarte-acolo parc-o plînge, 

7 cînd eu simţii c-auzul îmi dispare, 
si-un duh văzui ’năltîndu-se-ntre ele 

5 9 

făcînd cu mîna semn ca de-ascultare. 

10 Şi-unite palme ridicînd spre stele 
privea spre răsărit, ca şi zicînd 
spre Dumnezeu : - „Ce-mi pasă de-alte cele !”. 


2. strînge (a). 4. frînge (a). 5. Cînd el departe-aude-un clopot care (b). 6. Cîntînd de 
parc-a zilei moarte (a); Cîntîndu-i parc-a zilei (b). 9. Făcea cu mîna semn s-ascult 
ce spune (c). 12. Cel Etern (a). 13. dulce, astfel (a). 


A 

1. Pe timpul: apusul soarelui. In text; „Era ceasul cînd dorul cuprinde pe călători şi le 
înduioşează inima în ziua cînd au zis adio dulcilor prieteni şi care înţeapă cu iubire pe noul 
pribeag, dacă aude de departe un clopot ce parcă plînge ziua care moare”. 4. Nou hagiu: 
pelerin, călător încă neobişnuit cu drumurile. Aceste versuri, care în italieneşte sună cît se 
poate de dulce şi de melancolic, au puterea să ne evoce figura lui Dante străbătînd drumurile 
Italiei, după izgonirea sa din Florenţa, şi înduioşîndu-se la coborîrea serii de amintirile de 
acasă care îi năpădesc sufletul în ceasul acela. 5. Clopot : pînă la cercetările lui Novaţi 
Undagini e postille dantesche, Bologna, Zanichelli, 1899) s-a crezut c-ar fi vorba de clopotul 

A 

vecerniei {Ave Maria). Insă, după studiul savantului profesor de la Milano şi regretatului 
medievalist, rezultă că obiceiul de a trage clopotul ad Ave Mariam e posterior lui Dante. 
Trebuie deci să înţelegem aici clopotul care ordona stingerea focurilor în oraşele medievale, 
aproape în întregime de lemn şi deci foarte expuse incendiului. 7. Dispare : începui să nu mai 
aud vorbele lui Sordello şi cîntecul sufletelor, atenţia fîindu-mi îndreptată toată spre unul din 
suflete, care se ridicase dintre celelalte. De aici se vede că Dante a observat si el că atentia 
e ritmică, ceea ce abia în zilele noastre a fost descoperit de psihologia experimentală. 
9. Semn : ca să înceteze celelalte suflete să cînte Salve Regina şi să-l asculte. 12. Ce-mi pasă : 

13 Te lucis ante,-aşa. de dulci sunînd, 

încît simţeam din simţuri că mă scoate, 
cuvinte-a spus cucernice; şi,-n rînd 

16 cu el, si dulce si devote toate 

^5 5 

cîntară-ntregul imn pînă la fine, 
cu ochii-ntorşi spre veşnicele roate. 

19 Fixează-ţi ochii pe-adevăr, creştine, 
aici, căci văl aşa de fin îi pui, 
că lesne-o să străvezi prin el, ştiu bine. 

22 Pe-acel gentil popor deci îl văzui 
privind în sus şi, ca şi-n aşteptare, 
umil şi palid în tăcerea lui, 

25 şi-apoi doi îngeri din adînca zare 
văzui venind, cu spăzi, de foc făcute, 
dar fără vîrf şi tîmpe fiecare. 

28 Aveau, ca foile de-acum născute, 
vestmînt ce-n urmă-le juca-n uşorul 
susur domol, de verzi aripi bătute. 

31 Deasupra noastr-oprindu-şi unul zborul, 
mai jos de mal dincolo-al doilea stete 
aşa că sta-ntre dînşii-acum poporul. 

34 Eu clar văzut-am blondele lor plete, 
ci-n ochi mi-aduse faţa lor orbie, 
cum tot preamultul poate-un simţ să-mbete. 


14. Cîntar-un imn (a). 16. Cucernic (a). 26. Şi-apoi ieşind doi îngeri şi din zare (a). 
30. făcut de verzi (a). 35. Ci-n faţa lor... -n ochi... (c). 


de lucrurile lumeşti. 13. Te lucis ante : sînt primele cuvinte ale imnului de vecernie, cu care 
Biserica cere, la sosirea nopţii, sprijinul lui Dumnezeu împotriva ispitelor nocturne. Dulci : se 
referă la „cuvinte” din versul 15. A se construi: „A spus cuvinte cucernice, sunînd aşa de dulci, 
încît simţeam că mă scot din simţiri”. 16. Cu el : cu sufletul care dăduse semnul încetării unui 
cîntec şi începerii altuia. 17. Imn: Te lucis ante. 18. Veşnicele roate: cele nouă ceruri ale 
sistemului ptolemaic, pe care oamenii din Evul Mediu şi le închipuiau cristaline şi învîr- 
tindu-se cîrmuite de o inteligenţă motoare: îngerii, arhanghelii, serafimii, heruvimii etc. 
19. Fixează-ţi : ca în toate locurile în care alegoria capătă o însemnătate mai deosebită, 
Dante însuşi atrage atenţia cititorului că trebuie aici să se citească şi dincolo de vălul sensului 
literal. Intr-adevăr, scena ce urmează reprezintă o încercare de ispită diabolică zădărnicită de 
paza îngerilor, al cărei înţeles simbolic este că „diavolul lucrează în bezna minţii şi a inimii 
omeneşti şi că numai lumina şi sprijinul harului pot mîntui pe credincioşi”. Ar fî însă greşit, 
după cum foarte bine observă Steiner, dacă s-ar înţelege că şarpele ar avea vreo putere de 
a ispiti pe prinţii văii înflorite din Purgatoriu. în regatul pocăinţei diavolul n-are nici o putere, 
şi toată scena n-are altă menire decît de a le arăta lor primejdia din care au scăpat. 22. Gentil 
popor: ceata aceea de suflete nobile (de prinţi). 27. Tîmpe: simbolul dreptăţii temperate de 
milostenia dumnezeiască. 28. Ca foile: de culoarea foilor. 30. Verzi: de culoarea Speranţei. 
36. Preamultul : cum o excitaţie senzorială prea intensă întrece puterea simţurilor. Lumina 
prea mare îl orbeşte, şi înfăţişarea dumnezeiască a îngerilor rămîne ascunsă în vălul de lumină 
care-i înfăşoară. 

37 Spre-a ne păzi de-un şarpe ce-o să vie 
aci-n curînd, Maria ni-i aduce, 
de paza văii-acestea să ne fie! 

40 Eu, neştiind ce drum avea s-apuce, 
privii în jur şi rece ca un sloi 
m-am strîns în dosul dulcelui meu duce. 

43 - „Acum vom scoborî - ne-a zis apoi -, 
să stăm de vorbă cu-acea gloată sfîntă, 
căci drag lor le va fi a fi cu voi.” 

46 Trei paşi, cred eu, şi-am fost la cei ce cîntă. 
Şi-un duh văzui care, părînd c-ar vrea 
a şti de-s eu, privea la mine ţîntă. 

49 Era pe-un timp cînd zarea se-nnegrea, 
dar nu-ntr-atît spre-a nu cunoaşte bine 
ce-n ochi de-ntîi nelimpede părea. 

52 Şi-am mers spre el, iar el veni spre mine. 

- „Că nu te-aflai, o, cît de mult îmi place, 
cu răii-n Iad, o, demne jude Nine!” 

55 Salutul demn nici eu, nici el nu-1 tace. 
Şi-apoi: - „De cînd sosişi - îmi zise el - 
sub munte-aici pe-a mării-ntinsă pace?”. 

58 - „O, de-azi din zori, prin tristul loc, şi-astfel 
c-această viaţ-a mea tot prima este 
şi-aşa-mi cîştig pe-a doua cu-acest zel.” 


38. Lipseşte în (A). Am introdus deci în text nota marginală din (a). 42. M-am 
strîns de tot de (a). 45. fi-le-va plăcut (a). 59. ca viaţa mea de-acum (a). 


38. Maria : Sfînta Fecioară. Ni-i aduce : pe aceşti îngeri. 40. Avea : şarpele. 43. Ne-a zis: 
Sordello. 51. De-ntîi: nu era aşa întuneric încît, privind cu puţină atenţie, să nu se poată 
distinge ceea ce la început părea neclar. 53. Că nu te-aflai: ce bine mi-a părut că, văzîndu-te 
aici, am avut certitudinea că nu erai osîndit printre sufletele Iadului! Nu adresează cuvîntul 
lui Nino Visconti, ci e vorba de o exclamaţie pe care o face poetul cînd scrie. 54. Jude Nine: 
Ugolino Visconti din Pisa, zis Nino prin prescurtarea numelui, care — ne spune vechiul comen¬ 
tator al Divinei Comedii, Francesco da Buti — „stăpîni judeţul Gallurei în Sardinia şi fu foarte 
nobil la suflet şi în moravuri şi îndrăzneţ şi voinic”. Sardinia, colonia Pisei, era împărţită în 
,Judeţe” sau „regate”; de aceea Carducci, vorbind de aceşti „regi”, spune (Faida di Comune ): 
„cei ce regi erau în Sardinia şi în Pisa cetăţeni”. A fost podestă al Pisei, împreună cu unchiul 
lui (din partea mamei) Ugolino della Gherardesca {Infernul, XXXIII, 13), şi muri în 1296. 
Dante putu să-l cunoască la Florenţa, unde de mai multe ori judele Nino merse în cursul 
anului 1289. „întregul episod respiră familiaritatea afectuoasă şi aducerea-aminte a stăpînirii 
pe care puternica familie guelfă o exercitează timp de un veac în Sardinia împotriva sara- 
cinilor, genovezilor şi celorlalţi «juzi» pămînteni şi care se sfîrşeşte prin moartea lui Nino”, 
pe care un vechi cronicar sardinian îl numeşte, cu oarecare mîndrie, ,judex Gallurensis et 
tertiae partis regni kallaretani (din Cagliari) dominus^’. Cf. Fortunato Pintor în Lectura Dantis, 
la acest cuvînt. 55. Salutul : în text: „Nici un fel de salutare frumoasă n-a fost uitată de noi”, 
adică : „Ne-am salutat cu tot felul de salutări frumoase”. 58. Tristul loc : după ce am străbătut 
Infernul. 59. Tot prima : tot cea pămîntească, adică n-am murit vreodată şi mă vezi aici cu 
sufletul şi cu corpul meu pămîntesc. 60. A doua : viaţa cea veşnică. 

61 De-abia mi-au auzit cum spui aceste 
Sordel si Nin, si-ados făcură saltul 
ce-1 face-un om de-o spaimă făr’ de veste. 

64 Se-ntoarse unul spre Virgil, iar altul 

spre-un duh ce-aici şedea şi: - „Sus, Conrad! 
Să vezi ce-a vrut din mila sa Prea ’Naltul!”. 

67 Iar mie-apoi: - „Pe-acel al graţiei grad 
ce-1 datoresti tu Celui ce ne-ascunde 
«de ce»-ul prim ca-n veci să n-aibă vad. 

70 Ajuns dincolo de-ale mării unde, 

să-i spui să ’nalţe rugi a mea Giovana 
la Cel ce-oricînd curaţilor răspunde, 

73 Nu cred că-n piept mai poartă mă-sa rana 
de cînd schimbat-a albul văl al ei, 
pe care-o dată l-ar mai vrea, sărmana! 

76 Exemplu clar din ea tu poţi să iei, 
cînd nu-1 aţîţi mereu cu ochii-ori gura 
cît ţine-un foc al dragostii-n femei! 

79 Dar nu-i va pune mîndră sepultura 
năpîrca din Milan ce-adun-oştiri 
cum i-ar fi pus cocoşul din Gallura”. 

82 A zis, şi-n timpu-acestei tînguiri 
vedeam pe faţa-i stampa rîvnei care 
dă drept cîntar onestelor porniri. 


61. Cum (a). 72. inocentei (c). 84. onestelor (a). Cuvîntul lipseşte în (A). 87. osie 
o [roată] (a). 


62. Ados : înapoi. Saltul : se trag înapoi miraţi şi aproape înspăimîntaţi de minune. 
65. Conrad : Corrado Malaspina, stâpîn al Lunigianei (regiunea dintre Liguria şi Toscana), 
pe lîngă urmaşii căruia Dante îşi găsi cîtva timp adăpost în lunga lui pribegie prin ţinuturile 
Italiei. 66. Ce-a vrut : ce minune a binevoit să ne arate. 69. „De ce”-ul prim : cauza primă. 
Ca-n veci : încît noi n-aveam chip de a o ajunge. îşi închipuie cauza primă ca ceva pus dincolo 
de un rîu care nu ne oferă nici un vad pentru a-1 trece. 70. Dincolo : în emisfera arctică, 
locuită de oameni, dincolo de marea ce înconjoară Purgatoriul, adică: atunci cînd se va 
întoarce pe pămînt. 71. Giovana : fiica lui Nino, măritată foarte de tînără în 1308 cu Rizzardo 
da Camino {Paradisul, IX, 47-51). In 1323, după ce pierduse toată averea jefuită de mînia 
ghibelinilor, virtuoasa domniţă se retrase la Florenţa într-o viaţă modestă şi primi de la 
comună o subvenţie de 1.200 lire de fioreni mici. 73. Mă-sa : văduva lui Nino, Beatrice d’Este, 
care trecu în a doua căsătorie cu Galeazzo Visconti şi deci schimbă vălul alb, care, împreună 
cu haina neagră, erau îmbrăcămintea văduvelor în Evul Mediu. în blamul lui Dante pentru 
această a doua căsătorie a văduvei lui Nino trebuie să vedem un reflex al acelei aversiuni pe 
care în Evul Mediu atît Biserica, cît şi poporul îl avură pentru a doua căsătorie, pe care mai 
ales poporul o considera ca ceva ruşinos, un fel de bigamie. 80. Năpîrca : pe steagul oştilor 
milaneze era stema Visconţilor, care consistă într-un şarpe ce are în gură un copil. Cocoşul 
era stema Gallurei, unde domnea judele Nino. Deci trebuie înţeles : „Visconţii din Milano nu-i 
vor face un mormînt aşa de mîndru cum i-ar fi făcut supuşii săi din Gallura”. 83. Rîvnei: 
îndreptăţită aprindere de mînie. 84. Drept cîntar: care înfrînează pornirile oneste, ferindu-ne 

85 Eu lacom tot spre cer priveam, spre-o zare 
pe unde-au aştrii cel mai lin ocol, 
cum mai vecin de-o osie roata-1 are. 

88 Şi-a zis Virgil: - „Ce câţi tu sus în gol?”. 
Iar eu: - „Trei sfinte-acelea flăcărele 
ce-aprinseră dincoace-ntregul pol”. 

91 Iar el: - Sînt jos dincolo patru stele 
pe cari le-ocheai în zori, de licur pline, 
si-acestea suie-acum unde-au fost ele”. 

94 Pe cînd vorbea l-a tras Sordel spre sine 
zicînd, si-a-ntins si mîna ca s-arete: 

- „Vezi colo, vezi duşmanul cum ne vine!”. 

97 Şi-un şarpe-n partea făr’ de parapete 
a strimtei văi, precum, de n-am greşală, 
fu cel ce Evei tristul fruct îl dete, 

100 venea prin flori şi ierbi, spurcata bală, 
şi-ades cu capu-ntors el dosul lui 
lingîndu-şi-1 ca bestia cînd se spală. 

103 Eu n-am văzut, deci nici nu pot să spui, 
vulturii-acei cereşti cum se mişcară 
dar pe-amîndoi mişcîndu-se-i văzui. 

106 Simţind aripi cum aeru-1 separă, 
fugi năpîrca, şi-îngerii-n senin 
cu zbor egal la post veniră iară. 

109 Dar duhul ce veni chemat de Nin, 
el nu-nceta fixat să mă privească 
mereu, în tot acel asalt divîn. 


92. pline flăcări (a). 93. -n cer (a). 101. spinarea lui (a). 102. Lingînd adese (a); 

A 

Lingîndu-şi-o (a). 108. la loc (c); se-nturnară (c). 111. In tot decursu-acelui... (a). 


de excese. 86. Cel mai lin: în direcţia polului antarctic, unde stelele au o mişcare în aparenţă 
mai înceată decît stelele care sînt mai aproape de Ecuator, după cum mai înceată e mişcarea 
razelor roţii aproape de osie. 89. Trei... flăcărele : trei stele care simbolizează virtuţile 
teologale : credinţa, speranţa şi caritatea. 91. Patru stele : cele ale căror raze luminau chipul 
lui Cato {Purgatoriul, I, 22) şi care, după cum am văzut, simbolizează cele patru virtuţi 
cardinale : prudenţa, dreptatea, tăria şi cumpătarea. Stelele care simbolizează virtuţile teolo¬ 
gale strălucesc noaptea în ora potrivită reculegerii şi meditării; celelalte, care simbolizează 
virtuţile cardinale şi se referă la viaţa activă, strălucesc ziua. 96. Duşmanul : şarpele, adică 
ispita diabolică, care lucrează la întuneric şi vine o dată cu căderea nopţii. Momentul, după 
cum observă Steiner, e aici foarte bine potrivit. Nimeni nu se păzeşte: Virgil vorbeşte, Dante 
e cu ochii la stele, Nino e tulburat de amintirea soţiei nestatornice. Clipa e prielnică şi vrăj¬ 
maşul o foloseşte. 97. Parapete: unde valea se deschide. 101. El: şarpele. 104. Vulturii... 
cereşti : îngerii păzitori ai văii. 105. Mişcîndu-se : odată mişcaţi. 106. Separă : abia şarpele 
simte fîlfîitul aripilor îngereşti, fuge, şi îngerii se îndreaptă spre locul lor {la post) în Rai. 
110. Fixat: tintă. 

112 - „Făclia ce te duce-n sus găsească 
destulă ceară-n vrere-ţi, spre-a putea 
ca pînă-n smalţ pe culme să-ţi lucească! 

115 Din Valdimagr-ori din vecini cu ea 

să-mi spui, de ştii, vro veste-adevărată 
căci mare-acolo fui în viata mea. 

118 Conrado Malaspina fui odată, 

nu cel bătrîn, ci-urmas, si-a mea cea vie 
de-ai mei iubire-o fac aici curată.” 

121 - „O - zisei eu -, a voastră seniorie 
eu n-o cunosc, ci-n Europa oare 
e vrundeva vrun om să nu v-o ştie? 

9 

124 A casei voastre faimă si onoare 

9 

dă ştiri de voi si tara voastr-oricui, 

9 9 9 5 

încît ajunse-o pildă-ntre popoare! 

127 Şi-ţi jur, şi-aşa s-ajung unde mă sui, 

c-al vostru neam păstreaz-onoare-ntregii 
virtuţi, şi-a spăzii ca şi-a pungii lui! 

A 

130 Ii dă natura şi-uzul privilegii 

încît, pe răul drum oricîţi să plece, 
el merge drept, urînd călcarea legii.” 

133 - „Deci mergi! Şi-n şapte dăţi nici nu va trece 
să doarmă Feb în patul ce-1 supune 
subt labe-ntreg şi-ntreg e sub Berbece, 

118. Eu fui Conrado (a). 119. Nepot, nu [cel bătrîn] (a). 129. sale (c). 134-136. Iar 
Feb să doarmă nu va trece! De şapte [dăţi] întreg sub labe al cerului (a). 


112: Corrado Malaspina începe convorbirea lui cu Dante urîndu-i ca lumina harului dumne¬ 
zeiesc, care îl călăuzeşte la urcarea muntelui, să găsească în voinţa lui destulă docilitate ca 
sâ-i poată străluci pe culmea Purgatoriului, unde e Raiul pămîntesc {smalţ). 115. Valdimagr-: 
ţinutul între rîul Serchio la miazăzi şi Varo la miazănoapte, adică Lunigiana. Ca toate sufle¬ 
tele pe care Dante le întîlneşte în călătoria lui închipuită în ţinutul de dincolo de mormînt, 
şi Corrado Malaspina se arată doritor de a afla veşti nu de pe lumea pămîntească în general, 
ci din ţinutul lui natal, din oraşul lui, de la cei de acasă, ceea ce dă poemei danteşti o notă 
de umanitate atît de universală. 118. Conrado Malaspina : cel tînăr, marchiz de Villafranca, 
fiul lui Federigo I. 119. Cel bătrîn: bunicul lui, cu mult mai vestit, al cărui nume îl găsim 
aşa de des pomenit de cronicarii timpului şi de trubadurii provensali, ce în versurile lor îl 
slăvesc pentru dărnicia şi ospitalitatea faţă de ei. Şi-a mea : a se construi: „Şi iubirea mea 
cea vie de ai mei o fac curată aici”, adică: „Şi-am iubit pe ai mei cu acea iubire care aici se 
curăţă de orice zgură pămîntească, îndreptîndu-se toată spre Iubirea iubirilor, care este 
Dumnezeu”. 121. Seniorie : curtea voastră primitoare. 122. N-o cunosc : în 1300, data fictivă 
a poemei, Dante nu fusese încă oaspete la curtea lui Moroello Malaspina. 128. Păstreaz- : tra¬ 
diţia tuturor virtuţilor cavalereşti: a „vitejiei” (a spăzii) şi a „dărniciei” (a pungii). 130. Natura: 
„şi din cauza firii lui, ca şi din practicarea virtuţilor, neamul vostru e privilegiat între celelalte 
şi merge drept, oricît de mulţi apucă drumul cel rău”, adică: „nu se lasă abătut din cale prin 
faptul că ceilalţi apucă un drum greşit”. 133. -n şapte dăţi : nu vor trece şapte ani, adică: 
soarele, care acum este în zodia Berbecului, nu se va întoarce de şapte ori în această zodie 

136 şi-aceast-a ta curtean-opiniune 
cu mult mai mare cui se va-ntări 
în capul tău decît cum alţii-ar spune, 

139 justiţia-n mers de nu se va opri.” 


137. va fi-ntârită (a). 139. oprită (a). 


şi vei vedea că această bună opinie ce o ai despre neamul meu corespunde cu totul adevărului. 
137. Cui: vei avea un motiv cu totul mai întemeiat pentru a-ţi păstra buna opinie ce-o ai 
despre familia mea. în text: „Această opinie îţi va fi ţintuită în cap cu nişte cuie mai mari 
decît zvonul public”. Dante a fost la curtea lui Franceschino, Moroello şi Corradino Malaspina 
în 1306, cînd, în ziua de 6 octombrie, a mijlocit pacea dintre cel din urmă şi episcopul oraşului 
Luni (de la care-şi ia numele întregul ţinut al Lunigianei). Actul solemn a fost redactat la 
Sarzana şi subscris la Castelnuovo della Magra, şi Dante, ca mijlocitor al păcii şi procurator 
al fraţilor Malaspina, s-a sărutat atunci cu episcopul în faţa poporului, în semn de pace. De 
aici probabil s-a născut legenda după care poetul, oprindu-se la mînăstirea „del Corvo” şi 
întrebat ce căuta acolo, ar fi răspuns: „Pace!”. Ne face să ne gîndim la această posibili¬ 
tate faptul că legenda o găsim localizată în Lunigiana, unde se află şi „Mînăstirea Corbului”. 
139. De nu : dacă nu se va opri cursul drept al evenimentelor prestabilite de Dumnezeu. 

CîntuC IX 


Ante-PurgatoriuL In faţa 
porţii celei sfinte 


Visul lui Dante şi transportarea lui 
lingă uşa Purgatoriului (1-63) © 
Descrierea porţii (64-102) © îngerul 
portar; cele trei trepte şi săparea 
celor şapte P pe fruntea lui Dante. 
Deschiderea porţii (103-145) 


Acum amanta lui Titan anticul 
[pe prispa răsăritului sclipea, 
lăsîndu-şi îndărăt, în pat, amicul]. 

De pietre scumpe fruntea ei lucea, 
tocmite-n chipul friguroasei fiare 
a cărei coadă cînd loveste-i rea. 

7 Iar Noaptea două stări, cum ea le are, 
făcuse-urcînd spre locul unde stăm, 
şi-aripi acum pleca spre-a treia stare, 

10 cînd eu ce înc-aveam ce-mi dete-Adam 
căzui de somn ca cel ce nu mai poate, 
pe iarba unde-aceştia cinci eram. 

A 

13 In ceasul deci cînd rîndunica scoate 
fălitu-i plîns, spre-a zorilor lumină, 
aminte-avînd întîiu-i bocet poate. 


1. concubina..., cel vechi, amanta (a, b). 3. în pat acum lăsîndu-l pe iubitul (a). 
4. Cu dulci colori pe poala-i... (a). 

1. Amanta : aurora. 5. Fiare : zodia Scorpiei, care primăvara precedă cu puţin zorile. De aceea 
Dante spune că aurora se arată la balconul de răsărit împodobită cu o diademă formată din 
cele nouăsprezece stele ale acestei constelaţii. 7. Stări : în text: „paşii”. A se înţelege : „Noap¬ 
tea făcuse doi din paşii cu care se urcă pe bolta cerească, şi cel de-al treilea era pe sfîrşite”. 
Paşii cu care noaptea se ridică sînt orele; deci trecuseră două ore din noapte, în vîlceaua 
prinţilor, în care se găseau Dante şi Virgil. 9. Aripi : dacă paşii nopţii sînt orele şi ne aducem 
aminte că orele erau înfăţişate ca tinere fete cu aripi, nu trebuie să ne pară ciudat că Dante 
spune că aceşti paşi au aripi. După unele manuscrise, „aripile” ar fi ale „nopţii”, care şi le 
pleacă la fiece popas precum fac păsările cînd încetează zborul. Această lecţiune, urmată de 
altfel şi de Torraca, se vede că e urmată de altfel şi de Coşbuc, însă textele mai îngrijite ale 
lui Passerini şi Steiner, ca şi ediţia critică recent apărută referă aripile la pas, şi au: „şi cel 
de-al treilea (pas) şi-apleca aripile în jos”. 10. Adam: nu eram numai „suflet”, ci mai aveam 
şi ceva din moştenirea lui Adam, adică „trupul”, şi eram supus la toate nevoile lui. 12. Cinci: 
Dante, Virgil, Sordello, Nino Visconti şi Corrado Malaspina. 15. Bocet : face aluzie la povestea 

PURGATORIUL 


16 cînd mintea-n noi e mult mai peregrină 
din carnea ei, şi mai negînditoare, 
şi-a ei vedenie-aproape e divină; 

19 părea că-n vis eu văd plutind în soare 
cu pene de-aur un vultur ce-n zbor 
cu-ntinse-aripi stă gata să scoboare. 

22 Părea că este-acolo unde-n nor 
pieri, lăsîndu-şi soţii, Ganimede, 
cînd smuls el fu si dus în sfîntul cor. 

9 

25 Gîndeam: - „El stă pe-acî, aşa se vede, 
din simplu obicei, căci poate-alt loc 
de-o fi prădat de el nedemn îl crede”. 

28 Păru apoi că-n larg rotitu-i joc, 

cumplit căzînd ca fulgerul, mă prinse 
şi-n sus cu el mă duse pînă-n foc, 

31 şi parc-aici şi eu şi el s-aprinse. 

Şi-atît m-ardea închipuitu-acel 
pojar de sus, că somnul meu se stinse. 

34 Nu cred c-Ahil s-a deşteptat altfel 
rotind în jur priviri ce-nmărmurise 
de-atîta loc străin pe lîngă el. 


24. Cînd dus el fu-n supremul consistor (a). 


mitologică pe care o va mai aminti şi în cîntul XVII, 19 şi urm., după care Procne, soţia lui 
Teseu, pentru a răzbuna pe sora ei Filomela batjocorită de acesta, îşi omorî copilul şi îl dădu 
la masă lui Teseu, pentru care fapt zeii transformară pe Procne în rîndunică. 18. Divină : în 
text: „divina’’, adică „prevestitoare” (de la divinare = indovinare), iar nu „dumnezeiască”, ca 
în înţelesul obişnuit. Cît priveşte veracitatea visurilor matinale, cf. Ovidiu, Heroides, XVIII, 
195 : „In revărsatul zorilor, cînd inima dormitează încă, şi visurile spun adevărul”. Visul lui 
Dante are, fireşte, un sens alegoric şi e legat de realitate: „vulturul” simbolizează „harul 
dătător de lumină” {Lucia), care ridică pe omul căzut în păcat, dar pornit spre pocăinţă 
{urcarea muntelui Purgatoriului) înspre căldura dragostei dumnezeieşti. Vulturul, care în vis 
răpeşte pe Dante, corespunde cu Lucia, care, în timp ce el doarme, îl aduce pînă la poarta de 
intrare a Purgatoriului; şi muntele Ida, în regiunea Troiei, leagănul poporului roman, adică 
al celei mai mari civilizaţii pe care omul o putea dobîndi înaintea revelaţiei creştine, cores¬ 
punde vîlcelei înflorite, lăcaşul acelor prinţi care, pentru a fi fost cîrmuitori de popoare, 
simbolizează autoritatea imperiului şi reprezintă gradul cel mai înalt de perfecţie la care 
poate ajunge omul prin propriile-i mijloace. Pentru a se sui însă şi mai sus şi a putea continua 
pe calea pocăinţei şi a curăţirii sufleteşti e nevoie să intervină ajutorul harului dumnezeiesc 
{vulturul: Lucia), singurul care-1 poate înălţa pînă la dragostea lui Dumnezeu. 22. Acolo : pe 
muntele Ida, de unde Ganimede fu răpit. 23. Soţii : tovarăşii. Ganimede : fiul lui Tros şi 
cel mai frumos dintre muritori; fusese răpit - spre a umple cupele la masa zeilor — de un 
vultur trimis de Jupiter. 25. Pe-aci : pe muntele Ida, simbolul celei mai înalte stări de 
perfecţie la care au putut ajunge păgînii înainte de revelaţia evangheliei, corespunzător 
„vîlcelei înflorite” în care dormea Dante si simbolul celei mai curate stări sufleteşti la care 
poate ajunge omul fără intervenţia harului. 28. Joc: jocul aripilor, zborul. Vulturul, care 
înainte se rotea larg în văzduh, la un moment dat se azvîrli deodată în jos, ca fulgerul. 
30. Foc : pînă la regiunea focului, care, după ştiinţa astronomică medievală, se întindea între 
Pămînt şi Lună. 33. Pojar: căldură. 34. Ahil: povesteşte Staţiu în Ahileida, I, 247 şi urm.. 

37 cînd mamă-sa lui Chiron i-1 răpise 
şi-l duse-n Schiros, adormit pe braţă, 
de unde-n urmă-1 scoase-apoi Ulise, 

40 cum eu mă deşteptai, cînd de pe faţă 
pierindu-mi somnul,-ngălbenii deodată, 
ca omul cînd de-o mare spaîmă-ngheaţă. 

43 Văzui cu mine singur pe-al meu tată, 
de două ceasuri soarele-n [cer sus] 
şi-n larg spre mare faţa mea-nturnată. 

46 - „N-ai nici o grijă, căci eşti bine-adus, 
fă-ţi inimă - vorbi conducătorul 
[- Să nu slăbeşti, ci să cutezi nespus:] 

49 ajungi acum să vezi şi Purgatorul. 

Vezi largul zid ce-n jur îl cercuieşte, 
îar unde pare rupt îi stă zăvorul. 

52 Pe cînd al zîlei fapt de-abîa mijeşte, 
iar sufLetu-ţi dormea-ntru-el, pe cîmpia 
pe care-atîta floare-o-mpodobeşte, 

55 venind o Doamn-a zis: - „Eu sînt Lucia. 
Să iau pe-acest ce doarme, să mă laşi, 
să-i fac mai lesne-astfel călătoria». 

58 Cei trei la umbre-n vale sînt rămaşi. 

Ea te-a luat, şi, zi cum se făcuse, 
iar sus veni, iar eu pe-ai dînsei paşi. 

61 Şi-aici te-a pus, dar mai întîi îmi spuse 
cu mîndrii ochi de-această sfîntă-ntrare, 
şi-apoi şi ea [şi] somnul tău se duse.” 

64 Cum prinde-un om în dubiu-mbărbătare 
şî schîmbă-n siguranţă frica luî 
cînd verdele-adevăr în faţă-1 are. 


44. sus (a). 46. teamă (a). 59. Şi-aşa ea te-a luat şi, zi cînd fuse (a). 60. Veni în sus 
urmîndu-i sfinţii [paşi] (b). 64. Cum prinde-n preget omul (a). 


că Ahile, pe cînd dormea, fu transportat din peştera unde locuia cu centaurul Chiron la Schiros 
de către mama sa, care vrea astfel să-l sustragă de la expediţia grecilor, şi descrie mirarea 
tînărului la deşteptarea sa : „Quae loca ? Qui fluctus ? Ubi Pellion ? Omnia versa Atque ignota 
videt, dubitatque agnoscere matrem”. 39. Ulise : ştiind că Troia nu putea să fie cucerită fără 
Ahile, Ulise se duse la Schiros deghizat în negustor. Toate fetele regelui Laomedon, şi printre 
ele Ahile în haine femeieşti, se duseră să cumpere podoabe şi găteli femeieşti. Ahile însă 
tîrgui o spadă şi tresări la un sunet de trîmbiţă, lucru pentru care fu descoperit şi plecă cu 
Ulise la război. 43. Văzui: văzui pe Virgil, soarele ridicat pe cer şi faţa mea întunecată spre 
mare. 44. Soarele : depinde, ca şi faţa din versul următor, tot de „văzui”. 46. Bine-adus : pe 
cale bună. 49. Acum : fiindcă pîn-aci au fost în Ante-Purgatoriu, şi numai de aici încolo vor 
intra în Purgatoriul adevărat. 51. Zăvorul: intrarea. 58. Cei trei: Sordello, Nino Visconti 
şi Corrado Malaspina. La umbre : printre celelalte umbre din „vîlceaua înflorită” a prinţilor. 
59. Zi : abia s-a făcut ziuă. 61. Spuse : mi-a arătat sfînta intrare a Purgatoriului, uitîndu-se 
la ea. 63. Se duse : ea dispăru si tu te-ai trezit din somn. 66. Verdele : curatul. 

67 asa si eu, iar cînd văzu că nu-i 

în mine spaimă, cel ce-mi vru tot bine 
porni pe deal, şi-am prins şi eu să sui, 

70 Tu bine vezi cum eu înalt, creştine, 
materia mea, să nu te mire dară, 
că pui şi duh mai mult ca s-o sprijine. 

73 Si-asa suind, eram unde de-afară 
ce-ntîi şi-ntîi o scorbură părea, 
cum este-n zid firida ce-1 separă, 

76 văzui că-i poartă, şi că stau sub ea 
trei scări de trei colori deosebite, 
şi-avînd portar ce mut încă stătea. 

79 Şi, tot mai larg privirile-mi ţintite 
pe el, văzui că şade-n capul scării 
c-un chip aşa că ele-mi fur-orbite. 

82 C-o spadă-n mîini, în felul apărării 
ce-atari lucori lăsa-n priviri să-mi pice 
c-ades le-ntoarsei oarbe-n largul zării. 

85 - „Voi doi de jos - aşa-ncepu a zice 
ce vreţi, si cine-i cel ce v-a condus ? 

9^9 

Vegheaţi ca drumu-n sus să nu vă strice!” 

88 - „Cunoscătoare-a ce-i pe-aici, de sus 

venind o Doamnă - zise-al meu părinte -, 
de-această poartă chiar acum ne-a spus!” 

91 - „Spre bine paşii ducă-vi-i ’nainte - 
vorbi din nou acel gentil portar 
păşiţi acum pe-a voastre trepte sfinte.” 


72. Că pui ca sprijin (b). 74. Aceea ce dintîiu (A). Am trecut în text varianta (a), 
versului din (A) lipsindu-i o silabă, ceea ce rezultă dintr-un spaţiu lăsat de autor 
între scorbură şi părea. 75. In (A) este un spaţiu destul de mare între firida şi ce-l 
separă. 76. Văzui că-i poartă acum şi că stau sub (a). 78. Ce mut în prag (b). 79. largi 
priviri avînd (a). 81. C-o faţ-astfel, (a). 82. Şi-o spad[ă] (a). 83. sclipiri (c). 


68. Cel: Virgil. 70. Tu bine vezi: ca de obicei, în locurile unde e nevoie de mai multă 
pătrundere, Dante atrage atenţia cititorului asupra ridicării treptate a materiei de la „uman” 
la „divin”, şi în consecinţă asupra rafinării formei artistice. 78. Portar: îngerul păzitor al 
porţii. 81. Ele : privirile. 82. Spadă : simbolul dreptăţii dumnezeieşti. 86. Ce vreţi : nu ne 
putem nici închipui că îngerul n-ar şti toate cele despre care întreabă, dar, cum foarte bine 
crede Steiner, trebuie să presupunem că se îndeplineşte aici o formă de întrebări rituale, ale 
căror răspunsuri, deşi cunoscute, trebuie pronunţate. 87. Strice : în cazul cînd aţi păşi pragul 
Purgatoriului fără pregătirea necesară. 89. O doamnă : Lucia. 91. Ducă-vi-i : doamna despre 
care mi-aţi vorbit, Lucia, care, fiind simbolul „harului luminător”, e cea mai potrivită să vă 
călăuzească paşii. 92. Gentil portar: sună cam ciudat, şi e într-adevăr una din acele expresii 
destul de frecvente în Divina Comedie care ne arată în Dante poetul medieval şi ne face să 
ne gîndim la acel element grotesc, adică comic-inconştient, pe care îl mai găsim, de pildă, 
în capitelurile romanice, unde, alături de basoreliefuri inspirate de fabulele lui Esop sau 
romanele „de la Table Ronde”, găsim uneori scene de o lascivitate dezgustătoare, cu totul 
nepotrivite lăcaşului celui sfînt care le adăposteşte. 

94 Spre ele-am mers. Şi prima ca de var 
era din piatră lucie, curată 
şi lins-aşa că mă reda cum par. 

97 Ca purpura, dar mai întunecată, 
din piatr-a doua, aspră şi bătrînă 
şi-n lat şi-n lung în multe părţi crăpată. 

100 A trei-apoi, şi-a ambelor stăpînă, 
părea porfir cu-aşa coloare nouă 
ca sîngele ce-acum zvîcni din vînă. 

103 Pe-acestea deci cu tălpile-amîndouă 

sta sfîntul sol, şezînd pe-un prag cum nu e 
mai plin de licur clarul strop de rouă. 

106 Văzînd că buna vrere-a mea mă suie, 
Virgil îmi dete-ndemn: - „Acum tu lui 
smerit să-i ceri ca poarta s-o descuie”. 

109 La sfintele-i picioare m-aşternui 
cerîndu-i mila porţilor deschise, 
ci-n piept dintîi de trei ori mă bătui. 

112 El şapte P pe frunte-atunci îmi scrise 

cu-al săbiei vîrf, şi-apoi: - „Pe dealul sfînt 
tu vezi de-nchide-aceste răni”, îmi zise. 


97. înoptatâ (a). 100. Apoi a treia (a). 101. şi-avînd (a). 110. cum zise (a). 114. Tu 
vezi de-aceste răni să-ţi fie-nchise (b). 


94. Ca de var: simbolizează mărturisirea păcatului, în care sufletul celui pocăit trebuie să 
se oglindească neschimbat. 98. A doua : simbolizează pocăinţa, a cărei culoare simbolică e 
vînătul (ca purpura, dar mai închis), care corespunde cuvîntului italian perso, culoare între 
roşu şi negru, numită aşa fiindcă venea din Persia (ca şi turchino = albastru, care venea din 
Turcia). Crăpăturile dispuse în formă de cruce (şi-n lat şi-n lung) simbolizează frîngerea 
sufletului de durerea păcatului comis. 100. A treia: simbolizează ardoarea carităţii şi a 
dragostei dumnezeieşti, care înflăcărează sufletul pocăit şi îl împinge să şteargă păcatul prin 
fapte bune inspirate de dragostea către Dumnezeu. Roşu aprins e culoarea care simbolizează 
caritatea. 105. Licur: strălucire, sclipire. în text: „pe pragul care îmi părea piatră de dia¬ 
mant”. Diamantul simbolizează temelia neclintită pe care se sprijină taina pocăinţei, adică 
facultatea dată de Isus apostolilor. Cf. Matei, XVI, 19: „Iţi voi da cheile împărăţiei cerurilor, 
şi orice vei lega pe pămînt va fi legat în ceruri şi orice vei dezlega pe pămînt va fi dezlegat 
în ceruri”. 106. Buna vrere : văzînd că de bunăvoie îl urmam pe el, care mă trăgea sus pe cele 

A 

trei trepte. In text: „călăuza mea mă trase de bună voie peste cele trei trepte”, adică : „pînă la 
poarta Purgatoriului”. 109. Sfintele-i: la picioarele îngerului păzitor al porţii. 111. -npiept: 
în semn de smerenie şi pocăinţă, după cum în Biserica catolică fac credincioşii cînd ajung la 
cuvintele crezului: „quia peccavi nimis cogitatione, verbo et opere, mea culpa, mea culpa, mea 
maxima culpa”, de unde fraza italiană : „far mea culpa” în loc de : „a-şi recunoaşte vinovăţia”. 
112. Şapte P : simbolizează rănile ce le capătă sufletul, ca urmare a celor şapte păcate 
capitale: trufia, invidia (pizma), mînia, accidia (lenea spirituală, urîtul, indiferenţa religi¬ 
oasă, neglijarea celor sufleteşti), avariţia, lăcomia, desfrîul. 114. Răni : păcatul e socotit în 
teologia catolică de „rană a sufletului”. 


































PURGATORIUL 


115 Coloare de cenuşe-ori de pămînt 
ce-1 sapi uscat, avea a lui hlamidă; 
şi două chei a scos de sub vestmînt, 

118 de-argint şi de-aur, dînd ca să deschidă 
cu alba-ntîi, cu-a dou-apoi, la fel 
şi-aşa-mpăcat-a inima-mi avidă. 

121 — „Cînd una dintre chei - ne zise el - 

nu merge-uşor, [şi broasca-ntrarea-i] neagă, 
rămîne-atunci închis acest tunel. 

124 Mai scumpă-i una, însă cere-o-ntreagă 
ştîînţă şî-artă-a doua, [cuî o]-nvîrteşte, 
fîîndcă nodul numaî ea-1 dezleagă. 

127 Cînd Petru mi le-a dat, a zis: - „Greşeşte 
mai bine, cui descui, decît la scară 
să ţii popor ce mila ţi-o cerşeşte”. 

130 Şi-mpinse-acele uşi, cînd loc ne dară. 

- „Intraţi - ne-a zis -, ci-aveţi de grijă bine 
că-n urmă-ti de te uiţi, te-ntorci afară”. 

133 Şi cînd pe cardenî se-nvîrtîră-n fine 
acele două-aripi la poarta sacră, 
de fier, şî târî şî-adînc de vuîet plîne, 

136 nîcî n-a gemut Tarpeîa, nicî mai acră 
n-a fost aşa, văzînd cum îi dispare 
Metel cel bun, lăsînd-o-n bunuri macră. 


115. Avea ca de coloare-a sa (a). 122. O lesne-umblare-n broasca porţii-o (b). 
124. Ci-alta care (a). 125. Am trecut între variante acelui ce din (A), care lungea 
peste măsură versul. Forma cui e curentă la Coşbuc; se vede şi din versul apro¬ 
piat, 128. 136. Tarpeia nici gemu şi nici (a). 


115. Coloare: cenuşa e simbolul pocăinţei şi smereniei. De aceea, în „Miercurea cenuşilor” 
cu care se închide Carnavalul şi încep Păresimile, preotul pune cenuşă pe fruntea credincio¬ 
şilor, spunînd: „Memento, homo, quia pulvis es et in pulverem reverteris”. 117. Două chei: 
cheile care deschid regatul Cerurilor {Matei, XVI, 19) şi care sînt insignele papalităţii: cea 
de aur reprezintă autoritatea, dată de Dumnezeu Bisericii, de a ierta pe păcătoşii pocăiţi; cea 
de argint reprezintă ştiinţa pe care duhovnicul trebuie s-o aibă despre sufletul credinciosului, 
ca şi despre legea după care-1 judecă. 123. Tunel : în text: „trecătoare”. 124. Una : cea de aur. 
126 : Nodul : piedica păcatului, care nu poate fi înlăturată fără ştiinţa duhovnicului. 128. Cui 
descui : greşeşte mai bine în a deschide prea uşor decît în a refuza intrarea celor pocăiţi. 
130. Cînd: care atunci ne dădură (făcură) loc; sau, punînd după „uşi” un punct sau punct şi 
virgulă „cînd (uşile) ne dădură loc, (îngerul) ne-a zis: «Intraţi»”. 132. -n urmă-ţi: adică: 
„dacă te vei întoarce la păcat”. E clar că aici Dante îşi aduce aminte de mitul lui Orfeu şi de 
povestea biblică a soţiei lui Lot. După unii comentatori, a se uita înapoi ar simboliza aici 
regretul bunurilor lumeşti care au fost obiectul păcatului. 133. Cardeni : ţîţîni (în latină 
cardo). 136. Tarpeia : poarta cetăţii capitoline, aşezată pe stînca Tarpeia: luliu Cezar o forţă 

I I 

139 Spre primul cînt mă-ntoarsei cu-ncordare 
şi parc-a fost Te Deum ce-au cîntat 
şi-un dulce glas s-amesteca-n cîntare; 

142 şi ce-auzeam în mine-a deşteptat 
o stare-aşa precum ţi-e simţămîntul 
cînd voci şi-organe cînt-amestecat 

145 si-acum auzi si-acum n-auzi cuvîntul. 

9 9 

pentru a pune mîna pe tezaurul public, îndepărtînd pe Lucius Cecilius Metellus, care era 
păzitorul tezaurului. Cf. Lucan, Pharsalia, III, 154: „Tune rupes Tarpeia sonat, magnoque 
reclusas Testatur stridore fores”. 139. Primul : primul cînt pe care-1 auzii, de-abia intrat. 
141. Glas : deci cîntecul de care a vorbit în versul precedent trebuie înţeles ca produs de 
instrumente. Dante transportă aici în Purgatoriu senzaţia mistică ce o produce în inima 
credincioşilor amestecul cîntecelor religioase ale mulţimii cu sunetele profunde ale orgii, la 
prima intrare într-o biserică. 145. N-auzi: fiindcă notele grave ale orgii acoperă cuvintele. 






























I 


PURGATORIUL 



CîntuC X 

Brîul întîi: trufaşii 

9 


A 

In Purgatoriu. Urcuşul încet şi 
odihna celor doi poeţi pe platoul 
singuratic (1-27) ® Pietre sculptate 
cu scene de smerenie (28-96) ® 
Pedeapsa trufaşilor şi povăţuirea 
credincioşilor de către poet (97-139) 


1 Cînd fui intrat deci şi pe poarta care 
rămîne-nchisă prin iubirea rea, 
căci strîmbul drum ca drept atunci îţi pare, 

4 cu zgomot auzii cum ne-o-nchidea. 

Acum, de m-aş fi-ntors s-o văd, creştine, 
ce scuze-as fi avut la vina mea? 

7 Suiam pe-un drum ce-n cotituri se ţine 
prin strîmbul scoc din stînca despicată 
la fel c-un val ce fuge şi revine. 

10 - „Puţin aici de-atentie-acum ne cată 
s-uzăm - a zis Virgil -, mereu spre-a fi 
şi-aici şi-aici de partea ondulată.” 

13 Dar lucru-acesta paşii ni-i rări, 
asa că mai curînd ştirbită lună 

> y 

ajunse-n patul ei spre-a s-odihni 


4. -ncuia (a). 10. Puţin acolea să uzăm ne cată (a). 12. De ast-a (a). 


2. Prin: din cauza iubirii rătăcite a oamenilor, îndreptată spre cele lumeşti, iar nu spre 
Dumnezeu, singurul demn de iubirea noastră. In text: „poarta pe care iubirea rea a oamenilor 
o face neumblată”. 3. Atunci : cînd eşti în păcat. 4. -nchidea : îngerul portar. în text: „O auzii 
închizîndu-se cu zgomot”. 6. Vina : din faptul că, dacă s-ar fi întors, s-ar fî făcut vinovat de 
nesupunere faţă de oprirea îngerului-portar. Cf. cîntul IX, 131-132. 9. Val: poteca săpată 
în despicătura stîncii şerpuia, cum face unda mării, care într-un loc înaintează pe ţărm 
şi în alt loc se retrage. 10. Cată : trebuie. A se construi: „Ne cată (trebuie) să uzăm aici de 
puţină atenţie”, adică: „Aici trebuie să fîm cu băgare de seamă ca să urmăm toate cotiturile 
acestei poteci”. 13. Rări : făcu ca mersul nostru să fie mai încet. 14. Ştirbită lună : încît, mai 
înainte ca să ieşim din acea trecătoare, ultimul pătrar al lunii atinse orizontul (patul), sub 
care dispăru. 

DIVINA COMEDIE 


16 decît noi doi din strimta văgăună. 

Dar cînd am fost deasupra-n rotogol 
în locu-n care muntele s-adună, 

19 eu prea trudit, şi despre-al nostru-ocol 
nesiguri ambii, stetem pe-o cîmpie 
cum nu-i pustiu să aib-un drum mai gol. 

22 Din malul de-unde golu-i face ie 
la ’nalta coastă-ntruna suitoare, 
de trei ori cit un om putea să fie. 

25 Şi cit am dat vederii-aripi să zboare 
prin cerc la dreapta şi la stingă mea, 
la fel părea întreaga-ncingătoare. 

28 Dar pin-a nici nu face-un pas pe ea, 
văzui de-ajuns că[-n jur e rîpa lată] 
ce nici un drept de-a fi urcuş n-avea. 

31 Era de-o albă marmură si-ornată 

cu-atari sculpturi că nu vrun Policlet, 
ci-ar fi rămas chiar firea ruşinată. 

34 Trimisul cel ce-aduse-acel decret 

prin care-a multor veacuri plînsă pace 
deschise cerul cel de mult secret, 

37 în faţă-ne-apăru şi-aşa verace 

scobit, si-atît de dulci mişcări avea, 
că nu părea să fie-un chip ce tace. 

40 Să juri că zice Ave ; căci stătea 
în faţă Ea, ce-avut-a harul cheii 
iubirii cei de veci spre-a-i descuia, 

24. Putea de trei (a); Părea întreit cit e un om (b). 26. aici. 28-30. Dar şi văzui, pe 
cînd pe dînsa nici! N-am fost făcut vrun pas, că rîpa-i lată! Ce n-avea nici un drept 
„urcuş” să zici (b). 36. cel de mult secret (b). 38. Scobit verafce] (a). 41. cui cheia-i 
fuse dată (A). Am trecut în text varianta (a) pentru a restabili rima. 


16. Noi doi : a se subînţelege: „să ieşim”. 18. S-adună : unde muntele se dă înapoi pentru a 
face loc unui platou. 22. Din malul : în text: „Din malul prin care se mărgineşte cu golul, pînă 
la poala înaltei coaste întruna suitoare, un corp omenesc s-ar cuprinde de trei ori”. A se 
construi: „Din mal pînă la înalta coastă putea fi de trei ori cît un om”. 25. Şi cit : „oricît m-am 
uitat la dreapta şi la stînga în jurul meu, întreaga încingătoare se arăta cum am descris-o 
mai sus, adică egal de lată şi de înaltă”. 30. Drept : nu putea fî numită „urcuş” fiindcă era 
abruptă. Coşbuc urmează interpretarea dlui Gambera. Cei mai mulţi comentatori însă inter¬ 
pretează acest vers în sensul că urcuşul rîpei era mai puţin drept, adică era în pantă. Nesigu¬ 
ranţa provine din faptul că unii interpretează drept în înţeles juridic, iar alţii în înţeles 
geometric. Versul e foarte obscur şi în text. 32. Policlet: stînca de marmură foarte albă era 
sculptată cu scene lucrate cu atîta măiestrie, încît nu numai Policlet, celebrul sculptor elin, 
dar şi Natura însăşi ar fi rămas ruşinată. Sîntem în brîul trufaşilor, şi sculpturile săpate în 
stîncă reprezintă scene care preamăresc smerenia, virtute opusă păcatului trufiei. 34. Trimisul: 
Arhanghelul Gavril. Decret : Buna-Vestire. 35. Plînsă pace : pacea între Dumnezeu şi ome¬ 
nire, atîtea veacuri invocată în plîns, după păcatul originar, şi care se restabileşte prin 
întruparea Mîntuitorului anunţată de Buna-Vestire. 36. Secret: închis, interzis. 38. Scobit: 
sculptat în basorelief. 39. Ce tace: părea că vorbeşte. 40. Avei Cf. Luca, I, 28: „îngerul a 
intrat în locul unde era Ea si a zis: «Plecăciune, plăcută lui Dumnezeu»”. 41. Cheia: cheia 

PURGATORIUL 


43 [şi puse-avea în chip, ca tîlc ideii], 
asemeni cerii-al său sigil purtîndu-1, 
aceste vorbe: Ecce-ancilla Dei. 

46 - „Nu-ţi pune numai într-un loc tot gîndul!” - 
vorbi Virgil; iar eu, pe partea lui 
în care-avem noi inimile-avîndu-1, 

49 privii şi mai departe şi văzui 

pe partea-n care-aveam pe-al meu părinte, 
şi [îndărătul Maicii Domnului] 

52 scobită-n piatră altă-ntîmplăminte ; 
şi, vrînd mai clară-n ochi să mi s-arate, 
trecui pe lîngă maistru mai ’nainte. 

55 Erau aici în marmură săpate: 

un car cu boi si-ntr-însul arca sfîntă 
şi cum oficiul, necerut, te bate, 

58 şi multă gloată-n şapte coruri frîntă, 
cîntînd asa, că simţurile mele: 

„nu cînta” - unul, şi-altul zise: „cîntă!”. 

61 Şi-al jertfei fum îl arătau acele 
sculpturi aşa, că ochii mei şi nasul 
cu „nu” şi „da” gîlceavă-avea-ntre ele. 

64 Şi-umilul David, precedîndu-şi vasul 

cel sfînt, mai mult şi mai puţin de-as’dată 
decît un rege,-n salt avîndu-şi pasul 

67 şi poala-n brîu, iar la un geam mirată 
privea Melhola din[tr-un dalb] palat 
ca si-o femeie tristă si-ofensată. 

9 9 

70 Trecui şi mai ’nainte de-unde-am stat, 
să văd de-aproape-alt chip pe-acel părete, 
ce-albea după Melhola-nfăţişat. 

44. Cum ceara-n ea sigilul său (a). 47. Mergeam la dreapta lui (b). 48. In care-au 
numai cei vii (b). 50. în urma Maicii sfinte (a). Pe partea-n care domnul mi-l 
avui (b). 57. neiertat (b). 61. văzut era (a). 66. avînd în salturi (a). 68. la el de 
sus (a). 71. arete (a). 72. părete (a). 


iubirii lui Dumnezeu, refuzată oamenilor după păcatul originar. 44. Cerii : cu aceeaşi fideli¬ 
tate cu care ceara poartă imprimat sigiliul, chipul Sfintei Fecioare parcă avea zugrăvite pe 
buze cuvintele Evangheliei (Luca, I, 38): „Iată, eu sînt roaba Domnului; facă-mi-se după 
cuvintele Tale!”. 48. Inimile : la stingă lui Virgil. A se construi: „avîndu-1 pe partea lui în 
care avem noi inimile”. 57. Necerut : în transportarea arcei sfinte, Uza, unul din conducătorii 
carului, pe cînd boii se-ndărătniceau, voi să sprijine arca pe care numai sacerdoţii puteau s-o 
atingă, şi căzu trăsnit de Dumnezeu. Cf. II împăraţi, 6, 6. 60. Unul: auzul spunea lui Dante 
că corurile nu cîntă, pe cînd văzul îi spunea că într-adevăr cîntă, aşa de bine era scena 
sculptată. 63. Gîlceavă : ochii spuneau că da, e fum într-adevăr, pe cînd nasul spunea că nu. 

A 

64. David : cf. II împăraţi, 6, 14-16 : „David juca din răsputeri înaintea Domnului şi era încins 
cu efodul de in subţire... pe cînd chivotul Domnului intra în cetatea lui David. Micol, fata lui 
Saul, se uită pe fereastră, şi văzînd pe împăratul David sărind şi jucînd înaintea Domnului, 
l-a dispreţuit în inima ei”. Deci şi această scenă preamăreşte smerenia. 68. Melhola: Micol, 



349 

































I 


DIVINA COMEDIE 


73 înalta glorie-n faţ-aici îmi stete, 
a prinţului roman, valoarea cui 
izbîndă mare lui Grigorie-i dete. 

76 Eu de-mpăratul, de Traian vă spui 

şi-o văduvă-ntr-un plîns amar, şi-al gurii, 
şi-al ochilor, s-a prins de frîul lui. 

79 Vuia tot cîmpu-n goana călcăturii 

de roibi şi-oşteni, şi-n vînt, peste Cezar 
stindarde de-aur îsi mişcau vulturii. 

9 9 

82 Şi biata, ea-ntre-atîţi, plîngînd amar; 

„Răzbună-mi, Doamne, dup-a ta putere 
pe fiul mort, să nu plîng în zadar!”. 

85 El da răspuns: „Aşteapt-acum, muiere, 
pe cînd mă-ntorc”. Iar ea: „Stăpîne bune!”, 
ca cel [ce] n-are-astîmpăr în durere, 

88 „Dar dacă nu te-ntorci?” - „O să-l răzbune 
urmaşul meu!” Iar ea: „Al altui bine 
ce-ţi este bun, cînd uiţi pe-al tău?”. Şi-i spune 

91 Traian: „Fii mîngîiată. Se cuvine 
să fac ce-mi ceri, acum şi nu apoi, 
dreptatea vrea şi mila mă reţine!”. 

94 Acel ce-n veci nu vede lucruri noi 
aceste vorbe le-a sculptat văzute; 
dar nou ni-e nouă, căci nu-1 vezi la noi. 

97 Pe cînd mă desfătam privind plăcute 
imagini de smerenie-atît de mare, 
mai dragi ştiind de Cine-au fost făcute: 

73. dete (a). 78. fugarul (a). 82. Şi-aci-ntr-atîţia ea (a). 84. în zadar (a). 96. Dar 
nouă nou (a). 99. cînd ştii (a). 

numită aşa de Coşbuc probabil după oraşul ei natal. 74. Prinţului roman: Traian, despre 
care multe legende se urziră în Evul Mediu, cu privire la dreptatea lui. 75. Grigorie : papa 
Grigorie I sau Grigorie cel Mare (590-604), care, după o foarte veche legendă, neînchipuit de 
răspîndită în Evul Mediu nu numai în poezie, dar şi în artele plastice, obţinu de la Dumnezeu 
mîntuirea lui Traian pentru dreptatea făcută văduvei în momentul plecării lui la război. 
Legenda, inspirată probabil după un basorelief al unui arc de triumf care exista pe vremuri 
lîngă Pantheon, povesteşte că Traian, fiind gata să plece pentru expediţie în Dacia şi fiind 
deja călare, o văduvă se aruncă înainte-i în genunchi, rugîndu-1 fierbinte să-i facă dreptate. 
Traian răspunse : „Acum sînt grăbit. Ţi-o voi face cînd mă voi întoarce”. Atunci femeia stărui: 
„Şi dacă nu te întorci?”. Iar împăratul: „Ţi-o va face urmaşul meu”. Şi femeia: „Dar atunci 
tu ce merit ai avea?”. La aceste vorbe împăratul se dă jos de pe cal şi-i face dreptate văduvei. 
Legenda adaugă că Dumnezeu, supărat pe papă, care, cu rugăciunile sale fierbinţi, îl silise 
să scape din Iad pe un păgîn, îl făcu să rămîie mut un an, ca să înveţe minte să nu-L mai 
supere cu astfel de rugăminţi. O altă legendă povesteşte că, atunci cînd la temelia columnei 
lui Traian fură regăsite rămăşiţele dreptului împărat, oamenii care îl dezgropaseră băgară 
de seamă cu uimire că limba-i rămăsese neatinsă: fără îndoială fiindcă vorbise totdeauna 
drept. 80. Cezar : Traian, împăratul. 94. Acel : Dumnezeu. 95. Vorbe... văzute : aceste 
cuvinte pe care ochii ar fi jurat că le spuneau buzele chipurilor sculptate în piatră, cu toate 
că urechile nu le auzeau. Cu drept cuvînt deci Dante vorbeşte aici de vorbe văzute, nu auzite. 
99. Cine: Dumnezeu, meşterul cel mare. 

100 - „Dincoace, iat-un stol acum apare - 
vorbi Virgil ci-atîta vin de grei! 

Ne-or spune-aceştia pe-unde-avem cărare”. 

103 Si-atenti să vadă-ntruna ochii mei 

y y 

tot nouă stări, şi-n ele-avînd plăcere, 
n-au fost tîrzii în zborul lor spre ei. 

106 N-as vrea să simţi, creştine, vro scădere 
în bunul tău propus, de-auzi ce plată 
drept vai greşelii Dumnezeu ne cere! 

109 Tu nu căta spre-al caznei chip; ci cată 
urmarea ei, căci orice-ar fi să fie, 
nu poate-ntrece marea judecată. 

112 Şi-aşa-ncepui: - „Nu oameni par să vie 
spre noi încolo, dulce tat-al meu; 
dar nu ştiu ce-s, aşa sînt prins de-orbie!”. 

115 El zise-atunci: - „Martiriul lor cel greu 
pe care-1 au, aşa-i îngenunchează, 
că-ntîi si-ntîi m-am îndoit si eu. 

118 Dar fix priveşte-acum şi-i cercetează 
cum vin purtînd pietroaie-n spate puse 
si-acum si vezi cum fiecare-oftează!”. 

9 9 

121 Vai, bieţi creştini trufaşi, făpturi răpuse! 
cari, orbi de ochii minţii noastre, vrem 
la ţel s-ajungem pe cărări opuse! 

124 Voi nu vedeţi că numai viermi sîntem 

9 

născuţi spre-a deveni cereştii fluturi, 
ce zboară slabi la Judele Suprem? 

127 Ce-umblaţi fuduli prin ’nalte-aşa ţinuturi, 
o, voi, insecte încă nedepline 
ca viermii-acei rămaşi întru-nceputuri! 

130 Precum, balcoane-ori streşini să sprijine, 
ca stîlp un chip de om vezi cîteodată 
cum strînşi genunchii el la piept îi ţine. 


130. Precum ca stîlp, balcoane să sprijine (b). 131. Streşine vezi (b). 132. către 
piept (a). 


106. N-aş vrea : lui Dante i-e frică că, povestind chinul groaznic la care sînt supuşi trufaşii, 
să nu descurajeze pe cititorul îndreptat spre pocăinţă. 108. Vai : pedeapsa, ispăşirea. 
110. Urmarea : efectul. 111. -ntrece : oricît de gravă ar fî pedeapsa, nu poate întrece (nu se 
poate prelungi după) Judecata de Apoi. 112. Nu oameni : mergeau aşa de încovoiaţi sub 
greaua sarcină, încît de departe nici nu păreau a fi oameni. 121. Răpuse : de durere, sărmane. 

123. Cărări : în text: „cu paşi care merg înapoi”, adică „în loc de a vă înainta vă dau îndărăt”. 

124. Viermi : se adresează la cei care păcătuiesc din trufie şi le atrage atenţia că viaţa 
pămîntească nu e decît o stare de trecere către viaţa adevărată, care e cea sufletească de 
dincolo de mormînt. 126. Slabi: fără apărare, fiindcă, faţă de Judecătorul Suprem, vinile 
noastre nu vor avea nici o apărare care să i le ascundă. 128. Nedepline : în stare de crisalidă. 
130. Balcoane : aceste suflete erau aşa încovoiate sub sarcina lor de pietroaie, încît aduceau 

133 de-1 vezi tu simţi durere-adevărată 

9 

de chinu-nchipuit din el; atare 
stîrcire-aici aceşti căzniţi arată. 

9 9 

136 Drept e că după piatra mic-ori mare, 
erau stîrciţi puţin ori mai de tot, 
dar cel cu cea mai multă-n el răbdare 

139 plîngînd parcă zicea : - „Eu nu mai pot!”. 


133. Se naşte-n om durere (b). 134. văzui (a). 


cu cariatidele care în arhitectură susţin balcoane sau streşini. 136. După piatra : pietroiul 
era mai mare sau mai mic, după gravitatea păcatului. 

CîntuC XI 

Brîul întîi: trufaşii 

9 


Rugăciunea sufletelor trufaşe 
(1-36) @ Convorbirea lui Dante cu 
Umberto Aldobrandeschi şi cu 
Oderisi da Gubbio (37-108) @ 
Provenzan Salvani (109-142) 


1 „O, Tat-al nostru care-n ceruri stai, 

nu circumscris, ci prin amor mai mare 
de primi zidiţii ce-mprejur îi ai, 

4 puterea şi-al Tău nume-1 aib-oricare 
făptură-n preamăriri, cum se cuvine 
spre-a-ţi mulţămi de dulcea ta suflare. 

7 Şi vie-ţi pacea-mpărăţiei sfinte, 

căci noi, spre-a o găsi, noi nici un spor 
n-avem prin noi, cu toat-a noastră minte. 

10 Cum jertfă-ţi dă şi-al îngerilor cor 
a sa voinţă-n cîntece de-Osana, 
aşa să-ţi dea şi oamenii pe-a lor. 


2. din amor (a). 3. Ce tu spre primele-ţi efecte-o ai (b). 6. Părinte (a). 8. spre-a ei 
găsire (b). 


1. O, Tat- : parafraza „Tatălui nostru”, rugăciunea domnească dată de Isus Cristos discipolilor. 
In Purgatoriu, în fiecare brîu sufletele recită rugăciunea care face parte din ispăşirea lor. 
Parafraza lui Dante e în acelaşi timp şi un comentariu al acestei rugăciuni. E vorba aici de 
una din acele parafraze aşa de scumpe oamenilor din Evul Mediu, dar care nu se potrivesc 
deloc cu gustul nostru. Cu toate că a plăcut lui De Sanctis, care, referitor la aceasta, laudă 
pe poet, spunînd că a ştiut să fie „Davidul Purgatoriului său”, ea a fost criticată între alţii 
şi de Tommaseo, căruia i s-a părut cu drept cuvînt că simplitatea conceptelor evanghelice se 
pierde în adaosurile explicative şi consideraţiile teologice, şi mai cu seamă de D’Ovidio, care 
în una din glumele lui — care, deşi uneori exagerate, sînt adesea bine nimerite chiar de-ar 
părea nerespectuoase — zice că nu poate să admită un „«Tatăl nostru» umplut”. 2. Circum¬ 
scris : Dumnezeu fiind infinit, nu poate fî circumscris în nici un loc şi nu e numai în cer, ci 
pretutindeni. Deci, cînd spunem că se găseşte în cer, o spunem fiindcă acolo sînt îngeri, adică 
fiinţele create de El mai întîi {primii zidiţi) şi pe care El le iubeşte mai mult. Cf. Sfîntul Toma, 
Summa theologica, I, II, 102-104 ad primum: „Dumnezeu nu e conţinut de nici un loc”. 
Cf. Paradisul, XIV, 30: „Aşa-ngrădeşte tot Cel ne-ngrădit”. 6. Suflare : „ştiinţa şi milostenia 
care pornesc de la Tine”. 10. Jertfă : După cum îngerii renunţă la voinţa lor pentru a voi ceea 

13 Si dă-ne si-azi si-n orice zile mana 

5 9 9 

căci făr’ de ea-ntr-această grea pustie 
noi haru-1 căutăm şi-aflăm prihana. 

16 Si cum iertăm vrun rău ce-o să ne fie 

9 

făcut de-alt om, ne iart-orice greşală 
şi nu căta spre-a noastră vrednicie. 

19 Virtutea-ne, ce-asa de-usor se-nsală, 
n-o ispiti cu-acel ce-n rău ne-a tras, 
ci scapă-ne de multa lui năvală. 

22 Dar, Tată drag, acest din urmă glas 

nu-i pentru noi, căci de-asta nu ne doare, 
ci pentru-acei ce-n urmă-ne-au rămas.” 

25 Si lor si nou-astfel fericitoare, 

vin umbrele purtînd povara-n spate 
asemeni celei ce-o visezi aoare, 

28 şi-ocol făcînd au trudele gradate 
şi toate plîng, pe cea dintîi cunună, 
spălînd ce-avură-n lumea lor păcate. 

31 Cînd pentru noi se roag-aci-mpreună 
oricînd şi-astfel, dincoace pentru ele 
cit pot să fac-acei ce-au vrere bună! 

34 Datori sîntem a le-ajuta să-şi spele 
lumescul semn, ca limpezi să ia zborul 
uşoare-n sus spre veşnicele stele. 

37 - „Descarce-vă de plumb Judecătorul 
prin mila lui aripile-n curînd, 
spre a fi zburace-aşa precum vi-e dorul, 


ce Tu vrei. A se construi: „cum al îngerilor cor îţi dă jertfă voinţa sa în cîntece de Osana, 
aşa...”. 13. Mana: pîinea noastră de toate zilele, care trebuie înţeleasă ca hrană nu numai 
materială, dar şi spirituală. Urmînd procedeul medieval de a căuta alegorii şi înţelesuri 
tainice în textele nu numai sacre, dar şi profane (moralisatio), al cărui germen îl găsim chiar 
în Biblie {gloria Dei est celare verbum et gloria regum investigare sermonem), teologia catolică 
vede în fiecare fapt din Vechiul Testament o „figură” a adevărurilor sfinte revelate de Isus în 
Evanghelie. Deci mana trimisă de Dumnezeu evreilor pe cînd se aflau în deşert e interpretată 
în acelaşi timp ca o figură a pîinii celei de toate zilele din „Tatăl nostru” şi a sfintei cumi¬ 
necături, hrana sufletească a creştinilor. 18. Vrednicie : fie că sîntem ori nu vrednici de 
iertare. 23. Noi : nu pentru noi, suflete ce, din mila lui Dumnezeu, sîntem păziţi de harul Lui 
şi neexpuşi la nici o ispită a necuratului, ci pentru cei ce au rămas în urma noastră pe pămînt. 
27. Aoare : în text: „dojană”. A se înţelege: „Aşa cîntînd o rugăciune fericită (şi folositoare) 
lor şi nouă, vin umbrele purtînd povara-n spate, asemănătoare acelei poveri {incubi) de care 
ni se pare că sîntem apăsaţi în vis”. Incubi sînt, după teologie, „sufletele rele care adeseori 
se reped asupra omului care stă culcat pe spate şi-l îngreuiază în aşa fel încît i se pare că 
se înăbuşă din cauza poverii” {Anonima fiorentino). 28. Ocol : ocolind întregul brîu destinat 
lor în Purgatoriu. Gradate : gradate după gravitatea păcatelor. 29. Cunună : brîul întîi al 
Purgatoriului, în care ispăşesc trufaşii. 31. Cît pentru noi: a se înţelege: „Dacă aici în 
Purgatoriu sufletele se roagă împreună pentru noi şi cu atîta dragoste, ce n-ar trebui să facă 
pentru ele cei ce au vrere bună dincoace pe pămînt!”, adică: „Dacă ele se roagă pentru noi, 
cum nu ne-am ruga noi pentru ele?”. 35. Semn: urmă lăsată în sufletele lor de traiul pămîn- 
tesc. 37. Plumb : păcatul este singura povară care împiedică sufletul de a se înălţa la cer. 

PURGATORIUL 


40 ce drum e cel mai scurt, spre scări mergînd? 
Şi, dacă sînt mai multe,-atunci vezi bine, 
vă rog să ne-arătaţi pe cel mai blînd. 

43 Fiindc-avînd acest ce e cu mine 
tot haina lui Adam cea din născare, 

[încet e la suiş, oricînd s-ar ţine].” 

46 N-avui putinţ-a şti pe duhul care 

răspuns i-a dat la ce-a dorit să-i spuie 
acel ce m-aducea pe-aici, ci-atare 

49 răspunsu-i fu: - „De-aici departe nu e 
la dreapta, tot pe mal, un drum de-urcat 
pe care poate-uşor şi-un viu să-l suie. 

52 De-acest pietroi de n-aş fi-mpiedecat 
ce gîtului trufaş povară-mi zace 
şi-mi ţine capu-aşa de-adînc plecat, 

55 privire-aş eu pe-acest ce-i viu şi tace 
să-l văd că poate-odată-1 cunoscui 
si-a fi de cazna mea durut l-as face. 

58 Latin şi-al unui prinţ prin Tosca fui 
Guilelm Aldobrandesc pe tata-1 cheamă, 
dar nu ştiu de-i cunoaşteţi faima lui. 

9 9 9 

61 De vechiu-mi neam şi faptele de-aramă 
a moşilor fui ăst fel de semeţ 

9 9 

încît, nesocotind obşteasca mamă, 

64 aveam pe-oricine-atîta-ntru dispreţ 
că fui ucis, precum în Siena ştie 
si-n toată tara ei orice drumeţ. 

9 9 9 


45. cine-a fost (a). 48-49. Veniţi cu noi, că nu e! Departe-n dreapta drumul de 
urcat (b). 


patria lui firească. 40. Scări : care dau în brîul superior. 44. Haina : fiindcă acesta ce e cu 
mine, nefîind încă mort şi călătorind prin Purgatoriu cu greaua sarcină a trupului său {haina 
lui Adam), nu se poate sui aşa de repede cum ar voi. 48. Acel : Virgil. 52. Pietroi : povară sub 
care umblă cei trufaşi şi care-i apasă pe ceafă, silindu-i să privească în jos, ei care în viaţă 
mergeau cu capul sus. 58. Latin: italian. Tosca: Toscana. 59. Guilelm Aldobrandesc: 
sufletul care vorbeşte e Umberto Aldobrandeschi, conte de Santa Fiora, fiul acelui Guglielmo 
Aldobrandeschi la care se face aluzie în Purgatoriu (VI, 111). Cu toate că cea mai mare parte 
din comentatori ne spun că a fost înăbuşit în patul său de către nişte sicari trimişi de comuna 
oraşului Siena, din cauză că făcea prădăciuni la drumul mare şi prin tot ţinutul dimprejurul 
castelului său din Campagnatico, documentele istorice sigure ne arată că a murit în mai 1259 
în luptă dreaptă {„cum exivisset probiter contra inimicos”, zice Benvenuto da Imola) împotriva 
trupelor trimise din Siena împotriva lui, după căderea castelului. Un pasaj dintr-o cronică 
sieneză din secolul al XV-lea ni-1 arată „ucigînd multă lume înainte de a muri şi alergînd ca 
un balaur prin piaţa oraşului invadat, pînă cînd a fost lovit în cap cu o ghioagă de fier; şi 
căzînd de pe cal, a fost năpădit de atîţia duşmani, încît l-au făcut să lase această lume”. 
63. Mamă : Eva: „uitînd că sînt si eu muritor”. 

DIVINA COMEDIE 


67 Eu sînt Umbert; nu însă numai mie 

mi-a fost spre-amar, ci-a-mpins spre tristul port 
pe toţi ai mei fîrtaţi a lor trufie. 

70 De-aceea am acest pietroi să-l port, 
cit timp în cer mă are Domnu-n ură: 
ce n-am făcut ca viu o fac ca mort”. 

73 Eu, vrînd s-ascult, plecai a mea statură; 
şi-atunci un duh, nu cel care-mi vorbise, 
s-a-ntors sub piatra ce-i făcea strîmtură; 

76 privi, mă cunoscu, pe nume-mi zise, 

cu greu ţinînd spre mine-un ochi deschis, 
cum stăm precum atenţia mă-ndoise. 

79 -„O - zisei eu -, nu tu eşti Oderis, 
a Gubiei fală si-a acelei arte 
ce-o cheam-aluminare prin Paris?” 

82 - „O, frate,-a zis, cartoanele ce-mparte 
azi Franco Bolonez sînt mult mai bune, 
şi-i gloria-ntreag-a lui şi-a mea e-n parte. 

85 Ce spui, fireşte, nu puteam eu spune 
trăind, din cauza slăbiciunii mele, 
spre slava goal-avînd porniri nebune. 


68. -mi cîf acest (a). 69. acea (a). 


71. Ură: pînă ce Domnul îmi va ierta păcatele. 72. Ce: pocăinţă. 75. Strîmtură: supărare. 
77. Un ochi : în text „ochii”. 78. Atenţia: Cf. v. 73 : „vrînd s-ascult”. Cu toate că majoritatea 
comentatorilor cred că Dante îşi apleacă capul din smerenie şi ruşine, recunoscîndu-se şi el 
demn de aceeaşi pedeapsă, nouă ni se pare că atitudinea lui e datorată pur şi simplu necesi¬ 
tăţii în care se găsea de a se pleca înspre sufletul ghemuit mai jos de el, din cauza greutăţii 
purtate în spinare. 79. Oderis : Oderisi da Gubbio, vestitul miniaturist de manuscrise din 
secolul al XlII-lea. A fost la Bologna între 1268 şi 1271 şi a murit la Roma cam pe la 1299. 
Probabil că în timpul şederii sale la Bologna Dante a putut vedea vreunul din manuscrisele 
ale căror pagini „rîdeau” din lumina miniaturilor lui. Despre el Vasari scria mai tîrziu în 
Vieţile sale: „A fost în acea vreme în Roma Oderigi d’Agobbio, excelent miniaturist, care, 
tocmit de papa, a miniat multe cărţi pentru biblioteca palatului şi care sînt în mare parte azi 
sterse de vreme. Si în cartea mea cea cu desene vechi sînt unele rămăşiţe chiar de mîna 

9 7 9 9 

acestuia, care într-adevăr a fost un om de ispravă”. 80. A Gubiei: fala oraşului Gubbio (sau 
Agobbio), în Umbria, celebru şi pentru faimosul lup despre a cărui minunată îmblînzire făcută 
de Sfîntul Francisc ni se vorbeşte cu atîta măiestrie în Fioretti. 81. Aluminare : fr. enluminer. 

9 

Se vede că lui Dante i-a plăcut acest cuvînt prin care miniatura e ca o dătătoare de lumină 
vechilor manuscrise. De aceea, vorbind de miniaturile lui Franco Bolognese, zice: „mai mult 
rîd filele pe care le încondeiază Franco Bolognese”. De altfel, aluzia la Franţa e aici cît se 
poate de îndreptăţită, dată fiind înflorirea la care ajunsese acolo această artă. Dovadă acele 
minunate „livres d’heure” care făcură pe messer Francesco da Barberino să împodobească cu 
miniaturi executate în Franţa cele două tratate ale lui de eleganţe femeieşti. 83. Franco 
Bolonez : despre el nu ştim decît ceea ce ne spune Vasari: „Cu mult mai bun meşter decît 
Oderisi a fost Franco Bolognese, miniaturist, care pentru acelaşi papă şi pentru aceeaşi 
bibliotecă şi în aceeaşi vreme a lucrat multe lucruri foarte frumoase..., după cum se poate 
vedea în numita carte, unde sînt desene de mîna lui, şi picturi, şi miniaturi, şi, printre ele, 
un vultur foarte bine lucrat şi un leu care frînge un pom, foarte frumos”. Mai bune : în text: 
..rîd mai frumos”. 

PURGATORIUL 


88 Şi-atari trufii aici au să se spele. 

Si nici aici n-as fi, dar în căinţă 
căzui cît timp puteam să mai fac rele. 

91 E glorie goal-a omului putinţă! 

Spre vîrf verdeaţ-abia i-o vezi şi nu e, 
de n-o ajung şi timpi de nepriinţă. 

94 Crezu-n pictur-a fi şi Cimabue 
stăpîn a tot, şi-n umbră e rămasă 
azi faima lui, de Giotto cel ce suie. 

97 Asa si-un Guido celuilalt îi lasă 
al limbii-Olimp, şi poate-i şi născut 
acel ce pe-ambii-i va goni din casă. 

100 Umana faimă-i vîntul ce-a bătut, 
venind acum din dos, acum din faţă 
schimbînd numirea sa după ţinut. 


90. Cît timp : în timpul vieţii. 92. Verdeaţ- : compară gloria pămîntească cu o plantă şi zice 
că, după cum aceasta se veştejeşte repede şi începe a îngălbeni de la vîrf, tot aşa şi gloria 
durează puţin, mai cu seamă în cei mai mari, care sînt repede întrecuţi de alţii, dacă nu vin 
vremuri de obscuritate şi nepricepere. 94. Cimabue: Giovanni Cimabue, pictor florentin 
foarte cunoscut, restauratorul picturii în Italia. Despre el Filippo Villani scrie că: „Vechea 
pictură, de acum aproape îndepărtată şi rătăcită de la firesc, el cu artă şi talent o ridică”. S-a 
născut în 1240 şi a murit în 1302. Cît priveşte păcatul „mîndriei” lui, Ottimo ne informează 
că: „dacă îi arăta cineva vreun defect la opera lui ori el însuşi îl observa, de îndată părăsea 
acel lucru, oricît de scump i-ar fi fost”. 96. Giotto : Giotto di Bondone, născut la Vespignano 
pe la 1266, mort la Florenţa în 1337, elev al lui Cimabue, a fost cel mai mare pictor din vremea 
sa. O tradiţie destul de întemeiată ni-1 arată prieten cu Dante. Despre el scrie Boccaccio 
{Decameronul, VI, 5): „Avu o minte aşa de iscusită, încît Natura, mama şi făuritoarea tuturor 
lucrurilor, nu produce nici un lucru pe care el, cu stilul sau condeiul, sau pensula, să nu-1 facă 
atît de asemănător cu ea, încît să pară nu asemănător, ci mai degrabă Ea însăşi”. 97. Un 
Guido: Guido Cavalcanti. Cf. Infernul, X, 63. Celuilalt: Guido Guinizelli din Bologna; a 
trăit între 1240 şi 1276, cînd muri la Verona, exilat din Bologna cu ceilalţi din partidul 
Lambertazzilor. Cu versurile sale şi mai ales cu vestita canţonă Al cor gentil ripai'a sempre 
Amore, a inaugurat prima şcoală poetică italiană cu adevărat originală, pe care Dante a 
numit-o „dolce stil nuovo”, adică „a stilului nou şi dulce”, căruia au aparţinut şi Guido 
Cavalcanti şi Dante. 98. Olimp : gloria, lauda limbii. După cum Franco Bolognese a întrecut 
pe Oderisi în arta miniaturii, tot aşa Guido Cavalcanti a întrecut în arta poetică pe Guido 
Guinizelli şi (adaugă, făcînd aluzie la el însuşi) poate că s-a născut cineva care să-i întreacă 
pe amîndoi. Avem aici întregul parcurs triumfător al poeziei italiene de la Bologna la Florenţa 
şi de la Guido Guinizelli la Dante. Cu toată marea admiraţie pe care Dante o avea pentru cei 
doi înaintaşi ai lui, dintre care pe cel dintîi îl numeşte „maestru al meu şi al celor mai buni 
decît mine, cîţi au scris frumoase şi elegante poezii de dragoste”, iar pe cel de-al doilea 
„primul meu amic”, Dante totuşi e conştient de superioritatea artei lui. Această afirmare a 
propriei superiorităţi, făcută tocmai aici, în cîntul smereniei, şi pusă în gura lui Oderisi 
care insistă asupra vremelniciei gloriei omeneşti, nu poate să nu ne surprindă. E vorba însă 
de Guido Cavalcanti, de fostul lui prieten, de acela de care s-a despărţit cînd a intrat în 
perioada rătăcirii sale morale, fapt pentru care l-a şi dojenit, cu sonetul celebru: „Eu vin la 
tine ziua-n multe rînduri şi parcă te găsesc gîndind prea josnic”; e vorba de Guido care nu 
aprobă amestecul lui ca nobil în partidele populare şi nici înscrierea lui în una din bresle ; 
Guido, în fine, pe care fiind prior îl surghiunise la Sarzana şi de a cărui moarte era aproape 
responsabil! Şi atunci, de cîte ori e vorba în Divina Comedie de Guido, atitudinea lui Dante 
e ceva între admiraţie, iubire, ciudă, amărăciune, regret şi apărare. 100. A bătut: se sub¬ 
înţelege : „şi nu mai bate”. In textul italian însă se spune: „vîntul ce vine cînd de aici, cînd 
de acolo...”. 102. Schimbînd: suflarea vîntului e totdeauna aceeaşi, dar îsi schimbă numele 
după direcţie. 

DIVINA COMEDIE 


103 Vei fi tu mai vestit trecînd din viată 

9 

în ani cărunţi, decît prin carnea vie 
ieşind pe cînd te poartă doica-n braţă, 

106 în mia de-ani? Un timp în veşnicie 
mai scurt decît o clipă-n roata care 
din toate-n cer o ştim cea mai tîrzie! 

109 Toscana-ntreag-urla de-acesta care 
în faţa mea cu greul drum se luptă, 
şi-n Siena grijă nimeni azi nu-i are, 

112 deşi i-a fost stăpîn, pe cînd fu ruptă 
în furia ei Florenţa ce fusese 

9 

semeaţ-atunci, pe cît e azi coruptă! 

115 E faima voastr-al ierbii fir ce-adese 
se stinge-aşa c-abia veni şi nu-i, 
prin raza cui din glii el tînăr iese.” 

118 Iar eu: - „Smerenie-n inimă tu-mi pui 
făcîndu-mi marea bub-a mea să sece, 
dar cine-i cel de care tocmai spui?”. 

121 - „Salvani Provenzan, şi-aci petrece, 
fiindc-avu - mi-a zis - trufaşul tel 

9 9 

ca Siena-ntreagă-n jugul lui s-o plece. 

124 Aşa a mers şi merge-aşa la fel, 

de cînd e mort. Spre-atare caznă mînă 
a fi-ngîmfat de tot prea mult ca el!” 

127 Iar eu atunci: - „Dar dac-un duh ce-amînă 
mereu, pînă la moarte,-a se căi, 
e-nchis mai jos şi nu se urcă pînă 


112. Şi-azi grijâ-n Siena nimeni nu-i mai are (b). 113-114. cea semeaţă! Atit pe 
atunci (A). Am trecut în text varianta (a) pentru a restabili rima. 


106. In mia: peste o mie. A se înţelege : „Nu vei fi mai vestit dacă mori bătrîn decît dacă ai 
fi murit de mic”. Un timp : se referă la „mia de-ani”. 107. Roata : cerul stelelor fixe, care, 
după doctrinele astronomice urmate de Dante, îşi îndeplinea rotaţia în 360 de veacuri. 
109. Acesta: Provenzan Salvani, căpetenia ghibelinilor din Siena, cetăţean cu mare auto¬ 
ritate în oraşul lui, mai ales după bătălia de la Montaperti, unde, mulţumită lui, cei din Siena 
înfrînseră pe florentini! Despre el cronicarii povestesc că, pentru a scăpa din captivitate pe 
un prieten al lui, luat prizonier de Carol de Anjou în bătălia de la Colle (1269), neavînd cele 
zece mii de florini pe care regele le cerea ca răscumpărare şi trecînd peste mîndria lui, a 
cerşit în piaţa Sienei pînă cînd a adunat suma cerută: „Şi văzînd cei din Siena pe stăpînul 
lor, care obişnuia să fie aşa de mîndru, cerînd cu atîta milă, se înduioşară, şi fiecare după 
puterea lui îi dădură ajutor” (lacopo della Lana). 117. Cui: a aceluiaşi soare prin căldura 
căruia a răsărit. 119. Bub- : deci poetul se învinovăţeşte el însusi de mîndrie. E ştiut cum 
cronicarii şi legenda ne înfăţişează unanim pe Dante ca foarte mîndru şi e cunoscut răspunsul 
faimos ce i se atribuie cu ocazia unei solii pe care concetăţenii lui voiau să i-o încredinţeze : 
„Dacă mă duc eu, cine rămîne? Si dacă rămîn eu, cine se duce?”. 121. Petrece: ironic. 

PURGATORIUL 


130 nu trece-ntregul timp cît îl trăi, 
de nu i-1 scad cu ruga muritorii, 
asa curînd aici el cum veni?”. 

133 - „Pe cînd trăia - mi-a zis - mai plin de glorii, 
lăsînd, din propria vrere,-orice ruşine 
s-a-nfipt în Siena-n for ca cerşetorii 

136 şi ca să-şi scoat-amicul din suspine 
si temnita lui Carlo, el aici 
cerşea zvîcnindu-i toate-ale lui vine. 

9 

139 Nu-ţi spun mai mult, şi-obscur poate că-mi zici; 
dar nu mult timp va trece, şi vecinii 
aşa-ţi vor face-ncît o să-ţi explici. 

142 Şi-ăst fapt l-a smuls din joasele confinii.” 


137. Si temnita : si din temnita. 138. Zvîcnindu-i : din cauza sforţării făcute pentru a-si 
înfrînge mîndria. 139. Zici : zici că vorbesc obscur. 140. Mult timp : în 1300, epoca închipuită 
a călătoriei lui dincolo de mormînt, Dante nu putea să cunoască din experienţă cît de dureros 
este de a cere altora, dar Oderisi îi prevesteşte că florentinii {vecinii, adică concetăţenii lui), 
izgonindu-1 din Florenţa, vor face aşa fel ca să înţeleagă toată amărăciunea sacrificiului lui 
Provenzan Salvani. 142. Confinii : ţinuturi, partea de mai jos a Purgatoriului, unde stau 
aceia care au întîrziat să se pocăiască. 

CîntuC XII 


Brîul întîi: trufaşii 

9 


Basoreliefuri reprezentînd pilde de 
trufie pedepsită (1-72) © îngerul 
smereniei şterge de pe fruntea lui 
Dante cel dinţii P (73-99) ® Cei 
doi poeţi se urcă pe brîul următor 
(100-136) 


1 Mergeam acum cu umbra cea-ncărcată 
ca boii-alături cînd în jug îi pui, 
cît timp mă-ngădui preabunul tată. 

4 Dar cînd mi-a zis: - „Desparte-te şi sui, 
că-i bine-aici cu vîsle si vîntrele 
să-mping-un om cît poate barca lui”; 

7 dînd dreptu-i stat înfăţişării mele 

cum faci cînd vrei să pleci, deşi-mi erau 
gîndirile smerite-acum şi grele, 

10 eram în mers şi paşii mei urmau 

cu drag pe-ai lui Virgil, făcînd dovadă 
şi-ai lui şi-ai mei ce sprinten umblet au. 

13 Cînd iar mi-a zis : - „Las-ochii tăi să cadă ! 
Spre-a fi cu spor cărarea ta ’nainte, 
să faci şi locul de sub tălpi să-l vadă”. 

16 Precum scobesc pe lespezi de morminte 
întregul chip, aşa cum îi fusese, 
al celui mort spre-a fi de-adus aminte 


15. patul (a). 


1. Umbra : Oderisi. 2. Alături : de notat cum Dante insistă asupra participării lui la pedeapsa 
trufaşilor. încă de două ori va mai participa în Purgatoriu la pedeapsa sufletelor, şi anume 
în brîul pizmăreţilor şi în acela al desfrînaţilor. 5. Cu vîsle : întrebuinţează toate mijloacele 
ce-i stau la îndemînă. Cf. lat. velis remisque. 7. Dînd: a se construi: „dînd înfăţişării mele 
poziţia dreaptă, cum faci cînd vrei să pleci...”. îşi îndreaptă corpul, dar gîndurile îi rămîn 
smerite. 13. Să cadă: Virgil sfătuieşte pe Dante a-şi pleca ochii în jos ca să vadă exemplele 
de trufie pedepsită sculptate în piatra potecii stîncoase pe care umblau. 16. Scobesc : se 
subînţelege: sculptorii de monumente funebre. 

PURGATORIUL 


19 şi-a da cu el prilej de-a plînge-adese 
prin boldul evocării care poate 
să-ncindă foc în sufletele-alese; 

22 aşa văzui, ci mult mai bine-n toate 
prin arta lor, figuri pe colnicel 
cît brîu ca drum din sinesi coasta-1 scoate. 

25 Văzui deoparte cum superbul cel 

mai bun creat cum n-a fost altul nime 
din cer cădea-ntr-al fulgerului fel. 

28 Văzui, străpuns de foc din înălţime, 
întins Briar cum zace, de-altă parte, 
cu mortu-i trup pămîntului greime. 

31 Văzui pe Palas, pe Timbreu şi Marte 
armaţi pe lîngă Zeus privind răzleţe 
mari membre de-uriaşi pe cîmp departe. 

34 Văzui sub poala ’naltei fortăreţe 
pe Nimrod ca năuc privind popoare 
ce-au fost cu el în Senaar semeţe. 

37 O, Niobe, cu ce priviri de-oroare 

priveai copiii tăi, sculptaţi pe stradă, 
de şapte-ori doi, cum unul-unul moare. 

40 O, Saul, tu, în propria ta spadă 
ce mort păreai pe Gilboe juratul 
nici roua-n veci, nici ploi să nu mai vadă. 

43 O, tu, nebun-Arahne pe-ncurcatul 

ţesut al tău, ce scump plăteai o toană, 
păianjen trist făcîndu-te păcatul. 


21. milă (a). 23. brîul acel (a). 26. Creat mai bun (a). 


24. Cît brîu : pe toată lărgimea brîului pe care coasta {muntele) o scoate din sine ca drum. 

25. Superbul : Lucifer, cel mai frumos dintre îngeri, care, răzvrătindu-se împotriva lui 
Dumnezeu, a fost înfrînt, împreună cu partizanii lui, de legiunile cereşti comandate de 
Arhanghelul Mihail, şi aruncat apoi în Iad. 27. Al fulgerului : cf. Luca, X, 18: „Am văzut pe 
Satana căzînd ca un fulger din cer”. 29. Briar: unul din giganţii rebeli care se răzvrătiră 
împotriva lui Zeus. Cf. Staţiu, Tebaida, II, 596, unde gigantul e reprezentat în luptă împo¬ 
triva întregului cer: „armatum immensus Briaraeus stetit aethera contra’’'. 30. Greime : greu¬ 
tate. 31. Palas... Marte: Minerva, Apollo (zis „Timbreul”, de la Timbra, unde era adorat) şi 
Marte, zei care se luptară împreună cu Zeus împotriva giganţilor. 34. Fortăreţe : Turnul 
Babilonului. 35. Nimrod: făuritorul Turnului. Cf. Infernul, XXI, 77. în Biblie însă nu i se 
atribuie o atît de mare parte în ridicarea vestitului turn. Năuc : din cauza diferitelor limbi 
necunoscute, pe care le auzi vorbite de concetăţenii săi. 36. Senaar : cf. Geneza, X, 10: 
„Nimrod, viteaz vînător înaintea Domnului. A domnit la început peste Babei, în ţara Sinaar”. 
37. Niobe : soţia lui Amfion, regele Tebei. îndrăzni să pretindă onorurile divine cu mai mult 
drept decît Latona, lăudîndu-se că ar fî superioară zeiţei din cauza celor 14 copii, care îi fură 
în urmă omorîţi toţi de Apollo şi Diana (copiii Latonei) ca pedeapsă. Cf Ovidiu, Metamorphoses, 
VI, 146-312. 40. Saul: regele Israelului, învins de filisteni. Fiind părăsit de Dumnezeu din 
cauza trufiei sale, se omorî azvîrlindu-se în propria-i sabie pentru a nu cădea în mîna duşma¬ 
nilor. Cf. I Samuel, XXXI, 4: „Şi Saul şi-a luat sabia şi s-a aruncat în ea”. 41. Gilboe: 
locul unde a avut loc bătălia, blestemat (Juratul) în Cîntarea de jale a lui David. Cf. II Samuel, 
I, 21: „Munţi din Ghilboa! Nici rouă, nici ploaie să nu cadă pe voi!”. 43. Arahne: ţesătoare 

46 O, Roboam, n-aveai aci-n icoană 
trufaşul chip ce-ameninţa, ci-n carul 
gonit de-ai tăi fugeai cumplită goană! 

49 Scobit era pe aspra piatr-amarul 
lui Alcmeon cel ce-a făcut să-i pară 
aşa de groaznic mamei sale darul! 

52 Scobit era cum fiii s-aruncară 

pe Sanherib în templu-n care stete 
şi-ucis acolo-n capişte-1 lăsară. 

55 Scobit era ce-amară moarte-i dete 
lui Cir, cînd zise-n furie Tamirii: 

„Tu sînge bea, că de-asta-ţi fuse sete”. 

58 Scobit era cum au fugit asirii 
cînd mort fu Olofern, şi totodată 
şi jalnicele moaşte-ale cumplirii. 

61 Văzui şi Troia-n pulbere-aruncată 
o, Ilion, ce ticălos şi-umil 
scobit e chipul care-aici te-arată! 

64 Ce maistru-a fost, al cui penel sau stil 
făcu figuri şi umbre-aici de care 
se poate-uimi şi-un duh cît de subtil? 

din Lidia, care, fiindcă a ţesut o pînză la întrecere cu Minerva, aceasta i-a rupt-o şi pe ea o 
transformă în păianjen. Cf. Ovidiu, Metamorphoses, VI, 140 şi urm. 46. Roboam: fiul lui 
Solomon, care, rugat de norod să uşureze birurile impuse de tatăl lui, răspunsese; „Degetul 
meu cel mic va fî mai gros decît coapsele tatălui meu. Acum tatăl meu a pus peste voi un jug 
greu, dar eu vi-1 voi face şi mai greu ; tatăl meu v-a bătut cu bice, eu vă voi bate cu scorpioane” 
(I, împăraţi, XII, 11). Din cauza acestui trufaş răspuns Dumnezeu îl pedepsi; puţin în urmă 
poporul se răzvrăti şi ucise cu pietre pe Adoram, cel însărcinat cu strîngerea dărilor. Roboam 
atunci fugi la Ierusalim, şi zece din cele douăsprezece triburi ale lui Israel i-au refuzat 
ascultarea. Aci: în basorelieful sculptat în stîncă pe piatra drumului. 50. Alcmeon: fiul lui 

A 

Amfiarau şi al Erifîlei. îşi omorî mama, care, din pofta unei salbe de aur, fusese pricina morţii 
bărbatului ei. Cf. Eneida, VI, 445 şi urm. şi Staţiu, Tebaida, II, 272 şi urm. 53. Sanherib: 
regele asirienilor. Poruncise evreilor să părăsească cultul Dumnezeului lor, iar în urma rugă¬ 
ciunilor lui lezechiel, Dumnezeu făcu să moară într-o noapte 185.000 asirieni; puţin mai în 
urmă, Sanherib fu omorît de copiii lui în Ninive pe cînd se ruga în templu. II împăraţi, 
XIX, 37 : „Şi pe cînd se închina în Casa Dumnezeului său, fiii lui l-au ucis cu sabia, şi au fugit 
în ţara Ararat”. 56. Cir: regele perşilor. N-a voit să asculte rugăciunile Tamirei, regina 
masageţilor, să dea drumul fiului său pe care-1 făcuse prizonier, dar, înfrînt de aceia, fu 
omorît, şi capul lui aruncat de ea într-un burduf plin cu sînge, cu următoarele cuvinte citate 
de Orosius, Historia Langobardorum, II, 7, 6: „După cum te-am ameninţat, vreau să te satur 
de sînge”. 59. Olofern: general al regelui asirienilor Nabucodonosor; a fost omorît de ludita 
pe cînd asedia Betulia. Cf. ludita, XI şi urm. 61. Troia : celebrul oraş, atît de bogat şi puternic 
înaintea distrugerii lui de către greci, fu dat în Evul Mediu foarte des ca exemplu de trufie 
pedepsită. Citim, de pildă, în Carmina Burana următoarele versuri: „Subsidio fortunae 
labilis. Cur proelio Troia, iam nobilis. Nune flebilis iacet incendia Cu foarte multă proba¬ 
bilitate Dante însă s-a inspirat din Virgil (Eneida, III, 3-4): „cecidit... superbum Uium, et 
omnis humo fumat Neptunia Troja’\ Vezi şi lucrarea noastră: „La materia epica di ciclo 
classico nella lirica italiana delle origini”, în Giornale storico della letteratura italiana, 
voi. LXXIX (1922), pp. 15 şi urm. 62. Ilion: fortăreaţa sau, după cum ni se spune în Roman 
de Ti'oie, „le maitre donjon” al oraşului, ale cărui minuni sînt descrise pe larg în vechiul 
roman francez, care, avem motive s-o credem, era cunoscut lui Dante. 

67 Par morţi cei morţi, iar viii vii, si clare 
nu le-au văzut cei ce-au văzut ca mine 
cît timp urmam plecat acea cărare. 

70 Şi-acum te mai mîndreşte,-o, tu, creştine, 
călcînd de sus şi nasu-n nori purtîndu-1, 
că drumul rău să nu ti-1 vezi sub tine!... 

9 

73 Făcurăm drum mai mult pe deal, urcîndu-1, 
şi drum mai mult şi soarele-a-mplinit 
decît credeam eu cel aiuri cu gîndul, 

76 cînd cel care mergea mereu ţintit 

numa’ ’nainte-a zis: - „In sus priveşte! 

Nu-i timp de-a merge-astfel şi-aşa robit. 

79 Căci iat-aici un înger se găteşte 
să vie către noi, şi-a sa solie 
a şasea serv-a zilei şi-o-mplineşte. 

82 Şi-n grai, şi-n ochi s-aduni cucernicie, 
să-i plac-a ne pofti, şi-aminte ai 
că ziua asta-n veci n-o să mai vie!”. 

85 Cu-ndemnul său atît mă-ndătinai 

să nu pierd vremea-ncît povaţ-obscură 
el nu putea să-mi dea-ntr-al limbii grai. 

88 Spre noi veni frumoasa creatură, 

în alb vestmînt şi-n chip avînd lucoare 
cum Venus pare-n zori în zare pură. 

91 El braţe-a-ntins şi-aripi ca vrînd să zboare 
şi-apoi: - „Veniţi - aşa-ncepu să zică -, 
sînt scări aici, de-urcat de-acum uşoare”. 


78. Căci JIU e timp (a). 80. ei (a). 83. sui (a). 


67. Şi clare : în text: „Şi cei care au văzut adevărul {realitatea) nu au văzut mai bine ca mine”. 
A se construi: „Şi clare ca mine nu le-au văzut cei ce au văzut {realitateaY^ 70. Şi-acum: 
în aceste versuri Dante atrage atenţia cititorului asupra înţelesului alegoric al pildelor scobite 
pe piatră sub picioarele sufletelor trufaşe, pe care greutatea ce le apasă pe umeri le sileşte să 
privească în jos. Imaginea materială a pildelor de trufie sculptate în piatra pe care sufletele 
nu le-ar putea vedea de n-ar fî silite să aibă ochii în jos e un simbol al conştiinţei păcatului 
de trufie, pe care nu o putem căpăta decît prin smerenie. 74. Drum mai mult: în timp ce 
noi înaintam pe deal şi soarele împlinise mai mult drum decît credeam eu, tot cu gîndul la 
acele sculpturi. 78. Robit : de alte gînduri. 79. Un înger : îngerul păzitor al acestui brîu, care 
va şterge de pe fruntea lui Dante cel dintîi din cei şapte P săpaţi pe fruntea lui la intrarea 
Purgatoriului şi care corespunde cu cel mai grav dintre păcatele capitale: acela al trufiei. 
81. Serv-: roabă. După personificarea mitologică, orele sînt divinităţi în serviciul lui Apollo. 
A şasea oră a zilei era în Evul Mediu ora 12 de amiază. 84. Ziua asta : cf. Convivio, IV, 2 : 
„Gîndeşte-te că ziua aceasta nu va mai răsări. Deci să nu pierdem vremea”. Astfel interpre¬ 
tează unanim toti comentatorii mai moderni. Mai bine însă Tommaseo: „vreme mai nimerită 
pentru a ispăşi păcatul”. 85. Mă-ndătinai : eram atît de obişnuit cu îndemnul lui de a nu-mi 
pierde vremea, încît, în privinţa aceasta, vorbele lui nu puteau să nu-mi fîe clare de tot. 
90. Venus : Luceafărul dimineţii. 93. Acum : fiindcă, înlăturată fiind greutatea celui mai 
grav păcat {trufia), se trece mai uşor la ispăşirea celorlalte păcate. 

94 Urmînd chemării,-o ! Rari ce se ridică ! 

Vai, neam uman, născut spre-a te urca, 
de ce cazi tu de-o boare-oricît de mică? 

97 Ne-a dus deci unde-o scară-n stînci era, 
m-atinse-apoi cu-aripa sa pe frunte, 
şi-un sigur drum mi-a spus că voi afla. 

100 Precum la dreapta, spre-a sui pe munte, 
la templul care,-o, bine cîrmuite 
oraş, stă-n deal, cînd treci a văii punte, 

103 ş-alin-al coastei clin prin scări cioplite 
şi puse-aici din vremi mai cum se cade 
pe cînd şi cot şi-ocale-au fost cinstite, 

106 aşa s-alină rîpa care cade 

şi-aici, pieziş de sus din cerc vecin, 
dar ambii umeri piatr-aici ţi-i rade. 

109 Pe cînd eram intraţi acum deplin, 
şi voci, cum [nu pot fi la noi rostite] 
cîntau : „Ferice-acei cu duh puţin !”. 

112 Ah, aste porţi cît sînt de felurite 
de cele din Infern! Aici cîntări 
te-ntîmpină, şi-n Iad urlări cumplite! 

115 Suiam acum pe-acele sfinte scări 

şi mult mai dulci de cum păreau de-afară 
le-afLam în fuga sprintenei urcări. 

118 Şi-am zis : - „Maestre,-o, spune-mi ce povară 
aşa de grea din spate-mi se desprinse, 
că nici un greu nu simt urcînd pe scară?”. 

121 - „Cînd slovele ce-acum aproape-s linse 
pe fruntea ta, dar tot mai au putere, 
vor fi ca-ntîia toate şase stinse. 


95. Sbori în sus (a). 96. la (a). 97. dus (a). 99. drum vegheat (a). 106. Piezişa forţ- 
-aici (a). 109-110. Şi voci...! Cum nu pot fi la noi nicicînd rostite (b). 111. sărac (a). 
120. C-aproape nici nu simt că urc pe-o scară (b). 


94. Urmînd : în text: „Rari sînt acei care vin la această chemare”. De construit, probabil: „O, 
ce rari se ridică (oamenii) urmînd chemării”. 96. Boare : renumele pămîntesc pe care şi mai 
înainte l-a asemuit cu „o suflare de vînt”. 99. Sigur: mă încredinţă că nimic nu-mi mai putea 
înlătura suişul. 100. Precum : rîpa (muntelui) care cade repede pe celălalt brîu îşi micşorează 
povîrnişul, după cum rîpa dealului San Miniato, pe vîrful căruia e biserica San Miniato al 
Monte, lîngă Florenţa (numită ironic binecuvintatul oraş), îşi adună clinul coastei prin scări 
cioplite în vremea cînd administraţia oraşului era în mîna unor oameni cinstiţi, care nu ştiau 
să falsifice măsurile {cot şi ocale). 108. Rade: atinge. Din cauza strîmtorii potecii de munte 
pe care umblau. 111. Ferice : e prima din cele nouă fericiri: „Ferice de cei săraci cu duhul, căci 
a lor e împărăţia cerurilor” {Matei, V, 3). 116. Dulci : mai uşor la urcat decît păreau. 121. Slovele: 
cei şapte P săpaţi pe fruntea lui de îngerul păzitor. Linse : fiindcă, o dată înlăturată trufia, 
celelalte păcate tînjesc, lipsite de izvorul principal de alimentare. 

124 picioarele-ţi vor fi de buna-ţi vrere 
învinse-astfel că nu le va mai fi 
suirea-n sus o trudă, ci plăcere.” 

127 Ca cel ce merge-avînd, fără de-a şti, 
pe cap ceva, şi-ncepe-a şti că-1 are, 
că-1 fac [al] altor semne-a bănui, 

130 şi duce-o mină deci spre-ncredinţare 
si cată si-află si-astfel mina lui 

9 9 9 

îi face-acea ce văzul nu e-n stare; 

133 pe degete răzleţe-aşa făcui 

si-aflai că-s numai sase P ce-i scrise 

9 9 

acel cu chei, cînd drumul începui, 
136 iar cînd văzu ce fac, Virgil surîse. 

129. Căci altul fac prin (a). 



129. Că-1 fac : din faptul că semnele celorlalţi îl fac să bănuiască. 133. Răzleţe : pentru a-şi 
înlesni număratul, pipăind mai mulţi P în acelaşi timp. 

CîntuC XIII 

Brîul al doilea: pizmăreţii 


Brîul pizmăreţilor. Glasuri aeriene 
care amintesc pilde de milostenie 
(1-42) @ Pedeapsa dată pizmăreţilor 
(43-84) ® Convorbirea lui Dante cu 
Sapia (85-154) 


1 Eram în capul scării de-unde vine 
că muntele se-mparte-a doua oară, 
pe care-urcînd se vindecă oricine. 

4 Şi tot aşa un brîu aci-ncunjoară 

întregul deal, ca-n prima-ncingătură, 
atît că arcu-i mult mai strîmt scoboară. 

7 Nici umbre-aici nu vezi, nici o figură; 

pereţii lui şi golul drum întreg 

asemeni sînt cu-a stîncii fată sură. 

> 

10 - „De-oi sta s-aştept popor ca să-nţeleg 
ce drum să iau, mă tem - Virgil vorbit-a - 
că prea tîrziu voi şti ce drum s-aleg!” 

13 Spre soare-apoi şi-a-ntors nedumerita 
privire-astfel că osie-a făcut 
din dreapta sa, iar stîngii-i dete-orbita. 


A 

1-4. In capul scării-ajunsem cu urcatul.! De unde-alt hriu pe-al doilea şi-l 
desdoae. j Ast deal, ce urcîndu-l, spal-oricui păcatul (a). 2-3. Unde-acel deal 
se-mparte-n două! Ce vindecă pe cel dispus urcării (c). 6. îndoae (c). 7. Nici 
umbră-aici nu e, nu vezi figură (c). 9. par (c). 13. adine ţintită (c). 14-15. că osie 
dreptei sale! I-a dat mişcării-n jur; iar stîngii (b). 


1. Scării: scara ce din brîul întîi, al trufaşilor, duce la cel de-al doilea, al pizmăreţilor. 

2. A doua oară : „în locul în care muntele s-adună pentru a doua oară în rotogol, formînd un 
alt brîu”. Cf. cîntul X, 18. 6. Strîmt : din cauza formei conice a Purgatoriului, brîurile, cu cît 
se îndepărtează de bază, apropiindu-se de vîrf, sînt din ce în ce mai mici. 7. Figură : spre 
deosebire de brîul precedent, unde drumul era împodobit cu basoreliefuri. 9. Asemeni : cu 
aceeaşi culoare. 10. Popor: trecătorii pe care să-i întrebe despre drum. 14. Osie: centrul 
mişcării în cerc; s-a întors deci la dreapta, răsucindu-se pe piciorul stîng. Deducem de aici 
că ceasul amiezii trecuse cu ceva, şi deci Virgil, vrînd să-şi întoarcă privirile spre soare ca la 
o călăuză, trebuie să se întoarcă la dreapta. 

16 - „Lumină sfîntă-n care-acu-ncrezut 
încep eu noul drum - a zis condu-ne 
cum cere drumul nou ce-am început. 

19 Lumină dai, căldură dai, Preabune, 
deci tu ne fii mereu conducătorul, 
de n-ai vrun alt temei ce ţi se-opune.” 

22 Pe-un spaţiu noi făcurăm paşi cu zorul 
cît loc aici de-o milă se socoate, 
în timp puţin, c-aşa ne-mpinse dorul. 

25 Şi iată voci (dar ce popor le scoate 
noi nu vedeam) spre noi zburau acu, 
chemînd cu drag la cina milei toate, 

28 Cuvîntul spus de-ntîia voce fu 

„vin n-au”, şi-n zbor rostitele cuvinte 
le-a spus din nou şi-n dosu-ne trecu. 

31 Nici n-a fost stins ecoul vocii sfinte 
cînd alta-n urma ei: - „Eu sînt Oreste”, 
si ca si-aceea-n zbor trecu ’nainte. 

9 9 

34 - „O, taP - am zis -, ce glasuri sînt aceste?” 
Abia-ntrebai, şi-al treilea glas, din spate: 

- „Iubiţi pe-acel ce inimic vă este!”. 


16-18. O dulce foc!... Crezind luminii tale...! De-ncep o nouă cale, a zis! Cum cer 
acei ce-ncep această cale (b). 16. dulce (c). 17. o nouă cale (a). Eu intru-n... zicea (c). 
18. Cum vrea condus să fie aici oricare (c). 19. lumii... şi-o scalzi (c). 23. dincoa (c). 

_ A 

27. Cu drag chemînd (a), masa (c). 28. Intîiul glas ce-n sbor trecut-a, dară, (c). 

29. Vin n-au a zis întîiul glas şi-apoi (a). „Vinum non habent”... foarte tare zise (c). 

30. şi după ce trecu de noi (a), cînd fu-ndărăt de noi (b). Şi-n dosul nostru-ajuns, 
îi zise iară (c). 31. Dar n-a fost stins (a). Dar nu de tot el din auz pierise (c). 
32. Fiind... şi-alt glas (c). 33. ca şi prima (a). Trecu strigînd, dar nici el nu se 
oprise (c). 35. Şi-al treilea, urmînd cele-ntrebate (a), deodată (c). 36. Iubiţi pe cel 
rău vrăşmaş (c). 


16. Lumină: pasajul are o valoare cu deosebire alegorică. Soarele, după interpretarea lui 
Flamini {II significato e il fine recondito della Divina Commedia, Livorno, Giusti, 1916), „sim¬ 
bolizează acea dreaptă iubire naturală care împinge omul a dori binele şi căreia omul se 
adresează, cînd îi lipsesc motive mai înalte pentru a determina alegerea sa”. 21. De n-ai...: 
în text: „Dacă alt motiv nu ne împinge să facem altfel”. 22. Spaţiu : a se construi: „Făcurăm 
paşi cu zorul pe un spaţiu (mare) cît loc aici se socoate o milă”. 25. Şi iată : a se construi: „Şi 
iată voci spre noi zburau acu...”. 27. Drag: cu iubire sfîntă. Cina milei: îndemnînd sufletele 
pizmăreţilor către practicarea virtuţii contrare (milostenie). 29. Vin n-au : făcînd aluzie la 
minunea apei schimbate în vin la nunta din Cana; cf loan, II, 3: „Cînd s-a isprăvit vinul, mama 
lui Isus i-a zis : «Nu mai au vin»”. 32. Oreste : fiul lui Agamemnon şi al Clitemnestrei, pomenit 
aici ca pildă de milostenie din cauza prieteniei credincioase care-1 legă {cf. Cicero, De amiciţia, 
VII, 24) de Pilade. Se ştie că cei doi prieteni, conduşi în faţa tiranului care vrea să omoare 
pe Oreste, se întrecură în a spune fiecare că e cel vinovat. Strigătul: „Eu sînt Oreste’^ Dante 
îl găsea în De finibus (I, 20) al lui Cicero, care pomeneşte că poporul, care asista la o tragedie 
a lui Pacuvius, la acest strigăt cu care fiecare din cei doi prieteni se făcea vinovat, izbucnea 
în aplauze. 36. Iubiţi: sînt cuvintele lui Cristos în Cuvîntarea de pe munte. Cf. Matei, V, 44: 
„Dar eu vă spun: iubiţi pe vrăjmaşii voştri, binecuvîntaţi pe cei ce vă blestemă, faceţi bine 
celor ce vă urăsc”. 

37 Virgil atunci: - „Cornicea asta bate 
a pizmei vină, şi-astfel de amor 
sînt plesnele acestui bici purtate. 

40 Contrară voce-o are frîul lor. 

Şi cred că pînă ce-o s-ajungi la pasul 
iertării-o să cunoşti şi-acest popor. 

43 Ci-nfipt cu ochii de-unde vine glasul 
în faţă-ne tu duhuri vei vedea, 
de-a lungul stîncii toate-avînd popasul”. 

46 Căscînd cu mult mai mult privirea mea, 
văzui în faţă-mi umbre cu mantile, 
coloare-avînd cum stînca o avea. 

49 Nu mult am mers apoi, şi rugi umile 
plîngeau: „Mario, cere pentru noi, 
voi, sfinţi cu toţii,-o. Petre,-o, Mihaile!”. 

52 Nu cred c-ar fi pe lume-aici vrun soi 
de oameni azi cu fire-aşa barbară, 
cari n-ar fi plîns de ce-am văzut apoi! 

55 Cînd furăm deci aproape-ncît s-apară 
din schime clar ce-amar lor li se dete, 
prin ochi durerea-mi izbucni amară. 

58 Păreau că poart-un gros suman în spete 
şi unul pe-altul razim îşi cătau 
şi toţi şedeau proptiţi de-acel părete. 


37. Maestrul hun : „Ast cerc are să bată’' (c). 38. biciu (a). Invidia, deci plesnele-acest 
hiciu (b). şi deci biciul care, (c). 39. De amor să-i fie plesnele de-amor. Să-i (fie) aibă 
pleasna sa de-amor purtată (c). 40. Dar frîul vrea contrară voce (a). Dar frîul vrea 
contrara voce-aici (b). Căci frîul vrea s-aveţi contrarie vrere (c). 42. Iertării-o să-l 
auzi ca să-ţi explici (b). după-o părere (c). 43. -nfigeţi (c). 44. Şi vezi în faţa-ţi 
duhuri plîngătoare (b). 45. şi fac (c). 46. Am dat vederii-aripi atunci să zboare (b). 
48. de-a pietrelor coloare (a). Coloare-avînd de-a stîncilor culoare (b). 52. să umble 
pe pămînt (c). 53. De om (c). 54. Spre a nu (a). 56. aspectul acelei cete (c). 58. c-un (a). 
60. Şi toate stînd de-al rîpei mal proptite (c). 


38. De amor: a se construi: „Şi astfel plesnele {loviturile) acestui bici sînt purtate {mişcate) 
de amor”. 40. Contrară: contrară păcatului pizmei. Frîul: dojana. 42. O să cunoşti: vei 
avea o idee şi de pedepsele ce le îndură aceste suflete. Expresia are o nuanţă uşor ironică şi 
de ameninţare, dacă ţinem seama că, ceva mai la vale, Dante însusi mărturiseşte întru cîtva 
păcatele sale de invidie. 41-42. Pasul iertării: la sfîrşitul brîului al doilea, unde îngerul 
păzitor al cerului îi va şterge de pe frunte cel de-al doilea P. 46. Căscînd : ţinînd ochii mari 
deschişi. 47. Mantile: îmbrăcate cu sumane groase {cilicium) în semn de smerenie. Culoarea 
sumanelor e vînătă ca aceea a stîncii de care aceste suflete se lipesc. Ne explicăm deci de ce 
Dante nu le văzuse înainte. Culoarea vînătă a stîncii şi a sumanelor se potriveşte de minune 
cu păcatul lor, şi confundarea umbrelor cu stînca reprezintă o atitudine contrară dorinţei 
neîmplinite de a ieşi la iveală în orice ocazie. 50. Cere : „roagă-te”. Sufletele cîntă cu glas tare 
„litaniile” sfinţilor, pilde ale milosteniei împotriva căreia au păcătuit. 55. Schime : înfăţi¬ 
şarea. 59. Razim: se sprijineau unul de altul, cum nu făcuseră în viată. 

PURGATORIUL 


61 Aşa milogii-acei ce pîine n-au 

la hramuri stînd, cersindu-si ce să-mbuce 
proptiţi deolaltă cap în cap ei stau, 

64 ca mult mai mare milă să te-apuce, 
nu numai prin auz, dar prin vedere, 
căci tot aceeaşi milă ea ne-aduce. 

9 

67 Cum n-au de soare orbii-o mîngîiere, 
asa si-aceste umbre-aici de cer 

9 9 

n-au nici o parte-n oarba-le veghere. 

70 Căci tras prin gene-aveau un fir de fier, 
[cusut precum la şoim i se petrece] 
cînd nu-i supus la cîte i se cer. 

73 Părîndu-mi că-i injurie-n cale-a trece 
văzînd pe-aceştia făr’ de-a fi văzut, 
privii spre domn ca dubiul să mi-1 sece. 

76 Ştiu-ndeajuns ce-am vrut să-i spun, eu mut 
şi fără ca s-aştepte-a mea-ntrebare, 

- „Vorbeşte,-a zis, dar scurt şi priceput”. 


61. lipsiţi (a). 62. stau (c). 63. Şi... grămadă stau (b). 64. grabnic (c). 66. Ci şi prin 
văz, căci spor de milă (c). 67. Cum orbii deci nu trag folos din soare... n-au nici un 
folos din soare (c). 68. cerul (c). Aşa şi acestor de care spuiu, (c). fierul (c). Din cer 
nu vrea orice-şi de-a sa lărgoare (c). 70. pleoape (a). 71. Şi aşa cusute ca şi-un şoim 
a sale (A). Aşa cusute precum la şoim i se petrece. Cusut ca şi la şoim necum de (b). 
Am trecut în text varianta (b), din cauza rimei, petrece (a). Şi nesupus (b). Le coase- 
-aşa (c). 72. Şoimierul (c). 73. a trece-n cale (A). Inversiunea necesară pentru rimă 
ne-a fost sugerată de varianta (b), care urmează: trece... înainte (a). 75. Părinte 
(a). Am introdus în text, unde versul era lipsă, lecţiunea (b). 77. deci (c). 


63. Cap în cap : cu capul sprijinit de umărul altuia, ca să arate că nu mai pot de boală şi de 
foame, spre a inspira mai mare milă credincioşilor. 66. Ea : vederea chipurilor suferinde ale 
milogilor ne pricinuieşte o milă tot atît de mare ca şi auzul tînguielilor şi milogelii lor. 68. Cer: 
lumina cerului. 71. Şoim: pedeapsa celor pizmăreţi de a avea genele cusute împreună cu o 
sîrmă de fier e luată din Ar^a de a vina cu şoimi, foarte răspîndită în Evul Mediu. Cînd şoimul 
era capturat mare se chema „sălbatic” (nesupus) şi, pentru a-1 îmblînzi, i se coseau genele cu 
aţă. Operaţia aceasta se numea în italieneşte cigliatura, de la it. ciglia = sprîncene. Tratate 
medievale despre creşterea şoimilor şi arta vînătorii lor au scris împăratul Frederic al Il-lea, 
regele Siciliei, şi provensalul Daude de Pradas (Li roman dels auzelhs cassadors). 73. Injurie : 
părîndu-mi-se că supăr acele suflete prin faptul că, trecînd înaintea lor, le vedeam fără ca ele 
să mă poată vedea. 75. Sece : să îmi risipească îndoiala. 76. Ştiu : Virgil. Mut : fără să 
vorbesc. Virgil, ca suflet neîmpiedicat de trup, înţelege gîndurile lui Dante fără a fi nevoie să 
le rostească. 77. -ntrebare : adică dacă putea ori nu să le adreseze cuvinte. Era, într-adevăr, 
singurul fel în care Dante le putea anunţa prezenţa lui; altfel, umbrele nu l-ar fî băgat în 
seamă şi el ar fî trecut prin acel brîu fără să ia nici un contact cu acest fel de păcătoşi, care 
îl interesau în mod special. Putea să fie acolo cineva din oraşul lui, vreun cunoscut sau oricine 
care ar fî dorit să fie anunţat la ai săi sus pe pămînt. Ocazia era unică. In vecii vecilor nu 
s-ar fî repetat. Dar şi un sentiment de remuşcare de a nu oferi acelor suflete un astfel de 
prilej de a le satisface dorinţele împingea pe Dante a le semnala prezenţa sa, nemaispunînd 
că rolul lui de călător în ţinuturile de dincolo de mormînt, favorizat de o milă specială, îl cam 
măgulea, şi cu greu ar fî renunţat în acest brîu să mai audă cuvintele de mirare ale sufletelor 
care pentru prima oară văd un om viu străbătînd meleagurile lor. întrezărim în aceste cuvinte 
toată adînca si delicata umanitate a lui Dante. 

DIVINA COMEDIE 


79 Virgil mergea pe partea de pe care 
să cazi din mal în gol prea lesne poţi, 
căci gardenă-mprejur deloc el n-are, 

82 şi-ntr-altă parte-aveam pe-acei devoţi 
ce storc aşa prin trista cusătură 
că-n plîns aveau scăldată faţa toţi. 

85 Şi-ntors spre ei: - „O, gintă tu, sigură 
să vezi lumina primă, ce dorinţii 
supreme-a voastră-i cea mai mare-arsură 

88 să-mprăştie mila spuma conştiinţii 
din voi cît de curînd, ca să vă cadă 
curat curgînd printr-însa rîul minţii. 

91 să-mi spuneţi voi şi dulce-mi daţi dovadă 
de-amor, de-i vrun latin pe-aci, şi bine 
îi poate fi, cred eu, ca să mă vadă”. 

94 - „O, frate,-un cetăţean e fiecine 

cetăţii cei din cer, ci vrei să spui: 
pribeag care-a trăit prin ţări latine ?” 

97 Puţin mai înainte de-unde fui 

9 

aşa-mi păru c-aud rostind cuvinte, 
de-aceea ca să văd spre el trecui. 

100 Văzui un duh părînd că ia aminte 

şi-aşteapt-atent, de-ntrebi tu cum anume? 
El sus ţinea bărbia sa ’nainte. 

9 


79-82. Virgil venea pe mal pe partea care! Da muntelui către prăpastie ocol! Şi nici 
un fel de gard spre-aceasta n-are! Şi între altă parte aveam smeritul stol (b). 
80. rotogol (b). 81. parapet. Căci nici un fel de parapet (a)/ n-o îngrădinează (c). 
82. Iar de-alta. 83. astfel (împing) silesc cumplita (a), ce-apasă-astfel (b). 84. Că-n... 
gol (a). Că plînsul scurs pe-ohraji le sta-n bolhol (b). Şi guri da vorbei lor bolbol (b). 
87. Unicul vostru ţel (A). Am înlocuit versul 87, incomplet în (A), prin varianta (a); 
Unicul ţel ce-a... şi-a voastră-arsură (b). 91. Şi spuneţi-mi (b). 92. căci (a). 98. Deci 
glas puţin nu tare-atunci (a). 100. Şi-un duh văzui atent luînd aminte (b). 102, Nâlţa 
ca orbii barba sa 'nainte (b). 


79. Partea: pe marginea rîpei. 81. Gardenă: parapet. 82. Devoţi: „evlavioşi”. Sufletele 
Purgatoriului, fiind pocăite, nu ne mai apar, ca în Infern, în bestialitatea păcatului lor, ci ca 
nişte evlavioşi care cîntă psalmi într-o biserică. 83. Storc : subînţeles: „lacrimi”. 85. Sigură: 
toate sufletele care sînt în Purgatoriu au siguranţa de a ajunge în Rai, o dată vina lor spălată. 
86. Lumina primă : Dumnezeu, numit aşa cu o delicată aluzie la orbirea lor vremelnică. 
După cum le-ar spune: „Chinul de a nu putea vedea acum soarele material vă va fi răs¬ 
plătit cu vederea soarelui spiritual (Dumnezeu) către care vă înălţaţi dorinţele şi rugile”. 
88. Să-mprăştie : a se construi: „Aşa să dea Dumnezeu ca mila să împrăştie cît de curînd din 
voi spuma conştiinţei..., dar voi să-mi spuneţi...”. Spumă: zgură. 90. Rîul minţii: valul 
aducerii-aminte a trecutului, pe care Dante îl doreşte să nu se păteze {să vă cadă curat) de 
zgurile {spuma) remuşcării curgînd prin conştiinţă. 92. Latin: italian; cf. Infernul, XII, 65, 
Purgatoriul, XI, 58. Bine : de folos. 94. Cetăţean: sufletul atrage atenţia lui Dante că, printre 
sufletele fericite, nu poate fi vorba de deosebire naţională, ci toţi sînt cetăţeni ai aceleiaşi cereşti 
cetăţi. Mai bine deci decît „latin” ar fî trebuit să spună „pribeag prin ţări latine”, adevărata 
patrie a omului fiind numai cerul. 97. Fui: eram. 99. Trecui: înaintai. 101. De-ntrebi: a se 

PURGATORIUL 


103 - „Tu, cel ce spre-a sui-n mai bună lume, 
te-ucizi - am zis de eşti cel ce-ai răspuns, 
să faci să te cunosc prin loc şi nume!” 

106 - „Din Siena fui, şi-nvidia m-a străpuns; 
cu-aceştia-n rînd îmi spăl ticăloşia, 
plîngîndu-i Lui spre-a nu ne fi ascuns. 

109 Nebună fui, deşi mă chem Sapia. 

Mereu mai mare-aveam de rău străin 
decît de propriu-mi bine, bucuria. 

112 Şi, ca să crezi cuvîntul meu deplin, 
de fui nebună, ascult-a mele spuse. 

Mergeam în jos pe-al anilor mei clin; 

115 cînd oastea-n cîmp pe lîngă Colle-o duse 
cetatea mea şi inimicii ei, 
eu cerului cerui ce însusi vruse. 

118 Bătuţi şi puşi pe-amară fug-ai mei, 
cînd am văzut ce goană-i despreună, 
cumplit m-am bucurat de-a lor cădere, 

121 încît, privind spre cer, strigai nebună: 

«De-acum ori este-ori nu-i un Dumnezeu!» 
cum face mierla-n scurta vreme bună. 

124 La finea vieţii mă-mpăcai şi eu 
cu Cel de Sus, dar şi prin pocăinţă 
eu tot n-aş fi scăzut amarul meu, 


103. duh (c). 104. dete (c). 106. de pizm-un om (a), cete (c). 107. Şi-n rînd (a). 
nevrednicia (c). 108. sta... arete (c). 109. deşi-mi ziceau (c). 110. Căci eu (a). 115. mea 
cetate-şi (c). 116. Oştirea spre-a-nfrunta vrăşmaşii (c). 117. a cere... piere... durere... 
cădere (b). ceream (c). 122. De-acum de tine-am pace (c). 123. Cum face pentr-un 
scurt răshun mierloiul (c). 124. pace... -mpace, (c). 125. N-aş fi-mplinit ce fui dator 
a face (c). 126. nu m-avea prin rugi (c). 


înţelege : „De-ntrebi tu de unde am priceput că aşteaptă atent, eu îţi răspund că «sus ţinea 
bărbia sa ’nainte»”. 104. Ucizi : te supui la o caznă atît de amară. De eşti : Dante nu ştie 
sigur dacă spiritul căruia se adresează e cel care a răspuns. II bănuieşte numai din înfăţişarea 
lui mai atentă. 105. Loc : ţara de naştere. 107. Aceştia : aluzie la cei dimprejur. 108. Ascuns : 
ca să ne milostivească cu vederea sa. 109. Nebună : nu s-a putut păstra jocul de cuvinte 
italian între savia = cuminte şi Sapia = numele femeii din Siena, care vorbeşte lui Dante. 
Sapia : nu se ştie despre ea cu siguranţă decît ceea ce găsim în Dante. Cei mai mulţi din vechii 
comentatori o cred măritată cu un Ghibaldo Saracini şi stăpîna castelului Castiglioncello din 
Monteriggioni. Ea mărturiseşte lui Dante să fî fost atît de pizmăreaţă, încît, pe cînd la Colle 
di Val d’Elsa concetăţenii săi din Siena, împreună cu ceilalţi ghibelini din întreaga Toscană, 
se băteau (1269) cu guelfii din Florenţa, se rugase lui Dumnezeu pentru înfrîngerea sienezilor 
şi, cînd află că fuseseră împrăştiaţi, tare se bucurase. După ceea ce ne spune unul din cei mai 
vechi comentatori, toată pricina revoltei ei pare a fi fost faptul că ea „nu avea acea stare pe 
care o dorea”. 116. Cetatea : Siena. 117. Vruse : ceea ce s-a şi întîmplat. Fireşte că, după cum 
se spune în Evanghelie, „nici o vrabie nu cade pe pămînt fără voia lui Dumnezeu”, dar nu e 
nevoie să spunem că aici coincidenţa e cu totul fortuită. 118. Bătuţi: după ce au fost bătuţi. 
123. Mierla : face aluzie la o credinţă populară după care mierla, cînd începe a se împrimă- 
văra, ar spune: „Nu mă mai tem de tine, Doamne, căci am ieşit din iarnă!”. 

127 de n-ar fî fost să-mi fie cu priinţă 
prin rugă-i Pietru Pieptenarul, care 
prin mila sa-mi scurtă din suferinţă. 

130 Dar cine-i fi tu, cel ce-a noastră stare 
o-ntrebi, şi porţi şi ochii-aşa cum vrei 
şi sufli cînd vorbeşti, precum îmi pare?” 

133 - „Vor fi cusuţi aici şi ochii mei, 

dar numai timp puţin, căci adunară 
puţin venin de-nvidie prin ei. 

136 Dar groază-mi e de cazna cea amară 
de mai de jos, şi-n inimă simt bine 
de-acum că sînt strivit de-a ei povară.” 

139 - „Dar cine te-a condus aici pe tine, 

de crezi şi-ntr-un întors ?”, fu vorba lui. 
- „Acest ce tace-aici şi e cu mine. 

142 Sînt viu; de-aceea, dacă vrei să pui 
s-alerge jos mortalele-mi picioare 
şi pentru tine,-alese duh, să-mi spui.” 


131-132. şi parcă porţi aşa cum vrei! Şi ochii tăi, şi-n gură-ntorci suflare (a). 
134. am zis... căci nu mult fu veninul (c). 136. de chinul... suspinul (c). 139. Dar 
cine te-a condus aici pe tine (a). 140. ţi-o speri (a), şi deci de vrei după puteri (a). 
140-141. să te şi-ntorci...! Şi eu (c). 140-142. Tu cel ce-apoi şi-ntoarcerea ţi-o speri. / 
Iar eu : Acest ce tace şi-i cu mine. / Sînt viu, şi deci de vrei, după puteri (b). 142. Şi 
viu eu sînt... şi (c). 143. fugă (c). 144. ceri (a). Să-mi ceri (b). 


128. Pieptenarul : Pietro da Campi, zis „Pieptenarul”, fiindcă vindea piepteni. A fost înscris 
în al treilea ordin franciscan şi juca un mare rol în viaţa religioasă şi politică a oraşului său 
Siena, unde a murit în ziua de 5 decembrie 1289 şi a fost înmormîntat pe cheltuiala republicii 
în biserica franciscanilor. 131. Cum vrei: necusuţi cu sîrmă. 132. Sufli: „eşti viu”. Aproape 
toţi comentatorii trec repede asupra acestei mărturisiri a lui Dante, şi, într-adevăr, aproape 
refuzăm să credem că el s-ar putea acuza de un păcat care repugnă măreţei figuri, pe care 
o întrezărim în urile dispreţuitoare şi măreţe şi în generoasele invective din Divina Comedie. 

A 

Insă trebuie să ţinem seamă, pentru a ne lămuri, de un pasaj din Summa theologica (II, 2, 36) 
a Sfintului Toma de Aquino, pe care Dante a avut-o desigur în minte, şi în care se spune că: 
„Amintirea bunurilor trecute, întrucît au fost posedate, pricinuieşte plăcere, iar întrucît au 
fost pierdute, durere, şi, întrucît alţii le au, invidie’^ (în care condiţie Dante tocmai se găsea). 
De acest fel este invidia de care Dante se acuză în acest pasaj. Şi atunci lucrul ne miră mai 
puţin. E vorba de acea „umanitate” a lui Dante, care pînă acum a fost foarte puţin pusă în 
lumină; de unde vine că cei care l-au comentat nu izbutesc să-şi explice multe lucruri, printre 
care şi cuvintele de creştinească pocăinţă pe care el le pronunţă {Infernul, XXVI, 19-24) cînd 
vede pentru prima oară pedeapsa sfetnicilor înşelători, cu privire la care nu trebuie să uităm 
că un om de talia lui Dante, pe nedrept persecutat şi tîrît ca o frunză în prada a ceea ce el 
numeşte „vîntul uscat al sărăciei”, era puternic ispitit să dea priceperii lui o întrebuinţare 
asemănătoare aceleia date de Ulise şi Diomede. Cf. Ramiro Ortiz, Cîntul XXVI din „Infern’' 
cetit la facultatea de litere din Bucureşti, Bucureşti, Tipografia „Speranţa”, 1915, p. 10. 137. Mai 
de jos : cazna sufletelor care-şi ispăşeşc păcatul trufiei în brîul inferior. 138. Povară : îi pare 
de a simţi pe grumaz grea povara pietrelor enorme ce silesc pe trufaşi să privească în jos. 

140. De crezi : a se înţelege: „Dacă, cum arăţi, crezi de a te mai întoarce pe pămînt (şi deci 
eşti în viaţă), mulţumită cărei minuni şi cărei călăuze aşa de pricepute te găseşti aici?”. 

141. Acest : Virgil. 143. Picioare : „dacă vrei să alerg şi pentru tine (în folosul tău)”, adică: 
„să duc veste pentru tine la cei pe care i-ai iubit”. 

145 - „E mare semn de-a cerului favoare 
si-atît de nou s-auzi, ce ne vorbeşti - 
ajută-mi deci prin ruga ta aoare. 

148 Şi rogu-te pe tot ce tu iubeşti, 

de-o fi vrodată să mai calci Toscana, 
onoarea mea-ntre-ai mei să mi-o-ntregeşti. 

151 Tu-i caută-ntre nebunii cei ce vana 
speranţă-n Telamon o vor plăti 
cu mult mai mult decît săpînd Diana, 

154 dar si mai rău de admirali va fi.” 

9 


146. O, nou e de-auzit (c). 148. doreşti (a). 152. şi au să piardă (c). 153. cătînd (a). 
154. au să piardă (c). 


145. E mare: a se construi: „S-auzi ce ne vorbeşti, e mare semn de favoarea cerului”. 
151. Vana: zadarnică. 152. Telamon: cei din Siena erau cunoscuţi în Toscana ca un neam 
de oameni dintre cele mai vanitoase din întregul ţinut {cf. Infernul, 121-122). Aici se face 
aluzie la cumpărarea din partea sienezilor (1303) a castelului şi portului Talamone, cu care 
Siena, lipsită complet de ieşire la mare, spera să devină şi ea emulă a gloriilor Veneţiei, 
Genovei, Pisei şi Amalfî, vestitele republici maritime ale Italiei din Evul Mediu. Portul însă 
avea puţină însemnătate şi era prea departe de oraş. Din acest motiv sienezii risipiră în 
acestă afacere o grămadă de bani fără nici un folos, devenind batjocura celorlalte oraşe din 
Toscana. 153. Diana : altă caraghioasă şi foarte legendară întreprindere a sienezilor! Oraşul 
fiind aproape lipsit de apă, ei credeau în existenţa unui rîu subteran, numit Diana, în căutarea 
căruia făcură nenumărate şi, fireşte, zadarnice săpături. 154. Admirali : amirali, zis ironic 
pentru cetăţenii Sienei. Pe aceeaşi temă chiar astăzi există în Italia motive comice foarte 
cunoscute şi gustate de către popor, ca acela al „milanezului pe mare” şi acela al „amira¬ 
lului elveţian”. 

DIVINA COMEDIE 



cîntuC xiy 

Brîul al doilea: pizmăreţii 


Guido del Duca şi Rinieri da Calboli 
(1-66) @ Plîngerea lui Guido de 
schimbarea moravurilor în Romagna 
(67-126) ® Glasuri în aer care aduc 
aminte de pizmă pedepsită (127-151) 


1 - „Al nostru deal, ce om ni-1 ocoleşte, 

cît timp e încă viu şi ochii lui 
se-nchid şi se deschid precum voieşte?” 

4 - „Nu pot să ştiu, dar ştiu că singur nu-i. 

Intreabă-1 tu că stă mai lîngă tine 
şi-l roagă dulce-aşa ca să-l dispui!” 

7 Vorbeau, plecaţi spre-olalt-aşa-ntre sine 
la dreapta doi, şi-apoi plecata faţă 
o-ntinseră ca spre-a vorbi cu mine. 

10 Şi-mi zise-un duh: - „Tu, suflete, ce-n viaţă 
şi-acum fiind, în trup spre ceruri treci, 
mîngîie-ne de milă şi ne-nvaţă: 

13 de unde vii şi cine eşti? Ne pleci 
să stăm de-atîta har ce ti se fece 
miraţi ca şi de-un fapt nefost în veci”. 


2. nu-i dete moartea sbor (c). 11. şi-n trupul tău fiind (a). 


1. Al nostru: vorbesc împreună două suflete intrigate de prezenţa noilor sosiţi (Dante şi 
Virgil), revelată lor de convorbirea lui Dante cu Sapia. Deal : dealul Purgatoriului. Ocoleşte: 
îl străbate urcînd în spirală. 3. Precum : spre deosebire de ei, care-i aveau cusuţi cu sîrmă. 
Ca şi toţi acei care au o suferinţă şi văd toate prin prisma ei, pizmăreţii aceştia, ai căror ochi 
sînt cusuţi acum cu sîrmă, fac să consiste tot bunul vieţii în a fî cu ochii deschişi. Pentru ei, 
„omul în viaţă” e sinonim cu „omul ce n-are ochii cusuţi”. In această expresie mai vedem şi 
o aluzie la păcatul invidiei lui Dante, care, cînd va muri, va avea şi el ochii cusuţi cît timp 
va sta în acel brîu. De luat în seamă şi amănuntul că Dante şi Virgil au ochii liberi, pe care 
l-au aflat din conversaţia lui Dante cu Sapia {cf. cîntul precedent, v. 131: „şi porţi şi ochii-aşa 
cum vrei”). 7. Vorbeau : a se construi: „aşa vorbeau doi”. 9. O-ntinseră : cu mişcarea proprie 
orbilor. 13. Ne pleci : ne sileşti, ne faci. A se construi: „ne sileşti să stăm miraţi”. 14. Fece: 
făcu (prin influenţa italienescului fece). 

16 Iar eu: - „Frin mijlocul Toscanei trece 
un rîu - am zis ce-n Falteron răsare 
şi curge-un curs de mile zece-ori zece. 

19 Din malul lui aduc a mea-mbrăcare, 
şi-a spune cine-s eu ar fi-n zadar, 
căci numele nu mult răsunet are”. 

22 Răspunse-acel ce-ntîi vorbi: - „De-i clar 
ce pot cu mintea-n vorba ta pătrunde, 
de Arno-ti sună vorbele-asadar?”. 

9 9 

25 Iar lui al doilea: - „Dar de ce ne-ascunde 
să-i zică el acestui rîu pe nume, 
cum faci spunînd veşti rele de-oareunde ?”. 

28 Iar el răspunse-aşa: - „Nu ştiu anume, 
dar bine-ar fi să-l ştim şi dispărut 
chiar numele atării văi din lume, 

31 căci din izvoru-i (unde-i gros făcut 
alpestrul lanţ, din care-i rupt Pelorul, 
încît nu-n multe locuri e-ntrecut) 

34 şi pînă unde intr-a-ntoarce sporul 
ce mării cerul e silit să-l sugă 
spre-a pune-n rîuri ce-a căra li-e zorul, 

37 virtutea ca pe-un şarpe-o pun pe fugă 
vrăjmaşi ei toţi, ori prin curenţii răi, 
ori duşi de-un rău nărav care-i subjugă. 


16. Falterona (c). 19. via mea-mbrăcare (a), vie (a). 21. ştie (a). 23. ascunsul tău (a). 
25. ce-l ascunde (a), oare (c). 26. nevrînd să-i zică (a), spuie (c). 27. groaznice (a). 
cu ştiri cumplite (b). îngrozitoare ic). 37. virtutea-o pun ca pe-un vrăşmaş.... ca pe 
o năpîrcă (c). 38. Prin răi (c). 39. naşte (c). 


17. Rîu: Arno. Falteron: munte înalt al Apeninului toscan, spre hotarul cu Romagna. 

18. Zece-ori zece : o sută. Cf. Villani, Cronica, I, 43 : „Şi cursul lui are lungimea de mile o 
sută douăzeci”. 19. Imbrăcare : trupul, considerat ca haină a sufletului. 21. Are: în text: 
„încă nu are”. Şi într-adevăr, în 1300, epoca închipuită a călătoriei lui dincolo de mormînt, 
numele lui Dante nu era cunoscut decît din frumosul stil al poeziilor sale lirice. Cf. Infernul, 
I, 87. 26. Pe nume : de observat aici psihologia orbului şi concentrata lui atenţie ca să nu-i 
scape nici un element care să-i slujească la înţelegerea lucrurilor ce se petrec împrejurul lui 
şi pe care nu le poate prinde cu văzul. In cazul de faţă, sufletul care vorbeşte a băgat de 
seamă ceva care altuia probabil i-ar fî scăpat, anume că Dante se fereşte a pronunţa numele 
rîului, ca de ceva rusinos. 29. Să-l ştim : a se construi: „Chiar numele atării văi să-l ştiu 
dispărut din lume”. 32. Lanţ : şirul Apeninilor, din care s-a desfăcut Sicilia printr-o ruptură 
între capul Pelor şi ţărmul Calabriei. Cît priveşte expresia: 31. Gros făcut {cf it. pregno), 
trebuie înţeleasă în sensul că în muntele Falterona Apeninul se îngroaşă, nu numai în sensul 
că acolo formează un masiv, dar şi că regiunea aceea e îmbibată de izvoare, care o dilată. 
Întrebuinţînd cuvîntul gros traducătorul a păstrat dublul înţeles pe care comentatorii l-au 
văzut în pregno. 34. Pînă unde: din izvor pînă la vărsare în mare. Intr- : intră în mare 
pentru a-i da înapoi apa pe care soarele {cerul) o suge din ea, transformînd-o în nori, care la 
rîndul lor, prefăcîndu-se în apă, formează rîurile care i-o aduc înapoi. 36. Zorul : pe care (spor 
de apă) rîurile o cară cu repeziciune înspre mare. 37. Virtutea : a se înţelege: „De la izvorul 
Arnului pînă la îmbucătura lui în mare, toţi oamenii ce locuiesc acolo pun pe fugă virtutea 

40 făcînd pe fiii-acestei biete văi 
aşa de rele-apucături să prindă, 
că parcă-i paşte Circe-n rînd cu-ai săi. 

43 El printre porci murdari, mai demni de ghindă 
decît de oricare-alt vipt ce gurii-i place, 
curgînd, dinţii sărăcăcios, colindă. 

46 Mai jos găseşte javre făr’ de pace 
cari n-au putere-atît cit au venin, 
şi-aici, scîrbit de ei, un nas le face. 

49 Pe cit scoboară-n jos şi tot mai plin 
spurcatul rîu şi vrednic de blăsteme, 
el vede javrele cum lupi devin. 

52 Trecînd prin rîpi afunde, dintr-o vreme 
el dă de vulpi de-atîta fraudă pline, 
că nici de-un lat nici una nu se teme. 

55 Voi spune tot, s-audă el, căci bine 
va prinde-acestui viu să-şi amintească 
ce-un duh adevărat azi pune-n mine. 

58 Pe-al tău nepot [îl văd] cum va goni 
vînînd pe lupi prin valea-ngrozitoare 
şi-n spaima morţii tuturor va fi. 


40. cari fac (a). încît locuitorii tristei (c). 41. hotărăşte (c). 46. el da de (a). 50. ăst 
şanţ spurcat (a). 51. cîinii lui (a). 53. fărdelege (c). 54. cursă, prinse (c). 55. -nţe- 
lege (c). 56. căci bine va veni să-şi (a). Acestui viu a-şi aminti (b). 57. deslege (c). 
58. cum să gonească (A). 59. de-a lungul văii îngrozitoare (A). 60. îngrozească (a). 


ca pe un şarpe, ca nişte vrăjmaşi ai ei ce sînt, fie din cauza aerului nesănătos {curenţii răi) 
al acelui ţinut care produce numai oameni răi, fie chiar din cauza obiceiurilor rele ale locui¬ 
torilor”. 42. Circe : vrăjitoare faimoasă, despre care citim în Homer că schimbă în dobitoace 
pe îndrăgostiţii ei. Fireşte, Dante se inspiră aici nu din Homer, pe care nu-1 cunoştea, ci din 
Eneida (VII, 19) lui Virgil: „quos hominum ex fade dea saeva potentibus herbis induerat Circe 
in voltus ac terga ferarum”. 43. Porci : locuitorii ţinutului numit Casentino, cărora Dante le 
aruncă în faţă viaţa lor cheflie şi desfrînată. Epitetul de „porci” e posibil să-i fî fost sugerat 
de numele (Porciano) unui castel al conţilor Guidi. Aceste moravuri Dante le cunoştea foarte 
bine, ca acela care, fiind la curtea contelui Guido Salvatico în Prato Vecchio, Juxta Sarni 
fluenta’', trimite marchizului Moroello Malaspina o epistolă în latineşte în care, închinîndu-i 
canţona: Amor, dacche convien pur ch’V mi doglia, îi povesteşte întîlnirea lui cu o femeie 
frumoasă şi tînără, care, apărîndu-i ca un fulger, îl făcu să se abată de la hotărîrea lui de a 
se feri de dragostea lumească şi de cîntece care o preamăresc: „Occidit propositum illud 
lăudabile quo a mulieribus suisque cantibus abstinebam”. 44. Vipt: hrană, de la lat. victus. 
46. Javre : face aluzie la cei din Arezzo, pe care îi numeşte aşa din cauza firii lor gîlce- 
vitoare, care contrastează cu micimea ţinutului lor. 48. Nas : un „cot”, dar si cu nuanţa de 
„strîmbătură”. 51. Lupi : caraghioaselor, dar puţin păgubitoarelor javre din Arezzo le urmează 
sălbaticii şi periculoşii lupi florentini. 53. Vulpi: cei din Pisa, cărora, ca tuturor popoarelor 
de marinari şi negustori, li se atribuia multă şiretenie. 55. Ei: cei dimprejur care-1 ascultă. 
57. Duh : o inspiraţie cerească. 58. Nepot : Folcieri da Calboli; Dante îl numeşte „vînător”, 
adică „persecutor”, al lupilor florentini, fiindcă, fiind podestă al Florenţei în anul 1303, ca să 
facă pe placul celor „negri” (partidul duşman lui Dante), persecută pe cei „albi”, arestîndu-i 
pe unii din ei şi silindu-i prin chinuri să mărturisească că uneltiseră împotriva siguranţei 
statului. Ştim de la cronicarul Villani că unii din aceştia muriră în chinuri, iar ceilalţi fură 

61 Şi ca pe boi bătrîni o să-i omoare, 
şi vie vinde carnea lor, răpind 
a multor vieţi, iar sie-a sa onoare. 

64 Din tristul codru plin de sînge iese 
si-1 las-asa că nici în ani o mie 
el n-o mai fi acel care fusese”. 

67 Precum, la vestea jalei ce-o să fie, 
acel ce-ascultă-ncepe-a se-ntrista 
din orice parte-acel amar să vie, 

70 aşa văzui pe-al doilea duh, ce sta 

s-asculte-atent, cum trist sporea-n mîhnire, 
cînd prinse-n el ce-ntîiul cuvînta. 

73 Ce-mi spuse-un duh şi-a cestuilalt privire 
m-au ars să ştiu pe nume pe-astea două, 
si de-asta deci smerit le-am dat de ştire. 

9 9 

76 Deci tot acel ce-ntîi vorbi, cu nouă 
cuvinte-a zis: - „Tu vrei acum să vreu 
să-ti fac ce tu nu vrei să ne faci nouă. 

9 

79 Dar n-oi fi scump, fiindcă Dumnezeu 
atîta har în tine-a vrut să pună - 
să ştii atunci că Guid del Duca-s eu. 

9 

82 Trăind fui ars de-o pizm-aşa nebună, 
încît m-ai fi putut livid vedea 
văzînd pe-un om chiar numa-n voie bună, 

85 şi-atare paie-adun din holda mea. 

De ce-aveţi inima voi, oameni, oare 
spre-un bun ce-a fi-mpărţit nicicînd nu vrea? 

88 Acesta e Rinier, odor şi-onoare 
a casei Calboli, în care nu-i 
azi nici un ins să aib-a lui valoare. 


61. pe lupi, îl văd... (A). Aci şi la versul 58 am trecut în text varianta (b) pentru a 
completa terţina. 64. ieşind (a). - şi crunt din [tristul codru] îl văd ieşind (b). 66. acel 
ce-a fost fiind (b).76. o nouă (a). 80. a vrut în tine (a). 82. atît fui ars de-n [voe hună] (c). 
87. şi-acestea (a), unde-i nevoe de-a opri-nsoţirea (c), und[e-i] tovărăşie-opritâ (c). 
spre ce-i silit s-opreasc-asocierea (c). ...fi-mpreună (c). 88. şi preţ (c). 


decapitaţi. Cuvintele acestea sînt adresate de Guido del Duca către Rinieri da Calboli (unchiul 
lui Folcieri), care era lingă el. 61. Boi : în text: „ca o fiară bătrînă”, adică îmbătrînită în 
omoruri şi în sînge, şi se referă la Folcieri da Calboli. 62. Vinde : tocmesc cu „negrii” preţul 
vieţii lor ca pe al unor vite de vîndut măcelarului. 64. Codru : al Florenţei, socotită ca o 
pădure sălbatică. Cf Infernul, I, 2. Iese: Arnul. 66. Fusese: lăsă Florenţa într-o stare aşa 
de jalnică, încît nu-i vor ajunge nici o mie de ani ca să se refacă. 70. Al doilea : Rinieri da 
Calboli. Spiritul care a vorbit e Guido del Duca. 73. Privire: privirea înfăţişării mîhnite a 
lui Rinieri. 78. Nu vrei: vrei să afli numele meu, fără a ne fi răspuns încă cine eşti. 82. Ars: 
chinuit. 83. Livid : de pizmă. 85. Paie : trag consecinţele păcatului meu. 86. Aveţi inima: 
rîvniţi. 87. -mpărţit : cu deosebire de posesiunea harului dumnezeiesc, şi, în genere, a 

91 Nu-i singur despuiat din neamul lui; 
cit e-ntre Po si munţi si Ren si mare, 

9 9 9 9 ' 

de-un bun util si dulce vietii-oricui, 

94 ci plin e locu-ntre-ale lor hotare 

de sterpi ciulini, aşa că prin cultură 
tîrzie-ar fi să-i smulgi orice-ncercare. 

97 Ah, unde-s toţi acei ce faim-avură: 
Menard, Carpigna, Lizio, Traversar? 

Vai nouă, romanioli, azi corcitură! 

100 [Cînd ai să naşti, Bologno-un alt Fierar?] 
Şi-un alt di Fosco, tu, Faenza, oare, 
din troscot astăzi devenind stejar? 

103 Să nu te miri că bietu-mi suflet geme 
cînd Guid de Prata-mi vine-aminte mie 
şi Ugo d’Azzo, de pe-a noastră vreme, 

106 şi Frederic Tignos cu-a lui cuscrie, 
şi Traversară şi-Anastagi,-azi ele 
familii-a căror casă li-e pustie. 


96. de-ai (a). 100. Cînd ia-n Bologna aere-un Fierar (A). Cînd şti-vei tu, Bologna, 
de-un alt Fierar. 102. din mică tufă devenit (a). 101-102. Faenze tu pe-alt Fosco, 
să-ţi reclame! Pe-acest făcut din slab tufiş stejar (b). 


bunurilor spirituale, care, cu cit sînt împărţite, mai mult cresc în valoare, bunurile pămîn- 
teşti nu suferă împărţeală. 91. Despuiat : a se construi: „despuiat... de-un bun util”. 92. între 
Po : sînt hotarele Romagnei, care cuprindea atunci şi o parte din Emilia şi era mărginită 
tocmai de Po, Apenini, rîul Reno şi marea Adriatică. 93. Un bun : darurile care se cuvin unui 
om nobil, care trebuie să fie sever sau plăcut, după împrejurări. 96. Tîrzie : ar fî tîrzie orice 
încercare de a smulge, prin cultură, sterpii ciulini de care e plină întreaga Romagna. 98. Menard: 
Arrigo Menardi din Bertinoro (Romagna), cavaler plin de curtenie şi de dărnicie, cu masa 
totdeauna întinsă, dăruia bucuros veşminte şi cai, preţuia cărturarii şi îşi închinase viaţa 
întreagă dărniciei şi faptelor cavalereşti. Carpigna : Guido di Carpigna, vestit pentru viaţa 
cavalerească si dărnicia lui. Lizio : Lizio da Valbona. Unul din cei mai vechi comentatori, 
Lana, ne spune că: „Acest Lizio a fost om foarte darnic, curtenitor şi de mare strălucire”. 
Traversar: Pier Traversare, de familie guelfă, a trăit pe vremea lui Frederic al Il-lea şi a 
fost stăpînitor al Ravennei. Ospitalitatea familiei lui era vestită prin faptul că fusese cîntată 
şi de mai mulţi poeţi provensali. 100. Naşti: cînd se va naşte în Bologna un alt Fabbro 
{Fierar) dei Lambertazzi? Despre el nu ştim decît că a fost chemat ca podestă la Viterbo şi 
că a murit în 1259. 101. Fosco: probabil un „Bernardinus Fuscoli”, pe care-1 găsim pomenit 
într-un document din 1216. Acest Bernardino di Fosco, pomenit şi de trubadurul provensal 
Uc de Saint Cir pentru a fi apărat (1240) oraşul său, Faenza, împotriva împăratului Frederic 
al Il-lea, e pomenit aici de Dante ca unul care, deşi se trăgea dintr-o familie cît se poate de 
modestă (troscot), s-a ridicat prin meritele lui pînă la cele mai înalte demnităţi (stejar), ca de 
pildă aceea de podestă al oraşului Pisa. 104. Guid de Prata : Guido da Prata (orăşel lîngă 
Russi, în Romagna). Numele lui îl găsim pomenit într-un document din 1218. Despre el ştim 
că a fost de faţă la o întrunire a guelfîlor pentru alegerea lui Paolo Traversare drept comisar 
(procuratore) al partidului la Ravenna, în 1228. 105. Ugo d’Azzo : din oraşul Faenza, pe care 
îl reprezintă la negocierea păcii din Konstanz (Elveţia) între Liga Lombardă şi Frederic 
Barbarossa. 106. Tignos: Frederico Tignoso, din Rimini, unde aflăm de la comentatori că 
s-a arătat foarte darnic şi primitor, ţinînd tot timpul masa întinsă. Cît despre porecla de 
„tignoso^\ adică „pecinginos”, trebuie s-o fi moştenit de la vreunul din strămoşi, fiindcă, din 
contră, Benvenuto da Imola ni-1 descrie ca avînd „pulcherrimum caput capillorum flavorum”. 
Cuscrie : în text: „ceată”, şi face aluzie la tovarăşii lui de ospeţe. 107. Traversară : după ce 
(v. 98) a lăudat pe Pier Traversare, laudă acum toată familia lui, celebră în Romagna pentru 

109 femei şi cavaleri, plăceri şi-acele 

dulci griji, de-amor şi curtenie pline, 
pe unde-au inimi azi atît de rele! 

112 Cum nu pieri, Bretinore, căci din tine 
fugir-ai tăi, să scape de dihonii, 
şi mult popor cu ei? Dar face bine 

115 Bagnacavall că-şi isprăvi coconii, 
rău Costracar că ne mai fac pomană 
asemeni conţi, si si mai rău fac eonii! 

118 Vor fi, cînd vor scăpa de-a lor Satană, 
Paganii buni, dar nu-ntr-aşa măsură 
să n-aibă totuşi şi-urme de prihană. 

121 O, Ugolin de Fantoli, sigură 

stă faima ta, căci nu mai poţi avea 
urmaşi s-o facă, scăpătînd, obscură, 

124 Dar mergi, toscane, căci mai bine-aş vrea 
să plîng decît să spui, aşa de-amare 
dureri îmi fac vorbind de tara mea”. 

9 

127 Ştiam că simt a noastră-ndepărtare 
ăsti doi iubiţi; dar căci stăteau tăcînd 
făceau s-avem încredere-n cărare. 

130 Cînd iarăşi furăm singuri şi mergînd, 
precum din nori un trăsnet se scoboară 
cumplit veni un glas spre noi zicînd: 

133 - „Oricine mă-ntîlneşte-acum m-omoară !”. 
Şi-apoi pieri precum se-ndepărtează 
şi-un tunet scurs prin nori ce-1 împresoară. 


dărnicia şi virtuţile ei cavalereşti. Anastagi : din Ravenna. Familie stinsă pe vremea lui 
Dante, dar a cărei faimă dăinuia încă. 109. Femei şi cavaleri : adică: „sufletul meu geme 
cînd îmi vin în minte femei şi cavaleri...”, vers plin de nostalgie pentru vremea de odinioară, 
strălucitoare de obiceiuri frumoase şi virtuţi cetăţeneşti, imitat de Ariosto la începutul poemei 
sale Orlando furioso: „Le donne, i cavalier, l’arme, li amori, le cortesie, Vaudaci imprese io canto’’. 
111. Pe unde : pe unde (oamenii) au astăzi inimi atît de rele. 112. Bretinore : Bertinoro (lat. 
Bretenorium), orăşel din Romagna, între Forli şi Cesena, celebru odată pentru calităţile şi 
ospitalitatea cetăţenilor săi, printre care familia Mainardi, stâpînitoarea oraşului {cf v. 97), 
acum cuib de oameni răi şi chinuită de lupte lăuntrice {dihonii). 115. Bagnacavall: orăşel 
din Romagna, între Lugo şi Ravenna. 116. Costracar: Castrocaro în Val di Montone, lîngă 
Forli. 117. Gonii : locuitorii oraşului Cunio, lîngă Imola, din care se trăgeau conţii din Barbiano, 
mulţi la număr, dar unul mai rău ca altul. 119. Paganii: neamul Pagani din Faenza, care va 
da oameni cumsecade, cînd va muri Maghinardo dei Pagani, poreclit de către contemporanii 
lui „Satana” pentru vicleşugurile lui {cf. Infernul, XXVII, 50-51). 121. Fantoli: Ugolino dei 
Fantolini, mort în 1278, fără moştenitori. lacopo della Lana îl laudă ca fiind cavaler viteaz, 
virtuos şi nobil. Unele documente ni-1 arată podestă la Faenza în 1263. 124. Toscane : cu 
aceste cuvinte sufletul care vorbeşte se adresează lui Dante, îndemnîndu-1 a-si urma drumul 
şi a pune capăt unei conversaţii care i-a redeşteptat amintiri dureroase. 127. -ndepărtare: 
ştiam că, deşi cu ochii cusuţi, acele două suflete scumpe băgau de seamă că ne îndepărtăm de 
la ele şi tăcerea lor ne încredinţă că drumul ce-1 apucasem era cel adevărat. 130. Şi mergînd : 
a se înţelege : „şi furăm mergînd”. 132. Un glas : unul din acele glasuri misterioase şi pornite 
de la fiinţe nevăzute, care, în acest cerc, se aud trecînd în aer şi pomenind pilde de pizmă 
pedepsită. 133. Oricine : face aluzie la pilda lui Cain, care, din pizmă, omorî pe fratele său 

136 De-abia simţii că aerul s-asază 

9 9 

cînd iat-alt glas cu-atît de mare hui 
cum face-un tunet ce-n curînd urmează: 

139 - „Aglaura, schimbată-n stîncă, fui”, 

încît spre-a fi mai strîns de-al meu părinte 
eu nu ’nainte-un pas, ci-ados făcui. 

142 Cînd fu-n tot locul pace ca ’nainte, 

- „Acesta-i asprul frîu - îmi zise el - 
ce-ar fi să facă pe-om a fi cuminte. 

145 Voi prindeţi însă nada-ncît acel 

duşman de veci vă trage-n unghişoară; 
puţin v-ajută deci şi frîu şi-apel. 

148 Vă cheamă cerul cel ce vă-ncunjoară 
şi-arată-v-ale lui splendori eterne, 
dar ochiul vostru tot spre lut scoboară - 

151 de-aci vă bate-Acel ce-atot-discerne”. 


139. steiu (a). Schimbată-n stan, Aglaura (b). 


Abel. Cuvintele citate de Dante sînt cele pe care Cain le-a zis Domnului după ce a auzit blestemul: 
„Pedeapsa pentru vina mea e prea mare ca s-o pot suferi. Iată că tu mă izgoneşti... şi oricine 
mă va găsi mă va omorî” {Geneza, IV, 13-14). 139. Aglaura: sora Ersei şi fiica lui Cecrops, 
regele Atenei. Pizmuind pe sora ei, vru să oprească pe Mercur, care o iubea, să se ducă la ea 
şi a fost schimbată de zeu în stîncă. Cf. Ovidiu, Metamorphoses, II, 708-832. 140. Părinte: 
Virgil. 141. Ados : înapoi. Ediţia critică a Societăţii Danteşti Italiene are: „in destro”, nu 
„indietro’\ ca cele de pînă acum. Trebuie deci înţeles : „la dreapta”. 143. El : Virgil. 145. Nada: 
momeală. 146. Unghişoară: undiţă. 151. De-aci: de aceea. 

cîntuC xy 

Brîul al doilea si al treilea: 

9 

pizmăreţii şi mînioşii 


Ceasul amurgului (1-9) © îngerul 
strălucitor (10-39) © O îndoială a 
lui Dante (40-81) © Brîul al treilea 
al mînioşilor şi pilde de blîndeţe 
(82-117) © Fumul cel usturător 
(118-145) 


1 Din faptul zilei pînă cînd se toacă 
de-al treilea ceas, cît este spaţiul sferii 
ce-asemeni c-un copil apururi joacă, 

4 atît părea că pînă-ntr-al căderii 

moment lui Sol un spaţiu i-a rămas: 
miez-noapte-aici, dincolo faptul serii. 

7 Iar raza-i mă lovea direct pe nas 
din cauză că, urmîndu-ne-ocolirea, 
aveam întors spre-apus al nostru pas, 

10 cînd eu simţii mai mult decît airea 
pe-obraz lumina mult-a nu ştiu cui, 
si lucrul nou de-aci-mi stîrni uimirea. 

13 Din mîinile-amîndouă deci făcui 
ca streşini peste ochi o apărare 
şi-acel prisos de raze-1 mai scăzui. 


5. un drum lui (a). Clipita pentru soare-a mai [rămas], (c). 12. Şi noul fapt (a). 

1. Din faptul : cît e spaţiul (45*) pe care sfera soarelui îl parcurge din faptul zilei pînă la ora 
a treia din zi (după ceasul medieval, ora 9 după ceasul nostru) cînd se toacă de utrenie, tot 
atîta spaţiu rămînea soarelui de parcurs pînă în momentul apusului. 3. Copil: cerul Soarelui, 
care îşi schimbă mereu înclinaţia axei, e asemuit de Dante cu un copil care se joacă cu un 
ciob de oglindă, schimbîndu-i poziţia ca să îndrepte după plac reflexul razelor. 5. Sol : soare. 

6. Aici : pe pămînt, unde Dante scrie pentru noi lucrurile pe care dincolo le înregistrează în 
cartea memoriei. Dincolo: în Purgatoriu, unde se găsea în ziua de 11 aprilie a anului 1300. 

7. Lovea : a se înţelege: „Aveam soarele tocmai în faţă, fiindcă muntele fusese ocolit de noi 
aşa fel, încît străbătuserăm un sfert al brîului şi deci umblam în direcţia apusului”. 10. Airea: 
aiurea, ca de obicei în Coşbuc. 12. De-aci : din Purgatoriu. 

16 Precum din ap-ori din oglindă sare 
o rază aşa-n opusă direcţiune 
încît urcînd acelaşi unghi îl are 

19 ca şi căzînd, încît egal le pune 
de-o parte şi-alta pietrei căzătoare, 
precum şi arta şi-ncercarea spune, 

22 aşa-mi păru că-n faţă de-o lucoare 
răsfrîntă sînt lovit, şi ochii mei 
grăbiţi fugiră-n lături ca de soare. 

25 - „Lucoarea asta, dulce tată, ce-i, 
că nu mi-i pot scuti de-a ei povară, 
şi-ncoace parcă-şi mişcă focul ei?” 

28 - „De-uimire - el mi-a zis - să nu-ţi mai pară 
că servii-angelici tot te mai orbesc - 
e sol trimis spre-a ne pofti pe scară. 

31 Ci-n scurtă vreme nu-ţi va fi, gîndesc, 
cumplit să-i vezi, ci-o dulce veselie, 
pe cît o poţi simţi tu-n mod firesc.” 

34 Ajunşi apoi la vesela solie, 

cu dulce glas ne-a zis: - „Pe-aici intrînd, 
mai lin suis ca altele-o să fie”. 

9 

37 Plecaţi de-acolo, noi urcam pe cînd: 

„Ferice milostivii” şi „Tresalte 
acel ce-nvinge” s-auzea cîntînd. 


19. şi-mpârechiat le puse (a). 20. pe două pă[rţi] (a). 22. In faţ-aşa-mi păru că de-o 
lucoare, şters în (A), cu semn de trimitere la (a). 26. scufie... povara (a). Că mi-e 
privirii aşa de greu (b). 27. Şi pare - am zis - c-aproape focul ei (b). 33. poţi tu s-o 
simţi (b). 


18-19. Unghi... le pune: raza îşi pune unghiurile. 21. Arta: geometria, unde {cf. Catottrica 
lui Euclid, Prop. I) se demonstrează că unghiul reflexiunii e egal cu cel de incidenţă şi e egal 
depărtat de perpendiculară {piatra căzătoare), -ncercarea : experienţa. 22. Lucoare : lumină. 
26. Mi-i: ochii. Povară: orbire. 27. Focul: focar. 28. De-uimire: să nu ţi se pară ciudat, 
să nu te mai miri. 29. Servii: miniştrii, demnitarii cerului. 30. Scară: prin care se trece la 
brîul următor. Pe această scară şade îngerul păzitor, care, în cazul de faţă, e îngerul milos¬ 
teniei (iubirii către aproapele), virtute opusă păcatului pizmei. 32. Cumplit : supărător. 
33. Firesc : cît firea ta omenească îţi va permite. După alţi interpreţi, care însă nu mi se pare 
că nimeresc adevăratul sens al pasajului: „după cum e firesc că-1 poţi simţi, dat fiind că omul 
a fost creat pentru cer şi deci firea lui e dispusă să se poată bucura de darurile cereşti”. Se 
pare că traducătorul a urmat această a doua interpretare. 36. Mai lin : ceea ce înseamnă, 
după Landino (vestitul filosof din secolul al XV-lea şi comentator al Comediei), că, fiind 
uşuraţi de povara celor două păcate mai grave ale trufiei şi pizmei, suişul următor era să fie 
mai lin. 38. Ferice: este fericirea a cincea din „Predica de pe Munte” {Matei, V, 5): „Ferice 
de cei milostivi, că ei vor avea parte de milă!”. Cf. Purgatoriul, XII, 110, unde e vorba de 
fericirea întîi: „Ferice de cei săraci duhovniceşte...”. Tresalte: cuvintele acestea sînt adre¬ 
sate lui Dante, dar oglindesc sensul fericirii a noua: „Bucuraţi-vă şi veseliţi-vă, că răsplata 
voastră e mare în ceruri”. 

40 Şi singuri noi pe-urcuşul scării ’nalte 

suiam, [şi]-n mers gîndeam cum aş putea 
să trag din vorba lui folos încalţe. 

43 Şi-ntors spre el, mi-am spus dorinţa mea: 

- „Ce-a vrut acel din Bretinor să zică 
c-un bun ce-a fi-mpărţit nicicînd nu vrea?”. 

46 - „Supremu-i viciu-1 vede-acum cît strică 
de mult - a zis să nu te mire-apoi 
că-1 mustră vrînd pedeapsă-n voi mai mică. 

49 Fiindcă tind dorinţele din voi 

spre-un bun ce pate prin părtaşi scădere, 
de-aceea pizma strînge-ai caznei foi. 

52 Dar dac-amorul veşnicelor sfere 
spre ele v-ar întoarce-al vostru dor, 
voi n-ati mai fi-nfricati de-acea durere. 

55 Pe cît mai mulţi «al nostru» zic în cor, 
pe-atît mai mult din bun posede-oricare 
şi-au plus de caritate-n claustrul lor.” 

58 - „Eu simt - am zis - mai multă-ntunecare 
decît de-as fî tăcut, si mintea mea 
se-abate-acum în dubiu mult mai mare. 

61 Să facă mai bogaţi cum ar putea 
pe mai mulţi inşi averea divizată, 
decît avînd puţîni părtaşi la ea?” 

64 Iar el: - „Fiindcă mintea ţi-e-ndreptată 
tot numai spre pămînt, pe lîngă tine 
e neagra noapte-n ziua luminată, 

67 Nespus de ’nalt şi nesfîrşitul Bine 
spre-orice iubire-i gata să scoboare 
precum spre-obiecte lucii raza vine. 


41. şi-n mers (a). 46. al viciului suprem îşi vede-adicâ (a). Şi-aşa mi-a zis: El vede-aici 
cît Supremu-i viciu; ce (b). 59. şi mă deshini (a). 60. Cu vorba ta-ntr-un (b). 61. Cum 
poate face de avuţii mai plini (a). 63. decît... puţini (a). 69. spre un luciu corp şi-o (a). 


44. Bretinor : Guido del Duca. 45. -mpărţit : cf. Purgatoriul, XIV, 86-87. Cu acele vorbe Guido 
del Duca, înfierînd păcatul pizmei, ceartă pe muritorii rătăciţi, care-şi pun nădejdea nu în 
harul dumnezeiesc, care, cu cît e împărţit între mai mulţi, creşte în valoare, ci în bunurile 
pămînteşti, care nu suferă a fî împărţite fără a-şi pierde din valoare. 46. Viciu : păcatul 
pizmei. Vede : Guido del Duca vede acum în sfîrşit cît strică păcatul care l-a stăpînit în viaţă. 
48. Vrînd : din dorinţa ca oamenii, care vor afla cît e de urîtă lui Dumnezeu pizma, vor 
păcătui mai puţin şi deci pedeapsa va fî mai scurtă. 50. Scădere: să scadă. 51. Foi: foaie, 
adică foalele suspinelor, pe care pizma le strînge din cauza pornirii oamenilor către bunurile 
pămînteşti. Cît priveşte îndrăzneala imaginii, a se vedea ceea ce am remarcat altă dată cu 
un prilej asemănător. De altfel, aceeaşi imagine e întrebuinţată şi de Guittone d’Arezzo în 
Scrisoarea IX: „Foaie umflate de trufîe suflă tare si fac foc arzător de mînie”. 52. Sfere: 
lucrurilor cereşti. 54. -nfricaţi: înfricoşaţi. Durere: a pizmei. 57. Claustrul: Raiul, numit 
în cîntul XXVI, 128 : „mînăstirea unde Cristos e stareţul comunităţii”. 67. Bine : Dumnezeu. 

7 7? 7 9 

70 Şi-atît El dă cît află-n ele-ardoare, 
aşa c-apoi, cît mila lor se-ntinde, 
pe-atît li-e-n spor şi veşnica valoare. 

73 Deci cercul lor pe cît mai mulţi cuprinde, 
pe-atît iubesc mai mult, cu spor mai mare, 
şi-un duh dintr-altul ca-n oglinzi îl prinde. 

76 Ci-n spusa mea de n-afli-ndestulare, 
veni-va Doamna ta ca să te-ajute 
să-ţi stingi deplin şi-acest un dor şi-oricare. 

79 Dar vezi numai să vindeci cît mai iute 
cinci răni, ca şi-alte două, căci nimănui 
acestea nu se-nchid decît durute”. 

82 Cînd vrui să zic „mă saturi tu”, văzui 
că-ntrasem în alt cerc, si-asa deodată, 
atras cu ochii spre-alte părţi, tăcui. 

85 Aci-mi păru-n viziune luminată 
că sînt răpit, şi-apare făr’ de veste 
un templu-n care-i lume adunată. 

88 Şi-n pragu-i o femeie-aşa cum este 
o dulce mamă, zice: „Fiul meu, 
de ce ne-ai mai făcut acum si-aceste? 

9 

91 Căci iată, trişti, si tatăl tău si eu 
te-am căutat”. Şi-apoi vorbind atare 
vedenia mea pieri fără să vreu. 

94 Dar alta-mi apăru, părînd că are 
pe faţă plînsul care-1 naşte-anume 
durerea-n noi printr-o insultă mare, 

70. Şi cît de mult iubirea lor se-ntinde (a). Pe atît sporesc şi-n... (b). 71. Aşa atît 
apoi (a). 75. oglinde. 80. Cinci P ca pe-alţii doi ca răni. (a). Cinci P ca pe alţii 2, (b). 
81. Nu-i pier aceste răni decît dur[ute] (b). 88. Şi-o Doamnă-n prag. (a). 89. -n plîns (a). 


71. Cît : cu cît creşte {se-ntinde) ardoarea de iubire sfîntă a sufletelor, creşte {li-e-n spor) valoa¬ 
rea darului de sine pe care Dumnezeu {veşnica valoare) îl face sufletelor iubitoare. 73. Cercul: 
ceata, numărul. 75. Şi-un duh : şi fiecare duh îl primeşte răsfrînt de la altul, după cum o 
oglindă răsfrînge într-alta razele soarelui. II: sporul iubirii lui Dumnezeu. 77. Doamna ta: 
Beatrice. 78. Acest un dor : formă obişnuită la Cosbuc în loc de „acest dor”. Si-oricare: 
oricare altul. 80. Răni: cei cinci P ce-i mai rămîneau de şters de pe frunte. Două: celelalte 
două, de acum şterse, ale trufiei şi pizmei. 81. Acestea: aceste răni. -nchid: nu se vindecă. 
Durute: decît prin pocăinţă şi ispăşire. 83. Cerc: al mînioşilor. 89. Fiul meu: e vorba de 
Isus în Templu, care asculta şi punea întrebări învăţătorilor, şi de cuvintele Maicii Domnului, 
care-şi mustră cu blîndeţe fiul pentru că a rămas în Ierusalim cînd ea plecase: cf. Luca, II, 
48-49 : „Cînd L-au văzut părinţii lui au rămas înmărmuriţi, şi mama lui I-a zis : «Fiule, pentru 
ce Te-ai purtat aşa cu noi? Iată că tatăl Tău şi eu Te-am căutat cu-ngrijorare»”. De observat 
cum Dante ştie să varieze felul cum pildele virtuţilor contrare păcatului ce se ispăşeşte în 
fiecare brîu cad sub simţurile lui şi ale sufletelor. în brîul trufaşilor pildele sînt sculptate pe 
piatra drumului; în acela al pizmaşilor sînt spuse de voci misterioase în aer; în acela al 
mînioşilor, ele se prezintă sub formă de viziune. Aici arta marelui poet se deosebeşte de pro¬ 
cedurile monotone şi grosolane ale predecesorilor săi. 96. Insultă : e a doua pildă de blîndeţe, 
luată, de data aceasta, din istoria greacă. Pisistrat, tiran al Atenei (605-527 î.Cr.), răspunse - 

97 „De eşti stăpîn cetăţii-al cărei nume 
stîrni-ntre zei război atît de-aprins 
şi care-orice ştiinţe-a dus prin lume: 

100 tu-n braţele-ndrăzneţe ce-au cuprins 
pe fiica noastră, Pisistrat, loveşte!”. 

Dar blînd si dulce si de milă-nvins 

9 9 

103 părea că răspunzînd aşa-i vorbeşte : 

„Ce vrei să facem cui ne poartă ură, 
cînd ceri să bat pe cel ce ne iubeşte?”. 

106 Văzui în furie-apoi popor cum cură 
şi-ucid cu pietre-un biet copil şi cer 
„ucide-ucide”-n urlete de gură, 

109 iar el căzut şi prins de-al morţii ger 
zăcea, ci-n timp ce-1 îngheţau fiorii 
avea deschişii ochi mereu spre cer, 

112 şi [milostiv], privind prigonitorii, 
ruga-ntr-atîta cazn-a morţii sale 
pe ’naltul Domn să-i ierte-ucigătorii. 

115 Cînd sufletu-mi s-a-ntors la stări reale 
cari sînt un adevăr nu numa-n ea 
văzui nu false-avutele-mi greşale; 

118 şi-atunci Virgil care-a putut vedea 
că fac ca cel cui îi silesti trezirea: 

9 

- „Ce ai - mi-a zis de nu te poţi ţinea? 


103. Acel stăpîn părea (a). 106. mulţumesc ce (a), popor în furie-apoi (b). 109-110. pe 
cînd cuprins zăcea strivit (a). 112. Şi plin de milă... (A). Am completat versul cu 
varianta (a). 112-113. îngheţ cu fiorii, Rugă (b). 


după cum ne povesteşte Valerius Maximus (VI, 1) — soţiei sale, care cerea să răzbune pe fiica 
lor împotriva unui tînăr îndrăgostit care o îmbrăţişase şi o sărutase pe stradă: „Si nos, qui nos 
amant interficimus quid his faciemus quibus odio sumus V\ 97. Cetăţii: Atena. 98. Război: 
între Poseidon şi Atena {cf. Metamorphoses, VI, 70 şi urm.), amîndoi doritori de a da numele 
oraşului. 99. Ştiinţe : cf. Cicero, De oratore, I, 4 : „omnium doctrinarum inventrices Athenae’\ 
106. Cură: curge. 107. Copil: a treia pildă ne înfăţişează martiriul Sfîntului Ştefan, care, 
după cum se povesteşte în Faptele Apostolilor (capitolele VI, VII), învinuit de hulă de către 
Saul (viitorul apostol Pavel), fu omorît cu pietre. Unii comentatori observă că Sfîntul Ştefan 
nu era copil deloc, ci om matur, şi că probabil Dante a făcut oarecare confuzie cu persecutorul 
lui, Saul, înfăţişat în povestirea biblică ca foarte tînăr: „Martorii şi-au pus hainele la picioa¬ 
rele unui tînăr numit Saul. Şi aruncau cu pietre în Ştefan care se ruga...” (VII, 58, 59). Se 
poate însă, cum propune Fedele Romani în Lectura Dantis, ca Dante să se fi inspirat din vreo 
reprezentare plastică unde, ca de pildă într-un basorelief din Notre-Dame, Martirul Ştefan 
e reprezentat ca un băieţandru. 111. Spre cer: Cf. Faptele Apostolilor, VII, 55-56: „Dar 
Ştefan, plin de Duhul Sfînt, şi-a pironit ochii spre cer, a văzut Slava lui Dumnezeu şi pe 
Isus stînd în picioare la dreapta lui Dumnezeu, şi-a zis: «Iată, văd cerurile deschise...»”. 
116. Adevăr: care adică au o existentă a lor reală si obiectivă în afară de mintea care le 
percepe. 117. Nu false : greşelile, adică vedeniile lui nefalse, încît, dacă s-au îndepărtat de 
la realitatea sensibilă, s-au apropiat de o realitate supranaturală. A se înţelege: „văzui că 
avutele-mi greşeli nu erau false”. 119. Ca cel : că aveam aparenţa celor ce sînt treziţi deodată. 
120. Ţinea : adică în picioare. 

121 Aproape-o leghe ţi-ai urinat suirea 
cu ochii-nchişi şi-umblare-mpiedecată, 
cum faci cînd somnu-ori vinu-ti fură firea!”. 

124 - „De vreai s-asculţi - am zis o, dulce tată, 
voi spune tot ce-n minte-mi se ivi, 
cit timp avui umblare-aşa-ncurcată.” 

127 - „Şi-o sut’, a zis, de măşti de-ar zăbrăni 
obrazul tău, nu poate să-mi rămînă 
ascuns vrun gînd, oricît de mic ar fi. 

130 Iar ce-ai văzut sînt pilde ce te mină 
să laşi să-ţi intre-n suflet sfînta pace 
a cărei ape-au veşnică fîntînă. 

133 Nu-ntreb ce ai, din cauza care face 
să-ntrebe-un ochi a căruia vedere 
e stinsă-n cel ce făr’ de suflet zace, 

136 ci-aşa-ntrebai spre a-ţi pune-n tălpi putere. 
Aşa-mboldeşti pe-un leneş indispus 
s-uzeze, cînd revine,-a sa veghere.” 

139 Mergeam prin faptul serii-acum în sus, 
atenţi privind pe cît puteam pătrunde 
în contra razelor tîrzîi de-apus; 

142 si iat-un fum încet venea si-n unde 

9 9 

spre noi, asemeni nopţii-ntunecate, 
şi loc de-adăpostit n-aveam niciunde - 

145 ne-a stins si văzul si-orice zări curate. 

9 9 


135. Ci voiu să-ntreb (b). 144. nedînd. 


122. -mpiedecată : ca cel ce umblă în vis. 127. Şi-o sut’: „chiar dacă o sută de măşti ţi-ar 
acoperi {zăbrăni) obrazul, tot nu s-ar putea ca vreun gînd de-al tău să-mi rămîie ascuns”. 
132. Fîntînă : al cărei izvor {Dumnezeu) e veşnic; cf. loan, IV, 14 ; „Oricine bea din apa aceasta 
îi va fi iarăşi sete. Dar oricine va bea din apa pe care i-o voi da Eu, în veci nu-i va fî sete ; 
ba încă apa pe care i-o voi da Eu se va preface în el într-un izvor de apă, din care va tîşni 
viaţa veşnică”. 133. Cauza: nu fiindcă te-am văzut umblînd ca în vis, dar pentru a te îmbăr¬ 
băta. 138. S-uzeze : să folosească. Veghere : stare de veghe. 142. Şi iat- : a se înţelege: „Şi 
iată (că) un fum (care) venea încet... ne-a stins si văzul”. 

cîntuC xyi 

Brîul al treilea 


Mînioşii (1-24) © Convorbirea lui 
Dante cu Marco Lombardo despre 
confuzia între cele două puteri: 
lumească şi spirituală (25-141) ® 
Plecarea lui Marco la cele dinţii raze 
de lumină (142-145) 


1 Drăcescul hău şi-o noapte văduvită, 
pe-o boltă strimtă de-orişicare stele 
ci-atît mai mult de nori acoperită, 

4 n-au pus nicicînd un văl vederii mele 
ca fumul gros ce-aici ne-acoperea, 
şi nici aşa de-amar simţit de piele. 

7 El ochii nu-i răbda deschişi să stea; 
prudent de-aceea credinciosul duce 
m-a strîns la el ca mîna să mi-o dea. 

10 Cum merge-un orb, urmînd pe cel ce-1 duce 
spre-a nu greşi şi-a da de ceva-n drum 
ce-i poate-ori răni ori moarte chiar aduce, 

13 mergeam prin aerul şi grozavul fum 
atent la vorbe-ntruna repetate 
de-al meu poet: - „Să nu te pierzi acum!”. 

16 Şi voci sunau, rugind îndurerate 
de pace toate, şi de milă bunul 
al lumii Miel ce spal-a ei păcate. 


2. trista boltă fără de orice (a). 7. Deschişi el ochii nu (a). 18. poartă. 


1. Hău: în text: „întuneric”. Văduvită: a se construi: „văduvită... de-orişicare stele”. 
6. Piele : e deci vorba de un fum care nu numai că împiedică vederea, dar şi ustură. 7. El: 
fumul. 8. Prudent : a se construi: „prudent m-a strîns”. 15. Pierzi : fumul mîniei orbind 
intelectul, face să se abată omul de la drumul drept. Cuvintele lui Virgil {raţiunea omenească) 
arată clar ceea ce omul trebuie să facă atunci cînd îl cuprinde mînia: să se încredinţeze 
raţiunii şi să nu se-ndepărteze de sfaturile ei. 16. Şi voci : a se construi: „Şi voci îndurerate 
sunau, rugind toate de pace şi de milă bunul Miel al lumii ce spală ale ei păcate”. 18. Miel: 
cf. loan, 1, 29, despre Isus Cristos: „Iată Mielul lui Dumnezeu, care ridică păcatul lumii”. 

19 Tot Agnus Dei le-ncepea comunul 

tropar, şi-aveau şi-un text şi-o melodie, 
aşa că parcă toţi ar fi fost unul. 

22 Şi-am zis: - „Maestre, spirite să fie 
ce-aud?”. Iar el: - „Aievea e ce zici, 
şi trec mergînd să spele-a lor mînie”. 

25 - „Dar cine, tu, ce-al nostru fum despici 
vorbind de noi aşa c-ar fî să pară 
că-mparţi în zile timpul tău şi-aici?” 

28 Aceste vorbe-n drum ni s-adresară. 

Şi-atunci Virgil: - „Nu sta tăcut şi spune, 
şi-ntreabă-1 deci de e pe-aici vro scară”. 

31 Iar eu: - „Tu, cel ce scoarţa şi-o depune 
spre-a merge alb la Cel ce te-a zidit, 
de-mi vei urma tu ai s-auzi minune”. 

34 - „Urma-te-voi pe cît mi-e-ngăduit; 
şi-n fum de-avem o piedecă vederii, 
în locul ei voi pune-auz sporit.” 

37 - „Merg sus - am zis - în scutecu-nfăşerii 
pe care moartea ni-1 dizolv-odată, 
şi-aici eu viu prin văile durerii. 

40 De Domnul graţie-atîta de mi-e dată 
încît voi să-i văd eu curtea lui, 
pe-o cale-acum de mult ne-ndătinată: 

43 n-ascunde cine-ai fost, ci drept să-mi spui, 
şi spune-mi de suim noi bine-anume, 
ca-n vorba ta-ncrezut, vegheat să sui.” 

46 - „Lombard eu fui şi Marcu-i al meu nume, 
bărbat expert, iubii acea valoare 
spre care-azi tinde-aşa puţină lume. 


25. ce fumul ni-l (ab). 30. pe unde sui spre (b). 33. Urmează-mi şi cei (b). 39. şi viu 
pe-aici, corectat ca în text (A). 40. De mi-e de cer atîta graţie (a). 45. suiu (A). 
46. Iar el... şi Marcu-am nume (a). 


19. Agnus Dei : cuvinte latineşti din Evanghelia lui loan: „Agnus Dei qui tollit peccata 
mundV\ Comunul : cîntau aceeaşi melodie, ca şi cînd ar fî urmat acelaşi tropar {cf. lat. med. 
troparium = culegere de tropi = variaţii de fraze muzicale liturgice), ca şi cînd ar fî avut în 
minte acelaşi caiet de note. 20. Unul : acelaşi. 25. Dar cine : începe să vorbească unul dintre 
spiritele acelea de mînioşi: Marco Lombardo. 27. In zile : „s-ar părea, după cum vorbeşti, că 
ai fî încă în viaţă”. 30. Scară: trecere la brîul următor. 31. Scoarţa: scoarţa păcatului. 
32. Alb : purificat, curăţit. 33. Urma : dacă vorbind te vei ţine lîngă mine. Face aluzie la 
fumul care ar putea să-l rătăcească. 36. Ei: vederii. 37. Scutecu- : învelişul muritor al 
sufletului, trupul. 39. Văile : după ce am străbătut Infernul. 40. De Domnul : a se construi: 
„Mi-e dată de Domnul atîta graţie (har), încît El voi ca eu să-I văd curtea lui”. 45. -ncrezut : 
încît, încrezîndu-mă în vorba ta, să urc călăuzit {vegheat) de ea. 46. Lombard : Marco 
Lombardo, zis asa, nu ştim fiindcă era nativ din Lombardia sau în înţelesul de italian, după 

49 Mergi bine-n sus, de mergi spre trecătoare.” 
Aşa dinţii, şi-apoi: - „Cînd vei fi sus, 
fă rugi, te rog, şi pentru mine-aoare”. 

52 - „Mă leg pe legea mea să fac ce-ai spus, 
ci-ntîi - i-am zis - să-mi curmi nedumerirea 
că dacă n-o dezleg, sînt om răpus, 

55 Fu simplă-ntîi şi mi-o spori rostirea 
din vorbele-ţi ce-adînc m-asigurară 
de-un fapt ce-mi spui şi spus îmi fu şi-airea. 

58 E lumea-ntr-adevăr pustie, dară, 

de tot, cum spui, de-orice virtuţi şi-apune 
sub multa răutăţii ei povară? 

61 Dar rogu-te deci, cauza tu mi-o spune, 
s-o văd şi eu, şi altora s-o spui, 
căci unu-n noi, şi-n cer alt ins o pune.” 

64 Adine suspin, pe care amaru-n „hui” 
sfîrşitu-l-a, el scoase-ntîi, şi: - „Frate! 
e oarbă lumea, şi din ea tu sui! 

67 Voi viii vreţi să fie căutate 

oricare cauze-n cer, prin rea părere 
că toate-ar fi fatal prin el mişcate. 

70 De-ar fi aşa, în voi libera vrere 
distrus-ar fi; şi n-ar fi just răzbun 
din bun s-aduni plăceri, din rău durere. 


53. Ci tu (a). 70-71. Distrus ar fi-n voi liber arbitrul.! De-ar fi aşa; şi... (a), ar fi 
distrusă-n (b). 


felul francezilor, cum ne spune Ottimo. Despre el n-avem documente istorice. Numele lui însă 
e foarte des pomenit în culegerile vechi de nuvele, ca de pildă Novellino (nuv. XLV) şi chiar 
în Cronica lui Giovanni Villani (VII, 91) ca „uomo di cortd\ adică unul din acei oameni 
înzestraţi cu calităţi sufleteşti frumoase, ca, de pildă, darul de a povesti, de a face glume 
elegante, poezii etc. şi care se bucurau de protecţia vreunui domn, la curtea căruia se adă¬ 
posteau. Dante-1 consideră ca ultim reprezentant al acelei epoci strălucite pe care a prea- 
mărit-o în cîntul precedent şi, prin urmare, demn de a-şi expune doctrina care-i era mai mult 
pe plac, favorita doctrină a necesităţii şi sfinţeniei (originii sfinte) a autorităţii imperiale. 
Despre el şi despre alţi oameni de curte a se vedea frumoasa lucrare a lui F. Colagrosso: 
Gli uomini di corte mila Divina Commedia, unde se vorbeşte de Marco Lombardo ca de „om 
de curte în sensul cel mai înalt şi nobil al cuvîntului, ca avînd multă experienţă de popoare 
şi prinţi, de castele crenelate şi de case domneşti”. 47. Valoare : nu numai virtutea propriu- 
-zisă, dar si moravurile frumoase, artele cavalereşti si darurile intelectului. 51. Aoare: 
uneori. 57. Airea : aiurea. 62. Altora : celor vii, cînd mă voi întoarce pe pămînt şi voi scrie 
ceea ce am văzut şi am auzit în Purgatoriu. 63. O pune : cauza decăderii moravurilor pe care 
unii o văd în înrîurirea stelelor (zodiilor), iar alţii o cred existentă în însăşi firea omenească. 
64. Amaru-: durerea. Hui: traducătorul a păstrat acest cuvînt cam sibilin despre care un 
vechi comentator, F. da Buti, ne spune că e „glăsuire care exprimă durere”. 66. Tu sui : şi se 
vede bine că tu vii din ea şi că, prin urmare, eşti orb pentru acele adevăruri teologice care 
întrec experienţa omenească. 67. Căutate : vreţi ca toate cauzele să le căutăm numai în cer, 
ca şi cum, prin mişcările sale, el ar determina tot ceea ce se întîmplă pe pămînt: atît pornirile 
fizice, cît şi acelea ale instinctului şi voinţei omeneşti (Steiner). 71. Răzbun : răsplată. O dată 

73 Prin cer temei la fapte vi se pun. 

Nu zic: la toate. Dar lăsînd c-aş spune, 
voi minte-aveti să stiti ce-i rău si bun, 

76 şi vrere-aveţi, ce trudnic de răpune 
cu ceru-n luptă-ntîiele-i ciocniri, 
ea-nvinge tot, de-o duc şi zodii bune. 

79 Puterii prime şi mai bunei firi 

cu drag supuşi, ea minte-n voi creează 
şi-asupră-i cerul n-are-nrîuriri. 

82 Deci, dacă lumea de-astăzi deviează, 
e cauza-n voi, e-n răul vostru zel; 
şi vreau să-ţi spui şi cum s-argumentează. 

85 Ieşind, din mina Cui cu drag de el 
se bucură mainte-a ce să fie, 
c-un prunc, ce rînde-ori plînge-n joc, la fel, 

88 prostuţ un suflet, el nimic nu ştie 
decît că-mpins de-un Creator senin, 
el vrea cu drag ce-i face-o bucurie. 

91 Dinţii se simte-atras de-un bun puţin; 
se-nşală-n el, ci-aleargă şi-l culege, 
cînd frîu sau ghid nu-abat al său înclin. 

94 Aici, drept frîu, nevoie-avem de-o lege, 
şi-apoi, drept scut cetăţii-adevărate, 
măcar al unui turn, se cere-un rege. 


74. n-am spus (a). 76. ce-n truda cînd (a). 77. nevoi (a). 79. voi (a). 79-80. In voi, 
supuşi cu drag mai hunei firi! Şi veşnicei puteri, ea minte aşează (b). 93. ori (a). 
n-abate (a). N-ahate-al (b). 


distrus liberul arbitru, fireşte că nici a face bine nu mai e un merit, si nici a face rău, o vină; 

'9 “9 ' ^ 

deci ar fi distrus şi orice răsplată şi orice pedeapsă. 73. Temei : influenţa stelelor nu face 
altceva decît a da primul impuls pornirilor sufletului, întrucît, determinînd în oameni deose¬ 
bitele dispoziţii, îi face dispuşi către unele obiecte mai mult decît către altele (Steiner). 
Cf. Paradisul, VIII, 97 şi urm. 76. Ce trudnic : care (liberul arbitru), dacă cu greu, în lupta 
cu cerul, răpune întîile lui ciocniri, adică cu greu învinge la început influenţa stelelor, totuşi 
la urmă iese învingător, dacă... 78. Zodii: în text: „de-i bine hrănită”, adică dacă o bună 
educaţie, obisnuind-o cu izbînda, o face din ce în ce mai tare. 79. Puterii : „dar fiindcă sînteti 
cu drag supuşi unei puteri mai mari {puterea primă, adică a lui Dumnezeu) şi unei firi mai 
bune (decît aceea a stelelor), adică firii dumnezeieşti, vrerea (ea) creează în voi minte...”. 
83. -n voi: şi nu în influenţa stelelor {în cer). 84. S-argumentează: se demonstrează. 
85. Ieşind : subiectul este „sufletul omenesc” din versul 88. A se înţelege: „Sufletul omenesc, 
ieşind din mîna lui Dumnezeu (care se bucură cu drag de el, înainte chiar de a exista) în 
stare de perfectă ignoranţă {prostuţ), ca un prunc care rîde şi plînge pentru nimic, nu ştie 
altceva decît că, plecat fiind de la un creator vesel, se-ntoarce cu drag la ceea ce-1 înveseleşte 
(la Dumnezeu)”. 86. Mainte : mai înainte, formă obişnuită la Coşbuc. 87. Joc : în text: 
„pargoleggia”, de la pargoleggiare = a se purta ca un copil. Probabil că traducătorul a vrut să 
reproducă, o dată cu ideea de ,Joc”, pe aceea de „drăgălăşenie”, care e în cuvîntul pargoleggiare. 
91. Bun puţin: bunurile pămînteşti. 93. Ghid: călăuză. 94. Aici: în acest stadiu. 95. Scut: 
drept apărare a binelui ceresc (suprema bucurie), se cere un cîrmuitor al celui pămîntesc. 


390 
































I 


PURGATORIUL 


97 Legi sînt, dar n-au de cine fi urmate. 

Al turmei cap e bun rumegător, 
ce-i drept, dar n-are unghii despicate. 

100 Cînd vede lumea deci pe-al ei păstor 
hrănindu-se cu ce şi ea se-nfruptă, 
îi place-aşa şi n-are de-alta zor. 

103 Că lumea deci din rău mai rău se luptă, 
e cauza cîrma rea, cum vezi şi tu 
dar nu c-a voastră fire-ar fi coruptă. 

106 Doi sori avut-a Roma cînd făcu 

pămîntul bun, ca duplul drum să-l vadă, 
si-al cerului si-al lumii, dar acu 

109 ei reciproc s-au stins. Unind o spadă 
şi-o cîrjă, fac, prin duplă-mpiedecare, 
fatal din rău în si mai rău să cadă. 

9 

112 Unite, teamă una de-alta n-are. 

De nu mă crezi ce spui, priveşte-un spic: 
cunoşti după sămînţ-orice răsare. 

115 In ţara dintre Po şi-Adige, zic, 

găseai virtuţi şi simţ măcar la unii, 
mainte-a-ntra-n gîlcevuri Frideric; 


103. în rău. 109. spada (a). 110. Unind acelaş braţ toiag şi spadă (a). 112. uăzîndu-i 
rolul (a). 113. Dar dacă nu mă (a). 117. Pe cînd nu-ntrase-n ceartă (a). Pe cînd 
nu-ntrase-n certuri (b). 


99. Despicate : cf. Leuiticul, XI, 3-8: „Să mîncaţi orice dobitoc care are copita despărţită şi 
rumegă. Dar să nu mîncaţi din cele ce rumegă numai, sau care au numai unghia despicată”. 
A se înţelege: „fiindcă oamenilor le lipseşte călăuza pămîntească, fiindcă păstorul {papa) nu 
a menţinut în sine distincţia {unghii despicate) celor două puteri, temporală şi spirituală, 
necesară fericirii popoarelor”. Cf. De Monarchia, III, 16 şi Epistolae, 8. 101. Cu ce : cu bunurile 
materiale. 102. Alta : se mulţumeşte cu bunurile materiale, de care bagă de seamă că şi 
păstorul e lacom, şi nu mai cere altceva. 103. Deci : a se construi: „Deci cîrma rea e cauza, 
căci {că) lumea se luptă din rău mai rău”. 105. C-a: nu faptul că. 106. Doi sori: cf. Summa 
theologica, IV, 2: „Dicunt enim... quod Deus fecit duo magna luminaria, luminare majus et 
luminare minus, ut alterum praeesset diei, et alterum praeesset nocti: allegorice dicta esse 
intelligebant ista duo regimina, scilicet spirituale et temporale’^ Insă, după doctrina lui Dante, 
nu mai e vorba de „majus’^ şi de „minus'\ ci de doi sori perfect egali în putere şi în strălucire, 
dintre care unul simbolizează puterea temporală a împăratului, celălalt pe cea spirituală a 
papei. Roma : Roma creştină. Cînd : de pildă, pe vremea lui San Pier Damiano {cf Paradisul, 
XXI, 121), cînd chiar în opere juridice de drept canonic, ca de pildă Disputa synodalis, se 
sfătuia „să fie strîns aliate suprema putere pontificală şi Imperiul roman, ca genul omenesc 
cîrmuit de două căpetenii supreme în dubla natură a lucrurilor spirituale şi temporale să nu 
se sfîşie în secte şi partide”. 107. Bun: adică ordonat şi civil, după sentinţa lui Aristotel 
{Etica, I): „Legislatorul trebuie să tindă a face pe oameni buni”. Duplul: se referă la „cei doi 
sori”. 109. Unind: în aceeaşi persoană. 111. Să cadă: oamenii. 113. Spic: întrebuinţat aici 
pentru orice fruct; se referă la operele oamenilor. 114. Cunoşti : în text: „fiindcă orice iarbă 
se cunoaşte după sămînţă”. 115. Ţara : Lombardia, străbătută de Po şi Adige. 117. Gîlcevuri: 
înainte ca acele ţinuturi să se răzvrătească contra împăratului. Face aluzie la acele „schismata 
et divisiones et maledictiones’\ pe care, după cronicarul Salimbene, le pricinui Frederic, „tam 
in Lombardia quam in Marchia trivisiana et in tota Italia’’, din cauza luptelor sale cu papa 
şi cu guelfii. 

118 acum fii sigur că nu-s ei nebunii 
să vrea ruşinea cea care se teme 

9 

de-a sta-n contact si de-a vorbi cu bunii! 

9 

121 Dojană nouăi vremi dă vechea vreme 
prin trei bătrîni cui pare-le surghiun 
că prea-ntîrzie Domnu-n cer să-i cheme. 

124 Conrad Palazzo si Gherard cel Bun 

9 

şi Guido de Castell, cui pe frînceşte 
«lombardul simplu» mult mai bine-i spun. 

127 Primind două puteri în ea, fireşte, 
căci două oşti în ea-s amestecate 

9 

si si pe ea si sacu-si murdăreşte”. 

9 9 ^ 9 9 9 

130 - „O, Marce-al meu, ce bine spui tu, frate! 
Acum văd eu de ce-au înlăturat 
pe tribul Levi-a-ntra-n ereditate. 

133 Dar ce Gherard ca pildă mi l-ai dat 
c-ar fi rămas din stinsii mai ’nainte 

9 

spre-a fi dojan-acestui veac stricat?” 

136 - „Ori tu mă-ncerci, ori graiul tău mă minte, 
că pari a nu şti pe Gherard! Şi-o spui 
tu, cel vorbind toscanice cuvinte? 


122. cari cred că li-e (a). 127. Biserica din Roma azi, (a). IZO, judeci (a). 131. ce 
cauz-a-nlâturat. 132. fi-n credit (b). 135. ăstui (a). 


118. Nebunii : ironic. A se înţelege: „Sînt aşa răi, încît s-ar socoti nebuni să dorească vreo 
vorbă sau vreun contact cu cei buni, considerînd aceasta ca o ruşine”. 124. Conrad : contele 
Corrado da Palazzo din Brescia, despre care Ottimo ne spune că: „îşi duse viaţa cu multă 
strălucire, se complăcu în întreţinerea unei curţi alese şi într-o viaţă rafinată, ocîrmuind 
cetăţi, cîştigîndu-şi multă cinste şi renume”. A fost în 1276 vicar al lui Carol I de Anjou la 
Florenţa şi în 1288 podestă la Piacenza. Gherard : Gherardo da Camino, stăpînitor al ora¬ 
şului Treviso în 1300, „om foarte curtenitor si cu mare strălucire”. Dante vorbeşte de el si în 

9 7 99 9 9 9 

Convivio, IV, 14, dîndu-1 ca pildă de adevărată nobleţe nu numai moştenită, dar şi sufletească. 
Cf. şi Paradisul, IX, 49 şi urm. 125. Guido : da Castello din Reggio Emilia, mai pomenit şi 
el în Convivio, IV, 16 ca nobil în înţelesul de „nu josnic”, iar nu de „renumit”. 126. Simplu: 
înţelegîndu-se acest cuvînt în sensul de „modest”, „pe faţă”, „leal”, cum îl întrebuinţează 
francezii, iar nu „prost”, „redus”, cum îl întrebuinţează italienii. Astfel interpretează cea mai 
mare parte din comentatori. Noi credem însă, cu englezul Paget Toynbee, că „frînceşte” nu se 
referă la „simplu”, ci la „lombardul”. Se ştie într-adevăr că francezii extindeau numele de 
lombarzi la toţi italienii şi că acest cuvînt devenise la ei sinonim cu „cămătar”, după cum în 
Italia se întîmplase cu cuvîntul caorsino (locuitor din Cahors). Se poate deci ca negustorii 
francezi care avură de a face cu Guido da Castello pentru împrumut de bani şi constatară că 
era dezinteresat îl porecliră „lombardul simplu”, adică „cinstitul italian”. 127. Ea : adică 
biserica din Roma. 128. Oşti: în text: „cîrmuiri”, adică cea temporală şi cea spirituală. 
129. Sacu- : în text: „povara”, adică cele două puteri pe care şi le-a încărcat în spate. Murdă¬ 
reşte : în noroiul poftelor pămînteşti. 132. Levi : de ce, după legea mozaică, leviţii, adică cei 
din tribul Levi, care erau destinaţi serviciului Templului, erau înlăturaţi din posesiunea 
directă a Ţării Făgăduinţei. Cf. Numeri, XVIII, 23: „Ci Leviţii să facă slujbă... şi să n-aibă 
nici o moştenire în mijlocul copiilor lui Israel”. 

139 Deloc eu nu-i cunosc al[t] nume-al lui. 
I-aş zice poate-al Gaiei, după fată. 

Cel Sfînt cu voi! De-aci-s oprit să sui. 

142 Vezi albul colo ce prin fum s-arată 
lucind; acela-i îngerul de-aci, 
şi pîn-a nu veni, să plec îmi cată.” 

145 Se-ntoarse-apoi, nevrînd a mai vorbi. 


139. al (A). 144. Şi-mi cat-a merge pînâ nu s-arată (b). 


139. Deloc : sensul general este: „Nu l-aş putea defini mai bine, decît ca tată al Gaiei”. 
Comentatorii nu sînt de acord şi deosebirea părerilor începe chiar de la contemporanii lui 
Dante, unii lăudînd pe Gaia da Camino ca pe o femeie cinstită şi virtuoasă, alţii învino- 
văţind-o ca necinstită şi desfrînată. în cazul dintîi s-ar inspira asupra virtuţilor ei, care ar 
face aşa fel încît cea mai mare laudă ce s-ar putea aduce lui Gherardo ar fî de a-i fî fost tată; 
în cel de-al doilea caz Dante ar insista asupra unui exemplu mai evident de degenerare a 
familiilor italiene din acel ţinut. Dar există şi o a treia interpretare {cf. Buletinul Societăţii 
Danteşti Italiene, XII, 43), şi aceasta mi se pare mai bună: gaio înseamnă în italiană „vesel” 
şi gaiezza înseamnă în provensală acea virtute cavalerească ce consistă în a duce viaţă veselă, 
strălucită, elegantă. Deci Gherardo ar fi fost „strălucit”, după cum spune numele fiicei lui. 

A 

144. îmi cată : trebuie. 

CîntuC xyil 


Brîul al treilea: mîniosii 

9 


A _ 

In asfinţitul soarelui (1-12) @ Pilde 

_ A 

de mînie (13-45) @ îngerul păcii 
(46-65) © înspre brîul al patrulea 
(66-81) ® Doctrina iubirii (82-123) © 
Topografia morală a Purgatoriului 
(124-139) 


1 Socoţi, creştine, de te-a prins pe golul 
din Alpi vrodat-o negură prin care 
de-abia zăreai ca prin pelcea sobolul, 

4 şi-apoi cînd deasa şi-umeda-ncărcare 
începe-a se rări, cum poate-abia 
pătrunde [greu prin ea slăbitul soare] 

7 şi-atunci vei fi cu-nchipuirea ta 

pe-aproape-adus să vezi şi tu ca mine 
ăst soare-aici pe-un timp, cînd se culca. 

10 Şi-aşa deci potrivindu-mi paşii bine 
cu-ai lui Virgil, ieşii din nor afară 
în ziua moartă jos pe sub coline. 

13 O, fantazie, care-ades separă 
pe om de lume-ncît el n-are ştire 
chiar mii de tube-n jur de-ar fi-n fanfară. 


1. Creştine-al meu revocă-ţi cum în gol (a). Creştine să-ţi revoci (b). 6. străbate (a). 
Cum soarele (b). Şi deasă, umeda-ncepu (b). 7. cu-nchipuirea vei avea... (a). 
putea (a). 8. Să vezi şi tu cum revăzui în fine (b). 9. apunea (a). 12. In zi ce-acum (a). 

A 

In zi ce-acum murea (b). 


1. Socoţi : „închipuieşte-ţi, creştine, că te-a prins vreodată prin Alpi o negură... atît de deasă, 
încît vedeai cum vede cîrtiţa {sobolul) prin pieliţa {pelcea) care-i acoperă ochii, şi pe urmă 
închipuieşte-ţi că, rărindu-se încetul această ceaţă şi pătrunzînd prin ea razele soarelui, ţi-ai 
recăpătat vederea ; şi atunci vei avea o idee de cum, ieşind din fumul gros şi acru care învăluia 
cercul pizmăreţilor, am revăzut şi eu soarele, care atunci apunea”. 9. Ăst soare-aici: 
„vei vedea şi tu aici pe pămînt acest soare (al vostru pămîntesc) cum îl văzui eu atunci în 
Purgatoriu”. 11. Nor : norul de fum din brîul pizmăreţilor. 12. Moartă jos : numai părţile 
înalte mai erau luminate, partea de jos a colinelor (brîurilor) fiind cufundată în întuneric. 
13. Fantazie : înainte de a ne descrie o serie de pilde de mînie pedepsită — pe care, ca pe cele 
din brîul precedent, le vede în închipuire — exprimă în aceste versuri admiraţia sa pentru 
acest lucru şi discută, călăuzit de Summa Sfîntului Toma, esenţa intimă a faptului (Steiner). 
15. Tube: trîmbite. 

16 de n-ai din simţuri, de-unde-ai tu pornire ? 
Te mişcă vro lumină-n cer iscată 
prin sine-ori vrerea Cui ne-o scurge-n fire? 

19 Făptura ticăloasei ce schimbată 
fu-n pasărea ce simte-a ei plăcere 
supremă-n cînt, îmi apăru deodată, 

22 iar mintea mea atît de cu putere 
s-a strîns în sine-ncît degeaba-n el 
făcu să-i fie-oricărui simt ce-i cere. 

25 Feroce-apoi un răstignit rebel 

descinse ca vedenie-ntr-a mea minte, 
trufaş în fată-i si murind astfel. 

y y y 

28 Si marele-Ahasver îi sta ’nainte 
şi-Estira lui şi justul Mardochi 
ce-ntegru fu şi-n fapte şi-n cuvinte. 

31 Iar cînd şi-acest tablou mi se topi 
prin sineşi el, cum piere şi-o băşică 
din lipsa apei care-o face-a fi, 

34 în vis îmi apăru o jună fiică 

plîngînd amar şi-aşa zicînd: „Regină, 
de ce-n mînie-ai vrut a fi nimică? 

37 Tu te-ai ucis, să scapi pe-a ta Lavină, 
şi m-ai pierdut; şi-s eu care boceşte; 
nu plînge, mam,-a lui, ci-a ta ruină!”. 


21. Supremul drag (a). 23. zădărnicie (A). Am introdus în text varianta (b) pentru 
a restabili rima. nimic în el (a). 24. Bătea oricare-un simţ intrare-a cere (b). 
25. Şi-aşa murea-n ferocea lui mîndrie. (b). 26. Vedenie-apoi mi-a scohorît (a). 
30. Ce-n fapte-a fost întreg ca şi (a). 39. Vai mam-a ta, şi nu a lui (b). 


16. Simţuri: cînd operaţiile tale nu ne sînt dictate de simţuri (ca în starea de extaz), cine 
te porneşte? 17. Lumină: sufletească, în afară şi dincolo de simţuri. 18. Prin sine: fantezia 
e pusă în mişcare de o lumină spirituală supranaturală ce are în sine puterea de voinţă a lui 
Dumnezeu {lumina), care o scurge jos pe pămînt ca pe o anume închipuire. 19. Ticăloasei: 
prima pildă de mînie e luată din mitologie. Procne arată cît de ticăloasă fusese că şi-a omorît 
copilul Itis şi că l-a servit bărbatului său Teseu, pentru a răzbuna pe sora sa Filomela ofensată 
de el. Zeii schimbă apoi pe Teseu în pupăză, pe Procne în rîndunică şi pe Filomela în privi¬ 
ghetoare. Cf. Purgatoriul, IV, 15 şi Metamorphoses, VI, 412-676. 20. Pasărea: privighetoarea. 
23. Strîns : mintea mea s-a recules asa de mult în viziunea Procnei si a ticăloşiei ei, încît orice 
altă senzaţie din afară era fără efect. 25. Răstignit: Haman, ministrul regelui Ahasveros, care 
vrea să omoare pe cruce pe Mardocheu, fu condamnat de rege să înlocuiască pe nevinovata 
victimă, chiar pe crucea pregătită acesteia (cf Estera, VII, 10). 29. Estira: prin rugile căreia 
Ahasveros a scăpat pe Mardocheu de la moarte. Mardochi : desigur, pentru rimă, însă nu 
trebuie uitat că şi Dante accentuează pe ultima silabă toate cuvintele străine, şi mai ales pe 
cele ebraice. 34. Fiică : Lavinia, fiica Latinului şi a Amatei, după cum povesteşte Virgil 
(Eneida, XII, 595 şi urm.). Regina Amata, cînd află că Turnus — pe care voia să-l dea de bărbat 
fiicei sale în locul lui Enea - pierise în luptă, se spînzură de mînie. Dante o mai pomeneşte 
şi în Epistolae, VII, 7, unde compară cu aceasta pe Florenţa, care zadarnic se împotrivea 
împăratului Henric al Vll-lea. 36. Nimică : a te nimici, a te omorî. 39. A lui : a lui Turnus. 
Ruină : moartea. 

40 Precum se rupe-un somn cînd ne loveşte 
lumină nouă-nchişii ochi, şi pîn-a nu 
muri de tot el rupt se zvîrcoleşte, 

43 aşa vedenia mea se rupse-acu, 

cînd faţa mea de-o mult mai grea lucoare 
decît ni-e nouă-n uz lovită-mi fu. 

46 Privii să văd cam unde-aş fie eu oare, 

ci-atunci un glas ce-a zis: „Pe-aici să suie”, 
făcu din mine-oricare-alt gînd să zboare, 

49 ca-n locul lor atîta dor să puie 

să văd pe cel ce-a zis, cum e şi vrerea 
în care-odihnă pînă n-afLă nu e. 

52 Dar ca de soare, cînd orbind vederea 
lumina-i multă-1 face-ntunecat 
aşa mi-a fost învins-aici puterea. 

55 - „Acesta-i sol divin şi, nerugat, 
ne-arată drumul muntelui spre bine 
şi-n propria sa lumină e-mbrăcat. 

58 Cu noi el face ca si-un om cu sine: 
acei ce-aşteaptă rugi, văzîndu-ţi zorul, 
haini doresc să nege-a face bine. 

61 Chemării sfinte-urmeze-ne piciorul, 
suind cît timp prea noapte încă nu-i, 
căci pînă-n zori ne-opreşte-apoi zăvorul.” 

64 Aşa vorbi, şi paşii mei şi-ai lui 

spre-o scară-ntorşi tindeau la ea să vie, 
şi-ndată ce la prima treaptă fui, 

67 simţii mişcări de-aripi cum îmi adie 
pe-obraji un vînt, şi Beati printre ele 
„pacifici, cari n-au o rea mînie”. 

70 Erau acum asa de sus acele 

9 

luciri ce sînt ai nopţii ’năintaşi 
încît albeau pe cer tutindeni stele. 


41. moi (a). Precum lumina nouă cînd e şi pînă. Să moară-ntreg, el rupt (b). 42. Şi 
frînt pînă-a muri (a). 43. apoi (a). 44. Cu mult mai grea decît e-n uz la noi (a). 

yv 

51. In care pînă n-află-odihnă nu e (A), corectat ca în text. 60. au gînd (a). 72. din 
multe locuri (a). 


40. Somn: somnul. 41. Nouă: mai tare ca cea obişnuită. 42. Zvîrcoleşte: parcă ar încerca 
să pună din nou stăpînire pe corp înainte de a pieri {rupt) cu totul. 44. Lucoare : a îngerului 
milei. 49. Să puie : subiectul e tot „gîndul”. 50. Vrerea : vrerea celui care întreabă şi care nu 
are astîmpăr, pînă cînd nu află ce doreşte. 58. Cu sine : e pilda desăvîrşitei iubiri, prin care 
omul iubeşte pe aproapele ca şi pe sine. Cf. Marcu, XII, 31. 59. Văzîndu-ţi: cu toate că îţi 
cunoaşte nevoia {zorul). 63. Zăvorul: piedica, legea care în Purgatoriu opreşte sufletele de 
a-şi continua drumul desăvîrşirii în întuneric. 65. Ea: scară. 69. Pacifici: paşnici. Cf. Matei, 
V, 9. Rea: fiindcă e şi o mînie bună: aceea, de pildă, pentru care Virgil îl binecuvîntează- 
fericind pe mama care l-a zămislit - în cîntul VIII, 44-45 din Infern. 71. Luciri : ultimele raze 

73 „O, tu, putere-a mea, de ce mă laşi?”, 
ziceam în gînd, simţind că se topeşte 
mereu puterea slabilor mei paşi, 

76 Eram si unde scara conteneşte 

9 9 

urcuşul ei, şi-am stat înfipţi părînd 
asemeni navei cînd la mal s-opreşte. 

79 Puţin am stat atent aici, crezînd 
prin noul cerc s-aud vro noutate; 
mă-ntoarsei spre Virgil apoi zicînd: 

82 - „Să-mi spui, o, dulce tată, ce păcate 
în cercu-acesta-şi spal-al său popor? 

De stăm din mers, nu sta din cuvîntate”. 

85 Iar el: - „Iubirea binelui, ce lor 

fals ţel le-a dat, o-ndreapt-aici; trîndava 
lopat-acum o bat din nou cu zor. 

88 Ci-atent asculte gîndul tău, şi-afla-va 
spre-a şti mai bine,-atîta lămurire, 
că rod frumos aduce-ti-va zăbava. 

9 

91 N-a fost fără de-amor nicicînd zidire 
cum nu-i - mi-a zis - Puterea creatoare; 
iar el, cum ştii, e psihic sau din fire. 

94 Dar cel firesc e-n veci făr’ de eroare; 
greşeşte primul, sau ţintind răime, 
sau dînd un plus ori minus de vigoare. 


74. topită (a). 77. urcaşul (A). 78. oprită (a). 83. intrat (a). 85. ce-a stat (a). 
87. lopat-o bat din nou acum cu zor (A), corectat apoi ca în text. hat cu zor (a). 
90. dulce rod (b). 


ale soarelui, care parcă se suie mereu, pînă cînd şi cele mai înalte vîrfuri sînt cucerite. 
77. Urcuşul : urcarea. 84. Din mers : fiindcă e noapte şi nu mai pot merge. 85. Iar el: 
profitînd de faptul că sînt opriţi pe loc de noapte, ca să nu se piardă vremea, Virgil explică 
lui Dante ce păcat se ispăşeşte în acel brîu. Apoi, pornind-o de la natură şi de la deosebitele 
feluri de iubire, expune lui Dante, după cum făcuse şi în Infern (XI, 16 şi urm.), distribuţia 
pedepselor în Purgatoriu şi arată cum orice virtute şi orice vină provine din iubire şi cum 
aceasta poate să se abată din drum în trei feluri: sau aplecîndu-se către rău şi dînd naştere 
astfel păcatelor de „trufie” şi „mînie”, sau mişcîndu-se încet către adevăratul bine, ca, de 
pildă, în păcatul de accidia (nepăsare), sau alergînd dezordonată către bunurile pămînteşti, 
ca în păcatele de „avariţie”, „lăcomie” şi „desfrîu”. 86. Fals ţel : a se înţelege: „Aceste suflete 
nepăsătoare (accidioşii) îndreaptă aici falsul scop ce au dat iubirii binelui, bătînd din nou cu 
zor trîndava lopată (ispăşind prin evlavia lor arzătoare de avînt) nepăsarea religioasă de pe 
pămînt”. 88. Asculte: gîndul tău să asculte ceea ce-ţi voi lămuri. 91. Zidire: făptură. 
92. Nu-i: după cum nu-i fără de amor nici puterea creatoare {Dumnezeu). 93. El: amorul. 
Psihic : este amor electionis (amorul care consistă în alegere), în care aceea ce la început este 
o tendinţă înnăscută înspre bine, din cauza virtuţii proprii sufletului, adică inteligenţa şi 
voinţa, devine libera alegere, care se îndreaptă înspre un anume obiect (Steiner). Din fire: 
după cum se explică în Convivio, III, 3, acest amor din fire consistă în acea tendinţă ce se 
observă chiar în lucrurile nesimţitoare de a-şi ajunge scopul pentru care au fost create 
(Steiner). 94. Firesc : instinctiv. 95. Primul : cel psihic. Răime : ţintind la un obiect nedemn. 
96. Plus ori minus : poate greşi prin exces sau lipsă de avînt. 

97 Cît timp e-ntors spre bunurile prime 
şi-n cele secundare-nfrînă zborul, 
nu poate naşte-o rea plăcere-n nime. 

100 Dar cînd s-a-ntors spre rău, sau prea cu zorul 
vîneaz-un bun, sau prea puţin, zidirea 
lucreaz-atunci cum nu vrea Creatorul. 

103 De-aici tu poţi pricepe că iubirea 
e-n voi sămînt-a tot ce se socoate 

9 

virtute-ori fapt ce merit-osîndirea. 

106 Dar pentru că iubirea-n veci nu poate 
să-şi uite-obiectul drag spre care cură, 
scutite-s de-ura proprie-n lume toate. 

109 Şi cum nu poţi concepe-o creatură 

nici ruptă de-al ei Prim, nici stînd de sine, 
străin de el e orice-nclin spre ură. 

112 Deci răul vrut, de-mpart, cum judec, bine, 
e numai răul ce pe altu-1 doare 
şi-n lutul vostru-n triplu chip el vine. 

115 Strivind pe-al său vecin spereaz-onoare 
un om, aşa că numai asta-1 face 
din slava lui pe-acela să-l doboare. 

118 Se teme-alt om că poate să-l dezbrace 
de-onor şi faimă altul care suie, 
deci ciudă-1 prinde şi contraru-i place. 

121 Alt om ofensa-n suflet si-o încuie 

9 

hain atît, că-i orb spre răzbunare 
şi-unicu-i gînd e pe-altul să-l răpuie. 

124 Acest triform amor e cel pe care 

îl plîng mai jos. Dar de-altu-acum să-ţi spun 
ce bunu-n chip corupt în ochi îl are. 

97. Prime : superioare, sufleteşti. 98. Secundare : pămînteşti. 99. -n nime : în nici un om. 
101. Zidirea: făptura. 107. Cură: curge. 108. Ura proprie: toate făpturile sînt scutite de 
ura proprie fiindcă amorul nu poate dori răul omului {obiectul drag) către care tinde. 111. El: 
Primul ei, adică Dumnezeu. A se înţelege: Fiindcă nu se poate concepe a fi de sine stătătoare 
o creatură ruptă din Dumnezeu, consecinţa e că nici o făptură nu poate urî pe Dumnezeu, care 
e Primul (creatorul) ei”. 112. Deci : a se construi: „Deci, dacă eu împart binele după cum cred 
(răul vrut, iubit, plăcut), acesta este numai răul aproapelui (ce pe altu-l doare)”. 115. Strivind: 
cel dintîi chip prin care dorinţa de-a face rău aproapelui se strecoară în sufletul omenesc e 
prin „mîndrie”. 120. Ciudă: al doilea chip e prin „pizmă”. 122. Hain: al treilea chip e prin 
„mînie”. 124. Amor: al răului. 125. Plîng: sufletele. Mai jos : adică în cele trei brîuri prin 
care au trecut. 126. Ce : a se construi: „ce are în ochi bunul (binele) în chip corupt”, adică 
aleargă înspre bine în chip corupt, din exces sau lipsă de avînt. 

127 Confuz concepe-oricine Primul bun, 
în care cat-odihnă si-1 doreşte: 

9 9 

deci toţi spre-a-1 dobîndi silinţă-şi pun. 

130 Deci spre-a-1 vedea şi-avea, de vă-mboldeşte 
prea-ncet al vostru-amor, după căinţe 
cu just amar ăst cerc vă pedepseşte. 

133 Mai este-un bun, ci nu-s în el priinţe, 
căci nu-i nici bun temei, nici fericire 
nici sad si fruct a orice mîntuintă. 

9 9 

136 Cei prea porniţi spre-acest fel de iubire 
deasupra-ne-n trei cercuri ai să-i vezi. 

Cum este însă tripla-le-mpărţire 

139 nu-ţi spun, ca însuţi tu să cercetezi”. 


127. concep ei un (a). 130-131. Dar dac-amor prea leneş va! Spre El spre-al do¬ 
bîndi (a). 134. nici (a). 


127. Confuz : fiecare are în mod confuz noţiunea unui mare bine, care nu e decît reminiscenţa 
divinităţii pe care sufletul o păstrează de la crearea lui (Steiner). 131. Prea-ncet: ca, în 
cazul de faţă, al sufletelor nepăsătoare. Raţionamentul e următorul: „Toate făpturile doresc 
pe Primul bun (Dumnezeu) şi-şi caută odihna în El, punîndu-şi silinţa spre a-L dobîndi; deci 
aceia care nu-şi dau îndeajuns silinţa de a-L vedea şi avea sînt vinovaţi de nepăsare şi pedep¬ 
siţi în acest brîu”. 133. Mai este: în text: „...dar nu face pe om fericit”. E vorba despre 
bunurile pămînteşti. 135. A orice : a oricărei. 137. Deasupra : deasupra noastră, în brîurile 
următoare ale Purgatoriului. 

CîntuC xyill 


Brîul al patrulea: nepăsătorii 

(leneşii) 


Amorul şi liberul arbitru (1-90) @ Pilde 
de zel (91-117) © Abatele din San Zeno 
şi Alberto della Scala (118-132) © Pilde 
de nepăsare (133-138) © Somnul lui 
Dante (139-145) 


1 Aşa-ncheind apoi a sa vorbire 
profundul doctor mă privea mereu 
atent în ochi de-arăt vro multămire. 

4 Dar, cum ardeam de-o nouă sete, eu, 
deşi tăcînd din grai, ziceam în minte: 
„Prea mult să-ntreb, îi cade poate greu”. 

7 Ci-nţelegînd veracele părinte 

timida-mi vrere ce n-o dam pe faţă, 
vorbind mi-a dat curaj să-ncerc cuvinte. 

10 - „Lumina ta-mi revars-atîta viaţă 
în minte-ncît ea clar putu s-adune 
ce-al tău cuvînt explică şi mă-nvaţă. 

13 Te rog deci, dulce tată drag, şi-mi spune 
de-acel amor ce zici că-i temelie 
oricăror fapte, rele fie-ori bune.” 

16 - „Aprinde-a minţii ageră făclie 
şi-eroarea - zise - limpede-ţi va fi, 
a orbilor cari duci voiesc să fie. 

19 Creat fiind un suflet spre-a iubi, 
el tinde spre-orice lucru care-i place 
pe loc ce placu-1 mişc-a făptui. 


14. ce (a). 15. ori rele fire-ori (a). 21. Se mişcă (a). 


2. Doctor: Virgil. 3. Mulţămire : cu totul satisfăcut de explicaţie. 4. Sete: de-o nouă dorinţă 
de a şti. 6. Greu: cf. cuvintele cu care Virgil, la începutul călătoriei lor {Infernul, III, 80), i-a 
întrerupt şirul nesfîrşit al întrebărilor. 9. Să-ncerc cuvinte: să încerc a spune cuvinte. 
11. Ea: mintea. S-adune: să cuprindă. 12. Ce: ceea ce. 17. Eroarea: eroarea orbilor, care. 
21. Pe loc: îndată ce. Plăcu-: plăcerea. 

22 Sensoriul vostru ia din ce-i verace 
direcţia sa, şi-n voi aşa o-ncheagă 
că sufletul din ea obiect îsi face. 

25 Şi dacă-ntors spre ea, o prinde-ntreagă 
înclinu-i este-amor care, fireşte, 
că prin plăcere-n voi din nou se bagă. 

28 Apoi cum focu-n sus se năzuieşte, 
prin forma-i dată de-a căta fiinţă 
unde-n materia sa mai lung trăieşte, 

31 aşa un suflet prins intră-n dorinţă, 
ce-i psihic act, şi pînă nu posede 
obiectul vrut, se zbate-n nepriinţă, 

34 De-acolea si-adevărul clar se vede 

9 

ce-ascuns e el acelui ce pe-oricare 
amor c-ar fi-n de sinesi bun îl crede. 

9 

37 De-aceea poate, căci obiectu-i pare 

de-a pururi bun, dar nu-i tot chipul bun, 
deşi e bună ceara lui ce-1 are.” 

9 

40 - „Cuvîntul tău şi mintea mea mi-o spun 
curat ce este-amorul şi de unde, 
dar mult mai mare dubiu-n mine pun: 

43 căci dacă el de-afară-n noi pătrunde 
si sufletul e numai rob dorintii, 
de merge strîmb ori drept, el nu răspunde.” 


27. ce (A), şi alături: v. m. combină (a). 31. Un suflet intră! prins aşa-n (a). 
S7~SS,materia-il Că-i bun-oricînd (a). 40. şi-al meu ingeniu (a). 


22. Sensoriul : Virgil a explicat lui Dante în cîntul precedent că amorul e o înclinare firească 
a sufletului către ceva care-i place, dar fiindcă Dante nu înţelege pe ce atunci s-ar mai înte¬ 
meia responsabilitatea oamenilor, îi explică cum, deşi pornirile de iubire se nasc în noi prin 
îndemnul firii, totuşi cînd ele se adresează către un obiect sau altul pot deveni bune sau rele, 
iar atunci omul trebuie să încurajeze pe cele bune şi să alunge pe cele rele prin liberul arbitru 
(Steiner). Verace: ceva care există în realitate. 23. Direcţia: impuls. In text: „intenţia”, 
adică, după Tommaseo, „imaginile sau asemănările lucrurilor ce se păstrează în puterea 

A 

fantastică {sensoriul) pe care filosofii o numesc uneori fel, alteori intenţie”. înţelesul pe scurt 
al pasajului e că „facultatea intelectivă {sensoriul) scoate imaginea lucrurilor reale şi o des¬ 
făşoară în aşa fel, încît recheamă către ea sufletul nostru”. 24. Ea : direcţia, impulsul. 
25. întors : şi dacă, pe cînd priveşte imaginea acelui lucru, se întoarce către acelaşi lucru, 
atras de el din plăcerea pe care o scoate din el, această întoarcere (aplecare) e tocmai iubi¬ 
rea. 27. Ce : astfel se citeşte foarte clar în manuscris. Alături pe margine însă e adnotat: 
„V.M., combină”, ceea ce arată că din combinarea textului pe care-1 avem cu cel manuscris, 
necunoscut nouă, la care trimite ar fi rămas numai „care” din versul 26 sau „ce” din versul 
următor. Aşa cum ni se prezintă textul, e necesar de a citi la versul 27 „că” în loc de „ce”. 
28. Năzuieşte : era în Evul Mediu credinţa că focul tinde în sus din firea lui, care năzuieşte 
către „sfera focului” ce se credea a fi între Pămînt si Lună. 29. Forma : ca întotdeauna la 
scolastici, în înţelesul de „fire”. 30. Unde : în sfera focului, care acolo nu se stinge ca pe 
pămînt, ci durează în veci. 31. Aşa: aşa face... 33. Se zbate: către obiectul dorit, ca şi focul 
către sfera lui. 35. Acelui: a se construi: „acelui ce crede că orice amor e bun în el însusi”. 
39. Ceara : după cum - deşi ceara e bună — urîte şi diforme pot să fie figurile ce se pecetluiesc 

46 Iar el: - „Cît pot să vadă ochii minţii 
ţi-am spus; de-aici Beatricei tale-i cere 
dovezi apoi, că-i chestie-a credinţii. 

49 Orice substanţ-o vei avea-n vedere, 
distinctă de materie-ori şi legată 
de ea, conţine-o proprie-a sa putere, 

52 ce-i numai prin lucrări manifestată 
si n-o arat-altce decît efectul 
precum că-i viu un pom prin verde-arată. 

55 De-aceea noi nu ştim nici intelectul 

9 

întîielor noţiuni de unde vine 

9 

nici primele porniri ce-aduc afectul, 

58 căci sînt în voi ca zelul în albine 
de-a face miere; deci întîiul drag 
nu este-n sineşi el nici rău, nici bine. 

61 Acum, spre-a fi din el şi toate-un cheag, 
e-n voi născut-a mintii sfătuire 

9 

ce strict păzeşte-al consimţirii prag. 

64 Aci-i izvorul de-unde ia pornire 
ce-i menit şi ce nu-i, precum alege 
si-nlătură o bun-ori rea iubire. 

9 

67 Cîţi pînă-n fund putur-aşa-nţelege, 
văzur-aceast-a firii libertate 
şi etic-o făcură astfel lege, 

70 Deci chiar zicînd că din necesitate 

s-ar naste-oricare-amor ce-n voi rodeşte, 
există-n voi putinţa de-a-1 abate, 

73 Virtutea asta nobil-o numeşte 

9 

Beatrice-arbitrul liber, şi-o să-ţi spună 
de ea mai mult, si-atunci îti aminteşte!”. 

^9 9 9 


47. de-aici o să te-ajute Beatrice-apoi (b). 54. priji frunze verde [-n pom] că-i viu (a). 
Ca viaţa-n planta ce prin foi s-... (b) 57. poftele dentîi (a). 66. Şi cerne-o bună (a). 
75. aceasta-n cer (a). 


în ea, tot astfel amorul poate fi bun, întrucît e o năzuinţă către bine; poate fî rău, dacă-i 
corupt de obiectul josnic în care omul a căutat acel bine. 47. Beatricei : problema pusă de 
Virgil priveşte liberul arbitru care poate fi demonstrat cu argumente filosofice (Virgil = 
raţiunea), dar trebuie să fie primit de orice credincios prin credinţă (Beatrice) ca fiind temeiul 
necesar pentru a crede în dreptatea divină. 50. Distinctă... legată : omul al cărui suflet 
{formă) separat de trup {materie) este totuşi legat de el. 52. Lucrări : fapte, acţiuni, mani¬ 
festările externe. 53. Decît efectul : decît prin efect. 55. Intelectul : cunoaşterea acelor 
axiome logice pe care se reazimă raţiunea omenească. 57. Porniri : aplecarea către cele dintîi 
lucruri pe care le doreşte, ca binele în genere, fericirea şi altele. 61. Cheag: ca să se adune 
în jurul acestor prime dorinţe înnăscute şi instinctive toate celelalte, care sînt efectul liberei 
alegeri. 65. Precum : după cum această „sfătuire a minţii” alege sau înlătură. 69. Etic- : lege 
etică. 70. Din necesitate : cf. v. 43 : „de-afară”. 74. Beatrice : stiinta teologică. Spună: 

76 Spre-al nopţii miez tîrziu sosita lună, 
asemeni c-un ceaun de foc, acum, 
făcînd în juru-i stelele s-apună 

79 trecea-mpotriva cerului pe-un drum 
ce-1 arde Feb cînd el din Roma pare 
c-apune-ntre Sardin şi Cors; şi cum 

82 acea gentilă umbră, pentru care 
respect Pietolei Mantua cedează, 
şi-a fost depus impusa-nsărcinare, 

85 de-aceea eu, ce la-ntrebări şi trează 
şi simplă dezlegare-acum avui, 
stăm ca şi-un om ce plin de somn visează. 

88 Ci smuls din starea de-aţipire fui 
deodată de-un popor venind cu zorul 
din dosul nostr-urmînd cărarea lui. 

91 Precum, spre-a cere Tebele-ajutorul 
lui Bah, vedeai prin nopţi pe lîng-Asop 
ş-Ismen, curgînd cu vuiet mult poporul, 

94 aşa-nteţeau prin cer al lor galop 

precum vedeam, şi-aceste vieţi zbătute 
de-o bună vrere şi de justul scop. 

97 Curînd au fost deasupră-ne, căci iute 
venea fugind ăst stol şi-n clipă gata, 
şi-n frunte doi plîngeau mai cu virtute: 


77. Ca şi-un ceaun aprins întreg (a). 78. întreg de foc (a). 87. plin de somn (a). 
88-90. Dar starea de-aţipire ruptă-mi ful De-odată de-un popor care cu zorul! Venind 
din dosul nostru-mi apăru (A). Am introdus în text varianta (b) pentru a restabili 
rima. 91. cînd Te[beleJ (a). 92. ...prin nopţi vedeai pe lîng-Asop (A), corectat pe urmă 
ca în text. 94. strînsul (a). 94-96. Aşa precum vedeam, al lor galop/ Şi-l înteţiau 
acestor vieţi sbătute/ Si buna vrere-a lor (b). 95-96. acestor vieţi a lor sil Si buna 

9 y 9 9 9 

vrere (a). 96. ceata (a). 97. dînsul (a). 98. gata (a). 99. plînsul (a). 


cf Paradisul, V, 19 şi urm. 79. -mpotriva : de la apus la răsărit, contrar rotaţiei aparente a 
cerului {drumul ce-l arde Feb). 80. Din Roma: fiind Corsica la apusul Romei şi Sardinia la 
miazăzi de Corsica, locuitorii din Roma văd soarele apunînd între cele două insule, încît 
pentru ei soarele apune aproape la sud-vest (Torraca). 81. Sardin şi Cors: Sardinia şi 
Corsica. Am observat că Coşbuc caută a româniza cuvintele prea crud italiene ca să nu 
distoneze în vers. 82. Umbră : Virgil. 83. Pietolei : Pietole, orăşel în ţinutul Mantovei, patria 
lui Virgil. 84. -nsărcinare : de-a mă lămuri despre teoria iubirii şi liberul arbitru. 87. Somn: 
Dante, care nu mai închisese ochii de cînd se deşteptase lîngă poarta Purgatoriului (IX, 93) 
şi care a rezistat somnului din cauza atenţiei pe care a trebuit s-o dea demonstraţiilor filo¬ 
sofice ale lui Virgil, care îl interesau adînc, cedează acum oboselii. Aproape toţi comentatorii 

A _ 

văd aici un simbol. In brîul nepăsării (lenei) e cu totul potrivit ca Dante să fie cuprins de 
somn, pe care Sfîntul Isidor din Sevilla îl numeşte unul din cei şapte copii ai lenei. 91. Tebele : 
cf. Staţiu, Tebaida, IX, 434 : „Păcătoşii tebani care aveau nevoie să ceară ajutorul lui Bacchus 
alergau noaptea lîngă rîurile Asop şi Ismen”. 98. Gata : expresie cam obscură, dacă nu s-ar 
înţelege că într-o clipă le-a văzut pe toate gata adunate în jurul lui. 

100 - „Pe munte-a mers cu grabă Preacurata; 

Cezar, voind Ilerda s-o supuie, 

lovi-n Marsil şi-n Spania-şi duse armata”. 

103 - „Curînd, curînd, că timp de-a-1 pierde nu e 
prin dor scăzut - strigau din urmă toate, 
ca bunul zel în graţie să ne suie!” 

106 - „Oh, neam din care-o vie-ardoare scoate 
zăbava cea ce-n dorul ce v-a tras 
spre bine,-a pus prea slabă rîvnă, poate, 

109 acest ce-i viu (si nu-nselati vă las) 

să urce-ar vrea, cînd soare-o să răsară, 

deci spuneţi pe-unde-i mai pe-aproape-un pas ?” 

112 Aceste vorbe lor li s-adresară. 

Iar unul din mulţime: — „Vino-n sus 

5 

pe urmă-ne şi-i da-n curînd de-o scară, 

115 Atîta dor de-a merge-n noi e pus 

că nu putem sta-n loc. Să fim iertate, 
de-ţi pare brusc ce nouă ni-e impus. 

118 La San Zeno-n Verona fui abate 
sub Barbarosa, bunu-mperator, 
din cauza cui şi-acum Milanul pate. 

121 Şi-atare-i unu-n groapă c-un picior, 
ce trist va fi, de-această mînăstire 
şi plînge-va-n curînd că-î fu prior. 

124 Că-n locul unui demn de păstorire 
a pus pe fiul său cel rău-născut 
diform la trup şi mai diform la fire”. 

107. care, -n (a). 113. dintre ei \ „Veniţi... (ab). Deci... frate (a). 126. Un rău la 
trup (a). Cu trupul rău (b). 


100. Pe munte: încep pildele de zel şi sîrguinţă, virtuţi opuse păcatului lenei şi nepăsării. 
Cea dinţii pomeneşte de Sfînta Fecioară {Luca, I, 39 şi urm.), care după Buna-Vestire voi să 
alerge repede să o facă cunoscută Sfintei Elisabeta — care şi ea, tot din mila Domnului, purta 
pe Sfîntul loan — ca să slăvească împreună milostivirea lui Dumnezeu. 101. Cezar: care nu 
pierdu vremea la asediul Marsilie!, unde lăsă pe Brutus, şi alergă repede în Spania pentru a 
supune Ilerda (Lerida), unde partizanii lui Pompei se întăriseră. 103. A-1 : se referă probabil la 
„bunul zel” din versul 105. 105. In graţie: să ne înalţe în harul lui Dumnezeu. 106. Ardoare: 
zelul pe care-1 arătaţi aici în Purgatoriu. 107. Zăbava : nepăsarea şi lenea de care s-au făcut 
vinovaţi pe cînd erau în viaţă, -n dorul : a se construi: „zăbava (lenea) care poate a pus o 
rîvnă prea slabă în dorul ce v-a tras spre bine”, adică în a face bine. 109. -nşelaţi : şi nu vă 
spun decît curatul adevăr. 114. Şi-i : şi-i vei da. 118. Abate : nu ştim precis cine ar fî acest 
abate. Poate Gherard al Il-lea, mort în 1187, despre care aflăm că a fost învestit de Barbarossa 
cu cîrmuirea mai multor ţinuturi dimprejurul Veronei. 120. Pate : după cum se ştie, Milanul 
a fost distrus de Barbarossa în 1162. Pe timpul lui Dante, oraşul arăta încă urmele acelei 
distrugeri. 121. Unu- : face aluzie la Alberto della Scala, mort în 1301 şi despre care deci se 
putea prea bine spune că în 1300 (epocă fictivă a călătoriei danteşti) era cu un picior în 
groapă. 122. Mînăstire : mînâstirea San Zeno din Verona. 125. Fiul său : Giuseppe della 
Scala, care a fost abate de San Zeno (1292-1313). 126. Diform la trup: fiindcă era şchiop şi 

127 Nu ştiu de-a spus mai multe-ori a tăcut, 
atît era-ntre noi de mult declinul, 
ci-acestea le-auzii şi mi-au plăcut. 

130 Ci-acel ce-n orice-amar îmi fu sprijinul: 

- „Te-ntoarce,-a zis acum, şi ia aminte 
la doi ce vin si lenii-i cînt-aminul”. 

133 Strigau în urm-a toţi: „Mai înainte 
de-a-i trece prin Iordan moştenitorii, 
muri ieşita din Egipet ginte. 

136 Şi-urmînd pe-Anchis, a fi-ntre răbdătorii 
cei pînă la sfîrşituri, cîţi nu vrură 
şi-au dat ei singuri viaţă făr’ de glorii”. 

139 Iar cînd de noi departe-atîta fură 
că nici nu mai puteau a fi zărite, 
nou gînd mi-a dat prin cap, şi se născură 

142 dintr-însul multe-apoi şi felurite, 
şi-atît dintr-unu-ntr-altul fui trimis, 
că ochii-mi s-au închis pe nesimţite 

145 şi gîndul meu s-a prefăcut în vis. 


130. Iar cel (a). 137-139. Şi cîţi pînâ-n sfirşit cu răbdătorii j Ce-urmară pe Eneas nu 
stătură! Şi-atît de mult departe-apoi cînd fură (a). 142. Mai multe-apoi din el (a). 
143. eu trecui (a). 143. Şi acest de-a valma-n somn (a). 145. -n somn îl prefăcui (a). 


„mai diform la fire”, fiindcă era foarte rău. Cît priveşte motivul pe care Dante îl numeşte „rău- 
-născut”, comentatorii cei mai vechi ne spun fiindcă era copil ilegitim. 128. Declinul: în text: 
„atît se-ndepărtase”. 130. Ci-acel: Virgil. 132. Aminul: sfîrşitul. 133. Strigau: închid şirul 
două suflete care strigă pildele lenei pedepsite: israeliţii, care din lenea lor muriră în pustiu 
înainte de a ajunge în Palestina {Iordan), pe care Dumnezeu le-o dăduse ca moştenire {moşte¬ 
nitorii), şi troienii, care nu răbdară să suporte cu Enea oboseala călătoriei şi trăiră pe urmă 
fără renume {Eneida, V, 604). 

CîntuC XIX 


Brîul al patrulea 
si al cincilea: leneşii, 
zgîrciţii şi risipitorii 


Somnul si visul lui Dante: femeia 
bîlbîitâ, simbolul necumpătării, şi 
Doamna cea sprintenă ce vine s-o 
facă de ruşine (1-69) ® Zgîrciţii şi 
Adrian al V-lea (70-144) 


1 

Pe timpul cînd căldura zilei n-are 
putere-a domoli al lunei ger, 
de Terra-nvins ori de Saturn arare, 

4 

cînd cel mai mare semn al lor pe cer 
geomanţii-1 văd, cu-al zilei fapt deodată, 
pe-un drum pe care-a nopţii umbre pier. 

7 

văzui în vis o bîlbîită fată 


pe glezne strîmbe, şi de ochi saşie, 
cu ciunte mîni şi-o faţă [scolorată]. 

9. scolorată (c). 


1. Pe timpul: către dimineaţă, cînd căldura pe care soarele a lăsat-o pe pămînt nu mai are 
putere de a micşora răceala care emană din lună, învinsă fiind de frigul pe care-1 radiază 
pămîntul {Terra) ori Saturn cînd e la orizont. Cf. Convivio, II, 14: „...încît Ptolemeu zice că 
Jupiter e stea de complexiune temperată între răceala lui Saturn şi căldura lui Marte”. Şi 
Virgil spune în Georgice (I, 336): „Frigida Saturni stella”. 4. Cînd : cînd geomanţii văd la 
răsărit zodia Vărsătorului şi a Peştilor dispuse în forma semnului lor magic, numit „fortuna 
maior”. 5. Geomanţii: geomanţia era o artă de ghicit care se practica făcînd la întîmplare 
pe pămînt unele puncte şi linii şi scoţînd apoi din ele înţelesul figurii ce rezulta. 6. Drum: 
drumul Vărsătorului şi Peştilor, care va rămîne puţin timp în umbră, răsăritul soarelui fiind 
aproape. 7. Bîlbîitâ fată : cei mai vechi comentatori ar voi să vadă în această „fată bîlbîită” 
simbolul şi al zgîrceniei, şi al lăcomiei, şi al desfrîului. Insă chiar Dante ne spune puţin mai 
la vale (58-60) că simbolizează incontinentia, adică „necumpătarea”, din care fac parte toate 
trei păcatele de mai sus. După Steiner, ar fî simbolul bunurilor pămînteşti, care sînt tocmai 
obiectul acestei iubiri dezordonate a oamenilor. Femeia e bîlbîită fiindcă bunurile pămînteşti 
nu redau imaginea desăvîrşită a Creatorului, ci numai mărginită şi confuză ; e cu ochii tulburi 
{saşie) pentru a arăta că cine-şi pune nădejdea în bunurile pămînteşti devine orb pentru 
cunoştinţa binelui adevărat; are glezne strîmbe fiindcă omul cuprins de poftele omeneşti e 
încurcat şi nu procedează liber către ţintă; e ciuntă fiindcă bunurile pămînteşti lasă pe om 
cu mîinile goale; e scolorată (palidă) ca bolnavii, pentru a arăta că bunurile pămînteşti 
îmbolnăvesc sufletul. 

10 Priveam la ea. Şi-un trup precum învie 
de-al nopţii frig înţepenit, în soare, 
aşa prîvirea-mî o făcu mlădie 

13 şi dreaptă-n stat, cu limbă vorbitoare, 
şi-obrajii ei, pe cum îi vrea iubirea 
în scurtă vreme-au căpătat coloare. 

16 Cînd liberă-şi avu apoi vorbirea, 
cînta, şi-aşa, că mi-ar fi fost cu greu 
s-abat acum atentia mea airea. 

19 - „Sirenă sînt - cînta - cea dulce eu 
ce-n largul mării amăgesc pilotul, 
aşa-i de plin de vrajă glasul meu. 

22 Prin cînt am tras pe-Ulis s-abată ’notul 
cărării lui, şi cîţi se prind cu mine, 
rar pot pleca, aşa-i vrăjesc cu totul.” 

25 Dar nu-şi închise-al gurii cîntec bine, 
si-o Doamnă sfîntă-n zbor fără de veste 

9 

veni să facă p-asta de ruşine. 

28 - „Virgile,-o, tu, Virgil, ea cine este?”, 
vorbi răstit. Iar el venind, privea 
mereu în ochii-aceleî Doamne-oneste. 

31 Şi-a rupt Sirenei, năvălind la ea, 
din fată haina si-arătatul vintre 

9 9 

m-a smuls din vis cu ce putori scotea. 

A 

34 întoarsei ochii. Iar Virgil: - „De-altmintre, 
i-am zis, hai sus, şi de trei ori, să vină, 
s-afLăm şi poarta pe-unde-avea să intre”. 


10. Şi cum un trup înviie (c). 10-11. Şi-n soare cum înviiel Un trup ce-n frigul 
nopţii-a-nţepenit. 13-14. Şi dreaptâ-n stat şi sprintenă-n vorbit! Şi-acea coloare 
care-o vrea iubirea! In scurt răstimp pe-obrazi i-a rumenit (b). 14. înflorit..., înti¬ 
nerit. 23. pe Ungă mine o trece (a). 24. ...plece. 


12. Privirea-mi: această schimbare a femeii, „bîlbîită, cu glezne strîmbe, saşie, ciuntă şi 
palidă’’ în „mlădie, dreaptă-n stat, vorbitoare” şi „colorată la obraji” arată că bunurile pămîn- 
teşti nu au nici o valoare în sine, dar o capătă din felul cum oamenii le privesc. Băgîndu-le 
în seamă şi dorindu-le, omul le atribuie o valoare pe care nu o au, şi atunci ele exercită o 
acţiune seducătoare asupra sufletului lui, acţiune pe care o vom vedea înfăţişată în versurile 
următoare. 15. Coloare : roşie, trandafirie, cum se cere unei femei ca să placă {„cum ti vrea 
iubirea”). 26. Doamnă s^ntâ : după cei mai mulţi comentatori, e Lucia, simbolul harului 
luminător care aleargă aici să trezească raţiunea (Virgil) şi să-l îndemne la datorie. După 
alţii, ca de pildă Fedele Romani în Lectura Dantis şi Buletinul Societăţii Danteşti Italiene, 
XI, 184, „Doamna sfîntă şi sprintenă” ar fi Beatrice, lucru ce n-ar fi deloc imposibil, mai ales 
că e vorba de un vis. 31. Rupt : Doamna sfîntă arată lui Dante adevărul urît care se ascunde 
sub înfăţişarea frumoasă a Sirenei (femeia bîlbîită) rupîndu-i în faţă haina şi arătîndu-i 
vintrele, din care scotea putori aşa nesuferite, încît el s-a deşteptat. 34. De-altmintre : aceste 
cuvinte cu care, după traducere, şi uitînd că e vorba numai de un vis al lui Dante, s-ar părea 
că Virgil ar cere iertare Doamnei sfinte de a fî îngăduit lui Dante acea clipă de odihnă, în text 
sună astfel: „Cel puţin de trei ori te-am chemat! Haide, scoală-te şi vino! Să găsim poarta 

37 Atunci plecai. Şi-ntreg în zi deplină 
scăldat era tutindeni sfîntul munte, 
şi-n spate-aveam pe drum noua lumină. 

40 Şi-urmîndu-i lui, ţineam plecata frunte 
cum cel silit de gînduri să şi-o plece 
din sineşi face-un semicerc de punte. 

43 Cînd vorbe-am auzit: - „Pe-aici se trece; 
veniţi!”, rostite-asa de cald si blînd 
cum nu s-aude-n lumea asta rece. 

46 Cu-ntinse-aripi, de lebădă părînd, 
veni cel ce le-a spus, ca să ne-mbie 
să-ntrăm pe scocul asprei stînci, şi, dînd 

49 din aripi lin, un vînt făcea s-adie. 

De cei ce plîng că-s fericiţi ne-a spus, 
căci fii ai mîngîierii au să fie. 



52 


55 


58 


- „Dar ce-ai, că ochii tu-n pămînt i-ai pus ?”, 
vorbi Virgil, cînd noi pe sol lăsîndu-1, 
eram pe-acele scări puţin mai sus. 

- „Mi-e sufletul nedumerit, avîndu-1 
vrăjit de-o nouă viziune-a mea, 

că nu mai pot să mut odată gîndul.” 


Iar el: - „Văzuşi strigoaia veche-acea 
din cauza cui mai sus ne arde focul? 
Văzuşi şi cum te poţi scăpa de ea? 

61 Destul, acum! Cu talpa bate locul, 
si vezi momeala sus, cum îi roteşte 

9 *9 

eternul rege-n mari orbite jocul”. 

64 Precum un şoim la gheare-ntîi priveşte, 
se-ntoarce-apoi spre strigăt şi se-ntinde 
aprins de dorul prăzii ce-1 momeşte. 


56. De-acea vedenie nouă (a). De-acea vedenie prins Î7i vraja ei (b). 57. Că nu pot 
să mai scap de dînsa (a). 58. Strigoea veche-o vezi acuma ce-i (a). 60. cînd vrei (a). 


pe unde ai să intri!” şi se referă la Dante. 39. -n spate: pentru că mergeau înspre apus. Noua 
lumină: soarele de curînd răsărit. 41. Cum: cum îşi face din sine un semicerc de punte cel 
(care e) silit de gînduri să-şi plece fruntea. 47. Cel : îngerul sîrguinţei, care şade la sfîrşitul 
brîului în care sînt pedepsiţi leneşii şi le şterge de pe frunte al patrulea P, corespunzător păca¬ 
tului lenei. 48. Scocul : adîncitură de trecere între cei doi pereţi de stîncă. 50. Plîng : în text: 
„qui lugent afîrmînd că-s fericiţi”. E vorba de a doua fericire: „Ferice de cei ce plîng, căci ei vor 
fi mîngîiaţi!” {Matei, V, 4). 53. Sol: îngerul, după înţelesul etimologic al acestui cuvînt 
(gr. dyyeAo^ = vestitor). 59. Mai sus: în brîurile mai înalte ale muntelui sînt pedepsite 
păcatele de necumpătare (zgîrcenie, lăcomie şi desfrîu) întruchipate în „strigoaie” (femeia 
bîlbîită). Ne: pe muritorii păcătoşi. 61. Bate: nu întîrzia, ci aleargă către sfînta momeală a 
lui Dumnezeu. „Momeala”, adică pe italieneşte logoro, era numit în Evul Mediu un instru¬ 
ment făcut în chipul unei mari aripi de pasăre şi care se întrebuinţa la vînâtoare, pentru a 
rechema şoimul. 63. Jocul : după cum şoimarul roteşte momeala pentru a atrage şoimul, tot 
astfel Dumnezeu roteşte în mari orbite strălucirea cerurilor, pentru a atrage sufletul drept- 
-credincioşilor. 64. La gheare : are capul plecat. 65. Strigăt : strigătul şoimarului care îl 

67 aşa fui eu, şi-aşa pe cit se-ntinde 
crăpatul stei, am mers cărarea toată, 
cît urci spre punctu-ntrării-acelei tinde. 

70 Iar cînd avui sub tălpi şi-a cincea roată, 
văzui o gloată care-amar plîngea 
şi-n pulvere-avînd faţa-ntreaga gloată. 

73 „Lipit-am de pămînt inima mea”, 

aşa-şi oftau, şi-atît de-adînc, suspinul 
că vorba noastră nici nu s-auzea. 

76 - „Voi, cui justiţia şi nădejdea chinul 
vi-1 face,-aleşi de cer, mai blînd să pară, 
ce loc de-urcuş ne dă pe-acoalea clinul?” 

79 - „De n-aţi venit spre-a zace-aici, şi-o scară 
cătaţi, pe unde mai curînd se iese, 
vă fie-ntruna braţul drept spre-afară.” 

82 Aşa-ntrebă Virgil, şi-aşa-i spusese 
un duh ce sta puţin mai sus, iar eu 
din grai i-am cunoscut şi ce-ascunsese. 

A 

85 întoarsei ochii deci spre domnul meu; 
şi-mi dete vesel voie-al meu părinte 
prin semn la ce-i părea din ochi că vreu. 

88 Cînd liber fui să fac ce-mi fu aminte, 
m-am dus spre-acel a cărui cuvîntare 
făcu să-l recunosc mai înainte. 

91 - „Tu, cel ce-n plîns coci cele făr’ de care 
nu poţi să te re-ntorci la Tatăl Sfînt, 
să-ţi curmi o clipă grija ta mai mare, 

94 şi spune-mi cine-ai fost? De ce vă sînt 
a voastre spete-n sus, de-mi vrei prinosul 
acolo de-unde viu în viu vestmînt.” 


71. Cu plîns de-oftaturi frînt făcut (a). 73. Eu inima-mi lipisem de pămînt (b). 
75. Că greu puteai pricepe-al lor cuvînt (a). 84. Puţin din graiu să-i ştiu şi ce-ascun- 
sese (a). 89. Mi-a tras spre el atenţia (a). 


îndeamnă să zboare după pradă. Se-ntinde: întinde gîtul către pasărea arătată. 68. Stei: 
stîncă. 69. Cît urci : cît ţine urcuşul, care duce la scara prin care se trece din brîul al patrulea 
în al cincilea. 70. Roată: brîu. 72. Gloată: a se construi: „şi întreaga gloată avînd faţa în 
pulvere”. 73. Lipit: cuvintele din psalmul CXVII, 25: „Sufletul meu este lipit de ţărînă: 
înviorează-mă după făgăduinţa ta”. E vorba se zgîrciţii care, pentru a se îndemna la ispăşirea 
păcatului lor, repetă cuvintele acestui psalm, care le aduce aminte de poftele şi lăcomia lor pentru 
bunurile pămînteşti. 74. Suspinul: a se construi: „Aşa-şi oftau... suspinul”. 77. Vi-1 face : să 
pară mai blînd. Aleşi : cărora Dumnezeu le-a făcut hatîrul de a-i scăpa din Iad şi de a-i alege 
pentru cer după ce vor fî ispăşit păcatul lor. 79. Aici : printre zgîrciţi. 81. Afară : să cotiţi tot 
la stînga, avînd mîna dreaptă totdeauna în aer liber. 84. Ascunsese : adică mirarea că Dante 
şi Virgil nu se opresc în cercul lui. In text: „încît după vorbă am cunoscut celălalt ascuns”. 
Comentatorii moderni interpretează „celălalt”, celălalt suflet, „nu celălalt lucru”. 91. Coci cele: 
plînsul coace pocăinţa şi ispăşirea, fără de care sufletul nu se poate întoarce la Dumnezeu. 
93. Mai mare : de a purifica sufletul. 95. Spete : fiindcă pedeapsa acestor suflete e de a fî 
cu faţa întreagă-n ţărînă şi deci cu spatele întors spre cer. Prinosul : de vrei să fii pomenit 

97 - „De ce ne cere ceru-a-ntoarce dosul 

spre el, vei şti. Dar află-ntîia oară 
că fui lui Petru-urmaş eu, păcătosul. 

100 Frumoasă între Chiaveri scoboară 
şi Sestri-o gîrlă, iar familia mea 
îşi are titlul dup-aceast-apşoară. 

103 Cercai si eu - curată cui o vrea - 

ce grea-i mantaua, vreme cam de-o lună, 
că-i fulg oricare-alt greu pe lîngă ea. 

106 Tîrziu, vai, prinsei mintea cea mai bună, 
căci numai după ce pastor eu fui, 
văzui că viaţa-ntreagă-i o minciună! 

109 Văzui că-n viaţă altă culme nu-i, 
că-n ea nicicînd n-ai inim-odihnită, 
şi-atunci cuprins de dor de-aceasta fui. 

112 Iar pîn-atunci fui inimă-mpietrită, 
de cer departe, şi cumplit de-avară, 
şi-acum, tu vezi, ce-amar mi-e chinuită. 

115 Zgîrcenia ce-i, o vezi aici tu clară 
din felu-n care cazna ne-a dispus, 
si-ăst munte-o caznă n-are mai amară. 

9 

118 Cum ochiul nostru n-a privit în sus, 
ci tot în ţărnă spre lumeşti destine, 
aci dreptatea-n ţărnă ni l-a pus, 

121 şi cum zgîrcenia stinse spre-orice bine 
iubirea-n noi, spre-a nu fi lucrătoare, 
aşa dreptatea-ntinşi aici ne ţine 

100. Curata (a). 103. Ce grea-i mantaua (a). 103-105. Ce grea-i papala mantie cui 
o vreai ferită de noroiu, cercai vr-o lună! Şi-i fulg...! (b). 107. eu Papă (a). 111. Şi 
dor să am de cea de-aci-ncepui (b). 


sus pe pămînt, de unde vin fiind încă în viaţă şi unde mă voi întoarce. 99. Urmaş: am fost 
papă. 101. Gîrlă: rîul Lavagna, între Sestri Levante şi Chiavari, în Liguria. 102. Tilul: e 
vorba de familia Fieschi, al cărei neam se intitula conţi de Lavagna. 103. Cercai: a se 
înţelege : „încercai şi eu timp de o lună ce grea-i mantaua {papală) — curată pentru cei ce o 
vreau astfel — şi atît de grea, încît oricare alt greu e fulg pe lîngă ea”. Cel care vorbeşte este 
Adrian al V-lea, adică Altobuono Fieschi, din conţii de Lavagna, ales papă în 12 iulie 1276, 
care muri la Viterbo abia după 38 de zile {vreme cam de-o lună) de la alegerea lui. Ştim de 
la cronicarul Villani (VII, 50) că-i mergea numele de zgîrcit. Alt cronicar ne informează că 
întreaga-i viaţă nu s-a gîndit decît „să adune bani şi avere ca să ajungă la scaunul papal, deşi 
puţin timp s-a bucurat de el”, şi că, o dată ajuns la pontificat, i se păru că a intrat în cea mai 
bogată pădure de stejar de pe lume”. Pentru a înţelege cît de răutăcioasă e aluzia cronicarului, 
e destul să amintim că în Italia e obiceiul ca în pădurea de stejari să se dea drumul porcilor ca 
să se îngraşe cu ghinda de pe jos. 106. Prinsei : am căpătat înţelesul a ceea ce e bine să fac 
şi m-am convertit. 109. Altă : deosebită de aceea a vieţii cinstite. 110. -n ea : în viaţa pămîn- 
tească. 111. De-aceasta : a vieţii cereşti, opusă celei pămînteşti. 116. Din felu- : cu faţa la pămînt, 
care arată cum cei zgîrciţi se uită numai la lucruri pămînteşti, şi cu spatele întors spre cer, 
pentru a arăta că nu le pasă de cele spirituale. 120. L- : ochiul. 122. Lucrătoare : activă. 

124 legaţi şi prinşi de mîini şi de picioare, 
şi-atîta timp cit Domnul va dispune 
noi strînşi vom sta-n imobila prinsoare.” 

127 Eram acu-n genunchi, voind a spune; 
de-abia însă-ncepui şi-a observat 
prin ce-auzi, a mea veneraţiune. 

130 - „Ce cauză ai - mi-a zis -, de stai plecat?” 
Iar eu; - „De-a voastră ’naltă demnitate 
durere-mi simte sufletul curat”. 

133 - „Ridic-ai tăi genunchi! Te scoală, frate, 
şi nu greşi! Căci serv ca tine sînt 
si ca si toti. Puterii neschimbate. 

136 Vrodat-al evangheliei sunet sfînt 

cu neque nuhent de ţi-a-ntrat în minte, 
tu ştii de ce ti-am zis acest cuvînt. 

9 9 

139 Dar nu mai sta, si drumu-ti fie-aminte, 

căci stînd, tu-mpiedici plînsul meu, prin care 
spre culme duc ce-ai spus tu mai ’nainte. 

142 Nepoată am şi-Alagia nume are, 
cu fire bună, dac-al nostru neam 
n-o va strica prin reaua lui purtare. 

145 Pe-aceasta-n lume singur, o mai am.” 


A. 

127. Intre a mea şi veneraţiune este în (A) un spaţiu. 143. neam (a). 


126. Prinsoare : piedică. 128. A observat : papa Adrian al V-lea. 129. Veneraţiune : actul 
meu de respect, îngenuncherea pentru demnitatea ce ocupase pe pămînt. 131. Voastră: a 
Prea Sfinţiei Tale. 134. Serv : a se construi: „serv Puterii neschimbate”, adică lui Dumnezeu. 
137. Neque nuhent : cf. Matei, XXII, 29-30 : „Drept răspuns Isus le-a zis: «Vă rătăciţi! Pentru 
că nu cunoaşteţi nici scripturile, nici puterea lui Dumnezeu, căci la înviere nici bărbaţii nu 
se vor însura, nici femeile nu se vor mărita, ci vor fî ca îngerii lui Dumnezeu în cer»”. Deci 
Adrian n-a păstrat demnitatea lui de soţ al Bisericii în lumea nemuritoare, unde sufletele 
sînt toate egale. 141. Ce : pocăinţa şi ispăşirea. ’Nainte : cf. vv. 91-92 : „Tu cel ce-n plîns coci 
cele făr’ de care/ Nu poţi să te re-ntorci la Tatăl Sfînt...”. 142. Alagia: referindu-se la făgă¬ 
duinţa lui Dante de a-1 pomeni sus pe pămînt cînd se va întoarce, îi arată o persoană care-i 
poate scurta ispăşirea cu rugăciunile ei. E vorba de Alagia (Adelagia sau Adelasia) Fieschi, 
fiica contelui palatin şi de Lavagna Niccolo de’ Fieschi, măritată cu Moroello Malaspina şi pe 
care Dante o cunoscu desigur la curtea acestui domn. 143. Nostru: al Fieschilor. 

CîntuC XX 

Brîul al cincilea: avarii 
şi risipitorii 


Invectivă împotriva „lupoaicei vechi” 
(1-15) © Pilde de sărăcie şi dărnicie 
(16-33) © Ugo Capet (34-81) © Pilde 
de zgîrcenie (82-123) © Cutremurul 
(124-144) © Curiozitatea lui Dante 
(145-151) 


1 Mai bună vrere-a-nvins pe cea săracă, 
deci nesătul de ap-al meu burete 
l-am scos, spre-a-i fi pe plac, fără să-mi placă. 

4 Şi-aşa plecai, şi-a lungul stîncii dete 
Virgil prin locul liber, prin strîmtură, 
cum mergi pe-un zid, lipit de parapete, 

7 căci neamul cui cu strop de strop îi cură 
prin ochi un rău ce-ntreaga lume-o-mbată 
sta-n partea dreapt-aproape-n surpătură, 

10 Lupoaică veche, fire-ai blăstemată! 

Cît toate alte bestii-ai prăzi mai bune, 
căci foamea ta e-n veci nesăturată! 

13 O, cer, de-a cărui roţi ne place-a spune 
că pot să schimbe-orice-omenească stare, 
cînd va veni şi-acel ce-o va răpune ? 


5. strimptură (a). 11. De cît oricare bestie-ai (a). 


1. Mai bună : dorinţa lui Adrian al V-lea ca Dante să nu-i mai întîrzie ispăşirea fu mai tare 
decît cea mai slabă (săracă) a lui Dante de-a mai vorbi cu el. 2. Burete : cu toate c-aş mai 
fi dorit să-l întreb, am tăcut ca cineva care, înmuind un burete în apă, îl trage afară nu cu 
totul îmbibat. 4. Dete : trecu. 7. Cură : curge. 8. îmbată : înşală, abate din drum, amăgeşte: 
zgîrcenia care stăpîneşte lumea întreagă. 10. Lupoaică : simbolul zgîrceniei sau, mai bine, 
al poftei pentru bunurile pămînteşti. Cf. Infernul, I, 49 şi 94 şi urm. 11. Cît: decît; a se 
construi: „ai prăzi mai bune decît...”. Mai bune: păcatul zgîrceniei şi al poftei fiind mai 
răspîndit printre oameni. 12. Nesăturată: cf. Infernul, I, 49-50. 13. Roţi: rotire. Ne place: 
în text: „parcă unii cred”, fiindcă el nu era tocmai de această opinie. Cf Infernul, XXXI, 120 
şi Purgatoriul, XVI, 67 şi urm. 15. Acel : copoiul despre care vorbeşte în Infernul, I, 101-102. 

16 Mergeam acum cu pasul rar şi mare, 
iar eu atent numai la umbre-acuma 
cum triste plîng cu-adîncă văietare. 

19 Şi-un glas am auzit, că-n treacăt numa’, 
„Mario dulce”-n faţă-ne, şi frînt 
ca-n ceasul naşterii cum plînge muma. 

22 Şi-apoi: „Săracă fost-ai pe pămînt 
cum poţi vedea din mizerul ospiciu 
în care ţi-ai depus tu fructul sfînt”. 

25 Şi-alt glas apoi: „O, vrednice Fabriciu, 
mai bine-ai vrut sărac întru virtute 
decît avînd bogate-averi cu viciu”. 

28 Mi-au fost aceste-atîta de plăcute 
că tot trecui, dorind ştiut să-mi fie 
acel din gura cui păreau născute. 

31 El mai cînta de larga dărnicie 
ce-a fapt-o Nicolai cu trei fecioare, 
spre-onoare vrînd să duc-a lor junie. 

34 - „Tu, cel cu vorbe-atît de ’nălţătoare, 
ce om ai fost? De ce numai de tine 
sînt spuse-aceste demne-elogii, oare? 

37 N-o fi răspunsu-ţi făr’ de nici un bine 
de-o fi să-ntorn să-mi torc puţinul tort 
al vieţii cei ce zboară cătr-o fine.” 

40 - „Voi spune,-a zis, dar nu pentru că port 
vrun dor ca să m-ajuţi, ci pentru-acele 
ce date-ti sînt mainte-a fi tu mort. 

9 

43 Eu sînt sămînţ-acelei plante rele 

ce-n umbră ţări crestine-astfel le-mbracă 

9 9 

încît fruct bun azi rar culegi din ele. 


19-20. Şi-n faţă-ne auzii...! Un glas „Mario”... (b). 


20. „Mario”: e prima pildă de sfîntă sărăcie. Frînt: întrerupt. Cf. Ieremia, IV, 31: „Căci eu 
aud nişte ţipete ca ale unei femei în chinurile naşterii, ţipete de durere ca la cea dintîi 
facere”. Cf. şi Paradisul, XV, 133. 23. Ospiciu : ieslea staulului care a servit de leagăn lui Isus. 
Cf. Luca, II, 7: „L-a înfăşat în scutece şi l-a culcat într-o iesle pentru că în casa de poposire 
nu era loc pentru ei”. 25. Fabriciu : Caius Fabricius Luscinius, care, trimis în 280 î.Cr. la 
Pirrus, refuză aurul cu care regele Epirului încercase să-l corupă. Cf. Convivio, IV, 5 şi De 
Monarchia, II, 5. Virgil îl numeşte în Eneida (VI, 843-844) „parvoque potentem Fabricium”. 
29. Ştiut : dornic să aflu cine era sufletul al cărui glas striga aceste pilde de sărăcie. 32. Nicolai: 
Sfîntul Nicolae, care înzestră trei fete pentru a le feri de necinste. 37. Bine : ca de obicei, îl 
ademeneşte făgăduindu-i să-i pomenească numele cînd se va întoarce pe pămînt, astfel ca cei 
rămaşi după el să-l poată ajuta cu rugăciunile lor. 38. Tort : fîr. 39. Cei : celei pămînteşti. 
41. Acele: daruri, însuşiri, puteri ce le ai din mila lui Dumnezeu de a putea străbate lumea 
morţilor fiind încă viu. 43. Eu: cel care vorbeşte este Hugo Capet (Huon Chapet), întemeietorul 

46 Dar Gând, Douai şi Lille şi Brugia dacă 
ar fi-n puteri, s-ar răzbuna curînd! 

Şi-l rog pe-Acel ce ştie tot, s-o facă! 

49 Ugo Capet fui nume-n lume-avînd; 
Filipii-urmaşi şi Ludovicii-mi fură 
ce-n Francia-s regi acum, de-al doilea rînd. 

52 Fui fiu de măcelar. Cînd dispărură 
toţi vechii regi pînă la unul cui 
i-a fost mai drag să-mbrace haină sură, 

55 cu-a tării cîrmă-n mîini eu mă văzui. 

Prin nouă cuceriri dînd spor averii 
şi plin de-amici, aşa putere-avui 

58 incit trecui şi frinele puterii 
lui fiu-meu, şi mantia regală, 
şi-acesta-i capul blăstematei serii. 

61 Cit timp bogata zestre provensală 
n-a stins ruşinea-n neamul meu, putu 
puţine el, dar nu căzu-n greşală. 

64 Prin silă şi minciuni de-aci-ncepu 
să facă jaf: răpite, drept amendă, 
Ponthieu, Normania şi Gasconia fu; 

67 veni-n Italia Carol şi, spre-amendă, 
jertfi pe Conradin; pe Toma-n fine 
in ceruri l-a respins, tot drept amendă. 


51. Ce-s regi în Francia azi (a). 57. atari puteri... fui! atît de tare (a). 


dinastiei Capeţienilor, pe care însă se pare că-1 confundă cu fiul lui, numit tot Hugo, care fu 
încoronat ca rege al Franţei la Reims, la 3 iulie 987 şi despre care o tradiţie, foarte răspîndită 
în Evul Mediu, povestea că se trage dintr-un negustor de boi (bouchier). Cf foarte vechea 
Chanson de geste de Hugues Capet şi Franpois Villon, Poesies, Strasbourg, Heitz, p. 120: „Se 
feusse des hoirs de Hue Cappel, Qui fut extrait de boucheries”. 46. Gând... : face aluzie la 
cucerirea Flandrei pe care o făcu în 1299 Filip cel Frumos, ocupînd oraşele Gând, Douai, 
Bruges şi Lille. 47. Răzbuna : şi, într-adevăr, se răzbunară în 1302, cînd flamanzii, răzvră- 
tindu-se, nimiciră într-o cumplită înfrîngere oastea franceză la Coltrai. Cf. Villani, Cronica, 
VIII, 32, 55, 56. Epoca închipuită a călătoriei danteşti fiind fixată la 1300, aceasta reprezintă 
o profeţie ex eventu. 49. Fui: a se construi: „fui avînd nume”. 51. Rînd: adică după dinastia 
Merovingienilor şi aceea a Carolingienilor. 52. Măcelar: cf. nota versului 43. 53. Unul: ar 
trebui să fie vorba de Carol de Lorena, fiul lui Ludovic al V-lea şi ultimul Carolingian exclus 
de la tronul Franţei, dar atunci nu s-ar înţelege bine la ce face aluzie Dante cu acea „haină 
sură”, deoarece Carol de Lorena n-a fost călugăr, după cum s-ar părea că spune Dante, ci a 
murit prizonier al lui Hugo Capet. 56. Cuceriri : şi aici se face confuzie cu cuceririle făcute 
de celălalt Capet. După Casini, această confuzie ar fi voită, spiritul care vorbeşte fiind ca un 
simbol al întregii dinastii capeţiene. 61. Zestre: comitatul Provenţei, pe care Beatrice, fiica lui 
Raymond IV Berlinghieri, o aduse ca zestre lui Carol de Anjou, fratele lui Ludovic al IV-lea, 
regele Franţei, şi care mări cu mult importanţa monarhiei franceze. Cf Paradisul, VI, 134. 
62. Stins : n-a făcut ca neamul meu să devină neruşinat. 63. El : neamul meu. 64. Aci : după 
căpătarea comitatului Provenţei. 65. Drept amendă : ironic: drept ispăşire a crimelor săvîrşite 
de mai înainte. 66. Ponthieu : comitatul Ponthieu, Gasconia şi Normandia răpită englezilor. 
Normandia însă fusese cucerită cu mult mai înainte de către Filip al Il-lea, lucru despre care 
Dante se pare că nu avea cunoştinţă. 67. Carol : Carol I de Anjou, nemulţumindu-se numai 
cu Provenţa, se duse în Italia pentru a cuceri regatul Neapolelui. 68. Conradin: cf. Infernul, 

70 Eu văd, şi nu-i departe,-un timp ce vine 
cînd alt Carol din Francia se ridică, 
spre-a fi si el si-ai lui stiuti mai bine. 

73 Nu oşti avînd, ci lancea inimică 
ce-a Iudei fu, şi-mpunge-astfel cu ea 
încît Florenţei burta i-o despică. 

76 Nu ţări de-aici, ci-ocară va avea 
şi crime el pe-atîta lui mai grave, 
pe cit lui toate-un moft îi vor părea. 

79 Pe cel ce iese rob al propriei nave 
îl văd vînzîndu-şi fata, ca s-apuce 
pe dînsa bani, ca hoţii pe-alte sclave. 

82 Zgîrcenie, tu, la ce-i mai poţi seduce, 
cînd neamul mi l-ai tras în lanţul tău 

9 

încît în tîrg el propria carne-o duce! 

85 Spre-a mai spăla ce-or face-ori fac ei rău, 
văd crinul în Alagna cum scoboară 
pe Crist robindu-1 în vicarul său. 

88 II văd batjocorit a doua oară, 
si fiere văd că-i dau, si-i dau otet 

9 ^99 

si-asa-ntre vii tîlhari ei ni-1 omoară. 

9 9 

91 Şi văd pe-acest un nou Pilat, proclet, 
cum, nesătul cu-atît, în lăcomie 
pătrunde-n temple fără de decret. 


84. Astfel, că (a). 


XXVIII, 17-18. Conradin de Suabia, care se coborîse în Italia pentru a recuceri regatul 
Neapolelui pierdut de Manfredi după bătălia de la Benevento şi fu înfrînt la Tagliacozzo de 
Carol de Anjou. Trădat de stăpînitorul castelului de Astura, la care se adăpostise, fu decapitat 
de Carol de Anjou la Neapole în Piazza del Mercato, la 29 octombrie 1268. Toma : Sfîntul 
Toma de Aquino, despre care s-a zvonit că ar fi fost omorît de Carol de Anjou, lucru ce nu 
reiese din documentele ce le posedăm, după care el ar fi murit de boală în drum spre Lyon, 
unde se ducea chemat de Grigorie al X-lea pentru conciliu, în ziua de 5 martie 1274. 69. în 
ceruri: ironic, în loc de „l-a omorît”. 71. Alt Carol: Carol de Valois, care, scoborîndu-se în 
Italia pentru a recuceri Sicilia, fu trimis la Florenţa în 1301 de către papa Bonifaciu al VlII-lea 
ca împăciuitor între „albi” şi „negri”, în realitate ca să sprijine pe „negri”, care erau guelfi mai 
intransigenţi. 72. Ştiuţi : ca să cucerească mai mult renume. 73-74. Lancea... a Iudei: 
trădarea. 75. I-o despică : izgonind din oraş cetăţenii cei mai buni, numai fiindcă apar¬ 
ţineau partidului advers, ca şi cum ar fî smuls Florenţei măruntaiele cele mai necesare 
vieţuirii. Nu trebuie să ne mirăm de vulgaritatea expresiei, de care Dante nu fuge cînd îi 
serveşte ca să scoată vreun efect. 76. Ţări : stăpîniri noi. De-aici : din nefericita lui expediţie 
în Italia. 78. Moft: nelegiuirile lui vor fî cu totul mai grave, cu cît nu va fi conştient de ele. 
79. Cel : Carol de Anjou, care, în iunie 1284, într-o luptă navală în golful Neapolelui, fu luat 
prizonier de Ruggiero di Lauria, amiralul flotei aragoneze, chiar de pe nava lui şi trimis în 
lanţuri în Sicilia. 80. Fata : Beatrice, pe care o mărită în 1305 cu Azzo al VlII-lea d’Este, 
marchiz de Ferrara, cu o zestre foarte mică; iar mirele făcu miresei daruri atît de scumpe, 
încît se dusese zvonul că tatăl ei a măritat-o pe bani. 83. Neamul: cel care vorbeşte e Hugo 
Capet şi deci neamul la care face aluzie e al urmaşilor lui. 86. Crinul : fleur de lys, adică 
steagul regal al Franţei. In 1303, în executarea unei sentinţe pronunţate de Filip cel Frumos 
împotriva lui Bonifaciu al VlII-lea, Guillaume de Nogaret, procurator al regelui Franţei, intră 
în Anagni şi făcu prizonier pe papa împreună cu toată curtea lui. 87. Vicarul : robind pe papa, 
vicarul lui Cristos. 88. îl: pe Cristos. 91. Acest: Filip cel Frumos. 93. Temple: face aluzie 

94 Cînd, Doamne-al meu, avea-voi bucurie 
să-ti văd si răzbunarea ce-nvălită 

9 9 

în taina ta-ndulceste-a ta mînie! 

9 

97 Acum, ce-am spus de-unica logodită 
a Spiritului Sfînt şi ce te pune 
să-mi ceri spre-a-ţi fi de mine lămurită, 

100 în orice rug-a noastră ni se-mpune, 
cît timp e zi; ci-ndată ce-nnoptează, 
în locul ei, contraru-i scris să sune. 

103 Pigmalion ne ţine gura trează 

atunci, cum, nesătul de-avere, fură, 
devine paricid şi-apoi trădează, 

106 şi-avarul Mida-n trista-ncurcătură, 
a cui nebună cerere-mboldeste 

9 

etern pe om a hohoti din gură. 

109 De-Acam nebunu-oricare-si aminteşte 

9 9 

cum el fură din spolii,-ncît mînia 
lui losua şi-aici parcă-1 loveşte. 

112 Pîrîm cu pe Safora pe-Anania; 
slăvim ce moarte-avu Eliodor 
şi-ntregul munte-1 umple infamia 

115 acelui ce-a ucis pe Polidor. 

Şi-apoi: - «Al aurului gust cum pare, 
să spui, tu, Crass, că eşti cunoscător»”. 


la persecuţia Templierilor, pe care Filip cel Frumos îi acuza de vrăjitorie şi erezie ca să pună 
mîna pe marile bogăţii pe care le posedau. 97. Logodită: Sfînta Fecioară. 99. Lămurită: 
a se înţelege : „ceea ce (pilda) eu adineaori îţi spuneam despre Sfînta Fecioară (cf. Purgatoriul, 
XIX, 22 : «săracă fost-ai pe pămînt») şi care te-a făcut să mi te adresezi pentru a satisface 
dorinţa ta de a şti cine sînt eu şi de ce numai eu strig pildele sărăciei. Acea pildă a sărăciei 
Sfintei Fecioare serveşte aici ca răspuns rugăciunilor noastre, fiindcă le alternăm astfel încît 
la o pildă de sărăcie strigată de un suflet, celelalte răspund în cor cu o rugăciune sau un 
psalm”. 102. Contraru-i : ziua strigă pilde de virtute, iar noaptea pilde de viciile opuse acelei 
virtuţi. 103. Pigmalion: fratele Didonei, care, orbit de lăcomia aurului, omorî prin trădare 
pe Sicheu, cumnatul lui (soţul Didonei), ca să se facă stăpîn pe bogăţiile lui. Cf. Eneida, I, 
344 şi urm. 106. Mida : despre care se ştie că fu atît de lacom de bogăţie, încît ceru lui 
Bacchus ca orice ar atinge să se prefacă în aur, aşa că ar fi murit de foame dacă Bacchus nu 
s-ar fî îndurat să-l ierte. Cf. Ovidiu, Metamorphoses, XI, 85. 108. A hohoti: a rîde la cererea 
lui nesocotită. 109. Acam : care, după cucerirea Ierihonului, în loc de a închina Domnului 
întreaga pradă, sustrase cîteva obiecte şi, descoperit, fu omorît cu pietre. Cf. losua, VII, 1-5. 

112. Safora: cf. Faptele Apostolilor, IV, 32 şi V. Anania vîndu o moşioară în învoire cu 
nevastă-sa Safîra şi ascunse o parte din preţ cu ştirea nevestei lui; apoi luă cealaltă parte 
şi o puse la picioarele apostolilor. Mustraţi de Sfîntul Petru, căzură jos şi-şi deteră sufletul. 

113. Eliodor : care, fiind trimis de Seleucos, regele Siriei, la Ierusalim, încercă să jefuiască 
templul, dar un cal apărut în mod miraculos l-a izgonit afară cu lovituri de copită. Cf. Macabei, 
II, cap. III, 7-40. 115. Acelui: Polinestor, regele Traciei, care omorî pe tînărul Polidor încre¬ 
dinţat lui de Priam pentru a pune mîna pe bogăţiile lui. Cf. Eneida, III, 10-68. 117. Crass: 
Marcus Licinius Crassus (114-53 î.Cr.), vestit pentru lăcomia lui. Infrînt pe mare şi omorît 
de piraţi, aceştia i-au turnat în gură aur topit, spunînd: „aurum sitisti, aurum hibe”, după 
cum se găseşte scris în cronicarii medievali. Singurul istoric care pomeneşte despre aurul 
turnat în gura lui Crassus, adică Florus (III, 11), nu spune însă nimic despre aceste cuvinte 
de batjocură, care trebuie deci reţinute ca o născocire legendară. 

118 Aori cîntăm încet si-aori mai tare 

9 

precum ne-ndeamn-afectul a vorbi, 
cu pas mai mic, şi iar cu pas mai mare. 

121 Deci binele ce-1 spunem peste zi 

nu singur îl cîntam, dar de-astă dată 
cîntînd pe-aproape-alt ins nu s-auzi”. 

124 Eram acum plecat cu bunul tată, 
zorind pe cît aveam puteri din fire, 
să facem spor cărării, cînd deodată 

127 simţii un tremur, ca de-o prăbuşire, 

trecînd prin deal, şi-atunci m-a prins la fel 
un ger cum simte dusul la pierire. 

130 Nu cred c-a fost mai zguduit nici Del 
mainte-a ce Latona cuib a-şi pune 
spre-a naşte-ai cerului doi ochi în el; 

133 şi-atare chiu tutinde-a prins să sune 
încît m-a strîns Virgil, lipit să-i stau: 

- „Cît timp eu te conduc sînt toate bune”. 

136 „Mărire întru cei de sus”, cîntau 
cu toţi, cum auzii din locu-n care 
putui s-aud de-aproape ce strigau. 

139 Nesiguri noi stăteam, şi-n nemişcare, 
ca şi-ascultînd păstorii-acelaşi cînt, 
pîn-a-ncetat şi tremur, şi cîntare. 

142 Apoi urmarăm drumul nostru sfînt, 
privind la cei ce-ntorşi ca şi ’nainte 
la plîns, zăceau cu feţele-n pămînt, 

145 De nu mă-nşal-aducerile-aminte, 
cu dorul meu de-a sti vro neştiinţă 

9 9 9 

nicicînd n-a dus o luptă mai fierbinte. 


119. De-afect se simte-oricare-mpins [atras] (a). 123. glas (a). 130. ş-a sbătut mai 
rău (a). 131. Pe cînd câta Latona (a). 134. adus (a) 135. Şi-a zis: Cît timp te 
duc, (a). 138. spus (a). 


118. Aori : uneori. 121. Binele : pildele de virtute. 122. Nu singur : răspunde la întrebarea lui 
Dante: de ce numai el strigă pildele de bine. 127. Tremur: de cîte ori un suflet, terminîndu-şi 
ispăşirea păcatelor, se înalţă către cer, un cutremur zguduie Sfîntul Munte al Purgatoriului 
pentru a vesti sufletele rămase şi a le îndemna să mulţumească lui Dumnezeu. 129. Dusul: 
cel care e dus. 130. Del : insula Delos, unde Latona, persecutată din gelozia lunonei, se adăposti 
ocrotită de Neptun şi dădu naştere lui Apollo şi Dianei, Soarele şi Luna, cei doi ochi ai cerului. 
Insula Delos, despre care se povestea că într-o vreme rătăcea pe mare ca o corabie, era foarte 
expusă la cutremure. 133. Chiu : în text: „strigăt”, şi trebuie înţeles ca făcînd aluzie la cuvin¬ 
tele : „Mărire întru cei de sus”, pe care aceste suflete le cîntă în cor pentru a slăvi numele lui 
Dumnezeu care a eliberat un suflet de chinurile ispăşirii, primindu-1 la cer. 135. Eu : raţiunea. 
136. Mărire : cf. Luca, II, 14: „Slavă lui Dumnezeu în cerurile prea înalte şi pace pe pămînt, 
între oamenii plăcuţi Lui”. 140. Păstorii : cf. Luca, II, 8: „In ţinutul acela erau nişte păstori care 
stăteau afară în cîmp şi făceau de strajă noaptea împrejurul turmei lor”. 146. A se construi: 

148 decît acum, gîndind, şi-a mea dorinţă 
nici nu-ndrăznea-ntrebări, de-al căii zor, 
şi nici prin mine-a şti n-avui putinţă. 

151 Şi-aşa mergeam timid şi gînditor. 


„nicicînd vreo neştiinţă n-a dus o luptă mai fierbinte cu dorul meu de a şti”. 150. N-avui: 
Dante ardea de curiozitatea de a afla cauza cutremurului, dar nu îndrăznea să întrebe pe 
Virgil, de frică să nu întîrzie din drum. 

CîntuC XXI 


Brîul al cincilea: zgîrciţii 
şi risipitorii 


Ivirea sufletului lui Staţiu (1-33), care 
explică cauza cutremurului (34-75) şi 
vorbeşte despre marea sa dragoste 
pentru Virgil (76-102) @ Un surîs al 
lui Dante destăinuieşte lui Staţiu pre¬ 
zenţa lui Virgil (103-136) 


1 Dar setea naturală-n noi aceea 
ce nu ţi-o curmi decît cu apa care 
la puţ ceru-o lui Cristos femeea, 

4 m-ardea, făcînd pe-aşa de grea cărare 
trudită după domn să-mi pară duca, 
şi mil-aveam de justa răzbunare. 

7 Şi-atunci, precum de Crist ne scrie Luca, 
cum el de-abia ce din mormînt ieşi, 
la doi pe cale-şi arătă năluca, 

10 în urma noastr-un suflet se ivi 
privind la gloata care-ntinsă zace, 
şi-abia-1 văzurăm numai cînd rosti. 


3. Cerutu-a la puţ lui Christ (a). 


1. Setea: dorinţa de a şti, înnăscută în om. Cf. Convivio, I, 1: „după cum zice Filosoful 
(Aristoteles) la începutul Primei Filosofii, toţi oamenii, din fire, doresc să ştie”. 2. Apa : nu 
a ştiinţei omeneşti, ci a „doctrinei prea adevărate a lui Crist”. Cf. Convivio, II, 9. 3. Femeia: 
samariteanca. Cf. loan, IV, 6-16 şi mai ales cuvintele: „Isus i-a răspuns: «Oricui bea din apa 
aceasta, îi va fi iarăşi sete. Dar oricui va bea din apa pe care i-o voi da Eu, se va preface în 
el într-un izvor de apă, din care va ţîşni viaţa veşnică»”. 4. Făcînd: a se construi: „făcînd 
să-mi pară trudită duca după domn, pe o cărare aşa de grea”. 5. Duca : mersul, drumul. Dante 
ardea de dorinţa de a afla cauza cutremurului şi, din acest motiv, drumul anevoios printre 
umbrele dese şi pe cărarea îngustă a muntelui i se părea şi mai obositor. 6. Răzbunare: 
pedeapsa acelor suflete, cu toate că era dreaptă, inspira totuşi lui Dante o mare milă. Aşadar, 
Dante era trudit de trei lucruri; de dorinţa de a sti cauza cutremurului, de drumul anevoios 
şi de mila pentru sufletele printre care trecea. 7. Luca : Evanghelistul, care povesteşte (XXIV, 
15) că, pe cînd doi dintre ucenicii lui Isus erau în drum spre Emaus şi vorbeau despre El, după 
moartea Sa, Isus le-a apărut pe drum şi a mers cu ei alături. 10. Un suflet: Staţiu: cf. 
vv. 82 şi urm. 11. Gloata: mulţimea de suflete de zgîrciţi şi de risipitori. 



419 













































I 


DIVINA COMEDIE 


13 zicînd: - „O, fraţi, s-aveţi din ceruri pace”. 
Grăbiţi noi ne-am întors, şi-un semn Virgiliu 
făcu precum aşa se cade-a-1 face. 

16 Şi-a zis apoi: - „Fericelui conciliu 
te-adune-n pace-Atotjudecătorul 
ce-osîndă-mi dete-n veşnicul exiliu!”. 

19 - „Cum? - zise el (iar noi mergeam cu zorul) - 
voi umbre de sînteţi de cer respinse, 
atît de sus voi cum făcurăti zborul ?” 

9 

22 Iar doctorul: - „De-observi ce semne stinse, 
de-un înger scrise, poartă fruntea lui, 
tu vezi de-o fi-ntre neamul care-nvinse. 

25 Nu-i toarse îns-acea, ce-a toarce nu-i 
trudită-n veci, întreaga cantitate 
ce-o-nfasă Cloto si-o urseste-oricui; 

9 9 9 ^ 

28 deci sufLetu-i, si-al tău si-al meu un frate 
nu poate singur şti ce drum s-apuce, 
neavînd vederi cum nouă ne sînt date, 

31 din Iad, din larga gur-a lui, ca duce 
fui scos acestui viu, si-a noastră scoală 

■ 5 9 

cît poate şi de-acum îl va conduce. 

34 Dar, dacă ştii, de ce păru-n răscoală 
tot dealul, de curînd, şi-un chiu întins 
de ce-au scos toţi din culme pînă-n poală?”. 

37 Asa-ntrebînd, în tintă mi-a atins 

dorinţa mea, şi-aşa sperînd, nu toată, 
dar mare parte-a setei mele-a stins. 


31. Din larga gur-a Iadului deci să-i arăt (a). 


14. Semn : un semn de salut. 17. Adune : să te primească în Rai. 18. Veşnicul exiliu : Virgil 
face aluzie, cu oarecare melancolie, la locul ce-1 are în „nobilul castel” din Infern, fiindcă nu 
a cunoscut pe Cristos. Staţiu, din contră, citind egloga IV a lui Virgil, în care oamenii din 
Evul Mediu vedeau o profeţie a naşterii Mîntuitorului, a crezut în Crist, care avea să vie, şi 
deci îl găsim aici, în Purgatoriu. Din acest motiv Staţiu spune {Purgatoriul, XXII, 67-69) : „ai 
fost ca-n noapte-un om ce-avînd făclie! in dosul său, lui nu-i e de folos,! ci-arată calea celor 
ce-au să vie’\ Cf şi cuvintele melancolice cu care în cîntul III, versurile 41-42 din Purgatoriu 
vorbeşte de locul ce i-a fost destinat. 22. Doctorul : Virgil. Semne : adică cei şapte P săpaţi 
pe fruntea lui Dante de către îngerul păzitor la intrarea în Purgatoriu, din care mai rămă¬ 
seseră numai trei. 24. -nvinse : neamul îngerilor credincioşi, care au învins răscoala celor ce 
au urmat pe Lucifer. Virgil vrea să spună că Dante nu este din acele umbre respinse de cer, 
ci dintre acelea care vor fi mîntuite. 25. Acea : Lachesis, una din cele trei Parce, care nu 
se oboseşte de a toarce zi şi noapte. Vrea să spună că Dante este încă în viaţă cînd face 
această călătorie. 28. Un: articolul nehotărît pleonastic, obişnuit la Coşbuc. A se înţelege: 
„Cu toate că sufletul lui e frate cu al meu şi cu al tău, totuşi nu poate...”. 31. Duce : călăuză. 
32. Şcoală: învăţămîntul meu. Cf Purgatoriul, XVIII, 46-48. In sens alegoric, învăţămîntul 
raţiunii omeneşti, căruia îi va urma în Rai învăţămîntul Beatricei, simbolul stiintei revelate. 
34. Răscoală : face aluzie la cutremurul de pămînt, după care a urmat strigătul unanim al 
sufletelor: „Slavă lui Dumnezeu în Cerurile Prea înalte”. 36. Culme... poală : ale dealului. 
37. în tintă : a nimerit ceea ce doream eu. 38. Sperînd : şi făcîndu-mă să sper un răspuns 

40 Răspunse el: - „Nimic nu-i ce să poată 
divina coastă-n rînduiala ei 
s-o tulbure si nici din uz s-o scoată. 

43 Nu stie-ăst loc schimbarea vremii ce-i. 

Cînd cerul vrea pe-ai săi în cer să-i vadă, 
se-ntîmpl-atunci, dar nu dintr-alt temei. 

46 De-aceea ploi şi rouă şi zăpadă, 

mai sus de-urcuşul cu trei scări, nici brume, 
nici grindină, nu pot nicicînd să cadă, 

49 nici nori nu ies, ori negri-ori numai spume, 
nici fulger nu, nici a lui Taumas fiică 
ea care-si schimb-adese locu-n lume. 

9 

52 Nici abur sec mai sus nu se ridică 
decît acele scări ce-am spus, pe care 
vicarul lui Sîn-Pietru sade-adică. 

9 

55 El tremură mai jos, puţin ori tare, 

dar vîntul cel ce-n scorburi s-ar ascunde, 
ştiu şi eu cum, mai sus putere n-are. 

58 Se zbate-ăst deal, cînd simte-se-oareunde 
curat vrun duh să zboare-n sus spre sfere, 
sau tinde-a vrea, iar chiotu-i răspunde. 

61 Dovadă că-i curat e simpla-i vrere 
ce, liber-absolut să mearg-airea, 
cuprinde-un duh şi-i dă spre-a vrea plăcere. 


45. Se sbate (a). 48. pe deal (a). 51. Aceea ce (a). 56-57. Prin vîntul însă ce-n pămînt 
s-ascunde. Eu nu ştiu cum nu poate-aici schimbări (b). 58. Dar pate-atunci (b). Se 
sbate deci (a). 


satisfăcător, a stins nu toată, dar mare parte a setei mele. 41. Coastă : a Purgatoriului. 
42. Din uz : din starea ei normală. 43. Ce-i : a se construi: „Ăst loc nu ştie ce-i schimbarea 
vremii”. 44. Pe-ai săi : pe sufletele care, mîntuindu-se de păcate în chinurile Purgatoriului, 
au devenit demne de a se urca în Rai. 47. Scări: de la poarta Purgatoriului, aşezată pe cele 
trei scări de piatră de diferite culori (cf. Purgatoriul, IX, 94 şi urm.), pînă sus în vîrf. 
50. Taumas: Iris, fiica lui Taumas si a Electrei, adică curcubeul. 51. Schimb-: fiindcă 
curcubeul apare totdeauna în partea contrară soarelui şi deci se vede „la apus cînd soarele 
este la răsărit, la miazănoapte cînd soarele e la miazăzi şi la răsărit cînd soarele e la apus” 
(Scartazzini). 52. Abur sec : acela care, după fizica timpului, era comprimat înăuntrul pămîn- 
tului, producînd cutremurele, iar în văzduh fulgerele, trăsnetele şi tunetele. 54. Vicarul: 
îngerul păzitor al Purgatoriului, care deschide cu cele două chei (de aur şi de argint) pe care 
le are de la Sfîntul Petru. 55. Mai jos: în Ante-Purgatoriu. 56. Vîntul: numeşte aici „vînt” 
ceea ce mai sus (v. 52) a numit „abur sec”. Scorburi : văgăunile din centrul pămîntului. 
58. Se zbate : se cutremură. 60. Tinde : pasaj foarte discutat şi căruia pînă acum nu i s-a dat 
încă o explicaţie convingătoare. Literal, Dante spune: „Se cutremură (acest deal) cînd vreun 
suflet se simte curat, încît ori se ridică, ori se mişcă spre a se urca sus”, ceea ce Torraca, urmat 
de Passerini şi de Steiner, interpretează: „Se ridică dacă sînt dintre acele suflete care zac jos 
sau sînt apăsate de greutăţi, ca de pildă cei mîndri; se mişcă dacă sînt dintre acelea care 
aleargă sau merg la pas”. Coşbuc interpretează ca şi cînd Dante ar fî vrut să spună că muntele 
se cutremură cînd un suflet se simte gata, sau chiar cînd vrea să zboare în Rai. 61. Dovadă: 
Staţiu răspunde la o întrebare ce i s-ar putea pune, adică cum bagă de seamă sufletul că a 
ajuns curat, şi spune că faptul însuşi că vrea să meargă aiurea e o dovadă că voinţa lui nu 
mai e încătuşată de conştiinţa păcatului, ce-1 ţine legat de Purgatoriu. 63. Plăcere : acea 

64 Dintîi el vrea, dar nu-i dă păs dorirea 
pe care cerul contrapunct i-o pune 
spre-a vrea dureri cum vru păcătuirea. 

67 Iar eu ce-avui căznirii-a mă supune 
cinci sute si mai mult de ani, fui vrînd 
să intru-n pacea unei stări mai bune. 

70 De-aceea fu cutremur si cîntînd 

9 

pe-ntregul deal măriri aceste cete 
la Cel Etern spre-a le sui-n curînd”. 

73 A zis, şi cum, pe cît mai mult ţi-e sete, 
pe-atît îţi place şi mai mult a bea, 
nu pot să spui destulul saţ ce-mi dete. 

76 - „Acum văd mreaja ce vă prinde-n ea - 
vorbi Virgil - şi cum scăpaţi, văd bine, 
si-al vostru chiu si tremurul ce vrea; 

79 dar fă-ne-acum să ştim şi despre tine, 
ce om ai fost şi pentru ce-ai zăcut 
acei cinci sute de-ani aci-n suspine ?” 

82 - „Cînd bunul Titus, cu-ajutorul vrut 
de cer, a răzbunat acele răni din care 
s-a scurs prin Iuda sîngele vîndut, 

85 cu-acel un nume ce si-onoru-1 are 

9 

şi traiul cel mai lung - a prins să spună -, 
trăii, faimos, dar nu-n creştină stare. 

88 Fu dulce-atît a lirei mele strună 
că din Toluza-n Roma fui adus, 
şi mirtu-mi fu pe merit dat cunună. 


64. pornire (a), drum (b). 65. absolut (A). 67. Cinci veacuri şi mai mult fui toc¬ 
mai (b). 70. De-aici simţişi cutremur (a). 83-84. şi rana care! Prin Iuda scurse (a). 


vrere place sufletului fiindcă simte că o poate satisface. 64. Dorirea: dorinţa de a ispăşi 
păcatul. 65. Contrapunct: împotriva voinţei, ca o stavilă. 66. Dureri: chinuri de ispăşire. 

67. Avui: a trebuit să mă supun. Căznirii: pedepsei celor ce sînt în acest brîu al Purgatoriului. 

68. Fui vrînd : numai acum am simtit dorinţa de a mă sui în Rai. 70. Cîntînd : cîntară. Pro- 
babil trebuie subînţeles un fură, adică/wrd cîntînd, prin analogie cu alte forme mai obişnuite, 
ca de pildă fură zicînd. 72. Le : cetele. Sui : adică la El (Dumnezeu) în Rai. 73. A zis : Staţiu. 
75. Spui: spun. 76. Mreaja : felurile de cătuşe ce opresc în fiecare brîu sufletele ispăşitoare. 
77. Scăpaţi: felul cum se descătuşează sufletele din dorinţa de a-şi ispăşi păcatul. Cu alte 
cuvinte, mreaja face aluzie la nevoia pe care o simt sufletele de a se supune pedepselor, iar 
scăparea face aluzie la dorinţa de a se ridica la cer, pe care o simt numai atunci cînd capătă 
conştiinţa că au devenit curate. 78. Vrea : care e motivul chinului vostru si cutremurului ce 

urmează prima manifestaţie a dorinţei de a vă ridica la cer. 82. Titus : Titus Vespasianus, 
care în anul 70 d.Cr. cuceri şi distruse Ierusalimul, răzbunînd astfel sîngele lui Cristos, vîndut 
de Iuda pentru acei 30 de arginţi. 85. Un : pleonastic. Nume : de poet. 86. Traiul : faimă mai 
îndelungată. 89. Toluza : Publius Papinius Statius nu s-a născut în Tuluza, cum crede Dante, 
ci la Neapole, în anul 45 d.Cr., după cum rezultă din mai multe pasaje din Sylvae, descoperite 
însă de abia în veacul al XV-lea. Dante, ca toti autorii din Evul Mediu, face confuzie între 

'9 ’ 

poetul Statiu si un retor, Lucius Statius Ursolus, contemporan cu Nero, care s-a născut 

91 Am nume Staţiu la cei vii de sus, 

tebani cîntai şi-am prins de-Ahil a scrie, 
ci-n drum povar-a doua m-a răpus. 

94 Al flăcării divine foc si mie 

sămînţă-mi fuse-ardorii ce-arătam, 
ca şi-altora de-apoi mai mulţi de-o mie. 

97 De Aeneis vorbesc, căci mam-o am 
în versul meu, şi doică totodată 
şi fără ea n-aş trage nici un dram. 

100 De-aş fi putut trăi şi eu deodată 
cu-acest Virgil, cu drag aş rămînea 
si-un an mai mult în cazna ce-mi fu dată.” 

9 

103 Privi, la vorba asta,-n faţa mea 

Virgil tăcînd şi: „Taci!” zicea-n privire ; 
nu poate îns-o vrere tot ce vrea, 

106 căci plîns şi rîs urmeaz-a lor pornire 
aşa de mult că mai puţin el zace 
sub vrere-n cei cu cea mai bună fire. 

109 Zîmbii ca unul ce cu ochiul face; 
iar duhul a tăcut privind la mine 
şi-n ochi, că-n ei ni-e gîndul mai verace. 


107. ...ascultă (a). 108. Sub jug (a). 109. ...ocultă (a). 


într-adevăr la Tuluza. Staţiu a trăit la Roma, la curtea împăratului Domiţian, şi a scris 
Tebaida, poemă în douăsprezece cărţi, despre expediţia celor şapte contra Tebei şi Ahileida, 
rămasă neisprăvită („în drum povar-a doua m-a răpus”) şi care tratează despre faptele lui 
Ahile. A scris şi Sylvae-\e, pe care însă Dante nu le-a cunoscut. Dante, care îl găseşte printre 
cei care ispăşesc păcatul risipei, imaginează, din motive poetice, că a fost scăpat de păcatul 
risipei reflectînd asupra cuvintelor „Awrî sacra fames” din Eneida, că a devenit poet studiind 
Eneida şi creştin citind egloga IV din Bucolice, deci datoreşte totul lui Virgil. Aici (în brîul 
al cincilea din Purgatoriu) se face tovarăş de drum cu Dante şi cu Virgil pînă sus, în Raiul 
pămîntesc din vîrful Purgatoriului, luînd locul lui Virgil, ca conducător al lui Dante, cînd 
acela îl părăseşte. 90. Mirtu- : cunună de mirt, nu însă de lauri, care era cea mai preţuită. 
Că Staţiu a meritat de mai multe ori cununa poetică rezultă dintr-un pasaj (III, 5) din Sylvae, 
dar cum a aflat Dante, care nu le cunoştea? Trebuie să credem, cu Torraca, că Dante a avut 
la îndemînă o veche biografie a poetului latin sau alt izvor necunoscut nouă. 94. Foc : cauza 
(sămînţa) ardorii ce am arătat în versurile mele a fost focul flăcării divine (adică al strălu¬ 
citoarei şi fierbinţii epopei a lui Virgil), din care au ieşit scînteile, care la rîndul lor au aprins 
focul ce arde în poezia mea. 96. Altora : din Eneida s-au inspirat mai mulţi poeţi (printre 
care şi Dante), în operele lor. 99. Trage : în înţelesul de „a cîntări”, „a valora”. 100. Deodată: 
dacă aş fî putut avea norocul să fiu contemporan cu Virgil şi dacă m-aş fî putut bucura de 
prietenia lui, nu mi-ar fî părut rău să mai îndur încă un an chinurile Purgatoriului, din care 
am scăpat de-abia acum. 103. Privi: Virgil, care bagă de seamă că Staţiu îl laudă, fără să 
ştie că e în faţa lui, face semn lui Dante să nu spună, păstrînd şi aici acel caracter de modestie 
pentru care contemporanii săi îl porecliseră „fecioara”. Toată scena e de o fineţe şi de o 
eleganţă neobişnuită în alte opere medievale. Se vede toată delicateţea de care e capabil 
Dante cînd vrea să fie delicat. 107. El : „plînsul” şi „rîsul”. 108. Mai bună : în sufletele mai 
sincere şi deci mai puţin obişnuite să ascundă simţămintele lor. 111. Verace: cf. Conuivio, 
III, 8: „De nici o patimă sufletul nu poate fi stăpînit, al cărei reflex să nu vină la fereas¬ 
tra ochilor”. 

112 - „Să-ţi duci pe culme truda ta cu bine - 
îmi zise el dar spune-mi ce fusese 
ăst fulger de surîs pe-obraji la tine?” 

115 Fui strîns acum din două părţi; spusese 
Virgil să tac, iar Staţiu mă conjură 
să spui, şi-atunci oftai şi mă-nţelese 

118 Virgil şi-a zis: - „Nu sta-n încurcătură 
să-î spui, ci spune-i tot, să-i fie-n ştire 
ce-ti cere vrînd cu-asa de mare-arsură”. 

9 9 

121 - „Tu, poate,-am zis, te miri de-a mea zîmbire 
antice duh, si cauţi cauza ei, 
dar si mai mult voiesc să mi te mire: 

9 

124 El, cel ce-n sus conduce ochii mei, 
e chiar acel Virgil ce-n tine puse 
puterea de-a cînta viteji şi zei. 

127 De crezi că alt motiv la rîs m-aduse 
să-l laşi ca fals si-atribuie-1 cum fu, 
acelor despre el de tine spuse.” 

130 S-a şi plecat să-mbrăţişeze-acu 

genunchii lui Virgil. Dar el: - „Nu, frate! 

Căci umbră sînt si eu, si umbră tu!”. 

133 Sculîndu-se de jos: - „Ce cantitate 
de-afect îţi port, o vezi acum tu bine, 
că eu, uitînd a noastră golătate, 

136 mă port c-un mort ca şi cu trupuri pline”. 


124. Căci cel (a). 


112. Să-ţi duci : optativ. 114. Pe-obraji : Dante a observat că atunci cînd cineva surîde, nu 
numai ochii, dar întregul chip apare luminat. 116. Conjură: prezent istoric, în loc de imper¬ 
fectul la care ne-am fî aşteptat. 120. Arsură : setea dorinţei. 123. Mire : adică : ceea ce-ţi voi 
spune. 124. -n sus : nu numai „către vîrful Purgatoriului”, dar şi în sens alegoric: „către 
lucrurile nobile si demne”. 129. Acelor: acelor cuvinte de laudă care mie, mare admirator al 
lui Virgil, mi-au pricinuit bucurie. Trebuie însă să înţelegem că Dante a rîs şi dintr-alt motiv, 
pe care cu greu l-ar fi putut spune limpede lui Staţiu şi care e cuprins în vagul expresiei: 
„acelor... spuse”: a rîs, adică, din pricina situaţiei cam comice a lui Staţiu, care vorbeşte 
despre Virgil neştiind că-1 are în faţă. 135. Golătate : uitînd că sîntem amîndoi suflete lipsite 
de trupuri. 136. Pline : consistente. 

mvi 





CîntuC XXII 


Brîul al saselea: lacomii 

9 


Pe cînd se urcă în brîul al şaselea, 
Staţiu explică din ce cauză se 
găseşte în brîul al cincilea (1-54) şi 
cum s-a convertit la creştinism 

3 

(55-114) © Ajung în brîul lacomilor 
şi aud strigîndu-se pilde de cum¬ 
pătare (115-154) 


1 Era acum în urmă-ne rămas 

şi solul ce ne-a dus pe-a şasea scară, 
acel ce de pe frunte-alt P mi-a ras, 

4 Şi Beati el pe cei ce căutară 

dreptatea i-a numit; iar dînşii lui 
un sitiunt, dar făr-altce, strigară. 

7 Iar eu urcînd urmam, nu greu cum fui 
într-alte guri, pe-ai mei, în umblet iute 
si nici o trudă nu simţeam că sui. 

9 9 

10 Şi-atunci Virgil: - „Aprinsă de virtute 
orice iubire-aprinde pe-alta-n cale, 
de-ndată ce ea flăcări dă, văzute. 


3. Acel ce de pe frunte-alt semn (a). 7. Iar eu urcam, mai sprinten decît fui (a). 


2. Solul : îngerul păzitor al brîului al cincilea, care răsese din fruntea lui Dante cel de-al 
cincilea P, corespunzător păcatului zgîrceniei şi al risipei. Scară : treptele tăiate în stîncă, pe 
care se trece de la brîul al cincilea la cel următor. 4. El : îngerul. A se construi: „Şi el (îngerul) 
i-a numit Beati (fericiţi) pe cei ce căutară dreptatea, în opoziţie cu aceia care nu au rîvnit 
decît după bunurile pămînteşti, ca zgîrciţii, al căror păcat se ispăşeşte în brîul pus sub 
paza îngerului care vorbeşte aici”. Cf Matei, V, 6: „Ferice de cei flămînzi şi însetaţi după 
dreptate”. 6. Sitiunt \ „sînt însetaţi”. Cuvintelor îngerului, sufletele ispăşitoare răspund 
repetînd numai cuvintele ce se potrivesc stării lor. în text însă e vorba nu de un răspuns al 
sufletelor, ci de înger, care, citînd cuvintele Evangheliei, se opreşte la aceia cărora le e sete, 
fără să pomenească pe cei cărora le e foame, despre care va vorbi în cîntul XXIV îngerul 
păzitor al brîului celor lacomi. 8 . Guri : trecători prin care se trece dintr-un brîu într-altul. 
Fiindcă îi rămăseseră pe frunte numai doi P, povara păcatului se uşurase cu mult. Pe-ai mei: 
depinde de „urmam” din versul precedent şi trebuie înţeles : „urmam pe ai mei (conducători)”, 
adică pe Virgil şi pe Staţiu. 11. Aprinde : cf. Convivio, III, 2: „Cauza eficientă a adevăratei 
prietenii e virtutea”. 12. Flăcări... văzute : atunci cînd se manifestează pe faţă. 

13 Aşa, din clipa ce-ntr-a noastră vale 
sosit-a Juvenal care-mi spunea 
ce drag obiect îţi sînt iubirii tale, 

16 s-a-ntors spre tine-atît de mult a mea 
un om necunoscut mai drag să-ţi fie, 
şi scurt acum şi-ăst drum îmi va părea. 

19 Dar spune-mi tu (şi-mi iartă-n prietenie 
de las eu frîul prea-ncrezut de-a dreptul, 
si ca si-amic vorbeste-mi si tu mie) 

9 9 9 9 ' 

22 cum tu, prin multa rîvn-a ta-nţeleptul 
cel plin de simţ, pierdut-ai buna fire 
să laşi zgîrcenie-atît să-ţi ardă pieptul?”. 

25 Miscar-aceste vorbe la zîmbire 

9 

pe Staţiu-ntîi, şi dete-apoi răspuns : 

- „Orice-mi vorbeşti mi-e drag semn de iubire. 

28 E drept c-aori vezi lucruri ce-s de-ajuns 
să fie-un fals obiect de dubitare, 
temeiul lor real fiind ascuns. 

31 Tu crezi, cum dovedeşte-a ta-ntrebare, 
din cauza poate-a stării ce-o avui, 
că-n viaţ-aş fi hrănit porniri avare. 

34 Ci-acestui viciu eu străin îi fui 
asa de mult că multă desmăsură 

9 

CU mii de luni de cazne-o [petrecui]. 

37 Şi dacă n-ar fi fost să-l am în ură, 
de cînd ştiui cum tu strigaşi odată, 
ca şi-ndîrjit pe-umana-ne natură: 


15. Cum n-ar... străin m[ai] drag (a). 20. Că prea-ndrăznesc să intru-n miez dea- 
dreptul (a). 21. Şi tu-mi vorbeşte mie (b). 32. a caznei ce-o avui (a). 34-35. Ci-acestui 
viciu-atît de mult! Străin incit enorma (a). 


13. Vale: în „nobilul castel” din Limb. Cf. Infernul, IV, 24-63. 14. Juvenal: Decimus lunius 
Juvenalis, faimos scriitor de satire, contemporan şi admirator al lui Staţiu, e cunoscut de 
Dante, care îl citează de două ori: în Convivio, IV, 12-29, şi în De Monarchia, II, 3. Din acest 
pasaj se vede că Dante nu ignora cuvintele pline de admiraţie pentru Staţiu pe care le are 
Juvenal în satira VII, V, 82. 16. A mea: iubire. 17. Un om: vers nu prea clar. Probabil că 
traducătorul a vrut să spună că Virgil a iubit şi mai mult pe Staţiu, cu toate că nu-1 cunoştea, 
cînd a aflat de la Juvenal despre dragostea aceluia pentru el. Dante spune: „încît niciodată 
nu a încercat cineva o dragoste mai mare pentru un om necunoscut”. 18. Acum: în tovărăşia 
ta. 24. Zgîrcenie : Virgil crede că păcatul lui Staţiu a fost zgîrcenia, pe cînd Staţiu păcătuise 
prin risipă. 28. Aori : uneori. 30. Fiind : din cauză că. 32. Stării : brîului din Purgatoriu în 
care l-au găsit pe el Dante şi Virgil. 35. Desmăsură : că a fost prea străin de avariţie, adică 
a fost risipitor. 36. Mii : fusese în brîul zgîrciţilor şi risipitorilor aproape şase mii de luni, 
corespunzătoare celor cinci sute de ani despre care a vorbit mai sus. 37. Să-l am : păcatul 
zgîrceniei, avariţia. 38. Strigaşi: în cartea III, vv. 56-57 din Eneida, cu privire la Polidor, 
care a fost omorît de Polinestor din pofta de avere. 

40 «La ce nu-mpingi tu, foame blăstemată 
de-argint, în oameni poftele perfide», 
urlînd împinge-aş şi-azi povara dată. 

43 Atunci simţii că prea se pot deschide 
a mele mîini, şi seama eu mi-am tras 
cum poate-ăst rău ca şi-altele ucide. 

46 O, cîţi vor învia cu capul ras, 

din neştiinţă, ce le-opri şi-n viaţă 
căinţa lor şi şi-n extremul pas! 

49 Să ştii că orice rău ce este-o fată 
direct opusă altui rău, fac cor 
şi usuc-aci-mpreun-a lor verdeaţă. 

52 Şi dac-am fost aci-ntr-acel popor 
ce-şi plînge viciul avariţie! sale, 
eu fui pentru acel opus cu-al lor”. 

55 - „Pe cînd însă cîntai tu dupla jale 
ce-avu locasta-n luptele haine - 
vorbi poetul doinei pastorale 

58 din cîte Clio ne-a cîntat prin tine 
nu pari credinţii-a-i fi primit tu harul 
ce, făr’ de ea, stirbeste-oricare bine. 

61 De este-aşa, al cui fu felinarul, 
ce soare-avusi, lumină ca să-ti dea 
să-ntinzi vintrele spre-a urma Pescarul ?” 

64 „Din peşteri pe Parnas m-ai dus a bea 
tu-ntîi de toti, si-asa mi-ai fost deci mie 
tu, după Dumnezeu, lumina mea. 


41. averi (a). 54. un păcat (a). 59. a-i fi primit credinţii harul ? (a). 


40. La ce : traducere aproape literală din pasajul din Eneida citat mai sus: „Quid non mortalia 
pectora cogis Auri sacra fames V\ 42. Impinge-aş: „dacă, citind acest vers din Eneida, n-aş 
fi conceput o ură neîmpăcată împotriva lăcomiei de aur, acum, în loc de a fi în Purgatoriu, 
aş împinge cu pieptul poverile ce le împing zgîrciţii şi risipitorii în Infern” {cf. Infernul, VII, 
27-55). Torraca observă cu drept cuvînt că ar putea părea ciudat ca Staţiu, dintr-un vers al 
lui Virgil împotriva lăcomiei de bani, să fi fost îndemnat să fugă de păcatul risipei, dar, lăsînd 
la o parte faptul că Dante interpreta rău pe acel cogis pe care în text îl traduce prin a 
cumpăni, şi păcatul risipei, ca şi cel al zgîrceniei erau considerate excese opuse la acea 
cumpătare (măsură) în aprecierea bunurilor lumeşti. 45. Ucide : e vorba, fireşte, de moartea 
sufletului. 46. Ras : cf. Infernul, VII, 57, unde se spune că în ziua Judecăţii de Apoi zgîrciţii 
vor învia cu pumnii strînşi, iar risipitorii cu capul ras, ca şi cînd şi-ar fî risipit şi părul. 
50. Opusă : ca, de pildă, păcatul zgîrceniei şi cel al risipei. Fac cor : se identifică una cu alta 
şi sînt pedepsite cu aceeaşi caznă. Cu alte cuvinte: în Purgatoriu, împreună cu fiecare păcat, 
e pedepsit şi păcatul direct opus. 51. Verdeaţă: consideră păcatul ca o buruiană. 54. Acel: 
păcat. 56. locasta : mama celor doi fraţi duşmani Eteocle şi Polinice {dubla jale a mamei lor), 
care se omorî cînd aceştia începură ultima lor luptă. Cf. Infernul, XXVI, 54, şi Tebaida, I, 41. 
57. Pastorale : Virgil, autorul Bucolicelor. 58. Clio : muza istoriei. Tine : Staţiu, cel care 
vorbeşte fiind tot Virgil. 59. Credinţii : în Isus Cristos. 61. Felinarul : lumina ce te-a călăuzit. 
63. Pescarul : Sfîntul Petru. 66. După : în text: „spre”. Statiu vrea să spună că Virgil i-a fost 

DIVINA COMEDIE 


67 Ai fost ca-n noapte-un om ce-avînd făclie 
în dosul său, lui nu-i e de folos, 
ci-arată calea celor ce-au să vie. 

70 Cînd «Timpii se prefac - strigare-ai scos - 
dreptatea şi-aureul veac revine 
şi-un proaspăt neam din cer scoboară jos», 

73 Poet prin tine fui, creştin prin tine 

dar clar spre-a face ce-am schiţat puţin, 
eu mîna-ntind să dau colori depline. 

76 Era de-acum întreg pămîntul plin 
de-acel cuvînt ce-n lume sămănîndu-1 
l-au dus trimişii-acelui regn divin, 

79 şi-aşa de mult îţi concorda şi gîndul 
de care-am spus, cu-apostolii cei noi, 
că drag îmi fu să-i tot aud spunîndu-1. 

82 Şi-atît de sfinţi mi se părur-apoi, 
încît, goniţi de Domiţian cînd fură, 
nu fără plîns vedeam a lor nevoi. 

85 Cît timp fui viu, ei şi-ajutor avură 
din partea mea, şi-a lor curate-opinii 
făceam să am orice-altă sectă-n ură. 

88 Deşi chiar pîn-a nu-mi fi dus elinii, 
în vers la Teba-n cîmp m-am botezat; 
de frică îns-am ocolit creştinii, 

91 şi tot păgîn mult timp m-am arătat, 
şi-n rîp-a patra pentru-a mea scăldare 
eu patru veacuri şi mai mult am stat. 

94 Şi-acum tu, cel ce-mi rupseşi vălul care 
mi-ascunse bunul ce l-am spus, tu, bune, 
fiindc-avem destul timp de urcare. 


69. albeşte calea (a). 92. scăldarea (a), trecut în text (A) de însuşi traducătorul. 


îndrumător spre poezie şi spre religia creştină. 70. Timpii : citează versurile faimoase din 
egloga IV, pe care oamenii din Evul Mediu le interpretau ca pe o profeţie a naşterii lui Isus: 
„Magnus ab integro saeclorum nascitur ordo, Jam redit et Virgo, redeunt Saturnia regna, Jam 
nova progenies coelo demittitur alto'’. Cf Comparetti, Virgilio nel Medioevo, I, 133 şi urm. 
74-75. Schiţat... colori: voi explica mai lămurit ceea ce am atins numai în treacăt. Se ser¬ 
veşte de limbajul tehnic al pictorilor de miniaturi, care întîi desenau şi pe urmă aplicau culori. 
77. Cuvînt : Evanghelia. 79. Gîndul : acele versuri ale eglogei pomenite mai sus. 83. Domiţian: 
luîndu-se după Orosius (VII, 10), Dante atribuie lui Titus Flavius Domitianus (81-90 d.Cr.) 
o persecuţie a creştinilor, care nu pare a fi dovedită. 85. Ei: creştinii. 88. Elinii: în text: 
„înainte ca eu să fi dus pe greci la rîurile Tebei...”, adică înainte de a fî compus Tebaida. 
90. Ocolit : în text: „am fost creştin pe ascuns”. 92. A patra : în brîul celor nepăsători. Ne 
explicăm deci de ce a stat Staţiu în Purgatoriu mai mult decît cinci sute de ani. Scăldare: 
lipsă de curaj, şovăire. Coşbuc probabil s-a gîndit la expresia populară : se scaldă în două ape. 
Textul italian are tepidezza = fr. tiedeur. 
































I 


PURGATORIUL 


97 de ştii, de vechiu-ne Terenţiu-mi spune 
în ce loc e? Şi Varo, Plaut, Cecil, 
sînt dînşii condamnaţi şi-n ce genune?” 

100 - „Ei, Persiu şi-eu - a zis Virgil - 
şi mulţi sîntem cu grecul ce fusese 
al muzei noastre cel mai drag copil, 

103 în primul cerc al Iadului, şi-adese 
de munte-acolo vorbă se deschide, 

[pe care-a noastre doici sălaş alese] 

106 şi-Anacreon cu noi şi-Euripide 

şi mulţi din grecii-a căror frunte-avu 
cununi de mirt, şi-Agat şi Simonide; 

109 sînt şi de-acei pe cari-i cînţi şi tu 
Antigona, Deifila şi Argia 
si-Ismene, tristă tot asa cum fu, 

112 şi cea ce-odat-a arătat Langia, 
si fiica lui Tiresias si Tete 

9 9 

si-n rînd cu-a ei surori Deidamia.” 

9 


104. Parnas (a). 104-105. Cuvînt de dealu-acela se deschide! Ce-al Muzelor e cuib (b). 

105. alese (a). 


97. Terenţiu: Publius Terentius Afrus (192-159 î.Cr,), marele poet. 98. Varo: Lucius 
Varius Rufus, poet dramatic latin, contemporan cu Virgil. Plaut : Titus Maccius Plautus 
(254-184 î.Cr.), ale cărui comedii au rămas însă necunoscute oamenilor din Evul Mediu, fiind 
descoperite numai în secolul al XV-lea. Despre toţi aceşti autori Dante a aflat veste de la 
Horaţiu {Ars poetica, 54-55). Cecil: poetul comic Caecilius Statius, contemporan cu Pacuvius, 
născut la Milan în jurul anului 165 î.Cr. 100. Persiu : poetul satiric Aulius Persius Flaccus 
(34-62 d.Cr.). 101. Grecul: Homer, despre care cf. Infernul, VI, 88. 102. Noastre: epice. 
103. Cerc : adică în „nobilul castel” din Limb. 104. Munte : Parnasul, locuinţa muzelor {doicile 
noastre). 106. Anacreon: (m. 478 î.Cr.), vestitul poet grec, autorul delicatelor ode ce au avut 
atîta răsunet în literatură, mai ales în cea italiană si franceză din secolul al XVI-lea si citat 
si el de Horatiu. Textele mai bune si textul critic al Societăţii Danteşti au însă Antifonte, poet 
tragic grec, care a trăit în vremea tiranului Dionis din Siracuza şi de la care nu ne-au rămas 
decît cîteva fragmente. Euripide: poetul tragic elin (480-406 î.Cr.) foarte rafinat, de care 
Aristofan şi-a bătut joc atît de des în comediile lui. 108. Agat: Agaton (448-401 î.Cr.), poet 
tragic, discipol al lui Socrate. Cu ocazia premiului pentru tragedie cîştigat de el s-a ţinut fai¬ 
mosul banchet care formează subiectul dialogului lui Platon (şi al lui Xenofon) despre iubire. 
Simonide : faimosul poet liric elin (556-469 î.Cr.) care a proslăvit moartea celor trei sute de 
spartani la Termopile. Despre toţi aceşti poeţi elini Dante a avut ştire de la Cicero şi din 
Poetica lui Aristotel. 109. Cînţi : personajele Tebaidei şi Ahileidei lui Staţiu. 110. Antigona: 
fiica lui Oedip şi a locastei, deci sora lui Eteocle şi a lui Polinice {Tebaida, XII, 349 şi urm.). 
Deifila: soţia lui Tideus şi mama lui Diomedes {Convivio, IV, 25). Argia: sora Deifîlei şi 
soţia lui Polinice {Convivio, I, c). 111. Ismene: fiica lui Oedip şi a locastei şi sora Antigonei. 
Tristă : ca şi cum ar avea încă înaintea ochilor priveliştea cadavrului mamei ei, cum ne-o 
descrie Staţiu {Tebaida, XI, 64 şi urm.), după care Ismene „s-a aruncat plîngînd peste trupul 
rănit al mamei şi i-a şters cu părul ei rănile”. 112. Langia: izvor în Beoţia. Face aluzie la 
Isifila pomenită de Dante şi în cîntul XVIII din Infern (v. 92), care arată celor şapte eroi din 
Teba izvorul Langiei spre a-şi astîmpăra setea. 113. Tiresias : vrăjitoarea Manto, fiica lui 
Tiresias, pentru care cf nota la Infernul, XX, 55. Tete: Tetis, Nereida, soţia lui Peleus şi 
mama lui Ahile. 114. Deidamia : fiica lui Licomedes, regele Schirului, la curtea căruia Ahile 
a stat ascuns în haine femeieşti. 

115 Tăcut acum si-unul si altul stete, 
din nou atenţi ce loc au sub picioare, 
scăpaţi de-urcuş şi liberi de părete. 

118 Erau rămase patru servitoare 

de-a zilei, jos, şi-a cincea sta la car 
în sus ţintindu-şi oiştea-n dogoare, 

121 cînd zise el: - „Spre gol ne cată iar 
să-ntoarcem umărul cel drept, şi steiul 
si-aici să-l ocolim ca-ntr-alt hotar”. 

9 

124 Aci-ndreptar ne-a fost deci obiceiul, 
si-avînd si-asensu-acelei umbre sfinte, 

9 9 5 

luarăm drum mergînd cu tot temeiul; 

127 eu singur, îndărăt, ei mai ’nainte, 
şi multe-aşa din ce vorbeau mergînd 
din arta noastr-am prins învăţăminte. 

130 Dar dulcea vorbă le-o curmă curînd 
un pom ce-aflarăm drept în cărăruie 
cu bun miros si mîndre mere-avînd. 

9 

133 Din ram în ram, cum bradul se gurguie 
spre vîrf, acesta-n jos se-nrămura, 
ca nimeni, cred, în el să nu se suie. 

136 Pe partea-n care drumu-nchis era 
cădea din deal şivoi de apă clară 
ce numai sus prin foi se răsfira. 


118. Erau a zilei (a). 134. spre vîrf cum se-ngu... (b). 


115. Unul... altul: Virgil şi Staţiu. 116. Ce loc: brîul al şaselea. 117. Părete: afară din 
strîmtoarea scării care îi strîngea cu pereţii ei, silindu-i să meargă unul după altul. 
118. Servitoare : patru ore, după ceasul medieval. Aceste patru ore rămase jos, înapoi, adică 
întrecute de soare, sînt cele de la şapte pînă la zece. A cincea, care era acum „la car”, ar 
corespunde deci cu ora unsprezece din ceasul nostru. 120. In sus : fiindcă pînă la două¬ 
sprezece soarele se ridică mereu, -n dogoare: oiştea carului solar fiind înfocată. 121. Spre 
gol : după cum am făcut în celelalte brîuri, aşa şi aici trebuie să facem ocolul muntelui de la 
stîncă înspre dreapta, ceea ce are drept urmare că umărul drept al celor doi drumeţi se 
întoarce către marginea exterioară a brîului. 125. Asensu- : consimţămîntul. Umbre : Staţiu. 
128. Multe : a se construi: „Din ce vorbeau {Virgil şi Staţiu) mergînd, am prins multe învăţă¬ 
minte din {privitoare la) arta noastră {poezia)’'. 131. Pom: cf. Purgatoriul, XXIV, 116, unde 
vom întîlni un alt pom la fel, care, ca şi cel de faţă, se naşte dintr-acela al binelui şi al răului, 
pe care îl vom întîlni în Raiul pămîntesc de pe vîrful Purgatoriului. E un fel de duplicat al 
pomului binelui şi răului, care e foarte potrivit aici, în brîul celor lacomi. Cf. Geneza, II, 9: 
„Domnul Dumnezeu a făcut să răsară din pămînt tot felul de pomi, plăcuţi la vedere şi buni 
la mîncare, şi pomul vieţii în mijlocul grădinii, precum şi pomul cunoştinţei binelui şi răului. 
Un rîu ieşea din Eden şi uda grădina...”. 135. Să nu se suie: ca să mănînce din fructele 
oprite. Păcatul lui Adam este şi neascultarea, şi lăcomia, deci Dante a introdus bine aici acest 
pom simbolic. 136. -nchîs : în partea peretelui stîncos al muntelui. 138. Răsfira : stropea 
frunzele ca o ploaie înviorătoare. Pomii mirositori şi apa aceasta răcoritoare formează pe¬ 
deapsa lacomilor munciţi în acest brîu, ca un fel de pedeapsă a lui Tantal. 

139 De pom poeţii-ncet s-apropiară. 

Dar iat-un glas strigat-a dintre foi: 

- „Din pomu-acesta nu gustaţi!”, şi iară: 

142 - „Sta-n gînd mai mult Măriei - zise-apoi - 
să iasă nunta-n rînd şi-n toate bune, 
nu gura ei, ce-azi plînge pentru voi. 

145 Iar ap-a bea romanelor străbune 

de-ajuns le-a fost: mîncările-n amar 
le-avu Danii şi-a strîns înţelepciune. 

148 Fu primul veac ca aurul cel rar, 

şi ghinda,-n foame-i, dulce-i fu s-o guste 
şi-orice pîrîu în sete-i fu nectar. 

151 Avu premîndă miere şi lăcuste, 
din cari trăi-n pustiu Ion odată, 
de-aceea-n veci el glorie-o să guste 

154 si-i mare-atît cum cărtile-1 arată”. 

9 9 


151. Ion avu şi miere (a). 153. custe (A). 154. spune-n evanghelie (a). 


141. Nu gustaţi : cf. Geneza, II, 17 : „Din pomul... să nu mănînci”. E vorba de obişnuitele voci 
tainice, care strigă în fiecare brîu al Purgatoriului pilde de virtuţi opuse păcatului pedepsit 
acolo. 142. Măriei : face aluzie la nunta din Cana. Cf. loan, II, 3: „Cînd s-a isprăvit vinul, mama 
lui Isus I-a zis : «Nu mai au vin»”. 144. Plînge : pentru păcatele oamenilor. 145. Romanelor: 
fiindcă la romani femeile erau oprite de a bea vin. 146. -n amar : în text: „a dispreţuit”. 
Cf Daniel, I, 8: „Daniel s-a hotărît să nu se spurce cu bucatele alese ale împăratului şi a 
rugat pe căpetenia famenilor dregători să nu-1 silească să se spurce”. 151. Lăcuste : cf Marcu, 
I, 6: „El se hrănea cu lăcuste şi miere sălbatică”. 154. Cărţile: cărţile sfinte, Evanghelia. 

CtntuC XXIII 


Brîul al saselea: lacomii 


Cîntecul sufletelor si extrema lor 

9 

slăbiciune (1-39) @ Forese Donaţi 
(40-84) © Nella şi invectiva în con¬ 
tra femeilor din Florenţa (85-114) © 
Amintiri din tinereţe (115-119) © 
Dante arată lui Forese motivul călă¬ 
toriei lui (120-133) 


1 Pe cînd priveam aşa-n frunzişul verde 
cu ochi tintiti asa cum stă si cată 
şi-acel ce după paseri vremea-şi pierde, 

4 îmi zise cel mai mult decît un tată: 

- „Să vii, o, fătul meu, c-avem altcum 
mai bine-a face uz de vremea dată”. 

A 

7 întoarsei faţa şi-ai mei paşi acum 
grăbiţi după-nţelepţii ce pe cale 
vorbeau aşa c-adrag făcui ăst drum. 

10 Cînd îată c-auzîi plîngînd prin vale 
Labia mea, dulce-o melodie, 
că şi plăcere-avui de el şi jale. 

13 - „Ce-aud eu, dulce tată, ce să fie?” - 
am zis, iar el: - „Sînt spirite, gîndesc 
cari merg umplînd a vinei datorie”. 

16 Hagiii-ngînduraţi cînd întîlnesc 
în drum persoane lor necunoscute 
să-ntorc a le privi, dar nu s-opresc: 


12. Aşa c-avui şi drag de el (a). 


3. Acel : vînătorul. Pierde : foarte naiv, un vechi comentator (Benvenuto da Imola) adnotează : 
„Et saepe perdit tempus inutiliter quia non potest aviculam capere”. Cum se vede, pierderea 
de vreme se referă la patima unor oameni, în cea mai mare parte meseriaşi, care şi azi, ca 
şi în vremea lui Dante, pleacă duminica la vînătoare de păsări vii. 8. -nţelepţii: Virgil şi 
Staţiu. 9. Aşa : aşa frumos, despre lucruri atît de interesante. 11. Labia mea: sînt cuvintele 
psalmului LI, 15: „Doamne, deschide-mi buzele, şi gura mea va vesti lauda Ta”. Cu aceste 
cuvinte lacomii din acest brîu insistă asupra adevăratei meniri a buzelor, care e aceea de a 
cînta laude lui Dumnezeu, nu de a gusta fără cumpăt bunătăţile pămîntului. 12. De el: 
concordantă ad sinesim, ca si cum în loc de melodie ar fi vorba de un cîntec sau, referindu-se 
la „labia mea'\ un strigăt. 15. Umplînd: ispăşindu-şi păcatul. 16. Hagiii: a se înţelege: 

19 aşa-ntorcîndu-se spre noi tăcute 
şi-adînc smerite duhuri într-un stol, 
în treacăt ne priveau, mergînd mai iute. 

22 Cu ochii-afunzi sub negrul rotogol, 
şi supte-ale lor feţe-aşa de trase 
că pielea se-nforma pe osul gol. 

25 Erisihton nu cred că se uscase 
aşa pînă-n zvîntarea secii piei, 
cînd numai ea pe oase-i mai rămase. 

28 Ziceam, gîndind în mine : „lat-acei 
ce-au dat Ierusalimu-n vremi cumplite 
cînd puse dinţii Maria-n fiul ei”. 

31 Inele făr’ de-opal par în orbite 

si cîti au de-OMO-n fata de-om credinţa 

5 5 5 5 

puteau pe M să-l vadă-n linii-albite. 

34 Ah, cine-ar crede, neavînd ştiinţa, 
că poate-un măr, şi-o apă să-i aducă 
asa-ntr-un hal, hrănindu-le dorinţa! 

37 Stăteam mirat ce foame-aci-i usucă, 
si nu vedeam nici cauze manifeste 

5 

uscatei piei şi feţei de nălucă. 

40 Dar iat-un duh, din fundul negrei ţeste 
ţintindu-şi ochii fix privi la mine 
şi tare-apoi: - „Ce graţii-mi sînt aceste?”. 

43 N-aş fi putut să-l recunosc, vezi bine, 
nicicînd din chip, ci-n vocea sa avui 
ce faţa sa diform-ascunse-n sine, 

46 şi-ntreaga cunoştinţă feţei lui 

schinteaua asta-ntreagă mi-o aprinse. 

Şi chipul lui Forese-1 cunoscui. 


20. ele (a). 24. pielea (a), se lipea (b). 36. Mizerie-astfel (a). 41. goi (a). 46. cunoaş¬ 
terea stîlcitei (a). 


„după cum hagiii... aşa şi duhurile acele tăcute şi smerite...” 22. Afunzi: adînciţi. Rotogol: 
al orbitelor. 25. Erisihton : fiul regelui Tesaliei, care, profanînd o pădure consacrată zeiţei 
Ceres, fu pedepsit cu o foame atît de groaznică, încît, după ce a vîndut tot ce poseda şi chiar 
şi pe fiica lui, a început să mănînce din sine. Cf. Ovidiu, Metamorphoses, VIII, 741-878. 
28. Acei: Flavius Josephus povesteşte (De bello Judaico, IV, 3) că în timpul cînd Titus 
Vespasianus asedia Ierusalimul, evreii ajunseseră la o foamete aşa de cumplită, încît o femeie 
numită Maria lui Eleazar îşi mîncă copilul. 31. Inele: orbitele acestor chinuiţi apar ca nişte 
inele fără piatră. 32. OMO : oamenii din Evul Mediu credeau că pe chipul omenesc e scris 
omo, interpretînd ca O cei doi ochi, iar linia formată de orbite şi de nas, ca M, după forma 
(ţQ) ce această literă o are în gotica majusculă. 33. Albite : poate că trebuie înţeles: „clare”. 
42. Graţii: ce har mi-e dat de Dumnezeu să pot vedea aici (şi deci să fie mîntuit) un prieten 
care mi-a fost atît de scump ? Sufletul care vorbeşte e prietenul lui Dante, Forese Donaţi, fost 
tovarăş de ospeţe si de viată lumească si cu care a avut un schimb de sonete foarte triviale. 
45. Ce : ceea ce. Adică: „Glasul lui mi-a destăinuit ceea ce chipul lui schimbat de suferinţe 
mi-ascundea”. 47. Schinteaua : această scînteie, licărire de lumină (intuiţie), mă lumină aşa 
încît îi cunoscui şi chipul. 48. Forese : Forese Donaţi, fiul lui Simone Donaţi şi fratele 

49 - „Ah, nu privi ce scoarţă rîia prinse - 
aşa plîngea - şi nici zbîrcita piele, 
şi nu-mi privi nici lipsa cărnii stinse, 

52 ci spune-mi drept de tine şi de ele, 
ce duhuri sînt cari drumul ti-1 arată? 

Să nu-nchizi gura ta rugării mele!” 

55 - „Ah, faţa ta ce-o plînsei moart-odată, 
stîrneste-n mine tot asa durere 

9 9 

şi-acum, c-o văd atît de deformată! 

58 Dar ce, pe cer! v-aduce-aşa-n scădere ? 
Nu-mi cere să-ti vorbesc cînd stau mirat 

9 

căci rău vorbesc cei plini de-o altă vrere.” 

61 Iar el: - „Şi apei printr-un veşnic sfat, 
s-a dat puterea care-astfel mă zvîntă, 
şi pomului ce-n urmă l-aţi lăsat. 

64 Iar gloata-ntreagă ce cu bocet cîntă 
fiindcă gurii prea-i urmase-orbeşte, 
se face-aci prin post şi sete, sfintă. 

67 Dorinţa de-a mînca si-a bea ne-o creste 

9 9 9 

mirosul scris din pom să se ridice 
şi-acel pîrîu de sus ce-1 răcoreşte, 

70 dar nu o dat-ocolul pe comice 
ne dă acestui chin o-mprospătare, 
zic chin şi-ar trebui plăcere-a-i zice, 

73 ci-mpinşi sîntem spre pom de dorul care 
să strige Crist voios Eli-l făcu, 
pe cînd murea spre-a da răscumpărare”. 


54. Şi gura ta n-o-nchide rugii (a). 66. Prin sete-aici şi post (a). 70. Nu singur un 
ocol (a). 74. Pe Crist să strige adînc (a). Pe Crist striga (b). 


evlavioasei Piccarda {Purgatoriul, XXIV, 13) şi al lui Corso Donaţi, căpetenia „negrilor”. Muri 
în ziua de 28 iulie 1296, deci rătăcirea lui Dante, în timpul căreia s-a întîmplat schimbul de 
sonete triviale de care am pomenit, trebuie să fi avut loc într-o epocă anterioară. 49. Rîia: 
corespunde cu „pielea uscată” din versul 39. 52. De ele : de sufletele care întovărăşeau pe 
Dante, adică de Virgil şi de Staţiu. 57. Deformată : se observă şi aici durerea omenească a 
lui Dante pentru prietenul din tinereţe şi mai ales mila de chipul omenesc chinuit şi deformat, 
pe care am observat-o şi în Infern faţă de Brunetto Latini (cîntul XV) şi în episodul vrăjitorilor 
(cîntul XX), care au capul sucit la spate. 60. Vrere : dorinţă. „Nu pot vorbi bine cei ce se 
gîndesc la altceva”. 65. Gurii : lăcomiei. 66. Se face... sfîntă : se mîntuie de păcat. 68. Scris: 
a se construi: „scris să se ridice din pom”. 70. Nu o dat- : nu cred că trebuie interpretat cum 
fac Torraca şi Passerini: „de cîte ori, făcînd ocolul muntelui, sufletele mai trec încă o dată 
prin faţa pomului”, ci cum interpretează Steiner: „în faţa oricărui pom sub care trec”, adică: 
„nu numai o singură dată la fiecare ocol”. Comice: italienism în loc de brîu ; vine de lacor- 
nice, care în vechea italiană nu însemna ramă, ca în cea modernă, ci brîu. 73. Dorul: de 
dreptate şi supunere. 74. Eli: Dante pronunţa Eli. Cf. Matei, XXVII, 46: „Şi pe la ceasul al 
nouălea, Isus a strigat cu glas tare: «Eli, Eli, lama sabahtani», adică: «Dumnezeul Meu, 
Dumnezeul Meu, pentru ce M-ai părăsit?»”. 

76 Iar eu: - „Fores, de cînd schimbaseşi tu 
pe-o lume bună lumea cea săracă, 
cinci ani nici nu trecură pîn-acu; 

79 putinţa de-a greşi topită dacă 
ti-a fost mai înainte de-acea bună 
durere ce cu Cerul sfînt ne-mpacă: 

82 tu cum sosişi pe-aşa de sus cunună? 
Credeam la cei de jos a te vedea 
cari vremea lor prin vreme şi-o răzbună!”. 

85 Iar el: - „M-aduse-aşa curînd a bea 
pelinul dulce-al caznei dureroase 
prin plînsul ei ce-1 dăruie Nella mea. 

88 Cu mari suspine şi cu rugi pioase 

m-a smuls din rîpa unde-aştepţi, adică 
şi liber de-alte rîpi aici mă scoase. 

91 Pe-atît mai scumpă e şi mai amică 
iubita-mi văduvioară, Nella-n Rai, 
pe cît şi-n fapte bune-i mai unică. 

94 Căci tu, Barbagio din Sardinia, ai 
femei şi tu la suflet mai curate, 
decît Barbagia-n care mi-o lăsai. 

97 Dar ce mai vrei să zic, o, dulce frate? 

Eu văd un timp, la ce ţi-am spus dovadă, 
şi-acele zile nu sînt depărtate. 


77. 0 lume rea pe-o lume... (b). 79. De-ţi fu putinţa de-a greşi topită (b). 81. Ce 
inima cu Ceru-o remărită (b). 


78. Cinci ani : mai puţin de cinci ani, căci, dacă facem socoteala, vedem că de la 28 iulie 1296, 
anul morţii lui Forese, pînă la aprilie 1300, data presupusă a călătoriei lui Dante, nu trec nici 
patru ani întregi. Cu toate că Antonio Belloni a demonstrat că în vremea lui Dante exista un 
fel de a socoti ani, numărînd de cîte ori anul îsi schimba cifra de la sfîrsit si adică tinînd 
seama şi de anul de la care se porneşte şi de cel la care se ajunge (în care caz am avea cinci 
ani de la 1296 pînă la 1300), totuşi cred că nu s-a făcut încă destulă lumină asupra acestui 
pasaj, care este foarte interesant. Interpretarea lui Torraca: „Era acesta momentul de a 
număra anii pe degete?”, din care ar decurge că în momentul acela de emoţie sufletească 
Dante şi-a greşit socoteala, mi se pare şi mai puţin convingătoare. 79. Putinţa : a se înţelege : 
„Şi dacă putinţa de a greşi ţi-a fost topită de acea bună durere (căinţă) ce ne împacă cu Cerul 
sfînt...”. 82. Cunună : brîu, cerc. 83. Cei de jos : în Ante-Purgatoriu, unde cei care şi-au întîrziat 
pocăirea stau de atîtea ori o sută de ani, cîţi ani au întîrziat. 86. Pelinul: amarul. Cf. v. 72 : 
„zic chin şi-ar trebui plăcere a-i zice”. 87. Nella : soţia lui Forese, despre care nu ştim nimic. 
Pare însă sigur că această pomenire afectuoasă reprezintă aici un fel de ispăşire a sonetului: 
„Cine ar auzi tuşind pe cea născută într-un ceas rău, soţia lui Bicci, zis şi Forese...” scris de Dante 
împotriva tovarăşului lui de viaţă lumească şi în care s-a legat şi de soţia acestuia. 89. Rîpa : 
Ante-Purgatoriul. 90. Alte rîpi : cu rugăciunile ei mi-a scurtat chinurile, făcîndu-mă să trec, 
fără să mă opresc, prin acele brîuri care precedă pe acesta al lacomilor. 94. Barbagia : ţinut 
din Sardinia, socotit în vremea lui Dante ca foarte sălbatic şi cu moravuri corupte. Cît priveşte 
femeile din acest ţinut, se pare că Dante face aluzie la felul lor de a se îmbrăca, lăsînd goale 
„pectus et uhera'\ 96. -n care : Florenţa. 

100 cînd de pe-amvon opri-veţi să se vadă 
impudicele doamne florentine 
umblînd cu sinul dezvălit pe stradă. 

103 Spre-a se-mbrăca onest, ce saracine, 
ce barbare-aşteptară-nvăţătura 
Bisericii sau alte discipline? 

106 De-ar sti acele-obraznice măsura 

9 

ce lor în cer de-acum li se găteşte 
şi-ar pune de pe-acum pe urlet gura! 

109 Prevăzul îns-aici de n-amăgeşte, 
boci-se-vor ’nainte-a da mustată 

9 

pe-obrajii cui cu nani-azi s-ogoieşte. 

112 Ah, frate-acum, n-ascunde, ci ne-nvaţă: 
nu singur eu, cum vezi, ci-ntreaga ginte, 
privim cum faci luminii umbră-n faţă”. 

115 Si-am zis asa: - „Dacă-ti aduci aminte 
ce-am fost cu tine eu, cu mine tu, 
amar ne-o fi a ne-aminti-n prezinte. 

118 Din viaţ-aceea, ăst ce-i duce-acu 

al meu, m-a scos de-alaltăieri pe mine, 
cînd sora ăstuia rotundă fu - 

121 spre soare-am arătat - m-a dus cu sine 
în carnea vie-a mea care-1 urmează 
prin trista noapte-a morţii făr’ de fine. 

124 De-aci-mi ţinu în sus puterea trează 
să urc şi s-ocolesc pe dealu-acel 
ce tot ce-n voi e strîmb acu-ndreptează. 

127 Mă va-nsoţi, mi-a zis, pînă la ţel 
acolo unde fi-va Beatrice, 
de-aici apoi voi merge făr’ de el. 

107. Ce-n toată graha-n cer (a). 120. ăstui zeu (a). 124. De-aici m-a scos ţinîndu-mi 
firea trează (a). 

100. Opri-veţi: predicatorii vor opri de pe amvon ca impudicele doamne florentine să fie 
văzute umblînd pe stradă cu sinul dezvelit. 109. Prevăzul: prevederea. A se înţelege: „Dacă 
aici în Purgatoriu prevederea nu înşală...”. 110. ’nainte: probabil Dante face aici aluzie la 
pedepsirea Florenţei de către Henric al Vll-lea, împăratul atît de aşteptat şi de invocat de 
Dante, care, tocmai în vara anului 1312, venea cu oştirile sale să o asedieze. Alţii cred că se 
referă la nenorocirile publice ce s-au întîmplat în Florenţa în preajma anului 1300. 111. Cui: 
înainte de a fi crescut mustaţă copiilor care astăzi sînt adormiţi cu „nani”. 114. Umbră : Dante 
fiind viu, trupul lui opac la lumină face umbră, ceea ce nu se întîmplă lui Virgil şi lui Staţiu. 
116. Ce-am fost: face aluzie la perioada lui de rătăcire morală şi mai ales la acel schimb de 
sonete triviale despre care am vorbit. 120. Sora : luna. 123. Prin trista : depinde de „m-a 
dus” din versul 121. Noapte : Infernul, unde nu pătrunde lumina morţii : moartea sufletului. 
124. în sus : în înţelesul de: „spre cer” {cf. „sus inimile”). 125. Acel : muntele Purgatoriului, 
despre care vorbeşte cu cuvinte generale şi nelămurite, pentru a pune în relief ce are el 
minunat si sfînt. 128. Acolo : pînă în Raiul pămîntesc de pe vîrful muntelui. 

130 Virgil e cel ce-acestea mi le zice 

iar altu-i umbra pentru care-n toate 
cutremur mai ’nainte fu-n comice 

133 pe-ntregul munte ce dintr-însu-1 scoate”. 


133. din sine-l (a). 



133. Scoate : îi dă drumul, fiindcă si-a terminat ispăşirea. E vorba, fireşte, de Statiu. 


































DIVINA COMEDIE 




cîntuC xxjy 


Brîul al saselea: lacomii 


Mirarea umbrelor (1-9) @ Piccarda 

(10-15) @ Bonagiunta da Lucea şi „dulcele 
stil nou” (16-63) ® Forese prezice 
pedeapsa apropiată a lui Corso Donaţi 
(64-99) ® Al doilea pom mistic şi pilde de 
lăcomie (100-154) 


7 


Nici pasul vorba şi nici vorba pasul 
nu ni-1 slăbea; vorbind mergeam grăbiţi 
aşa ca-mpins de vînturi bune vasul. 

Iar morţii-n jur din nou părînd muriţi, 
văzîndu-mă că-s viu, trăgeau mirare 
de mine-acum prin ochii lor scobiţi. 

Iar eu, urmînd pornita cuvîntare: 

- „Din cauza celuilalt e mersul lui 
mai lin de cum i-ar fi de-altfel, îmi pare. 


10 Dar unde-o fi Picarda? Ştii să-mi spui? 
Şi-n cîtă gloată-n juru-ne s-adună 
vrun vrednic de văzut nici unul nu-i?”. 

13 - „O, sora mea, frumoasă ea şi bună, 
nu ştiu ce-a fost mai mult, se veseleşte 
în ’nalt Olimp purtînd a ei cunună!” 

16 Aşa dintîi şi-apoi: - „Nu ni s-opreşte 
pe-oricine să-l numim, căci deformat 
prin foame chipu-atît ni se poceşte. 


1-2. vorbele, nici ele! ci vorbeam mergînd (a). Mai rar nu ne făcea nici vorba pasul! 
Nici pasul vorba, ci vorbeam (b). 4. de al doilea rind (a). 5. Prin gropile din ochi 
trăgeau (a). 11. Ce privindu-mă (a), în (A) cîtă e pus între paranteze. 13. ca ? (A). 
13-14. O, ea mult mai frumoasă decît bună! Sau poate-ntors, ştiu eu (a). 


4. Muriţi : ca şi morţi a doua oară din cauza uscăciunii. 8 . Celuilalt : Virgil. Mersul lui : al 
lui Staţiu, care, nemaiavînd piedica păcatului, s-ar putea sui direct în Rai, dar care, ca să se 
bucure de tovărăşia lui Virgil, pe care l-a admirat atît pe pămînt şi căruia îi datorează şi 
mîntuirea sufletului său, îl urmează prin brîurile ce mai rămîn din Purgatoriu. 9. îmi pare: 
după cum cred. 11. Cîtă gloată : din cîte suflete sînt împrejurul nostru, nici unul nu e vrednic 
de văzut? 14. Nu ştiu: „nu ştiu dacă frumuseţea i-a fost mai mare, sau bunătatea”. 15. Olimp: 
în cer, în Rai. Cunună : cununa sufletelor fericite. 16. Opreşte : „legile Purgatoriului nu ne 

19 Acest de-aici (şi-un duh mi-a arătat) 
e Bonagiunt din Luca; mai ’nainte 
puţin şi-acel din toţi cel mai uscat, 

22 Bisericii întregi i-a fost Părinte. 

Din Tours a fost şi-n post o să-şi dezgroape 
ţiparii din Bolsena-n sos fierbinte”. 

25 Şi pe-alţii mulţi mi-i arătă de-aproape; 
şi-a fi numiţi plăcere le era, 
căci toţi păreau cu zîmbet sub pleoape. 

28 Văzui pe della Pilla cum uza 
degeaba dinţii; Bonifaciu, care 
hrăni pe-aşa de mulţi cu stola sa; 

31 pe sir Marchez, ce nu cu sete mare, 
a stat la Forli tot de cupe pline 
şi-n veci n-a fost sătul, c-a fost atare. 

34 Apoi cum preţuieşti şi-alegi în fine 
asa făcui si eu cu cel din Luca, 
părînd de-altfel că-1 şi cunosc mai bine. 


26. a fost oricui (a). 28. Uzînd în darn măselele (b). 34. Cum faci deci cînd priveşti... 
Cum stai şi vezi şi-alegi (a). 35. Pe cel (a). 36. Căci şi pare mai (b). 


opresc...”. Răspunde la a doua întrebare a lui Dante: dacă printre ei e vreunul vrednic de 
văzut? Nici în celelalte cercuri nu e oprit sufletelor de a-şi arăta tovarăşii de chin, dar acolo 
ar fi de prisos, căci sufletele apar cu acelaşi chip ce l-au avut pe pămînt. 20. Bonagiunt: 
Bonagiunta Orbiciani da Lucea, unul din poeţii din a doua jumătate a secolului al XlII-lea, 
care trăia încă în 1296. Aparţine perioadei poeziei italiene dintre Şcoala siciliană şi „dulcele 
stil nou”, care a fost numită perioada „Şcolii de tranziţie”. Mai mult decît tendinţa lui de a 
imita pe poeţii provensali, Dante îi impută {De vulgari eloquentia, I, 13) că a întrebuinţat în 
poeziile sale „limba municipală şi nu pe cea literară”, şi mai ales îi impută tonul bombastic 
şi lipsa de inspiraţie într-o formă prea artificială. 21. Acel: papa Martin al IV-lea, care a 
păstorit de la 1281 la 1285. N-a fost din Tours, ci din Montpince, dar Dante îl numeşte „de 
la Tours” fiindcă acolo a ocupat demnitatea de econom al catedralei. 24. Ţiparii : un cronicar 
vechi ne povesteşte că, fiindcă era foarte lacom de ţipari, pe care îi fierbea în vin, pe mormîntul 
lui s-au scris aceste două versuri; „Gaudent anguillae, quia mortuus hic jacet iile! qui quasi 
morte reas excoriabat eas” („Se bucură ţiparii, căci aici zace mort acela/ care îi jupuia ca şi 
cum s-ar fî făcut vinovaţi de pedeapsa cu moartea”). Bolsena: lac lîngă Viterbo. 28. Pilla: 
Ubaldino dalia Pilla, fratele acelui cardinal Octavian degli Ubaldini, despre care e vorba în 
Infernul, X, 120. Pilla e numele unui castel care aparţinea familiei Ubaldini din Mugello 
(regiune muntoasă a Toscanei). 29. Bonifaciu: Bonifazio dei Fieschi di Lavagna, arhiepiscop 
al Ravennei de la 1274 la 1295. Cf. Purgatoriul, XIX, 100 şi urm. 30. Stola: în textul italian 
„rocco”, cuvînt al cărui înţeles nu prea e clar. Trebuie să corespundă cu „cîrjă”, dar cîrjă în 
italieneşte se spune pastorale. Unii comentatori spun că astfel se numea cîrjă episcopului din 
Ravenna, din cauza unui turn {rock din jocul de şah) pe care îl avea în vîrf. In orice caz, versul 
trebuie interpretat: „Păstori pe aşa de mulţi cu cîrjă sa”. 31. Sir Marchez : Marchese degli 
Orgogliosi din Forli, vestit pentru beţiile lui. Ne povesteşte un cronicar că, întrebîndu-şi 
paharnicul ce se spune în lume despre el, acesta i-a răspuns : „Se spune că nu mai faceţi 
altceva decît să beţi”; iar dînsul îi răspunse : „De ce nu spun că mi-e sete totdeauna?”. Nu 
cu sete : nu se poate plînge că i-a lipsit băutura. 33. Atare : lacom. 34. Preţuieşti : după cum 
cineva, înainte de a alege, cîntăreşte valoarea lucrurilor, tot aşa şi eu, după ce m-am gîndit 
bine, am ales să stau de vorbă cu Bonagiunta. 

37 Vorbea-n murmur, si nu ştiu ce Gentuca 
simţii pe unde-i dă a lui sentinţă 
amarul chin ce-i mistuia năluca. 

40 - „Tu, cel ce-mi pari aşa de cu voinţă 
să-mi spui ceva, fă voia ta-mplinită 
si-astîmpără si-a mea si-a ta dorinţă!” 

43 - „Născut-O doamnă e, dar ne-nvălită, 
de-al cărei drag iubită va să-ţi fie 
cetatea mea, oricît e de hulită. 

46 Tu ai să mergi cu-această prorocie. 

Şi-al meu murmur de-ţi fu spre vro eroare 
avea-vei fapta certă mărturie. 

49 Dar spune-mi drept, eşti tu acela oare 
ce rime noi a scris ce-asa vestiră: 

9 

«O, voi, femei de-amor cunoscătoare»?”. 

52 Iar eu: - „Sînt unul care cînd mă-nspiră 
amorul, îmi notez, şi-n urma lui, 
ce-mi cîntă el eu cînt apoi pe liră”. 

55 - „Acum văd, frate, ce departe fui, 
si eu si lacob si Ghiton, ca mine 

9 9 9 ' 

de noul stil frumos, de care-mi spui. 


38. în locul unde-a sa sentinţă (a). 38-39. Simţi pe unde-şi simte ...; pe unde simte 
suferinţa! Ce-i dă ăst chin (b). 40. O suflet ce pari (a). 43. Cu-al nunţii văl ce 
face-ţi-va plăcere (a). 49-50. pe-ace/a-/ văd eu oarei Ce nouă rime-a scos (a). 54. Ce-mi 
cîntă-n suflet cînt şi eu (a). 55-57. Ah frate-mi zise el acum văd nodul! Ce-opri pe 
lacob pe Guiton şi mine! Dincoa de noul stil cui fuşi isvodul (b). 


37. Gentuca : nu prea ştim multe despre această doamnă, a cărei amintire plăcută s-a 
reflectat şi asupra oraşului în care o cunoscu Dante. După studii recente, apare posibilă o 
identificare a ei cu Gentucca Morla, încă foarte tînără în 1317 si măritată cu un Coscio da 
Fondora. In nici un caz nu poate fi vorba de o femeie iubită de Dante, care avea 50 de ani cînd 
a fost la Lucea, ci de o doamnă a cărei gingaşă primire o răsplăteşte Dante aici în Purgatoriu 
cu aceste cuvinte de simpatie. 38. Pe unde : pe gură, unde sufletul chinuit simţea mai amar 
chinul păcatului lăcomiei. 43. O doamnă: Gentucca. Ne-nvălită: nemăritată. Cf. Purgatoriul, 
VIII, 74. Femeile măritate aveau tîmplele, obrajii şi bărbia acoperite de un văl numit benda. 
In 1267 a fost decretat la San Gemignano că femeile măritate care poartă benzi să poarte în 
cap panglici de in sau de mătase curată, fără aur, argint sau mărgăritar. 45. Cetatea mea: 
Lucea. Hulită: cf Infernul, XXI, 41, unde Dante nu prea aduce laude acestui oraş. Se vede 
că, între timp, s-a întîmplat ceva, anume cunoştinţa Gentucăi, care a răsfrînt o lumină nouă 
asupra amintirii pe care Dante o păstrează acestui oraş. 50. Rime noi : nu face aluzie la 
şcoala poetică a „dulcelui stil nou”, care nu fu pornită de el, ci de Guido Guinizelli, ci face 
aluzie la poeziile ce cuprind lauda extatică a Beatricei şi care încep cu canţona Donne ch’avete 
intelletto d’amore, care reprezintă o noutate chiar în timpul „dulcelui stil nou”. 52. Mă-nspiră: 
cu această profesiune de credinţă poetică, Dante opune artificialităţii poeţilor din Şcoala 
siciliană, inspiraţia şi sinceritatea noii şcoli întemeiate de Guido Guinizelli la Bologna şi 
trecute în Toscana cu Guido Cavalcanti. 56. lacob : Giacomo da Lentino, „notar” al lui Frederic 
al Il-lea şi unul dintre cei mai vechi (secolul al XlII-lea) poeţi ai Şcolii siciliene. Cu toate că 
a imitat foarte de aproape pe poeţii provensali, totuşi ici si colo are si accente de sinceritate 

58 Eu văd cum pana voastră strîns se ţine 
pe urma celui ce dictează-n voi, 
cum pana noastră n-a făcut, vezi bine! 

61 Ci-n stil nu pot vedea un soi şi-alt soi, 
cîţi vrînd să placă toate le-afectează.” 

Şi ca şi mulţămit tăcu apoi. 

64 Precum cocorii ce la Nil iernează 
s-adun-aori în stol şi-apoi în zborul 
grăbit al lor în şir se-ndepărtează, 

67 aşa făcu şi-aici întreg poporul. 

întorşi spre dreapta i-am văzut cum pasă, 
făcîndu-i iuti si foamea lor si dorul. 

9 9 9 

70 Şi cum un om trudit de-alerg îşi lasă 
pe soţi să meargă, pînă ce-şi mai curmă, 
păşind încet, înecul ce-1 apasă, 

73 asa lăsînd să treacă sfînta turmă 
> 

Fores, venea cu mine-n rînd mereu. 

- „Cînd am să te revăd?” - îmi zise-n urmă. 

76 - „Ce zile-am de trăit - am zis - ştiu eu? 
Dar n-o să-ntorc cu-atît de iuţi vîntrele, 
spre-a nu fi-ntîi la mal cu dorul meu. 

79 Căci locul cel ursit vieţii mele 
se pare-urnit spre-o jalnică ruină 
din zi în zi mereu căzînd în rele!” 


64. Deci cum (a). 65. iau sborul (b). 66. pe sus (a). 67. Cu mult mai (b). 68. Că-ntorşi, 
văzui cum şi (b). 69. Grăbite şi prin (b). 70. mers (a). Prin buna vrere (b). 75. Şi 
cînd te-om revedea? (a). 76. vorbii ştiu (a). 77-78. Dar nu mă voi întoarce-atît de 
iute! [La mal] Cu vrerearutu... (b). 79. în care-am postul (a). 


şi mai ales o mare îndemînare în mînuirea formei. Ghiton: Guittone d’Arezzo (1220-1294), 
foarte învăţat şi meşteşugit autor de poezii de dragoste şi morale, dar aproape cu desăvîrşire 
lipsit de inspiraţie şi imitator prea servil al provensalilor. Aparţine acelei şcoli toscane de tran¬ 
ziţie între Şcoala siciliană si „dulcele stil nou”. 57. Noul stil frumos : caracteristicile acestei 
şcoli, care şi-a luat numele din acest vers al lui Dante, sînt sinceritatea inspiraţiei şi o 
concepţie nouă a iubirii, nu mai curat cavalerească ca a provensalilor, dar socotită „ca o 
dorinţă de perfecţie morală, trezită, într-o inimă aleasă, de frumuseţea feminină socotită ca 
o rază a frumuseţii divine”. Despre raporturile sale cu Şcoala siciliană şi despre chestia dacă 
reprezintă o reacţie sau mai degrabă o evoluţie a acesteia, cf. Ramiro Ortiz, „Dulcele stil nou”, 
în Viaţa nouă din 1913. 59. Celui: zeului iubirii. 61. Ci-n stil: textul italian spune: „şi cine 
se aşază să privească de departe nu mai vede de la un stil la celălalt”, adică: „Sînt aşa de 
departe unul de altul, cum e cerul de pămînt”. Coşbuc interpretează : „Cîţi scriu afectat, vrînd 
să placă, nu pot să facă diferenţă între stil şi stil”. 64. Aori : uneori. 68. Cum pasă : cum trec, 
cum merg. 69. Dorul : dorul pomului. 71-72. Curmă... înecul : îşi potoleşte oboseala, gîfiiala. 
73. Turmă : sfintă ceată. Cît despre ciudăţenia cu totul medievală şi dantescă a expresiei, am 
atras de mai multe ori atenţia cititorului asupra unor astfel de imagini, ca de pildă aceea din 
Purgatoriu, XXVI, 128-129, unde în loc de Rai se spune: „mînăstirea unde Cristos e stareţ”. 
77. N-o să : n-am să mă întorc asa de iute cum mi-este dorinţa. 79. Locul : Florenţa. 

82 - „Deci mergi! - a zis. Pe cel mai plin de vină 

de coada unei bestii-1 văd eu tras 
spre valea-n veci lipsită de lumină; 

85 sporeşte-al bestiei mers din pas în pas 
crescînd mereu, pînă-i striveşte toate 
şi-l văd un trup diform pe cîmp rămas. 

88 N-au mult a se-nvîrti aceste roate - 
şi-n sus privi spre cer - şi fi-ţi-va clar 
ce vorba mea să-ţi spuie-acum nu poate. 

91 Te las acum, căci nouă-ntr-ăst hotar 

ni-e timpul scump, aşa de scump tot stropul, 
şi-l pierd prea mult, pe-un pas cu tine rar.” 

94 Cum prinde-un ins din stol ades galopul, 
ieşind din rarul trap de călăraşi, 
al primei lupte-onor fiindu-i scopul, 

97 aşa porni şi el cu grabnici paşi, 

iar eu rămasei cu-acei doi cu minte 
ce-au fost ai lumii-atît de mari fruntaşi. 

100 Cînd fu-n adînc intrat acu ’nainte, 
că ochii mei îl urmăreau, precum 
cu mintea-i urmăream a lui cuvinte, 

103 văzui alt pom, şi nu departe,-n drum 
cu ramuri verzi frumoase si-ncărcate 

spre care ne-ntorsesem chiar acum. 

106 Văzui popor cu mîinile ’nălţate 

strigînd nu-ş’ ce spre fructul neajuns; 
cum pruncul dornic şi fLămînd se zbate. 


83. Vi-l văd de (a). 84. Spre valea unde nu-i desvinovare (b). 86. Cea ce bate-oricare 
vină (b). 87. Şi-un trup (a). 90. Ce-acuma a-ţi spune-n vorbe (a). 94. aori un (a). 
97. repezi (a). 100. deci (a). 101. Şi fui cu ochii (a). 101-102. Şi-astfel cu ochii-l 
urmăriam precum/ Urmam cu mintea spusele-i cuvinte (b). 105. noi ne-ntoarsem (a). 
107. oriunde (a). 


82. Deci : dacă e aşa, nu mai pierde timp stînd degeaba, ci urmează-ţi călătoria. Pe cel : în 
ce priveşte pe Corso Donaţi, din vina căruia Florenţa e urnită spre ruină, îl voi vedea pedepsit 
peste puţin pentru toate păcatele sale. Face aluzie la moartea lui Corso, care s-a întîmplat 
în 1308, deci cu opt ani după data închipuită a Comediei. Urmărit de cavalerii catalani din 
serviciul comunei şi făcut prizonier, a încercat să fugă aruncîndu-se de pe cal, dar un picior 
rămînîndu-i prins în scară, calul l-a tîrît mult timp, pînă cînd, ajuns de cei ce-1 urmăreau, a 
fost omorît. 84. Valea : Infernul. 88. Roate : cerurile care cu învîrtirea lor măsoară vremea. 
92. Stropul: orice picătură de timp. 96. Onor: cu dorinţa de a avea cinstea să fie cel dintîi 
care să lovească în duşman. 98. Cu minte: înţelepţi. 99. Fruntaşi: în text: „maniscalchi”, 
care înseamnă o slujbă la curte corespunzătoare cu „mare stolnic”. Alt exemplu de expresie 
curat medievală, care nouă modernilor ne pare ciudată. 100. Intrat : „cînd s-a îndepărtat atît, 
încît ochii mei cu greu îl zăreau, tot aşa cum, puţin mai înainte, mintea mea cu greu îi 
pricepea cuvintele...”. 103. Alt pom: un vlăstar al pomului binelui şi răului, contrapus 
pomului din cîntul XXII, 131-132. 106. Popor: tot lacomii, dar aici asistăm la pedeapsa lor. 

109 iar cel rugat nu-i dă nici un răspuns, 
ci şi mai mult dorinţa spre-a i-o-ncinge 
ridic-obiectul vrut, nu-1 ţine-ascuns. 

112 Şi ca-nşelaţi, plecau făr-a-1 atinge. 

Iar noi sosirăm şi la pomu-acel 
ce-atîtea rugi şi-atîta plîns respinge. 

115 - „Pe-alt mal urmaţi, şi vă feriţi de el; 
de Eva smultul pom acesta nu e, 
ci e mai sus, şi-acesta-i e surcel.” 

118 Din crengi nu-ş’ cine-aşa-ncepu să spuie. 
Trecurăm deci, poeţii dragi şi eu, 
pe-alt mal, lipiţi de partea care suie. 

121 Zicea din pom: - „Aminte-aveţi mereu 
pe cei în nori născuţi, cum beţi, mişeii 
cu duplu piept s-oştiră cu Teseu, 

124 si bînd cum s-arătară slabi iudeii 
si nu-i vru Gedeon tovarăşi, cînd 
venea din culmi să-ntîmpine madeii!”. 

127 Lipiţi de-acel părete-acum mergînd, 
păcate ce-au intrat prin guri, urmate 
de-aşa de-amar cîştig, noi ascultînd, 

130 şi-apoi în largul căii descurcate, 
privind făr-a vorbi vro vorbă frîntă, 
făcurăm paşi vro mie, cînd deodată: 

133 - „Ce-umblaţi voi trei şi singuri, făr’ de ţîntă?” - 
ne zise-un glas, şi-am tresărit acu, 
cum sare-un cal fricos cînd se-nspăîmîntă. 

136 ’Nălţai decî capul ca să văd ce fu; 
şi-n veci cuptorul roşii-aşa nu face 
metale-ori sticlă, şi nici lucii nu, 


124. Cum bînd (a). 128. Şi culpe a (a). 132. strigăte (a). 134. Cuvinte m-au făcut 
să sar (a), ce mă făcu (a). 137. roşu-aşa cuptor (a). 


111. Ascuns : i-1 arată, dar nu i-1 dă, cum ne jucăm cu copiii. 117. Surcel : vlăstar. 120. Partea: 
de partea în care se ridică muntele. 122. In nori: centaurii {cf. Infernul, XII, 56), născuţi din 
dragostea regelui labiţilor cu un nour cu înfăţişarea zeiţei lunona. Beţi: cf Metamorphoses, 
XII, 210-535, unde se povesteşte cum centaurii, poftiţi la nunta lui Piritou cu Hipodamia, se 
îmbătară şi încercară să răpească pe mireasă şi pe celelalte femei. 123. Duplu : de om şi de 
cal (cf. şi Infernul, XII, 57-72). S-oştiră : la aceeaşi nuntă, cînd Teseu îi pedepsi pentru îndrăz¬ 
neala lor. 124. Iudeii: cf Judecătorii, VII, 5-7, unde se povesteşte cum Gedeon, pornind 
împotriva madianiţilor, alese pentru această expediţie numai pe acei soldaţi care, cînd ajun¬ 
seră însetaţi pe malul unui rîu, nu se aplecară să bea, ci băură stînd în picioare şi luînd apa 
în pumni. „Gedeon a pogorît poporul la apă, şi Domnul a zis lui Gedeon: «Pe toţi cei ce vor 
limpăi apa stînd în picioare şi ducînd-o la gură cu mîna, să-i desparţi de toţi cei ce vor bea 
apă din genunchi». 128. Păcate : depinde de „ascultînd” din versul următor. 130. Largul: se 
contrapune la „lipiţi de-acel părete” din versul 127. Se lipiseră de perete din cauza pomului 
care împiedica trecerea. Acum drumul se lărgeşte. 131. Frîntă: nimic, nici măcar o frîntură 
de vorbă. 138. Lucii: „si nici nu le face asa de strălucitoare”. 

139 ca unul ce ne zise: - „De vă place 

s-urcaţi în sus, cotiţi acum spre mine, 
pe-aici se duc acei ce merg spre pace!”. 

142 Orbit de-aspectul lui m-am dat în fine 
în dosu-acelor mari învăţători, 
ca omul ce-ascultînd din spate-ţi vine. 

145 Şi cum, eroldul umedelor zori, 
o boare-n mai, adie-aducătoare 
de-un plin miros de ierburi şi de flori, 

148 aşa simţii pe fruntea mea o boare, 
simţeam şi-a penelor bătaie lină 
cu mult miros de-ambrozie-adietoare. 

151 Iar el zicea: - „Ferice, cui lumină 
din graţie-i veni, să n-aibă pieptul 
robit de pofta gurii-apururi plină, 

154 ci-o foame-atîtă cîtă e cu dreptul”. 


142. M-am strîns, orbit de-alborile-i divine (a). 144. în dos îţi (a). Ca unul ce-ascultă 
în urmă-ţi vine (b). 149. de-aripi (a). 


139. Unul : e îngerul abstinenţei, virtutea contrară lăcomiei. 144. Ascultînd : care merge 
fără a se folosi de ochi, ci călăuzit numai de auz. Din spate: te urmează. Dante, orbit de 
lumina îngerului, nu mai vede pe călăuzele lui, ci le urmează ca şi acela care nu vede, dar 
se lasă condus de auz. 149. Penelor: vîntul şi mireasma aripilor îngereşti, care îi şterg de 
pe frunte cel de-al şaselea P. Virgil spusese numai (Eneida, I, 403) : „ambrosiaeque comae 
divinum vertice odorem spiraverd '; Dante ia de la el imaginea ambroziei, dar îi adaugă şi pe 
aceea cu mult mai potrivită sensibilităţii moderne şi mai universală, a boarei parfumate care 
vesteşte întoarcerea primăverii. Nimic mai poetic ca acel miros fraged şi aş zice aproape 
vegetal, nu numai al „florilor”, dar si al „ierburilor”. 

cîntuC xxy 


înspre brîul al şaptelea, 
al desfrînatilor 


îndoiala lui Dante (1-33) © Staţiu explică 
lui Dante doctrina zămislirii fiinţei ome- 
nesti (34-108) ® Sosirea în brîul desfrîna- 


1 

Era pe-un timp cînd drumul nu ne da 
răgaz, căci soarele-n Viţel lăsat-a 
al zilei miez, şi-n Scorpie-al nopţii sta; 

4 

cum nu stă omul deci, cînd ne-ndurata 
nevoie-1 mînă grabă-n mers să puie 
şi-orice-ar păţi, de toate este gata. 

7 

aşa intrînd şi noi pe cărăruie 
mergeam în şir, urcînd acea strîmtoare 
ce-n lung înşiră ori pe cîţi o suie. 

10 

Şi cum întinde-aripi, dorind să zboare, 
al berzei pui, ci ne-ndrăznind să bată 
din ele-apoi, le lasă să-i scoboare; 

13 

cu vrere-aprins-aşa, şi-aşa ’necată, 
să-ntreb fui eu, pînă la gestul cum 
îl face-acel decis să-nceap-odată. 

16 

Cu toată graba noastră pe-acel drum 

Virgil mi-a zis: - „Al vorbei arc, pe care 
l-ai tins pînă la fier, desfă-1 acum!”. 

8. fund al ei (a). 9. Desparte-astfel un şir pe cei ce-o sue (a). 13. Cu-aprinsă vrere (a). 
15. dispus (a). 16. Şi-atunci (a). 


1. Un timp : un ceas atît de înaintat. 2. Răgaz : nu admitea întîrziere. Viţel : Soarele trecuse 
de meridianul Purgatoriului {al zilei miez), lăsîndu-1 în zodia Taurului, pe cînd meridianul 
nopţii era în zodia Scorpiei. Trecuseră deci două ceasuri după amiază. 4. Cum: „după acum 
omul mînat de o nevoie neîndurată îşi grăbeşte pasul şi nu se opreşte orice-ar păţi, tot aşa 
şi noi...”. 9. înşiră: silindu-i să meargă unul după altul. 12. Să-i: să i se lase în jos (aripile). 
13. Cu vrere : cu o dorinţă tot atît de mare ca şi de şovăitoare de teama de a nu pune lui 
Virgil o întrebare nesocotită. 14. Gestul: al buzelor care se pregătesc pentru vorbire. 16. Cu 
toată : graba drumului nu a împiedicat pe Virgil să bage de seamă dorinţa lui Dante de a-1 
întreba despre îndoiala care i-a încolţit în suflet. 17-18. Arc... fier: „lasă să iasă din gura ta 
cuvintele pe care doreşti atîta să le spui, încît răbdarea ta (ca un arc întins pînă la fier) a 
atins marginile”. 

19 Deschisei gura deci cu-ncredinţare 

şi-am zis : - „Cum pot aici slăbi, părinte, 
cînd n-au nici o nevoie de mîncare?”. 

22 - „De Meleagru de-ţi aduci aminte, 

că-n timp ce-ardea un lemn, ardea şi el: 
ce-acum ti-e-n dos, atunci ti-ar fi ’nainte. 

25 Şi-apoi gîndind că-n orişicare fel 

te mişti, tu-ţi mişti şi chipul în oglindă, 
tu n-ai întinde arc spre-atare ţel. 

28 Dar vreau ca dorul tău sfîrşit să prindă: 
e Staţiu-aici, şi-l chem şi-l rog acu 
pe rană-ţi plastru-alinător să-ntindă.” 

31 Iar Staţiu-atunci: - „De-ncerc unde eşti tu, 
eterne lucruri să-i explic, drept scuză 
să-mi fie deci, că nu pot zice nu”. 

34 Şi-aşa-nceput-a: - „Mintea ta s-auză 
atent ce spui, şi celor întrebate 
avea-vei spre-adevăr o călăuză. 

37 Un sînge-ales ce vinele-nsetate 

nicicînd nu-1 beau, şi deci prisos devine, 
ca dup-un prînz şi restul de bucate, 

22. De ai, mi-a zis, pe Meleagru-aminte (a). 23. Cum perea-n buştean (b). 26. te 
mişti, a ta imagină-n oglindă (A). Am introdus în text varianta (a) pentru a com¬ 
pleta sensul. 39. Ca şi la masă (a). 


20. Slăbi : e vorba de lacomi, pe care i-am văzut slăbiţi de foame şi de sete, din cauza poftei 
nesatisfăcute pentru roadele pomului fermecat şi pentru apa răcoroasă care cade peste ei. 
22. Meleagru : a cărui viaţă era ursită să se stingă împreună cu focul unui lemn aprins în 

ceasul naşterii lui. Cf. Metamorphoses, VIII, 261 şi urm. 24. -n dos: necunoscut, obscur, 

îndoielnic, ’nainte : cunoscut, clar, vădit. 26. Chipul : trupul aerian, cu care sufletele sînt 
îmbrăcate în viaţa de dincolo de mormînt, oglindeşte în sine sentimentele triste sau vesele ale 
sufletului, după cum chipul oglindit reproduce mişcările persoanei reale. 30. Rană: dorinţă. 
Plastru : satisfacerea, împlinirea dorinţei. 31. Staţiu : se adresează lui Virgil şi îi cere iertare 
că vorbeşte în locul lui. 37. Un sînge : începe aici expunerea doctrinei aristotelice şi tomiste 
(a Sfîntului Toma) despre zămislirea trupului omenesc şi despre încolţirea sufletului în el. 
După foarte clara expunere a lui Tommaseo, această doctrină se poate rezuma astfel: „Sîngele 
destinat zămislirii e un sînge desăvîrşit, care nu trece să circule în vine (nu e atras de ele, 
ca şi cum ar fi însetate de el), ci rămîne ca o hrană nemistuită şi e păstrat pentru trebuinţe 

şi vremuri mai bune. Acest sînge, care, la drept vorbind, nu e încă sînge, capătă în inimă 

virtutea plastică aptă să formeze toate membrele trupului omenesc. Acest sînge, care e ca un 
fel de spumă a sîngelui, mistuit prin vasele sale proprii, se coboară către organele generaţiei 
şi de-acolo cade, într-un vas organic, peste sîngele femeii. Acolo se adună sămînţa fecundă şi 
mucoasa: aceasta din urmă e pasivă, pe cînd cealaltă e activă, ca una ce a fost stoarsă din 
spuma sîngelui şi din inimă şi deci de două ori desăvîrşită; şi aşa contopit, principiul activ 
începe a acţiona, concentrînd mai întîi acea hrană pe care o găseşte în femeie şi căreia îi dă 
consistenţă ca unei materii, pe care el va imprima pecetea sa. Virtutea activă a germenului 
devine în acea materie suflet vegetativ cum este în plante, cu deosebire că în acestea repre¬ 
zintă ultima desăvîrşire a vieţii, iar în animal de-abia prima treaptă. Urmînd virtutea activă 
în operaţia sa, acea materie însufleţită se mişcă şi simte, dar mişcarea ei este totuşi lăuntrică, 
cum ar fi aceea a unei scoici sau a unui coral, şi acum încep să se orînduiască puterile vieţii 
în diferitele organe, care sînt conţinute în germen si sînt totuşi distincte”. 

40 ia-n inimă puteri ce-s genuine 

spre-a naşte-umane membre cum e care 
aleargă, spre-a nutri pe-acestea,-n vine. 

43 Din nou digest scoboară-n locul care 
mai bine e să nu mai fie spus 
în vas firesc pe-alt sînge-apoi el sare. 

46 Şi unul pe-altul se pătrund, dispus 
să rabde unul, şi-altul să lucreze, 
prin locul cel perfect de-unde-i adus. 

49 Şi-unit cu-acela-ncepe s-opereze ; 
încheagă-ntîi şi-n sineşi întărită 
materia lui o face să vieze. 

52 Activa parte, viaţă devenită, 
ca-n plante e, cu diferenţa stării 
că-n plante e pe drum, şi-n om sosită. 

55 Lucreaz-apoi atît, ca fungul mării, 
mişcîndu-se simţind, şi-organizează 
puteri căror sămînţă li-e lucrării. 

58 Se-ntinde-acum virtutea, se-ntrămează 
acea ce dintr-al tatei sînge vine 
prin care firea membre le formează. 

61 Dar cum din animal copil devine, 
tu nu vezi încă, iar aici greşeşte 
şi-un mult mai înţelept om decît tine, 

64 căci primul intelect îl osebeşte 
de viata noastr-a lui învăţătură, 
fiindc-organ văzut el nu-î găseşte. 


41. este acela (a), atare (a), membre de-om (b). 42-43. Oricărui membru-uman, la 
fel cum are! Şi-acel ce le da hrana-n mers prin vine (b). 44. Mai bine-l taci decît 
să fie (a). 57. li-e germene-al (a). 60. mădulări (a). 66. lui (a). 


40. Genuine : în text: potrivite. 41. Care : „sîngele acela care...”. 42. Pe-acestea : membrele. 
43. Digest: mistuit, adică sîngele ales de care a fost vorba mai sus. Locul: „locum genei'a- 
tionis”, cum spune Aristotel în De generatione animalium. Cf. Convivio, IV, 21: „cînd sămînţa 
omenească cade în vasul său firesc, adică în mitră”. 47. Unul: sîngele femeii. 48. Locul: 
inima. 54. Pe drum: se opreşte la o fază inferioară de vitalitate. Sosită: aceeaşi vitalitate 
în om ajunge la gradul cel mai înalt de dezvoltare, la faza ultimă. 55. Fungul : se face aluzie 
la acele zoofite care reprezintă ca un fel de trecere între regnul vegetal şi cel animal. Un 
comentator vechi (lacopo della Lana) ne spune: „Fungul mării e o coagulaţie materială, care 
se formează în mare şi care simte şi se mişcă, însă nu e organică”. 57. Căror : a se construi: 
„lucrării cărora li-e sămînţă”, adică acele facultăţi ale căror principii le cuprinde în sine virtu¬ 
tea animală. 60. Prin care: prin care virtutea creatoare. 61-78: urmîndu-şi expunerea sa, 
Statiu „arată lui Dante cînd si în ce fel intră în făt sufletul raţional, care e suflat în el de către 
Dumnezeu, imediat ce i s-a format creierul. De abia coborît în noua fiinţă, acest suflet atrage 
către sine şi sufletul vegetativ şi senzitiv şi formează cu el o unitate indisolubilă” (Steiner). 
62. Greşeşte: face aluzie la teoriile filosofului arab Averroes (cf Infernul, IV, 144), care 
credea că puterea intelectuală este despărţită de suflet. 64. Osebeşte : Averroes. 

67 Tu prinde-mi adevărul clar din gură 
şi află faptul că-ntr-un făt de-ndată 
ce-au creierii deplin-a lor structură, 

70 voios de-atîta art-a firii, cată 

motorul prim spre el şi-ntr-însul pune 
duh nou, plin de putere, care-ntrată 

73 atrage-n ea ce-aci găsi-n acţiune 
şi-un singur suflet fac aşa, şi-atare 
trăieşte, simte şi de-al său dispune. 

76 Şi ca să n-ai de cîte-ţi spui mirare, 
vezi caldul soare cum devine vin, 
unit cu sucul care vita-1 are. 

79 Iar cînd Lachesis nu mai are in, 
el las-a cărnii haină, şi-n virtute 
si-umanu-1 ia cu el si ce-i divin. 

82 Puterile din simţuri stau ca mute; 
memoria, mintea, vrerea i-au rămas 
si-n actul lor cu mult sînt mai acute. 

85 De sineşi cade-atunci, făr’ de popas, 
pe-un mal din două, dar nici el nu ştie, 
si-aci-si cunoaste-ntîi al sortii pas. 

9 9 9 5 A 

88 Şi-ndat-apoi ce-un loc îl circumscrie, 
puterea vie-n juru-i radiază 
aşa şi-atît ca-n trup în lumea vie. 

91 Şi-aşa cum, plin de ploi, cînd reflectează 
văzduhu-n el pe Feb ce străluceşte, 
în multe feţe-ornat se colorează, 

94 vecinul aer tot aşa primeşte 

şi-aici o formă, cum i-o face-n stare 
prin sineşi duhul care-n el s-opreşte. 


74. si-acesta-i care (a). 82. Iar alte-ori cari puteri rămîn ca (b). 


71. Motorul prim: a se construi: „Motorul prim (Dumnezeu), de îndată ce creierii au struc¬ 
tura lor deplină, voios de atîta artă a firii, priveşte spre el (făt)”. 73. -n acţiune : activ, adică 
sufletul vegetativ şi senzitiv. 75. Dispune : poate reflecta în sine, poate să se gîndească 
şi să se cunoască, fapte proprii sufletului raţional. 79. Lachesis : Parca ce toarce firul vieţii. 
80. -n virtute : ducînd cu el, virtual, toate facultăţile, si cele care i-au fost date direct de 
Dumnezeu, şi cele căpătate de la fire. 82. Mute : după moarte, facultăţile trupeşti (ca văzul, 
tactul, auzul) rămîn incapabile de a reacţiona, fiind despărţite de organele lor. 86. Un mal : pe 
unul din cele două maluri: sau pe cel al Tibrului, unde se adună sufletele ce vor merge în 
Purgatoriu, sau pe cel al Aheronului, unde se adună acelea care au fost osîndite pentru Iad. 
87. Al sorţii pas : drumul ce i-a fost hărăzit. 88. Circumscrie : îl cuprinde, îl adăposteşte. 
89. Vie : vitală. 92. Feb : Soarele. 94. Vecinul : aerul dimprejurul sufletului lipsit de corp. 
95. Stare : felul. 



































I 


PURGATORIUL 


97 Şi-apoi, asemeni unei flăcări care 

urmează pe-al său foc oricum se mută, 
aşa pe-un spirit noua sa-ntrupare. 

100 De-aici el prinde viaţa cea părută 

cui umbră-i zici; şi-apoi de-acolea vine 
oricare simţ, chiar văz, i se-mprumută; 

103 de-aici avem şi lacrimi şi suspine 
de-aici avem cuvinte şi zîmbiri, 
pe cum pe munte-aici văzut-ai bine. 

106 Şi-apoi după dorinţe-ori îmboldiri 
de-altfel, ia umbră varia sa figură 
si-aceasta-i cauza marii tale-uimiri.” 

109 Eram acum la ultima-ntorsură 

la dreapta-ntorşi, cînd iarăşi îndreptate 
spre altă grij-a noastre gînduri fură. 

112 Din coast-aici ies flăcări aruncate, 
cornicea îns-aduce-un vînt din ea 
ce-n sus le-mpinge şi din ea le-abate. 

115 Prin strimtul loc ferit deci trebuia 

să mergem rînd pe rînd; eu, plin de frică, 
de foc aici, şi-aici de-a nu cădea. 

118 - „Se cade-acum - aşa-ncepu să zică - 
privirilor în frîu să le ţii jocul, 
căci lesne cazi printr-o greşeală mică.” 

121 Summae Deus clementiae, din focul 
acel cumplit eu auzeam cîntînd, 
încît silit mă-ntoarsei să văd locul. 


98. flăcărilor focul lor (a). 105. aici pe deal (a). 107. soiu ? (a). 108. că te miri (a). 
110. şi-ntorşi (A), corectat ca în text. 119. Să-i ţii de-acum în frîu privirei jocul (a). 
120. Căci lesne poţi să cazi pentru-o nimică (b). 


99. Aşa : după cum flacăra urmează pretutindeni focul din care ia fiinţă, tot aşa urmează 
sufletele şi acest trup aerian {noua sa-ntrupare). 100. Părută: aparentă. 102. -mprumută: 
în text: „se formează”. 103. Avem : noi, sufletele. 105. Pe munte : străbătînd Purgatoriul. 
108. Uimiri: iată unde vrea să ajungă Staţiu: să explice adică lui Dante de ce lacomii din 
acest brîu apar slabi cu toate că nu au trup şi n-au deci nevoie de nici o hrană. Slăbiciunea 
trupurilor lor se explică prin faptul că umbra dă expresie sensibilă poftelor, dorinţelor şi 
simţămintelor pe care le încearcă sufletul. 109. Ultima : brîul al şaptelea şi ultimul din 
Purgatoriu, în care se ispăşeşte păcatul desfrînării. 114. Din ea : de la ea, de la comice. 
Flăcările care pornesc din coasta muntelui, cînd ajung la marginea drumului, sînt aruncate 
înapoi de un vînt care bate înspre coasta muntelui. 115. Ferit : marginea exterioară a brîului, 
unde, din cauza vîntului, nu ajungeau flăcările. 117. Cădea : în brîul de dedesubt. 120. Cazi: 
şi în sens literal, şi în sens alegoric, fiindcă, după teoriile de iubire ale tratatiştilor medievali, 
răsfrînte în poeziile lui lacopo Mostacci, lacopo da Lentino şi Pier della Vigna: „Iubirea e o 
dorinţă care vine de la inimă prin îmbelşugarea de mare plăcere: şi ochii fac să nască mai 
intîi iubirea, dar inima îi dă apoi hrănire”. 121. Summae i imnul care se cîntă în biserică la 

124 Şi duhuri am văzut prin foc umblînd, 
de-aceea paşii lor şi-ai mei, şi iară 
pe-ai lor să-i văd eu mă-ntorceam pe rînd. 

127 Iar cînd sfîrşiră imnul lor, strigară, 

[cu glasul plin: - „Eu nu cunosc bărbat”] 
şi-ncet apoi cu toţii-1 repetară. 

130 Sfîrşindu-1, au strigat din nou: - „A stat 
Diana-n crîng, gonind-o pe Helice, 

Cînd stropi de-otrav-a Venerii-a gustat!”. 

133 Şi iar cîntară imnul lor ferice 

slăvind bărbaţi, femei făr’ de prihană, 
precum şi taina şi virtutea zice. 

136 Cît timp îşi ard cu foc avuta rană, 

ăst mod, cred eu, de-ajuns e pentru ele: 
cu-atare cazne si cu-atare hrană 

139 şi cea din urmă culpă să şi-o spele. 


128. „Bărbat eu nu cunosc”, cu glasul plin din (A) a fost trecut ca variantă şi 
înlocuit cu un vers care dă rimă şi care fusese în intenţia poetului: bărbat e 
subliniat în text şi trebuia probabil să ia locul de mai sus. 


utrenia de sîmbătă, unde, printre altele, credincioşii cer de la Dumnezeu harul castităţii. 
Acest imn însă începe cam altfel: „Summae parens sapientiae’\ Se vede că Dante a făcut 
confuzie între două imnuri care încep aproape la fel şi dintre care cel pe care îl citează n-are 
nimic de-a face cu castitatea. 125. Paşii : a se construi: „De aceea mă întorceam pe rînd să 
văd paşii lor şi pe-ai mei şi iar pe-ai lor...”. Ai mei: de frică să nu cad. 128. Bărbat: ca de 
obicei, în acest brîu se aud strigîndu-se pilde de virtutea contrară păcatului ispăşit în el. 
Prima pildă de castitate e cea a Sfintei Fecioare. Cf Luca, I, 34 : „Maria a zis îngerului: «Cum 
se va face lucrul acesta? Căci eu nu ştiu de bărbat»”. 131. Diana: cf. Metamorphoses, II, 
401-530. Se povesteşte cum Diana, aflînd că una din nimfele sale fusese sedusă de Jupiter, 
o alungase de la ea şi dintre celelalte nimfe ce o însoţeau. Diana e pusă aici ca simbolul cas¬ 
tităţii, fiindcă s-a mulţumit cu îndeletnicirea vînătoarei, ferindu-se de dragoste. 135. Taina: 
taina căsătoriei. 136. Rană : păcatul, considerat ca o rană a sufletului. 138. Hrană : hrana 
sufletească a pildelor de castitate, prin care sînt îndemnate a-şi suferi caznele ispăşirii. 139. Din 
urmă : păcatul desfrîului, ultimul din Purgatoriu, unde mărimea păcatelor merge descrescînd 
de la bază spre vîrf; invers decît în Infern, unde creste mereu de la intrare spre fund. 































I 


PURGATORIUL 



cîntuC xxyi 


Brîul al şaptelea: desfrînaţii 


Sufletele bagă de seamă că Dante e viu 
şi-l roagă să se destâinuiască lor (1-24) 
® Cele două cete de desfrînaţi (25-39) 
© Pilde de desfrîu (40-90) ® Guido 
Guinizelli şi trubadurul Arnaut Daniel 
(91-148) 


1 Pe cînd toţi trei în şir mergeam astfel 
pe mal, maestru-mi tot spunea aoare: 

- „Ascultă-mi sfatul, să te-ajuţi cu el!”. 

4 Pe-obrazul drept eram lovit de soare 
ce jos spre-apus tot cerul inundîndu-1 
schimbase-n alb albastra lui coloare. 

7 Iar rosul foc cu umbra mea făcîndu-1 
să pară şi mai roş, pe mulţi văzui 
c-aveau, mergînd, numai spre-aceasta gîndul. 

10 Prin semnu-acesta drept motiv le fui 
de vorbă, deci, si-asa si cuvîntară: 

- „Nu pare-a fi nălucă trupul lui”. 

13 Pe cît puteau, apoi, înaintară 

spre-a şti-ntr-adins, dar grij-avînd tot insul 
de-a nu ieşi de unde n-ar fi-n pară. 

16 - „Tu cel ce nu de leneş, ci-ntr-adinsul, 
mergi cel din urmă, ca mai mic fiind, 
te rog, de foc şi sete eu aprinsul; 


9. Că numai spre-ast-aveam în (b). 11. începură (b). 13. Pe cît putură (b). 
s-apropiară (a). 15. ...amară (a), din focul său de-arsură (b). 16-20. Tu cel din 
urmă, nu cu dinadinsul! Spre-a fi lenos, dar cel mai mic fiind,! Te rog eu, cel de 
foc şi sete-aprinsul, / Şi nu-s eu singur care-aştept dorind, / Ci toţi avem de-a şti 
mai mare sete (b). 18. eu cel de foc (a). 


3. Sfatul : ca bună călăuză, Virgil atrage atenţia lui Dante asupra felului cum trebuie să înain¬ 
teze pe strimta cărare dintre peretele stîncos al muntelui şi zidul de foc ce-1 desparte de 
sufletele muncite acolo. 7. Făcîndu-1 : pe foc. 9. Gîndul : ca de obicei, faptul că trupul lui 
Dante lasă umbră după el produce mirare în sufletele neobişnuite să vadă printre ele un om 
în carne şi oase. 10. Semn : umbră. 15. Pară : flacără, para focului. 16. De leneş : din pricina 
lenei. 17. Mai mic: în text: „poate în semn de respect”. 18. Aprinsul: eu, cel aprins de foc 

19 de-al tău răspuns nu-s singur eu dorind, 
ci toti aceştia simt mai mare sete 

9 9 

ca de-apă rece-un Etiop ori Ind, 

22 să-mi spui cum faci cu trupul tău părete 
luminii-aşa că parcă încă lui 
aripi să zboare-al morţii sol nu-i dete.” 

25 Aşa-mi vorbi un duh, şi-am vrut să-i spui, 
şi-aş fi şi spus, de n-aş fi fost deodată 
atras spre-alt lucru nou care-1 văzui. 

28 Căci altă gloată ’nainta-nşirată 
prin mijlocul cărării-acei de foc 
spre-aceasta ce m-opri-ntrebînd mirată. 

31 Văzui cum se salută reciproc 

şi, vesele de-un scurt festin, cum toate 
sărut îşi dau, dar făr-a sta pe loc. 

34 Aşa-n de-a valma negricioasei gloate 
furnica-n bot atinge pe-o furnică, 
de drum spre-a se-ntreba, de scopuri poate. 

37 Sfirşind grăbit urarea lor amică, 
pe cînd plecau, din gură tot poporul 
vedeam că pe-ntrecute glas ridică. 

40 Cei nou sosiţi: „Sodomul si Gomorul!”. 

Cei vechi: „S-ascunse-n vacă Pasifee 
ca taurul s-alerge-a-i stinge dorul”. 

43 Şi-apoi cum gruii-o parte spre Ripeea 
şi-o parte fug spre ţări de soare pline, 
de ger aceştia-mpinşi, de arşiţe-aceia; 

46 aşa se duce-un stol, iar altul vine, 
şi toţi se-ntorc la vaiul lor plîngînd 
şi primul plîns ce le şedea mai bine. 

24. al morţii-aripi (a). 42. Să-i sting-un taur (b). 47. la bocitul lor oftînd... (a). Şi 
vaiu-acel ? (a). 


şi de sete, te rog... 19. Dorind: doritor. 22. Părete: piedică, stavilă. 23. Lui: adică trupului. 
A se înţelege : „Să-mi spui cum trupul tău îşi aruncă umbra, de parcă n-ar fi murit”. 
32. Festin: italienism în loc de „sărbătoare, bucurie”. 33. Sărut: Cît de frumos e simbolul 
acestui sărut sfînt ce-1 schimbă între ele aceste suflete în Purgatoriu, opus altor săruturi 
păcătoase ce-şi dădeau pe pămînt. 35. Furnica: cf. Aen, IV, 402 şi urm.: „velut ingentem 
formicae farris acervum Cum populant hiemis memores tectoque reponunt, It nigrum campis 
agmen praedamque per herbas Conveetant caile augusto”. 40. Sodomul: e vorba de acei ce au 
păcătuit împotriva naturii. Cf. Geneza, XIV, 23 : „Atunci Domnul a făcut să plouă peste Sodoma 
şi Gomora pucioasă şi foc, de la Domnul din cer”. 41. Pasifeea : cf. Infernul, V, 4. Pasifae, 
soţia lui Minos, se îndrăgosti de un taur şi pentru acest motiv se ascunse într-o vacă de lemn. 
Cf. Metamorphoses, VIII, 132 şi urm. şi Infernul, XII, 12 şi urm. Această de a doua ceată este 
aceea a desfrînaţilor care nu se abat de la legile naturii şi strigă păcatul Pasifeei numai ca 
să arate la ce fel de excese poate duce desfrîul. 43. Gruii : cocorii. Rîpeea : munţii Rifei sau 
Iperborei, despre care ne vorbesc geografii medievali, par a corespunde cu o vagă noţiune a 
unei ramificaţii din munţii Urali. 47. Vaiul : adică la imnul „Summae Deus clementiae”, pentru 
care cf. Purgatoriul, XXV, 121. 48. Primul plîns: în text „strigătele”, adică exemplele de 

49 Si toti aceiaşi ce de-ntîiul rînd 

9 9 9 

m-au fost rugat, veniră să-şi împace 
atenţi şi gata de-ascultat părînd. 

52 Iar eu, văzînd din nou acum că-mi face 
rugare,-am zis: - „Tu, sigure popor 
s-ajungi, oricînd va fi, să guşti şi pace, 

55 nici verzi nu mi-am lăsat la cei ce mor, 
nici coapte membrele, ci clar vă fie 
că-n oase-aici le am şi carnea lor, 

58 şi urc pe-aici spre-a nu mai fi-n orbie. 

Din cer o Doamnă-mi dete-acest favor 
să trec prin lumea voastr-o haină vie. 

61 Dar fie-vă-n curînd supremul dor 
sătul si ceru-acela să v-adune 

9 

ce-i cel mai larg şi cel mai plin de-amor, 

64 să-mi spuneţi voi, spre-a şti şi eu ce spune, 
ce stol sînteţi, şi voi, şi pătimaşul 
popor ce-acum în dosul vostru-apune ?”. 

67 Nu stă năuc altminteri ciobănaşul 

9 

din munţi, privind în muta sa mîrare 
cînd, prost şî pădureţ, el vede-oraşul, 

70 cum stă-ntre umbre-acoalea fiecare. 

Dar cînd s-a alinat în eî uîmîtul, 
ce-n sîrg s-alînă-n orice suflet mare, 

73 aşa-nceput-a-ntîi spre noi venitul: 

- „Ferice tu, ce dintr-a noastr-ocină 
ştiinţă-ncarci, spre-a-ţi fi mai bun sfîrşitul! 

76 Acei ce-ncolo merg au marea vină 
pe care-ai săi lui Cezar triumfînd 
în faţă î-o-mputau, strigînd: «Regină» ! 


49. Şi toţi acei ce-ntîiu m-au fost rugat (a). 50. Venir-a lor dorinţă să-si împace (b). 
52-53. Văzînd că vin din nou rugare-a face,! Le-am zis: O neam ce-n siguranţă 
stai (b). Şi-am zis văzînd că el rugare-mi face! De-al doilea rînd: (b). 52. mi se (a). 
53. ...stai \ ...ai (a). 55. Nici [verzi nici coapte]-n lume! Nu-mi lăsai acolo trupul 

yv 

meu, ci l-am! In carne şi-oase cum din mama-l ai (b). Nici verzi nici coapte, sus la 
cei ce mor! Nu mi-am lăsat eu membrele (A). Am introdus în text varianta (b) în 
locul primei părţi a versului 55 şi a întregului vers 56 din cauza rimei [membrele] 
care nu e reluată în terţinele care urmează. Nu-mi sunt lăsate [Membrele] (a). 
71. Cînd uimirea ei luă în fine (a). 75. spre-a şti să mori în bine (a). 


castitate ce le invocă în cîntul XXV, 136-139. 53. Tu, sigure: „aşa să fii tu sigur, popor...”. 
54. Pace : în Rai, după ce-ţi vei fî ispăşit păcatele. 55. Nici verzi : Dante explică aici sufletelor 
mirate de umbra ce o aruncă trupul său că n-a murit, ci străbate Purgatoriul fiind în carne 
şi oase. 58. Orbie : bezna păcatului. 59. O Doamnă : Beatrice. 60. O haină vie : fiind în viaţă, 
cu veşmîntul trupului. 62. Acela: cerul Empireu. Cf. Introducerea, p. 37 şi planşele res¬ 
pective. 63. Mai plin: fiindcă e cerul iubirii. 64. Ce spune: ce să spun. 66. Apune: dispare. 
71. Uimitul : uimirea. 72. -n sîrg: degrabă. 73. Venitul: întîiul venit spre noi. 74. Ocină: 
tinut. 75. Stiintă : în înţeles mai mult de experienţă. 78. Regină : face aluzie la zvonul ce se 

79 De-aceea se despart «Sodom» strigînd, 
precum ai şi-nţeles din auzite, 
arsurii lor ruşine-adăogînd. 

82 A noastre vicii-au fost ermafrodite; 
umana lege-aceştia n-o urmară, 
ci pofta şi-o-mplineau ca nişte vite. 

85 Deci, cînd ne despărţim, spre a noastr-ocară 
strigăm de fapta lacomei femei 
ce fiară deveni-n cioplita fiară. 

88 Acum ne ştii si vezi si cauza ce-i. 

9 9 9 

Pe nume poate-ai vrea să ştii şi cine? 

Dar n-am nici timp, nici nu ştiu cine-s ei. 

91 Dar vreau să-ţi stîmpăr dorul dinspre mine : 
sînt Guido Guinicell, şi-aci-n spălare 
fiindcă m-am căit spre-a vieţii fine”. 

94 Cum veseli fiii-au fost, în jalea mare 
ce-avu Licurg, cînd mama fu aflată, 
aşa fui eu, dar neg pe-aşa de tare, 

97 cînd însusi se numi-el, si-al meu un tată 
şi-al altora mai buni cari-au cîntat, 
cari rime dulci de-amor au scris vrodată; 

100 şi multă vreme-am mers şi-ngîndurat 
şi ca şi surd, privindu-1 cu durere, 
dar pentru foc eu tot departe-am stat. 

80. Precum pricepi rostite (a). 84. Şi-urmarăm poftei ca şi neşte (b). 87. Ce-n fiara n-o 
aud, fu fiara făr de lege (a). 97. s-a numit el însufşi] (a). 98. de cum sînt eu (a). 100. cu 
suflet greu (a). 102. De foc însă distînd (a), flăcări (a), departe-am stat mereu (a). 


iscase cu privire la păcatul împotriva naturii al lui Cezar, despre care Suetoniu {Vita Caesaris, 
XLIX) povesteşte că soldaţii ar fi cîntat în timpul triumfului versurile : „Gallias Caesar subegit 
Nicomedes Caesarem: Ecce Caesar nune triumphat qui subegit Gallias, Nicomedes non triumphat, 
qui subegit Caesarem”. Epitetul de „regină” a fost adresat lui Cezar de un oarecare Octavin 
cu alt prilej, dar Dante, ca de altfel şi alţi autori din Evul Mediu, contopeşte într-o singură 
aluzie ambele anecdote. 80. Din auzite : auzind ce spun. 81. Arsurii : pedeapsa materială a 
flăcărilor. Ruşine : pedeapsa morală a amintirii păcatului lor ruşinos. 82. Ermafrodite : în 
sens cu totul neobişnuit: „N-am păcătuit împotriva naturii, ca ceilalţi, dar bărbaţii cu femei 
şi femeile cu bărbaţi”. 83. Lege : aici mai mult în sens de frîu, de cumpătare. Aceştia : acei 
din aceeaşi ceată, căreia aparţine vorbitorul. 86. Femei: Pasifae; cf. v. 41. 92. Guinicell: 
Guido Guinicelli sau Guinizelli din Bologna (născut în 1230, mort în surghiun la Verona în 
1276), cel ce a fost iniţiatorul şcolii poetice a „dulcelui stil nou”, cu vestita canţonă: Al cor 
gentil ripara sempre amare. Sonetele, canţonele şi baladele lui, inspirate, pe de o parte, de 
noile teorii de iubire ce îşi aveau originea în filosofîa tomistă, cu oarecare urme de averoism, 
iar de altă parte dintr-o concepţie mai serioasă şi idealistă a iubirii în sine, reprezintă poate 
cele dintîi poezii de artă ale literaturii italiene. De aici şi admiraţia ce i-o arată Dante. 
-n spălare : şi mă găsesc aici spre a-mi ispăşi păcatul (şi nu în Infern, cum mi s-ar fi cuvenit) 
fiindcă, spre capătul vieţii, m-am căit. 95. Licurg: cf Infernul, XXIII, 86-95 şi Purgatoriul, 
XXII, 112. Licurg, regele Nemeei, încredinţase pe Ofelte, copilaşul său, Ipsifîlei, care, lăsînd 
pe iarbă copilul o clipă, îl găsi omorît de un şarpe. Licurg atunci o condamnă la moarte, 
pedeapsă de care fu scăpată mulţumită copiilor ei Toante şi Eumeu. Cf Staţiu, Tebaida, V, 
720 şi urm. 96. Neg : fiindcă fiii Ipsifilei o îmbăţişară, iar Dante nu cutează să facă acelaşi 
lucru cu Guido Guinizelli de teama flăcărilor. 99. Cari : în text: „cîti”. 

103 Cînd fui apoi sătul de-a lui vedere, 
cu-acel cuvînt ce-orice-ndoieli îti ia 
i-am spus că-i fac cu drag orice mi-ar cere. 

106 Iar el: - „Prin cîte-aud, tu-n mintea mea 
atare-o clară urmă laşi, că Lete 
s-o-ntunece-ori s-o stingă n-o putea; 

109 dar dacă-i drept ce mi-ai jurat, poete, 
motiv iubirii, ce de mine-o ai 
şi-n toate mi-o arăţi, ce fapt îi dete?”. 

112 - „A tale versuri dulci - îi replicai - 
ce-or face scump condeiul ce le scrise 
cît timp va dăinui modernul grai.” 

115 - „O, frate-acest ce ţi-1 arăt - îmi zise, 
si-un duh mi-a arătat în fata lor - 

9 9 

în grai matern cu mult mă biruise. 

A 

118 In proză de roman şi-n vers de-amor 

i-a-nvins pe toţi, şi las’ pe proşti să-mpartă 
verdict c-ar fi Gerald superior. 

121 Nu-n fond văd ei, ci-n larma cea deşartă 
talent, şi-astfel închid păreri ce-avură 
mainte-a ce-asculta de minte-ori artă. 


109. adevăr ce-mi jur, poete (b). 


104. Cuvînt: cuvîntul afirmativ. 107. Lete: rîul a cărui apă aducea uitarea. 110. Motiv: a 
se construi: „Ce fapt îi dete motiv iubirii ce o ai pentru mine?”. 115. Acest: trubadurul 
Arnaut Daniel, care a trăit în Provenţa într-a doua jumătate a veacului al Xll-lea şi care, 
dintre toţi trubadurii provensali, e cel mai complicat şi rafinat în alcătuirea strofelor şi în 
alegerea rimelor. Celebră este o sextină a lui (forma poetică în care şase cuvinte se repetă 
mereu, în şase strofe, schimbînd şi ordinea într-un fel de mai înainte stabilit), în care jonglează 
mai ales cu vorbele ongla şi oncle, „unghie” şi „unchi”, şi care, cu toată obscuritatea ei, era 
socotită ca o capodoperă de tehnică poetică. Dante a fost mult timp sub înrîurirea stilului lui 
Arnaut Daniel, în acea ipostază a activităţii lui în care, după moartea Beatricei, a cîntat 
patima-i senzuală pentru Pargoletta-Pietra, după cum am arătat în Introducere, pp. 26 
şi urm. Atunci a scris şi el sextine dinadins aspre şi nemlădioase, în care îşi impune o schemă, 
stăruie asupra imaginilor, repetă, ca un ecou crud şi dureros, unele cuvinte, aspre ca sunet 
şi ca înţeles: piatră, ger, umbră crudă, smalţ şi care ne fac să cugetăm la anumite disonanţe 
voite ale compozitorilor de muzică modernă. Pentru informaţie mai bogată în această privinţă, 
cf. R. Ortiz, Studi sul canzoniere di Dante, Bucureşti, Casa Şcoalelor, 1923, pp. 108 şi urm. 
118. Proză... vers : s-a discutat mult asupra acestui pasaj şi mai cu seamă despre cuvintele 
proză şi roman, cu atît mai mult, cu cît Arnaut Daniel n-a scris decît în versuri. Unii au 
crezut, cu Pio Rajna, că ar fi vorba de versuri didactice {proză), contrapuse celor mai specific 
lirice, şi au înţeles prin roman orice scriere în limba vulgară, contrapusă celei latine. După 
ultimele cercetări ale lui Santangelo: Dante e i trovatori provenzali (Catania, Giannotta, 1921), 
ştim că Arnaut, deşi n-a scris romane, în sensul obişnuit de povestiri epice, totuşi contem¬ 
poranii îi atribuiau unele. Se vede că şi Dante era de aceeaşi părere. 120. Gerald : Gerard 
de Bornelh, trubadur provensal, care a trăit între 1175 la 1220. Cel mai vechi biograf proven¬ 
sal, la care s-ar părea că face aluzie Dante, neprimindu-i părerea exagerat de binevoitoare, 
ne spune despre acest trubadur: „A fost trubadur mai bun ca oricare dinaintea lui şi decît cei 
de după el, motiv pentru care a fost numit maestru al trubadurilor”. 121. Fond: meri- 

A 

tul adevărat. Larma : faimă, renume. 122. închid : în text: „ferman”, adică „întăresc”, pre- 
schimbînd în convingere adîncă părerile ce şi le-au format cu uşurinţă. Coşbuc s-a gîndit 

124 Aşa şi lui Guiton din gură-n gură 

mulţi vechi i-au dat întîiul rang şi-onorul, 
şi mulţi apoi prin artă-1 întrecură, 

127 Acum, atît de larg de-ţi e favorul, 
încît tu poţi şi-n claustru-a te sui 
în care-i Crist mai mare-a tot soborul, 

130 un «Tatăl nostru» pentru mine-i zi, 
c-atît ne-ajunge-n lumea asta-n care 
ni-e stins-orice putinţă de-a greşi.” 

133 Spre-a face loc şi altui duh, îmi pare, 
ce-aproape sta, pieri în foc deodată 
cum piere-afund şi-un peşte-n apa mare. 

136 Iar eu, mergînd spre umbra arătată, 
i-am spus c-ar vrea şi lui a mea dorinţă 
să-i facă loc si-onoarea meritată. 

139 [El prinse-a zice cu bunăvoinţă: 

- „îmi place-atît ce-mi ceri că, ascultînd,] 
nu vreau s-ascund şi nici nu-mi e-n putinţă: 

142 eu sînt Arnold ce plîng şi merg cîntînd. 

Dar sper, văzînd trecuta mea prostie, 
voios, de-o zi ferice de-oarecînd. 


125. fond (a). 133. Apoi spre-a face-altuia loc, (a). 134. pierise'^ (pierit e)l încer¬ 
care timidă de corectură în (A). 135. dispare (a). 144. fericea voe de-ncurînd (a). 


probabil la francezul fermer (it. chiudere), pe cînd/ermare italian este totuna cu a fixa, a întări. 
124. Guiton: Guittone d’Arezzo, care a trăit între 1220 si 1294, şeful scolii asa-zise „de 
tranziţie” şi care în realitate poate fi socotită ca al doilea period toscan al Şcolii siciliene. 
Poeziile lui, foarte bogate în elemente doctrinale şi foarte complicate şi pline de artificii ca 
formă, au fost foarte apreciate pînă la ivirea lui Guido Guinizelli şi a şcolii poetice a „dulcelui 
stil nou’\ 129. Soborul : avem aici una din obişnuitele ciudăţenii ale stilului lui Dante ce ne 

7 ? 

face să ne gîndim la acel grotesc medieval pentru care, de pildă, în capitelurile bazilicilor 
romanice, găsim întruchipări ale diavolului mai mult comice decît fioroase, cum ne-am aştepta 
într-o sculptură bisericească menită să insufle frica, şi nu rîsul. Teoria curentă este că năzu¬ 
inţa meşterului ar fî fost să facă acele chipuri fioroase si că ar fî ieşit ilariante din neînde- 
minarea lui. Pentru acest cuvînt s-a vorbit de grotesc, înţeles ca un fel de comic involuntar. 
Socotim însă că nu s-a ţinut seamă îndestul de caracterul eminamente social şi popular al 
artei medievale, care nu era menită să înfrumuseţeze trîndăvia elegantă a unei infime mino¬ 
rităţi, ci se adresa sufletului vast al mulţimii. De aici si trebuinţa de a se coborî, din cînd în 
cînd, la nivelul popular şi de a înveseli acele poeme (de marmură sau de cuvinte) a căror 
solemnitate putea să dea naştere plictiselii cu cîteva glume, parodii, scene comice şi uneori 
chiar ghiduşii, spre a trezi luarea-aminte şi a întrerupe monotonia tonului prea înalt. Desigur 
că pe noi, modernii, ne izbeşte faptul de a vedea pe Cristos înfăţişat în veşminte de stareţ 
şi Paradisul preschimbat în sobor, însă trebuie să ţinem seamă că, pentru oamenii din Evul 
Mediu, lumea de dincolo de moarte, cu locuitorii ei (demoni, păcătoşi, îngeri, sfinţi şi însuşi 
Isus Cristos), era ceva real şi deci cu mult mai apropiat de lumea noastră. De aici şi acest 
fel de familiaritate cu divinitatea ce se poate observa şi azi la toţi misticii şi care reproduce 
şi o stare socială, pentru care regii şi împăraţii, de pildă, din acea epocă erau într-un contact 
cu mult mai strîns cu supuşii lor. 131. Lumea asta : Purgatoriul. 137. Şi lui : a se construi: 
„că a mea dorinţă ar fi să-i facă loc şi lui”. 140. îmi place : aceste cuvinte Arnaut Daniel le 
spune în limba provensală. Tot aşa în cîntul XV din Paradis, vv. 28-30, strămoşul lui Dante, 
Cacciaguida, cînd îi vorbeşte întrebuinţează limba latină. 144. De-o zi : că într-o zi voi fi si 

145 Şi-acum te rog, pe-acea valoare vie, 
ce pînă-n culme fi-ţi-va-ndrumător, 
la timp, aminte-amarul meu să-ţi fie”. 

148 A zis, pierind în foc curăţitor. 


146. culmea s. (a). 148. Şi-n foc apoi pieri purificării (a). 



eu fericit în Rai. 145. Valoare : voinţa lui Dumnezeu care-1 conduce. 147. La timp : cît timp 
vei fi pe pămînt, te vei ruga lui Dumnezeu. 

CîntuC XXVII 


Către Raiul pămîntesc 


Poeţii străbat flăcările desfrînaţilor (1-60) 
@ Somnul lui Dante (61-93) ® Visul lui 
profetic (94-108) ® Virgil îşi ia rămas-bun 
de la Dante (109-138) ® Libertatea lui 
Dante (139-142) 


1 Cum stă cînd primu-i foc vibrează-n locul 
stropit cu sînge dintr-al său Părinte, 
şi stă pe Ebro Cumpăna, şi-n focul 

4 de-amiazi în Gange apa e fierbinte, 
aşa sta soarele, că-n seară da, 
cînd sfîntul înger ne ieşi ’nainte. 

7 Pe mal, dincoa’ de flăcări stînd, cînta: 

Beati mundo corde, însă glasul 
mai viu decît cel viu din noi era. 

10 Şi-apoi: - „De-aici în sus, închis la deal vi-e pasul 
cît timp n-aţi ars în foc! Intraţi, şi-un cînt 
din foc venind vă va conduce pasul”. 

13 Aşa ne-a zis de-aproape solul sfînt, 
de-aceea fui, la cele ce ne spuse, 
ca omul dus de viu a-ntra-n mormînt. 

3. Cînd drept pe Ehro-i (a). Şi-i drept pe (a). 5. Sta soarele de-aici căci se-nsera (a). 

7. de foc, şi stînd (a). 9. Decît cel viu din nou mai viu (b). 12. ieşind (a). 


1. Cum stă: soarele aruncă primele-i raze pe orizontul Ierusalimului (unde, întrupat în 
chip de om, a murit Dumnezeu care îl crease), pe cînd rîul Ebro se găseşte sub constelaţia 
Cumpenei şi deci, fiind în primăvară şi această constelaţie fiind diametral opusă soarelui, 
în Purgatoriu (sud) soarele era la apus şi deci la antipod, adică la Ierusalim (nord), era în 
zorii zilei, în Spania (vest) era miezul nopţii şi în India (est) amiază. 3. Cumpăna : semnul 
Cumpenei, care primăvara este diametral opusă soarelui, se găsea la zenit, în Spania. 

A 

6. înger: îngerul care păzeşte la intrarea Raiului pămîntesc. 8. Beati... i cf. Matei, V, 8: 
„Ferice de cei cu inimă curată, căci ei vor vedea pe Dumnezeu”. 9. Cel : glasul, adică glasul 
îngerului, era mai viu decît cel mai plin de viaţă dintre noi. Versul în traducere este ceva 
mai obscur ca în original, însă jocul de cuvinte este în întregime dantesc. 10. Şi-apoi : îngerul 
este cel ce vorbeşte. 11. In foc: cît timp nu v-aţi supus şi voi pedepsei date desfrînaţilor. 
14. Fui: la aceste cuvinte am rămas îngrozit, ca omul osîndit să fie îngropat de viu. 
Cf. Infernul, XIX, 50. 

16 Frîngîndu-mi mîinile spre cer aduse 
priveam în foc, imaginîndu-mi foarte 
văzute trupuri de-om de foc distruse. 

A 

19 întorşi spre mine-ursiţii să mă poarte 
priveau, şi-apoi Virgil: - „O, fătul meu, 
aici pot fi căzniri, dar nu şi moarte. 

22 Si-adu-ti aminte,-adu-ti, că dacă eu 

te-am scos întreg cînd tu pluteai pe fiară, 
ce pot aici, vecin cu Dumnezeu? 

25 Şi sigur crede că-ntr-această pară 
a focului chiar mii de ani de-i sta 
nici fir de păr din creştet n-o să-ţi piară. 

28 De crezi că poate vreau a te-nşela, 
tu mergi la foc şi ia temei credinţii 
cu poala hainei tu cu mîna ta. 

31 Si las’, o, las-oricare fric-a mintii! 

Hai, fă-te-ncoa’, vegheat venind cu mine”. 
Dar eu tot ferm si-n contra constiintii. 

9 9 9 

34 Văzînd că stau tot ferm şi-nchis în mine, 
- „Atît - mi-a zis, puţin cu vorbe crude - 
e zid de-aci-ntre Bice-a ta si tine!”. 

9 

37 Precum, murind, de Tisbe cînd aude 
Piram deschide ochii şi-o priveşte 
cînd dudu-ncepe roşii-a naşte dude, 


26. De-ai sta şi-ai arde mii de ani astfel (a). 28. ...înşel (a). De crezi că poate-am 
gîndul (b). 30 —din el (a). 35. cu vorbele cam (a). 37-38. Precum deschide ochii cînd 
aude! Murind, Piram de Tisbe, (b). 


18. Văzute : că văd prin flăcări trupuri omeneşti nimicite de foc. 19. Ursiţii : cei ursiţi să-mi 
fie călăuze: Virgil şi Staţiu. 21. Moarte: fiindcă cei din foc erau numai suflete, iar, în ce-1 
priveşte pe Dante, el nu putea să moară, călătoria lui prin ţinuturile de dincolo de moarte 
fiind voită de Dumnezeu. 23. Fiară : Gerion; cf. Infernul, XXVII, 79 şi urm. 29. Temei : pune 
la încercare ce ţi-am spus, apropiind de foc, cu mîna ta, pulpana hainei, şi te vei convinge că 
nu arde. 32. Vegheat : sub ocrotirea mea. 33. Ferm : neclintit, în ciuda conştiinţei şi raţiunii 
care-i spunea că Virgil nu putea să-l înşele. 35. Atît: atît... e zid, aceasta-i singura piedică 
rămasă între tine şi Beatrice. Crude: cam supărat. 36. E zid: se leagă cu „atît” din versul 
anterior: atît e zid si c.l. Bice : numele adevărat al Beatricei: Bice a lui Folco Portinari. 
Beatrice este un fel de interpretare mistică {dătătoare de fericire) a acestui nume. 38. Piram : 
cf. Ovidiu, Metamorphoses, IV, 145. Face aluzie la povestea lui Piram şi Tisbe, foarte răspîn- 
dită în Evul Mediu şi intrată chiar în repertoriul ,jongleurilor”. E vorba de doi tineri îndră¬ 
gostiţi, la fericirea cărora se împotrivea familia şi care într-o noapte îşi dau întîlnire afară 
din oraş, la mormîntul lui Ninus. Tisbe soseşte întîi, însă, speriată de o leoaică care-i ieşi 
înainte tocmai după ce sfîşiase nişte boi, fuge şi din goană îi cade vălul în care era acoperită, 
iar fiara îl sfîşie cu gura-i însîngerată. Cînd soseşte Piram şi vede fiara şi vălul însîngerat, 
crede că Tisbe e moartă şi, disperat, se omoară, iar sîngele, ţîşnind, înroşeşte fructele albe ale 
unui dud. Dante face aluzie mai ales la versurile 145-146 : „Ad nomen Tisbis oculos jam morte 
gravatos Pyramus erexit visaque recondidit illa”. Deci ca şi Piram, care, rănit de moarte. 

40 astfel, simţind că gheaţa-mi se topeşte 
privii spre el, cînd numele-1 rosti 
ce mintea mea de-a pururi mi-o-ncălzeşte. 

43 Şi-atunci mi-a zis, şi fruntea şi-o ’năspri: 

- „Să stăm acum dincoa’? - şi-apoi surise 
cum faci c-un prunc, cînd poama-1 birui. 

46 Si-n foc intră ’naintea mea si-i zise 

y y 

să-mi vie-n urmă iar, lui Staţiu care 
un drum atît de lung ne despărţise. 

49 Cînd fui în flăcări, aş fi fost în stare 
să sar spre-a-mi da răcoare-n fier topit, 
atît era văpaia lor de mare. 

52 Spre-a mă-ntări deci tatăl meu iubit: 

- „Eu parcă-i văd şi ochii”,-a prins să spuie, 
si tot numai de Bice mi-a vorbit. 

y 

55 Cîntînd ne conducea pe-o cărăruie 
un glas din foc, iar noi spre el ţintiţi, 
ieşirăm iar la malul care suie. 

y 

58 „Voi, cei aleşi de Tatăl meu, veniţi”, 
suna-ntr-un foc cu-atari lucori senine, 
că-ntoarse-n lături ochii-mi biruiţi. 

y 

61 „Stă soarele-n apus şi-amurgul vine, 
grăbiţi-v’, a mai zis, nu-umblaţi agale 
cît timp apusul nu-i subt umbre pline.” 


47. iar, lui, şterse în (A), acela (a). 48. Atît de lung suiş (a). Atîta drum de el mă (b). 
56. şi-atenţi... mereu (a). 60. ...greu (a). 61. E soarele spre (a). 


deschise ochii la auzul numelui Tisbei, Dante, auzind numele Beatricei, se hotărăşte să treacă 
prin zidul de foc. 41. Numele: numele Beatricei. 43. ’năspri: în text „dădu din cap”. După 
unii (Torraca şi Paserini), „în semn de blîndă dezaprobare”, cum se procedează cu copiii; după 
alţii (Steiner), „prefăcîndu-se că şi-ar fi schimbat gîndul şi că ar vrea să rămînă dincoace de 
flăcări, tocmai acum cînd Dante e gata să le treacă”. Noi credem că interpretarea justă este 
cea dintîi. Se vede însă că Coşbuc a preferat pe cea de-a doua, traducînd scrollar cu „înăspri”. 
45. Poama : cînd, promiţîndu-i o poamă, l-ai convins să facă un lucru, la care se împotrivea 
mai înainte. 46. Intră : Virgil. Şi-i zise : a se construi: „Şi-i zise lui Staţiu să-mi vie-n urmă”. 
48. Despărţise : pînă acum {un drum atît de lung), Staţiu a umblat între Virgil şi Dante, pe 
strimta potecă de munte ; acum Virgil merge înainte, Dante după el şi Staţiu în urmă. Motivul 
acestei schimbări a rîndului în mers este, după Torraca, ca Dante, avînd pe Staţiu la spate, 
să nu poată da îndărăt. Cred însă că aici trebuie să fie şi un înţeles mai adînc alegoric. 
Tommaseo crede că, apropiindu-se de ştiinţa dumnezeiască, Virgil, care reprezintă pe cea 
omenească, vrea ca Dante să fîe mai aproape de el, ca să-l întărească. Rămîne însă de văzut 
care ar fî aici rolul şi înţelesul alegoric al lui Staţiu. 52. Tatăl : Virgil. 57. Malul : scara ce 
duce de la brîul desfrînaţilor la Raiul pămîntesc. 58. Voi: cf. Matei, XXV, 34: „Vino şi ia 
parte la bucuria stăpînului tău”. Sînt cuvintele din „Pilda talanţilor”, pe care Biserica le 
interpretează ca o poftire a credincioşilor în Rai, făcută de Isus Cristos. 59. Un foc : lumina 
ce se răsfrîngea din chipul îngerului păzitor al ultimului brîu, care de astă dată nu mai 
şterge de pe fruntea lui Dante ultimul P, pe care i-1 ştersese flacăra. 63. Pline : cît timp 
apusul nu-i cu desăvîrşire întunecat. Se ştie că în timpul nopţii nu-i cu putinţă nici un urcuş 
în Purgatoriu. 

PURGATORIUL 


64 Suia prin stîncă drept a noastră cale 
spre-un punct aşa, că rupt de mine fuse 
în faţă-mi soarele de-adînc din vale; 

67 puţine trepte-acel urcuş ne duse 

cînd si ştiam, din umbră-mi ce s-a stins, 
şi eu şi ei, că-n spate-acum ne-apuse. 

70 Şi pîn-a prinde-n tot al ei cuprins 
aceeaşi faţă[-ntreaga muche-]a zării 
şi-a fi şi-al nopţii văl egal întins, 

73 toţi trei făcurăm pat vro treapt-a scării, 
căci frînse-aici a muntelui natură 
putinţa-n noi, nu farmecul urcării. 

76 Cum fac cînd stau şi rumegă din gură 
şi caprele ce iuţi [şi-n zbeng fugeau 
umblînd] pe culmi cît timp flămînde fură 

79 şi-al lor cioban, cît timp tăcute stau 

în mut umbriş pe-aprinsul miez de vară, 
proptit stă-n bîtă şi de pază-1 au; 

82 sau cum păstorul care doarme-afară 
petrece noaptea-ntins pe lîngă vite, 
păzind să nu le-mprăştie vro fiară; 

85 toţi trei aşa-n tîrzii acum clipite, 
eu ca şi-o capră, ca păstorii, ei 
scutiti în scocul stîncii-acei scobite. 

88 Puţin puteam să văd pe-afară ce-i, 

dar şi prin strimtul loc văzut-am stele, 
mai limpezi şi mai mari ca de-obicei. 

91 Gîndind aşa, şi-aşa privind la ele, 

mă prinse-un somn; un somn de-acel ce are 
viziuni de stări cari n-au să te însele. 

9 


65-67. că rupt în fată-mi fuse! Al serii soare-acum adine în vale! Ci scara-n sus (b). 
66. Al serii (a). 67. Ci-acel urcuş puţine scări ne duse (a). 69. el ne... (a). 72. Şi-al 
nopţii văl egal să-l aibă (a). 74. frînt-aveam de (a). 77. umblau (a) cutreerau (a). 
78. umblau (A), şi foame (a). 79. stau (a), pe cînd (a). 87. acelei stînci (a). 93. nu 
pot (a). 


65. Aşa: către orient, îneît, avînd soarele la spate, umbra lui Dante, acolo singurul viu, 
se proiecta înaintea lui, cîtă vreme soarele era la orizont. Nemaivăzînd umbra, Dante şi-a 
dat seama că soarele, care era jos de tot {de-adînc din vale) apusese. 69. Ei : Virgil şi Staţiu. 
70. Şi pîn- : a se înţelege: „şi pînă cînd întreaga întindere a văii să capete aceeaşi faţă 
întunecată, în tot cuprinsul ei”, adică: „mai înainte de a se fî înnoptat deplin”. 74. Natură: 
care nu îngăduia urcuşul în timpul nopţii. 85. Tîrzii : în ore de noapte tîrzii. 86. Capră: 
comparaţia aceasta, de o rară frumuseţe în ce priveşte priveliştea idilică a turmelor adormite 
sub privegherea ciobanului, ne jigneşte cînd sîntem siliţi să vedem pe Dante comparat cu o 
capră, iar Virgil şi Staţiu cu doi ciobani. E vorba de originalitatea aceea, de multe ori barbară, 
pe care o observăm adeseori şi în Shakespeare, originalitate complicată în Dante cu acel 
„grotesc medieval”, de care am avut prilejul să ne ocupăm în mai multe rînduri în cursul 


acestui comentariu. 92-93. Un somn... însele : în text: „somnul care adesea ştie veştile mai 

94 In ceasul cred cînd prima-i scăpărare 
pe munte-n Ost frumoasa Citeree 
ce-n foc de-amor aprinsă-n veci ne pare, 

97 păru frumoas-o tînără femeie 

c-o văd în vis, cum cîntă-n mers şi-adună 
pe-o luncă flori, cununi ca să le-ncheie: 

100 - „Să ştie-oricine-ar vrea [să] i să spună 
că Lia-mi sînt, şi-acesta-i placul meu 
s-alerg să-mi fac cu mîndre mîini cunună. 

103 Să-mi plac gătit-aşa-n oglindă vreu; 
dar soră-mea Rahira nu-si mai lasă 
Oglinda ei şi şade-aşa mereu. 

106 Să-şi vadă mîndrii ochi, de-atît îi pasă, 
că mie-a mă găti cu mîna mea; 
spre văz e ea, iar eu spre fapte-atrasă”. 

109 Acele-albori ce-n zori se văd de-abia, 
pe-atît mai dragi căror se-ntorc în ţară, 
pe cît ei mîn tot mai vecini cu ea, 

112 goneau tutindeni noaptea cea fugară 
şi somnul meu cu ea. Deci m-am sculat, 
căci si-ai mei mari maeştri se sculară. 

9 9 

115 - „Acel fruct dulce-aşa de mult cătat 
pe-atîtea crengi, de grijile mortale, 
azi foamei tale-n pace-ţi va fi dat,” 

118 Virgil, întors spre mine,-aceste-a sale 
cuvinte-a zis, şi-n lume daruri nu-s 
ce-ar fi-n plăcere-acestora egale. 

94. cînd scînteind apare (a). 108. Căci ea-i spre văz, [spre] fapte-s [eu atrasă] (a). 

120. Să poat-avea (a). 


înainte de a se întîmpla”: un somn din acelea în care vezi lucruri neînşelătoare, deci un somn 
profetic. 95. Citere : planeta Venus, deci ceva mai înainte de revărsatul zorilor, cînd răsare 
Venus. 99. -ncheie : ca să-şi împletească o cunună din ele. 100. Spună : adică numele meu. 
101. Lia : fiica lui Laban, aici simbolul vieţii active, după cum Rachira (Rachela) este simbolul 
vieţii contemplative. Visul este profetic fiindcă, peste puţin timp, Dante va întîlni cu adevărat 
în Raiul pămîntesc o femeie (Matelda), tot atît de tînără şi de frumoasă, care culege flori, pe 
marginea rîului Lete, cîntînd. Simbolul acestei de-a doua femei reprezintă una din cele mai 
grele probleme ale criticii danteşti, de care ne vom ocupa la locul potrivit; deocamdată însă 
atragem luarea-aminte că trebuie să existe, în orice caz, o legătură între simbolul Liei şi cel 
al Mateldei. 109. Albori : licăriri; întîia înălbire a zării, în faptul dimineţii. 111. Mîn : rămîn. 
Pe cît : cu cît se apropie de ţinta călătoriei lor. Se simte aici dorul exilatului, pe care îl 
stăpîneşte gîndul unei întoarceri în patrie, şi asupra lui se opreşte cu drag. 112. Tutindeni: 
pretutindeni; o formă particulară a lui Coşbuc. 115. Fruct : fericirea sufletească inaccesibilă 
pe pămînt şi spre care, totuşi, năzuiesc dorinţele oamenilor. Aici, în Raiul pămîntesc, Dante 
se va bucura de fericirea aceasta, întorcîndu-se în acel tinut ideal creat de Dumnezeu ca să 
îndeplinească toate dorinţele omului şi din care a fost alungat, din pricina păcatului originar. 
120. -n plăcere : a se construi: „Nu-s în lume daruri ce ar fî egale acestora în plăceri”. 

121 Şi-atîta dor pe-avutul dor mi-a pus, 
încît simţeam cu orice pas că zborul 
îşi creşte-avîntul său spre culme-n sus. 

124 Şi cînd pe-al scării vîrf am pus piciorul 
pe cea din urmă treapt-a ei, în fine, 
privind la mine-a zis conducătorul: 

127 - „Şi-eternul foc şi-al vremii mai puţine 
văzutu-l-ai, şi-ajuns-ai, fiul meu, 
de unde eu nimic nu pot prin mine. 

130 Prin minte şi-arte,-aici te-adusei eu; 
de-acum plăcerea ta s-o iai ca duce, 
eşti scos din orice drum şi strimt şi greu. 

133 Vezi soarele ce-n faţa ta străluce, 
vezi iarba-n cîmp şi flori şi arborei 
ce-acest pămînt de sineşi le produce. 

136 Şi mîndri ochi voioşi pîn’ [vin şi ei,] 
acei ce-n plîns cereau scăparea ta, 
tu poţi şedea [şi merge unde vrei], 

139 Nici glas, nici semn tu nu-mi mai aştepta 
e liber, drept şi tare-al tău arbitriu 
şi-ar fi greşeal-a nu ţi-1 asculta: 

142 deci domn pe tine te-ncunun şi-nmitriu”. 


122. cum îmi sporeşte (a). 129. De-unde nimic eu nu mai văd prin mine (A). Am 
introdus în text varianta (b). 134. flori în cîmp şi iarbă (a). 136. Pîn-o să vie aici, 
acei (a). 138. poţi merge unde vrei (a). 


122. Zborul : în text: „că la orice pas îmi simţeam crescînd penele pentru zbor”. Dorinţa lui 
a ajuns aşa de mare, după cuvintele lui Virgil, că merge aşa de repede de parcă zboară. 
126. A zis : ajuns în vîrful Purgatoriului, Virgil (raţiunea omenească supusă credinţei) anunţă 
lui Dante că rolul său de călăuză s-a isprăvit; şi după ce i-a amintit greutăţile călătoriei prin 
Infern şi Purgatoriu, îl proclamă pe Dante stăpîn pe acţiunile lui. Intr-adevăr, „omul caută 
în chip natural fericirea care se găseşte numai la Dumnezeu. Relele porniri şi ispitele celor 
lumeşti pot să-l îndemne s-o caute în altă parte, dar acestea învinse o dată, omul poate să 
facă ceea ce îi place, fiindcă din fire nu poate dori decît binele. Plăcere şi datorie, pentru un 
suflet neîmpiedicat de păcat şi cu harul lui Dumnezeu, sînt unul şi acelaşi lucru. Aceasta 
este, după Dante, singura adevărată libertate, şi Virgil îi vesteşte dobîndirea acestei libertăţi, 
îndemnîndu-1 să ia, de-aici încolo, plăcerea lui drept călăuză” (Steiner). 127. Eternul foc: 
Infernul. Mai puţine : adică „focul vremii mai puţine”, deci Purgatoriul, ale cărui pedepse 
sînt temporare, nu veşnice ca acelea din Infern. 129. Nu pot : fiindcă raţiunea omenească, 
fără ajutorul revelaţiei, n-ar fi putut concepe existenţa Raiului ceresc. Tommaseo citează 
decretatele: „ubi ratio deficit, fides suppleP. 131. Plăcerea: cf. Ecclesiastul, XV, 14. 
136. Mîndri ochi: ai Beatricei. 137. -n plîns: Cf. Infernul, II, 116-117. 142. -ncunun şi 
-nmitriu: „te încing mistic cu corona imperatoria, întrucît eşti stăpîn absolut pe tine, fie în 
ce priveşte viaţa activă {cunună), fie în ce priveşte viaţa contemplativă {mitria)”. 

Apariţia Mateldei pe marginea rîului Lete 
(1-75) @ Originea apei, a vîntului şi a rîu- 
rilor care se găsesc pe vîrful Purgatoriului 
(76-132) @ Vîrsta aurului, simbol al Raiului 
pămîntesc (133-148) 


CîntuC xxyill 


Raiul pămîntesc 


1 Dorind să văd şi-n jur cum e şi-n sine 
divinul codru des si viu, si care 
da zilei ce venea colori mai line, 

4 plecînd din margini, fără de-amînare, 
trecui cu pas încet acea cîmpie 
ce plin tot locul de miresme-1 are. 


4. locu-mi (a). 


2. Codru : seninul peisaj primăvăratic, ca şi imaginea tinerei femei care culege flori pe 
malul rîului, rezultă din elemente cu desăvîrşire pămînteşti, însă într-o atmosferă de supra¬ 
omenească idealizare şi de o seninătate idilică. Atît priveliştea primăvăratică, cum şi fru¬ 
moasa femeie care o însufleţeşte le regăsim în anumite poezii lirice din Canzoniere, scrise 


pentru acea tînără femeie, îmbrăcată în verde şi cu părul creţ de aur, pe care o arată cu 
numele de Pargoletta şi Pietra. Se ştie că pornirea lui Dante pentru această femeie foarte 
tînără, aproape o copilă, care i-a apărut ca o vedenie fulgerătoare, în strălucirea frumuseţii 
ei, printre colinele Casentinului, a fost o patimă cît de poate de violentă şi senzuală. în urma 
acelui proces de purificare ideală a vieţii lui trecute, prin care toate cele ce i s-au întîmplat 


îi apar ca nişte experienţe providenţiale, şi ajuns la o concepţie superioară a vieţii prin care 


poate privi întreg trecutul ca o înlănţuire logică de evenimente, femeia {Pietra), iubită cu 
atîta patimă pe pămînt - şi care e considerată în Infern ca un simbol al dragostei senzuale, 


Medusa care împietreşte {cf. Infernul, VIII, 58) numai cu apariţia ei —, devine aici, în 
Purgatoriu, simbolul tuturor lucrurilor frumoase şi curate (tinereţe, iubire, poezie) care sînt 


pe pămînt, după cum Raiul pămîntesc (care în realitate nu e decît o idealizare a brădetului 
din Ravenna) simbolizează faţă de Raiul ceresc acel Paradis ce ar putea să fie pămîntul, dacă 
soarele ar străluci totdeauna pe o cîmpie înflorită şi dacă omul ar fi fără păcat, cum l-a creat 


Dumnezeu şi ar putea să se bucure de frumuseţile firii, anume create spre a fî în armonie 


cu toate dorinţele si năzuinţele lui. Acesta credem că este simbolul Mateldei si al Raiului 



pămîntesc. Chestiunea este însă foarte grea şi discutată de critici, care la început au iden¬ 
tificat pe Matelda cu vestita contesă Matilda, care a lăsat pe papa moştenitor al domeniilor 
sale, apoi cu o dulce figură feminină (poate o soră a lui Dante) care abia se întrevede, ca o 


arătare, într-un capitol din Vita Nuova, mai pe urmă cu o Mathilda Hakeborn sau călugăriţa 
benedictină Hefta, autoarea unor scrieri mistice, pînă cînd, renunţînd a o identifica cu un 


personaj real, au căutat a vedea în ea simbolul deprinderii hunei alegeri (Flamini), studiul 
poeziei (Pascoli) etc. Numai în timpul din urmă şi mulţumită sugestivei interpretări a lui 


G. Pascoli şi studiilor lui A. Santi, G. Pietrobono şi ale mele, figura Mateldei a fost pusă 


în relaţie cu Pargoletta din Canzoniere, deschizînd drumul spre o interpretare mai plau¬ 
zibilă. 3. Mai line : făcea ca lumina zilei, pătrunzînd prin desimea frunzişului, să fîe mai 
plăcută ochiului. 

PURGATORIUL 


7 Si -0 dulce-aură care-n veci nu ştie 

5 9 

schimbare-n curs, îmi flutura pe frunte 
nu mult mai mult ca boarea care-adie, 

10 făcînd ca frunzele-n mişcări mărunte 

9 

în dulce tremur se plecau spre-o parte, 
spre care-umbreşte-ntîi divinul munte. 

13 Dar nu ieşeau din drit aşa departe 
ca-n vîrful lor mărunta păsărime 
să nu-şi deprind-a lor oricîte arte, 

16 ci vesele de-acele ceasuri prime, 

cîntau săltînd prin frunza care-n jocul 
acelei bori acord le da la rime. 

19 Precum din creangă-n creangă plin e locul 
pădurilor de brad pe malul Chiasei, 
cînd Eol lasă-n voia sa sirocul. 

22 Cu paşii-nceţi, în inimă rămasei 
păduri antice-atîta drum făcui, 
că nu puteam să văd pe unde-ntrasei. 

25 Şi iacă de-un pîrîu oprit eu fui 
ce-n stînga-ncet cu slabele lui unde 
pleca şoptind ierbişul coastei lui. 

28 Oricîte-s limpezi ape-n lume-oriunde, 
ţi-ar fi părut că au ceva negroare 
în rînd cu-acesta ce nimic n-ascunde, 

31 deşi subt umbr-apururi stătătoare 
el curge-ntunecat pe-ascunsu-i plai 
nicicînd atins de lună si de soare. 

9 

34 Cu paşii-am stat, dar ochii-mi aruncai 
să văd pe-opusul mal al apei sfinte 
verdeaţa mult-a multui fel de mai. 


10. Iar frunzele de ea-n (a). 19. Precum e plin (a). 11-20. Precum din ram în ram e 
plin tot [locul]! Pe malul Chiasei prin brădetul lui (b). 22.... făcui (a). 23. atîta cale (a). 
25. Şi-oprit de-un mic pîrîu în vale (a), cale (a). 27. ...sale (a). 35. ape sfinte {b). 


11. O parte: spre apus. 13. Drit: din poziţia dreaptă. 16. Ceasuri: în text: „adierile”. Cf it. 
ora = aura, cu totul deosebit de ora = ceasul. 18. Acord: ison. 20. Chiasei: Chiassi, lîngă 
Ravenna, de la latinescul classis, flotă, de unde şi numele celebrei biserici bizantine: Santa 
Maria in Classe. 21. Eol: regele vînturilor. Sirocul: vîntul de miazăzi care suflă înspre 
Italia, de la sud-est. 22-23. Cu paşii... făcui: a se construi: „Făcui cu paşi înceţi atîta drum 
în inima pădurii antice, rămase” tot astfel cum era pe vremea cînd Adam fu izgonit din Rai. 
24. Nu puteam: cf Infernul, I, 10: „Intrai în ea şi nu ştiu felu-n care”. După cum omul se 
găseşte rătăcit în pădurea păcatului fără să-şi dea seama cum, tot aşa în acest Rai pămîntesc 
se găseşte întors fără să ştie cum în frumoasa pădure în floare şi înveselită de cîntecul 
păsărelelor, a stării primitive de nevinovăţie. 27. Pleca : îndoia, apleca. 29. Negroare: 
înnegreală. 36. Mai : maio în italiana veche şi maggio în cea modernă înseamnă un mic pom, 
sau chiar o ramură înflorită ce se agaţă de îndrăgostiţi la uşa iubitelor lor şi care se sădeşte 

37 şi-atunci văzui, cum vezi ceva ’nainte 
deodat-aşa, că, plin de-uimire stînd, 
oricare-alt gînd îţi lunecă din minte, 

40 o Doamnă-n mal, ce singură, cîntînd 

mergea, şi flori cari mîndre-mpurpurează 
tot drumul ei, le culegea trecînd. 

43 - „O, Doamnă tu, ce-ntr-a iubirii rază 

te scalzi, cum cred, de-i drept că simţămîntul 
din inimă prin ochi ni se trădează, 

46 te rog să binevrei, - mi-a fost cuvîntul - 
să vii spre mal aşa [’nainte tu,] 
atît încît să-ţi pot pricepe cîntul. 

49 Tu-mi aminteşti si cum si unde fu 

9 9 9 

Proserpina, cînd mamă-sa-ntristată 
pe ea, iar ea junia şi-o pierdu.” 

52 Precum rotind în dans se-ntoarce-o fată 
cu tălpi lipite de pămînt şi-unite, 
încît c-ar face paşi de-abia s-arată, 

42. Tot locul acela le-aduna (a). 50. odată (a). 


cu mare bucurie într-un loc de veselie la zi de întîi mai şi în jurul căreia se dansează pentru 
a se prăznui primăvara. Deci aici „mai” este întrebuinţat în înţelesul de „crengi” şi de „răzoare 
înflorite”. 40. O Doamnă : atîrnă de „văzui” din versul 37. Această doamnă e Matelda, despre 
care am vorbit la începutul acestui cînt. 43. Iubirii: n-aş zice, ca cea mai mare parte din 
comentatori, că Dante se scaldă în razele iubirii dumnezeieşti. Fireşte că Matelda, fiind în 
Purgatoriu şi reprezentînd un simbol, nu poate iubi decît pe Dumnezeu, dar aici Dante nu 
vrea să zică altceva decît că Matelda, din toată înfăţişarea ei veselă şi zglobie, din strălucirea 
ochilor, din elanul cîntecului, se arată (nu zice că este) ca o femeie îndrăgostită, adică transfi¬ 
gurată şi iluminată de acea aureolă pe care numai dragostea o dă femeilor. Dată fiind esenţa 
(după noi cît se poate de pămîntească şi de omenească) a simbolului Mateldei, nu poate fî aici 
vorba de iubirea lui Dumnezeu. Nu trebuie făcută confuzie între teologie şi poezie: teologi- 
ceşte, Matelda nu poate iubi decît pe Dumnezeu, ceea ce nu-1 opreşte pe Dante să ne-o arate 
din punct de vedere poetic ca o frumoasă femeie îndrăgostită, de pe acest pămînt. 45. Ni se 
trădează : simţămîntul din inimă ni se dă pe faţă prin ochi. Cf. Vita Nuova, capitolul XV: 
„Ochii arată culoarea inimii”. In Evul Mediu dăinuia o întreagă teorie a ochilor, ca soli ai 
inimii (prov. dragomans). Notarul lacopo da Lentino, unul din cei mai vechi poeţi din Şcoala 
siciliană, discutînd cu lacopo Mostacci despre esenţa iubirii, îşi începe astfel un sonet: 

„Iubirea e-o dorinţă ce porneşte din inimă 

din belşug de mare desfătare; şi mai întîi ochii dau 

naştere iubirii, iar inima pe urmă o hrăneşte”. 

48. Pricepe : Dante desluşea melodia, dar nu putea să-i prindă cuvintele, din pricina depăr¬ 
tării. Steiner crede că sub această dorinţă Dante ascunde pe aceea de a o vedea mai de 
aproape. 50. Proserpina : fiica lui Ceres, cînd Pluto o răpi şi o duse cu el în Infern. 
Cf. Metamorphoses, V, 391 şi urm.: „Veşnică-i primăvara pe-acolo”. Pe cînd Proserpina se 
joacă şi culege aici viorele, aici crini albi şi, cu o grijă copilărească, îşi umple cu ele sînul şi 
coşul, căutînd să întreacă pe tovarăşele sale, de abia fuse văzută şi fu îndrăgită şi răpită de 
Pluto. 51. Pe ea : o pierdu pe ea. Mama pierdu pe Proserpina şi Proserpina tinereţea pe care, 
de aici încolo, şi-o va ofili sub pămînt. Se ştie că Proserpina simbolizează grăuntele pus în 
pămînt ca să încolţească. 52. Precum : Torraca notează: „Poetul compară, în chip fericit, pe 
Matelda cu o femeie care dansează, fiindcă în dans iese mai bine la iveală graţia persoanei”. 
O veche baladă provensală spune: „Cine ar vedea-o dansînd şi desfătînd trupul ei gingaş, ar 
putea spune într-adevăr că nu-i alta pe lume care s-o întreacă”. 

55 aşa pe pajişti galben înflorite 

si roşu, ea s-a-ntors, si-n felu-n care 
fecioara-şi pleacă genele smerite: 

58 şi-astfel veni,-mplinind a mea rugare, 
aproape,-ncît cîntării-acei ferice 
să pot să-i prind şi ce-nţeles ea are. 

61 Cînd fu şi unde ierbii-i lasă spice 
de stropi al apei curs, spre ochii mei 
ea binevru si ochii să-i ridice. 

9 

64 N-avu străfulgerare-n ochii ei 

nici Venus, cred, cînd fu străpunsă zeea 
de-al eî copîl mai mult ca de-obicei. 

67 Pe malul drept rîdea acum femeea, 
rupînd cu mîna flori ce cresc de sine 
şi fără sad pe ’nalta culme-aceea. 

70 Trei paşi sta rîul între ea şi mine, 
dar Pontul ce lui Xerxe-o probă-i dete 
că-n frîu orice-omenesti trufii el tine, 

73 în ura lui Leandru-atît nu stete, 

că-i sta-ntre-Abid şi Şest, cît într-a mea 
ăst rîu acum, că sta-ntre noi părete, 

76 - „Sînteţi aici străini - îmi zise ea - 
şi-n locu-acest ales de-adăpostire 
umanei firi, că rîd vi s-ar părea 

79 de necrezut şi poate-o să vă mire? 

Dar psalmul Delectasti clar vă-nvaţă 
şi poate-al minţii nor să vi-1 răsfire. 



59. din guri ferice (a). 60. Să prind şi ce-nţeles punea-n cîntare (a). 63. pe-ai ei să 
şi... (a). 64. N-avu, cred eu (a). Şi n-a avut lucori \ cu ochii ei (b). 70. fu rîul 
dintre (a). 71. ...trei (a). 73. fu (a). 75. ...acu (a). 


60. Ea : cîntarea. 61. Unde : pe celălalt mal, la margine, unde apa stropeşte iarba. 71. Pontul: 
cf. De Monarchia, II, 9 : „Xerxes, fiul lui Dariu şi regele Persiei, năpădi lumea cu atîta mulţime 
de noroade, că a aruncat un pod peste strîmtoarea ce desparte Asia de Europa, între Sext şi 
Abid, şi expediţia începută a trebuit s-o lase cu ruşine”. Se ştie că marea a sfărîmat podul lui 
Xerxes şi din această pricină el a pus soldaţii s-o bată. 73. Leandru : face aluzie la urîtul lui 
Leandru care, îndrăgostit de Hero, străbătu înotînd Helespontul ca să se ducă la dînsa, pînă 
ce într-o noapte furtunoasă pieri în mare. Dante se referă probabil la un pasaj din Ovidiu, 
Heroides, XVII, 173-174, în care tînărul îndrăgostit se plînge de piedica pusă între el şi iubita 
lui de acea limbă de mare. Deci: „Leandru n-a urît atîta Helespontul, cît ura Dante, în clipele 
acelea, rîul Lete care îl despărţea de Matelda”. 75. Părete : stavilă. 80. Delectasti... : e vorba 
de psalmul XCII, 4: „Căci tu mă înveseleşti. Doamne, cu lucrările tale şi eu cînt de veselie, 
cînd văd lucrarea mîinilor tale”. După Steiner, Matelda e veselă din cauza frumuseţilor naturii 
ce o înconjoară şi simbolizează, după cum ne arată restul psalmului citat, înflorirea sufletelor 
sfinte în faţa lui Dumnezeu. Intr-adevăr, psalmul continuă: „Cei sădiţi în casa Domnului 
înverzesc în curţile Dumnezeului nostru”. Eu unul n-aş insista prea mult asupra acestui 
simbol, dat fiind înţelesul cu totul pămîntesc, în sensul cel mai nobil şi curat, al Mateldei, 
care consistă tocmai în această bucurare fată de frumuseţile naturii si a tuturor lucrurilor 

82 Iar tu, ce m-ai rugat şi-mi stai de faţă 
să-mi spui ce vrei să ştii, căci gata sînt 
să-ţi dau, cît pot, la tot ce-ntrebi, povaţă.” 

85 - „Şi apa - zisei - şi-al pădurii cînt 

combat în mine noua mea credinţă 
de-un lucru ce-auzii de-acest loc sfînt.” 

88 - „Să-ţi spui - mi-a zis - de unde ia fiinţă 

din sinesi ceea ce mirare-ti face, 
ca-n minte-n loc de nor să ai stiintă. 

9 9 

91 Supremul Bun, cui făr’ de soţ îi place, 
făcu pe-om bun, şi-ăst loc i-1 dete-n lume 
ca drept zălog de nesfîrşită pace. 

94 Dar n-a stat mult, prin vina proprie-anume; 
prin vina sa schimbat-a-n plîns şi-njurii 
ş-onestul rîs şi veselele glume. 

97 Deci cîte-s tulburări de-ale naturii 
mai jos, prin aburi din pămînt şi ape 
ce-urmează pe cît pot, în sus, căldurii, 

100 mai sus de poarta ăstui deal nu-ncape; 
căci el se ’nalţ-atît de sus spre-airi 
spre-a face pe-om [de stavile] să-l scape. 

103 Deci dac-ale văzduhului rotiri 

oriunde-urmează roata bolţii prime, 
cît timp nu-i ruptă roata nicăiri, 


88. Voiu spune-a (a). 90. Ca-n minte-n loc de nor să ai ştiinţă (b). 95. Schimbat-a-n 
plîns prin propriile injurii (a). 99. în sus cît pot de mult (a). 102. Ca de-ori şi ce 
tulburări pe om să-l scape (b). 


bune şi frumoase care sînt pe pămînt. Sînt în Divina Comedie destule alte simboluri despre 
cele cereşti! 84. Cît pot: a se construi: „cîtă povaţă pot, la tot ce-ntrebi”. 87. Auzii: de la 
Staţiu {cf. Purgatoriul, XXI, 48), care i-a spus că de la poarta Purgatoriului pînă sus nu au 
loc schimbări, ceea ce pare în contrazicere cu adierea de vînt ce mişcă uşor crengile copacilor 
şi cu apa care curge. Matelda explică faptul că, dacă apa curge şi frunzele foşnesc, aceasta 
nu înseamnă că se întîmplă aşa ceva, cu vreo schimbare a elementelor. Loc : Purgatoriul. 
90. Nor: întunecime, îndoială. 91. Făr’ de soţ: în text: „Supremul Bun care se place numai 
pe El însuşi”. Lucru firesc, căci, fiind desăvîrşit, nu poate să-i placă altceva decît desăvîrşirea, 
adică tot El. 93. Pace : făcu Raiul pămîntesc ca un fel de zălog al păcii eterne, de care omul 
s-ar fi bucurat, dacă nu l-ar fî mînjit păcatul. 97. Tulburări: Raiul pămîntesc fiind creat de 
Dumnezeu ca o aşezare ideală a omului, nu încape în el nici o schimbare de elemente şi nici 
de atmosferă. Această stare de lucruri priveşte întregul munte al Purgatoriului, care, înainte 
de păcatul originar, n-avea alt rost decît să păstreze în vîrful lui Raiul pămîntesc, şi numai 
după greşeala întîilor oameni s-a schimbat în loc de ispăşire. 98. Mai jos : pe pămînt. 99. Căl¬ 
durii: arată cum aburii ce se nasc din apă, şi deci apa însăşi, au tendinţa de a se urca în 
sus, înspre soare, izvorul căldurii. După ştiinţa timpului, căldura soarelui ridică aburii în sus 
şi, cu cît îi ridică mai sus, cu atît îi subţiază. Astfel, tot subţiindu-se din ce în ce, aburii se pre¬ 
fac în aer şi aerul în foc. Cf. Brunetto Latini, Tesoro, I, III, 107 şi Ristoro d’Arezzo, VIII, 1. 
103. Deci: fiindcă Pămîntul, stînd nemişcat după sistemul ptolemaic urmat de Dante, şi 
aerul se mişcă de la răsărit spre apus, împreună cu primul cer, adică cerul Lunii, care e cel 
mai aproape de Purgatoriu, acest cer {roata bolţii prime), rotindu-se, face în asa fel ca aerul 

106 atinge-un vînt şi-această înălţime 
ce-n aer viu se ’nalţ-atot-desprinsă, 
şi-i dă pădurii glas, căci ea-i desime. 

109 O plant-apoi de-acest curent atinsă 
îl umple de virtutea sa, iar el 
o-mprăştie-n jur, de-a sa mişcare-mpinsă. 

112 Iar alt pămînt, precît e apt prin el 
şi clima lui, concepe şi purcede 
virtuţi diverse-n pomii de-orice fel. 

115 Acestea de le-ati sti, voi n-ati mai crede 
minune-acolo-n lume, cînd răsare 
vro plant-a cui sămînţă nu se vede. 

118 Şi-apoi să ştii că sfîntul cîmp pe care 
stai tu, e plin de orişice răsad 
si fructe-n el, cum n-aveti voi, el are. 

121 Nu-i apa asta din vapori ce cad 

schimbaţi în ploaie spre-a hrăni vro vînă, 
ca pe-alte rîuri ce sporesc şi scad; 

124 Ci e dintr-o egală-n veci fîntînă, 

şi-atît prin vrerea Celui Sfînt ea prinde 
pe cît deschisă-n două lături mînă. 

127 Cu-aşa virtute ea pe-un scoc descinde 
că stinge-n om memoria faptei rele, 
şi-a faptei bune-acesta i-o aprinde. 


110. iar acel (a). 111. curent (a), lui (a). 116. cînd vr-un pom răsare (a). 127. pe- 
-acel (a). Virtute-atare avînd pe (b). 


{ale văzduhului rotiri) să-i urmeze mişcările şi, pe de o parte, acest vînt, lovindu-se de desimea 
pădurii care-i stă pieptiş, produce sunetul, iar pe de altă parte, impregnîndu-se de puterea 
ei germinală, o răspîndeşte pe pămînt, care produce flori şi ierburi fără să aibă nevoie de 
seminţe. Fiind vorba de un vînt care izbeşte pădurea din vîrful Purgatoriului, situat pe 
emisfera australă şi deci pe pămînt, cred că nu putem înţelege decît cerul Lunii, care este cel 
mai apropiat. 104. Bolţii prime : după unii comentatori care încep numărătoarea de la cerul 
Empireu, ar fî vorba aici de primul mobil (care în realitate este cerul al nouălea); după alţii, 
cerul Lunii, care este întîiul după Pămînt. Urmează : vîntul produs de rotirea cerului Lunii 
urmează aceeaşi direcţie ca si mişcarea cerului, adică de la est la vest, Pămîntul fiind socotit, 
după sistemul ptolemaic urmat de Dante, nemişcat, în centrul Universului. 105. Ruptă : dacă 
această rotire nu este întreruptă de nici o piedică. 108. Desime: în text: „fîindcă-i deasă”. 
109. Curent: vînt. 110. Virtutea: germinativă. 112. Alt: pămîntul nostru locuit de oameni, 
care-i cu desăvîrşire deosebit de acela al Raiului pămîntesc. 114. Virtuţi diverse : în text: 
„Din virtuţi diferite (din diverse seminţe) concepe pomii de orice fel”. După ştiinţa timpului, 
faptul că găsim în puţin spaţiu plante deosebite şi cu daruri contrare era explicat prin influ¬ 
enţa cerului. Dante însă „nu atribuie naşterea plantelor numai virtuţii cereşti, ci presupune 
că aerul aduce din Raiul pămîntesc darul fiecărei plante pe pămîntul nostru, care, după fer¬ 
tilitatea sa firească şi după climat, odrăsleşte din virtuţi osebite, plante diferite” (Torraca). 
122. Vînă: vînă de apă. 124. Egală : fiindcă din voinţa lui Dumnezeu ea dobîndeşte tot atîta 
apă cîtă şi duce în cele două rîuri {deschisă în două laturi) care izvorăsc din ea : Lete şi Eunoe. 
127. Un scoc : Lete, despre care se ştie că era apa uitării. Aici, în Purgatoriu, simbolizează 
uitarea păcatului, fără de care nu e cu putinţă bucuria Raiului. 

130 E Lete-aceasta, una din vîlcele, 

Evnoe-i alta, dar efecte n-au 
decît gustînd şi-aici, şi-aici din ele. 

133 Cu gust, orice-ape sub aceasta stau. 

Şi chiar avînd tu setea potolită, 
asa ca lămuriri să nu-ti mai dau, 

136 mai fie-ti una totuşi dăruită. 

9 9 

Mai făr’ de preţ nu cred că va să-ţi pară, 
deşi-ţi voi spune-o netăgăduită. 

139 Anticii-acei ce-n versul lor cîntară 
un veac de aur ce ferice-a stat 
ăst loc de-aci-n Parnas poate-1 visară. 

142 Aici fu primul om nevinovat, 
eternul mai aici, şi-orice rodire, 
si-aici nectarul cel de toti cîntat.” 

9 9 

145 întors acum cu-ntreaga mea privire 
spre-ai mei poeţi, vedeam cum amîndoi 
zîmbeau de-această ultim-a ei ştire. 

9 

148 Spre dulcea Doamnă m-am întors apoi. 


148. a mea privire (a). 


131. Evnoe: adică rîul „bunelor gîndiri”, simbolul harului divin. 132. Aici şi-aici: trebuie 
să guşti din ambele, dacă vrei să te înalţi în Rai, fiindcă nu sînt destule nici uitarea păcatului, 
nici harul dumnezeiesc, luate în parte. 134. Setea: cu toate că explicaţiile mele ţi-au potolit 
setea de a şti, eu totuşi vreau să-ţi mai lămuresc ceva. 138. Netăgăduită: taină. 141. Ăst 
loc: după obiceiul medieval al moralizării, prin care în versurile poeţilor păgîni se căuta un 
adevăr moral prin alegorie, Dante explică mitul vîrstei de aur ca o pildă a Raiului pămîntesc. 
144. De toti : de toti cei ce au descris minunile vîrstei de aur. 146. Poeţi : Virgil si Statiu. 
147. Zîmbeau : după unii comentatori, fiindcă înţelegeau că Matelda adăugase aceste ultime 
cuvinte tocmai pentru ei; după alţii, din satisfacţie că au întrevăzut o taină creştină; după 
alţii, în fine, din compătimire pentru ei înşişi că în vîrsta de aur n-au văzut decît o frumuseţe 
poetică. Cred că au dreptate cei care în surîsul poeţilor văd satisfacţia de a fi întrevăzut o 
taină creştină. Procedeul lui Dante (şi în general al Evului Mediu) este de a căuta să pună 
de acord cu orice preţ poezia păgînă cu religia creştină. Admiraţia şi dragostea ce Dante le 
avu pentru Virgil şi poezia clasică în genere îl fac să nu poată admite că poeţii latini au putut 
greşi şi atunci le ia apărarea sau moralizînd cele spuse de ei (ca şi cum ar fî numai un fel de 
a vorbi poetic si figurat), sau făcînd asa ca ei înşişi să le corecteze. 

CîntuC XXIX 

Raiul pămîntesc 


Cîntecul Mateldei şi cîntecul pădurii 
(1-36) © Invocaţia către Muze şi apariţia 
sfeşnicelor minunate (37-63) ® Proce¬ 
siunea mistică (64-120) © Dănţuitoarele 
de lingă carul mistic (121-132) © Cei şapte 
bătrîni înţelepţi (133-150) ® Tunetul 
(151-153) 


1 Cîntînd asa cum cîntă ’namorata 
adaose-aceste vorbe-ntregitoare: 

Beati quorum tecta sunt peccata. 

4 Si-asa cum nimfe trec rătăcitoare, 
sihastre-n umbra codrilor, fugind 
de soare-o seamă, şi-altele vrînd soare, 

7 aşa trecea pe rîu în sus, mergînd 
pe malul lui, iar paşii-mi se făcură 
mai mici spre-a fi cu pasu-i mic în rînd. 


1. Cîntînd ca şi de-amor răpită fata (b). 7. Aşa-mpotriva rîului (b). 8. formară (A). 
Am trecut în text varianta (a) ca să potrivesc rima cu aceea din versul 10, necomplet 
în (A) şi căruia i-am substituit varianta (b). 


1. ’namorata : cum cîntă o femeie îndrăgostită, cu tot sufletul. 2. -ntregitoare : a cîntecului 
întrerupt. 3. Beati ...: începutul psalmului XXXII: „Ferice de cei cu fărădelegile iertate şi de 
cel cu păcatul acoperit”. Aceste cuvinte se referă la Dante, care e gata să bea în Lete uitarea 
greşelilor sale ispăşite. 4. Trec : în text „treceau”. Prezentul întrebuinţat de Coşbuc nu disto¬ 
nează însă aici, unde dragostea pentru miturile frumoase, poetice, ale Antichităţii şi vioi¬ 
ciunea închipuirii poetice a lui Dante fac în aşa fel ca scena să ne apară mai mult prezentă 
şi reală, decît trecută şi închipuită. Din acest punct de vedere, şi Dante poate fi socotit ca un 
premergător al Renaşterii. Nimfele lui, desigur, sînt simţite într-un fel cu totul modern, nu 
numai pentru vremea lui, ci şi pentru vremea noastră, însă tocmai din acest motiv sînt mai 
vii decît dacă inspiraţia lor ar fi numai erudită şi arheologică, cum s-a întîmplat pe urmă, în 
secolul al XVI-lea. Clasicismul lui Dante, ca de altfel acela al întregului Ev Mediu, este viu, 
contopit cu idealurile şi năzuinţele vremii, iar nu reproducerea mecanică a Antichităţii, cum 
s-a întîmplat în Renaştere. Din această pricină moare astăzi clasicismul, fiindcă nu-1 simţim, 
mulţumindu-ne să-l reproducem şi să facem erudiţie din ceea ce a fost poezie. 5. Sihastre: 
singuratice. 6. O seamă : unora, ca de pildă cele ale munţilor {Oreades), le place soarele, altele 
(cele ale pădurilor) fug de el, se feresc de el. Cf Virgiliu, Georgice, IV, 383 : „centum quae 
silvas, centum quae flumina servanC. 7. Trecea: Matelda. 

DIVINA COMEDIE 


10 Şi-ai ei cu-ai mei nici suta n-o umplură, 
cînd rîpele-au cotit, egal mereu, 
şi iar spre Ost mă-ntoarse-o cotitură. 

13 Nu mult am mers asa, si ea, si eu, 
cînd ea cu totu-ntoarsă către mine: 

- „Priveşte,-a zis, şi-ascultă, frate-al meu!”. 

16 Şi-atunci văzui că de tutindeni vine, 
prin codru-ntreg vărsîndu-se,-o lucoare, 
încît, c-ar fulgera, gîndeam în mîne. 

19 Dar fulgerul cum vine-aşa şî moare, 
cî-aceasta dăinuia mereu mai vie, 
şi-am zis atunci în gînd: „Dar ce-o fî oare?”. 

22 Şi-adînc umplu o dulce melodie 
lucoarea zării; şi cu rîvn-amară 
mustrai atunci a Evei nebunie. 

25 Căci unde cer şi-uscături ascultară, 
femeia numai, şi de-abia zidită, 
nu vru să rabde nici un văl povară, 

28 subt care de-ar fi stat şi ea smerită, 
aş fi gustat nespus de dulcea stare 
de-aici, şi-acum, şi-apoi ca nefinită. 

31 Pe cînd treceam printr-astea stări primare 
a vecînicîî plăceri, de-uimire prins, 
şi doru-avînd de-alt farmec mult mai mare. 


10. Şi -au fost, ai ei cu-ai mei (a). Vr-o sut-au fost ai mei cu-ai ei (b). Dar paşi, vr-o 
sută... (A). Am trecut în text varianta (b), fiind versul în (A) necomplet. 11. cîrmind, 
egala (a). 12. şi-aşa spre Răsărit mă-ntorsei iară (A). Am trecut în text varianta (b) 
din cauza rimei. 14. Doamna întorsa întreaga (a). 20. Ci-acesta dăinuind sporia-n 
tărie (b). 21. Dar ce-ar putea să fie (b). mirat (a). 23. rîvna mea (a). M-a împins aşa 
că-n rîvna mea (b). să mustre-a (b). 25. şi cer şi-uscaturi (a). Căci unde-Uscat şi Cer 
smerenie avea (b). 27. Sub nici un fel de văl n-a vrut să stea (b). 29. şi-ntram şi-apoi 
neterminînd (b). 33. Şi dornic de-o plăcere şi mai mare (b). 


11. Egal : la o egală distanţă una de alta, fiind malurile paralele. 12. Iar : fiindcă spre răsărit 
îi era fruntea {cf Purgatoriul, XXVII, 133) cînd ajunge la marginea pădurii. 24. Mustrai: 
fiindcă îmi dădui seama cît ne-a costat păcatul Evei, care ne-a lipsit de un loc atît de ferme¬ 
cător. 25. Uscături: pămîntul. Cf Geneza, I. 9: „Dumnezeu a zis să se strîngă la un loc apele 
care sînt dedesubtul cerului şi să s-arate uscatul”. 27. Un văl : nici o limită la inteligenţa ei. 
A se înţelege: „Nu vru să rabde nici povara unui văl”. 28. Subt care: văl. 30. De-aici: din 
Raiul pămîntesc. Si-acum : nu numai pentru scurtul timp petrecut de Dante în Raiul pămîn- 
tesc, ci în veci. In text: „Aş fî gustat din acele bucurii de nespus mai înainte chiar din ceasul 
naşterii şi pentru mai mult timp”. 31. Primare : în textul italian : „primizie”, pe care aproape 
toţi comentatorii moderni (Torraca, Passerini, Steiner) şi chiar şi Tommaseo le comentează 
ca pe întîile semne ale bucuriei paradisiace. Cred însă că bine a tradus Coşbuc primare, 
deoarece aici e vorba de bucurii create dintru început, o dată cu Raiul pămîntesc. 

PURGATORIUL 


34 sub verzii arbori ca şi-un foc aprins 
păru, şi-n jur văzduhul şi ’nainte, 
şi-un dulce cînt din sunet s-a desprins. 

37 Ori veghe,-ori foame,-ori ger, fecioare sfinte, 
dac-am răbdat eu pentru voi vrodată, 
silit acum vă fac o rugăminte: 

40 să-mi verse apa Helicon bogată 
şi-ajute-mi al Uraniei cor să pui 
în vers ce greu şi-n gînd chiar mi s-arată. 

43 Şi şapte pomi de aur eu crezui 
că văd, păruţi aşa prin lunga zare 
ce sta-ntre noi şi ceea ce văzui; 

46 cînd fui aproape îns-atît de tare 
că lucrul cel ce-nsală vro simţire 

9 9 

nu pierde-al său nimic prin depărtare, 

49 puterea care minţii-i dă vorbire 
făcu să văd că-s lămpi păruţii-acei 

A 

copaci, şi voci cîntau: „Intru mărire”. 

52 Deasupră-şi lumina cu clar temei 
frumosul vas, ca luna-n zări senine 
la miezul nopţii-n miezul vieţii ei. 


34-35. Păru văzduhul ca şi-un foc aprins! Sub verzii pomi, şi-n jur şi (a). Păru tot 
locul ca şi un foc aprins! Şi-n jur sub pomii verzi, şi se (b). 37. Dac-am răbdat ori 
ger, fecioare (a). Ori foame de-am răbdat (b). 38. ...adese (a). 41. Şi-urai ajute-mi (b). 
42. In rime lucruri grele-a fi-nţelese (b). ce-i chiar gîndirii (b). 47. ...sîmţămînt (a). 
49. ...cuvînt (a). 50. ...cale (a). 51. Osana aveau în cînt (a). 52. -n lucori egale (a). 
Deasupră-şi răvărsa lucori egale! Cu-al lumii... (b). 54. ...sale (a). 


34. Sub verzii... : subiectul e „văzduhul”. Deci: „Sub verzii arbori văzduhul păru, şi-n jur, 
şi-nainte, ca şi un foc aprins”. 35. Văzduhul: aerul. 36. Cînt: melodia (sunetul) care mai 
înainte venea la ureche nelămurită {cf. v. 22) acum se desluşeşte ca provenind din glasuri 
care cîntă. 37. Ori veghe : ceea ce a văzut Dante e atît de supranatural, încît se adresează 
Muzelor {fecioarele sfinte), ca să-l ajute să redea în vers priveliştea ce i s-a înfăţişat privirilor. 
40. Helicon: vîrful Parnasului, în Beotia, reşedinţa Muzelor. 41. Urania: Muza lucrurilor 
cereşti. 43. Pomi : dar în realitate erau sfeşnice. Aici începe procesiunea mistică şi simbolică, 
ce li s-a părut unora de un gust cu totul medieval; dacă însă ne uităm la felul în care a 
înfăptuit-o Botticelli, putem să ne încredinţăm de măreţia şi, într-un sens, chiar de moder¬ 
nismul ei. Grotescul medieval pe care au voit să-l vadă unii în această scenă nu e de fapt decît 
supranaturalul şi simbolicul şi nu se poate explica atîta rătăcire în judecata estetică decît 
prin înrîurirea materialismului şi pozitivismului (în filosofie) şi a verismului şi naturalismului 
(în artă) asupra celor ce au formulat-o. 44. Lunga zare : depărtare. 48. Al său nimic : nimic 
dintr-al său. 49. Puterea: discernămîntul. 50-51. Păruţii-acei copaci: cei care mai înainte 
mi se păreau copaci. 51. „întru mărire”: în text: „Osana!”. Cf. Matei, XXI, 9: „Osana, Fiul 
lui David! Binecuvîntat este Cel ce vine întru numele Domnului! Osana în cerurile prea 
înalte!”. 53. Vas : sfeşnicul; în text: „unealtă”. 54. Miezul : cînd e plină, ceea ce corespunde 
cu jumătatea lunii astronomice {mensis). 

55 Mă-ntoarsei cu priviri de-uimire pline 
spre-al meu poet, ci-al său răspuns fusese 
că sta privind, şi el uimit ca mine, 

58 şi iar privii spre-acele-odoare-alese 
ce-aşa de-ncet veneau, că mai cu zor 
sînt paşii-nceţi ai tinerei mirese. 

61 Si-mi zise Doamna: - „Prea te uiţi cu dor 
arzînd de-acele lămpi strălucitoare 
şi nu priveşti şi ce-i în urma lor”. 

64 Şi, ca şi-urmîndu-şi ducii lor, popoare 
văzui venind, şi albe-aveau vestminte 
cum nu-i pe lume-n veci astfel de-alboare, 

67 Lucea la stînga-mi luciul apei sfinte 
redîndu-mi coasta stingă,-ncît păream 
ca şi-n oglindă ce mi-ar sta ’nainte. 

70 Iar cînd pe mal atare loc aveam, 
c-aveam distanţă singur rîurelul, 
şi-am stat [atunci] să văd alesul neam, 

73 văzui trecînd acele lămpi, şi-n felul 
acela dînd în urmă-le-o coloare 
cum este-o linie trasă cu penelul, 

76 aşa că, sus, distinct-a lor lucoare 
da şapte dungi, în feţele ce dau 
lui Foebus arc şi Lunii-ncingătoare. 

79 Mai lungi decît vederea mea erau 
aceste dungi, iar cele din afară 
cam zece paşi, cred eu, se-ndepărtau. 

A 

56. hunul Domn, al cui răspuns (a). 58. lămpi (a), iuţi (a). 60. îşi fac (a). 

61. ...umpluţi (a). 60-61. Deci Doamna iar: Spre-acele vii lumini tu ochii duci-i (b). 

62. ime, lucii (a). 64. conducători (a). 66. Cum nu-s pe lume-alhori ce-ar fi mai 
lucii (b). ...alborii (a). 67. faţa (a). 71. Că-mi sta la mijloc (a). 72. m-oprii să văd 
mai bine, şi văzui (A). Am trecut în text varianta (a) din cauza rimei. 75. că-s 
linii (a). 77. hrîne (a). 


56. Răspuns : răspuns privirii mele. 58. Odoare : sfeşnice de aur. Aceste sfeşnice simboli¬ 
zează ardoarea şi lumina ce vin din Sfîntul Duh. Cf. Apocalipsa, I, 12-20 : „M-am întors să văd 
al cui era glasul care-mi vorbea. Şi cînd m-am întors, am văzut şapte sfeşnice de aur... şi cele 
şapte sfeşnice sînt cele şapte biserici”, adică din Efes, Smirna, Pergam, Tiatira, Sardis, 
Filadelfia şi Laodicea. In ce priveşte simbolul, Dante s-a gîndit la un alt pasaj ăin Apocalipsă 

A 

(IV, 5), unde se spune : „înaintea scaunului de domnie ardeau şapte lămpi de foc, care sînt cele 
şapte duhuri ale lui Dumnezeu”. 59. -nceţi: unul din lucrurile ce se recomandă în cărţile de 
eleganţă cavalerească adresate femeilor (prov. ensenhamens ; v. fr. chastoiemens ; v. it.: reggi- 
menti) este de a umbla cu paşi mărunţi şi înceţi (domoli). 61. Doamna: Matelda. 64. Şi ca: 
a se construi: „Şi văzui venind popoare, ca şi urmîndu-şi ducii lor”. In cazul de faţă ducii ar 
fi sfeşnicele. 68. Redînd: răsfrîngînd. Coasta: malul. 70-71. Aveam, aveam: repetare voită 
spre a insista parcă mai mult asupra unui lucru de necrezut. 77. Feţele : cele şapte culori ale 
spectrului solar. 78. -ncingătoare : brîul Dianei, adică cearcănul lunii. 80. Din afară : fiindcă 
erau concentrice. 

PURGATORIUL 


82 Sub cer aşa frumos, cum spusei dară, 
bătrîni, de dou-ori doisprezece,-avînd 
cununi de crin, tot doi cu doi intrară, 

85 si toti: - „Binevorbită fii - cîntînd - 
între femei si binecuvîntate 
eterne-a tale frumuseţi”. Iar cînd 

88 în faţa mea şi flori împurpurate, 

şi ierbi, pe-alt mal, cu toatele-mpreună 
de-acele ginţi alese-au fost scăpate, 

91 precum pe cer o stea la stea s-adună, 
aşa veniră-n urmă patru fiare, 
şi toate-aveau de frunze verzi cunună; 

94 cu şase-aripi ornată fiecare, 

şi pene numai ochi, cum, de-ar fi viu, 
gîndesc că Argus i-ar avea atare. 

97 Dar rime nu mai pierd să le descriu, 
creştine-al meu, căci de-altele mi-e mie, 
încît aici îmi cat-avar să fiu; 

100 dar vezi în Ezechil, cum le descrie, 
venind din nord din friguroasa parte 
cu ploi şi foc şi multă vijelie, 


87. Eterne-a tale (a), a tale frumuseţi eterne stînd (A). Am trecut în text varianta (a), 
ca să nu rămînă periodul în suspensie. 96. Eu cred (a). 99. Şi-astfel îmi cat-avar 
aici (a). 101. că viu (a). 


83. Bătrîni: douăzeci şi patru de bătrîni, care, în această procesiune, simbolizează cele două¬ 
zeci şi patru de cărţi ale Vechiului Testament. Cf Apocalipsa, IV, 4: „împrejurul scaunului de 
domnie stăteau douăzeci şi patru scaune de Domni, şi pe aceste scaune stăteau douăzeci şi 
patru de bătrîni îmbrăcaţi în haine albe; şi pe capete purtau cununi de aur”. 85. Cîntînd: 
bătrînii care intraseră doi cîte doi. Ca şi celălalt gerunziu (avînd) din versul 83, şi acesta atîrnă 
de „intrară”, din versul 84. „Binevorbită” : sînt aproape aceleaşi cuvinte din Buna-Vestire: 
„Plecăciune, Plăcuto lui Dumnezeu, Domnul este cu Tine, binecuvîntată eşti Tu între femei” 
(Luca, I, 28 şi 42). Fiindcă procesiunea este în aşteptarea coborîrii din cer a Beatricei şi 
fiindcă Dante nu repetă aidoma cuvintele vestirii îngereşti, socotim că şi cîntecul bătrînilor 
se adresează Beatricei, iar nu Sfintei Fecioare, cum cred Passerini si alţi comentatori. De 
fapt, Beatrice reprezintă aici simbolul „adevărului revelat” şi deci este în acord cu tot restul 
procesiunii ce înfăţişează istoria Bisericii lui Cristos, de la origine şi pînă la izbînda ei finală. 
87. Frumuseţi : după Steiner: „strălucirea acelor adevăruri pe care ni le revelezi nouă”. 
Stînd : care dăinuiesc în veci. Iar: am fost nevoit să introduc în text varianta (a), ca să leg 
mai bine versul 88 de cel anterior şi ca să pot respecta virgula pusă de poet la sfîrşitul 
versului 90, care arată că toată această terţină trebuia să depindă de un gerundiv. 90. Scă¬ 
pate : lipsite ; după ce procesiunea bătrînilor a trecut mai departe. 91. Precum : apărînd una 
cîte una şi nu toate deodată, cum, după ce se întunecă, răsar stelele pe cer. 92. Fiare : simbolul 
celor patru Evanghelii, adică omul pentru Evanghelia după Matei, leul pentru Evanghelia lui 
Marcu, boul pentru Evanghelia lui Luca şi vulturul pentru Evanghelia lui loan. 93. Frunze 
verzi: ca să arate veşnicul adevăr al doctrinei creştine. 94. Aripi: după Steiner, cele trei 
perechi de aripi ale fiecărei fiare simbolizează cele trei interpretări: alegorică, morală şi 
anagogică (cf Convivio, II, I, 1) şi care, după un mistic din vremea lui Dante, se pot compara 
cu nişte aripi ce fac ca adevărul să zboare mai departe şi în mai multe direcţii. 95. Ochi: ca 
simbol al vederii agere şi largi a autorilor lor (Evangheliştii). 96. Argus: mitologicul paznic 
al fecioarei Io, care avea o sută de ochi. Cf. Metamorphoses, I: „Centum luminibus cinctum 
caput Argus habebat”. 98. Mie : se subînţelege zor. 100-102. Ezechil : cf. lezechiel, I, 4 : „M-am 

103 si-asa erau cum le descrie-n carte 
la el, ci pentru pene, e cu mine 
loan ce-aici de-acela se desparte. 

106 Iar spaţiul dintre-acestea patru-1 ţine 
pe două roţi un car ce pontifică 
şi tras de gîtul unui vultur vine. 

109 Acesta-n sus aripele-şi ridică 

între mezinul steag şi trei şi trei, 
dar nu le-atinge-n zarea ce-o despică: 

112 mergeau cu mult mai sus ca ochii mei. 
Cît e vultur, e de-aur sfinta fiară; 
dar alb bătînd în rosu-i restul ei. 

9 

115 Pe Scipio sau pe-August nu-1 bucurară 
romanii cu mai mîndru car; şi, puse 
alături, ar putea sărac să-ţi pară 

118 chiar şi-al lui Sol, acel ce s-abătuse 
şi-a ars prin ruga tristei Terra, cînd 
în taină Jupiter dreptate-aduse. 


103. spune el în (a). 104. cipentru-aripi (a). 105. loan a spus că (a). 111. ...strică (a). 
117. cred, sărac putea să fie (a). 118-120. ...acel ce ars îi fuse! Căci trista 
Terra-şi plînse nenorocul! Şi-n taină Zevs... (b). 120. Dreptate-odată Zevs în 
tain' (a). 


uitat, şi iată că a venit de la miazănoapte un vînt năpraznic, un nor gros şi un snop de foc, 
ce răspîndea de jur împrejur o lumină strălucitoare. Tot în mijloc se mai vedeau patru făpturi 
vii, a căror înfăţişare avea o asemănare omenească. Fiecare din ele avea patru feţe şi fiecare 
avea cîte patru aripi. Picioarele lor erau drepte. Sub aripi, de cele patru părţi ale lor, aveau 
nişte mîini de om. Şi toate patru, la dreapta lor aveau cîte o faţă de leu; la stînga lor, toate 
patru aveau cîte o faţă de bou, iar înapoi toate patru aveau cîte o faţă de vultur”. 105. loan: 
cf. Apocalipsa, IV, 8: „Fiecare din aceste patru făpturi vii avea cîte şase aripi, şi erau pline 
de ochi, de jur împrejur şi pe dinlăuntru.” Acela : lezechiel. 107. Un car : Biserica universală, 
pe care Sfîntul Pavel, în Epistola VIII, 4, o numeşte carul „logodnicei lui Cristos”. Cît despre 
cele două roţi, după unii comentatori simbolizează cele două testamente, iar după alţii cele 
două tagme călugăreşti: franciscanii şi dominicanii. Cf. Paradisul, XII, 106-107, unde cei doi 
sfinţi întemeietori ai acestor ordine sînt numiţi „roţi ale carului”. Ce pontifică : în text: „un 
car triumfal”. 108. Vultur: grifon, al cărui cap e de vultur, iar restul de leu cu aripi. Aici 
grifonul, cu cele două firi ale sale, este simbolul lui Isus Cristos, om şi Dumnezeu, care 
conduce Biserica, după cum grifonul trage carul. 110. Mezinul steag: dîra mijlocie a acelor 
şapte, care pornesc din cele şapte sfeşnice de aur, deschid procesiunea şi pe care Dante le-a 
asemănat cu nişte steaguri. 111. Despică : n-ajunge pînă la înălţimea văzduhului, pe care îl 
despică cele şapte dîre. 113. Aur: aurul simbolizează firea dumnezeiască, iar albul şi roşul 
firea cea omenească. Albul simbolizează candoarea sufletului si rosul milostenia. 116. Car: 
triumfal. 117. Alături : cele două care triumfale. 118. Sol : Soare (Foebus Apollo). 119. Ruga: 
Calea Laptelui. Cf. Metamorphoses, II, 107 şi urm., în care se povesteşte cum Phaeton, ca să 
aibă o dovadă că în realitate era fiul Soarelui, îi ceru să conducă o zi carul lui de foc, însă, 
rătăcind drumul şi mînînd cu nepricepere, a ars partea aceea din cer unde vedem astăzi Calea 
Laptelui şi, apropiindu-se de pămînt (Terra), acesta, speriat, s-a rugat de Jupiter să-l scape, 
iar părintele zeilor a trăsnit pe Phaeton. 

121 Trei Doamne-n dreapta lui veneau jucînd 
în cerc; o Doamnă rosie-asa făcută 
că n-ai cunoaste-o-n flăcări de-ar fi stînd. 

9 

124 Iar ceealaltă-n trupu-ntreg părută 
smarald din care-ntreg şi l-ar avea - 
a treia ca de nea de-acum căzută. 

127 Condusă hora de-albă-ntîi părea, 
de roşie-apoi, şi iuţi sau alinate 
roteau precum cînta din gură ea. 

130 La stînga patru-n purpură-mbrăcate 
jucau, şi-n chipul uneia ce este 
în frunte cu trei ochi, erau purtate. 

133 Şi-n urma grupei ce-am descris cu-aceste, 
văzui doi moşi, într-alt port fiecare 
ci-asemeni în mişcări si dulci, si-oneste. 

136 Părea unul şcolar acelui mare 

9 

Hipocrate ce-a fost creat de Fire 
celor mai dragi făpturi pe cari le are. 

139 Al doile-avea contrarie-o pornire, 
încît şi peste vale-o groaz-avui 
de-acuta-i spadă plină de lucire. 

142 Umili părînd, pe patru-apoi văzui, 

şi-un singur moş sfîrşea această grupă; 
dormea, ci-avea-nspirată faţa lui. 


121. Jucînd în cerc, la (a). 121-123. Veneau trei Doamne-n dreapta lui, cu jocul! 
Că-n flăcări stînd n-ar fi mai roşu focul (b). La dreapta lui trei Doamne-n cerc cu 
jocul! Veniau (b). 131. în tactul (a). 132. ...păreau (a). 136. Un ins părea (a). La 
fel însă-n (b). 140. ...vale (a). 142. ...cale (a). 144. ...sale (a). 


121. Trei doamne: una roşie {Milostenia), una verde {Speranţa) şi cea de-a treia albă ca 
zăpada {Credinţa). Milostenia, Speranţa şi Credinţa sînt socotite în teologia catolică drept 
cele trei virtuţi teologale, proprii creştinismului, pe cînd celelalte patru, cardinale: Tăria, 
Cumpătarea, Dreptatea şi înţelepciunea pot fî comune şi păgînilor. 125. Şi l-ar avea : trupul. 
129. Ea: cea roşie, adică Milostenia. Faptul că hora e condusă cînd de Milostenie, cînd de 
Credinţă şi niciodată de Speranţă simbolizează că aceasta din urmă nu este în stare să ne 
dea pe celelalte două, adică în inima omului se naşte ori Credinţa, ori Milostenia, şi acestea 
atrag pe celelalte, pe cînd Speranţa nu. 130. Patru : cele patru virtuţi cardinale, sau morale, 
îmbrăcate în culoarea roşie, simbolul milosteniei, fiindcă, după cum spune Sfîntul Toma, 
Summa theologica, II, 65: „Virtuţile morale nu pot să existe fără de Milostenie”. 132. Trei 
ochi: Prudenţa (înţelepciunea), care, după Dante {cf Convivio, IV, 17), este călăuza vir¬ 
tuţilor morale. 134. Doi moşi: simbolul Faptelor Apostolilor şi Epistolelor Sfîntului Pavel. 
136. Unul : Sfîntul Luca, căruia i se atribuiau Faptele Apostolilor, era înveşmîntat în haină 
de medic (şcolar al lui Hipocrat). 138. Celor mai dragi: în folosul oamenilor, făpturile 
privilegiate ale Firii. 139. Al doilea : al doilea moş avea o înfăţişare nu blîndă, ca cel dintîi, 
ci dîrză şi avea în mînă o spadă, ca un simbol al luptei pentru apărarea credinţei. 142. Pe 
patru : cele patru „figuri” ale Epistolelor minore, adică ale lui Petru, lacob, loan şi Iuda. 
143. Un singur moş: Apocalipsa Sfîntului loan. 144. -nspirată: ca de Prooroc. 

145 Şi-acestea şapte-aveau ca prima trupă 
vestmîntul lor, ci drept încingătoare 
a frunţii cîmp nu crinii li-1 astupă, 

148 ci trandafiri si-altfel de rosie-o floare: 

9 9 

un ochi mai de departe-ar fi jurat 
că toti ar fi din ochi în sus vîlvoare. 

9 

151 Cînd caru-ajunse-n dreptul unde-am stat, 
tună-n văzduh, şi-acelei gloate demne 
păru că semn de-oprire i s-a dat, 

154 căci stete-n loc cu primele ei semne. 


147. După crinii este în (A) un mic spaţiu gol. 148. a... frunţii (a). 151. fuse (a). 
153. ...puse (a). 


148. Ci trandafiri : crinii celor dinţii simbolizează candoarea credinţei, cu care aceia au 
aşteptat pe Cristos ce era să vie; iar trandafirii acestora de pe urmă simbolizează milostenia, 
care este temelia credinţei propovăduite de Cristos. 152. Tună : procesiunea a ajuns la capătul 
ei si chiar din cer îi vine semnul de oprire. 
































I 


PURGATORIUL 



CîntuC XXX 

Raiul pămîntesc 


Apariţia Beatricei sub norul de flori ce 
cade din mîinile îngerilor (1-45) @ Dis¬ 
pariţia lui Virgil şi durerea lui Dante 
(46-54) ® Mustrările Beatricei faţă de 
Dante pentru rătăcirea morală de după 
moartea ei şi pocăirea lui Dante (55-145) 


1 Cînd Ursa deci din cea dintîi lumină 
(ce-n veci de-apus şi nici de zori nu ştie, 
nici de-alt vrun nor, decît de-ntîia vină, 

4 şi care face-atent spre datorie 

pe oricare-aici, precum al nostru face 
corabia-n port cu bun sfîrşit să vie) 

7 a stat pe loc; mulţimea cea verace 
venită-ntre vultur şi-al ei popor, 
s-a-ntors spre car ca şi spre-a dînsei pace. 

10 Si ca si-un sol din cer, un duh de-al lor, 
„Mireasa din Liban” cîntînd deodată 
strigă-ntreit, şi toţi strigară-n cor. 

13 Precum cei drepţi, la marea judecată 
grăbit ieşind din groapă-i fiecine 
cîntînd din guri cu voce re-mbrăcată 


1. Carul (a). 4. cum cel de jos ne (a). 6. Cu bun sfîrşit corabia (b). 15. aleluind (a). 


1. Ursa: cele şapte sfeşnice care deschid procesiunea sînt aici considerate ca o constelaţie 
spirituală din întîiul cer (cea dintîi lumină), adică din cerul Empireu, şi constelaţia aceasta 
e asemănată cu Ursa, fiind şi ea alcătuită din şapte stele, întrucît, după cum aceasta din 
urmă călăuzeşte pe corăbieri, tot aşa şi cele şapte sfeşnice călăuzesc pe credincioşi spre 
limanul mîntuirii. 2. Nu ştie : diferenţa între această constelaţie (spirituală şi simbolică) şi 
„Ursa” e că cea dintîi nu cunoaşte nici răsărit, nici apus şi nu poate fî întunecată decît numai 
de urmările păcatului originar. 5. Al nostru: „Carul”, „Ursa” din cerul nostru real. Face: 
„face să intre în port, cu bun sfîrşit, bărcile corăbierilor”. 7. A stat pe loc : adică „Ursa”, din 
primul vers. Verace : întrucît cărţile sfinte nu mint. 9. Pace : fiindcă tot ce-i scris în cărţile 
sfinte se împlineşte în Biserică, simbolizată prin carul triumfal tras de grifon. 10. Duh : unul 
din bătrînii care urmează carul mistic si care simbolizează Cîntarea Cintărilor. 11. Mireasa: 
sînt cuvintele din Cîntarea Cintărilor, IV, 8: „Vino cu mine din Liban, mireaso, vino cu mine 
din Liban!”. După interpretarea creştină, Cîntarea Cintărilor simbolizează nunta lui Cristos 
cu Biserica. Invitaţia este făcută aici Beatricei, fiindcă Dante {cf. Convivio, II, 15) interpre¬ 
tează mireasa prin ştiinţa divină. 12. -ntreit : de trei ori. 15. Re-mbrăcată : redobîndită prin 
reînvierea trupului, după Judecata cea de Apoi {marea judecată). 

16 aşa deasupra ăstor roţi divine 
iesir-o sută-ac? vocem tanti senis 
si soli si servi ai vieţii făr’ de fine. 

9 9 9 

19 Şi toţi strigau: Benedictus qui venis 

zvîrlind pe mîndru-i car şi-n juru-i flori: 
manibus o date lilia plenis. 

22 Văzui adese-n fapt de zi spre zori 
întregul cer cu faţă-mpurpurată, 
iar restu-n dulcile-i de-azur colori, 

25 si fata soarelui născînd umbrită 

9 9 

aşa că, potolind o ceaţă rară 
de ochi putea-ndelung fi suferită: 

28 Asa-ntr-un nor de flori, ce-1 ridicară 
divine mîini şi-n ploaie-apoi prelinsă 
cădea-ndărăt şi-n car, şi-n jur pe-afară, 

31 pe vălu-i alb, cu foi de-oliv încinsă 
văzui o Doamnă, verde-avînd manta 
şi-a ei hlamidă ca de foc aprinsă. 

34 Şi iată, duhul meu ce ferm era 

de-atîta timp, spre-a nu simţi scădere 
si-a sta zbătut, în fata-i cînd va sta, 

37 cumplit a resimţit, nu prin vedere, 
ci prin puteri venind din ea pe-ascuns, 
iubirea veche-n toat-a ei putere. 


16. telegie (a). 20. Plouînd şi-n mîndrul car şi-n juru-i (a). 22. spre Răsărit (a). Ades 
văzui spre Răsărit în zori (b). 24. restul (A). 30. urcă şi (a). 32-33. Văzui o Doamnă 
cu măslin încinsă! Pe albul văl în verdea ei manta (b). 36. fi (a). 37. De-odată (a). 


16. Roţi : ale carului mistic. 17. Senis : bătrînul de care e vorba (un duh) în versul 10. 18. Soli: 
îngeri, în înţelesul etimologic al cuvîntului grec, anghelos. Servi : în înţeles de slujitori (lat. 
miniştri). Făr’ de fine : viaţa veşnică a fericiţilor din Rai. 19. Benedictus... : sînt cuvintele 
cu care Cristos a fost întîmpinat de evrei. Cf. Matei, XXI, 9 : „Noroadele care mergeau înaintea 
lui Isus şi cele ce veneau în urmă strigă: «Osana, fiul lui David, binecuvîntat este cel ce vine 
în numele Domnului! Osana în cerurile prea înalte!»” 21. Manibus : cuvinte luate din Virgil 
(Eneida, VI, 883). Entuziasmul pentru cultura clasică este în Dante atît de mare, că nu pregetă 
să ne înfăţişeze pe îngeri, adăugind versul unui poet păgîn cuvintelor sfinte ale Evangheliei. 
De altfel, cele două mari izvoare ale culturii medievale sînt tocmai Biblia şi poezia clasică, 
cărora trebuie să li se adauge, într-o anumită măsură, şi un element oriental, reprezentat 
mai ales prin cultura arabă, cu atît mai importantă, cu cît, prin aceasta din urmă. Evul Mediu 
a putut folosi cultura elină. 25. Umbrită : „acoperită de aburi la orizont”. 29. Mîini : ale 
îngerilor. 30. -ndărăt : în text: „care din mîinile îngerilor se ridica în sus şi apoi cădea 
înlăuntru şi în afară (carului)...”. 32. O Doamnă : Beatrice. Cele trei culori în care-i îmbrăcată 
simbolizează cele trei virtuţi teologale: Credinţa, Speranţa şi Milostenia, iar cununa de 
măslin cu care-i încinsă este un simbol al învăţăturii şi al păcii. Această admirabilă scenă 
florală i-a plăcut lui Petrarca atît de mult că, inspirîndu-se din ea, a scris faimoasele versuri 
din Canzoniere: „Chiare, fresche e doici acque” în care Laura ni se arată sub o ploaie de flori 
ce cad pe pletele-i aurii din crengile înflorite de pe ţărmurile Sorgiei. 34. Era : a se înţelege: 
„Şi iată că sufletul meu, care, după moartea Beatricei, timp de atîţia ani, nu se mai înfiorase 
la apariţia ei, acuma este stăpînit de aceleaşi simţăminte, nu fiindcă a recunoscut-o, ci printr-o 
tainică putere ce purcede de la ea”. 

40 Dar cînd virtutea, cea ce m-a străpuns 
pe cînd fui încă-ntr-a prunciei stare, 
în ochii mei vizibil a ajuns, 

43 privii la stînga cu respectul care 
îl are pruncul ce la mamă vine 
cînd ori mîhnire-ori teamă dînsul are, 

46 spre-a zice lui Virgil: „Nu este-n mine 
nici strop de sînge-acum netulburat, 
si-al vechii flăcări semn îl văd eu bine!”. 

49 Dar vai, Virgil de el m-a şi lăsat 
orfan, Virgil, prea dulcele meu tată, 

Virgil cui mă-ncrezui spre-a fi salvat! 

52 Tot ce-a pierdut antica mam-odată 
nu-mi fu zăgaz să nu-mi adune iar 
nou plînset faţa cea de plîns scăpată! 

55 - „Că-i dus Virgil, nu plînge-aci-n zadar, 

A. 

nu plînge încă, Dante! Indura-vei, 
spre-a plînge tu, cu mult mai mare-amar!” 

58 Cum trece-un amiral la pupa navei, 
la pror-apoi, să vad-oştenii lui 
de pe-alte năvi, îndemnuri dînd ispravei: 

61 la car, în partea stîng-aşa văzui 

(întors spre ea, cînd numele mi-1 spuse, 
pe care-aici silit de stări îl spui) 


43. încredinţai (a). 45. -n suflet (a). 53. spre-a (a). 


40. Virtutea: puterea dragostei lui din tinereţe. 41. Prunci: Dante era aproape copil, cînd 
a văzut pentru întîia oară pe Beatrice. 48. Flăcări: aluzie la versul din Eneida, IV, 23, în care 
Dido, mărturisind surorii sale noua-i dragoste pentru Enea, zice: „Agnosco ueteris vestigiu 
flammae!”. 50. Orfan: lipsit de el. Numele lui Virgil în această terţină este repetat de trei 
ori, ca şi cum nu şi-ar crede ochilor. „în această triplă invocaţie a numelui scump şi venerat, 
în apelativul de prea dulcele meu tată, în aducerea-aminte a binefacerilor primite, în sunetul 
în acelaşi timp plîngător, melodios şi trist al acestei suave şi pasionate terţine, Dante îşi 
varsă toată afecţiunea şi recunoştinţa ce-i umple inima pentru acela care l-a scăpat din pădure 
şi, străbătînd cu el Infernul şi Purgatoriul, l-a adus pînă la Beatrice” (Passerini). 52. Antica 
mam>: Eva, mama tuturor muritorilor, care, cedînd ispitei şarpelui, a fost izgonită din Raiul 
pămîntesc cu bucuriile lui. Dante vrea să spună că toate frumuseţile şi bucuriile Raiului 
pămîntesc, în care se găsea, nu-1 puteau mîngîia de durerea ce i-o pricinuia pierderea călăuzei 
lui iubite. 53. Adune: subiect este faţa. A se construi: „Faţa cea de plîns scăpată să nu-mi 
adune iar nou plînset”. 55. Că-i dus: încep aici mustrările cam aspre ale Beatricei pentru 
rătăcirea morală a lui Dante, după moartea ei. Cu o ironie crudă, îi spune să nu plîngă pentru 
aşa puţin, fiindcă are motive de plîns cu mult mai grave. De observat, în tot episodul, umani¬ 
tatea Beatricei, care nu e numai aici simbolul teologiei, ci şi femeia iubitoare, care se arată 
jignită în demnitatea ei de necredinţa lui Dante faţă de memoria ei, şi mai ales de faptul că 
femeile pe care le-a iubit în urmă erau fiinţe uşuratice şi senzuale, cu totul nedemne de aceea 
pe care cu atîta suavitate şi curăţie o proslăvise în Viaţa Nouă. 62. întors: în momentul în 
care, auzindu-mi numele rostit, m-am întors spre ea. 63. Silit: Dante cere aici iertare de a 
fi introdus (cf. v. 56) numele lui în poemă, fiindcă, după cum scrisese în Convivio, I, 2 : „Nu 
se da voie de către retoricieni ca cineva să vorbească despre sine, fără un just motiv”. 

64 pe dulcea Doamnă, cea ce-mi apăruse 
sub noru-acel de flori, cum peste vale 
fixaţi pe mine-adîncii ochi şi-i puse. 

67 Si-astfel, deşi sub vălul fetii sale 
ce-ncins cu-ale Minervei foi cădea, 
eu nu puteam s-o văd, ea cu regale 

70 mişcări în gest şi mînioasă ea, 

vorbi, precum şi-un om ce multe zice 
păstrează-n urmă vorba cea mai grea: 

73 - „Sînt eu! Priveşte-aici, sînt eu, Beatrice. 
Cum te-njosişi să urci tu sfînta scară? 

Ori nu ştiai că-n Rai devii ferice?”. 

9 

76 Plecai, la asta, ochii-n apa clară, 
ci-n ea cînd mă văzui, pe cînd privii, 
de-aşa ruşine-obrajii-mi se-ncărcară, 

79 Cum aspră pare-o mamă pentru fii, 
aşa şi mie ea, ci-n aspritură 
simţeam balsamul nobilei mînii. 

9 

82 Apoi tăcu. Iar îngerii-ncepură 
In te speravi Domine, dar ei 
mai sus de pedes meos nu trecură. 

85 Precum într-un brădet pe munţii-acei 
ce fac Italiei dos, s-adună troaie 
şi-ngheaţă neaua-n vîntul dinspre Schei, 

68. ...foi (a). 71. şi-aşa (a). 72. ...’napoi (a). 


67. Vălul feţii : vălul alb ce-i acoperea faţa. Cf. v. 31. Minervei foi : cununa de măslin, copa¬ 
cul consacrat Minervei. 74. S^nta scară : colnicele Purgatoriului, pe care sufletele se ridică, 
de parcă ar sui o scară, înspre Raiul pămîntesc. De altfel, trecerea de la colnicele de jos la 
cele de sus se face printr-o scară. 75. -n Rai: în Raiul pămîntesc, unde se află. Ferice: „Şi 
de ce atunci — pare a zice Beatrice -, de ce ai căutat aiurea această fericire, în desfătări 
lumeşti?”. 76. Apa: a rîului Lete, pe ţărmul căruia se găsea. 78. De-aşa ruşine: înţelesul 
literar este foarte clar: Dante, oglindindu-se în apa rîului Lete, îşi vede chipul aşa de ruşinat, 
încît îşi întoarce faţa în altă parte. Dar aici e şi un sens alegoric : aducerea-aminte a păcatului 
şi conştiinţa pocăirii, ce trebuia să preceadă cufundarea în Lete (uitarea păcatului mărturisit), 
necesară şi ea, spre a se putea bucura de fericirea Raiului. Cu o închipuire poetică şi filoso¬ 
fică totdeodată, Dante face în aşa fel ca această amintire a păcatului să-i fie pricinuită tocmai 
de aceeaşi apă a Letei care simbolizează uitarea păcatului. 81. Balsamul: plăcerea dure¬ 
roasă a copilului care, deşi se vede mustrat, simte totuşi că mustrarea porneşte din dragoste. 
83. In te speravi : sînt cuvintele psalmului XXX: „Doamne, în Tine mă încred: să nu fiu dat 
de ruşine niciodată”. De îndată ce aude aceste cuvinte, cu care îngerii îşi arată compătimirea 
lor faţă de el, Dante nu se mai poate stăpîni şi începe să plîngă din toată inima. Dar Beatrice 
are de discutat o chestiune personală cu Dante. Mai pe departe, şi cu tot respectul cuvenit, 
ea dă să înţeleagă îngerilor că, la urma urmelor, ei îl judecă pe Dante cu prea multă bună¬ 
voinţă şi că sînt anumite lucruri care pot fî pricepute şi apreciate, injusta lor valoare, numai 
de ea. Ei sînt nişte creaturi prea perfecte, încît le lipseşte simţul unei priceperi pur omeneşti, 
nişte fiinţe cereşti care, în bunătatea lor fără de margini, socotesc pe oameni mult mai slabi 
decît sînt ei în realitate şi sînt prea mult înclinate spre iertare. „Lăsaţi-mă să vorbesc eu, 
pare a spune Beatrice, căci numai eu ştiu cum s-au petrecut lucrurile întocmai. între noi doi 
avem de răfuit o socoteală, pe care voi n-o puteţi pricepe”. 84. Trecură : se opriră la cuvintele 
„îmi vei pune picioarele la locul larg”. 87. Schei : vîntul care suflă dinspre Dalmaţia, numită 

88 şi-apoi, muiată,-ncepe-n ea să ploaie, 
cînd suflă ţara unde umbra piere, 
părînd că-i ceară ce la foc se moaie, 

91 aşa fui făr’ de plîns şi de durere 
la cîntul lor ce-1 cînt-aici senine 
si-n veci de-acord cu veşnicele sfere. 

94 Dar cînd simţii că milă-n cînt de mine 

9 

mai multă pun, decît de-ar fi vorbit: 

„De ce-i smulgi, Doamn’, aşa de lungi suspine?”, 

97 Fu vînt şi apă geru-ntroienit 

în pieptul meu, şi cu durere mare 
prin ochi şi gură-ntreg mi-a năvălit. 

100 Ci-n car, la dreapta, tot în nemişcare 
văzui că stă şi-aceste vorbe-i curg 
spre-acei eterni ce plînser-a mea stare: 

103 - „Da, voi vegheaţi în ziua făr’ de-amurg, 
încît nici somn, nici noapte nu vă fură 
vrun pas măcar din timpii ce se scurg, 

106 dar vorbele ce-am spus alt ţel avură, 
spre-a şti acest mîhnit, că o durere, 
se cade-a fi cu vina pe-o măsură. 

109 Nu singur prin efectu-acelor sfere 

ce duc pe-orice născut spre-anume fine 
precum combină-n zodii-a lor putere, 

pe atunci Slavonia (Schiavonia), adică vîntul de la nord-est. Prin „Schei” Coşbuc înţelege, 
probabil, munţii stîncoşi ai Dalmaţiei. 88. Muiată : se referă la „neaua” din versul precedent. 
89. Ţara : cînd ţara unde umbra piere (Africa) îşi suflă vîntul ei cald. 92. Senine: 
în concordanţă cu suflete (neexprimate) în loc de îngeri. Dante vrea să spună că, după cum 
vîntul rece, care suflă dinspre Dalmaţia, îngrămădeşte zăpada între trunchiurile şi ramurile 
brazilor ce acoperă Apeninii, care formează spatele (spinarea) Italiei, şi pe urmă vîntul cald 
de la sud face în aşa fel că acea zăpadă se topeşte în apă, tot aşa şi dînsul, care la imputările 
aspre ale Beatricei rămăsese ca îngheţat, se topeşte în lacrimi atunci cînd, din psalmul ales 
de îngeri pentru cîntecul lor, înţelege că acelor fiinţe nemărginit de bune li-e milă de situaţia 
în care se găseşte. 93. De-acord : cu melodia cerească pe care o produc cerurile, învîrtindu-se 
din dorul „sufletului mişcător” de a se apropia de Dumnezeu. Cf. Introducerea, p. 37. 94. Dar 
cînd : a se construi: „Dar cînd simţii că ei (îngerii) pun în cînt mai multă milă de mine, decît 
dacă ar fi spus făţiş: «De ce. Doamnă, îi smulgi suspine aşa de lungi ?», atunci gerul întroienit 
în pieptul meu a devenit numai vînt (suspine) şi apă (lacrimi)”. 99. Năvălit : adică gerul acela 
topit în lacrimi. 101. Că stă : Beatrice, care, din partea ei, nu s-a înduioşat deloc şi-şi pătrează 
înfăţişarea severă. 102. Eterni: îngerii. 107. Spre-a şti: ca acest mîhnit (pocăit), adică 
Dante, să ştie că durerea pocăinţei se cade a fî potrivită pe o măsură cu vina. 109. Nu 
singur: subiectul este „acesta”, din versul 115. Beatrice vrea să spună că Dante în tine¬ 
reţea lui a avut, nu numai din influenţa planetelor, ci şi din harul dumnezeiesc, astfel de 
daruri, încît arăta că-i în stare să poată împlini orice fel de fapte frumoase, dar, după cum 
o sămînţă rea încolţeşte şi se dezvoltă mai repede într-un pămînt fertil, tot aşa, de-abia dînsa 
a părăsit această lume pentru cea de veci, şi el a şi căzut în tot felul de rătăciri. Intr-adevăr, 
se ştie că, după moartea Beatricei, Dante s-a lăsat în prada unui fel de viaţă ce i-a fost 
imputată şi de întîiul lui prieten, Guido Cavalcanti, în sonetul: „Io vengo a te il giorno infinite 
volte E trovoti pensar troppo vilmente...”. Rătăcirea lui a fost triplă: morală, intelectuală şi 
artistică. A luat parte la banchete dezordonate, la tot felul de petreceri lumeşti, s-a tăvălit 
în tovărăşia unor oameni nedemni de el, a iubit senzual femei cam uşuratice si cochete. In 

112 ci şi prin mila graţiei divine 

ce dintr-aşa de ’nalt un nor ne plouă 
că n-avem noi vederi de-a-i fi vecine; 

115 virtuti avu acesta-n viata nouă 

atari, că de-orice fapte mari dibace, 
minuni de probe ne-ar fi dat el nouă; 

118 pe-atît însă mai rău şi sterp se face 
prin rea sămînţ-un loc necultivat 
pe cît mai multă vlagă-ntr-însul zace! 

121 A mea privire-un timp l-a răzimat, 
şi tinerii mei ochi i-au fost toiagul 
ce-1 duse drept pe-un drum adevărat. 

124 Ci-ndată ce-mi schimbai, sosind pe pragul 
etăţii-a doua, viaţa mea,-ncepui 
să nu-i mai plac şi de-altele-a prins dragul. 

127 Cînd eu m-urcai din carne-n duh si fui 

> 

sporită şi-n frumseţi, ca şi-n virtute, 
eu tot mai făr’ de preţ şi rea-i părui. 

130 Şi paşii-atunci i-a-ntors pe căi pierdute 
urmînd imagini false către-un ţel 
ce minte-n veci pro misiile făcute. 

133 Nimic nu fu, că-n visuri ori altfel 
cerşii de sus inspiraţiuni prin care 
cătam să-l chem; nimic n-a prins de el. 


113. dintr-un nor (a). 125. ...lui (a). 132. orice făgădueli făcute (b). 134. Cerşite- 
-nspifraţiuni] i-am dat (a). 


acelaşi timp a avut şi o rătăcire intelectuală, încrezîndu-se prea mult în puterea raţiunii 
omeneşti si într-o filosofie mai mult rationalistă. Rătăcirea artistică a fost o urmare a celor- 

9 9 9 

lalte două şi consistă într-o formă căutat aspră şi complicată, în felul trubadurului provensal 
Arnaut Daniel, formă ce se observă mai ales în Canţonele şi Sextinele insuflate de iubirea pen¬ 
tru acea Pietra sau Pargoletta despre care vom vorbi în curînd. 121. Un timp: epoca Vieţii 
Noi, cît timp Beatrice a trăit şi cu lumina ochilor ei i-a călăuzit drumul. 125. Etăţii-a doua: 
viaţa veşnică de dincolo de moarte. 126. Altele : se ştie că Dante n-a iubit numai pe Beatrice. 
Chiar în Viaţa Nouă ni se vorbeşte de o primă şi de o a doua femeie a apărării, în care se pare 
că trebuie să vedem două adevărate iubiri ale lui Dante, care numai pe urmă le-a justificat 
cu nevoia de a-şi ascunde iubirea adevărată pentru Beatrice, prefăcîndu-se că e-ndrăgostit de 
alte femei. După moartea Beatricei, el însuşi ne mărturiseşte, în Viaţa Nouă şi în Convivio, 
că s-a îndrăgostit de acea Donna gentile care i se arăta miloasă faţă de durerea lui şi din care 
a făcut pe urmă simbolul filosofîei. Alte nume de femei iubite de Dante găsim în Canzoniere : 
o Alisetta îndrăzneaţă, care ni se arată foarte încrezătoare în farmecele ei spre a cuceri 
„cetăţuia minţii” lui Dante; o Pargoletta foarte tînără, cu părul creţ de aur şi înveşmîntată 
în verde, pe care poetul a văzut-o dansînd în livezile Casentinului; şi o Pietra, mai întîi blîndă 
şi dulce, apoi sălbatică şi crudă. Este foarte cu putinţă ca Donna gentile şi Alisetta să fî fost 
una şi aceeaşi femeie, după cum este aproape sigur că Pargoletta şi Pietra nu sînt decît două 
pseudonime (prov.: senhal) ale aceleiaşi foarte tinere femei, iubită în Casentino. Am văzut 
cum din tot ce era omenesc, curat şi poetic în aceste iubiri şi din aceste femei iubite Dante 
a alcătuit figura Mateldei. Tot aşa Beatrice concentrează în aluzia sa la Pargoletta tot ce era 
în ele patimă senzuală şi morală. Cf. cîntul XXXI, v. 59. 129. Făr’ de preţ: lipsită de preţ. 
133. Nimic : zadarnică a fost orice încercare de a-1 readuce pe calea cea dreaptă. 

136 Căzu-ntr-atît, că făr’ de vindecare 
găsind orice mijloc cu el, probai 
să-l fac să vad-a răilor pierzare. 

139 Deci însămi eu pe-a morţii poartă-ntrai 
şi mi-am trimis şi ruga, şi suspinul 
spre-acel ce-1 scoase pîn-aici în Rai. 

142 S-ar rupe pentru el atunci divinul 

decret, de-ar bea din Lete-ori prînzul gata 
de-aici gusta-l-ar, făr-a-şi da tainul 

145 căinţei lui ce-n lacrimi face plata”. 


142. noi nu vom rupe pentru (a). 144. lăsînd să guste un prînz de (a). 



137. Probai : încercai. 139. -ntrai : atunci cînd, după cum se spune în Infern, II, 116 şi urm., 
Beatrice nu s-a temut de a se scoborî în Iad, ca să-l roage pe Virgil să îi vină în ajutor lui 
Dante, rătăcit în pădurea păcatelor. 141. Acel: Virgil. Rai : tot Raiul pămîntesc, ca mai sus. 

CîntuC XXXI 

Raiul pămîntesc 


Noile imputări ale Beatricei. Ruşinarea, 
spovedania şi pocăirea lui Dante (1-90) 
© Imersiunea în apa rîului Lete (91-111) 
© Oglindirea grifonului în apele lui 
Lete (112-132) © Dezvăluirea Beatricei 
(133-145) 


1 - „Tu, cel ce-aştepţi a trece rîul sacru - 

şi-a-ntors spre mine-al vorbei vîrf subţire, 
ce şi tăind, aşa-mi păru de acru, 

4 si făr-a mă cruţa, urmă-n vorbire -, 

e drept? Să-mi spui, e drept? Sînt mari acuze, 
şi-i just s-ascult şi-a ta mărturisire.” 

7 Puterile-mi erau însă confuze 

aşa că vocea-mi se mişcă spre grai 
ci-n drumul ei s-a stins pînă la buze, 

10 puţin stătu, şi-apoi: - „De ce mai stai? 
Răspunde-acum, căci Lete încă-n tine 
n-a sters urîtele-amintiri ce ai!”. 

13 Dar groaza mea-n amestec cu ruşine 
atare-un „da” mi-au scos cu voce stinsă, 
c-a fost nevoie de-ochi spre-a-1 prinde bine. 

16 Precum cînd se destinde-o prea întinsă 
balistă, rupe coardă şi-arc, şi-atare 
de fier e ţinta mult mai slab atinsă. 


3. şi tăind, trecut apoi în text. 8. s-a mişcat (a). 16. Precum balista rupe cînd (a). 
Prea mult, şi coarda şi-arcul (b). 


2. Vîrf: compară vorba cu o spadă ce poate lovi şi cu vîrful, şi cu tăişul. Pînă acum Beatrice 
l-a lovit pe Dante numai cu tăişul; de acum încolo îl va lovi mai adînc cu vîrful spadei. 
Intr-adevăr, pînă acum l-a lovit indirect, vorbind despre el cu îngerii; acum îl loveşte direct, 
adresîndu-se lui însuşi. 3. Acru: dureros. 5. Acuze: dată fiind gravitatea acuzărilor, se cade 
să ascult mărturisirea pe faţă (prin vorbe, şi nu numai prin ruşine şi lacrimi) a greşelilor tale. 
9. Ei : a se construi: „ci-n drumul ei pînă la buze s-a stins”. 11. Lete : ironic. 13. -n amestec : 
amestecată cu. 15. Ochi : dacă n-ar fi fost mişcarea buzelor, acest „da” al lui Dante fusese 
pronunţat cu un glas aşa de stins, încît Beatrice nu l-ar fî înţeles. 16. Întinsă : îndoită. 
17. Balistă : un fel de arc mare, fixat pe un trunchi de lemn. Atare : astfel încît ţinta e atinsă 
mult mai slab de fierul săgeţii. 

19 aşa m-a frînt povara mea cea mare 
şi-aşa de plin de plîns şi-oftaturi fui 
că gura-nchise vocii-orice cărare. 

22 Si iarăşi ea: - „Dorinţelor ce-avui, 
şi cari făceau să câţi supremul Bine, 
mai sus de care-alt bun nici unul nu-i, 

25 ce gropi găsit-ai tu,-mpiedecăminte, 
sau ce cătuse-astfel că trebuiai 
să pierzi speranţa mergerii ’nainte? 

28 [Şi ce-nlesniri], [chemări] în drum găsit-ai 
pe-a altor frunte-aşa ţi s-arătară, 
c-ai fost silit [s-alergi ca să le ai?]”. 

31 Tîrziu şi dup-o lung-oftare-amară 
cu greu avui şi glas se[nin] de-ajuns, 
ce-abia cu trudă buzele-1 formară. 

34 Plîngînd: - „De-a lumii bunuri - am răspuns - 
atras eu fui spre-o falsă bucurie 
de-ndat-atunci cînd tu mi te-ai ascuns”. 

37 - „De-ai fi negat tăcînd ce-mi spui tu mie, 
mai neştiută tot n-avea să poată 
să-ţi fie culpa ta. Alt jude-o ştie! 

40 Fiindcă îns-acuză culpa toată 

chiar gura ta, în sfîntul nostru sfat 
se-ntoarce spre-ascuţiş duşmana roată. 

43 Dar de-alte dăţi spre-a fi tu mai bărbat, 
sirene cînd auzi, si si mai multă 

^9 9 

ruşine spre-a simţi de-al tău păcat, 


24. De-asupra cui nu e la ce s-aspiri (b). 25. tu le-ai găsit (a). în drum găs[it-ai] (b). 
26. trebuia (A). Am trecut în text varianta (a) pentru a restabili rima, în urma 
completării versului 28 care lipseşte în (A). 28. Am trecut în text fragmentul de 
vers din varianta (b) pentru a umple lacuna din (A), unde acest vers lipseşte cu 
desăvîrşire. 30. să câţi a le avea ? (A). Am trecut în text varinata (a) din cauza 
rimei. 37. Dar ea: Negînd, sau şi tăcînd, să fief Greşala ta. 39. Alt jude avem (b). 
40. Dar pentrucă-şi acuză (a). 


19. Povara : a ruşinii. 22. Dorinţelor : sensul este: „Ce piedici ai întîmpinat oare în calea 
dorinţelor mele, care te făceau să cauţi spre supremul Bine (Dumnezeu), aşa ca să pierzi 
speranţa înaintării pe drumul cel drept al mîntuirii sufletului?”. 23. Făceau : a se vedea Viaţa 
Nouă, capitolul X, unde Beatrice este numită „nimicitoarea tuturor viciilor” şi „regina virtu¬ 
ţilor”. 24. Alt bun: Cf. Convivio, IV, 22, unde se spune că „Dumnezeu este suprema noastră 
fericire”. 29. A altor : face aluzie la celelalte femei iubite de Dante, după moartea Beatricei. 
30. Le : se referă la „înlesniri” din versul 28. 35. Falsă : întrucît aceste bunuri lumeşti iau, 
în ochii omului amăgit, înfăţişarea bucuriei adevărate. 39. Alt jude : Dumnezeu. 42. Spre- 
-ascuţiş : roata ce ar trebui să ascută spada justiţiei se întoarce spre tăişul ei şi-l toceşte, 
adică pedeapsa este suspendată şi în locul dreptăţii acţionează mila, şi vinovatul este iertat. 
43. Dar : a se înţelege : „Ca altă dată să fîi mai bărbat, ţinînd piept cîntecului ispititor al 
sirenelor şi în acelaşi timp ca să simţi mai multă ruşine pentru păcatul tău, scutură-te de 
orice motiv de a plînge, orişicît de întemeiat ar fî, şi ascultă”. 

46 descarc-al plînsului temei şi-ascultă 
şi-auzi cum trebuia pe-opusul drum 
să-mi fi urmat cînd fui din lume smultă. 

49 Natura şi-arta farmec pîn-acum 

nu-ţi dete-aşa că-n mîndrul trup ce-mi fuse 
prinsoare-atunci şi-n ţărnă-i astăzi scrum. 

52 Supremu-ţi farmec deci de se pierduse 

prin moartea mea, ce bun lumesc fu-n stare 
s-abată-n lături mintile-ti seduse? 

9 9 

55 Dator ai fost la prima săgetare 
a falselor plăceri să urci în pripă 
pe urma mea ce nu mai fui atare. 

58 Ce-aveai să laşi în jos a ta aripă 
s-aştepţi loviri ori vro duduie poate 
sau alte-atari [momeli] ce ţin o clipă? 

61 Nici dou-ori trei un pui nu le socoate, 
ci laţ a-ntinde paserii bătrîne 
şi-a trage-n ea săgeţi, degeaba-s toate.” 

64 Aşa cum stă, şi ochii-n jos îi ţine 
şi-ascultă mut un prunc, recunoscînd 
greşeala sa şi pocăit rămîne; 

67 aşa stăm eu, şi iar îmi zise: - „Cînd 
te doare-aşa c-auzi, ridică barba 
ca si mai mare-amar să ai văzînd!”. 

9 

54. minţile seduse (a). 58. s-abaţi (a). 59. plăceri (a), momeli (a). 62. a-ntinde 
laţuri (a). 65. fără să-ngîne (a). 


49. Natura : niciodată natura sau arta nu ţi-au oferit un trup mai frumos ca acela în care 
am trăit şi care acum s-a prefăcut în cenuşă. 51. Prinsoare : temniţă, întrucît trupul este 
socotit ca temniţa sufletului. 52. Farmec : „dacă prin moartea mea ţi-ai pierdut desfătarea 
ce provenea din vederea frumosului meu trup”. 55. Ai fost : ai fi fost. 57. Fui : în text: „eram”. 
Atare : falsă. 59. Duduie : în text Pargoletta, cuvînt italienesc care însemnează „copiliţă” şi 
de care Beatrice se serveşte aici ironic, ca şi cum ar vrea să-i reproşeze că s-a lăsat el, om 
matur, să fie atras în cursă de o fetişcană. Am văzut că, cu acest pseudonim de Pargoletta (pe 
care Coşbuc îl redă cu duduie), Dante a cîntat o femeie foarte tînără, de care s-a îndrăgostit 
în Casentino. Nu se pot admite cele ce susţin unii comentatori, că în reproşul Beatricei numele 
Pargolettei ar fi pus la întîmplare, că ar fî o simplă coincidenţă nevoită cu Pargoletta, al cărei 
nume îl întîlnim în Rime. Beatrice este şi reală şi, prefăcîndu-se că vorbeşte în general, se 
agaţă de ceva concret, atinge o coardă ce-i era deosebit de dureroasă lui Dante. Bineînţeles, 
Pargoletta e un senhal în Rimele lui Dante, iar aici, în acest episod, este generic, fiindcă în 
reproşul ei Beatrice face aluzie nu numai la Pargoletta, ci la toate celelalte „momeli ce ţin o 
clipă”, nedînd la o parte nici celelalte deşertăciuni lumeşti, politice, literare şi filosofice, 
dar este şi o înţepătură maliţioasă în faptul că se serveşte de acea denumire comună, ce apare 
în Rime ca un nume propriu. E o împunsătură ironică în acel Pargoletta al Beatricei, 
împunsătură ce cuprinde în ea un alt reproş, acela de a se fî lăsat prins de o fetiţă, o copilă 
aproape, el, om în toată firea, care nu mai era un „pui”, ci „pasăre bătrînă”, ce nu ar fi 
trebuit să cadă uşor în cursă, ca acela care trecuse prin alte înfrîngeri amoroase şi, în sfîrşit, 
că era om „cu barbă”, după cum insinuează ea, cu atîta cruzime, la sfîrşitul reproşului 
său. Deci Pargoletta la care face aluzie aici Beatrice nu poate fî alta decît Pargoletta din Rime. 
61. Socoate: o pasăre tînără cade numaidecît în cursă, adică n-ai ajunge să numeri pînă la 
trei, că ea a şi căzut în cursă. 64. Cum stă : subiectul este „un prunc” din versul următor. 
65. Prunc: copil. 68. C-auzi: auzind cuvintele mele de dojană. 69. Văzînd: văzînd că sînt 

70 Pe-un vechi stejar, cum smulge-o mină iarba, 
l-ar smulge mai uşor un vînt adus 
din Alpi sau vînt din ţara lui Iharba, 

73 de cum ’nălţai eu barba, cînd mi-a spus; 
dar cînd prin barbă faţa mi-o-nţelese, 
văzui ce-otravă-n vorbe ea mi-a pus! 

76 Cînd faţa mea ’nălţat-apoi fusese, 
văzui pe-acei ce-s primă creatură 
că jocului de flori sfîrşit pusese, 

79 şi-a mea vedere, nu de tot sigură, 

s-a-ntors spre Doamna ce privind stătea 
spre cel cu două firi într-o făptură. 

82 Sub vălul ei, şi peste rîu, părea 
că-ntrece-atît fiinţa ei antică 

9 

pe cît, trăind, pe toate le-ntrecea. 

85 M-au ars căinţele cu-a lor urzică, 
încît simţeam suprema ur-acu 
pe ce m-a smuls mai mult de-a mea amică, 

88 iar inima-mi atari mustrări avu 

că-nvins căzui, şi ce-a mai fost de mine 
o stie-aceea care cauză-mi fu. 

9 

91 Şi-n fire-apoi cînd mi-am venit în fine, 
frumoasa ce-o-ntîlnii venind agale 
deasupră-mi sta, şi: - „Prinde-m-acum bine” 

94 zicînd, mă-mpinse pînă-n gît în vale, 
şi, tras de ea prin rîu, uşor pluti 
ca şi-o suveică pe-apă ca pe-o cale. 


72. noştri ori ţara (a). 82. Sub văl ea chiar şi (a). 85. Şi-atunci m-au ars (a). 
Căinţe-atunci m-au ars cu-al lor (b). 86. ...indignări (a). 90. o ştie Doamna mie 
cauza astei stări (a). 95. pe faţă (a). 


aceiaşi pe care i-ai iubit pe pămînt şi care te-au îndreptat, cînd erau în viaţă, pe calea binelui. 
70. Cum smulge: această comparaţie nu este decît o amplificare a adjectivului uşor din 
versul următor şi nu se găseşte în Dante. A se înţelege că poetul îşi ridică privirea spre 
Beatrice cu mai multă greutate, decît un vînt năvalnic n-ar smulge un stejar. 72. Vînt: vîntul 
de sud ce suflă din Africa. Se ştie că Iharba, regele Libiei, primise în ţinuturile sale pe Didona. 
Cf. Eneida, IV, 196 şi urm. 75. Otravă : cu cîtă ironie a vorbit de „barbă”, şi nu de „faţă”, dînd 
a înţelege că atunci cînd s-a lăsat prins în cursa Pargolettei era om în toată firea, om matur, cu 
barbă! 77. Pe-acei: îngerii care au fost, împreună cu cerurile, creaţi direct {prima creatură) 
de Dumnezeu şi nu prin mijlocirea influenţei planetelor, ca celelalte vietăţi. 81. Cu două firi: 
grifonul, jumătate leu şi jumătate vultur. 83. Antică : era cu atît mai frumoasă decît aceea 
pe care o iubise pe pămînt, cu cît atunci cînd trăia întrecea în frumuseţe toate cele ce o 
înconjurau. 87. Amică: iubită. 90. Aceea: Beatrice. 92. Frumoasa: Matelda. 95. Rîu: Lete, 
care hărăzeşte uitarea păcatelor, fără de care sufletul pocăit n-ar putea fi fericit în Rai. 
96. Suveică : „a se admira frumuseţea imaginii ce redă, în chip desăvîrşit, uşurinţa supra¬ 
naturală cu care Matelda alunecă pe apă, de-abia atingînd-o. Ea alunecă pe apă, uşoară şi 
dreaptă ca o suveică pe iţe, trăgînd pe Dante după ea, în limpedea apă a Letei” (Mantovani). 

97 Si-atît de dulce-un cîntec s-auzi 

„spăla-mă voi”, cînd lingă mal ea stete 
că nu să-l scriu, dar nu-1 pot nici gîndi: 

100 şi capu-n braţele frumoasei fete 
avîndu-mi-1 cuprins aici, mă puse, 
scufuns cu el întreg, să beau din Lete. 

103 M-a scos apoi scăldat şi-apoi mă duse 
la cele patru zîne-n hora lor, 
şi-un braţ pe mine fiecare-şi puse. 

106 - „Noi, stele-n cer şi nimfe-aici în cor, 
Beatricei tale serve i-am fost date 
cînd nici n-a fost descins la cei ce mor. 

109 Te-om duce-n ochii ei; dar spre-a străbate 
lumina lor, vor ageri pe-a ta 
acele trei, căci văd mai luminate.” 

112 Şi-apoi mă duse corul ce cînta 

la pieptul fiarei, unde,-ntoars-airea, 
ci-acum privind spre noi, Beatrice sta. 

115 Şi-au zis: - „Acum tu nu cruţa privirea 
că-n fată ai smaraldele din care 
săgeţi cîndva-ţi trimise-n piept Iubirea!”. 


99. spuiu (a). 101. m-a scufuns (a). 102, Acolo unde-avui (a). 114. Dintîiu, şi-acum (a). 


98. Spăla-mă-voi : cuvintele psalmului L : „Curăţeşte-mă cu Isop şi eu voi fi curat; spală-mă 
şi voi fi mai alb ca zăpada”. „Acesta este cîntecul care se potriveşte, spre a însoţi purificarea 
sufletului; şi este atît de dulce, încît poetul nu numai că nu-1 poate exprima, dar nici nu-şi 
poate aminti de el, fiindcă memoria poate evoca suavitatea unui cînt omenesc, ca acela al lui 
Casella {cf. cîntul II) pe ţărmul Sfîntului Munte, nu poate însă reproduce senzaţia unui cîntec 
ceresc” (Mantovani). 100. Fete : Matelda. 104. Patru zîne : cele patru femei gătite în purpură 
şi descrise în cîntul XXIX şi care simbolizează cele patru virtuţi cardinale, bunele călăuze pe 
care Dumnezeu le trimisese pe pămînt, chiar din vremurile antice, ca să pregătească vestirea 
revelaţiei dumnezeieşti. 105. Un braţ : în semn de apărare împotriva ispitelor viciului, con¬ 
trar fiecăreia din ele: „Dreptatea” împotriva „Nedreptăţii” şi aşa mai departe. 106. Stele: 
face aluzie la cele patru stele pe care Dante le-a văzut în cîntul I, 23-27, şi a căror lumină 
se reflecta pe faţa lui. 108. Descins : înainte ca Beatrice să se fi născut. 110. Ageri : subiectul 
este „acele trei”, din versul următor. 111. Acele trei: Credinţa, Speranţa şi Milostenia, cele 
trei virtuţi din partea dreaptă a carului. 112. Corul : a se construi: „Corul ce cînta mă duse 
apoi la pieptul fiarei”. 113. Fiarei: grifonului. Airea: formă obişnuită în Coşbuc, în loc de 
„aiurea”. Subiectul este Beatrice, care înainte stătea întoarsă aiurea, iar acuma înspre poeţi. 
115. Nu cruţa: pînă acum Dante nu se putuse sătura îndestul uitîndu-se în ochii Beatricei, 
fiindcă i se arătase supărată şi el nu îndrăznea s-o privească drept în ochi. Acum virtuţile îl 
îndeamnă să se uite la dînsa şi să se bucure de lumina ochilor pe care îi dorea atîta din ziua 
morţii ei. 116. Smaraldele : Dante nu ne spune nicăieri culoarea ochilor Beatricei şi aici am 
avea, poate, o indicaţie oarecare; totuşi, e neîndoios că aici se vorbeşte de smaralde, întrucît 
în Lapidarii se spunea c-aveau darul de a mări vederea şi, poate, fiindcă culoarea verde a 
acestor nestemate simbolizează Speranţa. 117. Cîndva: în vremea tinereţii, cînd el se îndră¬ 
gostise de ea. Cf. Viaţa Nouă, XXI, canţona Donne ch’avete, strofa IV: „Din ochii ei, oricum 
îi mişcă, ies săgeţi înflăcărate de iubire, ce lovesc ochii celui ce le priveşte şi străbat astfel 
încît fiecare ajunge la inimă”. 

PURGATORIUL 


118 Si doruri, mii si toate-o-nflăcărare, 
lipiră ochii mei de-ai ei, ce ţintă, 
ce fix stăteau asupra sfintei fiare, 

121 si-n ei se reflecta acuila sfîntă 
ca soarele-n oglinzi, acum divin, 
acum uman părînd că se-nvestmîntă! 

124 De-am fost mirat, socoat-orice creştin 
văzînd că-n el imobil lucrul zace 
şi numai chipu-1 schimb-aşa deplin! 

127 Şi-n timpul ce-n uimire-aşa şi-n pace 
gustam acum din alimentul sfint 
ce dîndu-ti sat mereu flămînd te face, 

130 prin actul lor ce le-arăta că sînt 

prin mult mai ’nalt un trib, acea triadă 
veni dansînd pe-angelicul ei cînt: 

133 - „Fă ochii sfinţi, Beatrice,-o, fă-i să cadă - 
aşa cîntau - spre cel cui drag tu-i eşti 
şi-atîta drum veni ca să te vadă; 

136 din graţie,-o, fă-ne dar să-i dezvăleşti 
şi gura ta, să-ţi vadă vorbitoare 
si-a dou-a ta frumsete ce-o-nvălesti!”. 

9 9 9 

139 A veşnicei lumini, o, tu, splendoare! 

Din cîţi, Parnase,-ngălbenesc subt tine 
la umbra ta şi-ţi beau de prin izvoare, 

142 ah, cine n-ar fi tulburat ca mine 

de-ar vrea s-arate cum mi te-ai ivit, 
cînd tu, umbrită de-armonii divine, 

145 aci,-n deschis văzduh, te-ai dezvălit! 


120. Priveam mereu (a). 122. părînd uman (a). 129. tot mai flămînd (a). 133. Fă 
ochii sfinţi, aşa cîntau, să-ţi cadă (b). 136. arăţi (a). 138. frumuseţi (a). 


121. Acuila : după pronunţarea italiană, nu „acvila”, după pronunţarea germană a lat. aquila. 
Prin „acuila” trebuie să înţelegem „grifonul” cu cele două firi ale lui. Beatrice simbolizînd 
ştiinţa divină (teologia), faptul că grifonul se reflectează în ochii ei, aici în firea lui divină, aici 
în cea umană, înseamnă că tot aşa şi teologia studiază pe Dumnezeu cînd sub un aspect, cînd 
sub altul. 125. Lucrul : lucrul în el, adică grifonul. 126. Chipu- : imaginea grifonului răs- 
frîntă în ochii Beatricei. 128. Alimentul: ştiinţa dumnezeiască, despre care în Ecclesiastul, 
XXIV-XXIX: „Cei care vor mînca din mine, vor mai flămînzi după mine; şi cei ce beau din 
mine, se vor însetoşa după mine”. 130. Actul: în înfăţişarea lor. 131. Trib: dintr-o treaptă mai 
de sus decît virtuţile cardinale. Acea triadă : virtuţile teologale. 134. Cel : Dante. 137. Gura : 
partea pentru întreg, în loc de chip. 140. Din cîţi : a se construi: „Ah, cine, Parnase, din cîţi 
îngălbenesc sub tine... n-ar fi tulburat ca mine, de-ar vrea să arate etc...”. Dante se adresează 
tuturor acelor poeţi care îngălbeniră de trudă la umbra Parnasului şi băură din izvoarele-i, 
luîndu-i de martori că nici unul din ei n-ar fî putut reda cu vorbe omeneşti splendoarea 
Beatricei cînd s-a descoperit. 

CîntuC XXXII 


Raiul pămîntesc 


Contemplarea Beatricei şi schimbările 
carului mistic (1-60) ® Somnul poetului şi 
înălţarea grifonului (61-108) © Vulturul, 
vulpea şi dragonul (109-147) ® Uriaşul şi 
desfrînata (148-160) 


1 Atît de-atent şi fix priveam acu 

s-adăp a mea cea de-un deceniu sete, 
încît oricare-alt simt ca mort îmi fu, 

4 părînd că am şi-aici, şi-aici părete 
spre-a nu vedea, aşa de mult m-aduse 
în vechiul laţ surîsul sfintei fete, 

7 cînd fata mea cu sila-ntoarsă fuse 

spre braţul stîng, de-acele trei fecioare, 
căci „prea ţintit” din ele una-mi spuse. 

10 Si-acea orbire care-o simte-n soare 

9 

al nostru văz, prea brusc de el atins, 
pe-o clipă-n ochi îmi fu-ntunecătoare. 

13 Cu-acel puţin cînd văzu-mi s-a desprins 
(eu zic aici puţin alăturîndu-1 
cu multu-acel de care fui desprins), 

16 văzui cum se-ntorcea spre dreapta rîndul 
eternei oşti, plecînd, întoarsă toată 
şi şapte lămpi şi-al zilei soare-avîndu-1. 


1. Pe cînd priveam ţintit (a), pe cînd acum priveam atent şi-ntins (b). 3. ...stins (b). 
11. ...lui (a). 13. ...fui (a). 15. ...m-abâtui (a). 16. că s-a-ntors (a). 18. Şi soarele şi 
lustru-n faţ-avîndu-l (b). Dm ...spre soare lustru-n faţ-avîndu-l (b). 

2. Sete : de a vedea pe Beatrice, pe care, fiind moartă în 1290 şi data închipuită a călătoriei 
lui Dante fiind 1300 (anul jubileului), n-o mai văzuse de zece ani. 4. Părete : o privea aşa de 
fix, ca şi cum ar fi avut la dreapta şi la stînga cîte un perete, care să-l împiedice de a-şi 
întoarce privirea. 8. Fecioare : virtuţile teologale. 9. „Prea ţintit” : Tommaseo adnotează: 
„Mintea care prea se aţinteşte spre ştiinţa revelată (teologia) rămase orbită”. Eu unul cred 
că dojana priveşte faptul că aceea pe care Dante o fixează cu atîta drag nu este tocmai 
simbolul teologiei, ci femeia iubită, în a cărei privire dorea „s-adape” a sa „cea de-un deceniu 
sete”. Una: în text toate trei vorbesc. 13. Puţin: cu lumina soarelui. 15. Multu- : lumina 

9 

ochilor Beatricei. 17. Oşti: procesiune. 18. Lămpi: cele şapte sfeşnice de aur, care precedă 


492 









































I 


PURGATORIUL 


19 [Cum, ca să scape, se întoarce-o ceată 
sub scut, cotind cu steagul, mai ’nainte 
mişcarea-ntreagă săvîrşi să poată;] 

22 asa si-ostirea-mpărătiei sfinte 

ce-n front mergea, trecu, pe cînd la car 
nici nu-ncepuse primul lemn să dinte. 

25 Fecioarele la roţi veniră iar; 
vulturul trase arca cea sfinţită 

9 

dar nu-şi clătea nici fulg pe el măcar. 

28 Iar Doamna cea prin vad cu noi venită 
si eu, si Statiu-urmarăm rotii-acei 
ce-n arc mai strimt descrie-a sa orbită, 

31 Si-urmînd un cînt divin, treceau cu ei 
prin codrul ’nalt, iar astăzi neferice 
prin sfatul dat de şarpe-unei femei. 

34 Cit loc săgeata poate să despice 
din trei zvîrliri, noi poate-atît eram 
intraţi în el, cînd a descins Beatrice, 

37 şi-n guri cu toţii-aveau murmur: „Adam”. 
Apoi ei ocolir-un pom pe care 
nici flori n-avea, nici frunze nici un ram. 

40 Pe cit suia, pe-atît lăţit mai tare 
frunzişul lui, şi-n Indii-ntr-o pădure 
putea stîrni cu ’naltu-i vîrf mirare. 


25. venind (a). 26. Pornind vulturul arca sfint-o trase (a). Şi-a tras vulturul sar- 
cina-i iubită (b). trase (b). 28. ...întîmpmase (b). 30. roţii formase (b). 31-33. Şi-ur- 
mînd cu paşii-angelic o cintarel Treceam prin codrul gol, ah gol voiu zice! prin 
vina cui în şarpe-avu-ncrezare (A). Am trecut în text varianta (b) ca să restabilesc 
rima. 33. dat de şarpe sfat unei femei (b). 35. atîta poate (a). 41. încît şi-n (a). 


procesiunea. 22. Oştirea: întîile şiruri ale procesiunii. 24. Primul lemn: oiştea carului. 
Clinte : clintească. 26. Arca : carul. 27. Nici fulg : deci fără de nici o sforţare. Bine contrapune 
Steiner această linişte demnă a grifonului (simbolul lui Isus Cristos) zvîrcolirii zadarnice a 
aripilor lui Lucifer. 28. Doamna : Matelda. 30. Mai strimt : roata dreaptă descrie un arc mai 

A 

mic, fiindcă şi carul, ca de altminteri întreaga procesiune, se întoarce spre dreapta. 36. In el: 
în codru. 37. Adam : apropiindu-se procesiunea de pomul cunoştinţei, toţi cei din care-i 
alcătuită se duc cu gîndul la Adam şi la păcatul originar. 38. Un pom : literal, este pomul 
cunoştinţei binelui şi răului; alegoric a fost interpretat în chipuri foarte deosebite : omenirea, 
crucea, legea morală, legea divină, împărăţia romană, catolicismul, ştiinţa infinită a lui 
Dumnezeu. Noi credem, împreună cu Steiner, că înfăţişează monarhia universală a Imperiului 
roman şi faptul că ne este descris ca lipsit de flori şi de frunze este un simbol al absenţei 
harului divin în Imperiul roman, pierdut din cauza păcatului originar. 40. Lăţit : ramurile 
acestui pom miraculos merg mereu crescînd, dînd coroanei forma unei piramide răsturnate. 
Simbolic, faptul că pomul se lăţeşte mereu cu cît s-apropie de cer arată originea cerească a 
autorităţii imperiale. 41. -n Indii : unde, după cum Dante învaţă din Georgice (II, 123 şi urm.), 
sînt arbori aşa de înalţi, încît vîrful lor nu poate fi ajuns de nici o săgeată; simbolic, arată 
că autoritatea imperială stă mai presus ca toate celelalte de pe pămînt. 

43 - „Ferice tu, că ciocul tău, vulture, 
n-a rupt din pomul cel plăcut la gust, 
ci-amar făcînd stomacu-apoi să-ndure!” 

46 Aşa pe lîng-acel copac robust 

strigau ei toţi, iar fiara cea-mbinată: 
„Aşa păstrezi sămînţ-a tot ce-i just”. 

49 Şi-ntors spre osia cea de el purtată 
văzui la pomul văduvit c-o duce 
lăsînd pe cea din pom la pom legată. 

52 Cum plantele la noi, cînd Feb aduce 
pe-a sa-n amestec cu acea lumină 
ce-n urma Mrenelor din cer străluce, 

55 de suc umflate primenesc mai plină 
coloare-atunci cînd mai spre ’nalte stele 
nu-ncepe Sol cu roibii lui să vină, 

58 coloare-aşa, mai mult de viorele 

decît de roze,-a prins şi planta sfintă 
ce braţe-avuse-atît de golăşele. 

61 Eu nici n-am înţeles, nici nu se cîntă 
la noi un imn ce ei acu-1 rostiră, 
nici nu putui să-l rabd pînă la ţîntă. 

64 Să pot s-arăt cum ochii adormiră 
cînd cruzilor le-a-ntors Siringa ţelul, 
şi scump nepaza scurtă şi-o plătiră, 

67 cum face-un pictor urmărind modelul 
eu v-aş picta-n ce fel de somn intrai - 
dar cei ce vreau uşor picta-şi-vor felul. 

51. el la el (a). 60. Ce-avuse (a). 


43. Vulture : arată că Isus Cristos, simbolizat prin grifon cu cap de vultur, n-a voit să primească 
nici o autoritate pămîntească, al cărei abuz este plăcut în sine, însă produce efecte dureroase. 

44. Pomul : fructul. 45. Ci-amar : dar care face ca stomacul să îndure amărăciune. 47. Fiara: 
grifonul, -mbinată : cu două firi. 48. Aşa : respectînd autoritatea pămîntească, voită de 
Dumnezeu. Aceste cuvinte se potrivesc bine grifonului, întrucît este simbolul lui Isus Cristos, 
care a spus {Matei, XXII, 21): „Daţi Cezarului ce este al Cezarului, şi lui Dumnezeu ce este 
al lui Dumnezeu”. 50. Văduvit: lipsit de foi, flori şi fructe. 51. Cea din pom: osia carului 
mistic, făcută din lemnul pomului desfrunzit. 52. Cînd : în primăvară, cînd lumina soarelui 
e amestecată cu aceea a constelaţiei Peştilor. 56. Atunci: înainte ca soarele să intre în conste- 

5 9 

laţia Berbecului {mai spre ’nalte stele) care urmează. 58. Coloare : după cum în primăvară 
orice plantă capătă din nou culoarea verde, tot aşa şi pomul simbolic ia în acest moment o 
culoare mai viorie decît trandafirul si mai trandafirie ca vioreaua. Culoarea nu este tocmai 

9 

trandafirie, fiindcă împăcarea Bisericii cu împărăţia romană (simbolizată prin osia carului 
mistic, care se leagă de trunchiul pomului desfrunzit) nu i-a dat omului înapoi nevinovăţia 
primordială şi este mai mult trandafirie decît viorie, fiindcă durerea păcatului originar a fost 
întrecută de bucuria mîntuirii, şi jalea pentru moartea lui Cristos a fost întrecută de veselia 
învierii. 65. Siringa : ca să dea o idee de un somn miraculos, Dante şi-aduce aminte de 
povestea ovidiană {Metamorphoses, I, 568-747) a lui Mercur, care adoarme pe Argus cel cu o 
sută de ochi, ce fusese pus de lunona ca să păzească pe frumoasa Io, iubită de Jupiter, cîntîndu-i 
dragostea lui Pan şi Siringa. Cruzilor : celor o sută de ochi ai lui Argus. 66. Scump : fiindcă 
Mercur, profitînd de somnul lui, îl omorî. 69. Dar cei : vers foarte obscur si în textul italian, 

70 Deci trec la clipa cînd mă deşteptai 
şi spui că-mi rupse somnul o lucoare 
şi-un glas strigînd: „Ridică-te, ce stai?”. 

73 Precum, conduşi să vadă măru-n floare, 
al cărui fruct şi-n îngeri naşte dor 
şi face-n cer eternă sărbătoare, 

76 loan si Petru s-au trezit de zor 

din somn, şi lacov, la un glas ce-odată 
a rupt şi-un somn mai greu decît al lor, 

79 şi ceata le-o văzurăm 'mpuţinată 
cu Moise si Ilie-atunci, si-avea 
hlamida sa pe el Isus schimbată; 

82 aşa trezit, văzui deasupra mea 

Pe Doamna care-a binevrut să vină 
să-ntîmpine-a mea cale la vîlcea. 

85 - „Beatrice unde-i?” - eu cu mintea plină 

de spaim-am zis. - „Sub noua plantă sfîntă 
n-o vezi şezînd pe-a dînşii rădăcină? 

88 Nu-i vezi în jur compania ce-o-nvestmîntă? 

Iar alţii-au mers după vultur în sus, 

si-un imn mai ’nalt cu mult mai dulce-1 cîntă.” 

9 

91 Eu nu ştiu dacă ea mai multe-a spus 
căci eu priveam fixat spre-aceea care 
păreţi oricărui altui simţ mi-a pus. 

94 Pe gol pămînt ea singură-n veghiare 
şedea ca drept străjer acelui plaustru 
legat aici de mîna duplei fiare. 

97 Şi şapte nimfe-n jur făcîndu-i claustru 
în mîini cu-acele lămpi cari ard frumos 
şi sigure de-orice-Aquilon şi Austru. 

100 - „Puţin vei sta-n pădure-aici, şi, scos, 
în veci tu cetăţean vei fi cu mine, 
în Roma-n care e roman Cristos. 

81. Maestrul lor hlamida sa (a). 89. Iar ceata-n sus după vultur se duse (a). 92. fix 
priveau spre Doamna care iară (a). 94. Ea sta pe-adevărat pămînt, străjeară (a). Ea 
singură (a). 96. Legat aici de-acea biformă (b). 101. Vei fi-n etern un cetăţean (b). 


unde se spune; „Dar cine să fie în stare să redea în cuvinte trecerea uşoară de la veghe la 
somn”. 73. Precum: după cum cei trei apostoli care asistară la schimbarea la faţă a lui Isus 
Cristos {mărul în floare ale cărui fructe [adică faptele] nasc dor şi în sufletele îngerilor) se 
treziră din somn, la glasul care le zise : „Sculaţi-vă şi nu vă temeţi”, tot aşa şi eu, trezindu-mă 
din acel somn supranatural, văzui deasupra mea pe Matelda. 79. ’mpuţinată: fiindcă Moise 
şi Ilie, care apăruseră în timpul schimbării la faţă, dispăruseră. 83. Doamna : Matelda. 
88. O-nvestmîntă : o înconjoară. 89. In sus : spre cer. 90. Mai dulce : decît acela în ale cărui 
sunete adormise Dante. 92. Spre-aceea : Beatrice. 93. Păreţi : piedici. 95. Străjer : plaustrul, 
adică Carul bisericii, e păzit de Beatrice, simbolul aici al adevărului revelat, a cărui depo¬ 
zitară e Beatrice. 96. Duplei: latinism, în loc de dublei. 102. In Roma: în Raiul al cărui 

103 Dar rău condusei lumi spre-a-i face-un bine, 
priveşte-acum spre car şi vezi, iar cînd 
vei fi iar sus, să scrii ce vezi că vine!” 

106 Aşa vorbi. Şi la picioare-i stînd 

devot poruncii să-mplinesc ce-mi spune, 
aveam unde-a cerut şi ochi, şi gînd. 

109 N-a curs nicicînd cu-atîta repegiune 
un foc din norii deşi ce varsă ploi 
din cea mai ’nalt-a cerului regiune, 

112 precum văzui că vulturul lui Joi 

căzu pe pom, rupîndu-i scoarţa-ntreagă, 
nu numai flori şi proaspetele-i foi; 

115 apoi din răsputeri izbi-n teleagă, 
făcînd să joace-aşa cum în furtună 
un vas cînd vîntul furia şi-o dezleagă, 

118 Văzui apoi venind culcuş să-şi pună 
în fundu-aceluî car divin o vulpe 
părînd lipsită de-orice hrană bună. 

121 Mustrîndu-i însă tristele ei culpe, 
o puse Doamna mea pe-o fug-astfel, 
cît pot să-ntindă oase făr’ de pulpe. 

124 Şi tot pe unde-ntîi venise-acel 

vultur, văzui că iar scoboară-n arcă 
lăsînd într-însa pene de pe el, 


104. la car (a). 107. ...ime. 108. la ce-a cerut spre (b). 109. ...iuţime (a). 111. ...năl- 
ţime (a). 120. străină (a). 122. Pe-atîta fugă Doamna mi-o porni (A). Am trecut în 
text varianta (a) din cauza rimei. 124-126. Şi tot pe unde veni, acel! Vultur văzui 
că-s [coboară]! Lăsînd într-însa pene de pe el (b). 126. Am trecut în text ultimul 
vers din varianta (b) pentru a completa terţina. 


cetăţean este, ca si celelalte suflete fericite, Isus Cristos. De observat în Dante acest sim- 
ţămînt adînc al romanităţii, prin care, fîe chiar şi într-o imagine, face pînă şi Raiul roman. 
103. Un bine: luminîndu-1, după întoarcerea ta pe pămînt, despre cele văzute şi despre 
adevărurile teologice ce le-ai învăţat. 105. Sus : pe pămînt. 108. Unde : în sus, spre vîrful 
pomului. 110. Un foc : un trăsnet. 112. Vulturul : simbolul autorităţii imperiale. Cf. lezechiel, 
XVII, 3-4 : „Un vultur mare, cu aripi lungi, cu aripile întinse, acoperit cu pene pestriţe, a venit 
în Liban, şi-a luat vîrful unui cedru, a rupt ramura lui cea mai înaltă...”. Faptul că vulturul 
rupe din scoarţa pomului şi-i vatămă frunzele şi florile simbolizează „persecuţiile împotriva 
Bisericii creştine, care, totuşi, dăduse viaţă nouă pomului monarhiei universale, întrucît 
aceste persecuţii dăunară chiar şi împărăţiei şi împiedicară, în parte, să lege fructele noi ale 
creştinismului”. (Steiner). 115. Teleagă: după ce a făcut aluzie la persecuţiile împotriva 
Bisericii, întrucît au păgubit imperiului, simbolizează acum, în această izbire a vulturului 
în teleagă, persecuţiile care au dăunat Bisericii. 119. O vulpe : simbolul ereziei. Sfîntul 
Ambrozie, vorbind de eretici, îi numeşte „vulpi care distrug via Domnului”. 121. Mustrîndu-i: 
(mustrînd-o) vulpea, adică erezia. 122. Doamna : Beatrice, simbolul teologiei şi deci în stare 
să cunoască toată răutatea ereziei. 123. Oase : cît putea să mai fugă vulpea aceea cu puterile 
sleite. 126. Pene : face aluzie la aşa-zisa danie a împăratului Constantin, originea puterii 
temporare a Bisericii. 

127 şi-atunci ca dintr-un piept ce-oftează parcă 
ieşi din cer un glas şi-acestea zise: 

„O, dulce nava mea, ce rău te-ncarcă!”. 

130 Şi-ntre-ambe roţi păru că se deschise 
pămîntu-apoi, şi-un drac ieşind în sus 
văzui prin car cum coada şi-o înfise. 

133 Şi cum retrage-un viespe acul pus, 
aşa trăgîndu-şi coada blăstemată, 
a smuls din fund, şi nesătul s-a dus. 

136 Iar ce-a rămas, ca piru-ntr-o bogată 
cîmpie,-astfel de-a penelor smultură, 
desi-n intenţie bună si curată, 

139 [s-a fost acoperit şi-a stat sub zgură,] 
şi-oişte şi roţi, în timp mai scurt de ce-i 
în stare-un „vai” să zboare dintr-o gură; 

142 iar sfînta casă-n noul chip al ei 
în multe locuri teste-a scos afară: 
un cap din orice colţ, din osie trei. 

145 Cornute trei ca boii s-arătară, 

iar patru-aveau un singur corn în frunte 
cum n-a mai fost pe lume-asemeni fiară. 

148 Şi sigură, ca şi-un castel pe munte, 
obraznică pe monstru-o curvă stînd 
plimba-mprejur lascive-ochiri mărunte. 

151 Şi-alături lîngă ea, străjer părînd 
să nu i-o fure,-o namilă-n picioare, 
şi-aşa ei se pupau din cînd în cînd. 


131-132. iar un dracon ce-n sus / ieşi văzui cu coada-n car... (a).pe-w/i dracon văzui/ 
Cum coada-n sus prin car el şi-o înfise (A). Am trecut în text varianta (b) din cauza 
rimei. 133. ...pus (a). 136-137. Cum umple şi-o bogată/ Cîmpie pirul, toat-acea 
smultură (b). umplut de-acea smultură (b). fulgilor (a). 138. Deşi cu gînd şi hun şi 
drept lăsată (b). 151. alături ei stetea (a). 153. Şi aşa să-şi (a). 


129. Ce rău: adică cu bunurile pămînteşti. 131. Drac: simbolul demonului, întrucît e autor 
al schismelor şi dezbinărilor din sinul Bisericii. 137. Smultură : carul ce se acoperă cu penele 
vulturului simbolizează îmbogăţirea Bisericii şi năpădirea ei de poftele lumeşti. 142. Sfînta 
casă : carul simbolic al Bisericii. 143. Ţeste : capete. Inspirîndu-se din Apocalipsă, Dante 
transformă Biserica coruptă într-un monstru, ale cărui şapte capete simbolizează cele şapte 
păcate capitale. 145. Trei : păcatele mai grave: mîndria, pizma şi mînia. 146. Iar patru: 
amărăciunea, zgîrcenia, lăcomia şi desfrînarea. 149. O curvă: simbolul curţii papale, ajunsă 
în timpul lui Dante într-o mare destrăbălare. Cuvîntul, voit grosolan, este şi în textul italian. 
152. O namilă : adică o namilă de om, un uriaş, simbolul stăpînitorilor pămîntului, al căror 
ajutor curtea papală îl cerea, prostituînd puterea ei sufletească ispitelor poftei lumeşti de 
stăpînire. Aluzia priveşte mai de aproape intervenţia regilor Franţei şi mai ales a lui Filip 
cel Frumos, solicitat de papă în mai multe rînduri. 

divina COMEDIE 

I I 

154 Dar cînd spre mine-ntoarse doritoare 
şi vagi priviri, acel feroce mire 
din cap o biciui pînă-n picioare. 

157 De furie-orbit şi plin de bănuire, 

desprinse monstru-apoi şi-n crîng cu el 
se duse-adînc, şi-aceasta-mi fu scutire 

160 de noul monstru si de curv-astfel. 

9 


155. ferocele ei (a). 158. văzui (a). 159. atîta (a) câ-l duce (a). 


156. O biciui : Dante simbolizînd aici turma credincioşilor, faptul că uriaşul bate pe desfrînată 
cînd îşi întoarce ochii spre el arată că îndată ce curtea romană vrea să se ocupe de credincioşii 
săi, e împiedicată de oblăduitorii lumeşti în voia cărora s-a lăsat. Probabil că trebuie să 
vedem aici o aluzie la insulta adusă la Anagni puterii papale, pentru care cf. Purgatoriul, 
XX, 85 şi urm. 158. Desprinse : aluzie la stămutarea puterii papale de la Roma la Avignon. 
159. Aceasta: acest fapt al îndepărtării monstrului. 

CîntuC XXXIII 

Raiul pămîntesc 


Cîntecul celor şapte Doamne şi profetizarea 
unui personaj misterios care va omorî des- 
frînata şi uriaşul (1-78) @ îndoielile lui 
Dante şi explicaţia Beatricei (79-102) 
© Imersiunea lui Dante în rîul Eunoe 
(103-145) 


1 Deus, venerunt gentes alternînd 

ori trei, ori patru dulce-o psalmodie 
cîntar-acele Doamne-acum plîngînd, 

4 si le-asculta si-ofta-n cucernicie 
stăpîna mea, şi-aşa schimbată cum 
nu mult mai mult sub cruce-ai fost. Mărie. 

7 Iar cînd fecioarele-i făcură drum 
şi ei ca să vorbească, ea-n picioare 
stînd dreaptă-n sus, răspuns-a lor acum, 

10 si-n fat-avea a focului coloare. 

- „Puţin si nu mă veţi vedea - vorbi - 
şi iar mă veţi vedea, dragi surioare!”. 

13 Pe toate şapte-n faţă-i le pofti, 

şi-n urma ei, prin semn numai, m-aduse, 
pe Doamna şi pe Staţiu ce s-opri. 


2-4. Cîntau ori trei ori patru psalmodieI cea dulce-acele Doamne acum plîngînd! 
iar Doamna le-asculta-n cucerniciei Şi-oftarea ei (b). 11-15. „Puţin de-acumj Voi 
nu mă veţi vedea” răspuns le detej In faţ-aduse apoi pe-acele fete. j Iar mie, să-i 
urmez, prin semn îmi spuse, j Cu Doamna şi-nţeleptul care stete (b). 13. pe-acele 
sfinte (b). 15. oprise (a). 


1. Deus...î psalmul LXXVIII, 1-2: „Dumnezeule, au năvălit neamurile în moştenirea ta, au 
pîngărit templul Tău cel sfînt, şi-au prefăcut Ierusalimul într-un morman de pietre”. Face 
aluzie la reaua stare în care a ajuns Biserica, din cauza adulterului desfrînatei cu uriaşul. 

2. Ori trei : acum virtuţile teologale, acum cele cardinale. 5. Stăpîna : Beatrice. Schimbată : 
din veselă, îndurerată. Compară durerea Beatricei cu aceea a Maicii Domnului, la picioarele 
crucii. 7. Fecioarele : cele şapte virtuţi. 10. A focului : din mînie împotriva celor vinovaţi 
de coruperea Bisericii. 11. Puţin: cf. Ion, XVI, 16: „Peste puţină vreme nu mă veţi mai 
vedea; apoi, iarăşi, peste puţină vreme, mă veţi vedea, pentru ca să mă duc la Tatăl”. Aceste 
cuvinte, cu care Isus Cristos vesteşte apostolilor moartea şi învierea sa, Beatrice le adaptează 
Bisericii, socotită ca şi moartă în starea-i de atunci, spre a prevesti învierea ei şi întoarcerea 
scaunului papal la Roma. 14. M-aduse : se subînţelege: „pe mine”. 15. Doamna : Matelda. 

16 Si-a mers asa si nu cred că făcuse 

9 9 9 

nici zece paşi de-ai ei pe-acel pămînt, 
cînd ochii dulci în ochii mei şi-i puse. 

19 - „Să vii - a zis cu liniştit cuvînt - 
aproape-aşa că, de-aş vorbi cu tine, 
să poţi s-auzi de-aproape-al meu cuvînt.” 

22 Cînd fui, cum trebuia, mai lîngă sine: 

- „De ce - mi-a zis - n-ai, frate tu,-ndrăzneală 
să-ntrebi acum cînd mergi aşa cu mine?”. 

25 Precum acei ce foarte-avînd sfială 
de-ai lor mai mari, de inimă scăzută 
nu pot da vocea-ntreagă la iveală, 

28 aşa fui eu, şi-aşa cu gura mută 

de-abia-ngînai: - „Madono, ce-mi lipseşte 
tu bine ştii, şi ştii şi ce-mi ajută”. 

31 - „Sfiala ta sau teama ce te-orbeşte 
de-acum eu vreau privirea să-ţi destupe 
spre-a nu mai fi ca cel ce buiguieşte. 

34 Să ştii de car, că monstrul dacă-1 rupe, 
a fost şi nu-i. Dar culpa să nu creadă 
că Domnu-n cer răzbună după supe! 

37 Nu-n veci făr’ de erede-o să ne sadă 

9 

acel ce-n car lăsat-a fulgii lui 
făcîndu-1 monstru-ntîi şi-apoi o pradă. 

40 Căci sigur văd, de-aceea ţi-o şi spui, 
aproape-o zodie ce-n curînd urmează, 
şi-oprit în drum de nici o [stîncă] nu-i, 

43 cînd un cinci sute zece cinci cutează, 
trimis de Cer, pe curv-a o ucide 
şi pe acel cu care-adulterează. 


22. aproape bine (a). 25. ... 35. ...gînd[ul] (a). 37. ...vom fi avîndu-l (a). 39. Un 
monstru-ntîiu o prad-apoi fâcîndu-l (a). 42. Prin nici o oprită-n drum (b). lipsit de 
ori-ce zăgaz în... (A). Am trecut în text varianta (b) din cauza rimei. 


26. De inimă scăzută : din lipsă de curaj. 29. Madono : italienism, în loc de „Doamna mea”. 
Lipseşte : explicaţie necesară spre a înţelege ceea ce am văzut. 30. Ajută : ceea ce poate să 
vină în ajutor acestei lipse. 33. Buiguieşte : bîiguieşte. 34. Că monstrul : în text: „pe care 
balaurul l-a despicat”. 35. A fost : Biserica, simbolizată prin car, după dezbinarea şi stră¬ 
mutarea ei la Avignon, poate fî socotită ca şi moartă. 36. Supe : era la Florenţa o superstiţie 
prin care se credea că, dacă cineva venea să mănînce o supă pe mormîntul celui omorît de el, 
nu se mai temea de răzbunare. Aici Beatrice spune că răzbunarea lui Dumnezeu nu poate fi 
înlăturată atît de uşor. 38. Acel : vulturul, simbolul autorităţii imperiale. 39. Monstru : face 
aluzie la cele şapte capete cornute care se iviră pe oişte şi la cele patru colţuri ale carului. 
Pradă: a uriaşului. 40. Sigur: începe profeţia personajului care va elibera Biserica de adul¬ 
terul cu oblăduitorii lumeşti. 41. O zodie : să ne amintim că în vremea lui Dante se punea 
mult temei pe astrologie, care era socotită ca o adevărată ştiinţă. 43. Cinci sute : avem aici 
una din acele cimilituri danteşti, despre care s-a scris foarte mult, fără să se ajungă totuşi 

46 Dar vorba-mi poate-obscură ca Temide 
şi Sfinxu-ţi e, şi nu-ţi albeşte-n gînd 
căci, ca si ele,-a mintii cale-o-nchide. 

49 Dar faptele naiade-or fi-n curînd, 
tăind enigma cea obscură foarte, 
nici holde-n cîmp, nici turme dăunînd. 

52 Deci scrie-ţi tot, şi mintea ta să poarte 
ce-ţi spui, să duci cu tine celor vii 
ai vieţii cei, ce-o goană e spre moarte. 

55 Si-aminte-ti fie-atunci cînd o să scrii, 
de plantă tu s-arăţi cum fu, şi frîntă 
cu crengi lăsate-n două dăţi pustii. 

58 Oricine-i rupe crengi şi-o dezvestmîntă, 
prin fapt de hulă-njură Primul Bine, 
ce numai spre-al său uz o face sfîntă. 

61 Pentru muşcarea-n ea dori-n suspine 
si chin cinci mii de ani întîiul tată 

9 

pe-acel ce culpa-i i-o spăşi prin sine. 


46 - 47 . Dar vorba mea ţi-e poate, ca Temide! şi Sfinx, obscură (A). Am trecut în 
text varinata (b), versul 47 fiind necomplet (b). 53 . cu tine-n lumea (b). 56 . s-arăţi 
de plant-aşa fu (a). 57 . Cu crengi acum de-al doilea rînd (b). 61 . ...ceru (a). 62 . şi 
dor (a). 


la o soluţie sigură. Punînd acest pasaj în relaţie cu Infernul, I, 100-103, în care se prevesteşte 
un „copoi” care va vîna şi va ucide lupoaica ce se împotriveşte lui Dante în pădurea în care s-a 
rătăcit, cei care lămuresc acest copoi prin Cangrande della Scala {cf. nota la Infernul, I, 105) 
văd în acest 515 (în cifre romane DXV) un DVX, adică o căpetenie care va readuce Biserica 

A 

la splendoarea ei primordială. In timpul din urmă însă s-a crezut că aceste trei cifre, şi în 
ordinea în care le pomeneşte Dante, se găsesc împletite în monogramul lui Cristos, DXV, şi 
în acest caz s-ar face aici aluzie la a doua venire a lui Isus Cristos. Pentru celelalte ipoteze 
cf. nota amintită la Infernul, I, 105. 45. Acel : uriaşul. 46. Temide : cf. Metamorphoses, I, 388. 
E vorba de zeiţa Temis, care prevesteşte viitorul lui Deucalion şi despre care poetul latin 
spune că rosteşte cuvinte obscure. 47. Albeşte : nu-ţi sună limpede. 49. Naiade : naiadele 
sînt nimfele apelor curgătoare şi n-au în mitologia greco-romană darul profeţiei. Greşeala lui 
Dante provine, după cum a demonstrat dantologul englez Moore, din faptul că în multe manu¬ 
scrise ale Metamorfozelor găsim cuvîntul Laiades (fiul lui Laois, adică Oedip, care a dezlegat 
enigma Sfinxului), greşit transcris prin Naiades. Se vede că Dante citea Metamorfozele într-unul 

A 

din aceste manuscrise şi a dedus că naiadele aveau darul de a profetiza viitorul. In definitiv, 
Beatrice vrea să-i spună lui Dante că, dacă vorbele-i apar deocamdată sibiline, nu va trece 
mult şi faptele i le vor desluşi. 50. Tăind: rezolvînd. 51. Dăunînd: în locul citat, Ovidiu 
povesteşte că, după ce Oedip (sau naiadele, cum citea Dante) a rezolvat enigma Sfinxului, zeiţa 
Temis, supărată, a trimis la Teba o fiară care a pricinuit mari pagube. 54. Cei: ai vieţii 
pămînteşti, care, în realitate, nu este viaţa cea adevărată, ci numai o goană către moarte. 
58. Oricine : face aluzie mai ales la uriaşul care a desprins carul din ea şi la Adam, care i-a 
smuls fructul oprit. 59. Hulă : nu numai cu un blasfem rostit, ci făptuit. 60. O face : latinism 
pentru: o făcu. Al său uz : întrucît legea dumnezeiască face în aşa fel ca oamenii să rămînă 
credincioşi lui Dumnezeu. 62. Tată : Adam, care a aşteptat venirea lui Isus Cristos ca 
să-l scoată din Limb, împreună cu ceilalţi patriarhi, timp de cinci mii de ani şi mai bine 
{cf. Paradisul, XXVI, 119-120), adică patru mii trei sute doi ani, cît a stat în Limb, plus acei 
nouă sute treizeci, cîţi avea cînd a murit {cf. Geneza, V, 5), mai precis cinci mii două sute 
treizeci şi doi. Nici un comentator nu spune de unde scoate Dante această cifră, care numai 
fantastică nu poate fi. 

64 Si-ti doarme mintea, dacă nu-ti arată 
că planta e dintr-anumit temei 
înalt-atît si-n vîrf asa de lată. 

9 9 

67 De nu ti-ar sta desartele-ti idei 

9 9 9 

ca apa Elsa-n jurul minţii tale, 
şi-un biet Piram la dud plăcerea ei, 

70 din multe-aceste-mprejurări fatale 
cunoaştere-ai că pomu-i moralminte 
oprit de cer, conform dreptăţii sale. 

73 Dar dacă ţi-e-mpietrită biata minte 
şi neagră-ncît nu-i clar pe ea nimic, 
c-atît te-orbi ce-ţi spusei mai ’nainte, 

76 vreau, cel puţin, de n-o scrii [tu] ce zic, 
umbrite să le duci cu scopu-n care 
s-aduc stîlpări încinse cu finic.” 

79 Iar eu: - „Cum ceara, fără de schimbare 
păstrează-ntr-însa semnul ce primeşte, 
mi-e-n creier semnul pus de voi atare! 

82 Ci-al tău dorit cuvînt de ce tinteste 

9 9 

mai sus de mintea mea, atît de sus, 
că-1 pierde-atît pe cît îl urmăreşte?”. 

85 - „Ca să cunoşti si tu cum te-ai condus - 

răspunse ea - să vezi a ta doctrină 
cum poate-urma cuvintelor ce-am spus, 

88 c-a voastră cale stă de cea divină 
departe-atîta, pe cît stă pămîntul 
de cea mai iute-a sferelor lumină.” 


74. şi ştears-astfel că n-are clar nimic (a). 81. sigiliul (a). 86. ca şcoala ta (a). 87. de 
poate (a). 88-89. Să vezi că stă de şcoala cea! Departe-a voastră atît, cît stă (a). 


65. E: e astfel. Temei: motiv. 68. Elsa: rîul Elsa, care, conţinînd foarte mult calcar, avea 
proprietatea de a împietri frunze şi mici vreascuri ce picau în ea. 69. Piram la dud : comen¬ 
tatorii lămuresc că, după cum sîngele lui Piram schimbă duzii albi în roşii, tot aşa şi plăcerile 
zadarnice au întunecat mintea lui Dante. Dat fiind că Piram la dud devenise, în urma cunos¬ 
cutului procedeu medieval de a moraliza alegoric textele clasice, un simbol al omului căzut 
victimă înşelăciunilor patimilor, noi socotim că nu trebuie să vedem aici mai mult decît atît. 
71. Pomu- : fructele pomului binelui şi răului. 76. Scrii: în mintea ta. 77. Le: cuvintele ce 
ţi le-am spus. Scopu- : spre a da dovadă că ai fost în Raiul pămîntesc, păstrează, dacă nu 
clare, cel puţin adumbrite, în mintea ta adevărurile ce ţi le-am destăinuit, cum face pelerinul 
{hagiu) care, spre a da dovadă c-a fost cu adevărat la Sfîntul Mormînt, se întoarce cu toiagul 
istilpare) împodobit cu foi de palmier {finic). 81. Atare : la fel. Se subînţelege: „îl păstrează”. 
84. Pe cît : cu cît mai mult îl urmăreşte, cu atît mai mult îl pierde. 85. Condus : că greşit 
te-ai lăsat condus, pînă acuma, numai de fîlosofie. 87. Cum poate : cît de rău poate limbajul 
abstract al filosofiei să urmeze elocinţa, bogată în simboluri, a ştiinţei revelate. 90. Mai iute: 
primul mobil (al nouălea cer), cel mai apropiat de Empireu, a cărui mişcare este mai iute ca 
a celorlalte ceruri. Cf. Introducerea, p. 37. 
































I 


PURGATORIUL 


91 — „Eu nu-mi aduc aminte,-mi fu cuvîntul, 

că n-aş fi mers mereu pe-al vostru drum, 
si clar îmi spune-asa si simtămîntul.” 

94 — „De nu-ţi poţi aminti tu nicidecum - 

răspunse ea zîmbind - aminte-ţi adă 
cum tu băusi din Lete chiar acum. 

9 

97 Dar cum dă fumul pentru foc dovadă, 
uitarea ta-i a vinei mărturie 
din sufLetu-ti ce-ntr-altele-avu nadă. 

9 

100 Dar gol de-acum cuvîntu-mi o să-ţi fie, 
atît pe cît socot că ai mijlocul 
să-l vad-a ta firească miopie.” 

103 Cu pas mai lin, şi-aprins acum ca focul 
sta soarele-ntr-a miezu-zilei cruce 
ce-şi schimbă punctu-aşa cum schimbi şi locul; 

106 cînd Doamnele (cum cel care conduce 
o ceată, stă şi-opreşte şi pe-ai săi, 
cînd dă de-un lucru nou pe unde-i duce) 

109 s-opriră-n poala unei umbre lăi 

precum sub brazi cu crengi întunecate 
dau Alpii-adese-n umedele văi. 

112 Păru că-n faţă-mi văd pe Eufrate 
şi Tigru-aici [ieşind dintr-o fîntînă] 
şi-ncet plecînd ca fratele de frate. 

115 - „O, glorie-a ginţii-umane,-o, tu, Stăpînă! 
ce ape-acestea sînt, şi ce-i că ele 
izvorul lor în două părţi şi-l mînă?” 


93. Şi nu m-acuzâ (b). 100. Dar clar de-acum cuvîntu-mi (a). 110-111. Cum e (a). 
Prin (a), în recile lor (b). Cum brazii verzi cu crengile! Dau des prin Alpi în (b). 
112-113. Părea că văd pe Tigru... Cum ele-aici ieşind dintr-o fintînă (b). desbină (a), 
fîntînă (a). Şi Tigru-aici, [dintr-un izvor] (A). Am trecut în text parte din vari¬ 
anta (b), din cauza rimei. Cuvintele puse de noi între [...] sînt şterse în manuscris. 


92. Drum : de a mă fi abătut din calea ştiinţei revelate, spre a urma pe aceea a filosofiei. 
96. Lete : uitarea lui Dante e datorită apei rîului Lete, ce are darul de a te face să uiţi 
păcatul. 98. Mărturie : faptul însuşi c-ai uitat e o dovadă că ai păcătuit, fiindcă de celelalte 
ţi-aduci aminte foarte bine {sufletu-ţi într-altele-avu nadă). 99. Nadă: înnădire, legătură: 
sufletul tău se înnădeşte cu celelalte, adică şi-aduce aminte de ele. 100. Gol : simplu, clar. 
102. Miopie: inteligenţa ta mărginită. 104. Cruce: răscruce, între orbita soarelui şi 
meridian. 105. Locul: fiindcă, împreună cu schimbarea locului, se schimbă şi meridianul. 
109. Lăi : în text: ,,smortd’\ adică slabă. 112. Eufrate : văzu două rîuri ieşind dintr-un acelaşi 
izvor, ca şi Eufratul şi Tigrul. Fluviile sînt Eunoe şi Lete. Cf. Geneza, II, 10 şi urm.: „Un rîu 
ieşea din Eden şi uda grădina şi de acolo se împărţea în patru braţe; numele celui dintîi 
este Pison, al celui de-al doilea Ghihon, al celui de-al treilea este Tigrul, iar al patrulea 
este Eufratul”. 

118 - „Spre-a şti ce sînt - răspunse rugii mele - 
tu roagă pe Matilda.” Şi-a răspuns, 
cum face-acel ce-o culpă vrea să-şi spele, 

121 frumoasa Doamnă: - „Eu i-am spus de-ajuns 
si-aceasta si-altele. Iar Lete, bîndu-1, 
eu bine ştiu că nu i le-a ascuns”. 

9 

124 Beatrice-atunci: - „Mai mare poate-avîndu-1, 
alt dor, ce-ades memoria ne-o-nvăleşte, 
i-a pus pe minte-un văl, întunecîndu-1. 

127 Ci iat-Evnoe, ce de-aici porneşte: 

să-l duci la el si,-asa cum eşti dedată, 
virtutea lui cea vested-o-ntăreste”. 

9 9 

130 Cum scuze-un om gentil nicicînd nu cată, 
ci-si face-o vrere-a sa din vrerea cui 

9 

prin semn văzut dorinţa şi-o arată, 

133 aşa, pe loc ce lingă dînsa fui, 

plecă frumoasa fată, iar lui Staţiu 
sfios i-a zis: - „Să vii pe urma lui!”. 

136 Să am, creştine,-acum mai larg un spaţiu 
de scris, eu ţi-aş cînta măcar în parte 
de dulcea apă-n veci fără de saţiu, 

139 dar plin-avînd acum întreaga carte 
urzită pentru-acest al doilea cînt, 
m-opreşte art-a merge mai departe. 

142 Mă-ntoarsei deci de la pîrîul sfînt 
ca nou, asemeni plantei tinerele 
cînd nouă creşte-n noul său vestmînt, 

145 curat şi gata să mă urc la stele. 


121. Eu bine ştiu (a). 125. ...cuprinde (a). 126. Cu-n val i-a-ntunecat în minte 
glndul (b). suflet (b). 127. ...cursul prinde (a). 129. ...o aprinde (a). 129. această (a). 
141. Nu-mi lasă arta frîu şi mai departe (b). oprit sînt doar (b). 


119. Răspuns: subiectul e „frumoasa Doamnă” din versul 121. 120. Culpă: fiindcă Matelda 
ar fî trebuit să prevină întrebarea lui Dante. 124. Avîndu-1 : avînd poate un dor mai mare, 
acesta i-a întunecat mintea. 128. Dedată: obişnuită. 135. Lui: lui Dante. 138. Saţiu: de 

5 9 

care niciodată nu m-aş fî săturat. 141. Arta : în text: „frîul artei”. Este, într-adevăr, una din 
caracteristicile cele mai însemnate ale artei danteşti, aceea a măsurii şi proporţiei aproape 
matematice, ce se răsfrînge în concizia lapidară a stilului. 143. Ca nou : reintegrat în toate 
facultăţile sale, ca primul părinte înainte de păcatul originar. 145. Stele : în Rai. Cf. nota la 
Infernul, XXXIV, 139. 

Pref^ 


Editorul îmi cere şi pentru acest al treilea şi ultim volum două rînduri de 
prefaţă. Spun drept că nu le simt nicidecum trebuinţa. Ca orice bun lucrător, ajuns 
la capătul acestei lungi osteneli (1921-1932), îmi frec şi eu mîinile şi zic, privind 
cu un suspin de uşurare la opera în sfîrşit întreagă, acea vorbă care sună aşa de 
drag la închiderea oricărui lucru cinstit şi conştiincios: „Gata!”. 

Nu-mi rămîne, prin urmare, decît să mai mulţumesc o dată prietenului Bucuţa, 
care a împlinit golurile nu multe din text, a pus rimele lipsă şi mi-a fost de mare 
ajutor în revederea corecturilor; stăruitoarei case editoare care, în timpuri atît de 
puţin prielnice iniţiativelor culturale, nu s-a uitat la cheltuieli, numai ca opera să 
iasă într-un veşmînt tipografic menit să facă fală României; lucrătorilor care au 
lucrat cu grijă şi cu iubire ; şi puţin şi... mie însumi, care nu m-am uitat la lătratul 
cîinilor si mi-am dus cu bine caravana. 


Ramiro Ortiz 
Bucureşti, 16 ianuarie 1932 

CîntuC I 

Introducere la Paradis 


Introducere (1-12) @ Invocaţia către Apollo 
(13-35) ® înălţarea Beatricei şi a lui Dante 
(36-75) ® Armonia sferelor (76-87) ® Orîn- 
duirea Universului (88-142) 


1 Mărirea Celui care-atot-pătrunde 

mişcînd întregul tot şi dînd splendoare 
mai mult-aici şi mai puţin-altunde! 

A 

4 In cerul cel mai plin de-a lui lucoare 
eu fui! Văzut-am stări, ce-a le descrie 
nu ştiu, nu pot, cîţi au să se scoboare. 

7 Căci stînd aproape ţintei o vrere vie, 
atît ne-absoarbe-al mintii noastre-avînt 
că taie-al mintii drum să mai revie. 

10 Dar cît putu de-acest imperiu sfint 
comoară-n suflet mintea mea s-adune 
va fi de-acum materie-acestui cînt. 

A 

13 In ultima mea trud’, Apollo bune, 
puterii tale fă-m-atîta vas 
cît dragu-ţi dafin spre-a-1 primi mi-mpune. 


A A 

2. întregul tot, mişcîndu-l, dă (a). întregul Tot, mişcîndu-l (a). 7. dat. aproape (a). 
14. Mă fă puterii tale-atîta (a). 


1. Mărirea: în text: „slava Celui care-atotpătrunde”. Atot-pătrunde : pătrunde toate. 

2. Mişcînd : Dumnezeu era considerat ca primus motor al Universului. Cf. Conuivio, III, 15 : 
„Ştiinţa divină a făcut începutul lumii şi mai ales a pus în mişcare cerul”. 3. Mai mult : după 
desăvîrşirea făpturilor. 4. Cerul : cerul Empireu, locaşul lui Dumnezeu şi al fericiţilor. 6. Cîţi: 
cu valoare nedeterminată: oricine, după ce s-a înălţat la cer, se scoboară din nou pe pămînt, 
nu poate spune ce a văzut, fiindcă ori nu-şi aduce aminte, ori îi lipsesc cuvintele. Cf. Sfîntul 
Pavel, Epistola către Corinteni, XII, 4: „Şi ştiu că omul acesta a fost răpit în Rai şi a auzit 
cuvinte care nu se pot spune şi pe care nu-i este îngăduit unui om să le rostească”. 7. O vrere : 
a se construi: „căci o vrere vie stînd aproape ţintei”. Ţintei : Dumnezeu, întrucît este ade¬ 
vărul, este ţinta inteligenţei noastre; deci ea, pusă înaintea lui Dumnezeu, se cufundă, 
instinctiv, în cucerirea lui. 9. Revie : nu îngăduie minţii să se întoarcă înapoi, pe aceeaşi cale, 
şi să spună ce-a văzut. 10. Imperiu sfînt : Raiul. 11. S-adune: a se construi: „Dar cîtă 
comoară din acest imperiu sfint putu mintea mea s-adune în suflet”. 12. Cînt : acestei ultime 
părţi a Divinei Comedii, adică Paradisul. 13. Apollo: simbolul poeziei celei mai înalte ce 
poate exprima tainele cerului. 14. Fă-mi vas : umple-mi. 15. Dafin : numele de poet, acela 
care „şi onoru-1 are/ şi traiul cel mai lung” {Purgatoriul, XXI, 85-86). 

16 Căci pîn-aici o culme de Parnas 

de-ajuns îmi fu; de-acum cu două cată 
să intru-n calea cîtă mi-a rămas. 

19 Tu-mi intră-n piept, de tine tu mă-mbată 
precum cînd smuls-ai pe-acel scos din minte, 
pe Marsias, din haina cărnii-odată. 

22 Chiar numai umbra-mpărăţiei sfinte, 
să-mi dai, tu, sfinte duh, atîta-ndemn 
s-o pot descrie cum mi-e scrisă-n minte, 

25 venind, vedea-m-ai la iubitu-ţi lemn 
să mă-ncununi, cu-acele foi de care 
si-al meu subiect si tu m-ai face demn. 

28 Din el culeg azi, Tat,-atît de-arare, 
poeţi ori Cezari triumfînd cu ea 
(umanei veri o culpă şi-o-ntristare), 

31 încît, serbare-n Delfi poate-avea 
seninul Zeu de frunza sa penee, 
că tot mai e vrun om care s-o vrea. 

34 Foc mare-ncinde-adese si-o schinteie 
şi poate-n urma mea vrun glas mai tare 
ruga-se-va, ca Cirra glas să deie. 


23-24. Să pot descrie, dup-atîta-ndemn I Tli sfinte duh, precum (a). 29. frunţi (a). 
31. Ca-n Delfi poate-o veselie avea (a). 32. frunză (a). 34. Schinteea poate-ades 
pojar s-ascunză (a). 


16. O culme: Heliconul, sediul muzelor, simbolul stiintei si elocintei omeneşti, pe cînd 
celălalt, Cyrra, reşedinţa lui Apollo, simbolizează ştiinţa cerească şi arta necesară spre a o 
exprima. 17. Cu două : şi cu Heliconul, şi cu Cyrra, adică şi cu ştiinţa omenească, şi cu cea 
cerească (teologia). Cată: impersonal: „e nevoie”. 21. Marsias: satirul frigian, cîntăreţ din 
fluier, care a îndrăznit să se ia la întrecere cu Apollo şi care, învins fiind de acesta din urmă, 
a fost jupuit {smuls din haina cărnii) de către zeu. Cf Ovidiu, Metamorphoses, VI, 382-400. 
Povestea ovidiană simbolizează victoria muzicii senine a instrumentelor cu coarde asupra 
celei senzuale a instrumentelor de suflat, deci a muzicii eline asupra celei frigiene, ceea ce 
a dat prilej maestrului Castaldi să compună un admirabil poem simfonic cu acest nume 
(Marsyas), în care cîntecul lui Marsyas e reprezentat printr-un solo de flaut, iar acela al lui 
Apollo, printr-un solo de harpă. 22. Chiar numai: a se construi: „Tu, sfinte duh, să-mi dai 
atîta îndemn, încît să pot descrie cum mi-e scrisă-n minte chiar numai umbra împărăţiei 
sfinte”. Umbra : slaba umbră a sfintei împărăţii a Raiului, care mi-a rămas întipărită-n 
minte. 25. Venind: si atunci, dacă-mi vei da acest îndemn, mă vei vedea venind. 26. Foi: de 
dafin, de laur. 27. Tu: arta cu care voi reda înaltul meu subiect. 28. Culeg: subiectul este: 
„poeţi ori Cezari” din versul următor. 30. O culpă : face aluzie la corupţia politică, din pricina 
căreia nu erau cu putinţă trimfurile imperiale, şi la pofta de cîştig, care abătea pe poeţii 
contemporani de la îndeletnicirile literare. 31. Serbare: bucurie. Delfi: oraş la poalele 
Parnasului, unde Apollo îşi avea un cult deosebit şi un templu, vestit prin prezicerile (ora¬ 
colele) Pythiei. Cf Horaţiu, Ode, I, 7 : „Apolline Delphos insignes*’. 32. Penee: dafinul, numit 
aici frunza penee din cauza schimbării Daphnei pe malurile rîului Peneu. 33. Vrun om : face 
aluzie la sine. 34. Foc : subiectul e „o schinteie” din sfîrsitul versului. 35. -n urma mea: 
după mine, care am făcut începutul, vor fi poate poeţi şi mai buni, care vor invoca şi vor 
dobîndi inspiraţia poetică. 36. Cirra : Apollo. 

37 Prin guri diverse pe pămînt răsare 
lumina lumii, dar prin punctul unde 
din patru cercuri iau trei cruci născare, 

40 ea are-un curs mai bun, căci îi răspunde 
mai bun-o stea, şi-nmoaie-a lumii ceară 
mai mulţi, în felul său, şi-o răspătrunde. 

43 Da zori aproape-aici, şi-acolo seară 
atare-un punct, şi-ntreg era albit 
un emisfer, şi-n noapte-al nostru iară, 

46 cînd Doamna mea spre stînga s-a-nvîrtit 
şi-n soare fix văzui cum ea-1 priveşte, 
cum nu-i vultur mai fix să-l fi privit. 

49 Si cum răsfrînta raz-obisnuieste, 
ieşind din prima,-n sus să ia pornire 
ca si-un drumeţ ce-a se-nturna voieşte: 

9 9 9 

52 aşa prin ochi intrîndu-mi în gîndire 
şi actul Ei ce-al meu a devenit, 
privii în soare peste-a noastră fire. 

55 Acolo multe poţi ce-aci-i oprit 
puterii noastre, căci acela-i locul 
ce-anume-umanei specii-a fost menit. 


43. Făcu dincolo zori dincoace (a). 47. Şi-apoi văzui că-n soare fix (a). 50. în sus 

_ _ _ ^ 

să iar (a). 51. ce-ntoarcere voeşte (a). 52-54. Aşa prin ochi intrata-i făptuire! In 
mintea mea fu propriu-mi act, şi-am stat j Privind (b). 53. fui (a). 55. neg, negat, 
nu-i (a). 57. creat (a), lui (a). 57. Umanei specii (b). 


37. Guri : din diferite puncte ale orizontului. 38. Lumina lumii : soarele. 39. Patru cercuri: 
din punctul precis al răsăritului, în care cele patru cercuri ale sferei armilare : eliptica solară, 
ecuatorul, colurul echinocţial (care uneşte punctul răsăritului cu acela al apusului) şi ori¬ 
zontul. Trei cruci: cele patru cercuri mai sus pomenite se întretaie, formînd trei cruci. Cu 
aceste date astronomice Dante arată zodia Berbecului, adică anotimpul primăverii, în care 
se găsea lumea cînd a pornit în călătoria-i supraomenească. 40. Mai bun- : fiindcă aduce 
anotimpul cel mai frumos şi zile mai lungi. 41. O stea : zodia Berbecului, care arată începutul 
primăverii. Ceară : cele patru elemente din care toate lucrurile îşi trag originea. 42. In felul 
său : cu mai bună dispoziţie să înrîurească pămîntul spre bine. După cum se ştie, oamenii din 
Evul Mediu credeau în înrîurirea aştrilor, ceea ce, de altfel, nu trebuie de înlăturat cu totul, 
deoarece cu totii ştim feluritele efecte ale înrîuririi lunii asupra oamenilor si a altor vieţui- 
toare, cum şi asupra agriculturii şi deci n-ar fi deloc ciudat ca astfel de influenţe să aibă şi 
celelalte corpuri cereşti. De multe lucruri medievale sîntem deprinşi să ne batem joc, cu toate 
că ar fi demn de cercetat dacă nu aveau în ele si ceva temeinic si serios. 43. Da zori : subiectul 
este „atare-un punct” din versul următor. Dante vrea să ne arate ceasul dimineţii, la care 
ajunge în Rai. Aici : în emisferul Purgatoriului şi al Raiului pămîntesc, din care, peste puţin, 
se va urca în cel ceresc. Acolo : în emisferul opus, adică al nostru pămîntesc. 45. Un emisfer : 
acela al Purgatoriului. 48. Vultur: se face aluzie la credinţa {cf Aristotel, De animalibus, 
XXXIV) că vulturul îşi deprinde puii să se uite fîx în soare. 50. Din prima : din raza directă. 
53. Actul Ei : de a privi fix în soare. Al meu : fiindcă şi eu am făcut la fel. 55. Acolo : în Raiul 
pămîntesc. Aci : pe pămînt. 57. Anume : fiindcă Dumnezeu l-a creat ca locaşul cel mai potrivit 
pentru neamul omenesc. 

58 Nu lung, dar scurt nu fu-ntr-atîta jocul 
încît să nu observ că dă, ca fierul 
ce-1 scoţi din foc, schintei în juru-mi locul, 

61 şi-n clipă parc-a şi lipit eterul 
o zi la zi, părînd că Cel ce poate 
cu-al doilea soare vru s-orneze cerul. 

64 Beatrice sta pe veşnicele roate 

cu ochi ţintiţi; iar eu ţineam pe-ai mei 
la ea, şi-uitînd de ceruri sus, de toate. 

67 Pătruns în mine-atît de ochii ei 

eram ca Glauc, gustînd din iarba care 
făcu-1 în mare sot al altor zei. 

70 S-arăt per verba ce-i transumanare 
nu-i chip să pot, ci-ajunge-exemplul dat 
cui graţia-i păstreaz-asemeni stare. 

73 De-am fost eu numai cel de-acum creat, 
ştii tu, cîrmuitoare-n cer. Iubire, 
a cui lumin-aici m-a ridicat. 

76 Cînd ceru-nvesnicit de-a ta dorire 

y 

mi-a tras, prin armonia ce-ai întins 
şi-o-mparţi egal prin tot, a mea privire, 

79 păru, de-o flacără de soare-aprins 
atîta cer, că ploi sau ap-umflată 
nu fac nicicînd un lac aşa de-ntins. 


60. Deodată (a). 63. Şi-ar fi-nflorit (a). 67. Atît fui de schimbat (a). 68. Cum Glaucus 
fu (a). 70. Spusul cum (a). 71. Nu pot, ci-ajungă-i (a). 74. Pe-acest drum (a). 75. Lu¬ 
mina cui m-aduse (a). 79. Păru de-a soarelui văpae-aprins (a). 


58. Jocul : ochilor mei. Dar scurt : a se construi: „Jocul ochilor (mei) nu fu lung, dar (nici) 
scurt într-atîta...”. 59. Că dă: a se construi: „că în juru-mi locul dă scîntei, ca fierul ce-1 
scoţi din foc”. 61. -n clipă: adică: deodată. Lipit: în text: „adăugat”. 62. O zi la zi: lumina 
zilei mi-a apărut dublată, ca şi cum Dumnezeu ar fi împodobit cerul cu un al doilea soare. 
Cel ce poate : Dumnezeu atotputernicul. 64. Roate : cerurile care se-nvîrtesc în veci. 
Cf Introducerea, p. 37 şi planşele I şi V. 68. Glauc: Glauc, pescar din Beoţia, care, obser- 
vînd că peştii pe care îi prinsese şi-i aruncase pe ţărm, gustînd o iarbă oarecare, reînviau, 
voind să guste şi el din iarba aceea şi transformîndu-se în zeu marin, se aruncă în mare. 
Cf Ovidiu, Metamorphoses, XXII, 898-968. 69. Făcu-1: îl făcu. 70. Transumanare: latinism 
sau italienism: a-şi schimba firea sa omenească pentru cea divină. Per verhai prin cuvinte. 
Coşbuc păstrează aici cuvintele latine pe care le întrebuinţează şi Dante. 72. Cui: aceluia 
căruia harul dumnezeiesc îi păstrează posibilitatea de a face experienţa pe care am făcut-o 
eu. 73. De-acum : mai recent, adică numai sufletul, dat fiind că Dumnezeu a creat mai întîi 
trupul şi apoi i-a suflat viaţa, sufletul. 74. Iubire : Dumnezeu, care cîrmuieşte lumea, întru- 
cît o iubeşte. 75. Lumin- : adică lumina harului divin. Nu cred, ca Tommaseo, că s-ar face 
aluzie si la razele soarelui reflectate în ochii Beatricei. 76. -nvesnicit : care se roteşte în veci, 
din cauza dorinţei sufletului motor de a se apropia de Dumnezeu. Cf. Introducerea, p. 37. 
77. Tras : atras. A se construi: „a atras a mea privire prin armonia...”. Armonia : după Pitagora, 
sferele cereşti, rotindu-se în spaţiu, produc fiecare un sunet şi toate aceste sunete se armo¬ 
nizează într-o melodie ce se răspîndeşte în tot Universul. întins : răspîndit. 78. Prin tot : 
prin tot Universul. 79. Păru : a se construi: „Cerul păru atît de aprins de-o flacără de soare, 
că...”. 81. Lac: cerul, pe care-1 străbate, năpădit de lumina soarelui, îl aseamănă cu un lac 
de lumină. 

82 iar noul glas şi-acea lumină lată 
stîrniră dor, să ştiu de unde vine, 
cum n-am simţit pe lume-alt dor vrodată. 

85 Dar Ea, ce mă vedea ca eu pe mine, 
deschise gura, pîn-a n-o-ntreba, 
zbătutul suflet vrînd să mi-1 aline, 

88 şi-a zis: - „Prin false-nchipuiri părerea ta 
te-orbeşte-aşa că-ţi par ca nevăzute 
ce-ar fi să vezi, cînd nu le-ai asculta: 

91 c-ai fi tot pe pămînt, după părute; 

ci-un fulger, scurs din proprie casa lui, 
nu cade-aşa, cum tu te sui de iute”. 

94 Din prima mea-ndoială scos de fui 

prin scurta-i vorbă-n spuse zîmbitoare, 
într-alta nouă mult mai rea căzui. 

97 Şi-am zis: - „De-o parte simt că-n mine moare 
uimirea ce-o avui, ci-acum mă mir 
că zbor trecînd prin corpuri mai uşoare”. 

100 Atunci oftînd cu-ndurerat suspir, 

’năltîndu-si ochii-asemeni unei mume 

9 9 

privind spre fiul ei ce e-n delir: 

103 - „Făpturile-ntre ele, toate-anume, 
au ordine si-n forma asta este 

9 

asemeni Dumnezeu cu-ntreaga lume, 


83. Stîrnit-au (a). 86-87. Aşa-mi vorbi, şi pîn-a n-o-ntrebaI cu vrere (a). 90. Să-mi 
fac al minţii gînd să mi s-a[line] (a). 91. de n-ai (a). 94. Dar scos din prima mea- 
-ndoială fui (a). 100. Uii trist oftat prinzînd al vorbei fir (a). Ea prinse (a). 102. Pri- 
vindu-şi tristă fiufl] (a). 


82. Glas : melodia sferelor cereşti. 85. Vedea : îmi ghicea gîndurile. 86. Pîn-a n-o-ntreba: 
mai înainte de a deschide eu gura, ca s-o întreb. 90. Ce-ar fi: toate cîte ar trebui să le vezi. 
Le : adică „falsele închipuiri” din versul 88. 91. C-ai fi : depinde tot de „-ţi par” din versul 89. 
Cu alte cuvinte: „Greşeşti, fiindcă te crezi tot pe pămînt, pe cînd în realitate te înalţi înspre 
cer uşurat de povara păcatului şi străbaţi sfera focului, care ocupă locul dintre pămînt şi 
lună, cu iuţeala unui fulger”. 92. Casa : sfera focului, spre care oamenii Evului Mediu cre¬ 
deau că tinde orice flacără, lămurindu-se astfel pornirea ei în sus. 96. Alta: îndoială. 
100. Suspîr: oftat, suspin. Italienism făcut mai acceptabil de fenomenul rotacismului, aşa de 
obişnuit într-unele dialecte. Beatricei îi e milă de mărginită pătrundere a minţii omeneşti şi 
deci, mai înainte de a limpezi îndoiala lui Dante, oftează şi se uită la el cum ar face o mamă 
cînd îşi aude odrasla bolnavă aiurînd. 103. Făpturile: la începutul Paradisului, Beatrice 
expune lui Dante cum poate omul să ajungă în cer, aducîndu-i aminte orînduirea dată de 
Dumnezeu Universului şi cum prin această orînduire orice lucru se mişcă spre un ţel hotărît, 
către care-i dus de o forţă de iubire, căreia îi zice instinct. înţelepciunea divină, către care 
tind toate, sălăşluieşte în Empireu, spre care sufletul omenesc se înalţă, împins de acelaşi 
instinct după care apa curge în jos. Totuşi, fiindcă omul a primit marele şi greul dar al 
libertăţii, se poate împotrivi acestei forţe a instinctului şi poate cădea în păcat. Dar cînd forţa 
instinctului găseşte sufletul izbăvit de păcat (ca în cazul lui Dante, după cufundarea lui în 
Lete şi Eunoe), atunci ea îl duce la ţinta sa. Deci Dante n-are nici un motiv de a se mira, 
dacă, despovărat fiind de greutatea păcatului, se urcă spre Empireu, ţinta firească a omului. 
104. Forma: în înţelesul scolastic de „cauză primă”, iniţială. 105. Asemeni: în text: „Şi 

106 Suprem creaţii-aici văd manifeste 
a veşnicei puteri, văd 'nalta fine 
a tot ce-ursit acelei ordini este. 

A 

109 In ordinea ce-o spun au deci să-ncline 
orice făpturi, [cu soarta sa oricare], 
puţin ori mult, de-al lor izvor vecine. 

112 Şi-aşa pe-a existenţei largă mare 

spre fel de fel de porturi tind [cunună], 
de scrisul ei instinct condus-oricare. 

115 Acesta focu-1 suie-n sus spre lună 
dincoa-n mortale inimi e motor, 
sau strînge-n el pămîntul şi-l adună. 

118 Şi nu numai făpturi cari n-au a lor 
pricepere,-acel arc le-mpinteneşte, 
ci şi făpturi cari minte au şi-amor. 

121 Atoateasezătoarea-si odihneşte 

? 9 9 

etern cu-a sa lumină ceru-acel 
în care-i cel ce mai cu dor roteşte, 

124 şi-acum aici, ca şi spre-ursitul ţel, 
ne-a dus puterea ăstui arc din care 
la ţint-ajunge-orice-i zvîrlit de el. 

127 E drept, c-aşa precum o formă n-are 
adese-acord cu ce artistul vrea, 
căci neag-a ei materie-orice-adaptare, 

130 aşa cîte-o făptur-adese ia 

alt drum, nu cel ursit, avînd putere 
prin sine-mpinsă-ntr-alt loc a cădea. 


106. Puterile de veci ? (a). 110. ...vecine cu-al lor Duce (a). Am introdus în text 
varianta (a) pentru a restabili rima. 111. oricine (a). 119. acest (a). 120. şi pe atari 
cari (a). 121. Deci pronia, ce-ntregul rînduieşte (a). 12S, grăbit (a). 124. Spre dînsul 
deci (a). 125. Te-mpinge (a). 126-127. Precum ades nu poate însă merge! Intenţia 
unei arte (a). 129. Căci orice (a), materia-i o răspinge (a). 130. se desparte (a). 
131. scrisă (a). De datu-i drum (a). 132. poate (a). 


această orînduială este cauza esenţială pentru care Universul se aseamănă cu Dumnezeu”, 
care e, prin definiţie, ordinea supremă. 106. Suprem creaţii: îngerii şi oamenii înzestraţi cu 
inteligenţă şi iubire. Manifeste: manifestări, urme. 107. Fine: ţintă, ţel. 109. Să-ncline: 
au aplecare, înclinaţie. 110. Soarta: fiecare după starea sa particulară. 111. Izvor: Dumnezeu, 
principiul lor. 113. Porturi: ţel. 114. Scrisul: hotărît, prescris. Condusă: conduse, adică 
făpturile. 115. Acesta: acest instinct face ca focul să se înalţe. Focul aici este obiect. 
116. Dincoa’: dincoace, adică pe pămînt. 117. Strînge: gravitaţia pămîntului spre centru e 
explicată aici ca un fel de instinct, pentru care diferiţii atomi tind spre coeziune. 118. Făpturi: 
animalele şi plantele. 119. Arc: această pornire intimă care împinge orice lucru spre ţinta 
lui. -mpinteneşte : împinge, îmboldeşte, avîntă. 121. Atoateaşezătoarea : înţelepciunea 
divină. 122. Acel : Empireu, singurul cer nemişcat, fiindcă îl cuprinde în el pe Dumnezeu, şi 
înăuntrul căruia se roteşte primul mobil, care, fiind mai aproape de Dumnezeu, „roteşte mai 
cu dor” decît celelalte ceruri. 128. Acord: după cum forma nu urmează întotdeauna docilă 
intenţia artistului, fiindcă materia ei se împotriveşte. 132. Alt loc : decît cel hotărît ei. 

133 cum vezi din nor şi fulgeru-n cădere, 
pierzînd impulsul prim, că prinde cale 
spre ţărnă-n jos, prin falsa ei plăcere. 

136 Deci n-ai, de judeci drept, mirării tale 
temei, că sui, cum nu poţi fi mirat 
că vezi din deal curgînd pîrîu-n vale. 

139 Mirare-ar fi, cînd tu, cel dezbrăcat 
de-orice poveri, lipit ai sta-n ţărînă 
ca focul viu ce-ar sta neridicat”. 

142 Privi apoi spre cer a mea stăpînă. 


135. Falsa : fiindcă îl abate din drum. 140. Poveri : după cufundarea în Lete şi Eunoe 
(Dante accentuează pe ultima vocală toate cuvintele greceşti şi ebraice). 141. Focul: focul 
viu, flacăra. 

CîntuC II 

Întîiul cer, al Lunii : 
cei nestatornici în păstrarea 
jurămintelor 


Apostrofa către cititor (1-18) @ Beatrice şi 
Dante intră în lună (19-45) © Petele lunii ; 
părerea lui Dante şi combaterea ei de către 
Beatrice (46-105) @ Adevăratul motiv al 
fenomenului (106-148) 


1 O, voi acei ce-n slaba luntrişoară 
cu dorul ascultării-mi urmăriţi 
pe mare nava ce cîntînd îmi zboară, 

4 vă-ntoarceti iar la mal să v-odihniti! 

Căci poate că-ndrăznind să-ntraţi, vrodată 
pierduţi ca mine-n larg, voi să pieriţi. 

7 Pe-o mare merg ce n-a mai fost umblată, 
Minerva-mi suflă, mă conduce-Apol, 
si nouă muze Ursa mi-o arată. 

10 Dar voi, puţinii-acei ce-aţi dat ocol 
la vreme pîinii îngereşti din care 
trăieşti aici şi-n veci te simţi tot gol, 

13 puteţi intra, socot, pe larga mare 
cu-al vostru vas, cît timp nu-i egalat 
al mării cîmp brăzdat de-a mea cărare. 

16 Cum voi vă veţi mira nu s-au mirat 
trecînd prin Colhis gloat-argonaută, 
şi-n cîmp pe lason l-au văzut argat. 


14. urmîndu-mi (a). 


1. O, voi: se îndreaptă către cititori, care l-au urmat în navigarea lui poetică. Slaba: cu 
puţină ştiinţă. 6. Pierduţi : pierzînd urma, fără călăuzirea mea. 7. Umblată : fiindcă nici un 
poet pînă atunci nu cîntase în italieneşte adîncile doctrine teologice. 8. Minerva : ştiinţa. 
Apoi : inspiraţia. 9. Muze : arta omenească în toate formele ei. 10. Ocol : în sens de tîrcoale. 
In text: „care devreme aţi ridicat gîtul spre pîinea îngerească” (a ştiinţei teologice). 12. Aici: 
în Rai. Gol: dar nu te saturi niciodată. 14. Vas: corabie. Egalat: pînă cînd nu s-a închis 
brazda navei mele. 15. Cîmp : al apelor, marea. 16. Cum voi : a se construi: „Gloata argo- 
naută nu s-a mirat, cum voi vă veţi mira”. 18. Argat : cînd văzură pe lason, conducătorul 
lor, arînd cîmpul cu cei doi tauri care suflau foc pe nări, după cum ne povesteşte Ovidiu 
{Metamorphoses, VII, 100 si urm.). 














































I 


PARADISUL 


19 Eterna sete-a noastră cea născută 

grăbit, cam cum vedeţi pe cer, ne-a dus 
spre lumea cea dintru-nceput făcută, 

22 Priveam la Doamna mea, iar Doamna-n sus, 
şi-n timp ce poate-un cui să se destrune 
zburînd din arcul de pe care-i pus, 

25 văzui că sînt ajuns unde-o minune 
atrase văzul meu; iar Beatrice, 
cui văl pe gîndu-mi nu-i puteam eu pune, 

28 mi-a zis frumoas-asa cît si ferice: 

- „Spre Domnu-ntoarce inima cu-ardoare 
că-n prima stea voi să ne ridice”. 

31 Părea că ne-a cuprins o lucitoare, 
solidă ceaţă deasă şi poliţă 
cum este-un diamant bătut de soare. 

34 Şi ne-a primit eterna mărgărită 
în sînul ei cum apa ce primeşte 
o rază-n ea persist-a fi unită. 

37 De-am fost eu corp (şi nu-nţelegi, fireşte, 
cum rabd-un corp să intre-n el străinul 
cum este-a fi cînd corp în corp răzbeşte), 

40 cît trebuie de-aprins să-ţi fie chinul 
să vezi esenţa-n care poţi să vezi 
unita noastră fire cu Divinul. 

43 Acolo vei vedea ce-aici tu crezi, 

nu demonstrat, ci manifest prin sine 
cum crezi un axiom fără dovezi. 


23. Ce sare-uji cuiu (a). 34. Şi-aşa ne-a-nciiis (a). 


19. Sete : instinctul acela care îndeamnă omul spre cer, născut în acelaşi timp cu omul, 
despre care a vorbit în cîntul I, vv. 104 şi urm. 21. Dintru-nceput : cerurile, care au fost create 
direct de Dumnezeu. In text: „...si lumea cea asemănătoare lui Dumnezeu”. 22. Doamna: 
Beatrice. 23. Cui: săgeată. Destrune: să pornească împins de coarda arcului. 25. Văzui: 
într-o clipă (cît îi trebuie unei săgeţi ca să zboare din arc) văzui c-am ajuns... Minune: în 
sens de ceva cu totul de mirat. 27. Văl : pe care n-o puteam împiedica să-mi pătrundă gîn- 
durile. 28. Aşa : tot aşa. 30. -n prima : adică-n lună. 31. Lucitoare : impresia ce o are Dante 
intrînd în lună este că se găseşte învăluit într-o ceaţă lucitoare solidă, deasă, netedă, ca un 
diamant bătut de soare. 32. Poliţă : netedă. 34. Mărgărită : acel veşnic mărgăritar al cerului, 
adică luna, primeşte în sine pe Dante şi Beatrice, fără să se despice, cum face apa cînd e 
străbătută de o rază de soare. 37. De-am fost : a se înţelege: „Dacă te miră, cititorule că, eu, 
un corp, am putut pătrunde într-altul (luna), cum nu doreşti de a înţelege minunea prin care 
s-au putut contopi în Isus Cristos cele două firi: omenească şi divină ?”. 38. Străinul : un corp 
străin, împotriva legii de impenetrabilitate a corpurilor. 40. Chinul: dorul. 41. Esenţa: 
chipul lui Isus Cristos. 43. Acolo : în limpezimea unde te vei bucura de viziunea directă şi 
reală a lui Isus Cristos, adică în Rai. Ce : firea divină si umană a Mîntuitorului. Tu crezi: 
în text: „ce noi, (oamenii) credem”. Ce-aici : în clipa de faţă crezi ca şi un drept-credincios. 
44. Nu demonstrat : a se construi: „Acolo vei vedea nu demonstrat, ci manifest prin sine, 
cum crezi o axiomă, fără dovezi”. 

46 Şi-am zis: - „Madono, mulţămesc, vezi bine, 
cu-ntreag-ardoare cîtă-n mine este 
cui smulsu-m-a mortalelor destine. 

49 Dar spune-mi tu ce pete sînt aceste 
pe-al lunei corp, de care jos la noi 
spun oamenii cu Cain nu ş’ ce poveste?”. 

52 Puţin Stăpîna mea zîmbi şi-apoi: 

- „De-i fals-orice părere-n om, cînd n-are 
vro cheie simţul spre-a deschide-n voi, 

55 cu-atît mai mult nu-ti fie de mirare 

cînd vezi că si urmînd vrun simt, ce mici 
spre zbor aripi raţiunea voastră are. 

58 Ci-ntîi să-mi spui, tu cum ţi le explici?”. 

Iar eu: - „De-apar diverse stări, aş zice 
că-s pături rari şi dese-n lun-aici”. 

61 Iar ea: - „Vedea-vei cert cum o să pice 
credinţa ta-n absurd prin toate-acele 
dovezi ce-n contra [vorb-o să] ridice. 

64 V-arat-a opta sferă multe stele 

la cari privind mărimea lor şi clarul, 
găseşti fenomene diverse-n ele. 

67 De-ar face-aceasta desul lor sau rarul, 
în toate-ar fi o singură putinţă, 
uşor ori greu ori drept avînd cîntarul. 


66. apariţiuni (a). 


46. Madono : stăpîno. 48. Cui : lui Dumnezeu, care m-a îndepărtat din lumea muritoare, ca 
să mă ducă în cea nemuritoare. 49. Pete : întrebarea lui Dante i se pare copilărească Beatricei, 
care surîde din pricina asta, dar era o problemă foarte discutată în Evul Mediu. Opinia lui 
Dante, pe care vrea s-o ştie Beatrice mai înainte de a-i răspunde, este că petele lunare atîrnă 
de o mai mare sau mai mică densitate a corpurilor cereşti. Beatrice combate părerea lui 
Dante, arătîndu-i că, dacă luna ar fi într-o parte rară şi într-alta deasă, dintr-un punct la 
altul al suprafeţei ei, atunci, în timpul eclipsei, raza soarelui ar străbate-o, şi dacă partea cea 
rară şi partea cea deasă ar fi dispuse în straturi succesive, atunci nu s-ar vedea nici o pată, 
fiindcă lumina soarelui ar pătrunde prin partea rară şi, întîlnind pe cea deasă, s-ar răsfrînge. 
Prevăzînd apoi obiecţia lui Dante că petele lunii s-ar putea explica printr-o răsfrîngere mai 
îndepărtată în acel loc, i-arată cu experienţa unor oglinzi, aşezate la diferite distanţe, înaintea 
unei luminări, că ceea ce variază este mărimea flăcării, nu intensitatea luminii, care-i mereu 
aceeaşi. 51. Cain: face aluzie la credinţa populară potrivit căreia se crede că în petele lunii 
se vede Cain care ridică mărăcini cu furca. 54. Simţul : a se construi: „cînd simţul n-are vreo 
cheie...”. Nu trebuie să te miri că raţiunea nu ajunge la descoperirea adevărului, cînd, ca în 
cazul de faţă, nu poate fî călăuzită de simţuri, dacă chiar cu ajutorul lor {urmînd vrun simţ) 
nu reuşeşte {are aripi mici spre zbor). 56. Mici : se referă la „aripi” din versul următor. A se 
construi: ce mici „aripi are raţiunea noastră spre zbor”. 58. Le: petele lunii. 60. Pături: 
straturi de materie mai rară şi mai deasă. 61. Cert : clar, fără discuţie. 64. A opta : a stelelor 
fixe, sau cerul înstelat. 65. La cari: în text: „care, în calitate şi cantitate, apar deosebite”. 
67. Desul : densitatea. Rarul : rărimea. 69. Cîntarul : în text: „împărţită aici mai mult, aici 
mai puţin şi în cantităţi egale”. 

70 Diverselor puteri le dau fiinţă 
fîntîni diverse, cari, afar’ de una, 
distruse-ar fi, de-ar sta a ta sentinţă. 

73 Mai mult: cînd rarul ar produce bruna 
coloare-a lor, cum crezi, ori numa-n parte; 
lipsit-ar trebui să fie luna 

76 de-a ei materie,-ori, tocmai cum se-mparte 
ce-i gras şi slab în corp, ar fi şi-aceste 
diverse părţi ori pline-ori mai deşarte. 

79 Ne-ar da eclipsele de soare veste 
în primul caz, căci el s-ar arăta 
ca ori prin care-alt corp cînd rar el este. 

82 Dar nu-i asa. Deci trec a cerceta 

> 

al doilea caz; şi el de se prăvale, 
va fi vădită-n fals părerea ta. 

85 Prin rarul strat de n-are drum la vale, 
desigur este şi-un hotar, de unde 
contrarul său deloc nu-i lasă cale. 

88 Se-ntorc de-aici ale luminii unde 
precum se-ntoarce-o rază refractată 
din sticla-n dosul cărei plumb se-ascunde. 

91 Vei zice-acum că raza ni s-arată 

mai mult aici ca-ntr-alte părţi obscură, 
fiind dintr-un mai mare-adînc redată. 

94 Tu poţi scăpa de-această-ncurcătură, 
făcînd experiment: izvoru-acel 
din care-a voastr-orice stiintă cură. 

97 lai trei oglinzi; două distînd la fel 
în fata ta, si-ntre-ambele asază 
pe-a treia, mai departe stînd niţel; 

84. Vedea-vei falsul părerii tale (a). 89. Asemeni, deci, cu (a). 98. iar între ele (a). 

99. Pe-a treia dar-n spre fund niţel (a). 


70. Puteri : face aluzie la diferite influenţe ale stelelor. 71. Fîntîni : cauze, pricini. Una : cea 
a desimii, mai mare sau mai mică. 74. Lor: a petelor solare, -n parte : materia mai rară ori 
ar străbate luna de la un capăt la celălalt, ori ar fî aşezată în straturi paralele. 75. Lipsit-: 
lipsită. 78: Deşarte: lipsite de materie. 81. Prin care: a se construi: „ca prin oricare alt 
corp”. 83. Prăvale : sub puterea raţionamentului meu. 85. N-are : subiectul este „raza soa¬ 
relui”. 87. Contrarul său : desimea, stratul de materie mai deasă. 88. Se-ntorc : răsfrînte. 
90. Sticla: oglinda. 92. Aici: în petele solare. 93. Redată: răsfrîntă mai departe. 96. Cură: 
curge. A se observa însemnătatea ce o dădea Dante experienţei ce pare a prevesti metoda 
experimentală, inaugurată în Italia de Galilei şi vestito. Accademia del cimenta, al cărei motto 
era: „Provando e riprovando”, adică „probînd şi reprobînd”, nu „încercînd şi încercînd din 
nou”, cum de obicei se interpretează. 97. Două : din care două să fie la aceeaşi distanţă de 
tine. 99. Stînd : a treia oglindă. 

100 priveşti spre ele-n timp ce luminează 
în dosul tău stînd astfel o făclie 
că toate trei spre tine-o reflectează; 

103 în cea mai depărtată n-o să fie, 
ce-i drept, egal volumul de lucoare, 
va fi însă egal-a ei tărie. 

106 Şi-asemeni cum, bătut de caldul soare, 
rămîne gol pămîntul de zăpadă 
şi şi de ger, şi-ntîia sa coloare, 

109 asa si restul ce-a rămas să-l crezi 
voiesc să-l scald prin facl-aşa verace 
încît va schinteia cînd o s-o vezi. 

112 Roteşte-n cerul din divina pace 

un corp ce-nchide-n veşnica-i virtute 
pe esse-SL totul ce-n cuprinsu-i zace. 

115 Vecinul cer cu-atîtea lămpi văzute 
împart-esenţa-n deosebi fiinţe, 
de el distincte, dar în el ţinute, 

118 iar alte roţi prin varii diferinţe 

trimit în jos distinctul ce-1 cuprind 
conform cu scopul lor şi-a lor seminţe. 

121 Aceste-organe-a lumii deci descind, 

din grad, cum vezi acum, urmîndu-şi gradul, 
că-n jos trimit ce de deasupra prind. 

124 Ast drum pe care merg, tu vezi cum scadu-1, 
mereu spre ţinta ce-al tău dor o cere, 
încît de-acum să-ţi afli singur vadul. 


106. Şi-aşa pre- (a). 108. cu-ntîia (a). 110. Scădea ţi-l-voiu prin raze (a). 115. cu-atî¬ 
tea ce-s (a). 118. distinctele virtuţi ce (a). 119. Se-mping spre scopul lor şi spre 
seminţe (a). 122. ...şi-astfel urmîndu-şi gradul (a). 123. revarsă (a). 


100. Luminează: subiectul este „o făclie” din versul următor. A se construi: „în timp 
ce o făclie stînd în dosul tău luminează, astfel că...”. 104. Volumul: intensitatea luminii. 
108. -ntîia : de culoarea albă a zăpezii. 109. Restul : ceea ce a rămas încă nedovedit. 110. Prin 
faci-: lumina adevărului. 111. Schinteia: formă obişnuită la Cosbuc, în loc de „scînteia”. 
112. Pace : Empireu, singurul cer fără mişcare, fiindcă n-are ce dori, avînd în sine pe 
Dumnezeu. 113. Un corp : cerul zis „primul mobil”. 114. Pe esse : esenţa tuturor celorlalte 
ceruri şi a Pămîntului, împrejurul căruia, după doctrina ptolemaică, urmată de Dante, se 
învîrtesc. 115. Vecinul: cerul al optulea, al stelelor fixe. Lămpi: lumini. 116. Deosebi: 
deosebite. 117. Ţinute: cuprinse-n el, cu toate că deosebite de el. 118. Roţi: cerurile, 
considerate materiale şi cristaline, deosebindu-se (aceste ceruri) în chip felurit, unul de 
altul. Vezi Introducerea, p. 37 şi planşa V. 119. Distinctul: trimit în jos, pe pămînt, acele 
speciale atitudini pe care le au în sine şi care consistă în a semăna şi deci a produce pe pămînt 
fiinţele inferioare: plante, animale etc. 121. Organe: ceruri. Descind: descresc din ce în ce. 
122. Din grad: a se construi: „urmîndu-şi gradul din grad”, adică trăgîndu-şi originea fiecare 
treaptă din cea precedentă. 123. Trimit : prind şi trimit în jos influenţa pe care o iau din 
cerul superior. 124. Scadu-1 : îl scad, îl străbat, şi, străbătîndu-1, îl micşorez apropiindu-mă 
de tintă. 125. Dor: dorinţa de adevăr. 

127 Motori divini deci cat-a ta putere 
ca si miscare-acestor roti divine, 
precum lucrarea-n fier un faur cere. 

130 Deci cerul cel cu-atîtea dragi lumine 
ia chip din Mintea cea dintru-nceput 
ce-i dă şi curs şi-al ei sigil devine, 

133 Si-asa cum sufletu-ntr-al vostru lut, 
prin fel de fel de membre, conformate 
diverselor puteri, e desfăcut: 

136 suprema Minte-a dînsei bunătate 
prin stele-astfel şi-o-mparte înmiită, 
etern rotind în propria-i Unitate. 

139 Diversă stea primeşte-o felurită 
putere-n ea ce-ntrînd o face vie, 
fiind, ca viaţa-n voi, cu ea unită. 

142 [Conform fericei firi de obîrşie, 
prin corp, putere-amestecată luce] 
ca şi prin ochii vii o veselie. 

145 De-aici apoi o stea şi-o stea străluce 
în mod divers, dar nu din des şi rar 
căci ea-i principiul formei ce produce 

148 conform cu-a sa putere,-obscur şi clar”. 


127-128. Deci cat-a da mişcare şi putere! Motori divini (a). 129. Cum şi (a). 
142-143. Conform fericei firi care-o produce! Strâluce-apoi prin corpul (A) (versuri 
din text, numai schimbate şi întregite, pentru lectură, aşa cum apar în terţină). 
143. induce (a). 


127. Motori: fiecare cer îşi are un suflet motor (vezi Introducerea, p. 37 şi planşa V: îngeri, 
arhangheli, domnitori ş.a.m.d.). 130. Cel: cerul al optulea, al stelelor fixe. 131. Ia chip: ia 
ideea din mintea heruvimului care îl mişcă şi se slujeşte de ea ca de o pecete, spre a o 
imprima în cerurile de mai jos şi pe materia terestră. 133. Lut : trup, corp. 135. Desfăcut: 
se-mparte. 137. Şi-o-mparte: adică bunătatea. 138. In: în text: „pe”. 139. Diversă stea: în 
text: „Puterea felurită face divers aliaj cu preţiosul corp {stea) pe care îl însufleţeşte şi în care 
se leagă la fel cu viaţa în trupul omenesc”. 142. Fericei firi: firii îngereşti, sufletului motor. 
143. Prin corp : materia corpului ceresc, adică a stelei. Putere-amestecată : cea dumne¬ 
zeiască şi cea îngerească cu puterile venite de la fiecare corp. 145. De-aici : din această 
cauză. 146. Din des şi rar: din pricina desimii sau rărimii. 147. Principiul formei: princi¬ 
piul formal, adică, în înţelesul filosofîei scolastice, principiul esenţial, necesar. 148. Obscur 
si clar : întunericul si lumina. 

CîntuC III 


Cerul întîi, al Lunii : nestatornicii 
în a păstra jurămintele 


Sufletele celor care şi-au rupt jurămintele 
(1-33) © Piccarda Donaţi (34-108) © 
împărăteasa Constanţa (109-130) 


1 Ea, ce-mi scăldă-n iubire-odată gîndul, 
frumosul adevăr mi-1 dezvăli 
în dulce chip probînd şi reprobîndu-1; 

4 iar eu, spre-a m-arăta-ndreptat şi-a fi 
convins, ’nălţai atît cît se cuvine 
spre dînsa ochii gata de-a vorbi. 

7 Ci-un lucru-mi apăru, trăgînd spre sine 
atît de mult întreag-atenţia mea, 
că gîndul de-a vorbi s-a dus din mine. 

10 O sticlă netedă şi-ntreagă-n ea, 
sau cum o apă clară şi-odihnită, 
al cărei fund să-l poţi însă vedea, 

13 redă a noastră faţă oglindită 

aşa de slab, că mai cu greu ne scapă 
pe-o albă frunte-o perl-a fî zărită: 

16 văzui pe mulţi la vorbă vrînd să-ncapă, 
şi-avui acea eroare-n sens contrar, 
ce-aprinse-amor între-un flăcău şi-o apă. 

A 

2. îmi dete un adevăr, frumos probîndu-l (a). Cu (a). 3. rîndul (a). 6. Capul (a). 
cuvînt (a). 10. Din sticlă (A). 11. Sau cum prins (A). 18. între-un om (a). 


1. Ea: Beatrice. Cf. Purgatoriul, XXX, 42. 3. Reprobîndu-1: în text: „reprobînd”, adică 
aprobînd adevărul şi neaprobînd greşeala. Cf. Convivio, IV, 2: „înainte e de înlăturat neade¬ 
vărul (greşeala), ca, după ce au fost înlăturate opiniile greşite, adevărul să fie primit în chip 
mai darnic”. 4. -ndreptat : pe calea cea bună, a adevărului. 5. Cît se cuvine : nu prea mult, 
dar cu respectul cuvenit. Cf. Convivio, IV, 8. 9. S-a dus : am uitat, adică nu mai m-am gîndit 
să vorbesc. 10. O sticlă : chipurile sufletelor ce nu şi-au ţinut jurămintele apar aşa de nedeslu¬ 
şite că par mai mult oglindite decît reale. Cf. Ristoro D’Arezzo, Imago mundi, VIII, 16: „Şi 
vedem că, cu cît apa e mai adîncă, cu atît se vede mai întunecată, şi cu cît este mai puţin 
adîncă, cu atît se vede mai clară”. 14. Mai cu greu ne scapă : în text: „Nu vine mai puţin 
repede, adică cu mai mare dificultate la pupilele noastre”. Cu alte cuvinte, chipurile noastre 
oglindite în apă le zărim cu aceeaşi dificultate cu care zărim o perlă pe o frunte foarte albă. 
16. Să-ncapă: să intre în vorbă. 17. Contrar: fiindcă socoteşte oglindite chipurile reale ale 

19 Crezînd că sînt răsfrîngeri aşadar, 
grăbit de-ndată ce le-avui aminte 
mă-ntoarsei ca să văd de unde-apar, 

22 dar nu văzui nimic. Si-asa ’nainte 
privii din nou în dulcea Doamnei zare 
ce-ardea zîmbind sub genele ei sfinte, 

25 şi-mi zise-apoi: - „Nu-ţi fie de mirare, 
de gîndu-ţi pueril dac-am zîmbit; 
el spre-adevăr pas sigur încă n-are, 

28 ci, ca si de-obicei, îti e smintit. 

Substante-aievea sînt ce ochiul vede 

9 

închise-aici prin votul ne-mplinit, 

31 Vorbeste-le, si-ascultă deci, si crede 
căci via rază care-i pacea lor, 
să ia alt drum de-al ei nu le concede!”. 

34 Spre-un duh care-mi părea mai plin de dor 
de-a sta de vorbă m-am întors îndată 
cum face-un om împins de mare zor: 

37 - „O, tu, pe care raza te desfată 
a veşnicei vieţi, dulcoarea cui 

9 9 5 

n-o ştiu nicicînd decît numai gustată, 

40 mi-ai face-un dar de-ai binevrea să-mi spui 
ce nume ai? Ce soart-aici vă leagă?”. 

Iar el zîmbind cu toată fata lui: 

9 


22. spre Doamna în dulcii ochii (a). 26. Că eu de (a). 27. Pas sigur spre- (a). 29. ochiul 
tău îţi va (a). 32. -este (a). 33. Alt drum decît al ei (a). 36. străpuns de-al vrerii 
zor (a). 


acelor suflete ce sînt aievea, pe cînd Narcis a crezut aievea propriul său chip oglindit în apă 
şi s-a-ndrăgostit de el însuşi. Cf. Ovidiu, Metamorphoses, VII, 417. Povestea lui Eco şi Narcis, 
foarte răspîndită în tot Evul Mediu, a pătruns în Italia şi-n poezia populară, şi chiar la noi 
s-a tipărit împreună cu povestea lui Pyram şi Thisbea, la Sibiu, în 1867. 18. Flăcău : Narcis. 
19. Răsfrîngeri : chipuri oglindite. 20. Aminte : băgai de seamă. 23. Dulcea zare : a ochilor 
Beatricei. 26. Pueril : prin care te-ai întors ca să vezi ale cui sînt chipurile oglindite ce-ţi stau 
înainte. A se construi: „Dac-am zîmbit de gîndu-ţi pueril”. 27. Pas : a se construi: „El (gîndu-ţi) 
n-are încă pas sigur spre adevăr”. 28. Smintit : abătut din cale. 29. Substanţe : în înţeles 
scolastic de lucruri aievea. Ochiul : ochiul tău. 30. Votul : jurămîntul călugăresc, neţinut. 
32. Via: lumina adevărului divin. 33. Al ei: al adevărului. 34. Un duh: Piccarda Donaţi, 
sora acelui Forese Donaţi cu care, după moartea Beatricei, Dante a trăit într-o intimitate de 
tovarăşi de petreceri şi cu care a schimbat sonete muşcătoare (vezi Introducerea, p. 27, 7 : 
„Rătăcirea morală a lui Dante”). Era călugăriţă din ordinul Sfintei Clara, cînd fratele său 
Corso Donaţi, avînd nevoie de a strînge legături de rudenie cu neamul celor „della Tosa”, o 
scoase cu de-a sila din mînăstire şi o mărită cu Rossellino della Tosa. Dante, care în Purgatoriu 
întrebase pe Forese despre ea, face aici aluzie la viaţa ei conjugală cu un vers misterios 
{Paradisul, III, 108: „Şi Domnul ştie-apoi ce viaţ-avui”). Vechii comentatori povestesc că 
Piccarda s-a rugat lui Dumnezeu să-i ia zilele ca să nu-şi păteze castitatea, ceea ce s-a şi 
întîmplat, murind după puţine zile. 37-38. Raza... veşnicei vieţi: lumina Raiului, lumina 
vieţii nemuritoare. 39. N-o ştiu: n-o poate şti decît cine a gustat-o. 41. Vă leagă: nu numai 
pe tine, ci şi sufletele ce-ţi sînt tovarăşe. 

43 - „A noastră milă nimănui nu neagă 
dorinţa justă, ca şi Unul sfînt 
ce vrea să-i fie-asemeni curtea-ntreagă. 

46 Fecioară-n schit eu fost-am pe pămînt; 
mă poţi cunoaşte, de te uiţi mai bine, 
măcar că mai frumoas-acum eu sînt. 

49 Şi poţi cunoaşte pe Picarda-n mine: 
sînt pus-aici cu alte fericite, 
ferice-n sfera rotii cei mai line. 

52 Din singur Duhul Sfînt avînd pornite 
orice dorinţe-aici, şi ne-ntrerupt 
că-n ordinul său sfînt am fost primite. 

55 Ni-e dat în gradul cel mai dedesupt 
al nostru cer, fiindcă-n jurăminte 
tîrzii am fost şi-n parte le-am şi rupt”. 

58 Iar eu atunci: - „Pe-a voastre feţe sfinte 
luceste-acum un nu ştiu ce divin 
că nu mai sînt cum fură mai ’nainte, 

61 şi chipul vostru-mi pare văl străin, 
dar vorba ta veni să mi-1 ridice 
şi lesne-acum te recunosc deplin; 

64 dar spune-mi tu, voi cele-aci ferice 

n-aveti de-un loc mai bun voi nici un dor? 

9 

de-un văz mai clar, mai mult de-a fi amice?”. 

67 Surîse-atunci si ea si multe-n cor 

9 9 

si-a scos cuvinte-asa de-nflăcărate, 
părînd c-ar arde-n primul foc de-amor: 


A 

47. Nu-ţi sînt ascunsă (a). 49. Intre cunoaşte şi pe este un spaţiu liber cam pentru 
două silabe, cu toate că versul este complet. 51. Ferice-acei (a). Rotind în sfera (a). 
54. Voiesc că-i sîntem în ord. (a). Voiesc a fi-n (b). 60. Că nu mai sînt cum fuseră (a). 
61. Şi-aceasta-mi fu ca văl străin (A). Am ridicat în terţină varianta (a), care avea 
numărul de silabe cerut. Şi-aveţi acum pe (a). 


43. Neagă : de a satisface o justă dorinţă. A se observa cum Dante, fără să se îndepărteze 
prea mult de ceea ce este pămîntesc, reuşeşte să ne dea imaginea acestor suflete fericite, 
mărind la infinit virtuţile omeneşti si mai ales pe aceea a milei si a iubirii. 44. Unul s^nt: 
Dumnezeu, care, după cum este el însuşi milos, de asemeni doreşte să fîe atari toate fiinţele 
care sînt în curtea sa (Raiul). 47. Cunoaşte : fiindcă era sora lui Forese Donaţi, făcînd parte 
deci, dintr-o ramură deosebită, din aceeaşi familie a Gemmei Donaţi, soţia lui Dante. 51. Cei: 
celei. Line : cerul Lunii, care se roteşte mai încet, fiind cel mai îndepărtat de Dumnezeu. 
53. Nentrerupt : se subînţelege: „Sîntem fericite că am fost primite în ordinul său sfînt, 
adică al Raiului, cu toate că ocupăm treapta cea mai joasă”. Din variante se vede că tradu¬ 
cătorul ar fî introdus verbul „voiesc” de care ar depinde acel „că” din versul 54, adică „voiesc 
a fî în ordinea în care ne-a pus”. 64. Ferice : fericite. 65. Loc mai bun : un cer mai înalt, mai 
aproape de Dumnezeu. 66. Văz : vedere mai limpede a Dumnezeirii. Amice : mai iubite de 
Dumnezeu. 67. -n cor: şi împreună (în cor) cu ea surîseră mai multe. 69. Primul foc : unii 
comentatori, ca Steiner, înţeleg: „în ceea ce este primul foc de iubire, adică Dumnezeu”; 
cei mai mulţi (Torraca, Passerini etc.): „în focul întîii iubiri”. Cred că aceştia din urmă au 

70 - „Puterea dragostei alină, frate, 
al nostru dor, şi-aşa ni-e el dispus 
că vrea ce-avem, şi spre-alta nu s-abate. 

73 Căci, dac-am vrea, dorind, să fim mai sus, 
n-ar fi conformă vrerea-ne-ntru toate 
cu vrerea Celui care-aici m-a pus. 

76 Şi-aceasta-ntr-aste ceruri nu se poate, 
căci mila e /xecesse-acestor sfere, 
cînd judeci clar natura ăstor roate. 

79 Spre-a fi ferice negreşit se cere 
a sta ’năuntru-acelei Une vreri 
ca toate-a noastre vreri să fie-o vrere. 

82 Si-asa cum ne-a cernit din sferi în sferi 

9 9 

în oastea lui, şi-ntregii oşti îi place 
şi-i place-Acelui ce ne dă plăceri 

85 spre vrerea Sa, iar vrerea Lui ni-e pace: 
ea este mare-n care toate cură, 
ce-a fapt şi El, şi toată firea face”. 

88 Acum fui clar cum orice-asezătură 

9 

de-oriunde-n cer e Rai, deşi n-au rouă 
divinei graţii tot într-o măsură. 

91 Ci-aşa cum e, că, şi sătul, cînd noua 
mîncare tu o vezi şi poftă-ţi vine, 
de-ntîia mulţămeşti şi ceri pe-a doua. 


71. Ne dispune (a). 72. Să vrem numai ce avem şi altce nu cere (a). 74. noastră-şi (a). 
75. pune (a). 76. Şi-aici în ceruri asta nu se poate (a). 79. Spre-a fi ferice deci formal 
se cere (a). 80. divine (a). 82. printr-astea (a). 84. sine (a). 86. verse (a). 87. Ce Ea 
crează sau natura (a). 92. şi-o nouă poftă (a). 


dreptate şi nu înţeleg de ce această comparaţie a sfintei iubiri de aproapele cu dragostea 
pămîntească ar putea întuneca, cum pretinde Steiner, chipul Piccardei. Dante porneşte tot¬ 
deauna de la realitate şi meritul lui este tocmai de a nu ne fî dat un Paradis exclusiv teologic 
şi fără de nici o legătură cu pămîntul, în care sufletele fericite, lipsite de formă omenească, 
de sex şi simţăminte familiare şi prieteneşti, ar fi fost curate abstracţii, care n-ar fi interesat 
pe nimeni. Să nu uităm că Dante este filosof, teolog, om de ştiinţă, moralist, însă, mai presus 
de toate, este poet şi că Divina Comedie e operă de poezie. De altfel, şi în Purgatoriu, XXVIII, 
52-54, Dante compară pe Matelda cu o tînără femeie care dansează, fără a întuneca defel pe 
această delicată şi încă enigmatică fiinţă supranaturală. 70. Dragostei: o dragoste dumne¬ 
zeiască, adică milostenia. 73. Dorind: cu dorul. 75. Celui: Dumnezeu. 76. Si-aceasta: ca 
voinţa fericiţilor să nu se conformeze voinţei lui Dumnezeu. 77. Mila : milostenia. Necesse : în 
text: „este inerent acestui esse fericit”. Traducătorul a dorit să păstreze ceva din limbajul 
scolastic întrebuinţat de Dante în acel „esse” şi atunci a tradus cu necesse pe formale dantesc 
ce corespunde cu „necesar, inerent”. 78. Natura: natura dumnezeiască, veşnică şi care nu 
suferă excepţie. Roate : ceruri. 80. Une : dumnezeieşti. 82. Cernit : aşezat, împrăştiat. 
83. Oastea : întrebuinţează o imagine militară, ca să facă să rezulte mai bine ascultarea şi 
disciplina sufletelor fericite. 84. Plăceri: sfinte, consistînd mai ales în contemplarea chipului 
luminos al lui Dumnezeu. 85. Spre vrerea : ca să-i împlinim voinţa. 87. Ce-a fapt : ceea ce 
a creat Dumnezeu direct, adică fără intermediu (cerurile şi îngerii) şi ceea ce le produce firea 
prin influenţa cerurilor. 89. N-au : concordatio ad sensum, ca şi cum subiectul ar fi fost plural: 
.asezăturile”. 91. Si sătul : chiar cînd eşti sătul. 

94 aşa prin gest şi vorbe,-un dor în mine 
să ştiu mai mult, ce tear-a fost prin care 
suveica ei n-a tras-o pînă-n fine. 

97 - „O sfîntă viată si-al ei merit mare 

au dus mai sus pe-o Doamn-a cui voinţă 
e normă-n văl la voi, şi-n îmbrăcare, 

100 că pînă-n moarte veghe şî căînţă 
să stea cu Mîrele, ce îa cu mîlă 
oricare vot conform cu-a lui dorinţă. 

9 

103 Acestei Doamne-urmînd, eu, o copilă, 
fugii din lume, vălul ei să-l pui, 
jurînd să duc şi viaţa ei umilă. 

106 Ci-apoi din dragu-mi schit răpită fui 
de oameni răi şi văduvi de-orice bine, 
şi Domnul ştie-apoi ce viaţ-avui! 

109 Lucoarea însă, asta, lîngă mîne 

la dreapta stînd, şî-o vezi că-i luminată 
de-ntreagă slava ăstei roţi senine, 

112 ce-arăt de mine, despre sine-arată. 

O sor-a fost, şi-asemeni fu pierzînd 
umbrisul sfîntului ei văl odată. 

9 

115 Deşi re-ntoarsă-n lume-apoi, nevrînd, 
în barbar chip lipsit de-orice-omenie, 
ea-n suflet făr’ de văl n-a fost nicicînd. 

118 Constanţa cea faimoas-a fost ea vie, 
cu ea a Şvabilor a doua stîncă 

9 

avu pe-a treia şi-ultimă tărie.” 


95. pînz’ (a). 99. La voi e normă (a). 102. Sa (a). 104. Şi al ei văl îl vom (b). 106. Din 
schitu-mi drag însă (a). 113. pierduse (a). 116. Şi smulta (b). 120. fuse (b). 


94. Aşa : aşa am manifestat. 95. Tear- : teară, peteară: fusul dinăuntrul suveicii; motivul, 
cauza ocazională, piedica din pricina căreia n-a păstrat pînă la sfîrşit jurămîntul monahal. 
Această tendinţă de a lungi metaforele care dau loc la un fel de preţiozism anticipat reintră, 
pe de o parte, în ciudăţeniile care, se poate spune, sînt inerente geniului, iar pe de altă parte, 
în acea complicată artă poetică medievală, al cărei exemplu mai caracteristic poate fî socotită 
poezia trubadurilor. 98. O Doamn- : Sfînta Clara din Assisi (1195-1253), în viaţa laică Clara 
Sciffi, aparţinînd uneia din cele mai nobile familii şi care a fost întîia femeie care a urmat 
pe Sfîntul Francisc, urmată în scurt timp la mînăstire de sora ei Agnese şi apoi de mama şi 
chiar de tatăl ei, cu toate că toţi, la început, fuseseră potrivnici ideii şi căutau chiar s-o scoată 
cu de-a sila din mînăstire. A întemeiat ordinul clariselor, existent si astăzi. A cui : a cărei. 
99. -n văl : în ordinul monastic, înfiinţat de ea. In text: „...după a cărui regulă religioasă, 
lumea, jos, pe pămînt se îmbracă şi ia vălul”. 101. Mirele: Isus Cristos. 104. Ei: ordi¬ 
nul Sfintei Clara. 107. Răi : fratele Corso Donaţi si tovarăşii lui erau porecliţi la Florenţa 
male-fami (fă-mi rău) şi la această poreclă face aluzie aici Piccarda. 108. Ce viaţ- : numai 
Dumnezeu ştie cît am suferit, părăsind viaţa tihnită a mînăstirii, închinată rugăciunii şi 
slujbei lui Dumnezeu, pentru aceea zbuciumată a lumii. 109. Lucoarea : sufletul acesta care 
străluceşte lîngă mine. 111. Roţi : acestui cer, al Lunii. 112. Ce : spune despre sine ceea ce am 
spus despre mine. 113. O sor- : o călugăriţă. 117. -n suflet : a rămas cu sufletul călugăriţă 
şi după ce a fost scoasă cu de-a sila din mînăstire. 118. Constanta : Constanţa de Hauteville, 

121 Aşa sfîrşi. Şi-apoi, cîntîndu-1 încă, 
un Ave ce-ncepu, pieri, cum greu 
un lucru piere-afund în ap-adîncă. 

124 Privirea mea ce-o urmări mereu 
pe cit putu, cînd n-a mai urmărit-o 
s-a-ntors spre-un dor cu mult mai mare-al meu, 

127 întreg s-a-ntors spre tine-a mea, iubito; 
ci-n ochii mei luceai cu-atîta slavă 
că-n clipele dinţii n-am suferit-o, 

130 şi-aşa-ntrebării mele-ai pus zăbavă. 


fiica lui Roger I, moştenitorul normand al regatului Siciliei, soţia împăratului Henric al Vl-lea 
şi mama lui Frederic al Il-lea. Nu a fost niciodată călugăriţă. Dante s-a luat după o legendă 
populară, a cărei urmă nu se găseşte în cronicile timpului, însă a purificat-o de toate ele¬ 
mentele ei grosolane. Intr-adevăr, se pare că legenda a fost născocită de guelfi, în ura lor 
neîmpăcată împotriva lui Frederic, spre dovadă că el era Anticrist, ca fîu al unei călugăriţe 
bătrîne, după cum se credea că trebuie să fîe Anticrist. 119. Stîncă : în text puterea neamului 
casei Şvabilor este asemănată cu un vînt; aici cu o stîncă. A se înţelege: „Henric al Vl-lea 
(a doua stîncă; al doilea Şvab) a avut din ea pe Frederic al Il-lea, al treilea din acelaşi neam”. 
121. încă : cîntecul „Ave Maria” pieri în depărtare, fără să înceteze de a răsuna. 127. întreg: 
privirea mea s-a întors întreagă spre tine, iubito. Iubito : se adresează Beatricei. 

Cerul Lunii : sufletele care nu 
şi-au ţinut jurământul 


îndoielile lui Dante (1-27) © Beatrice îi 
lămureşte pe cea dintîi (28-63), pe urmă pe 

_ A 

a doua (64-90) © In fine, îi mai dezleagă o 
altă greutate (91-114) © Dante o întreabă 
dacă se poate schimba materia jurămîntului 
(115-142) 


1 De foame moare-un liber om mai iute 
decît să-mbuce-ntre mîncări, la fel 
de-aproape lui şi-egal lui de plăcute, 

4 aşa egal temîndu-se şi-un miel 

ar sta-ntre-o fiară lacomă şi-o fiară, 
un cîine-ntre doi cerbi asa si el. 

9 9 

7 Tăcere de-am păstrat, nu-mi e spre-ocară, 
nici nu mi-o laud, căci aci-n plutirea 
egală-ntre-ndoieli fu necesară. 


10 Tăceam, dar imprimat-aveam dorirea 
în ochii mei, şi-a mea-ntrebare-n ea 
mai mult decît rostită-n vorbe-airea. 


13 Ca Daniil făcu deci Doamna mea, 
cînd stinse-n rege-acea mînie-odată 
ce-n chip nedrept sălbatec îl făcea. 


7. Deci de-am tăcut, nu-mi este nici de-ocară (a). 8. Căci plutind cu sboru (b). 
Acolea-n shorul (a). 8. Nici nu mă (a). 9. Egal între-ndoeli (b). 11. el (a). 12. cu 
zorul (a), decît aici rostit cu zorul (b). 13. Daniel (a). 15. mişel (a). 


1. De foame: după cum un om, pus între două feluri de mîncări, la fel de gustoase şi la 
aceeaşi depărtare de el, n-ar putea s-aleagă şi-ar muri de foame, tot aşa şi Dante, între două 
îndoieli — una despre juruinţa călcată prin violenţa altora, alta despre întoarcerea sufletului 
la stele —, nu ştie despre care să întrebe mai întîi pe Beatrice. 2. La fel : în realitate, acest 
caz nu se întîmplă niciodată şi alegerea este întotdeauna posibilă, dar şi Sfîntul Toma pune 
această chestiune din punct de vedere logic şi-o lasă nerezolvată. 3. De-aproape : a se con¬ 
strui: „egal de aproape şi de plăcute”. 5. Ar sta: fără să poată hotărî de care să fugă. 
7. Ocară : fiindcă ambele îndoieli cereau să fîe lămurite, cu dorinţă egală. 11. -n ea : în dorirea 
şi deci în ochii în care ea apărea imprimată. 12. Airea : aiurea; în lumea de pe pămînt, unde 
e necesar să vorbeşti ca să-ţi exprimi dorinţa. 13. Făcu : Beatrice ghici gîndul lui Dante, aşa 
cum Daniel explica lui Nabucodonosor, regele Babilonului, visul pe care înţelepţii nu-1 puteau 
tălmăci, din care cauză regele, supărat pe ei, voia să-i omoare. Cf. Daniel, II, 12-16: „La auzul 
acestor cuvinte împăratul s-a mîniat şi s-a supărat foarte tare. A poruncit să fîe prinşi toţi 
înţelepţii Babilonului; atunci Daniel a vorbit cuminte şi cu judecată străjerilor împăratului. 
Şi Daniel s-a dus la împărat şi l-a rugat să-i dea vreme ca să-i poată aduce tîlcuirea”. 

16 Si-a zis: - „Eu văd că vrerea ti-e-ncurcată 
de-un dor si-alt dor, si nici un drum nu ştie, 
aşa de mult în sineşi e legată. 

19 Tu zici: «Cît timp ni-e bună vrerea vie, 
cum poate sila altui om în noi 
să scad-al nostru grad de vrednicie?», 

A 

22 Iţi dă spre-a te-ndoi prilej apoi 
ce spune Plato, că, pe-a lui părere, 
se-ntoarce-n stele sufletu ’napoi. 

25 Aceste gînduri strîmtorata-ţi vrere 
ţi-o zbat egal; deci voi trata orbia 
dintîi pe cea cu mai cumplită fiere. 

28 Nici îngerii ce-au primii-n cer domnia, 
nici Moise, Samuel şi ia pe-oricare 
din doi Ioni, si zic că nici Maria 

31 n-au scaune-ntr-alt cer decît îl are 
si ceata ce-ntr-această stea s-alină, 
nici n-au mai mic un stadiu sau mai mare, 

34 ci toate-ornează cea dintîi lumină 
si dulcea viat-o au diferentată 

9 9 9 

cum simt gradat suflarea cea divină. 

37 Le vezi aici, dar nu că le-ar fi dată 
această sferă lor, ci-n ceruri sfinte 
ca semn că-s treapta cea mai jos gradată. 

40 Cu-al vostru duh se cad atari cuvinte, 
căci el numai prin simţuri îşi culege 
ce-apoi devine apt de-a voastră minte. 

43 De-aici Scriptura simple vorbe-alege 
spre-a sta la voi, şi mîini şi glezne dă 
chiar Celui Sfint, dar alta ea-nţelege. 


41. Căci numai prin sensibil el culege (c). 42. face (c). 43. slavii (a). 


19. Cît timp : o dată ce, dacă. Bună : cum poate voinţa altuia micşora vrednicia voinţei 
noastre ? Cu alte cuvinte: dacă vrem să facem binele, ce vină avem dacă sila altuia ne împiedică? 

26. Zbat : muncesc, zbuciumă. Orbia : îndoială, socotită ca o întunecare a sufletului. 

27. Dintîi: voi lămuri întîi îndoiala mai puţin primejdioasă credinţei creştine. 28. Nici 
îngerii : Beatrice explică lui Dante că toate sufletele şed în Empireu, împreună cu îngerii 
cei mai apropiaţi de Dumnezeu, cu profeţii (Moise, Samuel, cei doi loan: Botezătorul şi 
Evanghelistul) şi că se arată lui Dante în diferite ceruri, pentru a da minţii lui omeneşti, care 
nu poate pricepe decît prin simţuri, gradul de perfecţie al fiecăruia. 31. -ntr-alt cer: se află 
cu toţii în Empireu. 34. Ornează : împodobesc. Lumină : cerul Empireu. 35. Dulcea viaţ- : 
fericirea Raiului. 36. Gradat : mai mult sau mai puţin. 37. Le : sufletele fericite. 40. Vostru : 
pămîntesc. 41. Prin simţuri: Cf. Sfintul Toma, Summa theologica (I, 12. art. 4): „Inteligenţa 
noastră are putinţa de a considera în abstract ceea ce simţurile au perceput în concret”. 
44. La voi : spre a se pune la nivelul minţii noastre omeneşti. Mîini şi glezne : chipul 
omenesc. 45. Alta : vrea s-arate cu totul altceva, adică atribuţiile spirituale ale lui Dumnezeu. 

46 Cu trup de om tot astfel v-arătă 

cu pe-ambii-arhangheli sfînta religiune 
pe-acel care pe Tovi-1 vindecă 

49 Ce Plato-n gura lui Timeus pune 
nu este-asemeni cu ce-aici se vede, 
căci parcă el şi simte-aşa cum spune: 

52 că-n steaua sa-ndărăt un duh purcede, 
crezîndu-l, cred, că-i dezlipit de sus 
din stea, atunci cînd firea trup îi dete. 

55 Dar poate că-n sentinţ-alt sens a pus, 
nu cel ce-o pune vorba ei, şi poate 
că nu cu rea intenţie s-o fi spus. 

58 De-a zis că se re-ntoarce-ntr-aste roate 
onoru-ori hula-nrîuririi, da, 
cu cupa sa şi clară apă scoate. 

61 Rău înţeles, acest principiu da 
întregii lumi orbie-atît că-n fine 
ca Marş Mercur si Joe-1 invoca. 

64 Iar dubiul celălalt ce-1 ai, conţine 
mai slab venin, fiindcă rău-i n-are 
puteri de-a te răzni spre-altce de mine. 

67 Dreptatea sfintă-n ochii-umani de pare 
nedreaptă-n veci, e probă de credinţă 
nu de-un erez pornit din răzbunare. 


61. Principiul ăsta, rău (b). 66. mina (c). 67. un nedrept de pare (a). Dreptatea 
noastră că-n ochii umani pare (c). 68. zic (c). 69. Dar nu crez rea-ndemnare (a). Dar 
nu de vrun eres (c). 


47. Ambii : Mihail şi Gavril. SHnta religiune : a se construi: „Sfînta religiune v-arată, tot 
astfel, cu trup de om pe ambii arhangheli”. 48. Acel: Arhanghelul Rafael, care însănătoşi pe 
Tobic {cf. Tobie, III, 25) „cu fierea unui peşte”. 49. Timeus : titlul unui dialog al lui Platon, 
de la Timeu din Locri, în Grecia Mare, filosof pitagorician. Fiindcă dialogul platonic a fost 
parafrazat în latineşte către sfîrşitul secolului al V-lea d.Cr. de către Calcidius, Dante a putut 
să-l cunoască, însă n-avem nici o siguranţă. Cu mai multă probabilitate a căpătat această infor¬ 
maţie din Summa theologica 3 {supL, q. 97,5), unde se dezaprobă o părere a filosofului arab 
Avicenna : „In hoc (Avicenna) secutus est quodam modo opinionem antiquorum philosophorum, 
qui posuerunt animas redire ad compares stellas”. 51. Şi simte : că (stelele) sînt locaşul adevă¬ 
rat al sufletelor, fără să dea acestui lucru o interpretare simbolică. 52. Un duh : sufletele, 
despre care Platon vorbeşte despre modul cum s-ar reîntoarce {purcede îndărăt) la steaua din 
care s-au dezlipit cînd firea le dete trup (adică atunci cînd firea le încarnă). 56. Vorba ei: 
expresia literală a sentinţei. 57. S-o fi spus : de către Platon. 58. De-a zis : dacă Platon a 
voit să înţeleagă că nu sufletul se întoarce la stele, dar cinstea sau hula influenţei lor asupra 
fiecărui suflet omenesc, atunci are dreptate {scoate apă clară în cupa sa). 61. Principiu: al 
reîntoarcerii sufletelor la stele. 62. Orbie : pricina greşelii. 63. Marş : să numească planetele 
cu numele zeilor, crezînd că fiecare din ele să aibă însuşirile proprii acelor zeităţi. -1 invoca: 
pe planetă. 64. Celălalt : cum adică se poate ca violenţa altuia să poată micşora vrednicia 
voinţei noastre bune. 65. Venin : de erezie. 66. Răzni : abate. A se construi: „N-are puteri de 
a te răzni de mine spre altce”. 68. -n veci : nu se găseşte în textul italian. Probabil că autorul 
vrea să înţeleagă: „cu totul”. Credinţă : faptul că cineva se miră, fiindcă sfînta dragoste a 
lui Dumnezeu i se pare nedreaptă, arată că el crede în această dreptate şi deci nu poate fi 




530 
































I 


PARADISUL 


70 Ci-al vostru intelect avînd putinţă 
de-ajuns să vad-această veritate, 
voiesc, cum vrei, s-adorm a ta dorinţă. 

73 De este-o sil-atunci cînd cel ce pate 
nimic nu cede celui ce-1 sileşte, 
n-ar fi prin ea aceste maici scuzate. 

76 Căci vrerea ce nu vrea nu s-amorteste, 
ci face-asa ca si natura-n foc 

9 9 

oricît de mult puterea-1 copleşeşte. 

79 Puţin ori mult de joac-al silei joc, 
complice-o faci; şi-n ele-atare fuse, 
căci nu s-au mai întors în sfîntul loc. 

82 De-aveau ne-nvinsă vrere cum avuse 
Lavrente pe grătar sau cînd în pară 
statornic Muciu mîna si-o ţinuse, 

85 ea le-ar fi-mpins, cînd libere s-afLară, 
pe-acelaşi drum pe care-au fost răpite; 
ci-o vrere-asa de fier e foarte rară! 

9 

88 Aceste spuse de le ai primite 

exact acum, am stins a ta greşeală 
ce-ades te-ar mai fi pus, cred, pe gîndite. 

91 Din nou acum ridică-se-o-ndoială 

în drumul tău, şi n-ai să poţi să treci 
’nainte-a fi zdrobit tu de-oboseală. 


70. Dar pentrucâ de-ajuns aveţi putinţa (c). 71. Să-ntraţi cu numele într-astâ (c). 
74. n-acorda celui ce-l constrînge (a). 76. stinge (a), ea tot nu piere (c). 78. Şi nu-i 
putere ca să-l poată-nvinge (a). Oricît l-ai copleşi cu-orice putere (c). 81. Putînd să 
se re-ntoarcă (c). 82. De-ai fi avut o vrere (a). Căci dac-ai fi avut cum o avuse (c). 
83. Lavrent pe gratii... o vrere (c). 84. dac-ar fi ic). 91. stîrnit-am (a). 91-92. Dar 
alt-acum în drumu-ţi o-ndoială. / S-aşează-n curmeziş (c). 92. n-o vei trece (c). 
92. ci rupt (a). 93. Ci-nvins cădea-vei (b). Cu mintea ta (c). 


socotit eretic. 71. Veritate: adevăr, cum adică sila altuia nu poate scuza cu totul călcarea 
jurămîntului. 72. S-adorm : să potolesc. 73. Sil- : dacă prin silă înţelegem că cel ce o suferă 
nu cedează întru nimic celui ce-1 sileşte, atunci aceste maici care nu şi-au ţinut jurămîntul 
nu pot fi scuzate, fiindcă, dacă n-ar fi voit cu nici un preţ, n-ar fi fost răpite din mînăstire, chiar 
cu riscul de a-şi pierde viaţa. 77. Natura : se credea că flacăra tinde-n sus, spre sfera focului, 
intermediară între Pămînt şi Lună. Cum deci o flacără poate fi abătută la pămînt de o suflare 
potrivnică, dar de îndată ce-i lăsată liber se întoarce dreaptă, tot aşa ar fi putut face aceste 
maici, după ce a încetat violenţa ce le-a scos din mînăstire, reîntorcîndu-se la chiliile lor. 

79. Joac-: face jocul silei. In textul italian: „Dacă se apleacă puţin sau mult, urmează sila”. 

80. -n ele : în aceste maici. 83. Lavrente : Sfîntul Laurenţiu, martir din secolul al XlII-lea, 
care, condamnat, a vrut să fie ars pe rug, mai bine decît să renege pe Isus Cristos. Legenda 
medievală a Sfîntului Laurenţiu sună: „Şi spus-a Laurenţiu către Valerian (prefectul): «învaţă 
tu, nenorocitule, că tăciunii tăi mi-au dat mie alinare, dar tie îti vor da chinul de veci, fiindcă 
Domnul ştie bine că, acuzat fiind, nu l-am renegat; întrebat fiind despre Isus Cristos, l-am 
mărturisit; şi fript fiind pe rug, îi mulţumesc»”. 84. Muciu : Caius Mucius Scaevola, eroul 
roman despre care Titus Livius ne spune că, ducîndu-se în tabăra vrăjmaşă spre a omorî pe 
Porsena, care asediase Roma, din greşeală ucise pe secretarul lui şi, spre a-şi pedepsi mîna, o 
întinse deasupra cărbunilor pînă cînd i-a ars toată. 85. Ea : neînvinsa vrere. 93. Oboseală : fără 

94 Eu te-am convins si-o ştii tu bine deci 

că-n veci nu poate-un duh din cer să mintă 
căci stă lîng-adevărul prim de veci, 

97 Dar iat-a spus Picarda că-n credinţă 
ţinu Constanţa vălu-i pînă-n fine, 
deci pare-a contrazice-a mea sentinţă. 

100 O, frate-al meu, aşa de-adese vine 
că vrînd să fugi de vrun pericol dat 
faci făr-a vrea ce nu ti se cuvine: 

9 

103 cum mama şi-o ucise, cînd, rugat, 

Alcmeon vru părintelui să-i placă, 
spre-a nu fi rău, şi-ajunse scelerat. 

A 

106 In punctu-acesta vreau să ştii că, dacă 
dai silei învoieli, faci fapte-aşa 
că nici o scuză nu le mai împacă. 

109 O vrere-ntreagă nici un rău nu vra, 
dar tot consimte-atît pe cît îi pare 
c-ar fi cu mult mai rău de n-ar ceda. 

112 Deci cînd Picarda ne-a vorbit atare, 
ea vrerea absolut-o-nţelesese, 
şi pe-alta eu; şi-aveam dreptate-oricare”, 

115 Asa mi-a curs din sfîntul rîu ce iese 

9 

din vîna de-unde-orice-adevăr avem, 
si-mi stînse-un dor si-alt dor care m-arsese. 

9 9 

118 - „Divin-amant-amantului suprem - 
strigai - a cărei vorbe mă inundă, 
că tot mai cald la viaţă mă rechem. 


94. Ţi-am spus şi te-am convins, eşti sigur (b). 96. Câ-n veci lîng-adevărul prim pe¬ 
trece (c). 100. fugă (a). 105. spre-a nu strica! fu impus ca să distrugă (c). 107. atare-i 
faptul (a), amestici (c). 108. ofense (c). 109. răul său (a), nu consimte-n rău (c). 111. Că 
necedînd sporeşte (c). 


ajutorul meu n-ai avea putere să ieşi din strîmtoarea în care te pune îndoiala, te-ai simţi 
obosit înainte de a ieşi din ea. 96. Adevărul prim: Dumnezeu. 97. Credinţă: lăuntrică, 
în adîncul sufletului său. 99. Sentinţă : că ar fî putut să se întoarcă la mînăstire, dacă ar fî 
avut o voinţă mai tare. 100. Vine: se-ntîmplă. 104. Alcmeon: fiul lui Amfîreu şi al Erifilei, 
ucise pe mama sa, care, din pricina darului unei sălbi, dezvăluise lui Polinice ascunzătoarea 
bărbatului său. Amfireu cucerind Teba, recomandă lui Alcmeon să-l răzbune, asa că acesta 
din urmă, spre a nu fi rău faţă de memoria tatălui său, ajunse scelerat. 107. învoieli: 
cedezi silei. 109. Vra : vrea. 113. Absolut- : liberă. 114. Pe-alta : pe voinţa care consimte spre 
a evita un rău mai mare, deci voinţă relativă, considerată în opoziţie cu voinţa absolută. 
115. Rîu: cuvintele Beatricei, comparate cu un rîu care porneşte din izvorul oricărui adevăr, 
adică de la Dumnezeu. 116. Vîna: Dumnezeu. 117. Un dor şi...: cele două îndoieli pe care 
le-a lămurit Beatrice. 118. Amant-: Beatrice, iubită de Dumnezeu, întrucît simbolizează 
teologia. 120. Cald : în text: „Mă inundă şi mă încălzeşte şi mă încălzeşte tot mai mult”. 
Cu ploaie şi cu soare cerul face pămîntul să fie rodnic; tot aşa şi cuvîntul Beatricei face 
rodnică inima lui Dante. 

121 eu n-am iubire-atîta de profundă 

să pot să-ţi mulţumesc ca să te-mpace, 
ci-Acel ce vede tot o să-ţi răspundă. 

124 Sătulă mintea noastră nu ne tace 
nicicînd, de n-are-acel Luminător 
de-afara cui nimic nu e verace. 

127 Ea zace-n el ca fiara-ntr-un ponor, 
de poate-a şi-l găsi ea şi-l găseşte, 
de nu, atunci ni-e frustru orice dor. 

130 Prin dar, din adevăr si dubiul creste, 
ca şi-un vlăstar, dar dubiul din natură, 
din culmi în culmi spre creştet ne zoreşte. 

133 M-aţîţă deci, şi-mi dă-ndrăzneală-n gură, 
să cer smerit, Madon’, a-mi dărui 
si-o altă veritate mie-obscură. 

9 

136 Aş vrea să ştiu de poţi înlocui 

ştirbitul vot printr-alt vrun fel de bine 
ce cumpenei din cer de-ajuns i-ar fi.” 

139 Beatrice mă privi cu-aşa de pline 
priviri, cu ochi de-amor înflăcăraţi, 
că-nvins de ele m-am retras în mine, 

142 şi-am stat ca şi pierdut cu ochi plecaţi. 


122. Să-ţi (A). Am lăsat -ţi care e de prisos. 123. Dar cel (a). 133. Mă-ndeamnă (a). 
140. Cu ochiu adine (a). 


122. -mpace : în destul. 124. Nu ne tace : nu încetează de a ne întreba. 125. Luminător: 
Dumnezeu, dătătorul de lumină. 127. Ea: mintea noastră. El: adevărul. Ponor: în text: „în 
vizuina ei”. 128. De poate : în text: „abia după ce a ajuns; şi poate să-l ajungă, altfel orice 
dorinţă ar fi zadarnică”. Cu alte cuvinte, faptul că omul doreşte adevărul este o dovadă că îl 
şi poate găsi, fiindcă altfel această dorinţă ar fi zadarnică şi nu s-ar înţelege motivul pentru 
care Dumnezeu a pus-o în el. 131. Vlăstar: dubiul care întotdeauna, ca şi un vlăstar, răsare 
la picioarele adevărului (asemuit cu un pom) ne zoreşte spre creştet din culme-n culme. Ca 
acela care, între compoziţia Vieţii Noi şi a Divinei Comedii, a trecut printr-o perioadă 
nu numai de studii filosofice, ci si de activitate filosofică a sufletului său si cunoaşte toate 
dezamăgirile şi bucuriile sufleteşti, pricinuite de frămîntarea filosofică, Dante cunoaşte şi 
binefacerile dubiului, prin care controlăm cucerirea adevărului şi care este cauză de noi 
avînturi întru cercetarea acestui adevăr, care mereu ne scapă, ceea ce nu trebuie să ne facă 
sceptici, dat fiind că, după concepţia modernă, tocmai în această veşnică cercetare consistă 
si stiinta, si filosofia. 133. M-atîtă : subiectul este „dubiul”. 134. Dărui : lămurindu-mi-o. 
137. Printr-alt : vreun alt. 138. Cumpenei : care să poată cumpăni ştirbirea votului sau a 
jurămîntului. 139. Pline: în text: „pline de seîntei de iubire aşa de dumnezeieşti, îneît...”. 
141. Retras : puterile acelea vizuale au fost înfrînte. 142. Pierdut : rătăcit în adîncimea 
viziunii divine. Simbolul este că adevărurile orbesc inteligenţa omenească. 

CîntuC y 

Spre cerul al doilea, al lui Mercur : 

sufletele active 


Motivele strălucirii crescînde a Beatricei 
(1-12) © Esenţa şi sfinţenia jurămîntului 
(13-83) ® Urcarea la cerul al doilea ; sufletele 
strălucitoare şi împăratul lustinian (84-139) 


1 - „De-ţi ard mai mult de flacăra iubirii 

decît mă vezi tu-n lume jos, şi-n tine 
ţi-am stins atît puterile privirii, 

4 să nu te miri deloc, căci asta vine 
din văz perfect, ce, după cît pricepe, 
îşi mişcă paşii dup-aflatul bine. 

A 

7 In minte-ţi văd că-ncet-încet începe 
lumina cea de veci a străluci, 
ce-abia ce-o vezi etern amor concepe, 

10 pe-al vostru-amor de-1 poate rătăci 
altce, el nu-i decît o slabă zare 
simţită rău care-a pornit de-aci. 

13 Tu vrei să ştii de umple oarecare 
alt bun atîta ştirbul jurămînt, 
spre-a fi un suflet sigur de-achitare.” 


6. -11 priceputul bine (c). 7. Eu bine văd câ-n mintea ta şi-ncepe (c). 8. Eternul soare 
razele-a-şi aduce (c). 9. ce-l (c). 10. De e ceva ce poate rătăci (b). Şi dac-altce iubirea 
v-o seduce (c). 12. Rău cunoscută ce de-aici străluce (c). 13. poate (a), poţi cu (c). 14. să 
umplă (a). Serviciu s-umpli (c). 


2. Mă vezi : în text: „decît se vede în lume, jos”, adică cu o strălucire supranaturală ce biruie 
văzul omenesc. 3. Stins : orbit. 5. Văz perfect : unii comentatori (Steiner, Del Lungo) cred 
că se referă la perfecţia vizuală pe care mintea lui Dante o capătă treptat; alţii (Passerini, 
Torraca) la ochii Beatricei şi înţeleg că, în contemplarea lui Dumnezeu, vederea Beatricei îşi 
măreşte strălucirea, înaintînd din ce în ce mai mult în gustarea binelui suprem. 6. Mişcă 
paşii : acţionează mai bine, progresează. 8. Lumina : Beatrice constată cu satisfacţie că 
mintea lui Dante începe să fîe luminată de adevărul veşnic, adică de Dumnezeu. 9. Concepe: 
naşte iubirea în cel ce o vede. 10. Vostru: pămîntesc. 11. El: motivul acestei rătăciri. 12. Rău: 
dacă iubirea voastră este atrasă spre un alt obiect, aceasta se întîmplă numai fiindcă în el 
este o urmă din lumina dumnezeiască. Cf. Aristotel, De anima, III: „Sufletul nu greşeşte 
niciodată în tendinţa către bine, ci-n treptele binelui”. 14. Atîta : se leagă cu „spre-a fi” din 
versul 15, adică : „Tu vrei să ştii dacă un alt bun poate compensa jurămîntul ştirbit, într-atîta 
că un suflet să fîe sigur de achitare”. 

16 Aşa-ncepu Beatrice-acest un cînt 

şi ca şi-un om ce nu s-opreşte-n spuse 
aşa-ntregit-a-nvăţul ei cel sfînt: 

19 - „Supremul dar ce-n noi, din milă,-l puse 
Cel Sfînt, creînd, cu larga-I bunătate 
si însusi Lui, cel mai conform Ii fuse, 

22 aceasta este-a vrerii libertate. 

Făpturi inteligente-au fost cu ea, 
şi numai ele singure-nzestrate. 

25 Acum, de stai să judeci, vei vedea 
că ’naltul preţ al votului e factul 
că vrea si Dumnezeu ce omul vrea. 

9 

28 Deci cînd un om cu ceru-ncheie pactul 
s-aduce bunul ce-ncepui a-1 spune, 
pe sineşi jertfă, propriu-avîndu-şi actul. 

A 

31 In locul lui deci ce-ai putea tu spune, 
tu vrei - de crezi că-i just uzat ce dai - 
c-un bun nedrept, a face fapte bune. 

34 Acum tu punctul cel de bază-1 ai; 
ci-altarul poate dezlegări să facă, 
deci pare-a fi-n contrast cu ce-arătai. 

37 Dar cată să mai stai la mas-oleacă 
spre-a-ţi da la mistuire-ajutorinţă, 
căci prea ţi-am dat mereu mîncare seacă. 

40 Deschide-ţi mintea deci şi cu priinţă 
tu ţine-n ea, căci numai să-nţeleagă 
si-a nu ţinea, nu este-n om stiintă; 

9 9 ' 9 9 ^ 


18. continua procesul (c). 19. Dumnezeu făcuse (c). 20-21. Cel mai conform cu 
multa-i bunătate! Şi cel mai drag şi Lui (c). 21. Cel mai de preţ (a). 32. De crezi 
că-i just uzat ce dai (c). 33. răpit (c). Tu vrei să faci cu rele fapte bune (c). 35. Dar 
poate-altarul (a). 41. Păstrează. 


16. Acest un cînt: acest cînt. 18. -nvătul: învăţătura. 19. Dar: libertatea voinţei, liberul 
arbitru. 21. Ii fuse: şi care e mai potrivit cu firea dumnezeiască. 23. Cu ea: depinde de 
„înzestrate” din versul 23 : „Şi numai ele singure au fost înzestrate cu ea”. 26. Factul : lati¬ 
nism, în loc de „faptul”. 27. Că vrea: că Dumnezeu primeşte jertfa făcută de om — a liberei 
voinţe. 28. Pactul : juruindu-se. 29. Bunul : libera voinţă, liberul arbitru. 30. Jertfă : depinde 
de „s-aduce” din versul 29: „s-aduce pe sineşi jertfă”. Actul : cu un act al lui spontan, nu 
împins de alţii, deci cu un act care este şi el de libertate. 31. Lui: acestui act de libertate, 
acestei juruinţe care nu-ţi era impusă de nimeni. 32. Că-i just uzat : că poţi să te foloseşti. 
33. Nedrept: pe nedrept, şi se referă la „vrei” din versul 32. 35. Altarul: Biserica. Dezle¬ 
gări: de juruinţe. 36. Ce-arătai: că nu se poate înlocui juruinţa cu altă operă bună. 37. La 
mas- : a învăţăturii teologice. Cf. Convivio, I. 1: „Fericiţi acei puţini care şed la masa cea unde 
se mănîncă pîinea îngerilor”. 39. Seacă: greu de mistuit. 41. Tine: în text: „s-o ţii (priinţă) 
în ea (mintea)”. 42. Ţinea : şi nu-şi aduce aminte. Vers ajuns proverbial: „Che non fa scienza, / 
Senza Io ritener Vaver inteso”. 

43 sînt două lucruri ce concurg la-ntreagă 
fiinţa jertfei: unu-i lucrul care 
îl dai, iar altu-i pactul ce te leagă. 

46 Nicicînd dispensă cel din urmă n-are 
decît făcîndu-1, şi-mprejurul ei 
vorbii mai sus cu vorbe-asa de clare. 

49 De-aceea fu nevoie la evrei 
de vot, deşi ofranda cîteodată, 
cum cred că ştii, o mai schimbau si ei. 

52 Iar cea dintîi, materia ce-i dată, 
atare poate fi că nu fac crime 
acei ce-o dau într-alt obiect schimbată. 

55 Dar de pe-un umăr pe-altu-a sa greime 
pe placul său, şi fără să-nvîrtească 
acele două chei, n-o schimbe nime! 

58 Şi rea orice schimbare-o socotească, 
de nu-i cuprins-omisa jertf-a sa 
ca patru-n şase ce-o s-o-nlocuiască. 

61 Deci orice dar ce-atît ar apăsa 

c-ar sta-n cîntar valori la fel de drepte, 
el nu-i de-ajuns să poată compensa. 

64 Voi darnici fiţi, dar nu cu ne-nţelepte 
votări, luînd jurarea-ntru nimică 
precum cu-ntîiul vot făcut-a lepte. 


47. a dispensei (a). 


45. II dai : aceea ce teologii spun „materia votului”, ca de pildă virginitatea, celibatul, postul 
sau altceva. Pactul: esenţa juruinţei, care constă în jertfa liberului arbitru, în urma unui 
pact pe care omul îl încheie cu Dumnezeu. 46. Cel din urmă : esenţa votului. 47. Făcîndu-1: 
ţinîndu-1, îndeplinindu-1. Se referă la „pactul” din versul 45. -mprejurul ei: al dispensei. 
49. La evrei: Cf. Leviticul, XXVII, 9: „Dacă e vorba de dobitoacele care pot fi aduse ca jertfă 
Domnului, orice dobitoc care se va da Domnului va fi ceva sfînt. Să nu-l schimbe si să nu 
pună unul rău în locul unuia bun”. Leviticul, XXVIII: „Tot ce va dărui un om Domnului prin 
oprire din ce are nu va putea nici să se vîndă, nici să se răscumpere”. Totuşi, în anumite 
cazuri, „ofranda se putea schimba: aceea a primului născut cu ofranda unor dobitoace, sau 
un miel cu două turturele sau porumbiţe” (Tommaseo). 50. Vot : în sensul de „votul (juruinţa) 
ofrandei”. Ofranda : felul, materia ofrandei. 52. Cea dîntîi : materia votului, adică „lucrul 
care îl dai”. 55. Pe-altu* : nimeni să nu schimbe materia votului („a sa greime de pe-un umăr 
pe-altuD fără autorizarea Bisericii, simbolizată în cele două chei de aur şi de argint, care 
arată consimţirea sau refuzul sacerdotului. 60. -n şase : dacă jertfa înlocuitoare nu-i mai mare 
ca aceea omisă. 61. Apăsa: ar trage, ar cîntări. 65. Nimică: ca ceva de mică însemnătate. 
66. lepte : lepte, care, pornind războiul în contra amoniţilor, se jurui că ar fî omorît pe oricine 
ar fî întîlnit întîi, dacă ar fî ieşit învingător. Intîlnind pe fîică-sa, nu se temu de a-şi ţine 
neînţeleapta-i juruinţă şi o omorî. Cf. Judecătorii, XI, 34-35: „Şi iată că fiica sa i-a ieşit 
înainte, cu timpane şi jocuri. Ea era singurul lui copil, n-avea fii şi nici altă fată. Cum a 
văzut-o, el şi-a rupt hainele şi-a zis : «Ah, fata mea ! Adînc mă loveşti şi mă tulburi! Am făcut 
o juruinţă Domnului şi n-o pot întoarce»”. 

67 căci lui mai bine-i fu «greşii» să zică 
decît servind, căci mult mai rău a fost, 
cum fu nebun si-atridul cu-a sa fiică 

70 din cauza cărei jertfe făr’ de rost 
plîng fata pentru-a tatălui greşală 
oricine-o auzi, deştept ori prost. 

73 Dar tu spre hotărîri nu da năvală, 
nu fi ca pana-n orice vînt, creştine, 
şi nu gîndi că orice apă spală! 

76 Aveţi păstor ce-n dreptul drum vă ţine, 
şi-aveţi Scriptura-n două părţi, apoi, 
şi-atît v-ajunge-a face cum e bine. 

79 Voi oameni fiţi, nu prostănace oi, 

cînd pofta rea pe-alt drum vă-mpinge placul 
spre-a nu vă rîde-ovreii dintre voi. 

82 Nu fiţi ca mielul, ce, naiv, săracul, 
îşi las-al mamei lapte şi zglobiu 
îşi face singur rău, spre-a-şi face placul”. 

85 Vorbi Beatrice-aşa precum vă scriu, 
privind cu dor în sus spre-acele sfere 
în cari e universul mult mai viu. 

88 Schimbatul chip al ei şi-a ei tăcere 
făcu să-mi tacă spiritul ce-o vie 
dorint-avea noi lămuriri a-i cere. 


67. Mai bine-ar fi făcut (a). 68. Decît să facă (a). 77. Şi-n doua scriptur-aveţi (c). 
80. şters: pe alt drum s.m.d. 80. sacul (a). 90. şi altele-a (a). 


68. Servind: îndeplinind juruinţa. 69. Atridul: Agamemnon, care, pentru a obţine vînt spre 
a porni cu flota la Troia, şi-a jertfit zeiţei Diana pe fiica sa Ifîgenia. Cf. Lucreţiu, De rerum 
natura, I, 85 şi urm.; Ovidiu, Metamorphoses, XII, 27 şi urm.; Virgil, Aeneis, II, 116. Dante 
însă a avut în vedere mai mult un pasaj din Horaţiu, Satirae, II, 199: „Cînd tu, Agamemnon, 
în locul unei junici, pui în faţa altarului pe dulcea ta fiică şi, mişelule, îi presari capul cu 
tărîţe sărate, spre a o pregăti de jertfă, eşti oare în toate minţile?”. 71. Plîng: plînge (oricine 
o auzi). 73. Năvală : să fîi mai chibzuit la hotărîri. 75. Spală : că puteţi fi iertaţi cu uşurinţă, 
numai cu puţină agheasmă (apă). 76. Păstor: papa, conducătorul Bisericii şi păstorul spiri¬ 
tual al creştinismului. 77. Două : Vechiul şi Noul Testament. 79. Oi : care merg de ici pînă colo 
fără nici o noimă şi fac ceea ce văd că face cea dintîi. Cf Convivio : I, 7: „Aceia care n-au 
discernămînt si nu deslusesc deosebirea dintre lucruri, întrucît sînt orînduite către vreun tel, 
trebuie numiţi «oi», şi nu oameni”. 81. Vă rîde: ca ovreii care sînt printre voi să nu-şi bată 
joc de voi. 82. Mielul : vezi Proverbe, VII, 22 : „Poene agnus lascivus”. 83. Lapte : simbolic: 
„învăţăturile Bisericii, hrana Evangheliei”. 87. Viu : către Ecuator, pe care era soarele atunci. 
Dante însuşi spune că în acea regiune cerul este mai strălucitor. Cf Convivio II, 4: „Mai zic 
că atunci cînd cerul e mai apropiat de cerul ecuatorial, cu atît este mai mobil în comparaţie 
cu polii săi, fiindcă are mai multă mişcare şi mai multă viaţă, mai multă formă, şi-atinge mai 
mult din ceea ce este deasupra lui şi deci are mai multă putere”. 88. Schimbatul : „ridi- 
cîndu-se în cerul superior şi apropiindu-se de Dumnezeu, Beatrice, simbolul adevărului, 
devine tot mai perfectă, crescînd în frumuseţe şi strălucire în ochii lui Dante” (Steiner). 

91 Precum, chiar pîn-a n-apuca să-şi vie 
în pace coarda, intră-n ţintă fierul 
aşa zburam spre-a doua-mpărăţie. 

94 Văzui lucind pe Doamna mea-n eterul 
acestui cer atîta de voioasă 
că mult mai viu orna planeta cerul. 

97 Cînd însăşi fu schimbată-n mai frumoasă, 
cum fui atunci eu însumi, omul care 
în orice chip am fire schimbăcioasă! 

100 Precum în lacuri paşnice şi clare 
vezi peştii-urmînd ceva ce e de-airea 
venit în lac, crezînd c-ar fi mîncare, 

103 aşa văzui spre noi venind oştirea 

de lămpi, vro mie, cred, şi toţi strigau: 
„Ei, iat-acel ce ne-o spori iubirea”. 

106 Şi-aproape-apoi sosite, s-arătau 
de-atîta har al fericirii pline 
prin clarul foc în care se-mbrăcau. 

109 Socoţi c-aş întrerupe-acum, creştine, 
ce-ncepe-aici, o, ce dorinţ-amară 
de-a şti ce-a mai urmat, ar arde-n tine. 

112 Din tine poţi să judeci aşadară 

ce dor m-ardea să ştiu şi-al lor regat 
de-ndată ce sosind ni s-arătară. 

115 - „Ferice om, cui harul sfînt ţi-a dat 
să vezi triumful din eterna pace 
cît timp tu-n tabără mai eşti soldat! 


92. un arc (a). 106. Sosite-aproape-apoi (a). 117. în oaste mort (a). 


91. Precum: precum fierul săgeţii intră în ţintă, mai înainte ca să vie coarda arcului la 
loc. 93. Asa : cu aceeaşi iuţeală. A doua : în cerul lui Mercur, unde sînt sufletele active. 
96. Planeta : Mercur devine mai strălucitor, de bucurie că a primit în el pe Beatrice, privită ca 
simbol al adevărului ceresc. 97. Cînd : dacă si Beatrice s-a schimbat, devenind mai frumoasă, 
cum puteam să nu mă schimb eu, a cărui fire e atît de nestatornică? 103. Aşa: convergînd 
toţi înspre Dante ca şi peştii dintr-o baltă înspre hrană. 104. Lămpi: lumini. 105. Acel: Dante. 
Spori: întrucît ne vom bucura să-i luminăm sufletul. 107. Atîta: atît de mult. 108. Foc: se 
ştie că lumina în care ne apar îmbrăcate aceste suflete fericite porneşte din ochii care stră¬ 
lucesc de bucuria paradisiacă a viziunii divine şi a milosteniei. 109. Socoţi: conştient de 
interesul episodului ce începe, Dante se adresează cititorului, întrebîndu-1: „Ce-ar fi dacă 
n-aş mai spune şi m-aş opri aici? Nu-i aşa că ai rămîne stăpînit de dorul de a afla ce mai 
urmează?”. Aceste dialoguri cu cititorii sînt un fel de artificii, cu ajutorul cărora Dante ni se 
înfăţişează aproape cîntîndu-şi poema în faţa unui public de ascultători. Aşa ne explicăm şi 
unele glume ce ar putea să pară grosolane şi care au fost puse pe seama aşa-zisului „grotesc 
medieval”, care, în cea mai mare parte din cazuri, nu sînt altceva decît o mică îngăduinţă faţă 
de gustul popular, dat fiind că arta medievală - eminamente socială (ceea ce explică populari¬ 
tatea şi universalitatea ei) ~ nu uita niciodată că nu lucrează pentru o mică ceată de literaţi, 
ci pentru publicul mare. 113. Să ştiu : să cunosc şi starea sufletelor din planeta Mercur. 
116-117. Triumful... tabără: Biserica e împărţită în două: aceea „militantă” („tabăra”), a 

118 Ne-aprinde-aici lumina care face 
ferice-ntregul cer, deci dacă vrei 
să ştii de noi, tu-ntreabă tot ce-ţi place!” 

121 Asa mi-a zis cucernic dintre ei 

9 

un duh, iar Doamna mea: - „Vegheat vorbeşte; 
vorbeşte,-a zis, şi crede-i ca pe zei”. 

124 - „Eu bine văd că haină te-nvăleşte 
lumina ta, prin ochi vădind-o cum e, 
căci cum zîmbesti mai clară ea luceşte, 

127 dar nu ştiu cine eşti; ce-ti dete-anume, 
tu, demne suflet, gradul ăstei sfere 
ce-n foc străin ni-e-asa de-ascunsă-n lume.” 

9 

130 Spre-acea lumină ce-mi propuse-a cere, 
vorbii, întors spre ea, iar ea spre mine 
cu mult mai mult lucind de-a ei plăcere. 

133 Precum se-ascunde singur el pe sine 
în plus de foc, cînd mistui pătrunse 
grămezi de neguri, soarele cînd vine, 

136 aşa plăceri sporite-avînd, s-ascunse 
în propria sa lucoare umbra sfîntă 
şi-ascunsă-n sine-aşa, aşa-mi răspunse 

139 cum cîntecul ce-urmeaz-acum vă cîntă. 


A 

130-131. întors spre lampa ce-mi propuse! Aşa vorbii, iar ea s-a-ntors (a). 


credincioşilor care îşi duc viaţa pe pămînt, şi „triumfantă”, a sufletelor care îşi au în Rai 
răsplata vieţii lor curate de pe pămînt. 118. Lumina : a adevărului şi a dragostei cereşti 
(milosteniei). Cred însă că se face aluzie şi la calitatea lor de suflete active, care doresc să 
intre imediat în acţiune, lămurind pe Dante despre tot ce doreşte să ştie. 122. Vegheat: 
cu chibzuială. 124. Haină: asemenea unei haine. 125. Vădind-o: arătînd-o, dînd-o pe faţă. 
129. Ascunsă : fiindcă Mercur răsare şi apune aproape de soare şi deci e prea puţin vizibil, 
fiind învăluit în razele lui. 132. Mai mult : de bucurie de a putea lămuri pe Dante, devine 
mai luminos. 133. Precum: subiectul este „soarele” din versul 135. 134. Plus de foc: din 
prea multă lumină. Mistui : după ce a mistuit, pătrunzîndu-le cu razele sale, grămezile 
negurii. 136. Aşa : a se construi: „aşa umbra sfîntă, avînd plăceri sporite (sporindu-şi plă¬ 
cerea), se ascunse în propria sa lucoare”. 

IjtîiffLfe' 

( t a 


cîntuC yi 

Cerul al doilea, al lui Mercur: 
sufletele active 


împăratul lustinian şi legislaţia romană 
(1-36) @ Zborul acvilei romane (37-86) @ 
Guelfîi şi ghibelinii (87-111) © Sufletele active 
(112-126) © Romeo di Villanova (127-142) 


1 - „De cînd întoarse Constantin aquila 

din nou spre Ostul unde-a fost urmat 
pe-acel ce-i smulse lui Latin copila, 

4 doi secoli si mai mult vulturu-a stat 
extremul Europei apărîndu-1, 
vecin acelor munţi de-unde-a plecat, 

7 din mînă-n mîn-al lumii sceptru dîndu-1, 
sub umbra sfînt-a aripilor lui; 
si-asa veni si-n mina mea, cu rîndul. 

10 Eu sînt lustinian si Cezar fui. 

Şi-Amorul prim ce-1 simt mi-a dat putinţă 
să scot ce-absurd şi gol în legi văzui. 


4. stete (a). 6. dete (a). Şi sceptru lumii perîndîndu-l (b). 12. Ce-n legi şi gol (a). 


1. De cînd: sufletul care vorbeşte, adică lustinian, începe să răspundă întrebării adresate 
de Dante în cîntul precedent (vv. 27 şi urm.), din ce motive sînt în cerul lui Mercur, introducînd 
răspunsul în acea concentrată istorie a puterii imperiale romane simbolizate în vulturul care 
face obiectul aproape al întregului cînt. Constantin: celebrul împărat roman, născut la 
28 februarie 274, fîu al lui Constantius Clorus şi al Elenei. A domnit de la 25 iulie 306 pînă 
la 22 mai 337. Gloria lui mai mare a fost de a fî ridicat creştinismul la rangul de religie 
oficială a imperiului. A transferat capitala imperiului de la Roma la Bizanţ, care de la el şi-a 
luat numele de Constantinopole şi, după o tradiţie recunoscută mai tîrziu ca falsă, a dăruit 
papei Silvestru dominiul Romei, al Italiei şi al insulelor din Mediterana. 2. Spre Ost : mutînd 
capitala de la Roma la Constantinopole. Din nou : fiindcă de acolo vulturul simbolic pleacă 
urmînd pe Enea. Unde : de unde. In text: „După ce Constantin a întors acvila în direcţia con¬ 
trară cu rotaţia cerului {de la răsărit la apusY’. 4. Doi secoli: cît a ţinut Imperiul roman de 
răsărit. 5. Extremul: graniţa orientală. 6. Munţi: munţii Troadei, de unde a pornit Enea 
spre Italia. 7. Mînă : din mîna unui împărat în a celuilalt. 8. Lui : ale vulturului. 9. Mea : a lui 
lustinian. 10. Fui: fiindcă în Rai nu există nici un fel de ierarhie pămîntească. 11. Amorul: 
Sfîntul Duh care l-a inspirat la întocmirea vestitului său cod. 12. Gol : zadarnic, de prisos. 
Traduce chiar cuvintele lui lustinian. De conceptione Digestorum : „lipsite de orice zadarnică 
asemănare şi de orice nedreaptă contradicţie” („liberae ab omni vanissima similitudine et ab 
Omni injustissima discrepantia”). 

13 Ci-acestui lucru pîn-a-i da fiinţă 

credeam că-n Crist e numai o natură, 
şi-aceasta-mi fu mult timp a mea credinţă. 

16 Dar dusu-m-a, cu-al său cuvînt din gură, 
fericele-Agapet pe-atuncea [sus,] 

[incit apoi] la dreapta-nvăţătură, 

19 eu l-am crezut şi-n cele ce mi-a spus 
văd clar acum, cum tu-n contradicţiune 
vezi clar că şi-adevăr şi fals e pus. 

22 De-ndată deci ce-urmai credinţei bune, 
a vrut prin har să-mi sufle Dumnezeu 
ăst lucru ’nalt şi voie-n mine-a pune. 

25 Deci oşti am dat lui Belizarie-al meu 
cui ceru-i dete-atit-ajutorare 
că semn imi fu să m-odihnesc si eu. 

28 Legat imi e de prima ta-ntrebare 

acest răspuns, ci-mi cat-acum să-ţi spun 
şi-altce, silit de-această-mprejurare. 

31 Si-astfel să vezi de fac vrun lucru bun 
> 

ciţi sacrosanctul semn il fac de-ocară, 
căci ori il ţiu de-al lor, ori i s-opun. 


13. Dar pîn-a da acestui fapt (a). 16-17. Dar marele Păstor, cu-al său din gură! 

/A 

Cuvînt fericele-Agapet m-a dus (b). Cuvînt, fiind suprem Păstor, m-a dus (b). 18. Incît 
apoi (A). Am trecut această variantă în text pentru a umple lacuna. 24. spor în 
vorbe (a). 27. Că pot să şed (a). 


A 

14. Numai : adică numai natura dumnezeiască, după cum pretindeau ereticii eutichieni. In 
realitate, lustinian n-a fost niciodată adept al acestei erezii, ci numai soţia sa Teodora. Dante 
se ia după Paulus Diaconus şi bibliotecarul Anastasius, magistrul său. 17. Agapet : Sfîntul 
Agapie I, papă de la 535 la 536, despre care bibliotecarul Anastasius, în De vitis pontificum, 
XLVIII, ne spune că a învăţat pe lustinian să creadă „dominum nostrum lesum Christum 
deum et hominem esse; hoc est duas naturas esse in uno Christo”. 20. Acum: în Rai, unde 
sufletele văd adevărul în viziunea lui Dumnezeu, Adevărul Suprem. 21. Pus: „cu aceeaşi 
evidenţă cu care înţelegi că într-o judecată contradictorie, din necesitate unul din termeni 

w 

trebuie să fie fals, iar celălalt adevărat” (Casini). 24. Ast lucru : a orîndui legislaţiile romane. 
In text: „în altă muncă”, deci aici „lucru” trebuie înţeles în sens de „lucrare”. A pune : depinde 
de „a vrut” din versul 23. 25. Oşti : comanda oştirilor. Belizarîe : faimos pentru isprăvile sale 
împotriva goţilor şi pentru nerecunoştinţa cu care l-a răsplătit lustinian. Nu socotesc necesar 
de a admite că Dante nu cunoştea acest din urmă amănunt, fiindcă, dimpotrivă, felul apăsat 
de afectuos în care vorbeşte lustinian de Belizarie ar putea să fie înţeles ca un fel de mărtu¬ 
risire indirectă a greşelii trecute şi ca un fel de reparaţie datorată marelui şi credinciosului 
căpitan pe care îl nedreptăţise. 26. Ajutorare : prilejuindu-i izbînda în toate războaiele con¬ 
duse de el. 27. M-odihnesc : de războaie şi să mă consacru cu totul Codicelui. 28. Legat : e 
în legătură cu „acest răspuns” din versul următor. Prima: cine sunt. 29. -mi cat-: sufletul, 
adică simt nevoia de a-ţi spune. 30. -mprejurare : în text: „felul răspunsului”, adică faptul 
că în el a fost vorba de calitatea mea de legislator. 32. Sacrosanctul semn : vulturul, simbolul 
puterii imperiale. De-ocară : cu luptele dintre ei. 33. II ţiu : ghibelinii, care făceau din vultur 
un steag partizan, cîtă vreme ar trebui să fîe pe deasupra tuturor partidelor. I s-opun : 
guelfîi, care duc război împotriva imperiului. 

34 Să vezi ce mari virtuti îl afirmară 

9 

de-atîta stimă demn, din timpii-acei 
de cînd muri Pallant spre-a-i da o ţară. 

37 Tu ştii că stete-n Alba cuibul ei 

9 

trei veacuri şi mai mult pînă ce-n fine 
s-oştiră pentru ea cei trei cu trei. 

40 Prin şapte regi, de cînd răpi sabine 
şi pînă cînd Lucreţia fu-ngropată 
ştii cum supuse-n jur cetăţi vecine, 

43 şi ce-a făcut ea, de romani purtată, 
cu Bren, cu Piru-ntr-al Italiei prag, 
şi-alţi regi, sau şi cu soţii cîteodată, 

46 din cari Torquat, şi Decii, Fabii-şi trag, 
şi Quintu-aşa numit din creţe plete, 
al lor renume ce-1 admir cu drag. 

49 Strivi mîndria punicelor cete 

cari pe-Anibal urmîndu-1 invadară 
pe piscul cel ce Padul ni-1 trimete. 

52 Cu ea Pompei şi Scipio triumfară 
de-abia flăcăi, şi coastei de-unde tu 
născut ai fost, aşa-i păru de-amară. 

55 Aproape vremii,-apoi cînd cerul vru 
să-ntoarcă lumea-n drumul ei senin, 
prin vrerea Romei Cezar o ţinu. 

43. Ce lupte-avut-a (a). 


34. II : sfîntul semn al acvilei. 36. Pallant : chiar din timpul războiului lui Enea cu rutulii, 
a cărui victimă căzu luminoasa figură virgiliană a lui Pallant, fiul lui Evandru, venit în 
ajutorul lui Enea, pentru cucerirea Laţiului (spre a-i da o ţară) — Del Lungo. 37. Alba : în 
oraşul Alba Longa, întemeiat de Ascanio, fiul lui Enea, al cărui regat ţinu, după cronologia 
lui Dante, trei secole, pînă cînd romanii şi albanii, luptîndu-se împreună spre a-1 stăpîni, 
Horaţii şi Curiaţii (Cei trei cu trei) luptară împreună şi izbînda rămase de partea romanilor. 
40. Sabine : de la răpirea sabinelor, sub Romulus, pînă la moartea Lucreţiei, soţia lui 
Collatinus, care s-a întîmplat în timpul lui Tarquinius Superbus. 43. Ea: acvila. 44. Cu: 
împotriva. Bren : cînd galii, conduşi de Brenus, invadară Italia şi năvăliră asupra Romei 
(390 î.Cr.) şi fură învinşi, în clipa în care erau să se facă stăpîni pe Capitoliu, de către Furius 
Camillus. Piru : împotriva tarentinilor, conduşi de Pirus, regele Epirului, chemat de ei în 
ajutor. Prag : la graniţele pînă la care se întindea atunci stăpînirea romană. 45. Regi... Soţii: 
state şi republici. 46. Torquat: Manlius Torquatus, învingătorul galilor şi latinilor. Decii: 
Publius Decius Mus, tribun militar şi apoi consul, căzut luptîndu-se eroic împotriva latinilor. 
Fabii : Marcus Fabius şi ceilalţi din neamul lui, care căzură eroic lîngă fluviul Cremera, 
luptîndu-se împotriva celor din Vei. -şi trag: a se construi: „din care îşi trag al lor renume”. 
47. Quintu : Quintus Fabius, care fusese poreclit Cincinnatus din pricina părului lui creţ. 
51. Piscul: vîrfurile Alpilor Gotici, din care descinde Padul, trecut de Hanibal, cînd se coborî 
în Italia. 52. Pompei: Cneius Pompeius Magnus, învingător în războaiele duse în Galia 
Cisalpină, Sicilia şi Africa. Scipio : Scipio Africanul, învingătorul lui Hanibal în lupta de la 
Zama. 53. Flăcăi: fiindcă, deşi foarte tineri, se bucurară de onorurile triumfului. Coastei: 
a colinei Fiesole, sub care s-a născut Dante (la Florenţa). Tu : lustinian cuvîntează de-a 
dreptul lui Dante. 54. Amară : atunci cînd Fiesole deveni adăpostul lui Catilina şi al tova¬ 
răşilor săi, romanii o distruseră. Dante se întemeiază aici pe legendele ce legau de Fiesole 
faptele lui Catilina. Cf. Paradisul, XV, 126. 56. Drumul senin: apropiindu-se, cu iminenta 
venire a lui Cristos, acea „împlinire a vremurilor”, predestinată pentru acest sfîrsit, în care 

58 Şi ce-a făcut din Varo pînă-n Rin 
ştiu văile Saonei si-ale Senei 
şi-acele -0 ştiu cari fac Rodanul plin. 

61 Cum ea ieşind din porţile Ravenei 
prin Rubicon trecu, grăbit cum nu-i 
nici cursa limbii-aşa, necum a penei. 

64 Ea duse-apoi în Spania oastea lui, 
Durazzo-apoi, Farsala fu-mpumnată, 
că Nilul scoase de durere-un hui! 

67 Văzu iar Troia, de-unde-a fost plecată, 
şi pe-unde-i mort născutul din Hecuba; 
şi-apoi s-a-ntors pe Ptolemeu să-l bată. 

70 De-acolo fulgerînd trăsni pe luba, 

şi iar s-a-ntors spre-apusul unde-şi strînse 
pe-ai săi Pompei, din nou să-i sune tuba. 

73 Cu-al lui urmaş ce-ostiri ea le mai frînse, 
le latră Brut si Casiu-n Caina 

9 

şi-oftă Perugia şi Modena plînse. 

76 Şi-a plîns, fugind de ea, spăşindu-şi vina 
prin trista moarte grabnică ce-şi dete 
cu-o viperă-n Egiptul ei regina. 


A 

66. Incît de-amar şi Nilul (a). 72. Din nou Pompei făcea să-i sune tuba (A). Am 
introdus în text varianta (b): Pe-ai săi Pfompei] din cauza sensului. 73. De-oştiri 
ce ea cu-a lui urmaş (a). 74. şi Brut şi Casiu latră (b). 78. Egiptu-atunci (a). 


cerul era gata să dispuie lumea la aceeaşi uniformitate senină ca aceea a sa, adică a monarhiei 
universale (Del Lungo). 57. Cezar: privit ca înfăptuitorul misiunii providenţiale a Romei. 
58. Din Varo : de la Varo la rîul Rin, în toate văile scăldate de rîurile Franţei (Saona, Sena 
şi Rodanul) în timpul războaielor galice. 60. Acele : văile mai mici ale afluenţilor Rodanului. 
61. Ea: tot acvila. Ravenei: după întoarcerea în Italia, Cezar s-a oprit la Ravenna, de unde 
a pornit spre cucerirea Romei, trecînd cu legiunile sale Rubiconul, unde ar fi trebuit să-şi 
dizolve armata. 62. Grăbit : aceste fapte fură îndeplinite cu o asemenea celeritate, încît nu 
pot fi nici spuse, nici scrise. Cred, totuşi, că Dante nu se referea numai la celeritate, ci şi la 
măreţia avîntului războinic al lui Cezar şi de aceea găsim în textul italian „fu di tal volo” — 
a fost de un zbor atît de avîntat şi repede, încît nu-1 poate urmări nici cuvîntul, nici condeiul. 
64. In Spania: acvila a fost aceea care îndrumă legiunile lui Cezar în Spania, împotriva 
generalilor lui Pompei. 65. Durazzo : în Albania, unde neştiindu-se folosi Pompei de la izbînda 
repurtată, Cezar înaintă pînă la Farsala, unde îl înfrînse. 'mpumnată : cucerită, readusă în 
mîna lui. 66. Că : încît. Nilul : Egiptul, unde Pompei căuta un adăpost pe lîngă regele Ptolemeu, 
care, trădînd legile ospitalităţii, îl predă în mîna duşmanului. Un hui : un vaiet pentru tristul 
sfîrşit al nefericitului Pompei. 67. Troia: După Lucan (Pharsalia, IX, 950 şi urm.). Cezar ar 
fi debarcat în teritoriul troian, aşa încît acvila a revăzut regiunile din care pornise. 68. Năs¬ 
cutul : Rector, fiul lui Priam si al Hecubei, al cărui mormînt este la Troia. 69. Ptolemeu : 
pe care îl despuie de regat, spre a-1 oferi surorii lui, Cleopatra. 70. luba : cu iuţeala fulgerului 
a pedepsit pe luba, regele Mauritaniei şi favorizator al lui Pompei. 73. Urmaş : Octavian 
August, în mîna căruia a trecut sfîntul semn al acvilei. 74. Brut ; Brutus şi Casius, cei doi 
ucigaşi ai lui Cezar, pe care Dante îi bagă într-una din gurile lui Lucifer, ca trădători ai ideii 
imperiale, deci aproape tot atît de vinovaţi ca şi Iuda care a trădat pe Cristos, căruia îi dă 
aceeaşi pedeapsă. Se ştie că Dante socotea că imperiul este de origine divină. Caîna : 
cf. Infernul, XXXIV, 55-57 : colnicea trădătorilor de binefăcători. 75. Perugia: fiindcă acolo 
Octavian asedie (41 î.Cr.) şi luă prizonieri pe fratele lui Marc Antoniu, Lucius Antonius, cu 
soţia lui Fulvia, şi, după izbîndă, a făptuit multe cruzimi şi măceluri. Modena : lîngă acest 
oraş Octavian a înfrînt pe Antoniu. 76. A plîns: subiectul este „regina” (Cleopatra) din 
versul 78. De ea : de acvila romană. Vina : de a fi sedus pe Antoniu şi de a fî încercat zadarnic 

79 Şi pînă-n Marea Roşie-ale lui cete 
le-a dus, şi-aduse-n lume-atîta pace 
că-nchisă capiştea lui lanus stete. 

82 Dar ce ăst semn, care-a vorbi mă face, 
făcu-n trecut si-avea a fi făcînd 

9 

în regnul său lumesc ce-n mîini îi zace, 

85 par toate făr’ de preţ şi-obscure, cînd 
cu-al treilea Cezar vezi ce-avu să fie, 
de-o vezi cu ochi curaţi şi liber gînd. 

88 Justiţia sfîntă, ce-mi dă vorbe-azi mie, 
acelui braţ de care-ţi spui, i-a dat 
mărirea să-i răzbune-a ei mînie. 

91 Si-admir-acum si ceea ce-a urmat: 

9 9 

CU Tit ca să răzbune-apoi se duse 
acel răzbun al vechiului păcat! 

94 Cînd sfînta lege-apoi muşcată fuse 
de dinţii longobarzi, subt umbra ei 
Carol cel Mare biruind o puse. 

97 Acum tu poţi să vezi cine-s acei 

pe cari i-acuz, căci au porniri nebune 
cum toate-a voastre rele-au cauza-n ei. 

100 Un rege-acum crini galbeni îi opune, 
iar alţii-o iau ca steag al lor aparte; 
iar cine-i mai greşit, nu-i lesne-a spune. 

103 O, facă-şi ghibelinii-ale lor arte 

subt alt vrun semn, căci prea greşeşte greu 
acel ce de biserică-1 desparte; 


99. Şi (a). 


de a seduce şi pe Octavian. 79. Marea Roşie : în timpul cuceririi Egiptului de către Octavian. 
80. Pace : Dante priveşte această perioadă drept cea mai solemnă a istoriei creştine, fiindcă 
la Roma începe pacea politică, premergătoare păcii sufleteşti, care, peste puţin timp, va fi 
adusă de Isus Christos. 81. lanus: se ştie că templul lui lanus era închis în timp de pace. 
84. Regnul... lumesc : autoritatea imperială asupra oamenilor (puterea temporală) pentru 
binele umanităţii, supusă de voinţa divină semnului imperial al acvilei. 86. Al treilea: 
Tiberiu, sub stăpînirea căruia s-a născut Isus Cristos. 90. Mînie : în timpul domniei 
lui Tiberiu, prin naşterea lui Isus Cristos, Dumnezeu face răzbunarea păcatului originar. 
91. Admir-: să te miri acum şi de... 92. Să răzbune: fiindcă sub Titus Vespasianus cu 
distrugerea Ierusalimului a fost răzbunată răstignirea lui Isus Cristos, prin care a fost răz¬ 
bunat păcatul originar. 95. Longobarzi : cînd pofta de cucerire teritorială a longobarzilor a 
îndrăznit să năvălească asupra ţinutului supus papei. Ei: a acvilei. 96. Carol: Carol cel 
Mare nu era încă împărat cînd veni în ajutorul Bisericii, înfrîngînd pe longobarzi. Dante îl 
consideră însă ca atare în planurile Providenţei. O puse: sfînta lege. 97. Acei: guelfii care 
duc războiul împotriva acvilei şi ghibelinii care şi-o însuşesc pe nedrept ca pe un steag numai 
al partidului lor. 100. Un rege : Carol I de Anjou, chemat de papa în Italia, spre a-i da în feud 
regatul Neapolelui şi deci căpetenia peste guelfi. Crini galbeni : crinii de aur ai casei regale 
franceze. 101. Aparte: pe cîtă vreme ar trebui să fie a tuturor. Cf. De Monarchia, II, 13: 
„Fiindcă autoritatea imperială romană a fost învoită de Dumnezeu, care a dispus ca Isus 
Cristos să se nască într-o epocă în care toată lumea era pacificată sub un singur semn, ceea 
ce a înlesnit întinderea creştinismului”. 

106 şi nu-1 combată cu-ai săi guelfi mereu 
ăst Carol nou, şi teama aib-o plină 
de gheare cari-au smuls mai tare-un leu. 

109 Copiii-adese-au plîns a tatei vină! 

Nu creadă deci că Dumnezeu va vrea 
pe crini să-şi schimbe stema sa divină! 

112 S-ornează îns-a noastră mică stea 
cu duhuri bune ce-au lucrat cu dorul 
în lume-onor şi glorie să-şi dea. 

115 Dar vrerile cînd iau spre-acestea zborul, 
greşind astfel, nu poate-o ridicare 
mai vie-avea spre primul Bine-amorul. 

118 Ci-a-i face plăţii noastre-alăturare 
cu meritul, ni-e-n parte-o veselie, 
căci nu-1 vedem mai mic si nici mai mare, 

121 si-asa-ndulceste-aci Justiţia vie 

9 9 9 9 

pornirea noastr-astfel, încît nu poate 
nicicînd a se-ndrepta spre-o rea mîndrie. 

124 Din voci diverse-un dulce cînt se scoate; 
şi-n stări diverse viaţa-ne-ngrădită 
dă dulcea armonie-ntr-aste roate. 

127 Luceşte-aci-ntr-a noastră mărgărită 
lumina lui Romeu, lucrarea cui 
frumoas-a fost şi grea, dar rău plătită. 


108. şi astfel (a). 111. aquila sa (a). 123. a-mi ţinti (a). 


107. Ast Carol nou : Carol al Il-lea de Anjou, încoronat ca rege al Neapolelui în 1285 şi care 
a fost chemat „cel nou”, spre a-1 deosebi de Carol I, tatăl sau. 108. Gheare : ale acvilei. Un 
leu : imaginea e determinată de aceea a acvilei, deci prin „ghearele care au smuls pielea unor 
lei mai tari ca regele Franţei” trebuie să înţelegem autoritatea imperială care a înfrînt 
duşmani mult mai tari decît Carol de Anjou. 109. Au plîns : aduce aminte lui Carol al Il-lea 
de Anjou binele tatălui său Carol I. întreagă această peroraţie a lui lustinian are un ton de 
profeţie ameninţătoare. 111. Schimbe : să schimbe gloriosul semn al acvilei cu crinii Franţei, 
ca să-i facă plăcere. 113. Au lucrat: sufletele active care au dorit gloria. 115. Spre-acestea: 
spre gloria pămîntească. 117. Mai vie : nu pot să aibă un scaun prea ridicat, din cauza dorinţei 
lor pămînteşti. Amorul: este subiectul întregii fraze. A se construi: „Amorul nu poate avea 
o ridicare mai vie spre Primul Bine”. 118. Alăturare : a potrivi răsplata după merit nu numai 
că nu ne întristează, ci ne înveseleşte, observînd cum este nici mai mică, nici mai mare decît 
trebuia. 121. Aci: în Rai. Justiţia vie: Dumnezeu. 123. Mîndrie: simţindu-se măgulită de 
a se vedea aşezată foarte sus, sau cu dorinţa unei răsplăţi mai înalte. 124. Diverse : Raiul 
este asemenea unui acord de note dulci pe care-1 formează jos, pe pămînt, varietatea armo¬ 
nioasă a glasurilor omeneşti. 127. Mărgărită : giuvaer, stea strălucitoare. 128. Romeu: 
Romeo de Villeneuve, născut cam la 1170, mort la 1250, a fost conetabil si Mare Senesal al 
lui Raymond Berlingier al IV-lea, ultimul conte al Provenţei (1209-1245), după moartea căruia 
rămase ca oblăduitor al contesei şi tutor al Beatricei, copila cea mai mică a lui Raymond. 
Dante însă urmează o legendă după care Romeo, întorcîndu-se dintr-un pelerinaj la Sfîntul 
lacob din Galiţia, s-a oprit la curtea lui Raymond, care l-a numit administrator al bunurilor 
sale, pe care el le-a sporit vizibil, aşa că cele patru fiice ale sale au fost luate în căsătorie de 
patru regi: Beatrice a fost soţia lui Carol de Anjou; Margareta a lui Ludovic al IX-lea Cel 
Sfînt; Leonora a lui Henric al IlI-lea al Angliei şi Sancha a lui Richard, conte de Cornivalia. 
129. Rău plătită : fiindcă, urmează povestind legenda, pizmuitorii curţii din Provenţa 

130 Dar cei căror le fu-n Proventa cui 

azi n-au de rîs, căci rău sfîrseste cine 
al altui bine-1 ia ca rău al lui. 

133 Din patru fete-a scos patru regine 
Raimondo graful, [braţ fiind la fapte] 
Romeu, un om umil din ţări străine. 

136 [Dar mai tîrziu l-au pus piezişe şoapte, 
acestui drept socoţile să ceară, 
ce-i dete-n loc de zece cinci şi şapte. 

139 Şi el plecă sărac bătrîn prin ţară, 
iar dacă i-ar sti tara inima, 
cum a cerşit o pîine să nu piară, 

142 din cît îl laudă, l-ar mai lăuda.”] 


130. pofta-n cui (a). 


insuflară neîncredere lui Raymond, care ceru socotelile lui Romeo. Acesta le dădu, arătînd 
cum îndoise averile stăpînului prin buna lui administraţie şi, după aceasta, neînduplecat la 
toate rugăminţile contelui, a plecat de unde a venit şi nu s-a mai ştiut nimic de el. 130. Cui: 
obiect de invidie. 131. N-au de rîs: Dante face aluzie probabil la pagubele suferite de Provenţa 
sub stăpînirea Angevinilor. 134. Graful : contele. 136. Piezişe : ale pizmaşilor. 138. Cinci şi 
şapte : douăsprezece, adică mai mult decît trebuia. 

CîntuC yil 


Cerul al doilea, al lui Mercur: 
sufletele active 


Dansul sufletelor (1-18) @ Răzbunarea 
păcatului străvechi (19-53) @ Liberul 
arbitru şi imaterialitatea sufletului (54-75) 
@ Izbăvirea neamului omenesc şi învierea 
trupului (76-148) 


1 Osanna, sanctus Deus Sahaoth 
superillustrans tua claritate 
felices ignes horum Malahoth. 

4 Asa, si-ntoarsă-ntr-ale ei surate 
văzui din nou cîntînd acea făptură 
deasupra cui un duplu foc s-abate, 

7 şi ea şi toate dansu-1 re-ncepură, 
si-asemeni unor foarte iuti schintei, 
departe-ascunse-n clipă-mi dispărură. 


10 Eu mă-ndoiam, şi: „Zi-i - ziceam - ce vrei 
să-i zici, o, zi-i Stăpînei şi-i vorbeşte 
s-astîmpere-al tău dor cu vorba ei”. 


13 Ci-acel respect ce-ntreg mă stăpîneşte 
chiar numai şi gîndind la B şi ICE, 
făcu să fiu ca omul ce-aţipeşte. 

16 Puţin răbdă acestea Beatrice 

9 

şi-aşa-ncepu c-un zîmbet cald şi-atare 
încît si-n foc să fac-un om ferice: 

9 


16. mă suferi astfel B. (a). 17. Şi-a zis pe cînd mă lumina c-un zîmbet (a). 


1. Osana: „Slavă tie, Dumnezeule sfînt al armatelor, care luminezi din înălţime focurile 
fericite ale acestor regate”. In acest amestec de cuvinte latine şi ebraice trebuie să vedem un 
simbol al uniunii dintre Biserică şi puterea imperială. 4. Surate: tovarăşe. 5. Făptură: 
sufletul lui lustinian. 6. Duplu : al meritelor sale şi al harului dumnezeiesc. 9. -n clipă: 
într-o clipă. 11. Stăpînei: Beatricei. 12. Dor: de a fi lămurit în îndoiala ce o avea. 14. B şi 
ICE : începutul şi sfîrşitul numelui Beatricei. 15. Aţipeşte : respectul pentru Beatrice îl făcea 
să încline capul, ca omul care-i gata să adoarmă. 16. Acestea : această situaţie. 18. Să fac-: 
ar fi făcut. 

19 - „Acum, pe cît cu siguranţă-mi pare, 
te-ncurc-acest un gînd: cum poate fi 
bătută just o justă răzbunare? 

22 Dar mintea ta-n curînd o voi albi, 
şi-atent de vei avea la vorbe gîndul 
sentinţa mare-acu-ti vor dărui. 

y y 

25 Al vrerii frîu, spre propriul bine-avîndu-1, 
nevrînd să-l rabde omul nenăscut, 
pierdutu-s-a, tot neamul său pierzîndu-1. 

28 De-aici, bolnav mulţi secoli a zăcut 
umanul gen, în mare rătăcire; 
şi-n trup cînd Verbul să scoboare-a vrut, 

31 uni-n persoana sa umana fire, 

cea tot mai mult de El îndepărtată, 
prin simpl-un act de veşnică iubire. 

34 Acum, la argument atent tu cată. 

Umana fire cu-al ei Domn unită 
fu, ca-n creaţie, bună si curată. 

37 Dar ea prin propria culpă fu gonită 
din Rai, căci altă cale-a vrut s-apuce 
nu cea ce-i viată si-adevăr numită. 

5 y 

40 Acu-n cîntar pedeapsa de pe cruce 
cu firea cea primită dac-o pui, 
mai justă vezi că nu se poate-aduce; 

43 dar nici mai mult injustă alta nu-i, 
cînd vezi persoana care-o suferise 
şi-a vrut să ia natura care-o spui. 


21. just răzbunată (a). 40. dacă pedeapsa (a). 41. Cu firea (a). 


21. Bătută: cum o dreaptă răzbunare poate fî răzbunată cu dreptate, adică cum moartea lui 
Cristos pe cruce (răzbunarea păcatului originar) a putut fî răzbunată pe dreptate cu distru¬ 
gerea Ierusalimului de către romani. 22. Albi : lumina. 23. Şi-atent : a se construi: „şi de vei 
avea gîndul atent la vorbe...”. 24. -ţi vor: adică vorbele mele. 25. Avîndu-1: pe care frîu îl 
avea de la Dumnezeu, spre binele lui. 26. Nenăscut : Adam, care nu s-a născut din femeie, 
ci a fost creat de Dumnezeu. 27. Pierzîndu-l : prin păcatul originar. Cf. Sîntul Pavel, Epistola 
către Romani, V, 12 : „Printr-un singur om a intrat păcatul în lume şi prin păcat a intrat 
moartea”. 28. Bolnav: de păcat. 30. Şi-n trup: a se construi: „şi cînd verbul a vrut să se 
scoboare în trup...”. 31. Persoana: a doua din Sfînta Treime, adică Fiul cu dublă fire de 

A 

om şi Dumnezeu. 32. îndepărtată : care se tot îndepărtase prin păcat de creatorul său. 
Cf. Sfîntul Bernard, Ad virginem Mariam deprecatio : „Quando enim. placuit gratiae supernae 
ut habitaret in nobis a quibus alongata fuerat”. 33. Un act : un simplu act. Iubire : al iubirii 
divine, al Duhului Sfînt. Cf. Matei, I, 18: „S-a aflat însărcinată prin puterea Duhului Sfînt”. 
34. Cată : bagă de seamă. 38. Altă cale : păcătuind prin nesupunerea faţă de Dumnezeu, 
care oprise pe Adam de a gusta din pomul cunoştinţei binelui şi răului. 39. Adevăr: a cărui 
substanţă vitală este însuşi Dumnezeu. Cf. loan, XIV, 6: „Eu sînt calea, adevărul şi viaţa”. 
41. Primită: firea omenească, care păcătuise şi trebuia deci pedepsită cu răstignirea pe 
cruce. 44. Persoana : aceea a lui Cristos. 45. Natura : omenească. 

46 Diverse stări [născu] aceeaşi moarte: 
dorită fu si-n cer si de iudei: 
pămîntu-a plîns, iar cerul se deschise. 

49 Nu-ţi pară deci potrivnice idei, 

cînd eu afirm că răzbunarea dreaptă 
găsi-ntr-un jude drept pedeapsa ei. 

52 Dar mintea ta ţi-o văd cum iar s-aiaptă 
din gînd în gînd spre-un nod, pe care-acum 
cu mare dor să ţi-1 dezleg aşteaptă. 

55 Tu zici: «Ce-ai spus pricep de ce şi cum, 
dar nu de ce spre-a noastră mîntuinţă, 
alese cerul tocmai acest drum». 

58 Ascunsă-i, frate,-această grea sentinţă 
de ochii-oricui, al cărui bun îndemn 
nu-1 face-adult prin multa sa credinţă. 

61 Fiindcă însă mulţi acest un semn 

9 

îl judecă, dar rar cine-1 loveşte, 

să-ţi spui de ce-i din toate cel mai demn. 

64 Divina milă ce din ea goneşte 

orice invidii,-arzînd, schinteie-n sine, 
si-eterne frumuseţi din Ea stîrneste. 

9 9 9 

67 Nemijlocit din ea orice ne vine 

perpetuu e, căci după ce-1 pătrunde 
sigiliul ei, etern tiparu-1 ţine. 


46. Un... născu diverse stări dorise (b). Aceeaş moarte (b). 62. dar rar cine-l lo¬ 
veşte (a), e cel (a). 


46. Stări : în text: „Din acest motiv ieşiră efecte deosebite dintr-o singură acţiune”, adică din 
moartea lui Isus pe cruce se înveseliră şi cerul, şi iudeii: primul fiindcă aşa se răzbună 
păcatul originar, iar iudeii fiindcă îl pedepseau că se lăudase a fi Fiul lui Dumnezeu, ceea ce 
ei nu credeau. 48. Plîns... deschise : pămîntul se cutremură, îngrozit de sacrilegiu, şi cerul se 
deschise omului, în urma păcii ce se făcea, prin moartea aceea, între om şi Dumnezeu. 
Cf. Matei, XXVII, 52: „Pămîntul s-a cutremurat, stîncile s-au despicat, mormintele s-au des¬ 
chis...”. 49. Potrivnice: contradictorii. 50. Răzbunarea dreaptă: a păcatului originar. 
51. Jude drept: Dumnezeu, care se servi de braţul lui Titus Vespasianus, cuceritorul şi 
distrugătorul Ierusalimului, spre a răzbuna moartea lui Isus. 52. S-aiaptă: se avîntă (?). 
Cred că ar putea fi vorba de un cuvînt format de Coşbuc de la latinul adiactare, adiectare, de 
unde a ieşit italienescul aggettare, în sens de „a aţîţa”, „a asmuţi cîinii”, dar, fireşte, nu-i decît 
o ipoteză a mea, cuvîntul fiind cu totul necunoscut. 53. Nod : dificultate, piedică, îndoială. 
54. Aşteaptă: subînţeles este „mintea ta” din versul 52. 55. De ce şi cum: motivul şi felul. 
57. Drum : această dezlegare a problemei. 59. Oricui : în text; „oricărui om a cărui minte nu 
este adultă în flacăra iubirii”, adică: a cărui minte nu cunoaşte, prin matura-i experienţă, 
ceea ce poate flacăra iubirii dumnezeieşti. 61. Semn: ţintă. In text: „decret”. 62. Loveşte: 
nimereşte în el. 63. Demn : mai potrivit firii lui Dumnezeu. 65. Schinteie : scînteiază. Fiind 
aprinsă de nesfîrşita iubire, răspîndeşte din sine creaţiile ca un foc care stîrneşte scîntei. 
67. Nemijlocit : ceea ce-i creat de Dumnezeu direct, adică cerurile şi îngerii. 69. Sigiliul: 
pecetea bunătăţii divine. Etern tiparu- : îl păstrează în veci ca o veşnică pecete. 

70 Din ea nemijlocit ce curge-n unde 
e liber absolut, că-n veci nu zace 
supus puterii cauzelor secunde. 

73 Ce-i este mai conform mai mult îi place, 
căci focul sfînt ce-n toate radiază 
în ce e mai egal e mai vivace. 

76 De toate-aceste stări s-avantajează 
umanul gen; dar una de-i lipseşte, 
nobleţea lui fireşte că-ncetează. 

79 Păcatu-i singur cel ce-1 aserveşte 
şi-egalul său cu Primul i-1 suprimă, 
căci prea puţin din focul Lui primeşte, 

82 şi nu se-ntoarce-n demnitatea primă, 
decît umplînd, prin tari pedepse date 
pornirii rele,-un gol făcut de crimă. 

85 Prin omul prim, căzînd deci în păcate 
a voastră fire-n genu-ntreg, şi Rai 
pierdu atunci şi mult din demnitate, 

88 şi n-a putut, ai minţii ochi de-i ai 
atenti aici, nicicum la loc să-si vie 
decît din două străbătînd un plai; 

91 ori Domnu-n multa sa mărinimie 
să ierte tot, sau omul să repare 
prin sine însuşi propria sa prostie. 

94 Fă-ti ochii tăi acu-n abisu-n care 

9 

stă sfatul cel etern să se-adîncească, 
urmînd, cît poţi, şi-a mea argumentare. 

97 N-avu puteri, în marginea-i firească, 
s-o facă omul neputînd acu 
prin ascultare-atît să s-umilească 

100 precît vru-Tz^u a se-nălţa prin nu. 
De-aceea deci a se ’nălţa prin sine 
orice putinţă-n oameni stinsă fu, 


78. se micşorează (a). 


A 

70. Unde : în valurile vieţii. In text: „ce plouă”. 72. Secunde : ale cerurilor, cauza primă 
fiind numai Dumnezeu. 73. Conform : mai asemănător cu el, adică: nemurirea si libertatea. 
75. Egal: „în cele care ţin mai mult de firea dumnezeiască şi deci sînt cele mai desăvîrşite, ca 
şi sufletul omenesc care, din acest motiv, e mai bogat de harul divin” (Steiner). Vivace : stră¬ 
lucitor, din cauza unei iubiri mai înfocate. 80. Egalul: egalitatea, conformitatea cu cauza lui 
primă: Dumnezeu. 83. Umplînd: a se construi: „umplînd un gol {golul) făcut de crimă prin 
pedepse tari, date pornirii sale”. 86. Genu-ntreg: a se construi: „Deci a voastră fire căzînd 
în păcate în genul întreg, prin omul prim (Adam), atunci pierdu şi Raiul, şi mult din demnitate”. 
Cu Adam, care a fost primul om, tot genul uman a păcătuit, fiindcă oamenii, născîndu-se, 
poartă cu ei păcatul originar. 89. La loc: la locul privilegiat pe care îl pierduse, la dem¬ 
nitatea din care decâzuse. 90. Plai: cale, drum. 94. Ochii tăi: subiectul e „să s-adîncească” 
din versul următor. 97. Firească: forţele lui fireşti. 98. Acu: pe urmă, mai tîrziu. 100. Nu: 

103 si-avu să-i scoată Dumnezeu în fine 
pe-un drum al său, la viaţă lămurită, 
eu zic pe-un drum, sau pe-ambele, mai bine. 

106 Precum o faptă însă e dorită 

de-al ei făptaş, pe cit ea mil-arată 
mai mult-a celei de-unde e pornită, 

109 divina milă cea prin toate-ntrată, 
pe toate-ale ei căi cu drag voi 
să ’nalţe-a voastră fire scăpătată; 

112 şi n-a fost faptă, din întîia zi 

şi pînă-n noaptea ultimă, mai mare 
pe-oricare drum, ca ea, nici nu va fi! 

115 Punînd putinţă-n om să se repare, 
mai bun fu Domnul că s-a dat pe sine 
decît că vinei i-ar fi dat iertare, 

118 şi-orice-alte drumuri n-ar fi fost depline 
dreptăţii Lui, de nu s-ar fi smerit 
divinu-i fiu să moară-ntru ruşine. 

121 Şi-acum, spre-a-ţi fi tot dorul împlinit, 
mă-ntorc puţin ca să-ţi explic şi-alt loc, 
să-l vezi si tu ca mine lămurit. 

124 Tu zici: «Văd aer şi pămînt şi foc 
şi apă văd, şi tot ce-amestec pate, 
cum toate pier şi-al morţii sînt un joc, 

127 deşi acestea toate-au fost create! 

9 

Deci, dacă-i adevăr al tău cuvînt, 
de moarte-ar fi şi ele-asigurate». 

130 De îngeri, frate, şi de locul sfînt 
pe care stai, poţi spune că-s zidite 
în toată-a lor totime-aşa cum sînt. 


prin neascultare. 101. A se ’nălţa: a se ridica din păcatul în care căzuse, înălţîndu-se pînă 
la demnitatea lui primitivă. 103. Avu: trebui, fu nevoie ca. 104. Un drum: adică pe cel al milei. 
105. Pe-ambele: pe ambele drumuri: al milei şi, în acelaşi timp, al dreptăţii. 106-107. Pre¬ 
cum... arată : în text: „dar fiindcă fapta este cu atît mai bine primită, cu cît arată mai mult 
bunătatea inimii din care a ieşit”. 109. -ntrată : care a lăsat pecetea sa pretutindeni. 
110. Căi: prin toate mijloacele sale, adică şi cu milă, şi cu dreptate; milă întrucît povara 
păcatului nu fu impusă omului, ci luată de însuşi Dumnezeu; dreptate întrucît păcatul origi¬ 
nar fu ispăşit prin răstignirea lui Isus Cristos. 112. Zi: a creaţiei. 113. Noaptea ultimă: a 
Judecăţii celei de Apoi. 114. Oricare : fîe pe drumul dreptăţii, ca şi pe acela al milei. Ca ea: 
de o importanţă asemănătoare acestei duble răzbunări prin milă şi dreptate. 115. Repare: 
greşeala în care căzuse. 116. Că : fiindcă. 118. Depline : potrivite. 122. Loc : al cuvîntului ei. 
124. Aer : cele patru elemente: aer, pămînt, foc şi apa, despre care se credea că se transformă 
necontenit unul într-altul, fiindcă din pămînt vine apa, din apă aerul şi din aer focul; deci şi 
ele sînt nestatornice. 125. Amestec : lucrurile pămînteşti au urmat din amestecul celor patru 
elemente. 126. Un joc: în sensul că moartea se joacă cu ele. 127. Create: sînt şi ele creaturi 
ale lui Dumnezeu; deci, dacă e adevărat ce spune Beatrice, că ceea ce creează Dumnezeu nu 
moare, si acestea ar trebui să fie nemuritoare. 130. Locul sfînt: Raiul, cerurile. 132. Totime : 
în întregime. 




551 






























I 


DIVINA COMEDIE 


133 ci-acestea patru ce mi-au fost numite 
si-orice lucrări ce din stihii constau 

9 

dintr-alt izvor creat vă sînt pornite. 

136 Creat-a fost substanţa care-o au, 
creat-a fost si-a formelor virtute 

9 

în stelele ce-n jur ocol le dau. 

A 

139 In plante-s vieţile, şi-n orice brute, 
prin raza şi prin cursul ăstui roi 
de roţi de-aici, prin potenţări, făcute; 

142 dar sufletul direct vi-1 suflă-n voi 

supremul Bun, şi-i dă spre El plăcere 
atît încît îl tot doreşte-apoi. 

145 De-aici, cum vezi, şi-a voastră înviere 
prea lesne-o dovedeşti, cînd ne gîndim 
cum fu creat umanul trup, ce piere, 

148 în prima mam-atunci şi-n omul prim”. 


141 . născute (a). 144 . aşa (a). 148 . zic, (a). 

133. Acestea patru: cele patru elemente. 134. Stihii: elementele naturii. 135. Alt izvor: 
capătă fiinţa lor de la un izvor, care nu este veşnic, ca acela al lui Dumnezeu, dar care a 
fost creat la rîndul lui, ca acelea ale îngerilor şi cerurilor. Pornite: izvodite, zămislite. 
136. Creat-: a se construi: „Substanţa care o au a fost creată”. 137. Formelor: puterea 
zămislitoare. 138. Le : elementelor. 139. In plante : lumina şi mişcarea corpurilor cereşti 
{raza şi cursul ăstui roi de roţi) produce viaţa în plante şi animale prin idoneitatea {potenţări) 
materiei care poartă în sine potenţialitatea vieţii. 142. Direct : fără mijlocire. 143. Plăcere: 
dorinţa de Dumnezeu, înnăscută în om. 147. Cum : trupul omenesc învie, fiindcă a fost şi el 
creat direct de Dumnezeu. 148. Prima mam-... omul prim : Adam si Eva. 

PARADISUL 



CîntuC yill 


Cerul al treilea, al lui Venus : 
sufletele iubitoare 


în cerul Venerei (1-30) @ Carol Martel 
(31-93) © Influenţa cerurilor asupra varia¬ 
ţiei firii omeneşti (94-148) 


1 Crezu pămîntul într-a sa pierire, 
c-ar da-ntr-al treilea ciclu rotitoare 
frumoasa Chipris patimă-n iubire, 

4 deci nu numai ei singură onoare 
i-au dat cu vot şi jertfe sfinte-acei 
toţi vechii-aceia-n vechea lor eroare, 

7 ci-aveau pe Dio şi Cupido zei, 
ca mamă ea, iar el ca fiu, pe care 
ziceau că-1 poartă Dido-n poala ei. 

10 Deci ea, ce-mi da-nceput aci-n cîntare 
dă nume stelei cea cu drag privită 
de soare, şi-apunînd şi cînd răsare. 

13 Ci-a mea suire-n ea nu-mi fu simtită 
dar sigur fui că sînt suit, fireşte, 
văzînd pe Doamna mult mai înflorită. 


6. Antici, pâgîni (a). 


1. Crezu: Dante combate părerea greşită a păgînilor despre înrîurirea planetei Venus, atribuită 
de ei zeiţei cu acelaşi nume. Pămîntul : oamenii. Pierire : pe vremea păgînismului socotită 
ca o nimicire a putinţei de răscumpărare. 2. Ciclu : epiciclu, adică, în limbajul astrologie al 
vremii, un fel de mic cer propriu al fiecărei planete (în afară de Soare), care îşi avea o mişcare 
distinctă de aceea a cerului în care era pus. Al treilea epiciclu, care se află în al treilea cer, 
este acela al lui Venus (Del Lungo). Rotitoare : rotindu-se; şi se referă la „frumoasa Chipris” 
din versul 3. 3. Chipris : Venus, numită astfel fiindcă este născută şi adorată în insula Cipru. 
4. Singură : se referă la „ei”: numai ei singură. 6. Aceia : în acea veche eroare a lor. 7. Dio : 
mama lui Venus, fiica lui Thetis şi a lui Okeanos. Cupido : fiul Venerei şi zeul amorului. Deci 
nu numai că cei bătrîni avură un cult pentru Venus, ci îi atribuiră ca mamă şi ca copil Dio 
şi Cupidon, pe care zei îi cinsteau deopotrivă cu jertfe. 9. Dido : face aluzie la episodul din 
Eneida (I, 647 şi urm.) în care Cupidon şade pe genunchii Didonei şi o aprinde de dragoste 
pentru Enea. 10. Ea : Venus. 12. Apunind: fiindcă la apusul său soarele o priveşte răsărind 
(luceafărul de seară) şi, la răsărit, o priveşte apunînd (luceafărul de zi). 13. Simţită: se 
întîmplă pe nesimţite, fără să bage de seamă. 15. înflorită : înfrumuseţată, împodobită cu 
mai multă lumină. 

16 Si cum schinteia-n flăcări se-osebeste, 
şi-un glas de-alt glas distinge-se deplin, 
cînd unu-i ferm, iar altul scade-ori creşte, 

19 văzui lucori aşa-ntr-al ei senin, 

rotind, şi, cred, cu iute roat-ori rară, 
precum li-e dat gradat un văz divin. 

22 Nicicînd un vînt din recii nori de vară, 
văzut ori nu, cu grab-aşa nu vine 
încît tîrziu şi leneş să nu-ţi pară, 

25 de-ai fi văzut acele lămpi divine 

venind spre noi, cari, danţu’ lor lăsîndu-1, 
ce-ncepe sus din cercuri serafine, 

28 cîntau astfel de dulce-un cînt, în rîndul 
de-ntîi venit, că făr’ de dor apoi 
nicicînd n-am fost de-a fi tot ascultîndu-1. 


31 Venind aproape-o facl-atunci din roi: 

- „Stăm gata toate,-aşa-ncepu cînd stete, 
pe placul tău spre-a tresălta de noi. 

34 Aci-ntr-un cerc, si-un umblet si-ntr-o sete 

^9 9 

CU îngerii-nvîrtim cerescul joc 
de care-odată tu cîntaşi, poete: 

37 «Voi, minţi ce-urniti al treilea cer de foc» - 

^9 9 

şi-atît de mult dorim plăcere-a-ţi face 
că tot cu-atîta drag vom sta pe loc!” 


19. Lucori : după cum într-o flacără se disting scînteile sau într-un cînt, pe fondul unei note 
susţinute, se desluşesc trilurile notelor care urcă şi coboară, tot aşa şi în lumina omogenă a 
planetei Venus Dante distinge lucori {suflete fericite) învîrtindu-se cu o iuţeală mai mare sau 
mai mică, după gradul meritului cuvenit. 22. Vînt : e vorba de trăsnetul care, după meteoro¬ 
logia timpului, nu era decît un vînt care se abătea din norii reci pe pămînt. Cf. Brunetto 
Latini, Tesoro, I, III, 107 : „Şi fiindcă natura lor (a vînturilor) nu îngăduie să fie închise, ele 
rup norii şi atunci formează tunetul”. Ca toţi contemporanii săi, Dante aplică fizica aristo¬ 
telică. 23. Văzut ori nu : în formă de fulgere sau de simplu vînt furtunos. 25. Lămpi : lucori, 
străluciri, flăcări: sufletele iubitoare din planeta Venus. 27. Sus: în Empireu, unde în realitate 
stau toate sufletele fericite, a căror apariţie în diferite planete este numai un semn al diferi¬ 
telor grade de merit şi deci de fericire. Serafine : în realitate, serafimii sînt conducătorii 
spiritelor motoare ale cerului al nouălea cristalin, dar aici Dante spune „cercuri serafine” 
înţelegînd regiunile cele mai înalte ale Raiului. 29. -ntîi : cei ce erau mai înainte în rîndul 
întîi. 31. O faci- : Carol Martel, fiul lui Carol Il-lea de Anjou şi al Măriei, sora lui Ladislau 
al X-lea, regele Ungariei, născut în 1271, încoronat rege al Ungariei în 1290 şi mort în 1295. 
I-aduce aminte lui Dante dragostea ce avusese pentru el în viaţă şi vorbeşte despre domnia 
Ungariei pe care o posedă şi despre aceea a Provenţei şi a Neapolelui, care îl aşteptau ca 
stăpîn. Pomeneşte de Sicilia pierdută de casa angevină prin reaua domnie a lui Carol I şi 
deplînge zgîrcenia fratelui său Robert, rege al Neapolelui, ca pricină posibilă de alte rele 
pentru dinastie (Steiner). 33. Tresălta: a te bucura. 35. Cu îngerii: în text: „cu principi”, 
cu stihiul îngeresc al principilor. Cf. Infernul, XL şi planşa V. 36. Cîntaşi : în canţona comen¬ 
tată în Convivio, care începe: „Voi care înţelegînd (adică numai cu acţiunea inteligenţei 
voastre) mişcaţi al treilea cer”. 37. Voi, minţi : traducerea mai liberă a versului cu care 

40 Deci după ce privii, să văd de-i place, 
spre Doamna mea smerit, şi-a ei privire 
făcu să fie-a mea-n vegheată pace, 

43 mă-ntoarsei spre-acel duh care-n vorbire 
promise-atît, şi: - „Cine eşti, să-mi spui?” 
strigai zbătut de-o mare-a mea-mboldire. 

46 Oh, cit de mult acum şi cum văzui 
sporindu-i deci, prin noua veselie, 
pe cînd vorbeam plăcerea prim-a lui. 

A 

49 Şi-aşa sporit vorbi: - „In lumea vie 
am stat puţin. Mai mult dac-aş fi stat, 
mult rău ce-acum va fi n-avea să fie! 

52 Mă tine-ascuns de tine harul dat 

9 

ce-n raze mă-mpresoară şi mă-mbracă 
la fel c-un vierme-n tort învestmîntat. 

55 Tu m-ai iubit, şi-aveai de ce, căci, dacă 
trăiam mai mult, ar fi-ntrecut si zvonul 
iubirea mea-ntru cîte-avea să-ti facă. 

9 

58 Şi malul sting pe care-1 udă Ronul 
din jos de-unde pe Sorge-urmaş îl are, 
la data vreme m-aştepta cu tronul, 

61 si-acel italic colt frumos în care 

9 9 

Gaeta, Bari şi Crotona sînt 

şi de-unde Tront şi Verd descind spre mare, 

64 şi-aproape fui să-mbrac regesc vestmînt, 
în ţar-al cărei şes Danubiu-1 spală, 
cînd lasă-n urm-al nemţilor pămînt; 


40-41. Spre Doamna mea atunci privii smerit (a). 62. o iau (a). 


începe canţona despre care am vorbit. 42. Vegheată pace : în text; „mulţumită şi singură”. 
43. Acel duh : Carol Martel. 47. Noua veselie : celorlalte motive care o făceau să fîe veselă 
se adaugă şi bucuria de a putea satisface dorinţa lui Dante. 49. Sporit : fiindcă sporul de bucu¬ 
rie devine în aceste suflete vizibil, printr-un spor de lumină. 50. Puţin: fiindcă a trăit numai 
24 de ani. 54. Un vierme-n tort : ca o crisalidă închisă în gogoaşa ei. 55. M-ai iubit : probabil 
în primăvara anului 1294, cînd, după cele ce ştim de la cronicarul G. Villani (VIII, 3), Carol 
Martel se duse la Florenţa, în întîmpinarea tatălui său Carol al Il-lea de Anjou, care se în¬ 
torcea din Proventa, si „stătu în Florenţa mai mult de 20 de zile... si florentinii îi făcură mare 
cinste şi dînsul le arătă multă dragoste, încît îşi cîştigă simpatiile tuturor”. 56. Şi zvonul: 
mai mult decît făgăduinţele sau mărturiile orale ale dragostei mele. în text: „Ţi-aş fi arătat 
mai mult decît frunzele dragostei mele”. 58. Malul : arată cu aceste versuri Provenţa meri¬ 
dională, pe malul răsăritean al Eonului, după ce a primit apele Sorgei, aproape de Avignon, 
care era sub stăpînirea regelui Neapolelui. 61. Italic colţ: regatul Neapolelui, în care se 
găsesc oraşele Gaeta, Bari şi Crotona (după alţii, Catona) şi de unde descind spre mare 
rîurile Tront şi Verde. 65. în ţar- : Ungaria. 

67 şi-ostrovul drag ce-n negru fum se-mbală - 
la golful tău, Pelore şi Pachine, 
bătut cumplit de-a lui Eur năvală - 

70 nu prin Tifeu, ci prin pîcloase vine, 
şi el dorea pe-ai săi stăpînitori, 
de Carol şi Rudolf născuţi prin mine, 

73 de nu-mpingea un rău guvern spre-orori, 
ca de-obicei, popoarele-mpilate, 
să strige prin Palerm: «Omori, omori!». 

76 Aceasta de-o vedea sărmanu-mi frate 
şi-ar fi gonit golanii-avizi ce-avea 
din Spania, spre-a nu intra-n păcate. 

79 De lipsă-i e, vai. Doamne,-a prevedea 
prin el sau alţii spre-a nu pune-n barcă 
mai mult decît să poată duce-n ea. 

82 Avaru-i duh născut din larga Parcă 
nevoie-avea de-altfel de servi, vezi bine, 
si nu de-acei ce stau mereu si-ncarcă”. 

9 9 

85 - „Fiindcă marea mea plăcere-n mine 
ce-al tău cuvînt mi-o dă, stăpîne-al meu, 
tu-n cel ce-oricărui bun e cap şi fine 


69. Cel rău (a). 77. Gonit-ar fi golanii (a). 79. -ncărca (a). 


67. Ostrovul: Sicilia. 68. Pelore şi Pachine: golful dintre capurile Passaro (în vechiul 
Pachino) şi Faro (Peloro), adică golful Cataniei, acoperit de fumul vulcanului Etna. 69. Eur: 
năvala Eurului, adică a vîntului sirocco, care bîntuie pe toată coasta orientală a Siciliei. 
70. Tifeu : nu din cauză că ar fi acolo înmormîntat titanul Tifeu, cum credeau păgînii, ci din 
cauza pucioasei ce se formează în văgăunile subterane ale Etnei. 71. Dorea: îşi aştepta 
odraslele unor stăpînitori din sîngele regal al lui Carol I de Anjou, bunicul lui Carol Martel, 
şi al lui Rudolf de Habsburg, socrul său. 72. Prin mine : din Clemenţa, soţia sa, fiica lui 
Rudolf de Habsburg. 75. Palerm : face aluzie la vestita revoluţie a „Vesprilor Siciliene” 
împotriva domniei franceze a Angevinilor, care, începută la Palermo în timpul Paştilor din 
1282, izgoni cu totul pe francezi din insulă. Prilejul răscoalei a fost dat de obrăznicia unui 
francez, pe care cronicarii îl numesc Droetto (adică probabil Drouhet), care, cu tertipul de a 
căuta dacă ascunde arme, puse mîna la sînul unei tinere siciliene, provocînd idignarea celor 
de faţă. Spre a recunoaşte pe francezi, sicilienii îi sileau să rostească vorba ceci (năut), pe 
care francezii nu o puteau pronunţa decît „sesi”, şi atunci îi omorau. O legendă spune că 
atunci s-a văzut fluturînd peste mulţime mănuşa pe care cavalerescul Corradin de Suabia 
o aruncase ca o sfidare, de pe eşafod la Neapole, în Piazza del Mercato, căzînd victima 
Angevinilor. 76. Frate : Robert, rege al Neapolelui. 77. Golanii : în text: „zgîrcită calicime 
catalană”, fiindcă Robert întrebuinţa în administraţia statului nişte cavaleri catalani. După 
unii comentatori, Dante ar face aluzie la zgîrcenia lui Robert însuşi, pe care o califică de 
„catalană”, catalanii fiind vestiţi în Evul Mediu pentru zgîrcenia lor. Boccaccio într-o nuvelă 
{Decameron, VI, 3) descrie calicenia catalanului Don Diego de la Rat, reprezentantul regelui 

A 

Robert la Florenţa. 79. De lipsă : ardelenism, în loc de „e nevoie”, „trebuie”. In text: „căci, 
într-adevăr, trebuie ca el sau alţii să ia măsuri ca în corabia lui, şi aşa prea încărcată, să nu 
se mai încarce alte poveri”. 82. Larga Parcă : dintr-o urzitoare darnică din fire, deoarece 
Carol Il-lea fusese larg dăruitor. 85. Fiindcă : Dante răspunde lui Carol Martel că înalta 
bucurie pe care i-o dau cuvintele lui este cu atît mai scumpă, cu cît Carol Martel o vede, după 
cum o vede şi Dante, privind în Dumnezeu, unde orice bine îşi are începutul şi sfîrşitul. 

88 mi-o vezi, cum cred, precum mi-o văd şi eu, 
mai scumpă mi-e, şi mi-e şi mult mai clară, 
căci tu mi-o vezi privind-o-n Dumnezeu. 

91 Tu vesel m-ai făcut. Explică-mi dară, 
cuvîntul tău ce-mi pare-a fi-ndoios: 
cum poate-un dulce pom da poam-amară?”, 

94 i-am zis, iar el: - „De pot ca să-ţi descos 
acest un adevăr, tu cel ce-1 cere 
în fată vei avea ce-acum ti-e-n dos. 

9 9 

97 Supremul Bun, ce mişcă prin plăcere 
întregul regn ce-1 urci, făcu virtute 
motrice-n el divina-i prevedere. 

100 Şi nu numai naturi sînt prevăzute 
în spiritu-i perfect prin sineşi el, 
ci-ntregul esse-al lor cu-a lor salute. 

103 Deci arcul ăsta bată-n orice fel, 
fatal ajunge prevăzuta-i fine 
ca şi-o săgeată ce-o-ndreptezi spre ţel. 

106 De-ar fi altfel, ar naşte, vezi tu bine, 
regatul ce-1 străbaţi atari efecte 
ce n-ar mai fi creaţii, ci ruine. 

109 Nu poate fi aşa, de n-au defecte 
acele minţi ce-n stele pun mişcare, 
cum Primu-ar fi, căci nu le-a fapt perfecte. 

112 Dovezi că-i adevăr vrei si mai clare?”. 

- „O, nu, căci în necesse, clar o vezi, 
nu poate sta natura-n nelucrare,” 

115 Şi-apoi: - „N-ar fi mai rău de om, ce crezi, 
de n-ar putea trăi-n tovărăşie?”. 

- „O, da - i-am zis - şi-aici nu cer dovezi.” 


93. Dulce pom: cum dintr-un părinte darnic a putut să iasă un fiu calic. 96. In faţă: îţi va 
părea clar ceea ce acum îţi e obscur. 97. Prin plăcere : mulţumindu-1. Unii comentatori 
interpretează cuvîntul „contenta”, care-i în text, nu prin „mulţumeşte”, ci prin „călăuzeşte”, 
de la latinescul conţinea. 98. Regn : Paradis. 99. Prevedere : a se înţelege: „Făcu astfel încît 
divina lui prevedere să fie virtute motrice a întregului regat ceresc”. 101. Spiritu- : spiritul 
(în text: „mintea”) lui Dumnezeu, care nu numai prevede naturile deosebite, ci şi firea şi 
binele lor. 102. Salute : în sensul creştin nu numai de izbăvire, ci si, mai ales, de desăvîrsită 
împlinire a menirii lor. Cf. Summa theologica, I, 23, 1. 103. Arcul: virtutea cerurilor, care 
fatal îndreaptă orice lucru înspre ţinta lui de mai înainte hotărîtă. 106. Ar naşte : subiectul 
este „regatul” din versul următor. 111. Ar fi: se subînţelege: „defectuos”. Dacă efectele 
influenţelor cereşti n-ar fi îndreptate către o ţintă, efectele acestor influenţe cereşti ar fî nu 
creaţii, ci ruine, ceea ce ar presupune defecte în sufletele motoare ale cerurilor şi în Dumnezeu 
însusi, care nu le-ar fi creat desăvîrsite. 113. Necesse: în ceea ce este necesar orînduirii 
creaţiei. Cf. Quaestio de aqua et terra, XXIII: „Natura universală nu se abate niciodată de la 
telul său”. 116. Tovărăşie : societate. Raţionamentul lui Carol Martel e următorul: dacă 

’ 9 ’ 

toate lucrurile sînt îndreptate către un ţel şi omul trebuie să şi-l ajungă pe al său, pentru 
aceasta e necesar să trăiască în societate, fără de care n-ar fi posibilă viaţa morală; dar 

118 - „Şi, poate fi, de n-ar fi-n viaţa vie 
diverse-oficii bine limitate? 

Deloc, de-i drept ce-al vostru dascăl scrie.” 

121 Aici m-aduse cu deducţii date. 

9 

Si-asa-ncheie: - „Deci cade-se diverse 
fintîni să aib-a noastr-activitate. 

124 De-aceea unu-i Solon, altul Serse, 

dincoa’ Melchisedec, sau cel ce-şi lasă 
pierdut pe-aripi copilul pe-unde merse. 

127 Rotita fire cînd sigil apasă 

pe-al morţii lut, perfect de bine-mparte, 
dar nu distinge-o casă de-altă casă. 

130 Urmarea e că lacov se desparte 
din mamă de Esau, şi-i dat Quirin 
din tat-aşa de jos ca fiu lui Marte. 

133 Natura generat-ar fi deplin 

şi-n toate-avînd un drum cu-al ei Părinte, 
de n-ar învinge-acel prevăz divin. 

136 Acum ce-aveai în dos, ai dinainte, 
dar ca să-mi vezi deplin iubirea mea 
şi-o mantie-ţi voi da peste vestminte. 

139 De-a pururi Firea, cînd Norocul vrea 
să-i stea-mpotrivă, ea, ca şi ogorul 
ce nu-i prieşte-un sad, dă probă rea. 


139-141. Cînd află Firea-n dezacord cu ea! Norocul, dă, ca orice altă sămînţâi Ce 
nu-i în propriul sol, o probă rea (a). 


pentru existenţa societăţii e nevoie ca oamenii să se îndeletnicească cu ocupaţii deosebite, 
deci e necesară deosebirea aplicaţiilor omeneşti. 123. Fîntîni : aplicaţiile care dau naştere 
acţiunilor omeneşti. 124. Solon... : nume luate aici în sens simbolic : un legiuitor, un războinic, 
un preot, un inginer (Dedal, care născoci arta de a zbura). 125. Melchisedec : preot din 
Ierusalim. Cf. Geneza, XIV, 18. 126. Copilul: Icar, fiul lui Dedal, care se apropie prea mult 
de soare, aşa că ceara în care erau înfipte penele aripilor se topi şi el căzu în mare înecîndu-se. 
Cf. Infernul, XVII, 109. 127. Rotita fire: firea cerurilor, care se rotesc mişcate de sufletul 
motor. Sigil : pecete. 128. Lut : trupul omenesc. 129. Casă : în casa unui rege face să se nască 
o fire mai aplecată către viaţa religioasă şi aşa mai departe. 130. lacov: Cf Geneza, XXV, 
25, 28. In omilia X a Sfîntului Grigorie se spune : „Mama îi născu (pe Esau şi lacov) în aceeaşi 
clipă, dar nu una a fost firea celor doi născuţi”. 132. De jos : Quirin (Romulus) s-a născut 
dintr-un tată aşa de jos, încît i s-a zis fiul lui Marte, pentru virtuţile lui războinice. A se 
construi: „Şi Quirin, din tată aşa de jos, e dat ca fîu al lui Marte”. 133. Natura generat-: 
copiii ar fi asemănători părinţilor, dacă Dumnezeu n-ar dispune altfel pentru ordinea (orîn- 
duirea) societăţii. 138. O mantie : în text: „Vreau să te acopăr cu un corolar”. Carol Martel, 
după ce-a îmbrăcat pe Dante cu veşmîntul adevărului, vrea să-l acopere cu mantia unui alt 
adevăr, care e consecinţa celui dintîi. 139. Firea : de cîte ori firea găseşte norocul potrivnic, 
ca orice altă sămîntă ce nu este în ogorul potrivit ei, dă probă rea. 

142 Ci-atentă lumea de-ar privi cu zorul 
ce fel de fundament natura pune 
s-urmeze lui, mai bun i-ar fi poporul! 

145 Dar voi siliţi să intre-n religiune 

pe cei ce-au fost născuţi să-ncingă spada, 
şi faceţi regi pe cei cu predici bune, 

148 şi-umblînd pe-alături pierdeţi astfel strada”. 


142. Lumea : dacă lumea ar privi atentă fundamentul pus de natura însăşi şi l-ar urma, 
oamenii ar fî mai buni. 147. Predici bune : face aluzie la regele Robert al Neapolelui, care 
se ocupa mai mult cu studii teologice decît cu administraţia regatului. 

CîntuC IX 

Cerul al treilea, al lui Venus: 
sufletele iubitoare 


Profeţia lui Carol Martel (1-12) ® Cunizza 
da Romano (13-66) ® Folchet din Marsilia 
(67-126) ® Invective împotriva Florenţei şi 
corupţiei curţii papale (127-142) 


1 Apoi, Clemenţo, lămurit cînd fui 

de Carlo-al tău, şi-mi spuse cum duşmanii 
aveau să-şi bată joc de-urmaşii lui, 

4 mi-a zis : - „Dar taci, şi las’ să curgă anii! 
Atît mai pot să-ţi spui ce-o fi ’nainte: 
că just amar urma-vă-va pierzanii”. 

7 Apoi viaţ-acelei flăcări sfinte 

s-a-ntors spre Soarele care-o străbate, 
ca şi spre-un bun de-odihn-a orice minte. 

10 Făpturi impii şi suflete-nşelate ! 

Vai, cum vă-ntoarceţi de asemeni bine, 
cu ochi ţintiţi mereu spre vanitate! 

13 Şi iat-alt foc spre noi văzui că vine 
din sfera lor, şi claru-i foc de-afară 
vădea dorinta-i de-a vorbi cu mine. 

9 


7. flăcării cei (a). 8. Spre Primul Soare (a). 11. atare (a). 


1. Clemenţa : fiica lui Carol Martel şi soţia lui Ludovic al X-lea, regele Franţei, încă în viaţă 
în 1328. 3. Joc : face aluzie la intrigile prin care s-a urcat pe tronul Neapolelui Robert de 
Anjou, în locul lui Carol Robert, fratele Clemenţei, căruia i s-ar fî cuvenit. 5. Ce-o fi : ce va 
fi, ce se va întîmpla. 6. Amar : durere ; face aluzie la pedeapsa ce a avut-o Robert, prin moartea 
celor doi fraţi ai lui, la bătălia din Montecatini (1315). Poate însă că în aceste cuvinte nu 
trebuie văzută o aluzie precisă la unele întîmplări îndepărtate, ci numai o prezicere generică. 
Pierzanii : pagubele, năpastele, nenorocirile ce le veţi îndura. 8. Soarele : spre Dumnezeu. 
9. Odihn- : fiindcă bunătatea divină îndeplineşte toate dorinţele. 13. Alt foc : alt suflet fericit. 
E vorba de Cunizza da Romano, soţia lui Rizzardo di San Bonifacio, pe care îl părăsi, îndem¬ 
nată de fraţii ei Ezzelino şi Alberico şi cu ajutorul trubadurului Sordello. Despre ea vechiul 
comentator lacopo della Lana spune: „Fost-a în orice vîrstă îndrăgostită şi de iubirea-i era 
atît de darnică, încît ar fî socotit ca o mare mojicie s-o refuze cui ar fi rugat-o frumos”. După 
ce a trecut din iubire în iubire şi după ruina fraţilor ei, s-a adăpostit la Florenţa, în casele 
Cavalcanţilor, şi se pare c-ar fî trăit ultimii ani în rugăciuni şi în opere de binefacere, din 
care cauză, după comentatorul de la Montecassino, Dante a putut fi îndemnat s-o aşeze în 
Rai. 14. Sfera : a Venerei. 15. Vădea : fîindcă bucuria în aceste suflete cereşti se manifestează 

9 

printr-un spor de strălucire. 

16 Iar ochii Doamnei care-asupră-mi stară 
ca şi ’nainte, fix cu-a lor privire 
un semn vegheat de dulce-asens îmi dară. 

19 - „Dorinţei mele,-o, fă-i curînd plinire, 
ferice duh - am zis fă proba ta 
că poţi răsfrînge-n tine-a mea gîndire.” 

22 Din fundu-i, de-unde pîn-atunci cînta, 
deşi n-o cunoşteam, acea lucoare, 
cum face-un om dispus a te-ajuta, 

A 

25 mi-a zis: - „In partea ţării făr’ de-onoare. 
Italia, ce zace-ntre Rialt 
şi muntele ce Brentei dă izvoare, 

28 un deal se ’nalţă, însă nu prea ’nalt, 
el patrie este-acelei flăcări grele 
ce dete-acelui loc cumplit asalt. 

31 Vlăstar a fost si ea al mamei mele. 

9 

Cuniza fui, şi-aci-ntr-acest regat, 
căci roabă fui puterii-acestei stele. 

34 Ci-mi iert aici cu drag al meu păcat 
să nu mă plîng şi rabd cu veselie, 
iar d-ast-al vostru vulg poate-i mirat. 

37 Odorul rar, cel mai aproape mie, 
ursit al nostru cer să ni-1 orneze 
bun nume-avu, şi, stins pîn-o să-i fie. 


19. O dâ-i, ferice duh, curînd plinire (a), vr-o (a). 20. iute (a). 21. meu (a). 23. Mi-a 
zis, deşi-mi fu nouă acea lucoare (a). 25. Un loc e-n ţara (a). In mîndra parte (b). 
26. un loc e-ntre (a). 28. Un deal se urcă, dar nu sue (a). 30. De unde scohorî (a). 
31. Şi eu şi el ieşim dintr-o tulpină (a), tulpina (c). 32. Cuniza mă chema aci (a). 

33. Că astă stea m-a-nvins cu-a ei lumină (a). Că-nvinsă fui de-a astei roţi lumină (b). 

34. Ci-a sorţii mele ca (a). 


16. Doamnei: Beatricei. 18. Vegheat: bine chibzuit. Asens : îngăduială. 20. Proba: ghi- 
cindu-mi dorinţa. 25. Făr^ de-onoare : extinde asupra întregii Italii apelativul pe care în 
Infern (XVI, 9) îl aplică Florenţei. 26. Ce zace : marca trevisană, ale cărei margini la miază¬ 
noapte şi la miazăzi erau ţinutul Veneţiei (Rialto, vestitul pod din Veneţia) şi munţii Trentinului 
si ai Cadorelui, de unde izvorăşte rîul Brenta. 28. Un deal: dealul Romano, dintre Vicenza 
şi Treviso, de unde Ezzelino al IlI-lea {Infernul, XII, 110) porni pentru cuceririle sale printre 
oraşele de şes. 29. Flăcări : fiindcă legenda spune că atunci cînd mama era gata să nască, a 
visat că dădea naştere unei flăcări „quae comhurebat totam Marchiam Trevisanam et ita fecit 
sua horribili tyrannide”, după cum spune Pietro di Dante în comentariul său. 30. Asalt: 
pustii cu războiul şi cruzimile sale toată regiunea. 31. Ea: flacăra, adică Ezzelino. 32. Şi-aci: 
se subînţelege : „mă aflu”. 33. Puterii : înrîurirea planetei Venus. 34. Păcat : din cauza căruia 
am fost aşezat aici şi nu într-o sferă mai înaltă. 35. Plîng : îmi uit păcatul, ca să nu plîng, 
ceea ce ar nimici bucuria hărăzită în Rai sufletelor fericite. 36. D-ast- : din cauza aceasta. 
37. Odorul: arată către sufletul fericit care-i aproape (trubadurul Folchet din Marsilia). 
39. Stins: adică bunul lui renume. 

40 avea-va suta de-ani să se-ncinceze. 

Ei, vezi, de-avem de fapte-a da dovadă, 
ca primei vieţi şi-a doua să-i urmeze! 

43 Ci-altfel gîndeşte azi acea grămadă 
dintre-Adige şi Taliament, alt gînd, 
căci orisicît s-o baţi nu vrea să vadă. 

46 Ci-n bălţile Vicentei, si-n curînd, 
schimba-i-va apa-n sînge paduanul, 
căci prea-i rebel de-orice virtuţi fugind. 

49 Iar unde Sil s-uneşte cu Cagnanul 

se poart-un domn cu-atît de ’nalte schime, 
că-i fac, spre-a-1 prinde, de pe-acum arcanul! 

52 Va plînge Feltro[-atît] cit face crime 
nemernicu-i păstor, hain şi-atare 
că-n Malta nu va-ntra mai vrednic nime! 

55 Spre-a-1 încăpea pe tot ce cadă mare, 
şi cită trudă pe-uncii-a-1 cîntări 
tot sîngele cel ferrarez pe care 

58 ăst popă nobil are-a-1 dărui, 

zelos spre-a fi-n partid; şi-acele donuri 
conform vietii-acestei ţări vor fi. 

9 9 

40. Ast an centesim (a). Acest centesim an (a). 43. Ci-alt gînd nu (a). 46. Ci-n sînge 
va schimba, şi încă iute (a). 47. Pe (a). 48. virtute (a). 53. Că pentru-atari n-a 
stat (a). 54. Cum n-a intrat mai demn în Malta (a). 58. Vrednic (a). 59. Spre-a fi 
cirac zelos (a). Din zel de partizan (a). 


40. -ncinceze : vor trece de cinci ori o sută de ani pînă ce se va stinge faima trubadurului 
provensal. Profeţia lui Dante a fost depăşită de realitate, fiindcă şi noi cunoaştem şi admirăm 
arta (nu însă şi cruzimile împotriva albigenzilor) trubadurului provensal, care a îmbătrînit 
episcop şi persecutor al ereticilor. 41. Dovadă: de fapte bune, dacă trebuie să dorim a face 
fapte frumoase, ca să ne bucurăm de o a doua viaţă în amintirea urmaşilor. 43. Grămadă: 
în sens dispreţuitor, gloată, prostime, care locuieşte marca trevisană (cuprinsă între rîurile 
Tagliamento şi Adige). 45. S-o baţi : cu toate că Dumnezeu a bătut-o prin stăpînirile crude ale 
Ezzelinilor, Scaligerilor şi Caminensilor, totuşi n-a deschis ochii. 47. Paduanul : face aluzie 
la războiul din 1314 dintre oraşele Padova şi Vicenza, cînd, în ziua de 18 septembrie, „pado- 
vanii cu toate forţele lor s-au dus la Vicenza, au luat cu asalt tîrgurile şi au asediat oraşul” 
(Villani, IX, 68). 49. Unde : la Treviso, unde rîul Sile primeşte apele rîului Cagnano. 50. Un 
domn : Rizzardo da Camino, stăpînitorul Treviso-ului, a cărui trufie Dante aici o înfierează. 
Schime: înfăţişări trufaşe. 51. Arcanul: încît chiar în momentul de fată (acţiunea închi- 
puită a poemului se petrece în 1300) li se pregătesc curse. Cu o profeţie ex eventu Dante face 
aici aluzie la moartea lui Rizzardo, care s-a întîmplat la 1312, lovit fiind prin trădare de un 
ţăran, pus la cale de nobilii oraşului, pe cînd juca şah. 52. Feltro : Feltre, oraş al mărcii 
trevisane, lîngă Belluno. 53. Păstor: episcopul Alessandro Novello, care în 1314 trădă pe 
surghiuniţii din Ferrara, care se adăpostiseră în palatul Episcopiei, dîndu-i pe mîna duşma¬ 
nilor lor politici. 54. Malta : turnul Maltei, lîngă Viterbo, care servea de temniţă pentru 
clerici. 55. A-1 : cu sîngele vărsat de-acest episcop hain. Subiectul este „tot sîngele cel ferrarez” 
din versul 57. Cadă: chiup, urcior mare. 56. Pe-uncii: adică uncie cu uncie, cîntar cu cîntar. 
A se construi: „Ce cadă mare (ar trebui) spre a-1 încăpea pe tot şi cîtă trudă (ar trebui) spre 
a-1 cîntări pe uncii tot sîngele cel ferrarez...”. 58. Nobil: ironic, în înţeles mai mult de darnic 
(de sînge). 59. -n partid : în partidul guelf şi ca atare partizan al regelui Robert, al cărui 
reprezentant în Ferrara era acel Pino della Tosa căruia episcopul Feltrei îi dete în mînă pe 

61 Oglinzi sînt sus, iar voi le ziceţi tronuri, 
ce-n noi răsfrîng judeţul vrerii sfinte, 
aşa că ne par drepte-aceste zvonuri”. 

64 Aici tăcu. Şi-apoi luai aminte 

că spre-altele s-a-ntors, căci am văzut 
că intră-n sfer-asa cum fu ’nainte. 

9 

67 Ci-ntîiul foc, ce-acu mi-era ştiut, 

în faţă-mi stînd lucoare-avea-n figură 
ca si-un rubin de soare străbătut. 

9 

70 Plăcerea-n cer le dă lumină pură, 
ca rîsu-aici; dar umbra, de durere 
mai multă-n Iad, pe-atît se face-obscură. 

73 - „Eternul vede tot, şi-a ta vedere 
se-nluie-n el, încît ferice-odor, 
nu-ţi poate-ascunde nici un fel de vrere, 

76 deci vocea ta ce desfătează-n cor 
tot ceru-n rînd cu-acele lămpi divine 
ce-şi fac din şase-aripi hlamida lor, 

79 de ce nu vrea dorinţa să-mi aline? 

9 

Eu nu ţi-aş aştepta să-ntrebi cuvîntul, 
în tine de-as vedea cum vezi tu-n mine.” 

9 

82 - „Bazinul cel mai larg - aşa deci sfîntul 
vorbi-ncepînd - ce apa-n el cuprinde, 
afar’ de-acel ce-ncunjură pămîntul. 


68. făptură (a). 72. Ci-n iad, pecît durere (a). 82. Acel bazin, aşa-nceput-a sfintul (a). 
83. Ce-ntr-însul (a). 84. Po. In care lacul cel în larg (a). 


bieţii ferrarezi surghiuniţi. Donurî: daruri sîngeroase. 60. Vieţii: obiceiurilor, moravurilor. 
61. Oglinzi: îngeri aparţinînd celei de-a treia stihii (a tronurilor), numiţi astfel (oglinzi) de 
Dante fiindcă reflectă lumina lui Dumnezeu si o transmit sufletelor fericite. Nici o mirare 
deci că Cunizza prevede faptele ce se vor întîmpla : ea le vede în Dumnezeu. Tronuri : „Troni 
dicuntur secundum Gregorium per quos Deus sua judicia exercet; accipiunt enim divinas 
illuminationes per convenientiam et immediate” {Summa theologica, VIII, 6). 62. Judeţul: 
judecata. 63. Zvonuri: aceste veşti, prevestiri ale mele. 65. Altele: alte lucruri, altceva. 
66. Sfer- : rotirea în care era mai înainte. 67. -ntîiul : celălalt foc (suflet fericit) de care a fost 
vorba, adică Folchet din Marsilia. Acu : după cuvintele Cunizzei. 70. Plăcerea : Dante vrea 
să ne explice că, după cum plăcerea ne produce aici (pe pămînt) rîsul, tot aşa în cer se 
manifestă prin lumină; în Iad însă durerea se manifestă prin mai multă întunecare a feţei 
celor chinuiţi. 73. Eternul : Dumnezeu. 74. Se-nluie : se adînceste în el, adică în Dumnezeu. 
Odor : Dante se adresează lui Folchetto. Sensul general este: „Dacă Dumnezeu vede tot, şi 
tu îti atintesti privirea în El, cum nu vezi dorinţa ce o am de a sti cine eşti?”. 76. Vocea ta: 
CU toate că Dante nu ştie încă cu cine are a face, cuvintele lui, care insistă într-un fel 
neobişnuit asupra cîntecului nespus de dulce al acestui suflet fericit, ne prevestesc că bă¬ 
nuieşte a fî în faţa unui poet care şi în cer cîntă mai frumos decît celelalte suflete fericite. 
77. Lămpi : serafimii, pe care Isaia (VI, 2) ni-i reprezintă cu şase aripi: „Serafimii stăteau 
deasupra lui şi fiecare avea şase aripi: cu două şi-acopereau faţa, cu două şi-acopereau 
picioarele şi cu două zburau”. 80. Cuvîntul: a se construi: „Eu nu ţi-aş aştepta cuvîntul 
să-ntrebi”. 82. Bazinul: cea mai mare albie a Mării Mediterane. 84. De-acel : oceanul, adică 
bazinul oceanului. 

85 spre soare-ntre potrivnici ţărmi se-ntinde 
aşa de mult, că face meridian 
acolo unde-al zilei fapt s-aprinde. 

88 Acestei văi îi fui eu riveran 

în stînga Macrei care-n scurta-i cale 
desparte genovezul de toscan. 

91 Spre-apus şi zori aproape-au zări egale 
Bugia-n sud şi-oraşul de-unde fui 
şi-al cărui port văzui de sînge-o vale. 

94 Şi Folco m-a numit poporul cui 

ştiut i-am fost, si-acestei lumi rotunde 

9 ^9 

îi dau tiparul ce din ea-1 avui. 

97 N-a ars nici Dida-n flăcări furibunde, 
mîhnind pe soţ şi pe Creuse-odată, 
ca mine-n timpul cît avui ce tunde, 

100 nici fata din Rodope cea-nşelată 

de-al ei Demofoon, nici scos din fire 
Hercul de-a regelui Tesaliei fată. 


87. Cu punctul (a). 96. Al meu tipar, cum eu din ea-l avui (a). 99. Ca mine,-atît cît 
pârului convine (a). 


85. Spre soare : către răsărit. Potrivnici : ţărmii Europei şi ai Africii, opuşi unii altora. 

86. Meridian : spaţiu de 90“ (după greşita geografie medievală), aşa că cercul care la început, 
adică înaintea răsăritului soarelui, arăta orizontul acum devine pentru el cercul meridian. 
89. Stînga Macrei : la Marsilia (în Provenţa), la vestul Macrei, rîul care desparte ţinutul 
Genovei (Liguria) de cel al Toscanei. 91. Zări egale : deci sînt pe acelaşi meridian. 92. Bugia: 
oraş din Algeria vizavi de Marsilia, patria lui Folchet, pe celălalt mal al Mediteranei. 93. De 
sînge : face aluzie la bătălia navală care a avut loc în apele Marsilie! sub comanda lui Brutus 
(Cezar, De bello civili, 4), trimis de Cezar ca să cucerească oraşul, şi la măcelul prin care 
portul fu schimbat într-o vale de sînge. Cf. Lucan, Pharsalia, III, 572: „Cruor altus in undis 
spumat et abducti concreta sanguine fluctus”. 94. Folco : Folchet din Marsilia (prov. Folquet 
de Marselha). Faimosul trubadur provensal din secolul al Xll-lea s-a născut dintr-un negustor 
din Genova statornicit în Marsilia, de la care a moştenit multe bogăţii. A fost la curtea 
regelui Richard al Angliei, a contelui Ramon de Toloza şi a lui Barral din Marsilia. Un vechi 
comentator (Ottimo) al poemei ni-1 arată „frumos la trup, vorbitor împodobit, dăruitor, curtean 
şi înflăcărat în iubire, dar discret şi înţelept”. A iubit, după moda timpului, soţiile protectorilor 

A 

lui, vicontesa Adelaide de Barral şi soţia lui Wilhelm de Montpellier. Imbătrînind, s-a călu¬ 
gărit la mînăstirea Cisterciensilor şi în această nouă îndeletnicire a fost drag unor oameni 
de seamă, ca Sfintul Dominic şi papa Inocenţiu al IV-lea. Ales (1201) stareţ al mînăstirii 
de la Terreneuve şi mai pe urmă episcop al Marsilie! (1205), a fost pomenit de Dante în 
De vulgari eloquentia (II, 6) şi de Petrarca în Trionfo d’Amore ca unul din cei mai iscusiţi 
trubaduri. 95. Lumi: planetei Venus. 96. Tiparul: pecetea luminii mele, după cum eu în 
lume am primit înrîurirea ei, fiind aplecat către dragoste. 98. Soţ : Sicheu. Creusa : soţia lui 
Enea. E vorba, fireşte de amintirea lor. 99. Ce tunde : pînă cînd am fost tînăr, cu plete 
bogate. 100. Fata : Phyllis, născută în Tracia, la poalele muntelui Rodope, care, de teamă 
să nu fie trădată de Demophoon, fiul lui Teseu {Infernul, IX, 54), s-a omorît. Cf. Ovidiu, 
Heroides, II, 63 şi urm. 102. Hercul: care, îndrăgostindu-se de frumoasa lole, fiica regelui 
Euritos al Tesaliei, a provocat răzbunarea soţiei Deianira {Cf Infernul, XII, 67), care îi tri¬ 
mise darul fatal al cămăşii lui Nes. Cf Ovidiu, Heroides, IX, 5 şi urm. şi Metamorphoses, IX, 
186 si urm. 

103 N-avem căinţe-aici, numai zîmbire, 
nu de păcat, căci el din gînd ni-e scos, 
ci de prevăzu-acel ce rînduieşte. 

106 Aici al artei mare si frumos 

efect îl vezi; aici discerni un Bine 
prin cari-aceşti de sus lucrează-n jos. 

109 Dar toate-a tale vreri spre-a-ţi fi depline 
ce-n sfera noastr-aici ti se iscară 

9 

se cade-a mai vorbi si-altfel cu tine. 

9 

112 Tu vrei să ştii ce duh e, asadară, 
în focu-acest vecin ce schinteiază 
ca razele de soare-n apa clară. 

115 Să ştii că-n pacea lui se desfătează 

Rahab, ce-aci-ntr-a noastră stea primită, 
în cel maî mare grad ni-1 sigilează. 

A 

118 In ceru-acesta-n care-i vîrfuită 
a Terrei umbră, cea dintîi fu ea 
prin marea-nvingere-a lui Crist suită. 

121 Fu just ca-ntr-una dintre roţi s-o ia 
ca drept trofeu a-nvingerii cei sfinte 
prin mîini ce crucea-n cuie le ţinea 

124 că-n sfînta ţară, mergerii ’nainte 
lui losua ea primul fir i-1 toarse - 
ci-acestea Papei nu-i prea stau aminte! 

127 Oraşul tău, clădit de-acel ce-ntoarse 
părintelui său dosu-n primul zel, 
şi-a cărui pizm-atîta plîns ne stoarse, 


104. urzeşte (a). 105. Ci cum Prevăzu-urzeşte,-mparte mîntuire (a). 122. Ce smuls-a 
fost prin pâlmi bătute-n cuie (a). Am trecut în text varianta (a) din cauza rimei. 


103. Căinţe: fiindcă altfel n-am mai fi suflete fericite. 105. Prevăzu- : Providenţa lui 

Dumnezeu, care a orînduit ca şi sufletele care au suferit influenţele cerurilor să se poată 
ridica la o viată virtuoasă. 106. Artei mare: a lui Dumnezeu. 108. De sus: cerurile care 
influenţează asupra pămîntului (în jos). 116. Rahab : Rahav, meretricea din Ierihon, care a 
protejat pe trimişii lui losua în Pămîntul Făgăduinţei şi din cauza aceasta a fost cruţată în 
măcelul ce a urmat cuceririi. Cf. losua, II, 1: „Cei doi oameni au plecat şi au ajuns în casa 
unei curve, care s-a chemat Rahav, şi s-au culcat acolo”. Părinţii şi exegeţii socotesc Rahav 
ca simbol al Bisericii. Cf. Sfîntul Pavel, Epistola către Evrei, XI, 31: „Prin credinţă n-a pierit 
curva Rahav împreună cu răzvrătiţii, pentru că găzduise iscoadele cu bunăvoinţă”. 
118. Vîrfuită : Rahav a fost ridicată în acest cer (al lui Venus) unde, după sistemul ptolemaic, 
se termină vîrful conului de umbră al Pămîntului, mai înainte decît oricare alt suflet fericit, 
atunci cînd Isus s-a coborît în Limb (cf. Infernul, IV, 52 şi urm.) şi a scos de acolo sufletele 
patriarhilor. 120. Marea-nvingere : sfărîmarea porţilor Iadului şi coborîrea lui Isus în Limb. 
123. Prin mîini : prin răstignirea Lui. 125. Ea : Rahav. A se construi: „Ca ea (Rahav) toarse 
primul fir (făcu începutul) mergerii înaintea lui losua în Ţara Sfîntă”. 126. Aminte : fiindcă 
lasă Sfîntul Mormînt în stăpînirea necredincioşilor. 127. Oraşul : Florenţa. Folchet se adre¬ 
sează aici lui Dante. Acel: Lucifer, necuratul. Cf. Infernul, I, 111. 129. Ne: nouă, sufletelor 

130 produce blăstematul crin acel 

ce-a dus [şi oi] şi miei pe-un drum nebun, 
făcînd păstor pe-un lup, şi pentru el 

133 pe marii doctori nici un preţ nu pun, 
nu vreau scripturi, ci numa-n decretale 
fac studii-aşa cum marginile-o spun, 

136 şi papi şi popi cu-acestea fac parale! 

Lor nu spre Nazaret le zboară gîndul, 
spre care-n zbor Gavril făcut-a cale, 

139 Dar Vaticanul şi-alte părţi de-a rîndul 
alese-n Roma, foste cimiterii 
celor ce s-au luptat pe Petru-urmîndu-1, 

142 vor fi-n curînd scăpate de-adulterii.” 


131. pe căi nebune (a). 133. Pe sfinta Tale azi... preţ (a). 134. Nici pe... (a). 135. mar¬ 
ginea le-o (a). 141. Al celor (a). 


fericite. 130. Blăstematul crin: florinul de aur care a scos lumea din fire, orbind întreaga 
turmă creştină şi transformînd în lup pe păstorul ei (papa). 134. Decretale : cărţile de drept 
canonic, „ştiinţă — spune lacopo della Lana — lucrativă şi ruşinoasă, prin care orice lucru se 
poate susţine”. 135. Marginile : murdare din prea multă întrebuinţare şi pline de adnotări. 
138. Spre care : unde Arhanghelul Gavril deschise aripile pentru Buna-Vestire. 140. Cimi¬ 
terii : fiindcă acolo sînt mormintele sfinţilor mucenici. 142. Adulterii : nelegiuită împreunare 
a puterii spirituale cu cea temporală. 

CîntuC X 

Cerul al patrulea, al Soarelui : 
sufletele înţelepte 


Orînduirea creativă (1-27) © Către cerul 
Soarelui, unde sînt sufletele teologilor (28-63) 
@ Sfîntul Toma si prima cunună luminoasă 
(64-148) 


1 în Fiul său privind cu-acea iubire 
ce şi-unul şi-altu-apururi o stîrneşte, 
puterea primă cea făr’ de rostire, 

4 tot ce prin ochi şi minte ne roteşte 
crea, cu-atîta curs că nu cutează 
să nu-1 admire-acel care-1 priveşte. 

7 Cu mine-n sus tu ochii-i îndreptează, 
creştine,-acum spre cer, s-aflăm o parte 
în care-un cerc cu-alt cerc se-ncrucisează. 

10 Si-admiri acolo rostul sfintei arte 
a maistrului ce-n ea găsi plăcere 
aşa că-n veci el ochii nu-i desparte. 

13 Şi vezi de-aici piezişa lui cădere 

de-a lungul său planete cum le mută 
spre-a fi de ajutor oricui li-1 cere. 


1. cu-amorul care (a). 3. nume n-are (a). 4. Prin minte-ne si ochii (a). 5. Crea cu-atîta 

A, 

curs tot ce roteşte (a). 8. spre-aceea (c). 12. Incit de ea-n etern nu se desparte (a). 
15. a-ntinde un ajutor (a). 


1. Acea iubire: Sfîntul Duh, care, după teologia catolică, purcede egal şi de la Tatăl, şi de 
la Fiul. 3. Puterea primă : Dumnezeu. Sensul general este: „Dumnezeu, privind în Fiul său 
cu acea iubire {Duhul Sfint) care purcede deopotrivă dintr-unul şi dintr-altul, a creat tot ce 
percepem cu mintea şi vedem cu ochii, ceea ce constituie o rînduială atît de frumoasă, că orişi¬ 
cine trebuie s-o admire”. 4. Roteşte : orice lucru ce poate fi conţinut în spaţiu sau în minte. 
7. -n sus : „intrînd în cerul Soarelui, unde propriu-zis începe desăvîrşirea Raiului, Dante 
îndeamnă pe cititor să se ridice cu el la contemplarea acestei arătări a elementului divin în 
creaţie” (Del Lungo). 9. Un cerc : cercul ecuatorial (sau diurn), care merge de la răsărit la 
apus. Alt cerc : cercul zodiacal sau planetar, care se mişcă de la apus spre răsărit. Cu această 
perifrază astronomică Dante vrea să arate Soarele care era atunci în zodia Berbecului (echi- 
nocţiul de primăvară), unde, ca şi în cea a Balanţei (echinocţiul de toamnă), după principiile 
sistemului ptolemaic, cele două mişcări opuse ale cercului ecuatorial şi zodiacal se încruci¬ 
şează. 12. Desparte : din opera lui, pe care o priveşte cu satisfacţie şi o înzestrează cu 
vigilenţa sa necurmată (Providenţa). 13. Lui : a cercului zodiacal care, faţă cu cel ecuatorial, 
este pieziş. Cădere : mişcarea zodiacului, care, transportînd cu sine planetele şi apropiindu-le 
pe rînd de pămînt, ajută pe oricine are nevoie de influenţa lor. 

16 Iar calea lor de n-ar fi abătută, 
putere multă-n cer ar fi prisos 
şi-orice putere jos ca şi pierdută. 

19 De-ar fi, puţin ori mult, deci clinu-i scos 
din dreptu-i drum, smintit ar fi, vezi bine, 
al lumii curs întreg, şi sus şi jos. 

22 Tu stai acum pe banca ta, creştine, 

gustînd în gînd din primul prînz, de vrei 
voios mult timp să nu simţi trudă-n tine. 

25 Ţi-am pus pe masă şi tu poţi să iei, 
căci grija mie-ntreagă mi-o conjură 
materia mea ce rob mă face-al ei. 

28 Supremul serv în veşnica natură 
ce-mprimă lumii-a cerului virtute, 
şi-a sa lumină-i vremilor măsură, 

31 prin punctele ce le făcui ştiute 

mai sus, unit rotea-n spiralele prin care 
ieşind se-ntoarce zi de zi mai iute. 

34 Iar eu eram cu el. Ci-a mea urcare 
eu n-o simţii, precum de-un gînd al lui 
nu ştie-un om nimic, cît timp nu-1 are. 

37 Beatrice e, din cauza cărei sui 
atît de iute pe-a virtuţii scară 
că-n actul său de timp nevoie nu-i. 

40 Ce-aprinşi aceştia trebuiau să pară, 
ce-ntr-astă stea sînt drepţii săi erezi! 

Nu prin colori, ci prin lumina clară! 


/N 

16. -n clin făcută (a). 18. putinţa (a). 21. întreg al lumii curs, (a). 23. de-ţi place (a). 
gustînd aperitivul dat (b). 25. şi tu ia-n pace (a). 28. crainic (a). 


16. Abătută: piezişă. 17. Prisos: inutil, fiindcă puţin ar putea să influenţeze asupra lucrurilor 
pămînteşti. 19. Clinu-i: înclinaţia zodiacului. 20. Smintit: defectuos. 23. Primul prînz: 
reflectînd asupra acestui mare argument al orînduirii creaţiei, despre care ţi-am dat aici o 
mică probă. 24. Trudă : dacă vrei să fii satisfăcut înainte de a fi obosit. 25. Pe masă : ţi-am 
dat putinţa să înţelegi mai departe, fără să mă opresc mai mult asupra unei teme atît de 
largi, ceea ce-mi este oprit de grija pe care mi-o dă materia poemului al cărui rob sînt. Cu 
alte cuvinte: mai am atît de multe şi grele lucruri de spus, că n-am timp să mă opresc prea 
mult asupra acestui argument al orînduirii Universului. Ţi-am arătat drumul, urmează-1 
acum singur. 31. Punctele: echinocţiale cînd Soarele se găseşte în zodiile Berbecului şi 
Balanţei. 32. Spiralele : după sistemul ptolemaic, Soarele trece de la un tropic la altul (aici 
de la tropicul Capricornului la tropicul Cancerului) prin nişte spirale, cînd, între solstiţiul de 
iarnă si cel de vară, zilele se măresc si soarele răsare tot mai devreme. 33. Se-ntoarce : să 
lumineze pămîntul. 34. Cu el : fiindcă se găsea printre sufletele teologilor care se arată tocmai 
în cerul Soarelui. 37. Beatrice : nu numai în înţelesul literal, dar şi în cel alegoric al teologiei 
care călăuzeşte din bine tot în mai bine sufletul omenesc. Urcarea lui Dante în cerul Soarelui 
reprezintă deci un progres datorat ei. 40. Ce-aprinşi: a se construi: „ce trebuiau să pară 
aprinşi, nu prin culori, ci prin lumină clară, aceştia ce sînt drepţii săi erezi într-astă stea”. 
41. Erezi: moştenitori ai luminii ştiinţei dumnezeieşti (teologia) simbolizate prin Soare, 
unde sînt adăpostite sufletele teologilor. 42. Colori : Dante voieşte să spună că sufletele 

43 De-aş pune minte şi-artă şi dovezi 
de duh oricît, eu nu ţi-i pot descrie 
dar poţi şi crede şi-a dori să-i vezi. 

46 Spre-atît de sus de n-avem fantazie 
de-ajuns, să nu te miri, că nu-i putinţă 
ce-i peste soare-umanul ochi să ştie. 

49 Atare-i deci a patra locuinţă 
a Tatălui ce-o satur-arătînd 
cum ia din El si Fiu si Duh fiinţă. 

52 Iar Doamna mea: - „Dă graţie-acum, zicînd, 
dă Soarelui cel nevăzut, El care 
în ăst văzut te-aduse binevrînd”. 

55 N-a fost dispus vrun suflet spre mai mare 
evlavie,-ori mai plecat spre Dumnezeu, 
din cît putu cu-ntreaga sa-ncordare, 

58 precum am fost la vorba Doamnei eu, 
si-atît de-adîncă-n el iubirea-mi fuse 
că Doamna mi-a pierit din gîndul meu. 

61 Dar ea zîmbi cu drag, căci îi plăcuse 
uitarea mea, iar dulcii ochi zîmbind 
spre multe-obiecte-unita minte-mi duse. 

64 Şi multe vii splendori văzui venind, 

si-un centru-avînd în noî, formau cunună, 
maî dulci în glas decît în chip lucind. 


46. Să nu te miri că n-avem fantazie! De-ajuns (a). 52. Cînd (a). 55. Nicicînd (a). 
58. Nu fu cum fu (a). 61. căci dragâ-i fuse (a), nu-i displăcu (c). 65. cum cerc 
s-adună (a). 


teologilor se desprindeau din fundul luminos al Soarelui nu fiindcă erau colorate deosebit, ci 
numai printr-o strălucire mai vie. 44. Duh: dovezi meşteşugite. 45. Crede : fiindcă din punct 
de vedere logic nu poate fi altfel. 46. Spre-atît : a se construi: „Să nu te miri de n-avem 
fantezie de ajuns, spre atît de sus, că nu-i cu putinţă sărmanul ochi să ştie ce-i peste soare”. 
Fantazie : fantezia lucrează ceea ce îi oferă simţurile, şi pe pămînt ochiul omului nu se poate 
fixa asupra soarelui. N-a văzut vreodată o lumină mai intensă şi deci nu poate s-o imagineze. 
49. Locuinţa : cerul Soarelui, locuinţa teologilor, a căror sete de adevăr Dumnezeu o satură 
arătîndu-le cît se poate de clar (fiindcă o văd în El) taina cea mai grea şi cu neputinţă de 
lămurit cu argumente omeneşti, adică cum generează pe Fiul şi din amîndoi (Tatăl şi Fiul) purcede 
Duhul Sfînt. 52. Dă graţie : mulţumeşte. 53. Nevăzut : Dumnezeu, întrucît luminează minţile 
îngereşti, după cum soarele fizic {ăst văzut) cerul şi pămîntul. 54. Binevrînd : cu darul de 
care te-a crezut demn. 57. Putu: se referă la „suflet” din versul 55. 59. -n el: în Dumnezeu. 
60. Pierit : am uitat şi de prezenţa Beatricei. Aş vedea aici un înţeles simbolic: teologia este, 
desigur, ceva foarte frumos, cea mai nobilă dintre ştiinţe şi care le cuprinde pe toate celelalte, 
dar Dumnezeu e, fireşte, superior şi mai demn de a fî iubit decît teologia, lucru pe care parcă 
îl uită teologii! Nimeni mai mult ca Dante n-a iubit, aproape cu patimă, cercetarea adevărului, 
atît a celui sacru, cît şi a celui profan. însă a şi înţeles că, fără iubire, inteligenţa, mai ales 
în cele sfinte, este foarte expusă să dea greş. Deci, după cum a înfierat pe acei clerici care 
se ocupau mai mult cu decretele şi cu dreptul canonic, aici în chip discret şi alegoric pune pe 
seama teologiei abuzul de speculaţii necălăuzite de lumina iubirii lui Dumnezeu. 62. Dulcii 
ochi : construcţie neobişnuită, dar puternică şi frumoasă, în loc de: „zîmbind din dulcii-i 
ochi”. 63. Multe : sufletele fericite din cerul Soarelui, care, bucurîndu-se de rîsul Beatricei, 
se făcură mai luminoase. Unita : concentrată în viziunea lui Dumnezeu. 65. Centru : dansau 

67 Aşa vedem încins-a nopţii lună 
adeseori cînd zările-aburoase 
păstreaz-un cerc ce-1 face-a ei cunună. 

70 O, multe-s gemme-atîta de frumoase, 
şi scumpe curtea, de-unde vin, le are, 
încît din ţara lor nu pot fi scoase! 

73 Iar cîntu-acestor facle-a fost atare 

c-aşteapt-un mut spre-a-i fi de-acolo solul, 
acel ce-aripi să zboare-acolo n-are. 

76 Şi-aşa cîntînd, şi-n jurul nostru-ocolul 
făcîndu-l triplu, sorii-acei de foc, 
asemeni stelelor ce-aproape-au polul: 

79 păreau femei cari nu spre-a sta pe loc 
ci-n dans o clip-atenţia le-opreşte 
spre-a prinde noul tact al altui joc, 

82 si-un duh simţii din roată că-mi vorbeşte: 

9 9 9 

- „Cînd raza graţiei, de-unde-n veci s-aprinde 
amorul viu ce-arzînd prin sineşi creşte, 

85 multiplu-n tine-atît de mult se-ntinde 
încît te urcă-n sus pe scări pe care 
făr-a se-ntoarce nimeni nu descinde; 


68. vapori s-adună (b). 69. ce-i face-n jur (a). 70-71. O, curte de-unde eu sosesc, 
frumoasei Şi scumpe geme are (a). 74-77. C-aştepţi un mut, spre-a-ţi fi sol! de nu 
shori spre ceruri / Apoi, cîntînd, în juru / De trei ori dîndu-l zori (b). 75. Acel ce n-are 
aripi spre cer şi el (a). 81. tact schimbat (a). 84. ce-apoi multiplu (a). 85. Iubind, 
în tine (a). 


în jurul nostru, rotindu-se în aer, în formă de cunună luminoasă. 67. Aşa : Dante compară 
cununa luminoasă a teologilor cu haloul ce-ncinge luna în serile umede. 69. Păstreaz- : prin 
razele pe care parcă le reţine. Ce-1 face : din care îşi face. 70. Gemme : italienism, nestemate. 
E vorba, fireşte, de splendorile sufletelor fericite. 71. Scumpe: a se construi: „Şi curtea de 
unde vin le are scumpe (le preţuieşte)”. 72. Ţara lor: fiindcă nu se pot aduce pe pămînt, nici 
măcar prin descriere, fiind superioare oricărei închipuiri. 74. Un mut: cîntecul acelor suflete 
fericite era atît de melodios, încît cine n-are putere să se ridice cu ajutorul harului dumne¬ 
zeiesc acolo sus în Rai poate s-aştepte ca un mut să i le explice. 77. Triplu : învîrtindu-ne în 
dans de trei ori împrejurul nostru. 78. Aproape: fiindcă raza cercului de rotire a dansului 
paradisiac este mică. 79. Femei: a se construi: „Păreau femei (pe) care atenţia le opreşte o 
clipă în dans, nu spre a sta pe loc {pentru a sfîrşi jocul), ci spre a prinde noul tact al altui joc 
{spre a prinde tactul unui nou ritm muzicaiy\ 84. Amorul: sfînta iubire faţă de Dumnezeu 
şi către aproapele; acea iubire care, pe urmă, arzînd, dăinuieşte în inimă şi, exercitîndu-se 
în actele ei, devine tot mai mare pentru harul nou, pe care îl cheamă asupra ei. Prin sineşi: 
iubirea nu poate să crească decît tot prin iubire. 85. Se-ntinde : subiectul este tot „raza 
graţiei” din versul 83. 86. -n sus: în Rai. Scări: diferitele planete unde (tot şezînd ele în 
Empireu) sufletele fericite se arată lui Dante, spre a-i da o imagine sensibilă a locului pe care 
îl ocupă în ierarhia Paradisului. 87. -ntoarce : orişicine s-a bucurat de harul dumnezeiesc şi 
a fost o dată în Rai nu se coboară din el decît pentru a se reîntoarce. Sensul general este: 
„Fiindcă în tine raza harului e vizibilă prin faptul că Dumnezeu ţi-a îngăduit această călătorie 
cu totul excepţională în regiunile de dincolo de mormînt, nimeni din noi n-ar putea să-ţi nege 
informaţiile pe care ni le ceri, fîe chiar numai în gînd”. 

88 acel ce-ar vrea să-ţi nege-n setea-ţi mare 
păharul său de vin, el liber nu e 
cum nu-i nici rîul ce nu curge-n mare. 

91 Ce flori ornează, vrei [acum] să-ţi spuie, 
al nostru cer privit cu ’namorate 
priviri de Doamna ce spre cer te suie. 

94 Eu fui un miel al turmei lăudate 
ce-o duce Dominic pe-un drum senin 
ce-ngraşă mult pe cel ce nu s-abate. 

97 Acest ce-n dreapta mea mi-e mai vecin 
maestru-mi fu si sot, si mare-i zice, 
şi-Albert a fost; eu Toma sînt, d’Aquin. 

100 De vrei ca să-i cunoşti pe toţi de-aice, 
mergînd îi voi numi, iar tu urmează 
cu ochii-n jur cununa-ne ferice. 

103 Gratian a treia faclă ne-o ornează 

9 

acel ce-n drepturi ne-a făcut uşoară 
cărarea-ncît tot Raiul jubilează. 

A 

106 In corul nostru-a patra făclioară 
fu Petru cel ce şi-a jertfit voios, 
ca văduva pe-altar a sa comoară. 

109 Al cincilea-ntre noi, cel mai frumos, 
respir-atît amor că toţi au sete 
s-audă ştiri de el în lume jos. 

A 

112 In el e ’naltul duh cui i se dete 
atîta minte, că de-i sfînt ce-i sfînt 
n-a fost alt om ştiind mai mari secrete. 

9 


90. Cum nu-i un rău ce n-are drum (a). 114. s-arete (a). 


89. Liber : trebuie să-ţi satisfacă dorinţa ta printr-o necesitate egală cu aceea prin care rîul 
este silit să curgă în mare. 91. Ce flori: a se înţelege : „ce flori îl ornează... pe al nostru cer”. 
94. Miel : călugăr din ordinul dominican. 96. •ngraşă : fireşte, alegoric, din har dumnezeiesc. 
98. Soţ: tovarăş din ordinul dominican. Mare: Magnus. 99. Albert: Albertus Magnus, zis 
din Colonia, fiindcă acolo a predat teologia mulţi ani. A trăit de la 1193 la 1280. La Colonia 
a avut de şcolar pe Sfîntul Toma de Aquino. Faima lui a fost mare în Evul Mediu şi dăinuieşte 
şi astăzi printre teologi şi filosofi, mai ales neoscolastici, aproape tot atît de mare ca şi aceea 
a Sfîntului Toma. Contemporanii l-au numit doctor universalis. Toma... d’Aquin: Tommaso 
d’Aquino, din conţii d’Aquino, s-a născut la Roccasecca, cam pe la 1227 şi a murit în martie 
1274. A predat cursuri la Colonia, Paris şi Neapole şi este socotit drept cel mai mare dintre 
teologii medievali. 103. Graţîan : monah benedictin născut la Chiusi în secolul al Xll-lea şi 
întemeietor al dreptului canonic. 107. Petru: Pier Lombardo din Lomellogno, aproape de 
Novara (Piemont), născut pe la începutul secolului al Xll-lea. A învăţat în şcolile teologice din 
Reims şi Paris şi a scris cele patru cărţi Sententiarum, foarte apreciate şi astăzi de teologi, 
în prologul acestei cărţi spune că o va oferi Bisericii, după cum văduva săracă oferea Domnului 
prinosul său (Vezi Luca, XXI, 1 şi urm.). 110. Amor: e vorba de Solomon şi se face aluzie la 
Cîntarea Cîntărilor, în care interpreţii cred că e prevăzută şi cîntată iubirea între Biserică 
şi Isus. 111. Ştiri: fiindcă era îndoială dacă se găsea în Rai ori nu. 

115 Apoi vezi facla cea ce pe pămînt, 
om viu fiind, văzu-n adine divina 
natură-n primi, şi-a[l] lor aşezămînt. 

A 

118 Intr-alt un foc mai mic ne e lumina 
si-al vremilor crestine-i advocat 
acel ce-a dat lui Augustin latina. 

121 Al minţii ochi avîndu-1 îndreptat 

din faclă-n faclă precum mergi cu mine 
la facl-a opta tu vei sta-nsetat; 

A 

124 In ea-i ferice de supremul Bine 
înalta minte ce-arătă falace 
această lume-oricui ascultă bine. 

127 Gonit din trupul său acesta zace 

sub Cerul-de-aur, de-unde acest Părinte 
din chin şi-exil veni-ntr-această pace. 

130 Priveşte-n focul lor pe-nflăcăraţii 
Isidor, Beda şi Rihard ce fu 
mai mult decît un om în contemplaţii. 


120. Din carele-au aprins (a). 125. spirit (a). 127-128. Sub cerul-de-aur trupul său 
îi zace din care-a fost gonit (A). Am trecut în text varianta (b) pentru completarea 
strofei. 128. disgraţii (a). Acest Părinte (a). 132. sfinte (a). 


115. Facla cea: sufletul teologului Dionisie Areopagitul, convertit la creştinism de Sfîntul 
Pavel {Faptele Apostolilor, XVII, 34). După cum spune tradiţia, a fost primul episcop al Atenei, 
unde a şi suferit martiriul. Opera lui mai de seamă e socotită tratatul De coelesti hierarchia, 
în care se ocupă cu denumirea şi împărţirea stihiilor şi corurilor îngereşti. 117. Primi : îngerii, 
care au fost creaţi cei dintîi, împreună cu cerurile. 119. Advocat : Paul Orosius, din Lusitania, 
care a trăit la -nceputul secolului al V-lea d.Cr. In opera lui Historia adversus paganos, scrisă 
din îndemnul Sfîntului Augustin, Orosius a fost cu adevărat avocatul desăvîrşit al creş¬ 
tinismului împotriva învinuirilor adversarilor săi. 120. Latina : în înţelesul medieval de limbă 
literară — cuvînt, raţionament —, cum este chiar întrebuinţat aici. Cred, cu Del Lungo, că 
acest pasaj trebuie interpretat în sensul că Sfîntul Augustin s-a folosit de opera lui Orosius 
în scrierile sale. Alţii (Passerini, Steiner, Torraca) interpretează în sensul că Sfîntul Augustin 
dădu lui Orosius sarcina de a scrie sus-numitul tratat ca să-i servească de sprijin pentru 
marea sa operă De civitate Dei. 123. -nsetat : dornic de a şti cine se ascunde în ea. 125. Minte: 
Anicius Manlius Torquatus Severinus Boetius, senator roman şi filosof celebru, autor al foarte 
cunoscutului tratat prea răspîndit în Evul Mediu, De consolatione philosophiae. Născut la 
Roma în anul 455, a trăit pe vremea lui Teodoric. Numit consul în anul 510, a căzut în diz¬ 
graţia regelui, care l-a întemniţat într-un turn, lîngă Pavia, unde a şi murit, cam pe la 
anul 524. Falace: face aluzii la tratatul De consolatione philosophiae. 127. Cerul-de-aur: 
biserica San Pietro in Ciel d’oro din Pavia. 131. Isidor: Isidor din Sevilla, născut pe la 570 
si mort în 636. Fiind unul din cei mai învăţaţi oameni din Evul Mediu, a scris o vestită 
enciclopedie, Originum sive etymologiarum, care conţine expunerea celor şapte arte liberale, 
a medicinii, a dreptului şi a istoriei bisericeşti. Beda : cunoscutul teolog şi filosof din 
Wearmouth, în Northumberland (Anglia), născut în 670 şi mort în 734. Rihard : Richard de 
Saint Victor, faimosul doctor în teologie din secolul al Xll-lea, autorul operei Magnus 
Contemplator. S-a născut în Scoţia, dar a învăţat la Paris, în mînăstirea Sfîntul Victor, de 
unde şi-a luat şi numele. 132. Contemplaţii : speculaţii filosofice. 

133 Iar de-unde te re-ntorci spre mine-acu 
e focul celui ce-ntr-atît de suse 
gîndiri trăind, tîrzie moarte-avu. 

136 Sigier, eterna facl-acesta fuse 
şi ’nalte verităţi prin urgisita 
cetire-n strada paielor propuse”. 

139 De-aici, precum un ornic, cînd invită 
mireasa lui Cristos de se găteşte 
pe mire-a-1 saluta, spre-a fi iubită, 

142 o parte trage pe-alta şi-o urneşte 
şi dulce-astfel sunînd tintinul lui, 
ca sufletul dispus ţi se topeşte, 

145 şi corul glorios aşa-1 văzui 

rotind, şi-un glas şi-alt glas şi-al tuturora 
cu-acea dulcoare ce nu pot s-o spui 

148 decît în cer unde-i eternă hora. 


138. în drum cu pae (a). 143. şi-si suna dulce astfel (a). 144. Ca-n cer dispuşi (a). 


133. Re-ntorci: fiind cel din urmă, ochii lui Dante se întorc de la el către Sfîntul Toma cu 
care vorbeşte. 134. Atît de suse : atît de înalte. Cu alte cuvinte: lui Sigier, trăind în gîndiri 
atît înalte cum sînt speculaţiile teologice, i se păru că moartea a venit prea repede, înainte 
de a le fi putut desăvîrşi. 136. Sigier : Sigier din Brabant, filosof averroist şi adversar al 
Sfîntului Toma. A fost profesor la Universitatea din Paris, care se afla pe atunci în Rue au 
Fouarre. 139. Un ornic : cînd Sfîntul Toma îşi sfîrşeşte cuvintele, sufletele fericite, ce compun 
cununa de făclii, încep să cînte atît de dulce, ca un ceasornic care, sunînd dis-de-dimineaţă, 
cheamă pe credincioşi să cînte laude lui Dumnezeu la utrenie. Trebuie să înţelegem, fireşte, 
că Dante face aluzie la unul din acele complicate ceasornice medievale care băteau orele 
prin note muzicale. 140. Mireasa: Biserica. 141. Mire: Isus Cristos. Saluta: în text: 
„mattinare”, de unde vine şi cuvîntul mattinata, cîntecul de dimineaţă al tinerilor pe sub 
ferestrele iubitei, tot aşa după cum seara se făceau, şi se mai fac, serenate. In Evul Mediu, 
ivirea zorilor era vestită de păzitorul (gaiţa) pe care în albe-\e mai vechi latineşti îl găsim 
numit spiculator. El suna lung dintr-un corn, dînd astfel semnalul că ziua civilă începe. După 
acest obicei, autorii acelui gen de lirică medievală ce se cheamă alba şi care consistă dintr-un 
dialog între iubitul care doarme cu iubita şi prietenul ce păzeşte ca să nu fîe surprins de ziuă, 

A 

au luat ideea unei gaiţe de iubire. In mînăstiri ziua era anunţată de sunetul clopotelor, care 

chemau călugării să cînte utrenia, adică matutinum, ale cărei imnuri corespund cu alba şi 

mattinata profană. Şi-n ele se amintea de un fel de spiculator, care de astă dată era cocoşul; 

astfel ne explicăm aşezarea unor cocoşi de metal pe vîrful clopotniţelor. Biserica, fiind mireasa 

lui Cristos, cîntecele de utrenie sînt aici socotite de Dante ca un fel de mattinata, dacă nu 

tocmai de albă, printr-o contopire de elemente bisericeşti şi lumeşti. 142. O parte : din 

mecanismul ceasornicului. Se vede că cele două cununi de flăcări, care se învîrtesc în sens 

contrar, au sugerat lui Dante imaginea roţilor de angrenaj ale unui ceasornic, care se pun în 

mişcare reciproc. 143. Tintinul : cuvînt onomatopeic, creat de traducător, după italienescul 

tintinnare (tintinno etc.). In textul lui Dante se spune „tin tin’\ redînd onomatopeic sunetul 

ceasornicului. 144. Topeşte : de plăcere sfîntă şi de evlavie. 145. Corul : cununa sufletelor 

teologilor, care se rotea cîntînd asemenea unui cor, în sensul grecesc de cîntec şi de dans 

_ ^ 

circular. 146. Un glas : un glas urmă altui glas şi pe urmă toate cîntară împreună. 148. In 

cer : numai în cer se poate auzi, înţelege şi exprima suavitatea acelor cîntece. Hora : în înţeles 

de veselie, bucurie, fericire. 

CîntuC XI 

Cerul Soarelui : sufletele 
înţelepte 


Zădărnicia lucrurilor lumeşti şi îndoilelile 
lui Dante (1-42) @ Laudele Sfîntului 
Francisc (43-117) @ Dojana către domi¬ 
nicani (118-139) 


1 O, griji nebune-a lumii muritoare, 
ce false-ţi sînt acele silogisme 
cari plumb pe-aripi îţi pun ca să nu zboare! 

4 Suceşte-acesta legi, şi cu sofisme 
e cest de-aici, vreau alţii-o preoţie 
şi-a fi stăpîni prin silă şi-aforisme, 

7 dincoa’ negoţ civil, şi-aici hoţie, 
iar altu-n pofta cărnii ’nămolit 
se mistuie, sau zace-n trîndăvie, 

10 cînd eu de toate-acestea mîntuit 
eram cu Beatrice-n ceru-n care 
cu-aşa de mult-onoare fui primit. 

13 Iar cînd se-ntoarse-n sferă fiecare 
la locul său avut şi mai ’nainte, 
şi-a stat fixat ca-n lustru-o luminare, 

16 simţii, din sînu-acelei flăcări sfinte 
care-mi vorbi dintîi, tot mai zîmbind 
şi tot mai clar’ făcîndu-se, cuvinte: 


4. ori aforisme (a). 6. prin sil-ori prin sofisme (a), se shuciumă (a). 12. glorie (a). 

/A 

13. iar cînd apoi (a). 14. In cerc la punctul său de- (a), ce-l avu (c). 15. Spre-a sta (a). 

1. O, griji: deplînge grija de zădărniciile lumeşti, care împiedică pe om de a se ridica la 
adevăratul Bine. 3. Zboare : se referă la „silogisme” din versul 2. 4. Suceşte : sensul general 
este: „Pe cînd oamenii îşi pierd vremea după ocupaţiile lumeşti, de cele mai multe ori zadar¬ 
nice, eu, mîntuit de toate acestea, mă urcam sus, în cer, cu Virgil”. 11. Ceru- : în cerul Soarelui. 
12. Onoare: cu atîta cinste. 13. Sferă: în punctul cercului unde se găsea mai înainte. Subiectul 
este „fiecare”. 15. Lustru: sfeşnic. 16. Flăcări: e vorba tot de Sfîntul Toma. 17. Zîmbind: 
printr-un adaos de luminozitate. A se construi: „Simţii... cuvinte”. 

19 - „Precum din lampa veşnică m-aprind, 
şi eu, privind în rază-i, am putinţa 
şi gîndul tău şi cauza-i s-o cuprind. 

22 Eu văd că te-ndoiesti si ai dorinţa 
să-ţi spui deschis şi clar, ca, luminată, 
la poarta minţii să-ţi aduc sentinţa, 

25 ce-n «drum ce-ngraşă mult» îţi fuse dată, 
şi «n-a mai fost alt om» [ce însemnează]: 
aici deci a distinge clar ne cată. 

28 Prevăzul cel ce lumea guvernează 

prin sfatu-n care-un ochi pînă s-apuce 
să-i vadă-n fund, învins se resignează, 

31 spre-a da puteri miresei a se duce 
spre sfîntu-i mire-acel ce-o logodi 
prin strigăt 'nalt cu sînge-al său pe cruce, 

34 vegheată-n ea şi mult mai drag spre-a-i fi 
doi principi rîndui spre-a ei favoare 
să-i fie de-ajutor şi-aci, şi-aci. 

37 Fu-ntreg serafic unul în ardoare, 
şi-atît al doilea de-nţelept, că el 
reda prin ea cheruvica splendoare. 

40 Voi spune de-unul deci: ce spui, la fel 

e de-ambii spus, din doi pe-oricare-aş prinde, 
căci ambii-n fapte-avur-un singur ţel. 


26. ce sens (A), ce se-nsemneazâ (a). Am trecut în text varianta (a) pentru a restabili 
rima. 27. ins. (a). 28. Acel (a). 30. Să-i dea (a). 32. cu ea (a). 34. ea (a). 36. dea (a). 
38. înţelepciune (a). 42. avură-n fapte (a). 


19. M-aprînd : după cum în mine străluceşte, reflectată, lumina lui Dumnezeu, tot astfel, 
privind în El, pot să-ţi ghicesc gîndul. 22. Eu văd : Sfîntul Toma înţelege că Dante n-a priceput 
bine înţelesul cuvintelor „drum ce-ngraşă mult” şi „n-a mai fost alt om” şi le explică. A se con¬ 
strui : „Eu văd că te-ndoiesti si ai dorinţa să-ti spui deschis si clar sentinţa ce-ti fuse dată în 
«drumul ce-ngraşă mult», ca să ţi-o aduc luminată la poarta minţii”. 27. Distinge : după 
cunoscutul fel al scolasticilor de a proceda prin distincţie. Distincţia o va face Sfîntul Toma în 
cîntul XIII, cînd, rezolvînd această îndoială a lui Dante, va distinge în Solomon omul de rege. 
Ne cată : e necesar, trebuie să distingem clar. 28. Prevăzul : Providenţa divină. 30. învins: 
fiindcă Providenţa lui Dumnezeu e de nepătruns. 31. Miresei: Biserica. 32. Mire: Isus. 

33. Strigăt : face aluzie la acel strigăt al lui Isus pe care îl scoase înainte de a muri (Vezi 
Matei, XXVII, 46): „Iar în ceasul al nouălea au strigat Isus cu glas mare, zicînd: «Eli, Eli, 
lama sabahtani?», adică «Dumnezeul Meu, Dumnezeul Meu, pentru ce M-ai părăsit?»”. 

34. Vegheată: sigură, la adăpost de orice violenţă. Drag: în text: „şi mai credincioasă lui”. 

35. Principi : fireşte, principi ai Bisericii, adică Sfîntul Francisc şi Sfîntul Dominic. 36. Aci 
şi-aci : dintr-o parte şi dintr-alta, prin milostenie şi învăţătură. 37. Serafic : fiindcă, după 
Summa theologica, I, 63: „Seraphim interpretatur plenitudo charitatis”. 39. Prin ea : con¬ 
strucţia ad sinesim : „prin înţelepciune”. Cheruvica : tot în Summa theologica {loc.cit.), citim: 
„Cherubin interpretatur plenitudo scientiae... et sic patet quod Cherubin denominetur a scientia”. 
40. Ce spui: fiindcă vorbind de unul, vorbesc şi de celălalt, dat fiind că amîndoi se îndreptau 

43 Intre Turpin şi rîul ce descinde 
din dealu-ales de vrednicul Ubald, 
mănoas-o coast-a ăstui deal se-ntinde 

46 ce zbuciumă Perugia-n frig şi-n cald 
prin Porta Sol, şi-n dosul cui boceşte 
sub greul jug şi Nocera, şi Gald. 

49 Sub deal aici, mai mult unde-mblînzeşte 
urcuşul său, un soare-a răsărit 
precum din Gange-al nostru-adesea creşte. 

52 Deci cîţi vorbesc de locul ăst vestit, 
nu-i zică-Ascesi, căci puţin ar spune, 
ci totul spun zicîndu-i Răsărit. 

55 N-a fost prea sus de-a naşterii regiune, 
cînd şi-ncepu acest de care spui, 
să-i pară lumii prin virtuţi minune. 

58 De tînăr el, pentru-o femeie, cui 
ca mortii-n casă nimeni nu-i dă cale 
cu drag, intră-n război cu tata lui 


45. Mănoas-o coast-un munte 'nalt se-ntinde (c). 50. votul (a), ivit (b). 51. răsare (a). 
Cum des din Gange-al nostru se iveşte (b). 54. şi spune toate (a). 


spre acelaşi ţel. 43. Turpin : după obiceiul său, Coşbuc caută să dea o formă mai românească 
şi numelor geografice. Aici e vorba de rîul Tupino, care curge pe lingă Assisi şi se uneşte cu 
un alt rîu, Chiascio, la o mică distantă de oraş. Rîul : Chiascio. 44. Dealu- : muntele Subasio. 
Vrednicul : pentru viaţa lui de sihăstrie. Ubald : episcopul Ubaldo Baldassini, născut la 
Gubbio în 1084; în tinereţe şi-a petrecut vremea, ca sihastru, la izvoarele Chiascio-ului, pe 
muntele Subasio. 45. O coast- : povîrnişul dinspre apus al muntelui Subasio, în faţa Perugiei. 
De pe această coastă vin iarna spre oraş vînturile reci, iar vara reflexul căldurii. 47. Porta 
Sol : o poartă veche din Perugia, în partea dinspre Assisi, care azi nu mai există. în numele 
ei Dante a văzut o prevestire a viitoarei naşteri a Sfîntului Francisc, soarele oraşului Assisi 
(Steiner). 48. Greul jug: după unii, în înţelesul de aşezare nefericită, într-o localitate nerod¬ 
nică şi rece ; după alţii, o aluzie la greul jug politic pe care-1 sufereau Nocera şi Gualdo Tadino 
din partea Perugiei. 51. Din Gange : precum soarele acesta al nostru (contrapus soarelui de 
milostenie, care a fost Sfîntul Francisc) răsare cîteodată din Gange. Pe vremea lui Dante se 
credea că îmbucătura Gangelui se află la 90° la răsărit de Ierusalim; era deci socotit punctul 
cel mai oriental. Adesea : adică la solstiţiul de vară, cînd răsare mai mult dinspre îmbucă¬ 
tura Gangelui (Del Lungo). 53. Ascesi: numele popular al Assisului. Puţin: ascesi ca sub¬ 
stantiv comun înseamnă ridicare, înălţare. 54. Răsărit: fiindcă de acolo a răsărit un soare 
nou pe pămînt. Pietro di Dante adnotează: „Iste Franciscus, benedictus quia Deus fuit in eo, 
ut eius stigmata ostendunt, merita dicitur Sol et Oriens”. 55. N-a fost : n-a fost prea departe 
de ziua naşterii. 57. Prin virtuti : fiindcă la 24 de ani, adică în 1206, Sfîntul Francisc a lăsat 
viaţa lumească şi a început apostolatul său. Virtuţi : în înţelesul de fapte bune creştineşti. 
58. O femeie : Sărăcia. Nunta Sfîntului Francisc cu Sărăcia constituie una din cele mai 
minunate fresce ale lui Giotto în biserica inferioară din Assisi. 60. -n război : tatăl Sfîntului 
Francisc, Pietro Bernardone, negustor bogat, care trăia în mod luxos, ar fî voit ca şi fiul său 
să ducă o viaţă luxoasă asemenea celorlalţi tineri bogaţi — ceea ce de altfel şi făcu, pînă la 
vîrsta de 24 de ani, iubind însă mai ales viaţa cavalerească, tot ca un fel de viaţă superioară, 
a sufletului. După o luptă cu cei din Perugia, în care a şi fost luat prizonier, văzînd cruzimea 
acestei lumi, care îşi trecea vremea în lupte fraterne purtate între cetăţeni din oraşe vecine şi 
de multe ori între locuitorii aceluiaşi oraş, gîndul i se întoarse către Dumnezeire. Tot urmînd 
să ducă viaţa cavalerească, începu să viseze în palate de cristal şi aur, pînă cînd într-o bună 
zi se arătă foarte darnic la restaurarea unor biserici dărîmate. Renunţă apoi la toate bogăţiile 

61 şi-n faţa curţii lui spirituale 
şi coram patre-şi logodi iubita 
cea zi cu zi mai dragă vrerii sale, 

64 Obscură şi-n dispreţ, ca nepeţita 

de nimeni, văduvă de-ntîiul soţ, rămase 
o mie de-ani, pînă ce el venit-a, 

67 si nu-i servi că vesel-o aflase 

9 

cu-Amicle, cînd pe nume fu chemată 
de cel ce-ntreaga lume-o-nspăimîntase; 

70 nimic, c-a fost feroce de bărbată 
incit, pe cind rămase jos Maria, 
ea vru pe cruce-a fi cu Crist urcată. 

73 Spre-a nu-ţi lungi spre-obscur alegoria, 
aceşti amanţi din spusele cuvinte 
tu-i ia că sint Francisc si Sărăcia. 

9 

76 Concordia lor si-amorul lor fierbinte 

9 

[Înfăţişarea veselă şi drag privit] 
la mulţi le-a fost izvor de ginduri sfinte, 


72. vru cu Crist pe cruce-a fi (a), plînse (c). 74. lungile (a). 


pămînteşti şi, în faţa episcopului, ca să nu-i rămînă nimic la el din averea părintească, îşi 
dezbrăcă hainele şi le dădu înapoi tatălui. Episcopul, în faţa căruia se petrecea aceasta, îi 
aruncă pe umeri o manta, oferită de un oarecare din cei de faţă. Sfîntul Francisc, luînd o 
bucată de moloz de jos, însemnă pe haină o cruce. Se poate spune că, din acea clipă, tipicul 
franciscan a luat fiinţă. „Spune Sfinta Tradiţie că într-o zi de primăvară din anul 1206, în 
singuratica bisericuţă a Sfîntului Damian, pe cînd afară soarele năpădea prin munţi şi văi şi 
toată colina din jur surîdea de bucuria pămîntului înverzit, iar freamătului şoptit al pădurii 
îi răspundea murmurul lin al apelor sărind din piatră în piatră la poalele dealului înverzit 
şi rîndunelele despicau văzduhul ca nişte săgeţi iuţi sub seninul străveziu al frumosului cer 
din Umbria, Francisc, cufundat în viziunea lui Dumnezeu, primea cuvintele Celui crucificat: 
«Du-te şi drege Casa Mea părăsită şi năruită!»; şi cu totul aprins de curata ardoare, se ridică 
în picioare şi porni la lucru, părăsind plăcerile şi îndestulările vieţii, închinîndu-şi vremea 
ce-o mai avea de trăit operei de milostenie creştină, mîngîind pe cei nenorociţi, făcînd bine 
celor umili sau retrăgîndu-se adesea într-o peşteră părăsită a muntelui pentru a căuta căile 
Domnului” (Passerini). 61. Curţii... spirituale: curtea episcopală în faţa căreia tatăl său îl 
chemase ca risipitor. 62. Coram patre : de faţă fiind tatăl. Iubita : Sărăcia. 65. Soţ : Isus 
Cristos, cel dintîi care a iubit Sărăcia, întrupîndu-se într-un om de condiţie umilă. 66. El : Sfîntul 
Francisc. 67. Vesel- : e vorba tot de Sărăcie. Dante face aluzie la un episod din Pharsalia lui 
Lucan (V, 304 şi urm.) şi-n care se povesteşte cum Cezar găsise pe pescarul Amiclas dormind 
liniştit sub un adăpost de crengi, pe ţărmul mării, în mijlocul vălmăselii sîngeroase a războ- 
iului civil. In Faptele lui Cezar {161 şi urm.) citim următoarele : „Cezar sosi şi scutură crengile. 
Amiclas se trezi, fără a se înspăimînta defel... şi, după cum spune Lucan, nu există nimeni 
pe lume, chiar într-o fortăreaţă bine păzită, care să nu se teamă cînd ar auzi pe Cezar bătînd 
la uşa lui. Amiclas nu se temea nici de piraţii de mare, nici de hoţii de pe uscat, fiindcă nu 
avea nici o avere de pierdut”. Dante îşi închipuie Sărăcia cum doarme singură cu Amiclas, pe 
ţărmul mării, la adăpostul crengilor — un procedeu alegoric şi plastic în acelaşi timp. Un 
sculptor de basoreliefuri bisericeşti n-ar fî procedat altfel. 70. Nimic : Sărăcia a rămas nepeţită, 
cu toate că Cezar o găsi dormind liniştită, cu Amiclas. Tot ea, pe cînd Maica Domnului se afla 
la picioarele crucii, a urcat pe cruce împreună cu Isus, de care nu se despărţi nici în cea din 
urmă clipă. 77. Veselă : fiindcă atunci sărăcia e izvor de sfinţenie, cînd nu numai că o supor¬ 
tăm cu răbdare, dar o socotim chiar cea mai iubită dintre tovarăşe si trăim cu ea fericiţi. 
78. Izvor : a pricinuit în mulţi alţii vocaţie, „sfîntul gînd de a face şi ei la fel” (Del Lungo). 

DIVINA COMEDIE 


79 aşa că-ntîi Bernard cel preamărit 
s-a desculţat, urmînd atare pace 
şi-n fuga sa credea c-a zăbovit. 

82 O, neştiut-avere, bun verace ! 

Desculţ fugi Egid, desculţ Silvestru 
Urmînd pe mire,-atît mireasa place! 

85 Şi-aşa de-aici, părinte şi maestru, 
cu doamna sa şi [soaţă] se ducea, 
uniţi de-acum cu-al lor smerit capestru. 

88 Că el ca tat-un Bernardone-avea, 

de laş cu ochii-n jos nicicînd nu stete, 
şi nici că demn de-adînc dispreţ părea, 

91 ci-n chip regal lui Inocenţiu-i dete 
pe faţă asprul gînd, şi-a tagmei lor 
a tagmei sale cea dintîi pecete. 

94 Cînd mult a fost urmînd smerit popor 
pe-acel a cărui viaţă minunată 
mai bine s-ar cînta-n cerescul cor, 

97 prin Duhul Sfînt atunci de-a doua dată 
de-Onoriu fost-a vrednica dorinţă 
a marelui păstor încununată. 

100 Avînd, apoi, de-a fi martir dorinţă, 
în fată stînd sultanului trufaş 

9 9 

vorbi de Crist si-urmasii-ntru credinţă. 

9 9 9 


86. soţie (A). 87. de (a). 92. din parte-aceia (a). 93. Primi de-aici (a). 


79. Bernard : Bernardo da Quintavalle a renunţat la bogăţiile sale ca să urmeze pe Sfîntul 
Francisc, al cărui prim discipol a fost. 80. Desculţat : s-a desculţat, mergînd numai în san¬ 
dale, după tipicul franciscan. 81. Zăbovit: cu atîta ardoare de credinţă, încît i se păru 
c-a întîrziat prea mult, deşi era cel dintîi în a urma pe Sfîntul Francisc. 82. Avere, bun...: 
sărăcie. 83. Egid: din Assisi, mort în 1272, cel mai preaslăvit cuvios din vremea aceea. 
Silvestru: a fost cel dintîi cleric care-a urmat pe Sfîntul Francisc. Se spune că la început era 
tare zgîrcit, dar avînd o vedenie s-a convertit; a dăruit săracilor toată averea lui şi a urmat 
pe sfînt. 84. Mire : Sfîntul Francisc. Mireasa : Sărăcia. 87. Capestru : funia pe care fran¬ 


ciscanii o purtau şi o poartă încă la şold, deasupra tunicii. întrebuinţarea acestei funii vine 
de la faptul că Sfîntul Francisc obişnuia să numească trupul fratele măgar şi deci îi punea 
căpăstru. 88. Că el : şi niciodată nu s-a simţit umilit că era fiul unui simplu negustor. 
91. Inocentiu: Inocentiu al IlI-lea, care încercase, de asemenea, întocmirea unui ordin de 
pauperes catholici, urmărind aceeaşi ţintă ca Sfîntul Francisc. 92. Gînd: de a întocmi un 
ordin monahal supus la prescripţiile cele mai aspre. Şi: şi de la Inocenţiu primi cea dintîi 
bulă de confirmare. 94. Mult: cînd numărul urmaşilor tipicului franciscan a crescut... 
95. Pe-acel: Sfîntul Francisc. 96. Mai bine: mai bine decît în altă parte laudele vieţii lui 
s-ar cînta în Rai {cu gloria in excelsis). Intr-adevăr, după cum spune Del Lungo, viaţa Sfîntului 
Francisc a făcut parte într-o vreme din slujba care se cînta în cor de către franciscani în zilele 
de sărbătoare. 97. Prin Duhul : a se construi: „Atunci vrednica dorinţă a marelui păstor 
(Sfîntul Francisc) a fost încununată de-a doua dată de Onoriu (papa Onoriu al IlI-lea) prin 
Duhul Sfînt”. Intrucît inspiraţia recunoaşterii a doua a tagmei franciscane, cu toate că a fost 
făcută de Onoriu al IlI-lea, a purces de la Duhul Sfînt, de la care sînt inspirate actele papilor 
cînd vorbesc ex cathedra. 100. Martir: Cf. Fioretti, 24: „Sfîntul Francisc, îndemnat de zelul 
credinţei întru Cristos şi de dorinţa muceniciei, a pornit odată peste mare, cu doisprezece 
preasfinţi tovarăşi şi s-a dus drept la sultanul Vavilonului”. 102. Urmaşii : apostolii. 

103 Ci-avînd pentru botez prea pătimaş 

pe-acest popor, spre-a face ce-şi propuse 
s-a-ntors s-adape-ausonicul imaş. 

106 Aci-ntre Tibru şi-Arno Crist îi puse, 
pe-un aspru stei, sigiliul său din fine 
şi-n carnea sa doi ani pe-acesta-1 duse. 

109 Cînd Cel ce l-a ursit spre-atîta bine 
a binevrut să-l suie-n cer la plata 
ce-o dobîndi-n smerenia lui de sine, 

112 la fraţi, ca drepţilor erezi, lăsat-a 
pe doamna cea iubit-atît, cerînd 
să fie de-al ei drag la toate gata. 

115 Apoi din poala ei plecat-a cînd 

se-ntoarse-n cerul său ăst suflet mare, 
şi-un alt coşciug el trupului nevrînd. 

118 Gîndeste-acum deci cine-a fost el care 
ca demn coleg spre ţelul drept ţinu 
corabia lui San Pietru-n larg pe mare! 

121 Iar el al nostru patriarh ne fu. 

Deci poţi vedea de-ncarcă mărfuri bune 
acei ce-i sînt urmaşi cum el îi vru. 

9 


108. pe care-n carne apoi (a). 109. Pe care-n carne-apoi (a). 


103. Pătimaş: refractar. Cf. Fioretti, op.cit. : „La urmă, băgînd de seamă Sfîntul Francisc că 
nu mai putea să roade în acele părţi prin revelaţie dumnezeiească, s-a pregătit cu tovarăşii 
săi de întoarcere printre cei credincioşi. Şi atunci sultanul i-a zis : «Francisc, eu bucuros m-aş 
converti la legea lui Cristos, dar mă tem s-o fac acum, fiindcă dacă aceştia ce sînt în jurul meu 
ar afla-o, m-ar omorî pe mine şi pe tine, cu toţi tovarăşii tăi, ci, fiindcă tu mai poţi face încă 
mult bine şi eu am de descurcat multe treburi foarte grele, vreau să îndepărtez moartea ta 
şi a mea; dar învaţă-mă cum pot să-mi tămăduiesc sufletul»”. 104. Propuse : de-a întoarce 
lumea de la treburile pămînteşti la viaţa spirituală. 105. Imaş : în text: „S-a întors la rodul 
ierbei italice”. Şi la Dante este deci tot o comparaţie îndrăzneaţă. 106. -ntre Tibru: stînca 
numită „La Vernia”, între izvoarele Tibrului şi Arnului. In această localitate, foarte aspră şi 
plină de stînci rîpoase (posesiunea contelui Orlando din Chiusi, care o dărui Sfîntului Francisc), 
s-a întîmplat minunea stigmatelor, prin care Sfîntul Francisc a primit rănile lui Isus (1224). 
107. Stei : steiul Verniei. Sigiliul : sigiliul sfînt al stigmatelor. 110. -n cer : să primească răs¬ 
plata binemeritată a vieţii lui, cheltuită spre slava Domnului şi binele aproapelui. 112. Erezi: 
moştenitori. 113. Doamna : Sărăcia. 114. Să fie : călugării franciscani să fie gata la toate de 
dragul sărăciei. 115. Ei: al Sărăciei, fiindcă a dorit să moară pe pămîntul gol. Spune legenda 
că la moartea Sfîntului Francisc s-a făcut lumină mare, încît toate ciocîrliile au început să 
cînte ridicîndu-se către cer, ca şi cum ar fî răsărit soarele. 117. Un alt: decît pămîntul gol. 
118. El: Sfîntul Dominic, născut în 1170 la Callaruega, în Castilia, şi mort la Bologna în 
1221. Legenda spune că, pe cînd mama sfîntului (Ioana, soţia lui Felix Guzmăn) îl purta în 
pîntece, a avut un vis ciudat: i s-a arătat un căţeluş ce purta în gură o făclie cu care dădea 
foc lumii. E simbol al luminii şi carităţii pe care Sfîntul Dominic avea să le împrăştie printre 
oameni. 121. Al nostru patriarh: fiindcă Sfîntul Toma, care vorbeşte, era dominican. 
122. -ncarcă : urmează metafora corăbiei. Sfîntul Toma vrea să spună că Dante poate înţelege 
foarte lesne dacă urmaşii celui care a fost demn să fie colegul Sfîntului Francisc în a îndrepta 
corabia Bisericii către ţelul cel bun încarcă ori nu mărfuri bune (îşi împodobesc ori nu sufletul 
cu virtuţi şi sfinţenie) şi dacă îl urmează aşa cum el a voit. Răspunsul, se înţelege, e afirmativ. 
Numai că, din nenorocire, urmaşii — dominicanii - nu prea ascultau de preceptele învăţă¬ 
torului lor şi atunci Dante aruncă o severă invectivă asupra rătăcirii lor. 

124 Ci-atît de-avidă de-altfel de păşune 
e turma-i de-azi, că nu se poate-apoi 
să nu se-mprăştie şi pe căi nebune. 

127 Pe cît mai mult răzlete-ale lui oi 
se pierd de el, pe-atît şi mai sărace 
de lapte viu la staul înapoi. 

130 Mai sînt si-atari ce-au team-astfel a face 
şi stau lîngă păstor, dar rari ce sînt, 
puţin postav de-ajuns li-e să-i îmbrace! 

133 De n-a fost deci obscur al meu cuvînt 
si-atentia ta de-a stat tot atintită 

9 9 9 

şi cîte-am spus de nu le-am spus în vînt, 

136 atunci dorinţa-n parte ţi-e-mplinită, 
căci vezi copacul de-unde rup eu, frate, 
si vezi restricţia ce-mi fu rostită: 

9 9 

139 ce-ngraşă mult pe cel ce nu s-abate”. 


128. între atîta şi mai se vede un şi abia perceptibil. 130. groaz- (a). 131. ci-s rari 
astfel (a). 132. n-au op de mult (a), c-ajung trei patru Uni ca să-i... (b). 133. De-a 
fost deci clar cuvîntul meu, şi-n el (a). 134. Urmindu-mi toate pîn-a-i fi ca ţel (a). 
135. ...aminte dacă şters în (a). 137. copac uscat (a). 138. mea astfel (a). 


124. Altfel: cu totul deosebită de hrana sufletească. 125. Azi : călugării dominicani din vremea 
lui Dante. 126. Nebune : ale foloaselor lumeşti. 128. Se pierd : se îndepărtează. 129. Lapte: 
mai sărace în daruri sufleteşti. 130. Astfel : a se împrăştia pe căi nebune. 131. Lîngă păstor: 
urmează cu silinţă şi cu dragoste tipicul Sfîntului Dominic. 132. Postav: sînt aşa de puţini, 
încît pentru îmbrăcămintea lor nu e nevoie de mult postav. 136. -n parte : în ceea ce priveşte 
una din îndoielile lui Dante, adică aceea care se referă la cuvintele Sfîntului Toma : „ce-ngraşă 
mult pe cel ce nu s-abate”. 































INFERNUL 



CîntuC XII 


Cerul al patrulea, al Soarelui: 
sufletele înţelepte 


A doua cunună de suflete (1-30) © 
Laudele Sfîntului Dominic (31-114) © 
Abaterile ordinului franciscan (115-126) 
© Sfîntul Bonaventura si tovarăşii lui 
(127-145) 


1 Abia sfîrsi fericea făclioară 

cuvîntu-i ultim, şi-ncepu zburînd 
în roat-a se-nvîrti divina moară. 

4 Dar n-a-ncheiat deplin o roată, cînd 
veni s-o-ncingă altă roată sfîntă, 
si-n cînt si joc acelaşi tact urmînd: 

9 5 t/ y 

7 un cînt ce-ntrece-n toate cîte cîntă 
si muze-aici si-a mărilor femei, 
cum raza primă-ntrece pe-o răsfrîntă. 

10 Si-asa precum si norii subţirei 

9 9 ^ 9 9 

fac arcuri paralel şi-ntr-o coloare, 
cînd luno dă poruncă servei ei, 


1. Vorbirea (a). 2. cind începu (a). 3. rotirea (a). 4. făcu (a). 6. avu acelaş tact 
urm. (a), -n curs urmînd-o (A). Am introdus în text varianta (b) pentru a restabili 
rima. 7. ce-ntrece-atît tot (a). 10. şi cum se-ntind pe (a). 


1. Făclioară: sufletul Sfîntului Toma. 2. Şi-ncepu: a se construi: „Şi Divina moară (a sufle¬ 
telor fericite) începu zburînd a-nvîrti roata”. E vorba de cele două cununi de făclii care 
se-nvîrtesc în sens contrar si care înainte au fost asemuite de Dante cu rotile unui ceasornic, 
iar acuma cu pietrele unei mori. 4. O roată : un cerc întreg. 5. Altă : o nouă cunună, de alte 
douăsprezece suflete fericite, înconjură pe cea dintîi, jucînd şi potrivindu-şi cu ea mişcarea 
şi cîntecul. 7. Un cînt : gîndul poetului se-ntoarce înapoi, spre a explica ce fel era cîntecul 
de care a vorbit în versul precedent. 8. Mărilor femei : în text: „sirenelor”, dar fiindcă Dante 
adaugă „noastre”, sînt interpreţi care înţeleg: cîntăreţi, poeţi... Interpretarea mai simplă e că 
Dante, cu acel „noastre”, referit la muze si sirene, n-a înţeles altceva decît muzele si sirenele 
cunoscute nouă din mitologie. 9. întrece : în aceeaşi proporţie în care raza incidenţă e mai 
luminoasă decît cea răsfrîntă. 10-12. Si-asa... : a se construi: „Acele două cununi de trandafiri 
ce-n veci nu mor tfăcură] împrejurul nostru [două arcuri concentrice], aşa precum şi norii 
supbţirei...” ş.a.m.d. 11. Arcuri: e vorba de fenomenul optic al curcubeului, care de multe ori 
se prezintă dublu. 12. luno : se ştie că în mitologia clasică Iris (curcubeul) era vestitoarea 
zeilor şi mai ales a zeiţei lunona. Dante şi-aduce aminte de versul lui Ovidiu din Metamorfoze 
(I, 270) în care Iris e numită „lunonis nuntia varios induta colores”. 

13 iar cel îngust dă celui larg lucoare, 
precum fu glasul Nimfei mistuite 
de-amor, aşa ca negura de soare, 

16 si-aduc aminte lumii liniştite 

că Domnul pact cu Noe-a pus, cînd plouă, 
că alt potop el nu va mai trimite; 

19 aşa-mprejurul nostru-acele două 

cununi de trandafiri ce-n veci nu mor 
şi-aşa pe-un tact cea veche cu cea nouă, 

22 Cînd hora si-altă sărbătoare-a lor 
de cîntec si de schinteiere dată 

9 

CU vesele şi dragi lumini în cor, 

25 s-opriră-n loc pe-o vrere concordată, 

precum şi-ai noştri ochi oricînd ni-e placul, 
se-nchid pe-un tact şi se deschid deodată, 

28 din sînul unei flăcări din colacul 

cel nou ieşind un glas m-a tras spre sine, 
precum e tras spre steaua sa şi acul. 

31 Şi-aşa-ncepu: - „Iubirea ce-arde-n mine 
mă-ndeamnă să-ţi vorbesc de-al doilea duce, 
căci el de-al meu vorbi asa de bine. 

9 

34 E just deodată laude-a le-aduce, 
căci lor, precum alături se luptară, 
şi-alături gloria-nvingerii le luce. 

14. La fel cu (a). 22. deci şi sfintul lor (a). 23-24. schinteere! Atît în cînt cît şi-n 
lucrarea dulci (a). 25. S-opriră-ntr-o voinţă (a). Au stat de-odată şi cu aceeaş vrere (a). 
27. Şi-aşa, şters în (a). Varianta (a) e introdusă în text de însuşi autorul printr-un 
semn de chemare, pe-un tact (deplin) (a). 


14. Nimfei : nimfa Eco, care, mistuindu-se de dragoste neîmpărtăşită de către Narcis, a fost 
transformată de zei într-o stîncă ce răsfrîngea vorbele altora. Dante voieşte să compare 
răsfrîngerea curcubeului interior în cel exterior cu glasul care de asemenea se răsfrînge în 
fenomenul ecoului. 17. Cînd plouă : a se construi: „Şi cînd plouă aduc aminte lumii liniştite 
că Domnul pact cu Noe-a pus.” Cf. Geneza, IX, 11-15: „Şi Dumnezeu a zis către Noe: «Iată 
semnul legămîntului pe care-1 fac între Mine şi voi... curcubeul Meu pe care l-am aşezat în 
nori. Cînd voi strînge norii deasupra pămîntului, curcubeul se va arăta în nori; şi Eu voi 
aduce aminte de legămîntul dintre Mine şi voi şi apele nu se vor mai face potop, ca să nimi¬ 
cească orice făptură»”. 19. Aşa : făceau două arcuri paralele şi într-o culoare. 21. Un tact : îşi 
acordau mişcarea si cîntecul. 22. Sărbătoare : veselia cu care sufletele îsi manifestau fericirea 

7 9 9 

lor. 24. Lumini : fiindcă veselia lor se arăta printr-o mai mare strălucire. 25. S-opriră : se referă 
la cele două subiecte din versul 22: „hora” şi „sărbătoarea”. Concordată : în aceeaşi clipă, 
printr-o voinţă identică. 27. Tact : în acelaşi timp. 28. Colacul : a doua cunună de douăspre¬ 
zece suflete fericite, care s-a adăugat la cea dintîi. 29. Un glas : franciscanul Bonaventura 
da Bagnorea, care va proslăvi pe Sfîntul Dominic, după cum dominicanul Toma d’Aquino a 
proslăvit pe Sfîntul Francisc. 30. Acul : acul magnetic, care se întoarce către steaua polară, 
înspre nord. Cf. Ristoro d’Arezzo, Composizione del mondo, IV, 2 : „Acul ce călăuzeşte pe 
marinari prin virtutea cerului este atras şi îndreptat către steaua ce e numită polară”. 
31. Iubirea: iubirea dumnezeiască, milostenie, caritate. 32. Duce: Sfîntul Dominic. 33. El: 
prin ciracul Sfîntului Toma. Al meu : Sfîntul Francisc. 35. Se luptară : în viaţă, cînd făceau 
parte din „Biserica militantă”. 36. Gloria : acuma, cînd fac parte din „Biserica triumfătoare”. 

37 Oştenii lui Cristos, cari scump costară 
din nou a se ’narma, încet umblau 
urmîndu-şi steagul, slabi şi-n oaste rară, 

40 cînd Cel pe care toate Domn îl au, 
văzînd pe-oşteni în groapă cu pîciorul, 
din milă numai, nu că meritau, 

43 le-a dat, cum zic, miresei ajutorul 
prin doi eroi, să spuie şi să facă, 
spre-a scoate din greşitul drum poporul. 

A 

46 In ţara de-unde blîndul Zefir pleacă, 
şi cald prin mugurii cei noi pătrunde 
de cari pămîntu-n nou vestmînt se-mbracă, 

49 şi-aproape-acelei năvăliri de unde 
în dosul căror Feb în lunga-î fugă 
de multe dăţî oricărui om s-ascunde, 

52 acolo stă fericea Callarugă 

sub paza tare-a vrednicului scut 
cu leul subjugat care subjugă. 

55 Aci-ndrăgitul mire s-a născut, 

al legii noastre,-ursit atlet să iasă, 
cel blînd cu-ai săi, dar celor răi temut. 


38. Urzii (a). 41. Văzu oştirea (a). 54. C-un leu ce-i subjugat pe cînd (a). 57. perire (a). 


37. Oştenii: creştinii, întrucît viaţa lor este socotită ca o miliţie împotriva răului. Cf. Iov, 
VII, 1: „Soarta omului pe pămînt este ca a unui ostaş”. Scump : fiindcă pentru a se înarma 
din nou cu harul dumnezeiesc a fost nevoie de patimile şi moartea Mîntuitorului. 39. Steagul: 
Crucea. Rară: puţini la număr. 40. Cel: Dumnezeu, stăpînul Universului. 41. Groapă: cu 
piciorul în groapă, în primejdie de moarte a sufletului. 43. Miresei : Bisericii. 44. Doi : Sfîntul 
Francisc şi Sfîntul Dominic. Spuie... facă : cu spusa şi cu fapta, propovăduind şi îndemnînd 
la fapte bune pe credincioşi. 46. Ţara : în partea apuseană a Europei, de unde porneşte vîntul 
zefir, care suflă de la apus, aducînd vremea bună ţârilor occidentale. „Poetul atribuie acestui 
vînt reîntoarcerea primăverii, înfăţişată de priveliştea întinsă a pămîntului, acoperit de 
frunziş verde ; simbol al reînfloririi credinţei, reînflorire pricinuită de cuvîntul sfîntului, care 
era să nască în acel ţinut” (Steiner). 49. Năvăliri: nu prea departe de golful Gasconiei, ale 
cărui ţărmuri sînt lovite de acele valuri, în dosul cărora de multe ori apune soarele în solstiţiul 
de vară. 52. Callaruga : mic oraş în regatul Castiliei, fericit pentru că a dat pe Sfîntul 
Dominic. 53. Scut : stema Castiliei, în care se afla un leu deasupra unui turn (leul care sub¬ 
jugă), iar pe partea cealaltă, un turn deasupra unui leu (leul subjugat). 55. -ndrăgitul mire : 
Sfîntul Dominic, fierbinte îndrăgostit de legea noastră creştină. 56. Atlet : întrucît s-a luptat, 
pentru credinţă, împotriva ereticilor. 57. Ai săi : binevoitor faţă de urmaşii lui şi credincioşi, 
şi crud, neînduplecat faţă de duşmani. Temut : fiindcă cu neînduplecare a luptat cu duşmanii 
credinţei. Figura istorică a Sfîntului Dominic este cu totul diferită de aceea pe care ne-o 
prezintă unii istorici şi comentatori ai Divinei Comedii, cu tendinţe materialiste şi pozitiviste. 
Aceştia au ridicat în slavă pe nevinovaţii (!) albigenzi (printre ale căror eresuri era şi comu¬ 
nitatea femeilor!) şi, fiind porniţi împotriva Bisericii catolice şi a credinţei, au exagerat 
cruzimile cruciadelor împotriva albigenzilor, făcînd răspunzător de ele şi pe Sfîntul Dominic. 
Realitatea este că toţi biografii sfîntului, chiar cei care, făcînd aluzie la intransigenţa lui, îl 
compară cu „leul lui Iuda”, adaugă: „Dar armele oastei sale erau cele sufleteşti, nu cele 
materiale”. Şi cronicarul G. de Puylaurens spune că „doi puternici ostaşi ai lui Dumnezeu, 
episcopul Diego şi Dominic, după mai mult de doi ani de predicare în Provenţa, văzînd că nu 
era chip să stingă focul ereziei, fură siliţi a cere ajutor puterii papale; şi atunci, din inspiraţie 

DIVINA COMEDIE 


58 Creată cînd îi fu, spre multe-aleasă 
fu mintea-i plină de divinul foc, 
că-n mamă el şi-a fapt o profeteasă, 

61 iar cînd s-au împlinit în sfîntul loc 
logodna dintre el şi legea vie, 
şi şi-au promis iubirea reciproc, 

64 femeia care-i stete mărturie 
în vis văzut-a fructul de mirare 
ce-avea din el urmaşi si-ai săi să vie, 

67 şi-aşa, spre-a fi acel ce-a fost şi-atare, 
i-au dat din inspiraţie divină 
un nume-al cărui sens întreg al are. 

70 I-au zis deci Dominic. Vorba deplină 
îmi e ca de-un plugar pe care Crist 
alesu-l-a spre-a-1 ajuta-n grădină. 

73 Păru, ce-i drept, şi sol şi-argat lui Crist 
căci primu-amor i-a fost spre-acea povaţă 
pe care-n locul prim ne-o dete Crist. 

76 Veghind ades cu gînditoare faţă, 

găsit era-n vrun colţ de-a sa nutrice, 
parc-ar fi zis: «Eu de-asta sînt în viaţă!». 


60. Ce-n mană (a). 61. Iar cînd făcu prin apă-n sfint... (a). 63. jwrmc? astfel iubi¬ 
rea (a). 66. şi-ar (a). 74. Căci fapta lui dintîiu a fost (a). 75. Spre cel dintîiu cuvînt 
cerut (a). 77. părînd c-ar zice (a), şi să explice (a). 


dumnezeiască, au hotărît să înfiinţeze predicatori perpetui pentru a abate din calea greşită 
pe eretici. Din acest motiv, sub Sfîntul episcop Folco (fostul trubadur Folquet de Marselha), 
s-a înfiinţat ordinul predicatorilor, a căror călăuză şi grijă o luă asupră-i stegarul Sfîntul 
Dominic”. E vorba deci — în ce priveşte pe Sfîntul Dominic şi pe dominicani — de predicare, 
nu de mijloace violente. Că acestea au fost întrebuinţate — şi s-ar fi găsit încă un episcop 
care, întrebat cum cunoaşte dacă cineva este sau nu eretic, ar fî răspuns : „Omorîţi pe toţi! 
Dumnezeu va alege pe-ai săi!” — e foarte rău, dar Sfîntul Dominic nu poate fî făcut răspunzător 
de aberaţiile unor fanatici. 58. Creată : cred că ar trebui construit: „Mintea-i plină de divinul 
foc, cînd îi fu creată, fu aleasă spre multe, [aşa] că el şi-a fapt în mamă o profeteasă”. Aleasă : 
cu înclinare către virtuţi. 60. Profeteasă : face aluzie la visul simbolic ce mama lui îl avu pe 
cînd îl purta în pîntece. Cf. Paradisul, XI, 118. 61. în sfîntul loc: cristelniţa. 62. Logodna: 
sfîntul botez. 64. Mărturie : naşă. 65. Fructul : rodul minunat ce aveau să-l dea Sfîntul 
Dominic si urmaşii lui. 66. Ce-avea : a se construi: „ce avea să vie din el si urmaşi”. 69. Un 
nume : Sfîntul Dominic, adică qui Domini est, care aparţine Domnului. Sens : de posesiune. 

70. Vorba: şi eu vorbesc de dînsul, adînc convins că trebuie comparat cu un plugar ş.a.m.d. 

71. Crist : a se observa că totdeauna în Divina Comedie sfîntul nume al lui Crist {Nomen 
quod est super omne nomen, după Sfîntul Pavel, Epistola către Filipeni, II, 9) nu rimează decît 
cu sine. Interesantă e ipoteza lui D’Ovidio, că Dante procedează astfel fiindcă în nişte sonete 
satirice din epoca tinereţii, scrise împotriva lui Forese Donaţi, făcuse să rimeze numele lui 
Crist cu cuvinte nedemne, ca de pildă „trist” şi altele de acelaşi fel (în italieneşte, tristo = 
rău). 74. Povaţă: cf. Matei, XIX, 21: „De voieşti să fîi desăvîrşit, mergi, vinde-ţi averile tale 
şi le dă săracilor, şi vei avea comoară în cer, şi vino şi urmează-Mi Mie” - cuvinte spuse de 
către Isus tînărului bogat. 78. De-asta: ca şi cum ar fi vrut să spună, cu acel gest, ceea 
ce nu putea să exprime încă cu vorba: „Am venit să trăiesc în sărăcie şi meditaţie!”. Mai 
tîrziu şi-a vîndut şi cărţile, pentru a veni în ajutorul săracilor, spunînd că nu-i era în putinţă 
să înveţe pe nişte piei moarte (pergamentele) cît timp oamenii vii mureau de foame {Acta 
sanctorum Augusti, I, 389). 

PARADISUL 


79 O, tata lui, aievea tu ferice 

şi mama lui, cu-adevărat Giovană, 
de-i bine tîlcuit, precum se zice. 

82 Nu lumii ce-azi se zbate-asa de vană 
urmînd Tadei ori pe-Ostiense clerul, 
ci dragostei de-adevărată mană 

85 un doctor mare-n scurtă vreme cerul 
făcîndu-1, începu să tundă via 
ce-albeşte-n pripă cînd e rău vierul. 

88 Din tronul ce-ocrotea si sărăcia 

cea justă-n vremi (nu tronul, ci mişeii 
ce şed în el ne-aduc ticăloşia) 

91 nu spre-a-nvoi drept şase doii-ori treii 
nici primele vacanţe încasate 
nici dijmele quae sunt pauperum Dei, 

94 nu astea vru. Ci voia de-a se bate 
cu lumea rea pentru acea tulpină 
ce dă acestei sfere flori bogate. 


85. său (a). 87. râu (a). 95. sămînţa care (a). 96. Din care-aici vezi aste flori (a). 
Dă aste flori ce-n jur ţi-s adunate (a). 


79. Ferice : joc de cuvinte, căci în realitate se chema Felix. 80. Giovană : fiindcă în ebraică, 
după lexicografii din vremea lui Dante, acest nume însemna harul lui Dumnezeu. De altfel, 
tot aşa spune legenda sfîntului, în redacţia lui T. d’Appoldia : ,^eneratur a patre Felice, partu- 
ritur, nutritur, fovetur, a lohana, Dei gratia matre :renascitur, et Dominico nomine insignitur, 
gratiae alumnus, divinitatis cupidus aeternaeque felicitatis heres futurus”. 82-86. Nu lumii...: 
a se construi: „Cerul, făcîndu-1 în scurtă vreme un doctor mare, nu lumii ce azi se zbate aşa 
de vană, urmînd clerul {pe cînd clerul urmează) pe Tadeu ori pe Ostiense, ci dragostei 
de-adevărată mană, începu să tundă via”. 82. Vană : în ocupaţii lumeşti. 83. Tadei : Taddeo 
d’Alderotto (1215-1295), medic florentin, după unii întemeietorul şcolii de medicină din Bologna, 
autorul faimosului Libellus sanitatis conservandae, folosit ca text în şcolile medievale. După 
altă părere, mai verosimilă, Taddeo Pepoli, vestit jurisconsult, contemporan cu Dante. Fiind 
vorba de studii ce puteau să atragă la ele pe cineva aplecat către o viaţă religioasă, cred că 
are dreptate Steiner, cînd susţine că de acesta e vorba aici. Ostiense : Enrico di Susa (mort 
în 1271), cardinal al Ostiei, mare cunoscător al dreptului canonic şi adnotator al acelor 
Decretales {Lectura in Decretales) şi al cărţii Summa super titulis Decretalium (Summa 
Hostiensis), foarte cercetate de preoţi, căci în ele erau sancţionate drepturile lor. 84. Mană: 
viaţa adevărată, care este hrana sufletului şi care se obţine nu numai prin studii religioase, 
dar şi printr-o viaţă în conformitate cu îndrumările Evangheliei. 86. Via : via Bisericii, 
cf. Ieremia, II, 21: „Şi eu te-am sădit viţă roditoare şi de cel mai bun soi: cum te-ai schimbat 
oare şi te-ai prefăcut într-o coardă de viţă sălbatică”. 87. Albeşte : îşi pierde culoarea verde, 
se usucă. Vierul : în general preoţii, dar mai ales papa, căruia îi este încredinţată via 
Domnului. 88. Din tronul : în text: de la tronul ; e vorba de tronul papal (ticălos nu prin el, 
cu prin mişeii ce-1 ocupă), ale cărui abuzuri venale Sfîntul Dominic le enumeră. 89. Justă : 
pe săracii, drepţi, ocrotiţi într-o vreme de acelaşi scaun papal, care se ocupă acum numai de 
agonisirea bunurilor lumeşti. 91. Doii: adică numai a treia parte sau jumătatea veniturilor 
ecleziastice. 92. Vacanţe : veniturile primului beneficiu bisericesc deveneau vacante prin 
moartea titularului. 93. Quae sunti care aparţin săracilor lui Dumnezeu. 94. Astea: nici 
autorizaţia de a împărţi numai o treime sau jumătate din venituri, nici cea de beneficii 
vacante, nici dijmele care aparţineau de drept numai săracilor. 95. Tulpină : credinţa, care 
e sămînţa cuvîntului lui Dumnezeu {Matei, XIII). 96. Acestei sfere: acestui cer al Soarelui, 
unde sînt aşezate sufletele teologilor. 


































I 


DIVINA COMEDIE 


97 Deci cu doctrină si cu rîvnă mare 
intra-n ofîciu-apostolesc, curgînd 
ca si-un torent ce sus izvoru-si are, 

100 şi-aşa descinse-n jos, năvală dînd 
în codrii eretici, ce se-nmulţiră, 
tot unde-afla mai tari potrivnici stînd. 

103 Vîlcele multe-apoi din el porniră 
aşa c-arbuştii din curpinsu-ntregii 
catolice grădini mai vii sporiră. 

106 De-a fost atare-o roată a telegii, 
pe care s-apără credinţa vie 
de-a-nvins interne lupte sacrilegii, 

109 tu poţi vedea şi-a altei vrednicie, 
de care pîn-a nu fi eu venit 
d’Aquin vorbi cu-atîta curtenie 

112 ci-atît de ros e fierul ce-a-nvălit 
orbita-ncît se rupe-azi căpătîiul 
si mustul dulce-otet a devenit. 

9 9 

115 Căci gloata lui, ce drept mergea dintîiul, 
punînd picioru-n paşii săi, azi cură 
spre partea-n care primii-au pus călcîiul. 

118 Vedea-se-va-n curînd ce rea cultură 
fac ei, din seceriş, cînd pirul lui 
boci-se-va că nu-i primit în şură! 

121 Deşi nu zic că-n toată cartea nu-i 

măcar vro filă-două-ntr-ale sale 
pe care să citeşti: «Eu sînt ce fui». 


103. Din el vîlcele (a). 110. atunci, cînd nu eram (a). 121. cartea noastră (a). 


98. Intra : imperfectul în locul perfectului simplu. Cf. versul 100 : „descinse”. 101. Codrii : în 
text: „uscături eretice”, -nmulţiră : ce se-nmulţiră găsind terenul favorabil şi nefîind smulse. 
102. Stînd: subiectul este Sfîntul Dominic, care, asemenea unui bun general, era totdeauna 
în locul unde rezistenţa duşmanilor era mai mare. 103. Vîlcele : urmează imaginea torentului, 
care se împarte în mai multe şuvoaie. E vorba, fireşte, de alţi predicatori, urmaşii Sfintului 
Dominic. 104. Arbuştii : credincioşii. 106. O roată : Sfîntul Dominic. Telegii : carul Bisericii 
lui Cristos. Cf. Purgatoriul, XXIX, 107. 107. Pe care s-apără credinţa vie: a se înţelege: 
stînd pe car (ca Beatrice în scena vie a procesiunii mistice din Paradis). Relativul „care” 
se referă la „telegii” din versul precedent. 108. Sacrilegii: ereziile. 109. A altei: adică a 
Sfîntului Francisc, comparat cu cealaltă roată a telegii. 111. D’Aquin: Sfîntul Toma. 
112. Ci-atît : în text: „Ci orbita pe care o făcu partea extremă a circumferinţei sale (a roţii) 
este părăsită, astfel încît unde înainte era drojdie {bună pentru a păstra vinul), acuma este 
mucegaiul”, adică, după cum interpretează unul din cei mai vechi comentatori, lacopo della 
Lana : „unde la început erau frăţie şi unire, acuma este dezbinare şi ură”. 115. Gloata : domi¬ 
nicanii rătăciţi. 116. Săi: ai Sfîntului Dominic. Cură: curg, aproape ca o apă. 117. Primii: 
cei dintîi urmaşi ai sfîntului. Călcîiul: adică în direcţie opusă, înaintînd către locurile pe care 
ceilalţi le-au lăsat la spate, întorcîndu-le călcîiele. 119. Ei : călugării dominicani. Seceriş: 
rodul sufletesc al predicilor. Pirul : buruiană păgubitoare agriculturii, căci, o dată părăsită, cu 
greu se poate stîrpi. Aici din pir va consista aproape întreaga recoltă. 120. Şură : un adăpost 
pentru recoltă. 121. Cartea: ordinul dominican, comparat aici cu o carte. 122. Filă: în sens 
tot figurat: cîte unul sau doi călugări. Sale : ale cărţii. 123. Ce fui : urmaşii credincioşi 

PARADISUL 


124 dar n-o fi d’Aquasparta, nici Casale 
din cari ai legii-atari ies interpreţii 
că unii-o strîng, iar alţii-o iau la vale. 

127 Eu fui Bonaventura-n timpul vieţii; 
şi-oricăror griji, şi nu-s oficii mici, 
le-am pus nebiruit de sus păreţii. 

130 Iluminat e şi-Augustin aici; 

ei [cei ce] primii-ntre desculţii goi 
cu cerul s-au făcut prin sfoar-amici. 

133 Ugo Sanct Victor şi doi Petri-apoi 
Comestor şi Ispanu ce-ntr-o carte 
Cu şase-ori două părţi e viu la voi. 

136 Natan profetul e, şi mai departe, 
Hrisostomos si-Anselm si-acel Donat 
ce demn maestru-a fost al primei arte. 


124. nu-i nici (a). 131. cei ce primi (a). 137. Şi-Anselm şi H. (a). 


învăţăturilor sfîntului (numai doi sau trei monahi pot fî împăcaţi cu cugetul că sînt ceea ce 
au fost înaintaşii lor). 124. Aquasparta: Matteo d’Acquasparta, conducătorul „general” al 
franciscanilor şi apoi cardinal. In 1300 a fost trimis de papa Bonifaciu al VlII-lea la Florenţa, 
ca să încerce o împăcare între „albi” şi „negri” {bianchi şi neri). A fost şeful unui curent care 
era pentru interpretarea mai puţin riguroasă a tipicului franciscan. Casale : Ubertino d’Ilia 
da Casale (1259-1338), şeful curentului contrar, intrînd în ordinul franciscan în anul 1273, a 
fost silit să-l părăsească şi să treacă în cel benedictin (1317). A predat teologia la Paris şi 
în mai multe oraşe italiene, unde de asemenea s-a relevat şi ca predicator. Surghiunit pe mun¬ 
tele Verna, a scris, întru apărarea doctrinelor sale, o carte intitulată Arbor vitae crucifixae. 
125. Legii : ale tipicului franciscan. 126. O strîng: spiritualiştii, al căror şef era Ubertino 
da Casale. La vale: conventualii, al căror reprezentant mai de seamă era d’Acquasparta. 
Am văzut că spiritualii (conduşi de Ubertino da Casale) erau cei mai riguroşi, iar conven¬ 
tualii mai indulgenţi în interpretarea tipicului franciscan. 127. Bonaventura: Bonaventura da 
Bagnorea, despre care am mai vorbit (nota 29). 128. Griji : a se înţelege: „Am pus stavile 
{păreţi) nespus de înalte oricăror griji pămîntene”. Ştim într-adevăr că, în timpul cît a fost 
conducător general al franciscanilor, „a ştiut să se ţie departe de excesele şi ale spiritualilor, 
şi ale conventualilor şi a fost apărător vajnic al sărăciei” (F. Tocco). 130. Iluminat : Illuminato 
da Rieti, unul din cei doisprezece călugări ce însoţiră pe Sfîntul Francisc în călătoria lui 
în Orient, la curtea sultanului. Augustin: nu e vorba, fireşte, de marele Augustin, ci de un 
Augustin din Assisi, care şi el a fost unul dintre primii urmaşi ai Sfîntului Francisc şi repre¬ 
zentant al ordinului în Terra di Lavoro (ţinut aproape de Neapole) în anul 1216. 132. Prin 
sfoar- : căpăstru care serveşte de cingătoare călugărilor franciscani. 133. Sanct Victor : cele¬ 
brul teolog (1097-1141) născut în Flandra şi care a trăit mai mulţi ani în mînăstirea Saint 
Victor din Paris. Pentru ştiinţa sa a fost supraLnumit alter Augustirius. 134. Comestor: Petrus 
Comestor, adică comestor librorum (= devorator de cărţi). S-a născut la Troye, în Franţa, 
la începutul secolului al XlII-lea. A fost secretar al Universităţii din Paris şi a murit în 1179, 
tot în mînăstirea Saint Victor. Cea mai cunoscută operă a lui este Historia scholastica. 
Ispanu : Petrus Hispanus, născut la Lisabona (1226): filosof, medic, teolog şi papă cu numele 
de Giovanni al XXI-lea; a murit în 1277. O carte: Summula logicae, tratat de filosofie în două¬ 
sprezece (6x2) părţi, datorat lui Petrus Hispanus. 135. Voi : oamenii pămîntului. 136. Natan: 
profetul Natan, care, din porunca Domnului, dojeni pe David pentru că pusese la cale uciderea 
lui Urie, ca să-i ia soţia. Cf. Samuel, II, 12, 10: „Şi acum nu se va depărta sabia din casa ta 
în veac, pentru că m-ai defăimat pre mine, şi ai luat pre femeia Iui Urie, Hetitul, ca să-ţi fîe 
femeie”. 137. Hrisostomos : Sfîntul loan din Antiohia, zis Hrisostomul sau Gură-de-Aur 
(347-407), patriarh al Constantinopolului. Anselm : Sfîntul Anselm din Aosta (Piemont). A 
fost episcop în Canterbury (Anglia) de la 1093 pînă la moarte (1109). Dintre operele sale, 
foarte numeroase şi adînci, e celebră aceea despre întruparea lui Cristos: Cur Deus homo '? 
Donat: Aelius Donatus, gramatic roman din secolul al IV-lea d.Cr., autorul woei Arsgrammatica, 
foarte renumită şi destul de răspîndită în Evul Mediu. 138. Primei : gramatica era prima 

139 Raban apoi, şi mie-alăturat 
loachim abatele Calabriei care 
cu spirit de profet a fost dotat. 

142 Să ’nalţ pe-un paladin atît de mare 
mişcat eu fui de-aprinsa simpatie 
şi-a lui fra Tomas dulce cuvîntare, 

145 precum mişcă şi-ntreaga-ne frăţie”. 

142. Să-l laud pe-un Maestru (a). 143. Mişcatu-m-a şi (a). 144. Şi şi-a lui Toma (a). 

145. Precum mişcata (a). 


dintre cele şapte arte ale triviului (gramatica, dialectica şi retorica) şi quadriviului (aritme¬ 
tica, geometria, muzica şi astronomia). 139. Raban: Rabanus Maurus din Magonza, născut 
la 776 si mort la 856. A învătat în mînăstirea din Fulda, sub direcţia lui Alcuin, care a 
adăugat la numele discipolului preferat pe acela de Maurus, discipolul prea iubit al Sfîntului 
Benedict. A fost stareţ al mînăstirii din Fulda şi arhiepiscop al Magonzei. Pe lîngă multe 
opere teologice şi tratate pentru şcolile teologice, a lăsat o enciclopedie (De Universo) şi 
numeroase interpretări ale Vechiului Testament. 140. loachîm : Gioacchino da Fiore, monah 
calabrez şi stareţ al mînăstirii din Corrazzo. Ca şi Raban, a fost exeget biblic şi propovăduitor 
de reforme sociale şi religioase foarte îndrăzneţe, ca o consecinţă a unei interpretări mistice 
a Bibliei, cu totul particulară lui şi condamnată de Biserică (Del Lungo). 141. Profet : fiindcă 
făcea şi multe profeţii despre viitorul Bisericii şi al societăţii omeneşti. 142. Paladin : Sfîntul 
Francisc. 144. Fra Tomas : Sfîntul Toma de Aquino, care a arătat o dragoste fierbinte pentru 
Sfîntul Dominic. 145. Mişcă : face aluzie la hora sfîntă a sufletelor fericite din acest cer al 

teologilor {-ntreaga-ne frăţie), care şi ea a fost pusă în mişcare de plăcerea ce-a încercat-o 
ascultînd dulcea cuvîntare a Sfîntului Toma despre Sfîntul Francisc. 

CîntuC XIII 


Cerul al patrulea, al Soarelui : 
sufletele înţelepte 


Dublul joc şi cînt al sufletelor (1-30) @ Sfîntul 
Toma vorbeşte lui Dante despre ştiinţa lui 
Solomon, Adam şi Isus Cristos (31-110) © 
Greşeala judecăţilor pripite (111-142) 


1 Vrînd bine să-nţelegi ce-acum văzui, 
imagini fă-ţi în gînd, şi neclintite 
ca stînca să le ţii, cit timp îţi spui. 

4 Ia cincisprezece stele-n felurite 
bucăţi de cer, cari ard asa de clare 
că-nving şi zări oricît de-acoperite, 

7 ia Carul cel ce zi şi noapte are 
atîta loc, că-ntors în orice fel 
proţapul său, el veşnic nu dispare, 

10 şi ia şi gura cornului acel 

ce-ncepe-n osie,-n vîrfu-i care-ascunde 
un punct ce-a lumii osie-o ţine-n el 

13 şi două semne fă-ţi apoi rotunde 
cum fu făcut si de-a lui Minos fată 
simţind al morţii ger cum o pătrunde. 


4. Cari senine (a). 5. Pe bolta (a). Lucesc bolta-ncît cuprins ea are (a). 6. Ca vălul 
cetii-ndesuite (a). Că-nving de ceată pline (b). 8. pe cer (a). 9. întors al său proţap (a). 
8-9. Atîta loc pe cer, că-n orice fel! întors proţapu-n veci nu ne dispare (a). 11. -n 
vîrful oiştei, din (a). 11-12. Ce-n vîrful oiştii-ncepînd ascunde! Un punct ce ţine 
osia lumii-n el (b). 14. cînd a lui (a). 


1. Acum : în această clipă, transportîndu-se la timpul cînd se afla în Rai; altfel ar fi trebuit 
să spună „atunci”. Tot astfel şi-n textul italian: „or uidi”. 2. Imagini : să-ţi închipui ce va 
urma. 5. Bucăţi : ţinuturi, regiuni ale cerului. 6. Acoperite : de ceaţă. 7. Carul : cele şapte 
stele ale aşa-zisului Car al lui Boote (Boarul). 8. Loc : în emisferul ceresc boreal, -ntors: 
„fiindcă stelele Carului cel Mare împlinesc ocolul lor [întorcînd proţapul Carului înăuntrul spa¬ 
ţiului cerului nostru], rămînînd mereu vizibile” (Del Lungo). 9. Proţapul : fiindcă se roteşte 
cu el în jurul polului. 10. Gura: deschizătura corpului prin care iese sunetul. Cornului: 
Carul cel Mic, ale cărui stele sînt dispuse aproape în forma unui corn de vînătoare, al cărui 
vîrf începe lîngă steaua polară, pusă la extremitatea osiei, adică a axului împrejurul căruia 
se roteşte. A se construi: „gura acelui corn (deschizătura acelui corn - Carul cel Mic, ce în vîrfu-i 
are steaua polară) ce-ncepe în osie ce-a lumii osie-o ţine-n el”. 13. Semne : constelaţii. Cu alte 
cuvinte: „la-ţi stelele din Carul cel Mare, adaugă pe acelea ale Carului cel Mic, dispune-le 
în două constelaţii în formă de cercuri concentrice, care se rotesc în sens invers, si vei avea 
O palidă imagine de ceea ce am văzut eu, cînd sufletele teologilor au început să se învîrtească 
şi să cînte”. 14. Fată: Ariadna, fiica lui Minos, a cărei coroană (cf. Ovidiu, Metamorphoses, 
VIII, 174-182) Bacchus o schimbă în stele: Coroana Ariadnei. 15. Ger: în clipa morţii. 

DIVINA COMEDIE 


16 si cum o roată-i de-alta luminată 
si ambele rotesc si-asa că-n drum 

9 9 9 

rotirea lor li-e cale-ntîmpinată; 

19 şi-abia un palid chip avea-vei cum 
fu grupa lor şi dupla-le-nvîrtire 
pe lingă punctul unde stau acum, 

22 căci fu mai sus de-a noastr-orice privire, 
pe cit mai sus de cursul linei Chiane 
e cea mai iute-a cerului rotire. 

25 Nu cînt-aici pe Bah, şi nici peane, 
ci trei persoane-n veşnica natură 
unind divinu-n trupul firii-umane. 

28 Cînd joc şi cînt apoi sfîrşite fură, 

din griji în griji ferice-a-şi trece zorul, 
spre noi aceste lămpi un front făcură; 

31 acelaşi foc ce-mi fu povestitorul. 

Francisco,-al vieţii tale minunate, 
a rupt tăcerea ce unea tot corul: 

34 - „Cînd e bătut un rînd de spîce, frate, 
şi boabele-n grînar acum sînt puse, 
mă-ndeamn-un dulce dor si-alt rînd a-1 bate. 

9 

A 

37 In pîeptul, crezî, Cui scoas-o coastă-i fuse 
din ea spre-a face-obrazul minunat 
a cărui gur-atîta plîns ne-aduse, 

40 şi-n pieptul Cui, de lance-nsîngerat, 
şi-ntîi şi-apoi răsplat-a dat deplină 
încît iertare-oricărei culpe-a dat, 


20. C-uJi centru-n punctul (a). 22. Căci ea-ntrecea atît orice privire (a). 28. [sfirşind] 
apoi tăcură (a). 30. Un front spre noi (a). 


18. -ntimpinată : de întîmpinare, întrucît stelele celei dinţii constelaţii, învîrtindu-se, se 
întîlnesc cu ale celei de-a doua, care la rîndu-i se roteşte în sens invers. 21. Stau acum: în 
text: „eram atunci”, adică în centrul acelor rotiri. 25. Nu cînt- : subiectul este sufletele teolo¬ 
gilor. Prezent istoric, în loc de au cîntat (atunci, acolo, în Rai). Bah: ca în corul vechilor păgîni. 
Peane : imnuri de laudă către Apollo. 28. Cînd : a se construi: „Cînd joc şi cîntec fură sfîrşite, 
aceste lămpi, ferice de a-şi trece zorul din griji în griji, făcură un front spre noi”. 29. Din griji: 
trecînd din grija cîntului în lauda lui Dumnezeu în grija de a instrui pe Dante. 30. Un front: 
se întoarseră către Dante şi Beatrice. 31. Foc: Sfîntul Toma. 34. Rînd: face aluzie la prima 
îndoială a lui Dante: „ce-ngraşă mult pe cel ce nu s-abate”. 35. Puse : şi explicaţia este pusă 
la adăpost în memorie. 36. Alt rînd : de spice, adică cealaltă îndoială a lui Dante despre 
ştiinţa lui Solomon, cu privire la care Sfîntul Toma a spus că „nu s-a născut un altul să vadă 
mai bine”. Bate : a o explica. 37. Pieptul : lui Adam. 38. Obrazul : al Evei. 39. Gur- : lăcomia, 
fiindcă, urmînd sfatul şarpelui ispititor, a gustat cea dintîi din fructul oprit şi a dat apoi să 
guste lui Adam, împovărîndu-ne astfel pe toţi cu păcatul originar, pentru a cărui ispăşire a fost 
nevoie de întruparea, pătimirea şi moartea lui Isus Cristos. 40. Cui: Isus Cristos. 41. -ntîi: 
înainte de a muri, cu pilda vieţii Sale şi cu pătimirea Sa. Apoi : după moarte, dînd oamenilor 
plăcuţi lui Dumnezeu mijlocul de a se izbăvi. 42. Oricărei : fiindcă nici o greşeală nu e atît 

PARADISUL 


43 cît poate-umana fire-avea lumină 
fu pusă toată-n ei de-Acela care 
zidit-a pe-ambii-n mila sa divină. 

46 Şi deci ce-am spus mai sus ţi-e de mirare, 
că «n-a văzut alt om asa de-afund» 

9 

ca bunul cel ce-a cincea faclă-1 are. 

49 Deschide-ţi ochii-acum la ce-ţi răspund 
să vezi, că tu ce crezi şi-a mea rostire 
sînt una-n tot ca centru-ntr-un rotund. 

52 Tot ce-i Etern, sau poate-avea pierire, 
nu e decît reflexul din ideea 
ce-o naşte-al nostru Rege prin iubire. 

55 De Primul cel ce-o naşte-apoi, aceea 
lumina vie-n veci nu se desparte 
si nici de-amor ce-i fata lor a treia. 

9 9 

58 Prin mila sa El razele-şi împarte 
ca şi-n oglinzi, în nouă subzistenţe, 
ci-n veci fiind tot Unul mai departe. 

61 De-aci scoboară-n ultime potente 
din act în act mai jos, mereu slăbind 
şi-abia mai naşte scurte contingenţe, 


48. faclă-l (a). 55. De-al Său izvor apoi, în veci (a). 56. nu se mai (a). 58. lumina (a). 
60. Tot anul rămînînd (a). 


de gravă, încît să nu poată fî răscumpărată prin pătimirea lui Isus. 43. Cît : a se construi: 
„Cîtă lumină poate umana fire-avea (în ea)”. 44. Ei : Adam şi Isus Cristos. Acela : Dumnezeu, 
creatorul amîndurora. Raţionamentul lui Dante este astfel: „Toate creaturile, si muritoare, 
şi nemuritoare, purced din puterea care vine de la Dumnezeu. Aceasta, trecînd prin ceruri, 
produce astfel creaturile, punînd în ele pecetea divină, care străluceşte aici mai mult, colo 
mai puţin, fiindcă nu totdeauna natura urmează opera lui Dumnezeu. Adevărata perfecţie o 
avem numai cînd Dumnezeu acţionează direct, cum a fost la crearea lui Adam şi la întruparea 
lui Isus Cristos. De aici urmează că nici un om n-a fost mai desăvîrsit ca Adam si Isus. Deci 
lauda adusă lui Solomon de către Sfîntul Bonaventura, că n-a fost cineva care să fi ştiut mai 
mult decît el, se referă nu la Solomon om, ci la Solomon rege. A fost aşadar cel mai învăţat 
dintre regi, după cum se vede şi din ceea ce a cerut lui Dumnezeu: darul ştiinţei” (Steiner). 
46. Ce : că nu s-a ivit nici un om mai învătat decît Solomon. 48. Bunul : stiinta. Faclă: 

9 9 9 

Solomon. 50. Că tu: a se construi: „Că ce crezi tu si rostirea mea...”. 51. Centru-: centrul 
cercului, care nu poate fi decît unic. 52. Etern: fiinţele nemuritoare, ca de pildă îngerii, în 
diferitele lor stihii. Pierire: fiinţele nemuritoare. 53. Ideea: verbul divin, adică ideea pe 
care Dumnezeu Tatăl o concepe despre Sine şi care se întrupează în Fiul. Ideea, în limbajul 
teologic, este, în taina Sfintei Treimi, a doua persoană: Fiul pe care Dumnezeu {al nostru 
Rege) îl naşte printr-un act de iubire. 55. Primul: Tatăl. 56. Lumina: Fiul. Desparte: 
de iubire, nu se mai desface din unitatea substanţială cu Dumnezeu. 57. Amor : Duhul Sfînt. 

9 

59. Oglinzi : face aluzie la cele nouă cercuri cristaline, puse în mişcare de cele nouă stihii 
îngereşti. Nouă : în cele nouă stihii îngereşti. Subzistenţe : fiind creaţi de Dumnezeu, fără 
intermediul cerurilor. 61. Potente: în elementele pămînteşti, despre care spune că sînt 
potenţe, fiindcă în ele nu e viaţă, ci doar posibilitate de viaţă. 62. Act : de la un cer superior 
la celălalt, inferior. Cerurile sînt numite acte fiindcă sînt active în producerea fiinţelor infe¬ 
rioare. 63. Contingenţe : fiinţe coruptibile şi muritoare. 

DIVINA COMEDIE 


64 şi-acestea eu le judec ca fiind 
născute stări, şi cerul le produce 
ori cu sămînţ-ori fără ea, rotind. 

67 Dar ceara lor si mina ce-o induce 
nu sînt de-un fel, de-aceea şi izvodul 
mai mult ori mai puţin sub semn străluce. 

70 De-aici şi pomii felurit au rodul, 
mai bun ori rău, deşi de-o rădăcină, 
de-aci se naşte geniul sau nărodul. 

73 De-ar fî şi ceara-n toate-atotdeplină, 
şi ceru-ar fi-n suprema sa putere, 
perfect-ar fi şi-a semnului lumină. 

76 Natura-i însă-n veci aci-n scădere; 
artist ce-a artei siguranţ-o pune 
de-ajuns în op, dar cea din mîini îi piere. 

79 Deci cînd Virtutea prim-astfel dispune 
şi-mprim-aşa iubirea sa-nfocată, 
s-atinge-atunci suprema perfecţiune. 

82 Aşa pămîntu-ajunse demn odată 
perfecte vietăţi din el a da, 
şi-aşa Fecioar-ajunse-nsărcinată. 

A. 

85 Intr-astea deci aprob părerea ta: 
că-n doi aceia nu mai stete minte 
umană-n veci si nici nu va mai sta. 

65. Născut iar nu făcut (a). 69. Divers sub semnul ideal (a). 74. Şi-ar fi şi Ceru-n 
toat-a (a). 75. Tiparu-ar fi-ntru toat-a sa lumină (a). Vedea-i-ar semnu-n toată (a). 
79. aşa (A). 80. şi-aşa imprimă dragostea-nfocată, (a). Am trecut în text vari¬ 
anta (a), după indicaţia manuscrisului. 84. ajunse-a naşte fiu o fată (a). 


64. Acestea : contingenţele, fiinţele coruptibile. 65. Născute : zămislite. 66. Fără ea : mine¬ 
ralele. 67. Ceara : materia, cu care îngerii, ajutaţi de ceruri, formează fiinţele inferioare. 
Mîna : a îngerilor: principiul creator al materiei. 68. De-un fel : nu e totdeauna egal, ci 
puterea lor este uneori mai mare, alteori mai mică. Izvodul : amprenta, pecetea, ceea ce 
rezultă din această înrîurire a principiului asupra materiei. 72. Nărodul : unii se nasc genii, 
alţii proşti. 73. Atotdeplină: dacă materia ar poseda, în gradul cel mai mare, posibilitatea 
sa de perfecţie, şi cerurile ar deţine puterea formatoare în cel mai înalt grad {perfect ar fi). 
75. Semnului: amprentei. Lumină: ideea creatoare a lui Dumnezeu ar străluci în toată 
splendoarea-i. 76. Aci: în ceruri. 77. Siguranţ- : obişnuinţă, stăpînirea tehnică. 78. Cea: 
siguranţa mîinii. In text: „mîna care tremură”. Puterea nedesăvîrşită a cerurilor este com¬ 
parată cu cea a unui artist care posedă tehnica, dar a cărui mînă tremură. 79. Prim- : a 
lui Dumnezeu. 80. Asa: cu desăvîrsire, direct, fără intermediul cerurilor. 82. Odată: cînd 
Dumnezeu, suflînd, a creat pe Adam. 83. Perfecte vietăţi: în text: „toată desăvîrşirea 
animală”, adică a unei fiinţe însufleţite. Cf Geneza, II, 7: „Şi a făcut Dumnezeu pre om, 
ţărînă luînd din pămînt, şi a suflat în faţa lui suflare de viaţă, şi s-a făcut omul cu suflet viu”. 
84. Aşa : prin opera directă a lui Dumnezeu, Sfînta Fecioară zămisli şi născu pe Isus, cea mai 
desăvîrsită dintre flintele omeneşti. 86. -n doi : în Adam si Cristos. 86-87. Minte umană: 

9 9 9 9 

atît de desăvîrsită. 

PARADISUL 


88 Dar dac-acum eu n-aş vorbi ’nainte, 

tu: «Cum a fost deci făr’ de-asemănare?» 
din nou mi-ai sta[-ntrebînd cu noi cuvinte]. 

91 Dar ca să-ţi pară clar ce-ascuns îţi pare, 
socoţi, ce-a fost, ce cauz-avu să nege, 
cînd «cere» i s-a zis să cear-atare. 

94 Eu n-am vorbit să nu poţi tu-nţelege 
că rege-a fost, şi deci el cuminţie 
ceru, spre-a fi desăvîrşit un rege. 

97 Dar nu spre-a şti-n ce număr pot să fie 
motorii-aci, nici dacă din necesse 
şi-un contingent, necesse-o să ne vie, 

100 nici si est dare primum motum esse, 
nici dacă vrun triunghi, ce n-ar avea 
unghi drept, în semicerc el totuşi iese. 

103 Ce-am spus şi-ţi spui şi-acum, de poţi vedea: 
un cap regal ceru, şi deci spre-atare 
ştiinţ-a săgetat intenţia mea. 

106 Spre «nu sui» de ’nalţi tu gînduri clare, 
cunoşti că numai regi am în privire, 
căci mulţi sînt regi, dar buni găseşti arare. 


89. te-ai face (a). Eou fâcînd (a). 90. aceleiaşi cuvinte (a). 101. în el (a). 102. să 
iese (a). 101-102. Nici dacă-n semicerc, cînd n-ar avea! Unghiu drept în el, perfect 
triunghiul iese (a). 103. astfel (a). 105. tel (a). 106. concluzii (a). 


89. Asemănare : face aluzie la Solomon, despre care Sfîntul Bonaventura a spus că a fost fără 
asemănare în ştiinţa sa, ceea ce s-ar părea că ar contrazice faptul că fiinţele cu totul desăvîrşite 
n-au fost decît Adam si Isus, întrucît au fost creaţi direct de Dumnezeu. 92. Cauz- : adică 
dorinţa de a ocîrmui bine pe supuşii săi în calitatea-i de rege. Nege : să refuze toate celelalte 
daruri, pentru cel al ştiinţei. 93. Cînd : a se construi: „să ceară atare (ştiinţă) cînd i s-a zis 
«cere»”. Cf. III Regi, 3, 9: „Şi să dai robului tău inima a auzi, şi a judeca poporul tău întru 
dreptate, ca să cunoască între bine şi între rău”. 95. Rege : Sfîntul Bonaventura, aplicînd 
metoda scolastică, care proceda prin nenumărate distincţii, caută a justifica ce-a spus despre 
Solomon, arătînd că vorbele sale s-au referit numai la calitatea de „rege” a lui Solomon. In 
realitate, toată argumentaţia ne cam face impresia (spunînd aceasta cu tot respectul faţă de 
Dante) de sofistică. Ni se pare că Sfîntul Bonaventura cam împarte un fîr de păr în patru, 
defect de subtilitate comun de altfel multor filosofi şi teologi. Am impresia că Dante, băgînd 
de seamă c-a mers prea departe cu afirmaţia că n-a fost nimeni mai învăţat decît Solomon, caută 
pe urmă să reducă afirmaţia sa în limite mai restrînse. 97. Dar: e vorba tot de Solomon, care 
n-a cerut ştiinţă teologică şi nici filosofică sau matematică, ci ştiinţa practică necesară unui 
rege spre a face fericiţi pe supuşii săi. Număr : chestie teologică, despre numărul îngerilor motori 
ai cerurilor, foarte discutată în vremea lui Dante, care s-a ocupat de ea şi în Conviuio, II, 5. 
98. Necesse i chestie de logică: dacă dintr-o premisă necesară şi din alta contingenţă (nece¬ 
sară) poate deriva o consecinţă necesară, ceea ce Aristotel, fireşte, neagă. 100. Si est: dacă 
e posibil de-a admite că există o mişcare primordială (care nu derivă dintr-o altă mişcare), lucru 
neadmis de Aristotel şi admis de teologi. 101. Vrun triunghi: dacă într-un semicerc se poate 
înscrie un triunghi, care să nu fie dreptunghi, ceea ce este imposibil. 102. Iese : reuşeşti a-1 
înscrie într-un semicerc. 103. Ce-am spus : a se construi: „De poţi vedea, ce-am spus şi-ţi 
spui”. 107. Am : am avut, cînd am spus că n-a fost cineva mai învăţat decît Solomon. 

109 Ia-mi vorba deci cu-această osebire, 
şi-atunci ea poate sta cu tot ce crezi 
de primul om şi-al nostru dulce mire. 

112 Şi plumb pe tălpi, ca-ncet să ’naintezi 
asemeni c-un trudit, să-ţi fie-aceste, 
cînd mergi spre «da» şi «ba» şi nu le vezi. 

115 Căci cel mai prost din proşti acela este 
ce-afirm-ori neagă fără de-a distinge 
si sare-asa vorbind fără de veste. 

5 9 

118 Pe false căi de-aceea ne şi-mpinge 
orice curent creat pe-un calapod, 
iar patima a noastră minte-o-nvinge. 

121 Din mal te-ntorci mai rău decît nărod 

căci nu te-ntorci cum pleci, cînd a pătrunde 
tu vrei un adevăr si n-ai metod. 

9 

124 La ce-ţi spui eu cu probe clari răspunde 
Parmenides, Melis si Bris si-acei 
ce-au mers asa si nu stiură unde. 

9 9 9 

127 Si-asa Sabel, ori Arie si-alti ca ei 

ce-au fost ca spăzi Scripturii s-o sfîşie, 
căci drepţi voind să fie-au fost mişei. 


120. Şi-apoi şi mintea patima, ne-o-nvinge (a). 121. drum (a). 124. Şi-aici cu probe 
limpezi (a). 126. şi ei (a). 


109. Osebire: distincţie, în sensul scolastic. 111. Primul om: Adam. Mire: Isus Cristos. 
113. Aceste : faptul că n-a interpretat bine cuvintele mele. 117. Sare : se porneşte, pe neaştep¬ 
tate, la vorbă. 119. Calapod : opinia curentă. 120. Patima : convingerea greşită că opinia 
noastră e cea adevărată. 121. Din mal: gîndul poetului se-ndreaptă către pescari. 122. A 
pătrunde : în text: „a pescui”. 125. Parmenides : născut în Italia, în colonia greacă Elea, 
către 535 î.Cr. A susţinut că lumea e alcătuită numai din două elemente, focul şi pămîntul, 
iar soarele este principiul tuturor lucrurilor. Cf. Diogene Laerţiu, IX, 21-23. Melis: tot din 
şcoala eleatică, originar din Samos şi trăind în a doua jumătate a secolului al V-lea î.Cr. 
Afirmă că mişcarea nu e o realitate, ci o aparenţă. Despre Parmenide şi Melis, Dante spune 
în De Monarchia (III, 4) că Aristotel {Phys., II, 10) îl critică : „dicens qui falsa recipiunt, et non 
syllogizantes sunt”. Bris: din Eraclea, cercetător al problemei cuadraturii cercului. 127. Sabel: 
eretic din secolul al IlI-lea d.Cr. A tăgăduit Sfînta Treime şi a fost condamnat de conciliul din 
Alexandria (261). Arie : şef al sectei eretice care a luat numele de la el. A fost condamnat de 
conciliul din Nicea (325). A tăgăduit că Fiul e consubstanţial (de aceeaşi fiinţă) cu Tatăl. 
Sfîntul Toma, în Summa theologica, vorbind de Arie, spune: „Erezia lui, care a despărţit 
divinitatea, este mai detestabilă decît aceea a lui Nestor, care a separat umanitatea de 
persoana Fiului lui Dumnezeu”. 128. Spăzi : tratînd cu violenţă cărţile sfinte, interpretîndu-le 
în mod silit. Astfel interpretează toţi comentatorii moderni (Del Lungo, Torraca, Passerini). 
Steiner însă, luîndu-se după o glossă a unuia din cei mai vechi comentatori (Francesco da 
Buti), crede că trebuie să interpretăm: deformînd înţelesul lor, ca şi spadele care reflectă 
deformate chipurile ce se oglindesc în ele, pe care le arată lungi, dar strîmbe: „Cînd spada 
este lucioasă şi chipul omenesc se reflectă în ea, îl arată strîmb şi nu în forma pe care-o are” 
(Buti). Cred că această a doua interpretare trebuie socotită greşită. 129. Mişei: eretici, din 
prea multă prezumţie a ştiinţei lor. 

130 Un om cînd judecă să nu se ţie 

prea sigur deci, ca cel ce estimează 
cît timp sînt verzi recoltele-n cîmpie. 

133 Văzut-am eu măceşul cum iernează 

stînd sterp întregul timp şi spin cu fiere, 
şi-apoi pe vîrf cu floare cum s-ornează; 

136 văzut-am nava iute şi-n putere 

pe mări făcîndu-şi drumul său deplin, 
şi-ntrînd în port, cum făr’ de veste piere. 

139 Cînd văd pe-un om jertfind şi pe-alt creştin 
furînd, nu cread-oricare Stan şi Radă 
că văd de-a dreptu-n sfatul cel divin, 

142 căci ăsta poate-urca, cel’alt să cadă”. 


131. Caius (a). 134. fiere (a). 142. şi-alalt (a). 


131. Estimează : Cf. Convivio, IV, 15: „Sînt mulţi atît de prezumţios! de inteligenţa lor, încît 
cred că pot măsura cu inteligenţa toate lucrurile, socotind adevărat tot ce li se pare lor astfel, 
şi fals ceea ce lor nu li se pare”. Se aseamănă aceştia cu ţăranul ce face pronosticuri asupra 
recoltei, cînd grîul e încă verde. 133. Măceşul : nu trebuie să facem judecăţi pripite despre 
răutatea oamenilor, fiindcă cine pare rău poate fi cu totul altfel în interiorul lui, ca şi măceşul, 
care toată iarna se arată sterp şi plin de spini, iar pe urmă, în primăvară, se împodobeşte cu 
cele mai plăcute flori. Aceeaşi idee, într-o formă mai modernă, a exprimat-o Pascoli, spunînd 
că în inima fiecărui chiparos e un cuib de privighetori şi sub fiecare piatră albă, un scorpion. 
Cît priveşte expresia „cu fiere”, traducătorul şi-a amintit de pădurea sinucigaşilor din cîntul XIII 
din Infern, unde Dante îşi închipuie că sufletele acestor păcătoşi s-au preschimbat în copaci 
cu frunze întunecate şi care în loc de fructe au spini plini de otravă şi fiere. 138. în port: 
pierind tocmai cînd putea crede că se află la adăpost de orice primejdie. 139. Jertfind : făcînd 
ofrande, pomeni, cum era obiceiul în Evul Mediu; arătîndu-se deci om drept şi evlavios. 
140. Stan şi Radă : foarte frumoasă traducere, substituindu-se o expresie curat românească 
la „donna Berta o ser Martino” a lui Dante. Acestea erau două nume convenţionale, ca si Titus 
şi Caius întrebuinţaţi în dreptul civil la romani. Ranieri da Perugia, de pildă, scrie: „Tu, 
doamna Berta, mama zisului vînzător; tu, jupîn Martin, debitor principal”. 141. Că văd: că-i 

w 

văd. Sfatul : judecata. 142. Asta : cel care fură. Să cadă : cel care jertfeşte. 




595 































I 


DIVINA COMEDIE 



CîntuC X/V 

Cerul al cincilea, al lui Marte : 
sufletele războinicilor 


îndoiala lui Dante (1-13) © Strălucirea 
fericiţilor după Judecata de Apoi (14-66) ® 
Cununa a treia şi trecerea în cerul lui Marte 
(67-126) ® Extazul poetului (127-139) 


1 Spre cerc din centru, şi spre centru vine 
din margini apa în rotundul vas 
precum o mişti de-afară ori din sine. 

4 Acestea ce le spui mi-au şi rămas 
venite-n gînd deodată cînd tăcut-a 
şi duhul plin de glorie-al lui Tomas, 

7 prin faptu-asemănării, căci făcut-a 
la fel si el vorbind, si Beatrice, 
căci, după el, ea astfel început-a: 

10 - „Acesta are zor, deşi n-o zice, 

şi nici vorbind, dar nici nu se gîndeşte, 
să afle si-alt un adevăr de-aice. 

13 Să-i spui de focul cel ce vă-nvăleşte 
substanţa voastr-aici, va rămînea 
etern la voi cum astăzi vă-nfloreşte, 

16 şi rămînînd, să-i spui cum va putea, 
cînd voi veţi fi iar trup, la voi rămasul 
să nu vă fie-o piedic-a vedea?”. 


16. dacă da, (a). 17. Cînd fi-veţi iarăş (a). 


1. Spre cerc: un vas lovit pe dinafară imprimă apei o mişcare circulară concentrică, prin 
care undele se mişcă de la periferie către centru, pe cînd apa lovită în mijlocul vasului 
formează cercuri ce se mişcă invers, de la centru către periferie. Tot astfel, atenţia lui Dante, 
cînd vorbea Sfîntul Toma, se transportase de la centru (centrul cununii în care se găseau el 
şi Beatrice) la periferie; acum, cînd vorbeşte Beatrice, s-a întors de la periferie la centru. 3. Mişti: 
o loveşti. Din sine : în centrul vasului. 4. Rămas : mi-au venit si mi-au rămas în minte. 8. La 
fel : a mişcat atenţia mea de la Beatrice (centrul) la el (periferia). Şi Beatrice : care, vorbind, 
a mişcat atenţia mea de la periferie (Sfîntul Toma) către ea (centrul cununii). 10. Acesta : Dante. 
Ghicind dorul lui Dante de a i se lămuri o nouă îndoială, Beatrice se adresează sufletelor fericite 
care formează cununa de lumină a teologilor, rugîndu-le să dezvăluie adevărul. 11. Gîndeşte: 
Beatrice a ghicit dorul lui Dante mai înainte chiar de a se fi formulat distinct în gîndirea lui. 
12. De-aice : din cerul teologilor. 13. De : dacă. 15. -nfloreşte : vă transformă în flori de 
lumină. 16. Rămînînd : în cazul cînd acel foc ce vă înveleşte va rămînea. 17. Cînd : cînd, după 
Judecata cea de Apoi, veţi recăpăta, împreună cu trupul, si ochii omeneşti. Rămasul : lumina 

19 Cum cei ce-n dans rotind îşi poartă pasul, 
cînd sînt cuprinşi de-un spor de veselie, 
mai veseli tropotesc şi ’nalţă glasul, 

22 aşa mi-au arătat la ruga pie 
şi-acele sfinte hori o sporitoare 
plăcere-n dans şi-n dulcea melodie. 

25 Acel ce plînge că pe lume moare 
spre-a fi cu viaţă-n cer, el n-a simţit 
eterna rouă-n dulcea ei răcoare! 

28 Căci Unu, Doi si Trei ce-n veci unit 
si-n Trei si-n Doi si-n Unu e deodată, 
şi-aşa-ngrădeşte tot. Cel ne-ngrădit, 

31 puterea lui de trei ori fu cîntată 
de toti de-aici, si-asa fu melodia 
c-ar fi oricărui bine-o demnă plată. 

34 Si-n cea mai strimtă roată din făclia 

9 

cea mai divin-aşa de dulce-un grai 
cum poate-avu Gavril către Maria, 

37 răspuns a dat: - „Iubirea noastră-n Rai 
atîta timp cît ţine sărbătoarea, 
luci-ne-va-mprejur cu-atare strai. 

40 Lucoarea lui urmează-n grad ardoarea 
şi-ardoarea văzul, ce ne este-aci 
atît cît graţia ne-a sporit valoarea. 

43 Şi-al nostru trup, cînd timpul va veni 
în sfînta carne iarăşi să se-mbrace, 
fiind perfect, cu mult mai drag ne-o fi. 


25. Ce plîng câ-n lume omul moare (a). 26. ei (a). 28. trei (a). 33. C-ar fi de-ajuns 
oricărui bine (b). 35. -atunci modest (a). 41. care toţi îl prind (a), iar pe (a). 


rămasă. 22. Pie: la ruga, binevoitoare pentru mine, a Beatricei. 23. Hori: cele două cununi 
de lumini, care se învîrteau în sens opus. 24. Plăcere : fiindcă, pentru sufletele fericite, nu 
există o bucurie mai mare decît aceea de a satisface o dorinţă dreaptă, mai ales că, în cazul 
de faţă, e vorba şi de a veni în ajutorul sărmanei minţi omeneşti, care, fără harul de sus, 
înţelege atît de puţin. 27. Răcoare : plăcerea pe care răcoarea o produce oamenilor doborîţi 
de căldură şi însetaţi (în acest caz: de adevăr). 28. Unu : pentru că sufletele teologilor 
începură să cînte lauda Sfintei Treimi. 30. -ngrădeşte : Dumnezeu, neîngrădit, nu are margini 
şi cuprinde în el toată creaţia. 31. Lui : a lui Dumnezeu, în taina Sfintei Treimi. 32. De-aici: 
din cerul Soarelui. 33. Plată : melodia cîntecului de laudă era asa de dulce, încît ar fi fost o 
demnă răsplată pentru orice faptă bună, oricît ar fi fost ea de mare. 34. Strimtă; din cununa 
interioară, şi deci mai mică. 35. Un grai : graiul lui Solomon. 36. Gavril : Arhanghelul Gavril, 
în Buna-Vestire. 38. Sărbătoarea : bucuria sufletelor sfinte, care va tine în vecii vecilor. 
39. Strai : vesmînt de lumină. 40. Ardoarea : ardoarea iubirii sfinte, a lui Dumnezeu si chiar 
a creaturilor, dacă însă această iubire e îndreptată tot către Dumnezeu, creatorul. 41. Văzul : 
viziunea lui Dumnezeu. 42. Atît : văzul mai mare, după cum mai mare sau mai mic este 
sporul de merit produs de harul dumnezeiesc. 43. Trup : persoană. Cînd : reînvierea cărnii. 
44. Sfînta: fără nici o nevoie materială, cu totul pură. Sfintul Toma, Summa theologica, III, 
supl., 84, spune: „Carnea va fi glorioasă din revărsarea gloriei sufletului asupra trupului”. 
De altfel, la Sfintul Toma, expresia „corpora gloriosa” — cînd vorbeşte de trupul pe care 
sufletele îl vor reîmbrăca după Judecata de Apoi - este foarte obişnuită. 45. Perfect : întrucît 

46 Va creste deci lumina ce ne-o face 
din mila Sa vestmînt supremul Bine, 
căci, spre-a-1 vedea, prin el sîntem dibace, 

49 si văzul deci să crească se cuvine 

9 

să creasc-ardoarea ce din el răsare, 
să crească raza ce dintr-însa vine. 

52 Dar ca şi jarul, cînd el flăcări are, 
ce-atît de-a lui lucoare-nvinse sînt 
încît distinct el dintre ele-apare, 

55 asa de-a cărnii ce ne-o fi vestmînt 

9 

Învins-O fi lucoarea ce-azi ne-mbracă, 
de-a cărnii, zic, ce moartă ni-e-n pămînt. 

58 Ast spor de foc nu trude-o să ne facă, 
căci şi-n organe-atît va fi şi sporul 
spre-a-nvinge tot ce poate să ne placă”. 

61 Părur-atunci toţi gata şi cu zorul 

să strige-„amin”, şi-un cor şi-al doilea cor, 
de mortul trup atît arzîndu-i dorul, 

64 nu numai pentru el, ci poate-un dor 
de mame-ori tati, de toti cîti îi iubiră 
pe cînd erau şi ei din cei ce mor. 


54. el dintre ele (a). 


va fi persoana completă: sufletul şi trupul. 48. A-1 vedea: pe Dumnezeu. Prin el: prin 
veşmîntul de lumină. Lumina pe care Dumnezeu o dă sufletelor fericite le pune în stare 
(sîntem dibace) de a-L vedea pe El. 49-51. Să crească: a se observa repetarea de trei ori a 
acestei expresii. Vorbeşte un suflet sfînt, fericit, şi parcă presimte plăcerea acestor sporuri, 
„începuse cu glas modest, dar n-a putut să rămînă rece” (Torraca). 53. Ce : ce, flăcări. 54. El: 
jarul. Cf. lezechiel, I, 13: „ca nişte cărbuni de foc aprinşi...”. 56. Lucoarea: veşmîntul de 
lumină, pe care îl avem acum, va fî învins de strălucirea cărnii, pe care o vom îmbrăca din 
nou, după Judecata de Apoi. 57. Moartă : în momentul de faţă. 58. Trude : nu ne va fi o 
piedică. Se referă la a doua parte a îndoielii lui Dante — dacă, recăpătînd ochii o dată cu trupul, 
aceste suflete nu vor suferi din cauza luminozităţii prea mari a veşmîntului lor. 59. Atît: 
puterea ochilor va creşte în aceeaşi proporţie cu sporul de lumină, fiindcă, după cum spune 
Sfîntul Toma în Summa theologica, III, supl., 82, 1: „Toate organele cărnii reînviate vor fi 
înzestrate cu o putere nouă, pentru a se putea bucura cu desăvîrşire de fericirea Raiului”. 
60. -nvinge : a rezista la orice lucru va face bucuria noastră. 65. De mame : minunată terţină, 
care ne arată toată umanitatea lui Dante, chiar în Raiul unde ar fî putut să fîe împiedicat 
de ştiinţa teologică, care nu mai admite, în sfera fericirii veşnice, alte legături sufleteşti decît 
numai cu Dumnezeu. Dar Dante nu era numai teolog ; era mai ales poet, şi a ştiut să introducă 
în Raiul lui, care altfel ar fî ieşit rece si fără nici o culoare, această notă de adîncă umanitate : 
sufletele fericite nu se bucură atît de dobîndirea corpului, în ceea ce priveşte persoana lor, 
cît mai ales pentru că vor revedea trăsăturile scumpe ale mamelor, taţilor şi copiilor morţi. 
De altfel, Dante nu face altceva decît să aleagă printre Părinţii Bisericii şi teologi pe aceia 
care ne dau o idee mai omenească despre fericirea sufletelor în Rai. Astfel se bizuie el pe 
Sfîntul Grigorie (DiaL, IV, 35), care spune că cei fericiţi se bucură mai mult cînd văd că se 
bucură împreună cu cei pe care i-au iubit. Şi Sfîntul Ciprian: „Acolo mare ceată de prieteni 

67 Şi-atunci lucori, egal lucind, veniră 
în juru-acestor roţi de care-am spus 
asa cum vezi cînd cerul se reschiră. 

70 Si-asa cum la suirea-ntîiei seri 

y y 

pe cer încep noi aştri să-ţi apară 
ce-acum îţi par aieve-acum păreri, 

73 aşa-mi păru că văd cum licurară 
fiinţe nouă, cari în cerc au cins 
pe-aceste două hori pe dinafară. 

76 O, cum veni de iute şi de-aprins 
veridicu-ţi reflex, Spirite sfinte, 
în ochii mei, că fui de el învins. 

79 Ci-mi sta zîmbind Beatrice-aşa ’nainte, 
si mîndr-asa, c-a mea de-aci vedere 
o las cu multe care-mi fug din minte, 

82 Cînd ochii mei au prins din nou putere 
să-i urc, văzui că-s singur şi transpus 
cu Doamna mea spre cerul altei sfere. 

85 Simţeam cu bine că mă urc în sus 

y 

din focu-nflăcărat al stelei care 
părea că arde roşie de nespus. 


70. ...sus, ...apus (a). 71. sclipiri (a). 72. ca nu-s (a). 78. încît şi (a). 79. ci Doamna 
mea zîmbind îmi stă ’nainte (b). 80. văzute (a). 84. cu dulcea Doamnă-n cerul (a). 
86-87. din focul stelei plin de-nflăcărareI ce-aşa-mi părea că-i roşu de nespus (b). 


ne-aşteaptă, de taţi, de fraţi, de copii, care, siguri de nemurirea lor şi de izbăvirea noastră, 
ne doresc”. 66. Ce mor : muritori şi ei, deci încă pe pămînt. 69. Se reschiră : în textul italian: 
„si rischiara” (= se luminează). Probabil e vorba aici de o încercare de a da cuvîntului românesc 
un înţeles la fel cu cel italienesc, de care se apropie atît ca sonoritate. 72. Păreri: căci lumina 
zilei, încă nedispărută cu totul, face în aşa fel încît abia se văd strălucind stelele pe cer. A se 
admira delicateţea scenei şi abilitatea lui Dante de a se folosi de un spectacol natural, ca să 
înlesnească pătrunderea în această lume fantastică de lumini şi melodii, care-i lumea Raiului. 
Se pare că numai la pomenirea pămîntului, un fel de nouă viaţă, aproape înfrigurată în 
aduceri-aminte ale iubirilor familiare de pe pămînt, cuprinde pe toate aceste suflete fericite, 
către care, ca la ascultarea unui apel drag, din tot cerul aleargă alte suflete, asemenea 
primelor stele pe care seara le zărim răsărind la orizont. 74. Au cins: formînd o a treia 
comună. 77. Spirite : pentru că strălucirea lor este reflexul iubirii lui Dumnezeu, care iubire 
este reprezentată, în Sfînta Treime, de Duhul Sfînt. 78. învins : fiindcă ochii nu putură suferi 
lumina lor. 80. De-aci : din Rai. In text: „O las printre acele vederi pe care mintea nu le putu 
urma”. 84. Altei sfere : cerul lui Marte, unde se arată sufletele acelea care au murit lup- 
tîndu-se pentru credinţă. 86. Din focu- : unii comentatori înţeleg că Dante bagă de seamă că 
s-a suit în un alt cer din cauza creşterii strălucirii, cu care de obicei fiecare astru primeşte 
pe Dante şi Beatrice. Alţii (şi eu cred că aceştia au dreptate) socotesc că Dante observă că 
a urcat în Marte din cauza luminii roşii ce-1 înfăşoară şi care e proprie acelei planete. 
87. Roşie : cf. Convivio, II, 14 : „Marte usucă şi arde lucrurile, căldura lui fiind asemănătoare 
cu aceea a focului, şi aceasta se face pentru că el ne apare înfîerbîntat de căldură, cînd mai 
mult şi cînd mai puţin, după desimea sau rărimea aburilor ce-1 urmează”. 

88 Din sufletul întreg şi-n limba care 
e una-n toti adusei multămită 
precum cerea şi-n har sporita-mi stare. 

91 Şi nici n-a fost în pieptul meu topită 
văpaia jertfei, cînd convins eu fui 
că ea cu drag şi bine-a fost primită, 

94 căci între două raze largi văzui 

aşa de-aprinse roşii flo[ri, orbeşte,] 
c-am zis: - „Oh, Soare, ce de salbe-ţi pui!”. 

97 Precum cu stele mari si mici albeşte 

5 9 

Galaxi-aşa, din pol în pol, o cale 
ce chiar şi pe-nţelepţi îi zăpăceşte, 

100 asa si-n Marte-n fundul sferei sale 

9 9 

un semn formau, cel vrednic de mărire 
ce-mparte-un cerc în patru părţi egale. 

103 Aci-mi simt arta-nvinsă de-amintire, 
căci astfel fulgera pe cruce Crist 
că n-aflu demn nimic de-asemuire, 

106 dar cîţi iau crucea lor urmînd pe Crist 
ierta-mi-vor cîte las să nu le vază, 
căci înşişi văd lucind pe lemn pe Crist. 

109 Din corn în corn, din vîrf pînă la bază, 
jucau lumini ce schinteiau sporite 
cînd se-ntîlneau ori se-ntreceau pe rază, 

88. din sufletul meu tot (a). 91. şi nici nu-mi fuse-n piept deplin (a). 97. stele (a). 

97-98. precum albind Galaxia-n cer cu stele! şi m. şi mici, din pol în pol (b). 

98. desparte (a). 99. ele (a). 100. Marte (a). 


89. E una : rugăciunea cu cugetul e la fel la toată lumea, pe cînd rugăciunea cu vorba este 
felurită, din cauza limbilor deosebite. 90. -n har: a se construi: „starea mea sporită în har”. 
Sporita : după Torraca: „fiindcă Dumnezeu a binevoit să-l ridice într-o altă sferă”. Cred că 
trebuie interpretat în sensul că această sporire de har se produce în urma şi prin faptul 
sosirii lui Dante într-o altă sferă, superioară. Ceilalţi comentatori nici nu-şi pun problema. 
92. Jertfei: a jertfei de iubire, pe care Dante o făcuse cu mulţumirea şi ruga lui. 93. Ea: 
văpaia jertfei de pe altarul inimii. 95. Flo[ri] : sufletele sfinte, în formă de flori roşii de 
lumină. 96. Soare : soarele spiritual al lui Dumnezeu. Salbe : în text: „Cum le împodobeşti!”. 

98. Galaxi- : Calea Laptelui, pe care grecii o numeau Galaxia (de la gala = lapte). Din pol: 
deoarece Calea Laptelui se întinde de la Polul Nord la Polul Sud, în forma unei zone circulare. 

99. Zăpăceşte : face aluzie la diferitele opinii emise de filosofi spre a explica acest fenomen. 
Cf Convivio, II, 15, unde, după ce a citat unele din aceste opinii, spune că părerea lui Aristotel 
n-o putem sti, fiindcă cele două traduceri, „cea veche” si „cea nouă”, nu concordă împreună. 
Aici Dante urmează pe Albertus Magnus: „In locul unde se vede Galaxia, pe cerul înstelat, 
apar multe stele, mari şi mici, strălucitoare şi apropiate”. 101. Semn: semnul Sfintei Cruci. 
102. Patru : fiindcă un cerc nu se poate împărţi în patru părţi egale decît prin două diametre, 
care, întretăindu-se şi formînd patru unghiuri drepte, dau o cruce. 103. -nvinsă : amintirea 
s-a păstrat, dar arta poetului nu o poate exprima. 106. Iau crucea : cine primeşte cu sufletul 
înseninat orice durere de la Dumnezeu. Cf Matei, XVI, 24: „Oricine voieşte să vie după Mine, 
să se lepede de sine, să-şi ia crucea şi să-Mi urmeze Mie”. 108. Văd: în text: „Vor vedea şi 
ei (fiindcă vor fî mîntuiţi) lucind pe Crist în lumina aceea (a crucii de raze pe de planeta 
Marte)”. 109. Corn: braţ. 110. Lumini: sufletele fericiţilor, morţi războindu-se pentru cre¬ 
dinţă. 111. -ntreceau: una trecea înaintea celeilalte. 

112 cum vezi mici părţi de corpuri, răsucite 
sau drepte,-aici, şi-a jocului figură 
mereu schimbînd-o, leneşe-ori grăbite, 

115 si-asa se miscă-n raza care cură 

9 9 9 

trecînd prin umbra ce şi-o face-adese 
prin minte-ori artă scutec de căldură. 

118 Şi cum din harpă şi din gigă iese 

plăcut tintin de multe corzi, chiar cui 
nu-i sînt din cîntec vorbele-nţelese, 

121 aşa din lămpile ce-aici văzui 
ieşea pe cruce-o melodie-atare 
c-am stat răpit, deşi n-o pricepui. 

124 Simţeam eu clar că-i vrun elogiu mare, 

căci „Scoală-te” şi„-nvinge”-am prins din cînt 
cum prind şi-acei ce-aud din întîmplare. 

127 Simţeam de el c-asa de-nvins eu sînt, 
că pîn-aici nimic n-avu putinţă 
să-mi fie-un lanţ mai drag ca legămînt. 

130 Prea aspră poate pare-a mea sentinţă 
c-am pus mai jos plăcerea de-ochii Ei 
cei dulci ce-alin-oricare-a mea dorinţă! 

133 Cîţi însă ştiu că stampa vie-a ce-i 
frumos etern, pe cît te sui, devine 
mai clar - şi deci, de n-am privit în ei, 

116. ţi-o faci (a). 125. prms (a). 127. învins (a). 129. cuprins (a). 133. Cîţi ştiu că 
astea vii sigilii a ce-i (a), dar cîţi pricep (b). 133-134. cîţi ştiu că astea vii sigilii - 
a ce-H Frumos etern (b). 


112. Părţi : compară sufletele care roiesc luminoase în crucea de lumină din planeta Marte 
cu fîrişoarele ce se joacă într-o rază de lumină care pătrunde într-o odaie întunecoasă. Fireşte, 
de aici imaginaţia lui Dante a pornit pentru a da scena grandioasă din acest cînt. Mărind 
proporţiile fenomenului natural şi sublimîndu-1, ajunge la ceva cu totul miraculos şi peste 
închipuirea omenească. Am avut şi altă dată ocazia de observat, cu privire la anumite legi 
meteorologice ale Infernului (aceea, de pildă, prin care flăcările ce cad pe cîmpia înfierbîntată 
a acelora ce au păcătuit împotriva naturii se sting pe malurile împietrite ale rîului de foc care 
înconjoară cîmpia, din cauza aburilor ce se ridică din el), cum fantezia lui Dante pleacă totdeauna 
de la realitate şi se preocupă de a fi verosimilă, deosebindu-se astfel de fantezia nordică a 
altor poeţi, ca de pildă aceea a lui Goethe, care nu se preocupă de verosimilitate. De aceea 
această operă a lui Dante ne interesează, întrucît umanitatea o străbate de la un capăt la 
celălalt, chiar în cele mai mici amănunte, iar pămîntul se proiectează nu numai în Infern (cum 
se crede, de obicei, după o veche teorie romantică, care nu se mai poate susţine), ci şi în 
Purgatoriu şi chiar în Rai, care nu e numai teologic, dar şi omenesc. 113. Aici: pe pămînt. 
Figură: a se construi: „mereu schimbînd figura jocului, leneşe-ori grăbite”. 115. Cură: curge, 
pătrunde. 116. Şi-o face: şi-o pregăteşte. 117. Minte: iscusinţă. Ori: în sens mai mult de 
„şi”. Scutec : apărătoare. 118. Gigă : din germana veche gige (modern geige), un fel de vioară 
cu arcuşul în formă de arc, întrebuinţată în Evul Mediu. 119. Chiar: chiar de cine nu înţelege 
vorbele din cîntec. 121. Lămpile: sufletele fericite, în formă de lumini. 125. Scoală-te: cuvinte 
luate din liturghia ecleziastică, în care se proslăveşte învierea lui Cristos, biruitorul morţii. 
127. De el: a se construi: „că sînt aşa de-nvins de el”, -nvins : căci cîntecul întrecea puterea 
aperceptivă a auzului meu. 128. Aici: atunci. 129. Lanţ: nimic nu m-a legat cu lanţuri mai 
dulci. 131. Ei : ai Beatricei. 133. Stampa vie : ochii Beatricei, socotiţi ca pecetea sau culmea 
oricărui lucru frumos. 135. Clar : ne-am aştepta la femininul „clară” fiindcă adjectivul se referă 

136 mă pot scuza de ce m-acuz pe mine 

spre-a mă scuza, şi văd c-am spus dreptate; 
căci nu-s excluse-aici plăceri divine, 

139 căci ele,-urcînd, devin tot mai curate. 

la „stampă” din versul 133. 136. Mă pot: subiectul e „cîţi” din versul 133. M-acuz: de a nu 
mă fi uitat în ochii Beatricei, deveniţi mai luminoşi. 137. Scuza : de a fi spus că melodia ce 
s-auzea din crucea de lumină a lui Marte m-a legat cu cele mai dulci lanţuri posibile. Ceea 
ce s-ar părea puţin măgulitor pentru Beatrice, ai cărei ochi ar fi fost nişte lanţuri mai puţin 
dulci. Scuza lui Dante este că nu se uitase în ochii Beatricei, dar această scuză el însusi o 
socoteşte mai mult o acuzaţie. De aceea el spune că cei care ştiu cum, ridicîndu-se tot mai sus 
în Rai, ochii Beatricei străluceau mereu mai mult, pot să-l ierte de învinuirea ce însuşi şi-o 
aduce de-a nu fî privit în ochii ei, aceasta pentru a se scuza de a fî socotit lanţurile melodiei, 
inferioare atracţiei ochilor Doamnei lui. 138. Aici: în Rai. 139. Urcînd: din cer în cer. 
Curate : mai intense şi mai spirituale, curăţindu-se de orice urmă pămîntească. 

CîntuC XV 

Cerul al cincilea, al lui Marte : 
sufletele războinicilor 


Sfînta iubire a sufletelor fericite (1-12) @ 
Cacciaguida, strămoşul lui Dante (13-87) @ 
Florenţa de altădată (88-129) ® Strămoşii 
poetului (130-148) 


1 Onesta vrere-n care ni s-arată 
acel amor ce-n veci spre bine tinde 
cum pofta face-n vrerea necurată, 

4 odihnă-n dulcea lir-a pus tutinde 
făcînd să tac-acele corzi pe care 
divina dreaptă după plac le-ntinde. 

7 Cum pot să nege-o just-a ta rugare 

aceşti de-aici, cînd ei spre-a-mi da putinţă 
să vreau să-i rog, tăcură-ntr-o suflare! 


10 E justă-n infinit o suferinţă 
s-o aib-acei ce fug de-atare bine 
iubind ce n-are veşnică fiinţă. 

9 9 

13 Precum în pacea unei seri senine 
subit un meteor ce-şi scurge focul 
îţi mişcă ochii paşnici după sine 


1. Dar buna vrere-n care (a). 2. Iubirea cea cu dreapta ţintă (a). 3. Face-n vrere (a). 
4. Tăcere-a pus iubirea care (a). 13. Nopţi (a). 15. Trag ochii ce-ţi steteau (a). Din 
pacea lor trag ochii după sine (b). smulg ochi-ţi (b). 


1. Vrere: iubirea sfîntă, către aproape. 2. Amor: iubirea inspirată direct de Dumnezeu. 
3. Face : s-arată. 4. Odihnă : tăcere. Lir- : crucea, care vibra de sunete, întocmai ca o liră. 
Tutinde: pretutindeni, formă obişnuită la Coşbuc. 5. Corzi: fiindcă fiecare suflet din cruce 
e o coardă care vibrează cu sunete înalte sau joase, după cum voieşte Dumnezeu. 8. Aici: 
în Rai. A se înţelege: „Dacă, pentru a-mi da putinţa să le rog, sufletele fericite din crucea 
de lumină se opriră deodată din cînt, cum am putea crede că ele să rămînă nesimţitoare 
dreptelor rugăciuni ale noastre?”. 10. Justă: a se înţelege: „E just să sufere în veci cei ce 
fug de atare bine (iubirea sfîntă a sufletelor fericite), iubind cele pămînteşti” (ce n-are veşnică 
fiinţă). 

16 şi-ţi pare-a fi o stea ce-şi mută locul, 
atît că-n partea de-unde se desparte 
nu piere nici o stea şi-i scurt şi jocul, 

19 aşa din cornul dinspre-a dreptei parte 
a curs în jos la baza crucii-un astru 
din mîndra grup-a lămpilor din Marte. 

22 Dar gemma nu s-a dezlipit de nastru 
ci-a curs pieziş pe rază, ca şi viul 
si blîndul foc ce-urmeaz-un alabastru. 

25 Aşa ca umbr-a curs Anhise piui, 
cînd îşi văzu (de e să credem Muza 
suprem-a noastră) prin Elisiu fiul. 

28 - „O, sanguis meus, o, superinfusa 
gratia Dei! Sicut tibi, cui 
bis unquam cocli janua redusa ?” 

31 Mă-ntoarsei, cînd vorbi, spre focul lui; 
spre Doamn-apoi ţintii a mea privire, 
si-aici si-acolo beat de-uimire fui, 

34 c-avea privirea-ncinsă de-o zîmbire, 
încît credeam că pînă-n fund a mea 
s-afundă-n Rai cu-ntreaga fericire. 


24. linul (a). 32. Si beat si-aici si-aici (a). 32-33. si de uimirea! Ce-avui si-aici 
şi-aici ca beat eu fuij Căci dulce-atare-un rîs îi fu privirea (b), avea-n privire (b). 
34-35. Că pînă-n fund credeam c-alung cu-a mea! Şi răul meu şi-ntreagă feri¬ 
cirea (b). şi tot ce-i fericire (b). 36. şi-n (a). 


18. Scurt : de scurtă durată. Jocul : lumina meteorului. 19. Cornul : braţul, aripa : din latina 
clasică, în care aripa dreaptă şi cea stingă a oastei se chemau cornu dextrum şi cornu laevum ; 
aici, mai ales din latina bisericească, în care găsim expresiile in cornu evangelii şi in cornu 
epistolae, pentru a se arăta partea dreaptă şi cea stingă a altarului. 20. Astru: un suflet 
luminos. E vorba de Cacciaguida degli Elisei, strămoşul lui Dante, care a urmat pe împăratul 
Conrad al IlI-lea de Suabia (1138-1152) în cruciada a doua (1147) şi care l-a făcut cavaler 
pentru faptele-i vitejeşti. Alţi comentatori cred că Dante face aluzie la Conrad al Il-lea Salicul 
(1024-1039), care s-a luptat cu saracinii, în Calabria. Despre Cacciaguida, în afară de ceea ce 
aflăm de la Dante, nu ştim aproape nimic. Numai într-un document din 28 aprilie 1131 apare 
printre martori un „Cacciaguida, filius Adami”, care, după Bărbi şi Torraca, ar putea să fie 
strămoşul lui Dante. 22. Gemma: italienism = nestemată, giuvaer (suflet luminos). Nastru: 
panglică de lumină (italienism). Torraca crede că Dante se referă la nişte panglici de mătase 
şi aur, împodobite cu mărgăritare sau alte nestemate, pe care femeile le purtau pe braţe şi 
pe piept. O interpretare sugestivă îmi pare aceea a lui Steiner: „...ca şi cum crucea ar fi 
fost un ţesut împodobit cu nestemate, pe care sufletul se mişcă fără a se depărta de el”. 
24. Urmeaz- : se scurge în dosul unei lespezi de alabastru. 25. Aşa : cu atîta dragoste de 
părinte. Ca umbr- : umbra lui Cacciaguida a alergat la Dante ca aceea lui Anchise înspre 
Enea. 26. Cînd : în cîmpiile Elisee, cu prilejul coborîrii lui Enea în lumea umbrelor subterane. 
Muza : Virgil, care povesteşte această întîlnire în Eneida, VI, 684. 27. Noastră : fiindcă pentru 
Dante şi contemporanii lui Virgil era considerat un autor naţional. Intre latină şi italiană nu 
se făcea altă diferenţă decît de stil: latina era considerată ca limbă literară, cu reguli fixe de 
gramatică (motiv pentru care se şi chema grammatica), iar italiana un fel de dialect, bun 
numai pentru nevoile practice ale vieţii. 28. O, sanguis : o, odraslă ! O, superinfusa : o, harul 
lui Dumnezeu, care a coborît la tine ! 29. Cui : cui ca ţie, a fost vreodată deschisă cuiva poarta 
Raiului ? 32. Doamn- : Beatrice. 33. Aici : uitîndu-mă la Beatrice. Acolo : uitîndu-mă la focul 
care-mi vorbea (Cacciaguida). Beat: copleşit. 34. Avea: Beatrice. 35. A mea: privirea. 

37 Şi, drag şi-a-1 auzi ca şi-al vedea, 
adaose duhul celor cuvîntate, 
dar ne-nteles, asa de-adînc vorbea. 

40 Dar nu-ntr-adins, ci din necesitate 
s-ascunse mie-aşa, căci cele spuse 
întrec a mintii-oricare facultate. 

9 

43 Cînd arcul dragostei fierbinţi îi fuse 
aşa de-ntins că vorbele lui grele 
la pragul minţii omeneşti le-aduse, 

46 acestea-ntîi le-am înţeles din ele: 

9 

- „Binevorbit să fii tu trei în unul 
c-asa de bun te-arăti sămintii mele!”. 

9 9 9 

49 Şi zise-apoi: - „Şi drag şi lung ajunul 
ce-avui, cetind suprema carte-n care 
etern e albul alb şi brun e brunul, 

52 mi-1 stîmperi tu-ntr-aceast-a mea-mbrăcare 
din care-acu vorbesc, drept graţie Ei, 
ce-ţi dete-aripi spre-aşa de sus zburare. 

55 Gîndirea ta, crezi tu, că-n ochii mei 
din primul gînd o am, precum, cui ştie 
din unul iese-oricare număr vrei, 

58 deci nu mă-ntrebi nici cine sînt, nici tie 
de ce-ţi par eu din tot acest alai 
de spirite, mai plin de veselie. 

61 E drept ce crezi, că marii-ori micii-n Rai, 
citesc oglinda-n care-a ta gîndire 
ei clar o văd, pe cînd tu nici n-o ai. 


38. înainte (a). 40. cuvinte (a). 42. minte (a). 43-45. Apoi cînd arcul dragostei 
fierbinte! Slâhi-ntr-atît că vorbe-a scos de-acoloj Ce-au ţinta pragul omeneştii 
minte (b). 52. Copile-al meu mi-l... graţie (b). 55-56. Tu crezi că g. tăuj Din 
Domnu-mi vine-ast (a). 


37. Drag: frumos la vedere şi la auz. 38. Adaose: alte cuvinte. 40. -ntr-adins: pentru că, 
din contră, sufletele fericite sînt mereu gata nu numai să satisfacă, dar şi să prevină dorinţele 
drepte. Necesitate : fiindcă ştiinţa lui îi sugera concepte superioare marginilor la care mintea 
omenească poate să ajungă. 44. -ntins : destins ; cînd entuziasmul care îl însufleţea s-a potolit. 
47. In unul : Sfînta Treime. 48. Sămintii : odraslei. E vorba de Dante, al cărui strămos a fost 
Cacciaguida. 49. Ajunul : dorinţa de a te vedea, pe care am conceput-o citind în Cartea minţii 
dumnezeieşti (în care tot ce e scris nu se schimbă niciodată) că ai să vii în Rai, cu trupul, înainte 
de a muri. 52. Stîmperi : se referă la „ajunul” din versul 49. -mbrăcare : în sufletul meu, 
îmbrăcat în această haină de lumină, dinăuntrul căreia îţi vorbesc. 53. Ei : Beatrice. 54. Aripi: 
fiindcă teologia arată minţii omeneşti drumurile cerului. 56. Primul gînd : Dumnezeu. 57. Iese : 
din cunoştinţa unităţii iese aceea a tuturor celorlalte numere. Vrea să spună că el citeşte în 
gîndirea lui Dumnezeu pe aceea a lui Dante. 58. Nu mă-ntrebi : fiindcă ştii că nu e necesar; 
şi cunosc mai dinainte dorinţa ce-o ai de-a şti cine sînt şi de ce, printre celelalte suflete, apar 
mai vesel. 61. Marii-ori micii: oricare ar fi gradul lor de fericire. 62. Oglinda: mintea 
dumnezeiască, în care, ca într-o oglindă, se văd toate gîndurile omeneşti. 63. Pe cînd : chiar 
înainte de-a fi avut gîndul. 

64 Dar ca s-alini mai bine-acea iubire 
în care-adînc veghează însetată 
de-un dulce dor eterna mea privire, 

67 rosteste-ti liber si-ndrăznet curata 

9 9 9 9 

dorinţa ta prin clare vorbe spuse 
la cari eu am de-acum răspunsul gata”. 

70 Privii spre Doamnă, ci zîmbind ea-mi spuse 
’nainte-a fi vorbit, că-mi dă-nvoirea 
ce vrerii mele-un spor de-aripi îi puse. 

73 - „Pe loc ce v-apăru,-ncepui vorbirea, 
Egalul prim, şi-n voi e,-n fiecine, 

Egal-apoi ştiinţa şi iubirea, 

76 căci ele-n cel de-unde si foc vă vine 

9 

ca şi lumin’, atîta-s de egale 

că-i imperfect orice-alt egal, vezi bine. 

79 Ci bietele puteri şi vreri mortale, 

din cauza care-aici vi-e clar [ce-arată], 
diverse-aripi au pentru zbor pe cale. 

82 Iar eu ca om am inima-ncărcată 

de-acest defect; deci pot numai cu ea 
să-ţi dau răspuns salutului de tată. 

85 Te rog, topaze viu, ce-ntr-astă stea 
ornezi a dînsei preţioas-ornare, 
s-astîmperi cu-al tău nume setea mea,” 


64. mulţămi (a). 64-69. Ci-amorul sfint, în care-n veci veghează! privirea mea, 
spre-a-l împlini-ndeajuns I căci ăst dor dulce apururi mă-nseteazăi rosteşte-ţi vrerea 
şi-al tău dor ascuns! cu vesel glas şi sigur tu cutează! căci eu am gata tot ce-am 
de răspuns (A). Am trecut în text varianta (b): prin clare vorbe spuse, pentru a 
restabili rima. 81. Dau sborului diverse (a). 


64. Ci-amorul: a se înţelege: „...ci, spre a împlini îndeajuns amorul sfînt, în care privirea 
mea veghează în veci, fiindcă acest dor dulce mă însetează de-a pururi, rosteşte-ţi vrerea...”. 
Cu alte cuvinte, sufletul, deşi cunoaşte dorinţa lui Dante, vrea s-o audă exprimată de el 
însuşi, ca să satisfacă mai bine amorul. 68. Vesel : fiindcă va căpăta cunoştinţa adevărului. 
Sigur: sigur că vei fî satisfăcut. 72. Un spor: spori dorinţa mea de a mă întreţine cu 
Cacciaguida. 73. Pe loc: îndată ce v-a apărut lumina lui Dumnezeu {Egalul prim), ştiinţa şi 
iubirea au devenit egale în fiecare din voi, fiindcă în Dumnezeu ele sînt atît de egale, încît 
oricare altă egalitate apare imperfectă. 79. Ci: nu tot aşa se întîmplă cu bietele puteri şi 
vreri omeneşti, în care iubirea şi ştiinţa nu sînt deopotrivă ; şi dacă cea dintîi poate să meargă 
mai departe, cea din urmă nu poate întotdeauna s-o urmeze. Cu alte cuvinte, nu totdeauna 
omul poate exprima ceea ce simte. 83. Acest defect : nepotrivirea între iubire şi puterea de-a 
o exprima. Cu ea : cu inima, nu cu vorba. 85. Topaze : piatră preţioasă, de culoare galbenă, 
despre care Dino Compagni spune {cf. Intelligenza, strofa 26): „ha color d’auro a splendiente 
lume” (= are o lumină strălucitoare de culoarea aurului). Comparaţia se potriveşte deci 
perfect cu sufletul luminos al lui Cacciaguida. 86. Ornezi : sporeşti împodobirea preţioasă a 
acestui cer. 

88 - „Răsade-al meu, ce-mi fuşi o desfătare 

a te-aştepta, tulpina ta eu fui.” 
Asa-ntroduse dulcea-i cuvîntare. 

91 - „Pe-al cărui nume neamul tău ţi-1 spui, 

de-o sută de-ani pe deal e şi el unul 
ce-i dă ocol pe-ntîiul balţ al lui, 

94 si-i fiu al meu, iar tie-ti fu străbunul. 
Şi-ai fi dator ca-n lunga-i suferinţă 
să-i faci mai scurt prin bune fapte-ajunul, 

97 Florenta-n vechea ei circumferinţă, 

9 9 5 

în care si-astăzi none bat si trele, 
trăia onest, şi-n cumpăt şi-n priinţă. 

100 N-aveam pe-atunci cununi şi lanţugele, 
si nici femei cu brîu si-ncăltăminte 

9 9 9 

mai dragi de-a fi văzute decît ele, 

103 nici nu-ngrozea fetiţa pe-un părinte 
din fase chiar, căci zestrea si-alte toate 
ţineau măsura strîns la ce-i cuminte. 

9 


89. Chiar numai aşteptînd tulpina-ţi (a). 102. Vederii-acestea (a). 


88. Răsade : odraslă. 89. Tulpina: originea neamului tău. 91. Pe-al: cel pe al cărui nume 
îţi spui numele tău, adică Alighiero I, de unde ţi-a venit numele de familie, dînd astfel naştere 
unei alte ramuri şi părăsind numele mai vechi de Elisei. 92. Pe deal : al Purgatoriului, în 
cercul trufaşilor, care este cel dintîi din Purgatoriu, unde şi Dante va trebui să se cureţe de 
acest păcat. Cf. Purgatoriul, XII. 93. Balţ: italienism {cf. balzo = culme, stîncă, pisc). 
96. Faci : prin rugăciuni. Ajunul : în sensul bisericesc, de ajunul unei sărbători. In acest caz, 
prin sărbătoare trebuie înţeles Raiul, al cărui ajun se consideră Purgatoriul. 97. Vechea: 
în cuprinsul vechilor zidiri romane. în urmă, acestea au fost doborîte (între 1172 şi 1175) şi 
perimetrul oraşului a fost mărit. O a treia lărgire s-a făcut în 1284. Aici se vorbeşte de 
Florenţa mai veche, mică, dar cinstită. 98. None... si trele : ceasurile vechiului ornic italian, 
care era împărţit în: terza, nona, sesta şi uespero. Bat: biserica numită Badia, al cărei clopot 
bătea ceasurile şi-n vremea lui Dante. Un vechi comentator din secolul al XlV-lea, lacopo 
della Lana, adnotează: „Pe sus-amintitele ziduri este o biserică numită Badia, care bate 
terza, nona şi celelalte ore, la care lucrătorii breslelor încep sau încetează lucrul”. 99. Priinţă: 
belşug. 100. N-aveam: femeile n-aveau... Cununi: podoabe în formă de coroană (zise şi 
frontale), de argint aurit sau chiar de aur curat, presărate cu mărgăritare şi alte pietre 
scumpe. Lanţugele : lanţuri mici de aur şi de argint, care se purtau la gît. De multe ori, 
stăpînirea Florenţei a emis leges sumptuarias împotriva luxului feminin, dar niciodată nu 
s-au putut aplica întocmai. Una din ele oprea pe femei să întrebuinţeze rochii cu iniţiale, 
desene de animale, fructe, flori, arabescuri şi alte podoabe, fie ţesute cu stofă, fie brodate. Se 
făcea excepţie numai pentru jongleuri şi femeile necinstite. 102. Mai dragi: cf. Ovidiu, 
Remedia amoris, 343 : „Auferimur cultu: gemmis auroque tegunturl Omnia; pars minima est 
ipsa puella suV\ Şi Dante, în Convivio, 1, 10: „Nu se poate bine arăta frumuseţea unei femei, 
cînd podoabele gătelii şi veşmintelor o fac să fie mai admirată ca ea însăşi”. 103. -ngrozea: 
căci tatăl nu se temea că nu poate s-o mărite. 104. Zestrea : pe vremea lui Cacciaguida nu 
se cerea zestre prea mare. Un cronicar contemporan, Riccobaldus, ne spune că atunci, la 
Florenţa, „modica dote nubebant feminae”. Alte : vîrsta, mai ales, care era potrivită pentru 
nuntă; nu ca-n vremea lui Dante, cînd, după expresia unui comentator vechi (Ottimo) le 
măritau „fiind încă în leagăn”. 

106 Nici case goale de copii, nepoate, 
nici nu ne-a fost sosit Sardanapalul 
spre-a da dovadă prin odăi ce poate. 

109 Si nu era-ntrecut nici Montemalul 
de-al vostr-Ucelatoiu, urcarea cui 
grăbită-i fu cum are-a-i fi prăvalul. 

A. 

112 încins pe Belincione io-1 văzui 
cu piei şi os, şi nesulemenită 
venind de la oglindă doamna lui. 

115 Pe Vechio-l ştiu purtînd cojoc de piele 
şi pe Nerli aşa i-am apucat 
si-a lor femei cu fus si cu andrele! 

118 Ferice lor! Căci toate-asigurat 

mormînt aveau; şi nu dormea pustie, 
de-al Francei drag, nici una-n golu-i pat. 

121 Veghea la leagăn tînăra soţie 

şi dezmierda-ngînînd în limba ceea 
ce-o au părinţii-o primă bucurie. 

124 Torcînd pe fus dincoa’ fuior femeia 

vrun basm spunea-ntre caznicii-adunaţi 
de Fiesole, de Rom-ori de Enea, 


108. Dovezi prin camere (a). 113. rumenele (a). 


107. Sardanapalul: ultimul rege al asirienilor, luat aici ca exemplu de desfrîu. 108. Prin 
odăi : această expresie a fost interpretată ca o aluzie la perversiunile din iatacurile lui 
Sardanapal. Dantologul englez Toynbee însă a dovedit că Dante se inspiră dintr-un pasaj din 
De regimine principum al lui Egidio Romano, în care se spune că Sardanapal nu ieşea din 
casă spre a vorbi cu satrapii săi, ci comunica cu ei prin scrisori: „sed omnes collocutiones eius 
erant in cameris ad mulieres”. 109. Montemalul: Monte Mario, zis popular şi Montemalo, 
colină aproape de Roma, de pe care se vede întreg oraşul. 110. Ucelatoiu: localitate aproape 
de Florenţa. Venind de la Bologna, de aici se vedea întîi Florenţa. Dante vrea să spună că de 
pe Monte Mario sau din Uccellatoio Florenţa nu se vedea mai mare decît Roma. Deşi s-a 
ridicat mai repede decît Roma, tot aşa de repede se va prăbuşi. Cui : se referă la Uccellatoio 
din acelaşi vers, şi prin el la Florenţa. 112. Belincione : Bellincione Berti dei Ravignani, 
amintit de două ori de Dante {Cf. Paradisul, XVI, 99) pentru modestia portului său şi pentru 
nobleţea vieţii sale. A trăit în a doua jumătate a secolului al Xll-lea si a fost tatăl acelei 
„buona Gualdrada”, cu totul demnă de mama ei, amintită aici de Dante ca o femeie ce nu-şi 
pierdea vremea cu sulimanuri în faţa oglinzii. Faima modestiei şi cuminţeniei lui Bellincione 
rămăsese pînă în vremea lui Dante. 113. Cu piei : încins cu centură de piele şi cataramă de 
os. 115. Vechio: familia del Vecchio sau de’ Vecchietti, care locuia la poarta San Brancazio. 
Cojoc: mulţumit cu îmbrăcămintea de piele, necăptuşită. Cf. Villani, VI, 70: „Şi ia aminte 
că-n vremea zisului prim popor, cetăţenii Florenţei trăiau în cumpătare şi se hrăneau cu 
bucate simple, cheltuind puţin, îmbrăcîndu-se, ei şi nevestele lor, cu postavuri groase. Şi 
mulţi purtau piei descoperite, fără postav”. 116. Nerli : familia de’ Nerli, din Oltrarno, una 
din cele mai însemnate din acest cartier. 118. Asigurat : căci erau sigure că vor muri în ţara 
lor, nu în Franţa sau altă ţară, unde bărbaţii lor se duceau, din dorul de cîştig, după negus¬ 
torie. 119. Pustie : atunci cînd ar fî rămas singure la Florenţa. 122. Limba : acea limbă 
specială, făcută din cuvinte trunchiate şi îngăimate, întrebuinţată de copii şi pe care, la 
rîndul lor, o întrebuinţează părinţii cînd vorbesc cu ei. Acest fel de limbaj formează acum 
obiectul unor studii foarte serioase, ca de pildă acelea despre dublarea silabelor în limba 
copiilor mici. 125. Basm : legendele populare despre originea Florenţei. După cum se vede. 

127 Ca Cianghela neveste, sau bărbaţi 
ca Saltarello ne-ar fi fost minune 
cum azi v-ar fi Cornelii-ori Cincinati 1 

A 

130 Intr-astfel de-odihnită-n lucruri bune 
si dulce viată, si-ntr-asa curată 
cetate-onestă vru deci a mă pune 

133 Maria cea-n supremul vai chemată, 
şi-n vechiul vostru baptisteriu eu 
creştin şi Caciaguida fui deodată. 

136 Moronte-mi fuse frate şi-Eliseu; 
nevasta mi-o luai de lingă Pad 
şi-al ei connume l-aţi purtat mereu. 

139 Urmai apoi în taberi pe Conrad, 

acel ce-onoare-mi dete-n rang deplină; 
prin fapte mîndre-atît urcai în grad. 


131. curata (a). 132. pune (a). 


în Italia, amintirile clasice erau răspîndite şi-n popor. 127. Cianghela : fiica lui Arrigo della 
Tosa, femeie frumoasă, dar uşuratică, pe care şi Boccaccio ne-o arată ca sfruntată şi coruptă. 
Tot Boccaccio, în Labirinto d'amore, ne vorbeşte de urmaşele prin fapte ale acestei femei, 
numindu-le le cianghelline. 128. Saltarello : Lapo Salterelli, jurist şi autor de versuri (proaste 
însă). Om politic, aparţinînd unei familii urîte de Dante, întrucît după surghiunul lui a intrat 
în posesia bunurilor ce-i fuseseră confiscate. „Apărător al drepturilor comunei florentine 
împotriva pretenţiilor curţii papale”, pare-se, din contră (după Del Lungo), să fi fost un om 
de seamă şi ne întrebăm cum a putut cădea aşa de jos în dispreţul lui Dante. Probabil fiindcă 
în ceasul primejdiei s-a arătat laş şi necredincios. împotriva lui tună şi fulgeră şi cronicarul 
Dino Compagni (II, 22), prietenul şi tovarăşul de partid al lui Dante: „O, tu, Lapo Salterelli, 
ameninţător şi bătător al magistraţilor ce nu-ţi îndeplineau cererile, unde te-ai înarmat? 
Ascunzîndu-te în casa Puicilor!”. Minune: ne-am fî mirat numai de posibilitatea existenţei 
unor astfel de oameni. 129. V-ar fi: v-ar fi minune, v-ati mira de oamenii cinstiţi, modeşti 
şi eroici asemenea Corneliei şi lui Cincinat. 133. Vai: în durerile facerii. 134. Baptisteriu: 
baptisterul Sfîntul loan Botezătorul, patronul Florenţei. E o biserică în formă octogonală, 
căptuşită cu benzi de marmură, alternativ albe şi negre, ca aproape toate bisericile florentine. 
Foarte veche, aparţinînd secolului al V-lea, mai tîrziu Lorenzo Ghiberti a împodobit-o cu 
acele uşi de bronz, frumos sculptate, în stilul Renaşterii, cu basoreliefuri cuprinzînd scene din 
Vechiul şi Noul Testament, pe care Michelangelo le-a numit „porţile Raiului”. 135. Deodată: 
pentru că a fost botezat cu numele de Cacciaguida. 136. Moronte... Elîseu : adică Moronto 
şi Eliseo, fraţii lui Cacciaguida, despre care nu ştim nimic. Din Eliseu s-a tras ramura 
Eliseilor, strict înrudită cu cea a Alighierilor. 137. Nevasta: o Alighieri din Ferrara; după 
alţii din Padova, Parma sau Verona. De la numele acesteia se trage acela al poetului. Se pare 
că Alighieri ar fî o formă derivată prin metateză din numele Aghilieri (de la aghila, it. mod. 
aquila = vultur). Astfel argumentam dintr-un sonet al lui Foresse din care reiese că în stema 
familiei Alighieri erau nişte pui de vultur. Dintr-o etimologie populară {ala = aripă), oamenii 
Renaşterii au crezut (dovadă miniaturile mai multor manuscrise ale Divinei Comedii) că stema 
Alighierilor ar fî fost o aripă de aur pe fond albastru. Despre ipoteza (scumpă unor teoreticieni 
germani, care şi-au revendicat şi pe Leonardo da Vinci, fîindcă acesta avea părul blond şi 
ochii albaştri) că numele Alighieri derivă din Aldighieri (familie existentă în Italia, dar care 
n-are nimic de-a face cu aceea a lui Dante), nici nu se poate vorbi serios. 138. Connume: 
italienism; cf. it. cognome, pentru numele de familie. 139. Conrad: Conrad al IlI-lea de 
Hohenstaufen (1093-1152), conducătorul cruciadei a doua (1147-1149), pe care se pare că 
Dante a confundat-o cu expediţia lui Conrad al Il-lea Salicul (împărat de la 1024 la 1039), 
ce a bătut pe saracinii ce invadaseră Calabria şi care, în prima sa descălecare în Italia, a 
fost şi la Florenţa, pe cînd cel dintîi nici n-a fost vreodată în Italia. Se poate ca şi Cacciaguida 
să fi căpătat pintenii de aur de cavaler în expediţia din Calabria, nu în Palestina. 
140. Onoare...-n rang : îl făcu cavaler. 141. Mîndre : vitejeşti. 

142 Subt el am combătut legea haină 

al cărei neam nu vrea să mai respecte 
domeniul vostru, dintr-a Papei vină; 

145 si-aici fui scos de orbii-acelei secte 

9 

din lumea-nselătoare care face 

9 

prin dragul ei atîtea vieţi infecte; 

148 şi-astfel martir venii într-astă pace.” 


142. Legea: pe musulmani. 144. Vostru: adică al creştinilor, mormîntul lui Cristos apar- 
ţinînd pe drept acelora ce cred în el. Vină : fiindcă papii, cufundaţi în îndeletniciri lumeşti, 
nu se mai gîndesc să răscumpere Sfîntul Mormînt din sclavia musulmană. 145. Scos : scos 
din această lume-nselătoare, adică omorît de turci în bătălie. Orbii : întrucît nu văd care este 
legea cea adevărată. 147. Infecte: spurcate de păcat. 148. Martir: şi de aceea îl găsim în 
cerul lui Marte, care adăposteşte pe cei care au murit luptînd pentru credinţă. 

cîntuC xyi 

Cerul al cincilea, al lui Marte : 
sufletele războinicilor 


Sărmana nobleţe a sîngelui (1-9) © Strămoşii 
lui Cacciaguida (10-45) ® Florenţa de pe vre¬ 
muri şi virtuţile ei (46-154) 


1 O, tu, sărman-a sîngelui nobleţe! 

De faci pe om înfumurat să fie 
si-aici unde iubim în două fete, 

4 tu n-ai de-acum să-mi pari o nebunie, 
căci şi-unde-s moarte-a poftelor răscoale, 
eu zic, în cer, tu mi-ai stîrnit mîndrie! 

7 Ce-i drept, eşti strai cu tot mai scurte poale, 
cui zilnic nou postav dacă nu-i pui 
cu timpul el te las-un coate-goale, 

10 Cu Voi, ce-ntîi fu-n Roma-n uz, dar cui 
poporul Romei nu-i mai face parte 
de-acel respect, cu Voi deci începui; 


9. Cu-al vremii curs (a). 


1. Nobleţe: Dante a fost printre cei dinţii care au arătat că nobleţea cuiva trebuie socotită 
după superioritatea sufletului şi nu după moştenire, ca de altfel toţi ceilalţi poeţi ai „dulcelui 
stil nou”, asupra cărora a influenţat vestita şcoală de drept roman din Bologna, oraşul în care 
„dulcele stil nou” s-a ivit pentru prima oară. In tratatul IV din Convivio, Dante arată, prin 
felurite argumente, că „adevărata şi singura nobleţe consistă în virtute” şi (capitolul XXIX) 
critică pe aceia care, fiind neam vechi şi nobil şi coborîndu-se din strămoşi vestiţi prin 
acţiunile lor bune, se cred ei înşişi nobili, neavînd totuşi în ei nici o nobleţe. După aceea face 
distincţia între nobleţea sîngelui, care se micşorează cu timpul, şi nobleţea sufletului, care 
nu se moşteneşte, ci rămîne totdeauna aceeaşi. 3. Aici : pe pămînt, unde iubirea omenească 
se abate adesea din drum. Feţe : adică cu iubirea cea adevărată, care se îndreaptă numai 
către Dumnezeu, şi cu cea rătăcită, care se abate din calea cea dreaptă înspre lucrurile 
pămînteşti. 5. Unde : în Rai. 6. Mîndrie : cu toate că Dante recunoaşte zădărnicia nobleţei 
de sînge, totuşi, omeneşte, nu se dă în lături de a mărturisi că s-a mîndrit cînd a aflat că 
neamul lui se trage din Cacciaguida. 9. Coate-goale : straiul nobleţei se scurtează cu trecerea 
vremii, dacă nu i se adaugă mereu nou postav de fapte bune. Imaginea lui Dante (în text) e 
alta: a timpului, care-1 „scurtează cu foarfecele”. 10. Voi: Dante, adresîndu-se întîia oară 
lui Cacciaguida, i-a vorbit cu „tu”, acuma, în semn de respect, îi vorbeşte cu „Voi”, tot astfel 
cum (după compilaţiile medievale de istorie romană) romanii făcuseră la început cu Cezar. 
Cf. Fatti di Cesare, IV, 162 : „Cezar s-a dus la Roma. Romanii care erau acolo îi făcură mare 
cinste, zicînd împotriva obiceiului lor: «Bine aţi sosit!» căci unui singur om erau obişnuiţi să 
spună : „Bine ai sosit !»'\ 

13 de-aceea Doamna, stînd puţin deoparte, 
zîmbi ca fata ce tuşi la primul 
Ginevrei greş, cum ni se spune-n carte. 

16 - „Sînteti deci tatăl meu - am zis - si stimul 
îmi daţi ca să vorbesc; şi nu-mi încape 
în gînd, prin cît mă ’nalţi de sus, sublimul. 

19 De har se umple prin atîtea ape 
internul meu, încît am bucurie 
că poate-a le-ncăpea fără să crape. 

22 Deci spuneţi-mi voi, dulcea mea mîndrie, 
cari fur-ai noştri tati, ce număr anii 
purtînd pe cînd eraţi încă-n pruncie ? 

25 De staul spuneţi, de-a[l] lui San Giovani 
cum fu pe-atunci, şi-n ce familii bune 
mai demne-n el să-i fie căpitanii?” 

28 Precum învie-n flăcări un cărbune 
bătut de vînt, asa văzui cum creste 
şi facla lui prin dulcea-mi rugăciune. 

31 Şi cum văzui că tot mai clar sporeşte, 
vorbi cu glasul dulce de nespus 
dar nu-ntr-un grai cum azi se-obişnuieşte: 

34 - „Din ziua-n care Ave fuse spus 
pînă ce mama-n clipele-i durute 
(azi sfîntă-n cer) povara şi-a depus, 


15. pas greşit (a). 32. Şi-a zis (a). 


14. Zîmbi: cu oarecare binevoitoare ironie, băgînd de seamă că Dante nu se poate opri de 
a-şi arăta mîndria pentru obîrşia lui nobilă. Fata : domniţa de Malehault, care în romanul lui 
Lancelot tuşeşte cu intenţie cînd Ginevra are întîia întîlnire de dragoste cu Lancelot: 
„d ces paroles que la reine li disoit avint que la dame de Malehault s'estoussi tot ă esciant et 
dressa la teste que elle avoit anbrunchiee”. 16. Tatăl: în sens de începătorul neamului. 
18. Sublimul: nu-mi încape în gînd. In text: „mă ridicaţi atît de sus...”. 19. Har: aici în 
înţelesul de „bucurie”. 23. Taţi: strămoşi. 24. Purtînd: propoziţie gerundivă, care trebuie 
rezolvată astfel: „Şi ce număr purtau anii în timpul copilăriei voastre”. 25. Staul : nu în sens 
rău, ci mai mult de „cuib”. E vorba, fireşte, de Florenţa, al cărei patron era şi este Sfîntul 
loan Botezătorul. 27. Căpitanii : conducătoare, demne de a fi în capul celorlalte. 29. Creşte: 
din bucuria de a putea satisface dorinţa lui Dante. 31. Sporeşte: lumina sufletului fericit. 
33. Obişnuieşte : după unii comentatori: „în latineşte”, după unii alţii: „în florentina mai 
veche”. Chestiunea nu e aşa uşor de rezolvat, fiindcă dintr-o parte s-ar părea că ar înţelege 
florentina veche, iar din alta ar trebui explicat de ce, la începutul convorbirii, Cacciaguida 
se adresează lui Dante în latineşte : „O, sanguis meus^\ In sprijinul florentinei vechi am putea 
cita pasajul din Convivio, I, 5: „Vedem în oraşele Italiei, dacă vrem să ne uităm bine, că de 
50 de ani încoace multe cuvinte s-au stins, s-au născut şi s-au schimbat, încît, dacă o vreme 
scurtă schimbă într-atîta, cu mult mai mult prefac cele lungi”. Cacciaguida murise de mai 
mult de 150 de ani. De altfel, faptul că Dante pune lombardisme în gura lui Virgil şi, cînd e 
vorba de greci, pune tot pe acesta să vorbească, iar pe Folquet de Marsilia îl pune să vorbească 
în provensală arată că Dante urmează o normă constantă în această privinţă. Referindu-ne 
la precedentele lui Folquet, care vorbeşte în provensală, şi la faptul că strămoşul Cacciaguida 
îşi începe cuvîntarea în latineşte, cred că prin acest „grai care azi nu se mai obişnuieşte” 
trebuie să-nţelegem limba latină, pe care Dante şi contemporanii lui nu o deosebeau atît de 
mult de limba ce-o vorbeau, socotind-o tot un fel de italiană. 34. Din ziua : din ziua de 

37 sub Leul său venit-a de cinci sute 
cincizeci şi trei de ori al nostru foc, 
sub laba lui nou foc să-şi împrumute. 

40 Născut, ca taţii, fui în vechiul loc 
în care cea din urmă dintre seste 
e cea dintîie lîng-al hălcii joc. 

43 Ajunge-a şti de-ai mei strămoşi aceste, 
că de-unde-au fost şi ce, mi-e prea departe 
să spui pe-ntreg, şi-o las tăcerii-oneste. 

46 Mulţimea-n el, cîtă putea-ntre Marte 
şi San Giovani-atunci a fi armată, 
era din cîtă-i azi a cincea parte. 

49 Ci-a ei cetăţenime,-azi înglotată 
cu Campi şi Castald şi cu Fighine, 
si-n cel din urmă ins era curată. 

52 Vecini să-i fi avut era mai bine, 
decît în burg, pe-aceste ginţi de cari 
vorbesc, Galuzzo şi Trispian vecine. 


46. pe-atunci (A). 51. artist (a). 


Buna-Vestire, de la care florentinii începeau numărătoarea anilor, pînă în ziua naşterii lui 
Cacciaguida planeta Marte făcuse cinci sute optzeci de revoluţii siderale, deci, dat fiind că 
anul marţian e de 687 zile şi anul pămîntesc de 365 zile, ar urma ca strămoşul lui Dante să 
se fi născut în 1090 sau 1091. 37. Sub Leul : constelaţia zodiacală Leul, potrivită planetei Marte, 
fiindcă, după credinţa astrologilor medievali (Sidrak, Alfraganus, Algesagesta), aceasta avea 
firea focului. Din acest motiv, Dante îşi închipuie că Marte împrumută din nou foc, de cîte ori 
trece prin constelaţia Leului. în afară de aceasta, trebuie să ţinem seama că, după Marcianus 
Capella, Marte atinge cea mai mare înălţime, adică cea mai mare distanţă de Pămînt, atunci 
cînd răsare sub zodia Leului”. 41. Seste : italienism de la sesto, sestiere, a şasea parte dintr-un 
oraş, după cum quartiere înseamnă a patra parte. Sestierul Porta San Piero era la Florenţa locul 
cel din urmă străbătut de cei care alergau la gioco del palio şi, fireşte, mai aproape de locul 
opririi, unde se vedea cine ieşea învingător. 42. Al hălcii joc : gioco del palio, numit astfel de 
la bucata de stofă de brocart {palio) care se da învingătorului; stofa aceasta era totdeauna de 
culoare roşie sau trandafirie. Probabil pornind de la această „bucată” de stofă, Coşbuc a tradus 
gioco del palio cu „al hălcii joc”. 44. Departe : sînt lucruri prea îndepărtate ca să mai aibă 
vreun interes de a fi povestite. 45. Oneste : Dante îşi dă seama că a insistat cam prea mult 
asupra nobleţei lui de sînge şi pune în gura lui Cacciaguida aceste cuvinte, care sună ca o dojană 
indirectă la adresa nepotului vanitos, rechemîndu-1 la o mai mare modestie. De altfel, această 
atitudine îi era impusă de faptul că, în afară de cele spuse, nu mai ştia nimic asupra stră¬ 
moşilor lui. 46. Mulţimea : populaţia, -n el : „în staulul Sfîntului îoan”, în Florenţa deci. 
Marte : o statuie a zeului Marte, care mai exista încă pe vremea lui Dante la Ponte Vecchio şi 
căreia florentinii îi atribuiau puteri magice, explicînd cu înrîurirea ei învrăjbirea partidelor 
în Florenţa. 47. San Giovani: biserica San Giovanni. 49. înglotată: foarte frumos spus, 
întrucît e ceva mai mult decît amestecată din text. Avem aici un exemplu de traducere mai 
dantescă, aş zice, decît originalul şi, în acelaşi timp, traducere fidelă, căci chiar îndepărtîndu-se 
puţin de la literă, se intonează cu spiritul întregii terţine, străbătută de cel mai adînc dispreţ 
al lui Dante pentru această ţărănime care se infiltrase în Florenţa, aducînd cu sine acea poftă 
de îmbogăţire şi acea lipsă de scrupule, comună tuturor parveniţilor. Fireşte că, din punct de 
vedere istoric şi social, nu putem da dreptate lui Dante, fiindcă această infiltraţie de elemente 
active şi pline de vlagă, împreună cu neajunsurile de care am vorbit, aduse şi un ferment nou 
în viaţa Florenţei, ajutîndu-i curînd să înflorească pe toate tărîmurile. 50. Campi: tîrg între 
Prato şi Florenţa, în Val di Bisenzio. Castald : în text: Certaldo (în Val d’Elsa), oraşul de 
origine al lui Boccaccio. Am observat de mai multe ori cum Coşbuc schimbă numele proprii cînd 
nu i se par că sună bine în româneşte. Fighine: Figline, în Val d’Arno. 51. Curată: curat 
florentină, chiar în cel din urmă meseriaş. 53. Burg : cuprinsul oraşului. 54. Vecine : se referă 

DIVINA COMEDIE 


55 spre-a nu răbda ţăranii-acei murdari 
din Signa şi-Aguglione, cari anume 
făcuţi sînt parc-a deveni tîlhari. 

58 Şi dacă tagma cea mai rea din lume 
n-ar fi cu Cezar astfel de tirană 
ci-avînd fiasca mil-a unei mame, 

61 cîţi florentini ce-azi schimbă-n vro dugheană 
şi vînd, nu s-ar fi-ntors la Simifonti, 
pe unde-ai lor strămoşi cereau pomană, 

A 

64 In Montemurli-ar fi stăpîni tot Conţi 
si-n cercu-Aconei Cerchi ne-ar fi stînd 
şi-n Valdigrieve poate Bondelmonti. 

67 Confuzia de familii-a fost oricînd 
cetăţii-un început de-o nouă sfadă 
şi-un rău, ca-n trup ce-ndopi de-al doilea rînd. 

70 Pe-un taur orb mai lesne-1 faci să cadă 
decît pe mielul orb, şi-n carne calea 
şi-o fac decît cinci spăzi mai lesne-o spadă. 


71. şi taie calea (b). 72. cinci spăzi o fac (a), n-o fac cinci spăzi (b). 


probabil la „ginţi” din versul precedent, aparţinînd tîrgurilor Galluzo şi Trespiano, cel dinţii 
la două mile depărtare de Florenţa, pe drumul ce duce la Siena, cel de-al doilea la trei mile 
pe drumul către Bologna. Cu alte cuvinte, Dante vrea să spună că ar fi fost mai bine pentru 
Florenţa dacă avea vecini pe locuitorii din Campi, Certaldo şi Figline, decît să-i fi primit între 
zidurile sale, şi mai bine ar fi fost ca circumscripţia ei să se fî întins numai pînă la Galluzzo 
şi Trespiano. 56. Signa : localitate foarte aproape de Florenţa şi astăzi cuprinsă în oraş, 
vestită pentru minunatele obiecte şi statui de lut ars, care reproduc capodoperele cele mai 
cunoscute ale sculpturii italiene. Se pare că aici Dante face aluzie la un messer Fazio dei 
Morubaldini, care a fost de mai multe ori prior, fiind şi învinovăţit de necinste în adminis¬ 
trarea banului public. A intrat în dispreţul lui Dante şi prin faptul că, fiind din partidul 
„albilor”, trecu împreună cu Baldo d’Aguglione în cel a „negrilor”, care — după Dino Compagni 
{Cronica, II, 208-209) — îi primiră numai pentru faptele rele ale lor. Aguglione : Baldo 
d’Aguglione, jurisconsult vestit în vremea lui, dar necinstit. Cf. Purgatoriul, XII, 105. E autor 
al acelei reforme prin care, în 1311, fu confirmată osînda lui Dante (făcută în 1302 de către 
podestă Cânte de’ Gabrielle da Gubbio). 57. A deveni: pentru a deveni. 58. Tagma: preo¬ 
ţească : curtea papală. 61. Schimbă : face aluzie la cineva originar din Simifonti (tîrguleţ nu 
departe de Florenţa), care în timpul lui Dante se îmbogăţise prin zărăfîe şi al cărui bunic 
era cerşetor, dar nu putem şti la cine anume. 64. Conţi : familia Guidi, numită de popor 
Contiguidi, ca şi cum titlul de conte nu s-ar despărţi de numele de familie. 65. Cercu- : în 
cercul preoţesc în parohia Aconei, tîrg în Val di Sieve, sub stăpînirea conţilor Guidi pînă în 
secolul al Xl-lea. Cerchi: căpeteniile partidei albe, care după ei a fost numită „sălbatică”, 
pentru a i se arăta originea ţărănească. 66. Valdigrieve : în castelul Monteboni, aproape de 
Galluzzo şi pe malul drept al Grevei. Bondelmonti : familie din care se trage prima origine 
a dezbinărilor politice din Florenţa; s-a strămutat în acest oraş în 1135, cînd florentinii, 
cucerind castelul Monteboni, obligară pe stăpînitorii lui (membrii familiei Bondelmonti) să 
vină să locuiască în Florenţa. Cf Villani, Cronica, VI, 36. 67. Confuzia: amestecul populaţiei 
nou venite cu cea băştinaşă. 69. Al doilea: după cum hrana ce se ia după ce eşti sătul e 
păgubitoare trupului. 70. Taur: taurul, ca şi cele cinci spăzi din versul 72 simbolizează un 
oraş crescut prea mare şi prea repede. 72. Mai lesne : în text: „De multe ori o spadă taie 
mai bine decît cinci spade”. 

PARADISUL 


73 Cînd stai să vezi cum Luni şi-Urbisaglia 
s-au dus şi cum cu ele pe-un pripor 
se duce Chiusi-acum şi Sinigaglia, 

76 nu-ţi pară lucru nou s-auzi cum mor 
familii-n lume, şi nici groaznic foarte, 
căci orisicare-orase-au moartea lor, 

79 şi toate-a noastre lucruri au o moarte, 
ca voi, ci pare-ascunsă-n cîte una 
ce-o duce lung, că-i scurt-a voastră soarte. 

82 Si-asa cum cerul ce-1 roteşte luna 

9 9 9 

mereu inund-ai mării tărmi si-i seacă, 
Florenţei face tot asa Fortuna. 

9 9 

85 Mirare deci să nu te mai petreacă 
de care-ţi spui, de-antici, de florentinii 
a căror faimă timpii-acum o ’neacă. 

88 Văzui pe Ughi-Ormani, Catelini 
Filipi şi-Alberichi, ai puterii 
bărbaţi iluştri-n marginea ruinii, 

91 şi mari văzui şi-antici pe cavalerii 
si cei de la Sanell si vechea Arcă, 
Bostichi,-Ardinghi vechi şi Soldanierii. 


79. Iar faptele-omeneşti au toate moarte (b). 81. viaţă (a). 


73. Luni : vechiul oraş din Etruria, distrus chiar pe vremea lui Dante. Cf. Villani, I, 50. 
Urbisaglia : de la lat. Urbs Saluia, oraş vechi, aproape de Macerata (Marche), distrus de 
Alaric. 74. Pe-un pripor: pe aceeaşi prăpastie. 75. Chiusi: celebrul şi puternicul oraş din 
Etruria, a cărui importanţă scăzuse în Evul Mediu. Sinîgaglia : pe Marea Adriatică, nu 
departe de Ancona, care fusese pustiită de saracini; după cronica lui Era Salimbene, „a fost 
trădat şi dat în mîna contelui Guido da Monte”, care a pus să fie tăiate 1.500 de persoane. 
76. Lucru nou : sensul este următorul: dacă oraşe atît de vechi şi puternice au căzut în ruină, 
nu trebuie să te miri şi nici să nu-ţi pară groaznic cînd se sting şi familiile. 80. Ascunsă : cu 
toate (ci) că voi, muritorii, nu vă daţi seama de vremelnicia unor lucruri, care au o viaţă ceva 
mai lungă decît cea omenească. 83. Inund- : Dante atribuie aici fluxul şi refluxul mării 
influenţei cerului Lunii, premergînd parcă teoriile moderne, cu toate că, fireşte, nu cunoştea 
legea atracţiei universale, descoperită de Newton cu mult mai tîrziu. în orice caz, vede mai 
bine decît Galileu, care atribuia fenomenul mareelor mişcării de rotatie a Pămîntului. 84. Tot 
aşa : ridicînd-o şi lăsînd-o în jos. Fortuna : motivul fortunei labilis, care se trage din Ovidiu 
(Ex Ponto) şi dintr-o vestită omilie a Sfîntului loan Gură de Aur. A fost foarte răspîndit în 
Evul Mediu. Dante îl modifică în cîntul VII din Infern, făcînd din zeiţa Fortuna a păgînilor, pe 
care aceştia şi-o închipuiau legată la ochi, o fiinţă îngerească, împărţind şi schimbînd dintr-o 
mînă în alta şi din neam în neam bunurile omeneşti, după secretele Providenţei. 88. Ughi: 
una din familiile cele mai de seamă din Florenţa, care avea privilegiul de a întovărăşi pe epis¬ 
cop cînd mergea prin oraş sau se ducea la catedrală, ceea ce era socotit lucru de cinste. 
Ormani : îşi aveau casele unde este acum palatul poporului; azi se numesc Foraboschi. 
Cf. Villani, IV, 12. Catelini: ştim de la cronicarul G. Villani (loc.cit.) că „fură familie foarte 
veche şi astăzi stinsă cu totul”. Filipi : „Filippi, care azi nu sînt nimic, iar atunci erau mari 
şi puternici”. Cf. op.cit., IV, 13. Alberichi: „a lor a fost biserica Santa Maria degli Alberighi, 
aproape de casele Donaţilor, şi azi n-a rămas nimeni din ei”. 90. Ruinii: cetăţeni vestiţi, a 
căror putere începuse să scadă chiar din vremea lui Cacciaguida. 92. Sanell: Sannella, familie 
însemnată din Florenţa, ale cărei case ştim de la Villani (IV, 13) că se aflau în Mercato Nuovo. 
93. Bostichi : „în apropiere de Mercato Nuovo erau mari cei din familia Bostichilor” (Villani, 
op.cit., IV, 13). Ardinghi: „erau foarte vechi” (Villani, op.cit., IV, 11). Soldanierii: „Soldanierii 

DIVINA COMEDIE 


A 

94 In poarta care-acum grozav se-ncarcă 
c-un nou sperjuriu şi-ntr-aşa măsură 
că va pieri-n curînd şi-această barcă, 

97 trăiră Ravegnani cari născură 
pe Guido graful şi pe cîţi de-acu 
înaltul nume Belincioane-avură, 

100 Dar della Pressa de pe-atunci ştiu 
a fi stăpîn; şi scări şi-al spăzii sale 
mănunchi de aur Galigai le-avu. 

103 Stîlp mare-avea del Vai [pe-aceeaşi cale], 
Sacheti mari, Sifanti şi Baruci 
si-acei ce se-nrosesc vorbind de-ocale. 

9 9 

106 Era si trunchiul de-unde ies Calfucci 

voinic pe-atunci şi-n scaune curule 
chemaţi erau şi Lizzi şi-Arigucci. 

109 O, cum văzui pe-acei ce nesătule 

trufii i-au stins! Şi-n orice faptă mare 
sporeau Florenţa galbenele-i bule. 


105. cotul (a). 110. glorii (a). 


au fost ghibelini şi locuiau în sesto San Brancazio” (Villani, op.cit., V, 39). 94. Poarta: Porta 
San Piero, unde erau scaiele Cerchilor şi Donaţilor, duşmani între ei. 95. Sperjuriu : traduce 
foarte bine fellonia lui Dante, dar aici „fellonia” trebuie înţeleasă în sensul generic de fapte 
rele. Cît despre nou, ar face aluzie la faptul că Cerchi veniseră la Florenţa numai de puţin 
timp. Aşa înţeleg Torraca, Passerini, Steiner şi mai toţi comentatorii moderni. Cît despre 
mine, cred că Dante face aluzie la un nou sperjur al Cerchilor, contrapus unuia mai vechi. 
96. Barcă: Florenţa. 97. Ravegnani: „fură tare mari şi locuiră lîngă poarta San Piero, unde 
apoi fură casele conţilor Guidi şi mai pe urmă ale Cerchilor. Şi din ei, prin partea femeiască, 
se traseră toţi conţii Guidi, din fiica jupînului Bellincione Berti, iar în zilele noastre tot acest 
neam s-a stins” (Villani, op.cit., IV, 11). 98. Graful: contele. 99. Belincioane: Bellincione, 
adică cei care luară numele lui Bellincione Berti {cf. Paradisul, XV, 112), urmaşii lui Ubertino 
Donaţi, deci ginerele lui Bellincione. 100. Della Pressa : „erau în cartierul fierarilor, oameni 
de «neam mare»” (Villani, op.cit., IV, 10). 101. A se construi: „Şi avu (la şa) scări (de aur) şi 
tot de aur minerul spadei”. Cu alte cuvinte, fură cavaleri. 102. Galigai: familie ghibelină din 
cartierul porţii San Piero. 103. Stîlp : face aluzie la familia Pigli, care avea în stema ei o 
şuviţă de blană albă (în limbajul heraldic : stîlp) perpendiculară, pe fond roşu. 104. Sacheti: 
familia Sacchetti, duşmana Alighierilor şi de obîrşie foarte veche. Sifanti: Fifanti, despre 
care ştim că locuia în colţul porţii Santa Maria. Baruci : familia Barucci, despre care ştim, 
din Ottimo commento, că „fu plină de bogăţii şi de eleganţă; azi sînt foarte puţini la număr 
şi n-au stare şi nici slujbe mari în oraş. Ei sînt ghibelini”. 105. Acei : Chiaramontesii, care 
aveau în regie sarea, o vindeau cu o baniţă mai mică decît cea regulată fiindcă scoseseră din 
ea o doagă. Cf. Purgatoriul, XII, 105. Coşbuc schimbă baniţa în oca, probabil pentru rimă. 
106. Trunchiul : tulpina, în sensul de obîrşia familiei. Calfucci: ramură din familia Donaţi, 
stinsă în vremea lui Dante. Locuiau în cartierul din Porta San Piero. 107. Curule : la sluj- 

A 

bele cele mai înalte. In Roma veche şedeau pe scaune curule numai consulii, pretorii şi edilii. 
108. Lizzi şi-Arigucci : familii vechi, florentine, despre care Villani (XI, 10) ne spune că locuiau 
în cartierul din Porta del Duomo. 109. Pe-acei: Uberti, atît de puternici între 1177 şi 1180, 
încît nu ascultau nici de consuli, nici de seniori şi odată au dus timp de 22 de luni război 
împotriva consulilor Florenţei. Mai tîrziu „puseră ei mîna pe stăpînire şi în 1180 messer 
Uberto degli Uberti a fost cîrmuitor al oraşului Florenţa”. Cf. Cronica atribuită lui Brunetto 
Latini, p. 219. 111. Sporeau: sporea cinstea şi gloria Florenţei. Bule: bulele de aur ale 
Lambertilor, dintre care unul a fost tovarăş al lui Uberto degli Uberti în consulatul din 1180. 
Amîndouă aceste familii se trăgeau din Germania. 

PARADISUL 


112 Aşa făceau părinţii-acelor care 

oricînd vrun loc de episcop lipseşte 
s-adună-n consistoriu spre-ngrăşare. 

115 Mişelul neam ce-acu-ndrăcit goneşte 
pe cei ce fug, dar cui arat-un dinte 
sau punga sa ca mielul s-umileşte 

118 se urc-acum, dar prea cu slabă ginte 
incit nu-i place lui Ubert Donat 
că socru-so-1 făcu al ei părinte. 

121 Era şi-n piaţa Caponsac mutat 

din Fiesole pe-atunci, şi nume bune 
avea şi Giuda-n burg, şi Imfangat. 

124 Şi-ascult-un adevăr părind minune, 
in micul burg intrai prin poarta care 
şi-acum dup-alde Pera i se spune. 

127 Şi-oricine poartă semnu-acelui mare 
baron, al cui si numele si-onorul 
la hramul Tomei află-mprospătare, 

130 de-aici avea şi rangul şi favorul, 
deşi acel ce-ncinsu-l-a cu foi 
de aur azi unit e cu poporul. 


113. S-adun-oricînd vr-un episcop (a). 114. Şi stau consistorie (a). 115. mişelul (a). 

_ A 

117. mielul (a). 123. In burg aveau şi Giuda (b). 


112. Acelor : Visdomini şi Tosinghi (della Tosa), „stăpîni şi apărători ai episcopatului”. (Villani, 
Cronica, IV, 10). 114. -ngrăşare: se pare că Dante îi învinovăţeşte aici de a se fi îmbogăţit în 
paguba averii episcopale pe care o administrau. 115. Neam : din neamul Adimarilor, căruia 
aparţine şi acel Filippo Argenti despre care e vorba în Infern, VIII, 31-63. Duşmani neînduple¬ 
caţi ai lui Dante, asupritori şi, în acelaşi timp, laşi, sînt înfieraţi cu aceste cuvinte aspre, 
care, spune Torraca, „par scandate silabă cu silabă”. 118. Se urc-: se urcă pe vremea lui 
Cacciaguida, prezent istoric ca şi nu-i place din versul următor. Slabă: neînsemnată. 
119. Ubert Donat: e vorba de Ubertino Donaţi, care luă în căsătorie pe o fiică a lui Bellincione 
Berti şi se opuse (deşi în zadar) cînd socru-său Bellincione dădu în căsătorie pe cealaltă fiică 
unuia din Adimari, înrudindu-1 astfel cu un neam pentru care n-avea nici o stimă. 120. Părinte: 
italienism, în loc de „rudă”. 121. -n piaţă: în Mercato Vecchio. Caponsac: Caponsacco, 
familie ghibelină, originară din Fiesole. 123. Avea : aveau. Giuda : „neam de oameni de mare 
curaj şi ghibelini, care astăzi a decăzut şi ca importanţă politică, şi ca bogăţie, şi ca număr” 

A 

{Ottimo commento). Imfangat: Infangato, cf. Villani, IV, 13 : „In apropiere de Mercato Nuovo 
erau mari Infangati”. 125. Poarta: Peruzza, care se chema întîi Potierla. 126. Pera: familia 
della Pera, despre care nu se mai păstra nici o amintire pe vremea lui Dante. De aceea 
Cacciaguida se teme că spusele lui vor fî părut minune. 127. Semnu- : cele şapte doage 
purpurii şi albe ce erau în stema marchizului Ugo di Toscana, care concedase mai multor 
familii florentine privilegiul de a purta în stema lor aceste doage. 129. Hramul: fiindcă Ugo 
murise în ziua hramului Sfîntului Toma din 1001 si în mai multe biserici din Florenţa se 

? 5 

făcuseră rugăciuni pentru odihna lui. 130. De-aici : a se construi: „Acel (neam) ce l-a înscris 
(pe stema lui Ugo) cu foi de aur avea de-aici (de la marchizul Ugo di Toscana) şi rangul (de 
cavaler), şi favorul (privilegiile nobeleţei), deşi azi (della Bella) e unit cu poporul”. Dante 
blamează cu aceste versuri pe aceia care, uitînd vechea lor nobleţe, se dăduseră de partea 
poporului, luînd parte la guvernarea democratică. 

133 Şi Gualteraţi şi Importuni cu noi, 

şi-ar fi mai linişte şi-n burg, vezi bine, 
de nu l-ar fi-nvadat vecinii noi. 

136 Iar casa de-unde amarul vostru vine 
prin justa furie-a cui vă dete morţii 
şi-a pus şi dulcei vieţi a voastre-o fine, 

139 era-n onoare, ca si toti consorţii. 

O, Bondelmont, fugind de nunta sa 
prin sfat străin, ce rău zvîrlit-ai sorţii 

142 O, cîţi ce-azi plîng, ar fi voioşi, de da 
Cel Sfînt atunci în Ema pat a-ţi face 
în cea dintîi spre-oraş venire-a ta! 

145 Ci-acelei pietre ce ştirbită zace 

păzind la pod, fu scris să-i dea victime 
Florenţa, biata,-n ultima ei pace! 

148 Cu-atare si-alt-asemeni nobilime 

9 

văzui Florenţ-atîta pace-avînd, 
că n-avea cauză de-a se plînge nime. 

151 Cu-acestea i-am văzut poporul stînd 
şi drept şi glorios, şi-n suliţi crinul 
purtat întors eu nu-1 văzui nicicînd, 

154 si nu-1 făcuse ros încă dezbinul.” 

9 9 


135. 'necat (a). 154. Şi roşu încă nu-l făcu deshinul (a). 


133. Gualteraţi şi Importuni : familii vechi şi nobile, despre care Villani ne spune că ajunse¬ 
seră fără nici o însemnătate, confundîndu-se cu poporul de jos. 136. Casa : a Amideilor, 
„cetăţeni de seamă şi nobili” (Villani, V, 38). Amarul : din cauza dezbinărilor care se produseră 
după răzbunarea asupra lui Buondelmonte, care promisese să ia în căsătorie o fată din neamul 
Amideilor şi în urmă luase pe una din neamul Donaţilor. Iată cum povesteşte faptele croni¬ 
carul Dino Compagni: „Doamna Gualdrada, soţia lui Donaţi, care avea două fiice tare fru¬ 
moase, stînd la balconul palatului său, văzu trecînd pe Buondelmonte şi, arătîndu-i una din 
amintitele fete, îi zise : «Pe cine ai luat tu de nevastă ? Că eu îţi păstram pe aceasta !». Pe care 
privind-o mult îi plăcu, şi-i zise: «N-am ce face acum». Iar doamna Gualdrada: «Ba da, poţi, 
căci am să plătesc eu (justiţiei) în locul tău». «Şi eu o iau!» Astfel, o luă de nevastă, lăsînd 
pe aceea din neamul Amideilor, cu care se logodise întîi prin jurăminte”. Această întîmplare — 
după acelaşi cronicar — „a pus capăt veselului trai al Florenţei, fiindcă peste cîteva zile 
Buondelmonte a fost omorît, pe cînd trecea pe Ponte Vecchio, la picioarele statuii lui Marte, 
asupra căruia florentinii aruncară vina dezbinărilor din oraş”. Vostru : florentinilor. 137. A 
cui: a Amideilor. 139. Consorţii: cu toate celelalte familii înrudite cu ea. 143. în Ema: se 

Spunea că întîia oară cînd Buondelmonte a venit la Florenţa era să se înece în torentul Ema. 
Dante spune că ar fi fost mai bine dacă Dumnezeu l-ar fî lăsat să se înece, căci nu s-ar fi 
întîmplat la Florenţa atîtea nenorociri. 145. Pietre : statuia lui Marte. Ştirbită : trunchiată, 
în rea stare, mîncată de vreme. 147. Ultima : fiindcă de atunci Florenţa nu mai avu pace. 
153. întors : schimbat din alb pe fond roşu în roşu pe fond alb, ceea ce s-a întîmplat în 1251, 
cînd a luat puterea partidul guelfîlor. 

CintuC XVJJ 


Cerul al cincilea, al lui Marte : 
sufletele războinicilor 


Rugămintea lui Dante către Cacciaguida să-i 
dezvăluie viitorul (1-30) @ Profeţia exilului 


1 

rar* * q ra 

Precum veni la Climene să-mpace 
un zvon potrivnic ce-auzise-acel 
ce-avari şi-acum pe taţi cu fii îi face, 

4 

asa fui eu, si-asa simtit ca el 
de Doamna mea ca şi de sfînta pară 
venită-n jos cu-aşa de dulce zel. 

7 

De-aceea-mi zise ea: - „Să faci s-apară 
al dorului tău foc ce arde-n tine, 
interna stamp-a lui purtînd-o clară. 

10 

Dar nu spre-a ne spori ce ştim noi bine, 
prin vorba ta, ci spre-a-ndrăzni să spui 
ce sete ai ca el să ti-o aline”. 

13 

- „0, scump răsad al meu, ce-atît te sui 
[de sus, încît, cum vede-umana minte] 
că-n trigon loc de dou-obtuze nu-i, 

2. De-un svon ce-şi auzi-mpotriv-acel (a). 7. să se ivească (a). Ce-avu de-a-mi fi pe 
plac (b). 12. s-o răcorească (a). 14. umană (a), de sus încît, cum vede-a noastr-umană 
minte (A). 


2. Potrivnic : fiindcă Epafos, fiul lui Joe, afirma că Phaeton nu este fiul Soarelui. Acel: 
Phaeton, cînd s-a prezentat mamei sale Climene, ca să afle dacă era sau nu fiul lui Apollo. 
Cf. Metamorphoses, 1, 748 şi urm. 3. Avari: fiindcă, spre a dovedi că e fiul Soarelui, a cerut 
lui Apollo carul său strălucitor, dar, neştiind să mine caii focoşi, care-1 trăgeau, a ars holdele 
pămîntului şi căile cerului. 4. Aşa : în ceea ce priveşte numai ardoarea dorinţei. Ca el : simţit 
de Beatrice că e tot aşa de dornic, ca şi Phaeton, să afle ce-i pregăteşte viitorul. 5. Pară: 
flacăra în care se ascundea sufletul lui Cacciaguida. 6. -n jos : în josul crucii luminoase de 
pe planeta Marte. 9. Clară : vorbind în aşa fel, încît în cuvintele tale să se arate clară pecetea 
internă a dorului tău. 10. Noi : noi, sufletele fericite în genere şi, în cazul de faţă, eu (Beatrice) 
şi Cacciaguida. 11. -ndrăzni: ci numai ca să te obişnuieşti a îndrăzni să-ţi spui setea, ca 
să ţi-o putem astîmpăra. 13. Răsad : obîrşia. E vorba de Cacciaguida, căruia Dante, după 
îndemnul Beatricei, se adresează ca să-i lămurească profeţiile cam obscure despre ce i se va 
întîmpla, pe care le auzise în Infern şi Purgatoriu. Sui : în cunoştinţa lucrurilor prezente şi 
viitoare, pe care le vezi în Dumnezeu înainte de a se întîmpla, cu aceeaşi claritate cu care 
oamenii muritori văd că nu e posibil să fie într-un triunghi (trigon) două unghiuri obtuze. 

16 aşa vezi clar tu orice-ntîmplăminte 

cînd nici nu sînt, căci vezi în punctu-n care 
toţi timpii de-orişicînd sînt timp prezinte, 

19 pe cînd era Virgil a mea-ndrumare 
pe dealul cel ce spal-a noastră zgură, 
precum şi-n lumea cea făr’ de urcare, 

22 de-ursita mea viaţă spuse-mi fură 
cuvinte tari, deşi mă simt fireşte 
gătit de-oricare-a sorţii lovitură. 

25 Deci dorul meu te rog de-1 împlineşte 
să ştiu cu ce m-aşteaptă viitorul, 
căci fierul prevăzut mai blînd loveşte.” 

28 Aşa vorbii acum, şi tot spre-odorul 
acel ce mi-a vorbit; şi-a Doamnei mele 
voinţ-urmînd, mi-am spus cu-acestea dorul. 

31 Nu-n vorbe vagi, cum se-nvăleau în ele 
nebuni păgîni, pe cînd nu se jertfise 
al lumii Miel ce spal-a lumii rele, 

34 ci-n vorbe clare şi vorbiri precise 
ascuns în sine-acel amor patern 
şi-arzînd în zîmbetele-i proprii-mi zise: 

37 - „Orice-accident ca un cuprins intern 
şi-n margini dat materiei mortale 
e scris din veci în ochiul cel etern. 

40 Dar nu-i sînt Lui necesităţi fatale, 
cum nu-i în ochii-n care-i oglindită, 
nici nava ce pe-un rîu pluteşte-n vale. 


21. lumea morţii cea amare (b). 22. De viaţa mie dată (b). Un cub spre (a). 26. ce 

_ ^ 

sorţi (a). 34. limpezi (a). 37-39. Orice accident, ca cuprins intern! In marginile 
lumii cei mortalei Sînt scoase toate-n (a). 37. ce ca (b). 38. Nu trec hotarul lumii 
cei mortale (b). 42. scohoar-a (a). 


17. Punctu- : Dumnezeu. 18. Prezinte: căci cunoştinţa lui Dumnezeu n-are limită în timp. 
Cf. Aristotel, Physica, VI: „Dacă punctul prezent n-ar fî indivizibil, ar avea în sine şi trecutul, 
şi viitorul”. Şi Augustin în De Ti'initate, V: „Firea lui Dumnezeu n-are trecut şi nici viitor”. 
Mai clar e Sfîntul Toma {Summa theologica, II, 2, 95): „Numai Dumnezeu, în veşnicia sa, vede 
lucrurile viitoare ca prezente”. Vezi şi disertaţia lui Tommaseo asupra acestui cînt, intitulată 
II futuro (viitorul), plină de o adîncă ştiinţă teologică. 19. Pe cînd : în Infern şi Purgatoriu. 
20. Dealul: Purgatoriul. 21. Lumea: Infernul. 22. Viaţă: despre viaţa ce mi-a fost ursită. 
23. Tari : grele, întrucît făceau aluzie la unele evenimente neplăcute ce mi se vor întîmpla. 
27. Fierul : săgeata. Blînd : fiindcă e prevăzută. 30. Cu-acestea : cu aceste cuvinte mi-am 
spus dorul, vorbind tot aceluiaşi odor ce-mi vorbise mie şi urmînd sfatul Beatricei. 32. Nebuni: 
deoarece credeau în oracolele zeilor neadevăraţi şi mincinoşi. 33. Miel : Isus Cristos, agnus 
Dei, qui tollit peccata mundi. 35. In sine : în veşmîntul său de flacără. 36. Zîmbetele : fiindcă 
rîsul si bucuria se transformă la sufletele fericite într-o mantie de lumină. 37. Accident : orice 
lucru se întîmplă, fără să aibă caracter de necesitate. Ca un: a se construi: „dat materiei 
mortale ca un cuprins intern şi în marginile sale (ale materiei mortale)”. Deci, cunoştinţa 
omenească, ce primeşte în sine trecutul şi prezentul (marginile mortale). 39. Etern : al lui 

43 Precum îti vine-o arie lămurită 

din orga ce-o asculţi, în ochi îmi vine 
din ochiul Lui asa si-a ta ursită. 

> 9 

46 Precum din cauza vitregei haine 
lăsă Atena Hipolit fugind, 
asa va face-al tău oraş cu tine. 

9 9 

49 Aceasta ţi-o doresc şi-o au în gînd 
si-aceasta ti-o vor face-acei ce cată 

9 9 

spre-acei ce zilnic pe Cristos îl vînd. 

52 Prin zvon, învinsa parte-o fi-nculpată 
ca de-obicei, dar fi-va mărturie 
dreptăţii-apoi ea însăşi, răzbunată. 

55 Lăsa-vei tot ce-n lumea ta cea vie 
ţi-e lucru drag şi-a tristei exilări 
săgeată primă asta o să-ţi fie. 

58 Vedea-vei tu cerşită pe cărări 

ce pîine-aduni, şi cît de-amară cale 
să urci si să cobori străine scări! 

9 

yv 

43. astfel îmi vine (b). Din el cum vine (a). 44. In ochi (b). 43-45. Cum vine şi-n auz 
o lămurită! Cîntare-a orgei ci-o asculţi, îmi vinei Din ochii lui şi-a ta ursită (b). 


Dumnezeu. 40. Necesităţi : deşi lucrurile omeneşti sînt oglindite în Dumnezeu, totuşi din 
acest fapt nu decurge nici o micşorare a liberului arbitru şi deci nici un fatalism, după cum 
cine priveşte o barcă minată de curent poate prevedea cursul ei, ceea ce nu înseamnă că acest 
curs poate fî influenţat de ochiul spectatorului, în care deci ar fi greşit să-i găsim cauza. Tot 
astfel, Dumnezeu vede ceea ce oamenii vor face, fără ca acest lucru să împiedice liberul 
arbitru. 43. Precum : precum din sursa sonoră a unui instrument muzical îţi vine la urechi 
o melodie, tot aşa, spune Cacciaguida, din ochiul lui Dumnezeu, pentru care orice viitor e ca 
şi prezent, îmi vine în ochi a ta ursită. 47. Hipolit : fiul lui Teseu şi al Hipolitei, regina 
Amazoanelor, refuzînd de a satisface dorinţele nelegiuite ale mamei sale vitrege, Fedra, fu 
pîrît tatălui său de aceasta că ar fî încercat s-o siluiască, din care cauză a fost apoi izgonit 
din Atena. 48. Oraş : Florenţa, mama vitregă a poetului, în felul de a se purta cu el. 50. Cei: 
şefii partidei negre, care unelteau cu papa Bonifaciu al VlII-lea pentru a-1 izgoni pe Dante din 
Florenţa. 51. Vînd: face aluzie mai ales la cei de la curtea papală, care făceau tîrg din harul 
lui Cristos. Cf. Infernul, XIX, 90. 52. Prin zvon: zvonul va da toată vina partidei învinse, 
dar ceea ce se va întîmpla pe urmă va fi o mărturie a dreptăţii răzbunate. In text: „dar răz¬ 
bunarea va fi mărturia acelui adevăr care o împarte”. 57. Săgeată : lovituri, dureri. Asta: 
această părăsire a tot ce-ţi era mai drag în oraşul tău. „Sub formă de prezicere, aducerile- 
-aminte dureroase ale surghiunitului nu au nimic tînguitor, nimic slab ; dar cum este încet, 
grav, melancolic, acel lăsa-vei tot ! Cîtă durere în acel tot \ Cu cîtă amărăciune mintea revede 
şi cîntăreşte tot ce-n lumea sa e lucru drag !” (Torraca). 59. Ce pîine : în text: „cum e sărată 
pîinea”. Şi-n realitate, pîinea ce o mînca Dante la curtea gazdelor sale, chiar a celor mai 
binevoitoare pentru el, nu era dulce deloc. „Omul de curte” era socotit abia ceva mai mult ca 
jongleur-ul şi bufonul, care adesea erau mai bine răsplătiţi. Legendele pe care le avem despre 
Dante ne dau amănunte ce ne strîng inima în această privinţă. II vedem expus la glume de 
prost gust, care nu se potrivesc cu demnitatea şi severitatea poetului. II vedem tratat cam 
de sus, cu o familiaritate jignitoare, nu numai din partea seniorilor care-i ofereau adăpost, 
dar şi din partea jongleur-ilor, care se laudă de a fi primit daruri mai însemnate decît el din 
partea seniorului. Desigur că Dante nu reprezenta pentru contemporani ceea ce reprezintă 
pentru noi; desigur că moravurile erau atunci cam grosolane şi la prinţi; desigur că acea 
familiaritate, care pe noi ne jigneşte, era din oarecare punct de vedere şi o probă de dragoste 
si de cinste ; totuşi, cînd citim această tertină, ne dăm seama cît a trebuit să sufere de această 
situaţie sufletul demn şi neînduplecat al lui Dante. 

61 Dar cea mai grea povar-a vieţii tale 
va fi stupida şi-mbecila turmă 
cu cei ce vei cădea-ntr-atîta vale. 

64 Mişei şi-ngraţi şi răi [nespus], cum scurmă 
poziţia ta, ci vor păţi ruşine 
nu tu, ci ei, nu multă vreme-n urmă. 

67 Va da dovezi, c-aveau gîndiri haine, 
purtarea lor, incit iţi va fi drag 
că-ţi eşti partid tu singur pentru tine. 

70 Lombardul mare cu-ospitalu-i prag 
acel cu scara paserei cei sfinte 
va fi refugiu-ţi prim şi-ntii toiag. 

73 Si-atit de mult te va avea aminte 
incit ce-i după dintre-a da şi-a cere 
la alţii, jos la voi, va fi ’nainte. 

76 La el vei şti pe-acel a cui putere 
atit i-a dat născindu-1 astă stea, 
că fapte mari el pune-va-n vedere. 

79 Dar numai mai tirziu le veţi vedea 
că-i tinăr prunc, cui i se-ntoarse anul 
in jurul său de-a noua oar-abea. 

82 Dar pin-a nu-nşela p-Enric duşmanul 
Gascon, va da schintei a sa virtute 
ce ia-n dispreţ şi trudele, şi banul. 

61. Mizerie (a). 63. De soţi ce-i vei avea (b). 78. Vedea (a). 84. Prin (a). 


62. Turmă : a tovarăşilor lui de surghiun. 63. Vale : a exilului. Numai la început Dante a fost 
solidar cu ceilalţi surghiuniţi, cu care a iscălit (8 iunie 1302) la San Godenzo un act prin care 
se obligă să despăgubească pe Ugolino degli Ubaldini de toate daunele ce le va fi suferit 
luptîndu-se împotriva Florenţei. Mai pe urmă însă s-a retras, făcînd, cum el însuşi spune, 
„partid pentru sine”. 64. Scurmă : sapă. 65. Ruşine : în text: „vor avea tîmpla roşie”, ceea 
ce s-ar putea interpreta în sensul că face aluzie la răniri şi vărsări de sînge, mai ales dacă 
ne aducem aminte de nenorocita încercare de a reintra în Florenţa, la Lastra, în vara anului 
1304, încercare la care Dante s-ar fî opus. 67. Va da : subiectul este „purtarea lor” din versul 
următor. 69. Partid : cuvinte care au devenit proverbiale, pentru a arăta că locul omului 
superior nu poate fi între intrigile partidelor, mai bine fiind să stea la o parte, nu însă pasiv, 
ci activ, luptîndu-se din răsputeri pentru izbînda ideilor sale şi constituind deci el însuşi un 
partid. De altfel, şi în Convivio spune „că nu se cuvine ca omul drept să îngăduie prezenţa lui 
la multă lume”, să nu fîe deci în contact cu orice fel de oameni. 70. Lombardul : Bartolommeo 
della Scala, la curtea căruia Dante se adăpostise întîi. 71. Scara : în text: „ce pe scară poartă 
pasărea cea sfîntă”. E vorba de vulturul care, împreună cu o scară, figura în stema Scaligerilor. 
Vulturul înfăţişează semnul imperiului, al cărui reprezentant era în Lombardia această familie. 
72. Toiag : sprijin, adăpost. 74. Ce-i după : a da la alţii. 75. Jos : pe pămînt. ’Nainte : la 
Bartolommeo della Scala va fî „înainte” ceea ce la ceilalţi e „după”. Cu alte cuvinte, va dărui 
înainte ca cineva să ceară, împotriva obiceiului altor prinţi, care nu dau decît după ce li se 
cere. 76. Şti : cunoaşte. Pe-acel : pe Cangrande della Scala, asociatul lui Bartolommeo la 
domnie în Verona (1311). 77. Stea : Marte. 78. Vedere : va arăta lumii. 80. Prunc : aici Dante 
se referă la anul 1300, data închipuită a călătoriei sale, cînd Cangrande n-avea mai mult de 
9 ani. 82. Enric : Henric al Vll-lea de Luxemburg, pe care Dante îl socoteşte înşelat de papa 

85 Şi-atît apoi vor fi de cunoscute 
pornirile lui mari, că inimicii 
vor fi siliţi să n-aibă guri tăcute. 

88 Te-ncrede-n el si-a sale beneficii. 

Prin el schimbare-avea-va multă ginte, 
mutîndu-si starea marii, ca si micii. 

91 Tu-ţi scrie-acestea despre el în minte 

dar nu le-obşti...”. Şi multe-a spus de toate, 
de necrezut chiar cui va fi prezinte. 

94 Şi-apoi: - „Acestea-s glosele, nepoate, 
la cîte ţi s-au spus. Vezi, ce insidii 
ascund în ele-aşa puţine roate! 

97 Nu cer să porţi pe-ai tăi vecini invidii, 
căci viaţa ta-i cu mult mai lung ursită, 
cu mult dincolo de a lor perfidii”. 

100 Tăcînd apoi cînd umbra fericită 

îmi dete semn că trama şi-o găteşte 
s-o bată-n teara cea de mine-urzită, 

103 aşa-ncepui ca cel ce se-ndoieşte 

şi-un sfat voind pe-atare om îl cată 
ce vrea ce-i just si vede si iubeşte: 

9 9 9 


99. Dincolo de-a lor perfidii... (A). Am completat versul cu varianta (a). 


Clement al V-lea, de fel din Gasconia, fiindcă întîi l-a chemat în Italia şi pe urmă i s-a 
împotrivit. In realitate, papa pusese în vedere lui Henric că el nu voieşte să se facă expediţia 
împotriva regelui Robert de Anjou, pe care Henric o pusese la cale. Deci nu-i tocmai cazul de 
înşelăciune din partea papei. înţelegem însă ciuda lui Dante pentru schimbarea de atitudine 
a papei (de altfel bine motivată), cînd ne gîndim că în Henric al VH-lea îşi pusese toate 
speranţele pentru rechemarea-i în Florenţa. 83. Schintei : manifestări. 84. Trudele : ştim de 
la un cronicar contemporan că, chiar din prima tinereţe, Cangrande era foarte îndrăzneţ şi 
nu se da înapoi de la nici un exerciţiu cavaleresc. „Truda” era pentru Cangrande desfătarea 
şi odihna. Cît despre „banul”, un vechi comentator al lui Dante (Benvenuto da Imola) spune: 
„Dum pater eius duxisset eum semel ad videndum magnum thesaurum, iste illico levatis pannis 
minxit super eum; ex quo omnes spectantes judicaverunt de eius futura magnificentia per 
istum contemptum pecuniarum”. 86. Inimicii : şi inamicii. într-adevăr, despre dărnicia şi 
virtuţile cavalereşti ale lui Cangrande găsim mărturii nu numai în cronicile timpului, care 
sînt pline de laude, dar şi în cîntecele trubadurilor. 88. Beneficii : binefaceri. 89. Schimbare : 
schimbare de soartă. 90. Starea : face aluzie la dreptatea lui Cangrande, care va umili pe cei 
trufaşi şi va înălţa pe cei smeriţi. 92. Obşti : dar nu le vei da în vileag. 93. Prezinte : celor 
ce vor fî de faţă cînd se vor întîmpla. 94. Glosele : explicările. Imaginea e luată de la manu¬ 
scrise, în care glossele marginale constituiau comentariul. 95. Spus : în prezicerile despre 
viitorul ce te aşteaptă, pe care le-ai auzit în Infern şi Purgatoriu. 97. Vecini : concetăţeni. 
Invidii : ură. Cu alte cuvinte, nu vreau ca, din cauza celor ce ţi-am spus, să urăşti pe con¬ 
cetăţenii tăi, fiindcă faima ta va dăinui cu mult mai departe decît pedeapsa perfidiei lor. 
101. Trama : bătătură. 102. Teara : urzeala. „Cu întrebarea sa, Dante invitase pe Cacciaguida 
să dezvolte argumentul pe care i-1 propusese; îi oferise urzeala, ca celălalt să pună în ea 
bătătura, adică firul transversal aruncat prin suveică şi bătut cu spata” (Steiner). 103. Ca: 
cu neliniştea încrezătoare a cui trebuie să ceară un sfat de la cineva care vrea ce-i just : are 
voinţă dreaptă, vede : are înţelepciune, şi iubeşte : pe acela care îl roagă. 

106 - „Eu bine văd cum mă-mpresoară, tată, 
cumplitul timp ca lovituri să-mi dea, 
mai grele cui mai făr’ de griji s-arată. 

109 Deci bine-mi e să-nvăţ a prevedea, 
ca, scos din cel mai dulce loc afară, 
să nu-mi pierd pe-alţii prin cîntarea mea. 

112 Căci jos, în lumea nesfirşit de-amară, 

[ca] şi pe deal pe-a căruia ’nălţime 
frumoşi ai Doamnei ochi mă ridicară, 

115 şi-apoi şi-n cer prin roţile sublime 
putui să-nvăţ că ceea ce rezic 
la mulţi le-o fi grozavă-n guri acrime. 

118 Ci-a fi dreptăţii-un prea timid amic, 
mă tem spre-a nu fi mort acelor care 
numi-vor veacul cel de-acum antic”. 

121 Iar facla ce-ascundea comoara-mi mare 
de-aici s-aprinse-n toat-a ei fiinţă 
precum în soare-oglinda de-aur pare. 


118. Şi a dreptăţii (b). Iar dac-aş fi dreptăţii-un slab amic (a). 119. Mă tem să (b). 


106. -mpresoară: în text: „dă pinteni”. Aleargă iute către mine, aşa încît îl văd ca şi sosit, 
împresurîndu-mă. 108. Griji: aceluia care nu se aşteaptă la loviturile lui. Cf. v. 27: „căci 
fierul prevăzut mai blînd loveşte”. 110. Dulce : Florenţa, din care am fost surghiunit. Dacă 
mi-am pierdut cel mai dulce loc, cel puţin să nu-mi pierd, prin atitudinea mea prea dîrză şi 
cuvintele mele prea tari, locurile de adăpost pe care sînt nevoit să le caut. S-ar părea că avem 
aici un fel de descurajare momentană a lui Dante, care, copleşit de revelaţia durerilor ce i se 
pregătesc, şi-ar propune o adaptare la realitatea vieţii, îndemnîndu-se pe sine către prudenţă 
în acte şi-n vorbă. Totuşi, această descurajare nu dăinuieşte decît o clipă. Numaidecît, sufletul 
şi caracterul lui de oţel reacţionează şi în răspunsul lui Cacciaguida apare mărinimoasa 
hotărîre de a spune adevărul, tot adevărul şi numai adevărul, în ciuda oricui, ca să nu-şi 
piardă faima. Va înfrunta vijelia pe care ştie că o va stîrni cu aceeaşi nepăsare plină de forţă 
cu care un turn rămîne neînduplecat în mijlocul celor mai groaznice furtuni. Episodul este cît 
se poate de mişcător şi de omenesc. Un moment de şovăire omenească, ce ne aduce aminte 
de veghea lui Isus în grădina măslinilor, cînd căută să îndepărteze de la sine paharul amără¬ 
ciunii, spunînd: „Părinte, dacă e cu putinţă, fă să treacă de la mine acest pahar”, dar, după 
cum şi Isus se reculege şi adaugă: „Totuşi, facă-se voia Ta, şi nu a mea”, şi Dante îşi recapătă 
încrederea în misiunea sa şi prin gura lui Cacciaguida ia hotărîrea de a se desface de orice 
oportunism omenesc şi de a-şi arăta gîndul în toată puternica lui sinceritate. 112. Lumea: 
Infernul. 113. Deal: Purgatoriul. 116. Rezic: povestesc, dau în vileag, refer din lucrurile 
văzute sau auzite în timpul călătoriei mele. 119. Acelor : cu înfrigurare am ascultat glasul 
grav şi sonor al lui Isidor del Lungo rostind aceste cuvinte în sala palatului breslei dărăcito- 
rilor de lînâ (Palazzo dell’Arte della lana). In acea sală, care exista în vremea lui Dante, 
printre acele steaguri ale glorioaselor bresle ale Florenţei medievale, trecutul se lega cu 
prezentul în adeverirea profeţiei danteşti. Acei care numesc antic veacul lui Dante eram noi, 
şi nouă păreau că se adresează cuvintele versului dantesc. Mi-aduc aminte foarte bine de 
fiorul ce-a trecut prin toată sala faţă de o conştiinţă aşa de dreaptă, care vedea atît de 
departe, încît viitorul era pentru el aproape prezent, atît de prezent că s-a transformat în 
prezentul actual, care s-a realizat întocmai cum el prevăzuse. Numai atunci Dante mi-a apărut 
în toată mărimea personalităţii sale uriaşe. 121. Comoara-mi: sufletul lui Cacciaguida, pe 
care-1 consideră ca o comoară a lui, întrucît îi era strămos. 

124 Şi-apoi: - „Cîţi au murdară conştiinţă, 
printr-alte infamii sau printr-a lor, 
oricînd simţi-vor aspr-a ta sentinţă. 

127 Minciunii, totuşi, tu să-i pui zăvor 
şi-ntreaga ta vedenie-o fă obştită, 
iar cei cu rîie scarpine-o cum vor. 

130 Căci vorba ta de-o fi nesuferită 
la-ntîiul gust, va fi un nutremînt 
hranace-apoi cînd fi-va mistuită. 

133 A ta strigare-asemeni e c-un vînt 

ce mult mai mult supreme culmi le bate; 
şi probe tari de-onoare-acestea-ţi sînt. 

136 De-aceea-ţi fură-n ceruri arătate, 
ca şi pe deal şi-a morţii vale crudă, 
tot duhuri mari prin faimă reputate. 

139 Căci ori nu crede spiritul ce-aude 
ori nu-i atent, la pilde cari ascuns 
au rostul lor, ori prea găsit cu trudă, 

142 şi nici un fapt ce nu-i concret de-ajuns”. 


133. Strigarea ta va face ca şi (a). 139. omul (a). 140. poate-atent s-audă (a). 
139-140. Căci ori nu crede-ori nu-i dispus s-audă! Un om atare exemple care 
ascuns (b). 


125. Alte : „prin vina altuia, pe care putea s-o împiedice şi n-a voit, pe care putea s-o pedep¬ 
sească şi n-a îndrăznit” (Steiner). 128. Obştită : dă-o în vileag. 129. Cu rîie : expresie voit 
plebee, care arată tot dispreţul pentru cei nemernici şi toată mîndria neînfrîntă a lui Dante. 
132. Hranace : vital, hrănitor. 135. Probe: motive. 138. Mari: ca spusele lor să aibă un 
răsunet mai mare. 140. Ascuns : şi în înţelesul de „puţin cunoscut”, cum este aici cazul. Dante 
avea să arate că cine voieşte să convingă pe altcineva despre un adevăr trebuie să ia pilda 
de la oamenii cunoscuţi, care să-l facă demn de crezut. Un comentator vechi, Francesco da 
Buti, adnotează: „Nu se poate preda lucrul neştiut decît prin cel ştiut”. De unde vedem că şi 
anumite aşa-zise noutăţi ale pedagogiei moderne erau foarte bine cunoscute în Evul Mediu. 
142. De-ajuns : destul de concret. 

CîntuC XVIII 

Cerul al cincilea, al lui Marte : 

sufletele războinicilor. 
Cerul al şaselea, al lui Jupiter : 
principii înţelepţi şi drepţi 


Alte suflete războinice (1-48) © In cerul lui 
Jupiter (49-93) ® Vulturul luminos şi invo¬ 
caţia lui Dante către semnul imperial (94-136) 


1 De-al său cuvînt avea plăcere mare 
alesul duh, iar eu gustam, fireşte, 
pe-al meu, amestecînd şi dulci şi-amare. 

4 Dar Doamna ce spre ceruri mă-mboldeşte: 
- „Gîndeşte-altce ! Gîndeşte,-aproape sînt 
de Cel ce-orice nedrept îl potoleşte”. 

7 Mă-ntoarsei deci la dulcele-i cuvînt 
spre-a mea-ntărire, şi renunţ a spune 
ce-amor văzui în chipul ei cel sfînt, 

10 şi nu numai căci graiul s-ar opune, 
dar duhu-i slab, şi ce-i deasupra lui 
nu poate-obşti cînd altul nu-1 dispune. 

13 Atît e de-asta tot ce pot să spui 

că-n vreme ce-o priveam, ca niciodată 
fui liber de-orice-alt dor, cît timp avui 

16 plăcerea cea de veci, ce reflectată 
era-n Beatrice cu zîmbiri divine 
din mîndru-i chip cu-al doile-aspect redată. 


1. Simţea de-al său (a). 16. netulburată (b). 17. Ce-mi da Beatrice cu zîmbiri 
divine (b). 18. ochi (a). 


3. Amare : lucrurile dureroase pe care mi le prooroceau cuvintele lui Cacciaguida, cu 
mîngîierea şi întărirea pe care acelaşi suflet mi le dădea. 5. Altce : Beatrice vrea să distragă 
pe Dante de la gîndurile lui pline de grijă pentru viitor şi, cu acel avînt de ocrotire cu totul 
feminin, îl îndeamnă să se gîndească la altceva, aducîndu-i aminte că, în orice caz, o are pe 
ea, care-1 va proteja pe lîngă Dumnezeu, îndreptătorul oricărei nedreptăţi. 11. Deasupra: 
peste puterile lui. 12. Obşti : a exprima, a reda celorlalţi. Dispune : dacă n-are o călăuză 
supraomenească. 13. Atît : a se construi: „Atît e tot ce pot să spui de asta”. 16. Plăcerea: 
pe cînd lumina bucuriei veşnice, reflectată direct în Beatrice, mă făcea, reflectîndu-se în mine 
indirect {cu-al doile-aspect redată), părtaş al fericirii cereşti. 


lţie* ^ * 

19 C-un fulger de surîs m-a-nvins în fine 
şi: - ,/Ntoarce-te şi-ascultă - zise ea 
căci nu e Raiul numa-n ochi la mine!”. 

22 Precum la noi adese poţi vedea 

dorinta-n ochi cînd fierbe-asa fierbinte 
că-ntregul suflet mi-e pătruns de ea, 

25 asa din focu-acelei flăcări sfinte 

9 

văzui, cînd m-am întors spre dînsul iară, 
c-ar vrea puţin a-mi mai vorbi ’nainte. 

28 Şi-aşa-ncepu: - „Pe-aceast-a cincea scară 
a pomului prin creştet trăitorul 
ce-n veci dă rod şi-n veci e primăvară, 

31 sînt duhuri ce ’nainte-a-ncepe zborul 
spre cer au fost atît de cunoscute 
c-ar face-oricărei Muze-un rău izvorul. 

34 Spre-al crucii braţ cu ochii deci tu du-te 
şi cel strigat va face-acum mişcarea 
ce-o face-n nori si focul lor cel iute”. 

9 

37 Văzui pe cruce-un foc cum taie zarea, 
şi „losua” auzii, văzînd cum fui, 

(căci nu-1 văzui cît timp nu fu chemarea). 

40 La ’naltul nume „Macabeu” văzui 
alt foc apoi căzînd cum se roteşte, 
şi-i da sfîrlezii bici plăcerea lui. 


23. arde (a). 25. Aşa din înflăcărarea lampei (a). 27. Cuvinte (a). 29. A ăstui pom (a). 
31. -ncepe (a). 37. losua... cînd văzui (a). Cînd losua strigă (b). 


21. -n ochi: niciodată ca-n acest cînt Beatrice nu apare aşa de vie şi aşa de femeie, îndră¬ 
gostită, cochetă şi cu acea tendinţă spre glumă, mai ales cînd vede chipul, puţin comic pentru 
ea, al lui Dante, în extaz faţă de dînsa. Ea ne apare ca şi în Viaţa Nouă, cînd îşi bătea joc la 
o serbare împreună cu prietenele ei de chipul aiurit al lui Dante. Tot păstrîndu-şi persona¬ 
litatea, Beatrice ne apare, în Divina Comedie, cu mult mai vie şi mai femeie. In acest episod, 
personalitatea ei îşi arată toate aspectele: ocrotitoare faţă de acel veşnic copil care este 
bărbatul, îndrăgostită, călăuză, tovarăşă plăcută şi glumeaţă, cu toate că şi gluma ei porneşte 
tot din sentimentul aproape matern de a-1 distrage pe Dante din gîndurile triste. 22. La noi: 
oamenii muritori pe pămînt. 24. De ea : de dorinţă. 28. Scară : cerul lui Marte, care este al 
cincilea, începînd de la cel al Lunii. Dante spune scară fiindcă dintr-un cer în alt cer se urcă 
mereu către Empireu. 29. Creştet : Dante compară Paradisul cu un pom care nu se nutreşte, 
ca cei de pe pămînt, din rădăcină, ci din creştet, adică din cerul cel mai înalt (Empireul), unde 
sălăşluieşte Dumnezeu, şi împrejuru-I toate sufletele fericite, care numai printr-o excepţie se 
arată lui Dante în celelalte ceruri de mai jos, ca să-i dovedească într-un chip sensibil gradul 
lor de fericire. 30. Primăvară : şi trăieşte într-o veşnică primăvară. In text; „şi niciodată 
nu-şi pierde frunzele”. 33. Rău : a se construi: „c-ar face un rău, izvor al oricărei Muze”. în 
text: „încît orice Muză ar fi bogată”, adică ar inspira cu îmbelşugare oricare din Muze. 
35. Mişcarea : de sus în jos — cum face trăsnetul spre pămînt - pînă la picioarele crucii de 
lumină. 38. losua : losua Navi, conducătorul evreilor în Pămîntul Făgăduinţei, după moartea 
lui Moise. 40. Macabeu : Iuda Macabeul, care, împreună cu fraţii lui, a scăpat pe evrei de 
asuprirea lui Antioh, regele Siriei. 42. Bici : a se construi: „şi plăcerea lui îi da bici sfîrlezei”, 
adică motivul rotirii lui este plăcerea de a putea îndemna pe ceilalţi să ia pildă de la el, ca 
un îndemn la fapte bune. 

43 Urmai pe Carol Magnu cum sclipeşte, 
pe-Orland apoi şi ambii-n zbor cum ard, 
cum ochiu-n zbor pe-un şoim îl urmăreşte. 

46 îmi fu apoi şi Wilhelm şi Renard 
şi dulcele Gotfrid privirii-o ţîntă 
pe cruce-n jos, şi-apoi Robert Guiscard. 

49 Intrînd apoi de-a valma-n gloata sfîntă 
si-acel care-mi vorbi dovezi mi-a dat 
ce-artist este-ntre-acei ce-n ceruri cîntă. 

52 Spre dreapta m-am întors atunci să cat 
în ochîî Doamnei ori prin semn poveţe 
ori din cuvînt, să ştiu ce-am de lucrat, 

55 si-asa-i văzui de dulci, si-ai dulcii-i fete 
atîţia nuri, că-nvinse-acum pe-oricare 
pe toate-aici, chiar şi-ultima-i frumseţe. 

58 Precum cînd simte-un om o tot mai mare 
plăcere, zi cu zi, spre fapte bune, 
îşi vede sporul ce-n virtute-1 are, 

61 aşa simţi urcarea mea cum pune 

mai mare arc, prin cer rotind cu mine, 
văzînd cu mult mai mîndr-acea minune. 

64 Şi-n scurta vreme-apoi precum revine 
albeaţa-n chipul palidei femei 
cînd trece-a ei roseată de ruşine, 

9 9 9 ^ 


56. încît aici pe-oricare (a). S-a-nvins acum (a). 56-57. Că ea-ntrecea pe-oricine! 
Din cei de-aici (b). 64. şi care-i şi (a). 


43. Carol Magnu: Carol cel Mare, reînvietorul medieval al Imperiului roman. 44. Orland: 
faimosul palatin al lui Carol cel Mare, care a murit la Roncevaux, la 15 august 778, lup- 
tîndu-se împotriva păgînilor. Cf. Infernul, XXXI, 18. Zbor: în rotirea şi mişcarea lor spre 
picioarele crucii. 45. -n zbor: cum ochiul urmăreşte un şoim în zbor... Imaginea e luată de 
la vînătoarea cu şoimi, ocupaţie de predilecţie a cavalerilor medievali. 46. îmi fu : a se 
înţelege : „apoi îmi fură ţintă privirii”. Wilhelm : Guillaume d’Orange, legendarul luptător 
împotriva saracinilor pentru apărarea legii creştine. Renard: tînăr saracin, convertit, care 
luptă pe urmă alături de Guillaume d’Orange şi, ca şi el, ar fi murit apoi călugăr într-o mînăs- 
tire. 47. Gotfrid : Geoffroi de Bouillon, eroul primei cruciade. 48. Guiscard : Robert Guiscard 
de Hauteville, fiul lui Tancred Guiscard, întemeietorul dinastiei normande în sudul Italiei şi 
învingător al saracinilor. 50. Acel: Cacciaguida. 51. Artist: arată, în suavitatea cîntecului, 
său, cît de mare era fericirea de care se bucura şi deci cu cît se înălţa printre celelalte suflete 
în harul lui Dumnezeu. 56. Nuri : este un acuzativ şi depinde de verbul „văzui” din versul 
precedent. Pe-oricare : a se subînţelege : „frumuseţile din tot cerul în care erau”. 57. Ultima: 
şi chiar frumuseţea-i din urmă, care părea de neîntrecut. 62. Arc : Dante bagă de seamă că 
cerul în care se găseşte acum descrie un arc mai mare decît celălalt în care fusese, şi din aceasta 
trage încheierea că a părăsit cerul lui Marte şi a trecut în acela al lui Jupiter. 63. Minune: 
Beatrice. Cu alte cuvinte, Dante, văzînd pe Beatrice că a devenit mai frumoasă şi întrebîndu-se 
care să fîe motivul, observă că cerul descrie un arc mai mare, ceea ce înseamnă că a trecut 
în planeta Jupiter. 64. Precum : minunată imagine, prin care ne redă într-un chip poetic şi 
omenesc impresia ce o avu trecînd de la lumina roşie a lui Marte la aceea albă a lui Jupiter. 
Numai un poet, şi un poet de talia lui Dante, poate înviora şi poetiza un fenomen ştiinţific, 
comparînd această schimbare de lumină cu obrazul unei fecioare care întîi roşeşte şi pe urmă 

67 asa cînd rti-am întors în ochii mei 
a şasea stea cu-alboarea-i temperată 
făcu să văd că sînt în sînul ei. 

70 Văzui acum iubirea-nfLăcărată 
ce-aici luceşte-n focul jovial, 
în ochii mei că-n litere s-arată. 

73 Şi-aşa cum zboară paseri de pe mal 
de-a lor păşune-urmîndu-şi între ele 
formeaz-ori şiruri lungi, ori stol oval, 

76 asa si-aici mulţimi de flăcărele 

9 9 9 

zburau cîntînd în sfînta lor lumină 
ori D, ori I, ori L făcînd din ele. 

79 Pluteau dintîi pe-un tact de horă lină, 
apoi formînd o liter-a scrisorii 
stăteau puţin, tăcere-avînd deplină. 

82 O, Muzo, tu, ce-nvecineşti cu glorii 
poeţii tăi, şi-i faci eterni să fie 
şi-oraşele prin ei, şi-mperatorii, 

85 o, dă-mi lumina ta să pot descrie 
aceste chipuri cum le-avui în vis 
si-n scurtu-mi vers tu vars-a ta tărie. 

9 

88 Vocale, ci şi consonante-au scris 

de cinci ori şapte, şi-am ţinut aminte 
ce părţi aveau, pe rînd cum s-au închis. 

91 Diligite justitiam, mai ’nainte, 

un verb şi-un nume-au scris, apoi [făcură]: 
qui judicatis terram, trei cuvinte. 


71. Câ-n vorbe-a limbii (a). 72. Că-n litere vederii (a). 73. Precum cînd (a). 
7S-14. Precum cînd se ridică de pe mal! Voioase de-a lor păşunii Cu vesel glas 
sătule păsărele (b). 83. talentelor (A). Am introdus în text varianta (a) din cauza 
sensului. Poeţii tăi (a). 92. fu verb şi nume-n scrisul lor, şi-urmară. Am pus în text 
parte din varianta (a) din cauza rimei, tăcură (a). 


se întoarce la culoarea albă obişnuită. 68. A şasea : Joe. 69. Ei : al stelei. 71. Jovial : focul pla¬ 
netei Jupiter. 72. -n litere : în acest cer cuvintele latineşti, scoase din psalmi şi-n genere din 
cărţile sfinte, nu sînt nici cîntate, nici rostite, ci apar scrise în litere de lumină de înseşi sufle¬ 
tele fericite, care formează cuvintele ce compun fraza: ,J)iligite justitiam, qui judicatis terram” \ 


pe urmă se opresc la semnul ultimei litere, .ţl? (un M gotic, majuscul, care reprezintă aripile 
unui vultur); în sfîrşit, alte suflete coboară în partea superioară a literei M, aşezîndu-se în 
forma unui cap de vultur, pe cînd altele, aşezîndu-se dedesubt, formează coada, pînă cînd nu 
rămîne pe cer decît chipul strălucitor al unui vultur, pasărea simbolică a Imperiului roman şi 
deci a dreptăţii, ai cărei urmaşi sînt cinstiţi în acest cer. 73. Mal : e vorba de păsările de baltă, 
singurele ce zboară în forme geometrice ce se pot asemăna cu literele. 74. Păşune : cuvînt 
ce ne revelează toată intensitatea viziunii danteşti. Pe aceste păsări nu le vedem numaidecît 
zburînd, ci ducîndu-se întîi liniştite la „păşune” şi numai pe urmă ridicîndu-se în zbor. In trei 
versuri avem un întreg peisaj de baltă, sugerat mai mult decît descris, dar astfel încît pare 
că-1 vedem. 79. Pluteau: minunat vers, care întrece pe cel din text; „Prima, cantando, a sua 
nota moviensi”, care nu e, desigur, din cele mai frumoase ale lui Dante. 80. Scrisorii : a 
scriptei. 86. Chipuri : figuri de litere şi cuvinte. 91. Diligite justitiam : sînt cuvintele cu care 

94 Cu M din vorba ultim-ei stătură 
fixaţi asa, că Joe a rămas 
părînd de-argint tivit cu-auritură. 

97 Veniţi de mai [de] sus apoi, popas 
în vîrfu-acestui M făcură unii, 
cîntînd, cred, bunul ce spre el i-a tras. 

100 Apoi, precum loviţi cînd ard, tăciunii 
răsfiră-n jur nenumăr de schintei 
din cari se-ncred a proroci nebunii, 

103 asa săltau mai mult de-o mie-acei 

de-aici, mai jos, mai sus făcîndu-şi jocul, 
precum li-e dat de-Acel ce arde-n ei. 

106 Cînd toate-au stat pe loc, găsindu-şi locul, 
văzui un cap de vultur cum formează 
şi-un gît apoi, distinct, din sineşi focul. 

109 Acel ce scrie-aici nu imitează, 
ci singur şi-e izvor din care cură 
virtutea-n veci ce cuiburi formulează. 

112 Iar ceilalţi aleşi ce-ntîi părură 

c-ar sta pe loc, pe M ca să-l încrine, 
mişcaţi încet s-adaoseră-n figură. 

115 O, cîte perle-aci-mi vădiră bine 

că jos Dreptatea este,-o, dulce stea, 
efect al cerului ornat de tine! 

A 

96. Ca şi de argint cui d-aur tiv îi dară (b). 97. Veniţi de mai de sus (a). In vîrfu- 
-acest (a). 105. le aşeza (a) îi poartă (a). 


începe Cartea înţelepciunii. 94. Ultim- : terram. 96. Tivit : la dreapta şi la stînga, unde liniile 
semicirculare ale M-ului gotic formau ca un fel de tivitură aurie, pe fondul argintiu al planetei. 
99. Cred: pentru că nu înţelegea cuvintele, ci numai melodia. Bunul: Dumnezeu, supremul 
Bine spre care erau atrase. 100. Apoi: a se construi: „apoi, precum tăciunii loviţi cînd ard...”. 
101. Schintei: scîntei, formă obişnuită la Cosbuc. 102. Nebunii: Benvenuto da Imola, unul 
din cei mai vechi comentatori ai lui Dante, explică: „Este obiceiul, în unele părţi ale Italiei, 
ca, stînd seara pe lîngă foc în timpul iernii, copiii să lovească buşteanul din vatră şi să facă 
urări, zicînd: «Atîtea oraşe, atîtea castele, atîţia miei, atîţia purcei voi avea cîte scîntei vor 
ieşi din acest buştean», şi aşa-şi petrec vremea”. Dante spune nebunii fiindcă astfel de prooro¬ 
ciri nu sînt admise de Biserică. 105. Acel : Dumnezeu, din contemplarea căruia vine bucuria 
care le face să se îmbrace într-o haină de lumină, bucurie ce se manifestă prin lumina ce le 
înconjoară. 107. Formează: subiectul e „focul” din versul următor. 108. Distinct: desprin- 
zîndu-se clar pe fondul alb al planetei. 109. Acel : Dumnezeu. Imitează : adică natura, ceea 
ce face arta. Cf. Infernul, XI, 99-105. 110. Singur: el însuşi călăuzeşte opera sa, nu imita¬ 
toare, ci creatoare. Cură: curge, decurge. 111. Cuiburi: instinctul prin care păsările îşi 
construiesc cuiburile. Formulează: dau „formă”, dar în sensul scolastic de „esenţă” (fiinţă). 
113. încrine : pentru a-i da forma unui crin heraldic, ca de pildă cel al Florenţei. Cuvîntul 
e format din crin, ca it. ingigliare, de la giglio. 114. Figură: în forma unui cap de vultur. 
Sfîntul Imperiu roman a reînviat mai întîi (800) în persoana lui Carol cel Mare (crinul); 
după dezmembrarea monarhiei carolingiene, trecu (962) regilor Germaniei cu Otto I (acvila). 
115. Perle: sufletele luminoase, care străluceau ca nişte perle. 116. Jos: pe pămînt. Stea: 
vocativ, ce se referă la Jupiter. 117. Ornat : împodobit, fiindcă planeta forma un tot cu cerul 
său cristalin, împreună cu care se rotea şi a cărui şi mai frumoasă podoabă era. 

118 De-aceea rog eu Mintea de-unde-şi ia 
puterea ta-nceput şi curs, să vadă 
de unde-i fumul ce te-orbeste-asa 

121 şi-urgia ei cumplit din nou să cadă 
pe-acei ce cumpără şi vînd în templu 
clădit pe semne şi-omorîţi de spadă. 

124 Oştire sfîntă, tu, ce te contemplu, 
te roagă pentru toţi cei făr’ de minte 
ce pier în lume-urmînd un rău exemplu. 

127 Purtau război cu spada mai ’nainte, 
iar azi negînd şi-aici şi-aici o pîine 
ce nimănui n-o neag-un bun Părinte. 

130 Tu cel ce-azi scrii numai spre-a şterge mîine, 
socoţi c-acei doi principi ce-au murit 
în via ce-o despoi sînt vii, stăpîne! 

133 Ei, da! Tu zici: „Mi-e doru-aşa-ntărit 
spre-acel ce vru să n-aibă nici un staul 
şi-al cui martiriu-un dans i l-a gătit; 

136 ce-am eu să-mpart cu Petru şi cu Paul?”. 


123. pe ucişi (a). 124. Ah, sfinta (a). 136. Deci nu-l cunosc (a). 


118. Mintea : mintea lui Dumnezeu, care-ţi dă mişcarea şi puterea de influenţe binefăcătoare. 
120. Fumul: al viciului, al poftei, care ca o ceaţă îţi scade lumina. 121. Ei: amicii lui 
Dumnezeu. 122. Templu: Biserica lui Cristos. 123. Semne: minuni. Omorîţi: şi pe sîngele 
Mîntuitorului şi al martirilor Săi. 124. Ce : pe care te contemplu. 126. Exemplu : al papilor 
şi al clericilor. 128. O pîine : pîinea cuminecăturii, prin desele excomunicări. 130. Tu: 
face aluzie la papa loan al XXII-lea, care a păstorit de la 1316 la 1334, lăsînd faimă de 
mare simoniac şi excomunicator. Scrii : bule papale de excomunicare, numai ca pe urmă să 
le revoce, în schimbul unei sume de bani. 131. Principi: Sfinţii Petru şi Pavel, principii 
apostolilor, întemeietorii Bisericii lui Cristos şi martirii Lui. Socoţi : gîndeşti. Găsim aici 
întrebuinţat prezentul, în loc de imperativ. 132. Via : via Bisericii. Vii : în slava cerurilor, deci 
văd nelegiuirile tale. 133. Mi-e doru- : ironic. 134. Acel : Sfîntul loan Botezătorul, care a 
trăit în pustie, fără nici un adăpost. Dar aici se face aluzie la chipul Sfîntului loan, imprimat 
pe florinul de aur al Florenţei. Citim, într-adevăr, în cronica lui Giovanni Villani că „papa 
loan al XXII-lea dădu porunca să fie bătută o nouă monedă de aur la Avignon, cu aliajul şi 
tiparul florinului de aur al Florenţei, lucru care i-a adus mult blam, ca şi cum ar fi falsificat 
florinul”. Cu alte cuvinte, acest papă ar spune: „Iubesc atît de mult aurul, încît n-am nimic 
să împart cu Sfinţii Petru şi Pavel”. 135. Un dans : dansul Salomeei, fiica Irodiadei, concubina 
regelui Irod. 

CîntuC XIX 

Cerul al şaselea, al lui Jupiter: 
principii înţelepţi şi drepţi 


Preamărirea acvilei romane (1-21) © îndoiala 
lui Dante (22-114) © Invectiva împotriva 
principilor nedrepţi (115-148) 


1 In faţă-mi stete-acum cu-aripi întinse 
frumosul chip ce dă fericea stare 
atîtor duhuri strîns în el cuprinse. 

4 Părea tot insu-a fi rubin din care 

ardea din soare-o raz-asa de vie 

> 

că-n ochii mei stîrnea străfulgerare. 

7 Dar cîte-acum mi-e dat a le descrie 

nici limbă n-a mai spus, n-a scris condeiul, 
nici n-a mai conceput vreo fantazie. 

10 Căci „eu” văzui şi-am auzit rostreiul 
vorbind, şi „eu” şi-„al meu” era zicînd, 
ci „noi” era şi-al „nostru”-n glas temeiul. 

13 Şi-a zis: - „Fiindc-am fost şi drept şi blînd, 
urcat eu fui acu-ntr-atîta slavă 
ce-n veci n-o poţi ajunge numai vrînd. 

16 Lăsai în lume fapte de îspravă 
şi-atarî, că răiî le slăvesc din gură, 
ci-a face-aşa ca noi le pare-otravă”. 

8. Nici glas nu le-a vorbit (a). 

2. Chip : chipul vulturului, simbolul dreptăţii Imperiului roman. Fericea : fiindcă se bucurau 
de fericirea cerească. 3. Cuprinse: în chipul vulturului pe care îl formau. 4. Rubin: imagine 
luată Ain Apocalipsa, XXI, 11: „Şi cetatea sfîntă, Ierusalimul, care se pogoară din cer, de la 
Dumnezeu, era plină de slava lui Dumnezeu. Strălucirea ei era ca strălucirea unei pietre prea 
scumpe, ca strălucirea unei pietre de iapis, străvezie ca cristalul”. 5. Din soare : fiindcă 
rubinul, cînd e atins de raza soarelui, străluceşte mai frumos. Dante vrea să arate că fiecare 
suflet nu-şi pierdea lumina proprie în lumina vulturului simbolic, ci strălucea ca un rubin în 
bătaia soarelui. 10. „Eu” : minunea la care Dante face aluzie în versul precedent consistă în 
faptul că vulturul vorbea la persoana proprie, după cum n-ar fî rezultat dintr-o adunare de 
suflete. Deci spunea „eu” în loc de „noi”. Rostreiul: ciocul. De la lat. rostrum. 12. Temeiul: 
gîndul, comun tuturor. 13. Blînd : autoritatea imperială trebuie să fie dreaptă faţă de oameni 
şi blîndă (evlavioasă) faţă de Dumnezeu. De altfel, pentru Dante {cf. Epistolae, V, 3), împărăţia 
Romei izvorăşte din izvorul evlaviei. 15. Vrînd : în text: „care nu se lasă învinsă de dorinţe, 
fiindcă în slava cerească orice dorinţă e satisfăcută”. 18. Otravă : le slăvesc din gură, dar nu 

19 Precum se simte-o singură căldură 

din mulţi cărbuni, asa din multe-amoruri 
un singur glas scotea şi-acea figură. 

22 Iar eu: - „O, voi, a veşnicelor coruri 
eterne flori — am zis — cari singur unul 
miros îmi daţi din toate-a voastre-odoruri 

y 

25 suflînd, vă rog, să-mi potoliţi ajunul 
cumplitei foame care nu mi-o-mpacă, 
în lume-un nutriment, de mult, nici unul! 

28 Eu bine ştiu că-ntr-alte ceruri dacă 

y 

din ele-şi face-oglindă Dumnezeu 
cu văl El nici pe-al vostru nu-1 îmbracă, 

31 voi ştiţi ce-atent şi cît de gata-s eu 
s-ascult, voi stiti si dubiul ce-mi fusese 
de-atîta timp un vechi ajun al meu”. 

34 Precum un şoim cînd de sub pînză iese, 
clătind din cap s-arat-a fi dispus, 
şi bate din aripi cu ciocul drese, 

37 aşa văzui eu chipul cel compus 
din laude-a divinei vreri cîntate 
cum ştiu ei singuri cei ferici de sus. 

40 - „Acel care-a-nvîrtit compasul, frate, 
pe-a lumii margini, şi din sine-a scos 
atîtea-n ea, si-ascunse si-observate, 

43 El nu putu să-mprime-atîta-n jos 
virtute-ntregii lumi, ca să nu-şi vadă 
rămas cuvîntu-n nesfîrşit prisos. 

29. Fals (a). 32. durere (a). 36. vrere (a). 


A 

CU fapte. 20. Amoruri : dragostea sfîntă a lui Dumnezeu şi a aproapelui. „împărăţia - spune 
Passerini — e frumoasă, fiindcă iubirea este foc si ardoarea milosteniei. Si această ardoare se 
arată în cuvînt, într-un singur cuvînt concord, ca şi căldura mai multor cărbuni aprinşi”. 
24. Odoruri : miresme (italienism de la odore). 25. Suflînd : a se construi: „suflînd din toate 
a voastre-odoruri”. Ajunul : postul. 27. Nutriment : hrană. Fireşte, prin foame se înţelege 
foamea de „ştiinţă”, iar hrana este luată în sensul de „explicare”. De mult : ajunul pe care 
de mult timp nu mi-1 potoleşte nici o hrană lumească. Cu alte cuvinte, îndoiala pe care o am 
de multă vreme şi pe care nici unul n-a putut să mi-o lămurească pe pămînt. 28. Alte ceruri: 
dacă Dumnezeu se oglindeşte direct în alte ceruri (adică în tronurile cerului lui Saturn), nu 
este mai puţin adevărat că în cerul nostru (al Soarelui) nu se ascunde vederii noastre cu nici 
un văl. 31. Ştiţi : fiindcă îmi vedeţi gîndurile în Dumnezeu, care vi se dezvăluie nu mai puţin 
clar decît sufletelor din cerul lui Saturn. 34. Pînză : face aluzie la un fel de glugă care se 

A 

punea peste ochii şoimilor de vînătoare şi se lua, cînd trebuia să prindă vreo pasăre. In 
bucuria vederii recăpătate şi a vînătorii, pe care această ridicare a glugii o anunţă, şoimul 
bătea din aripi şi-şi înălţa ciocul. Tot aşa şi vulturul, simbolic, şi-arată, cîntînd, bucuria de 
a putea satisface îndoiala lui Dante. 39. Cum : cu o melodie aşa de dulce, cum ştiu să cînte 
numai sufletele fericite din Rai. 41. Margini: Dumnezeu, care a tras hotarele lumii. Din 
sine : din virtutea sa dumnezeiască. 42. Observate : clare. 43. -n jos : în universul peste care 
planează. 45. Prisos : n-a putut să împiedice ca virtutea (cuvîntul) sa să nu întreacă puterea 
omenească de cunoaştere. 

46 Şi-aici trufaşul prim îl ai dovadă; 
nevrînd, el, culme-a orice creatură, 
s-aştepte har, cumplit avu să cadă! 

49 Deci vezi căci orice minimă natură 
mai jos, e vas prea strimt acelui bine 
ce, nesfîrsit, si-e-n sine-a sa măsură. 

52 Privirea noastră deci, ce nu-i în sine 
decît un licur slab al mintii-acei 

9 

de care-s toate-n lumea toată pline 

55 nu poate-atît de tare-a fi, cit vrei, 

spre-a nu vedea-n mai multă depărtare 
decît e-ntr-adevăr principiul ei. 

58 Deprinşi ai voştri ochi cu-a voastră zare, 
în veşnica justiţie-atît pătrund 
cît pot de-adînc pătrunde ochii-n mare, 

61 căci ei la mal de văd al mării fund 
nu-1 văd la largul unde-adînc e plinul, 
şi totuşi e, dar apele-1 ascund. 

64 Lumină nu-i, cînd nu-i din ea seninul 
cel veşnic clar; altfel e numai nori, 
şi-o umbr-a cărnii, sau aori veninul. 

67 Ţi-am rupt de-ajuns acele-nvălitori 
subt care-ţi s-ascundea Dreptatea vie, 
de-al cărei rost tu te-ndoiai aori, 

70 încît ziceai: «Născut la Ind trăieşte 

9 

un om, şi-acolo nimeni lui nu-i spune 
de Crist c-a fost, nu-i scrie, nu-i citeşte, 

73 dar are juste vreri şi fapte bune 
pe cît umana mînte ne concede, 
şî-n trai şi-n vorbe-i plin de-nţelepciune; 

76 deci cum e dreapt-osînda ce i-o dete 
că n-a fost botezat în legea vîe, 
si-n ce-i stă vina lui dacă nu crede?». 

9 

46. Trufaşul : Lucifer, care, pentru a nu fî aşteptat harul dătător de lumină, căzu, cu toate 
că era cel mai desăvîrşit dintre îngeri. Cf. De vulgari eloquentia, I, 2. 49. Minimă: în text: 
„mai mică”, adică mai mică fată de Lucifer, cea mai desăvîrsită dintre fiinţe. 53. Un licur: 
reflex slab al minţii lui Dumnezeu. 55. Nu poate : în text: „Nu poate fî prin sine privirea 
noastră atît de puternică, încît principiul său (Dumnezeu) să nu vadă dincolo de orizonturile 
privirii omeneşti”. Atît: atît de puţin. 58. Ochi: puterea voastră de înţelegere. 63. Ascund: 
lucrurile mai mici pot să fîe înţelese în sine şi în ţinta (menirea) lor. Cele mai multe scapă 
inteligenţei omeneşti. 65. Veşnic : din cerul spiritual al lui Dumnezeu, care e veşnic senin. 
66. Umbr- : năluca simţurilor. Aori: uneori. Veninul: destrăbălare. 70. Ziceai: îndoiala lui 
Dante este următoarea : „Ce vină are un om care s-a născut într-o ţară unde n-a ajuns lumina 
creştinismului ? Şi totuşi, acest fapt îi împiedică mîntuirea sufletului. Cum se împacă acest lucru 
cu dreptatea lui Dumnezeu?”. 72. Nu-i scrie: subiectul e „nimeni” din versul 71. 76. Dete: 
subiectul e ..Crist” din versul 72. 

79 Tu cine eşti să-mi stai în scaun mie, 
la mii de mile vrînd a judeca 
cu ochi ce văd de-o palmă-n miopie? 

82 Cîţi vreau subtile-argumentări a da, 
de n-aţi avea Scripturile divine, 
cumplit de multe-ar şti ei dubita! 

85 O, duhuri tîmpe-n lutul ce vă ţine! 
Suprema vrere, bună-n sineşi, nu-i 
nicicînd altfel, căci Ea-i supremul Bine, 

88 şi-atît e just cît e-n măsura lui; 
nimic ce-i bun creat nu-1 ispiteşte, 
dar el e cauza, radiind, oricui.” 

91 Aşa cum barza peste-un cuib pluteşte 
[cînd alor săi a isprăvit hrănirea], 
şi-n sus sătulul pui la ea priveşte, 

94 aşa ’nălţai şi eu spre el privirea 
şi-alesul chip aşa, cu-aripi mişcate 
de sfinte duhuri, îşi făcu rotirea 

97 deasupra mea cîntînd: - „Celea cîntate 
de mine-ţi sînt atît de necuprinse 
ca şi de oameni veşnica Dreptate”. 

100 Si-n semnul care-a Romei vaz-o-ntinse 
mai stînd, cînd s-odihni fericea grupă 
de lămpi ce sînt de Duhul Sfînt aprinse, 

103 din nou: - „Nu s-a urcat într-astă trupă 
nicicînd un om ce n-a crezut în Crist 
nici pîn-a fi ţintit în lemn, nici după. 


80. Şi vrei (a). 91. plutirea (a). 96. Atîţia sfet... (a). 


79. Tu cine : începe aici lămurirea îndoielii lui Dante, făcîndu-1 atent, înainte de toate, de 
prezumţia ce o implică o astfel de întrebare. Scaun: ca un judecător în tribunal sau un 
profesor la catedră. 81. De-o palmă: Cf. Convivio, IV, 5 : „O, prea smintite şi josnice gîngănii, 
care cutezaţi a vorbi împotriva credinţei şi torcînd sau săpînd vreţi să aflaţi ceea ce Dumnezeu 
a orînduit cu atîta prevedere! Blestemate să fiţi, voi şi cutezanţa voastră!”. 82. Cîţi: dacă 
n-ar fi Sfînta Scriptură, care prescrie să credem în dreptatea lui Dumnezeu, cîte suflete 
doritoare de argumentări subtile n-ar avea motive să se îndoiască! 85. Tîmpe : tîmpite. 
87. Altfel : decît bună şi dreaptă. 88. Măsura : supremul Bine e măsura oricărei dreptăţi 
şi deci e drept orice se potriveşte cu voinţa Lui. 89. Creat : lumesc, mărginit (empiric). 
90. Cauza : oricărui bun creat. Radiind : împrăştiindu-1, din sînul lui, pe pămînt. 91. Barza : 
vulturul ceresc mişcă din aripi după cum face barza după ce şi-a hrănit puii; şi Dante se uită 
la el, satisfăcut de explicaţiile ce i le-a dat, ca şi puiul de barză cînd, sătul, îşi îndreaptă pri¬ 
virea către mama sa. 94. El : vulturul. 98. Necuprinse : neînţelese. 100. Semnul : acvilei 
romane, care duse departe faima imperiului. 101. Grupă: constelaţia de suflete fericite, care 
formează semnul vulturului. 102. Lămpi : lumini, suflete fericite. Aprinse : fiindcă strălu¬ 
cirea lor e datorată iubirii sfinte de care sînt însufleţite, iubire care în Sfînta Treime este 
reprezentată de Duhul Sfînt. 103. Din nou : adică : „Din nou începu să vorbească”. Construcţie 
eliptică. Trupă : adunare de suflete fericite. 104. Crist : după cum am observat altă dată, şi 
aici numele sfînt al Mîntuitorului nu rimează cu alt cuvînt, ci cu sine, probabil ca o amendă 
a unui sonet de tinereţe (din corespondeţa cu Forese Donaţi) în care Cristo rima cu tristo 
(rău). 105. Pîn- : fiindcă în Rai nu sînt numai sufletele care au crezut în Isus Cristos după 

106 Dar iată mulţi ce strigă: «Crist, oh, Crist» 
şi-or fi mult mai străini la judecată 
decît acei ce n-au ştiut pe Crist, 

109 Pe-atari i-ar condamna arabii-odată, 
cînd două cete vor forma colegii 
săracă una, şi-alta-n veci bogată. 

112 Şi cum vă va numi mongolul regii, 
cînd vor vedea deschisă cartea-n care 
le-a scris Cel Sfint toţi munţii fărdelegii? 

115 Vedea-se-va-ntre cîte-Albert le are 
şi-acea ce dă-ngrozită grabă penei, 
prin care-al Prăgei regn pustiu azi pare. 

118 Vedea-se-va ce-amar pe malul Senei 
aduce-acum falsificînd monete 
cel dat de-un porc mistreţ ca dar Gheenei. 

121 Vedea-se-va trufia ce-ncumete 
pe Brit şi Scot spre-atîta nebunie 
că nu ne sufăr stînd lîng-un părete. 

124 Si iar desfrîul vietii-n trîndăvie 
şi-a Spaniei şi-a regelui boem 
ce nici nu vrea virtuti, nici nu le ştie; 

127 şi iar, la Şchiopul din Ierusalem 
virtuţile c-un singur I descrise, 
si multele contrarii-a lor cu M. 

9 

130 Şi iar, ce lacom şi ce laş păzise 
avarul rege insula de foc 
în care-n ani tîrzii muri Anhise, 

125. a regelui ispan şi cel boem (a). 


întruparea lui pe pămînt, dar şi aceia care au crezut în venirea lui. 107. Mai străini: de 
Crist; socotiţi mai rău decît păgînii în ziua Judecăţii de Apoi. 109. Arabii : păgînii, care în 
ziua Judecăţii se vor bucura că nu numai ei vor fî condamnaţi, dar si aceia care au fost 
creştini numai cu vorba. 112. Cum : cu ce cuvinte de ocară şi de dispreţ persanul (mongolul) 
păgîn va insulta pe regii creştini. 113. Cartea : un fel de registru în care sînt trecute faptele 
bune şi rele. 114. Munţii : grămezi de fărădelegi. 115. Albert : e vorba de Albert I al Austriei, 
amintit şi în Purgatoriu, VI, 97 şi urm., a cărui pustiire a Boemiei (1304) va fî scrisă în acea 
carte. 116. Penei: condeiul dreptăţii divine, care se va grăbi îngrozită să înregistreze pustii¬ 
rea Boemiei {al Prăgei regn). 117. Regn: latinism sau italienism în loc de „regat”. 120. Cel: 
Filip cel Frumos, mort în 1314 într-un accident de vînătoare, în care un porc mistreţ l-a făcut 
să cadă de pe cal. în timpul războiului din Flandra, rău sfătuit de doi cămătari, Filip cel Frumos 
reduse la jumătate aurul monedelor sale. 122. Brit şi Scot : englezi şi scoţieni, a căror sete 
de domnie va fi scrisă în cartea dreptăţii divine. în 1300 era rege al Angliei Eduard I, despre 
care Dante are {Purgatoriul, VII, 32) cuvinte de laudă. Deci în acest pasaj nu se face aluzie 
la el personal, ci numai la cele două popoare, care-şi disputau întîietatea. 125. A Spaniei: 
Ferdinand al IV-lea, regele Castiliei (1295-1312), care muri în decursul celor 30 de zile ce i-au 
fost date de fraţii Carlvajal, condamnaţi de el la moarte, ca să apară la judecata lui Dumnezeu. 
Boem: Venceslau al IV-lea {Purgatoriul, VII, 101), regele Boemiei de la 1278 la 1305. 
127. Şchiopul : Carol al Il-lea de Anjou, regele Neapolelui şi al Ierusalimului, ale cărui fapte 
bune au fost aşa puţine, încît vor fi însemnate cu numărul 1.000. în numărătoarea romană 
1 se arăta cu litera I şi 1.000 cu M. 131. Rege: Frederic al Il-lea de Aragon, regele Siciliei 

133 şi clar spre-a-1 arăta cumplit escroc 
scrisoarea fi-va-n litere scurtate 
cari mult vor spune-n puţintelul loc. 

136 Şi-oricine va vedea pe-un unchi şi-un frate, 
cum fac de rîs, lucrînd ca precupeţii, 
un neam asa de bun si două state. 

9 9 

139 Şi voi, Norveg şi Portugal, procleţii, 
veţi fi-nsemnati, si Sîrbul ce văzu 

9 9^9 

chiorîş tiparul banilor Veneţii. 

142 Ferice de-i scăpa de-amar de-acu. 

Ungaria! Şi-a munţilor cunună 
de unde ţi-e Navara scut, ferice tu! 

145 Şi creadă-mi toţi că vai şi plîns arvună 
Nicosia dă şi Famagost, acestii 
urgii, de-acum, prin bestia lor nebună 

148 ce merge-n rînd frăţeşte cu-alte bestii”. 

A 

140 . Intre însemnaţi şi şi Sîrhul e un spaţiu (A). 145 . Că dă şi plîns (a). 146 . Şi 
vai Nicosia şi Famag (a). 148 . Ce nu-şi desparte coasta (a). 


{insula de foc) de la 1295 la 1337. Şi în Conuivio, IV, 6, Dante are cuvinte severe pentru el: 
„Şi zic vouă, Carol şi Frederic, regi... mai bine ar fi să zburaţi jos ca rîndunica, decît ca uliul 
să faceţi rotiri înalte pentru lucruri foarte josnice”. 132. Anhise : tatăl lui Enea, care muri 
în Sicilia. Cf. Eneida, II, 707. 134. Scurtate : escrocheriile lui Frederic sînt atît de numeroase, 
încît pentru a fî cuprinse toate în cartea dreptăţii divine va fi nevoie de a întrebuinţa multe 
din acele prescurtări, care erau aşa de obişnuite în scrisul medieval. 136. Unchi... frate: 
lacob din Majorca, unchiul lui Frederic şi lacob al Il-lea de Aragon. 138. Un neam: de Aragoni. 
Două state : Majorca şi Aragonul. 139. Norveg şi Portugal : Haakon al Vll-lea (1299-1319), 
regele Norvegiei, şi Dionisiu Agricola (1275-1325), regele Portugaliei. 140. Sîrbul: Ştefan 
Urosiu al Il-lea Milutin, regele Serbiei, Bosniei, Croaţiei şi Dalmaţiei, care falsifică monedele 
Veneţiei. 142. De-acu : de acum înainte; se face aluzie la reaua stăpînire a regilor Ungariei 
din trecut, înainte de Andrei al IlI-lea (1290-1300). 144. Scut: care să te apere de jugul 
Franţei. Dante spune că bine ar fi dacă Navarra ar avea de hotar Pirineii, nu pentru a o 
despărţi de Spania, ci de Franţa. In realitate, la moartea Ioanei (1304), fiica lui Henric I, fiul 
ei. Ludovic Hutin, s-a intitulat regele Franţei şi al Navarrei. 146. Nicosia... şi Famagost: 
oraşe din insula Cipru, oprimate de Henric al Il-lea din Lusignan. 148. Alte bestii : urmează 
exemplul rău al celorlalţi regi creştini degeneraţi. 

CîntuC XX 


Cerul al şaselea, al lui Jupiter : 
principii înţelepţi şi drepţi 


Cîntecul sufletelor fericite (1-30) © Noile 
cuvinte ale vulturului (31-72) ® îndoiala 
lui Dante şi lămurirea ei (73-129) © 
Predestinatia (130-148) 


1 Cînd cel ce luminează-ntreaga lume 
pe-al nostru emisfer coboar’ şi-ndată 
şi-ncepe ziua-ncet să se consume, 

4 de mulţii ochi în cari tot el s-arată 
se umple bolta cea ce mai ’nainte 
de singur numai el fu luminată. 

7 Acest tablou ceresc mi-a dat prin minte 
cînd semnul lumii şi-al puterii ei 
a pus tăcere-n rostrul gurii sfinte, 

10 căci mult mai mult lucind acum acei 
de-a pururi vii, un cor au prins să facă, 
dar stins si-uitat mi-e ce cîntară ei. 

13 O, dulce-amor ce-n zîmbete se-mbracă, 
ce-aprins păreai aci-ntre-aceste zboruri 
ce-au singur dorul Celui Sfint să-i placă ! 

16 Iar cînd acele dragi şi dulci odoruri 
de care-a şasea faclă se-mpurpură 
au pus tăcere-n sfintele lor coruri, 


2. Scoboar-astfel pe-al nostru (a). 3. câ-ndată (a). 6. N-a fost decît de dînsul (a). 


1. Cînd: după cum, după apusul soarelui, bolta cerului, ce mai înainte era luminată numai 
de el, scînteiază prin mii de stele, tot aşa semnul vulturului ceresc, care mai înainte strălucea 
de o lumină uniformă, acum începe să pîlpîie prin mii de lumini, fiecare suflet în parte 
bucurîndu-se de cele spuse. 3. Şi -ncepe: a se construi: „şi ziua începe încet...”. 4. Ochi: 
stele. El: soarele {cel ce luminează întreaga lume). 8. Semnul: acvila, simbolul (pajura) 
Imperiului roman. Cf. VI, 100. 10-11. Acei... vii: sufletele fericite şi luminoase care compun 
semnul vulturului. 14. Zboruri : în text „flaillV\ deci „mici flăcări”, cu toate că unii, ca de 
pildă neuitatul meu maestru E.G. Parodi, interpretează acest cuvînt punîndu-1 alături de 
vechiul francez flavelle, ca făcînd aluzie la nişte instrumente muzicale, şi în acest caz ar fî 
vorba de cîntece, nu de scînteierea sufletelor fericite. 17. Faclă : Jupiter, al cărui cer, după 
Ptolemeu, este al saselea. 

PARADISUL 


19 păru c-aud o vale cum murmură 

din stînci în stînci căzînd cu apa clară, 
vădind prisosul culmii de-unde cură, 

22 şi cum la gît un sunet de ghitară 
ia forma sa, şi-n gura de cimpoi 
cum sună vîntul cel pătruns de-afară; 

25 aşa, şi fără de zăbav-apoi, 

şi-acel al paserii murmur suise 
pe gît în sus, părînd a fi urloi 

28 şi voce-a devenit, şi-apoi deschise 
cuvinte-a scos, aşa cum doritoare 
le-ai vrut tu, inimă-mi, în care-s scrise. 

31 - „Acel organ al meu ce vede soare 
şi-l rabd,-a zis, în vulturii ce mor, 
priveşte-mi-1 cu-atenţie stătătoare. 

34 Căci dintre cîti mă fac cu focul lor 

9 

acei ce-n cap fac ochiul meu sînt regii 
ce-s culme-acestor grade-a tuturor. 

37 Acel ce-i centru-aceste[i] forme-a-ntregii, 
e-al Spiritului Sfînt poetul care 
din loc în loc purtat-a arca legiî. 

40 El stie-acum ce merit cîntu-i are 

9 

şi cît de mult îi făptui dojana, 
din plata lui ce-i fu egal de mare. 

43 Din cinci acei ce-alcătuiesc sprinceana, 
cel mai aproape de-al meu cioc făcuse 
să nu-şi mai plîngă pe-al ei fiu vădana. 

20. Din piatra (a). 22. Şi cum ia forma glasul de chitară (a). 22-25. Precum (b). 
şi-n găuri de cimpoiu (b). Ia sunet vîntul (b). sau cum la un cimpoiu (b). Din găuri 
vîntul (b). 25. zăbavă (a). 27. ţavă (a). 28. precise (a). 28. Le vruşi sufletu-mi (a). 
42. care-i fu la fel (a), mai vecin cu cioc (a). 


19. Vale : rîu, fluviu. 21. Prisosul: comparaţia e foarte frumoasă şi potrivită. Precum o apă 
îmbelşugată arată bogăţia izvorului, tot aşa cîntecele de iubire dumnezeiască ale acestor 
suflete fericite arată nemărginita iubire a lui Dumnezeu. Din punct de vedere poetic, nimic 
mai proaspăt şi răcoros decît această terţină în care cu adevărat mi se pare că surprindem 
murmurul unei ape căzătoare. 28. Deschise: clare, lămurite. 30. Inimă-mi: vocativ. Cuvin¬ 
tele vulturului coincideau cu dorinţa lui Dante. 31. Organ: ochiul vulturului, despre care 
oamenii din Evul Mediu credeau că poate fixa soarele. Soare : soarele. 34. Mă fac : mă 
formează ; adică lumina sufletelor fericite din care sînt alcătuit. 35. Regii : cei mai desăvîrşiţi. 
„E bine ca pentru a forma ochiul păsării divine să fîe întrebuinţate sufletele cele mai desăvîrşite, 
după cum ochiul este organul cel mai folositor” {Anonimul florentin). 37. Aceste: acestei? 
38. Poetul : David, poetul psalmilor. 39. Din loc : de la casa lui Abinadah la aceea lui Obed, 
Edom şi de acolo la Ierusalim. 40. El ştie : fiindcă se vede bine răsplătit. 44. Cel : Traian, care 
{cf. Purgatoriul, X, 73 şi urm.), după o legendă, făcu dreptate unei văduve pedepsind pe acela 
care îi omorîse fiul. Pentru acest act de dreptate se spune că papa Grigorie I atît de mult s-a 
rugat lui Dumnezeu, încît a obţinut salvarea marelui împărat din Infern. Despre legenda lui 
Traian, vezi ceea ce am spus la pasajul citat din Purgatoriu. 

46 El stie-acum ce-amar lui i s-aduse 

9 

că n-a urmat pe Crist, prin cunoştinţa 
şi-a dulcei vieţi de-aici şi-a cei opuse. 

49 Acel ce-urmeaz-apoi circumferinţa 

cum mergi pe arc în sus, putu s-amîne 
sfîrşitul său, căci dreaptă-i fu căinţa. 

52 El stie-acum ce neclintit rămîne 

9 

în veci verdictul, chiar cînd dreapta rugă 
acolo jos pe-un «azi» îl schimbă-n «mîine». 

55 Iar celălalt, şi-al meu şi-al legii slugă 
cu bune gînduri, dar cu rea urmare, 
trecu la greci, de Papa vrînd să fugă. 

58 El stie-acu că răul ce răsare 

9 

din bunu-i fapt nu-i stric-aici nimic, 
ci-n lume-aduse-asa de rea stricare! 

9 

61 Urmeaz-apoi pe-al arcului colnic 

Guilelm cel plîns de ţara ce-azi jăleşte 
Că-i Carol încă viu, cu Frideric. 

64 El stie-acum ce mult Cel Sfint iubeşte 

9 9 

pe-un rege drept, iar ast-o şi arată 
lucrarea sa ce-n foc îl învăleste. 

9 

67 Si cine-ar crede-n lumea cea stricată 

9 

c-ar fi a cincea facl-aci-n rotundul 
acestei sfere, de Rifeu purtată? 

70 El stie-acum atîtea ce-n afundul 

9 

eternei legi nu vede lumea vie, 
deşi privirea-i tot n-ajunge fundul.” 


63. Că-i viu la ei Carol (a). 


46. Acum : bucurîndu-se de minunatele daruri ale Raiului, după ce a văzut grozăviile Iadului. 
48. De-aici : Ezechia, unul din cei din urmă împăraţi ai ludeei (728-699), care în clipa morţii 
a obţinut, rugîndu-se, încă 15 ani de viaţă. 52. Acum : acum, în Rai, privind adevărul — 
Dumnezeu —, îşi dete seama cum e posibil ca prin rugăciune să poată amîna pentru mîine ceea 
ce era hotărît pentru azi, fără nici o schimbare în judecata lui Dumnezeu, ceea ce, fireşte, 
judecăţii curat omeneşti îi apare imposibil. 55. Celălalt : Constantin cel Mare, care a trans¬ 
ferat guvernul la Bizanţ {la greci), pentru a lăsa papei liberă stăpînirea Romei. Al meu: 
al vulturului, adică al Imperiului roman. 57. Să fugă : în text: „pentru a ceda Păstorului”. 
58. Răul: stăpînirea temporară a papei. 59. Aici: în Rai. 61. Colnic: coborîş. 62. Guilelm: 
Wilhelm cel Bun, regele Siciliei şi al Apuliei (1154-1189). Plîns: pentru buna lui domnie. 
Ţara : Sicilia. 63. Carol : Carol de Anjou. Frideric : Frederic de Aragon, despre care mai 
găsim vorbindu-se în Divina Comedie. Cf Purgatoriul, XX, 79, şi Paradisul, XIX, 127, 131. 
65. Drept : într-adevăr, într-o Cronică florentină, publicată de P. Villari, citim: „Regatul 
Apuliei şi al Siciliei crescu în bogăţie, veselie şi bunăstare, mai mult decît oricare alt regat 
din lume fiindcă acest rege - Wilhelm - îl stăpînea în sfînta pace, încît supuşii lui nu se 
îndeletniceau decît cu dansuri şi cîntece, şi aproape făcură o altă masă rotundă” {table ronde). 
68. C-ar fi : se leagă : cu „purtată” din versul următor. 69. Rifeu : viteazul apărător al Troiei, 
amintit de Virgil ca un foarte drept bărbat: „iustissimus unus Qui fuit in Teucris et seruan- 
tissimus aequV’ {Eneida, II, 399). Ceea ce este de mirat e faptul că un păgîn a putut ajunge 
în Rai numai prin virtutea dreptăţii. 

73 Precum zburînd pe sus o ciocîrlie, 
ea cîntă-ntîi şi tace-apoi din cînt 
cu saţ din cea din urmă melodie, 

76 aşa-mi păru acum şi chipul sfînt 
al veşnicei plăceri, a cărei vrere 
le face toate-a fi asa cum sînt. 

79 Desi-ndoiala mea iesea-n vedere 

9 9 

ca şi-o coloare-n sticla care-o-mbracă, 
nu-mi dete timp s-aştept însă-n tăcere; 

82 ci-am şi strigat: - „Dar asta cum se-mpacă?”, 
de-a ei greime cu putere-mpins, 
iar ele-au prins mai vii lucori să facă. 

85 Apoi cu ochiul mult mai tare-aprins 
fericele-acel semn aşa-mi răspunse 
spre-a nu mai sta-n uimirea ce m-a prins: 

88 - „Tu crezi aceste lucruri nepătrunse, 

căci eu le spui, dar nu vezi «cum» adică, 
încît deşi le crezi îti sînt ascunse; 

91 eşti ca si-un om ce ştie cum să zică 

9 9 9 

pe nume-unui obiect, ce-n quiditate 
nu-i poate-ntra cînd nimeni nu-i explică. 

94 Coelorum regnum violenţă pate 

prin cald amor şi vrerea cum sperează, 
cari vrerea cea divin-o pot abate. 

97 Dar nu cum om pe om îl asupreşte, 
ci-nvinge-aşa că rabd-a fi victimă 
şi,-nvins apoi, prin milă biruieşte. 

100 Eşti prins de-uimire-acum de viaţa primă 
şi-a cincea tu nu poţi pricepe dritul 
că ele-orneaz-această stea sublimă. 


87. Spre-a nu mă mai ţinea de-uimire (a). 96. Şi-aceştia sfinta vrere (a). 100. Acum 
tu eşti (a). 


75. Cu saţ: sătulă. 76. Chipul: imaginea, icoana; se leagă cu genitivul următor {al veşnicei 
plăceri). E vorba, fireşte, de vultur, care este icoana acelei steme imperiale, expresiunea 
voinţei lui Dumnezeu {veşnicei plăceri). 79. -ndoiala: faptul că doi păgîni (Traian şi Rifeu) 
au ajuns în Rai. 80. Coloare : cu toate că îndoielile lui Dante apăreau clare acelor suflete, 
ca şi culoarea unui lichid prin sticla unui vas transparent, totuşi Dante n-avu timp să se 
gîndească la acest lucru şi-şi exprimă îndoiala prin cuvinte. 83. Ei: mirare. 84. Ele : flăcările 
sufletelor fericite. 85. Ochiul: ochiul vulturului. 87. Nu mai sta: ca să nu mai stau, să nu 
mai rămîn. 92. Quiditate : calitatea esenţială prin care un lucru este ceea ce este. 93. Nu-i 
poate : a se înţelege: „în a cărui quiditate nu poate intra, dacă nu i-o explică cineva”. 
94. Coelorum regnum : regatul ceresc, împărăţia cerească. Cf. Matei, XI, 12 : „împărăţia 
cerurilor se ia cu năvală, şi cei ce dau năvală pun mîna pe ea”. 96. Abate : a se construi: „care 
{cald amor şi vrerea) pot abate vrerea cea divină”. 97. Om pe om : biruinţa sfintei iubiri 
omeneşti asupra vrerii divine este cu totul altfel de cum se întîmplă pe pămînt, fiindcă, în 
cazul de faţă, voinţa lui Dumnezeu doreşte să fie învinsă şi aparenta înfrîngere a ei se schimbă 
în izbîndă, prin iubire. 100. Viaţa primă : sufletul lui Traian. 101. A cincea : a lui Rifeu. 
Dritul : dreptul vieţii a cincea de a fî în Rai. 102. Stea : planeta Jupiter. 

103 Dar nu păgîn, cum crezi, le-a fost sfîrşitul, 
ci drepţi creştini credinţ-aveau curată 
în Crist ce va sosi, şi-n Crist sositul. 

106 Din Iad de unde-o vrere niciodată 
nu vrea ce-i just, şi-a scos a sa fiinţă 
Traian, şi-aceasta-i fu speranţei plată, 

109 speranţei vii ce-ntreaga ei putinţă 

o puse-n rugi la Cer, spre-a-1 deştepta 
şi-aşa din nou s-agite-a lui voinţă. 

112 Slăvitul duh ce-uimi gîndirea ta, 

pe-un scurt răstimp se-ntoarce-n carne vie, 
crezînd în Cel în stare-a-1 ajuta. 

115 Si-adînc crezînd ardea cu-asa tărie 

5 9 

iubirea lui, încît, la moartea nouă, 
el demn a fost în hor-aicî să vie, 

118 Alt duh, prin mila ce ne curge nouă 
de-atît de sus, încît nici o zidire 
n-ajunse norii de-unde ea ne plouă, 

121 îşi puse-n Drept întreaga luî iubîre, 
de-aceea Tatăl vru gradat să-i verse 
lumina-n ochi, de Crist si mîntuire. 

124 De-aceea si crezu si nici nu merse 

9 9 

pe-un drum c-un păgînism de-ordură plin 
şi-a dat dojeni popoarelor perverse. 

127 Botez i-au fost trei Doamne care vin 
cu sfîntul cor, de-a dreapta, c-o miime 
de ani ’nainte-a fi botez creştin. 

9 


103. Dar nu le-a fost acum (a). 108. Căci asta-i fu (a). 120. încă norii de-unde-o (a). 
124. De -atunci a (a). 


105. Va sosi: Rifeu, prin harul Domnului, a crezut în venirea (sosirea) viitoare a lui Isus 
Cristos. 106. Niciodată: cf Summa theologica, II, II, 13, 4: „Cei care sînt în Iad vor rămîne 
în voinţa lor ticăloasă, răzvrătită împotriva dreptăţii lui Dumnezeu”. 108. Speranţei: spe¬ 
ranţa cu care Sfîntul Grigorie, căruia i se datoreşte minunea, s-a rugat lui Dumnezeu pentru 
Traian. „Sfîntul Grigorie s-a rugat pentru el la Dumnezeu şi spune-se că, prin vădită minune, 
din cauza rugăciunilor acestui sfînt papă, sufletul acestui împărat a fost scăpat din chinurile 
Iadului şi ridicat la viaţa veşnică. Şi fusese păgîn” (Novellino, ed. Sicardi, p. 69). 112. Duh: 
Traian. 113. Carne vie : Dante primeşte legenda că Traian ar fî reînviat şi deci, căpătînd 
liberul arbitru, ar fî cerut botezul şi, murind în legea creştină, ar fi fost primit în cer. 
116. Nouă: a doua moarte a lui, ca creştin. 117. Aici: aici în Rai, în hora sufletelor fericite. 
118. Duh : Rifeu. Nouă : nouă creştinilor. 120. Norii : înălţimea. 122. Gradat : crescînd mereu 

9 9 

în harul lui Dumnezeu. 123. Lumina : revelaţia sosirii lui Cristos, care va mîntui omenirea. 
Cf. Summa theologica, II, 2, II, 7 : „Multis gentilium facta fuit revelaţia de Christo... Si qui 
tamen salvaţi fuerunt quibus revelaţia non fuit facta, non fuerunt salvaţi absque fide media- 
tores; quia etsi non habuerunt fidem explicitam, habuerunt tamen fidem implicitam in divina 
providentia, credentes Deum esse liberatorem hominum secundum modos sibi placitos, et 
secundam quod aliquibus veritatem cognoscentibus Spiritus revelasset”. 126. Dojeni : fireşte 
că aici n-avem nimic istoric, căci Dante a voit să ne prezinte pe Rifeu ca o pildă posibilă de 
mîntuire, cu explicaţii care o fac verosimilă. 127. Trei Doamne : cele trei virtuti teologale: 

130 O, tu, predestinare,-n ce-adîncime 
izvoru-1 ai, departe de-ochii cui 
nu vede-ntreaga tain-a cauzei prime! 

133 Voi, oameni, deci, nu faceţi nimănui 

judeţ, căci noi ce-n Domnu-avem vedere 
si tot nu ştim pe toti aleşii Lui. 

136 Dar dulce ni-e acest fel de scădere, 
căci bunul ei sporeşte-al nostru bine, 
încît ce Domnul vrea ni-e proprie vrere”. 

139 Asa deci semnul vrerii cei divine, 

voind miopu-mi văz mai clar a-1 face, 
mi-a-ntins paharul dulcei medicine. 

142 Şi cum urmează pe-un solist dibace 
un bun celist cu-a strunelor vibrare 
şi cîntu-aşa cu mult mai mult ne place, 

145 aşa îmi amintesc, că-n timpu-n care 
vorbea, acele două flăcări sfinte, 
precum concordă ochii-ntr-o mişcare, 

148 mişcau a[l] lor focşor după cuvinte. 


138. Şi-astfel Domnul vrea (a). 


Credinţa, Speranţa şi Iubirea, pe care Dante le-a arătat în procesiunea simbolică din Raiul 
pămîntesc {cf. Purgatoriul, XXIX, 121 şi urm.) ca trei fecioare dansînd la dreapta carului 
Bisericii. 130. Predestinare : după Sfîntul Toma {Summa theologica, III, 24, 1; I, 1, 23), este 
o orînduială prehotărîtă de Dumnezeu ab aeterno, a acelor lucruri care prin harul Lui trebuie 
să se întîmple în viitor şi, în ce priveşte pe oameni, este motivul în mintea lui Dumnezeu a 
trecerii flintei raţionale la viata cea de veci. 131. Cui: ai flintelor pămîntesti. 132. Cauzei 
prime : Dumnezeu. 134. Judeţ : judecată. Noi : nici sufletele fericite, care totuşi au înaintea 
lor viziunea lui Dumnezeu, nu ştiu care si cîti vor fi cei aleşi. 137. Bunul ei : în text: „binele 
nostru”, adică fericita stare în care ne găsim, de a voi numai ceea ce vrea Dumnezeu. 
139. Semnul: cuvintele spuse de vulturul ceresc. 140. Mai clar: nu fiindcă acum Dante 
ar vedea mai adînc în taina predestinaţiei divine, dar fiindcă a înţeles cît de puţin departe 
văd ochii mintii omeneşti. 141. Medicine: credinţa în desăvîrsita dreptate a lui Dumnezeu. 
142. Solist : cîntăreţ din gură. 143. Celist : în text: „ţitarist”. 146. Vorbea : vulturul luminos. 
Două flăcări : Traian si Rifeu. 

CîntuC XXI 


Cerul al şaptelea, al lui Saturn 
sufletele contemplative 


Către cerul lui Saturn (1-24) @ Scara de aur 
şi sufletele contemplative (25-45) © Hotă- 
rîrile de nepătruns ale Providenţei divine 
(46-102) © Sfîntul Petru Damian si invectiva 


1 

Al Doamnei chip din nou acum fixîndu-1 
cu dragi priviri şi-ntregul duh în ele, 
nu-mi sta spre-altce nimic în lume gîndul. 

4 

Dar nu zîmbea. Ci: - „Zîmbetele mele 
te-ar face jertf-acum acelei stări 
ce-avu, cînd spuză se făcu, Semele. 

7 

A mea lucoare, ce pe-aceste scări 
din veşnicul palat, mereu s-aprinde 
cum vezi, urmînd gradatei mele-urcări, 

10 

de n-aş mai înfrîna-o, s-ar încinde 
aşa că-n ea puterea-ţi muritoare 

0 creang-ar fi ce-un fulger 0 desprinde. 

13 

Sîntem aci-ntr-a şaptea strălucoare 
ce-acum sub pieptul Leului de pară 
luceşte-n jos slăbind a lui valoare. 

6. avu-n clipita cînd a ars (a). 7. Frumseţii mele ce pe (a). 8. treptat (a). 9. noastre (a). 
10. De nu i-aş pune frîu (a). 11. Atît (a). 15. Amestecat cu-al lui (a). 


1. Doamnei: Beatricei. 4. Zîmbea: faptul că Beatrice, trecînd în acest cer al lui Saturn, nu 
zîmbeşte şi nu sporeşte în lumină, ca de obicei cînd trece într-o nouă planetă, arată, în mod 
simbolic, că mintea omenească, cu cît înaintează în studiul teologic, cu atît mai des dă de 
adevăruri care trec peste puterea ei de înţelegere şi o orbesc cu strălucirea lor. Se ştie că 
Beatrice este în Divina Comedie simbolul teologiei sau, după alţii, al revelaţiei divine. 
6. Semele : iubită de Jupiter, ceru să-l vadă pe marele zeu în toată maiestatea lui şi arse pînă 
deveni scrum. Dacă Beatrice ar surîde, Dante ar fî orbit de splendoarea ei. Simbolic, Beatrice 
nu arată lui Dante adevărurile adînci ale teologiei, care n-ar avea alt efect decît să-l 
zăpăcească. 7. Scări: cerurile Raiului {palat). 13. A şaptea: cerul lui Saturn. 14. Leului: 
sîntem în luna martie, cînd Soarele intră în zodia Berbecului si Saturn în aceea a Leului, a 
cărui căldură o temperează Saturn, cu răceala-i caracteristică, pe care i-o atribuiau astrologii 
în Evul Mediu. 


644 


















































I 


PARADISUL 


16 Cu mintea după ochi fugi, aşadară, 
şi-oglinzi îi fă, ca să primească-n ei 
ce-acu-ntr-aceast-oglind-o să-ţi apară”. 

19 Acel ce-ar sti ce dulce-mi avusei 
în ochîi dulci a ochilor păşune, 
dintr-alte griji cînd m-am întors spre ei, 

22 pricepe-ar clar ce dulce-a mă supune 
mi-a fost acestui al iubirii sol, 
cînd una şi-alta-n cumpănă le-ar pune. 

25 Aci-n cristalul ce dă lumii-ocol, 

numît dup-acel duce scump, sub care 
trăi pămîntul de-orice rele gol, 

28 o scară-n fată cum în soare-o are 
curatul aur, am văzut, şi ’naltă 
cum n-aveau ochi spre-atît de sus urcare. 

31 Pe-ai ei fuşcei în jos vedeam cum saltă 
atîtea lămpi, că-n cer cîte-s aprinse 
păreau că-s strînse toate-aci-ndeolaltă. 

34 Şi-aşa precum, din firea lor desprinse, 
în zoriî zilii-ntreg se mişcă stolul 
de ciori, spre-a se-ncălzi, de frig cuprinse, 

37 plecînd o seamă lasă-n urmă golul, 

şi de-unde-au fost se-ntorc o seamă iară, 
iar multe-şi fac pe-acelaşi punct ocolul; 

40 aşa-mi păru şi-aici că se presoară 
acele lămpi, tot stol de stol cum vin, 
de-ndată ce-ajungeau pe-anume scară. 


18. acum intr-ast-oglindă (a). 21. Cînd spre-alte gînduri fui întors de ei (a). Cînd 
şi-una (b). 22-23. Pricepe-ar clar ce dulce-acestui sol! Ceresc mi-a fost a mă su¬ 
pune (b). 22. de ce acestui (b). 30. ’nalta zare (a). 


A 

17. Ii: minţii. 18. Oglind- : fiecare cer este oglinda Dumnezeirii. Cu alte cuvinte: „Aleargă 
cu mintea după ochi şi fă din ei oglindă, ca să reflecte ceea ce vor vedea în cerul lui Saturn”. 
19. Dulce : se referă la „o păşune” din versul următor. A se construi: „Ce dulce păşune a 
ochilor mi-avusei în ochii dulci (ai Beatricei), cînd m-am întors spre ei din alte griji”. 23. Sol: 
Beatrice. 24. Cumpănă : plăcerea de a o vedea cu aceea de a asculta de ea. 25. Cristalul: 
substanţa străvezie a planetei Saturn. 26. Duce : acel faimos rege Saturn. 27. Gol : pe vremea 
vîrstei de aur. 28. Cum : atît de strălucitoare, cum este aurul curat în bătaia soarelui. O 
asemenea scară a fost văzută în vis de lacob. Cf. Geneza, XXVIII, 12: „Şi a visat o scară 
rezemată de pămînt, al cărei vîrf ajungea la cer. îngerii lui Dumnezeu se suiau şi se coborau 
pe scara aceea”. După Steiner, scara este simbolul minţii omeneşti spre Dumnezeu, iar aurul, 
nobleţea contemplaţiunii. 30. Ochi: a se construi: „cum ochi n-aveau urcare spre-atît de sus”. 
31. Fuşcei: treptele scării. 32. Cîte: cîte stele sînt aprinse în cer, păreau toate strînse 
laolaltă pe treptele acelei scări de aur. 34. Precum : sufletele contemplative se coboară toate 
împreună şi, ajunse la oarecare treaptă a scării, unele se mai ridică, iar altele urmează să 
se coboare şi altele se opresc acolo unde au ajuns, după cum fac ciorile în zborul lor. 

43 Iar cel ce ni s-opri de tot vecin, 

aşa lucea de-aprins, c-am zis în mine: 

- „Iubirea ce-mi arăţi ţi-o văd deplin!”. 

46 Dar Ea din care si-al tăcerii-mi vine 

şi-al vorbei cînd şi cum, ea stă. - „Şi fac, 
că nu te-ntreb, deşi n-as vrea, un bine!” 

49 Dar Ea, văzînd aprinsul dor ce-1 tac, 
prin văzul cel cui toate sînt plinite 
mi-a zis zîmbind: - „Tu poţi să-ntrebi pe plac”. 

52 Si-am zis asa: - „Nu merite-osebite 

mă fac pe mine demn, răspuns să-mi dai, 
dar pentru Ea, care-a-ntreba-mi permite, 

55 te rog, ferice duh, ce-ascuns îmi stai 
în veselul tău foc, ştiut a-mi face; 
că-mi vii aproape-atît, ce cauză ai? 

58 Să-mi spui de ce-ntr-această sferă tace 
cîntarea dulce-a Raiului ce-airea 
într-alte sfere-aşa de mult vă place?”. 

61 - „Mortal auz ai tu, ca şi privirea - 
mi-a zis, şi-apoi - de-aceea nu se cîntă, 
de ce-a-nfrînat si Doamna ta zîmbirea. 

9 

64 Pe trepte-n jos venii pe scara sfîntă 
atît de mult, spre-a-ţi face-o sărbătoare 
prin spus şi prin lumini ce mă-nvestmîntă. 

67 Nu-mi dă mai mare-amor, mai mare-ardoare, 
căci fierbe-amor cu mult mai mult în sus 
spre cer, gradat, cum vezi şi din lucoare; 


51. Nu / (a). Zîmbind în (A) e pus în paranteză. 52. aşa: (a). 


43. Cel : sufletul luminos. 45. Iubirea : fiindcă strălucirea sufletelor fericite porneşte din 
veselie şi iubire sfîntă către Dumnezeu şi aproapele fiecăruia. 46. Ea : Beatrice. 47. Cînd şi 
cum : timpul şi felul de a vorbi. Fireşte că acel „cum” se referă numai la vorbă. Şi fac: 
cuvintele ce urmează nu sînt rostite şi reprezintă numai un gînd al lui Dante. 48. Un bine: 
depinde de „fac” din versul 47. A se construi: „Şi fac un bine că nu te-ntreb”. Dante se 
adresează, fireşte, sufletului care i s-a arătat aşa de plin de iubire. 50. Văzul cel : acel văz, 
văzul lui Dumnezeu. 52. Zis : tot sufletul de mai sus. 57. Că-mi vii: a se construi: „Ce cauză 
(motiv) ai, că-mi vii atît de aproape?”. 59. Airea: aiurea, formă obişnuită la Coşbuc. 62. De- 
-aceea : din acelaşi motiv: fiindcă viata sufletelor fericite este atît de intensă în toate manifes- 
ţările sale, încît un om muritor nu se poate apropia de ea fără a nu fî copleşit şi din punctul 
de vedere al inteligenţei, şi din cel al simţurilor. 63. Zîmbirea : cf. vv. 4 şi 12. 65. De mult : 
a se construi: „atît de mult în jos”. Sărbătoare : pentru a sărbători urcarea ta în planeta 
noastră (Saturn) şi cu vorbele, şi cu lumina care mă învăluie. 67. Mai mare : să nu crezi că-ţi 
arăt atîta iubire fiindcă as fî cel mai iubitor dintre aceste suflete sfînte. Deoarece iubirea lui 

y 

Dumnezeu {amorul ce fierbe cu mult mai mult în sus) împarte fiecărui suflet rolul său, 
gradîndu-ne şi iubirea, şi lucoarea. 


646 



































I 


PARADISUL 


70 ci ’nalta milă ce-a servi ne-a pus 
voinţei cei ce lumii-i dă fiinţă 

9 y 

ne-mparte-aşa, cum vezi făr-a-ţi fi spus.” 

73 - „Eu, sfîntă lampă, văd cu prisosinţă 
c-ajunge-amorul într-acest regat 
spre-a fi servind eterna provedinţă, 

76 dar asta-i tocmai ce-mi e greu de-aflat: 
de ce chiar tu-ntre toti însoţitorii, 
spre-acest oficiu-ai fost predestinat?” 

79 Ai vorbei mele-abia s-au stins vaporii, 
cînd miezul său un centru el făcîndu-1 
rotea-mprejur ca iuţea roat-a morii. 

82 Şi-a zis iubirea cea din ea purtîndu-1: 

- „Asupra-mi cade veşnica lumină 
si-acest vestmînt ce-1 am ea străbătîndu-1 

y 

85 cu văzul meu virtutea i se-mbină 
şi-atît de sus mă ’nalţ că pot vedea 
principiul prim ce-o dă din El divină. 

88 De-aici am deci şi veselia mea, 

căci văzul meu pe cît de clar pătrunde 
pe-atît mai clar vestmînt de foc el ia. 

91 Dar nici din cerul cel mai clar, de unde 
serafu-n Tatăl mai adînc ocheşte, 
ce-ntrebi acum, nici el n-ar şti răspunde, 

94 căci tu mă-ntrebi, ce-atîta s-adînceşte 
în veşnicul decret [că, să scoboare 
cercînd, un ochi creat trudit s-opreşte]. 


72. Ne-aşa (a). Ia astfel (a), ne-a dispus (b). 80. Cînd centrul fix el miezul său (b). 
83. Să va... asupra (b). 87-88. Isvorul prin şi-esenţa sa divină! Dă flăcări veselia 
mea (a). 90. Vesmînt de foc, pe-atît mai clar îşi ia (b). 95. în sfat el... 95. Că vrînd 
ca să scohoare (b). Am trecut în text parte din varianta (b) din cauza lacunei. 
96. In el (b). Creatoare (a). 


70. Milă: Duhul Sfînt. 71. Voinţei: voinţa lui Dumnezeu, care conduce lumea ca nimeni 
altul. 72. A-ţi fi spus : fără să-ţi fi spus (nimeni). 75. Servind : a servi. Fiindcă în Rai legea 
este ascultată din iubire. 77. însoţitorii : sufletele fericite. 79. Vaporii : ultimul răsunet al 
cuvintelor mele. 80. Un centru : a se înţelege: „făcînd centru din miezul său”. El : sufletul. 
82. Purtîndu-1 : îndemnat de iubirea sa. 84. Ea : veşnica lumină. Străbătîndu-1 : acest 
vesmînt ce-1 am. Virtutea ei se îmbină cu văzul meu. 87. Principiul : în text: „suprema fiinţă 
din care-i smulsă”. Cu alte cuvinte: virtutea luminii dumnezeieşti, îmbinată cu văzul meu, 
îmi sporeşte forţele într-atît, încît zăresc fiinţa dumnezeiască din care acea lumină purcede, 
şi de aici vine şi bucuria, din care cauză strălucesc. Divină: virtutea divină. „Principiul prim 
ce virtutea divină o dă din el.” 92. Serafu- : serafimul. A se înţelege : „dar la această întrebare 
a ta nici serafimii, care se bucură de a fî în cerul cel mai clar, de unde privesc mai adînc în 
Dumnezeu, n-ar putea să-ţi răspundă”. 94. Ce: ceva care... 95. Că: încît. Să scoboare: în 
adîncimea hotărîrii divine. 

97 iar cînd vei merge-n lumea ta ce moare 

să scrii ce-auzi, spre-a nu-ndrăzni pe-un drum 
cu-atare ţel să-şi mişte-a ei picioare. 

100 Un duh ce-aici e foc e-n lume fum, 

deci vezi de poate-un om la voi să ştie 
ce nici primit în cer nu poate-acum”. 

103 De vorba lui curmat cu-aşa tărie, 
lăsai chestiunea, dînd pe-o altă cale, 
smerit cerînd, ce om fu-n viaţa vie ? 

106 - „Curg munţi între-ambii ţărmi ai ţării tale 
vecini cu voi, si ’nalti, încît mînia 
furtunii-ades se zbate mai la vale. 

109 Acolo fac un gheb numit Catria, 

sub care-a stat tăcut un schit al cui 
întregul cult i-a fost numit latria.” 

112 Aşa-ncepu şi-al treilea-nvăţ a[l] lui, 
şi-apoi urmînd: - „Serviciilor divine 
aici - a zis - aşa de rob le fui, 

115 încît, cu singur sucul de măsline 

trăind, răbdai cu drag şi ger, şi sete, 
în gînduri sfinte şi-mpăcat cu mine. 

118 Acestor ceruri sfîntul schit le dete 

mult rod cîndva; dar azi e loc sărman, 
şi-i timpul, cred, acestea să s-arete. 

A. 

121 In schit aci fui Petru Damian 
si Petru Păcătosu-n sfînta casă 
a dulcei Maici la malul adrian. 


103. Văzînd că el chiar lumea mi-o prescrie (a). 104. O lăsai (b). 108. de vale (a). 
117. strîns întreg (a). 119. sărmana (a), golan (a). 


97. Ce moare : muritoare. 98. 'ndrăzni: subiectul este „lumea” din versul 97. A se înţelege: 
„ca lumea muritorilor să nu îndrăznească să-şi mişte picioarele pe un drum cu un astfel de 
ţel cum este prezumţia de a pătrunde decretele lui Dumnezeu”. 100. Un duh : în înţelesul 
general: duhurile, care aici în Rai sînt numai lumină, pe pămînt nu sînt decît fum. 103. Tărie: 
hotărîre. 106. Munţi : Apeninii, între Marea Tireniană şi cea Adriatică. Ţării : Italia. 110. Un 
schit : mînăstirea din Fonte Avellana. 111. Latria : adică cultul ce se datoreste lui Dumnezeu. 
Cf. Summa theologica, II, II, 81, 1, ad tertium: ,JSlomen latriae dupliciter potest accipi: uno enim 
modo potest significare humanum actum ad cultum Dei pertinentem”. 112. -nvăţ : a treia 
cuvîntare, fiindcă îi mai vorbise de două ori. Cf. vv. 61 şi 83. 114. Rob: „am servit pe Dumnezeu 
cu atîta statornicie de hotărîri, încît, hrănindu-mă cu bucate gătite numai cu untdelemn {sucul 
de măsline), cu drag am răbdat şi de ger, şi de sete”. 118. Acestor: Raiul. 119. Rod: belşug 
de suflete sfinte. Sărman: sterp, fiindcă monahii care-1 locuiesc nu mai au nici un spor în 
acţiunea sfîntă. 121. Petru Damian: Pietro Damiano se născu la Ravenna în 1007, din 
părinţi săraci. Lepădat de mama sa, fu în copilărie păzitor de porci. Mai tîrziu putu să se 
consacre studiului, datorită mărinimiei unui frate al său, Damian, al cărui nume si-1 însusi. 
In scurt timp deveni învăţat şi faimos; scîrbit de corupţia clericilor, s-a retras în viaţa 
singuratică, în mînăstirea călugărilor Camaldolesi din Fonte Avellana, sfătuind cu înflăcă- 
ratu-i cuvînt şi dînd pildă de o viaţă neprihănită, prin cea mai rigidă practică de abstinenţă. 

124 Putină viat-a mortii-mi fu rămasă 

9 9 9 

cînd fui ales şi tras spre-o pălărie 
ce-un rău murind tot mai la rău o lasă. 

127 Chefas veni, veni şi-acea mîndrie 
a Spiritului Sfînt, ca vai de ei, 
mîncînd ce-aflau în orice-ospătărie. 

130 Prelaţii de-astăzi vreau însă lachei, 
să poarte trena lor şi să-i alinte 
de braţe-aici şi-aici, aşa-s de grei! 

133 Acopăr caii lor cu-a lor vestminte 
şi-aşa merg două bestii sub o piele - 
oh, cît o să-i mai rabzi, ceresc Părinte!” 

136 Asa sfîrsi, si mii de flăcărele 

descinseră rotind din scară-n scară 
si-n orice-ocol mai viu lucind din ele, 

9 * 


136. -ncheie (a). 


A 

împotriva voinţei lui, a fost numit cardinal şi episcop al Ostiei şi întrebuinţat de papa Grigorie 
al Vll-lea în delicate misiuni la Florenţa, Milano si în Germania. A murit la Faenza, în 1072. 
122. Păcătosul : din felul cum Dante vorbeşte, s-ar părea c-ar fî un alt nume, un fel de sfîntă 
poreclă a lui Petru Damian. Din cercetările lui Torraca rezultă că Pietro Peccatore ar fi un 
Pietro degli Oneşti, ctitorul bisericii Santa Maria in Porto, care a murit cu 36 de ani în urma 
lui Pietro Damiano. Pentru a împăca spusele lui Dante cu rezultatele cercetărilor lui Torraca, 
unii comentatori propun a se citi „fu” în loc de „fui” în versul 121, înţelegînd: „In schitul din 
Fonte Avellana a locuit Petru Damian şi eu (Petru Păcătosul), în mînăstirea Santa Maria di 
Pomposa {Sfinta casă a dulcii Maici la malul adrian)”. 123. Adrian : fiindcă Santa Maria di 
Pomposa se găseşte lîngă Comacchio, aproape de ţărmul Adriaticii. 124. A morţii: muri¬ 
toare, pămîntească. -mi fu rămasă : îmi rămînea. 125. Pălărie : de cardinal. Passerini relevă 
aici o mică inexactitate, anume că pălăria roşie a început să fie dată cardinalilor cam 200 de 
ani mai tîrziu, de Inocentiu al IV-lea, în 1252. 126. La rău: unuia si mai rău. 127. Chefas: 
în ebraică: „piatră”, şi este numele pe care Isus Cristos îl dădu lui Simon, care în urmă s-a 
numit Petru. Cf. loan, 1, 42 : „Isus l-a privit şi i-a zis: «Tu eşti Simon, fiul lui lona, tu te vei 
chema Chefa»”. Mîndrie : Sfîntul Pavel, vas electionis, acela care a fost cu totul plin de harul 
lui Dumnezeu, după cum se vede din căldura scrisului lui. Cf. Faptele Apostolilor, IX, 15 : „Dar 
Domnul i-a zis: «Du-te, căci omul acesta este un vas pe care l-am ales, ca să ducă numele Meu 
înaintea neamurilor, înaintea împăraţilor şi înaintea fiilor lui Israel»”. 128. Vai de ei : contra- 
pune viaţa săracă a apostolilor aceleia destrăbălate a prelaţilor contemporani. 130. Lachei : 
face aluzie la maeştrii de ceremonii şi la prelaţii mai mici, care întovărăşesc pe episcop sau 
cardinal, dar schimbă acea întovărăşire, care n-ar trebui să fîe decît un semn de cinste, într-un 
ajutor material, de care prelaţii au nevoie din cauza grăsimii lor. 133. Acopăr: cu mantalele 
lor, căptuşite cu blănuri scumpe. De observat că aici Dante pune în gura Sfîntului Petru 
Damian cuvintele pe care într-adevăr le-a rostit şi le-a scris împotriva luxului episcopilor şi 
cardinalilor. De altfel, şi Sfîntul Bernard {In Cântic. Serm., XXXIII, 15) scrise astfel despre 
prelaţii timpului său: „Miniştri Christi sunt et serviunt Antichristo. Honorati, incedunt de 
bonis Domini, qui Domino honorem non deferunt. înde is quem quotidie vides, meretricius 
nitor, histrionibus habitus, regnis apparatus: înde aurum in frenis, in selmio et calcaribus, et 
plus calcaria quam altaria fulgent; inde splendidae mensae et cibis et scyphis, inde commessa- 
tiones et ebrietates, inde cithara et lyra et tibia, inde redundantia torcularia, et promptuaria 
plena eructantia ex hoc illud... In itinere incedunt nitidi et ornaţi, circumamicti varietatibus, 
tamquam sponsa procedens de thalamo suo”. 134. Două : bestia-calul şi bestia-omul, care 
trăiesc fără nici o noimă. Cf. Sfîntul Bernard, op.cit., capitolul CXXV: „Ei nu se vor îngrăşa 
decît pe ei şi pe dobitoacele lor, încît un dobitoc hrăneşte pe celălalt”. 137. Din scară : prin 
treptele scării de aur din planeta Saturn. 138. Lucind : străfulgerînd tot mai mult din lumina 
lor, la fiecare rotire. 



































I 


DIVINA COMEDIE 


139 sosiră-n juru-acestui grad şi stară 
scoţînd un glas cu-atît de mare sunet 
că glas lumesc nici unul nu-1 compară, 

142 ci, surd de el, nimic n-am prins din tunet. 

139. Acestui : în jurul treptei unde era Sfîntul Petru Damian sau, poate mai bine, în jurul 
sufletului Sfîntului Petru Damian, considerat ca o treaptă în scara valorilor sfinte ale sufle¬ 
telor contemplative din planeta Saturn. 141. Nici unul : a se înţelege: „încît nici un glas 
lumesc nu se poate compara cu el”. 

CîntuC XXII 

Cerul al şaptelea, al lui Saturn : 
sufletele contemplative. 
Cerul al optulea, înstelat: 
sufletele triumfătoare 


Motivul strigătului (1-36) @ Sfîntul Benedict 
şi corupţia monahilor (37-99) © Cerul înstelat 
şi privirea înspre pămînt (100-154) 


1 Spre Doamna mea ca şi-un copil ce cată 
spre cea la care mai vegheat se ţine, 
aşa mă-ntoarsei tulburat deodată, 

4 iar ea ca mama ce grăbită vine 
la fiu-i palid şi mai mort, cu-acel 
un glas ce poate-apururi să-l aline, 

7 - „Nu ştii că eşti în cer?” - mi-a zis. „Că el 

întreg e sfînt? Că orişice lucrare 
se face-aici pornind din bunul zel? 

10 Ce mult te-ar fi schimbat a lor cîntare, 
ce mult şi eu zîmbind, tu poţi vedea, 
cînd glasul lor te-a-nvins aşa de tare! 

13 De-ai fi-nţeles ce rug-au pus în ea, 
ai şti ce răzbunare se ridică, 
pe care tu, trăind, o vei vedea! 

16 Divina spadă nici tîrziu nu pică, 

nici prea de timp, cum pare poate cui 
aşteaptă ori sperînd, ori prins de frică. 



2. La (a). 2-4. Cuprins de spaimă ne-am întors de-odatâ! Spre Doamna însă (b). 
Mă-ntoarse spaima ce prin minte-mi dete (b). Spre-acea-n care mai mult el se crede (a). 

3. astfel (a). 4. s-ajute (c). 6. Ce-n stare-i singur să-l aline (a), -l face (c). 10. Tu poţi să 
vezi ce mult (a). Te-ar fi schimbat ce mult zîmhirea mea (a). 17. -n curînd (a). 


2. La: lîngă. Vegheat: în siguranţă, la adăpost. Se ţine: se socoteşte. 5. Mai: aproape. 
5-6. Acel un glas : acel glas, formă frecventă la Coşbuc. 8 . Lucrare : acţiune. 10. Ce mult: 
subiectul este „tu poţi vedea” din versul următor. A lor: a sufletelor fericite. Beatrice se 
referă la mirarea lui Dante din cîntul precedent, observînd că sufletele din Saturn nu 
cîntă ca cele din planetele precedente, iar strălucirea Ei, trecînd într-un nou cer, nu se 
măreşte, contrar celor ce s-au întîmplat pînă acum. 12. -nvins : cf. versul cu care sfîrşeşte 
cîntul precedent: „ci, surd de el, nimic n-am prins din tunet”. 13. In ea : în cîntarea lor. 
14. Răzbunare : dreapta pedeapsă a clericilor corupţi. 15. Vedea : nu putem şti la ce face 
aluzie Dante. E vorba de o profeţie vagă, ce corespunde dorinţei lui Dante într-o reînnoire a 
Bisericii. Unii comentatori se gîndesc însă la jignirea adusă lui Bonifaciu al VlII-lea la Anagni. 
Cf Purgatoriul, XXXII, 151 şi urm. 18. Sperînd : şi acestuia i se pare că întîrzie. Frică : celui 
ce se teme i se pare că vine prea repede. 

19 Şi-acum tu mintea spre-altele să-ţi pui; 
ilustre duhuri ai să vezi în cale, 
de-ntorci tu ochii-aşa precum îţi spui”. 

22 Privind atunci pe placul vrerii sale, 
văzui vro sută de mărunte sfere 
ce-n stol s-ornau cu raze mutuale. 

25 Şi-am stat precum cînd singur în tăcere 
sugrumi dorinţa-n tine, ne-ndrăznind 
să ceri, de teamă că-i prea mult ce-ai cere. 

28 Dar cea mai mare si mai mult lucind 

9 

dintr-aste perle-un pas făcu 'nainte, 
spre-a face-ntinsul arc să mi-1 destind. 

31 - „Dac-ai putea şi tu - vorbi cuvinte - 
să vezi ca noi amoru-ne profund, 
ţi-ai da pe faţă tot ce-ascunzi în minte. 

34 Dar gîndurilor tale ce s-ascund, 

eu totuşi vreau, din dorul de-a nu-ti face 

9 ' 9 

spre ’naltul ţel zăbavă, să răspund. 

37 Pe-un deal sub coasta cui Casinul zace 
venea spre-a se ruga, pe culme sus, 
popor sedus şi nepornit spre pace. 

40 Eu sînt acel ce-ntîi pe deal am dus 
sfinţitul nume-al Cui în lume-aduse 

9 

dreptatea ce-azi mă ’nalţ-aşa de sus. 

21. De-alergi cu (a). 29. îmi ieşi ’nainte (a). 31. Să poţi vedea şi tu (a). 32. Ca noi 
cum arde (a). 38. pe culmi spre-a se ruga sedus (a). 39. Popor păgîn (a). 40. Şi 
eu (a). Şi acela-s eu ce-ntîiu pe culme-am dus (c). 


20. Duhuri: face aluzie la Sfîntul Benedict şi celelalte suflete contemplative. 21. Precum: 
îndepărtîndu-i de la mine. 22. Sale : a Beatricei. 23. Sfere : sufletele contemplative îi apar 
acum în forma unei sfere luminoase. 24. Mutuale : reflectînd una lumina celeilalte, în semn 
de iubire reciprocă. 30. Arc : al dorinţei. A se înţelege : „pentru a satisface, prin cuvintele sale, 
dorinţa mea”. 32. Amoru-ne : dacă ai vedea, cum vedem noi, de cîtă iubire sîntem aprinse 
noi, sufletele sfinte. 33. Tot : ceea ce gîndeşti. 35. Vreau : se leagă cu „să răspund” din versul 36. 
37. Deal : Monte Cassino, la jumătatea drumului între Roma şi Neapole. Casinul : Cassino, orăşel 
la poalele muntelui sus-numit. 38. Pe culme : unde în vechime se ridica un templu închinat 
lui Apollo. 39. Sedus: înşelat în credinţa lui în „zeii falşi şi mincinoşi” {Infernul, I, 72). Şi 
Sfîntul Grigorie cel Mare {Dial., II, 2) face aluzie la acest templu: „in quo ex antiquorum more 
gentilium a stulto rusticorum populo Apollo celebratuP\ Spre pace : rău dispus să primească 
legea creştină. 40. Eu : vorbeşte Sfîntul Benedict, slăvitul întemeietor al ordinului benedictin 
si ctitorul faimoasei mînăstiri din Monte Cassino. S-a născut la Norcia, în anul 480. Părăsind 
bucuriile vieţii şi studiile pentru a se consacra vieţii religioase, şi-a pus la încercare chemarea, 
trăind singur într-o peşteră lîngă Subiaco. După felurite întîmplări, cînd faima sfinţeniei sale 
se împrăştiase pretutindeni, s-a dus la Cassino şi, după ce a nimicit idolul lui Apollo, căruia 
i se închina încă lumea, a convertit pe locuitorii acelui ţinut la creştinism şi pe urmă a 
întemeiat mînăstirea din Monte Cassino, unde a murit, în 543. 41. Al Cui : al lui Isus Cristos, 
care a adus din cer dreptatea pe pămînt. 42. ’nalţ- : mă face superior tuturor fiinţelor, înăl- 
tîndu-mă si călăuzindu-mă spre cer. 

43 Şi-atîta dar divin asupra-mi fuse, 

c-am scos din preajma tutor aste locuri 
impiul cult ce lumea ne-o seduse. 

46 Iar toate-acestea alte sfinte focuri 

au fost bărbaţi cuprinşi de-acea căldură 
ce flori si fructe sfinte naste-alocuri. 

49 Romaldo si Macarie-acestia fură, 

iar altii-s fraţi de-ai mei ce-n mînăstire 

9 9 

CU inimi tari înfipţi pe loc stătură.” 

52 - „Vorbind cu mine-acum, şi-a ta iubire 
ce-arăti - am zis - ca si bunăvoinţa 

9 9 9 

ce-o simt si-o văd în toat-a voastr-ostire 

9 9 

55 de foc de-aici, aşa-mi lărgesc credinţa 
precum o roză-n soare răsfirată 
deschide-atît cît este-n ea putinţa. 

58 Te rog de-aceea, să m-asiguri, tată, 
că am si-atîta har în Dumnezeu 

9 

ca fata ta s-o văd ne-nvestmîntată.” 

9 

61 - „Plinire-afla-ţi-va dorul, frate-al meu, 
în cel din urmă cer, căci el plini-va 
oricare dor, si-al orisicui, si-al meu, 

64 deplin şi-ntreg e-n el, şi-aflînd potriva 
oricare dor, căci numa-n el oricare 
un punct a fost de-a pururi unde fi-va. 


43. graţie (c). 51. înfipţi pe loc cu inimi tari (a), gînd (a). 60. Ca faţa ta s-o văd (a). 
64. oriunde (a). 


43. Fuse: a fost. 44. Tutor: tuturor. 45. Impiul cult: al zeilor mincinoşi. 47. Căldură: 
dragostea arzătoare a lui Dumnezeu. 48. Flori : gîndurile curate. Fructe : fapte bune. 
49. Romaldo: Sfintul Romualdo din Ravenna (din neamul Oneştilor din Romagna), născut 
pe la 956, mort în 1027. A fost un om foarte cucernic şi a întemeiat în 1018 ordinul călugăresc 
al Camaldolesilor. A mai întemeiat celebrul schit de pe muntele Falterona {Purgatoriul, V, 96), 
pe un loc ce-1 primise în dar de la un Maldolo, de la care a luat numele de Maldoli, de unde 
Ca’ Maldoli (= Casa Maldoli). O viaţă a Sfîntului Romualdo a fost scrisă de Sfintul Petru 
Damian. Macarie : din Alexandria Egiptului, cirac al Sfîntului Anton (întemeietorul vieţii 
monahale în Orient), mort în 404. Mai există în istoria Bisericii şi un alt sfînt cu acest nume, 
Sfintul Macarie Egipteanul, sihastru din pustiile Libiei. Foarte probabil, Dante i-a contopit 
într-unul singur. 52. Vorbind : în text: „iubirea ce-o arăţi vorbind cu mine”. 54. Oştire: 
oştirea sfîntă {miliţia gaudens) a sufletelor fericite. 55. De foc: se referă la „oştire” din 
versul precedent. Credinţa : încrederea prin care sufletul se deschide, arătîndu-şi dorinţele, 
asemenea unui trandafir sub razele soarelui. 60. Ne-nvestmîntată : fără valul luminii, care 
orbeşte pe privitor şi-i ascunde trăsăturile feţei. 61. Plinire: a se înţelege: „Dorul îţi va fî 
împlinit”. 62. Din urmă : cerul Empireu, unde toate dorinţele îşi găsesc desăvîrşită împlinire. 
64. Deplin : împlinit, şi se referă la „dor” din versul următor. Potriva : potrivire. 65-66. Ori¬ 
care un punct : un punct oarecare, construcţie obişnuită la Coşbuc. 66. A fost : Empireul e 
nemişcat, fiind sediul perfecţiunii divine ; deci toate punctele lui sînt şi vor fî totdeauna unde 
au fost la început. 




































I 


DIVINA COMEDIE 


67 El nu-i niciunde-n spaţiu, poli el n-are, 
şi-a noastră scară-i pînă-n el urcată 
de-aceea culmea-i nevăzută-ţi pare. 

70 Dar lacov patriarhul nostru-odată 
[privi pînă-ntr-acolo-a ei mîndrie] 
cînd el de îngeri o văzu-ncărcată. 

73 Ci-azi nu-şi desparte-al său picior de glie 
vrun om spre-a o sui, iar norma mea 
rămase jos spre-a risipi hîrtie. 

76 Iar zidul cel ce-odată schit făcea 

speluncă-i azi, de hoţi, şi-a lor calpace 
burdufuri pline de făină rea. 

79 Nici cea mai grea uzură nu-i displace 
Eternului atît, ca fructu-amar 
ce inima-n monahi să zburde-o face. 

82 Stăpîni oricărui bun păstrat de-altar 
îi sînt acei ce pe la uşi colindă, 
dar nu cumetrii-ori alt orice tîlhar, 

85 Ci-aşa-i de lesne-n om ce-i rău să prindă 
încît nici n-are trai o bună vrere 
nici cît din mic stejar pînă la ghindă. 

88 Vezi, Petru a-nceput lipsit de-avere 
şi făr’ de-arginţi, iar eu cu rugi şi post, 
Francisc al său convent umblînd a cere. 


67. Căci nu-i în spaţiu şi nici în poli (a). 69. ea vederii-ţi ascunde (a). 71. Privi cînd-va 
şi-a ei mîndrie (a). Am trecut în text o parte din acest vers pentru a umple lacuna 
din (A). 72. Pe cînd de (a). Cînd lui de... îi păru (c). 76. Căci (a). 85. Rău-n om să (a). 


67. -n spaţiu : fiindcă este infinit şi deci nu poate fi conţinut în nici un loc. N-are : fiind 
infinit, nu e o sferă, ca celelalte ceruri (infinitul neavînd limitele formei). Deci nu poate avea 
poli. 68. Scară: scara de aur ce se ridică de la Saturn spre Empireu. 70. Odată: cf. Geneza, 
XXVIII, 12. 71. A ei : a scării. 73. Glie : de pe pămînt, de la ocupaţiile pămînteşti. 74. Norma: 
regula benedictină. 75. Risipi: fiindcă e curată risipă de hîrtie de a o mai copia, dat fiind că 
nimeni nu o mai urmează. 76. Zidul : zidăria. 77. Speluncă: cf. Matei, XXI, 13 : „Este scris: 
«Casa Mea se va chema o casă de rugăciuni, iar voi aţi făcut o peşteră de tîlhari»”. Calpace : 
căciulă enormă, din piele neagră de berbec, purtată înainte de Domn şi boierii cei mari. Fiind 
vorba de călugări, trebuie să înţelegem potcap. In text: „Şi rasele lor sînt saci plini de făină 
proastă”. Haina benedictină fiind de culoare albă, comparaţia lui Dante este foarte potrivită. 
78. Făină : trupul călugărilor, stăpînit prea mult de poftele lumeşti. 79. Uzură : camătă. 
80. Fructu- : veniturile mînăstireşti. 81. O face: a se înţelege: „ce face să zburde inima în 
monahi”. 82. De-altar: de biserică. 83. îi: se referă la „bun” din versul precedent. Acei: 
săracii, cerşetorii. 84. Cumetrii : în text: „rudele”. Traducînd „cumetri”, Coşbuc înţelege 
„tovarăşi la rău”. 85. Ci-aşa : a se înţelege : „Ce-i rău e aşa de lesne să prindă rădăcini într-un 
om, încît o bună vrere nu dăinuieşte nici măcar atîta timp cît trece de la naşterea unui stejar 
pînă la fruct”. 86. Bună vrere : a întemeietorilor ordinelor călugăreşti. 90. Francisc : se 
subînţelege: „a început”. Convent: italienism sau mai degrabă latinism {conventus, de la 
convenio), în loc de „mînăstire”. 

91 Cînd stai să vezi ce la-nceput a fost 
oricare lucru, şi-i priveşti urinarea, 
ce-ncepe bine vezi că-ncheie prost. 

94 Iordanul s-a re-ntors, ce-i drept, iar marea 
păreţi avu, cînd Domnul vru să-i pună, 
ci-ar fi mai de mirat aci-ndreptarea!” 

97 Sfirsind asa văzui cum el s-adună 

9 9 

la stolul său, iar stolul său se strînse 
şi-ntreg s-a ridicat ca o furtună, 

100 iar dulcea Doamnă-n sus acum mă-mpinse 
c-un singur semn, pe scară-n urma lor; 
puterea ei aşa de mult mă-nvinse. 

103 Nimic din cîte suie-ori se scobor 

la noi în mod firesc, nu-şi are dreptul 
să poţi a-1 compara cu-al nostru zbor. 

106 Precum, creştine,-o să mă-ntorc la dreptul 
triumf, şi plîng, în aşteptarea lui, 
adese-al meu păcat şi-mi sînger pieptul, 

109 tu nu tragi mîna cînd pe foc o pui 
în grabă cum văzui eu semnul care 
urmează pe Viţel şi-n el şi fui! 


92. Şi cînd te uiţi (a). Cînd stai să vezi un lucru cum a fost (c). 93. Pe cînd el 
începea (c). 99. stolul său ca volbura (a). 101. Ca un semn deci Doamna mea 
mâ-mpinseI în golul (b). 102. Căci firea mea atît (a). Lăsat de ei (b). 105. Atît 
spre-a fi egal (a). 


91. Ce : ceea ce. A se construi: „vezi că încheie prost ce a început bine”. 94. Iordanul : înţelesul 
acestei terţine este următorul: „Ce-i drept, Dumnezeu a făcut minuni foarte mari cînd a întors 
spre munte curentul fluviului Iordan şi a despărţit apele Mării Roşii, ca să treacă Moise cu 
poporul ales; totuşi, în cazul de faţă, minunea îndreptării vieţii mînăstireşti ar fî o minune 
şi mai mare”. Interpretarea e controversată; cei mai mulţi comentatori explică astfel: „Cînd 
Dumnezeu a întors înapoi cursul Iordanului şi a despărţit apele mării, a făcut o minune mai 
mare decît ar fi azi aceea a îndreptării moravurilor călugăreşti” (Passerini). Re-ntors: 
cf loan, III, 16-17 : „Apele Iordanului care se coboară din sus s-au oprit şi s-au înălţat grămadă 
la o foarte mare depărtare de lîngă cetatea Adam... Preoţii care duceau chivotul legămîntului 
Domnului s-au oprit pe uscat, în mijlocul Iordanului, în timp ce tot Israelul trecea pe uscat, 
pînă a isprăvit tot poporul de trecut Iordanul”. 95. Păreţi: cf. Exodul, XIV, 21: „Moise şi-a 
întins mîna spre mare, şi Domnul a pus marea în mişcare printr-un vînt dinspre răsărit, care 
a suflat cu putere toată noaptea; el a uscat marea, şi apele s-au despărţit în două. Copiii lui 
Israel au trecut prin mijlocul mării ca pe uscat şi apele stăteau ca un zid la dreapta şi la 
stînga lor”. Probabil Dante şi-a adus aminte de psalmul CXIV, unde amîndouă minunile sînt 
pomenite; „Marea a văzut lucrul acesta şi a fugit. Iordanul s-a întors înapoi”. 97. El : Sfîntul 
Benedict. 98. Stolul : al sufletelor contemplative. 99. S-a ridicat : înspre vîrful scării. 
100. Doamnă: Beatrice, simbolul teologiei şi al adevărului revelat. 101. -n urma: către 
cerul al optulea, înstelat. 102. Puterea: puterea teologiei de a înălţa pe om. 103. Din cîte: 
lucruri. 104. La noi: pe pămînt. 105. Al nostru: zborul lui Dante şi al Beatricei către cerul 
al optulea. 106. Precum: optativ: „Aşa să pot eu să mă întorc în Rai, cum este adevărat că 
am trecut în zodia Gemenilor (care vine după aceea a Taurului), cu aceeaşi iuţeală cu care 
un om scoate mîna din foc”. 110. în grabă: cu atîta grabă. Semnul: zodia Gemenilor. 

112 Slăvită stea, tu ce-ai cu-mbelşugare 
puteri adinei din cari, anume ştiu, 
îmi vine-al meu talent ori mic, ori mare, 

115 căci sfîntul Tat-a tot ce-n lume-i viu, 
cu voi era spre-a răsări şi-apune, 
cînd eu în Tosc-am început să fiu, 

118 iar cînd voit-a harul a dispune 

să intru-n sfera ce vă poartă-n ea, 
sorţită-mi fuse-a voastră regiune! 

121 Suspină-n sus spre voi inima mea 
smerit, ca să-mi adun din voi putere 
spre locul unde-s tras pe-o cale grea. 

124 - „Ţi-e-aproape-atît suprema mîngîiere - 
vorbi Beatrice-atunci - că se cuvine 
s-asculţi şi s-agereşti a ta vedere. 

127 Deci pîn-a nu ţi-o fi-nsînit în tine 

priveşte-n jos spre-atîtea lumi spre toate 
pe cîte-acum le ai sub tălpi, prin mine, 

130 ca inima-ţi să-ţi stea, pe cît se poate, 

voioasă-n rînd cu cei voioşi ce cură 

> 

pe-un drum ceresc în glorioase gloate!” 

133 Prin şapte sfere-a mea căutătură 

se-ntoarse-n jos; văzui şi-acest pămînt, 
aşa c-am rîs de-umila lui făptură. 


121. Suspinâ-n sus smerit (a). 122. Spre voi (a). 125. Beatrice-atunci... mina (a). 

A. 

132. Prin caru-acesta (a). 134. Intoarsă-n jos văzu (a). 


112. Stea : Dante proslăveşte virtutea constelaţiei {stea) Gemenilor, sub a cărei înrîurire se 
născuse (luna mai 1265) şi unde soseşte acum, cînd Dumnezeu îi îngăduie să se ridice la cerul 
al optulea, şi o roagă să-i dea puterea necesară pentru a duce la bun sfîrşit poema lui sfîntă. 
Invocaţia este în acelaşi timp solemnă si smerită: solemnă fiindcă dă acestei zile de naştere 
a lui o importanţă cosmică şi care arată cît de pătruns era de menirea poemei, smerită fiindcă 
recunoaşte că înălţimea mintii lui este un dar al lui Dumnezeu. Aceste trei tertine sînt 

9 9 > 9 

străbătute de un sentiment religios atît de adînc şi de o credinţă atît de nestrămutată în 
misiunea ce e convins că o are de la Dumnezeu, de a arăta calea spre Rai oamenilor rătăciţi 
în pădurea viciilor, îneît nu le putem citi fără să nu ne străbată şi pe noi un fior religios de 
înălţare spre cele cereşti şi să nu avem o admiraţie nesfîrşită pentru acest suflet de poet şi 
de apostol totodată, pentru care poezia nu este un scop pentru sine, ci numai un imbold spre 
acţiune. 116. Cu voi: stele ale zodiei Gemenilor. 117. Tosc-: Toscana. 119. Sfera: cerul al 

’ A 

optulea, înstelat. 123. Locul: cerul Empireu. In text: „la strîmtoarea grea, care o atrage la 
sine”. Comentatorii moderni interpretează nu „spre cea din urmă şi mai grea parte a călătoriei 
sale”, ci „prin dificultatea de a povesti, fiind ajuns la partea mai anevoioasă de povestit”. 
Cf. Paradisul, X, 26-27 : „Căci grija mie-ntreagă mi-o conjură/ Materia mea ce rob mă face-al 
ei”. 124. Aproape : eşti atît de aproape de Dumnezeu (suprema mîngîiere), îneît trebuie să 
asculţi şi să agereşti ochii minţii (raţiunea şi inteligenţa), ca să nu fîe tulburaţi de nici o 
patimă şi să fîe ageri în a vedea josnicia şi nimicnicia pămîntului. 127. -nsînit : vîrît în 
adîncul sufletului. 128. Lumi : cîte planete cu cerurile lor, adică: Pămîntul, Luna, Venus, 
Marte, Jupiter, Soarele şi Saturn. 129. Prin: fiindcă Beatrice (teologia) este cauza înălţării 
lui Dante spre cer. 131. Cei voioşi: sufletele fericite. Cură: curg. 132. Gloate: stoluri. 

PARADISUL 


136 Eu ţin mai just acel judecămînt 

ce-1 ia-n dispreţ; mai sus cari se ridică 
îi poţi numi-nţelepţi, fiindcă sînt. 

139 Văzui aprinsă pe-a Latonei fiică, 

dar făr’ de umbra ce-mi făcea bătaia 
de cap, cu-a ei desime mare-ori mică. 

142 Putui şi soarelui să-i rabd văpaia 
din faţa lui, văzui cum îşi fac jocul 
vecin şi-n jurul lui Dio şi Maia, 

145 pe Jupiter cum temperează focul 
si-al fiului si-al tatei lui, si clară 
văzui rotirea ce le schimbă locul. 

148 Şi toate şapte clar îmi arătară 

cît sînt de mari, ce grabă pun pe căi 
şi ce distanţe-n spaţiu le separă. 

151 Iar punctul ce ne face-atît de răi, 

pe cînd roteam aşa-n eternii Gemeni, 
întreg îmi apăru din munţi în văi. 

154 Si-ntoarsei ochii-n ochii făr’ de-asemeni. 

144. Vecina Dio-n jurul lui, şi Mai (a). 147. şi ce rotiri le (a). 


137. Ce-1: pe pămînt. Cari: a se construi: „care se ridică mai sus”. Cu alte cuvinte, Dante 
spune că dintre cei care apreciază pămîntul şi cei care-1 dispreţuiesc, el ţine cu aceştia din 
urmă şi crede înţelepţi pe cei ce, cu gîndurile şi cu faptele lor, se ridică mai sus decît el. 
139. Fiică : luna. 140. Umbra : fiindcă din cerul înstelat Dante vede cealaltă fată a lunii, ce 
nu se vede pe pămînt. 140-141. Bătaia de cap : din cauza diferitelor teorii cu care astronomii 
explicau petele {umbrele) de pe lună. Cf. Paradisul, II, 46 şi urm. 142. Rabd : ceea ce n-ar fi 
putut face pe pămînt. Simbol: „Omul care şi-a hrănit mintea cu adevărurile supranaturale 
poate s-o îndrepte fără osteneală către studiul celor naturale”. 144. Dio şi Maia : Venus şi 
Mercur, arătaţi prin numele mamelor lor respective. 145. Temperează : căldura lui Marte 
(a fiului) şi răceala lui Saturn (a tatălui). „Focul” din versul 145 trebuie înţeles prin „focul 
prea arzător al lui Marte şi cel prea slab al lui Saturn”. 149. Grabă : iuţeala lor în spaţiu. 
151. Punctul : în text: „răzorul”, de la felul cum din acea înălţime îi apare pămîntul: verde 
şi mic, asemenea unui răzor dintr-o grădină. Comparaţia pămîntului cu un „răzor”, întrebuin¬ 
ţată de Dante şi în De Monarchia, III, 16, o găsim în De consolatione philosophiae a lui Boeţiu 
(II, pr. 7): „angustissima aia”, şi plăcu mult oamenilor din Evul Mediu, care o cunoscuseră 
prin legenda lui Alexandru cel Mare, unde se povestea că îndrăzneţul cuceritor a fost ridicat 
în aer de păsări măiestre, atît de sus, încît, „privind pămîntul, i-a apărut ca o arie sau ca o 
mică piaţă (Fatti d’Alessandro, 159). Se poate însă că Dante şi-a adus aminte şi de un pasaj 
din Somnium Scipionis, în care se spune: „Tot pămîntul pe care-1 locuiţi, strîns înspre vîrfurile 
munţilor şi mai larg către laturi, nu este decît o mică insulă împrejmuită de acea mare pe 
care voi o numiţi ocean”. 154. -n ochii: ai Beatricei. 

DIVINA COMEDIE 



CîntuC XXIII 


Cerul al optulea, înstelat: 
sufletele triumfătoare 


Oastea triumfului lui Cristos (1-21) @ 
Frumuseţea cerească a Beatricei (22-54) 
@ încoronarea Sfintei Fecioare (55-126) @ 
Cîntecul sufletelor sfinte (127-139) 


1 Ca paserea-n frunzişul drag al ei 

prin noaptea care-ascunde-ntreaga zare, 
la cuib păzindu-şi puii golăşei 

4 spre-a-i tot vedea-n iubirea ei cea mare 
şi hrană să le caute spre-a-i creşte 
şi dulce-aceast-amară trudă-i pare, 

7 pe-un ram deschis ea timpul şi-l pîndeşte 
şi-aşteaptă soarele cu dor şi cată 
ţintit spre nori că doară-doar-albeşte; 

10 asa si Doamna mea sta ridicată 

şi-atent privind spre partea de lumină 
în care Feb puţină grab-arată; 

13 încît de-atîta dor văzînd-o plină 
eu fui asemeni celui ce-aşteptînd 
vrea şi-altceva şi-aşa sperînd s-alină. 

16 Puţin răstimp trecu-ntre cînd şi-alt cînd, 
eu zic, între-aşteptare-mi şi vedere, 
cînd ceru-ntreg se limpezi pe rînd. 


1. Ca paserea: „în această frumoasă comparaţie Dante nu numai descrie, dar interpretează 
omeneşte viaţa păsărelei, cu atîta libertate, încît se poate spune că prin ea trecem din 
regiunea realului la aceea a imposibilului” (Steiner). De observat cum întreg cîntecul este 
plin de exaltarea simţului maternităţii, exaltare foarte la locul ei, în cîntecul triumfului lui 
Isus şi al Maicii Domnului, simbolul a tot ce e mai sfînt în maternitate şi care a inspirat 
atîtea minuni în arta italiană din timpul Renaşterii. 4. Spre : depinde de „pîndeşte” din 
versul 7. 5. Să le caute : spre a le căuta. 6. Şi dulce : a se construi: „şi această amară trudă 
îi pare dulce”. 7. Ram : ramură, creangă. Pîndeşte : aşteaptă revărsatul zorilor cu nerăbdarea 
aceluia care stă la pîndă. 8. Cată : priveşte. 9. Că : dacă. 11. Partea : meridianul, adică în 
sus, înspre partea cerului pe care, străbătînd-o, soarele pare aproape nemişcat, din cauza 
marii îndepărtări de Orient şi de Occident, care nu permite să-i prindem mişcarea. 12. Feb: 
Soarele. 15. Altceva : ceva mai mult. Sperînd : cu speranţă, care ţine locul celor dorite. 
16. Cînd: spaţiul de timp, adică clipa în care Dante începu să aştepte şi aceea în care văzu 
cerul luminîndu-se. 

19 Şi-mi zise ea: - „Vezi oastea ce nu piere, 
a-nvingerii lui Crist, şi tot ce crugul 
culege-aici ca rod al ăstor sfere”. 

22 De foc în faţ-atît îi fu belşugul 
şi-a ei priviri de-aşa plăcere pline, 
că-mi cat-aici să pui deoparte jugul. 

25 Cum Febe-n clara noapte-a lunii pline 
zîmbeste-n corul nimfelor acele 
ce-ornează ceru-n toate-ale lui cline, 

28 văzui asa-ntre mii de flăcărele 

nou soare-acum, şi-asemeni foc le da 
cum face-al nostru cu-ale noastre stele. 

31 Prin via lui lumină s-arăta 

aşa de-aprins substanţa lucitoare 
în ochii mei că n-o putui răbda: 

34 - „Beatrice,-o dulce,-o dragă-ndrumătoare...”. 

Iar ea: - „Ce-atît ti-a-nvins acum fiinţa 
putere e că-n lume-obstacol n-are. 

37 Aci-i înţelepciunea şi putinţa, 

ce-ntre pămînt şi cer deschise-o cale 
de care-aveam de-atîta timp dorinţa”. 

40 Precum în urma dilatării sale 
nu-ncape focu-n nor, pînă-1 sfîşie 
si-n contra firii lui s-azvîrle-n vale, 

9 5 

43 aşa,-ntr-acel ospăţ, sporindu-mi mie, 
întregul duh îşi rupse-al său vestmînt 
şi ce-a mai fost, nimic apoi nu ştie. 

23. Şi-n ochi plăceri atîta (a), divine-atîta farmec (a). 24. de-o parte-a pune (a). 
25. -n plenul lumii-n nopţi senine (b). 29. aprindea (a). 32. Aprins-atît (a). 33. incit 
m-a-ntors de către ea (a). 34. îndrumare (a). 37. aici e-n... (a). 


19. Oastea : oastea sufletelor mîntuite de Isus Cristos triumfător. 20. Crugul : orbita ceru¬ 
rilor. 21. Rod: al influenţei stelelor (planetelor). 23. Priviri: se subînţelege: „îi fură”. 
24. Că-mi cat- : în text: „sînt nevoit”. Jugul : povara, dificultatea. 25. Febe : Diana, sora lui 
Phoebus. 27. Cline : colţuri, chiar acolo unde cerul se strecoară printre munţi. 28. Flăcărele : 
luminile sufletelor fericite. 29. Nou soare : Isus Cristos. Asemeni : la fel, fiindcă lumina lui 
Cristos se răsfrînge în sufletele sfinte ca lumina soarelui în planete. 31. Prin via: subiectul 
este „substanţa lucitoare” din versul următor. 34. Beatrice : Dante începe să vorbească, dar 
Beatrice îl întrerupe. 36. Că : încît. In text: „de care nimeni nu se poate feri”. 37. Aci : în acea 
lumină. înţelepciunea : cuvîntul (logos). Cf. Sfintul Pavel, Epistola către Corinteni I, 24: 
„Cristos este puterea şi înţelepciunea lui Dumnezeu...”. 38. Cale: drumul cerului, deschis 
oamenilor de Isus Cristos spre mîntuire. 40. Dilatării: ştiinţa timpului explica fenomenul 
trăsnetului prin faptul că vapor igneus, comprimat de vapor aqueus, nu mai poate încăpea în 
acel loc şi-l sfîşie. 43. Aşa : a se construi: „Aşa întregul duh (al meu), sporindu-mi mie într-acel 
ospăţ, îşi rupse al său veşmînt”. Ospăţ : printre feluritele bucate ale acelui ospăţ spiritual. 

44. Rupse: devenind mai mare şi rătăcindu-se faţă de o privelişte atît de extraordinară. 

45. Nu ştie: sufletul, duhul. 

46 - „Deschide-ţi ochii să mă vezi cum sînt! 
Văzut-ai stări atari, că eşti în stare 
să poţi de-acum răbda surîsu-mi sfînt!” 

49 Eu fui ca omul care-n simţuri are 
impresia veche-a unui vis avut 
şi-ndar se zbate-a-1 prinde-n linii clare, 

52 cînd lucru-atît de demn de-a-mi fi plăcut, 
mi-1 dete-aşa că nu va mai apune 
din cartea-n care-mi scriu cîte-au trecut. 

55 Acum chiar toate-acele guri să sune 
în cari Polimnia cu-al ei stol de fete 
al ei nectar pe cel mai dulce-1 pune, 

58 şi nici a mia parte s-o arete 

din sfîntu-i zîmbet n-ar ajunge graiul, 
nici ce lumini el sfintei fete-i dete. 

61 Şi-astfel acum, reprezentînd eu Raiul, 
un salt va face-aci poema mea 
cum face-acel ce rupt găseşte plaiul. 

64 Dar cîţi vor judeca şi tema grea 
si umerii mortali cari o ridică, 
nu-i vor huli că-mi tremură sub ea. 

67 Pe unde prora mea-ndrăznind despică 
nu-i drum să-l facă vas ce sovăieste 

si nici vîslas cui trudele-i fac frică. 

70 -„De ce-ntr-atîta fata mea te-orbeste 
şi nu te-ntorci spre parcul cel frumos 
ce-n razele lui Crist aci-nfloreste ? 

9 

73 Aici e roza-n care-acolo jos 

fu om divinul Verb, sînt crinii care 
ne duc pe dreptul drum cu-al lor miros,” 


49-50. Eu fui cum eşti cînd ai impresii tare! în simţul tău (a). 51. Ci-ndar te-ncerci 
să-l prinzi în (a). 56. cete, fete (a). 57. idei în cel dulce vers le pune (b). prin cel în 
dulce glas (b). 62. Va face salt poema sfint-a mea (a). 70. vrăjeşte (a). 


52. Lucru: îndemnul Beatricei de a se uita la dînsa. 53. Aşa: cu atîta drag. 54. Cartea: cartea 
aducerii-aminte. Cf Vita Nuova, I: „în acea carte a aducerii-aminte mele...”. 55. Guri: ale 
poeţilor. 56. Polimnia : muza poeziei lirice. Fete : celelalte muze. 57. Pe cel : a se construi: 
„pune pe cel mai dulce nectar al ei”. A se înţelege: „Dacă acum ar cînta toate acele guri (ale 
poeţilor) în care Polimnia, împreună cu celelalte muze surori, puse cel mai dulce nectar al ei, 
nu mi-ar ajunge totuşi graiul să arăt nici a mia parte din sfîntul zîmbet al Beatricei, nici 
lumina supraomenească a sfîntului chip al ei”. 62. Un salt : va omite parte din cele care ar 
trebui să cînte. 63. Plaiul : în text: „drumul”. 66. Nu-i : nu vor învinovăţi puterile omeneşti, 
care nu ajung să poarte o povară aşa de grea. Tremură: subiectul este „umerii” din versul 
precedent. 67. Pe unde : drumul pe care-1 străbate cîntarea mea. Prora : cf Paradisul, II, 7 : 
„Pe-o mare merg ce n-a mai fost umblată”. 71. Parcul: înspre grădina frumoasă ce o ai 
înainte, „cerul în care stau sufletele fericite, cu diferitele lor străluciri, ca nişte flori veşnice, 
dezbobocite la căldura iubirii divine” (Steiner). 73. Roza: Sfinta Fecioară, regină printre 
acele suflete. Se ştie că Biserica numeşte pe Sfinta Fecioară roza mistică. 74. Verb : a doua 

76 Aşa mi-a zis. Eu, gata de-ascultare 
la sfatul ei, mai îndrăznii o dată 
cu ochii-mi slabi în lupta asta mare. 

79 Precum la raza soarelui, vărsată 

prin norii rupţi, văzuse-un cîmp de flori 
cîndva privirea-mi de-umbre-ntunecată, 

82 aşa văzui mari cete de splendori 

şi-aprins un foc de sus cum le-nvestmîntă, 
dar nu vedeam izvoru-acei lucori. 

85 Tu, cel ce-astfel le-aprinzi, Virtute sfîntă, 
te ’nalţi atîta, ca să aibă loc 
si ochii mei ce-atît de slab s-avîntă! 

88 Frumosul nume-al florii ce-o invoc 
şi-n zori şi seara, sufletu-mi împinse 
s-alerg cătînd pe cel mai mare foc. 

91 Iar cînd în ambii ochi mi se destinse 
si cum si cît al stelei vii, al cei 
ce-nvinge-n cer cum pe pămînt învinse, 

94 prin cer văzur-o faclă ochii mei 
venind, formată-n cer ca o cunună, 
şi-o-ncinse-apoi, rotind în jurul ei. 


86. ca larg să aibă (a). 88. Deci mîndru (a). 


persoană a Sfintei Treimi. 74. Crinii: apostolii, al căror miros de sfinţenie călăuzeşte pe 
creştini pe drumul credinţei adevărate. 77. îndrăznii : să mă întorc şi să sufăr în lupta dintre 
ochii mei slabi şi lumina orbitoare care pornea de la Isus Cristos. 79. Precum : compară 
stolurile de suflete sfinte, luminate de sus, fără să se vadă izvorul luminii, cu o livadă înflorită 
ce se luminează deodată de o rază a soarelui care străbate prin norii sfîşiaţi. 81. De-umbre: 
ale norilor. 83. Foc : a se construi: „şi cum un foc aprins le înveşmîntă de sus”, -nvestmîntă : cu 
haina de lumină. 86. Loc : te-ai ridicat atît de sus, astfel că şi ochii mei, care, atît timp cît 
erai mai aproape, nu puteau să reziste la lumina ta, să aibă şi ei parte de această bucurie. 
88. Nume : roza mistică, frumosul nume al Sfintei Fecioare. Cultul Maicii Domnului, si azi 
tot atît de mult în cinste la catolici, a atins în Evul Mediu culmea slăvirii. O frumoasă legendă 
povesteşte că un om nu prea se ducea la biserică, dar în fiecare seară spunea o „Ave Maria” 
în cinstea Sfintei Fecioare. Şi cînd a murit nu numai că a fost mîntuit de toate păcatele, 
pentru cultul Maicii Domnului, dar din inima lui s-a născut o plantă pe ale cărei frunze se 
află scrisă în litere de aur; „Ave Maria”. De altfel (şi nu e de mirare), chiar poeţi nu tocmai 
drept-credincioşi, ca Byron şi Carducci, au împărtăşit acest cult pentru Sfînta Fecioară. 
Cf. Carducci, La Chiesa di Polenta: „Aue Maria! Quando su Vaure corre! Vumil saluta, i 
piccioli mortali / scovrono il capo; curvano la fronte / Dante ed Aroldo. II Una di flauti lenta 
melodia! passa invisibil fra la terra e il cielo:! Spiriti forse che furon, che sonol e che 
saranno ?” (Ave Maria! Cînd salutul smerit străbate prin aer, muritorii cei mici îşi descoperă 
capul, îşi pleacă fruntea Dante şi Byron. O melodie înceată de flaut trece nevăzută printre 
cer şi pămînt. Suflete poate ce au fost, ce sînt şi ce vor fî?). Cel mai înflăcărat cîntăreţ al 
Sfintei Fecioare, în imnurile sale latineşti de o mistică suavitate, a fost Sfîntul Bernard, 
cavalerul şi îndrăgostitul mistic al Sfintei Fecioare. 90. Cătînd : fiindcă a auzit numele Sfintei 
Fecioare în cîntecul sufletelor fericite. Foc: Sfînta Fecioară. 91. Destinse: desfăşură. 

92. Cum şi cît : calitatea şi mărimea. 93. învinse : prin strălucirea ei în cer, precum pe 
pămînt învinsese pe toate celelalte femei prin virtute. 95. Cunună: asistăm aici la una 
dintre acele încoronări ale Maicii Domnului, care au inspirat atîtea minunate tablouri ale 
primitivilor, de la Beato Angelico la Lorenzo di Credi. „Dante priveşte cu evlavie flacăra în 
care e sufletul Sfintei Fecioare si vede o lumină în formă de coroană coborîndu-se din înălţimi. 

97 Chiar cel mai dulce cînt, ce-aici răsună 
şi-a cui dulcoare sufletul mi-1 miră, 
un nor ţi-ar fi părut cînd rupt el tună, 

100 alături cu-acel cînt din dulcea liră 
ce-aci-ncingea safirul scump, odorul 
ce mult mai clar tot ceru-1 însafiră. 

103 - „Amor angelic sînt, rotind cu zborul 
înaltul har, din trupul de lumină 
născut, în care-ospel găsî-ne dorul. 

106 Şî voi roti, cît timp urmezi, Regină, 
pe fiul tău, şi sfera-ne să fie - 
intrînd în ea - ne-o faci si mai divină!” 

109 Cu-acestea,-n cor cîntata melodie 
tăcu, şi-acele facle-n urmă toate 
făceau să sune numele Mărie. 

112 Regească mantie-a tutor altor sfere 
cea mai de foc si cea mai viu mişcată 
şi cea mai vie printr-a Lui putere 

115 avea deasupra noastră-ndepărtată 
interna poal-atît, că de-unde-am stat 
eu n-o puteam vedea nici cum arată; 

118 de-aceea deci nici focu-ncoronat 

n-avui puteri să-l urmăresc de-acinde, 
cînd sus lîng-al Ei fiu s-a ridicat. 


104. născutul din (a). 105. prin trup (a). 110. şi toate faclele-ntr-o plăcere (a). 114. prin 
sufletul celui sfint şi-ntreaga vrere (a). 116. fui (a). 117. s-o văd (a). 119. deci nici 
p[utere] s-urmăresc n-avui (a). 120. se duse-n sus lingă răsadul lui (a). 


ca s-o încoroneze, cîntîndu-i o dulce invitaţie, să binevoiască a se întoarce în cerul Empireu. 
Lumina aceasta este Arhanghelul Gavril; şi Dante, la invitaţia lui, vede pe Sfînta Fecioară 
încoronată cum se ridică înspre cer, pe cînd toate sufletele fericite îi strigă numele ei. Dante 
o întovărăşeşte cu privirea, dar n-o poate urma nici pînă la primul cer mişcător” (Steiner). 

A _ 

98. Mi-1 : dativ etic. In text: „ni-1”. 100. Alături : comparată. 101. Safirul : Cf. Lapidarium-u\ 
lui Sidrac, CDLVIII: „Safirul este o nestemată foarte sfîntă şi frumoasă. Toate safirele sînt 
prin voinţa lui Dumnezeu pline de daruri şi de har. Cine priveşte un safir, nimic rău nu i se 
întîmplă” (Torraca). 103. Amor: vorbeşte Arhanghelul Gavril. 104. înaltul har: este acuzativ 
şi depinde de „rotind” din versul precedent. A se construi: „Sînt amor angelic, care, rotind, 
înconjur cu zborul (meu) harul înalt, născut din trupul de lumină (al Sfintei Fecioare), în care 
dorul nostru (Isus Cristos) găsi adăpost”. 105. Ospei: găzduire. De la oaspe, prin influenţa 
it. ostel (ostello). 107. Pe fiul : depinde de „urmezi” din versul precedent. Sfera : a se înţelege : 
„şi intrînd în sfera noastră să ne-o faci şi mai divină prin prezenţa ta”. 112. Mantie : primul 
mobil, care cuprinde în el toate celelalte mobile, acoperindu-le ca o mantie. 113. Cea : se 
referă la mantie din versul precedent. De foc... viu mişcată : fiindcă primul mobil e mai 
iubitor şi mai iute decît celelalte ceruri. 114. Vie : întrucît viaţa-i porneşte de la Dumnezeu. 
116. Poal-: partea sa concavă. 117. N-o puteam: din cauza marii distanţe ce se află de la 
un cer la altul. 118. Focu- : Sfînta Fecioară. 119. De-acinde : de aici, de acolo de unde eram. 
120. Fiu: Isus Cristos. 

PARADISUL 


121 Si ca si-un prunc ce bratele-si întinde 
spre mama lui, sătul dup-alăptare: 
prin spiritul ce tot spre-afar-aprinde, 

124 asa tindeau si vîrfu-i fiecare 

9 9 

în sus aceste lămpi, vădindu-mi bine, 
de sfînta Maic-a lor iubire mare. 

127 Şi-n faţă-mi stînd cîntar-apoi senine 
Regina Coeli, note-avînd atari 
că-n veci va fi dulcoarea lor în mine! 

130 O, ce prisos de-agonisite mari 
au toate-aici cămară de cămară, 
ce-au fost, spre-a sămăna, voinici plugari! 

133 Aici trăiesc gustînd comoara rară 
ce-o strînseră cu lacrimi în robia 
din Babei, unde-averea şi-o lăsară. 

136 Aici, cu Sfîntul Fiu şi cu Maria, 
triumf îsi are-al veşnicei victorii 

9 9 

CU vechi si nou sobor avînd domnia 

9 

139 acel ce ţine cheia ăstei glorii. 


128. voci (a). 


121. Prunc: am observat cum, în această grupare de cîntece, comparaţiile cu sentimentul 
matern sînt foarte dese. 123. Spre-afar- : din căldura iubirii, prin care sufletul i se aprinde, 
astfel încît flacăra izbucneşte în afară. 125. Vădindu-mi: arătîndu-mi. A se construi: 
„vădindu-mi bine iubire mare, a lor de Sfînta Maria”. 128. Regina Coeli : antifona pe care 
Biserica catolică o cîntă în săptămîna Paştilor: „Regina Coeli, laetamini alleluia, Quia quem 
meruisti portare, alleluia. Resurrexit, sicut dixit, alleluia...''. Atari : atît de dulci. 131. Toate : 
acele suflete fericite care se bucură în Rai de bogăţia roadelor spirituale pe care le-au semănat 
şi cultivat pe pămînt. Cămară : în fiecare cer, considerat ca o cămară de bogăţii. 135. Babei: 
în lumea în care omul e ca şi un surghiunit care năzuieşte la adevărata-i patrie. 136. Aici: 
în Rai. 137. Victorii : renunţarea sa la „robia din Babei”. 138. Vechi şi nou : domnind peste 
sufletele alese ale Vechiului si Noului Testament. 139. Acel: Sfîntul Petru, căruia Cristos i-a 
încredinţat cheile cerurilor. 

DIVINA COMEDIE 


cîntuC xxjy 

Cerul al optulea, înstelat : 
sufletele triumfătoare 


Rugăciunea Beatricei şi dansul fericiţilor 
(1-18) @ Sfîntul Petru (19-45) @ Examenul 
lui Dante (46-111) ® Cîntecul fericiţilor şi 
actul de credinţă al lui Dante (112-154) 


1 - „O, voi, părtaşi aleşi la mare cină 

a Mielului cel sfînt ce vă hrăneşte, 
aşa că vrerea vi-e de-a pururi plină, 

4 prin sfîntul har ăst om de ciuguleşte 

gustînd din fărmuri de pe-a voastră masă 
cît timp el încă-n trupul său trăieşte, 

7 vedeţi-i multul dor care-1 apasă, 
si-1 rourati puţin: voi beţi izvorul 

y y 1. y y 

din care-ale lui gînduri tind să iasă.” 

10 A zis. Si se făcu tot insu-n corul 

y 

voios o sferă, pol avînd statornic 
şi dînd văpăi ca-n goană meteorul. 

1. O, voi: Beatrice roagă sufletele fericite să binevoiască a da lui Dante cîte o fărmitură din 
ştiinţa lor; şi ele, vesele de a fi îndemnate la o faptă de iubire, îşi arată veselia, dansînd mai 
iute. Cină : Raiul, în care toţi cei aleşi sînt chemaţi să se hrănească cu Mielul cel sfînt {Agnus 
Dei qui tollit peccata mundi). 3. Plină: satisfăcută. 4. Prin sHntul: a se înţelege: „dacă 
acest om pregustă {ciuguleşte) din fărmiturile {de ştiinţă) ce cad de pe masa voastră”. 
Cf. Convivio, I, 1: „Şi eu deci, care nu şed la masa fericită, fugind de hrana vulgului, la 
picioarele celor care şed la ea, culeg din ceea ce cade de la ei şi cunosc viaţa ticăloasă a 
acelora pe care i-am lăsat înapoia mea, din cauza gustului plăcut pe care eu îl simt în ceea 
ce încetul cu încetul culeg; îndemnat de milă şi, fără a mă uita pe mine însumi, am păstrat 
ceva pentru acei sărmani”. 6. Trăieşte : ceea ce este posibil numai prin Sfîntul Har, cu 
care Dante a fost dăruit. 7. Dor: de a înţelege cîte ceva din adevărurile sfinte. Dorul lui 
Dante se contrapune vrerii de-a pururi pline a sufletelor „fericite” (Steiner). 8. Rouraţi: 
udaţi, stropiţi cu rouă binefăcătoare a ştiinţei voastre. Izvorul: Dumnezeu, în contemplarea 
căruia vedeţi gîndurile lui Dante. 9. Să iasă: să fîe aflat de voi. 11. Voios: a se construi: 
„Şi tot insul se făcu o sferă în corul voios”. Statornic : învîrtindu-se toate în jurul Beatricei 
şi al lui Dante. Locuţiunea „pol statornic” e luată de la Alfragan, II: „Nu e nici o îndoială 
printre înţelepţi că cerul este de formă sferică şi se învîrteşte cu toate stelele, cu o mişcare 
circulară, de la răsărit la apus, în jurul celor doi poli, statornici şi nemişcaţi” (Torraca). 
12. Văpăi: lăsînd înapoi un mănunchi de raze, care le dădea aparenţa unor stele căzătoare 
{meteorul). 

PARADISUL 


13 Precum se-ntorc rotiţele-n ceasornic, 
aşa, că de-[l] priveşti, de una-ţi pare 
că stă pe loc, iar alta fuge spornic, 

16 asa si-aceste hori de duhuri care, 
danţînd grăbit ori lin, vădeau prin joc 
divers gradata lor ferice stare. 

19 Din cel ce-orna mai mult sublimul loc 
văzui ieşind un foc asa ferice 

5 5 

că n-a rămas în cer mai viu alt foc. 

22 De trei ori ocoli pe Beatrice 

cu-atare cînt că dulcea-i melodie 
n-o poate-n vorbe mintea s-o răspice. 

25 Deci fac aci un salt, căci spre-a descrie 
aşa de fin, prea aspru e-n coloare 
nu graiul meu, ci orice fantazie. 

28 - „O, sfîntă sor-a mea, cu-atît-ardoare 
ne rogi, încît al tău afect fierbinte 
m-a smuls din sfera plină de lucoare.” 

31 Cînd stete-n loc acea ferice minte, 

s-a-ntors spre Doamna mea cu al ei suflet 
şi-aşa vorbi cum spusei mai ’nainte. 

34 - „Eternă facl-a marelui bărbat, 
cui cheile de-aici aduse, care 
deschid ăst regn, de Domnul ţi s-au dat, 

37 să-ntrebi pe-acesta-n chestie mic-ori mare 
cum vrei, despre credinţa care-ţi dete 
putere-odată să te mişti pe mare. 


14. de le priveşti. 18. Fericea lor divers gr (a). 21. Că n-a lăsat mai viu... alt foc (b). 
26. Atari umbriri, prea slab ar fi-n cfoloane] (c). 29. tău (a) sete (c). 31-32. cînd a 
stat (a). Aşa şi-ntors acea vorhit-a (a). 33. precum am spus vorbi cuvinte (c). 


13. Precum : cf. Paradisul, I, 78 : „Mişcările roţilor ceasornicului sînt armonice” (Torraca). 

14. Una : cea internă, care mişcă acul ceasurilor. 15. Alta : cea externă, care mişcă acul minu- 
telor. Mecanismele ceasornicelor trebuiau să fîe destul de bune pe vremea lui Dante, fiindcă 

A 

ştim că ceasornicul e cunoscut şi aplicat din veacul al IX-lea. Intr-adevăr, in Annales Berthinianae 
găsim descrierea amănunţită a unui „horologium ex auricalco arte mechanica mirifice compo- 
situm”, trimis în dar lui Carol cel Mare de regele Persiei în anul 807 (Passerini). 19. Din cel: 
Sfîntul Petru. 24. Răspice : mintea n-o poate reda cu vorbe aşa de clare cum o are în amintire. 
25. Un salt: omite acest lucru. 26. Fin: cu atîta fineţe de expresie cîtă ar trebui. Aspru: 
grosolan, fără nuanţe. Pentru a ne reda frumuseţile cerului, ar fî nevoie de puternice clar- 
-obscururi, care să pună în evidenţă aspectele felurite, „graiul omenesc şi orice fantezie” 
nefîind în stare să o facă. 28. Sor-a mea: întrucît si Beatrice e suflet fericit. 30. Sfera: 

9 

coroana de suflete fericite. 34. Eternă : Beatrice propune Sfîntului Petru să-l întrebe pe 
Dante despre credinţă. Bărbat : Sfîntul Petru, al cărui suflet ne apare în Rai înveşmîntat în 
lumină. 35. De-aici: din Rai. 37. Pe-acesta: pe Dante. Mic-ori mare: despre chestiunile 
secundare sau esenţiale care privesc credinţa. 39. Pe mare: cf Matei, XIV, 28-29 : „Doamne, 

40 Cum speră şi iubeşte el, cum crede, 
nu-ţi este-ascuns, căci vezi acolo unde 
oricare lucru, ca şi scris, se vede. 

43 Dar pentru că-n ăst regn nu pot pătrunde 
decît aleşii printr-un crez verace, 
spre gloria lui să-ntrebi şi va răspunde.” 

46 Precum se-ncinge-un candidat şi tace 
cit timp maestru-o chestie-i propune, 
spre-a da dovezi, şi nu spre-a o desface, 

49 aşa eu mă ’narmam cu probe bune 
cit timp vorbi spre-a fi gătit deodată 
de-asa maestru si de-asa chestiune. 

9 9 9 

52 - „Să-mi spui, creştine bun, şi clar arată: 
Credinţa ce-i?” Privii deci cu-ndemînă 

9 

spre facla de-unde-aceasta-mi fu suflată. 

55 Apoi mă-ntoarsei către-a mea Stăpînă; 
Ea-mi dete semn că-şi poate descuia 
al său torent interna mea fîntînă. 

58 Deci: - „Harul ce-mi permite-a face-a mea 
confesie celui ce stegar ne fuse, 
să-mi dea puteri să spui precis ce-aş vrea”. 

61 Şi-apoi, continuînd: - „Precum ne spuse 
veracea pan-a dulcelui tău frate 
ce Roma-n dreptul drum cu tine-o duse, 

64 credinţa-i stofa vrerilor sperate 
şi-apoi dovad-a totul ce nu vezi; 
aceasta-mi pare-a dînsei entitate”. 


40. drept, şi (a). 42, pictat (a. c). 43. Dar dacă-n acest cer nu (c). 45. ei (c). 59, Acelui 
care prim (A). Am trecut în text varianta (a), lipsind din (A) cuvîntul „confesie”, 
necesar pentru sens. 


i-a răspuns Petru, dacă eşti Tu, porunceşte-mi să viu la Tine pe apă. «Vino!», i-a zis Isus. 
Petru s-a pogorît din corabie şi a început să umble pe apă, ca să meargă la Isus”. 40. El: 
Dante. 41. Acolo: în Dumnezeu. 46. Candidat: în text: „baccellier’\ lat. baccalarius (de la 
baccalaurea), grad academic care preceda doctoratul în Universitatea medievală. Pare o 
reminiscenţă din timpul cînd Dante începuse să meargă „acolo unde fîlosofia se arăta aievea”, 
adică să frecventeze „şcolile clericilor şi disputele filosofilor”. Cf. Convivio, II, 13. 48. Dovezi: 
adică, cum se spunea de către scolastici, ad probandum nu desface : pentru a o rezolva, ceea 
ce era numai de competenţa maestrului, ad determinandum quaestionem. 50. Gătit : gata să 
răspund unui atare maestru şi unei chestiuni atît de grele. 54. Aceasta : întrebare. SuDată: 
spusă. 55. Stăpînă : Beatrice. 57. Fîntînă : izvorul ce va elibera torentul ştiinţei, pe care-1 
închidea în sine. Un pasaj din Sfîntul Augustin, citat de Torraca, după Guittone D’Arezzo, 
spune: „Bucuria de adevăr e ca şi izvorul, ţîşnind în casa proprie, adică în mintea proprie, 
unde locuieşte”. 58. Deci: se subînţelege „am spus”. 59. Confesie: de credinţă. Stegar: şeful 
miliţiei creştine, principele apostolilor. 62. Frate : Sfîntul Pavel. Cf. II Epist. III, 15: „Să 
credeţi că îndelungata răbdare a Domnului nostru este spre mîntuirea voastră, cum v-a spus 
şi preaiubitul nostru frate Pavel, după înţelepciunea dată lui”. 63. O : Roma. 64. Credinţa: 
după definiţia dată de Sfîntul Pavel {Evrei, XI, 1): „credinţa este o încredere neclintită în 
bucuriile nădăjduite, o puternică încredinţare despre lucrurile care nu se văd”. 66. Entitate: 

PARADISUL 


67 Atunci am auzit: - „E just cum crezi, 
dar numai dacă ştii de ce anume 

9 

şi-ntre substanţe-o pui, şi-ntre dovezi”. 

70 Iar eu: - „Atîtea lucruri făr’ de nume 
ce-mi dau, să văd mai larg, aici putinţa, 
aşa de-ascunse-s ochilor în lume, 

73 că-si au temeiul numai în credinţa 

9 9 

ce dă nădejdii-al său temei suprem; 
de-aceea-ntre substanţe-i pun fiinţa. 

76 Din crezul ăsta, fără să vedem 
nimic altce, ne cat-a ne culege 
dovezi, si-astfel dovad-o si avem”. 

^9 9 

79 Şi iarăşi auzii: - „De-ar înţelege 
astfel cîţi jos la voi doctrine-adună, 
n-ar fi sofiştii-aşa de iuţi să nege!”. 

82 Asa din faclă-i s-auzi cum sună. 

9 

Şi-apoi: - „Moneta asta, aşadar, 
şi-n pond, şi-n aliaj s-arată bună; 

85 dar vorba e de-o ai si-n buzunar?”. 

9 

Iar eu: - „Cum nu! Şi lucie şi plină 
si-n marca ei nimic nu e neclar!”. 

9 

88 Si iar ieşi din veşnica lumină 

9 9 9 

ce-aici lucea: - „Acest odor, apoi, 
pe care-orice virtute se sprijină, 

91 de unde-1 ai?”. „Bogate-acele ploi 

ce-au curs de Sfîntul Spirit răspîndite 
pe-anticele şi-a legii noastre foi. 


69. E şi substanţă (a). 72. de ascunse (a). 


esenţa, firea. 69. Substanţe : temeiul, şi corespunde la „stofa” din versul 64. Dovezi : în 
înţelesul de „firma adhaesio intelectus ad ueritatem fidei non apparentem”, pe care i-1 da 
Sfîntul Toma în Summa theologica, II, 4, 1. 70. Atîtea: „lucrurile cerului, care îmi dau harul 
{putinţa) să văd aici (în Rai) adevărata {mai larg-) lor fiinţă, sînt aşa de ascunse ochilor 
muritorilor, încît existenţa lor se dă reală fiindcă e crezută” (Steiner). 74. Temei: speranţa 
teologică de a se bucura într-o zi de vederea lui Dumnezeu are ca temei existenţa lucrurilor 
cereşti. Cf. Summa theologica, II, 2, 4, 1 {In resp. ad quaest.): „Speramus beatificări, quod 
viderimus aperta visione veritatem, cui per fidem adhaeremus’\ 76. Crezul : a se înţelege: 
„Din această credinţă se cuvine, nouă muritorilor, să pornim raţionamentele şi demonstraţiile, 
fără să căutăm vreo altă probă (fiindcă tocmai în a crede fără să vezi este meritul cel mare)”. 
77. Ne cat-: trebuie. 81. Iuţi: nu s-ar grăbi. 83. Moneta: credinţa. 84. Pond: substanţa. 
Aliaj : dovada. 85. -n buzunar: fiindcă nu-i destul să ştii să defineşti ce este credinţa, dacă 
nu o posezi. 86. Şi: se subînţelege: „o am în buzunar” (moneda credinţei). Plină: netocită. 
87. Marca: relieful. 88. Ieşi: glasul Sfîntului Petru, examinatorul lui Dante în acest fel de 
doctorat teologic din Rai. 89. Odor : credinţa, comoara cea mai preţioasă pentru drept-creştini. 
91. Bogate : a se construi: „acele ploi bogate ce-au curs răspîndite de Sfîntul Spirit {Sfîntul 
Duh) pe foile antice {Vechiul Testament) şi ale legii noastre {Noul Testament)”. Cu alte cuvinte, 
la întrebarea Sfîntului Petru: „De unde îi vine credinţa?”, Dante răspunde: „De la Sfîntul 
Duh, care a inspirat cărţile sfinte”. 

94 ratiune-mi sînt, ce-atîta de-ascutite 
dovezi îmi dă, încît convins deplin 
orice-alte-argumentări îmi par tîmpite.” 

97 - „Dar scrisul vechi şi nou, din care-ţi vin 

atît de-adînci convingerile tale, 
de ce le tii c-ar fi cuvînt divin ?” 

100 Iar eu: - „Am proba faptelor reale 
la cari n-a fost nevoie de-o natură 
ce scaldă fier si bate nicovale”. 

9 

103 - „Dar ce-ţi dă probe-acum că se făcură 
acestea toate ?”-a zis, „căci de probat 
chiar asta e. Şi-alt nimeni nu le jură.” 

106 - „Că fără de minuni s-a-ncreştinat 
o lume,-am zis, aceasta-i pentru mine 
cît alte-o sută cîte-au mai urmat, 

109 căci tu intraşi sărac, lipsit de bine, 
în cîmp spre-a sămăna o plantă sfîntă, 
ce vie-a fost cîndva şi-azi este-un spine.” 

112 Sfîrşind apoi, sublima curte sfîntă 
cînta, prin toate veşnicele case 
Te-Deum, cum de ei şi-aci se cîntă. 

115 Şi-acel baron, care-ntrebînd mă trase 
din ram în ram în sus, încît avea 
spre vîrf de-acum puţine foi rămase. 


96. demonstraţii (a). 109. Căci gol tu-ntraşi (a). 


99. Ţii: socoteşti. 100. Faptelor: lucrurile săvîrşite de Dumnezeu fără mijloace naturale. 
Cf. Convivio, III, 7 : „Cel mai de seamă temei al credinţei noastre sînt minunile săvîrşite de 
Acela care a fost răstignit şi care a creat raţiunea noastră şi a voit să fie mai mică decît 
puterea Sa, şi minunile făcute pe urmă, în numele Său, de către sfinţii Săi”. 102. Scaldă : care 
se serveşte numai de mijloacele la îndemîna oamenilor. 104. Acestea: minunile. 105. Chiar 
asta : Sfîntul Petru atrage atenţia lui Dante asupra primejdiei de a cădea într-o petitio 
principii (într-un cerc vicios), care ar fi următorul: Biblia e de origine divină, fiindcă aceasta 
o dovedesc minunile, iar aceste minuni nu se pot pune la îndoială, fiindcă le povesteşte Biblia, 
care e de origine divină. Alt nimeni : n-ai altă probă decît pe aceasta, care ea însăşi trebuie 
demonstrată. 106. Fără : la obiecţia ce i-a făcut-o Sfîntul Petru, Dante răspunde printr-un 
argument împrumutat de la Sfîntul Augustin, De civitate Dei, XXII, 5 : „Dacă eu cred că acele 
fapte ale apostolilor n-au fost săvîrşite ca lumea să creadă în ei, nouă ne este destul numai 
această mică si mare minune, că adică lumea a crezut astfel de lucruri fără nici o minune. Cu 
alte cuvinte: cine vrea să admită minunile si deci intervenţia divinităţii în difuziunea creşti- 

y y y y 

nismului trebuie să admită o minune cu mult mai mare, că adică lumea s-a convertit la religia 
cea nouă numai prin cuvîntul acelora care o propovăduiau, profesînd-o şi înfruntînd pentru 
ea martiriul şi moartea, ceea ce ar fî o astfel de minune, încît celelalte n-ar fi decît a suta parte 
din ea” (Steiner). 109. Căci: fiindcă, la urma urmelor, cine erai tu decît un biet pescar sărac 
şi lipsit de învăţătură? Şi de ce trebuia lumea să te creadă? 111. Cîndva: la primii creştini. 
Azi: pe vremea lui Dante, cînd Biserica era coruptă. Spine: spin. 112. Curte: a lui Dumnezeu, 
socotit ca un împărat în mijlocul curtenilor săi. 113. Case : cerurile din care e alcătuit Raiul. 
Alţii interpretează prin „case” acele cununi formate de sufletele fericite. 114. Cum : cu 
melodia supraomenească. 115. Baron: urmînd metafora curţii, numeşte pe Sfîntul Petru 
baron. De altfel, acest apelativ este foarte întrebuinţat în Evul Mediu pentru a desemna pe 
sfinţi. 116. Ram : din chestiune în chestiune. în sus : la chestiunile mai grele, ce privesc 

118 îmi zise: - „Graţia-n care eşti, că-n ea 
îţi place-a fi, îţi dete-atari cuvinte 
că pîn-aici le-ai spus cum se cădea, 

121 aşa c-aprob ce spuseşi mai ’nainte. 
Ci-acum să ne explici, ce crezi tu oare 
si de-unde-ti vine-un crez asa fierbinte?”. 

5 9 9 

124 - „O, tată sfint, şi veşnica lucoare 
ce vezi aşa ce crezi, că spre mormînt 
putuşi să-nvingi mai tinere picioare, 

127 tu vreai s-arăţi - aşa-ncepui cuvîntul - 
formula-n care-mi spui a mea credinţă, 
şi-mi ceri şi cauza ei. Răspund: In sfîntul 

130 si unul Domn, o veşnică fiinţă, 

cred eu, Cel nemişcat, miscînd mereu 
întregul cer prin dor şi prin voinţă. 

133 N-am singur probe fizice-aici eu, 
şi metafizice, dar veritatea vie 
ce-a curs de-aci-ntăreste crezul meu 

9 

136 prin Moise şi profeţi, prin psalmi tărie, 
prin evanghelii, şi prin voi, cînd veste 
v-aduse Duhu-n limbi de foc spre-a scrie; 


119. Vorbe pline (a). 123. vine (a). 126. lui Crist bătuşi (a). 128. cere (a). ISO.pw^ere (a). 
132. vrere (a). 135. dă ăstui crez al meu (a). 


credinţa. Un vechi comentator explică : „A pornit de la definiţie, care e ca şi rădăcina pomului, 
si a trecut la chestiuni care îsi iau naştere din ea, ce sînt ca si ramurile. Sfîrsitul acestor 
chestiuni se poate spune că alcătuieşte ultimele frunze”. 118. Graţia : harul ce l-ai obţinut 
şi-n care îţi place a rămîne. 125. Vezi : cu deosebire de cei care sînt pe pămînt, care nu văd 
ceea ce cred, cei din Rai şi cred, şi văd în acelaşi timp. 126. Picioare : ale Sfîntului loan. 
Dante vede o probă a credinţei înflăcărate a Sfîntului Petru în faptul că a intrat cel dintîi în 
mormîntul lui Cristos, cu toate că Sfîntul loan, mai tînăr, mergea mai repede şi a ajuns deci 
mai întîi. Cf. loan, XX, 3-7 : „Au început să alerge amîndoi împreună. Dar celălalt ucenic 
(Sfîntul loan) alerga mai repede decît Petru şi a ajuns cel dintîi la mormînt. S-a plecat şi 
s-a uitat înăuntru, dar n-a intrat. Simon Petru, care venea după el, a intrat în mormînt”. 
128. -mi spui : prima persoană singulară (în loc de îmi spun eu). 129. în sfîntul : avem aici 
o parafrază din „Simbolul credinţei”, după cum în Purgatoriul, XI, 1 şi urm., avem o parafrază 
a „Tatălui nostru”. Francesco D’Ovidio spune, pe bună dreptate, că aceste rugăciuni împodo¬ 
bite cu culorile arătoase şi totdeauna puţin retorice ale poeziei profane nu i se par reuşite. 
Cu una din glumele lui caracteristice, îndrăzneşte chiar să spună că „Tatăl nostru” din 
Purgatoriu îi face impresia unui „«Tatăl nostru» umplut”. Trebuie însă să ţinem seamă că 
ţinta lui Dante nu era de a împodobi cu culorile poeziei profane sublima simplitate a acestor 
rugăciuni creştine, ci de a introduce în textul lor un fel de comentariu, spre a arăta Sfîntului 
Petru cunoştinţa lui deplină a justei interpretări a „Simbolului credinţei” şi a chestiunilor 
conexe. 131. Nemişcat : Dumnezeu nu purcede de la nici o cauză şi deci nu este mişcat de 
nimic preexistent Lui. Miscînd : cu o mişcare şi fizică, şi sufletească, întrucît cercurile influ¬ 
enţează asupra pămîntului. 132. Dor : fiindcă arată dorinţa de a fi aproape de El. Voinţă: 
fiindcă ascultă de El. 133. Singur: numai. Fizice: date din fire (natură). 134. Metafizice: 
date de raţionament. Vie: adevărul revelat, care, coborîndu-se din Rai, a luminat mintea 
scriitorilor Bibliei. 137. Voi : apostolii. Cînd : cînd Duhul Sfînt s-a pogorît peste voi. 
Cf. Faptele Apostolilor, II, 1-4: „în ziua Rusaliilor erau toţi împreună în acelaşi loc, cînd 
deodată a venit din cer un sunet, ca vîjîitul unui vînt puternic, şi a umplut toată casa unde 
şedeau ei. Nişte limbi ca de foc au fost văzute împărţindu-se printre ei, şi s-au aşezat cîte una 

139 şi-n trei persoan-eterne cred, şi-aceste 
atari sînt Un si-n trei atari se-mbină 

9 

că sufere să-i zici si sînt si este, 

9 9 5 

142 iar tainica natur-a lor divină 

de care spui, o-mprimă-n mintea mea 
de multe ori vangelica doctrină. 

145 Aci-i principiul, singură schintea 
ce-apoi se-ntinde, flacără vivace, 
lucind în mine ca si-n cer o stea.” 

9 

148 Precum un domn ce-[a] ascultat ce-i place 
şi-apoi urîndu-şi pentru noua ştire, 
în braţe ia pe serv, pe loc ce tace, 

151 asa cîntînd si-urîndu-mi fericire 

9 9 

de trei ori mă cuprinse cînd tăcui, 
acel apostol dup-a cui voire 

154 vorbii aşa, şi-n spusa mea-i plăcui. 

140. Unu astfel, tustrelii (a). 142. acelii (a). 145. şi schinteea cea (a). 


pe fiecare din ei. Şi toţi s-au umplut de Duh Sfînt, şi-au început să vorbească”. 141. Sînt: 
vorbind de cele trei persoane ale Sfintei Treimi, se poate întrebuinţa şi pluralul, şi singularul, 
fiindcă, tot fiind trei, formează o singură fiinţă. 142. Tainica : fiindcă se ascunde înţelegerii 
omeneşti. 145. Principiul : primul articol al credinţei mele, temeiul pe care se reazemă 
credinţa mea, adică Sfînta Treime. Schintea: scînteie, formă obişnuită la Cosbuc. 148. Un 
domn: de observat adînca umanitate a acestei comparaţii, care arată că nici în Evul Mediu, 
într-o minte aleasă ca aceea a lui Dante, nu exista asa mare distantă între domn si servitor. 
Astfel că nu este nevoie, pentru această apropiere, să aşteptăm pînă la frumoasa nuvelă a 
lui Tolstoi, Stăpîn şi slugă. Multe lucruri frumoase, omeneşti şi delicate erau în sufletul 
medieval, pe care cei deprinşi să socotească Evul Mediu ca o epocă barbară nici nu le pot 
ghici. 149. Urîndu-si : felicitîndu-se pe sine. 

cîntuC xxy 

Cerul al optulea, înstelat: 
sufletele triumfătoare 


Speranţa lui Dante de a se întoarce la 
Florenţa (1-12) © Sfîntul lacob şi exami¬ 
narea lui Dante asupra speranţei (13-96) 
© Sfîntul loan si falsa legendă a înălţării 
la cer (97-139) ’ 


1 De-ar fî ursit poemului meu sacru, 
cui şi pămînt şi cer sprijin îi dară 
si-atîtia ani făcu din mine-un macru, 

4 să-nvingă ura ce m-alung-afară 

din mîndrul tare unde-am dormit ca miel 
duşman cu lupii cari război îi dară, 


6. ce-o pîndesc... (a), afară (a). 


1. De-ar: aici, în cîntul speranţei, apropiindu-se de sfîrşitul poemei nemuritoare, renaşte în 
sufletul lui Dante speranţa că poate se va întoarce în Florenţa. Cine ştie! Poate că admiraţia 
pentru titanica operă, dusă la bun sfîrşit, va îndupleca sufletul concetăţenilor săi! Ce fru¬ 
moasă e speranţa, dar şi ce înşelătoare, mai ales cînd e speranţa unui poet, şi cei în care speră 
sînt oameni practici, dedaţi politicii şi intereselor lor particulare! Iată că Dante vede chiar 
ziua frumoasă, plăcută, solemnă, cînd în frumosul baptisteriu din San Giovanni va primi 
cununa de lauri care reprezenta pe atunci un fel de doctorat în poezie. Ce nevoie avea el de 
această distincţie care, înaintea lui, se dăduse unor poeţi mediocri sau inferiori lui? Dar 
Dante era om, suferise de dispreţul celor care, ca şi acum, judecă pe om după îmbrăcăminte, 
şi, pe deasupra, îmbătrînise şi, ca toţi bătrînii, începuse să dorească şi el recunoaşterea 
oficială a meritelor sale. Cununa de lauri pe care o doreşte n-are mai multă importanţă decît 
o decoraţie din vremurile noastre. Aparţinînd acestei epoci, posedăm o corespondenţă poetică 
în formă de egloge latineşti cu un gramatic bolognez, Giovanni del Virgilio, care-1 îndeamnă 
a scrie în limba latină, dacă doreşte să fie încununat ca poet. Şi Dante a scris atunci acele 
egloge alegorice de care am vorbit şi care n-aveau altă menire decît să-i înlesnească înde¬ 
plinirea acelui dor modest. Dar nici dorul cel mic al lui Dante, nici dorul cel mare nu s-au 
împlinit; nici poet n-a fost încoronat şi nici în Florenţa nu s-a întors. Oamenii se răzbună în 
domeniul realităţii pe măreţia celor care străbat, cu aripi puternice, cerurile idealului. 
Sacru : nu numai pentru argumentul, dar şi pentru menirea ce-o are de a readuce omenirea 
pe drumul drept. Cuvinte ce ar putea să pară mîndre, deşi nu pornesc decît din conştiinţa pe 
care poetul o are despre opera înfăptuită. Am observat în invocaţia către constelaţia Gemenilor 
(în care s-a născut) modestia lui Dante, care, tot crezîndu-se trimis de Dumnezeu pe pămînt 
cu o misiune determinată, readuce toată lauda constelaţiei în care s-a născut si lui Dumnezeu, 
care a predispus acest lucru. In general, aceste cîntece de la sfîrşit sînt pline de o senină 
conştiinţă a importanţei operei sale, care nu trebuie interpretată deloc ca o mîndrie, căci 
fiercare om are pe pămînt o misiune a sa, mică sau mare, a cărei înfăptuire nu constituie un 
merit al lui, ci al lui Dumnezeu. 3. Un macru : un trup slab, din cauza studiului şi meditaţiei 
necesare spre a putea duce la bun sfîrşit o operă aşa de grea. Cf. Purgatoriul, XXIX, 37-38. 
5. Ţarc : Florenţa. Această imagine pastorală se potriveşte cu eglogele ce le scria în acest 
timp. Miel: tînăr, nevinovat şi ascultător de legi. 6. Lupii: răii cetăţeni ai Florenţei. 

7 cu altă voce-atunci, c-un păr altfel 
întoarce-m-aş poet, să iau cunună 
unde-am primit botezul, căci prin el 

10 intrai eu în credinţa care-adună 
pe drepţi în cer şi pentru ea şi fui 
de Petru-ncins cu-asa urare bună. 

13 Atunci, venind spre noi alt foc văzui 
din stolul de-unde binevru să vie 
cel pus de Crist ca prim vicar al lui. 

16 Iar Doamna mea lucind de bucurie 

mi-a zis: - „O, vezi, o, vezi pe-acel odor 
ce dă Galitiei cauză de mîndrie”. 

19 Precum cînd un porumb lăsat din zbor 
la alt porumb, rotind ei îşi arată, 
şi dulce gurluind, iubirea lor, 

22 asa si-acesti din viata luminată 

9 9 9 9 

doi principi mari voioşi se-ntîmpinară, 
slăvindu-şi hrana care-aici li-e dată, 

25 iar cînd salutul lor şi-l isprăviră, 

s-opriră-n faţă-mi ambii, făr’ de-a zice 
nimic, şi-aprinşi că faţa mi-o-nclinară. 

10. Intrat-am (a). 12. acea (a). 17. Vezi, vezi pe-al nostru senior (a). 23. cînd 
se-ntîlniră (a). 25. terminară (a). 27. Nimic, şi-aşa de-aprinşi încît m-orhiră (a), ca 
faţa mea plecară (b). 


Comparaţia o găsim şi într-un decret din comuna Florenţei, de la 1291, care obliga pe nobili 
să se supună judecătorilor obşteşti: „ita quod lupi rapacitas et agni mansuetudo pari passu 
ambulent, et in eodem ovili vivant pacifice et quiete...’\ 7. Voce: nu cu aceea de cîntăreţ de 
dragoste, cum fusese în tinereţe, dar de lucruri înalte şi dumnezeieşti. Atunci : cf Eclogae, 
II, 48-50: „Cum mundi circumflua corpora cantul astricolaeque meo, velut infera regna, 
patebunt, devineire caput hedera lauroque iuvabit” („Cînd sferele lumii şi sufletele fericite vor 
fi date în vileag prin cîntul meu împreună cu meleagurile infernale, atunci va fi frumos să-mi 
încunun capul cu iederă şi lauri”). Altfel: cu părul de-acum cărunt şi deci cu mai multă 
autoritate. Alţii, ca Passerini, interpretează : „cu altă înfăţişare şi pentru vîrsta mai înaintată, 
şi pentru marea operă îndeplinită”. 8. Cunună : laurul poeţilor. De reţinut glossa lui Alberico 
di Dante : „Poetae ponebant scientias in Parnasso, et eorum deum Apollinem, a quo sumebant 
coronationem sicut modo fit a doctoribus in Bononia vel in Pavia vel in aliis locis... Et sicut 
moderni in signum coronae recipiunt beretum, ita Apollo dabat iis unam coronam de lauro in 
signum conventus”. 9. Unde : în biserica San Giovanni din Florenţa, unde fusese botezat. 
11. Ea: tot pentru credinţă. Fui: în Rai. 13. Alt foc: sufletul Apostolului lacob, fratele 
Sfîntului loan, acela care îl va examina despre a doua dintre virtuţile teologale, speranţa, 
întrebîndu-1 dacă o posedă şi de unde o are. 14. Stolul : din aceeaşi cunună de suflete lumi¬ 
noase din care binevoise să vie la el Sfîntul Petru, primul vicar al lui Isus Cristos. 
18. Galiţiei : fiindcă în Galiţia (Spania) e vestita mînăstire a Sfîntului lacob din Compostela, 
la care se duceau pelerinii din Evul Mediu, spre a se închina moaştelor sfîntului păstrate 
acolo. Cf Breviarium romanum, 25 iulie: „Corpus eius... Compostella translatum est, ubi 
summa celebritate colitur, convenientibus eo religionis et voti causa ex toto terrarum orbe 
peregrinis”. 20. La : lîngă. Ei : amîndoi. 22. Din viaţa : a se construi: „aşa şi aceşti doi principi 
mari ai vieţii luminate”. 24. Hrana : viziunea lui Dumnezeu, hrana inteligenţei şi pricina 
bucuriei lor. Aici : în Rai. 27. -nclinară : aşa de strălucitori, încît n-am putut să rabd vederea 

28 Zîmbind atunci vorbit-a Beatrice: 

- „Mărite spirit, cel ce ne-ai expus 
cit face pe-om credinţa de ferice, 

31 vorbeşte de speranţă-ntr-acest sus! 

O ştii, c-o spui de-oricîte ori divine 
puteri vădit-a celor trei Isus”. 

34 - „Sus capu-ncredinţat, că tot ce vine 
din lumea muritoare,-aici urcat, 
în focul nostru matur el devine.” 

37 Al doilea foc asa m-a-mbărbătat. 

Deci ochi-i ridicai spre munţii care 
dintîi cu-a lor poveri mi i-au plecat. 

40 - „Prin milă-i vrînd al nostru Rege mare 
să vezi tu ochi-în-ochi pe prinţii-acei 
ce-n curtea sa cea mai secretă-i are, 

43 încît, văzînd tu adevărul ei, 

si-n tine să-ntăresti si-ntr-alti ca tine 
speranţa care-atot-sprijin o iei; 

46 să-mi spui tu deci, ea ce-i? Şi de-unde-ţi vine 
în suflet ea, si cum ti-1 înfloreşte?” 

Aşa vorbî al doilea foc spre mine. 

49 Ea, care-aici, pe-atît de ’nalte creste, 
îmi da puteri aripelor să zboare, 
răspunsul meu mi 1-a-ntrodus cu-aceste: 


32. la faţa (a). 33. Schimbat cei trei văzui (a). 34-35. cu faţa (b). Schimbata celor... 
vorbi Isus! Sus capul deci, căci orice din viaţă (b). 36-37. Mortala vine-aici neapă¬ 
rat! La focul... -n foc îşi schimbă ghiaţa (b). puteri (a). 39. poveri (a). 46. deci ce-i 
nădejdea (a). 


lor, trebuind să-mi înclin faţa. 29. Ai expus: în Epistola catolică, atribuită pe vremea lui 
Dante Sfîntului lacob, se vorbeşte despre dărnicia lui Dumnezeu cu cei ce se roagă. 31. Sus: 
aici în Rai, în acest loc înalt unde ne aflăm. 32. C-o spui : întrucît în Noul Testament eşti 
totdeauna (de cîte ori însuşi Cristos vorbeşte mai ales lui Petru, lacob şi loan despre făptura 
Lui divină) simbolul credinţei. Pasajele din Evanghelie la care face aluzie Dante {de-oricîte 
ori) sînt trei: cînd Isus a înviat pe fiica lui lair (Luca, VIII, 51); cînd s-a schimbat la faţă 
{Matei, XVII, 1-9) şi cînd s-a rugat în grădina Ghetsimani {Matei, XXVI, 36-46). Cei trei 
apostoli, de faţă la aceste fapte, reprezintă cele trei virtuţi teologale, iar printre ei Sfîntul 
lacob simbolizează speranţa. 34. -ncredinţat : să te încredinţezi. 36. Matur: dobîndeşte 
atribute prin care poate răbda lumina ce vine de la Dumnezeu. 38. Munţii: numeşte aşa pe 
cei doi apostoli. Petru şi lacob, referindu-se la psalmul LXXXVI, 1: „Şi omul are temerile 
aşezate pe munţii cei sfinţi”. 39. Poveri : ale luminii lor prea strălucitoare. 40. Vrînd : verbul 
predicativ este „să-mi spui” din versul 46. 41. Prinţii: sufletele fericite ce înconjoară pe 
Dumnezeu, regele cerului, tot aşa cum prinţii, conţii, marchizii şi ducii înconjurau, în Evul 
Mediu, pe regii pămîntului. 45. Sprijin: temeiul tămăduirii sufletului, fiindcă prin speranţă 
muritorii pun dragostea lor în bunurile cereşti. 47. înfloreşte : îţi înveseleşte sufletul. 
49. Ea: Beatrice. Creste: culmi. 51. -ntrodus: îndrumat. Intervenţia Beatricei, care răs- 
punde în locul lui Dante la întrebare, se explică prin faptul că acesta n-ar fî putut mărturisi, 
fără lipsă de modestie, speranţa lui de a ajunge în Rai. 

52 - „N-avu a noastră maică luptătoare 
un fiu care-ar spera mai mult, cum scrie 
în Cel ce-oştirii-ntregi de-aici ni-e soare, 

55 şi din Egipt iertat îi fu să vie 
să vad-acest Ierusalim din Rai 
cît timp încă-i dator oştean să fie, 

58 dar alte două întrebări ce-i dai 

nu spre-a le şti, ci spre-a vădi prin ele 
virtutea asta cît de drag-o ai, 

61 [i le las lui]; căci nu-i vor fi nici grele 
nici loc de-a limbuţi. Răspundă-n pace, 
si harul sfînt să-i dea la zbor vîntrele”. 

64 Precum şcolarul cu-al său dascăl face, 
cu drag şi [iute-n ce-are el doctrină] 
spre-a da dovadă cît e de dibace, 

67 am zis: - „Speranţa-i aşteptarea plină 
a gloriei ce va fi, şi ne-o produce 
un merit dat şi graţia divină. 

70 Din multe stele-această faclă-mi luce, 
ci-ntîi mi-o-nfipse-n suflet cel ce-avea 
suprema lir-a veşnicului Duce. 

73 «Sperează-n tine, psalmul său zicea, 
cîti cei ce ştiu de marele tău nume», 
iar cîti nu-1 ştiu au ei credinţa mea? 

9 9 9 


54. Şi acel (A). Am trecut în text varianta (a) din cauza sensului. 55. Deci voe-avu 
ca din Egipt să vină (b). 61. le las pe ele (A). 62. darul, harul (a). 64. şcolarul (a). 
65. voios şi iute (a), doctrină (a), cu drag şi oprinte... (A). Am trecut în text varianta (b) 
pentru a umple lacuna. 74. Toţi, corectat posterior în cîţi (A). 


52. Maică : Biserica pămînteană, care se luptă {ecclesia militans) împotriva patimilor şi 
greşelilor, pe cînd Biserica triumfătoare {ecclesia triumphans) se bucură în Rai de viziunea 
lui Dumnezeu. 53. Scrie : e scris, se citeşte. 54. In Cel : în Dumnezeu, soarele care luminează 
toate sufletele în Rai. 55. Egipt : din viaţa pămîntească, pămîntul fiind loc de surghiun, cum 
fusese Egiptul pentru evrei. De altfel, în scrierile medievale era curentă simbolizarea Iadului 
cu Babilonul, a Pămîntului cu Egiptul şi a Raiului cu Ierusalimul. Giacomino da Verona are 
o operă intitulată De Hierusalem celeşti et de Babilonia infernali. 57. Oştean: al Bisericii 
luptătoare, jos pe pămînt. Cu alte cuvinte, cît timp va trăi ca om muritor. 62. Limbuţi : de 
a se lăuda, spunînd pe faţă lucruri ce ar trebui să nu le spună, din modestie. Face aluzie la 
speranţa de a putea într-o zi să se urce în Rai. 64. Şcolarul : altă comparaţie, luată din 
mediul scolastic. 65. Cu drag: doritor să răspundă la materia la care este bine pregătit. 
67. Aşteptarea : cf. Pietro Lombardo, Sententiae, III, 26 : „Spes est certa expectatio futurae 
beatitudinis, veniens ex Dei gratia et ex meritis praecedentibus”. 70. Stele : operele scriitorilor 
de lucruri sfinte. Cf. Daniel, XII, 3 : „Cei înţelepţi vor străluci ca strălucirea aurului şi cei ce 
vor învăţa pe mulţi să umble în neprihănire vor străluci ca stelele în veac şi în veci de veci”. 
Faclă: speranţa. 71. Cel: David, care pe harfa sa a cîntat laude lui Dumnezeu {veşnicului 
Duce). 73. Sperează: sînt cuvintele psalmului IX, 11; „Să nădăjduiască în Tine cei care au 
cunoscut numele Tău”. 75. Cîti: toti acei care. In text: „Si cine oare nu ştie dacă credinţa 
mea...?”. Cu alte cuvinte; care creştin poate să-l ignore? Traducătorul a preferat forma 
negativă: „Cei care nu-1 ştiu pot oare să fîe socotiţi creştini?”. 

PARADISUL 


76 Apoi mi-o rourează mai anume, 

scrisoarea ta, de care-s plin, şi-mi place 
s-adăp cu ploaia ta şi pe-alţii-n lume”. 

79 Pe cînd vorbeam, în sînul cel vivace 
al sfintei flăcări scăpăra şi-n pripă 
şi des aşa cum fulgerul o face. 

82 Şi-a zis: - „Iubirea care mă-ntr-aripă 
cu-acea virtute care-mi fu soţie 
pînă-n martiriu şi-ultima mea clipă, 

85 mă face să-ţi vorbesc de-o bogăţie 
ce-aşa de dragă-ţi e, de-aceea vreu 
să-mi spui: speranţa ce-ţi promite ţie?”. 

88 - „Scripturile-amîndouă - zisei eu - 

spun scopul ei.” Iar el: - „Să-l dai pe faţă”. 
- „Din cei făcuţi amici lui Dumnezeu 

91 tot insu-n tara sa, Isai învaţă, 
în dupla haină fi-ne-va-nvestit, 
iar tara sa e dulcea astă viată. 

94 Dar frate-tău e mult mai lămurit 
cînd el vorbeşte de-altele vestminte 
şi-ăst fapt ni-1 spune clar descoperit.” 

97 Şi-abia ce-am spus cerutele cuvinte, 

Sperent in te deasupra-mi s-auzi 
şi-a dat ecou prin corurile sfinte. 

100 Si-asa lucoarea-n ele se trezi 

? 9 

că Racu-n cer asa cristal să fie 

9 

O lun-a iernii-ar fi răstimp de-o zi. 


76. în anume (a). 78. ei (a). 82. Iubirea ce şi-aicea (a). 83. Cu-acea v[irtute]-a zis, 
ce-mi fu (a). 91. In dupla haină cum (a). Va fi-mbrăcat în ţara sa tot... (a). 94. Dar 
şi mai clar dă frate-tău cuprinsul (b). 96. Ăst fapt ni-l spuse-aşa şi cu dinadinsul (b). 
100. Şi-atîta foc în faclă (a). 102. O lun-a iernii (a). 


76. Rourează : mi-o hrăneşte (speranţa), făcînd să fîe mai înviorată, cum face rouă pe plante. 

77. Scrisoarea: Epistola catolică a Sfîntului lacob, în care, la drept vorbind, nu se vorbeşte 
despre speranţă decît în mod incidental. Cf. I, 12; II, 5 ş.a.m.d. 78. S-adăp: să comunic 
celorlalţi creştini iubirea pentru speranţă, care mi-a venit din scrisul tău. 79. Vivace : pîlpîitor. 
80. Scăpăra : impersonal. 81. O : scăpărarea. 82. Iubirea : pentru speranţa care nu l-a părăsit 
niciodată în viaţă şi l-a întovărăşit pînă la martiriu şi la moarte. 85. Vorbesc : în text: „să-ţi 
mai vorbesc”. Bogăţie: virtutea speranţei, pe care şi tu o iubeşti. 89. Scopul: ţinta sufletului. 
90. Din cei: cu aceste cuvinte începe răspunsul lui Dante. 91. Ţara: în Rai. Isai: profetul 
Isaia, în care citim (61, 7): „căci vor stăpîni îndoit ţara lor şi vor avea o bucurie veşnică”. 

92. Dupla: cf. Purgatoriul, XXI, 21 şi Paradisul, XIV, 39, unde Dante numeşte haină lu¬ 
mina care înveleşte sufletele fericite în Rai. -nvestit : italienism, în loc de „îmbrăcat”. 

93. Astă : a Raiului. 94. Frate : Sfîntul loan, fratele mai mare al Sfîntului lacob. 95. Cînd : în 
Apocalipsă, în pasajul VII, 9, în care descrie sufletele fericite stînd înaintea lui Cristos: „Toţi 
erau îmbrăcaţi în haine albe cu ramuri de fînic în mîini”. 99. Ecou : au format ecoul, au fost 
repetate. 100. Lucoarea: sufletul Sfîntului loan. 101. Racu-: dacă zodia Racului (Cancerului), 
care de la 21 decembrie la 21 ianuarie se roteşte în direcţia opusă Soarelui, apunînd cînd el 
răsare şi răsărind cînd el apune, ar poseda o astfel de lumină {cristal), iarna ar avea o lună 
de zile o lumină neîntreruptă; fiind abia apus soarele, ar răsări Racul (zodia Cancerului) cu 
steaua lui, nu mai puţin luminoasă. Cristal: o stea aşa de luminoasă. 102. O lun-a: de la 

DIVINA COMEDIE 


103 Precum se scoală şi mergînd să-mbie 

cu drag fecioara-n dans spre-a face-onoare 
miresei lor, dar nu din vro mîndrie, 

106 asa văzui venind acea lucoare 

spre-aceştia doi ce se-nvîrteau cîntînd 
precum se şi cădea-ntr-a lor ardoare. 

109 Intra si-n cînt si-n dans cu ele-n rînd, 
şi le privea Beatrice, nemişcată 
şi fără glas ca şi-o mireasă stînd. 

112 - „Pe-acesta-1 odihni la sîn odată 
al nostru Pelican si-i fu-n iubire 

înalta slujbă, de pe cruce, dată.” 

115 Beatrice-aşa, dar fixa ei privire 
n-o-ntoarse de la ei, ci-atenţie dete 
şi cînd vorbea, ca şi după vorbire. 

118 Şi, cum priveşte-un om şi parcă vede 
privind în soare-o pată-n faţa lui, 
văzînd însă prea mult nimic nu vede 

121 aşa cu focu-acest din urmă fui, 

pînă mi-a zis: - „De ce te-orbeşte gîndul, 
să vezi ceva ce-aici în ceruri nu-i? 


103 . Şi cum (a). 106 . Veni sporita sa lucoare (a). 117 . Vorbirea (a). 118 . se uit-un 
om (a). 120 . Şi-apoi văzînd (a). 123 . aici ceva ce-aeve nu-i (a). 


21 decembrie la 21 ianuarie. 103. Să-mbie: intră în versul următor şi se leagă cu -n dans. 
104. Onoare: cf. Vita Nuova, XXIV, unde Dante povesteşte că a fost condus odată de un 
prieten „într-un loc unde multe femei alese se adunaseră împrejurul unei doamne care se 
căsătorise în ziua aceea şi deci, după obiceiuri, trebuia să-i fîe tovarăşe, prima dată cînd 
şedea la masă în casele mirelui”. 105. Mîndrie: în text: „nu pentru vreo greşeală”. Şi 
Benvenuto da Imola comentează: ,J^on amare luxuriae lasciva vel vana”. 107. Doi: Sfîntul 
lacob şi Sfîntul loan. 108. Ardoare: iubirea sfîntă de care erau cuprinşi. 111. Mireasă: 
despre care Francesco da Barberino spune {în Reggimenta e castumi di dauna, V, 12) că trebuie 
să se arate „nici prea veselă, nici prea tristă, şi dacă cineva îi vorbeşte trebuie să se întoarcă 
spre el, cu o înfăţişare serioasă”. 112. Acesta : Sfîntul loan. La sîn : cf. laan, XXI, 20: „Petru 
s-a întors şi a văzut venind după el pe ucenicul pe care-1 iubea Isus, acela care la cină se 
rezemase pe pieptul lui Isus”. 113. Pelican: Isus Cristos. „Pelicanul, spun Bestiariile, este 
o pasăre care îşi zugrăveşte pe el crucea lui Cristos şi se loveşte pe piept cu ciocul, şi din 
sîngele lui îşi hrăneşte puiul, şi de la moarte îl aduce la viaţă”. 114. Slujbă : cf. laan, XI^ 25 : 
„Lîngă crucea lui Isus stătea mama lui... Şi cînd a văzut Isus pe mamă-Sa şi lîngă ea pe 
ucenicul pe care-L iubea, a zis mamei Sale: «Femeie, iată fiul tău!». Apoi a zis ucenicului: 
«Iată mama ta!». Şi din ceasul acela ucenicul a luat-o la el acasă”. 115. Aşa : aşa mi-a spus. 
116. N-o-ntoarse: fiindcă ea reprezintă cele trei virtuţi teologale: credinţa, speranţa şi 
iubirea, de care nu se poate lipsi teologia. 120. Nimic : fîindcă rămîne orbit de lumina soarelui. 
123. Ceva : trupul lui, despre care se credea că s-ar fi înălţat la cer, interpretîndu-se greşit 
un pasaj (XX, 23) din Evanghelia lui laan : „Petru s-a întors şi a văzut venind după el pe 
ucenicul pe care-1 iubea Isus, acela care la cină se rezemase pe pieptul lui Isus. Petru s-a uitat 
la el şi a zis lui Isus: «Doamne, dar cu acesta ce va fi?». Isus i-a răspuns: «Dacă vreau ca el 
să rămînă pînă voi veni Eu, ce-ţi pasă ţie?». Din pricina aceasta a ieşit zvonul printre fraţi 
că ucenicul acela nu va muri deloc”. Cu toate că în însăşi Evanghelia lui laan se explică mai 
pe urmă adevăratul înţeles al acestor cuvinte ale lui Isus, se vede că oamenii din Evul Mediu, 
oprindu-se la acel „nu va muri”, au interpretat că, dacă nu va muri, se va întîmpla cu el ceea 
ce s-a întîmplat cu Maica Domnului, care s-a înălţat la cer cu tot trupul. 

PARADISUL 


124 Pămînt mi-e trupul în pămînt, în rîndul 
atîtor toţi, pînă ce-un număr sfînt 
decretul veşnic nu va fi umplîndu-1. 

A 

127 In sfîntul claustru-n duplul lor vestmînt 
sînt numai sorii, doi, ce se urcară. 

Deci du cu tine-n lume-acest cuvînt”. 

130 La vorba lui şi-ntregul cerc de pară 
si si-al suflării-aceleia-ntreite 
cîntare dulce-n clipă încetară, 

133 cum vrînd ori trude-ori riscuri să evite, 
lopeţile ce-al apei luciu-1 bat, 
cînd sun-un semn, stau toate liniştite. 

136 Vai, cît am fost de-adînc înspăimîntat, 
cînd eu, întors să văd pe Beatrice, 
nimic nu mai văzui, deşi am stat 

139 alături ei si-n lumea cea ferice. 


135. de-odatâ tac oprite (a). 


125. Toţi: în text: „alţii”. Număr: pînă cînd numărul aleşilor nu va fi egal cu acela care e 
hotărît ab aeterno în mintea lui Dumnezeu, adică pînă la sfîrşitul lumii. 127. Duplul : trupul 
si sufletul. 128. Sorii: Isus Cristos si Sfînta Fecioară, cele două lumini strălucitoare, care 
s-au înălţat la ceruri cu trupul şi sufletul. 129. Lume : ca să arăţi neadevărul legendei despre 
trupul meu. 130. De pară : înflăcărat. 132. Cîntare : e acuzativ şi depinde de „încetară” din 
acelaşi vers. Subiectele sînt „întregul cerc de pară” şi „(cercul) suflării-aceleia-ntreite”. A se 
înţelege: „la vorba lui înceată şi rotirea întregului cerc de pară, şi cîntarea dulce a suflării 
aceleia întreite...” (Sfîntul Petru, Sfîntul lacob şi Sfîntul loan). 133. Trude: pentru a se 
odihni. Riscuri : pentru a micşora iuţeala şi a evita o ciocnire. Comparaţia este luată din viaţa 
marinarilor, ale căror manevre se vede că Dante le observase cu băgare de seamă. 138. Nimic : 
fiindcă străfulgerarea Sfîntului loan îl orbise. Simbolic, arată că iubirea dumnezeiască este 
atît de fierbinte, încît mintea omenească nu se poate gîndi la ea fără a se întuneca. 

































DIVINA COMEDIE 



Sfîntul loan examinează pe poet asupra 


Cerul al optulea, înstelat: 
sufletele triumfătoare 


CîntuC XXVl 


^ V-ASt ' ■ \i- (1-66) @ Cîntecul sufletelor fericite 

/J mI (67-81) ® Adam, primul părinte (82-112) ® 


Prima limbă a omenirii (113-142) 


1 Pe cînd de văzul stins stăteam acu 
speriat, din focul care-1 stinse-n mine 
ieşi un glas şi-atent el mă făcu, 

4 şi-a zis: - „Cît timp va fi pînă-ţi revine 
vederea-n ochi prin mine consumată, 
e just să-l compensez vorbind cu tine. 


7 începe deci de suflet, şi-mi arată 

spre ce-1 ţinteşti? Şi fii convins de-orbia 
din ochi că nu-i de veci, ci deocamdată. 

10 Căci Doamna ce te-aduce pe cîmpia 
cea sfînt-aici, în ochii ei cuprinde 
atari puteri ca-n mînă-i Anania”. 

13 - „Cum vrea, tîrziu ori mai devreme-or prinde 
un leac si ochii cari mi-au fost zăvorul 
prin care-a-ntrat c-un foc ce-n veci mă-ncinde. 


1. Steteam cu v[ăzul] stins (a), şi fui (a). 3. Eşind (a). 


1. De văzul : a se construi: „pe cînd stăteam... speriat de văzul stins”. 2. Focul : Sfîntul loan. 
5. Prin mine: uitîndu-te în lumina mea orbitoare. 6. Compensez: să te despăgubesc de 
orbirea ochilor trupeşti, făcîndu-te să dobîndeşti lumina sufletului. 7. De suflet : despre 


suflet. 8. Ţinteşti: la ce tintesti. De-orbia: în ce priveşte orbirea. 9. Deocamdată: vre- 

9 9 fi ^9 



care o poseda mîna lui Anania, despre care citim în Faptele Apostolilor, IX, 10 şi urm., 


A ' 

că redădu văzul Sfîntului Pavel, atingîndu-i ochii cu mîinile: „In Damasc era un ucenic 
numit Anania. Domnul i-a zis, într-o vedenie: «Scoală-te şi caută în casa lui Iuda pe unul zis 


Saul din Tars... şi pune-i mîinile peste ochi, ca să-şi capete iarăşi vederea». Anania a plecat 
şi după ce a intrat în casă, a pus mîinile peste Saul, şi a zis: «Frate Saule, domnul Isus m-a 
trimis ca să capeţi din nou vederea». Chiar din clipa aceea, au căzut de pe ochii lui ca un 
fel de solzi şi el şi-a căpătat iarăşi vederea”. 13. Cum vrea : a se înţelege: leacul care va 
reda vederea ochilor mei (prin care Beatrice a intrat în mine cu un foc ce-n veci mă va încinge) 
să vină mai tîrziu ori mai devreme, după placul ei. 14. Zăvorul : poarta (figură de stil: partea 


pentru tot). 

PARADISUL 


16 Al curtii-acestia-atotasezătorul 

9 9 9 

mi-e singur A şi O Scripturii sfinte 
pe care, mult-puţin, mi-o scrie-amorul.” 

19 Şi-acelaşi glas ce-mi stinse mai ’nainte 
al spaimei ger de-orbia-nchipuită 
mi-a dat curajul să rostesc cuvinte. 

22 - „Tu trebuie prin mult mai deasă sită 
să cerni - mi-a zis. De cine-i deci mereu 
săgeata ta spre-asemeni ţel ţintită?” 

25 - „Dovezi si-ale stiintei - zisei eu 
ca şi porunca ce de-aici ne vine 
imprimă-n mine-acest amor al meu. 

28 Căci binele-ntrucît îl ştim că-i bine 

aprinde-n noi amor pe-atît mai mare 
pe cît cuprinde-un spor al său în sine, 

31 deci spre esenţa lui ce este-atare 
că orice bun ce n-ar fi-n sînul ei 
abia-i din focul său o slabă zare, 

34 mai mult decît spre-orice-s atraşi acei 
cari pot acel un adevăr discerne 
pe care-această probă ia temei. 

37 Iar lucru-acesta mintii mi-1 aşterne 

9 9 

şi-acel ce de Iubire-mi spuse mie 
că-i cea dintîi ca rang între eterne, 


16. Al astei curţi (a). 35. marele-adeuăr îl pot (a). 36. Din (a). 


17. A şi O : alfa şi omega, începutul şi sfîrşitul: Dumnezeu, care e începutul şi sfîrşitul 
tuturor lucrurilor, este şi începutul şi sfîrşitul iubirii lui Dante. Scripturii: creaţiunii. 

18. Mult-puţin: mult ori puţin, fiindcă amorul pentru creaţiuni se face simţit mai tare sau 
mai slab, după cum reflectă mai mult sau mai puţin virtutea divină. Scrie : în text: „citeşte”, 
adică „interpretează”. Amorul: iubirea, a treia dintre virtuţile teologale. 20. Spaimei: acelaşi 
glas al Sfîntului loan, care m-a îmbărbătat, spunîndu-mi că orbirea mea era vremelnică. 
22. Mai deasă : fiindcă pînă acuma Dante a expus numai conceptul general de iubire, şi de 
rîndul acesta trebuie să treacă la amănunte, strecurînd gîndurile sale printr-o sită mai deasă. 
24. Săgeata : sufletul tău. Ţel : de-a iubi în toate lucrurile pe Dumnezeu. 25. Ştiinţei : fîloso- 
fiei. Cf. De Monarchia, II, 1: „veritas autem quaestiones patere potest non solum lumine rationis 
humanae, sed etiam radio divinae auctoritatis. Quae duo cum simul ad unum concurrunt coelum 
et terram simul assentire necesse esf\ 30. Pe cît : cît mai multă din bunătate conţine în sine. 
31. Deci : a se construi: „Deci aceia care pot discerne acel adevăr... sînt atraşi, mai mult decît 
spre orice, spre esenţa lui.”. Sensul este: „Deci mintea omenească trebuie să fîe atrasă, mai 
mult decît spre alte bunuri (spre orice), către acea esenţă dumnezeiască ce întrece pe celelalte 
bunuri care provin din ea, după cum o lumină întrece razele ei. Deci trebuie să fîe atrasă 
către Dumnezeu mintea acelora care văd adevărul fundamental al acestui silogism, că adică 
Dumnezeu este cel mai mare dintre bunuri” (Steiner). 33. Zare : licărire. 36. Probă : raţiona¬ 
ment. 38. Acel : Aristotel, în cartea I a Eticii, unde spune că toate lucrurile cer (doresc) 
binele. Cf. şi Summa theologica, I, 6: „Ceea ce toate lucrurile doresc nu este decît Dumnezeu, 
care este tinta tuturor; deci binele nu e altceva decît Dumnezeu”. 

40 şi sfînta voce cea de-a pururi vie 

ce-a zis lui Moise, despre Ea spunînd: 

«Eu vreau să vezi întreaga mea tărie». 

43 Chiar însuţi mi-o arăţi, cînd, începînd 
înalta veste-a tainei celei sfinte 
de-aici, întreci orice ’nălţimi de gînd.” 

46 Şi-un glas vorbi: - „Şi prin umana minte 
şi prin Cuvînt, ce tot ca ea vorbeşte, 
suprem amor păstrează-I tu ’nainte! 

49 Dar spune-mi şi-asta tu: nu simţi, fireşte, 
c-ai fi spre-Amor atras şi de-alte strune? 
ce ţepi mai sînt prin care te-mboldeşte ?”, 

52 Nu-mi fu ascuns ce-avu-n intentiune 
vulturul lui Cristos; văzui şi-ascunsul 
spre care vru să-mping ce-aveam a spune. 

55 Deci; - „Toate-acele ţepi - îmi fu răspunsul - 
ce pot împinge-un om spre Dumnezeu 
în inimă-mi concurg şi cu de-ajunsul. 

58 Căci Eul lumii-ntregi şi eul meu, 

şi moarte[a] ce-o muri spre-a-mi da fiinţă 
ce sper-orice fidel cum sper şi eu, 

61 cum si rostita-mi vie conştiinţă 

m-au smuls din malul dragostei deşarte 
şi-n mal m-au pus, al celei cu priinţă. 


40. Voce : a lui Dumnezeu. 41. Moise: cf. Exodul, XXXIII, 19: „Moise a zis: «Arată-mi slava 
Ta!». Domnul a răspuns: «Voi face să treacă pe dinaintea ta toată frumuseţea Mea şi voi 
chema numele Domnului înaintea ta»”. Despre Ea: în text: „despre sine”. Se referă deci la 
„sfînta voce” din versul precedent. 43. Cînd : după unii, în Apocalipsă, unde se spune: „Eu 
sînt alfa şi omega, cel dintîi şi cel de pe urmă”. După alţii, în Evanghelia Sfîntului loan, unde 
în capitolul I se vorbeşte despre întruparea cuvîntului dumnezeiesc. 44. Tainei : fiindcă în 
această carte profetică se dau în vileag cele mai înalte şi mai grele adevăruri. Cred că n-au 
dreptate cei ce se referă la Evanghelia Sfîntului loan, pentru care cuvîntul „taină” n-ar fi 
nimerit. 46. Minte : prin raţionamente omeneşti. Şi prin : Sfîntul loan se adresează lui Dante 
şi-i spune: „Păstrează-I (Iubirii) de aici încolo {înainte), ca şi acum, amorul cel mai mare 
{suprem amor) pentru Dumnezeu, bizuindu-te pe raţionamentele omeneşti {umana minte) şi 
pe autoritatea {Cuvînt) cărţilor sfinte şi pe aceea a Bisericii”. 47. Cuvînt : cuvîntul cărţilor 
sfinte şi al Bisericii. 50. Strune: alte motive în afară de cele spuse. 51. Ţepi: îndemnuri, 
îmboldeşte : subiectul (subînţeles) este „această iubire”. In text: „cu cîţi dinţi această iubire 
te muscă”. 52. Ascuns : adică să lămurească Dante motivele intelectuale si sufleteşti ce-1 fac 

să primească în inima sa iubirea. 53. Vulturul : se ştie că în sculptura simbolică a Evului 

Mediu fiecare evanghelist era simbolizat printr-un animal: Matei printr-un grifon, Marcu 

_ ^ 

printr-un leu, Luca printr-un viţel şi loan printr-un vultur. Cf. Apocalipsa, IV, 7 : „In mijlocul 
scaunului de domnie stau patru făpturi vii. Cea dintîi făptură vie seamănă cu un leu ; a doua 
seamănă cu un viţel; a treia are faţa unui om ; şi a patra seamănă cu un vultur care zboară”. 
55. Ţepi : îndemnuri. Reia aceeaşi imagine întrebuinţată de examinatorul său. 58. Eul : 
Dumnezeu. 59. O muri: Isus Cristos. 60. Ce: tămăduirea sufletului. Cf. Epistola catolică, 
I, 45: „din pricina nădejdii care v-aşteaptă în ceruri”. 61. Conştiinţă: conştiinţa sigură că 
Dumnezeu este Binele suprem. 62. Malul : cf. Infernul, II, 108. Deşarte : păcatul, socotit ca 
dragoste îndepărtată de la ţinta sa firească. 63. Priinţă : dragostea dreaptă, care ne face să 
iubim pe Dumnezeu mai presus de toate lucrurile. 

64 Iar frunzele grădinii-n care-mparte 
podoab-eternul Domn iubite-mi sînt 
cit este-a lor de El donata parte”. 

67 Iar cînd tăcui, atît de dulce-un cînt 
trecu prin cer, şi-ntrînd în melodie 
cînta si Doamna mea-ntreitul Sfînt. 

9 

70 Precum trezit de-o fulgură prea vie, 
prin simţul văzului ce-mpins de-acute 
lucori aleargă dintr-o ie-n ie, 

73 si-atîta eşti, de-acea trezire iute, 
confuz încît ţi-e groază de-a[rătare] 
cît timp nu vine mintea să te-ajute, 

76 aşa cu ochi ce-aveau străfulgerare 

la mii de leghe-acum, din ochii-mi moi 
goni Beatrice-a mea orice-nnorare. 

79 Văzui, decît vedeam, mai clar apoi 
si ca năuc am si-ntrebat deodată 

9 9 

de-a patra faclă ce-o vedeam cu noi. 

A 

82 - „In sînu-acestor raze se desfată 
acel ce-a fost - răspunse ea vioaie - 
creat ca suflet prim de-al lumii Tată.” 

85 Precum cînd trece-un vînt, de-ntîi se-ndoaie 
cu vîrfu-n jos şi-apoi de sineşi ea 
se ’nalţă iar, prin propriu-i act o foaie, 

88 asa, si-uimit, în vremea ce-mi vorbea 

9 ' 9 5 

făcui si eu, si-mi dete bărbăţie 

9^9 9 

cumplitul dor de vorbă, ce m-ardea. 


87. iar fostu-i loc (a). 


64. Frunzele: fiinţe ce populează lumea {grădina) lucrată de Dumnezeu {eternul Domn). 
Imaginea e luată din loan, XV, 1-2: „Eu sînt adevărata viţă, şi tatăl meu este vierul”. 
66. Parte : în relaţie cu binele care le e dat lor {fiinţelor lumeşti) de către Dumnezeu. Cf. Pietro 
Lombardo, Sententiae, III, 27 : „Charitas est dilectio, qua diligitur Deus propter Se, et proximus 
propter Deum vel in Deo”. 69. -ntreitul : Beatrice cîntă de trei ori: „Sfînt, Sfînt, Sfînt”, după 
imnul ce este cîntat în Apocalipsa, IV, 8, de către cele patru animale simbolice: „Zi şi noapte, 
ziceau fără încetare : «Sfînt, Sfînt, Sfînt este Domnul Dumnezeu cel Atotputernic, care era, 
care este, care vine»”. 70. Fulgură : străfulgerare. 72. Ie : în text: „fustă”, adică tunicae 
oculorum, după cum numeau oamenii din Evul Mediu membranele ochilor. 73. Şi-atîta: a se 
construi: „şi este atît de confuz de acea trezire...”. 78. Goni: simbolic, teologia redă vederea 
ochilor omeneşti orbiţi de străfulgerarea misterului divin, -nnorare : întunecime, întuneric, 
orbire. 80. Năuc : surprins de această nouă putere, pe care au căpătat-o ochii lui. 81. A patra: 
sufletul lui Adam, primul părinte al omenirii, pe care, înainte ca Beatrice să-i fî mărit văzul, 
nu-1 zărise. 84. Suflet prim: Adam, creat direct de Dumnezeu. 87. O foaie : Dante, cuprins 
de uimire şi respect faţă de primul om, opera mîinilor lui Dumnezeu, îşi lasă capul ca o 
frunză, şi apoi, învingîndu-şi mirarea, îl ridică, la fel cu frunza ce se înalţă iar, după tre¬ 
cerea vîntului. 

91 - „Tu, fruct, cui scris îţi fu, şi singur ţie, 

copt gata să te naşti, tu-ntîi născute 
cui nor-ori fiică-ti este-orice soţie, 

94 smerit, atît cît poate-a mea virtute, 

te rog de-o vorb-a ta! Tu-mi vezi ardoarea 
şi mut eu tac spre-a te-auzi mai iute.” 

97 Se zbate-un animal sub pînz-aoarea, 
că psihicele-i stări sînt manifeste 
prin ce mişcări îi face-nvălitoarea, 

100 aşa-mi dădea şi primul om de veste, 
prin haina ce-mbrăcat în foc îl ţine, 
spre-a-mi face placul cît de gata este, 

103 şi-a zis: - „Mai bine ştiu ce dor e-n tine, 
mai bine-1 ştiu, deşi-al tău glas îl tace, 
decît ştii tu ce crezi că ştii mai bine. 

9 9 

106 Căci eu citesc oglinda cea verace 
ce-şi face-oricare lucru-o copie-a lui 
ci-o copie-a sa nici unul nu se face. 

109 Tu vrei să ştii cît timp e de cînd fui 
de Domnul pus în mîndrul Rai, în care, 
pe-aşa de lungă scar-adus, tu sui. 

112 Cît timp mi-a fost vederii-o desfătare; 
vreai cauza dreapt-a marelui desdemn; 
ce limb-avui, şi, de-am creat-o, care? 

115 O, fătul meu, nu c-am gustat din lemn 
fu-n sineşi cauza lungului exiliu, 
ci numai c-am trecut şi peste semn. 

92. Copt: fără să treacă prin copilărie. Cf. Pietro Lombardo, Sententiae, II, 17 : ,jAdam in 
virili aetate continuo factus est et hoc secundum superiores, non inferiores causas; id est 
secundum voluntatem et potentiam DeV\ 93. Soţie : lui Adam toate soţiile îi sînt fiice, fiindcă 
toate se coboară din el, si toate îi sînt nurori, fiindcă s-au căsătorit cu bărbaţi care si ei sînt 
copiii lui. 97. Se zbate : după cum uneori un animal acoperit cu o pînză se zbate în aşa fel, 
încît, după mişcările pînzei, putem să-i ghicim intenţiile, tot aşa sufletul lui Adam, prin 
străfulgerarea mai vie a învelişului său de lumină, arată lui Dante cîtă bucurie manifestă de 
a-i satisface dorinţa. 106. Oglinda : Dumnezeu, în care toate faptele şi gîndurile omeneşti 
sînt reflectate în etern. 107. O copie : fiindcă toate lucrurile create sînt făcute din substanţa 
Sa divină. 108. Nici unul: fiindcă nici un lucru creat nu primeşte în sine pe Dumnezeu. 
110. Rai : e vorba de Raiul pămîntesc, prima locuinţă a lui Adam. 111. Scar- : scara simbolică 
a diferitelor ceruri prin care Dante, suindu-se ca pe nişte trepte, se ridică pînă la Empireu. 

112. O desfătare: cît timp m-am bucurat de priveliştea frumoasă a Raiului pămîntesc. 

113. Vreai: vrei să ştii, să afli. Desdemn: care a fost motivul adevărat al supărării lui 
Dumnezeu. Cu alte cuvinte, în ce consistă păcatul lui Adam. 114. Ce limb- : care a fost limba 
ce a fost creată de Dumnezeu o dată cu mine şi care a fost aceea pe care am născocit-o, dînd 
un nume fiecăruia din lucrurile create. Cf. De vulgaris eloquentia, II, 6: „Dicimus certam 
formam locutionis adeo cum anima prima concreatam fuisse”, şi Geneza, II, 19 : „Domnul 
Dumnezeu a făcut din pămînt toate fiarele cîmpului şi toate păsările cerului, şi le-a adus la 
om, ca să vadă cum are să le numească; şi orice vieţuitoare avea să poarte numele pe care 
avea să i-1 dea omul”. 115. Lemn : rodul, pomul binelui şi al răului. 116. Exiliu : pe pămînt, 
după izgonirea din Rai. 117. Peste semn: că nu m-am mulţumit de marginile prescrise mie 

118 Acolo, de-unde fu chemat Virgiliu, 
eu patru mii trei sute doi de sori 
am stat dorind acest divin conciliu. 

121 Prin zodii-apoi, cu ochii muritori 
văzutu-l-am făcînd întreaga roată 
de nouă sute si treizeci de ori. 

124 Iar limba ce-o vorbii fu stinsă toată 

pe cînd Nimrod cu-ai săi n-avea nici gînd 
să facă cea ce-n veci n-avea să-l poată. 

127 Căci orice fapt-a minţii,-n timp urmînd 
plăcerii voastre-umane şi rotirii 
acestor roţi, n-au trainic trai nicicînd. 

130 Că oamenii vorbesc e fapt-a firii; 
iar firii-apoi nimic nu-i pasă, dacă 
voi daţi asa sau altfel curs vorbirii. 

133 Şi pîn-a nu veni într-acea cloacă, 
numit-a lumea El supremul Bine 
din care-mi vine-odihna ce mă-mbracă. 

136 Eli apoi, şi-aşa veni de sine 
căci astfel e ce oamenii uzează, 
ca frunza-n pom, că piere şi-alta vine. 

139 Pe dealul cel ce mai spre cer cutează, 
am stat cu viaţ-onestă şi pierdută, 
din ceasul prim şi pînă-n cel ce-urmează 

142 pe-al şaselea, cînd Sol cadrantu-şi mută”. 


126. Sâ-nceap-un sfat ce-n (a). 


de Dumnezeu. 118. Acolo: în Limb. 120. Conciliu: tovărăşia, adunarea, soborul sufletelor 
fericite din Rai. Deci, dacă la aceşti 4302 de ani pe care Adam i-a petrecut în Limb adăugăm 
cei 930 din viaţa sa pe pămînt şi pe urmă cei 1266 de ani petrecuţi de la moartea lui Cristos 
pînă la 1300, epoca închipuită a viziunii lui Dante, avem suma de 6498 de ani de cînd Adam 
a fost creat şi pus în Raiul pămîntesc. 121. Muritori: fiindcă Adam a trăit 930 de ani. 
Cf. Geneza, V, 5: „Toate zilele pe care le-a trăit Adam au fost de nouă sute treizeci de ani; 
apoi a murit”. 125. Pe cînd : cu mult mai înainte de încurcarea limbilor de pe vremea lui 
Nimrod şi a Turnului Babei. Cf. Geneza, XI, 7 : „...să le încurcăm acolo limba, ca să nu-şi mai 
înţeleagă limba unii altora”. 126. Cea ce : turnul lui Babei, al cărui vîrf trebuia să atingă 
cerul. 127. Urmînd : fiindcă urmează cerul, înrîuririle căruia pricinuiesc schimbarea faptelor. 
Cu alte cuvinte, limba primitivă pe care au vorbit-o s-a stins, ca toate lucrurile care pornesc 
din plăcerea omenească şi din înrîurirea corpurilor cereşti, care sînt schimbătoare. 130. A 
firii : fenomenul vorbirii e ceva firesc şi deci schimbător, după placul omenesc, pe care firea 
nu-1 împiedică deloc. 133. Cloacă : Infernul, unde se află Limbul. 134. El : în text: „I”, iniţiala 
numelui lehova. 136. Elii adică Eloi, cuvînt ebraic ce înseamnă „puternic”. 139. Dealul: 
muntele Purgatoriului, în vîrful căruia se află Raiul pămîntesc. 142. Cînd : de la prima la a 
şaptea oră a zilei de primăvară în care a fost creat. Cadrantu- : cînd la amiază trece peste 
meridian şi intră în pătrarul occidental. Deci Adam a stat în Raiul pămîntesc de la şase de 
dimineaţă pînă la unu după-amiază. 

CîntuC XXVII 

Cerul al optulea, înstelat: 
sufletele triumfătoare. 
Cerul al nouălea, primul mobil: 
stihiile îngereşti 


Slava Sfintei Treimi si invectiva Sfîntului 

9 

Petru împotriva papilor (1-66) © Privirea 
lui Dante spre Pămînt (67-108) © Firea 
cerului al nouălea şi invectiva împotriva 
poftelor omeneşti (109-148) 


1 Pe Tatăl, Fiul şi pe Duhul Sfînt 
cînta tot Paradisu-ntru mărire 
asa că mă-mbăta suavul cînt. 

4 Iar ce vedeam părea că-i o zîmbire 
a-ntregii lumi, fiindc-a mea beţie 
mi-a-ntrat şi prin auz, şi prin privire. 

7 O, dulce-a dulcii lumi împărăţie, 
o, viaţă plină de amor şi pace, 
o, făr’ de griji vegheată bogăţie! 

10 Şi-au stat acele patru lămpi vivace 
în faţa mea, iar cea ce-ntîi veni 
văzui cum tot mai de lucori se face, 

13 si-asa era cum cred c-ar deveni 
şi Jupiter de-ar fi, şi el şi Marte, 
vulturi în cer şi cu-alte pene-ar fi. 

16 Prevăzul cel divin ce-aici împarte 
şî tîmp şi-oficiî, i-a silit să tacă 
pe toţi din sfîntul cor şi-n orice parte, 

2. -ntru mărire : proslăvind. 3. -mbăta : Cf. psalmul XXXVI, 9; „Se vor îmbăta de bogăţiile 
casei Tale şi setea şi-o vor stîmpăra cu torentele bucuriei Tale”. 5. Lumi: „fiindcă toate 
lucrurile frumoase din ea: stelele, florile, marea, cerul, păreau a se fî adunat acolo, pentru 
a forma o frumuseţe unică şi supremă, care era nu numai pentru bucuria ochilor, ci şi a 
auzului, din cauza cîntecelor dulci ce le auzeau” (Steiner). 9. Vegheată : singură, fiindcă, o 
dată cucerită, nimeni nu ne-o poate răpi. 10. Patru : Sfîntul Petru, Sfîntul lacob, Sfîntul loan 
şi Adam. 11. -ntîi : Sfîntul Petru. 12. De lucori : luminoase. 13. Cum : cum ar deveni planetele 
Jupiter şi Marte dacă şi-ar preschimba culoarea una cu a celeilalte, Jupiter devenind roşu, 
iar Marte alb. Cf. Conuivio, II, XIV: „Jupiter se arată alb, aproape argintiu, printre celelalte 
stele, dar Marte ne apare de culoarea focului”. 15. Vulturi: stele. Comparaţie cam îndrăz¬ 
neaţă, dar în gustul artei poetice medievale. Alte pene : cu penele (culoarea luminii) celuilalt. 
16. Prevăzul: Providenţa. 17. Timp si-oficii: ce trebuie să facă fiecare si cît. 18. Parte: si 
pe cerul întreg, si pe fiecare suflet în parte. 

19 şi-un glas vorbi: - „Să nu te mire dacă 
mă schimb aşa, că-n toţi, pe cît timp eu 
voi spune-aici, schimbare-o să se facă. 

22 Acel ce-n lume-urzupă locul meu, 
al meu, al meu, că e vacant oficiu 
în fata Fiului lui Dumnezeu, 

25 făcu din cimiteriul meu ospiciu 
de sînge şi putori, cari pentru-acel 
pervers zvîrlit de-aici sînt un deliciu!”. 

28 Văzui tot ceru-atunci luînd la fel 
coloarea cea ce Feb o zugrăveşte 
în zori şi-amurg pe norii-opuşi cu el. 

31 Şi cum femeia demnă ce-şi păzeşte 
vegheat virtutea, chiar numai cînd ea 
aude-al[e-]altei greşuri, se-ngrozeşte, 

34 aşa s-a-ngălbenit şi Doamna mea, 
şi-aşa s-a-ntunecat şi ceru-mi pare, 
pe cînd supremul Domn ne pătimea. 

37 Apoi din nou purcese-o cuvîntare, 
avînd o voce-atîta de schimbată 
cum chipul lui nu-i fu schimbat mai tare: 


19. Un glas : Sfîntul Petru, care prevesteşte lui Dante scena ce se va întîmpla, adică faptul 
că întregul Rai îşi va schimba culoarea într-un roşu aprins, de ruşine, la auzul corupţiei curţii 
papale, revelată şi înfierată cu aspre cuvinte de către primul întemeietor al Bisericii romane. 
22. Acel: dacă ţinem seamă de anul închipuit al viziunii (1300), Bonifaciu al VlII-lea. Dar, 
dacă ne gîndim la anii în care Dante a scris aceste din urmă cîntece ale Paradisului, loan 
al XXII-lea. Uzurpă: s-ar potrivi foarte bine lui Bonifaciu al VlII-lea, a cărui alegere la scaunul 
papal Dante o socotea nu numai nelegitimă, dar şi de inspiraţie diabolică. 23. Al meu : repeta¬ 
rea de trei ori a acestui cuvînt arată toată indignarea Sfintului Petru pentru profanarea unui 
lucru aşa de sfint ca scaunul pontifical, întemeiat de Isus Cristos şi ajuns marfă de cumpărat 
prin bani. 25. Cimiteriul: Roma, unde Sfîntul Petru a murit şi a fost îngropat. Ospiciu: în 
text: „cloacă”. 26. Sînge : cruzimi sîngeroase. Putori : corupţie. Acel : Lucifer, care, fireşte, 
se bucură de josnicia la care a ajuns Biserica lui Cristos. Cf. Sfînta Ecaterina, Cartea doctrinei 
divine, p. 251: „Aceşti nemernici, nedemni de a fi slujitori ai altarului, sînt diavoli întrupaţi, 
fiindcă prin ticăloşia lor s-au conformat voinţei diavolului”. 29. Feb : soarele. 30. Opuşi : cînd 
razele soarelui se află în dosul lor, la revărsatul zorilor şi în amurg. Cf. Ovidiu, Metamorphoses, 
III, 183 şi urm.: „qui color infectis adversi solis ab ictu Nubibus esse solet aut purpureae 
Aurorae Is fuit in vultu visae sine veste Dionae’\ 33. Greşuri : greşeli. 34. -ngălbenit : în text 
numai: „şi-a schimbat culoarea”. Coşbuc admite interpretarea lui D’Ancona {Scritti danteschi, 
Firenze, Sansoni, 1913, p. 460), care, dacă se potriveşte cu acea întunecare a cerului despre 
care se vorbeşte în versul următor, totuşi ne miră, într-un moment în care tot Paradisul roşeşte 
de indignare la cuvintele Sfintului Petru. Comentatorii moderni interpretează unii cu înroşit 
(ca Torraca şi Steiner), alţii cu îngălbenit (ca Passerini şi Del Lungo). Credem că interpretarea 
justă este aceasta din urmă, cu toate că nu prea se potriveşte cu atitudinea întregului Rai 
în această ocazie - fiindcă un pasaj din Convivio (IV, 25) lămureşte că, după Dante, culoarea 
feţei celui ce se ruşinează poate să fie şi paloarea : „...după cum vedem la fecioare şi la femeile 
oneste... care toate se colorează la faţă de culoarea palidă sau roşie”. 36. Pe cînd: în clipa 
în care Isus Cristos a murit pe cruce. Cf. Matei, XXVII, 45 : „De la ceasul al şaselea pînă la 
ceasul al nouălea s-a făcut întuneric peste toată ţara”. 

40 - „N-a fost mireasa lui Cristos păstrată 
printr-al meu sînge şi-a[l] lui Clet şi Linul, 
spre-a fi la-ngrămădiri de-averi uzată, 

43 ci Sixt şi Piu, Calist şi-Urban suspinul 
din urm-al lor cu sînge şi-l vărsară, 
ăst cer spre-a-1 dobîndi mai cu deplinul. 

46 N-a fost al nostru gînd ca pe popor 
să-l tie-acei ce-n scaun ne urmară 
pe-o parte-n dreapta, pe-alta-n stînga lor, 

49 nici cheile cari mie mi se dară, 

s-ajung-un semn pe steaguri ce stîrpesc 
pe-acei ce drepţi creştini se botezară, 

52 nici eu figură de sigil prostesc 
pe bule pline de minciuni vîndute, 
de cari mă ruşinez şi mă-ngrozesc! 

55 Păşunile sînt toate-acum umplute 
de lupi rapaci în haina ciobănească - 
mînie sfîntă, cum nu cazi mai iute! 

58 Să bea al nostru sînge-o să pornească 
gasconi şi basci! Oh, bunule-nceput, 
ce trist sfîrşit ţi-e scris să te-njosească! 


57. O cum (a). 


40. Mireasa: Biserica. 41. Al meu: prin martiriul meu (al Sfîntului Petru). Clet: al doilea 
pontif, care a păstorit de la 78 la 91 d.Cr. şi care, după cum se citeşte în Brev. roman. (XXVI): 
„Domitiano imperatore, secunda post Neronem persecutione, martyrio coronatus est et in 
Vaticano iuxta corpus beati Petri sepultus”. Linul : primul episcop al Romei şi primul pontif 
după Sfîntul Petru, a cărui viaţă a scris-o. A păstorit de la 66 la 78 d.Cr. şi a fost decapitat 
„ob constantine christianae fidei, jussu Saturnini, impii et ingratissimi consularis, cuius filiam 
a demonum liberaverat” {Brev. roman., 23 sept.). 42. Uzată: întrebuinţată, folosită. 43. Sixt: 
Sixt I, papă de la 117 la 127; a fost martirizat sub împăratul Adrian. Piu: din Aquilea, papă 
cu numele de Pius I, de la 156 la 165 ; a fost şi el martir. Calist: Calist I (217-222); a suferit 
martiriul sub împăratul Alexandru Sever. Despre el ştim din Brev. roman., 14 oct., că: 
„aedificavit basilicam Sanctae Mariae trans Tiberim, et in via Appia vetus coemeterium 
ampliavit, in quo mulţi sancti sacerdotes et martyres sepulti sunt...”. Urban: Urban I, urmaşul 
lui Calist; papă de la 222 la 230. A fost şi el martirizat şi îngropat în „Coemeterio Pretextaţi”. 
48. -n dreapta: cf. Matei, XXV, 31 şi urm.: „Fiul Omului îi va despărţi pe unii de alţii, cum 
desparte păstorul oile de capre, şi va pune oile la dreapta, iar caprele la stînga Lui”. Cu toate 
că imaginea este luată din acest pasaj din Evanghelie, tonul acestor versuri este ironic, dat 
fiind că aici Sfîntul Petru face aluzie la protecţia şi persecuţia papilor faţă de turma lor 
creştinească, ce ar trebui să fîe iubită în întregime de către păstorul ei. Poate se şi face aluzie 
la protecţia guelfîlor şi a „albilor” şi la persecutarea ghibelinilor şi a „negrilor”. 49. Cheile: 
cf. Purgatoriul, IX, 117 şi Paradisul, XXIII, 139. 50. Steaguri: militare, războinice. 52. Eu: 
chipul Sfîntului Petru imprimat pe pecetea papală. Prostesc : fîindcă bulele şi decretele 
pecetluite cu chipul Sfîntului Petru erau de multe ori nedrepte. 56. Lupi : Cf. Matei, VII, 15 : 
„Păziţi-vă de proorocii mincinoşi. Ei vin la voi îmbrăcaţi în haine de oi, dar pe dinăuntru sînt 
nişte lupi răpitori”. 59. Gasconi : face aluzie la papa Clement al V-lea, din Gasconia, pentru 
care cf. Infernul, XIX, 83. Basci : loan al XXII-lea şi favoriţii lui. -nceput : începutul Bisericii, 
întemeiată cu sîngele atîtor martiri. 60. Sfîrşit : de a hrăni atîţia prelaţi corupţi. 

61 Ci ’nalt Prevăzul, cel ce-a susţinut 
prin Scipio gloria Romei, va răspunde 
curînd, cred eu, cu ajutorul vrut. 

64 Iar tu, acel ce iar vei merge de-unde 
venişi în lut, acestea să le spui, 
şi ce n-ascund nici eu, nici tu n-ascunde”. 

67 Cum fulguie văzduhul nostru-ai cui 
vapori îngheaţă sus, cînd Căpriorul 
atinge soarele cu cornul lui, 

70 aşa-n eter ningea frumos tot norul 
de fulgi triumfători, suind, acei 
ce-au fost cu noi ’nainte-a-ncepe zborul. 

73 Si-urmînd suirea lor cu ochii mei 
i-am tot urmat pînă la mediu-n care 
a pus un văl distanţa peste ei. 

76 Ci-mi zise Doamna mea, văzînd că-n zare 
mereu privesc tot numai spre ’nălţime: 

- „Priveşte-n jos şi-ţi vezi a ta cărare”, 

79 Din clipa deci a reprivirii prime 
făcui întregul arc care separă 
o margine de miezu-ntîiei clime. 

82 Vedeam dincoace pe-unde-avu povară 
iubită Zeus, dincolo-n zări deşarte 
la Gade-a lui Ulise cale-amară. 


64. Iar tu ce-o să scobori acolo (a). 75-77. înălţime, adîncime (a). 


61. Prevăzul: Providenţa. 62. Scipio: pentru Dante, apărarea Romei, ameninţată de 
Hanibal, a fost voită de Dumnezeu, căci, mai tîrziu. Roma păgînă avea să devină reşedinţa 
şefului Bisericii creştine. 66. N-ascunde : iată deci misiunea încredinţată lui Dante de către 

» a’ » 

Sfîntul Petru. 68. îngheaţă: schimbîndu-se în fulgi de zăpadă. Cînd: în timpul solstiţiului 
de iarnă, cînd soarele se găseşte în zodia Capricornului. 71. Fulgi : aseamănă sufletele trium¬ 
fătoare cu fulgi luminoşi de zăpadă care, în loc de a cădea jos, se urcă în sus, spre Empireu, 
de unde s-au coborît. 72. Zborul : de reîntoarcere în centrul Empireului. 74. Mediu- : spaţiul 
întrepus. 75. A pus : a se construi: „distanţa a pus un văl peste ei”. 78. -n jos : spre pămînt. 
Si-ti vezi : drumul ce l-ai făcut. Nu e bine să ne uităm numai la tintă, ci să ne întoarcem din 
cînd în cînd privirea spre locul de unde am pornit, ca să ne îmbărbătăm, văzînd drumul 
parcurs. 79. Clipa: pe atunci, în constelaţia Gemenilor era meridianul Ierusalimului {Paradisul, 
XXII, 152), pe cînd acum, către amurg, se găseşte deplasat cu 90\ astfel încît, dincolo de Gade 
(a lui Ulise cale-amară), Dante vede oceanul Atlantic. Prime : de cînd pentru întîia oară 
{Paradisul, XXII, 133) se uitase în jos spre a privi pămîntul. 81. Clime: după oamenii din 
Evul Mediu, climele sau zonele de pămînt locuibil în care era împărţit pămîntul erau şapte 
şi paralele cu ecuatorul. Prima climă începea la meridianul Gangelui, la gradul 12 şi 1/2 de 
latitudine şi isprăvea la gradul 20 şi 1/2. Din punctul unde această zonă {miezul întîiei clime) 
este întretăiată de meridian pînă la orizontul occidental, unde ea sfîrşeşte, se formează un 
arc de 90*. 82. Pe unde : ţărmul fenician, din care Jupiter, cu înfăţişarea unui taur, răpi pe 
Europa {povară iubită). 84. Gade: Cadix, adică strîmtoarea Gibraltarului, coloanele lui 
Hercule, dincolo de care, după vechile povestiri elene, ajunse pînă la oamenii din Evul Mediu, 
Ulise îndrăzni să treacă. Cf. Infernul, XXVI, 125. Amară: fiindcă, ajuns în faţa unui munte 
înalt, se dezlănţui o furtună care învîrti de trei ori pe loc nava cutezătorilor eroi, înecînd-o. 

85 Şi-aş fi putut să văd mai multă parte 
dintr-ăst pămînt, dar soarele stătea 
mai mult decît c-un semn, sub noi, departe. 

88 Ci-apururi îndrăgită mintea mea 
de-a mea Stăpînă n-arse niciodată 
de-atîta dor ca să privesc la ea: 

91 oricîte firea si-arta noastră cată 

momeli de-a prinde mintea, prin vedere, 
în cartea vie, ca şi-n cea pictată, 

94 nimic nu sînt pe lîng-acea plăcere 
divin-acum, ce-ntreg m-a luminat 
privindu-i faţa ce zîmbea-n tăcere. 

97 Puterea deci, ce ochii ei mi-au dat, 

m-a smuls din mîndrul cuib ce-al Ledei fuse 
si-n cel mai iute cer m-a ridicat. 

100 Dar părţile-i extrem de iuţi şi suse 
atît e de-uniform, încît e greu 
să spui în care parte-a lui mă puse. 

103 Dar ea-ncepu, văzîndu-mi dorul meu, 
şi-aşa zîmbea, că-n zîmbetele-i pline 
părea că rîde însuşi Dumnezeu: 

106 - „Fiinţa lumii care centru-1 tine 

etern pe loc, dar totu-n jur mişcîndu-1, 
de-aici începe ca din dată fine. 


86. înainte (a). 88. minte (a). 90. fierbinte (a). 94. n-or fi (a). 100. Ci-n (a). 


87. Semn: mai mult de 30°. Cu alte cuvinte, Dante „ar fi putut să zărească de-acolo mai 
multă parte de pămînt, dacă între el şi soare nu s-ar fi interpus zodia Taurului şi parte din 
aceea a Berbecului {mai mult decit c-un semn), dintre acelea ale zodiacului” (Del Lungo). Mai 
simplu: Dante ar fi văzut de-acolo mai mult pămînt, dacă acesta ar fi fost luminat de soare. 
92. Momeli : ca să atragă atenţia oamenilor şi să le cucerească mintea, fie în frumuseţea 
trupurilor omeneşti {carnea vie), fie în operele lor de artă {cea pictată). Cf Convivio, IV, 25 : 
„Orînduiala mădularelor noastre pricinuieşte o plăcere a nu ştiu cărei armonii minunate”. 

98. Cuib: zodia Gemenilor (Castor şi Pollux) născuţi din oul Ledei, fecundat de Jupiter, care 
o iubi pe aceasta, sub înfăţişarea unei lebede. Cf. Ovidiu, Heroides, XVII, 55 şi urm. 

99. Mai iute : primul mobil, care, „fiind cel mai întins din toate, este clar ca, împlinindu-şi 
revoluţia şi mişcarea diurnă, să fie cel mai iute dintre toate cerurile” (Della Văile). 101. E: 
sînt atît de uniforme... E greu: fiindcă şi părţile cele mai apropiate de pămînt, şi cele mai 
depărtate {suse) nu se deosebesc, fiind egale şi ca iuţeală, şi ca lumină. Foarte bună mi se 
pare observaţia lui Parodi, în Bollettino della Societă Dantesca, XXVI, 66: „începe aici să 
se destrame conceptul de spaţiu: primul mobil mai este încă un corp, dar atare încît ne face 
să presimţim infinitul pe marginile căruia se învîrteşte”. 104. Pline: neascunse, făţişe. 
105. Rîde : părea că reflectă bucuria însăşi a lui Dumnezeu. 106. Fiinţa : „forţa care constituie 
fiinţa lumii îsi are prima sa obîrsie în cerul al nouălea si face astfel ca Pămîntul să stea 
nemişcat în centrul Universului si ca cerurile să se învîrtească în jurul lui cu iuţeală. Lumea 
noastră deci începe de la primul mobil, fiindcă mai sus n-are nici o putere. în acestea şi în 
versurile care urmează Beatrice explică lui Dante: care este firea şi funcţia primului mobil; 
cum din el porneşte mişcarea celorlalte ceruri şi cum el măsoară timpul, care se naşte din 
acest cer aşezat între lumea sensibilă şi cea insensibilă, între finit şi infinit” (Steiner). 

109 Ast cer nu-i nicăieri decît în gîndul 
lui Dumnezeu, din care-amor s-aprinde 
spre-a-i da mişcări, şi curs spre-a fi plouîndu-1. 

112 Lumina şi iubirea-n cerc îl prinde 
cum el pe toate; dar cuprinsul lui 
îl ştie singur Cel care-1 cuprinde. 

115 Mişcarea-i prin nimic distinctă nu-i; 
ci toate-a lor cu-a sa-şi măsoară pasul, 
precum pe cinci şi doi în zece-i pui. 

118 Cum are timpul rădăcini în vasul 
de-aici, şi-ntr-altul foile-i altunde, 
ţi-e clar acum ca dată cu compasul. 

121 Ah, pofta ea cum poate să-l scufunde 
pe om în ea, şi-s toţi fără putere 
să scoaţ-afară capul de subt unde! 

124 Dă bune flori, ce-i drept, umana vrere 
dar multe ploi ce varsă ne-ncetat 
din prune dulci le face-urlupi de fiere. 

127 Găseşti credinţă azi şi gînd curat 

de-abia la prunci, dar ambele-mpreună 
se pierd, cînd nici mustaţă nu le-a dat. 

130 Cît timp mai bîlbîieşte-un prunc, ajună; 
cu limba-ntreagă stă numai să-ndoape 
orice mîncare-n orişicare lună. 

9 


109. Nicăieri : răspunde la a doua întrebare a lui Dante (adică unde se găseşte primul mobil), 
arătînd că acest cer nu se găseşte în nici un loc anume, fiindcă nu primeşte nici un impuls 
sau mişcare de la cerul superior, fiind mişcat numai de Dumnezeu, în a cărui minte se aprinde 
iubirea, care face pe acest cer să se învîrtească, el comunicînd virtutea şi celor inferioare. 

110. Din care : a se construi şi a se înţelege : „din care {gînd al lui Dumnezeu) s-aprinde amor, 
care-i da mişcarea şi înrîurirea {curs) pe care o plouă asupra celorlalte ceruri de dedesubt”. 
Se ştie că mişcarea cerurilor e datorată iubirii sufletului motor, care doreşte a se apropia de 
Dumnezeu, şi înrîurirea este de aşa natură, încît fiecare este pasiv faţă de cerul superior şi 
activ faţă de cerul inferior. Primesc înrîurirea cerului superior şi o comunică cerului inferior. 
112. Lumina : lumina şi iubirea lui Dumnezeu cuprind în cerc primul mobil, după cum el 
cuprinde în sine pe toate celelalte, dar cerul cuprins de Dumnezeu (Empireul) e ştiut numai 
de El, îl înţelege numai Dumnezeu care îl cuprinde. 115. Mişcarea-î : a primului mobil. 
Nimic : prin mişcarea unui alt cer, deosebit de el. 116. Toate : mişcările celorlalte ceruri, de 
dedesubtul lui. A sa : cu mişcarea primului mobil. 117. Precum : după cum zece este măsurat 
de cinci, jumătatea sa, şi doi a cincea parte a sa. Cu alte cuvinte, mişcarea primului mobil 
nu este măsurată de o altă mişcare, a altui cer (Empireul fiind nemişcat). Dimpotrivă, miş¬ 
carea primului mobil măsoară toate celelalte mişcări ale cerurilor inferioare {de dedesubt), 
care au o iuţeală treptat-treptat mai mică, precum cinci şi doi sînt mai mici decît zece. 
118. Timpul : acum trebuie să ţi se pară clar, ca un adevăr geometric {cu compasul), cum 
timpul îşi are rădăcinile ascunse în primul mobil {vasul de-aici), iar foile (faptele zilnice, 
întrucît se manifestă în timp), în influenţa cerurilor celorlalte. 121. Ah, pofta : a se înţelege : 
„Ah, poftă, cum poţi să-l scufunzi pe om sub tine {în ea), încît nimeni nu mai are puterea de 
a-şi scoate capul de sub valuri!”. 125. Ploi: pasiunile nestăpînite. Cred că se face aluzie şi 
la unele influenţe rele ale planetelor, care însă, după părerea lui Dante, se pot înlătura prin 
actul voinţei, ele neîmpiedicînd liberul arbitru. 126. Urlupi : prune tinere, necoapte; aici, 
în sensul de prune stricate de prea multă ploaie. 131. Să-ndoape : întrebuinţat ca verb 

133 Ca mic copil ascultă, stă aproape 

de mama lui, dar clar cînd el vorbeşte 
el nu hrăneşte-alt dor decît s-o-ngroape. 

136 Şi pielea, albă-ntîi, i se-nnegreşte 
tot astfel mîndrei fiice-a celui care 
ne vine-n zori şi-n murg ne părăseşte. 

139 Gîndeşte-acum spre-a nu-ţi mai fi mirare 
că neamul vostru deviaz-aşa, 
fiindcă el cîrmaci pe nimeni n-are. 

142 Ci-ntreg ghenaru-n martie nu va-ntra 
pentru sutimea cea nesocotită, 
si-aceste roti de sus vor răsuna 

145 asa că soarta cea de mult dorită 

9 

va-ntoarce-a navei pupă-n locul prorii, 
şi drept pluti-va flota cîrmuită 

148 si fruct adevărat urma-va florii”. 

9 


141. niciunul (a). 148. Că (a). 


tranzitiv: „a îndopa o mîncare”, în loc de „a se îndopa cu o mîncare”. 134. Dar clar: a se 
construi: „dar cînd el vorbeşte clar” (cînd a crescut şi a devenit mare). 136. Şi pielea : e vorba 
de Auroră (mîndra fiică a Soarelui), care, fiind albă dimineaţa, se înnegreşte cînd se înnop¬ 
tează. 141. Cîrmaci: fiindcă şi scaunul papal e vacant în faţa fiului lui Dumnezeu şi fiindcă 
tronul imperial din Roma e părăsit. 142. Ghenaru- : luna ianuarie nu se va preschimba într-o 
lună de primăvară din cauza neglijării celor douăsprezece minute (a suta parte dintr-o zi) 
care s-a făcut în calendarul gregorian; şi cerurile vor produce o gravă întîmplare, care va 
servi de pildă omenirii rătăcite din lipsă de conducător. Ironia lui Dante consistă în faptul că 
în loc de a spune că acest eveniment se va întîmpla foarte curînd, ne arată că nu vor trece 
secolele necesare pentru ca, din neglijenţa celor douăsprezece minute, ianuarie să ajungă o 
lună de primăvară. 144. Roţi: ceruri. Răsuna: vor înrîuri în aşa fel, încît vor arăta toată 
mînia lui Dumnezeu. în text: „vor răcni”. Cf. Ieremia, XXV, 30: „Domnul va răcni de sus; 
din lăcaşul Lui cel sfînt va face să răsune glasul; va răcni împotriva focului locuinţei Lui”. 
145. Dorită : mînia lui Dumnezeu, dorită de toţi asupriţii şi nedreptăţiţii, ca o răzbunare 
împotriva cîrmacilor răi. 146. -ntoarce : se va schimba cu totul, şi în bine, mersul omenirii. 
Se vede că, atunci cînd Dante compunea acest cînt, avea o licărire de speranţă pentru îndrep¬ 
tarea lucrurilor bisericeşti ale Italiei. 

CîntuC XXVIII 


Cerul al nouălea, cristalin: 
stihiile îngereşti 


Punctul strălucitor si cele nouă cercuri de 
foc (1-39) @ Relaţiile între cele nouă stihii 
îngereşti şi ceruri (40-96) @ Denumirea şi 
distribuţia stihiilor îngereşti (97-139) 


1 Cînd Ea care-mi sădeste Raiu-n minte 
sfîrsi s-arate-adevărata stare 
a specii-umane-n viaţa ei prezinte, 

4 cum vede-un om într-o oglind-o zare 
ce-o dă aprinsă-n dosu-i o făclie, 
cît timp în văz şi-n cuget nici n-o are, 

7 şi cum se-ntoarce-apoi voind să ştie 
de este-aieve-n dos ca-n fata lui 

9 

si vede-acord ca-n vers si melodie: 

9 9 


10 precum îmi amintesc, la fel făcui 

privind în mîndrii ochi în cari iubirea 
întinse laţu-n care prins eu fui. 


13 şi-aşa mă-ntoarsei şi-mi izbi privirea 
aceea ce-ntr-acest volum s-arată 
oricînd cu-adinsul îi observi rotirea. 


16 Un punct văzui ce-aşa de-nflăcărată 
lucoare-avea, că via lui lumină 
de-nfoacă ochii-i face orbi deodată. 


8. De-i spune-un adevăr oglinda lui (a). 12. un laţ (a). 13. Iar cînd (a). 


1. Ea: Beatrice. Sădeşte: făcîndu-mă să cunosc şi să gust tainele Raiului. 4. Zare: lumină. 
6. în văz : înainte s-o fi văzut, -n cuget : înainte chiar de a şi-o fî închipuit. 8. -n faţa : în 
oglinda dinaintea lui. 9. -n vers : măsura timpului cu care se priveşte melodia. Melodie : a 
cîntecului. 10. La fel: cînd eu, privind în ochii Beatricei, am văzut în ei ceea ce {punctul 
radios al Dumnezeirii) mi se arată a fi oglindit de ei. 12. întinse: pe timpul Vieţii Noi. 
14. Acest volum : în cer. 15. Cu-adinsul : cu atenţie. 16. Un punct : Cf. Aristotel, De anima, 
III: „Punctul şi fiecare lucru indivizibil se cunoaşte prin negaţia diviziunii; fiindcă formele 
simple şi indivizibile nu sînt în inteligenţa noastră, în act, ci numai în putinţă; că, dacă ar 
fi în act, nu s-ar cunoaşte prin negaţie”. Tot astfel în Summa theologica, I, 1, 11: „Punctul e 
acela care n-are părţi. Deci prin el ne reprezentăm pe Dumnezeu”. 

19 Şi chiar şi-o stea ce-aici ni-e mai puţină, 
ar fi putut, cum vezi o stea cu stea 
alături stînd, să-ţi par-o lună plină. 

22 Departe-atît cit poate ţi-ar părea 
un cerc de lună care-1 zugrăveşte 
cînd deşi vapori s-au strîns pe lingă ea: 

25 departe-atît un cerc de foc roteşte 
şi iute-astfel că-i lin pe lingă el 
supremul cerc ce lumea ne-ocoleşte. 

28 De-al doilea este-ncins acest inel 

de-al treilea el, şi rînd pe rînd de-acinde 
un cerc pe-alt cerc aşa se-ncing la fel. 

31 Mai sus apoi al şaptelea se-ntinde 
şi-atît de larg c-a Henei servă, poate, 
ar fi prea strîmtă-n sineşi a-1 cuprinde. 

34 Vin alte două roţi apoi, şi toate 
pe cit de primul cerc se-ndepărtau 
pe-atîta-n curs aveau mai line roate, 

37 si-atît mai sincer foc le-nfLăcărau 
pe cit de-aproape-s de lumina pură, 
fiind, cred eu, că mai pătruns-o au. 

40 Iar Doamna mea văzînd în cît-arsură 
de dor eram: - „De-acest focşor divin 
atîrnă tot, si ceruri, si natură. 

19. Şi care stea, ce-aici (a). 20-21. Putea, aşa cum vezi alături stînd o stea (a). 
precum (a). 22. Departe poate, atît cit ţi-ar părea (a). 25. ocoleşte (a). Un cerc de foc 
pe Ungă punct roteşte (b). ocoleşte (A). Am introdus în text ultimul cuvînt din 
varianta (b) ca să nu se repete acelaşi cuvînt în rimă. 26. că-n fug-ar fi învins (a). 
c-ar fi întrecut şi-acel (a). 27. lumile (a). Suprem ocol ce-ntreagă lume (b). 28. cuprins 
acest inel (a). 30. e-ncins (a). 31. Al şaptelea mai sus de el se-ntinde (A). Am trecut 
în text varianta (a), mai clară. 34. şi-a fiecării (a). 35. Pe-atît mişcării (a). 36. şi-n 
curs (a). 38. Cui mai aproape-i stă (a). 39. în multă (a), mult o însînează (c). 


19. Putină : mică. 20. Cum vezi : a se construi: „cum vezi stînd alături o stea cu o altă stea”. 
21. O lună: punctul radios al Dumnezeirii este aşa de mic, încît cea mai mică dintre stele, 
pusă alături de el, ar părea mare cît o lună plină. 22. Departe : a se înţelege: „împrejurul 
acelui punct radios şi la o distanţă de el, aşa de mică, încît nu întrece pe aceea care este între 
lună şi propriul ei nimb, se rotea un cerc ca de foc, şi atît de iute, încît întrecea iuţimea 
primului mobil”. 23. Cerc : nimb. Zugrăveşte : cu razele sale. 26. Lin : încet. 27. Supremul: 
primul mobil, cel mai iute dintre ceruri, fiind mai aproape de Dumnezeu. 28. Al doilea : e 
vorba de cele nouă stihii sau coruri îngereşti: al serafimilor, al heruvimilor, al tronurilor, al 
stăpînirilor, al virtuţilor, al puterilor, al principatelor, al arhanghelilor şi al îngerilor, care 
sînt grupaţi trei cîte trei, în trei ierarhii, şi care se rotesc împrejurul punctului radios al 
Dumnezeirii cu o iuţeală ce descreşte cu cît se îndepărtează de el. Inel : primul cerc al 
serafimilor. 29. Acinde : formă obişnuită la Cosbuc. 32. Servă : Iris, fiica lui Taumas si a 
Electrei, trimisă lunonei, reprezintă personificarea curcubeului. 33. Prea strimtă : cu alte 
cuvinte, al şaptelea cerc îngeresc apărea mai întins decît curcubeul. 34. Două: a arhanghelilor 
şi a îngerilor. 36. Line : domoale, încete. 37. Sincer : mai luminos, mai curat, mai asemănător 
cu lumina lui Dumnezeu. 39. Pătruns : fiindcă sufletele îngereşti din care sînt alcătuite 
pătrund mai adînc în lumina adevărului absolut. 41. Focsor: punctul radios al Dumnezeirii. 

43 Să ştii că primul cerc, cel mai vecin 
cu el, roteste-asa de iute-o cale 
prin multul său amor de care-i plin”. 

46 Dar eu: - „De-ar fi si-n lumile mortale 
un curs astfel cum văd în cerul sfînt, 
sătul aş fi cu-aceste spuse-a tale; 

49 că-n lumea ce-o vedem de pe pămînt 
eu văd rotiri cu-atîta mai divine 
pe cît de centru mai departe sînt. 

52 Deci, dorul meu de-i scris să aib-o fine 
aci-ntr-acest sublim şi-angelic templu 
ce numai foc şi-amor cuprinde-n sine, 

55 dorire-aş să mai ştiu de ce-n exemplu 
nu-i tot asemeni cum ni-1 dă izvodul, 
căci eu degeaba stau şi le contemplu”. 

58 „Spre-atare nod de n-ai tu mîini în modul 
cerut să-l tai, nu-ţi fie de minune, 
căci strîns aşa prin ne-ncercare-i nodul.” 

61 Aşa mi-a zis, şi-apoi: - „De-ai gînd a pune 
sfirşit dorinţii, prinde-mi ale mele 
cuvinte-n cap şi-ascultă ce voi spune. 

64 Sînt cruguri strîmte-ori largi, a multor stele, 
cum e puţin-ori mult-acea virtute 
ce-n toate-ale lor părţi e pusă-n ele. 


44. Incheea roţii atît de iute (a). 45. Prin multu-amor pătruns în întregime (a). 
47. în ordinea dintr-aste roţi supreme (a), ca-n ceru-acest suprem (a). 48. Sătul aş 
fi cu (a). Sătul avea-m-ar cea ce-mi e propusă (b). 49. Ci jos în lumea cea care-o 
văd (a). 51. din centru au (a). Pe cît umblet ’n extrem (a). 53. Cui margine lumina-i 
dă şi-amorul (a). 55. Aş vrea să ştiu deplin (a). Nevoe-mi e să ştiu (b). 56. Nu-i 
ordinea (a). 57. Căci eu prin mine fa). 59. mirare (a). 60. Prin ne-ncercare-i strîns 
atîta (c). 64. Sînt largi ori strimte cercuri corporale (a şi c). 66. Ce-n toate-ale lor 
părţi ia stări egale (a). 


Cf Aristotel, Metaphisica, XXX, 7 : „De acest principiu deci atîrnă atît cerul, cît şi firea, şi 
acest principiu e Dumnezeu”. 43. Primul: al serafimilor. 45. Amor: care îl împinge să se 
confunde cu divinitatea. 46. De-ar fi: „Dante, privind stihiile îngereşti, observă o deosebire 
între rînduiala lor şi aceea a cerurilor. Şi întreabă pe Beatrice cum şi din ce motiv apropierea 
mai mare de centrul lor {punctul radios) face să pară mai iute mişcarea circulară a stihiilor 
îngereşti, cîtă vreme această mişcare în ceruri (al căror centru e lumea sensibilă) e cu atît 
mai iute, cu cît ei sînt mai departe de centru: înceată în cerul Lunii, foarte iute în primul 
mobil” (Del Lungo). 50. Divine : mai pline de putere dumnezeiască, deci mai iuţi. 52. O fine: 
să fie împlinit. 53. Templu: primul mobil. 54. Foc şi-amor: ştiinţa şi mila lui Dumnezeu. 
55. Exemplu : lumea sensibilă, orînduirea cerurilor. 56. Izvodul : orînduirea stihiilor înge¬ 
reşti. 57. Degeaba : fiindcă nu înţeleg nimic. 58. Nod : dificultate. Mîini : în text: degete. 
60. Ne-ncercare : din cauză că nimeni n-a căutat să-l dezlege, nodul a devenit aşa de strîns 
cum vezi. 62. Dorinţii : dorinţei tale de a-ţi lămuri îndoiala în care eşti. 63. -n cap : se leagă 
de „prinde-mi” din versul precedent. 64. Cruguri: orbite, cercuri. 65. Virtute: înrîurire. 
Cercurile mai întinse exercită o influenţă mai mare asupra lumii de dedesubtul lor, iar cele 
mai mici una mai mică. 66. -n toate : această virtute se întinde în toate părţile fiecărui cer. 

67 Un plus de bun vrea plusul şi-n salute; 
salutea-n plus şi-un plus de corp voieşte 
cînd are-ale lui părţi egal umplute. 

70 Deci ăstui cerc ce-n sine-aici răpeşte 
întreaga lume,-acela-i corespunde 
ce mai perfect şi ştie, şi iubeşte. 

73 Şi-acum de pui măsura-n roţi oriunde, 
conform virtuţii lor nu pe-aparenţa 
substanţelor ce par a fi rotunde, 

76 tu poţi vedea ce-adîncă-i conivenţa 
de mare-ori mic şi mult ori mai puţin 
în orice crug cum are-nteligenţa”. 

79 Precum rămîne splendid şi senin 
văzduhul sus, cînd vîntul nordic bate 
umflînd al său obraz pe cel mai lin, 

82 şi-mprăştie noaptea ceţii ce-adunate 
zăcea pe văi, şi rîde cerul iar 
cu tot ce are mîndru să ne-arate, 

85 aşa fui eu, cînd cu răspunsu[-i] clar 
[m-a pregătit], şi spre-adevăr vedere 
mi-a dat, să-l văd ca steaua-n cer de clar. 

88 Iar cînd tăcu, atîta schinteiere, 

cum dă un fier din foc, prin toată zarea 
aşa-mprăştiau schintei şi-aceste sfere 



67. Mai hun-o vrere vreau (a). 68. Mai mare-un bine-n corp mai larg (a). 69. de¬ 
pline {di). 71. Totimea toată (a). 72. cunoaşte (c). 75. Ce-n form-apar rotunde (a). 
76. consecvenţa (a). 77. Ce mare le-o da mult şi mic puţinul (a). 79. se-ntorc splen- 

A 

doarea şi seninul (a). 80. In aer sus (a). în vîntul dimineţei (a). 81. suflînd din cel 

A 

mai blînd obraz, şi plînsul (a). 82. Văzduh de-o tulbure-ncărcare-a ceţii (a). II 
curăţă (a). 83. frumuseţii (a). 85. răspunsul (A), ea mi-a dat ca de (a). 86. răspunsul 
clar (A). 89. Nu e din fier ce arde altfel jocul (a). 90. Schinteilor (a). 


67. Salute : efecte salutare. 68. Corp : extensiune. 69. Umplute : desăvîrşite în sine şi 
potrivite operaţiunilor care se cer de la ele. 70. Ăstui: primul mobil. Răpeşte : tîrăşte după 
sine Universul întreg, imprimînd mişcarea asupra Pămîntului. 72. Ce : corul serafimilor, mai 
plin de iubire şi de ştiinţa dumnezeiască. 73. Pui măsura : dacă apreciezi cerurile nu după 
aparenţă, ci după virtutea lor şi în relaţiile lor reciproce. 76. Conivenţa: potrivirea. A se 
înţelege: „Dacă ai compara între ele stihiile îngereşti şi cerurile, sub raportul virtuţii fiecă¬ 
ruia, ai descoperi, cu mintea ta, o minunată potrivire între cerul cel mai mare şi corul cel mai 
virtuos; între cerul mai puţin întins şi corul mai puţin virtuos, după cum mai mult sau mai 
puţin virtuoasă este inteligenţa prepusă lor”. 81. Pe cel : obrazul drept al zeului Borea, adică 
vîntul de nord-vest, mai lin decît cel nordic si care aduce vreme bună. 82. Adunate : adunată. 
85. Cînd : în text: „cînd stăpîna mea m-a pregătit cu răspunsul ei clar”. 86. Şi spre : a se 
construi: „Şi mi-a dat vedere spre-adevăr ca să-l văd (atît) de clar ca steaua în cer”. 88. Schin¬ 
teiere : a se înţelege: „Aceste sfere împrăştiau prin toată zarea atîtea scîntei, cîte dă un fier 
scos din foc”. 

91 si-oricare foc un roi făcea-si cărarea 
si-atîte-au fost că roiurile-n zbor 
întrec la sah de mii de ori dublarea! 

94 Si-Osana le-auzeam din cor în cor 
spre punctul fix ce-i veşnicul lor ubi 
si-n veci le-a fi ca fost din veci al lor. 

97 Iar Ea văzîndu-mi gîndurile dubii 

A 

ce-aveam, mi-a zis: - „In cercurile prime 
tu vezi aici serafii şi cherubii, 

100 urmează centrul lor cu-asa iutime 

spre-a fi, cît pot, la fel cu punctul clar, 
şi pot a fi, căci au vederi sublime. 

103 Alt cerc de-amoruri ce mai sus apar 
se cheamă tronuri ale vieţii sfinte 
căci ei treimii prime-i pun hotar. 

106 Să ştii c-a lor plăcere-o simt fierbinte 
pe-atît pe cît mai mult ei pot să vază 
în Cel ce-i punct de-odihn-a orice minte. 

109 A fi ferice deci se-ntemeiază, 

cum vezi de-aici, pe actul contemplării, 
căci actul de-a iubi de-abia-i urmează. 


91. de multe-apoi aceste-n sbor (a). 93. Că-ntrec (a). 95. Şi-etern ţinea-i va unde-au 
fost oricînd (a). 96. Şi-n veci le-o fi c-a fost din veci al lor (b). 97-98. Iar ea care-a 

A 

văzut ce gînduril Mai am a zis (b). 98. Aceste cercuri prime-n mintea (a). 99. Iţi 
spun ce sînt (a). 100. Atît de iuţi urmeaz-a lor rotime (c). 102. Şi-atîta pot cît sînt 
prin văz sublime (a), pe cît au şi (c). 105. triadei (a). Căci prag formează-ntîiului 
termar (b). 107. Pe cît mai mult pot Binele (a). 111. Ce-iubeşte-abia (a). 


91. Roi : „fiercare scînteie a acelor cercuri, adică fiecare înger, urma {făcea cărare) aprinderea 
întregului cor. Dante vrea să arate aici că bucuriei individuale a fiecărui înger i se adaugă 
bucuria colectivă a întregului cor” (Steiner). 93. La şah: face aluzie la acea legendă după 
care născocitorul jocului de şah ar fi cerut regelui Persiei, ca răsplată, atîtea boabe de grîu 
cîte se cuprind în numărul rezultat din progresia geometrică a lui 2, înmulţit cu el însuşi de 
64 de ori (cîte pătrăţele are tabla de şah). Cifra care se obţine este aşa de enormă, încît tot regatul 
Persiei n-ar fî avut atîta grîu. Cf. Summa theologica, I, CXII, 4: „multitudo angelorum trans- 
cendit omnem materialem multitudinem... quia quod est melius, est magis a Deo intentum et 
multiplicatum^’ . 95. Punctul : punctul radios al Dumnezeirii. Ubi : fiecare cor în locul dat lui, 
care este mereu acelaşi, dată fiind fixitatea punctului ce reprezintă Dumnezeirea. 96. Le-a 
fi: le va fi. Ca: după cum. Din veci: după cum a fost în veci. 97. Dubii: dubioase. 98. Ce- 
•aveam : ce le aveam. Prime : în cele două prime cercuri. 99. Serafii : după doctrina Sfîntului 
Dionisie Areopagitul, urmată de Dante, sînt cei mai de sus îngeri şi cei mai aprinşi de iubire. 
Cherubii: cei mai înţelepţi. 100. Centrul: Dumnezeu {punctul clar). 101. La fel: fiindcă 
acea creatură care ascultă de legea Creatorului îi este asemănătoare întru cîtva, pentru că înde¬ 
plineşte voinţa Lui. 102. Vederi: căci cu cît II văd mai clar pe Dumnezeu, cu atît mai mult 
II iubesc şi cu atît mai mare intensitate se mişcă înspre El. 103. Amoruri : sufletele iubitoare. 

104. Tronuri: după Sfîntul Toma, Summa theologica, I, CVIII, 5-6: „Sînt numite aşa fiindcă 
în ele Dumnezeirea şade ca în scaunul său, astfel că o pot comunica şi cercurilor inferioare”. 

105. Treimii: primul ternar (cor) îngeresc, compus din serafimi, heruvimi şi tronuri. 

106. Plăcere: fericire. 108. Cel: Dumnezeu. Odihn-: fiindcă găseşte în El desăvîrşita 
cunoştinţă a oricărui lucru. 109. A fi ferice: fericirea. 110. De-aici: din ceea ce s-a spus. 
Contemplării : în actul viziunii, pe care îl presupune, nu în actul iubirii. 

112 Măsura ăstui văz e plata cării 

din bune vreri şi har cuprinsu-i creşte, 
şi-aşa gradat sporeşte-n susul scării. 

115 Triad-a doua care-aci-ncolteste 
şi ea-ntr-o primăvară-nveşnicită 
căci noaptea din Berbec n-o desfrunzeşte 

118 de-a pururi cînt-Osana fericită 
cu trei psalmodii ce răsună-n trei 
rotiri ferice-n ordinea-ntreită. 

121 E tripla ierarhie-aici de zei: 

domnii mai sus, virtuţi a doua gloată, 
puteri se cheam-al treilea rang al ei. 

124 Apoi a şaptea şi cu-a opta roată 

principii-o fac, şi-arhangheli, iar în prag 
e joc de îngeri cea din urmă toată. 

A 

127 In sus priveşte-oricare-acest şirag 
ci-aşa lucrează-n jos, că primul Bine 
le-atrage-n sus, şi-n jos ele-1 atrag. 

130 Iar Dionis, cu-ardoare făr’ de fine 
privind aceste roţi, numiri le-a pus 
şi-n toate le-a-mpărţit aşa ca mine. 

133 Grigore îns-apoi pe-alt drum s-a dus. 
De-aceea-n cer cînd ochii si-i deschise 
rîse de sine însuşi, cum le-a spus. 


112. Măsura ăstui văz în merit sede (a). 113. apoi purcede (a). Drept plata gratiei (a). 
115. Iar alt termar ce tot aşa (a). 116. In primăvara asta (a). 117. Mielul (b). 121. -n 
ei (a). 123. grad (a). 127-128. De sus au toate-a lor cît li-e dispus! Şi astfel jos (a). 
135. A rîs de (a). 


112. Văz : actul vederii {contemplării), puterea de viziune ce-o are fiecare din îngeri e potrivită 
cu plata, cu premiul, adică cu gradul de viziune dătătoare de fericire, efectul şi darul harului 
şi bunătăţii lui Dumnezeu. 115. Triad- : a doua ierarhie, compusă şi ea din trei coruri, 
-ncolteste : ca nişte flori dezbobocite la soarele harului dumnezeiesc. 117. Din Berbec: 
toamna, cînd zodia Berbecului, care primăvara răsare, împreună cu soarele, devine nocturnă, 
învîrtindu-se în sens invers. N-o: fiindcă florile sufleteşti ale Raiului nu se veştejesc niciodată. 
119. Trei: fiecare cor cîntînd o melodie a sa. 120. Rotiri: coruri îngereşti. Ferice: fericite, 
de suflete fericite. 125. Principii: principate. In prag: la marginea, la sfîrşitul triadei a 
doua. 126. E joc : a se construi: „Cea din urmă e toată (numai) joc de îngeri”. 127. In sus : 
aceste rînduri îngereşti privesc în sus. Acest : aceste şiraguri, care privesc în sus spre Dumnezeu, 
înrîuresc cu puterea lor şiragurile aşezate sub ele, astfel că toate sînt atrase către Dumnezeu 
şi fiecare cor atrage în contemplarea sa corurile de mai jos. 130. Dionis : Dionisie Aeropagitul, 
convertit de Sfîntul Pavel, muri pe urmă ca episcop al Atenei. Oamenii din Evul Mediu îi 
atribuiau mai multe opere mistice, printre care şi aceea numită De coelesti hierarchia, pe care 
Dante o foloseşte în clasificarea de faţă a stihiilor şi corurilor îngereşti. 133. Grigore : Sfîntul 
Grigorie I cel Mare, născut la Roma în anul 540 ; a fost papă de la 590 la 604, anul morţii lui. 
Cf. Paradisul, XX, 108. Rînduirea corurilor îngereşti, pe care o făcuse el, era următoarea: 
prima ierarhie: 1. serafimii, 2. heruvimii, 3. tronurile; a doua ierarhie: 4. domniile, 5. princi¬ 
patele, 6. puterile; a treia ierarhie: 7. virtuţile, 8. arhanghelii, 9. îngerii. 135. Spus: de cum 
le rînduise. 

136 Si-asa de-ascuns un adevăr de-1 scrise 

9 9 

un om mortal, să nu te miri. Socoti 
că cel ce le văzu i le vestise 

139 ca multe-asemeni taine d-ăstor roti”. 

9 

136. Şî-aşa : a se înţelege: „Şi dacă un om muritor a putut arăta un adevăr aşa de ascuns 
(cum este orînduirea corurilor îngereşti), să nu te miri, fiindcă acela care îl văzu (Sfîntul 
Pavel, care, după tradiţie, ar fî văzut acest lucru, fiind răpit în cer cu mintea) l-a arătat 
şcolarului său Dionisie”. 139. Ca multe : precum şi alte taine cereşti. 

CîntuC XXIX 


Cerul al nouălea, cristalin: 
stihiile îngereşti 


Crearea şi firea îngerilor (1-69) © Greşelile 
şcolilor teologice (70-96) ® Vanitatea pre¬ 
dicatorilor (97-129) © Numărul infinit al 
îngerilor (130-145) 


1 Cînd amîndoi născuţii din Latona, 
de Cumpănă-nvăliţi şi de Berbece 
îşi au pe-o dreaptă linie-a zării zona, 

4 cît timp e pînă-n clipa ca să plece, 
din clipa-n care limba stă-n zenit, 
cînd si-unul si-altu-ntr-altă zonă trece, 

7 atît, cu-obraz de zîmbete-nflorit 

privi tăcută Doamna spre-a pătrunde 
în punctul cel ce văzu-mi l-a orbit 

10 Şi-a zis: - „Nu cer să-ntrebi, ci-ţi voi răspunde 
ce vrei să ştii, că-1 văd în punctu-al cui 
cuprins adun-oricare «cînd» şi «unde». 

13 Nu spre-a spori perfecţia sa (căci nu-i 
putinţă de sporit), ci reflectată 
să poată zice «Sînt» splendoarea Lui, 


6. Şi-ntr-alt cadran şi unul şi-altul (a). 8-9. Tăcu B[eatrice] cu priviri profunde (a). 
fix acel ce (a). Tăcu Beatrice cu priviri profunde! Şi fixe-n punctul cel ce m-a 
orbit (b). 12. Cînd şi Unde (c). coincid (a). 13. valoarea (a). 


1. Născuţii: Soarele şi Luna, copiii lui Joe şi ai Latonei. 2. -nvăliţi: soarele de zodia 
Berbecului, luna de aceea a Cumpenei. 3. Dreaptă : fiind diametral opuşi, răsar şi apun 
dinspre aceeaşi zare (orizont) care îi încinge {îşi au zonă = încingătoare) pe amîndoi. 4. Cît 
timp : a se înţelege: „Beatrice tăcu o clipă, adică atît timp cît trece din momentul cînd Soarele 
şi Luna se găsesc în starea de perfect echilibru faţă de zenit (fiind la egală depărtare de el), 
pînă în momentul în care şi unul, şi celălalt, schimbînd emisfera, ies de sub orizont. Din cauza 
mişcării aparente a Soarelui şi a Lunii, această stare de echilibru faţă de zenit ţine o clipă, 
după care echilibrul încetează” (Casini). 7. Cu-obraz : cu un obraz. 9. Punctul : punctul 
Dumnezeirii, în care se oglindeşte orice loc {unde) şi timp {cînd). Cf Paradisul, XVII, 18: 
„a cui tutu li tempi son presenti”. 13. A spori : a se înţelege: Dumnezeu a creat îngerii 
nu pentru a spori fericirea {perfecţia) Sa, căci ar fi atunci nelogic. Dumnezeu însuşi fiind 
fericirea infinită, ci numai din iubirea Sa pentru creaţiune, care este o emanaţie a luminii 

16 cum vru,-n vecia sa nelimitată 
de timp şi loc, eternu-Amor, voi 
în nou amor a se-arăta deodată. 

19 Nici pîn-atunci inert nu toropi 
căci dup-ori mai 'nainte nu fusese 
de-un timp cînd peste ape Duh pluti. 

22 Materia deci şi forma, pur alese, 
iesir-unite-n actul ideal 
precum din arc tricord fier triplu iese. 

25 Şi cum prin sticl-ori ambră şi cristal 
luceste-o raz-asa ca-ntre venire 

9 9 

şi-ntreag-a fi nu-i nici un interval, 

28 asa din Domnul său triforma fire 

9 

în eul ei întreg luci deodată 
[ca timp, lipsită] de-orice osebire. 

31 O concretă ordine-a fost dată 

substanţelor, ca lumii culmi să-i fie, 
că-n ele fapta s-a produs curată. 


/N 

16. In cea de timp şi loc nelimitată (a). 18. amoruri (c). 19. Inert nici (a). 21. Cînd 
D[uh] pe-al apei gol (a). 29. Lucit-a-n eul său şi-ntreg (a). 30. ...de-orice deose¬ 
bire (A). Am trecut în text varianta (b) pentru a umple lacuna. 31. dispus (a). 
32. Şi-al lumii creştet firea (a). 33. Căci fapta (a). Căci pură fapta-n ele (b). 


Sale, strălucind prin Sine şi bucurîndu-se de conştiinţa {să poate zice „Sînt”) existenţei lor. 
14. Reflectată: în creaturi. Se referă la „splendoarea” din versul următor. 15. „Sînt”: prima 
persoană, la singular. 16. Cum vru : a se înţelege: „Eternul Amor {Dumnezeu) s-a mani¬ 
festat în amoruri noi, adică în crearea îngerilor, după cum i-a plăcut, în afară de veşnicia 
Sa de timp şi spaţiu”. Dante urmează aici opinia Sfîntului Toma {Summa theologica, I, 41, 2-3), 
după care îngerii au fost creaţi direct de Dumnezeu, în prima zi a Facerii. 19. Atunci: pînă 
la Facerea lumii. Toropi : n-a rămas neactiv. 20. Dup- : actul de creaţie al lui Dumnezeu {cînd 
peste ape Duh pluti) nu se poate spune că s-a întîmplat „nici mai înainte, nici după timp”, 
fiindcă, precum spune Sfîntul Toma {Summa theologica, I, 10, 1-4): „aeternitas est prius 
et poste7'us”. 21. Pluti: Geneza, I, 2: „Şi Duhul lui Dumnezeu se mişcă pe deasupra apelor”. 
22. Pur alese : forma pură, materia pură şi forma unită cu materia au pornit din acelaşi act 
ideal al lui Dumnezeu, după cum trei săgeţi pornesc în acelaşi timp dintr-un arc cu trei 
coarde. Cu alte cuvinte, la începutul timpului. Dumnezeu a creat firea {materia) îngerească 
{forma pur aleasă), creatura trupească {materia pur aleasă) şi creatura trupească şi raţională 
{materia şi forma unite). 25. Ambră : chihlimbar. 26. O raz- : după cum nu trece nici un 
interval de timp între căderea unei raze luminoase pe un corp transparent şi luminarea corpului, 
tot astfel triforma fire a lui Dumnezeu (îngerii, cerurile şi lumea) luci deodată întreagă în eul 
firii (ei), lipsită, ca timp, de orice deosebire. 30. Osebire : fiindcă n-a trecut nici un timp de 
la începutul actului de creaţie pînă la împlinirea lui. 31. Concretă: împreună cu cele trei 
naturi create a fost creată şi hotărîtă orînduirea fiecăreia. 32. Substanţelor: îngereşti. 
Culmi : îngerii au fost creaţi în Empireu în culmea lumii, adică deasupra tuturor cerurilor. 
33. Curată : desăvîrşită, întrucît îngerii, fiind creaţi direct de Dumnezeu, reprezintă un act 
pur al Dumnezeirii, fiind ei înşişi formă pură (în înţelesul pe care îl ia noţiunea de „formă” în 
fllosofia scolastică). Cf Summa theologica, I, 50, 2 : „forma est actus: quod ergo est forma 
tantum, est actus purus”. 

34 Materia pură stă la temelie; 
la mijloc ea s-uni cu actul prim 
aşa de strîns c-apururi au să fie. 

37 V-a scris pe larg de îngeri Ieronim 
c-au fost creaţi cu veacuri mai ’nainte 
de-oricare altă lume care-o ştim, 

40 dar ce spui eu vi-e spus pe pagini sfinte 
la mulţi al căror scris din Duh purcede, 
şi poţi vedea şi tu de iai aminte 

43 şi-n parte chiar şi-a voastră minte vede: 
că, făr-a fi perfecţi, viaţ-avură 
motorii-atîta timp, ea nu concede. 

46 Acum, si cînd si cum si unde fură 
creaţi motorii lumii, tu o ştii 
si-ai stins trei doruri dintr-a ta arsură. 

9 

49 Dar, numărînd, mai iute n-o să fii 
la douăzeci, cînd tulburar-o parte 
din ei pămîntul într-a lui stihii. 

52 Rămaşii-apoi, urzeal-acestei arte 
ce-admiri aici, cu-atîta drag i-o dară 
că-n veci de ea nimic nu-i mai desparte. 


34. Adine la poală stă materia primă! Ci-n miez se strînse-astfel cu actul primi 
Că-n veci vor fi-n neruptă legătură (a), că strînse-n veci (c).43. Şi-apoi în parte 
chiar şi mintea (a). 44. Motori-avură (a). O viaţ-atîta timp (a). 49. N-ai mai iute, 
nu (a). 51. -ntru-ale lui (a). 52. ăstei (a). 


34. Materia : materia potenţială (potenţialitatea). Temelie : pe pămînt (temelia, adică partea 
mai joasă a sistemului ptolemaic) Dumnezeu a aşezat substanţele {materia pură), pe care le-a 
înzestrat numai cu puterea de a primi înrîurirea lucrurilor create direct de El însuşi (îngerii 
şi cerurile). 35. Mijloc : între pămînt şi cerul Empireu au fost aşezate în acelaşi timp sub¬ 
stanţele active şi pasive {cerurile, în care materia potenţială se uneşte cu actul prim), apte 
să primească ceva de la fiinţele superioare şi de a înrîuri asupra celor inferioare. Ea : materia 
(potenţialitatea). 36. Să fie : să fîe unite (materia, potenţialitatea şi actul). 37. Ieronim : năs¬ 
cut la Stridone, în Dalmaţia, în preajma anului 340 d.Cr. A învăţat la Roma şi a trăit timp 
de mai mulţi ani pustnic, în pustia calcidică. A trecut apoi în Antiohia, unde a fost ales (în 379) 
preot; a fost în Galilea, la Roma, în mai multe oraşe ale Răsăritului şi în sfîrşit la Betleem, 
unde a murit în 420. Foarte învăţat, a scris un mare număr de opere teologice şi a tradus 
Biblia în latineşte. Dante se referă aici la Epist. ad Tit., I, 2, în care Sfîntul Ieronim se ocupă 
„de angelis creatis multa saecula antequam reliquae inferiores creaturae creatae essenC. Teoria 
lui despre îngeri a fost combătută apoi de Sfîntul Toma în Summa theologica, I, 61. 41. La 
mulţi: în scrierile mai multor autori de cărţi sfinte. Purcede: cf. De Monarchia, III, 4: 
„unicus dictator est Deus, qui beneplacitum suum nobis per multorum calamos explicare dig- 
natus est”. 44. Că : a se construi: „că ea (mintea voastră) nu concede că (îngerii) motorii avură 
viaţă atîta timp, fără a fi perfecţi”. Dacă îngerii ar fî fost creaţi cu mult înainte de restul lumii 
ar fi rămas neactivi şi deci imperfecţi, ceea ce nu se poate admite. 49. Numărînd : nu trecu 
mai mult timp decît trebuie spre a număra de la 1 la 20 şi o parte din îngeri se răzvrătiră 
împotriva lui Dumnezeu, urmînd pe Lucifer. Cf. Convivio, II, 6: „Zic că dintre aceste stihii 
s-au pierdut unele imediat după creaţiune”. 51. Pămîntul: cu furtuni, cutremure şi alte 
tulburări telurice, care erau atribuite, în Evul Mediu, puterii sufletelor necurate. 52. Ră¬ 
maşii : cei care au rămas credincioşi lui Dumnezeu. Urzeai- : început. Arte : de a contempla 
Dumnezeirea, rotindu-se împrejur. 54. De ea : de această artă. 

PARADISUL 


55 Căderii cauză fu acea amară 
trufie-a celui ce-1 văzusi si tu 
cum poartă-n spate-a-ntregii lumi povară. 

58 Rămasa parte-a lor recunoscu, 
fiind modestă, mila cea divină 
ce apţi de-atare dragoste-i făcu. 

61 Prin propriul bun şi-a graţiei lumină 
stau ei atît de sus pe-a lumii creste, 
încît au vrerea fermă-n veci şi plină. 

64 Nu fi-ndoit, ci sigur fii de-aceste; 
căci graţie-a primi şi merit are 
pe cit de mult deschis afectu-i este. 

67 Acum tu poţi şi făr’ de-ajutorare, 
de-ai prins recolta spuselor cuvinte, 
să judeci clar această adunare. 

70 Dar, cum prin şcoli voi daţi învăţăminte 
acolo jos de-angelică natură, 
că vrea, pricepe şi-şi aduce-aminte, 

73 mai spune-voi că veritatea pură 

s-o vezi, căci mulţi se-ncearcă s-o confunde 
cu-atît de echivocă-nvătătură. 

9 

76 Voioşi că pot în faţa Luî pătrunde, 
nu-ntorc motorii fata niciodată 
de-a Celui cui nimic nu i s-ascunde. 

79 Deci n-au nicicînd vederea lor curmată 
de-un nou obiect, şi nici nu le revine 
nimic uitat prin minte divizată. 


55. fuse (c). 56. pus (a). 58. Modeşti, rămas-au cunoscut cu nu-s (a). 59. Decît (a). 
60. să vad-atît de sus (a).61. Deci propriul (a), de lumi (b). 62. Şi puse (a). 63. Şi-au 
vrerea-n veci şi fermă şi deplină (a). 70. învăţături (a). 71. Cetiţi la voi (a). 


56. A celui: Lucifer, pe care Dante l-a văzut în centrul pămîntului, apăsat de povara lui şi 
strîns, aproape strivit, din toate părţile. Cf Infernul, XXXIV, 19-128. 60. Atare: recunoscură 
că datorau totul milei lui Dumnezeu, care îi făcuse apţi de a recunoaşte acest adevăr. 
Cf Summa theologica, I, 62, 4: „gratiam habuit Angelus antequam esset beatus, per quam 
beatitudinem meruit”. 63. Fermă : neclintită în a iubi pe Dumnezeu, fiind deci feriţi de a cădea 
în păcat. 65. Merit : faptul că au fost socotiţi demni de a primi harul dumnezeiesc e cu atît 
mai de merit, cu cît acelaşi har este primit cu mare drag. 69. Adunare : a stihurilor îngereşti. 
70. Voi: oamenii muritori de pe pămînt. 71. Natură: în şcolile medievale de teologie se 
discuta dacă îngerii au sau nu voinţă, inteligenţă şi memorie. Dante susţinea că au inteligenţă 
şi voinţă, nu însă şi memorie, pentru că ei văd toate în Dumnezeu şi n-au deci nevoie a-şi 
aduce aminte de ceva. Aceasta se opune însă credinţei Sfîntului Augustin {De Trinitate, X, 11), 
apropiindu-se de rezervele pe care însuşi Sfîntul Augustin le făcuse altădată (I, 58, 1). De 
observat că Sfîntul Toma, dimpotrivă, admite că îngerii au memorie. Cf. Summa theologica, 
I, 54, 5. 74. Mulţi : teologii care susţin părerea contrarie. 77. Motorii : inteligenţele îngerilor, 
motoare ale cerului. 81. Divizată: prin faptul că s-a îndepărtat de mintea lor. 




701 

































I 

82 Voi, jos, visaţi făr-a dormi, creştine, 
crezînd şi necrezînd a spune-atare, 
ci-ntr-ăstia vina-i mult mai de ruşine. 

9 9 

85 Voi, jos, n-umblaţi pe-o singură cărare 
filosofînd, aşa de mult vă-ncîntă 
iubirea de «ce-a fi» şi «parcă pare». 

88 Dar inima nici de-asta nu ni-e frîntă 
atît aici, cit ni-e că urgisiţi 
şi-ntoarceţi chiar pe dos Scriptura sfîntă. 

91 A ei sămănătură, nu gîndiţi 

cît sînge costă şi ce mult ne place 
de cei ce-i merg alături umiliţi. 

94 Scorneşte-oricare spre-a părea, şi-şi face 
invenţia lui, si ia ce născoci 
drept text de-amvon, şi de vangelii tace. 

97 De lună că s-a-ntors spun unii-aci, 

cînd Crist murea, şi că sub soare-ajunse 
spre-a nu-1 lăsa la noi a mai luci; 

100 dincolo spun că singur el s-ascunse 
şi-aşa din jos la spâni, din sus la inzi, 
ca la iudei eclipsa lui răspunse. 

103 Florenţa n-are-atîţia Lapi şi Binzi 
cîte-ntr-un an si-aici si-aici si-airea 

9 9 9 

atari palavre de pe-amvon le prinzi 

106 Asa că, nestiindu-si cîrmuirea, 

9^9 9 * 

se-ntorc hrăniţi cu vînt sărmanii miei, 
dar nu-i o scuză că nu-şi văd pierirea! 


84. Ci-n primii (A). Am trecut în text variantele (a) din cauza sensului. 85-86. Incit 

A, 

voi fără de-a dormi! Visaţi crezania (a). 96. de scripturi (a). 102. Incit ca la iudei (a). 
la fel (A). 


84. -ntr-ăştîa : în cei care spun ceea ce nu cred. 85. Singură : drumul adevărului, care nu 
poate fî decît unul singur. 89. Aici: în Rai. 91. Sămănătură: propovăduire. 92. Sînge: al 
martirilor. 93. Umiliţi: supuşi, docili. 94. Oricare: orişicine, cel dintîi venit. Părea: spre a se 
pune în evidenţă. 97. De lună : Cf Summa theologica, III, 44, 2: „circa hoc magis credendum 
est Dionysio, qui oculata fide inspexit hoc accidisse per interpositionem lunae inter nos et 
solem’\ Dante crede că nu este necesar de a admite această interpunere a Lunii între Soare 
şi Pămînt, de vreme ce aici e vorba de o minune, iar eclipsa se putea deci verifica fără ca Luna 
să-si fi schimbat cursul, întorcîndu-se. 98. Cînd : în text: „Si minte, căci lumina se ascunsese 
singură; şi din cauza aceasta, eclipsa corespunse (fu văzută) la spâni, la inzi, tot aşa ca la 
iudei”. Se vede că lui Coşbuc i s-a părut puţin respectuoasă (cum este, de altfel) această prea 
energică dezminţire a lui Dante în ce priveşte aserţiunea Sfîntului Toma, de aceea a făcut în 
aşa fel ca Dante să vorbească despre opinia pe care o susţine cu atîta îndîrjire ca de o opinie 
susţinută de alţii, ceea ce i-a permis să suprime acel „şi minte” buclucaş. 100. El: Soarele. 
103. Lapi si Binzi: nume foarte obişnuite la Florenţa. 104. Airea: formă obişnuită la 

* » 7 9 9 

Coşbuc, pentru „aiurea”. 105. Le prinzi : le asculţi. 106. Cîrmuirea : cum să se conducă în 
viată. Subiectul este „miei” din versul următor. 107. Cu vînt : cu vorbe deşarte. Miei : turma 

PARADISUL 


109 N-a zis Cristos spre primii-nvăţăcei: 
«Mergînd voi spuneţi orice scornitură», 
ci sfînt le-a dat şi-adevărat temei, 

112 şi-acesta le-a sunat astfel din gură 
în lupta lor, credinţă ca să-mprime, 
că lănci şi scuturi din Scripturi făcură; 

115 acum ei vin cu mofturi si cu schime 
să predice, şi rîs cînd se stîrneşte 
se umflă-n glugi şi-altce nu cere nime. 

118 Ci-atare drac în gluga lor cloceşte, 
că vulgul, de l-ar şti, ar da de gît 
iertarea-n care-acum se-ncrede-orbeste! 

9 

121 Prin ea spori prostia-n lume-atît 
că fără probe-a nici un testimoniu 
orice-ai promite-o cred numaidecît: 

124 de-aici şi-ngraşe porcii Sfîntu-Antoniu 
şi alţii mulţi mai răi ca nişte porci, 
cari n-au decît minciuna patrimoniu. 

127 Dar prea ne-am abătut din drum. Să-ntorci 
privirea ta spre dreapta cărăruie 
ca drumului din timp tu să mai storci. 

130 Angelica natur-atît se suie 

în număr, grad de grad, că niciodată 
nici grai uman nici minte n-o s-o spuie. 


112. Iar el altfel (a). Şi-astfel acesta (c). 113. exprime, imprime (a). 114. Că 
lănci şi scuturi din scfripturi] (a). 125. Şi-alţi mulţi mai răi decît dac-ar fi (a). 


credincioşilor. 108. O scuză : religia, ca şi dreptul roman nu admit ignorarea legilor. 
112. Acesta : adevăratul temei al legii creştine. Le : apostolilor. 114. Că : lănci şi scuturi 
pentru lupta împotriva superstiţiei şi ignoranţei. 115. Schime: strîmbături, cuvinte şi acte 
de măscărici. 116. Rîs : această modă, de a introduce în predicile bisericeşti anecdote şi snoave 
caraghioase, spre a desfăta pe credincioşi, s-a accentuat mai tîrziu, mai ales în secolul 
al XVII-lea, şi dăinuieşte încă în aşa-zisul Carnevaletto la care am asistat şi eu la Neapole, 
în biserica de la Montesanto. 118. In gluga : de observat cum Dante îşi potriveşte tonul cu 
argumentul şi accentuează comicul acestor predicatori-măscărici, închipuind, cu un grotesc 
foarte bine reuşit, că din gluga călugărului se iveşte un drăcuşor ce rîde foarte mulţumit, 
auzind cum un om al Bisericii vorbeşte astfel de lucrurile sfinte. Despre aşa-numitul „grotesc” 
al lui Dante, prin care întrerupe din cînd în cînd seriozitatea discuţiilor teologice, am vorbit 
de multe ori în acest comentariu, aşa că nu e nevoie să mai insist. 119. De gît : ar refuza. 
123. Promite : face aluzie la abuzul care chiar din vremea lui Dante se făcea cu indulgenţele 
şi care a provocat mai tîrziu în Germania răzvrătirea lui Luther. 124. Porcii : se face aluzie 
la călugării din tagma Sfintului Anton, ce era reprezentat de obicei avînd la picioare un porc, 
simbolul necuratului. Ştim dintr-o nuvelă a lui F. Sacchetti că aceşti călugări hrăneau porcii 
din pomana credincioşilor. 125. Alţii : călugării lui, rătăciţi după bunurile lumeşti. 126. Min¬ 
ciuna : în textul italian: „plătind cu monede fără pecete”, adică răsplătind pe credincioşi cu 
dezlegările lor de păcate, lipsite însă de orice valoare în fond. 128. Cărăruie : dreapta cără¬ 
ruie, obiectul despre care vorbeam, adică firea îngerească. 129. Storci : ca să scurtăm drumul, 

discutăm aceste chestiuni. 130. Se suie : creste. 

> 

133 De judeci clar ce Daniil ne-arată, 

tu poţi vedea că-n mii de mii vorbind, 
el suma lor n-o dă determinată. 

136 Lumina primă-ntreagă-n ei lucind 
în tot atîtea forme-i penetrează 
pe cîte sînt splendorile ce-o prind. 

139 Căci după cum oricare-afect urmează 
tăriei ce-1 concepe, felureşte 
şi-a lor iubire, slabă ori mai trează. 

142 In culmea deci lărgoarea ne-o priveşte, 
a veşnicei valori, si cîte sfinte 
Oglinzi creat-a-n care se-mpărţeşte 

145 tot una rămînînd ca si ’nainte”. 

9 


135. Ş-ascunde suma lor determinată (a). 136. deci în toţi (a). 138. pe cîte-s şi (a). 
139. Deci (a). 141. ori palid-ori (a). 144. se-mparte-n care s-oglindeşte (a). 


A 

133. Daniil: cf. Daniel, VIII, 10: „Mii de mii de slujitori II slujeau, şi de zece mii de ori zece 
mii stăteau înaintea Lui”. 136. Lumina primă : a harului dumnezeiesc. 137. Forme : pentru 
că fiecare înger are meritele lui proprii. 139. Căci... : fiindcă purului act intelectual, care 
consistă în a concepe adevărul dumnezeiesc, îi urmează actul iubirii şi deci, fiind cel dintîi 
felurit, variază şi cel de al doilea. 142. Culmea... lărgoarea : cît de înalt (şi deci neînţeles) 
şi cît de largă (şi deci măreaţă) este bunătatea şi puterea veşnică a lui Dumnezeu, care se 
răsfrînge în diferitele firi îngereşti (infinite la număr, fără a-şi pierde unitatea, ca raza 
soarelui în nenumărate oglinzi). 

CîntuC XXX 

Cerul Empireu 


Dumnezeu, îngerii şi sufletele fericite în 
cerul Empireu (1-99) © Trandafirul mistic 
(100-132) © Tronul lui Henric al Vll-lea 
(133-148) 


1 Cam patru mii de miluri de-acest mal 
e-n miez de zi si umbra lui si-o-nclină 
pămîntul nostru-aproape-orizontal, 

4 cînd miezul bolţii-ncepe să devină 
atît de ’nalt că-ncep să ne dispară 
în fundul nostru-a multor ochi lumină, 

7 şi-apoi cum suie, de pe bolta rară 
splendida serv-a soarelui ne scoate 
o stea de stea pînă la cea mai clară; 

10 aşa triumful cel ce joacă-n roate 
etern pe lingă punctul ce mă-nvinse 
şi pare-nchis el cel ce-nchide toate, 

13 vederii mele-ncet-încet se stinse 

spre Doamna mea din nou deci a privi 
şi-amorul mult şi locul gol mă-mpinse. 

16 Ah, tot ce-am spus de dînsa pîn-aci 

de-ar pune-acu-ntr-un singur vers amorul, 
de-această dată ca nimic ar fi! 


2. sa (a). 7. Şi cum suind pe bolta-n stele rara (a). 8. le scoate (a). 9. Pe rina (a). 
14. mea (a). 16. tot ce pîn-acum am spus de ea (a). 18. Nimic de-aceasta părea data (a). 



1. Cam patru: către mijitul zilei. Dogoarea amiezii e departe de Italia, cam şase mii de mile 
(adică cam 7 ore de timp, calculînd orbita pămîntului aproape douăzeci de mii de mile) şi 
umbra Pămîntului se apleacă şi se întinde aproape orizontal către apus, ceea ce se întîmplă 
cînd partea superioară a meridianului {miezul bolţii) ceresc începe a se face astfel (devenind 
în zori mai clar), încît lumina unor stele nu mai ajunge pînă la noi {în fundul nostru) şi apoi, 
pe măsură ce revărsatul zorilor înaintează, stelele închid luminile una după alta, de la cele 
din răsărit, care dispar întîi, pînă la aceea rămasă să strălucească mai în urmă. Cu alte 
cuvinte, Dante compară dispariţia treptată a stihiilor îngereşti cu dispariţia stelelor în zori 
de zi. Mal: lumea. 4. Boltii: cerului. 6. Nostru: vizibil nouă. 8. Serv-: aurora. 10. Triumful: 

9 

al îngerilor. 11. Punctul: Dumnezeu. 12. -nchis: cuprins, înconjurat de stihiile îngereşti, 
-nchide : cuprinde. Dumnezeu, necircumscris, circumscrie toate. 15. Amorul: pentru 
Beatrice. Locul gol : fiindcă nu mai vedea altceva. 16. Ah : dacă tot ce a spus pînă acuma 

19 Nu-ntrece-al dînsii farmec numai zborul 
oricărei fantazii, ci sigur cred 
că-ntreg i-1 simte singur Creatorul! 

22 Că-n punctu-acesta sînt învins, conced, 
cum tema sa-n vrun punct nu-1 biruieşte 
nicicînd aşa pe-un comic ori traged. 

25 Ca soarele pe-un ochi ce tot clipeşte, 
asa surîsu-i cu-amintirea lui 
O partea-a minţii mele mi-o ştirbeşte. 

28 Din prima zi cînd faţa i-o văzui 
în viaţa mea, şi pîn-aci-n viziune 
putere ca s-o cînt mereu avui, 

31 ci-aici poema mea zăgaz îşi pune, 
ca orice-artist dup-opintiri supreme, 
să cînte-n vers a vrajei ei minune. 

34 Şi las s-o cînte mai cu glas poeme 
decît a mea, din tuba ce se duce 
grăbit spre finea asprei mele teme. 

37 Cu vocea si-actul unui zornic duce 

mi-a zis: - „Din cel mai mare corp, rotirea 
ne-a dus în cerul ce curat străluce 


A 

22. C-am fost aici învins, cu drag, (a). 23. n-a biruit vr-un punct vrodată (a). 25. In 
tema sa (a). Şi ca pe-un ochiu bolnav ce-n soare cată (a). 27. îmi lasă-n minte 
pata (b). O parte-a minţii-ntunecată (b). 29. Pe minte-mi pune-o noapte-ntune- 
cată (a), vreme (a). 31. poeme (a). 33. S-o cînte-n mai puternic glas (a). 36. Pe-al 
asprei teme drum ce mi-a rămas (a). 37. Şi-a zis cu vocea (a). 38. Din cel... ne-a dus 

A 

rotire (a). 39. In cerul cel ce-n curat (a). 


despre frumuseţea cerească a Beatricei ar fi concentrat aici, tot ar fî prea puţin spre a o 
exprima. 22. Conced : mărturisesc. 23. Cum : după cum s-a întîmplat mai de multe ori, că 
o temă îndrăzneaţă a copleşit pe un autor, comic sau tragic, în înţelesul medieval pe care 
Dante îl dădea acestor cuvinte, prin „comic” înţelegîndu-se stilul familiar, în limba vulgară, 
iar prin „tragic” stilul înalt, în limba latină. 25. Clipeşte : fiindcă e orbit de el. 28. Din 
prima zi : e duioasă această amintire a primei zile, cînd {cf. Viaţa Nouă, II) pentru întîia oară 
poetul a văzut pe aceea care trebuia să aibă atîta înrîurire asupra vieţii sale sufleteşti, iar 
prin el să influenţeze atîta asupra literaturii italiene. Cît timp a trecut de atunci şi cît de 
deosebită, rămînînd totuşi în fond aceeaşi, e Beatrice din Divina Comedie si mai ales înfăti- 

'ii' ii 

şarea ei din aceste ultime cîntece ale Paradisului! Ajuns în culmea viziunii sale îndrăzneţe 
şi solemne, Dante parcă străbate înapoi drumul ce l-a parcurs de la prima dragoste a adoles¬ 
cenţei sale pînă la ridicarea Beatricei la simbolul teologiei. Nu ne putem opri de a ne gîndi 
la acele cuvinte solemne cu care Viaţa Nouă anunţa Divina Comedie : „După acest sonet 
mi-apăru o minunată vedenie, în care am văzut lucruri care mă făcură a hotărî să nu mai 
spun nimic pînă ce n-aş putea să vorbesc de dînsa mai demn. Şi ca să ajung la aceasta, îmi 
dau osteneala pe cît pot, după cum ea ştie că este adevărat. Astfel că de va binevoi Acela 
pentru care toate lucrurile trăiesc, ca viaţa mea să ţină încă cîţiva ani, eu sper să spun despre 
ea ceea ce niciodată nu s-a spus despre vreo alta”. 31. Zăgaz: frîu. 32. Ca: după cum face 
orice artist. 34. Mai cu glas: poeme mai elocvente, care vor putea anunţa şi propovădui acest 
adevăr mai bine decît pot face eu cu trîmbiţa {tuba) mea, care grăbeşte către sfîrşitul asprei 
mele teme. 38. Corp : din cerul numit „primul mobil”, mai mare, fiindcă el cuprinde pe toate 
celelalte înlăuntrul lui. 39. Cerul: Empireul, care străluceşte de focul spiritual mai curat, 

40 de foc spiritual plin de iubirea 
acelui bun ce-1 gustă fericiţii 
mai dulce-n veci ca orişiunde-airea, 

43 şi pe-amîndou-a Raiului miliţii 
vedea-le-vei: pe una-n chipul care 
va sta la bara ultimei justiţii”. 

46 Cum stinge-un fulger, cînd deodat-apare 
puterile din văz, incit orbit 
nu poţi vedea nici lucrul cel mai tare, 

49 lumina tare-asemeni m-a-nvălit 
si-asa-nfăsat in mantia ce clarul 
lucorii -0 da, nimic n-am mai zărit. 

52 Acel amor ce-n Rai revarsă harul, 
pe cei primiţi aşa vrea să-i salute, 
lucorii lui spre-a le-adapta fînarul. 

55 Dar n-au ajuns la mine-atit de iute 
cuvintu-i scurt, cind ştire si-avusei 
că urc spre cer, mai sus de-a mea virtute, 

58 şi-atare-n văz s-aprinse-n ochii mei 
că nu-i pe lume-atit de pură pară 
incit să n-am puteri s-o rabd cu ei. 

61 Si ca si-un riu văzui lumină clară 

9 9 

şi-aprinsă de lucori, cu maluri pline 
de-o negrăit de dulce primăvară. 

64 Si vii schintei roiau fără de fine 

9 

din riu, căzind pe florile din maluri, 
părind cu aur c-ai tivi rubine. 


47. Puterea-n văz, Incit învinse (a). 49. cuprinse (a). 54. ca orice zare mi se stinse (a). 
59. Câ-n lume nu-i lumin-atît de clară (b). Ce n-ar fi fost (a). 60. Incît să fi fost 
slab (a). 66. Ca şi tivite-n aur scump rubine (a). 


întrucît e alcătuit din însăşi esenţa divină. Trecem din lumea spaţiului şi a timpului în aceea 
a infinitului si a eternităţii. 41. Bun: viziunea desăvîrsirii lui Dumnezeu. 42. Airea: aiurea. 

9 y 9 

43. Amîndou- : miliţia sufletelor fericite, care triumfă în cer, după ce au militat pe pămînt 
luptînd împotriva răului, iar pe de altă parte, aceea a îngerilor, întrucît îndeplinesc voinţa lui 
Dumnezeu. 44. Pe una : sufletele fericite. 45. La bara : înaintea lui Dumnezeu, la Judecata 
de Apoi. 48. Tare : mai luminos decît acela care te-a orbit. 50. Mantia : mantia întunecată 
a orbirii. 54. Fînarul : spre a pregăti văzul lor pentru viziunea dătătoare de fericire. 55. N-au : 
n-a. Subiectul este „cuvîntul” din versul următor. 56. Ştire... avusei: băgai de seamă, simţii 
în mine. 62. Maluri : ale rîului de lumină de mai sus. 66. Cu aur : cu aurul scînteilor ce roiau 
din rîul de lumină. A se construi: „părînd c-ai tivi rubine cu aur”. Rubine : florile roşii din 
mai. „Cu ochii întăriţi, Dante priveşte cerul şi vede ţîşnind din adîncul lui un minunat rîu de 
lumină, curgînd printre două maluri acoperite de iarbă şi flori. Scîntei de lumină aleargă din 
rîu către flori si din flori către rîu. Beatrice, care vede cum Dante e nerăbdător să afle ce 
înseamnă acest spectacol, îl invită să bea din acea apă. Şi atunci va vedea ce se ascunde sub 
înfăţişarea rîului şi a florilor” (Steiner). Acest rîu de lumină, care mai tîrziu va lua aspectul 
circular, prevesteşte trandafirul ceresc al sufletelor fericite. 

67 Ca bete de miros acele-opaluri 
săreau de-aci-n vîrtejul fără pace 
si-un foc căzînd alt foc scotea din valuri. 

70 - „Cumplitul dor ce-arzînd acum te face 
să ştii ce vezi în tainica viitoare, 
pe cît de-adînc îl ai pe-atîta-mi place; 

73 dar n-ai s-astîmperi setea arzătoare 
cît timp de-aici din apă n-ai să bei.” 

Asa mi-a zis al ochilor mei soare. 

y 

76 Şi-mi zise-apoi: - „Şi iarbă şi schintei 
ce cad si ies din rîu si mal si unde, 
nu sînt o viaţă, ci-o vedenie-a ei. 

79 Dar nu că-n sineşi lucrul s-ar ascunde, 
ci-n tine este-o lipsă care-arată 
că nu poţi înc-aşa de-adînc pătrunde”. 

82 Nicicînd, întors spre lapte,-un prunc nu cată 
mai plin de zor în gura lui să-l prindă, 
trezit din somn mai lung ca de-altă dată, 

85 cum eu, spre-a-mi face-acum mai bun-oglindă 
din ochi, m-am aplecat spre-al apei fund 
ce curge-aşa ca mai mult să ne-aprindă. 

88 Şi-abia ce-n rîu ajunsei să-mi scufund 
al genei vîrf, văzui fără de veste 
cum el din lung se prefăcu rotund 

91 şi-apoi precum un om, mascat cînd este, 

[altminteri decît a ne-apare nouă] 
cînd masca de pe-obraz el şî-o desveste, 

94 aşa schînteî şî flori făptură nouă 
luar-acum mai mîndră, şi văzui 
deodat’ în cer ostirile-amîndouă. 

9 

69. intra, şi alt foc ieşea (a). 12, El ei de-adînc (a). 76. Şi... (a). 77. Ce intră-n rîu 
şi ies (a). 81. Că n-ai încă priviri atît de-afunde (a). 89-90. pornit-a să se facă (a). 
s-a şi făcut (a), pornit-a să se facă! Din lung ăst rîu deodată lac (b). 91-93. Şi-aşa 
cum cel ce stă sub mască dacă! Şi-o ia, că nou şi-alt om ne pare nouă! Nu cel ce 
pare-n vălul ce-l îmbracă (b). părut sub (b). 92. ne-apare-altfel ca o făptură (A). 
94-95. Aşa schintei şi flori luar-o nouă! Făptur-acum (a). 


67. Opaluri : scîntei de lumină. 74. Să bei : nu e vorba nici de apă, nici de băut, înţelegînd 
aici că Dante trebuie să-şi însuşească (cu ochii) lumina acestui rîu. 75. Soare : Beatrice. 
Cf. Paradisul, III, 1. 77. Unde : valuri. 78. Viaţă : realitatea. 83. Să-l : laptele. 84. Mai lung: 
care-1 face să dorească hrana şi mai mult. 87. Aprindă : astfel ca sufletul, venit în contact 
cu ea, să devină mai bun. E vorba de harul dumnezeiesc pe care sufletul îl primeşte cu aprin¬ 
dere. 89. Vîrf: în sens figurat, în loc de „mi-aţintii ochii înspre lumina aceea”. 90. Rotund: 
spre a prevesti trandafirul paradisiac de care am vorbit. 92. Făptură : ca om adevărat, 
viu, aşa cum este în realitate. 94. Făptură : înfăţişare. 96. Oştirile : a sufletelor fericite şi 
a îngerilor. 

97 Splendori a Celui Sfînt, prin cari văzui 
triumful ’nalt al Regelui Verace, 
să-mi daţi puteri s-arăt cum vă văzui! 

100 E-n cer lumină ce vizibil face 

pe-al lumii Domn oricui e creatură 
ce-n singur El, văzîndu-1, află pace. 

103 Se-ntinde roată-n cer a ei figură 
imens-atît, c-a ei circumferinţă 
lui Feb i-ar fi prea largă-ncingătură. 

106 Din raze-şi face-ntreaga ei fiinţă, 

din primul cer răsfrîngeri de lumină, 
din care-si ia si viată si putintă. 

109 Şi-aşa cum oglindindu-se-o colină 
cu poala-n lac, să vadă parcă-i pasă 
ce mîndră-i ea de flori şi ierburi plină, 

112 aşa-mprejuru-acelui foc îşi lasă 

privirea-n el, din mii de tronuri pus 
poporu-ntors de-aici la el acasă. 

115 Şi dacă-n gradul cel mai jos e pus 
atîta foc, ce mare-o fi lucirea 
acestei roze-n cele de mai sus! 

118 Dar nici în larg nu mi-am pierdut privirea 
şi nici în lung, ci-am prins pe-ntreaga carte 
şi cît şi cum împarte fericirea. 

121 N-adaoge-aproape-aici, nu ia departe, 
căci unde-i rege-adreptul Dumnezeu, 
fireştile puteri sînt legi deşarte. 

124 Apoi spre-al rozei centru aureu 
ce-ntins treptat exal-odoruri sfinte 
acelui soare ce e-n mai mereu, 

102. Ce-n singur văzul lui îşi află (a). 103. Şi-o roată-n cer (a). 107. Şi-n primul 
cer reflect-a sa lumină (a). 108. Şi-i dă prin ea (a). 115. pus sub linie în (A) de 
traducător, probabil pentru a-1 înlocui, acelaşi cuvînt găsindu-se, şi tot în rimă, şi 
la versul 113. 125. trimite (a). 126. cum eşti cînd taci, dar ţi-e (b). 


100. E... cer: „acolo sus în Empireu {în cer) e o lumină prin care creatura ce îşi caută odihna 
numai în viziunea lui Dumnezeu ajunge să vadă pe Creator în forma unei lumini circulare ce 
are proporţii atît de mari, încît circumferinţa sa poate cuprinde soarele” (Del Lungo). 106. Din 
raze : lumina Creatorului apare ca o rază ce se reflectă în culmea convexă a „primului mobil” 
şi tot din el îşi trage mişcarea {viaţa) pe care o comunică celorlalte ceruri şi înrîurirea {putinţa) 
prin care stăpîneşte lumea de dedesubt. 110. -i pasă : îi place să se vadă. 112. Foc : lacul 
circular de lumină. 114. Poporu-: sufletele fericite. De-aici: de pe pămînt. Acasă: în Paradis. 
115. Mai jos : dacă şi cea mai joasă din acele trepte circulare poate cuprinde în sine acea rază 
de lumină... 119. Carte: întreaga adunare a sufletelor fericite. 120. Cît şi cum: canti¬ 
tatea şi calitatea acelei fericiri. 121. N-adaoge: n-adaugă. Dante vrea să ne arate că, fiind 
în domnia infinitului, faptul de a fi aproape sau departe nu adaugă şi nu ia nimic din 
puterea văzului. 123. Deşarte : fiindcă Dumnezeu domneşte direct, fără nici un intermediu. 
124. Aureu: de aur. 125. Odoruri: miresme (de laude). 126. -n mai: mereu strălucitor, ca-n 

127 ca şi pe-acei ce tac, dar li-e aminte 

să-ntrebe, Doamna mea [m-a] dus: - „Priveşte 
ce mare-i stolul albelor vestminte! 

130 Cetatea noastră vezi cum se măreşte 
şi-aceste tronuri cit ne sînt de pline, 
aşa c-aici puţin popor lipseşte. 

133 Pe marele-acel tron, fixat de tine, 
şi-avînd coroana de pe-acum, va sta, 

’nainte-a fi părtaş tu astei cine, 

136 Enric, Augustul duh ce va-ncerca 
să-ndrepte-a ţării voastre jale lungă, 
dar n-o fi ea dispus-a se-ndrepta, 

139 căci oarba poft-aşa vă are-n pungă 
încît sînteţi ca şi copilul care 
de foame-i mort şi doica şi-o alungă. 

142 Prefect va fi-n divinul for atare 

pe-atunci, că-n tain-ori şi făţiş [curat] 
n-o vrea cu el să meargă pe-o cărare. 

145 Dar mult de Dumnezeu n-o fi răbdat 
în sfîntu-i tron şi-l va trînti grămadă 
la Simon Magu-n focul meritat 

148 ca de-alde-Alagna mult mai jos să cadă”. 


127. Şi-au (a). M-a dus ca şi pe-acei ce tac dar (b). 128. [m-a] lipseşte în (A). 
Să-ntrehi, Beatrice şi mi-a zis (b). 132. Incit aici (a). 133. Pe tronul ce-l priveşti 
mirat în tine (a). 134. Că vezi că rouă stînd pe el (a). 137. Al ţării voastre-amar ce-o 
stinge (a). 139. Vă-nvinge (a). 141. răspinge (a). în rele-astfel vă-mpinge (b). 
143. mereu (A), rimă pentru Dumnezeu, părăsită pe urmă, cum se vede din versul 
145 al variantei şi din versul 147. 145. Dar n-o să-l rabde mult nici Dumnezeu (A), 
înlocuit cu varianta (a) din cauza rimei. 147. chinul (a). 


luna mai. 127. Ca şi: a se înţelege: pe mine, care tăceam, dar eram gata să întreb. 
129. Vestminte : ale sufletelor fericite, aşezate în cerc, pe tronuri, totul avînd forma unui 
trandafir. 132. Lipseşte : Beatrice arată lui Dante cum aproape toate tronurile sînt ocupate. 
133. Fixat : privit ţintă. 134. Coroana : pregătită pentru Henric al Vll-lea chiar de-acum. 
Reamintim că data fictivă a călătoriei lui Dante este 1300, iar Henric al Vll-lea n-a murit 
decît în 1313. 135. Părtaş: înainte de reîntoarcerea ta în Rai, după moarte. Cine: 
Cf. Apocalipsa, XIX, 9 : „Ferice de cei chemaţi la ospăţul nunţii Mielului”; dar în textul latin 
revine tocmai cuvîntul cină: „beati qui ad coenam nuptiarum Agni vocati sunt”. 136. Enric: 
Henric al Vll-lea de Luxemburg, în a cărui coborîre în Italia Dante şi ceilalţi surghiuniţi 
florentini din partidul „albilor” îşi puseseră toată nădejdea lor. A fost ales Rege al Romanilor 
în 1308 şi încununat ca împărat la Roma, în iunie 1312. A murit la Buonconvento, în împreju¬ 
rimile Sienei, în august 1313. 138. N-o fi: din cauza luptelor înverşunate dintre partide. 
139. -n pungă : vă stăpîneşte. 142. Prefect : face aluzie la Clement al V-lea, care se va opune 
în orice fel misiunii sociale şi politice a împăratului. 146. Tron : scaunul papal. 147. Simon 
Magu- : în Infern, printre simoniaci (aceia care fac negustorie cu lucrurile sfinte. Cf. Infernul, 
XIX, 1 şi urm). 148. Alagna : Bonifaciu al VlII-lea din Anagni (med. Alagna), marele duşman 
al lui Dante. Mai jos : fiindcă simoniacii îşi fac canonul în gropi în care stau cu capul în jos, 
astfel că cei care vin după ei îi împing tot mai la fund. 

La. 


CîntuC XXXI 


Cerul Empireu: Dumnezeu, îngerii 
si sufletele fericite 

9 


Albul trandafir şi albinele îngereşti (1-27) © 
Mirarea lui Dante (28-57) © Sfîntul Bernard 
(58-117) © Tronul Sfintei Fecioare (118-142) 


A 

1 In chipul unei albe roze-acu 

văzui oştirea cea de sfinţi pe care 
prin sînge Crist mireasă şi-o făcu. 

4 Ci-a doua, care vede şi-n zburare 
slăveşte gloria cui o ’namorează 
si-a cui iubire-o face-asa de mare, 

9 9 ' 

7 ca roi de-albine, care-acum s-aşează 
pe flori, şi-acum ia drumul înapoi 
spre stupul unde-un dulce suc lucrează, 


10 aşa pe floarea cea cu multe foi 

descinse-ntîi, şi-a-ntors unde-n vecie 
petrece-a ei iubire-n [harnic] roi; 


13 si fete-aveau ca flacăra cea vie, 
şi-aripi de aur; alb tot restu-1 au 
cum nu-i zăpadă alb-aşa să fîe. 


16 Şi-aşa din grad în grad cum scoborau 
pe floare, răspîndeau şi-amor şi-ardoare 
prin dulce vînt de-aripi ce le mişcau. 


19 Desi-ntre cele mai de sus si floare 

9 9 

atît de mult popor umbrea zburînd, 
nimic n-a stins din văz şi din lucoare. 


3. Mireasă Crist prin sînge şi-o făcu (a). 6. a fi atare (a). 10. să şadă (a), venind (a). 


3. Mireasă : Cf. Faptele Apostolilor, 29 : „Biserica Domnului, pe care a cîştigat-o cu însuşi 
sîngele Său”. 4. A doua : oştirea îngerilor, care zboară de la trandafirul ceresc, format din 
stranele sfinţilor şi ale sufletelor fericite, pînă la Dumnezeu şi înapoi. 9. Stupul : Dumnezeu, 
care este obiectul veşnicei lor iubiri. Unde : sîntem, fireşte, în afară de timp şi de spaţiu; 
totuşi, Dante, care nu e numai filosof, ci si artist, vorbeşte aici de Dumnezeu ca de un loc. 
10. Foi: stranele sufletelor fericite. 11. Descinse: subiectul este „a doua (oştire)” din ver¬ 
sul 4. Unde : la Dumnezeu. 19. Cele mai de sus : regiunile superioare, cerul Empireu. 
20. Umbrea : adică ar fî trebuit să arunce umbre dacă nu ne-am găsi în Rai, unde lumina lui 

22 căci razele divine cad trecînd 

prin tot, pe cît de vrednice, iar zborul 
nimic nu-1 poate stăvili nicicînd. 

25 Fericea ţară, plină de poporul 

cel vechi şi nou, şi-n pace totdeauna, 
ţinea spre-un punct şi văzul ei şi-amorul. 

28 Lumină triplă, ce desfeţi din una 
de-a pururi stea, pe-atîţia fericiţi, 
priveşte-n jos să vezi la noi furtuna! 

31 De-au stat năuci barbarii, cei veniţi 
din ţări ce-apururi văd rotita cale 
ce-o face Ursa cu-ai ei pui iubiţi, 

34 văzînd şi Roma şi-operele sale 

atît de mari, şi-a orice gînd mai sus 
Latranul peste-orice lucrări mortale, 

37 dar eu, din timp în veşnicie-adus 
si din umane stări în stări divine 
şi din Florenţa la un neam supus 

40 şi just, ce-uimire-aveam acum în mine ! 

O, da,-ntre ea şi-a mea plăcere-mi fu 
a n-auzi şi mut a sta, mai bine! 

43 Ca şi-un hagiu ce se desfat-acu 

privind prin templu-n care-aduse votul 
şi sper-a povesti cum îl văzu. 


29. Semizei (a). 30. şi vezi la (a). 35-36. şi Lateranul sus! Atît că-ntrece (b). 40. sa, 
am (a). 42. a sta plăcu (a). 43. Şi ca şi-n templu-n care-un vot făcu (A). Am trecut 
în text varianta (a) din cauza sensului. 45. fu (a). 


Dumnezeu pătrunde peste tot, fără obstacole. Cf. Paradisul, I, 1-2 : „Mărirea celui care atot- 
pătrunde,/ mişcînd întregul tot şi dînd splendoare/ mai mult aici şi mai puţin altunde”. Se ştie 
că, după Dante, intensitatea luminii e mai mare sau mai mică, după locul mai mult sau mai 
puţin demn. Raiul fiind locul cel mai demn, e firesc ca lumina dumnezeiască să pătrundă 
peste tot, fără nici o piedică. 23. Zborul : zborul razelor. 26. Vechi şi nou : sufletele oame¬ 
nilor care au trăit înainte şi după venirea lui Isus. 27. Un punct : un punct spre Dumnezeu. 
28. Triplă : a Sfintei Treimi. 29. Stea : izvor luminos. Dumnezeu. 30. Furtuna : viaţa zbuciu¬ 
mată de pe pămînt. 32. Ţări : ţinuturi nordice. 33. Pui : probabil stelele din care este compusă 
Ursa. Dante vorbeşte de Helix (Carul Mare) şi de fiul său, adică Bootes (Boarul), preschimbaţi 
de Joe în constelaţie. 36. Latranul : bazilica şi palatul San Giovanni in Laterano, vechea 
reşedinţă a papilor şi simbolul stăpînirii Romei asupra lumii, stăpînire materială în timpul 
Imperiului roman şi sufletească în vremea papilor. A se observa simţul de romanitate care 
se desprinde din toate aceste terţine. Citindu-le, vedem parcă mirarea acelor barbari nordici 
umblînd pe străzile Romei şi oprindu-se, cuprinşi de o admiraţie fricoasă, în faţa mîndrelor 
clădiri ce arătau şi arată încă mărturia puterii romane. Cîtă mîndrie la Dante, gîndindu-se 
că este roman, şi ce milă pentru acei sărmani barbari, năuci în faţa ruinelor Romei! 37. Dar 
eu : a se înţelege : „Dacă barbarii s-au mirat privind clădirile măreţe ale Romei, cum nu m-aş 
mira eu privind splendorile Raiului ? Dacă barbarii s-au mirat, fiindcă veneau din ţări inculte, 
unde trăiau în colibe primitive, cum nu m-aş mira eu, care din «timp» am fost adus «în 
veşnicie», din starea omenească în stările divine şi mai ales din Florenţa, oraş plin de toate 
relele, la un neam supus şi just cum este acela al sufletelor fericite?”. 41. Ea: uimirea. 

46 aşa purtam, pe scări, aci-n chivotul 
atîtor facle vii, priviri minate 
şi sus şi jos, şi-acum rotind prin totul. 

49 Si fete-arzînd de milă si ornate 
de-al lor surîs şi-al altui foc, văzui 
şi gesturi pline de-orice-onestitate. 

A 

52 întregul Paradis deci îl avui 

cuprins acum în forma-i generală 
dar nu m-oprii pe-anume punct al lui, 

55 şi-avînd din nou aprins-a mea-ndrăzneală, 
spre Doamna mea mă-ntoarsei, căci în minte 
aveam de-anume lucruri o-ndoială. 

58 Un lucru vrui, dar altu-mi sta ’nainte. 

Văzui pe-un moş, unde-o crezui pe ea, 
purtînd ca neamul cel de-aici vestminte, 

61 si-o dulce milă-n ochi si-n fat-avea, 
si dulci mişcări, asa cum se cuvine 

9 9 “ 9 

si-un tată bun si blînd a le avea. 

9 9 

64 Şi: - „Unde-i ea?” - strigai cu spaima-n mine. 
- „De ea trimis, eu locul meu lăsîndu-1, 
venii spre-a da dorinţei tale-o fine. 

67 Al gradului suprem priveşte-i rîndul 
al treilea-n jos şi-n tron o vezi şezînd, 
în tron, ursit de merite-i avîndu-1,” 

70 Nimic nu i-am răspuns, şi-n sus cătînd 
o si văzui cum îsi făcea cunună, 
eterne raze-n juru-i refLectînd, 

73 De cerul de-unde mai de sus ne tună 
n-ar sta mai depărtaţi nici ochii-acei 
ce-ar fi-ntr-a mării-n cea mai jos genună. 


49. -nflorate (a). 60. Glorioase ginte (a). 61-62. Şi-n ochi şi-n faţă mila-i strâlucial 
Şi dulci avea mişcări (b). 66. a zis (a). 


42. Mai bine : mi-a fost mai bine, am preferat. 45. A povesti: alor săi, la întoarcere. 

46. Scări : treptele în care erau orînduite stranele sufletelor fericite. Chivotul : luat probabil 

A 

în înţelesul unei încăperi sau spaţiu sfînt. In text: „plimbîndu-mă pe lumina aceea vie”. 

47. Priviri: depinde de „purtam” din versul precedent. Minate: îndreptate. 48. Sus şi 
jos: prin treptele (petalele) trandafirului sfînt. Rotind: prin circumferinţa trandafirului: 
uitîndu-mă în jurul trandafirului. 50. Al altui: al lui Dumnezeu. 51. Onestitate: cinste, în 
înţelesul medieval a „orice este frumos sufleteşte”. 59. Un mos : Sfintul Bernard, ultima 
călăuză a lui Dante. 60. De-aici: din Rai. 67. Rîndul: strana Beatricei. 69. Avîndu-1: a se 
construi: „avîndu-1 ursit de merite-i”. 72. Eterne : fiindcă sînt razele luminii lui Dumnezeu. 
73-76 : a se înţelege: „Oricine ar privi în sus din cea mai adîncă genune a mării n-ar zări 
ultima regiune a atmosferei {unde mai de sus ne tună), atît de îndepărtată de el, cum eu, care 
totuşi eram într-un loc foarte înalt, am zărit, îndepărtată, pe Beatrice” (Passerini). 

DIVINA COMEDIE 


76 decît erau de Doamn-acum ai mei, 
dar asta nu mă-mpiedeca să-mi vie 
şi limpede şi-ntreg tot chipul Ei. 

79 - „O, Doamnă,-n care-a mea speranţă-nvie, 

Tu care-ai suferit şi-n Iad să-ţi pui 
piciorul tău, spre-a-mi da scăpare mie, 

82 cunosc din cîte lucruri le văzui 
puterea ta şi multa-ţi bunătate 
şi-n cită graţie şi-adevăr mă sui. 

85 Din rob ce-am fost m-ai scos la libertate 
prin orice mijlociri cari au putut 
[să-ţi fie drumuri demne-a] fi-ncercate, 

88 păstrează-mi mila ta, ca, refăcut 

azi sufletu-mi întreg prin sfînta-ţi mînă, 
pe placul tău să-şi lepede-al său lut!” 

91 Şi-atît de-ndepărtata mea stăpînă 
precum părea, privindu-mă surise 
şi iar se-ntoarse spre eternul Tată. 

94 Iar sfintul moş: - „Spre-a duce-acum - îmi zise 
cărarea ta la culmea ei deplină, 
amorul sfînt şi ruga mă trimise. 


86-87. Prin cîte căi şi chipuri s-a putut! Şi-au fost de tine demne (a), cite-au putut 
de tine-a (A). Am introdus în text varianta (b) pentru a înlătura repetarea cuvin¬ 
telor „am putut”. 89. odată (a). Prin tine sufletul să poat-odată (b). 93. s-a întors 
spre vecinica (a). Şi-apoi i-a-ntors spre vecinica fintînă (c). 


79. -nvie : e vorba de speranţa mîntuirii, pe care aproape o pierduse în pădurea întunecoasă 
a păcatelor. A se băga de seamă căldura acestei apostrofe către Beatrice, care niciodată nu 
va apărea mai vie şi mai iubită de Dante ca în aceste din urmă cîntece din Paradis. Fireşte, 
iubirea lui de acum e o iubire aproape sfîntă, dar totuşi pentru o Beatrice reală — femeie —, 
cu toate că simbolizează teologia. în aceste versuri nu e vorba de simbol, sau în orice caz 
simbolul trece pe a doua linie; e vorba de Beatrice pe care a iubit-o în tinereţe şi a cărei 
amintire este neştearsă din inima poetului. în această notă omenească, prin care o idee 
măreaţă ca aceea a mîntuirii sufletului omenesc se transformă într-un fapt aproape personal 
constă farmecul etern al Divinei Comedii, poemă cît se poate de personală şi tocmai de aceea 
universală. 80. -n Iad: face aluzie la coborîrea Beatricei în Iad, spre a ruga pe Virgil să scape 
pe Dante de cele trei fiare care-i aţineau drumul către muntele raţiunii şi să-l călăuzească 
în călătoria-i supranaturală în regiunile de dincolo de mormînt. 85. Rob : al păcatului. 
92. Surise : şi acest surîs tăcut al Beatricei, atît de îndepărtată şi totuşi atît de aproape de 
inima poetului, e cît se poate de artistic. Ce ar fî putut răspunde? Orice răspuns ar fi fost 
banal şi ar fî micşorat maiestatea în care ne apare ea, atît de sus, printre sufletele fericite. 
A se observa că şi Beatrice, şi Virgil dispar pe neaşteptate, fără să-şi ia rămas-bun de la 
Dante, ceea ce pe de o parte introduce un element romantic, iar pe de alta reprezintă un 
simbol; de cîte ori înaintăm pe drumul înălţării sufleteşti si ne încredinţăm unei călăuze mai 
vrednice nici nu băgăm de seamă că ne-am despărţit de aceea pe care am urmat-o pînă atunci. 
96. Amorul sfînt : al Sfîntului Bernard. Ruga : a Beatricei. Şi Virgil s-a arătat gata numai- 
decît a urma rugăciunea Beatricei. A se observa paralelismul între aceste ultime cînturi ale 
Paradisului şi cele dintîi cînturi ale Infernului, care este o dovadă mai mult de arhitectura 

97 Petreci cu văzu-ntreaga mea grădină 
ca ochii tăi să-i agereşti prin el 
spre zbor mai sus prin raza cea divină. 

100 Şi-a Cerului Regină, ce mi-e ţel 
oricărui gînd, plini-va cu-ndurare, 
căci eu Bernardo sînt, al ei fidel”. 

103 Precum de prin Croaţia vrunul care 
privind marama sfintei Veronici 
si sat din cauza faimei vechi el n-are, 

106 îşi zice-n gînd, în vremea ce-i explicî: 
„Isuse, Doamne-al meu şi Domn verace, 
asa erai tu deci, cum eşti aici?”, 

109 aşa fui eu privind acea [vivace] 
iubire-a cui şi-n prima sa trăire 
gustă-n contemplaţiuni această pace. 

112 - „O, fiu al graţiei, ’nalta fericire 

de-aici tu n-ai s-o ştii - aşa mi-a spus - 
ţinînd numai în jos a ta privîre; 

115 ci-n sus prîn roţî pînă la cea mai sus 
pîn-o să vezi în tron pe-acea Regînă 
cui regnul nostru-i e devot supus.” 

118 Privii în sus, şi cum acea lumină 
ce-n zori dă forme părţii orientale 
întrece-acelei de-unde ziua-nclină. 


101. ne-o da din gro... (A). Am trecut în a doua parte a versului varianta (a) din 
cauza rimei, ne-asculte-ori ce-ndurare, rugare (b). 102. fiindcă sînt Bertrand (a). 
109. verace (A). 111. S-o guşti deplină aici tu n-o să poţi (a). 113. poa^e (a). 115.pmă-n 
extrema dintre roate (a). 116. Privind pîn-o să vezi (b). 117. Cu toţi de-aici îi sînt 
supuşi devoţi (a). 


desăvîrşită a acestei opere nemuritoare. 97. Petreci : exortaţie. 99. Raza : e vorba de rîul de 

lumină care izvorăşte din Dumnezeire. 100. Regînă: Sfînta Fecioară. 102. Bernardo: Sfîntul 

Bernard, stareţul mînăstirii din Clairvaux, în Champagne, născut la Fontaines, în Bourgogne, 

în anul 1091 şi mort în 1153. A fost poreclit „Doctor Contemplans” şi slăvit ca „alumnus 

familiarissimus Dominae Nostrae”, care corespunde cu „al ei fidel” al lui Dante. Poezia acestui 

îndrăgostit mistic al Sfintei Fecioare a contribuit mult la intensificarea cultului Ei în Biserica 

catolică şi a pregătit căile pentru idealul unei femei-înger pe care îl găsim la poeţii Şcolii 

«dulcelui stil nou», iar mai tîrziu în pictura primitivă şi mai ales la Siena. 104. Marama: 

vălul cu care Sfînta Veronica a şters sudoarea şi sîngele de pe faţa lui Cristos, în drum spre 

Calvar, şi pe care a rămas imprimată imaginea Sfîntului Chip. Acest văl se păstrează azi la 

Roma, în bazilica Sfîntul Petru. 105. Saţ : n-are saţ, nu se satură niciodată de a privi chipul 

lui Cristos. 110. Iubire : a Sfîntului Bernard, pentru care Dante arată că a avut totdeauna 

o devoţiune particulară. Trăire: pe pămînt. 111. Această: a Raiului. 112. Al graţiei: face 

aluzie la harul special oferit lui Dante de Dumnezeu, de a putea face, fiind încă în viaţă, 

^ _ 

călătoria aceasta supranaturală. 114. In jos : în centrul trandafirului veşnic, unde Beatrice 

îl lăsase şi unde găsise pe Sfîntul Bernard. 116. Regină: Sfînta Fecioară. 120. Acelei: se 

subînţelege lumină: lumina acelei părţi a apusului. 

121 aşa, ca şi pe-un deal suind din vale, 

văzui un punct la margini mult mai clar 
decît tot largu-mprejmuirii sale. 

124 Si-asa cum unde rău condusul car 

y y 

de Faeton [l-aştepţi], mai plin e locul 
de vii lucori ce spre extern dispar: 

127 şi-acea a păcii flamură mijlocul 
aşa-1 avea, mai viu, ci-a ei lucoare 
aşa-şi scădea egal pe margini focul, 

130 şi-n centru-i îngeri, toţi în sărbătoare 
cu-ntînse-aripî, mai mulţi de-o mie-n cor 
distinct tot insu-n umblet si-n lucoare. 

y 

133 Zîmbind la hora si la imnul lor 

y 

văzui o frumuseţe, dînd o vie 
plăcere-n sfinţi în ochii tuturor. 

136 Să fiu bogat, cît sînt în fantazie, 
si-n vorbe-acum, eu tot n-as cuteza 

y ^ y 

nici cel mai mic deliciu-a i-1 descrie. 

139 Bernard, văzînd ce fix şi-atentă-mi sta 
privirea-n sus spre-nvăpăiata rază, 
spre ea cu-atîta foc şi-a-ntors pe-a sa, 

142 că şi mai mult s-aprinse-a mea să vază. 


122-123. Văzui oparte-n cercul în sus/ Ce totu-n jur rotea văpăii sale (b). 124. Cum 
unde iese rău condusul car (a). 126. aici şi-aici (c). 132. asta (c). 134. Veselie (a). 
136. Să fiu acum (a). Bogat şi-n vorba (a). 


125. Faeton : fiul Soarelui, care, spre a avea dovada că este într-adevăr fiul lui Apollo, a 
cerut să conducă pentru o zi carul Soarelui. Cf. Purgatoriul, IV, 72. 127. A păcii flamură: 
Sfînta Fecioară. 130. -n centru : unde lumina era mai orbitoare. 132. Distinct : nu e o 
adunare monotonă de lumini egale; într-un număr atît de mare domneşte cea mai plăcută 
varietate, fiindcă fiecare dintre acei îngeri se deosebeşte între tovarăşii săi prin lumină şi 
felul de a se mişca {umblet). 134. O frumuseţe: Sfînta Fecioară, pe care, întrebuinţînd acest 
cuvînt abstract, anunţă că nu o va descrie. 140. Rază: a ochilor Sfintei Fecioare. 141. A sa: 
raza ochilor. 

CîntuC XXXII 


Cerul Empireu: Dumnezeu, îngerii 
si sufletele fericite 

9 


Orînduirea sufletelor fericite (1-39) © Pruncii 
fericiţi şi îndoiala lui Dante (40-93) © Ave 
Maria (94-108) © Sfinţii si patriarhii 
(109-151) 


1 De-a sa plăcere-aprins acel părinte 
cu drag să-mi fie-aici maestru vru, 
aşa-ncepu cu-aceste vorbe sfinte: 

4 - „Ce ran-a-nchis şi-a uns Maria, fu 

străpunsă de frumoasa Doamnă, care 
o vezi şezîndu-i la picioare-acu. 

7 Apoi, din josul ei, după gradare 
în rîndul cel de-al treilea sta Rahila 
si-n rînd cu ea Beatrice scaun are. 

10 Rebeca, Sara, ludita şi umila 
strămoas-a celui ce-n căinţa lui 
strigat-a-n vers: «Spre mine-ntoarce-ţi mila» 

13 le poţi vedea din tron în tron, cum sui 
mergînd în jos, cum merge trandafirul, 
pe nume-o foaîe după foaie spui. 

16 Femei ovreici sînt toate-aici din şirul 
al şaptelea şi-n jos şi-n ceea parte 
şi-n părul florii-n două fac răsfirul. 


1. Părinte: Sfîntul Bernard. 4. Ran- : rana păcatului originar, care a fost deschisă de Eva 
(frumoasa Doamnă, care în Rai sade la picioarele Sfintei Fecioare), Maria a închis-o şi a 
uns-o, dînd naştere Mîntuitorului. 8. Rahila : fiica lui Laban. Cf. Infernul, II, 102; IV, 60; 
Purgatoriul, XXVII, 104. 9. -n rînd: locul Beatricei lingă Rahela se potriveşte cu cele spuse 
despre ea în Infernul, II, 102. Atunci cînd Lucia a venit la ea, spre a interveni pentru scăparea 
lui Dante, a găsit-o şezînd „lingă vechea Rahelă”. 10. Rebeca : soţia lui Isaac şi mama lui 
Esau şi lacob. Sara: soţia lui Avraam şi mama lui Isaac. ludita: care a scăpat pe asediaţii 
iudei, omorînd pe Holofern. 11. Strămoaş- : Ruth, strămoaşa lui David, care în psalmul LI 
strigă: „Ai milă, Dumnezeule, în bunătatea Ta”. Căinţa : pentru adulterul cu Betsabeea şi 
omorul bărbatului acesteia, Urie. 13. Sui : fiindcă în centrul trandafirului sfînt sînt sufletele 
care în orînduirea Raiului se află aşezate mai sus (în sens ierarhic). Jocul de cuvinte nu este 
la Dante, dar se potriveşte cu stilul lui, fiind de acelaşi fel cu alte jocuri de cuvinte destul de 
frecvente în Divina Comedie. 15. O... spui : a se înţelege : poţi vedea cum spui pe nume sufle¬ 
tele fericite de femei, aşa cum foaie după foaie sînt aşezate în veşnicul trandafir. 18. Părul: 
coama florii, adică partea marginală, apasă asupra celei centrale. Răsfirul: formează două 

19 Căci după cum fixară ca pe-o carte 
privirea lor pe Crist [cei fără vină], 
sînt zid ce-aceste sfinte scări le-mparte. 

22 Pe partea-n care vezi că-i floarea plină 
în toate-ale ei foi, aceia stau 
ce-n Crist crezură,-n cel ce-avea să vină, 

25 ci-n partea unde-aceste rînduri au 
şi tronuri goale-s cei ce din creştinul 
popor pe Crist venit se răzimau. 

28 Şi-aşa precum aici de slavă plinul 

al Doamnei scaun, şi-apoi tron de tron 
din josul lui, formează deschilinul, 

31 asa dincoace-al marelui Ion 

ce-apururi sfînt răbdă şi moarte-amară 
şi loc pustiu şi-n Iad doi ani canon, 

34 şi toţi subt el sînt duhuri ce separă 
Francisc şi Benedeto şi-Augustin 
şi alţii pînă jos din scară-n scară. 

37 Admir-acum prevăzul cel divin, 
că ambe-aspectele-n credinţa vie 
vor face parcu-n părţi egale plin! 

40 Să ştii că-n jos de treapta mijlocie 

ce-mparte-n două curtea noastră-ntreagă 
n-ajunge-un duh prin propria vrednicie. 


19. avură (a). 20. -n Crist (b). 


rînduri de petale şi despart în două zone petalele trandafirului (stranele sufletelor fericite), 
după cum au crezut în Cristos: înainte sau după venirea Lui pe pămînt. 19. Căci: a se 
înţelege: fiindcă aceste femei sînt zidul ce desparte scările sfinte, după cum ochii credinţei 
lor fixară pe Crist, privind sau în viitor, sau în prezent, sau în trecut. 22. Plină : partea în 
care toate stranele sînt ocupate, ceea ce e şi firesc, fiind vorba aici de cei care au crezut în 
Cristos ce avea să vină. 30. Deschilinul : cuvînt foarte probabil creat de traducător. In text: 
„despărţire”. 31. Al marelui: se subînţelege: „tron”. Ion: Sfîntul loan Botezătorul, numit 
aici „mare” după Matei, XI, 11: „Adevărat vă spun că, dintre cei născuţi din femei, nu s-a 
sculat nici unul mai mare decît loan Botezătorul”. 32. Sfînt : după Luca, I, 15: „Se va umple 
de Duhul Sfînt încă din pîntecele maicii Sale”. Moarte : fiindcă fu omorît de Irod, după cererea 
Salomeei. Cf. Paradisul, XVIII, 134 şi urm. 33. Pustiu: fiindcă trăi în pustiu. Iad: în Limb, 
unde stătu pînă la moartea lui Isus şi coborîrea acestuia în Iad spre a scoate de acolo sufletele 
sfinţilor patriarhi. 34. Separă : stranele sfinţilor loan Botezătorul, Benedict şi Augustin 
formează, ca şi cea a Sfintei Fecioare şi a femeilor ebree, linia care taie de sus în jos şi 
desparte trandafirul ceresc în două jumătăţi, una în care sînt aşezaţi cei care au crezut în 
Cristos ce va veni şi în cealaltă cei care au crezut în venirea lui Cristos după venirea Sa pe 
pămînt. 38. Aspectele : cele două aspecte ale credinţei: în Cristos ce va veni şi Cristos venit. 
39. Egale : fiindcă în trandafirul ceresc numărul stranelor celor care au crezut în Cristos 
după ce a venit pe pămînt este egal, rezervîndu-se un oarecare număr de strane pentru cei 
care vor fi aşezaţi în el în viitor, partea cealaltă, a celor care au crezut în Isus Cristos cel 
viitor, fiind, fireşte, în întregime ocupată. 40. Treapta : cercul de petale (strane). 

43 ci-a altuia, pe-anume stări ce-1 leagă, 
căci toate-au fost în lume mai ’nainte 
de-a fi-n putinţă libere s-aleagă, 

46 cum poţi vedea din feţele lor sfinte 
ca şi din a lor voci copilăreşti 
de-asculti si de te uiţi luînd aminte. 

5 5 y 

49 Acum tu taci, si taci că te-ndoiesti, 

deci strînsul nod vreau clar să ţi s-arate, 
căci tu-n idei subtile-aci te-opreşti. 

52 In tot întins regatul ăstor cete 
nu poate-avea-ntîmplarea loc defel, 
precum ar fi mîhnire-ori foame-ori sete, 

55 căci tot ce vezi e stabilit de El, 

prin legi de veci, şi cauza-i cu favorul 
de-acord cum este-un deget c-un inel. 

58 Deci nu fără de cauză stă poporul 

de-aici în rang mai jos şi rang mai sus, 
la viaţ-adevărat-adus cu zorul, 

61 căci Prinţul cel ce-atît amor a pus 
în regnul odihnit de-adînca pace, 
încît nu-i nimeni să-ndrăzneasc-un plus, 

64 sub ochii-i veseli cînd El duhuri face 
se dă din graţii-atîta cît se-ndură 
în mod divers, şi-aceasta să te-mpace! 

67 V-o spune-adins şi limpede-n Scriptură 
aceasta-n fraţii cei născuţi deodată 

5 5 

ce chiar din mam-au fost trăind în ură. 

70 Deci cînd şi numai după păr s-arată 
al graţiei grad pe-aceste culmi sublime 
coroana graţiei caut-a fi gradată. 

73 Deci nu dup-a lor proprie vrednicime 
au ele-aici gradată diferinţă 
ci-n gradul singur al favoarei prime. 


43. A altuia : a lui Isus Cristos, care a scăpat din Limb sufletele copiilor nebotezaţi şi pe 
acelea ale patriarhilor, atunci cînd s-a coborît în Infern. 44. Toate : aceste suflete ale copiilor 
nebotezaţi şi mîntuiţi de Isus Cristos. 45. S-aleagă : înainte de a putea să distingă (aleagă) 
binele şi răul. 53. -ntîmplarea : cu alte cuvinte, nici una din acele strane nu poate fi ocupată 
la întîmplare. 54. Precum : precum nimic omenesc (mîhnire sufletească, necesităţi fizice) nu 
poate avea loc în Rai. 56. Favorul : harul e potrivit cu meritul (cauza), după cum inelul se 
potriveşte cu degetul. 60. Cu zorul : fiindcă sufletele copiilor nebotezaţi s-au urcat prea de 
cu zor la viata adevărată din Rai. 63. Plus : să dorească sau să ceară mai mult. 65. Gratii: 

’ 9 

har. 68. Fraţii: Esau şi lacob. Cf. Geneza, XXV, 22: „Rebeca a rămas însărcinată. Copiii se 
băteau în pîntecele ei”. 70. După păr: fiindcă Esau era cu părul roşu, iar lacob cu părul 
negru. 75. Favoarei: după gradul harului ce l-au primit. 

DIVINA COMEDIE 



A 

76 In primii secoli fu, spre mîntuinţă 
de-ajuns acelor suflete curate 
să aibă dreapt-a taţilor credinţă. 

79 Dar cînd trecu acea dinţii etate 
nevoie fu să taie-n jur bărbaţii, 
dînd spor zburării lor nevinovate. 

82 Venind apoi şi timpul ’naltei graţii 
făr-un botez desăvîrsit în Crist 
s-opresc în Limb chiar şi nevinovaţii. 

85 Priveste-acum în fata ce-i lui Crist 

9 9 

mai mult la fel, căci singura-i lucoare 
te poate face apt să vezi pe Crist”. 

88 Deasupra Ei atîta sărbătoare 

văzui plouînd-o sfîntul neam a cui 
menire-a fost pe-asemeni culmi să zboare; 

91 încît de-oricîte pîn-acum văzui 
uimire-atîta nu mă mai cuprinse, 
nici nu-mi păru mai mult asemeni Lui. 

94 Si-acel amor ce-ntîi din toti descinse 

9 9 

cîntînd: „Mario, plină tu de har” 
în faţă-i stînd, aripile-şi întinse 

97 şi-ntreaga curte-n tot al ei hotar 
răspunse-n cor cîntării-acei divine 
si toti acum luceau cu mult mai clar. 

9 9 

100 - „O, sfinte tată, tu ce pentru mine 
scobori aici lăsînd iubitu-ti loc 

9 

ursit de soarte-apururi pentru tine: 

103 ce înger ochii-n veselul său joc 

de ochii Doamnei astfel legaţi îi are 
şi-aşa-i de ’namorat că pare foc?” 


78. Să fie (a). 80. Putea numai tăind! Să dea un shor aripii lor (b). 81. Spre (a). 
82. Dar cînd (a). 85. Şi-acum (a). 94. a toţi (a), la ea (a). 96. ei aripile (a). 99. Aşa 
că toţi luceau (a). 104. Priveşte-n ochi pe Doamna frumuseţii (a). 

77. Curate : ale pruncilor. 80. Să taie : a fost nevoie de circumcizie. 81. Spor : pentru a le da 
posibilitatea de a se urca în Rai fără păcat. Nevinovate : fără păcat. 82. Timpul : timpul 
mîntuirii sau răstignirii lui Isus Cristos. 84. Limb : loc al Infernului unde fără alt chin, afară 
de acela de a nu vedea pe Dumnezeu, stau sufletele copiilor morţi înainte de a se fi spălat 
de păcatul originar prin botez. 86. La fel: care seamănă mai mult cu cea a lui Cristos, adică 
faţa Sfintei Fecioare. 87. Apt: dînd ochilor poetului putinţa de a se aţinti înspre chipul 
orbitor de luminos al lui Cristos. 89. Neam : al îngerilor. 92. Uimire-atîta : a se construi: nu 
mă mai cuprinde atîta uimire de oricîte văzui pînă acuma. 93. Asemeni : şi nici nu mi-a părut 
aşa de asemănător chipului lui Dumnezeu. 94. Amor : Arhanghelul Gabriel. 95. Plină... de 
har: cf. Luca, I, 28: „Plecăciune plăcutei lui Dumnezeu; Domnul este cu tine, binecuvîntată 

A 

eşti tu între femei”. In text, în latineşte: „Aye, Maria, gratia plena”. 98. Răspunse : urmînd 
rugăciunea. Şi astăzi se face în slujba catolică la fel: preotul spune prima jumătate, iar credin¬ 
cioşii spun în cor a doua parte. 100. Tată : se referă la Sfîntul Bernard. 104. Legaţi : se referă 

PARADISUL 


106 Aşa-1 rugai din nou acelui care 
prin tine-aşa-i de-mpodobit, Mărie, 
ca steaua-n zori de globul ce răsare. 

109 Iar el a zis: - „Şi har şi veselie, 
pe cît acestea-n îngeri pot fi puse 
le are-ntregi şi-aşa şi vrem să fie, 

112 căci el e cel [ce] buna veste-o duse 
Măriei jos, cînd a fi încărcat 
Divinul Fiu cu-a noastre sarcini vruse. 

115 Cu ochii-acum să vii, cum merg gradat 
şi eu vorbind, ca marii-nvingători 
să-i vezi ai ăstui drept şi sfint regat. 

118 Cei doi din culme, cei mai zîmbitori 
căci mai aproape stau de cea Augustă, 
sînt ca si rădăcini acestei flori. 

9 

121 Acel ce-n stînga ei vecin îi custă 
strămoşul e, de-a cui gustare-odată 
umana specie-atîte-amaruri gustă. 

124 La dreapta vezi pe-acel cucernic tată 
al sfintei legi, cui cheia ce descuie 
ăst sfînt locaş de Crist îi fuse dată. 

9 

127 Si-acel ce încă viu văzu cum suie 

9 

amarul timp miresei ce cu zel 
prin lance-o dobîndirăm şi prin cuie. 


106. pe cel ce-n timpul vieţii (a). 107. Prin tine-a fost împodobit (a). 108. Cum e de 
soare steaua dimineţii (a). 129. Ni-o dete cel străpuns de spini (a). 


la „ochii” din versul precedent. A se construi: „Ce înger, în veselul său joc, îşi are ochii astfel 
legaţi de ochii Doamnei (Sfintei Fecioare)?”. 106. Acelui : Sfîntului Bernard. 107. -mpodobit: 
nu numai, cum cred aproape toţi comentatorii, fiindcă, contemplînd chipul Sfintei Fecioare, 
se lumina de lumina vie ce purcedea din el, dar şi fiindcă Sfînta Fecioară a îmbodobit cu tot 
felul de daruri sfinte pe misticul său cîntăreţ şi cavaler chiar cînd era în viaţă acesta. Cu alte 
cuvinte, eu văd în această împodobire cerească un reflex al împodobirii pămînteşti. 109. El: 
Sfîntul Bernard. 110. Pe cît : adică în gradul cel mai mare. 112. Buna veste : a întrupării 
în ea a Mîntuitorului, prin Duhul Sfînt. 114. Sarcini : trupul nostru, al oamenilor muritori. 
115. Să vii : să urmăreşti cu ochii, în interiorul trandafirului sfînt, pe acei patriarhi, profeţi 
şi sfinţi {marii-nvingători) pe care îi voi numi. 118. Cei doi: Sfîntul Petru la dreapta şi Adam 
la stînga. 119. Augustă : Sfînta Fecioară, regina Raiului. 120. Rădăcini : Adam fiind părin¬ 
tele {rădăcina) omenirii şi Sfîntul Petru părintele Bisericii, ei alcătuiesc cele două elemente 
primordiale ale familiei creştine, adunată în floarea mistică. 121. Acel: Adam. Ii custă: stă 
aproape de ea. 124. Dreapta: la dreapta Sfintei Fecioare. Tată: Sfîntul Petru. 125. Cheia: 

A A 

vezi Matei, XVI, 19 : „Iţi voi da cheile împărăţiei Cerului, şi orice vei lega pe pămînt va fi 
legat în ceruri, şi orice vei dezlega pe pămînt va fi dezlegat în ceruri”. 126. Locaş : al Raiului, 
simbolizat aici prin sfîntul trandafir. 127. Acel: Sfîntul loan Evanghelistul. Văzu: în 
Apocalipsa, în care descrie, sub formă de viziune, calamităţile pe care trebuia să le îndure 
Biserica, mireasa lui Cristos, pe care am dobîndit-o de la El prin răstignirea Lui {prin lance... 
şi prin cuie). In text: „mireasa cea frumoasă pe care Cristos a dobîndit-o prin lance şi cuie”. 

DIVINA COMEDIE 


130 stă lîngă el; iar lîng-Adam stă cel 
ce duce-a fost pe cînd trăia cu mana, 
ingratul cerbicos popor rebel. 

133 Cu Petru-n faţă vezi şezînd pe Ana: 
fiind ferice-atît să-si vadă fia 

9 

nu-ntoarce ochii spre-a cînta Osana, 

136 şi-n faţa primului strămoş Lucia, 
cui Doamna ta-i trimise-a ei rugare, 
pe cînd te ruina-n prăpastie-orbia. 

139 Şi-acum, că-ţi trece timpul de visare, 
să stăm aici, ca bunul croitor 
ce taie-o haină-n cît postav îl are, 

142 să-ntoarcem ochii spre-acel prim amor 
ca-n ochii lui privind, cît ai putere, 
să fii pătruns de strălucoarea lor. 

145 Ca nu cumva s-aluneci spre cădere, 
din aripi dînd, crezînd a ’năinta, 
de-aceea ni se cade har a cere, 

148 har Celei ce te poate ajuta. 

Iar tu acum urmează-mi cu iubire, 
cu glasul meu unind inima ta”. 

151 Şi-aşa-nceput-a sfînta lui vorbire : 


130. şi-alături acel mare (A). Am trecut în text varianta (b) din cauza rimei. 
alăturat (a). 132. Un neam nestabil, cerbicos şi-ngrat (A). Am trecut şi aici în text 
varianta (b) pentru a restabili rima. 134. Cum ea (a). 146. Cînd (a). Cînd timp tu 
crezi că sbor spre a (b). 148. celei ce poate-a te-ajuta (a). 


130. Lîngă el : Sfîntul loan şade lîngă Sfîntul Petru. Cel : Moise, care a călăuzit pe evrei în 
Egipt pînă la Pămîntul Făgăduinţei, în care vreme poporul a fost hrănit cu mana trimisă de 
Dumnezeu. 132. Cerbicos: pentru explicarea acestor epitete, nu tocmai măgulitoare, la 
adresa poporului evreu, cf. Exodul, XVI şi XXXII. 133. Ana : mama Sfintei Fecioare. 134. Fia: 
fiica, probabil prin atracţia formei masculine. 136. Lucia: cf. Infernul, II, 100-108: „Urînd 
dar Lucia orice suferinţă,/ veni unde ştia c-o să ne vadă/ pe mine si-a Rahirei vechi fîintă./Z 
O, Beatrice,-a Domnului plămadă,/ de ce n-ajuţi pe cine-atît de dragă/ te-avu, încît se rupse 
de grămadă?”. 138. Orbia: orbia păcatului, care, simbolizată în cele trei fiare, împingea pe 
Dante înapoi către pădure, împiedicîndu-i suişul frumosului munte al vieţii virtuoase. 139. De 
visare : timpul hărăzit de Dumnezeu pentru viziunea ta (călătoria în cele trei regate ale 
lumii extrapămîntene). Astfel cred cea mai mare parte din comentatori. Cred însă, cu Torraca 
şi Steiner, că Dante face aluzie numai la extazul ce l-a cuprins în clipa cînd străfulgerarea 
cerului Empireu îi măreşte vederea, întinzînd-o dincolo de limitele puterii omeneşti, astfel 
încît el vede cu un văz care nu este acela al ochilor, ci al visului. De altfel, nicăieri Dante nu 
ne spune că ceea ce ne povesteşte a văzut în vis, şi aceasta este una din caracteristicile 
esenţiale ce diferenţiază Divina Comedie de viziunile medievale care au precedat-o. 140. Stăm: 
să ne oprim în această arătare a sufletelor fericite, care ar putea, fireşte, să fîe prea lungă 
şi (adăugăm noi), din punct de vedere artistic, inutilă. 142. Prim amor : Dumnezeu. 147. Har: 
e momentul culminant al Divinei Comedii, clipa în care Dante e pe cale să obţină de la 
Dumnezeu harul de a putea intui tainica fiinţă; Sfîntul Bernard îl îndeamnă să ceară Sfintei 
Fecioare {Celei ce te poate ajuta) de a i-1 obţine de la Dumnezeu. 

PARADISUL 



CintuC XXXIII 


Cerul Empireu: Dumnezeu 
si sufletele fericite 

9 


Rugăciunea Sfîntului Bernard către Sfînta 
Fecioară (1-39) ©Viziunea Divinităţii (40-114) 
® Sfînta Treime şi Isus Cristos (115-141) ® 
Iubirea care mişcă sori şi stele (142-145) 


1 - „Fecioară main,-a fiului tău fată 
umilă şi mai sus de-orice făptură 
si-a veşnicului sfat tintă fixată! 

9 J 9 

4 Tu-nnobilezi a omului natură 
atît încît al dînsei ziditor 
n-avu dispreţ să-şi fie-a sa făptură. 


2. Umila ce-n mai sus (a). 3. Şi ţinta-n sfat etern de-n veci (a). 


1. Fecioară: această rugăciune, scurtă, înflăcărată şi plină de sfîntă iubire, nu este numai 
a Sfîntului Bernard şi a celorlalte suflete fericite, ci mai ales e rugăciunea poetului: „Este 
imnul care îi izbucneşte din inimă, văzîndu-se ajuns la ţintă, şi care rezumă în el suspinul, 
evlavia şi înflăcărarea întregii Divine Comedii’’ (Parodi). Este poate cea mai frumoasă rugă¬ 
ciune din poezia universală, fiindcă întruneşte în ea şi avîntul sufletului omenesc către 
Dumnezeire, şi o desăvîrşită expresie artistică. De altfel, întregul cînt, plin de cea mai sfîntă 
ardoare, de lumini ce par că adîncesc şi mai mult taina unor speculaţii teologice întunecoase, 
e străbătut de o gravitate liniştită, în care se exprimă mai mult decît mulţumirea de a fi dus 
o astfel de operă la bun sfîrşit, un fel de smerenie potolită faţă de adîncimea adevărurilor 
sfinte. O întreagă tragedie sufletească, la început particulară lui Dante, mai pe urmă extinsă 
la întreaga umanitate, care din robia păcatului se ridică la libertatea voinţei sfinte, se poto¬ 
leşte în acest cînt, cu care marea operă a lui Dante - ce nu e numai operă poetică, dar şi 
socială şi religioasă — se încheie în chipul cel mai demn. Mam-... fată : Evul Mediu s-a 
complăcut mult în aceste rudenii mistice şi în aparenţă ciudate ale Sfintei Fecioare. Tot aşa 
am văzut, în cîntul precedent, că Adam este desemnat ca acela căruia oricare femeie îi este 
fiică şi noră. Cf. şi Petrarca, Canzone alia Vergine : „Vergine pura, d’ogni parte intera, / Del tuo 
parto gentil figliuola e madre”. Foarte bine observă Torraca că această rugăciune, „sinceră ca 
inspiraţie, evlavioasă ca intonaţie, în întregime întreţesută de idei, de imagini şi chiar de 
antiteze prin seculară tradiţie populară, a fost înnobilată de Dante prin măiestria stilului”. 
Dar măiestria stilului n-ar fi făcut minunea de a transforma aceste elemente tradiţionale si 

9 9 

populare într-o aşa de însemnată operă de artă dacă ar fi lipsit flacăra credinţei unui suflet 
atît de mare ca al lui Dante. în aceasta constă taina acestei minunate bucăţi religioase, care, 
desigur, e opera unui mare poet, dar a unui mare poet care crede într-adevăr, aşa cum ştiau 
să creadă numai oamenii din Evul Mediu, pentru care Dumnezeu şi Sfînta Fecioară erau 
realităţi, nu simboluri cum sînt pentru noi, dacă voim să mărturisim sincer felul cum credem 
astăzi. Astăzi, viziunea religioasă a lumii ne este deformată de însăşi cultura şi civilizaţia 
noastră. 3. Ţintă: cf. Pildele, VIII, 23: „Eu am fost aşezată din veşnicie înainte de orice 
început, înainte de a fî pămîntul”. 5. Ziditor : Dumnezeu. 6. Făptură : persoana lui Isus Cristos. 

DIVINA COMEDIE 


7 In sînul tău s-aprinse-acel amor 
a cui căldură-n pace de vecie 
ne creşte floarea ăstui sfînt popor. 

10 A milei tu ne eşti aici făclie 

de miez de zi, şi-n lumea care moare 
speranţei eşti fîntîn-apururi vie. 

13 Eşti mare-atît şi-atotdispunătoare, 

căci graţie vrînd un om, şi nu prin tine, 
e cel ce făr’ de-aripi ar vrea să zboare, 

16 căci mila ta, ea nu numai că vine 
oricînd o ceri, ci-adese-n prisosinţă 
chiar nerugat-aleargă ea de sine. 

A 

19 In tine-i milă,-n tine-ngăduinţă, 
evlavie-n tine e, şi-n tine toate, 
tot ce-i pe lume bun într-o fiinţă. 

22 Din cea mai jos a-ntregii lumi lacună, 
venind văzu acesta pîn-aci 
pe cîte spirite trei lumi le-adună, 

25 te roag-acum, prin graţie-a-i dărui 
privirii sale-avînt spre-a fi-n putere 
la cel din urmă bine-a si-o sui. 

9 

28 Eu cel ce n-arsei pentru-a mea vedere 
nicicînd, ca pentru-a lui, cu rugi plecate 
te rog, cerînd a nu le-avea-n scădere, 

31 ca norii prinşi de-a lui mortalitate 
prin ruga ta să-i spulberi, ca-n lumină 
supremul bun de sus să i s-arate. 

34 Şi te mai rog, că poţi ce vrei, Regină, 
că dup-asemeni vis tu să-i păzeşti 
iubirea lui mereu de-acum senină. 


10. Tusfintei mile aici (a). 15. E ca şi fâr’ de aripi şi vrînd (a). 20. preabună (a). 
23. Acest care... (a). 


7. Amor: între Dumnezeu şi făptură. 9. Floarea: adunarea sufletelor fericite dispuse în 
forma unui trandafir. 10. Făclie: făclia de foc a milosteniei, strălucitoare ca si soarele la 
amiază. 14. Graţie : fiindcă nu se poate obţine harul lui Dumnezeu fără ajutorul Sfintei 
Fecioare. Cf. Sfîntul Bernard, Sermo, in vigilia Nat. Dom., III, 10: „Nihil nos Deus habere 
voluit, quod per Mariae manus non transiref\ 22. Lacună : Infernul, pe care Benvenuto da 
Imola îl defineşte: „infernus est locus concavus, colligens omnes sordes mortuorum, sicut in 
lacuna concurrunt et colliguntur omnes sordes aquarum mortuarum”. 25. A-i dărui : lui Dante. 
27. Şi-o: privirea. 28. N-arsei: de dorul de a vedea pe Dumnezeu. 29. A lui: vederea (lui 
Dante). Intr-un avînt de iubire cu adevărat creştină, Sfîntul Bernard afirmă că n-a dorit 
niciodată pentru sine de a vedea pe Dumnezeu, cum doreşte acum acelaşi lucru pentru Dante. 
31. Norii: întunecimea pe care trupul {mortalitatea) o dă sufletului. 35. Păzeşti: ca să nu 
cadă în păcatul mîndriei, pentru că a fost admis să se bucure de viziunea lui Dumnezeu. 

PARADISUL 


37 veghind să-i rupi pornirile-omeneşti - 
Beatrice, vezi, şi cîte-s fericite 
înalţă mîini ca ruga să-ţi primeşti!” 

40 Fixînd spre rugător priviri slăvite 
şi dragi lui Dumnezeu, îmi arătară 
ce mult iubeşte Ea rugări smerite; 

43 spre veşnica lumin-apoi cătară 

cum nu credeam să poat-un muritor 
să cate-n ea cu-asa lumină clară. 

46 Şi-aproape-acum de ţinta tuturor 
dorinţelor, asa cum mi se scrise 

9 ^9 

am stins văpaia multului meu dor. 

49 Bernard îmi dete semn si blînd surise 

9 

să cat în sus, dar însumi eu de mine 
eram dispus să fac precum voise, 

52 Căci ochii mei, avînd puteri depline, 
adînc s-au scufundat în punctul care 
lumină e, etern perfectă-n sine. 

55 Iar cum văzui apoi, şi tot mai tare, 
de-atare văz nici n-avem noi cuvinte 
nici minte-a-nvinge-atîta-mbelşugare. 

58 Precum cînd vezi în vis o-ntîmplăminte 
şi-i porţi şi treaz impresia avută, 
dar de-altceva tu nu-ţi aduci aminte, 

61 aşa sînt eu acum, că-i dispărută 
viziunea mea, ci-n inim-o dulcoare 
îmi picură şi-acum din ea născută. 

64 Aşa zăpada se topeşte-n soare, 
în vînt aşa se-mprăştie ce scrie 
Sibila profeţind pe foi uşoare! 

67 Lumină-n veci, ce-ntreci cu-o veşnicie 
umanul gînd, dă-mi duhului puţin 
din cum si cît mi te-arătasesi mie! 

9 9 


45. Pătrunde în privire (a). 47. fiind (a). 48. cum stete (b). 49. dete (a). 50. fui de 
mine (a). 50. Dispus să cat ce vru ca să... vederii (a). 54. şi numai ea prin sine (a). 
61. Aşa-s acum şi eu, cînd (a). 26. Viziunea-mi e (b). 65. -ntr-un vînt (a). 


37. Pornirile: aplecarea înspre rău. 38. Cîte-s: cîte sînt (suflete) fericite. Sfîntul Bernard 
atrage atenţia Sfintei Fecioare că nu numai el, dar şi întregul Rai se roagă {înalţă mîini) ca 
să-i primească rugăciunea. 39. înalţă : în text: „împreunează”. 40. Fixînd : subiectul, subînţeles, 
este „Sfînta Fecioară”. 41. Arătară: subiectul, subînţeles, este „priviri(le) slăvite” ale Sfintei 
Fecioare. 44. Un muritor: nu face deloc aluzie la Sfînta Fecioară, ci la oamenii muritori de 
pe pămînt. 45. -n ea : în veşnica lumină. 47. Aşa : aşa cum era necesar să se întîmple. 
53. Punctul : Dumnezeu. 56. Văz : lucrurile pe care Dante le-a văzut erau atît de noi şi 
minunate, încît întreceau puterea mărginită a vorbei şi a aducerii-aminte omeneşti. 69. Cum 

70 Dă limbii mele-atîta foc divin 
să pot lăsa din gloria-ţi fără fine 
măcar şi-un strop acelora ce vin. 

73 Căci şi puţin în minte de-mi revine 
şi glas în vers oricît de slab să scot, 
pricepe-ţi-vor mărirea ta mai bine. 

76 De-acea lucoare-a razei vii, socot, 

ce-mi dete-n ochi vrînd numai şi-o clipită 
să-i duci airi, aş fi orbit de tot. 

79 Ci-aminte tiu că si mai cu-ndrăznită 

privire-o sufeream pînă ce-avui 
unită ei puterea infinită. 

82 O, har prisositor prin care-avui 
curaj ca-n focul razei cei eterne 
s-afund privirea pînă ce mi-o-mplui! 

85 Aci-n adîncu-i am putut discerne 
într-un volum unite prin iubire 
tot ce răzleţ prin univers se cerne, 

88 substanţe şi-accident şi-a lor pornire, 
topite-ntr-una şi-ntr-atare fel, 
că tot ce spui e numai licărire. 

A 

91 In forma-i generală nodu-acel 

etern cred că-1 văzui, căci mult mai mare 
plăcere simt, acum cînd spui de el. 

94 Mai mult, m-afund o clip-acu-n uitare 
decît trei mii de ani drumu-ntreprins 
ce-i fu cu Argo lui Neptun mirare. 


73. puţinul ce-mi (a). 82. prin care-avui (a). 83. Curaj (a). 


A 

şi cît : calitatea şi cantitatea. 72. Acelora : posterităţii. „In atîta fervoare religioasă nu uită 
faima sa de poet şi vrea să fie pomenit în viitor” (Steiner). Cf. Paradisul, XVII, 118. 76. Socot: 
a se înţelege: „Socot (că) aş fî orbit de tot din cauza acelei lucori din raza vie”. 78. Orbit: 
pierdut într-o mare de beznă. „Ochiul care priveşte Dumnezeirea este în acelaşi timp înspăi- 
mîntat din cauza prea marii lumini a obiectului contemplat şi atras de ea, din convingerea 
ce-o are că-n altă parte nu este mîntuirea” (Steiner). 81. Unită: atît cît am putut lega ochiul 
meu muritor de viziunea nesfîrşitei valori dumnezeieşti. 84. O-mplui : în text: „mi-o consu¬ 
mai”. 88. Substanţe : după fîlosofîa scolastică, prin „substanţe” se înţeleg toate acele lucruri 
care subzistă de sine, fără să atîrne de altele. Cf. Summa theologica, I, 35: „essentiam, cui 
competit sic esse, id est, per se esse, quod tamen esse non est ipsa eius essentia”. Accident: 
contrariul substanţei. Cf. Summa theologica, I, 2, 53, 2: „quocumque modo significetur accidens, 
habet dependentiam a subiecto secundum suam rationem; aliter tamen et alter. Nam accidens 
significatum in abstracta importat habitudinem ad subiectum, quae incipit ab accidente et 
terminatur ad subiectum”. 91. Forma: „forma oricărui lucru care este nod strîns, ce leagă 
orice lucru în esenţa sa; iar acest nod e Dumnezeu” (Francesco da Buti). Nodu- : uniunea 
strînsă între substanţă şi accident. 94. O clip- : o singură clipă (aceea în care m-am cufundat 
cu vederea în viziunea Dumnezeirii) reprezintă pentru mine un timp mai mare ca două mii 
de ani. Cu alte cuvinte: dacă nu-mi aduc bine aminte, nu e de mirare, fiindcă acea clipă a 
ţinut pentru mine mai mult decît două mii de ani. Deci nu pot să-mi amintesc de un lucru aşa 

97 Aşa şi sufletu-mi şi-ntreg suspins 
privea, şi-atent şi fix şi totodată 
mereu de-a tot privi tot mai aprins. 

100 Devii astfel de rază-nflăcărată 

încît spre-a-ntoarce văzul spre-alt aspect 
cu neputinţă-i să consimţi vrodată, 

103 căci bunul cel ce-al vrerii este-obiect, 
întreg e ca-n cuprins şi-ntr-însa numa’ 
şi-afară-i e corupt ce-n ea-i perfect. 

106 Mai scurte vorbe voi avea de-acuma 

spre-a spune numai ce-mi rămase-n minte, 
decît un prunc ce-1 mai lăptează muma. 

109 Dar nu c-aspectu-acelei raze sfinte 
era mai mult ca simplu-n el mereu 
căci el de-a pururi e ce fu 'nainte, 

112 ci pentru că-ntărindu-mi văzul meu 
privind în ea, unîca-î aparenţă 
păru schîmbată, căci schimbat fui eu: 

115 si-n clara ei si-adînca-i subzistentă 

văzui trei cercuri în lumina-î vîe, 
de trei colori si-aceeasi continentă, 

118 ca-n dublul curcubeu părea să fie 
reflexu-n două; foc al treilea, care 
egal sufLînd dintr-ambe ia tărie. 

121 Ce slabă-i vorba pentru-atît de tare 
concept! Şi cît văzui poţi să gîndeşti, 
puţin ce-a fost din cît era de mare! 

108. copilul ce (a). 111. el e în veci acel ce (a). 115-116. Văzui trei roţi în clara 
subsistenţă i A veşnicei lumini, adînc în ea (a). 118-120. Resfrînt ca dublul curcubeu 
părea! Al doilea cerc, al treilea foc care! Purces egal dintîi (b). 122. Dar (a). 


de îndepărtat în timp. 96. Mirare : Argos fiind cea dintîi corabie ce a străbătut marea, e 
firesc că Neptun ne este aici înfăţişat în actul de a se mira de umbra pe care o aruncă în 
fundul apelor unde locuia el. 97. Suspins : italienism, adică suspendat, nehotărît, cum se 
întîmplă atunci cînd cineva e surprins de un fapt extraordinar. 100. Devii : orişicine ar putea 
privi pe Dumnezeu n-ar avea putinţa să-şi întoarcă văzul spre altceva. 104. întreg: binele 
care este obiectul voinţei se adună întreg în acea lumină, în care totul este perfecţie, după 
cum orice lucru care este în afară de ea e imperfecţie (corupţie). 108. Prunc : care nu ştie să 
spună decît foarte puţine cuvinte. 110. Simplu : fiindcă, după cum spune Sfîntul Bernard, De 
Consid., V, 7 : „Dumnezeu e foarte simplu: numai unul, indivizibil şi imutabil”. Cu alte cuvinte, 
lucrurile pe care le-am văzut în Dumnezeu sînt aşa de multe încît mă voi mărgini să spun 
numai ceea ce mi-a rămas în minte, şi în cît de puţine vorbe se poate. Cu toate acestea, să 
nu se creadă însă că lucrurile acelea le-aş fi văzut pentru că Dumnezeu e felurit, ci numai 
pentru că, cu cît văzul meu se întărea, ochii descopereau tot mai multe lucruri. 116. Trei 
cercuri : Sfînta Treime. 117. Continentă : conţinut. 119. -n două : Tatăl si Fiul. Al treilea : 

9 9 » 

Duhul Sfînt. 120. Egal suflînd: fiindcă, după credinţa catolică. Duhul Sfînt purcede în mod 
egal şi de la Tată, şi de la Fiu. 123. Ce-a fost : cît de puţin a fost. Din cît : din cît era de mare 
viziunea, poţi să te gîndeşti ce puţin a fost ceea ce mi-a rămas în minte. 

124 Lurtiină-n veci, ce numa-n tine-ti eşti, 
şi singură te ştii, şi-aşa ştiută, 
etern ştiind, surîzi si te iubeşti! 

127 Rotirea ta, ce-n tine conţinută 
ca şi-un reflex de raze se părea 
puţin de mine-n jur cînd fu văzută, 

130 păru-n coloarea proprie ce-avea 

că-n ea al nostru chip îl zugrăveşte, 
deci şi mai adîncit privii în ea. 

133 Precum un geometru s-adînceşte 
să măsure un cerc şi trudă pune 
şi n-afl-acel principiu ce-i lipseşte, 

136 aşa fui eu cu nou-apariţiune. 

Voiam să văd care-i raportul lor, 
cum poate chipu-n cerc să se-mpreune, 

139 dar n-ajungea spre-aceasta propriu-mi zbor, 
de n-ar fi fost de-un fulger luminată 
puterea mea şi-i stinse-avutul dor. 

A. 

142 înaltul vis se rupse-aici deodată; 

ci-mi şi porni şi-al meu şi dor şi velle, 
asemeni roţii ce-i egal mişcată, 

145 iubirea care mişcă sori si stele. 

9 9 


126. Tii te-nţelegi (a). 131. -n sine (a). 133. deci (a). 145. De-amorul (a). 


124. -n tine: întrucît ai în tine, si numai în tine, orice raţiune de viată. 125. Te ştii: Tatăl, 
care numai întorcîndu-se în Sine poate înţelege imensitatea Sa. Ştiută : şi-n acelaşi timp eşti 
Fiul a Tine însuti, fiind înţeles numai de Tine. 126. Iubeşti : si întrucît Te iubeşti pe Tine 
însuti, eşti Duhul Sfînt. Dacă Dumnezeu e Tatăl, întrucît sade în Sine, este si Fiul, întrucît 

este ştiut de Sine, si Duhul Sfînt, întrucît se iubeşte pe Sine si se bucură de această stiintă 
(înţelegere). 127. Rotirea ta : se adresează cercului al doilea şi spune că, persistînd în a-1 
contempla, i se păru că înfăţişează un chip omenesc (Isus Cristos). 129. -n jur: în forma sa 
circulară. 130. Proprie : fiindcă Isus Cristos, făcîndu-se om, n-a încetat de a fi Dumnezeu. 
135. Şi: cu toată truda ce-a pus-o. 138. -mpreune : adică aşa cum firea omenească (chipul) 
putea să se împreune cu cea divină (cerc). 140. Fulger : prin care poate intui misterul împreu¬ 
nării celor două fiinţe: cea divină şi cea umană. 142. Vis : în text: „fantezie”, imaginaţie. 

144. Egal : dorinţa de a cunoaşte (dor) şi voinţa (velle) lui Dante se conformaseră, mulţumită 
viziunii sfinte, cu voinţa dumnezeiască, la fel cu două roti mişcate de aceeaşi forţă. 

*9 ' 99 99 

145. Iubirea : Dumnezeu, singura ţintă a universului. 

